
LITTERAE, in forma brevis, Sanctissimi D. N. Leonis XIII; quibus erigitur 
Seminarium ss. Ambrosii et Caroli; quod ad s. Caroli in Urbe sedem 
habet. 


In supremo, quo fungimur, ministerio, nihil rei christianae opportu- 
nius, nihil Nobis expetendum magis censemus, quam ut iuvenes, ex 
omni regione, in sortem Domini vocati non sancta solum vitae disci- 
plina, sed sincera etiam solidaque scientia instituantur, ut pro sui mu- 
neris ratione ubique lux mundi, sol terrae esse possint, bonumque illud 
fermentum, cuius virtus inter fideles ad rectam sentiendi vivendique 
rationem diffundatur. Cum enim Ecclesia sit regnum a Christo Do- 
mino fundatum in salutem omni credenti, sit columna et fundamen- 
tum veritatis, oportet ut valida in ministris suis instrumenta habeat, 
quibus commode possit salutaria sua munera explere, et in fundamento 
veritatis ac iustitiae, in quo ipsa constituta est, vicissim filios suos, 
omnesque accedentes ad se, per ministerium sacrorum virorum stabili 
ratione ubique constituere. 

Quamobrem numquam Nos curas Nostras in hoc opus conferre 
praetermisimus, ut nempe domicilia ecclesiasticae disciplinae solidae- 
que doctrinae Clericis non urbanis solum, sed etiam exterarum Dioe- 
cesium in hac Alma Urbe paterent, in qua Principis Apostolorum 
Cathedra posita est; purique fontes ad doctrinas hauriendas, Nobis 
vigilantibus, cuique parati sunt; Nostrique muneris omni tempore esse 
duximus iis domiciliis non modo liberalitate, sed auctoritate etiam 
praesto esse, ubi maturum tempus visum est, ut eis legitimo esse 
iure, ad canonicam formam tribueremus. Ex huiusmodi autem insti- 
tutis studia Nostra hoc tempore merito postulat illud, quod olim Col- 
legii nomine ad S. Caroli in Urbe excitatum, iuvenes Clericos Dioe- 
cesium Galliae Transpadanae seu Longorbardicae, quam vocant, re- 
gionis sacris disciplinis erudiendos excepit. Hoc Collegium iam' inde 
ab anno MDCCCLIV initium in Urbe habuit, felicemque Alumnorum 
proventum extulit, quibus Insubria merito laetata est; sed rerum pu- 
blicarum conversiones, quae anno MDCCCLKXX in Urbe evenere, 
effecerunt ut, contubernio Alumnorum soluto, una simul Collegium 
ipsum esse desierit. Id Nos aegre admodum et moleste ferentes, ab 
exordiis Pontificatus Nostri cum Edoardo Borromeo illustris memo- 

riae, S. R. E. Cardinali, Collegii Patrono, impense egimus, ut Alumno- 
rum contubernio restituendo operam navaret, Nobisque placere de- 
monstravimus, si ea aedes non excipiendis solum ex Insubria Clericis, 
sed etiam ex Dioecesibus Italiae Superioris, nec non e Dioecesibus 
Mutinensis, Parmensis et Placentinae regionis universe pateret. Am- 
plissimo, quem diximus, Viro curante, et divina adspirante benigni- 
tate, factum est, ut die XXX Octobris anno MDCCCLXXVIII quo 
in loco Collegium fuerat, in eo, sub auspiciis Sanctorum Coelitum 
Ambrosii et Caroli Mediolanensium Antistitum, sacri Seminarii initia 
dedicata fuerint ex Clericis adlectis Dioecesium Italiae superae, qui op- 
portunitate oblata fruituri in Urbem mature convenerant. Cum haec 
initia prospere cessissent, novi Instituti rationibus et prosperitati Nos 
consulere cupientes, leges ei regendo descriptas et ad Nos allatas Au- 
ctoritate Nostra probavimus, spectatissimos viros disciplinae Seminarii 
et rei familiaris administrationi praeposuimus, laetumque solatium per- 
cepimus, compertum habentes, Alumnorum in virtute et doctrina pro- 
gressus exspectationi Nostrae respondere. Nunc vero dilectus Filius 
Noster Lucidus Maria S.. R. E. Cardinalis Parocchi, Noster in Urbe 
Vicarius, et Seminarii eiusdem Patronus, nec non Venerabiles Fratres 
Archiepiscopus titularis Nicomediensis et Archiepiscopus titularis Me' 
litensis, Seminarii disciplinae et bonorum eius administrationi praepo- 
siti, precibus ad Nos delatis, postularunt, ut Clericalis Instituti, quod 
iam annorum undecim experientia commendat, stabilitati et incremento 
prospiceremus, eique iusti et legitimi Seminarii ius ad canonicas leges 
Auctoritate Nostra tribuere vellemus. Nos itaque firma spe adducti 
faustis inceptis Deum incrementa daturum precibus ad Nos oblatis 
annuendum censuimus, atque his Litteris ad maiorem Dei gloriam, 
ad incrementum Catholicae Religionis, Seminarium, quod ad S. Caroli 
in Urbe sedem habet, excolendae Dioecesium Italiae Superioris, et Mu- 
tinensis, Parmensis, et Placentinae regionis Clericis, sub auspiciis San- 
ctorum Coelitum Ambrosii et Caroli, ac sub Nostra et Successorum 
Nostrorum auctoritate, erigimus et constituimus, atque eodem iure 
esse volumus, quo quae optimo et legitimo iure Clericorum Semina- 
ria in Urbe sunt. Cum porro maxime interesse ad plenum perfectum- 
que mentis ingeniique cultum putemus, ut, qui in Seminarium cooptan- 
tur, rite ponant fundamenta doctrinae, quibus positis solitum deinde 
scientiae aedificium in suam et aliorum hominum utilitatem attollant, 
statuimus ut ii, emenso litterarum cursu, studiorum in Seminario ini- 
tium a philosophicis disciplinis ducant, atque exinde rite instructi et 
comparati ad aliarum disciplinarum regiones progrediantur. Quod si 

interdum contigerit, ut iuvenes Clerici, philosophicarum disciplinarum 
cursu iam perfuncti, in Seminarium recipi cupiant, et iustas ob causas 
a communi praescripto solvi postulent, Seminarii Moderatoris munus 
erit de iis ad Nos et ad Successores Nostros referre, ut quod oppor- 
tunum visum fuerit decernatur. Paternae autem benevolentiae Nostrae 
curas, quas Seminario rite constituendo contulimus, acres stimulos 
admoturos confidimus Seminarii Alumnis, ut virtutis et doctrinae laude 
in dies magis augeantur; quam ad laudem eos etiam impellere debet 
ea cogitatio, quod ad ministerium obeundum praesertim in ea regione 
vocantur, ubi Sacerdotalis virtutis vestigia, olim a Sanctis Coelitibus 
Ambrosio et Carolo impressa non leviter, sed fixa ad sempiternum rei 
Christianae bene gerendae exemplar fuere, et in qua fertilis campus, 
idemque amplissimus, ad benemerendum de Ecclesia patet. Nec porro 
dubitamus, quin Dioecesium Antistites, quarum Alumnis haec Eccle- 
siasticae disciplinae Sedes in Urbe constituta est, libenter auctores 
sint praestantibus e sacra militia iuvenibus, ut, oblata opportunitate, 
impigre utantur: simulque spe ducimur piorum virorum liberalitatem 
non defuturam ad novi Seminarii praesidium, fulgente praesertim ma- 
iorum exemplo, qui olim ad Collegii erectionem et tutelam illustria 
suae beneficentiae monumenta reliquerunt. Omnia demum, quae hisce 
Litteris Nostris statuimus ac declaravimus, rata ac firma uti sunt, ita 
in posterum esse volumus ac iubemus, irritum et inane futurum de- 
cernentes, si quid super his a quoquam contigerit attentari, contrariis 
quibuscumque non obstantibus. Datum Romae apud S. Petrum, sub 
Annulo Piscatoris, die XV. Decembris MDCCCXC. Pontificatus No- 
stri Anno decimotertio. 


M. CARD. LEDOCHOWSKI. 


EX S. RITUUM CONGREGATIONE 


ROMANA. Decretum beatificationis et canonizationis ven. servi DeiGasparis 
del Bufalo canonici basilicae S. Marci de urbe, fundatoris congregatio- 
nis missionariorum pretiosissimi sanguinis D. N. I. G. 


Super dubio 


An constet de Virtutibus | Theologalibus Fide, Spe, et  Can- 
tate in Deum ac Proximum, nec non de Cardinalibus Pruden- 
tia, Iustitia, | Fortitudine ac Temperantia earumque adnexis in 
gradu heroico, in casu et ad effectum de quo agitur ? 


Plurima inter argumenta quibus Romanam Urbem Deo esse 
carissimam patet, illud certe eximium, viris sanctitate conspi- 
cuis eam semper floruisse. Huiusce divinae benevolentiae signa 
hoc ipso saeculo plura fuerunt: hodieque inter ceteros Christi 
héroes ven. Gasparum del Bufalo recensere laeto animo pos- 
sumus. 

Romae enim piis parentibus ortus anno MDCCLXXXVI, a te- 
nerrima usque aetate, sicut lux  aurorae oriente sole, mane 
absque nubibus rutilat, praeclara fidei, candoris animi, pietatis 
specimina praebuit. Adolescentiam ingressus, pro eo quo in Deum 
et proximos amore flagrabat, clericali militiae nomen dare con- 
stituit, ut ad gentes infideles pergeret, ibique pro Christo vitam 
cum sanguine funderet. Quod consilium quum per aetatem exe- 
qui non posset, totus incubuit ut sapientia cresceret et gratia 
coram Deo et hominibus; siquidem in lyceo Gregoriano prae- 
ceptorum laudes promeruit, atque omnibus exemplo fuit, prae- 
sertim quod, piis sibi adiunctis sociis, religionis et caritatis of- 
ficia cum ipsis exerceret, verboque et opere condiscipulos hor- 
taretur, uf custodiendo sermones Dei corrigérent mas suas, et 
immaculati Domino | in directione | cordis | confiterentur. | Canoni- 
catu auctus in insigni Basilica Marciana et sacerdotio initiatus, 
veluti lucerna super candelabrum posita refulsit in templo Dei, 
in omnimodis sacri ministerii muneribus obeundis: excellens 
quoque per id tempus exemplum fortitudinis edidit, qui exilium 
et carcerem invicto animo toleravit, ne iura Ecclesiae nefario 
iureiurando vel minimum laederet. Romam reversus, Deo ad 

maiora vocante, Canonicatu sese abdicavit, ut animarum saluti 
liberius et impensius vacaret. Quamobrem aliquot sibi sacerdo- 
tibus et sacras expeditiones et spirituales exercitationes  asso- 
ciatis, prima iecit fundamenta Congregationis Presbyterorum 
saecularium, quam a Pretioso Sanguine appellandam esse du- 
xit. Incredibile dictu est, quam multa ipse et magna, tamquam 
bonus Christi adiutor, in Dei gloriam et proximorum utilitatem 
per annos viginti duos perfecerit, Romae potissimum et in Um- 
bria, Aemilia, Piceno, Tuscia, Campania, Samnio, aliisque me- 
diae Italiae regionibus. Omnia contemnens delenimenta vitae et 
oblatas sibi dignitates recusans, nulli molestiae, vigiliae, discri- 
mini pepercit, nullam sibi vel moram vel quietem, adversa licet 
valetudine, indulsit, ut veritatem catholicam diffunderet ac amo- 
rem Domini sui in cordibus hominum excitaret ac foveret Evan- 
gelium | Dei evangelizans in doctrina Spiritus, | omnibus ^ omnia 
factus ut omnes Christo lucrifaceret, seipsum praebuit exem- 
plum bonorum operum, praecipue in pietate, humilitate ac mor- 
tificationis et poenitentiae spiritu, nec ulla fuit hominum condi- 
tio, quae salutarem Venerabilis opem experta non sit. Adhuc 
memorantur increduli per Ipsum ad fidem conversi, peccatores 
ad bonam frugem adducti, divini honoris zelus in clero excita- 
tus, piae sodalitates institutae. Et nostra ipsa Roma testis est 
flagrantissimae eius caritatis erga pueros in gymnasiis ac Or- 
phanotrophiis, erga pauperes in nocturno hospitio S. Gallae 
aliisque, erga miseros in custodiis vinctos. Tot virtutum prae- 
stantia, quam splendidiorem Deus ipse caelestibus charismati- 
bus reddidit, aucta semper in dies est, usque dum, extremo 
correptus morbo, quum iam vigentem suam Congregationem 
vidisset, viribus exhaustus, suaviter conquievit in osculo Domini 
die Martyribus Innocentibus sacra anno MDCCCXXXVI. 


Sanctimoniae fama, qua vivus ven. Gaspar floruerat, etiam 
apud viros virtutibus, doctrina, dignitate praeclaros, post eius 
obitum late diffusa est et confirmata prodigiis, quae ipsius in- 
tercessione ferebantur patrata. Quapropter auctoritate ordinaria 
inquisitiones habitae sunt super eius vita rebusque gestis: atque 
omnibus peractis, quae in hisce causis ex Apostolicis constitutio- 
nibus gerenda sunt, examen de ipsius virtutibus institutum est. 

Quadruplici idcirco disceptatione ab hac Sacra Congregatione 
ea de re actum : prima nimirum calendis Iuliis anno MDCCCLXXIII 
in aedibus ci. me. Card. Patrizi, Causae relatoris, altera idibus 

Aprilis, anno MDCCCLXXV, et tertia ad tutiorem causae exitum, 
XVII calendas Iunias anno MDCCCLXXXII utraque in aedibus Va- 
ticanis, quartain generalibus comitiis, ibidem coram SSmo Dno 
Nostro Leone Papa XIII habitis iv nonas Septembres anno 
MDCCcexc In hisce Rmus Card. Caietanus Aloisi-Masella Sacrae 
Rituum Congregationi Praefectus, vices gerens absentis Rmi 
Card. Angeli Bianchi Episcopi Praenestini Causae Relatoris, pro- 
posuit dubium: An constet de Virtutibus — Theologalibus — Fide, 
Spe et Caritate in Deum ac Proximum, nec non de Cardinale 
bus Prudentia, | lustitia, Temperantia | et Fortitudine earumque 
adnexis | Venerabilis servi Dei Gasparis Del  Bufalo, (in gradu 
heroico, in casu et ad effectum de quo agitur? et Rmi  Cardi- 
nales, et Patres Consultores singuli suffragia tulerunt. SSmus 
vero Dominus Noster sententiam suam proferre distulit, atque 
ut in re tanti ponderis auxilium superni luminis precibus im- 
plorarent, hortatus est. 


Hac vero die sancto Deiparae Sponso dicata, Eucharistico 
Sacrificio celebrato, ad hanc nobiliorem Vaticani aulam acce- 
dens et Pontificio solio assidens, Rmos Cardinales arcessivit Ca- 
ietanum Aloisi-Masella Sacrae Rituum Congregationi praefectum 
et Angelum Bianchi Episcopum Praenestinum Causae relatorem, 
nec non R. P. Augustinum Caprara S. Fidei Promotorem et me 
infrascriptum Secretarium, iisque adstantibus declaravit: Con- 
stare de Virtutibus | Thelogalibus Fide, Spe et Caritate in Deum 
ac Proximum, nec non de Cardinalibus | Prudentia, — lustitia, 
Temperantia | et — Fortitudine, earumque adnexis ^ venerabilis 
servi Dei Gasparis Del Bufalo in gradu heroico, in casu et ad 
effectum de quo agitur. 

Hoc autem Decretum evulgari et in Acta Sacrae Rituum 
Congregationis referri iussit, xiv calendas Aprilis anno MDCCCXCI. 


C. CARD. ALOISI-MASELLA, S. R. C. Praef. 


L. iB S. 
VINCENTIUS NUSSI S. R. C. Secretarius 


Vitae commentariolus. 


Ut ex arbore electa fructus electissimus, ex honestis piisque 
parentibus Antonio Del Bufalo, et Annuntiata Quartieroni legiti- 
mis coniugibus die 6 ianuarii 1786 lucem Romae aspexit noster 

Dei Famulus, cui Gasparis nomen postero die sacro fonte ab- 
luta, impositum est. Anni deinde ambitu confecto, sacri Chri- 
smatis confirmationem infans, morbo periclftans, suscepit. 

Biennium prope tetigerat, cum ita praegravi oculorum affi- 
citur morbo, ut medicae artis peritus de visu recuperando spem 
prorsus omnem abiiceret. Hic pia infantuli mater Divi Francisci 
Xaverii patrocinium obtestata, mirum ! infirmitatem a nato ita 
depulsam vidit, ut in posterum ille aeque bene, non absque pro- 
digio, oculorum acie ad obitum usque usus sit. 

Quod cum caelestis opitulatoris beneficium a genitrice acce- 
pisset puer, tanta et devotione et gratitudine illum coepit exco- 
lere, adeoque progrediente aetate venerationis fervorem adau- 
xit, ut ab illius ara, ubi orando et contemplando horas impen- 
debat, divelli non posset, et in ecstasim raptus caelesti gaudio 
ad virtutem efferente tenellum perfundi pectus sentiret. 

Iamvero ab ipsis ineuntis aetatulae primordiis egregia in 
puero indoles praefulgebat. Porro inanes avertere iocos, alta- 
riola propriis manibus parare atque exornare, secretum a ce- 
teris precibus indulgere, templa celebrare, sacrificantibus sacer- 
dotibus reverenter administrare ; hae curae deliciaeque illius, 
haec studia fuerunt. 

Quid, vero inquam, quanta submissione, obsequio ac caritate 
parentes prosequutus sit ? Ut a vultu eorum et nutu penderet ? 
Ut, si quid forte errasset invite, ad eorumdem pedes supplici- 
ter sterneretur, veniamque Ooborto fletu efflagitaret ? Sufficiat 
referre, quod pater mentionem de illo faciens, lacrymas prae 
gaudio comprimere nequiret, et parvulum sanctum appellaret. 
Qui quidem simul cum piissima coniuge ad eximiam institutio- 
nem pueruli, sive quo ad pietatem, sive quo ad literarum ru- 
dimenta diligentiam cogitationemque omnem contulit. Mater au- 
tem ut secum ad sacram rem in templum natum  adducebat, 
christianisque praeceptis apprime imbuebat, sic domi ad ordi- 
nem, nitorem munditiemque servandam adhortabatur ; atque 
ut in illis praecipue pietatis excitamentis, sic in hisce quoque 
officiis propter obedientiae meritum submisse puer se, et dili- 
genter gerebat. Vilia quoque domi adimplebat officia, eius expe- 
riendi gratia a genitrice demandata, quae eo iucundius perficie- 
bat, quod humilitatis virtutem exerceret, et s. Aloisii mores imi- 
taretur; cuius innocentem pariter et poenitentem vitam comme- 
morare cum audivisset, tenello ingenio ita penitus hausit, ut in 

toto suae vitae curriculo eundem exprimere omni contentione 
-conatus sit. 

Si enim pudorem et verecundiam nostri parvuli herois in- 
tuemur, candore Aloisii radicasse videbimus. Nam si quae forte 
parentum iudicio indecora verba inter mensas, nescio a cuiusnam 
labiis excidissent, ipse repente pallore suffundebatur, ad cibos 
manus porrigere non poterat, ipsa deficiebat vox. Tanta animi 
anxietate premebatur! Eadem quoque exordiente aetate ne in- 
ter affines quidem sanguine alterius sexus oculos sustóllebat, 
et a nullis, non excepta ipsa matre, contrectari sinebat. 

Exemplum quoque angelici illius iuvenis in recolenda et ve- 
hementissimo affectu veneranda Dei Matre adaequavit; cuius 
de cultu, ut multa in progressu huiusce orationis disseremus, 
ita nunc silentio praeterire minime possumus quod, eo tempore 
cum ipsae Virginis effigies depravationes mortalium indignan- 
tes oculis commoveri visae sunt, piissimus Dei Servus, collecta, 
quos poterat, devotorum caterva, sub solis occasum imagines 
Deiparae inter semitas publice extantes religioni circumibat, 
ibique positis in terram genibus, summa pietate et amoris aestu 
Lauretanas Litanias concinebat. 

Verum cum Divo Aloisio Gonzaga et pudicitia assimilaretur, 
quod virginitatis lilium omni terrestri faece inviolatum in totam 
vitam custodivisset, et Beatae Virginis, quam leviter modo at- 
tigimus, strenua devotione emicuisset, sic severitate et afflicta- 
tione in innocuum corpus eundem heroem aemulatus est. Hinc 
lectulum transversis tigillis substernere, ac delicatum latus acu- 
tissimis stimulis clam comparatis in cilici modum  transfigere 
ut subucula sanguineis saepe notis rubuerit, et genitrici aspe- 
rum poenitentiae genus detexerit. Saepe in multam noctem il- 
lum ante altariolum orantem et meditantem parentes invene- 
runt, saepe in nuda terra somnum carpentem. Ciborum autem 
tanto utebatur, quanto vires non interirent. Delitiosarum gusta- 
tu epularum abstinebat. Veneris et sabbati, aut vigiliarum die- 
bus pane et aquae tantum haustu corpus macerare voluisset, 
nisi providens genitricis cura obstitisset. Matutinum quoque 
prandium pauperibus distribuebat, et cum eius mater, ne prae 
inedia elanguesceret, aliam illi cibi portiunculam apponeret, puer 
continuo reiiciebat, ut charitatis simul et poenitentiae meritum 
ob Virginis amorem moraretur. Non raro pecuniam quoque a 
parentibus acceptam in sinum pauperum recondebat. Quae ob 


ROMANA ii 


virtutum specimina omnes iam cum stupore perculsi venera- 
bantur, et cum Divo Aloisio Gonzaga aut Divo Ioanne Berch- 
mans conferebant. 

Sed quoniam per confectionem propriae inclinationis virtus 
maiori luce coruscat, ita inficiandum minime est, quod fervidam 
naturae constitutionem et ad iracundiam pronam noster Servus 
Dei sortitus sit; quam quidem succenso vultu in adversis, et 
nervorum convulsionibus ostendens, summo afficiebatur moe- 
rore quod horum plenum nondum regimen motuum suscipere 
poterat. Nihilo tamen minus, vix expiatis per primae confessio- 
nis sacramentum, quod sexto fere suae aetatis anno suscepit, 
huiuscemodi labeculis, excandescentem indolem ita moderatus 
est, ut, etsi eorumdem motuum vim persentiret, ne mininum 
quidem indignationis igniculum patefaceret. Hinc benignitas, pa- 
tientia et in obstaculis ac controversiis hilaritas locum fastidii 
et quaerimoniarum susceperunt. Igitur quod tanta gratia illi ad 
tribunal poenitentiae provoluto arrisisset Dominus, factum est, 
ut puerulus id sacramentum mira assiduitate animique contri- 
tione frequentaret. 


Sacerdotii autem amorem et apostolici potissimum muneris 
studium sub primam aetatis auroram portendit. Clericalem enim 
vestem induere a genitore petiit et obtinuit, quodque longe ma- 
ioris momenti est fratrem ipse suum, et aequales pueros ad 
sacerdotes venerandos, ad cultum religionis ac innocentiae ob- 
servantiam pro aetate exhortabatur; sic audita concionatorum 
consilia, aut pias meditationes in concionis speciem repetebat, 
et ad inculcandam peccatorum conversionem ingenuum exi- 
guumque suum corpus funi acriter verberabat. 

Quod vero in pavida illa et tenera aetate prope incredibile 
videtur, domesticos deserere lares animo agitabat, et cum quo- 
dam familiari consilium contulit suum, ut in infidelem turca- 
rum gentem proficiscentur, et christianam ibi fidem praedica- 
ret. Huc adde, quod infantibus iam pridem labiis martyrium 
invocaret, et desiderium eiusdem tota animi intentione osten- 
deret. 

Iam vero praestat, ut doctrinam cum pietate coniunxerit, 
ita de illius studiis aliquid praelibare. Porro elementis gram- 
maticae in primo pueritiae limine eruditus, ad Collegii Romani 
Gymnasium accessit. Hic vero omnium facile princeps ingenii 
divitias explicavit, praemia retulit et maiorem natu fratrem 

longe addiscenda superavit. Labores autem in studiorum cur- 
riculo obeundo tantos suscepit, ut valetudinem conterere, et plu- 
ries in annum gravi morbo decumbere cogeretur. 

Quanto vero literarum amore, tanto pietatis merito aequales 
vincebat. Quocirca antequam ad scholas pergeret, divino Sacri- 
ficio reverenter intererat, et cum vespere deambulationis tempus 
recreandi aliquantulum animi causa advenisset, in adorationem 
Augusti Sacramenti publicae devotioni expositi, protinus ille 
pro volabat. Viam vero ingrediens de domo ad gymnasium cum 
optimis collegis de studiorum ratione diligenter loquebatur. Nemo 
autem hunc nisi cum patre, aut electis perpaucis egregiae in- 
dolis adolescentulis incedentem vidit. 

Undecimum circiter annum agebat cum Angelico pabulo pri- 
mum in sacellis Divo Aloisio dicatis summo cum fervore atque 
humilitate se refecit. Hinc Domini vocem servulum suum ad se 
vocantis clariorem in eius corde resonare et divinae illum vo- 
cationi libentior respondere. 

Iam annis et virtutibus paulo adultiori ad Sacerdotii limen 
accedere constituit. Igitur antequam sacrae se tonsurae subii- 
cere^ facultate a parentibus implorata, mensis circiter spatio in 
Coenobio S. Crucis in Ierusalem secessit apud avunculum suum 
monasticam ibi vitam degentem, ut sacro ritui se consulto pa- 
raret. Quo peracto, die Sabbati Sancti mensis aprilis 1800 tanto 
cum fervore fideique intentione ad sacram caeremoniam acces- 
sit, ut cum Episcopus ad comam de more reddendam accede- 
ret, ille totis artubus commotus, pene prolaberetur, et Christi 
Crucem amplecti visus sit. Deinde minores Ordines, Ostiariatum 
scilicet et Lectoratum die 7 iulii eiusdem anni, et Exorcistatum 
et Acolythatum die 4 aprilis 1801 recepit. 


Clericali igitur militiae adscriptus exercitium virtutum om- 
nium roboravit. Quod vero in hominum depravatione usuvenire 
solet, ut optimus quisque invidentiae et calumniae morsus ef 
fugere non possit, ita noster del Bufalo, derisionibus ,saepe, ali- 
quando etiam insectationibus, iniuriis et verberibus ob studium 
divini cultus oppetitus, omnia longanimiter et laetanter pas- 
sus est. 

Quibus obstaculis in arripienda virtutum semita nihil reten- 
tus, vires animi ingeminabat. Christianam doctrinam pueris mul- 
tas per Urbis ecclesias, et collectis ex agris, propinquisque pa- 
gis villicis explicabat, tradebat, optimisque ac suavitate conditis 

monimentis ad gloriam Dei morumque integritatem exhortaba- 
tur. Idem quoque christianae misericordiae officium cum rudi- 
bus et contagioso morbo laborantibus ad hospitium S. Gallae 
adimplevit, et quantum poterat in corporis quoque levamine 
opitulatus, delicatioribus escis a semetipso detractis, inediam 
pascebat, et convalescentes vires sustinebat. 

Deinde ut ad sacram eloquentiam animi facultates pararet, 
sapientissimi cuiusdam concionatoris plenam orationem memo- 
riae penitus mandabat, et domum reversus conscribebat cum 
ingenti omnium stupore ob reminiscentiae vastitatem suique 
profectum. Eumdem ad finem aequales adolescentes clericali 
Ordini recenter adscriptos, recreationis tempore domum invita- 
ba! suam, ut sermones de re evangelica ultro citroque habe- 
rent, dicendi copiam in Deipara magnificanda exercerent ; hinc 
hymnos integrare, carminum quasi rosarum corollam Virginis 
beatae ante tabulas intexere, eiusque suavi imagini circum re- 
verenter latae flagrantia oscula defigere. 


Neque istic tantum illius restitit industria; quin ab antistite 
monachorum s. Pudentianae facultatem impetravit, obtinuitque 
sacello, aliisque aediculis in eo conventu utendis, ut ibi congrega- 
tionem institueret electorum ex civium ordine adolescentulo- 
rum quos precationum ritu et sacris oratiunculis a mundi ille- 
cebris et discriminibus retraheret. Huc, cum inter baccanalium 
udos licentia morum in Urbe eftraenari solet, eosdem  concie- 
bat, piisque theatri spectaculis e sacra historia depromptis, ani- 
mos iucundabat, alebatque pietatem. Id vero cum stupore ad- 
notandum, quod magnam vividiorum adolescentium catervam 
una peracerba nostri Gasparis iuventus, quam decimus vix 
octavus exceperat annus, cohibere, et quo vellet, ducere polie- 
ret, cum optimo regimine et severissima morum disciplina. 


Qua quidem aetate cum humanis uteris operam daret, sae- 
culi vanitatem et inanes motus secum reputans, taedere, atque 
exhorrere ita coepit, ut humanis illecebris repudiatis, in solitu- 
dinem abire, et uni Dei gloriae vacare statuerit. Porro Divi Sil- 
vestri claustralem tunicam inducere volvens animo, et quo ad 
eius fieri poterat, decernens, genitorum veniam obtestatus est; 
cum vero iidem constanter abnuissent, obedientiam suae vo- 
luntati iuxta memorabile illud effatum, praeposuit - melior est 
enim obedientia, quam victimae - Eccl. 4, 17, atque ille per in- 
gentem saeculi frequentiam et tumultum solitariam ac inconta- 

minatam inter domesticos, aut templorum parietes, vitam degens, 
eximiam parentibus obtemperantiam, eoque acceptius sui voti 
holocaustum Deo reddidit. 

Nondum prae aetate ad sacerdotium pervenerat, cum in Ec- 
clesia Iesu dicata sacram explanavit scripturam, et omnium ad 
se audientium ora admiration emque convertit. Ditissima quoque 
eloquentiae copia et vehementi caritatis igni panegyricas ora- 
tiones in Deiparae laudes recitavit; quibus in peragendis cum 
lectissima sacerdotum frequentia stipatus esset, et commen- 
dationem favoremque omnium et plausus surriperet; adstans 
ibi oratoris mater, tanta anhelatione et uberum lacrymarum vi 
comprimi sensit, ut e templo evadere animi recipiendi causa 
coacta sit. 

Haec inter pia ministeria, et assiduam virtutis, quam late 
patet, exercitationem phylosophicae et theologicae facultatum 
cursum amplissimis cum laudibus exegit. 

Cum vero maiores Ordines subdiaconatus et Diaconatus, al- 
terum 21 februarii 1807, alterum vero die 12 Martii 1808 rece- 
pisset; Canonicus insignis Collegiatae s. Marci, per Bullam 
s. m. Pii VIL 8 kal. decembris 1807 renunciatus est, aetatem 
agens 22 annorum. Presbyter autem ordinatus est die 31 iulii 
1808, vigore Brevis Apostolici super defectum aetatis et rescripti 
SSmi super extra-tempora. 

Incidit interea luctuosum illud gallicae excursionis tempus, 
quo sacerdotum non pietas, non innocentia, non mansuetudo 
ab insidiis eos impiorum incolumes servabant. Hinc mitissimus 
Dei Servus, quod iusiurandum a Sancta Sede interdictum prae- 
stare abnuisset, rapacibus correptus manibus Placentiam prius 
deportatus, ubi gravi fuit morbo afflictus, dein Bononiam, ubi 
in carcerem detruditur die 12 septembris 1812. 

Patienter ille et fortiter exilii carcerisque mulctam perpes- 
sus, discrimina et labores omnes magno animo subiit. Iamvero 
constantiam illius et fiduciam in Deum, neque cellulae angustia, 
neque exorti inde morbi et tumores, neque nudis in tabulis ac- 
cubitus, neque cibi inopia, neque custodum asperitas et con- 
temptus, neque longae peregrinationis vel maiorum impenden- 
tium malorum metus perfringere, aut ne digito quidem defle- 
ctere potuerunt. 

Huic tanto animi corporisque afflictationum cumulo, dolo- 
rem addito, ex matris sane interitu, quam unice diligebat, con- 

ceptum. Hasce vero inter aerummas non módo querelis nul- 
lam permittebat viam, sed placide Deo grates agebat, quod se 
vellet in arduis experiri. Missae sacrificium, ut poterat, agebat; 
neque alia pia emittebat officia et ministeria, immo ad haec sin- 
gula statutas horas impendebat vel orando, vel meditando, vel 
spirituales lectiones recitando in summam captivorum secum 
aedificationem; quos immeritae ppenae consortes sacerdotali 
amplitudine insignitus et eadem qua noster Del-Bufalo insecta- 
tione laborantes, ille mirifice solabatur, ad sperandum in Deo 
animos erigebat, vehementibusque ac ignitis, ut ita dicam, ver- 
bis hortabatur atque obtestabatur, ut Christi crucem humeris 
libenter attollerent suis, ut magno animo macti essent, ne prae 
quibuscumque cruciatibus Summi Pontificis oraculum  praete- 
rient, immo caecam illius nutui et plenam obtemperantiam ob- 
sequiumque praestarent. Qua in re cum nonnulli haud deessent, 
qui animum S. D. ambire et emollire niterentur, et subdola quo- 
rumdam argumentorum specie, quasi laqueo irretire, ut culpam 
in iureiurando nullam simularentur; nihilo secius ipse lumine 
caelesti illustratus, propositique tenax, mala sustinere cuncta 
maluisset, quam a recto tramite detorqueri. 


Incommoda vero et angores non modo alacriter perferebat,, 
sed ne eorumdem quidem exitum et finem efflagitabat aut ex- 
pectabat, ne votis quidem ad libertatem recuperandam anhela- 
bat, aut gemitum ullum exprimebat. 

Cum plures autem eodem in carcere detinerentur sacerdo- 
tes, petiit obtinuitque sibi cellulam incommodiorem, ut ibi me- 
lius oraret, et rebus ecclesiasticis studerei; verum ut humilita- 
tem cum solitudinis amore coniungeret, simul cum ceteris ve- 
Scebatur, et mutua pietatis exercebat officia. Quo in convictu 
cum reliquos virtute et sapientia anteire visus esset, ita colla- 
tionum spiritualium director maxime idoneus habitus, et licet 
modestia repugnaret, concordibus suffragiis acclamatus est. Hoc 
igitur officium cum humiliter suscepisset, sic diserte, pruden- 
ter, comiter et sancte adimplevit, ut non minus admiratio et 
stupor, quam aedificationis fructus in sodalium animos redun- 
daret. 


Sic Deo benedicens et in omnia pro fide supplicia perferenda 
paratus, Bononiae, Fori-Cornelii et Luci in arce carcerem pas- 
sus, cum in Corsicam deferri demandatum esset, iamque iter 
aggressus Florentiam pervenisset, gallica tyrannis, Deo vindice^ 

occidit exinanita, et sacri ministri cum optimo Del-Bufalo in li- 
bertatem reversi sunt. 

Post suum in patriam reditum Societati Iesu nomen dare 
sibi proposuerat, cum Pii Pontificis VII iussu ad evangelium 
praedicandum proficisci cogitur. Perhumiliter Servus Dei, at li- 
benter tantum onus suscipiens, tanta fortitudine, alacritate et 
constantia pertulit, ut prius animum, quam id deposuerit. 

Erant autem in disertissimo ac sanctissimo viro eae ingenii 
virtutisque dotes, ut nil supra ad sacrum effingendum oratorem 
desiderari posset. Namque et consilio sapiens, et prudentia 
dexter, et fiducia in divinam opem, ac seraphica caritate pol- 
lens, et in scientia rerum divinarum maxime versatus, omnia 
haec cum uberi, culta, vehementi sermonis copia coniungebat, 
tum gestus orisque dignitate exornabat, deque animis audito- 
rum affectuum motu percitis, et quasi in caelum sublatis, trium- 
phabat. 

Apostolico ergo muneri ita penitus adhaesit, adeoque eximio 
erga nostri Redemptoris mysteria fervore efferebatur, ut Con- 
gregationem missionariorum a pretiosissimo Iesu sanguine nun- 
cupatam instituere decreverit. Cui proposito a S. Sede appro- 
bato, cum opes et modus deesset, nihil diffidit, aut animis pe- 
pendit, sed divina spe fretus, oculos, et manus in coelum su- 
stulit, unde optatum sibi descenderet auxilium. Nec sua eum 
fiducia fefellit. Etenim spectatissimi Viri, quos inter eminentis- 
simus Cristaldi, piique benefactores tantum eleemosynarum 
contulere, tantaque sedulitate operam impendere suam, ut par- 
vum redditum ad institutum promovendum efficerent. 

Atque hic eximius Dei favor laboribus et pietati sui famuli 
prospiciens, mirifice eluxit. Nam exiguus sacerdotum coetus 
sub ductu nostri Del-Bufalo sancta societate coniunctos, sine di- 
vitiis, sine opibus ullis, calumniis saepe, et insectationibus, ut 
bonam succrescentem messem invidentia internecare anhelabat, 
oppetitus, eo crevit, in diemque magis nunc crescit. 

Protinus ergo floruit roboravitque se Institutum, ac tresde- 
cim domos in pluribus pontificiae ditionis provinciis aperuit; et 
in illis potissimum quae Campaniam colunt, aut maris littora 
tangunt: cum enim eas gentes, natura ipsa loci et effera inge- 
nia latrocinan, et inhoneste degere docuerit, ipse Maximus Pon- 
tifex Pius VII missionarios Del-Bufalo duce, suas illic sedes fi- 
gere iussit, ut eorumdem populorum labes abstergerent, ac re- 

ligione animos demulcerent. Quapropter quo maior piorum so- 
dalium copia in easdem domos confluebat, eo amplius caelestis 
bonorum omnium impertitur, suas benedictiones et subsidium 
cumulabat. 

Methodum autem, qua in tradendis missionibus S. D. uteba- 
tur ex optimis concionatoribus virisque tum sanctitate, tum apo- 
stolicis laboribus claris expresserat, et eloquentiae stylum, ut 
animos facilius audientium pervaderet, omnibus artis coloribus 
perpoliebat, et modo placidam et lenem, de divina caritate dis- 
serens, adhibebat orationem, qua corda coelesti igne accende- 
rei, nunc praegravem et horrificum minarum sonitum expri- 
mebat, aut in vitiorum turpitudine effingenda, aut in morta- 
lium ingratitudine Deum tentantium corripienda, aut in infero- 
rum carcerem aeternis tormentis sub oculis prope exponendis. 
Ad quod severum et formidabile orationis genus sacra iracun- 
dia in hominum nequitiam abreptus, ferrea scutica se acriter 
verberabat, populumque permovebat. 

Quis vero urbes, oppida, castella, pagos, loca denique om- 
nia recensere posset, quae ille divinae praeco doctrinae cir- 
cumierat, et religione bonisque moribus florentia, ac suae san- 
ctitatis fama concita reliquerat? 

Ut ab Urbe exordiamur, catholici orbis dominatrice, plurimis 
in ecclesiis tum missiones, tum spiritualia egit exercitia. Illas 
quidem in templis sancti Nicolai in Carcere, sancti Vincentii Ca- 
mertium et alibi, haec vero in sacellis sancti Aloisii Gonzagae 
anno 1814, quae pluries deinceps instauravit, tum ad Sapientiae 
archigymnasium, tum ad iuvenes chirurgicae arti, ad hospitium 
Consolationis studentes, tum ad bonarum artium cultores, tum 
ad sacrarium a P. Cara vita nuncupatum, tum ad aedes coer- 
cendae morum licentiae excitatas, tum ad milites, tum ad car- 
ceribus detentos, tum denique ad monachos cistercienses et 
quamplurimas ascetriarum domos, quas longi negotii esset sin- 
gillatim indigitare. 

Externae vero missiones plus heroicorum S. D. laborum sibi 
vindicarunt. Velitris enim et Anxure apostolico officio perfun- 
ctus, saepius Frusinone, atque hinc reversus Centumcellis. Pro- 
inde Alatri, Verulis, Ferentini, Fregellis, Mamurrhis, montis For- 
miani, Beneventi, Caietae aliisque innumeris in locis, quos ni- 
mis longae morae esset recensere, Campaniam fere totam, di- 
vini verbi semen conserens, peragravit. Hic oppida dissentioni- 

bus et odiis inter se seiuncta, et itineris spatio dissita, generosus 
Del-Bufalo per hyemis perfrigidae tempestatem, nivium iactu se- 
mita praecepta circumiens, consilio, opera, adhortatione eo pro- 
fecit, ut animos componeret et aeterno inter se foedere coniun 
geret. 

Memorabile quoque relatu est, ut indefessi magnanimique 
missionarii extet exemplum, quod cum ad evangelicum exer- 
cendum munus, in terram vulgo Bassiano proficisceretur, per 
saticulanam silvam, curru subverso, in praeceps delapsus est. 
Quem ob casum disiecta eiusdem currus compagine, pedibus 
carpere viam coactus, dolore pressus, et, magna interim ve- 
niente pluvia, madefactus, febri correptus fuit. Non tamen ille 
secus missioni operam dedit, quo labore exasperata febris in- 
valuit, sed si eum invitum e suggestu aliquoties detrahere va- 
luit, confessionibus tamen excipiendis divellere non potuit. Tanta 
ile alacritate in gloriam Dei et animarum salutem contendebat ! 

Neque hisce in regionibus desiit industria et sedulitas nostri 
evangelici operarii, quin plurimas Romandiolae civitates, pro- 
vincias Piceni, Umbriae circumivit, in cuius postremis terris ut 
Hispelli, Camerini, ceterisque Dioecesibus in vinea Christi co- 
lenda, plurimum operum, et sudorum impendit. Reati autem 
cum populum sacra oratione teneret, prodigio Deus ipse illius 
zelum comprobavit. Namque sub exitum conciones fulgur, caelo 
sereno, sine tonitru delapsus, transversas templi fenestras, loco 
et turbae innoxius pertransiit, quo portento, perculsa corda, plu- 
rimum in compunctione et timore Domini proiecerunt. 

In hisce, quas innuimus, missionibus non solum concionan- 
do, sed in omnibus piis officiis bono populorum vacabat; qui- 
buscumque enim ordinibus, cuilibet aetati spiritualia tradebat 
exercitia, profecturaque in animarum salutem munimenta relin- 
quebat, aediculas nocturnis precibus aptas instituebat, congre- 
gationes adolescentulis sub nomine s. Aloisii Gonzagae, puellis 
filiarum Mariae, aut caritatis sororum cogebat. Demum immensa 
eius caritas innocentem aetatem primis christianae religionis 
rudimentis imbuere, fervidum virorum ingenium compescere, 
libidinum laqueos infringere, omnes nequitiae dolos indagare, 
patefacere, extinguere, supremis animi corporisque viribus, ac 
contentione connitebatur. Ac tot licet ac tantis spiritualibus in 
negotiis versatus ac distractus, in tribunali poenitentiae diei ac 
noctis partem consumebat. Qua de re adnotandum, quod viris 

difficilius et parce attendebat. 

Ut corporali quoque commodo in Dei amorem prospiceret 
in Claravallensi missione, coetum instituit praenobilium loci 
feminarum, quae optimo regimine, inopibus aegrotis stipem ac 
res lintearias elargirentur. Eodem ductus caritatis spiritu, morbo 
vel in hospitiis, vel in carceribus confectis plurimum victu, sub- 
sidio, adhortatione, solatio opitulatus est. Omnes autem populi, 
quocumque incessit, aut diversatus est, illum sanctitate insi- 
gnem, Dei proximique caritate seraphicum, dissentionum ex- 
pulsorem, odiorum extinctorem, pacis concordiaeque vadem ac 
reconciliatorem, omnis virtutum generis excitandi, fovendi am- 
pliandique auctorem salutarunt, beneque dixerunt. 

Quin enim fructus bonorum eius facinorum persequi singu- 
los possemus! Mirificus prorsus, inusitatus, perabundans fuit 
profectus in spirituali populorum, quotquot coeleste eius verbi 
ros exhauserunt, salute. Eius quidem rei, ut praeclara multa, 
brevitatis gratia exempla praetereamus, mittere minime possu- 
mus, quod Beneventi 1815 septemdecim iuvenes atheorum so- 
phismatibus imbuti, cum Dei Servum de supremo mortalium 
iudicio disserentem audivissent, commoti penitus, errorisque te- 
nebris ex animo fugatis, confestim pravam doctrinam publice 
abiuravere, et in gremium catholicae Ecclesiae iterum  provo- 
larunt. In. missione quoque loci vulgo  Prosstdi appellati 1823 
vir publica infamia notatus, a concione absens, et voce Servi 
Dei turpitudinem corripiente, inter ipsos domesticos parietes 
excitatus, e vitiorum coeno emersit, et in bona fruge perseve- 
ravit. 

Neque supervacaneum est adiicere, quod felix hic missio- 
num a Del-Bufalo traditarum exitus etiam comites in re evan- 
gelica, virtute illius, apud Deum intercedente, manebat. Porro 
uberrimam messem in agro apostolico collectam, quamcumque 
humanam operam expectationemque superantem, ac plane di- 
vinitus, partam testantur innumerae aliae improborum hominum 
subitae ac solidissimae conversiones permultorum infidelium, 
variisque sectis addictorum in sinum s. Matris Ecclesiae redi- 
tus; testantur civitates mutua pace inter se denuo coniun- 
ctae ; testantur dissidiorum iniuriarumque obliviones; testantur 
deleta quaelibet scabitudo animi inter coniuges antea dissiden- 
tes, ac se invicem aversantes, restitutaque pax, amor et non 

peritura concordia ; testantur turbae numero infinitae sacra re- 
conciliationis tribunalia obsidentes, quae summo cum anima- 
rum fructu dies noctesque sacerdotes detinebant; testantur de- 
nique acervi illi armorum etiam pretiosorum, librorum corru- 
ptorum, lascivarum imaginum in frusta resectarum, muliebrium 
ornatuum, vetitarum alearum, quae a poenitentium manibus 
ultro oblata, in exitu missionum, publicis in plateis flammis tra- 
debantur. 

Cum fortissimum Dei Virum viderimus congregationem, pia- 
que alia instituta fundantem in superni Numinis honorem, et 
continenter operantem utilitati, sive temporali, sive spirituali, 
videretur iam de eius virtutibus peculiarius edisserendum ; sed 
quoniam de his, commentariolo absoluto, fusius et singillatim 
de more agendum est, operae pretium nunc erit vitae Servi Dei 
cursum perstringere, et de supernaturalium munerum divitiis, 
de felici eius transitu, deque prodigiosis signis aliquid innuere, 
ut universis pateat quot quantisque favoribus et charismatibus 
viventem illum, vitaque functum Deus condecoraverit, et arduae 
virtuti praemium in terris visibile rétribuent, ut et mortales in- 
telligant quanta beatitudine fruatur in coelis. 

Prophetia praecipue claruit. Nam sive proximam mortem, 
sive discessum e missionariorum sodalitio, sive fundationem 
aedium missionis alicui praedixit, omnia evenerunt. Praenun- 
ciavit Emo Cardinali Fransoni detrimentum valetudinis ex bal- 
neis, praenunciavit mulieri valetudinis restitutionem ex assum- 
ptione habitus regularis, et uterque praedictionis veritatem ex- 
pertus fuit. 

Accedebat discretionis donum, quo illico quemvis de ele- 
ctione status consulentem ad hunc, aut illum impellebat, opti- 
mo semper exitu; et quo, uno oculorum coniectu, veros a sup- 
positis obsessis secernebat. Accedebant ecstases inter orandum, 
accedebant raptus, accessit et aliquando bilocatio, sic ut in 
Mendolae pago, dum publicam concionem haberet in foro, si- 
mul conspiceretur in templo dans operas excipiendis confes- 
sionibus. 

Quod vero respicit apostolicum munus, ut praetereamus 
miram illam fortitudinem humanas plane vires excedentem, 
qua tot labores subiit ac toleravit, ut missum faciamus domum 
scientiae, et id impertitam quo rebelles quaslibet voluntates sibi 
subiiciens, nequissimos passim ad optimam frugem  traduce- 

bat: ut, inquam, haec mittamus, memoratu sane dignissimum 
est, quod aliquando concionem habens, intelligi potuerit a mul- 
tis ex variis nationibus qui Oratoris linguam plane ignorabant : 
quod alias audiri valuerit ab iis, qui multis passuum millibus 
ab eo distabant: quod denique Hispelli a conferto populo eum 
audiente conspectus fuerit ornatus tribus micantibus stellis. 

Neque charismatibus modo, sed et miraculis claruit. Aletri 
D. Paschalem Aloisi, variis, iisque gravibus confectum infirmi- 
tatibus liberavit, firmamque reddidit valetudinem. Alterum quo- 
que infirmum, spe medicorum deperdita, et in extremo prope 
agone animam agentem, impertita benedictione a mortis fauci- 
bus eripuit. Neque alia defuerunt exempla, multis enim aegro- 
tis valetudinem redintegravit, quin phtysi et dementia captos, 
prodigiose sanavit: attractam pariter mulierem, patrocinio s. Fran- 
cisci Xaverii commendatam, sospitem reddidit. 

Praeter miraculosas sanationes, in defectu nummorum ad 
emendum pro domo congregationis victum, exiguam pecuniae 
summam multiplicavit, et idem praestitit in annona. 

lam vero ex heroica virtutum omnium exercitatione, ex su- 
pernaturali charismatum fulgore, ex tot tantisque prodigiis per 
nostrum Del-Bufalo publice spectatis, fama sanctitatis dimanavit. 
Quae quidem tum apud proceres civitatum, quotquot perlustra- 
vit, tum apud plebem summo in gradu, constanter, indeclinate 
per temporis lapsum progressum adepta, et incrementum ad 
exitum usque eius vitae percrebuit, indeque clarior resonuit, ut 
infra erimus demonstratum. Hanc Romani Pontifices retinuere 
cum illum congregationem suam fundare atque ampliare in bo- 
num reipublicae christianae iusserunt ; hanc praestantissimi An- 
tistites cum regimen ei propriae Dioecesis animarum ultro ac- 
eito tradiderunt atque commendarunt ; hanc quamplurimi Pur- 
puran' Patres, et Praesules sanctitate, uteris et doctrinis ornatis- 
simi testati sunt; cum in sermonibus eum, suis in epistolis san- 
ctum appellarunt; denique provinciae, oppida, cultissimae civi- 
tates humilesque villae sanctum viventem nuncuparunt, et 
memoriam illus quam diuturnam servantes religiose sunt pro- 
secutae. 

Interea diuturni incredibilesque suscepti pro re apostolica la- 
bores, itinerum, frigorum, nimborum  aestuantisque caeli per- 
pessa incommoda, magnanimum virum in exitum suae vitae 
proripiebant. Ipse vero antequam infirma preméretur valetudine 

adven tantis interitus, ob immissum sibi de coelo lumen, haud 
nescius cum familiaribus aut sociis futuram praenuntiavit mor- 
tem, eamque ob causam ad singulas missionum domos pergere 
voluit, et supremum vale tum demum iterare. 

Verum morbi causas, ut inde martyrii meritum illi deberi 
ostendatur, pandere libet. Nepete in missione pituita laborare 
coepit, eumque morbum ob exercendi muneris apostolici zelum 
neglexit. Hinc lapsus ille e curru saticulanis indumentis, quem 
antea retulimus, praecordia obtudit, assiduamque tussim excita- 
vit ac febrim. Continuo languores, cibi fastidium, nervorum con- 
vulsione consecutae. Quibus sane cruciatibus, nil spiritu labe- 
factus, sacrificium quotidie, ceteraque pietatis officia peragebat. 
In toto infirmitatis decursu, admirabili patientia, aequanimitate, 
fortitudine praeluxit, et cum curando corpori indulgere illi opus 
esset, asiatica lue Urbem invadente, Romam accitus fuit de man- 
dato Cardinalis Vicarii, ut ibi missioni in sancti Philippi Nerii 
templo operam daret. Hunc autem ad nuncium nihil ille nisi 
urgentis caritatis stimulos ac faces persentiens, huc omni post- 
habita mora provolavit. Istic non secus ac in reliquis missioni- 
bus copiosissimus in populum spiritualis fructus redundavit; 
sed perfractae labore vires, et tussis vociferatione exasperata, 
infirmam iam valetudinem plane prostrarunt. Sic morbo in dies 
magis progrediente, Albanum se transtulit, ubi maxima diffi- 
cultate negotia suae congregationis gerere non destitit. Quin 
omni studio incumbebat, ut omnia perficeret, et successori suo, 
ut dictitabat, liquida et expedita relinqueret. Hinc incompleta 
absolvere, rationum summas conferre, epistolas conscribere, 
iussa impertiri, omnibus de rebus providenter consulere, ac, ne 
multa, infirmas vires quantum poterat conferebat suas, ut sin- 
gula coordinata constarent, et regimen quoad se, quoad socios, 
quoad universam congregationem probaretur. Interim ingrave- 
scente morbo eo patientiae specimen provexit, ut etsi ceteros 
inter angores, ardenti siti ureretur, nunquam tamen internoctem 
sese refrigeraret, ne Missae sacrum mane intermitteret. Nec 
sacri Officii assiduam lectionem, quamvis magna cum molestia 
ob virium imbecillitatem, aliqua ex parte praeteribat. Immo etiam 
viribus destitutus, interdum ob alimenti defectum languescens, 
cum familiaribus nil aut petebat, aut conquerebatur, sed pallore 
vultus non verbis defectionem animi patefaciens, ne quis turba- 
ntur orabat divinaeque voluntati se in sacrificium offerebat. Sic 

graviter laborans Romam propriam ad domum elatus est, ubi 
extremos morbi cruciatus sustinuit. Furentis igitur infirmitatis 
vim ita pertulit, ut semper ore esset renidenti et nec voce, nec 
suspirio quidem ullo vehementes dolores accusaret; preces ite- 
rando lamentabiles dies trahebat, Dei placito se committens, et 
gubernandum tradens, et modo in B. Virginis, modo in Divi 
Xaverii imagine, modo in sacro Iesu praesepi a piis ascetriis 
dono accepto, quod toto corde venerabatur, oculos amore fla- 
grantes defigebat. Sacramentis vero, quibus nostra Religio mi- 
graturos ex hac vita spiritus abstergit, pascit, solatur atque con- 
firmat, se omnibus munivit. Quae cum sua sponte, non medici 
exhortatione recepisset, caelesti micavit risu, et nunc bene lae- 
teque valeo ! exclamavit. Certam autem de morte praescientiam 
habens, nihil in humanis opibus ac remediis confidebat, aut re- 
parandae spem fovebat salutis, sed totus iam versabatur in coe- 
lis; et immortales delicias animo praeconcipiebat. 

Nihilo tamen minus medicamentis, licet gravibus et afflictan- 
tibus, sese subdere non recusavit, et quamquam sanguinis emis- 
sionem in damnum sibi futuram iudicasset, ut obedientiae me- 
ritum aucuparetur, medici iussibus obsequens, venam sibi ape- 
rire non renuit; neque supremis in cruciatibus animi vigorem 
exuit. Immo familiares circum se lugentes solabatur, et quo- 
ad eius fieri poterat, ingentes angores occultare nitebatur. Sen- 
sibus ad extremum usque spiritum omnibus vigens, iisdem in 
confirmando se Dei iussibus, in fortiter perpetiendo, et heroica- 
rum omnium virtutum specimine luculenter exhibendo uteba- 
tur. Eodem transitus die familiari cuidam suo commendavit, 
curaret, ne qua mulier exanime iam frigidumque suum corpus 
contrectaret, adeo sedulus pudicitiae custos, ut quod tota vita 
diligentissime vitaverat, id demum, cassis quoque sensuum ve- 
stigiis, adversaretur atque arceret. Ita iam animam agens, post 
iteratam saepius confessionem, apud adstantem sacerdotem 
Vincentium Pallotta, virum sanctitate insignen, summa pace, in 
Creatoris sui complexu requievit die 28 decembris 1837, aetatis 
suae 51. 

Vix ad superos evolaverat, cum idem D. Vincentius Pallotta, 
qui supremis in confessionibus totius vitae innocentiam cum 
poenitentia et omnium virtutum genere coniunctam admiratus 
erat, sic, inquit, sic iusti obdormiunt in Domino, Sanctus ^ hic 
caelum ingressus est. 

Eadem qua interiit nocte, pia asceteria Eminentissimi Sala 
neptis Gorae degens, servum Dei sacerdotali circumdatum ami- 
ctu, suis cum missionariis psalmos concinentem, et ad caelum 
assurgentem conspexit. Alii item sacrae virgini e sensibus ra- 
ptae caelestis gloria Canonici Del-Bufalo spectanda obiicitur , 
Divo Xaverio occurrente. Hinc magis magisque sanctitatis fama 
percrebuit. 

Parentalia in aede sacra S. Angeli in foro Piscario peracta 
sunt, magno devotorum stipante concursu, deinde exuviae AI- 
banum, ut ibi conderentur, fuerunt translatae. In s. Pauli templo 
cadaver, toto civitatis procerum adstante coetu, detegitur. Hinc 
prodigia protinus refulgent. Nam quarto ab obitu die odor sua- 
vissimus ex arca patefacta diffunditur, tum cadaver integrum 
et flexibile reperitur. Artis concurrunt periti, qui praestito de 
more iuramento, mortales exuvias inspicerent. Hi cum nullo 
medicamine cadaver servatum conditumque animadverterent, 
ad supernaturales causas portentum retulere. Et cum attentius 
corpus perscrutaretur, viscera morbo exesa, post obitum redin- 
tegrata coniecere. Os scorbuto ulceratum bene olens reperierunt, 
linguam humentem viderunt atque rubicundam; vesicatoriorum 
vestigia Ilympham adhuc nil graveolentem dimanantia observa- 
runt, humeros, quos Servus Dei, ut peccatorum veniam impe- 
trant, saepe verberibus onerabat, purpureis vividisque notis, 
ceu rosarum floribus rubentes. 

Quibus sane mirandis signis, aucta sanctitatis fama, vicinas 
civitates et rura complevit. Protinus delubrum devotae turbae 
defunctum sacerdotem ut Sanctum consalutantes inundarunt, 
nec proximi tantum incolae, sed ex longinquis civitatibus, nec 
itineri; nec ullo incommodo pepercere. Hinc alii illum eximium 
Apostolum, alii gloriosissimum Sanctum, sese commendando, 
appellabant, pars ceram de facibus captare, pars indumenti 
frusta secare, pars corollis, aut anulis, aut digitis sacras exu- 
vias contingere gaudebant. Nec per diem aditus iam ullus in- 
grediendo templo a concursu relinquebatur, nec, obducta noc- 
te, turbae a feretro divelli poterant. Excubiae positum cadaver 
tuebantur. 

Canonicorum Collegium cum alumnis seminarii memoriam 
et exuvias expositi illic Canonici veneraturi perrexerunt, et so- 
lemni requietis Sacrificio interfuere, cum angélicos extincti mo- 
res funebri oratione R. D. Ioannes Meiiini, iam illius confessa- 

rius et tunc superior Generalis Congregationis Pretiosissimi 
Sanguinis, collaudava, cuius sermoni gemitus et lacrymae uni- 
versi populi responderunt, apertissimum sane et praeclarum 
communis in defunctum amoris et venerationis monumentum. 

Dum talia peraguntur, ab arce Gandulphi vir assidua quar- 
tana pluribus ab annis excruciatus atque exinanitus, templum 
D. Pauli invisit. De facibus quae cadaver Servi Dei circumfere- 
bantur ceram sumit et déglutit. Illico febris fugit, vires conva- 
lent, florida redit sanitas, atque illinc abiit exultans, quo ingre- 
diens vix poterat repere. Maius tamen beneficium sensit adu- 
lescens quidam animo simul et corpore ibi sanatus. Is enim et 
turpitudine morum, et abiecta religione nequissimis, simulque 
pudenda aegritudine exesus cum aliis ad Dei Famuli exequias 
curiositate compulsus confluxit. Sed primo statim in limine ani- 
mo commoveri quasi caelitus tactus persentit. Deinde linteolo 
prope cadaver sumpto abiit et aqua cui illud immerserat, aegra 
membra respergens, illico omne inde venenum abstersit, et quem 
morbum nulla medicae artis praesidia curare potuerant, extem- 
plo vidit abactum. Quo eventu obstupescens, simulque commo- 
tus, consulturus iam animae suae sacerdotem adiit, et expiatis 
per poenitentiae sacramentum praeteritae vitae sordibus, novam 
prorsus iniit vivendi rationem, in eaque postea constanter per- 
severavit. 

Absoluto autem funere, exuviae die septima, in eodem quem 
retulimus statu manentes, in arca sigillis et aliis documentis 
distincta, in ecclesia ipsa s. Pauli conditae fuerunt, et cum in 
loculo excavando |lapicida laboraret, alterum additum porten- 
tum est. Nam faber ipse, rheumatismo di vexatus, illico se sa- 
natum sensit, neque in posterum ea aegritudine unquam  affe- 
ctus fuit. 

Neque vero tanta sanctitatis fama concidere poterat, aut brevi 
ambitu contineri. Iam propiores Albano civitates Arcem Gan- 
dulphi, Lansum, Lanuvium praeterlapsa, Ansurem, Soram, Be- 
neventani, Arianum, Apuliam, Manfredoniam complevit, atque 
clarior Romam, omnesque pontificiae ditionis fines occupavit. 
Neque apud plebem dumtaxat, sed apud cuiuscumque ordinis 
viros etiam lectissimos et prudentia, doctrina, morum gravitate 
spectatissimos, apud proceres, nobiles matronas, Praesules, Car- 
.dinales qui Servum Dei veluti caeli colam venerantes, eius pa- 
trocinium implorare consueverunt. Hinc piorum frequentia ad 

eius tumulum augetur in dies ex dissitis etiam urbibus, imo 
etiam hinc passim offeruntur dona, vel votivae exhibentur ta- 
bellae testes collatarum gratiarum, vellipsana, imaginesque pe- 
tuntur, quarum idcirco plurimas coloribus aut typis expressas 
vulgare oportuit, non modo in italorum usum, sed exterarum 
gentium, quae a missionarii fama ad eius sepulcrum accitae, 
imaginem saltem eius inde referre gestiunt. 

Placuit autem Deo tantam populorum pietatem ac fiduciam 
in Servi sui patrocinium haud raris prodigiis approbare et con- 
firmare. Nepete anno 1838 iam agebat spiritum ex peripnemo- 
nia Francisca Mariani, extremusque munita sacramentis à sacer- 
dote Deo commendabatur, cum implorato a praesentibus S. D. 
auxilio, illico con valuit. Setiae reverenda mater Electa Margarita 
de Castris noxiorum comestione fungorum ad exitum vitae per- 
ducta, omnem morbi vim, invocato Servi Dei nomine, illico 
sensit abactam. Lipsana vero missionarii nostri corniti Soderini 
hernia laboranti, et mortalibus presso angoribus, soporem in- 
tulerunt, et expergefacto, integritatem valetudinis, sine morbi 
vestigio redonarunt: haec Antonium Fulloni ab apoplectico 
morbo vindicarunt: haec puerulo Antonio Brugiaferro a nati- 
vitate attracto et muto, membrorum et linguae usum illico re- 
stituerunt: haec Nicolaum Sestini ab ulcere pessimo sospitem 
reddiderunt. 


Neque oppidum aut pagus ullus repertus est, qui cum  vi- 
ventis Del-Bufalo ore et divina eloquentia laetatus esset, idem 
potentiam et intercessionem illius vita functi non senserit. Nam- 
que ut Albani ingentia prodigiorum signa patravit, sic in arce 
Gandulphi, praeter innumera alia, Agatha Marozza brachii actione 
privata ob taxationem metacarpi, illico, invocato Servo Dei, sa- 
nitati redditur : item puella Anna Maria Marozza pene obcaecata 
a tumore in regione oculi exorto, ope eiusdem illum sensit 
exemptum : Algidi, Maria Antonia Acciari a saevissima odon- 
talgia, invocato nomine Del-Bufalo, statim sanatur: Lami, Magda- 
lena de Petro a duplicis gutturis gianduia sanationem obtinuit; 
ibique Iacobus Marini ab ischiatico dolore optime convaluit: 
Lanuvii Petrus Paulus Pochini putrida febri correptus, et sine 
spe ulla salutis iacens, admota reliquia, liberatur, atque eiusdem 
sanati soror epiléptico morbo morti proxima, integram ac con- 
stantem obtinuit sanationem. Neque non Angela d'Alessio et 
Carolina Frezza a mortis faucibus ereptae sunt. Ioseph Ferrante 

iam sacro oleo inunctus ob gravissimam pectoris infirmitatem 
valetudinem statim recuperavit. Corae Thomas Porcari ab in- 
flammatione, dolore punctorio, aliisque infirmitatibus liberatur. 
Asculi soror Constantia Vitali religiosa a tribus annis affecta 
convulsionibus, intercessione S. D. sanatur, medico ipso mira- 
culum testante. Arimini Marianus Ballerini sanatur ab hydrope. 
Romae Stephanus Mondelli sanationem obtinuit ab empophthisi. 
Denique ut multa paucis concludamus, plurimos ulceribus, aut 
febribus, aut tumoribus, aut fistulis, aut gutturis morbis, aut 
phthysi iam perditos a morte redemit; infantes rachitide aut le- 
thalibus morbis confectos sanavit; senes apoplecticis ictibus pro- 
stratus erexit, vinumque vigorem adiecit. 

Neque extremae quidem nationes tantorum beneficiorum co- 
pia caruerunt. Namque nicaensis gubernatoris filia cruris morbo 
ita praegravi affecta, ut ab amputatione ultima salutis spes iam 
peteretur ; admota laesae parti S. D. imagine, protinus e lectulo 
desiluit, optimeque sine morbi vestigio valuit. Bastiae Maria Gi- 
gante hydrope pectoris laborans, et spe omni deserta, contactu 
effigiei S. D. protinus sanata est. Tota denique Gallia miracu- 
lorum passim suis in regionibus patratorum splendorem admi- 
rata Gasparis Del-Bufalo gloriam concelebrat per publicas ephe- 
merides, literisque et monumentis in universum catholicum or- 
bem pervulgat. 








EX S. CONGREGATIONE CONCILII 


IANUEN. 
DISMEMBRATIONIS PAROECIAB 


Die 11 Aprilis 189]. 


Sess. 21 cap. 4 de reform. 


COMPENDIUM FACTI. Vicus dioecesis ianuensis, cui nomen 
Qastagnelo, et in quo 300 circiter animae numerantur, par- 
tim paroeciae Lorsica, partim paroeciae Versi subest. 

Heic loci anno 1837 oratorium erigebatur, et capellanus 

qui missam celebraret, aliaque urgentiora spiritualia mini- 
steria populo prastaret, ibi ab Ordinario constituebatur. Ast 
nuperrime apud plures illorum incolarum desiderium insuper 
ortum est, vivaque efferbuit contentio, ut separata et inde- 
pendens paroecia ibidem in oratorio fundaretur. 

Verum duo parochi locorum Lorsica et Verzi necnon 
et Archiepiscopus petitionibus illius plebis benignas aures 
haud esse praebendas censuerunt: quapropter, instantibus in- 
colis loci Castagnelo, res delata fuit ad S. O. Concilii. 


Disceptatio Synoptica 


DISMEMBRATIO FACIENDA VIDETUR. Patronus, qui causam 
incolarum Castagneli perora vit, in sua allegatione primum 
recoluit, ob locorum distantiam vel itinerum difficultatem, 
quae persuasionem inducat necessitatis vel evidentis utilita- 
tis, deveniendum esse ad dismembrationem novaeque paroeciae 
erectionem, ex const. Alexandri III Ad audientiam et cap. 4 
sess. 21 C. Trid. expresse atque in terminis praescriptum 
inveniri. Cfr. et Fagnan. in cap. Ad audientiam De eccles, 
aedif. n. 19, Piton, discept, eccl. 160 n. 19 Rota decis. 
576 n. l1 p. 19 tom. 2 Rec. 

Atqui in themate utrumque contingit. Nam Castagnelum 
a Verzi duo ferme kilométra distat, tria vero a Lorsica : 
itinera vero hinc inde asperrima : ceu autumat cognitor geo- 
metra. 

Imo adeo vera est et distantia et itinerum asperitas, ut 
hisce praecise de causis anno 1837 concessum fuerit, sacel- 
lum in ea regione erigi et capellanum, qui spiritualibus il- 
lorum incolarum necessitatibus provideret, a curia dari con- 
sueverit. 

Nec praetermittendum est, haereticos Valdenses, accepta 
occasione ab oppositione, quae fit erectioni novae paroeciae 
opera et ministerium suum saepius obtulisse incolis Casta- 
gnelo, eisdem spondentes quod numquam ministri evangelici 

oppositionem facerent his, quae populi salutem apprime re- 
spiciunt. 

Quibus denique accedit, nonnullos ante annos, favorabi- 
lius verbis, apud curiam, incolarum vota fuisse excepta, et 
Vicarium generalem eorum desideriis satisfacturum  promi- 
sisse, dummodo ii et oratorium instaurarent, et sufficientem 
congruam cum habitationis domo parocho pararent. Atqui 
haec omnia fecisse incolae perhibentur ; imo pro congrua pa- 
rochiali 17,000 libellarum summam collegisse eamque in ti- 
tulis redditus publici collocavisse, et in promptu habere, il- 
lico, cuique, vel ipsi curiae tradendam. 

Quin obiiciatur aestimationem de necessitate dismembra- 
tionis penes Ordinarium stare: Ordinarium vero in themate 
contrarium esse. Quandoquidem responderi posset cum De 
Luca discep. 34 n. 2 De parodi, quod ubi Episcopi arbi- 
trium irrationale est, appellatio vel recursus ad S. Sedem 
occurrit. 

Neque opponatur exiguus populi numerus; nam cumLeu- 
renius in for. benef. p. la. 160 et Constantinus in vot. 
decis. 343 ex auctoritate S. C. O. statuant ad paroeciam 
constituendam, ubi aliae ceteroquin adsint iustae causae, de- 
cem familias sufficere, iam quaelibet in themate difficultas 
evanescit. 

Qui vero ad congruam, quam nec praesto esse, nec libe- 
ram exprobrant, duo, qui depositarli sunt summae 17,000 li- 
bellarum respondent, se paratos esse ad tradendam hanc 
summam auctoritati ecclesiasticae, vel alii personae ab Ec- 
clesia designatae. 

Quo autem ad quaestus parochorum  Verzi et Lorsica, 
eos minimi esse faciendos, suadere tum bonum spirituale in- 
colarum Castagnelo, tum carentia cuiuslibet veri detrimenti 
paroeciis dismeinbratis ob venturi. Meminisse enim oportet 
novam paroeciam sine laesione beneficiorum veterum paroe- 
ciarum constitui, et singulis illis paroeciis non adimere nisi 
150 circiter filianos exiguamque territorii partem. 

Neque subsumatur, populi necessitatibus succurri posse 

per capellanum parochi coadiutorem  Castagneti degentem ; 
quandoquidem notum est, ad gregis salutem non eadem sol- 
licitudine vigilare vicarium ac pastorem. Praeterquam quod 
perpendi debet, C. Trid. sess. 2/7 cap. 4 duos distinxisse ca- 
sus, et coadiutorem dari iussisse, quin paroecia dismembre- 
tur, quoties fidelium numerus augeatur, sed distantia et 
asperitas viarum non verificetur : vicissim vero paroeciam 
dismembran voluisse, quoties numerosa plebs in disiecto loco 
diificilisque accessus consideat. Ad rem cf. Bouix De paroc. 
p. 2 c. 4 pr. 6 -fin,, Ursaya discep. eccl. t. 1 p. 1 disc. 
14 oi. 92, Rota decis. 78 n. 52 cor. Ansaldo* ipsaque de- 
mum S. C. C. in Aquinaten. 21 Martii 1827, Nolana 3 
Februarii 1758 aliisque pluribus, ac maxime in lanuen. 18 
Augusti 1866, in qua de specie agebatur praesenti prorsus 
simili, nempe de dismembrando a paroecia Lorsica, eadem 
quae hodie in causa est, districtu, cui nomen Figarolo, exi- 
guo quidem, sed distanti iter horae dimidiae ;' et pro quo qui- 
dam Demartino « dotem novae paroeciae testamento consti- 
tuerat. « Quam dismembrationem, non obstante paroci oppo- 
sitione, S. C. C. admisit et probavit. Unde sperat orator 
etiam in praesenti causa, S. C. C. ad eamdem conclusionem 
esse deventuram. 


DISMEMBRATIO NON VIDEFUR FACIENDA. At ex altera parte 
perpendendum est quod quamvis ad paroeciae dismembratio- 
nem facilius procedere liceat, quando de sola territoriali iu- 
risdictione dividenda agatur, praesto sit dos pro nova peroe- 
cia constituenda et veteris beneficii sors non attingatur ; 
nihilominus ne in his quidem casibus semper et utcumque 
dismembrationis petitio admittitur et gratia conceditur. Nam 
« cum ratio postulet, ut illis, quae bene constituta sunt, 
contrariis ordinationibus non detrahatur » ex cap. b, sess. 25 
De reform. Conc. Tridentini, hinc liquet, ad dismembratio- 
nem vel solius spiritualis iurisdictionis deveniri non posse, 
nisi aliqua iusta intersit causa. 

Atqui ex his omnibus, quae ab incolis loci Castagnelo eo- 
rumque patrono proferuntur, nil videtur esse aut tanti mo- 

menti, aut sic exploratum, quod dismembrationis iustitiam 
in tuto sufficienter ponat: quin imo plura adesse quae et 
inutilitatem et inopportunitatem novae paroeciae arguant. 
Cum autem de re méri facti agatur, nil utilius est quam 
ipsa documenta quae ad rem faciunt ex ordine proponere. 

Porro in primis a veritate alienum est, aut saltem ve- 
ritati parum conforme, lanuensem curiam petitionibus inco- 
larum Castagnelo morem ab initio gessisse, eorumque spem 
aliquando fovisse, ceu nunc refert Ordinarius. 

Pariter a veritate aliena, prosequitur Archiepiscopus, aut 
sin minus valde incerta sunt, quae de constitutione dotis pro 
novae paroeciae erectione praedicantur, quin prudentes suspi- 
cari liceat de aliqua fraude. 

Porro sine certa dotis constitutione paroeciam erigi non 
posse, nec beneficium constitui, principium est, quo non vul- 
gatius aliud. 

Quibus accedit ad animarum salutem necessariam minime 
videri novae paroeciae erectionem. Nam urgentioribus spiri- 
tualibus necessitatibus providit capellanus qui in loco resi- 
det: pro aliis vero succurrunt duo parochi locorum Y er zi 
et Lorsica, qui nec plurima distantia, nec difficili itinere a 
suis filianis dividuntur. Sane, si fides habenda sit perito qui 
a parochis rogatus schema topograficum redegit illius vallis 
de Malvara, in qua Castagnelo aliaeque paroeciae consistunt 
habetur quod maxima distantia Ecclesia, Castagnelo ab Ec- 
clesiis Verzi et Lorsica haud pertingat ad metros 1500. 

Praeterquamquod duae aliae paroeciae,  Monteghirfo et 
Favate, adiacent, quae, licet propriae incolarum Castagnelo 
non sint, nihilominus cum proximae sint, Monteghirfo enim 
a Castagnelo 800 metros abest, eos incolas utique iuvare 
possunt. Nec asperitas viarum aut itinerum difficultas, sal- 
tem magni momenti, ibi, iuxta praefatum peritum, revera 
habetur. 

Nulla ergo videtur adesse necessitas novam erigendi pa- 
roeciam. Sed quod magis est, dum per eam paroeciae erectio- 
nem casui necessitatis vel evidentis utilitatis pro Castagneli 

incolis minime consuleretur, gravia vicissim damna et exitum 
dismembrandis paroeciis inferretur iuxta ea, quae parochus 
loci Ver zi perpendit, cui et Archiepiscopus et alter parochus 
suffragantur. 

Denique iidem duo parochi adnotant, magis cavillationis 
causa, quam ex necessitate postulari et exigi a Castagneli 
incolis paroeciam. Praeterquamquod ne concordes quidem 
omnes in hanc mentem existere, sed plures eorum unioni 
cum veteribus paroeciis adhuc favere. Quin imo, prout subdit 
Archiepiscopus, nunc, maior numerus, qui olim fervere vi- 
debatur, tranquillus sistit. Unde neque hic titulus, id est 
cauta prudentiae ratio, amplius invocari posse videtur ad 
paroeciae erectionem. 

Accedit quod sindicus et assessores municipii supplici li- 
bello ad SSmum dato instant et exorant, ut gratia ab oppi- 
danis Castagneli implorata denegetur, idque, 1. ne ob ere- 
ctionem paroeciae, quae nulla necessitate nullaque vera uti- 
litate probatur, vera vicissim gravamina, saltem pro eccle- 
siae fabrica, municipio adiiciantur, ac novae curae et solli- 
citudines parentur ; 2. ne veteres parvae pauperesque pa- 
roeciae ad conditionem adhuc tristiorem adducantur; 3. de- 
nique de nova paroecia in miserrimo statu, cum exiguo ter- 
ritorio, ac paucissima plebe erigatur. 

Unde tandem haud immerito Archiepiscopus in sua epi- 
stola in hanc sententiam venire videtur : eius nempe suf- 
fragium huic esse erectioni contrarium. Porro quanto in ho- 
nore Ordinariorum iudicium in hisce praesertim materiis ha- 
beri soleat, nemo est qui ignoret. Et optimo sane iure ; nam 
Episcopus praesumitur magis quam quisque alius de rebus 
et necessitatibus suae dioecesis informatus, ut tradit Rebuf- 
fus Prax. benef. c. 1 Be erect. in cur. et p ar oec. ac S. C. C. 
passim, ceu videre est in /pporogien. Dismembr. 23 Augusti 
1879 $8 Sed contra, in. Lucana Dismembr. 14 Mai 1881 
aliisque quam plurimis. 

His itaque adductis, propositum fuit diluendum 

Dubium 


An et quomodo sit locus erectioni novae paroeciae in 
casu. 

RESOLUTIO. Sacra C. C. re cognita sub die 11 Aprilis 
1891 censuit respondere: Negative in omnibus (1). 


MELEVITANA 


DISPENSATIONIS 


Die 11 Aprilis 1891. 


Per Summaria precum. 


COMPENDIUM FACTI. Baro Nicolaus Galea exponit, inter 
plures filios quos genuit, duos, Ioseph et Laurentium, alte- 
rum 13, alterum 14 annorum, in Melitensi collegio S. Igna- 
tii S. I. esse receptos, et clericali coetui adscriptos, et n nulli- 
que mqne eorum duo beneficia iurispatronatus laicalis possi- 
dere. Petit autem ut facultas sibi seu duobus hisce suis fi- 
liis fiat optandi et assequendi alia adhuc beneficia eiusdem 
naturae; quorum redditus, additus illis quae iam possident, 
pertingat libell. 2500 pro unoquoque. Quam dispensationem 
ad hunc effectum pater postulat, ut possit filios suos a Me- 
litensi collegio S. Ignatii educere et aut Romam aut alio 
transferre quo satior fieret eorum educatio. 

Episcopus baronis preces commendat, quia agitur de duo- 
bus iuvenibus qui, si militiam ecclesiasticam prosequantur, 
sibi et ecclesiae magnae utilitatis et decoris esse possint : 
quia ad genus nobilissimum pertinent ; a quo, praeter alios 
commendandos, etiam illustris Cardinalis Fabritius Sceberras 
originem duxit ; et ex alia parte oratorum pater nequit 
ferre expensas in hunc finem necessarias. 


(1) Kecole Vol. IIL, 396; Vol. XIL, 287; Vol. XIII, 60, 293, 299, 


Acta, Tom. XXIV. fase. CCLXXVII, ü 

Disceptatio Synoptica. 


Dispensatio petitur a communis iuris lege, gravissimis 
verbis Tridentino sess. 24 cap. 17 confirmata, et distribu- 
tivae iustitiae proxime innixa, quae prohibet in unam eam- 
demque personam plura beneficia cumulari: et dispensatio 
poscitur non determinate ad possidendum tertium aut quar- 
tum beneficium, sed indeterminate, quousque nempe redditus 
2500 libellarum, quo forte plures sacerdotes etiam in ea in- 
sula destituuntur, a duobus hisce pueris attingatur : et in- 
super petitur non ut necessaria, sed dumtaxat ut splendi- 
dior aeducatio eisdem pueris paretur; nam ex reddito duorum 
beneficiorum, quae singuli possident, sufficientia desumi ad 
eorum aeducationem in Collegio S. Ignatii comparandam, im- 
plicite videtur in precibus admissum. 

Utrum tamen attento illustri oratoris genere, commen- 
datione Ordinarii, et spe futuri boni, gratia videretur indul- 
genda, remissum fuit definire EE. Patrum prudentiae. 

Quibus aliisque praemissis, quaesitum fuit quomodo pre- 
ces essent dimittendae. 

RESOLUTIO. Sacra C. C. re cognita sub die 11 Aprilis 
1891, censuit respondere. Negative. 

COMPOSTELLANA 


SPONSALIUM 


Die li Aprilis i891. 


Sess. 24 cap. 18 De reform, matr. 


COMPENDIUM FACTI. Sub huius saeculi initium, ac praecise 
die 28 Aprilis 1803, Carolus III, Hispaniae rex, decretum 
tulit, pragmaticam vocant, quo haec statuebat : « Ift nullo 
tribunali ecclesiastico vel civili dominiorum meorum admit- 

tentur petitiones de sponsalibus, si non fuerint ista per pu- 
blicam scripturam promissa ». 

Huiusmodi dispositio, ceu patet, contraria erat recepto 
communi iuri, quod ad validitatem sponsalium nulla solemnia 
exigit, sed id tantummodo requirit, ut contrahentes fidem de 
ineundo matrimonio vere invicem interponant, iuxta can. 
Nostrates 30 quaest. 1l, IL. l1 De sponsal et matr. ipsum- 
que cap. 1 sess. 24 C. Trid. De reform, matr. Praeter- 
quamquod ecclesiasticae iurisdictionis erat dispositio laesiva, 
quatenus scilicet eam legem ferendo civilis potestas, suos ex- 
cesserat limites et spiritualem provinciam invaserat. Causae 
enim matrimoniales et sponsalium ad forum dumtaxat eccle- 
siasticum pertinent ex Sgllab. pr. 74, et super his ea so- 
Iummodo saeculares Principes decernere possunt, quae in ge- 
nere creili versantur, ex encycl. Arcanum S. P. Leonis XIII. 

Qua de causa haec Caroli Ili pragmatica, utpote canonici 
luris restrictiva et ecclesiasticam invadens iurisdictionem, ab 
exordio penes complures haud erat accepta, et plerique Epi- 
Scopi contra eam reclamarunt. 

Verum, procedentibus annis, factum est, ut et episcopales 
curiae et ecclesiastici viri illius dispositioni paullatim acquie- 
scérent; adeo imo ut plures ad ultimum haberentur qui vel 
in scholis vel in tractatibus de re morali aut canonica su- 
stineant, sponsalia de futuro penes Hispanos non valere nisi 
publica scriptura celebrarentur, perinde ac si ad eorum vali- 
ditatem in Llispania haec forma evasisset substantialis. Unde 
Placentinus Episcopus circa annum 1880 fidem faciebat « in 
omnibus tribunalibus ecclesiasticis dispositionem Carolinam 
adamussim adimpletam fuisse », eamque, pergebat Emus illius 
temporis Pronuntius « constanter universaliterque observatam 
fuisse ; et ideo consuetudinario iure canonicae disciplinae et 
sanctioni ecclesiasticae vim ademptam fuisse ». 

Cum tamen alii aliud sentirent, hinc, rogante Piacentino 
Episcopo, die 31 Ianuarii 1880 coram S. C. C. sequentia 
dubia proponebantur, lI an sponsalia, quae in Hispania con- 
trahuntur absque publica scriptura sint valida; et quatenus 

negative, 2? an publicam scripturam supplere queat instru- 
mentum in curia conflatum pro dispensatione super aliquo 
impedimento. Quibus S. C. C. respondit : Ad 1! et ll nega- 
tive. Unde opinio probata est eorum qui retinebant publicam 
scripturam ad validitatem sponsalium factam esse penes Hi- 
spanos substantialem ac necessariam (1). 

Age vero nuperrime contigit ut novus civilis codex in 
Hispania conficeretur, et in eo novae, quoad sponsalia, dispo- 
sitiones darentur, siquidem in art. 43 ita statuebatur: « spon- 
salia de futuro, onus ineundi matrimonium non inducunt. 
Nullum tribunal petitionem excipiet, pro eorumdem comple- 
mento. Et in art. 44: Si promissio facta fuerit per actum 
publicum, aut scripturam privatam ab eo qui sit aetate maior, 
aut minor, auctoritate suffultus personarum, quarum con- 
cursus necessarius est pro matrimonii celebratione ; aut vero 
factae fuerint publicationes, ille qui nuptias inire renuet abs- 
que iusta causa, tenetur compensare expensas, quas alter fe- 
cerit, matrimonii gratia. Verumtamen actio directa ad obti- 
nendam damnorum instaurationem, promoveri poterit tantum 
infra annum, computandum a die qua celebratio matrimonii 
denegata fuit. 

Quibus stantibus , compostellanus Archiepiscopus scribe- 
bat: quoniam declaratio S. C. G. in Piacentina vim obli- 
gandi contulit legi civili, quae nunc amplius non viget; 
quaeritur, vim obligandi adhuc inest ne citatae declarationi, 
vel redit dispositio iuris canonici pro locis illis quibus obligat 
cap. Tametsi? Impedimentum constituunt ne sponsalia absque 
scripto peracta ? 


Disceptatio Synoptica 


IMPEDIMENTUM AMPLIUS NON VIGET. EX officio animad- 
versum fuit punctum quaestionis in re praesenti hoc unum 
esse, utrum nempe propter civilis legis mutationem, muta- 
tum quoque sit in Hispania ecclesiasticum ius relate ad 
sponsalia. 


(1) Relata fuit quaestio haec Vol. XIII, 186. 

Porro si aliquid hac in re dubitationis subrepere potest 
ex eo dumtaxat posse venire videtur, quod peculiare ius in 
Hispana ecclesia vigens quoad sponsalia, et cui S. C. C. sub- 
scripsit in Piacentina citata, ortum habuerit a civili lege, 
et cum ea intime videatur connexum, adeo ut, hac corruente, 
illo quoque corruere necesse sit. « Cum enim principalis causa 
non consistit, ne ea quidem quae sequuntur locum habent » 
ex 1l. Nihil dolo 129 ff. De reg. iur. « nam quae accessio» 
num locum habent extinguuntur, cum principales res perem- 
ptae fuerint » ex I 2 ff. De pecul. leg. 

Utrum vero in themate hoc retinendum sit, an non, 
Emorum Patrum est definire. Animadverti nihilominus debet, 
quod in hipothesi qua peculiare ius in Hispania hucusque re- 
ceptum, e loco cessisse iudicetur, definiendum ulterius su- 
peresset, utrum communis canonica lex quoad sponsalia in 
Hispania revixerit, an potius aliqua nova disciplina sit quoad 
hoc inducta vel inducenda. 

IMPEDIMENTUM ADHUC VIGERE VIDETUR. Verum non minora 
militant ut retineatur ex civilis legis mutatione nihil esse 
in Hispana ecclesia de ecclesiastico iure immutatum. Sane 
sponsalia, utpote quae ad matrimonium tendunt, canonico 
iure regi debere, et solius Ecclesiae esse ea moderari, quae 
vel ad substantiam, vel ad formam et solemnia huius con- 
tractus pertinent, Ecclesia semper retinuit, ex sess. 24 
C. Trid. De ref or. matr.' plane fluit. 

Quapropter sive quae Carolus III sub huius saeculi ini- 
tium, sive quae nuper Hispanus codex quoad sponsalium 
obligationem sanxit, pro christiana utique conscientia nulla 
sunt atque invalida. Leges enim et statuta saecularia quae 
de ecclesiis et iuribus ecclesiasticis seu spiritualibus specifice 
disponunt, aut quae contra libertatem et immunitatem eccle- 
siasticam procedunt, non valere, quin imo non constitutio- 
nem, sed destructionem | et  usurpationem — iurisdictionis di- 
cenda esse docetur fext. expr. in cap. ult. De reo. eccl. 
non alien. 


Quin dicatur S. C. C. Carolinam pragmaticam proba- 

visse et sanxisse. Quandoquidem respondere licet S. C. C. 
magis ecclesiasticam consuetudinem, subsequentur ad prag- 
maticam inolitam, quam ipsam pragmaticam recognovisse. 
Notum est autem quod diuturni « mores consensu utentium 
comprobati ius efficiunt » ex $ Ex non scripto de iur. nat. 
et gent. in Inst. et cap. C umana 59 De eieci: et idcirco 
ex iis in Ecclesia tolli seu abrogari communem legem, no- 
vamque contrariam induci posse, exploratissimum est. Cfr. 
Reiffenstuel ad tit. De consuet. n. IO, il seq. Quapropter 
non civilis potestatis praescripta, quae nulla erant in se, sed 
utique ecclesiasticam consuetudinem paullatim  introductam, 
quae quidem ius non scriptum constituerat, S. C. C. et re- 
cognovisse et ratam habuisse dicendum est. 

Unde etiam ruere videtur ratio dubitandi ex adverso 
allata. Nam si peculiaris dispositio quoad sponsalium valo- 
rem non vi legis status, sed sacrorum canonum auctoritate 
inducta in Hispana ecclesia censeatur, et civilis lex nonnisi 
occasio fuerit novae huiusmodi ecclesiasticae disciplinae quoad 
sponsalia, sequitur, ecclesiasticam hanc disciplinam cum ci- 
vili lege non esse intime connexam, nec illam huic tamquam 
accessorium principali inhaerere. Observat enim Barbosa ad 
reg. 4.2, iur. in IV n. 12, quadrupliciter aliquid posse esse 
accessorium alterius, l' ut sine illo res principalis nulla vel 
inutilis reddatur, 2? si ita rei inest ut portio et pars illius 
reddatur, 3? quia ex natura rei, vel dispositione legis vel 
partium conventione semper sequitur et comitatur aliud, 
4? quia ab alio dependet tamquam effectus a causa. Porro 
cum ecclesiastica lex de sponsalium solemniis in Hispania 
nullo modo dependeat a sanctione civili tamquam effectus a 
causa, aut aliqua alia ratione, hinc retinere oportet eam, 
semel inductam absolute et independenter a civilis" codicis 
arbitrio et variatione subsistere. 


His aliisque adductis, propositum fuit diluendum 

Dubium 


An quae S. C. C. quoad sponsalium valorem in Pia- 
centina diei 31 lanuarii 1680 declaravit et sanxit, hodie, 
post civilis hispani | Codicis mutationem, adhuc vigere cen- 
seantur in casu. 

RESOLUTIO. Sacra Congreg. Concilii re cognita sub die 
11 ylprilis 1891, censuit respondere: Affimative. 

Ex QUIBUS COLLIGES. I. Quae ad formam, substantiam 
et solemnia matrimonia respiciunt, regi debere per Ecclesiae 
Romanae leges. 

II. Et consequenter, quidquid disponant, quoad sacra- 
mentum matrimonii, leges civiles, habendum esse ceu iuris- 
dictionis usurpationem. 

III. Ius tamen constituere et legem cum vi obligandi, 
diuturnos mores, consensu utentium comprobatos ; ex quo fit 
ut in Ecclesia lex communis abrogetur et nova contraria in- 
ducatur. 

IV. In themate retineri posse, non ex facto pragmaticae 
Carolinae, sed ex inolita legitima consuetudine, auctoritate 
pontificia suffulta, ius non scriptum promanasse, adhuc vi- 
gens, ex quo decernitur, sponsalia in Hispania nullius esse 
valoris, nisi peracta fuerint per publicam scripturam. 


BONONIEN. 


MATRIMONII 


Sess. 24 cap. 1 De reform, matrim. 


CAUSAE PROSEQUUTIO. In plenariis comitiis diei 10 Maii 
1890 (1) proposita huiusmodi controversia sub dubio « An con- 
stet de matrimonii nullitate in casu » EE. PP. rescribere 
tunc placuit: « negative » Vix edito hoc rescripto, comes 


(1) Belata fuit quaestio haec Vol. XXIII, 140. 

Antonius Zucchini novae audientiae beneficium impetravit, 
atque idcirco hodie iterum controversia examinanda proponitur. 


Disceptatio Synoptica 


DEFENSIO COMITIS ANTONH. Patroni qui viri partes tuen- 
tur plurimorum DD. auctoritate freti, in iure recolunt in pri- 
mis in matrimonio, quod perpetuum ac indissolubile vincu- 
lum secum fert, requiri plenam, absolutam atque omnimodam 
libertatem, ac consensus spontaneitate m, cui maxime obest 
timor in animo contrahentis perturbationem inducens. Gon- 
zalez lib. 4-Decret, tit. I cap. 15, Pirringh lib. 4 tit. Isect. 4 
n. 101. Et maius et perfectius voluntarium requiri ad ma- 
trimonium, quam ad alios contractus civiles ; adeo ut minor 
metus satis sit ad irritandum matrimonium. Fortius De im- 
pecimi, matrim, caus. 31 q. 3 $ 13, Cosci De separ. thor. 
lib. I cap. 8 n. 3. Quinimo adeo plena esse debet libertas 
et securitas in contrahentibus matrimonium, ut non modo 
compulsio, sed etiam timor compulsionis in eorum animis, 
seu iusta metus suspicio et parentum indignationis sufficiat 
pro metu. Zypaeus apud Van-Espen part. 2 sect. 2 tit. 13 
7i. 1, Cosci De separat, thor. lib 3 cap. 4 n. 66, Rota 
Decis. 374 $ 7 coram  Ladovisio. 


Ad effectum autem matrimonii irritandi, necesse non est 
ut timor sit incussus ope minarum mortis, corporis crucia- 
tus aliorumque huiusmodi, sed talis etiam existimatur, sci- 
licet cadens in constantem virum, timor amissionis maioris 
partis bonorum, grave damnum subeundi in rebus propriis, 
amissionis magni lucri, privationis haereditatis, electionis a 
paterna domo ac in paternam indignationem incurrendi, prout 
in terminis docent Schmalzgrueber tom. 4 part. 1l tit. 5 
n. 493, Barbosa Vat. decis. lib 2 vot. l6 n. 33, S. Rota 
Decis. 732. $ 9 cor. Emerix Decis. 870 num. 3 et 4 cor. 
Eodem et decis. 326 $ 8 cor. Ludovisi. 

Neque tantum minarum natura inspici debet ad gravita- 
tem et pondus timoris dimetiendum, sed etiam qualitas per- 
sonae tam incutientis, quam patientis metum. Praesertim si 

pater sit qui metum incutiat filio secum in eadem domo com- 
morant^ et pater sit indolis asperae et durae erga filium, 
rigidus ac severus, et propositi tenax. Quo in casu peractas 
ab ipso minas quamvis non exequatur, tamen, ceu animad- 
vertit Sánchez De matrim, lib. 4 disp. IO n. 14, « quis 
vir constans aut prudens non reputabit grave malum semper 
coram oculis habere infensum patrem a quo pendet et cum 
quo semper conversaturus est? » Et quamvis simplex timor 
reverentialis tam gravis haud existimetur, ut sufficere queat 
ad matrimonium ex defectu liberi consensus irritandum, ni- 
hilominus hanc vim nancisci, aiunt patroni, si cum alio ti- 
more copulatur, qui exoritur ab expressis minis, vel ab aliis 
rerum adiunctis, quique qualificatus seu adminiculatus dicitur. 

Insuper receptissima iurisprudentia est diuturnas atque 
importunas suasiones, immo preces quoque assidue repetitas 
de proposito matrimonio contrahendo cum timore reverentiali 
coniunctas, etiam sine minis et verberibus constituere me- 
tum cadentem in virum constantem et ad matrimonium in- 
firmandum efficacem. Cosci Ds separ. thor. lib, 3 cap. 4 
n. 78 et seqq. Pignatell. Consil, tom. 9 Con. 180 n. I9, 
Pirringh /ib. 4 lit. 1 sect. 4. n. 119, Schmalzgrueber tom. 4 
part 1 tit 1 $ 493, Gonzales lib. 4 Decret, tit. 1 De spons. 
et matr. c. 15, Barbosa Vot. decis. lib 1 vat 1 n. 36, 
Antoine De matrim, cap. 3 q. 3 num. 7. Lezan Consult. 
47 n. 15 tom. 4. Ratio est quia, uti notat Reiffenstuel 
lib. 1 tit. 40 n. 95, « ex una parte eiusmodi importunitas 
parentum valde urget, vexat et quandoque subiectos oppri- 
mit. Ex altera vero parte reverentia maioribus parentibus 
debita, timorque ipsos offendendi haud leviter instant. » Et 
S. Rota Decis. 32d $ 13 coram Ludovisio. «Huiusmodi enim 
persuasiones importunae quando sumus in persona cui debe- 
tur reverentia lustum metum constituunt, et vim coactionis 
habent. ^» Itemque cor. Emerix Decis. 670 num. 7. 

Quae iurisprudentiae principia multo magis locum sibi 
vindicant, si pater metum mentiens interesse habeat in ma- 
trimonii celebratione, eo quod existimet ac speret magnam 

inde utilitatem sibi aut familiae esse obventuram : nam tunc 
difficilius redditur filio patris desiderio contraire, eo quod 
magnus exurgit timor in graviorem eius indignationem in- 
currenda Barbosa Vat. decis. lib. 2 vol. 16 n. 30. 

Fortius vero si de filio agatur, qui ad maiorem nondum 
aetatem pervenerit, praesertim si timidae indolis sit et as- 
suetus ad paternam voluntatem  exsequendam. Hoc enim in 
casu minor adhuc metus desideratur ad matrimonium  irri- 
tandum. 

Hisce in iure praemissis quoad nullitatem matrimonii ex 
causa metus initi, adnotavit quod cum in themate agatur 
de metu, incusso a patre intra domesticos parietes, filio se- 
cum commoranti, ad illud probandum plurimum est facien- 
dum argumentum deductum a verisimilitudine, ab adminicu- 
lis, indiciis et coniecturis antecedentibus, concomitantibus et 
subsequentibus matrimonium, nec testes repellenda, licet ali- 
cui exceptioni obnoxii, famuli nempe et consanguinei, veluti 
plures sacri Auditorii decisiones ostendunt, JDecis. 326 $ 3, 
351 n. 6 374 $ l cor. Ludovisio et decis. 325 $ 11, 732 
$ 6 870 $ 6 cor. Emerix. 

Ad facti deinde demonstrationem descendentes patroni, ex- 
pendunt in primis quaenam fuerit indoles et agendi consue- 
tudo comitis Caietani Zucchini metum filio inferentis. Huius 
naturam esse omnino firmam, tenacem ac ferream, et in fa- 
miliam dominativam ac severam, plures fide digni testes uno 
ore enunciant, quorum depositiones EE. PP. iam in anteactae 
causae propositione cognoverunt. 

Quin in contrarium quidquam faciant adversae partis te- 
stes deponentes, se comitem Caietanum urbanitate et comi- 
tate praeditum invenisse. Praeterquam quod enim illorum 
plerique comitem parum aut nil noverant ; hi insuper non 
loquuntur de- intimis ac familiaribus relationibus, sed de iis 
quae cum extraneis ab eodem habebantur : id quod a patronis 
non denegatur, siquidem idipsum testes ab ipsis inducti con- 
firmant . 

Sed hisce etiam missis, ad ostendendam comitis Caietani 

indolem ac severitatem in familiae regimine, sufficiunt, iuxta 
oratores, quaedam epistolae patris ad filium de novo produ- 
ctae, quarum una, licet sine die et consule, scripta, tamen 
apparet tempore quo filius e collegio ad domum paternam 
redibat, et ex praeceptis quae continet, colligitur summa se- 
veritate patrem sibi proposuisse potestatem suam in filium 
exercere. Sane ex liae epistola aiunt patroni, patrem nedum 
voluisse ut filius verba, cogitationes et desideria ipsi nota 
faceret adiiciens prohibitionem quidquam a se ipso sine pa- 
tris permissione cogitandi, idque sub comminatione eum in 
paternam domum non recipiendi, et denuo in ephebeum re- 
meandi : verum etiam filio iniunxisse usque ab initio ple- 
num et perfectum sacrificium propriae voluntatis, tamquam 
esset merum instrumentum ad nutum paternae voluntatis. 

Sed hisce fastigium imponit tenor alterius epistolae co- 
mitis Caietani, ex qua patet ipsum consuevisse levissimos 
prorsus de causis pergravi indignatione in filium exardescere. 
Cum enim quodam die (paucis mensibus antequam tractatus 
de matrimonio cum Gozzadina instruerentur) Antonius quan- 
dam levissimam et prorsus futilem culpam admiserit, pater 
erga eum ita ira percitus est, ut e suo conspectu eiecerit, et 
quamvis filius per epistolam veniam humillime petierit, satis 
id tamen haud fuit ut pater dignaretur coram se iterum eum 
admittere, sel placuit ei in scriptis declarare se numquam 
huiusmodi culpas, etsi levissimas, toleraturum : imo commi- 
natus est se cum filio vitam haud acturum esse, nisi agendi 
rationem mutaret et maioris amoris, docilitatis ac reveren- 
tiae signa erga patrem exhiberet. 

Neque desunt alia exempla rigoris et altitudinis qua 
comes Oaietanus filium retinere consueverat, uti ex aliis qui- 
busdam epistolis comprobatur. 

Quae omnia si copulantur cum indole timida, levi ac 
submissa comitis Antonii, uti testes uno ore enunciant, va- 
lidissimum praebent argumentum, metum a patre incussum 
nonnisi in constantem virum cadere posse, et imo preces 
tantum et suasiones importunas in hisce adiunctis loco com- 

pulsionis et coactionis haberi, iuxta doctrinam superius ex- 
positam. 

Huic vehementis metus illati praesumptioni et alia ac- 
cedit ex utilitate quam corniti Oaietano obveniret a matrimo- 
nio filii cum Gozzadina. Ex relatis in anteacta causae pro- 
positione norunt EE. PP. in quam arcta rei familiaris con- 
ditione tunc temporis comes Caietanus versaretur ob fideius- 
siones nepoti suo factas, et quomodo familia Gozzadini ex 
praecipuis creditoribus eius esset, cuius igitur ope ac nomine 
valde indigebat Comes. 

Hac in re testimoniis iam alias exhibitis, modo unum 
adiiciunt oratores ad hoc ut ostendat quaenam revera fuerit 
huius aeris alieni vis ; et est testimonium ratiocinatoris Stan- 
zani, qui declarat, aes alienum, quo vertente anno 1866 pa- 
trimonium comitis Caietani gravabatur, libellarum decies 
centena millia superasse ; ipsumque pro non minori summa 
quibusdam societatibus ac privatis fideiussorem accessisse. 

Nil mirum igitur si obaerato corniti optimum visum fue- 
rit consilium matrimonium filii sui cum unica Gozzadino- 
rum familiae haerede et proponere et omni nisu ad exitum 
perducere. 

Nec satis, pergunt patroni ; nam alia aeque vehementis- 
sima praesumptio illatae coactionis exurgit ex eo quod comes 
Antonius tempore quo ei propositae fuere nuptiae cum Goz- 
zadina iam a pluribus mensibus magno ferebatur amore erga 
aliam Bononiensem puellam nobilitate et forma eximiam, 
ceu plures testes perhibent; ac proinde eius animus omnino 
alienus a connubio Gozzadinae esse debebat ; ad tradita per 
Barbosam Vol. dec. lib. 2 vol. 12 n. 14 et Rota cor. La- 
dovisi. Hinc Antonius paternae voluntati praeter omnem 
expectationem se se opposuit statim ac ei nunciatum fuit 
propositum de matrimonio cum Gozzadina ineundo : hinc pa- 
tris indignatio et inde frequentes contentiones, iurgia, cla- 
mores, violentiae actus et minae patris filium sine auxiliis 
eliciendi atque exhaeredandi per continuam illam exprobatio- 
nem « ti accomoderó io » ceu quamplurimi testes fidem faciunt. 

Post haec ad diluendas nonnullas difficultates iam in 
praeterito folio praeventas heic pergunt patroni, et notata 
iterum indole timida Antonii innata, cum timore reveren- 
tiali et periculo maioris partis bonorum amissionis, perpen- 
sisque. quibusdam rerum adiunctis matrimonium concomitan- 
tibus, quae iugem Antonii in matrimonio repugnantiam 
confirmant, ac demum probata plurium testium dictis clara, 
directa ac dolorosa patris confessione de gravi a sé errore 
admisso, concludunt, demonstrationem de vi et coactione ad 
nuptias in casu plenissimam et numeris omnibus absolutam esse. 


Quae in dubium revocari nullimode potest ex testium de- 
positionibus, et quibusdam litterarum laciniis a (J-ozzadinae 
matre ad amicam scriptis, iuxta notissimam iuris regulam, 
scilicet in te dium conflictu maiorem fidem esse perhibendam 
duobus testibus de metu deponentibus, quam mille de libera 
et spontanea voluntate. Nam probatio spontaneae voluntatis 
fere impossibilis est, et stante causa metus, actus praesefe- 
rentes laetitiam praesumuntur simulati. Panini oll. in Decis. 
102., ann. I pag. 375, Barbosa lib. I vol I num. 64, 
Rota Decis 326 $ 26 et 392 n. 3 cor. Ludovisio, Decis. 
626 n. 8 cor. Merlino, et Decis. 732 cor. Eme rix. 

Quae iuris regula multo magis vim suam in themate 
exerit, 1l. quia testes ex adverso aliati in conflictu repe- 
riuntur non solum cum alis de metu deponentibus, sed, 
quod magis est, etiam cum confessionibus illius qui metum 
incussit, scilicet patris; 2. quia comes Antonius, inter alia, 
a patre praeceptum acceperat peragendi semper libenti ani- 
mo quidquid ei pater imperaret, etiamsi voluntati suae re- 
pugnans. Unde actus sub huius praecepti vi eliciti eo magis 
simulati sunt existimandi, ad tradita per Barbosam lib. 2 
vol 16 num. 87 et 93. Ex quo etiam explicatur quomodo 
comes Antonius coram Parocho eum interrogante de more 
ante bannorum publicationem, responderit absque ulla haesi- 
tatione se nuptias sponte ac libere contrahere ; et quomodo 
in actu celebrationis matrimonii nullum dederit repugnantiae 
signum. 

Et hoc in hypothesi quod plena fides sit adiicienda prae- 
dictis testium depositionibus et epistolarum laciniis, quae de 
cetero e diametro pugnant cum traditis a principissa Simo- 
netti, teste prorsus insuspecta, et ab aliis spectatissimis te- 
stibus; ac proinde quae ex adverso afferuntur sin minus exa- 
gerata certo sunt, prout ipsemet actor suis separatis animad- 
versionibus demonstrabit. 

Unde patet etiam quanti sint facienda quae a praedictis 
testium depositionibus et litterarum laciniis hauriuntur et 
ad sydera extolluntur de mutuo amore et animorum con- 
cordia inter sponsos. Verbis potiora sunt facta, separationis 
thori nempe post paucos menses et subsequentis mulieris 
fugae. 

Quin obiici valeat, durante saltem contubernio metum 
fuisse purgatum et matrimonii nullitatem inde sanatam. Quan- 
doquidem post Conc. Tridentinum ad matrimonium ratifican- 
dum necesse omnino est coram parocho et testibus consen- 
sum renovare, excepto casu de occulto impedimento, quod 
nempe in iudicio numquam posset probari; quemadmodum 
ex communi Doctorum sententia tradidit Reinffestuel in. Ap- 
pend. Be dispens. $ 2 num, 44. 

Perperam tandem adversarii confugiunt ad regulam « In 
dubio pro validitate matrimonii esse iudicandum; » quando- 
quidem in themate, iuxta patronos, attentis gravissimis fa- 
ctorum circumstantiis prout probatum est, nullum superesse 
potest dubium de metu illato : et insuper cum heic agatur 
de consensus defectu et proinde de ipsa substantia contra- 
ctus, contraria potius regula est tenenda, scilicet « in dubio 
est favendum libertati. » Ita porro docet, ceteris missis, Bar- 
bosa lib 1 num. 137. « Matrimonium metu celebratum non 
est favore dignum ; neque pro eius validitate in dubio prae- 
sumendum. » Cui consonat sacrum Auditorium cor. Séra- 
phin o decis. 893 nivi n. 33. 

ANIMADVERSIONES DEFENSORIS VINCULI. EX altera vero 
parte matrimonii vindex ostendere satagit nova testimonia 
nunc ab Antonio exhibita non modo contra decisionem diei 

IO Maii elapsi anni nihil prorsus facessere, sed imo ex his 
ilius decisionis iustitiam magis confirmari. 

Documenta siquidem in novo summario allata consistunt 
in tribus epistolis quae, praeterquamquod utpote extraiudi- 
cialiter exhibitae, reiici merito possent, iuxta vulgatum 
fori adagium « quod non est in actis, non estin mundo; » 
nihil perhibent de asserta coactione patris in filium, si epi- 
stolam Petri Baruffi excipias. Hic vero renuntiat, pluries a 
quadam Zucchini famula, Clarice nomine, audivisse comitem 
Antonium cum comitissa Laura Malvezzi matrimonium  li- 
benter initurum, sed exequi haud potuisse ex patris repu- 
gnantia, qui ipsum ad nuptias cum comitissa Gozzadini con- 
trahendas adegit. Nihil igitur vidit Petrus Baruffi, sed tan- 
tummodo loquitur de auditu alieno, scilicet de auditis a fa- 
mula Betti, quae tamen ad examen adducta minime est. Ex 
quo etiam sequitur praedictum Baruffi extraneum fuisse a 
familia Gozzadini dum Antonius adulescentiam agebat, secus 
enim ad famulam Betti non confugisset ut testaretur quae 
suismet oculis perspicere potuisset; et proin omnia quae ipse 
insuper affirmat de comitis Antonii indole, de magno eius 
erga patrem timore deque sua paternae voluntatis submis- 
sione, ad tempus referri debent, quo comes Caietanus iam 
senescebat. Quae vero idem testis addit, comitem nempe Ca- 
ietanum in deplorando malos matrimonii exitus declarasse 
ob peculiares rationes, festi haud expressas, se ab auctori- 
tate ecclesiastica obtenturum, ut matrimonium nullum .re- 
nuntiaretur, cum veritate pugnant, advertit defensor, cum 
compertum sit comitem Caietanum post Gozzadinae fugam, 
scilicet usque ab anno. 1870 nullum non movisse lapidem 
ut hoc matrimonium labefacfaret, et frustra ad hoc consuluit 
viros spectatissimos et in ecclesiastica dignitate constitutos. 

Neque plurimum insuper est facienda enigmatica epistola 
quam corniti Antonio dedit Iosephus Zucchini die 29 Iulii 
1863 ab adversariis laetanter arrepta, ut ostendant amorem 
Antonii erga aliam Bononiensem puellam. Etenim ex ea in 
primis non apparet sub nomine illo « /a minaccia » desi- 

gnari praecise puellam Lauram Malvezzi ; at hoc etiam dato, 
minime exinde consequitur, Antonium duobus post annis in- 
vitum Gozzadinae nupsisse, siquidem ambulatoria est volun- 
tas hominis, et a fortiori adolescentis. 

Tametsi comitem Antonium Zucchini aliquando animo 
intendisse Lauram Malvezzi sibi matrimonio coniungere ne- 
gat vinculi defensor. Siquidem inter testes quos hac in re 
adducunt adversarii eminet ipsius Laurae germana soror, 
Anna Malvezzi quae a comite Francisco Massei percontata, 
respondit : sympatiae signa inter comitem Antonium et suam 
sororem extitisse ; sed de veris matrimonii tractatibus num- 
quam actum fuisse. Fere eadem habet Paula e comitibus 
Zucchini-Brunetti, testis ex adverso inducta. Quapropter, ait 
defensor, ad rem haud quadrare principium Barbosae sacri 
Auditori! suffultum auctoritate ex opposito inductum, scilicet 
velle nubere aliam mulierem, est nolle nubere Eleonoram ; 
quandoquidem nunquam comes Antonius velle Lauram nu- 
bere proclamavit ; et nec somnio cogitavit, secus enim ob- 
stacula, si quae parabantur, vincere pertentasset opera et 
auxilio sacerdotum Bonucci, pedagogi, ac Biagi, institutoris, 
et praesertim amici Iosephi Zucchini, qui in supramemorata 
enigmatica epistola munus in se suscepisse videtur invigi- 
landi ne procus aliquis L'iuram circumire!, quique Antonio 
amicum, imo fratrem se profitetur. 


Deinde matrimonii defensor pergit ad alteram Caietani 
epistolam expendendam, et ex ipsis litterarum verbis plane 
clarescere ait, comitem Caietanum non inhumanum, saevum 
et filium ad simulanduni cogentem, prout contrarii oratores 
deprehendunt, sed sanis prorsus consiliis filium hortari ad 
amorem et sinceritatem erga parentem. Neque haec aliaque 
consilia prae st iterat Caietanus absque gravi raiione, sed ad 
id devenit quoniam filius sacerdotem  pedagogum mordicus 
recusabat. 

Neque actori magis suffragatur epistola quam comes Caie- 
tanus filio dedit die 28 Martii 1863 ; in ea siquidem queritur, 
quod filius indocilem et irreverentem erga patrem se praebet. 

Et notat, haud temerarium esse suspicari hanc epistolam 
filio fuisse missam cum iste ob frivola verba ad mensam 
prolata, adstante conviva, a coenaculo eiectus fuit per patrem ; 
ceu Sucerdos Bonucci, Philippus Brunetti et Petrus Melossi 
testantur. Quod si Petrus Melossi, famulus, id contigisse oc- 
centat quia filius Gozzadinam in uxorem ducere recusabat, 
nullam hic meretur fidem; siquidem factum expulsionis eve- 
nit ante diem 28 Martii 1863, antequam Antonius Europam 
peragraret ; de matrimonio autem cum  Gozzadina, adversa 
parte fatente, labente anno 1864 agi coeptum est. Quod si 
factum a Petro Melossi narratimi aliud est ab illo quod co- 
mes Oaietanus filio exprobat in memorata epistola, hoc ab 
actore edoceri debet, et facile posset, si ipse a proposita sibi 
methodo exhibendi nempe unam alteramve epistolam, aliis 
omissis, recederei. 

Ad pendendam demum Alphonsi Stanzani nuperam atte- 
stationem circa ingentem aeris alieni vim comitis Caietani 
gradum faciens vinculi defensor, animadvertit, nullam fidem 
adiiciendam esse verbis Alphonsi Stanzani qui nuper codices 
et commentaria perscrutavit. Ex hoc uno patere, quod comitis 
Antonii patroni qui nullum non moverunt lapidem ut aes alienum 
comitis Caietani demonstrare possent, si causae praesidium ex 
eiusdem codicibus et commentariis sperare possent, hos ultro 
citroque coram bononiensi iudice et sacramenti vindice exhi- 
buissent. Porro quid requiratur ut codices in pretio haberi 
queant, omnes sciunt. « Si instrumenta , ait Gregorius IX 
in cap. fin. De fide instr, propter vetustatem vel propter 
iustam causam exemplaria petantur; coram ordinario iudice 
vel delegato ab eo specialiter praesententur; qui si ea dili- 
genter inspecta, in nulla sui parte vitiata reperit, per pu- 
blicam personam illa praecipiat exemplaria, eamdem auctori- 
tatem per hoc cum originalibus habitura. » Cui consonat 
Menoch. cous. 7, n. l. 

Quoad alterum orationis caput prae primis animadvertit, 
ad hoc ut matrimonium irritum declarari possit ex capite 
vis et metus, oportere ut actor facta, cruciatus, minas, mo- 

Acta, Tom. XXIV. fase. CCLXXVII, 4 

limina quibus ipse invitus et reluctans ad nuptias est addu- 
ctus in specie designet, ad tradita per Barbosam Voi. deci- 
sio, vot. 127 n. 2/j cui concinit Conscius De spons. cap. ó 
??. 6l et seq. 

At vero nihil de hoc in medium afferunt adversi orato- 
res, sed contenti tantummodo sunt exhaeredationis minas 
magnificare, quas in anteactis animadversionibus satis abunde 
profligavit matrimonii defensor. Heic unum notatu dignum 
censet, falso nempe ex parte adversa affirmari avitum fidei- 
commissum ac dotem matris in paternis bonis fuisse cumu- 
latami ac inde nihil Antonium, vivo patre, percipere potuisse 
absque iudicio separationis bonorum. Et huiusmodi falsitatem 
per Ferdinandum Belvederi et Guillelmum Masi, qui comitis 
Caietani logographi erant, evincere satagit. 

Neque meliori omine confugiunt adversi oratores ad 
metum reverentialem, qui si intercessisset, latere profecto 
haud potuisset saltem contubernalem sacerdotem Bonucci An- 
tonii institutorem, qui tamen nihil se scire professus est. 

Ast dato etiam, pergit defensor, quod constaret in casu 
de absoluto patris .praecepto in adoloscentulum ut Gozzadi- 
nam sibi matrimonio copularet, posito etiam quod constaret 
de assiduis ad hoc et importunis persuasionibus, imo etiam 
de minis et cruciatibus, haec omnia tamen, iuxta D.D. sen- 
tentiam, in pretio haberi haud possent nisi insimul consta- 
ret, Antonium malis imminentibus facile occurrere non posse 
vel per se, vel per superiores vel per amicos. Salmaticenses 
in fract. De matrim, cap. IX punct, I n. 18  Sabellius 
summ, divers, tract. $ metus n. 3 Et rationem tradit An- 
gelus verb. Metus n. 5: &« Imputetur ei qui facile potuit 
vitare metum, si timore illius aliquid fecerit. » 

Age vero, Antonio praesto erant non modo Emus Ar- 
chiepiscopus et parochus quorum voces et consilia comes Ca- 
ietanus uti oracula venerabatur, sed etiam spectatissima ami- 
corum, affinium et consanguineorum legio, quos inter emi- 
net laudatus Ioseph Zucchini Antonii intimus atque dilectis- 
simus, qui amorem patruelis sui cum Malvezza fovebat, qui- 

que ad iuvandum Antonium  paratissimus se proferebat, ut 
supra dictum est. 

At ad ostendendum quod Antonius Gozzadinam deperibat 
et quod ei indubia amoris signa privatim et publice dedit 
sive cum de matrimonio ageretur, sive in ipsa matrimonii 
celebratione, sive nuptiis expletis, factis prope innumeris ac 
peremptoriis omissis, quae in prima iudicii sede enucleavit, 
heic responsiones memorat, quas viginti quatuor diebus ante 
matrimonii celebrationem parocho, nunc vicario generali et 
Episcopo Sebastensi, consensum de futuro matrimonio ex- 
quirenti ipse Antonius dederat. Ex his enim clare patet An- 
tonium sponte ac libere matrimonio consensisse. 

Quod si modo profitetur in hisce responsionibus menti- 
tum esse, vinculi defensor ei opponit cap. IO De proh. In- 
nocentii III ubi legitur inter alia: « Cum nimis indignum 
sit (iuxta legitimas sanctiones) ut quod sua quisque voce 
dilucide protestatus est, in eumdem casum proprio valeat 
testimonio infirmare. » 

Neque valet obiicere, Antonium nulla frui libertate, ad- 
stantibus propinquis et patre ; quandoquidem, notat defenspr, 
non constat sponsos non in conclavi absque arbitris, sed coram 
propinquis et parentibus excussos esse; imo exploratum est 
comitem Caietanum, magnificati metus auctorem, ne ad do- 
mum quidem Gozzadini, ubi sponsalia facta sunt perrexisse, 
ut fidem facit praesul Zoccoli, quem iudex ex officio rogavit. 

His aliisque adnotatis, et praesertim de argumentis fer- 
ventis amoris quae Antonius per quinque annos continuo 
uxori suae exhibuit, vinculi defensor absque mora confirma- 
tionem primae sententiae praestolatur. 

Quibus pro utraque parte delibatis, propositum fuit eno- 
dandam suetum 

Dubium 

An sit standum vel recedendum a decisis in casu. 

RESOLUTIO. Sacra Congregatio Concilii, omnibus ad no- 
vum examen revocatis, sub die 30 mensis Maii 1891 sen- 
tentiam confirmavit, rescribens: /n decisis. 

QUEBECEN. 


SEU CONGREG. OBLATORUM MARIAE IMMACULATAE 
SUPER APPELLATIONE ET VALIDITATE DECRETI. 


Die 13 Martii 1689l. 


COMPENDIUM FACTI. Quidam Carolus Alfridus Maria Pa- 
radis, sacerdos professus Congregationis Oblatorum Mariae 
Immaculatae in dioecesim  Octaven, a superioribus missus 
fuit, ut parvam Missionem in oppido vulgo N. D. du D eser t 
institueret. Verum ipse superiorum iussa contemnens, qui 
nihil aliud in votis habebant, quam ut spirituali incolarum 
bono consuleretur, totos nervos intendit ad illam regionem 
excolendam. Hinc inauditis superioribus, imo contra ipsorum 
voluntatem, contractus inire et agros modo emere, modo 
vendere coepit. Neque iis contentus quosdam mercatores vulgo 
Gilmour ad tribunalia laica traduxit, ex eo quod hi arbores 
caedebant, quae intra agrorum confinia reperiebantur, quos 
ipse acquisiverat. 

Huiusmodi religiosi Alfridi agendi ratio in causa fuit, ut 
nedum Gubernium inter et dictos Gilmour tricae orirentur, 
verum etiam ut inter fideles scandala excitarentur, quae gra- 
viora in dies fiebant, ex eo praesertim quod publicae ephe- 
merides, quibus religiosus rei copiam fecerat, quaestionis na- 
turam immutarunt, eamque in politicam verterunt, petentes 
ut vel religiosus, vel gubernii minister nomine Rass merita 
poena plecterentur. 

Quaestio in huiusmodi rerum conditione versabatur, cum 
p. Provincialis, ut ei finem imponeret, obtinuit, ut religio- 
sus Paradis, cuius inconsiderata et imprudenti agendi ratione 
commotio orta erat, ab illa Dioecesi in provinciam Statuum 
foederatorum mitteretur, certa spe fretus, quod .per illius amo- 
tionem tranquillitas fieret. 

Religiosus Paradis rem aegre tulit, hinc Rmo p. Gene- 
rali contra p. Provincialis agendi rationem recursum porre- 
xit. Verum p. Generalis probe noscens p. Provincialem hac 
in re recte se gessisse, sub die 10 aprilis 1888 respondit 
praescribens, ut vel Congregationem relinqueret, cui sua agendi 
ratione dedecori erat, vel ephemeridibus silentio imposito, 
quaestionibus valediceret ac suorum superiorum imperiis se 
subiiceret. 

Hoc p. Generalis responso se praegravatum existimans, 
supplici oblato libello, S. Congr. de Propaganda Fide adivit, 
quae, re mature perpensa, recursum reiecit, mandans ut 
orator superiorum iussa faceret. 

Accepto S. Congregationis rescripto, p. Provincialis non 
nullum lapidem movit, ut oratorem ad saniora consilia per- 
duceret. Verum cum ipse magis magisque in sua pervicacia 
persisterei, tandem aliquando e domo religiosa per vim eie- 
ctus fuit. 

Orator, victus sed non fractus, novum recursum paravit, 
quem hac vice S. Congreg. Episc, et Regul. porrexit, pe- 
tens ut implorata appellatio admitteretur, et regulari pro- 
cessu instituto, ac Superioris Generalis praecepto nullo et 
irrito renuncíalo, ipsemet in religiosam familiam, a qua ex- 
pulsus fuerat, restitueretur. 

Acceptum libellum S. C. Episc, et Regul. die 12 ianuarii 
1889 remisit Emo Archiepiscopo Quebecen, pro informatione 
et voto, audito p. Provinciali. 

Eo quo par erat obsequio Emus Tacherau die 16 februarii 
ex parte sua respondit consultius fore, ut p. Paradis a voto 
obedientiae et paupertatis dispensantur, et praevia absolu- 
tione poenae suspensionis ipsi inflictae, facultas ipsi indulge- 
atur inveniendi sibi benevolum Episcopum, qui ipsum in 
sua Dioecesi recipere haud dedignaretur. 

Ex parte vero sua p. Provincialis postquam asseruerit, 
supplicem libellum a p. Paradis S. C. Episc, et Regul. obla- 
tum mendaciis falsisque interpretationibus scatere, et factum 
natura sua simplex et obvium, ex ipsius agendi ratione, pu- 

blicum et aliis ob scandalum perniciosum evasisse, petiit ut 
ipsius preces a iudicii limine repellerentur, utque ipsi onus 
imponeretur improbandi scripta, iniurias et calumnias quae 
scandali occasionem fidelibus praebuerunt, praesertim quia, 
ipso volente et consentiente, publicae ephemerides in hoc ne- 
gotio sese immiscuerunt. 

At, hisce non obstantibus, S. C. Episc, et Regul. p. Pa- 
radis in gratiam suorum superiorum restituere curavit. Ve- 
rum cum p. Paradis duo proposuisset, quas acceptari haud 
poterant, sub die 26 martii 1889 rescriptum fuit: Negative 
ad utrumque; et quaestio ex ipsius S. Congregationis man- 
dato transmissa fuit ad ludicem  Relatorem pro voto. 

Porro Iudex Relator perpendens praecipua facta p. Pa- 
radis imputata publica, et notoria esse atque ab ipso admissa, 
quoad processus formalis petitionem, respondit hunc locum 
obtinere non posse ob vulgatum iuris principium, quod scilicet 
in notoriis ordo iuris non servatur. Farinae, quaest. 21, n. 60; 
Reiffenstuel tom. V. p. 24, n. 253. Et eo vel minus, ait, 
in praesenti casu, in quo si procedura necessaria foret, haec, 
ad tramitem iuris canonici, nonnisi oeconomica esse posset. 

Relate vero ad appellationem ab ipsomet P. Paradis im- 
ploratam animadvertit praeprimis in hoc negotio Superiorem 
Generalem eiusque Consilium iuxta regulas Instituti proprias, 
seu modo extraiudiciali et disciplinari processisse. Ideoque 
appellationem proprie dictam admitti non posse; ea siquidem 
tantum a sententia iudicialiter prolata interponi potest. 

Animadvertit praeterea gravaminis motiva a p. Paradis 
adducta, quod scilicet Instituti Superiores contra ipsum inau- 
ditum et indefensum  processerint, nec iusta, nec veritate 
suffulta apparere. Quandoquidem p. Provincialis testatur 
ipsius defensionem recepisse; et tum cum, die 10 aprilis 1888, 
p. Generalis praeceptum in scriptis ipsi indictum fuit, 
ipsum nihil respondisse et contra p. Generalis agendi ratio- 
nem S. Congregationi de Propaganda Fide recursum  obtu- 
lisset quaa-illum excipere renuit, et insuper ei praecepit, ut 
superioribus regularibus se subiiceret. 

Praeter haec animadvertit iuris canonici dispositionibus 
conforme quidem esse, ut ei appellatio seu recursus ad su- 
periorem competat, qui se gravatum existimat; verum sub- 
dit, in vim earumdem canonicarum dispositionum appellatio- 
nem tunc solum admitti, cum ex actis evidenter liqueat 
gravamen existere, ceu eruitur ex decreto Appellationibus 
diei 16 octobris 1600 in Collectanea Card. Bizzarri inserto, 
et a fel. mem. Benedicti XIV in Constit. Ad militantis die 
30 martii 1742 confirmato. 

Tandem animadvertit, quod Ordinis Oblatorum modera- 
tores, postquam improbandam p. Paradis agendi rationem 
eiusque contumaciam et pertinacem inobedientiam tum Insti- 
tuti regulis, tum superiorum praescriptis exposuerint, ad- 
diderunt ipsum ob hanc rationem Sacratissimum Principem 
adi visse, ut scilicet rehabilitationem obtineat et victoriam 
supra Ordinis moderatores consequatur, quos suos persecuto- 
res appellat. Verum huic malo a laudato Summo Pontifice 
sapienter provisum esse per aliam Constit. Ad  coercenda 
diei 1 octobris 1753, qua iuxta communes sacrorum cano- 
num sanctiones, expressis verbis declaratur ad S. Sedem appel- 
lationem esse debere innocentibus iusti praesidii, numquam 
vero effugii et causae reis ad delinquendum, in spretum suo- 
rum superiorum immediate praepositorum et in disciplinae 
ecclesiasticae praeiudicium. 

Habito Iudicis Relatoris voto S. G. Episc, et Regul. re- 
scripsit, ut causa poneretur in folio, cum dubiis, quae in 
calce excribuntur. 


Disceptatio ;Synoptica. 


IURA ORATORIS. Favore imploratae appellationis observa- 
tum fuit tralatitium in iure esse appellationem a iudice in- 
feriori ad superiorem indulgendam esse, quoties ille qui ap- 
pellationem interponit a iudice iniuste praegravatum se sen- 
tiat: cap. Omnis oppressus et seq. , caus. 2, quaest. 6; et 
cap. Pastoralis 53 de  Appellat.  Appellationis enim  reme- 
dium ad defensionem innocentiae eiusque praesidium institu- 

tum est. Cap. Cum speciali 61, 8 Porro, et cap. Suggestum 
15 de Appellat. 

Hinc appellationis remedium iure naturae concedendum 
esse cuicumque iniuste gravatum se existimet. Et hoc, etiamsi 
quis appellationem interponat a sententia, cui se obtempe- 
ratum iureiurando promiserit, quoties per huiusmodi sen- 
tentiam iniuste opprimatur. Cap. Cum inter, cap. Dilecti 8, 
et cap. Significaverunt U | de  Exceptionibus. 

Hisce in iure praeiactis, cum orator decreto expulsionis 
a Congregatione religiosa iniuste perculsum se existimet; 
pleno veluti alveo iiuit ipsi imploratam appellationem dene- 
gari non posse. 

Post haec ad decretum expulsionis gradum faciens, ora- 
tor sustinet illud nullum et quovis firmitatis robore destitu- 
tum renunciandum esse, quippe quia contra elementaría iuris 
principia editum fuit. Quod pluribus rationum momentis evin- 
cere studet, quorum praecipua haec sunt: quia scilicet 1. ac- 
cusationibus gratuitis et haud probatis expulsus fuit; 2. quia 
ipsius expulsio locum habuit eo temporis momento, quo ad 
probandam propriam innocentiam ad S. Sedem confugerat, 
et antequam hoc S. Tribunal quaestionem examini subiiceret 
et sententiam proferret. Quae omnia luce meridiana clarius, 
erui posse ait, tum ex suae expulsionis enarratione a quo- 
dam religioso laico peracta et ad acta existenti ; tum ex sua 
responsionis epistola ad P. Guillard, tunc temporis superio- 
rem, missa. 

IURA DEFINITORII GENERALIS. Ex altera vero parte p. Mar- 
tinet assistens generalis pro viribus contendit appellationem 
a p. Paradis imploratam concedi non posse, et expulsionis 
decretum in pleno firmitatis robore manutenendum esse, utpote 
latum a Superiore Generali, qui illum nedum in vim Consti- 
tutionum et Regularum Ordinis; nedum in vim Iuris Pon- 
tficii ; verum etiam in vim decreti S. C. Episc, et Regul. 
expellere valebat. 

Quoad Instituti regulas Assistens Generalis observat, ex 
ipsarum contextu evinci Superiori Generali et eius Definito- 

rio factam esse potestatem religiosum ab Instituto dimittendi, 
si coram Deo iudicabitur, illum ad bonum peragendum et 
gloriam Dei in societate procurandam minime idoneum esse, 
vel si ille praemonitionibus omnibus contumax obstinate per- 
severet, praesertim vero si verbo vel exemplo occasionem 
peccandi fratribus praebeat. Et licet Regula suadeat ad hoc 
extremum deveniendum non esse, nisi cum summa prudentia 
et temperamento, ut existimationi et famae religiosi eliciendi 
consulatur; tamen subdit hanc rationem haud obstare debere, 
quominus Congregatio eruat a se membrum sibi dedecorum 
vel nocivum, et mandat Superiori Generali, ut hoc ingratum 
ministerium Superioribus localibus per Provinciales aut Mis- 
sionum Vicarios committat. 

Idipsum nec minus luculenter evinci ait ex praescripto 
legum ecclesiasticarum, quae Institutis religiosis facultatem 
indulgent bono communi consulendi, a se eiiciendo religiosos, 
qui sua agendi ratione impedimento sunt, quominus societas 
haec pretiosa bona consequatur. Et si agatur de Institutis 
in quibus vota tantum simplicia emittuntur, permittunt in- 
super, ut eiectio decernatur, quin opus sit, ut formalis pro- 
cessus instruatur, iudicii forma observetur, et sententia ca- 
nonica proferatur. 

Tandem hoc Superioris Generalis ius inniti,'contendit, de- 
creto diei 5 ianuarii 1866 a S. C. Episc, et Regul. edito, 
ubi ad rem haec scripta leguntur : « Liberum erit Superiori 
Generali socios ab Instituto dimittere, quoties iustae causae 
intercedant, et accedat consensus assistentium generalium. » 

Cum igitur in casu iustae causae intercesserint p. Paradis 
ab Instituto dimittendi et concors assistentium generalium 
consensus accesserit, nullo pacto ambigi posse concludit, quin 
decreti expulsionis validitas decernatur. 

Hisce aliisque perpensis, proposita fuerunt enodanda se- 
quentia 

Dubia 


I. An sit locus appellationi in casu ? Et quatenus affir- 
mative. 2. An sustineatur decretum  expulsionis,  editimi a 
Definitorio Generali contra p. Paradis in casu ? 

RESOLUTIO. S. Congregatio Episcop. et Regular, re cri- 
brata, sub die 13 martii 1891] respondere censuit: Ad pri- 
mum providebitur in secundo: Ad secundum affirmative et 
amplius et ad mentem. Mens est: scribatur Emo Card. Ar- 
chiepiscopo | Quebecen.. qui prohibeat | quominus | P. | Paradis 
societatem s. loannis Baptistae vel aliam instituat, et de hoc 
Episcopis suae Provinciae instructas — reddat. 

Ex QUIBUS COLLIGES. I. Appellationem a iudice inferiori 
ad superiorem admitti, quoties appellans iniuste praegrava- 
tum se sentiat. 

II. Appellationis remedium ad defensionem innocentiae 
eiusque praesidium institutum esse; ideoque in iure naturae 
fundamentum habere. 

III. Quocirca hoc remedium contra sententiam | quoque 
concedendum esse, cui quis se obtemperaturum iureiurando 
promiserit, quoties per huiusmodi sententiam iniuste oppri- 
metur. 

IV. Ex Congregationis Oblatorum Mariae Immaculatae 
Regulis arbitrio et conscientiae Superioris Generalis eiusque 
Assistentium remissum esse iudicare de iustitia et congruitate 
causarum, ob quas religiosus a Congregatione dimitti valet. 

V. Et huiusmodi causis iustis ac rationabilibus existen- 
tibus, liberum esse Superiori Generali socios ab Instituto di- 
mittere, dummodo consensus Assistentium | Generalium  ac- 
cedat. 

VI. Neque ad decernendam dimissionem processum vel 
iudicii formam requiri, sed ad eam procedi posse sola facti 
veritate inspecta, 

EXEMPTIONIS 


Die 13 Martii 1891. 


COMPENDIUM FACTI. In dioecesi parmen., prope oppidum 
vulgo Bercelo antiqua existit domus ad usum coenobii cum 
annexo oratorio publico, quod nomen accepit a simulacro 
Virginis cui titulus delle Grazie. 

Rmus Vitalis Loschi tunc temporis Episcopus parmen., 
sub die 22 maii 1840 decrevit, ut dictum oratorium sibi sub- 
iectum esset, ac proinde ab illius oppidi parochi seu praepositi 
iurisdictione liberum. Praeterea haud multo post, obtentis ne- 
cessariis approbationibus, dictam domum in seminarium vertit, 
et decreto die 29 augusti 1842 edito, statuit, ut novum semina- 
rium ac oratorium suae iurisdictioni immediate subiecta es- 
sent ; ut solus seminarii rector iurisdictionem ibi exerceret, 
cum facultate delegandi sacerdotem, qui sacras functiones 
expleret. Statuit insuper, ut neque oppidi praepositus, neque 
aliquis ex Collegiatae Canonicis ullum ius haberet, utque 
sacrae functiones ac processiones quae cum Virginis simu- 
lacro ducebantur, ad seminarii rectorem exclusive pertinerent, 
qui proinde crucem extollere, ac processiones per consuetas 
oppidi vias ducere valeret. 

Verum, Episcopo Loschi e vivis elato, ipsius successor 
Rmus Neuschel die 12 novembris 1851 decrevit, ut rector 
pro tempore seminarii, in die festo titularis oratorii, Praepo- 
situm et Canonicos Collegiatae oppidi ad sacras functiones 
invitare, ut seminarii clerus primum ad Collegiatam ac deinde 
una cum populo ad ecclesiam parochialem processionaliter se 
transferre deberet; ut crux ecclesiae Collegiatae tantum ele- 
varetur : tandem ut, sacris functionibus expletis, ad orato- 
rium, eodem ordine retento, se restituérent. 

Praeter haec Episcopus praescriptionem diei 11 ianuarii 
1851 confirmavit, quae varias functiones tum a Praeposito, 
tum a Canonicis loci Bercelo in seminarii oratorio celebran- 
das respiciebat, quaeque clericis in seminario degentibus ora- 
torium in quibusdam solemnitatibus claudendi, et ad eccle- 
siam parochialem accedendi onus imponebat, ut ibi sacras 
caeremonias exercere valerent. Uno verbo Episcopus imme- 

diatae parochi loci Berceto iurisdictioni oratorium et semi- 
narium subiecit. 

Res sic se habebant, quum, ecclesia parochiali ob mor- 
tem titularis viduata pastore, Rmus Dominicus Villa, pro 
tempore Episcopus parmen. die 25 augusti 1880 decreta 
Episcopi Loschi in vigorem revocavit. 

In vim citati decreti non modo publicum seminarii ora- 
torium episcopale denuo declaravit, sed etiam ipsius rectori 
omnia iura parochialia tribuit circa personas inter seminarii 
septa degentes. 

Hoc peracto, praecepit, ut praeeminentia'quoad processio- 
nes, quae extra oratorii vel seminarii septa locum habebant, 
ad praepositum pertineret, ut functiones festivae, quae in 
seminarii oratorio fieri solebant, vel ante vel post functiones 
parochiales celebrarentur; denique ut tam clerici externi, 
quam in seminario degentes diebus festivis in ecclesia paro- 
chiali servitium praestare tenerentur, quoties hi invitati fuis- 
sent et absque disciplinae praeiudicio ab instituti rectore ve- 
niam obtinuissent. 

Contra huiusmodi decretum sub die 15 martii 1882 sa- 
cerdos Orsi, actualis Praepositus S. Congr. Episc, et Regul. 
recursum porrexit, petens ut ipsum nullum declararetur, ne- 
dum quia eius iura laedebat, verum etiam quia in causa erat, 
ut antiqua iurgia et scandala renovarentur. 

Super huiusmodi supplici libello Episcopus, ceu de more, 
requisitus, sub die 29 maii eiusdem anni respondit, a veri- 
tate esse aliena quae Praepositus S. C. Episcop. et Regul. 
retulerat. Se autem motum fuisse ad huiusmodi decretum 
promulgandum, tum ne institutum disciplinae iacturam diu- 
tius pateretur, quandoquidem clerici in instituto degentes 
nimis frequenter ad ecclesiam parochialem, quae quingentis 
circiter passibus a seminario distat, accedere debebant; tum 
etiam quia ipse Praepositus exigebat, ut clerici externi in 
functionibus de requie servitium praestarent, quae in diebus 
ferialibus fieri solebant eo tempore, quo lectiones habe- 
bantur. 

Hisce omnibus adiecit, huiusmodi decretum, ecclesia paro- 
chiali vacante, latum fuisse: ideoque Praepositum Orsi pa- 
rochi officium suscipere haud debuisse, si citatum decretum 
pro accepto habere nolebat. 

Dum haec agebantur, accidit ut Episcopus ex hac vita 
decederet : hinc iudicium suspensum remansit. 

Verum haud multo post instauratum fuit per Episcopum 
Miotti, qui vix ad illam sedem evectus S. C. Episcop. et 
Regul. adivit, petens ut, ad extinguenda mala et iurgia, 
quae paroeciam loci B er ceto in antecessum afflixerant, orato- 
rium et adnexum seminarium a paroecia in perpetuum dis- 
membraretur et omnia parochialitatis iura super oratorium et 
seminarium nec non super personas in seminario degentes 
rectori pro tempore conferretur. 


Disceptatio Synoptica 


QUAE EPISCOPO FAVERE VIDENTUR. Favore Episcopi addu- 
cta fuit doctrina Lucii Ferraris, qui in suo opere Bibliotheca 
canonica etc. verb. Dismembratio n. 1 ait: Dismembratio 
est quaedam species alienationis ; nec non auctoritas s. Rotae 
part. 7 recent, decis. 68, n. 1; et part. 10 decis. 90, n. 8, 
in qua sub num. 9 de dismembratione legitur: Ef sic ut 
sustineatur, requiritur necessitas causae et evidens ecclesiae 
utilitas. 

Porro in themate adesse causae necessitatem et eviden- 
tem ecclesiae utilitatem nullatenus dubitare sinit Episcopi 
informatio, qui asserit tantummodo ex seminarii eiusque ora- 
torii dismembratione ac subtractione a parochiali iurisdictione 
tranquillitatem parochianorum loci Bercelo, cleri pacem, re- 
ctam seminarii administrationem eiusque valetudinem ac pro- 
speritatem obtineri posse. 

Huiusmodi vero dismembrationem non esse rem novam, 
ipsamque in pluribus Italiae seminariis et praecipue in Ve- 
netiarum seminario locum obtinere inquit. Hisce tum in facto 
tum in iure adductis, Episcopus concludit, seminarii, eius- 
que oratorii, dismembrationem ac substractionem a parochiali 
iurisdictione utpote utilem, et necessariam decernendam esse. 

QUAE PRAEPOSITO FAVERE VIDENTUR. Verumtamen ex al- 
tera parte Praepositus pro viribus sustinet, seminarii ac 
ipsius oratorii dismembrationem et substractionem a parochi 
iurisdictione, ab Episcopo invocatam, litium ac discordiarum 
seminarium esse, ad quas extinguendas necesse esse, ut se- 
minarium et adnexum oratorium iurisdictioni Praepositi 

subiiciatur, ceu decretum ab Episcopo Neuschel die 22 novem- 
bris 1851 latum statuerat. 

In vim memorati decreti, per decursum fere triginta an- 
norum, nihil accidisse contendit, quod pacem concordiamque 
seminarium inter et parochiam existentem turbaverit. Vi- 
cissim decretum diei 25 augusti 1880 in causa fuisse, ut in- 
ter seminarium et Praepositum veteres quaestiones et lites 
excitarentur, quas citatum decretum Episcopi Neuschel com- 
posuerat ac penitus extinxerat. 

Hisce breviter pro utraque parte perpensis propositum 
fuit diluendum sequens 


Dubium 


An et quomodo locus sit dismemb rationi oratorii et ad- 
nexi seminarii a territorio paroeciae loci Berceto in casu? 

RESOLUTIO. S. O. Episc, et Regul. sub die 13 martii 
1891: Refórmalo dubio ut sequitur : - An et quomodo su- 
stineantur decreta 28 augusti 1850 et 18 aprilis 1881 - re- 
spondere censuit : Affirmative et amplius. 


EX $. CONGREGATIONE RITUUM 


PICTAVIEN. Decretum Beatificationis ed Canonizationis ven. Servae Dei 
loannae Elisabeth Bichier des Ages confundatricis Congregationis Fi- 
liarum Crucis vulgo Sororum sancti Andreae. 


Scripta, quae praedictae Ven. Servae Dei Ioannae Elisabeth 
Bichier des Ages attributa, quaeque Sacrae Rituum Congrega- 
tioni exhibita fuerunt, ut super iis revisio et examen ad trami- 
tem Decretorum institueretur, in sequenti elencho describuntur 
videlicet... (Sequitur scriptorum | elenchus). 

Proposito autem ab Emo et Rmo Domino Cardinali Raphaele 
Monaco La Valletta, Episcopo Ostieri, et Velitern. Causae Po- 
nente in Ordinariis Sacrae Rituum Congregationis Comitiis sub- 
signata die ad Vaticanum habitis Dubio super revisione peracta 
horum scriptorum, Emi et Rmi Patres Sacris tuendis Ritibus 
praepositi, post eiusdem Emi Viri relationem, omnibus mature 
perpensis, auditoque R. P. D. Augustino Capram Sanctae Fidei 
promotore, rescribendum censuerunt: Nihil obstare quominus 
procedi possit ad ulteriora, reservata tamen facultate Promo- 
tori Fidei opponendi si et quatenus e iure. Die 23 Aprilis 1891. 

Facta postmodum de his Sanctissimo Domino Nostro Leo- 
ni XIII per sacrae Rituum Congregationis Secretarium relatione, 
Sanctitas Sua rescriptum eiusdem Sacrae Congregationis ratum 
habuit et confirmavit. Die 13 Maii eodem anno. 


C. Card. ALOISI-MASELLA 5S. R. C Praefectus. 
D 8s. 


VINCENTIUS NUSSI S. R. C. Secretarius. 


PICTAViEN. Decretum Beatificationis et Canonizationis ven. Servae Dei 
loannae Elisabeth Bichier des Ages confundatricis Congregationis Fi- 
liarum Crucis vulgo Sororum sancti Andreae. 


Quum Sanctissimus Dominus Noster Leo Papa XIII benigne 
induisent ut de dubio signaturae Commissionis introductionis 
Causae Servae Dei Ioannae Elisabeth Bichier des Ages praedi- 
ctae agi possit in Congregatione Sacrorum Rituum Ordinaria 
absque interventu et voto Consultorum, licet nondum elapso 
decennio.a die praesentationis Processus Ordinarii in Actis Sa- 
crorum Rituum Congregationis, nec ipsius Servae Dei scriptis 
perquisitis ac re visis, Emus et Rmus Dominus Cardinalis Ra- 
phael Monaco La Valletta Episcopus Ostiem et Velitern. Causae 
huius Relator, ad instantiam Rmi D. Raphaelis M. Virili, Antistitis 
Urbani eiusdem Causae Postulatoris constituti, attentis Postula- 
toriis Litteris nonnullorum Emorum Sanctae Romanae Ecclesiae 
Cardinalium, Rmorum Sacrorum Antistitum aliorumque Viro- 
rum ecclesiastica vel civili dignitate illustrium in Ordinariis Sa- 
crae ipsius Congregationis Comitiis subsignata die ad Vaticanum 
coadunatis, sequens dubium discutiendum proposuit, nimirum : 
An sit signanda | Commissio Introductionis Causae | in casu, et 
ad effectum de quo agitur ? Et Sacra eadem Congregatio, omni- 
bus maturo examine perpensis, auditoque voce et scripto R. P. 
D. Augustino Caprara, Sanctae Fidei promotore, rescribendum 
censuit: Affirmative, seu  signandam | esse Commissionem, si 
Sanctissimo placuerit. Die 23" aprilis 1891. 


Facta postmodum de praemissis Sanctissimo Domino No- 
stro Leoni Papae XIII per infrascriptum Secretarium fideli re- 
latione, Sanctitas Sua sententiam Sacrae Congregationis ratam 
habuit et confirmavit, propriaque manu signavit commissionem 
introductionis Causae ven. servae Dei Ioannae Elisabeth Bichier 
des Ages praefatae. Die 13 maii anno eodem. 


C Card. ALOISI-MASELLA $S. R. C. Praefectus. 
L. ^£ S. 


VINCENTIUS NUSSI S. R. C. Secretarius. 

NULLIUS seu NONANTOLEN. Decretum confirmationis cultus ab immemo- 
rabili tempore praestiti Hadriano Papae lll. sancto nuncupato. 


Rmus Dominus Carolus Borgognoni hodiernus Archiepisco- 
pus Mutinensis atque Abbatiae Nonantolensis Sancti Silvestri 
Abbas Commendatari us, autumans ope monumentorum, quae 
satis authentica et perspicua existimavit, demonstrare se posse 
ab immemorabili tempore ac longe ante Decreta sa. me. Ur- 
bani Papae VIII praefato Summo Pontifici Hadriano III tributum 
fuisse publicum cultum ecclesiasticum, obtinuit a Sanctissimo 
Domino Nostro Leone Papa XIII per decretum Sacrae Rituum 
Congregationis sub die 18 Ianuarii vertentis anni, ut in eius- 
modi Causa ab ordinaria et iuridica inquisitione dispensaretur 
cuius vices plane supplebat 'documentorum series cura et stu- 
dio ipsius Rmi Archiepiscopi collecta, quae deinceps in Actis 
eiusdem Sacrae Congregationis in authentica forma exhibita sunt; 
praevia tamen exegesi a R. P. D. Promotore Sanctae Fidei, loco 
animadversionum, exaranda. 

Quare quum ad instantiam Rmi Domini Iulii ex Marchio- 
nibus Campori, Antistitis Urbani, huiusce Causae Postulatoris 
constituti in ordinariis Sacrorum Rituum Congregationis Comi- 
tiis, subsignata die ad Vaticanum habitis, a me infrascripto Sa- 
crae eidem Congregationi Praefecto et Causae relatore propo- 
situm sit dubium: An constet de casu excepto a Decretis s. m. 
Urbani Papae VIII in casu, et ad effectum de quo agitur? 
Emi et Riiii Patres Sacris tuendis Ritibus praepositi, adductis 
monumentis rite perpensis, auditoque R. P. D. Augustino Ca- 
pram S. Fidei Promotore, rescribendum censuerunt: Affirma- 
tive, seu constare de casu excepto a decretis sa. me. Urbani 
Papae VIII, die 2 Iunii 1891. 

De quibus facta postmodum per subscriptum Secretarium 
Sanctissimo Domino Nostro Leoni Papae XIII fideli relatione, 
Sanctitas Sua rescriptum Sacrae Congregationis ratum habens, 
confirmavit cultum publicum ecclesiasticum ab immemorabili 
tempore praestitum praefato Sancto Hadriano Papae III die 10 


lisdem mense et anno, 


C. Card. ALOISI-MASELLA 5S. R. C. Praefectus. 


VINCENTIUS NUSSI S. R. C. Secretarius. 

EPISTOLA SSmi D. N. Papae Leonis XIII ad Archiepiscopos et Episcopos 
Regni Lusitani, qui excitantur ad habendos quotannis peculiares Epi- 
Scoporum conventus, praeter congressiones, quibus etiam laici fideles 
intersunt, per quos mirabili modo consulitur bono fidei, quae apud plures 
in discrimine vocatur. 


Pastoralis vigilantiae, qua ad tuendam fovendamque religio- 
nem vires intenditis, novum ac praeclarum Nobis argumentum 
praebuit conventus illustris Bracarae Augustae nuper actus, 
quem feliciter absolutum renunciavit Nobis gratissima epistola 
ab iis ex Vobis data, qui in eo consessu adfuere. Equidem in 
ea perlegenda delectati sumus tum zelo et sedulitate Pastoris 
civitatis quae congredientes excepit, quippe qui rei gerendae 
praecipuus auctor fuit coetuique sic praefuit ut optatos haberet 
exitus, tum studiis et pietate Antistitum qui sese eidem adiun- 
xere socios, vel graves misere viros, vice sua perfuncturos in 
ea congressione, tum denique frequentia ingenti lectissimorum 
hominum e clero populoque fideli, doctrina, virtute et auctori- 
tate praestantium. - Eo gratior autem conventus iste Nobis ac- 
cidit quod mira fuerit animorum consensio in iis decernendis 
quae conferrent summopere ad Ecclesiae amplitudinem et rei 
catholicae profectum. Neque reticere volumus, inter alia quae 
opportune scita sunt suffragiis concordibus pro temporis locique 
ratione, non mediocre Nobis attulisse solatium ea capita quae 
devotam prorsus huic Apostolicae Sedi declarabant voluntatem 
coéuntium et studium, quo flagrant, ut debitus illi pro dignitate 
habeatur honor, neve quid de maiestate et iuribus eius mi- 
nuatur. 

Bona profecto Nobis spes inest fore ut ea quae conscita in 
eo coetu et constituta sunt, quum naviter constanterque peracta 
fuerint, largam effundant salutarium fructuum ubertatem: ac 
facere non possumus quin memoremus amplam adhuc prostare 
segetem quae operam poscit et industriam vestram. Ob eam 
rem, etsi non ita pridem datis litteris Vos alloquuti sumus de 
statu rei catholicae eiusque necessitatibus in Lusitano regno, de- 
que ratione ineunda, ut iis commode prospiciatur, placet tamen 
lisdem litteris nonnulla adiicere, quae pretium esse ducimus 
communicare Vobiscum, ne, quum ultro oblata Vobis sit scri- 
bendi occasio, videamur segniter officio Nostro defuisse. 


Acta, Tom. XXIV. fase. OCLXXVIIL 5 

Haud Vos praeterit, dilecti filii Nostri, Venerabiles Fratres, 
quod Bracarensi coetui optime compertum fuit, eo deventum 
esse, ut fides ipsa apud plures in discrimine vocetur, adeoque 
cavendum pro viribus sit ne ignorantia vel socordiá ex animis 
excidat aut elanguescat, sed curandum ut haereat alte defixa 
cordibus et in bonis operibus cultuque virtutum laetam gignat 
copiam et dulcedinem frugum optimarum. Certandum est ad- 
versus conatus hostium veritatis ne latius serpat mala labes 
quae ex eorum exemplis, pravisque doctrinis passim effusis 
promanat. Multa sunt consananda vulnera, quae istorum labor 
improbus et calamitas temporum gregibus intulit curationi vestrae 
commissis, multa sunt excitanda quae iacent, multae adhuc ani- 
mas fidelium premunt necessitudines, quas, si penitus tolli ne- 
queunt, leniri saltem oportet. 


Haec, quae, uti diximus, curas flagitant et industriam ve- 
stram, plenius et commodius effici poterunt si arctior in dies 
inter sacrorum Antistites concordia fiat, eorumque sit opera 
coniunctior in necessitatibus cleri et fidelium explorandis, in 
conferendis consiliis ac decernendis iis, quae communiter visa 
fuerint expedire cum singularum dioecesium rationibus, tum iis 
quae latius patent et altius eminent, quippe quibus gentis uni- 
versae prosperitas et salus continetur. Arctioris huius consocia- 
tionis inter sacrorum Antistites opportunitas minime latuit eo- 
rum prudentium qui Bracaram Augustam convenere: quare 
probatissima Nobis ea scita fuerunt illustris coetus, quae ad hanc 
coniunctionem fovendam spectabant, per quam fidelis populus 
ampliora expectat eaque diuturna benefacta a praesulibus suis, 
quibus ducibus et rectoribus utitur. 

Atqui ad summam hanc denique duraturam coniunctionem 
efficiendam nihil praestabiles est more et instituto in aliis re- 
gionibus iam recepto, ut praeter congressiones quibus etiam 
laici fideles intersunt, cuiusmodi coetus Bracarensis fuit, agan- 
tur quotannis peculiares Episcoporum conventus, quem morem 
penes vos etiam induci et Vobis in votis esse novimus et Ipsi 
magnopere optamus, quum bona eius ope religioni parta, mul- 
tiplici et constanti eluceant experientiae testimonio. Sane ex hu- 
iusmodi conventuum frequentia primum ea sequitur, quam di- 
ximus, summa consensio et consociatio virium, quae una ma- 
gnis inceptis faustos dare potest exitus, tum coéuntium Anti- 
stitum magis magisque incenduntur ad agendum animi, confir- 

matur fiducia, collustrantur mentes collatis consiliis et invicem 
sapientiae luminibus communicatis. Ad haec per hosce coetus 
sternitur via quodammodo cum ad dioecesanas et provinciales 
habendas Synodus, tum ad cogendum nationale concilium, cu- 
ius celebrationem Vobis in optatis esse magnopere gaudemus, 
eam namque diuturna experientia utilitatis e similibus praegres- 
sis captae vehementer suadet, et sacrorum canonum  praescri- 
pta maiorem in modum commendant. Porro ex. annuis, quos 
diximus, Antistitum conventibus illud etiam optimum sequitur, 
ut laici fideles novis veluti stimulis admotis alacrius gradientes 
ea quam iniere via pergant et ipsi conventus agere, consilia 
conferre, iunctisque viribus conniti ad communem tuendam re- 
ligionis causam, ac dicto audientes Pastoribus suis ea studiose 
peragere quae ab ipsis docentibus et cohortantibus exceperint. 
Neque vero congredientibus Vobis in coetibus annuis negotio- 
rum copia defutura est, quibus vos oporteat, studium operam- 
que navare. Nam praeter peculiaria negotia quae forte in sin- 
gulis dioecesibus inciderint, quaeque rectius expediri potuerint 
adhibitis communis experientiae luminibus, amplam  praebebit 
segetem prudentiae et consultationi vestrae deliberatio et con- 
stitutio eorum quae maxime profutura sint ad incendenda sa- 
cerdotum studia, qui modo operantur in vinea Domini, atque 
ad alumnos excolendos quos enitere aliquando oportebit in 
Domo Dei, solidae scientiae lumine, germani spiritus ecclesia- 
stici laude, omni demum sacerdotalium virtutum ornatu. Item 
paternam vigilantiam vestram exercebit diligens inquisitio eo- 
rum quae plurimum conferant, ut fidei rudimentis populus 
recte imbuatur, eiusque corrigantur mores, ut scripta vulgentur 
quae sanam doctrinam serant, et virtutum germina foveant, ut 
opera instituantur quae benefacta caritatis effundant, et quae 
iam condita sunt novis floreant incrementis. Gravissimum de- 
nique argumentum deliberantibus Vobis datura erit opportuni- 
tas constituendi recipiendique in Lusitano Regno religiosas so- 
dalitates, cuius rei periucunde vidimus summam fuisse curam 
omnibus qui Bracarae Augustae congressi sunt. Scilicet haec 
sodalitia non modo auxiliares quasi copias suggérent clero qui 
in dioecesibus vestris sacram Christi militiam colit, sed etiam, 
quod plurimi est, sufficere poterunt Apostolicos viros qui sacra- 
rum missionum obeant ministerium in regionibus transmarinis 
Lusitanae ditioni subiectis. Huius autem perfunctio muneris cum 

ad amplificandum Christi regnum in terris erit profutura, tum 
ad Lusitani nominis ornamentum et decus. Sane perennem 
adepti sunt gloriam Principes et maiores vestri quum, amplis 
quae latuerunt regionibus detectis, evangelicae doctrinae lumen 
una cum politiori humanitatis cultu, favente ac iuvante Aposto- 
lica Sede, iis attulere. Verum ut praeclaris hisce inceptis sua 
constet natura et vis, neque ea a pristina gloria et stabilitate 
decidant, nitantur oportet constanti praesidio et virtute praestan- 
tium virorum, qui divino spiritu oppleti et contra adversos aca- 
tholicorum conatus obnitentes, studium omne suum et operam 
conferant ne omnino intercidant, sed novo indito vigore revi- 
viscant ea bona quae in eas oras e Lusitana regione fluxerunt. 
Horumce virorum erit contendere ut qui iam crediderunt in 
Deum confirmentur in fide: hanc qui firmiter tenent, prae se 
ferant etiam honestate morum, religionis cultu, summa in ser- 
vandis officiis diligentia, demum ut qui iacent adhuc in tene- 
bris sese ad cognitionem veri Dei et ad evangelii lucem acci- 
piendam convertant. 


Iamvero plures huiusmodi viros sanctos flagrantes zelo large 
praebere poterunt religiosae sodalitates, quarum alumni, pruden- 
tium virorum iudicio, cui aetatum omnium suffragatur expe- 
rentia, non minus feliciter quam laboriose perfungi consueve- 
runt hoc ministerio salutis. Hos enim cum societatum quibus 
addicti sunt ratio et disciplina, tum sua cuiusque virtus con- 
stanti exercitatione exculta tanto pares operi prae ceteris solet 
efficere. 

Nobis profecto persuasum est fore ut Lusitanum Gubernium 
prona excipiens aure consilia vestra eaque bona plurimi faciens 
quae ceteris antecellunt, ultro amoliatur óbices omnes qui re- 
ligiosarum sodalitatum libertatem intercipiunt, ac potestate sua 
faveat studiis vestris quae eo spectant ut pleno robore vigeat 
lateque floreat cum avita gloria catholica religio in Lusitania 
locisque omnibus ditioni eiusdem adiectis. 

Hanc autem persuasionem eo facilius induimus quod iam 
neminem latet, prout et Vobis compertum est, quaenam Nostra 
sint hac super re consilia et vota. Haec scilicet, dum ad reli- 
gionis bonum feruntur, intendunt pariter solidam Lusitanae gen- 
tis prosperitatem. Hoc enim munus, hae partes Ecclesiae a di- 
vino Conditore datae sunt ut in communi hominum societate 
vinculum pacis sit et salutis praesidium. Quare nihil detrahit 

Ecclesia de potestate eorum qui civitatibus cum imperio prae- 
sunt, illam imo tuetur ac roborat, dum legibus ab ea manan- 
tibus sanctionem religionis addit, debitam magistratibus obser- 
vantiam inter officia a Deo imposita recenset, commonet cives 
ut a seditione et quavis rei publicae perturbatione abstineant, 
docet omnes virtutem colere et munia sedulo obire quae cuius- 
que statui et conditioni cohaerent Est itaque Ecclesia morum 
magisterium optimum, cuius salutaris disciplina cives praestat 
probos, honestos, pios in patriam, fideles principibus iisque ad- 
dictissimus, tales demum qui publici civitatum ordinis stabile 
firmamentum constituant, iisque vires praebeant invictas ad ar- 
dua quaeque et praeclara aggredienda facinora. Eapropter rei 
publicae salubriter utiliterque consulitur quum Ecclesiae sinitur 
ea uti agendi libertate quam iure vindicat, eique amice via ster- 
nitur ut late explicare beneficas vires suas, et omnem quo prae- 
dita est instructum in commune bonum valeat adhibere. 


Quae quidem sententia licet ad gentes omnes pertineat, 
aptissime tamen cadit in Lusitanum populum, penes quem ca- 
tholicae religionis pars tanta fuit iampridem in fmgendis homi- 
num moribus et ingenio, in fovendis scientiarum, litterarum et 
artium studiis, in inflammandis animis ad egregia quaeque 
domi militiaeque gerenda, ita ut videatur quasi parens etaltrix 
divinitus data ad pariendum fovendumque quidquid in ea gente 
enituit humanitatis, dignitatis et gloriae. 

Fusius hac de re vobiscum egimus in memoratis litteris en- 
cyclicis quas dudum ad Vos dedimus; hoc unum modo prae- 
stat recolere, religionis vim et virtutem nullum pati interitum, 
quia ea quae tradit principia doctrinae, Deo auctore, nullis tem- 
porum locorum ve finibus coércentur, quippe ad salutem et so- 
latium pertinent populorum omnium. Quare ea beneficia maxi- 
ma, et valida praesidia quae alias attulit praenobili genti vestrae 
potis est adhuc praestare ad eius salutem, prosperitatem et 
decus. Hoc praesertim tam iniquo tempore, quo tanta est ani- 
morum infirmitas vel perturbatio ut oppugnentur audacter, ne- 
dum in incertum revocentur, summa principia quibus humanae 
societatis ordo et tranquillitas continetur, nemo est quin intel- 
ligat quam necesse sit religionis uti praesidio et sanctis quae ab 
ea traduntur praeceptis ac documentis. 


Convenit enimvero inter cordatos omnes honestosque viros 
nullum certius esse aptiusque remedium adversus mala, quibus 

nostra premitur aetas et pericula quae impendent, quam doctri- 
nam catholicam, si integra excipiatur et incorrupta, eumque 
teneant homines vitae cursum, qui ad normam eius exigatur. 

Quamobrem non ambigimus, Dilecti Filii Nostri, Venerabiles 
Fratres, quin eo quo praestatis pastorali zelo, animi vi et con- 
stantia manum admovere properetis operi quod Vobis commen- 
davimus. Ita Vobis agentibus erit summae laudi iustaeque gra- 
tulationi quod optime mereri potueritis de religione, cui studetis 
summopere, ac de patria et gente vestra, qui vehementer opta- 
tis, non minus quam cupimus Ipsi, ut constet immota tranquil- 
litas et cuncta ex sententia procedant. 

Deum interea adprecantes, ut Vos suis muneribus cumulet 
et vestra propitius incepta secundet, Apostolicam  benedictio- 
nem, paternae caritatis testem Vobis, Clero et fidelibus vigilan- 
tiae vestrae concreditis, peramanter in Domino impertimus. 

DatumRomaeapud S. Petrumdie xxvIunii anno MDCCCLXXXXI.. 
Pontificatus Nostri decimo quarto. 


LEO PP. XIII. 

EX S. CONGREGATIONE CONCILII 


OINGULANA 
ABSOLUTIONIS ET REDUCTIONIS ONERUM. 


Die 3i lanuarii | i891. 
Per summaria precum. 
COMPENDIUM FACTI. Hieronimus Raffaelli canonicus cathe- 
dralis ecclesiae Cingulanae refert, se a nonnullis annis ad- 
ministrationem gerere pii sodalitii a Suffragio ; et in hoc mu- 
nere ex aliquali convenientia adactum fuisse facere satis 
personaliter oneribus dicti pii sodalitii, excipiendo stipendia 
etiam minora illis, quae communiter offerri solent: et hac de 
causa, ut ipse ait, ab anno 1883 ad Aprilem anni 1890 


omisisse 172 missas ex oneribus suo canonicatui adnexis. 

Horum itaque condonationem in primis postulat, et in- 

super ut in posterum onus 80 missarum eidem suo canoni- 

catui adscriptum dimidietur, duplicem hanc allegans causam 

l. quia angustiis oeconomicis premitur, 2. quia annuus re- 

ditus suae praebendae, qui olim 1250 libellas excedebat, 
nunc 750 non attingit. 


Disceptatio Synoptica 


Imminutis notabiliter reditibus locum quoque esse, sal- 
tem ex Apostolico indulto , congruae onerum reductioni, 
res vulgatissima est et apud S. C. C. recepta : itemque suc- 
currendum esse sacerdoti qui in egestate versatur, quique ex 
suscepto munere aliquod tulit incommodum: celebravit enim 
aliquot missas infra synodalem taxam, pietas ipsa et aequi- 
tas suadent, praesertim si, uti in casu, favorabile Episcopi 
votum suffragetur. 

Cui accedit, clausulam a fundatore adiectam, Apostolicae 
Sedis potestatem auferre non posse, nec exercitium illius 
iuris impedire quod in commutatione piarum voluntatum na- 
tura sua ad Supremam Potestatem competit. Quapropter 
obiecta verba id solummodo importare videntur, ut sub alia 
efficacior forma exprimatur propositum ac lex testatoris, ne 
sua voluntas sine iusta causa pessumdetur. 

At vero ne preces exaudiantur obstat peculiaris funda- 
toris voluntas, quae sub lege caducitatis prohibet quominus 
onerum reductiones petantur. 

Quibus praenotatis, quaesitum fuit quomodo preces es- 
sent dimitte ndae. 

RESOLUTIO. Sacra C. C. re cognita sub die 31 Ianuarii 
1891, censuit esse respondendum : Pro gratia condonationis 
quoad praeteritum* | celebrato aliquo numero missarum, | pru- 
denti arbitrio Episcopi determinando, et reductionis | quoad 
futurum | ad 40 Missas. 

DISTRIBUTIONUM 


Die 11 Aprilis 1591. 
Cap. 1 sess. 5 De inst. lect. De Script. 


COMPENDIUM FACTI. Quadraginta abhinc annis mos penes 
Carthaginensem ecclesiam invaluerat, ut canonicus theolo- 
gus, qui, loco lectionis scripturalis in cathedrali, hermeneu- 
ticam sacram in dioecesano seminario tradit, stipendium 
lib. 825 quotannis, propter huiusmodi laborem ab eodem Se- 
minario perciperet, et nihilominus quotidianas chori distri- 
butiones, licet absens, assequeretur iis diebus quibus lectio- 
nes habebat. 

Affirmat capitulum se hucusque ignoravisse hac peculiari 
mercede theologum fuisse auctum ; « ast certissimum est, 
utor Episcopi verbis, si non forsan capitulum, id optime no- 
visse canonicos : praeter duos enim consiliarios disciplinae, 
quos appellant, ac duos ex quatuor deputatis ad oeconomi- 
cam seminarii administrationem, qui iuxta decretum Conc. 
Trid. semper e gremio capituli assumuntur, canonicus fere 
semper fuit rector seu moderator seminarii, canonicus quo- 
que eiusdem oeconomus generalis, canonici pariter cancellarii 
curiae episcopalis, qui quidem omnes pro munere suo super 
oeconomica administratione seminarii intelligebant, adeoque 
ilos nullo modo latere potuit pensio assignata ex reditibus 
eiusdem seminarii canonico theologo. » 

Quidquid sit, nuper capitulum in nova statutorum con- 
fectione ad art. 34 n. 9 haec decernebat: « Theologus ut 
praesens reputabitur in choro pro integro die quo lectionem 
habuerit in cathedrali ; sed pro horis respectivis tantum, si 
mane vel sero legerit in seminario, aeque ac ceteri canonici 
qui ex mandato Episcopi ibi munus magistri obierint; sed 
nullus ex his lucrabitur distributiones si pro labore merce- 
dem vel gratificationem perceperint. » 

Ast Episcopus, cui nova capitularia statuta fuerunt de- 
lata, ut ea iuxta iuris praescripta cognosceret suaque aucto- 

ritate firmaret, « ab approbatione articuli 34 prudenter su- 
persedeo, ut ipse ait, decrevi, usque dum auditorem asses- 
sorem Nunciaturae apostolicae consulerent » 

Interim tamen canonicus theologus supplici libello ad 
S. G. C recurrebat sequentium dubiorum solutionem expo- 
stulas : 1. licetne Episcopo in casu assignare mercedem ex 
reditibus — seminarii canonico — theologo, ^ istigue | eamdem . per- 
cipere propter laborem | ac | molestiam — theologali muneri | ad- 


iectam: |. 2. habebit ius etiam | canonicus theologus | ad perci- 


piendas | etiam — distributiones — quotidianas ^ pro Moris quibus 
legit in seminario una cum praedicta | mereede ? - et qua- 
tenus negative, - 3. fenebitur | orator | ad restituendas — vel 
distributiones | vel | assignationem superioribus annis X perce- 
ptas ? 


Episcopus super his rogatus retulit in primis, auditorem 
Nunciaturae apostolicae, quem hac desuper quaestione  pri- 
dem consulerat, his diebus sibi respondisse quod statutum 
sit reformandum, totumque negotium arbitrio Episcopi relin- 
quendum » — se autem haec sentire : 

« In condendo statuto, de quo in precibus theologi agi- 
tur, mea mens est, capitulum ius excessisse et modum. Ius : 
cum enim nulla sit lex quae canonico theologo prohibeat ac- 
cipere pro munere explendo aliquid aliud super fructus et 
distributiones quotidianas praebendae, ad dandas vel negan- 
das quotidianas distributiones capitulo tantum incumbit vi- 
dere, an theologus modo, die, hora et loco ab Episcopo 
praescriptis, legat, necne: ita enim legenti, non capitulum, 
non Episcopus, sed sacri Canones, RR. Pontifices, et no- 
minatim Gregorius XIII, inter essentiam choro, horis quibus 
legit theologo attribuunt? Quod ergo praeiudicium capitulo 
obvenit, ex eo quod theologus pensionem, quam ipsum non 
solvit, etiam accipiat ? Nonne hoc potius non erit vellicare 
agendi rationem quam usque nunc habuerunt Episcopi, ipso 
tacente ac consentiente capitulo? Dare ergo vel negare ca- 
nonico theologo, praeter quotidianas distributiones, pensio- 
nem ex redditibus Seminarii, ab -arbitrio Episcopi, cuius au- 

ctoritati subest administratio Seminarii, una cum deputatis a 
Synodo Tridentino praescriptis, unice pendet. Equidem prae- 
decessores mei prudenter cogitantes valde proficuum fore am- 
pliori instructioni iuvenum, qui studiis in Seminario vacant, 
si pro lectione sacrae Hermeneuticae aliquid erogaretur cano- 
nico theologo, atque iustum animo reputantes, ut pro aucto 
labore, augeretur etiam retributio, incunctanter mercedem ex 
redditibus Seminarii annuatim persolvendam canonico theo- 
logo constituerunt. Ego ipse, dum sex ab hinc annis Dioe- 
cesis gubernacula tractanda suscepi, hanc consuetudinem ae- 
quam ac salutarem reputans, usque nunc servavi, et in po- 
sterum servandam esse optimum iudicarem. » 

« Nec in tali condendo statuto modum tenuit capitulum, 
quem praescribit Concilium Romanum sub Benedicto XIII 
celebratum it. I] De Constitut, cap. V, quod hac super re 
semper normam praebuit ac regulam. Praedictum enim sta- 
tutum non solum ab usu recepto et approbato, per 40 fere 
annos, quibus in hoc Seminario legunt theologi exhorbitat : 
sed ei potius apertissime contradicit, nec ad divini cultus 
augmentum* — sanctioris | disciplinae observantiam* et ecclesiae 
utilitatem* quid conferat, video. 

« Ex quibus omnibus concludam, quod si canonico theo- 
logo non foret ius e stricta iustitia promanans ad exigen- 
dam mercedem usque nunc illi persolutam, saltem ei licebit 
eam accipere, ac multo magis licebit Episcopo dare merce- 
dem, quam instruendis tyronibus ecclesiasticis valde  profi- 
cuam iudicat: ast nullo modo licebit capitulo denegare quo- 
tidianas distributiones canonico theologo, qui iuxta modum 
ab Episcopo praescriptum, legat. Si vero theologus, mea sen- 
tentia, potest licite percipere in praesenti mercedem ex red- 
ditibus Seminarii, nulla ei amplius remanebit obligatio circa 
pensiones praeterito tempore bona fide datas et acceptas. » 

Ex parte autem sua canonicus theologus perceptionem 
pensionis sibi licitam esse, nec amissione distributionum 
mulctandam tenet ac tuetur hisce de causis: 1. Pro quadra- 
ginta lectionibus annuis quae canonico theologo a Concilio 

Romano sub Benedicto XIII assignantur, orator octo mensi- 
bus queis durat cursus scholaris, legit quotidie in seminario; 
— 2. Edocens in seminario tenetur orator curam habere 
discipulorum, tum quoad assistentiam cathedrae, tum quoad 
profectum in studio, quae non parvam molestiam ac labo- 
rem secum afferunt ; — 3. Programma lectionum pro exa- 
mine iuvenum tenetur annuatim conficere, illosque in fine 
cursus examinare : quibus etiam accedit, quod dum chorus 
in cathedrali mane una hora ordinarie absolvitur, lectio 
theologi in Seminario ad horam cum dimidio quotidie pro- 
trahitur, aliquasque distributiones inter praesentes ob assi- 
stentiam lectioni etiam amittit. » 

Ast capitulum ex adverso recolit, — canonicis de offi- 
cio nuncupatis, quos inter connumeratur theologus, regio di- 
plomate anni 1852 de consensu apostolici Nuntii edito^ onus 
impositum esse edocendi seu legendi in seminario: actualem 
vero theologum carthaginiensis cathedralis huic obeundo mu- 
neri se insuper expresse submisisse, et iureiurando assensum 
praebuisse litteris edictorialibus concursus, in quibus assi- 
gnatum erat ei onus sacram scripturam edocendi, loco, tem- 
pore, modo et forma arbitrio praelati. Ex quibus videre li- 
cet, canonicum theologum tamquam ex munere offici sui 
ad lectiones in Seminario teneri. Cui accedere, canonicos, 
vulgo de gratia in Plispania pensionem annuam a gubernio 
3000 libellarum percipere; dum canonicus theologus aeque 
ac ceteri de officio 3500 ; idque fortasse intuitu muneris 
iisdem inhaerentis; alias enim nemo est qui huiusmodi aug- 
menti veram causam explicet. Denique Capitulum  Toleta- 
num et Hispalense, adprobatione consequente Ordinariorum, 
statuerunt, canonicum theologum aliosque canonicos de of- 
ficio, qui doceant ex onere propriae praebendae, amittere de- 
bere distributiones, pro diebus et horis, quibus docent, qua- 
tenus percipiant retributionem in hunc finem. 

Disceptatio Synoptica 


Hisce ex actorum fasciculo depromtis, nonnulla in men- 
tem revocata fuerunt quae ad ius pertinent. Atque in primis 
ex cap. 1 sess. 5 Be inst. lect. S. Scrip. in Conc. Trid. haec 
statuta reperiri: « Docentes vero ipsam s. Scripturam, dum 
publice in scholis docuerint, et scholares, qui in ipsis scholis 
student, privilegiis omnibus de perceptione fructuum prae- 
bendarum et beneficiorum suorum in absentia a iure communi 
concessis plene gaudeant et fruantur. » 

Quorum verborum duplex possibilis videbatur interpreta- 
tio. Nam cum Concilium dixisset privilegiis omnibus de per- 
ceptione — fructuum | praebendarum... plene gaudeant, ^ haud 
temerarium erat coniicere, docentes s. Scripturam, et hos 
inter canonicum theologum vindicare legitime sibi posse ne- 
dum fructus, qui stricte praebendales, sed etiam qui acces- 
sorie praebendales vocari possunt, nimirum distributiones. 

Verum aliud prorsus S. C. C. censuit. Nam primis post 
Concilium temporibus S. C. C. rigidiori interpretationi ad- 
haerens, passim constanterque respondit, canonicum theolo- 
gum, quotidianas distributiones non lucrari, quoties divinis 
non intersit ; Cfr. Petra in Commen. ad const. Innocentii V 
n. 53 et Fagnanus in cap. Licet De praebend. n. 116. 

Nisi quod serius, ut refert idem Card. Petra, recurrente 
canonico theologo Eginattensis ecclesiae, an per horas qui- 
bus legit quotidianas distributiones | lucrari posset, S. C. C. 
iterum consulendo censuit : « Distributiones quidem-non de- 
beri, sed agendum cum SSmo pro gratia. » - Quapropter ad 
Gregorium XIII re delata, tunc primum ex huius Pontificis 
oraculo statutum est, ut canonicus theologus distributiones, 
licet absens, lucraretur tota die qua legit. Res tamen gra- 
tiae ab initio erat : unde S. C. C. rescribere consuescebat, 
uti in Tropien. 9 Maii 1597:  « Auctoritate sibi tributa 
S. C. indulget^ ut eo die quo theologus sacram legit scri- 
pturam ex munere sui officii, ad praescriptum Concilii, per- 
cipere possit distributiones quotidianas, quamvis divinis non 

intersit. » Quae dispensatio deinceps omnibus indistincte con- 
cessa, procedentibus annis, in communem regulam transiit 
et ius commune factum est. 

At quo stabilior magisque praescripta evasit regula de 
theologi praesentia in choro fmgenda pro diebus in quibus 
sacram is habet lectionem; eo incertior disciplina obtinuit 
quoad reliqua, quae ad eumdem theologum attinent. Etenim 
relate ad locum, tempus et modum habendarum lectionum 
earumque numerum nil in iure praecise invenitur determi- 
natum. Concilium Romanum anni 1725 quadraginta saltem 
lectiones in ipsa Cathedrali ecclesia utique praescripsit ; sed 
concilium huiusmodi, quod provinciale erat, legem ceteris ec- 
clesiis non tulit; quapropter extra Romanam provinciam, 
tum quoad numerum, tum quoad modum, locum ac tempus 
habendarum lectionum res, ut plurimum, commissa est pru- 
denti Episcoporum arbitrio et consuetudini, prout nonnullis 
adductis exemplis et auctoritatibus probat Lucidi Visit. 
S. Lim. tom. l pag. 372 n. 194 edit. an. 1862 et dedu- 
citur ex Sarsinaten. 9 Sept. 1843 Piscien. 23 Martii 1839 
aliisque pluribus causis coram S. CC. actis. 

Unde pluribus in locis mos invaluit ut theologus, loco 
lectionis scripturalis in cathedrali ecclesia, sacram  Scriptu- 
ram vel etiam theologiam dogmaticam aut moralem clericis 
in Seminario explanet: quam praxim nedum in Italia atque 
alibi, sed etiam penes aliquas Hispaniae ecclesias, idque vel 
ante annum 1853, inductam fuisse constat ex Caurien. acta 
p. sum. prec, coram S. C. C. die 26 Augusti 1848. 

At post annum 1852 cum ex regio decreto, ab aposto- 
lico Nuntio recognito, cuius etiam Carthaginense capitulum 
meminit, commendatum fuerit Hispaniae Episcopis, ut cano- 
nicis de officio dictis, idest magistrali, doctorali, poeniten- 
tiario et theologo seu lectorali onus docendi in seminario 
imponeretur, factum est, ut ex hoc tempore canonico theo- 
logo, sicut et aliis de officio generaliter in Hispania hoc 
munus accesserit. 

Iamvero theologum in Seminario docentem ius habere ad 

quotidianas distributiones certa sententia est, quam S. C C. 
praesertim pro Hispaniae ecclesiis, saepe firmavit, licet ali- 
quando pro tota die, aliquando vero pro horis dumtaxat qui- 
bus legit, distributiones theologum lucrari duxerit. Sic e. g. 
in citata Caurien. statutum est « ut canonico theologo in- 
tegrae tradantur quotidianae distributiones pro diebus quibus 
legit, perinde ac si choro personaliter adesset, non obstante 
statuto capitulari. » Pariter in Barchinonen. p. sum. prec. 
die 2 Iunii 1860 posita quaestione « utrum lecto ralis gau- 
deat privilegio exemptionis a choro pro tota die... cum acqui- 
sitione distributionum, licet semel tantum mane vel sero 
doceat » responsum est, gaudere pro integra die qua ha- 
betur lectio. Ast vicissim in Pampilonen. p. sum. sum. prec. 
die 16 Decembris 1882 decretum est: « In casu de quo agi- 
tur can. theologum choro abesse ac distributiones lucrari 
posse pro iis tantum horisquibus legit in Seminario, onerata 
conscientia. » (1) 

Quaenam porro ratio EE. PP. moverit ad decernendum, 
ut in duobus prioribus casibus pro tota die, in tertio vero 
pro horis tantum, praesentia chorali theologus frueretur, ex 
folio S. C dignosci facile non datur. Quidquid sit, et non 
obstante hac discrepantia, salvum semper in his decisionibus 
manet principium de theologi praesentia, saltem dum actu 
legit, in choro fingenda. 

At si quaestio fiat de distributionum perceptione in pecu- 
liarissimo casu, quando nempe theologus pro munere docendi 
in seminario aliquo augetur stipendio, haud facilis videtur 
responsio. In Piacentina* in Hispanus* ad dubium an ca- 
nonicus magistralis pro munere quod in seminario exercet 
ius habeat percipiendi emolumentum* — vel potius distributio- 
nes quotidianas tantum lucrari debeat in casti* S. C. C 
die 17 Iunii 1882 respondit : Negative ad i partem* affirma- 
tive ad 2. (2). 

Verum huiusmodi resolutio non videtur urgeri absolute 


(1) Quaestio haec relata fuit Vol, XV, 463. 
(2) Piacentina adest relata Vol. XV, 203. 

posse, nec proprie applicari casui, de quo in praesenti folio 
res est. Siquidem prae primis in Piacentina de canonico 
magistrali agebatur et non de theologo: et, ut alia omittam, 
S. C. C. in Qmxomen. Sttbstitutionis et distributionum die 3 
Augusti 1889 ostendisse videtur haud eadem lance theolo- 
gum ac ceteros canonicos de officio esse accipiendos. Propo- 
sitis namque dubiis, 1. anm et quousque canonicus doctora- 
lis dum in seminario | magisterii munere — fungitur* — prae- 
sens in choro habendas sit in casu; 2. an cum eoo causa 
infirmitatis non possit per seipsum lectionem habere  tenea- 
tur aliquem suis sumptibus sibi in magisterii munere sub- 
rogare in casu; EE. PP., quin ius pro canonico theologo 
vigens doctorali applicarent, maluerunt resolutionem differ- 
re, et iubere informationes exquiri, quae tamen ad S. O. O. 
adhuc pervenisse non perhibentur. 

Ast ulterius in Piacentina controversia huc proprie ver- 
tebat. Doctoralis, qui onus in seminario docendi ab initio in 
institutione susceperat, plus minusve admittebat obligatione 
personali se ad id muneris teneri, at negabat huiusmodi onus 
suae dj( iiectum esse praebendae : et idcirco subdébat se, ut- 
pote sine consentanea causa absentem, ius non habere ad 
quotidianas distributiones, imo quas per 4 annos perceperat 
restituendas asserebat; sed ius vicissim habere ad stipendium 
a seminario. Episcopus vero ex adverso dicebat, onus do- 
cendi adiectum esse doctorali praebendae ; nam in statutis 
capitularibus cauta haec erant : in futuro incumbet praeben- 
dae de officio onus docendi in Seminario, quidquid Episco- 
pus constituat et hora qua innuerit: ipsi autem ex quo onus 
susceperint, habebuntur praesentes in choro eodem modo ac 
mensura quibus canonicus lectoralis. 

In Piacentina igitur quaestio erat, an doctoralis ob ma- 
gisterii munus praesumere posset peculiare a seminario sti- 
pendium loco distributionum, quae ipsi ultro concedebantur 
quasque tamen is recusabat. In praesenti vero causa disce- 
ptatur utrum theologus ob idem munus percipere possit a se- 
minario stipendium, quod ultro ei datur, quin tamen, possit. 

a capitularibus distributionum privatione idcirco mulctari. 
Punctum igitur quaestionis in Piacentina paulum esse are 
nostra diversum videtur. 

Unde tandem nisi pro principio et regula iuris ponatur, 
theologum distributiones lucrari omnimodo absoluteque non 
posse, quoties certum stipendium ob magisterii munus ipse 
assequatur, uno verbo, nisi retineatur incompatibilia prorsus 
esse haec duo, videlicet distributionum acquisitionem, certam- 
que, scholae causa, retributionem, profecto contentio capituli 
in themate non videtur valida neque admissibilis. 

Huc autem quaestione perducta, non ideo tamen liquet. 
Nam licet in thesauro resolutionum S. C. C. exempla dili- 
genter conquisita fuerint, nullum tamen inventum est, quod 
praesenti controversiae aptari ad unguem possit. Nec, prae- 
scindendo ab exemplis, iuridica ratio tam obvia datur, aut 
certa iurisprudentiae regula tam cito occurrit, quae in alte- 
rutram partem iudicium praevalenter impellat. Nam ex una 
parte odiosum valde et ab aequitate alienum videtur suspi- 
ciose in dies scrutari utrum theologus ob magisterii munus 
aliquam, etiam ultro datam largitionem scholae causa obti- 
neat, eoque constito, distributionum dispendio eumdem  sta- 
tim mulctare, quasi si incapax esset acquirendi, et absolute 
a quacumque etiam sub donationis aut gratificationis titulo, 
retributione assequenda prohibitus. At ex altera parte quum 
exemptio a choro cum distributionum acquisitione data sit 
theologo quasi ex gratia, atque ex supposito gratuiti magi- 
sterii; et quum insuper ad peculiarem eius laborem repen- 
dendum, plerumque et etiam in casu de quo agimus, pin- 
guiori quam ceteris praebenda ipse donetur, denique quum 
exemptio a punctaturis strictae interpretationis videatur, eo 
quod in damnum ceterorum inservientium cedit ; hinc sub 
hoc aspectu haud iniquum apparet theologum  punctaturis 
subiici, quoties sin minus certo stabilique stipendio pro ma- 
gisterii munere augeatur. Dixi sin minus: nam, si de in- 
sueta et omnino extraordinaria largitione ageretur, ad extre- 
mum illud res urgenda forte non esset. 

Et haec quidem ad rationes iuridicas theologali muneri 
intrínsecas pertinent. Quod si extrinsecis ulterius analogiis 
huiusmodi materia illustrari liceret, abs re certe non esset 
in mentem revocare quae recepta disciplina de canonicis cu- 
ratis sancit. Sane, ceu notum est, non raro contingit ut pe- 
nes capitulum resideat abitualis animarum cura, ita ut actua- 
lis per aliquem 4e suo gremio exerceatur; aut etiam ut ali- 
cui individuae praebendae animarum cura adnexa habeatur. 
Iamvero in utroque casu, rector iste animarum, tempore quo 
pastorali ministerio vacat, distributiones percipit: idque etiamsi 
incerta stolae pro hisce muneribus assequatur: Lucidi Visit. 
SS. Lim.* tom. 1* p. 3IO ult. edit. 


Porro si utile visum est ac iustum in bonum parochialis 
ministerii tali ac tanto favore canonicos curatos prosequi, 
pensetur oportet, non minus christianae reipublicae proficuum 
ac necessarium esse magisterii munus, hisce praesertim tem- 
poribus, in quibus tanti momenti est clericos sanis doctrinis 
imbui, ineluctabilibus principiis et armis ad fidei defensio- 
nem instrui, et ad omne opus bonum parari; atque idcirco 
iustum optimumque consilium videretur eadem disciplina eo- 
demque favore theologum docentem ac parochum ministran- 
tem esse accipiendos. 

Nisi quod regula in parochorum favorem inducta, et de 
qua hucusque loquuti sumus, haud absoluta est, sed exce- 
ptionem admittit et quidem maximi momenti pro re de qua 
agimus. Nam in peculiari casu, quando curae animarum 
capitulo adnexa alii exercenda tradatur, soluta certa mer- 
cede, tunc mercenarius iste, si forte idem canonicus sit, a 
punctaturis non absolvitur, sed eisdem debet subesse, si absit 
a choro, licet curae ministerio adactus. Sic S. C. C. in Me- 
levitarla Fallentiarum 13 Sept. 1862 apud Lucidi loc. cit. 
Atqui theologus qui certo ac congruo stipendio docet in se- 
minario huic ferme mercenario aequiparari potest. 

Quibus animadversis, supposita sunt diluenda duo quae 
sequuntur 


Acta, Tom. XXIV. fase. COLXXVIII. 6 

Dubia 


L An canonicus theologus | munus magisterii in  Semi- 
nario exercens* percipere valeat distributiones | chorales pro 
diebus quibus docet, non obstante quod percipiat pensionem 
a seminario. 

Et quatenus negative 

II. An et quomodo quoad, distributiones, vel pensiones 
usque modo ab eodem theologo perceptas providendum sit 
in casu. 

RESOLUTIO. Sacra C. Concilii re discussa sub die 11 Apri- 
lis 1891, censuit respondere: Ad 7 Negative. Ad 1I Sup- 
plicandum | S$^»no pro | condonatione | quoad praeteritum. 

Ex QUIBUS COLLIGES. I. Non eximi a punctaturis choralibus 
magistros Seminariorum, qui docent, accepta ad id mercede, 
ne pro uno labore duplex percipiant stipendium ; quod damna- 
tur uti redolens aviditatem lucri a sacris canonibus. 

II. Canonicos theologos proprio fungi munere si lectiones 
scripturales in cathedrali tradant ex  nuperrima — Encyclica 
Gregorii XVI ; qua dicitur sanctam Sedem gratulari Episco- 
pis solere si habeant praebendatos theologos, bene fungentes 
munere suo in publicis sacrarum litterarum lectionibus. 

III. Sacrae Concilii C. iugem esse praxim revocandi ca- 
nonicos theologos ad habendas publice lectiones scripturales 
post Encyclicam Gregorii XVI nter praecipuas | machina- 
tiones. 

IV. De canonico theologo in themate, qui, huius muneris 
gratia, pinguiori gaudet praebenda, nulla fit quaestio nullum- 
que movetur dubium quoad publicas sacrae scripturae lectio- 
nes habendas ; et ideo prosequetur tradere hermeneuticam 
sacram in seminario, loco scripturalis lectionis in Cathe- 
drali, non obstante nuperrima S. Cong. Concilii iurispruden- 
tia (1) ? 


(1) Recole Vol. IX, 505, BIO ; Vol. X 508 Vol. XH, 87 : Vol. XV , 463. 

MELEVITANA 


SPONSALIUM 


Die 30 Maii 1891. 


Sess. 25 cap. 1, De reform. 


COMPENDIUM FACTI. lam bina denunciatio iuxta morem, 
de matrimonio contrahendo inter Mariam Ellul et Carmelum 
Sammut, pagi Casal Curmi melevitanae Dioecesis, in paro- 
chiali ecclesia facta fuerat, cum Salvator Attard eiusdem 
loci hisce nuptiis oppositionem fecit, ac die 10 Aprilis 1890 
in Episcopali curia nihil transeat apposuit. Asserebat enim 
iam a pluribus mensibus inter se et Mariam Ellul mutuam 
matrimonii promissionem intercessisse, atque proinde ad pro- 
clamatas nuptias ineundas sponsalium impedimentum obstare. 
Itaque, ipso instante, in curia processus institutus est, ac 
utriusque partis testibus excussis et omnibus rite peractis 
absolutus est die 2 Iunii eiusdem anni, sententia a vicario 
generali lata, cuius haec erat conclusio : « Perpendentes 
proinde ex praemissis, praecisam obligationem ad effectum 
coactionis nullatenus oriri dici posse, dicimus et declaramus 
nullum atque irritum impedimentum a citato obtentum, atque 
ideo dictam Mariam Ellul omnino esse in libertate, seu quo- 
vis cum alio viro matrimonium contrahendi, nisi aliud ei 
obstiterit canonicum impedimentum. » 

Cum tamen haec sententia Salvatori Attard minime ar- 
risisset, hinc post aliquod tempus appellatio apud S. CC. 
interposita fuit, cui proinde a Melevitana curia testium de- 
positiones aliaque acta transmissa fuerunt. 

Episcopus de more rogatus, ut coniici poterat, senten- 
tiae suae curiae adhaesit omnino, atque, pluribus animad- 
versis, haec addidit : notandum quoque est quod iure veram 
et formalem promissionem matrimonii sequi solet familiaris 
laetitia; cui adstant parentes utriusque partis: et in qua pa- 
rentes sponsae tradere solent annulum sponso; haec omnia in 
*casu defuerunt. Misit etiam declarationem Mariae Ellul seri- 

ptis exaratam in qua, denegata prorsus existentia sponsa- 
lium, puellae aversio erga Salvatorem ostenditur. 


Disceptatio Synoptica. 


DEFENSIO SPONSI. Qui partes agit Salvatoris Attard post- 
quam ex iure civili et canonico sponsalium naturam ab ini- 
tio revocaverit, memorat sponsalia inter eos contractus indu- 
bitanter adnumerari, qui nudo perficiuntur consensu. Quo- 
circa satis esse refert contrahentium consensum exterius quo- 
modocumque apparere absque ulla peculiari solemnitate et 
conceptione verborum. Verum ad testium depositiones per- 
pendendas progrediens, sibi plura praesto esse autumat, qui- 
bus mutua futuri matrimonii promissio in themate compro- 
betur. Recolit Georgiani Tabone a Mariae Ellul matre au- 
divisse: Salvatorem esse sponsum Mariae; et ab ipsa Maria : 
fugere velle domum paternam ; ex quo enim illum diligo, 
pati nequeo, diem transire quin eum videam. Quare testis 
concludebat, quod iidem ad invicem sese amabant, et age- 
bant ut sponsi; ex quibus postremis verbis, orator mutuae 
promissionis exteriorem manifestationem deducit. Idipsum 
fere erui posse affirmat ex depositione Rosariae Bartolo, 
Mariae amitae, quae retulit, Salvatorem Attard domum Ma- 
riae frequenter adire. Pater vero Mariae, si Vincentium Bar- 
tolo et Clementem Attard audias, fassus est filiam suam 
esse sponsam, et sponsalia contraxisse cum Salvatore, quae 
etiam ipsa Maria testi Antoniae Mangion dixisse fertur. His 
autem minime contradicere adnotat patronus, testes ab ad- 
versaria adductos, qui futuri matrimonii promissionem haud 
denegantes, dumtaxat de nuptiarum dilatione locuti fuerunt. 

Ex relatis itaque arguit sponsalium contractus existen- 
tiam. Nam, inquit, passim a testibus asseritur Mariam esse 
sponsam Salvatoris, quae iuxta modum loquendi incolarum 
Melevitanae insulae important mutuam matrimonii promis- 
sionem. Promissionem autem non modo verbis, sed factis de- 
ducere putat, cum plura de nimia familiaritate inter Mariam 

et Salvatorem a testibus enarrentur. Haec igitur concludit, 
consensum exterius ostendunt non simplici coniectura sed 
argumento positivo, unde obligatio oritur. Idque confirmari 
existimat ex eo quod nulla peculiaris verborum conceptio in 
sponsalibus praescribatur. Namque idem est ut verba sint 
formalia vel virtualia ex cap. 21 et 25 De sponsal. sive 
quod promissio fiat per se vel per internuntium aut inter- 
nuntiam vel per literas en,cap. fin De proc. Nec obstare 
animadvertit depositionem Vincentii Ellul Mariae patris qui 
sponsalia omnino excludit. Ipse enim praecipuum interesse 
habet tuendi honorem et libertatem filiae, cum aliunde con- 
stet unicum testem nullam in casu vim habere. Ita pariter 
obsistere haud censet pro validitate sponsalium, quod Maria 
consilium mutaverit ac modo cum alio cupiat nuptias inire. 
Nam regula sancita in cap. 2 Spons. est ut pro dissolutione 
sponsalium non unius vel alterius consensus sufficiat, sed 
amborum necesse sit. Exploratum siquidem esse dicit, res 
omnes, quae solubiles sunt, per quas causas nascuntur per 
eas posse dissolvi ex cap. 1l, De regulis iuris. 

Tandem orator aliud argumentum in promptu habere exi- 
stimat. Memorat in omni iudicio necessarias personas et 
principales esse iudicem, actorem et reum. Iamvero, inquit, 
isti examinari debent, et ab istorum depositionibus initium 
sumit iudicium. Hinc advertit, cum in casu neque Salvator 
neque Maria examinati fuerint, iudicium undequaque ita in- 
completum est, ut iudex nec veram factorum cognitionem, 
neque animorum dispositionem . percipere potuerit. Quare 
sententiae Melevitanae curiae invalidationem exquirit. 

DEFENSIO SPONSAE. Attamen orator Mariae Ellul protue- 
tur, sententiam curiae episcopalis esse confirmandam, et prae- 
termissa incidentali quaestione super peremptione appella- 
tionis, et intrinsecum meritum expendens, nullimode impe- 
dimentum sponsalium existere in casu revincere studuit. 

In iure itaque animadvertit propensiores semper fuisse 
leges pro libertate, iuxta illud pervulgatum ex /eg. Arianus* 
quod scilicet in omnibus obligationibus imponendis minimum 


86 MELEVITANA 
sequi debeat, proindeque sponsalium obligationem nunquam 
admitti, nisi ea invictissime demonstretur, ceu eruitur ex 
quamplurimis S. C. C. resolutionibus, ac nuperrime ex Bel- 
limen. 20 Augusti 1887 (1) ad tradita per Coscium De spon- 
sal. vot. VI num. 63. 

Si enim adurget, actor plene comprobare debet actionem 
suam, eo vehementius id est exigendum in probanda sponsa- 
lium existentia, quae maximum libertati vulnus inferunt, ita 
ut iudex, ceu firmat Rota in  Ventimilien. Sponsal. 9 Feb. 
1756 « in quocumque minimo dubietatis contractu pro om- 
nimoda exclusione sponsalium pronunciare debet, praesertim 
quando actio non in syngrapha* sed in depositione testium 
unice fundatur. » 

Invictissimam . porro huiusmodi demonstrationem duo, 
subdit, cumulative complecti debere : idest seriam delibera- 
tamque promissionem et congruam invicem repromissionem. 
Atqui ex productis adversae partis testibus non modo nihil 
concludi pro sponsalium existentia, sed contrarium revinci 
affirmat. Siquidem non modo vage de auditu loqui, sed pror- 
sus esse singulares et non contestes, imo certa scientia ca- 
rentes, de vera promissione et repromissione nihil testari 
ostendit. Sane primo loco Rosaria Bartolo solummodo loqui- 
tur de quadam familiaritate et naturali benevolentia, quae 
etiam cum hospitibus et inquilinis adhiberi solet. Reapse 
in obiectis verbis, concipio quod citatus.... destinatur mihi 
a caelo, nonnisi simplicem propensionem, et ad summum 
aliquod desiderium et velleitatem exprimi, producta Dec. VII 
penes Coscium aliisque S. Rotae decisionibus "curavit demon- 
strare, adductis ipsius testis verbis : haud mihi loquutus est 
de matrimonio. Multa porro tractantur, quae non conclu- 
duntur. 

Altera quae sequitur testis, nempe Angela Sammut ma- 
trimoniorum mediatrix, utpote talis suspicioni obnoxia esse 
videtur, quippe quae secuto matrimonio largam pecuniae 


(1) Adest quaestio haec Vol. XX, 370. 

compensationem recipere sperabat : quare, uti animadvertit 
Episcopus, huiusmodi depositionibus esse tribuendum pondus 
quod merentur; ad rem docet Coscius Dec. 3] n. 2* Rota. 
coram Cerro Dec. 26 n. 17. Falconer. Df spons. ei coram 
Crispo Dec. 401 n. 9. Sed etiam praescindendo ab hac ex- 
ceptione adnotat defensor quod verba benevolentiae et amo- 
ris a mediatrice relata explicantur ex contextu praesertim 
ab expressione ad eum excipiendum ut sponsum. Verbum 
enim illud volo in his quae pendent a sola voluntate lo- 
quentis « initium actus praesefert, nullamque dispositionem 
de praesenti, sed disponendi actum ad tempus futurum con- 
fert » Coscius c. I num. 3, quam interpretationem inter 
innumeras S. Congreg, constanter retinuit in Veliterna spon- 
salium 9 lunii 1855. Ferme iisdem argumentis refellit ora- 
tor depositionem testis Antonii Mangion, et Vincentii Bar- 
tolo, qui dum de velleitate patris desponsandi filiolam cum 
Salvatore Attard asserit, eodem tempore subdit, volo meam 
filiam esse commodam, minime vero pro nunc. Sed, prose- 
quitur, haec testimonia contra producentem retorqueri, nam 
primus deponit matrem repudiavisse huiusmodi sponsalia 
aiens : nolle desponsare filiam baiulo marino, alter vero fate- 
tur sibi patrem interroganti respondisse, impossibile esse quia 
Maria non amat Attard. Quintus demum productus testis, 
nempe Clemens Attard Salvatoris frater, praeter generica 
de auditu super existentia sponsalium, adiicit monitum se 
accepisse a patre non amplius mittendi mediatricem, utpote 
quod impossibile eidem esset assensum praebere proposito ma- 
trimonio. Quam recusationem, observat, ab ipso patre in in- 
terrogatione fuisse confirmatam. Quae vero refert Georgia 
Tabone ex officio interrogata, nonnisi ad propositum, desi- 
derium, et benevolentiam referri quae, subdit, ad summum 
exprimerent contractum futurum in via, sed qui nusquam 
fuit in terminum deductus. 

Hisce animadversis contra testes a viro productos affir- 
mat orator, testes favore mulieris luculentissimam exhibere 
probationem. Ac reapse Carmelus Cinti non modo excludit, 

sed refert patris indignationem, veluti ingratum per media- 
tricem fuisset oblatum negotium. Quae omnia congruere de- 
ducit cum ipsius patris verbis, qui significavit se propositio- 
nem de nuptiis reiecturum, quia filia non vult eum. Cui re- 
lectioni Salvatorem assentiri visus est, nam testis Carmelus 
Mifsud, tertio loco interrogatus, deponit alias ipsum habuisse 
feminas, referens verba matris, duae aut tres puellae eum 
praestolantur. Hisce testibus notabilem circumstantiam orator 
adiungit, videlicet consuetudinem adesse in Dioecesi melevi- 
tana, ut sponsalia tunc demum reapse inita fuisse retinean- 
tur, quando adsit annuii traditio et receptio, quae vocari solet 
subharratio. De hac substantiali formalitate pro adstruenda 
existentia sponsalium testatur Episcopus, et canonistae con- 
firmant praesertim Schmalzgruebur /us. Eccl. univ. lib. IV, 
n. 56 - ibi « si consuetudo loci sit, ut annuii traditio signi- 
ficet sponsalia, « censebitur enim facta iuxta loci consuetu- 
dinem. ^ Item docet Reiffenstuel Lib. IV, tit. L num. 57 
retinuitque S. Congregatio in Reatina Matrimonii 7 Mar- 
tii 1855. Confirmandam porro esse sententiam  melevitanae 
Curiae edisserit, non modo propter ea quae produxit Episco- 
pus in ulteriori sua informatione, sed etiam quia est con- 
formis aliis resolutionibus, quas in eadem Dioecesi pro ex- 
clusione S. C. C. emanavit. Inter ceteras, producta facti 
specie iurisque principiis, refert Melevitanam — sponsalium 
diei 18 Aprilis 1863, ubi concurrentibus gravioribus circum- 
stantiis ad dubium: An sententia Curiae episcopalis sit con- 
firmanda vel infirmanda in casu, pro sententia confirmanda 
responsum fuit. 
Quibus enucleans propositum fuit diluendum 


Dubium 


An sententia, Curiae melevitanae diei 2 lunii 1690 sit 
confirmanda, | vel infirmanda | in casu. 

RESOLUTIO. Sacra C. Concilii re cognita sub die 30 Maii 
1.891, censuit respondere: Sententiam | esse | confirmandam 
et amplius. 

Ex QUIBUS COLLIGES. I. Actori competere ius probandi : 
et etiamsi vere extiterint sponsalia, nisi probentur argu- 
mentis apodicticis, reus absolvitur. 

II. Ex sola enim praesumptione neminem esse damnan- 
dum; quod principium praecipue vim habet in materia spon- 
salium, ubi iudicandum est pro non existentia, seu pro li- 
bertate, nisi contrarium plenissime probetur. 

III. In themate eiusmodi plenissimam probationem  de- 
fuisse, neminem latere (1). 


MUTILANA 


PENSIONIS 


Die 11 Aprilis 189i. 
Sess. 24 cap. 18 de Reform. 


COMPENDIUM FACTI. Vacante ex obitu sui rectoris paro- 
chiali ecclesia s. Reparatae, loci Terra dei Sole* dioecesis 
mutilanae, concursus de more indicebatur. Et quum praefi- 
nita die 24 Novembris 1887, quatuor sacerdotes examini 
obeundo adstitissent, cancellarius eisdem in antecessum nun- 
cia vit, mentem Ordinarii esse annuam imponendi pensio- 
nem 400 libellarum ab investito huius beneficii solvendam; 
et petiit ut huic Episcopi voluntati singuli subscriberent ; 
quod et fecerunt, licet aliquas concurrentes fecerint animad- 
versiones, et aliquod posuerint obstaculum, si saltem actua- 
lem ecclesiae rectorem, qui actor in causa est, audiamus. 

Ex concurrentibus dignior repertus Ioseph Neri, episco- 
pali decreto diei 30 Novembris 1887 ad vacantis paroeciae 
regimen nuncupatus fuit. Et paulo post, ac praecise die 5 
Ianuarii 1888, ut ex documento ab Episcopo allato patet, 
ipse subscripsit declarationem : se soluturum annuam .pen- 
sionem 400 libellarum personis a Curia designatis. 


(1) Confer Vol. XIX, 189. 

Deinde die 26 Ianuarii 1888, ut ipsius actoris verbis 
utar, is investitus fuit de Paroecia. Sed possessionem spiri- 
tualem ac temporalem beneficii non iniit nisi die 8 Octo- 
bris 1888, cum paulo ante dumtaxat regium placitum esset 
assequutus. Mox vero, ac praecise die 15 Octobris, Episco- 
pus decretum tulit quo statuebat, pensionem esce solvendam 
duobus ratis et personas indicavit, quibus esset solvenda. 

Has pensionum ratas parochus Neri ferme per biennium 
rite persolvit, usquedum nempe primum ab Episcopo, dein 
die 29 Novembris 1889 a S. C. C. supplici libello petiit 
exonerari a pensione 400 libellarum, ut consulere posset ur- 
genti instaurationi. 


Disceptatio Synoptica. 


DEFENSIO PAROCHI. Defensor praemonuit in primis ex au- 
ctoritate Ferraris v. Pensio n. 15* Fagnani i. 2 tit 14 
sec. 5 De pen. n. 22, S. C. O. in Salernitana  Pensionis 
die 7 Aprilis 1583 aliorumque, monere, pensiones super be- 
neficiis regulariter loquendo nonnisi a S. Pontifice imponi 
posse, quia beneficia iuxta expressum legis textum sine di- 
minutione sunt conferenda. Quod strictius dicendum est de 
paroeciis, quae pensionibus gravari ab Episcopis non posse 
edictali lege diei 11 Novembris 1691 de expresso mandato 
Innocentii XII Emus Prodatarius sanxit, et paulo post ipse 
S. P. Benedictus XIII firmavit in const. Quanta  Pasto- 
ribus. 

Verum parumper admisso Episcopis hanc potestatem non 
deesse, certum sin minus est, eo nonnisi legitimo modo, ex 
iusta causa et moderata mensura procedere in imponendis 
pensionibus posse. Legitimus autem modus est, ut Episco- 
pus non sibi, nec indeterminatae personae pensionem  assi- 
gnet, prout monent Pax Iordanus f. 2 lib. 9 tit. 1 n. 502* 
Ferraris 7]. c. n. 22 cum alüs communiter, nam  simoniae 
confidentialis species, iuxta const.  hitollerabilis: .S. Pii V, 
hoc casu haberetur ; sed requiritur ut clericus pro quo pen- 

Sio reservatur, ipso actu nominetur; quod tamen Mutilanus 
Episcopus non egit. 

Quin dicatur saltem ratione scriptae obligationis pensio- 
nem sustineri; nam in primis haud sponte ac libere, sed 
sub coactione et reverentiali Episcopi timore se subscripsisse 
actor affirmat, et idcirco invalidum ac nullum censeri de- 
bere hunc actum, ad sensum cap. Sane De r'enunciat. Prae- 
terquamquod cum singrapha iussa et confecta fuerit ad ef- 
fectum eludendae legis pensionum prohibiti vae, hinc etiamsi 
valida esset ratione libertatis contractus, nulla tamen decla- 
randa foret, quippe quia nemo contra legem se obligare po- 
test ex cap. Significavit De cens. exact, et procur.* et quia 
quidquid contra legis praescriptionem agitur, sive verba of- 
fendantur sive legis spiritus, nullum ipso iure est, ad sen- 
sum cap. Extirpandae De praeb, et dignit. 

Ast ulterius ipsa deest causa pensionis ; nam subsidio non 
indigent paroeciae ad quarum concurrendum egestati pensio- 
est assignata. In primis enim paroecia Castrocaro subiecta 
est tributo, vulgo di concorso* ad cuius praestationem non- 
nisi beneficia ditioris reditus subiiciuntur. Et quamvis actua— 
lis rector pensione gravetur 480 libellarum antecessori suo 
solvenda, nihilominus levamini ei est reductio onerum lega- 
torum ad hunc effectum eidem indulta. Idem dicendum de 
paroecia Dovadola, quae 359 libellas ab hospitali Mutilano- 
quotannis percipit, et 3 millium libellarum proventu  prae- 
ter incerta stolae, si patronum audias, ditatur. Quapropter, 
etiam admissa duarum aliarum ecclesiarum egestate, conclu- 
dere sin minus oporteret, pensionem saltem ex magna parte 
iusta causa deficere. 

Denique, iuxta patronum, iustam quoque mensuram pen- 
sio excedit. Nam reditus paroeciae, qui a defuncto parocho' 
Nardini ad 5849 libellas adscendere dicebantur, modo, at- 
tenta actuali vitium morbositate et crisi agraria, ad 4000 
descendere perhibentur. At vero ex hoc reditu detrahendae 
sunt 1078 libellae ob varia tributa praedialia. aedilia, divi- 
tiarum mobilium et familiae, 30 libellae ob cautionem ab 

incendiis, 247 ob taxam manus mortuae, 146 propter tribu- 
tum vulgo di concorso. Insuper 1500 libellae quotannis im- 
pendendae sunt ob cultus et ecclesiae expensas, quae sum- 
ma in posterum augenda adhuc erit, quia sacerdos loci 
-oriundus qui hucusque missam diebus festis celebrabat infir- 
mitate nunc impeditur, et nisi assuefa missae eleemosyna 
augeatur, alius inveniri non poterit qui huic populi neces- 
sitati satisfaciat, nam secunda missa necessaria prorsus in 
ea paroecia dicitur. Unde tandem, his omnibus detractis, re- 
siduae parocho non possunt esse nisi 1020 libellae, quae, ut 
quisque facile intelligit, tam longe sunt ut possint pensio- 
nibus in aliorum favorem dividi ac impendi, ut honestae 
parochi substentationi vix sufficere videantur, praesertim si 
consideretur paroeciam s. Reparatae quamplurimos habere 
pauperes. 

Cui accedit tum tectum ecclesiae, tum campanariam tur- 
rim urgenti instauratione egere, et 5000 et amplius libella- 
rum summam ad hunc effectum necessariam supputari. A 
regia spoliorum camera subsidia utique parochum petiisse ; 
sed responsum accepisse quod ex defectu pecuniae excipi 
eius petitio nequiverat, etsi nota esset necessitas instaura- 
tionis faciendae; sed potius eidem licentia daretur mutuum 
ineundi, super reditus paroeciae, statis ratis extinguendum. 
In suspenso quidem rem hucusque mansisse, at si, attenta 
operarum necessitate, civilis magistratus mutui legem fa- 
ciat, parochus in eo bivio haereret, ut aut pensionis prae- 
scriptionem sibi secreto factam patefaceret, quae res profe- 
cto Curiae non arrideret, aut de impossibilitate mutui obli- 
gationibus satisfaciendi nullam plausibilem rationem  propo- 
nere posset, quod sibi decorum non esset. Qua etiam de 
causa liquere, putat orator, controversam pensionem non sus- 
tineri. 

DEFENSIO CURIAE. Át ex altera parte Ordinarium ex le- 
gitima causa posse in actu collationis beneficiatos adigere 
ad aliquas moderatas pensiones praestandas, si beneficium 
eiusdem sit capax, certa sententia est, cui S. C. C. non 

semel subscripsit. Audiatur sane Reiffenstuel ad Ut. Ut ec- 
cl, benef, sine elim. conf. n. 86: « Etsi regulariter lo- 
quendo Episcopus, vel alius collator Papa inferior, non pos- 
sit conferre beneficium sub reservatione pensionis cuipiam 
persolvendae ; nihilominus in casu speciali, atque ex iusta, 
et rationabili causa, potest etiam Episcopus pensionem im- 
ponere, seu constituere, saltem duraturam ad vitam benefi- 
ciati gravati, atque in eam consentientis, eum quo extin- 
guatur pensio. - Conclusio haec quoad priorem partem est 
certa, et patet ex rubrica et textu praesentis tituli... Alte- 
ram conclusionis partem tenent Glossa in c. Audivimus 
v. Pensionem De coitus, deteg., lnnocentius c. De cetero 
n. 7, Abbas ib. n. 2 De transad. Garcias De benefp. 1 
n. 295* Gonzalez ad reg. $ Cancel hl 5 ^95 5 n. 27 ci- 
tans Rotam etc. et saepius Fagnanus in c. Nisi essent De 
praeb, citans complures alios, atque asserens hanc esse re- 
ceptissimam sententiam. ^ Et re quidem vera in cap. Nisi 
essent De praeberi. pensio 40 librarum cuidam prioratus di- 
gnitati « pro bono pacis et utilitatis » ordinata, approba- 
tur, « hoc adhibito moderamine, ut ad praestationem 40 li- 
brarum non dignitas prioratus, sed persona prioris maneat 
onerata : ne forte circa proventus aliqua videatur facta sectio 
prioratus : ita quod ipso priore defuncto successor ipsius ad 
praestationem 40 lib. minime teneatur. » Qua adhibita dis- 
tinctione difficultas, quae ex citato legis titulo Uf ecclesia- 
siastica beneficio, sine diminutione | conferantur | desumitur, 
plane diluitur, conciliantur iura, et explicatur etiam cur in 
Salernitana anni 1883 ex adverso obiecta declaratum sit 
pensionem non sustineri. Sane in eo casu Archiepiscopus 
beneficium contulerat « hac adiecta conditione praelevandi 
quotannis ex reditibus dictae paroeciae summam ducatorum 
30 in perpetuum a nobis et successoribus nostris assignan- 
dam favore alicuius ecclesiae parochialis pauperis. » Quo de- 
creto evidenter ipsum afficiebatur beneficium, id quod S. C. C. 
numquam probavit. 


Nec obstat edictale Prodatarii lege sub Innocentio XII 

lata, aut constitutio Quanta pastoribus : nam iis locis pro- 
hibentur pensiones aut quae sine causa sint, aut quae bene- 
ficium afficiant, prout monet Reiff. ]. c. n. 103. Atqui in 
themate pensio non beneficium, sed beneficiati personam af- 
ficit. Quapropter prima ac potissima difficultas, quam acto- 
ris patronus contra pensionis validitatem movet, videtur suo- 
*met pondere di labi, nec Episcopum limites suae potestatis 
excessisse, quando universos primum concurrentes, dein vero 
ipsum electum in pensionem subscribere iussit. Si enim Or- 
dinariis fas est ex iusta et rationabili causa pensionem im- 
ponere* saltem | duraturam | ad | vitam — beneficiarii gravati* 
eisdem quoque licebit concurrentes electumque ad promitten- 
dam pensionis solutionem  adigere. Et sic etiam quae de 
adempta libertate aut timore reverentiali propinai parochus, 
in tenues auras ire videntur. 


Nec ulterius tuto asseri potest, modo, aut mensura, aut 
causa in assignanda pensione Episcopum esse transgressum. 
Sane si de causa res sit, ipse actor concedit duos ex pen- 
sionariis assignato subsidio prorsus egere, et tantummodo id 
verum non esse de parocho loci Castrocaro et capellano loci 
Dovadola. At misso in primis quod ipse iudex esse nequeat 
huius rei, ut bene notat Episcopus; insuper falsum in pri- 
mis videtur tantam esse pecuniae vim capellano pagi Dova- 
dola quanta ex adverso asseritur. Imo hic ad Ordinarium 
scribens asseverat, annuum dumtaxat sibi esse stipendium 
L. 418, purgandum tamen tributis divitiae mobilis et ma- 
nus mortuae in lib. 74, eleemosynis pro 85 missis, et im- 
pensis pro solemnitatibus Rosarii et Circumcisionis D. N. I. C. 
ex reliquo autem desumere debere non modo quo vivat, sed 
etiam quo inhabitet : unde subsidium 50 libellarum sibi as- 
gnatum tam longe esse, ut superabundans sit et iniustum, 
ut vix sufficere videatur. 

Quo vero ad parochum loci Castrocaro hic asseverat tam 
arctam esse praebendae suae conditionem ut, ceu ipse ait, an- 
tecessores mei multa perpeti debuerint ad Ecclesiae suique 
decus servandum , uti decet quia paroecia est inter pri- 

mas Dioecesis huius. Ita ut, prosequitur parochus pensiona- 
ta, si paroeciam accepi cum onere quoque praestandi 480 
libellas favore mei antecessoris, qui ob bonum animarum a 
paroecia removeri debuit, ideo feci quia Antistes adpromisit 
me sublevaturum quantocius ab hoc onere. 

Nec magis probatur, Episcopum iustam excessisse men- 
suram in praescribenda pensionis quota. Notum est enim, et 
ex adverso admissum, pensionem ad tertiam partem vel etiam 
ad medietatem redituum extendi posse. Age vero, parumper 
etiam admisso quod parochialis beneficii reditus 4000 libel- 
larum non excedant, prout actor contendit, adhuc tamen 
quisque facile sibi suadet pensionem 400 libellarum iustum 
limitem non praetergredi. Ceterum, ait Episcopus, reditus 
ascendunt ad libellas 5489 ; ita ut detractis expensis annuis 
supersint pro parocho lib. 3264. 

Quin obiiciatur tectum ecclesiae et campanariam turrim 
urgenti reparatione egere, magnasque expensas, quas ad 
lib. 5000 magister murarius supputavit, esse idcirco sube- 
undas. Nam respondet Episcopus: si vere neri mutuum opor- 
teret pro instauratione Turris campanariae, hoc tueri pos- 
sent reditus paroeciae, et facili modo extingui, quin suspen- 
datur parva pensio eidem imposita. 

Denique restat ut de modo imponendae pensionis nonnulla 
dicantur, nam contra pensionis validitatem hoc etiam inve- 
nitur offendiculum, quod in collationis litteris pro persona 
nominanda pensio fuerit indicta. 

Verum in hoc nullam saltem gravem deordinationem ha- 
beri ex eo liquet quod ideo vetitum sit pensiones aut pro 
se aut pro persona in futurum nominanda reservari, quia 
tunc aut adest confidentialis simoniae periculum, praesertim 
Si collator sibi pensionem reservet, aut, sin minus, deest 
legitimae causae probatio, nam cum agatur de persona in 
futurum nominanda et collatori hic et nunc ignota, hoc ipso 
patere non potest quibusnam titulis merita sit ei pensio. 
Rem bene perpendit Pax Iordanus  Elucubr. De re benef, 
vol 2 Ub. 9 tit. | n. 489 ubi ait: « Ex const. Pii V... 

facultas reservandi pensiones Episcopis non sublata est in to- 
tum, sed solum in terminis praedictis, quando reservatur 
pro persona nominanda; quia tunc non potest concurrere 
iusta causa, quae necessaria dicitur supra et inferius, ac 
etiam quia aperitur via fraudibus etsimoniis. » Eiusdemque 
mentis sunt Garzia, Gonzalez, ac Rota ab eodem lordano 
citati. 

Age vero, nullum ex his malis contingere potest, quando 
personae nomen ex iusta prudentiae causa reticitur quidem 
in bullis seu collationis litteris, sed continuo in separato do- 
cumento exprimitur, prout in themate contigit. Imo hoc in 
casu reservatio pro persona nominanda nonnisi apparens et 
fictitia est, dum, si ad rerum substantiam attendatur, non- 
nisi pro persona determinata et nominata pensio revera in- 
scribitur. Quae cum ita sint vanida atque infirma haec etiam 
videtur obrectio. 

Ceterum cum parochus Neri pacto subscripserit, nec sive 
timoris reverentialis, sive coactionis exceptionem evincat : 
imo cum singrapham obligationis plures dies post obtentam 
ab Episcopo nominationem signaverit, hinc vi etiam pacti 
et susceptae obligationis ad pendendam 400 libellarum sum- 
mam adigi posse videtur iuxta nota principia 27 iur. in VI 
et 75 ff. De reg. iur. aliaque similia, quin quidquam pos- 
sit in contrarium opponere. 

Hisce aliisque praenotatis, propositum fuit dirimendum 


Dubium 


An pensio  sustineatur in casu. 
RESOLUTIO. Sacra C. Concilii, re cognita sub die 11 Apri- 
lis 1891, respondit: Non sustineri (1). 


(1) Ex quaestione relata Vol. XXI, 550 aliisque liquidum videri, posse Episcopum 
pensiones imponere super beneficiis, etiam curatis, dummodo id fiat legitimo modo, ex 
causa iusta et moderata mensura. In praesenti quaestione forsan visum est Emis Iudi- 
cibus aliquid ex his tribus requisitis deficere. 

IURIUM PAROCHIALIUM 


Sess. 24 cap. 18 De reform. 


COMPENDIUM FACTI. ÁÀnno 1779 Summus Pontifex Pius VI 
Constitutione, quae incipit Eam inter caeteras* Dioecesim gal- 
tellinorensem in Sardinia denuo restituens, Mhabitualem et 
actualem animarum curam totius Norensis civitatis Cathe- 
dralis Ecclesiae capitulo demandabat. Idcirco simul decerne- 
bat ut nemo in posterum inter canonicos cooptaretur absque 
praevio examine, sicut in paroeciarum provisione coram Or- 
dinario peragenda, et absque expeditione bullarum. Praete- 
rea capitulum canonicis et beneficiariis coalescens, una cum 
parochialibus muneribus etiam exclusivum ius obtinuisse vi- 
detur peragendi sacras functiones sive institutas sive dein- 
ceps instituendas, non modo in Cathedrali sed et in aliis 
ecclesiis, quae improprie filiales vocantur. 

Istiusmodi vero functiones vel ab integro capitulo, vel 
ab uno ex canonicis cum  assistentia beneficiariorum, quos 
patria voce nuncupant domieri* vel a beneficiariis tantum 
perfici solebant. In primo casu fructus inde provenientes tri- 
farniam dividebantur, quarum pars beneficiariis cedebat, duas 
autem reliquas interessentes tantum canonici, etiam aegrotis 
exclusis, lucrabantur. Exceptis tamen funerariis emolumen- 
tis, quae pro rata portione singuli, sive canonici, sive be- 
neficiarii percipiebant. Si vero de iis functionibus ageretur 
quas vel unus ex canonicis cum beneficiariorum ministerio, 
vel soli beneficiarii explebant, tunc inde derivantium  pro- 
ventuum medietate capitulo tributa, reliqua pars beneficiariis 
assignabatug. 

Anno 1834, rogante R. P. D. Ioanne Bua Archiepiscopo 
Arboreensi et Galtellinorum apostolico administratore, Gre- 
gorius XVI fel. rec. constitutione Ad supremae* paroeciae 
Norensis curam uni canonico parocho concredere autumavit. 
Ad hoc, canonicatum sub titulo S. Rosae Viterbiensis tunc 

vacantem in canonicatum curatum cum quibusdam clausulis 
et conditionibus erexit, « archipresbytero et canonicis ani- 
marum curae « exercitio perpetuo exoneratio. » Huiusmodi 
litterarum apostolicarum executio ipsi Archiepiscopo admini- 
stratori commissa fuit; ita tamen ut pro suo arbitrio et 
conscientia libere et licite disponere valeret. 

Verum hodiernus Antistes galtellinorensis refert, quod 
antequam prodiret praefata Gregoriana constitutio inter Prae- 
sulem Bua et ecclesiae cathedralis capitulum quoddam com- 
promissum cum sequentibus conditionibus ab utraque parte 
accepto habitis, intercesserint. 1. ut media pars fructuum novi 
Beneficii tunc primum conferendi canonico Curato cederet 
in bonum Capituli, et altera in favorem Canonici Curati: 
2. ut Canonicus curatus sustineret omnia onera parochia- 
lia ; 3. ut ipse Canonicus Curatus ius acquireret in mediam 
illam partem fructuum, quam Capitulum percipiebat ex fun- 
ctionibus peractis a solis Beneficiariis, quin tamen posset 
Curatus qua Curatus iisdem functionibus interesse ; 4. ut 
idem Canonicus Curatus ius etiam haberet percipiendi fru- 
ctus stolae^ ut dicitur, capitularis, una cum ceteris Cano- 
nicis, partibus aequalibus ; 5. ut tandem Capitulum retine- 
ret curam habitualem et ius administrandi Baptismi  sacra— 
mentum independenter a Curato, onere manente penes Ca- 
nonicos, audiendi, diurno tempore, fidelium confessiones sive 
in Ecclesia, sive domi causa infirmitatis. 

Praeter haec, ad maiorem rei intelligentiam, perpensum 
fuit Archiepiscopum executorem  Gregorianae constitutionis 
in suo executoriali decreto diei 15 Ianuarii 1836 haec inter 
cetera art. IV: statuisse, « stolae fructus, seu adventitia 
emolumenta obvenientia ex tumulatione ac suffragiis defun- 
ctorum, missarum, festorum, aliorumque officiorum in ipsa 
cathedrali ecclesia vel ipsis filialibus celebratione, quibus ca- 
pitulum minime intersit pro integra medietate canonicus cu- 
ratus percipiat, uti pro medietate solebat capitulum, in cu- 
ius ius quoad haec emolumenta succedit; altera beneficiariis 
praesentibus medietate relicta. Quae vero emolumenta pro- 

venire in posterum continget ex piis ac liberalibus fidelium 
oblationibus, vel administrationis sacramentorum, benedictio- 
nis puerperarum, ac similium occasione, vel etiam ex sacris 
functionibus Sanctissimi Sacramenti sacello, quod ex nunc 
ad parochialia exercitia specialiter dedicamus, de peculiari 
fidelium devotione celebrandis integra canonico curato adqui- 
rantur, qui eorumdem emolumentorum medietatem suis sa- 
cerdotibus auxiliaribus dividet » et articulo VI « Ceterorum 
autem emolumentorum adventitiorum vel ex oblationibus toti 
capitulo factis, vel ex festis tam in cathedrali ecclesia, quam 
iisdem filialibus ex piis fidelium voluntatibus fundatis, vel 
in posterum fundandis cum interessentia capituli, aut ali- 
cuius canonici capituli nomine celebrandis, canonicus curatus 
pro tempore ut canonicorum quisque particeps sit. ? 

Praeterea articulis VIII et IX haec decernebat : Cano- 
nici curati propterea sit missam pro populo singulis de prae- 
cepto ecclesiae festis diebus celebrare, christianam doctrinam 
pomeridianis statis horis pueros edocere, chatechesim facere, 
Evangelium populo explanare, sacramenta administrare, in 
agone constitutis ultima ss. Religionis subsidia praebere, 
ecclesiastica sepultura defunctorum corpora donare, ipsisque 
defunctis officia exsolvere, cetera demum parochialia munia, 
uti quilibet animarum Rector, obire teneatur. Ab animarum 
itaque actuali cura saepedictis apostolicis litteris restitutio- 
nis episcopatus archipresbytero praecipue, ac toti capitulo 
commissa ex nunc et in posterum ipsos archipresbyterum et 
capitulum exoneramus, confessionibus tamen utriusque sexus 
fidelium diu tam intra, quam extra cathedralem ecclesiam, 
quoties eorum alterutri ad hoc tam eximiae charitatis mu- 
nus fuerint vocati adstricti remaneant. » 

Postquam autem declarasset, canonicos sacramentales fi- 
delium confessiones excipientes vel in cathedrali aut in fi- 
lialibus ecclesiis condonantes ut choro praesentes esse ha- 
hendos, nec ullam amittere distributionem, ita art. X prose- 
quebatur : « Sacerdotes proparochi seu auxiliares ipsi sint 
tres beneficiarii, domieri vernáculo sermone nuncupati, qui 

in curae animarum exercitio a canonico curato, ut prius ah 
archipresbytero, omnino dependeant, ipsique subiecti sint, et 
in eodem parochiali exercitio assiduum praestent adiumen- 
tum. » 

Demum art. XII monebat : « Remota ab archipresbytero, 
ut supra art. X dictum est, animarum huius civitatis cura 
ipsi hactenus ab Episcopatus erectione per saepedictas apo- 
stolicas litteras diei 11 Iulii 1779, uti onere praecipuo com- 
missa, cetera iura, onera, honores, praeeminentias, praero- 
gativas quae ad ipsum ut ante de iure, vel ex consuetudine 
pertinebant, ad eumdem etiam archipresbyterum in posterum 
spectare, praedicta auctoritate Apostolica decernimus et de- 
claramus. » 

Res sic se habebant, quum vertente anno 1880 hodier- 
nus parochus ecclesiae cathedralis Galtellinoren. apud S. C. C. 
valde conquestus est de agendi ratione Capituli, quasi hoc 
parochialia iura invadere praesumeret, atque ut"omne du- 
bium auferretur, nonnullarum quaestionum resolutionem po- 
stulavit, de quibus inferius sermo instituetur. 

Huiusmodi quaestiones consultori remissae fuerunt ut vo- 
tum partibus communicandum exararet. Quod tamen cum 
nullum habuisset effectum, causa in plenariis Emorum Pa- 
trum comitiis definienda proposita fuit. 


Disceptatio Synoptica. 


IURA CAPITULI. Capituli Galtellinorensis patroni in quin- 
que capita orationem suam  distribuunt. Ac primo conten- 
dentes ius capitulo inesse administrandi Baptismum et libros 
baptizatorum custodiendi, id promanare adnotant ex cura ha- 
bituali, vi cuius parochus actualis uti famulus seu operarius 
capituli censendus est, qui iuribus et emolumentis iam inde 
a sua institutione adsignatis contentus esse debet ad tradita 
a Gabriel consil. 190 lib. 2 n. 7 et 6* De Luca disc. 22 
n. 8 De parochis, Rota in Romana  funer. 4 Decembris 
1620 cor. Coccino. Curam vero habitualem penes Norensis. 

'Cathedralis capitulum residere evincunt, tum ex ipsius apo- 
stolici executoris verbis tum ex conditione a capitulo in pa- 
roeciae erectione apposita, qua curae actuali nuncium mit- 
tebat. Quibus adstipulatur et alia eiusdem capituli declaratio 
paulo ante executionem apostolicae constitutionis, et ipsius 
tenor decreti executorialis quo indulgetur, ut canonici sacra- 
mentales confessiones excipientes vel in curati adiutorium in 
civitate condonantes tamquam in choro praesentes habean- 
tur. Neque dicatur ex hoc argui non posse curam habitua- 
lem explicite fuisse indultam, cum apostolicus administrator 
expresse declaraverit conditionem a capitulo oppositam in 
praefatae constitutionis executione prae oculis habuisse et 
religiose servasse. 

Ex his igitur autumant ortum duxisse quod canonici, 
absque praevia curati venia Baptismatis sacramentum admi- 
nistraverint, et locus pro libris custodiendis, in quo statim 
baptizatorum nomina minister scriberet, iam ab initio fue- 
rit designatus. Idque confirmari aiunt allato curiae episco- 
palis testimonio. 

His autem, in facto positis, observant nihil esse magis 
iuri conforme quam ut capitulum in quasi possessione iuris 
teneatur, quae ab initio et ipso administratore Apostolico 
spectante orta est. Observantiam enim optimam esse legis 
fundationis interpretem docent Lotter. De re benef. l. il 
n. 125* Card. De Luca De iurep. disc. 60 n. 9 et de be- 
nef, disc. 27 n. l18* ac maiorem sibi auctoritatem vindicare 
si legi fundationis sit proxima et coeva; Pitonius Disc. Ec- 
cl disc. 139 n. 44 $ Habemus et S. Rota in Firmana iu- 
risdictionis 10 Maii 1700 n. 37. 

Verum nedum in linea interpretativa sed et in praescri- 
ptiva, monent, observantiam suadere, ut capitulares in quasi 
possessione iuris manuteneantur, cum exploratum sit in cae- 
sareo et canonico iure, in quacumque causa vel quacumque 
persona, ius privatum vel publicum quadraginta annorum 
iugi silentio extingui /. 4 Cod. depraescript. 30 vel 40 an. 
Cap. 6 De praescript. etc. Cui doctrinae consonat S. Rotae 

Auditorium, nec non S. C. C. quae in una Marsorum  lu- 
rium parochialium | diei 30 lanuarii 1830* in qua capitulo 
ius baptizandi pueros ac retinendi claves baptisterii et olei 
sancti reservatum fuit, non obstantibus sacrae visitationis de- 
cretis, « ad formam consuetudinis. » Quare Archiepiscopus 
Arborensis anno 1879 apostolica delegatione functus in Gal- 
tellinorensi dioecesi mandabat, ne Canonicus Parochus Bapti- 
zatorum librum una cum Baptisterii clave e loco designato 
imposterum removere auderet, usque dum S. Sedi aliter prae- 
scribere placuisset. Quod decretum cum a S. Sede fuerit ap- 
probatum, censent patroni reiiudicatae vires et auctoritatem 
acquisivisse. 

Ad secundum orationis caput devenientes, capitulum ius 
habere celebrandi functiones capitulares et committendi uni 
vel alteri ex canonicis cum assistentia beneficiariorum vulgo 
domieri celebrationem aliarum functionum ac fructus inde 
percipiendi, demonstrare satagunt. Hinc animadvertunt in 
iis quae ad curam animarum non pertinent et parochialia 
munia non attingunt, capitulum post Gregorianam  Consti- 
tutionem omnia sua iura intacta servasse, prout deduci vi- 
detur ex art. IX et XII executorialis decreti. Iamvero ar- 
gumentantur, si per canonici parochi institutionem  capitu- 
lum curae tantum actuali et iis functionibus, quae stricte pa- 
roeciales sunt nuncium misit, negari profecto non potest ipsi 
ius adhuc competere ceteras functiones sive per se sive per 
alium celebrandi. Hoc autem clarius ex deliberatione capi- 
tulari diei 22 Augusti 1829 agnoscitur, ubi capitulo reser- 
vatae dicuntur functiones sacrae in festis fundatis, vel fun- 
dandis vel adventitiis in Cathedrali Ecclesia celebrandis, quia 
non paroeciales sunt sed mere ecclesiasticae. 

Quod si exceptis functionibus mere paroecialibus, ceterae 
omnes ad capitulum pertinent, necessario consequi putant 
oratores ut fructus et inde provenientia emolumenta singu- 
lis de capitulo competant ac inter eos dividenda sint. Id prae- 
primis cavet citata deliberatio capitularis diei 22 Augusti 
1829, cui congruere recolunt ea quae apostolicus Executor 

statuebat capitulo respondens, quod hac super quaestione 
eiusdem Executoris sententiam exquisierat. 

Ex his prono alveo fluere existimant patroni capitulo 
ius competere tandem functiones celebrandi, quae capitulares 
audiunt, verum etiam ad ipsum spectare ius committendi 
alternative uni vel alteri ex canonicis, cum adsistentia bene- 
ficiariorum vulgo dornten* celebrationem aliarum functionum, 
missarum nempe festivarum, vel defunctorum,  novendiales 
vel triduanas preces, ac processiones, et fructus ex huiusmodi 
functionibus provenientes percipiendi. Haec siquidem, aiunt, 
articulus VI decreti executorialis aperte confirmat, ut de iis 
nemo dubitare quaeat. Praefatus sane articulus statuit: « Cae- 
terorum autem emolumentorum adventitiorum vel ex obla- 
tionibus toti capitulo factis, vel ex festis tam in cathedrali 
ecclesia, quam iisdem filialibus ex piis fidelium voluntati- 
bus, fundatis, vel in posterum fundandis cum  interessentia 
capituli aut alicuius canonici capituli nomine celebrandis, 
canonicus curatus pro tempore, ut canonicorum quisque 
particeps sit. » Porro rationem non patere cur capitu- 
lum haec omnia sibi sarta tectaque voluerit, si ipsi hu- 
iusmodi functiones celebrandi et emolumenta ex iisdem obve- 
nientia percipiendi nullimode competeret. Ad rem  Pitonius 
addit, ad discept. 9 n. 20 « Clarum mihi visum fuit haec 
emolumenta et proventus spectare ad capitulum non autem 
ad praepositum ratione curae animarum ; cum enim istae 
sint functiones ecclesiasticae, non autem mere parochiales, 
nullum ius habet parochus. » 

Licet autem in themate a Gregoriana Constitutione sta- 
tutum fuerit ut fructuum et emolumentorum pars ex fun- 
ctionibus huiusmodi obveniens, quae olim debebatur capitulo, 
canonico parocho tribuenda sit, non exinde arguendum cen- 
sent aliquid quoad ius huiusmodi functiones celebrandi fuisse 
immutatum ad iuris effata « quod voluit expressit, quod no- 
luit non expressit » et « expressa nocent, non expressa non 
nocent. ? 

Tertium deinde controversiae punctum aggrediuntur ora- 

tores tuentes in defunctorum exequiis et praecedentiam et 
ius perficiendi rituales absolutiones semper ad capitulum per- 
tinere. Quod id in exterorum exequiis locum habeat dedu- 
cunt, sive quia tunc non paroeciae sed cathedralis respectus 
habetur, sive quia canonicus parochus nullam super ipsos 
iurisdictionem sibi arrogare possit. Sed et cum de parochia- 
nis agitur, praecedentiam ad capitulum spectare arguunt ex 
ea decreti executorialis dispositione, qua cetera iura et ho- 
nores archipresbytero et capitulo reservantur. Cum enim 
aiunt, hoc iure antiquitus capitulum potitum fuerit, nec in 
constitutione Gregoriana parocho tribuatur, dicendum est ni- 
hil prorsus hac in re fuisse immutatum. Eo vel magis quod 
observantia plane capitulo faveat eaque inceperit vivente et 
consentiente Archiepiscopo Bua, cui munus exequendi et ex- 
plicandi Apostolicas Literas commissum erat. Cuius ratio 
forsan ex eo petenda est, iuxta capitulum, quia cum cano- 
nicis inde fructus obveniant, aequum non esset parochum 
ultra ceteros canonicos onerare. Dato vero et non concesso 
quod parochus rituales absolutiones explere deberet, attamen 
putant semper praecedentiam capitulo reservari. Vecchiotti 
vol n. pag. l15l. 

His omnibus accedit Episcopus, qui nonnullis adductis, 
opinatur hoc ius capitulum sibi in erectione parochi reser- 
vasse, atque praeterea addit Canonicos per 56 annorum spa- 
tium stolam in funeribus tum parochianorum, tum exterorum 
per turnum detulisse, praesente ipsomet Constitutionis Grego- 
rianae executore, et quin aliquid contra obmussitaverit sive 
primus, sive hodiernus parochus, qui ab anno 1868 ipsi suc- 
cessit. 

Iamvero, observant patroni, si quodcumque ius quadraginta 
annorum silentio perimitur /. 4 Cod. De praescr. Cap. 6 
Decret, de praescr.* capitulum in quasi possessione iuris 
praecedendi et absolutiones in exequiis perficiendi manutenen- 
dum est, cum eo per centum et ultra annos, scilicet ab anno 
1779 absque interruptione gavisum fuerit. Quare in themate 
adamussim quadrare existimant decisionem S. C. in Marso- 

rum 30 Maii 1830, in qua proposito dubio: An reservatum 
sit canonico hebdomadario | ius benedicendi cadavera — paro- 
chianorum respondit : Affirmative iuxta consuetudinem | im- 
memor abilem. 

Post haec frustra apponi adnotant resolutiones S. C. C. 
in Sublacen. die 18 Septembris 1824 sive quia pro cathedralis 
Sublacen. canonicis haud militabant rationum momenta in 
casu allata, sive quia huiusmodi resolutiones nullius effica- 
ciae et roboris evaserunt. 

Quarto ad trutinam revocant dependentiam, qua erga pa- 
rochum obstringuntur beneficiati vulgo domieri, ac illam 
coarctant, iuxta Apostolicam Constitutionem et executoriale 
decretum,. ad ea quae curam animarum et parochiale mini- 
sterium pertingunt. Perperam igitur, aiunt, hodiernus paro- 
chus eos sibi in omnibus subiectos vellet ut forsan sensim 
sine sensu uti proprias sibi vindicaret functiones illas eccle- 
siasticas, quae independenter ab eo beneficiar in filialibus 
ecclesis celebrare solent. Hoc autem aperte evinci putant 
tum ex compromisso inter Apostolicum Administratorem et 
Capitulum initum, cum etiam ex reliquis documentis sacras 
functiones respicientibus, quae superius fuerunt allata. 

Demum probare satagunt eosdem beneficiarios haud te- 
neri ad coadiuvandum parochum in Evangelii praedicatione 
et in Catechesibus instructionibus, adducentes Conc. Triden- 
tinum, Sess. XXIV cap^ VII De reform, ubi districtis verbis 
huiusmodi onus imponit parochis tamquam per se peragen- 
dum: quod relate ad parochum Galtellinorensem Gregorius 
XVI expresse firmavit. Censent igitur oratores nullo pacto 
posse parochum huiusmodi obligationem in beneficiarios tran- 
sferre, nisi iuri communi et particulari dioecesis legi vulnus 
inferatur. 

In cuius rei confirmationem adducunt praxim hucusque 
inibi servatam, eamque ex testibus omni exceptione maiori- 
bus probari dicunt. Idcirco verba referunt tum Gabrielis Cucca 
annorum 67, tum sacerdotis Ghironi beneficiar cantoris 
Cathedralis in aetate 73 annorum constituti, qui insuper 

deposuit, primum canonicum parochum quoties ipse aliqua 
ex legitima causa praepeditus esset, huiusmodi munus soluta 
pecunia cuidam sacerdoti Nonnis demandare solitum fuisse. 
His concinit Episcopus, qui ab anno 1867 Ecclesiam Galtel- 
linorensem regit, qui pariter de huiusmodi observantia testa- 
tur, edicens praeterea sibi absurdum videri beneficiarios qui 
valde exiguam mercedem percipiunt ad maiora onera astringi 
quam parochus, qui in longe meliori conditione versatur. 
Quod si aliquando munus explanandi Evangelium vel cathe- 
chesim aliquis ex beneficiariüis explevit, id libere et non ea 
obligatione peregisse Episcopus et adducti testes affirmant. 
Quanti vero faciendum sit Ordinarii testimonium, qui optime 
informatus censetur de statu suae ecclesiae, pluries tradidit 
S. Auditorium et praesertim in Tisianen. Praeminentiarum 
16 lanuarii 1711 decis. 37 n. 6 $ 13; nec non Benedictus 
XIV Const. Cum illud. 

IURA CANONICI PAROCHI. EX adverso patronus Canonici 
Parochi contendit praeprimis, ius administrandi baptismi et 
custodiendi baptizatorum libros ad suum clientem pertinere. 
Ratio vero cui innititur haec est ; quia scilicet ipse est vere 
et unicus parochus maioris ecclesiae norensis. Et hoc deduci 
in primis ex litteris Apostolicis Gregorii XVI, quae decer- 
nunt, ut novus parochus ea omnia exequatur, quae veri pa- 
rochi propria sunt, scilicet catechesim faciat, evangelium po- 
pulo explanet, christianam doctrinam  edoceat, missam pro 
populo celebret, ecclesiasticam | sepulturam concedat, officia 
defunctis persolvat, denique ut caetera parochialia munera 
obire teneatur. Hanc fuisse mentem Apostolici administra- 
toris Norensis in institutione praebendae parochialis, qui id- 
circo a Summo Pontifice petiit, ut canonicatus sub titulo 
S. Rosae vacans in curatam praebendam erigeretur pro pre- 
sbytero qui una cum duobus vel etiam pluribus presbyteris 
coadiutoribus ab eo dependentibus universam curam exerceret. 

In executione vero litterarum apostolicarum . Canonico 
Parocho assignat stolae fructus seu adventitia emolumenta 
obvenientia ex tumulatione ac defunctorum suffragiis, mis- 

sarum, festorum aliorumque officiorum celebratione. Ipsi sa- 
cramentorum administrationem attribuit, nec non facultatem 
benedicendi atque percipiendi oblationes. Onus insuper eidem 
imponit, Missam pro populo celebrandi, christianam doctri- 
nam pueros edocendi, Evangelium populo explanandi, sacra- 
menta administrandi, in agone constitutis ultimis SS. Reli- 
gionis subsidia praebendi, ecclesiastica sepultura defuncto- 
rum corpora donandi, caetera demum  parochialia munera ex- 
plendi, quae quilibet animarum rector obire tenetur. Hanc 
ipsam tandem fuisse mentem ipsius Capituli Norensis, cuius 
consensum apostolicus administrator iterum requisivit, ante- 
quam litteras apostolicas executioni traderet. 

Ex hisce circa indolem et qualitatem Canonici Parochi 
Norensis expositis, manifestum neri ait, ad ipsum, uti ad quem- 
libet animarum rectorem ius pertinere administrandi bapti- 
smum baptizatorumque libros custodiendi. Sane quod ipsi com- 
petat ius administrandi baptismum argui asserit tum ex de- 
creto Eugenii IV in Concilio florentino edito, quo praecipi- 
tur, ut parochiani proles suas proprio parocho baptizandas 
afferre debeant, tum ex dispositione Conc. Trid. quod in 
sess. 23 Cap. 1 Be Ref. apertissime docet ad animarum pa- 
Stores spectare ius sacramenta administrandi, eosque horta- 
tur, ut divinorum praeceptorum memores factique forma gre- 
gis iudicio et veritate pascant et regant: tum denique ex 
communi DD. sententia, inter quos citat Ferraris Verb. Pa- 
rodi, n. 22; et Barbosam de off. etpotest. Par. p. 2 c. 16 
num. 1* 7, 9, 1l. 

Quod autem ad ipsum spectet custodire baptizatorum li- 
bros ex iis manifestum fieri asserit, quae tradit Barbosa 
loc. cit. part. 1. cap 7 num. 1 nempe quod parochi tenen- 
tur quatuor libros « sive matriculas habere in quibus de- 
» Scribant primo omnes qui in ecclesia sua baptizantur, cum 
» nominibus parentum, si de legitimo matrimonio nati sint 
» et patrinorum qui eos de baptismo susceperunt. » Imo subdit 
doctrinam esse S. C. Episc, et Regul. ab ipso Barbosa re- 
latam loc. cit. num. 19, 20 baptizatorum libros non ab aliis, 

sed a solis parochis esse custodiendos: Auiusmodi libros non 
esse per Episcopum de  Parochorum potestate ^ extrahendos, 
sed penes illos debere conservari. 

Huic iuris communis dispositioni minime derogasse Gre- 
gorianam Constitutionem vel eius Bxecutorem, imo potius 
ipsam confirmasse. Siquidem per Gregorianam  Constitutio- 
nem Universa cura uni presbytero, scilicet canonico curato 
-concredita fuit. A postolicus vero Executor praescripsit ut ca- 
nonicus parochus parochialia munia, uti quilibet animarum 
rector, obire teneretur. 

Quin opponi valeat aliquod peculiare compromissum; quan- 
doquidem huiusmodi compromissum, vel melius Capituli con- 
sensus, utpote antecedens, destructum fuit per executoriale 
decretum, quod Capitulum pro accepto habuit tam per se, 
quam per Capituli praesidem , qui peracta decreti lectione, 
nomine Capituli respondit: talem executionem reperiisse qua- 
lem in votis habuit. In executoriali vero decreto nullum ver- 
bum fier de asserta facultate concessa canonicis baptizandi, 
baptizatorumque libros custodiendi. Hoc ipsum comprobari ab 
ipso Episcopo Noren. qui in sacra visitatione cum vidisset in 
libro baptizatorum defectum subscriptionum, non Capitulum, 
sed Canonicum Parochum admonuit, ut omnem hac super re 
sollicitudinem adhiberet. Idipsum tandem erui propugnat 
ex constanti praxi et observantia tam in dioecesi Noren. 
quam in aliis Insulae dioecesibus vigenti et praesertim in 
dioecesibus Uxellensi et Algherensi : quod nonnullis adductis 
testimoniis demonstrare nititur. 

Post haec patronus innixus litteris Apostolicis et decreto 
executoriali, nec non constanti praxi et observantiae aliarum 
Insulae dioecesum, negat curam Mhabitualem ad Capitulum 
spectare. Verumtamen huiusmodi hypothesi parumper ad- 
missa, fretus auctoritate Barbosae loc. cit. num. 350 et51, 
contendit ius administrandi baptismum et libros baptizatorum 
custodiendi Capitulo minime competere, quia executionem 
potestatis non habet. Idque dicendum etiam in hypothesi quod 
canonicus parochus, Capituli vicarius habendus sit. Vicarius 

enim non recipit titulum a Rectore, sed ab ipso et penes 
istum dicitur esse cura animarum et exercitium. Ancy. cons. 
404 num. 1l. 

Ultimo tandem loco patronus animadvertit consuetudinem 
a Capitulo frustra invocari propter decretum irritans litteris 
apostolicis appositum. Quandoquidem hoc decretum non modo 
reprobat consuetudines existentes, sed etiam impedit quomi- 
nus novae oriantur. 

Quoad secundam quaestionem patronus sustinet, exceptis 
functionibus capitularibus, quas Capitulo attribuit, ceteras 
omnes functiones, missas festivas vel defunctorum, novendia- 
les vel triduanas preces ac processiones a Canonico Curato 
explendas esse, qui proinde habet ius percipiendi stolae fru- 
ctus; idque tum .ex litteris Apostolicis ac executoriali de- 
creto, tum a lege communi apertissime evinci. 

Ad litteras apostolicas quod attinet, observat, Summum 
Pontificem decrevisse, ut totius paroeciae maioris Ecclesiae 
animarum cura uni Canonico Parocho immineret, qui una 
cum presbyteris auxiliaribus parochialia munera obire tene- 
retur. Ac per consequens voluisse, ut Canonicatui Curato sin- 
gula emolumenta tribuerentur di stola nuncupata ab exercitio 
animarum curae provenientia, cum onere presbyteris auxi- 
liaribus summam scutorum centum persolvendi. 

Hisce omnibus adhaesisse Apostolicum  Executorem, qui 
propterea statuit ut Canonicus Curatus parochialia munia, 
uti quilibet animarum rector, obire teneretur, atque ut omnia 
emolumenta ex sacris functionibus in SSmi Sacramenti Sa- 
cello ab ipso peracta, integra canonico curato acquirerentur, 
cum obligatione ea dividendi cum sacerdotibus auxiliaribus. 

Tandem relate ad ius commune recolit, quod Conc. Trid. 
sess. 23, cap. 14 de Reform, mandat, ut curam animarum 
habentes diebus dominicis et festis solemnibus, ut suo mu- 
neri satisfaciant, missas celebrent. Quod autem recolit de 
missis festivis, idem dicendum esse urget de missis pro de- 
functis, quarum celebrationem ad parochum spectare inquit : 
quippe qui suos parochianos omnesque alios intra parochiam 

degentes sepelire debet in sua Ecclesia ; nisi forte alibi ha- 


beant sepulcrum, in quo maiores eorum sepeliri ab antiquo 
consueverunt Cap. is qui de sepult, in 6. Barbosa loc. cit. 
p. 3. cap. 26 n. l. 

Nec aliter sentiendum esse subdit de iure perficiendi 
triduanas, vel no vendíales preces, et processiones explendi. 
Quandoquidem animadvertit cum Barbosa Joc. cit. p. 1* 
cap. 9 n. I2 parochum in propria Ecclesia tantam habere 
potestatem quantam habet Episcopus in sua dioecesi ; ac 
proinde loco Imperatoris et Regis haberi ac vices Aposto- 
lorum obtinere. Hinc mirum haud esse perpendit, quod ipse 
Episcopus iam antea hortatus sit canonicum parochum aa 
novendialia in honorem S. Caroli peragenda. Post haec 
concludit asserens, quod sicut ad canonicum parochum spe- 
ctant functiones, quae ab exercitio muneris paroecialis ori- 
ginem et fundamentum trahunt, ita ad illum spectant emo- 
lumenta stolae quae ab eodem exercitio proveniunt ad tra- 
mitem num. IV decreti executorialis pluries citati. 

Quoad quaestionem tertio loco propositam memorat, tra- 
latitium in iure esse, parochum in propria Ecclesia habere 
tantam potestatem, quantam habet Episcopus in sua dioecesi. 
Ex quo deducit parochum intra propriam Ecclesiam praece- 
dere debere omnes alios maiores et superiores in quibuscum- 
que praeeminentiis concernentibus ipsius Rectoris officium. 
Barbosa de off. et potest. P ar.p. i cap. 9 n. 5 et seq. Explo- 
ratum pariter in iure esse Parochum debere suos parochia- 
nos omnesque alios intra parochiam degentes sepelire in sua 
paroeciali Ecclesia, nisi forte alibi habeant sepulcrum. Bar- 
bosa loc. cit. p. 3 cap. 26 n. l. 

Hisce in iure praeiactis, sustinet defunctorum exequias 
peragere et rituales absolutiones explere, iure distincto, per- 
tinere ad Canonicum Parochum, etiam assistente Capitulo : 
quandoquidem Canonicus Parochus cum ius habeat faciendi 
officium super defunctis, cumque exerceat universam curam, 
uti quilibet animarum rector, integrum ius funerandi  ha- 
bere debet: ad ipsum enim spectat praecedentia ratione sto- 

lae quam defert. Haec conformia esse praescriptioni Ritualis 
Romani de exequiis pag. 157, cuius leges in associatione fu- 
neris cuiuscumque Clemens XI servari mandavit. 

Modo dictis accedere, ait, quod nullum verbum reperitur 
in litteris Apostolicis et in executoriali decreto, quod Capi- 
tulo facultatem tribuat exequias et absolutiones rituales su- 
per defunctorum cadaveribus peragendi. Imo ex iis contrarium 
evinci, in num. enim VIII legitur, ad Canonicum Parochum 
spectare — Ecclesiastica sepultura | defunctorum | corpora donare 
ipsisque defunctis officia exsolvere. Sive igitur perpendatur 
ius commune, sive ius peculiare, nullatenus dubitare posse 
quin, etiam adstante Capitulo, Canonico Parocho ius com- 
petat tam exequias, quam rituales absolutiones peragendi. 

Gradum deinde faciens ad quartam quaestionem quae ver- 
satur circa dependentiam, quam Beneficiarii vulgo domieri 
a Canonico Parocho habere debent ; patronus propugnat Be- 
neficiarios a Canonico Parocho in omnibus ita dependentes 
esse debere, ut ab hac dependentia a Capituli Archipresby- 
tero ullo modo exturbari nequeant : et hoc exigi tam a iure 
communi, quam a iure peculiari. 


A iure quidem communi, nam Parochus qui sacerdotem 
sibi adsciscit, ut eum coadiuvet in exercitio muneris paro- 
chialis et propriis sumptibus eum récompensát, profecto ab 
ipso parocho dependere debet in praefati muneris exercitio. 

A iure autem peculiari, quia Summus Pontifex Grego- 
rius XVI decrevit, ut Canonicus Curatus universam curam 
una cum presbyteris coadiutoribus ab eo dependentibus exer- 
ceret. Executor vero Apostolicus sub num. X. statuit, ut pro- 
parochi, seu Beneficiarii vulgo Domieri, in curae animarum 
exercitio a Canonico Parocho « ut prius ab Archipresbytero 
» omnino dependeant ipsique subiecti sint. » 

Ceterum hoc quod ius commune et ius peculiare exigit, 
requiri contendit ab ipsa officii parochialis natura. Si quilibet 
enim ex Beneficiariis pro lubitu suo ageret, ex hac ipsorum 
agendi ratione nihil aliud exurgeret quam confusio cum ani- 
marum periculo et fidelium scandalo. 

Tandem ex lege, a iure communi deducta, demonstrare 
studet Beneficiarios teneri coadiuvare Canonicum Parochum 
in Evangelii praedicatione et in cathechesibus instructioni- 
bus. Certum siquidem est, quod pro-parochi, seu auxiliares 
sacerdotes deputantur ad coadiuvandum parochum in iis om- 
nibus, quae ipse per se explere non valet, vel quia infirmus 
vel legitime impeditus, vel quia fidelium multitudo ita est 
numerosa, ut non sufficiat per se ipsum iterare Evangelii 
praedicationem et catechesis instructionem impertiri. Ob hoc 
enim auxilium et officium quod praestant, congrua portio ex 
redditibus beneficii illis assignatur. 

Quod ius commune réclamát, fortius tenendum esse au- 
tumat in casu ex iure peculiari. Nam Beneficiarii ex funda- 
tione et respectiva retributione Parochum coadiuvare tenen- 
tur. Sane ex litteris Apostolicis colligi asserit, presbyteros 
beneficiarios constitutos fuisse cum onere adnexo beneficio 
coadiuvandi Parochum in exercitio curae animarum. Litteris 
Apostolicis haud contradicere decretum executoriale, imo ipsum 
sub num. X. eadem prorsus confirmare quae in ipsis prae- 
scripta leguntur. 

Cum itaque dubitari nequeat Beneficiarios ex fundatione 
teneri ad praestandum adiumentum Parocho, patronus con- 
cludit illos teneri ad Evangelii praedicationem, quoties Pa- 
rochus non valeat concionem habere, vel quia infirmus, vel 
quia ex aliqua rationabili causa impeditus. Ipsos autem sem- 
per teneri Parochum coadiuvare in institutione christianae 
doctrinae impertienda ; et hanc praxim in omnibus Urbis 
paroeciis observari. 

Hisce perpensis, proposita fuerunt diluenda sequentia 


Dubia 


L An ius administrandi Baptismum | et custodiendi — li- 
bros baptizatorum maneat penes capitulum* vel penes — ca- 
nonicum | curatum | in casu. 

II. An capitulum, praeter'functiones capitular'es* ius ha- 
beat committendi alternative uni vel alteri ex canonicis cum 

assistentia — beneficiariorum | vulgo domieri celebrationem  alia- 
rum functionum* | scilicet missarum  festivarum vel  defun- 
ctorum* | novendialium | vel trid uan arum precum* | processio- 
num etc. ac stolae fructus inde percipiendi in casu. 

III. An canonicus curatus iure distincto frui possit in 
defunctorum | exequiis capitulo | assistente* et an a capitulo 
vel a canonico curato perficiendae sint rituales absolutiones 
in casu. 

IV. An beneficiarii vulgo domieri ita dependeant a ca- 
nonico curato* ut ab hac dependentia extarbari nequeant a 
capituli archipresbytero in casu. 

V. An iidem  beneficiarii teneantur coadiuvare | canoni- 
cum curatum | in Evangelii praedicatione et in  catechesibus 
instructionibus | in — casu. 


RESOLUTIO. Sacra Congregatio Concilii, omnibus maturo 
examini subiectis, sub die 27 Iunii 1891 respondere censuit : 
Ad primum: | Dilata et coadiuventur probationes de usu Capi- 
tuli constante et nullo reclamante | administrandi Baptismum 
et retinendi libros baptizatorum, | Ad secundum: Affirmative 
dummodo non agatur de functionibus et iuribus mere pa- 
rochialibus. Ad tertium si agatur de exequiis | parochiano- 
rum praecedentiam | spectare ad canonicum curatum ratione 
stolae et rituales absolutiones spectare ad eumdem ratione mu- 
neris: si vero agatur de aliorum exequiis omnia spectare ad 
capitulum, scilicet praecedentiam et rituales absolutiones. Ad 
quartum: — Affirmative* quatenus agatur de cura animarum. 
Ad quintum: | Affirmative, dummodo parochus sit impeditus. 


Acta, Tom. XXIV. fase. OOLXXVIII. 8 

FUNERUM 


Die 11 Aprilis 1891. 
Sess. 25 cap. 13 De reform. 


COMPENDIUM FACTI. Ante annum 1888 inter parochum 
S. Nicolai, in cuius districtu est nosocomium civitatis Apuae, 
et ceteros civitatis parochos, ac maxime praepositum cathe- 
dralis, controversia erat quoad elationem et sepulturam in- 
firmorum in hospitali defunctorum. Proposito itaque dubio, 
an parocho cathedralis | competat | ius  efferendi et  funerandi 
parochianos suos, qui in hospitali S. Antonii decedunt — in 
casu, die 19 Maii 1888 S. C. C. respondit : « Affirmative et 
ad mentem. Mens est ut Episcopus curet tit associatio cada- 
verum fiat iuxta praescripta  Ritualis Romani » (1). Exinde 
nedum praepositus cathedralis, sed et ceteri Apuani parochi 
flianos in hospitali defunctos sine ullo ulteriori dissidio ef- 
ferre et tumulare potuerunt. Sed quaestio supererat de ex- 
traneis: nam ad S. Antonii nosocomium nedum oppidi, sed 
et finitimorum locorum infirmi afferri solent. 

Episcopus, licet a iurisdictione parochi S. Nicolai noso- 
comium exemptum putaret, cum tamen bene cognosceret 
aliam prorsus esse parochi mentem, eum qui tunc oeconomi 
titulo paroeciam regebat ad se vocavit, sicque allocutus est : 
Sj censes esse parochus advenarum et extraneorum a paroe- 
ciis urbanis, efferre et associare debes *« cum Sodalitio, cui 
nomen a Charitate, tum illos qui taxas solvunt, tum qui 
nequeunt solvere. Quam conditionem Episcopus adiecerat ut 
menti S. C. C de decenti mortuorum associatione satisfa- 
ceret. At cum sodalitas a Charitate professa^esset se gra- 
tuito ad mortuorum elationem et funera non esse ituram, 
hinc res in suspenso haesit. 


(1) Habes hanc quaestionem Vol. XXI, 201. 

Verum tunc sponte occurrit sodalitas a Misericordia* 
-quae in ecclesia propria et a parocho iud ependenti erecta 
est, et huic pio funerum officio obeundo se obtulit sub hisce 
conditionibus, quas Episcopus approbavit et sanxit, nimirum : 
duo sodalitia nempe a Charitate in S. Nicolao, et SSmi Sa- 
cramenti in S. Gre miniano libere associare valebunt per diem 
proprios fratres, qui in hospitali decedant; omnes alii tum 
civitatis, tum agrorum, aut advenae associarentur a soda- 
litio cui nomen a misericordia cum hac distinctione ; quod 
si elatio defuncti ex voluntate familiae aut amicorum fieret 
statuta hora diei solverentur libellae 5 quae aequant expen- 
sas necessarias. Omnes alii qui solvere nequeant libellas 5 
-deportarentur ad coemeterium sub hora 23, aut24 de sero, 
vices parochi fungendo Capellanus ipsius sodalitii. 


Atque exinde mos inductus est, ut, paucis forte exceptis, 
qui ad confraternitates Charitatis et SSmi Sacramenti per- 
tinent, ceteri in hospitali defuncti a sodalitio a Misericordia 
associarentur, hac tamen differentia ut si e civitate sint, 
una cum sodalitio parochus defuncti incedat, si vero e su- 
burbio vel extranei, ipse sodalitii capellanus ; confraternitas 
autem nonnisi 5 libellas a ditioribus repetat. Hinc factum 
est ut, anno e. g. 1888, cum defuncti in nosocomio essent 
53, 15 ex urbanis paroeciis, 38 extranei, omnes quidem a 
sodalitio a Misericordia elati sunt, at ex his nonnisi 22 sta- 
tutum stipendium erogarunt. 

Atque ita pacifice res processerunt usque ad annum 1889, 
in quo novus ad S. Nicolai nuncupatus parochus contro- 
versiam instaurare voluit, profitens et contendens se velle as- 
sociare omnes extraneos a quinque Paroeciis urbanis in Ho- 
spitali defunctos, quia ipse est parochus, et quia Hospitalis 
est infra limites suae paroeciae. 

Prosequitur Episcopus: annuerem huic consilio, quamvis 
vera iurisdictio non adsit, sed praetensio ex parte parochi, 
quia Hospitalis est independens cum proprio cappellano. Sed 
nequeo ex dicendis: nam si associationes fiant horis deter- 
minatis diei cum  alityuali pompa | novus parochus exigit 

nonnulla iura pro se aiens: si parentes defuncti solvunt 5 
libellas sodalitio a misericordia, emolumenta debent etiam 
parocho solvere. Associationibus autem gratuitis etiam Paro- 
chus gratis adesset. 

Attamen si familiae defunctorum quae 5 libellas solvunt 
Sodalitio a misericordia, nollent aut nequirent solvere paro- 
cho emolumenta praetensa ; tunc forsan scandala redibunt 
de quibus actum est in alia quaestione ; nempe quod cada- 
vera efferri debeant a solis vespillonibus, aut quod sodali- 
tium a Misericordia efferre gratis débeat omnia cadavera. 
Quod facere nequit, quia onus importabile fieret. 

Ex quibus verbis patet, Episcopum petitionem parochi 
S. Nicolai vindicandi sibi extraneorum defunctorum associa- 
tiones, duplici ex capite reiiciendam putare: 1. quia nullo 
est bono iuri innixa: nam cum hospitale, iuxta Ordinarium, 
sit exemptum, de funeribus extraneorum in eo defunctorum 
ad parochum S. Nicolai nil referre potest; 2. quia est inop- 
portuna. 

Exemptio autem, quam, praeter Episcopum, ipsi piae 
domus moderatores pro viribus tuentur, in citatis Episcopi 
litteris provenire dicebatur a decreto magni ducis Tusciae et 
a decreto episcopali facto tempore s. visitationis. 

Proposito itaque dubio an Ordinarii decretam quoad fu- 
nera extraneorum a sodalitate ^a — Misericordia peragenda 
sustineatur in casu, S. C. C. die 6 Septembris 1890 re- 
spondit: Dilata et afferantur decreta anni 1782 super asserta 
exemptione, et doceatur de consecutiva observantia. » 

Porro neque Episcopus neque piae domus moderatores, 
quibus potissimum nosocomii exemptio cordi esse videbatur, 
de hisce decretis afferendis satagerunt, sed parochus S. Ni- 
colai, contra quem decreta invocabantur, ipse quidem ea 
conquisi vit et ad S. C. C. detulit. 

Primum ratione temporis inter haec invenitur quoddam 
scriptum diei 23 Aprilis 1782, quo Senator Bindus Peruzzi 
instantiam a priore nosocomii confectam transmittit ad Vi- 
carium regium Apuanum pro informatione et voto. In sup- 

plici hoc libello cappellanus Hospitalis dolet quod Parochus 
S. Nicolai sese immisceat in administratione sacramento- 
rum et in sacris functionibus peragendis a cappellano indepen- 
ter a Parocho eodem. Senator Peruzzi rescribendo innuit esse 
Principis voluntatem, quod Cappellanus celebret Missam et 
sacramenta administret infirmis in hospitali absque ulla de- 
pendentia a parocho. 

Tertio affertur decretum | ab Episcopo in S. Visitatione 
die 30 Octobris 1782 exaratum, quodque ita est : 

« Fides (fif) per me infrascriptum qualiter in folio sa- 
crae Visitationis oratorii hospitalis S. Nicolai civitatis Pon- 
tremuli executae sub die 28 Octobris currentis 1782 inter 
cetera apparet documentum tenoris sequentis, videlicet : 

« Cum subortae fuerint nonnullae discussiones in facto 
iurisdictionis inter admodum rev. d. Carolum Frigeri recto- 
rem S. Nicolai, intra limites cuius paroeciae situm est ora- 
torium supradictum, et inter d. capellán um eiusdem ora- 
torii, omnibus rite perpensis, decrevit prout infra, videlicet : 


« 1l. Ut nullae functiones ecclesiasticae in praedicto 
oratorio peragantur, excepto festo titularis. 

« 2. Ut officia anniversaria, et celebrationes missa- 
rum in adimplementum legatorum transferantur ad eccle- 
siam parochialem S. Nicolai, quibus adsistat parochus vel 
alius ab eo deputatus. 

« 3. Ut administrationi sacramentorum infirmis sup- 
pleatur a d. capellano praedicti hospitalis, neque parochus 
in hac re ullo modo se ingerat, nisi sit expresse requisitus. 


« Quibus habitis d. prior praedicti hospitalis protestatus 
-est, se nullo modo posse permittere, ut anniversaria, officia, 
-e missae in implementum legatorum possint alibi peragi, 
nisi prius super hac re habuerit opportunam instructionem 
a d. auditore, seu secretario iuris Florentiae. » 

Denique adest rescriptum ab auditore, secretario regii 
iuris, ad Bindum Peruzzi directum sub die 6 Novembris 
1782 in quo Episcopus Sarzanensis proponit: 1. quod in 

Oratorio Hospitalis neri nequeant aliae sacrae functiones 
praeter festum s. Titularis: 2. quod anniversaria suffragia 'et 
Missae cum cantu, in onerum implementum, transferantur 
in Ecclesiam S. Nicolai cum adsistentia Parochi : 3. Quod 
administratio sacramentorum infirmis fiat a Cappellano. Re- 
gia auctoritas haec omnia probavit et voluit, ut cappellanus 
invitaretur in Paroeciam dum fierent dicta suffragia et lita— 
rentur Missae praedictae, ne propria emolumenta amitteret. 

Haec documenta Praeses congregationis charitatis desum- 
pta esse ex nosocomii tabulario et autographis conformia 
dicit. Et de his memoriam servari in archivio Sarzanensis 
dioecesis, ad cuius iurisdictionem Apuana civitas tunc tem- 
poris suberat, ex conscientia confitetur parochus S. Nicolai. 
Quin imo in parochiali archivio S. Nicolai adest historica 
relatio a parocho Frigeri, qui tunc temporis erat S. Nicolai 
rector, conscripta, cuius exemplar actualis S. Nicolai paro- 
chus transmittit, et in qua pars dispositiva decretorum su- 
perius relatorum inserta invenitur. Quapropter de horum 
documentorum veritate dubitari ex ipsa actoris confessione 
non licet. 

Verum in adducta historica relatione sacerdotis Frigeri 
adnotatio adiicitur, qua sensus et valor decretorum superius 
relatorum valde, iuxta actorem, minuuntur, et ad quam id- 
circo plurimum attendendum idem actor putat, nimirum, ex 
lis dispositionibus parochialem iurisdictionem capellano hospi- 
talis ex integro datam minime fuisse; nam decreta de infir- 
morum adsistentia unice loquuntur. 

Quae parochi opinio quanti esset facienda remissum fuit 
EE. Patrum iudicio. Nam prohibitio sacras functiones alicubi 
peragendi signum potest esse exemptionis, vel non, iuxta di- 
versa rerum vel factorum adiuncta. Utrum autem in themate 
ademptae iurisdictionis sit signum, an non, definiant Emi 
Patres. 

Quod potius pertinet adnotare, hoc denique est, nimirum 
de subsequa observantia, de qua S. C. C. edoceri voluerat, 
ne verbum quidem in novis actis reperiri. 

Forte aliquid ad rem inveniri poterit in folio causae 19 
Maii 1888, ubi in Episcopi voto, nunnulla ad rem facientia 
inveniuntur (1). 
Hisce itaque perpensis aliisque quae in praecedenti folio 
continebantur, enodandum propositum fuit 


Dubium 


An Ordinarii decretum | quoad funera | extraneorum a 
sodalitate a Misericordia peragenda  sustineatur in casu. 

RESOLUTIO. Sacra C. Concilii re discussa sub die 11 Apri- 
lis 1891, censuit respondere: Affirmative* quatenus Paro- 
chus s. Nicolai conditiones eiusdem | decreti | acceptare — no- 
luerit. 


MAZARIEN. 


LIBERATIONIS ONERIS 


Die 11 Aprilis 1891. 


Per summaria precum. 


COMPENDIUM FACTI. Sub elapsi saeculi finem sacerdos Io- 
seph Cudia suorum redituum partem paroeciae cathedralis, 
partem piae domui orphanarum, civitatis Mazariensis, reli- 
quit a- suis haeredibus quotannis persolvenda. Quae ad piam 
domum pertinent, legata sunt pro eleemosynis erogandis quo- 
tannis pauperioribus reclusis, et pro missis litandis et cera. 
Haec inter adest etiam parvus census libellarum 6,37 nullo 
civili vinculo, sed sola conscientiae obligatione nunc de- 
bitus. 

Porro vertente anno 1884 contigerat, ut in matrimo- 
nium peteretur quaedam Catanzaro piae domus alumna, 25 
annos nata. Et cum sufficiens dos eidem aliter parari non 


(1) Recole hanc quaestionem Vol. XXI, 201. 

posset, supplici libello a S. C. C. petebatur, ut in dotale 
subsidium inverteretur sors praefato censui lib. 6. 37 respon- 
dens, a cuius proinde praestatione liberaretur familia Ca- 
stelli, haeres bonorum et onerum sacerdotis Cudia. Verum, 
pendente adhuc instantia, cum periculum esset in mora, nam 
speciosa erat puella, vir autem impatiens, et tamen sine 
dote eam ducere recusabat, moderatrix piae domus institit 
apud haeredes Castelli ut praefati census sortem, idest li- 
bellas 127, 50, continuo solverent, spondens certo futurum 
ut gratia concederetur. Et sacerdos loseph Castelli, qui ad- 
ministrator erat et unus ex haeredibus annuit, summamque 
erogavit, et sic mulier statim in matrimonium potuit ho- 
neste collocari. 

Verum paulo post preces, de quibus supra, negativum 
obtinuerunt responsum; id quod valde sacerdotem turbavit, 
qui ad eam summam praestandam, si a census praestatione 
non liberaretur, haud erat paratus. Atque idcirco primum 
Vicarius generalis Dioecesis, huius sacerdotis nomine, dein 
piae domus moderatrix, ipso suffragante Episcopo, ac demum 
iterum iterumque idem sacerdos liberationis gratiam  petie- 
runt, attento praesertim quod sors censui respondens bona 
ride iam fuerat erogata et consumpta. Ast omnibus hisce 
precibus haec una semper reperitur data successive respon- 
sio lectum et negative, usque ad diem 20 Augusti 1888, 
quo rescriptum est in decretis et amplius. 

Modo vero Francisca Castelli, neptis sacerdotis Iosephi 
Castelli, et cohaeres cum eo bonorum et onerum sacerdotis 
Cudia exponit, quod patre et matre carens, in aetate 30 
annorum, virum non invenit a quo in uxorem duceretur : 
nunc autem hunc reperisse, et ideo exponere ut dictus sa- 
cerdos Castelli, cuius oratrix est neptis, possit sibi repen- 
dere sortem lib. 127, alias alteri solutam, ceu urgens sub- 
sidium dotis, ita tamen ut praedictus sacerdos solvatur ab 
omni obligatione conscientiae. 

Disceptatio Synoptica. 


Animadversum fuit quod gratia quae poscitur non est a 
fundationis instituto aliena : imo cum census, de quo quaestio 
unum ex legatis sit quae ad hunc effectum relicta sunt, ut 
aliqua quotannis subsidia pauperibus orphanisque mulieribus 
praestentur, apparet, quod unica commutatio quae in the- 
mate occurrit in eo consistit, ut loco annui redditus ipsa sors 
erogaretur. Finis tamen unus idemque foret. 

Insuper si attendatur quod de parvo censu agitur, nullo 
civili titulo debitus, quique idcirco facile de perdi aut malitia 
aut ignorantia potest: quod mulier oratrix haeres est et pro- 
babiliter fundatori coniuncta - quo in casu vel facilius con- 
ceditur commutatio voluntatis ad effectum subsidii! praestan- 
di, ceu videre est in Romana subsidii, 2 luni 1852: - 
quod in genere causa subsidii dotalis pia est et omnimodo 
favore prosequenda, nam per eam dum indigenti mulieri 
succurritur, bono etiam religionis et societatis prospicitur, 
quorum valde interest mulieres honeste in matrimonio collo- 
cari: si denique attendatur, quod sacerdos, qui administrator 
haereditatis est, alia vice bona fide et ad providendum puel- 
lae, in gravi discrimine positae, census sortem erogavit ; 
profecto titulis destituta non videtur hodie esse, petitio. 

Si tamen ad impediendum ne sors legatorum  Cudia ul- 
terius imminuatur, et ad sartam tectamque rigorose servan- 
dam testatoris voluntatem, etiam hac vice preces reficere 
expediret, remissum fuit prudentiae EE. Patrum. 

Quibus aliisque praenotatis, quaesitum fuit quomodo pre- 
ces oratricis essent dimittendae. 

RESOLUTIO. Sacra Congr. Concilii, re cognita sub die 11 
Aprilis 1891, censuit respondere: Pro gratia, iuxta preces* 
facto verbo cum SS jno. 

EX S. C. EPISC. ET REGULARIUM 


NEOCASTREN. SEU ISCLAN. 


SUPER PETITIONE FRUCTUUM. 


Die 20 Martii 1591. 


COMPENDIUM FACTI. Rmus Ioseph Candido actualis Episco- 
pus Isclan. sub die 5 decembris 1889 supplici libello exhi- 
bito, S. C. Episc, et Regul. retulit, sese tamquam admini- 
stratorem usque ad diem 10 Iulii eiusdem anni, mensam neo- 
castren. rexisse, et praefato mense incipiente, redditus omnes 
favore mensae episcopalis in tabulis, vulgo Gran Libro* in- 
scriptos a Gubernio recepisse. Fructus vero censuum et ca- 
nonum, quippe qui mense augusto cuiuslibet anni persolvi 
solent, exigere haud potuisse, eosdemque a canonico Lauro 
mensae procuratore exactos fuisse, qui, excepta quota viginti 
diebus iulii et integro mensi augusti respondenti, utpote 
novo coadiutori Antistiti Valensise debita, reliquam summam 
oratori tradere debuisset. Verum cum nihil obtinere potuis- 
set, enixis precibus petiit ut S. C. Episc, et Regul. Episco- 
pum Valensise ad praedictae summae restitutionem adigeret. 

Administrator neocastren. de re instructus, die 4 martii 
1890 respondit, censuum redditus anni 1889, detractis exa- 
tionis expensis, lib. 1232,50 aequare: hinc portionem Epi- 
scopo isclan. tribuendam, consistere debere in lib. 616,25, ex 
eo quod, iuxta normam ab Auditore SSmo traditam, redditus 
omnes mensae neocastren. partibus aequalibus inter anteces- 
sorem et eius successorem dividendae erant. 

Verumtamen ab hac summa lib. 616,25 detrahendas esse 
ait lib. 827,88 ; scilicet lib. 554,88 pro taxis Manomorta 
et annui concursus a demanio impositis, et insuper lib. 273 
pro eleemosynis missarum, quas ipse acceperat, quin tamen 

seminario dioecesano, cui debitae erant, eas restituisset. Re- 
bus sic stantibus administrator neocastren. conclusit, Episco- 
pum isclan. nihil exigere posse, imo ipsum lib. 211,63 de- 
bitorem existere. 

Vicissim Episcopus isclan. cui res communicata fuit, 
subdit administratoris neocastren. responsionem  aequivoca- 
tione laboraré, et per eam duo confundi, quae omnino di- 
stingui debent. Uno verbo Episcopus isclan. contendit Au- 
ditorem SSmum de ratione loquutum esse, qua redditus anni 
1889 dividendi erant; se autem censuum et canonum fru- 
ctus quatuor ultimis mensibus anni 1888 respondentes re- 
clamare, qui vertente augusto 1889 exacti fuerunt. 

Hisce perpensis concludit, quod, admisso censuum et ca- 
nonum redditum anni 1888 et 1889 ad lib. 1232 ascendere* 
sibi lib. 1056,90 competere, ex eo quod dioecesim neocastren. 
per 313 dies, seu a prima die septembris usque ad 10 diem 
iulii 1889 administraverat. Ab hac vero summa lib. 1056,90 
detrahendas esse non integras lib. 554,88, ceu ex adverso 
contenditur, sed earum medietatem quae in lib. 277,44 con- 
sistunt, quaeque pro taxis vulgo Manomorta et annui con- 
cursus solutae fuerunt; nec non eleemosynam missarum in 
lib. 273 seminario dioecesano debitas, seu lib. 550,44. 

Iamvero a lib. 1056,90 crediti, subdictis lib. 550,44 ex- 
pensi, remanere, ait, favore suipsius lib. 506,46, quae ab 
Episcopo Valensise solvendae sunt. 

De postremis hisce Episcopi isclan. deductionibus infor- 
matus administrator neocastren. respondit, verum utique esse, 
quod censuum fructus in illa dioecesi ad ultimam diem mensis 
augusti solvuntur; sed esse pariter veritati consonum hu- 
iusmodi solutionem non pro anno iam elapso, sed pro labenti 
anno fieri. Hinc argui contendit fructus vertente mense au- 
gusto anni 1889 exactos, ad hunc annum, non vero ad an- 
num 1888 referri oportere. Dispositione itaque  Auditoris 
SSmi admissa, intelligere haud datum esse, quomodo Epi- 
scopus isclan. tres fructuum partes sibi arrogare valeat, una 
tantum parte Episcopo Valensise relicta. 


NEOCASTREN. SEU ISCLAN. 
Disceptatio Sy no p tica. 


Ex officio perpensum fuit totam quaestionem in hoc ve- 
luti cardine versari, utrum scilicet censuum et canonum fru- 
ctus, qui in illa regione semel in anno, seu die 31 augusti 
solvuntur, omnes in dicto mense maturentur ; vel an tertia 
-eorum pars, ii scilicet quae a prima die septembris ad ulti- 
mam diem mensis decembris decurrunt, anticipati sint nec 
ne. Ab Episcopo Valensise sustineri quidem censuum solutio- 
nem, quae mense augusto locum obtinet, pro anno currenti 
tantum fieri ; verum huiusmodi assertionis nullam sive iuris 
sive facti rationem ab ipso adduci. 

Vicissim fel. mem. S. Pium V in sua Constitutione Cum 
onus apostolicae servitutis die 16 februarii 1569 edita, circa 
sensuum solutionem, $ 3, prohibuisse: Solutiones quas vulgo 
anticipatis appellant, fieri, aut in pactum | deductas. 

Hisce additum fuit constare ex facto, Rmum Barbieri 
Episcopum titularem neocastren., tum cum Episcopo Can- 
dido fructuum portionem ipsi debitam tradidit, hanc regulam 
retinuisse, ut scilicet novi anni fructus a prima die septem- 
bris decurrere inciperent. Hinc si in fructuum divisione 
actualis administratoris neocastren. sententiae standum esset, 
sequeretur, quod Episcopus isclan. tertiam partem fructuum, 
censuum et canonum perdere deberet, quod nullo pacto admitti 
potest. 

Hisce summo veluti ore delibatis, enodandum propositum 
fuit sequens 

Dubium 

An Episcopo losepho Candido ius tantum competat per- 
cipiendi fructus censuum et canonum | mensae X neocastren. 
primo  semestri anni 1689 et aliis decem diebus responden- 
tes ; vel etiam censuum et canonum fructus quatuor  pos- 
tremos menses anni 18868 respicientes in casui 

RESOLUTIO. S. Congregatio Episc, et Regul. omnibus 
mature perpensis sub die 20 martii 1891 respondere censuit: 
Negative ad primam partem : — affirmative ad | secundam. 

EX $. CONGREG. INDULGENTIARUM 


ALBIENSIS de Sodalitatibus Bonae mortis in dicta Archidioecesi erectis. 


Congregatio Primaria quae Bonae Mortis nuncupatur sub 
invocatione D. N. Iesu Christi in Cruce morientis ac Beatissimae 
Virginis Mariae eius Genitricis perdolentis finem habet, ut fide- 
les ad mortem quam felicissime obeundam rite disponantur per 
iugem passionis Christi memoriam eiusque publice privatimque 
recolendae studium, et in primis per vitam recte christianoque 
institutam. 

Huius vero Primariae Congregationis statuta generalia de- 
finiunt quaedam pia exercitia in communi peracta, ita ut soda- 
les conveniant in Ecclesiam Congregationis, vel singulis sextis 
feriis aut diebus Dominicis, vel saltem semel aut bis in mense, 
et in his piis coetibus conciones habeantur et preces una simul 
a Sodalibus fundantur. 

Quum autem Congregationum Bonae Mortis quae "per di- 
versas Orbis partes eriguntur statuta peculiaria originalibus sta- 
tutis, supra recensitis, sint conformanda, quantum tempora et 
locorum adiuncta suadebunt, ideo quaeritur: 

I. Utrum  Primariae aggregari possit Congregatio Bonae 
Mortis quae sub invocatione tantum Sancti Iosephi erigeretur, 
omisso omnino titulo D. N. Iesu Christi in Cruce morientis et 
B. V. M. perdolentis, et cuius statuta nullam habent mentionem 
de piis conventibus atque exercitationibus supradictis pro certis 
diebus, et tantummodo  praescribunt, ut fundantur preces pro 
unoquoque socio cum in agoniam devenerit, ut mortuos sodales 
ad sepulturam comitentur et eleemosynae colligantur ad Missas 
pro sociis defunctis celebrandas: talis enim Congregatio non vi- 


deretur esse eiusdem nominis et instituti? 


II. An Episcopi qui gaudent indulto eis concedente erigendi 
in sua Dioecesi Confraternitates cum Indulgentiis quibus gau- 

dent Archiconfraternitates eiusdem nominis et instituti in alma 
Urbe existentes, erigere valeant pias Sodalitates, uti supra ex- 
positum est, cum Indulgentiis concessis Primariae Congregationi 
Bonae | Mortis? 

Et quatenus negative 

III. Num petenda sit sanatio praedictarum piarum Unionum 
Bonae Mortis in Dioecesi Albiensi erectarum, assumptis tamen 
titulo Unionis primariae et statutis eidem conformibus prouti 
suadebunt adiuncta locorum in quibus iam erectae sunt; an 
potius denuo erigendae? 

S. Congregatio Indulgentiis sacrisque Reliquiis praeposita, 
audito unius ex Consultoribus voto, praefatis dubiis respondit: 

Ad I. Negative. 

Ad II. Negative. 

Ad IIL Negative quoad primam partem; affirmative quoad 
secundam; servato tamen Decreto nuper edito ab hac S. Con- 
gregatione sub die 17 Septembris 1887. (1). 

Datum Romae ex Secretaria eiusdem Sacrae Congregatio- 
nis die 17 Iulii 1891. 


IL. CARD. D'ANNIBALBE Praefectus 


ALEX. ARCHIEP. NICOPOLIT. Secretarius. 


TORNACENSIS de obligatione inscribendi nomina Christifidelium in albo 
Confraternitatum quae scapularibus decorantur. 


Franciscus Labis Canonicus Ecclesiae Cathedralis Tornacen- 
sis humillime proponit Sacrae Indulgentiarum et SS. Reliquia- 
rum Congregationi solvenda dubia sequentia: 

I. An revera, praeter benedictionem et impositionem habitus 
rite peractam, requiratur inscriptio in Albo Confraternitatum pro 
tribus Scapularibus Ss. Trinitatis, B. Mariae Virginis Perdolentis 


(1) Habes hoc decretum Vol. XX, 364. 

et a Monte Carmelo, ut Fideles sic recepti Indulgentias praefa- 
tis Scapularibus adnexas lucrari valeant? — An potius talis 
inscriptio ut congrua tantum habenda sit, ita ut absque Indul- 
gentiarum iactura omitti possit? 

Et quatenus affirmative ad primam partem; 

II. An non opportuna foret inscriptionis dispensatio pro lo- 
cis vel dioecesibus in quibus nulla habentur Monasteria Ss. Tri- 
nitatis vel Servorum B. Mariae Virginis, vel Carmelitarum? 

III. An non opportuna etiam foret sanatio et convalidatio 
receptionum huc usque peractarum, omissa licet inscriptione, 
ne fideles Indulgentiis et gratiis spiritualibus defraudati rema- 
neant et scandalum percipiant? 

S. Congregatio Indulgentiis sacrisque Reliquiis praeposita, 
audito unius ex Consultoribus voto, praefatis dubiis rescripsit: 

Ad I. Dentur Decreta in una Societatis Iesu de Confrater- 
nitatibus ad Dubium IV sub die 16 Iulii 1887 (1); et in una Ca- 
meracensi sub die 18 Augusti 1868 ad Dubium III (2); in una 
a S. Congregatione de Propaganda Fide proposita sub die 26 
Ianuarii 1871 ad Dubium I (3); et tandem in una Ordinis Fra- 
trum Minorum Excalceatorum et Recollectorum sub die 27 
Aprilis 1887 (4). 

Ad IL. Negative et potius omnis cura impendatur ut Confra- 
ternitates erigantur Ss. Trinitatis, B. M. Virginis de Monte Car- 


melo, et Septem Dolorum in una vel altera Ecclesia praesertim 


(1) Habes hoc decretum Vol. XX, 108. 

(2) Prostat Vol. IV, 219. 

(3) En. dubium primum cum responso : 

Dub. L Utrum Sacerdos qui a S. Sede obtinuerit facultatem benedicendi Sca- 
pularia, habeat eo ipso facultatem ea | imponendi | Christifidelibus, et eosdem  ad- 
scribendi | Confraternitatibus a | S. Sede approbatis. 

Resp. Ad LI. Affirmative; ita tamen ut Sacerdotes qui praedictum indultum  be- 
nedicendi Scapularia ab apostolica Sede legitime ^ obtinuerint, penes se habeant 
privatum  regestum, et quamprimum | commode possunt, transmittere teneantur ad 
Superiores respectivae — Sodalitatis vicinioris, canonice erectae, nomina receptorum, 
ut in Album ipsius — Sodalitatis referantur. 

(4) Decretum hoc adest Vol. XIX, 556. 

parochiali ad quam nomina inscriptorum Sodalium deferri pot- 
erunt. 

Ad III. Affirmative, et petitionem sanationum faciendam esse 
ab Ordinario loci. 

Datum Romae ex Secretaria eiusdem Sacrae Congregatio- 
nis die 17 Iulii 1891. 


IL. CARD. D'ANNIBALE Praefectus 


ALEX. ARCHIEP. NICOPOLIT. Secretarius. 


EX S. CONGREGATIONE RITUUM 


MONITUM quoad festa, in kalendariis particularibus perpetuis inserenda 
Ss. confessorum loannnis Damasceni, Silvestri Abbatis, et loannis a 
Capistrano. 


Festa Sanctorum Confessorum Ioannis Damasceni, Ecclesiae 
Doctoris (die 27 Martii), Silvestri Abbatis (die 26 Novembris) et 
Ioannis a Capistrano (die 28 Martii) in Kalendario universali 
Ecclesiae, ex decreto S. R. C. diei 19 Augusti 1890 inserenda, 
assignari poterunt diebus proxime insequentibus vacuis in iis 
Kalendariis particularibus perpetuis, in quibus alia Officia iam 
affixa respectivis diebus reperiuntur. 

Ex Secretaria Sacrorum Rituum Congregationis die 1l 
Iulii 1891. 


IS 
VINCENTIUS NUSSI 5. R. C. Secretarius. 

LITTERAE APOSTOLICAE quibus Deipara Virgo in patronam coelestem 
Congi independentis eligitur. 


Ad perpetuam rei memoriam. Optimae quidem spei, quam, 
recenti Congi Independentis statu sub carissimi in Christo Filii 
Nostri Leopoldi II Belgarum Regis auctoritate constituto, iure 
meritoque conceperamus, fore nimirum ut vastissimis illis Afri- 
cae tractibus, erroris adhuc caligine circumfusis, Evangelicae ve- 
ritatis lumen affulgeret, exitus iam respondisse satis prosperos 
non mediocriter delectamur. Post quam enim in iis regionibus 
Vicariatum Apostolicum per Nostras litteras constituimus, con- 
stitutumque Gongregationi ab Immaculato Corde Mariae vulgo 
« de Scheutveld-lez-Bruxelles » nuncupatae gerendum  tradidi- 
mus, sil vestris illa atque inculta vineae Domini pars, operario- 
rum culturae, ut Nobis significatum est, se facilem praebuit, 
laetosque de se fructus atque uberes coepit polliceri. Nunc vero 
spes Nostra maxime confirmatur atque augetur ex eo, quod 
ipse Belgarum Rex probe intelligens in catholica religione ori- 
ginem et fontes humanitatis inesse, illius propagationi per po- 
pulos ditioni suae recens additos ita favit, ut eiusdem propaga- 
tionis auspex extiterit et patrocinium libens susceperit. Ex quo 
quidem illud obtigit auspicato, quod Belgae complures Regis 
in exemplum ad nova provehendi per africam gentem catholici 
nominis studia statim exarserint, et salutare opus alacri animo 
aggressi iam multa perfecerint, quae Nos illis merito gratule- 
mur. Quibus in rebus dum singularia divinae providentiae be- 
neficia agnoscimus, non minus miramur studium et constan- 
tiam tot lectissimorum virorum, qui primaevos evangelii nuntios 
aemulati, et non aliam sibi deposcentes mercedem, quam salu- 
tem animarum, per africanas regiones serunt verbum Dei, 
easque nobili sudore fecundant. Itaque cum bonorum omnium 
Datori Deo gratias agimus, tum meritis laudibus libenter pro- 
sequimur praestantes viros, qui christianae afrorum culturae 
praesunt; et placet in primis memorare dilectum filium Oswal- 
dum Mariam van den Berghe, Ecclesiae Sancti Iosephi Ant- 
uerpiae Parochum, qui primas Stationes Religiosas, utile qui- 
dem ac fructuosum opus, studio sumptuque suo constituendas 


Ada, Tom. XXIV. fase. CCLXXIX 9 

curavit. Participes cum eo sicut operis, ita gloriae novimus esse 
dilectos filios Comites Mauritium de Ramaix et Florimundum 
de Bergeyck egregie et ipsos de Fidei per Congum propagatione 
merentes, unaque cum iis Leonem van Ockerhout, qui hospita- 
lem domum in egenorum subsidium sua impensa excitavit. Ve- 
rum Nos non ita Belgarum studio in Congi regionibus evangelii 
luce collustrandis permovemur, quam iucunde afficimur singu- 
lari eorum pietate, ac summa fide et spe, quam in Deo positam 
habent. Ipsorum enim plurimi, haud ignari labores suos in 
colendo agro Dominico tam deserto atque aspero haudquaquam 
pares futuros, nisi coelestis vineae Dominus vires suppeditant, 
divinam Eius opem implorandam et interpretem votorum 
adiutricemque adhibendam Immaculatam Mariam Virginem 
concordi studio censuerunt. Nihil immo fore aptius atque op- 
portunius iis visum est, quam ut in abducendis ab errorum su- 
perstitione gentibus Congi, iisque ad veram Christi sapientiam 
advocandis, itemque in servitute Nigritarum delenda, eandem 
sibi coelestem Patronam  adsciscerent Genitricem Filii Dei, a 
quo lumen mentium et filiorum libertatem accepimus. Quibus 
e rebus Dilectus Filius Noster Petrus Lambertus S. R. E. Pre- 
sbyter Cardinalis Goossens ex dispensatione- Apostolica Archie- 
piscopus Mechliniensis et Praeses honorarius illius coetus, qui 
opus fidei in Congo Belgico dilatandae omnimode promovet, et 
Venerabiles Fratres Belgici Antistites una cum Clero et supremis 
Moderatoribus Congi, nec non illustres alii pietate et munifica 
liberalitate viri, quos inter Iubet commendare dilectum filium 
Comitem Iosephum de Hemptinne memorati coetus solertissi- 
mum Praesidem, supplices ad Nos dedere litteras, quibus pe- 
titur, ut Immaculata Dei Genitrix Maria Independentis Congi 
status praecipua apud Deum Patrona auctoritate Nostra Apo- 
stolica renuncietur. Nos piis hisce precibus eo libentius annuen- 
dum censuimus, quo impensiori religionis studio Nobis sunt 
exhibitae; ceterum non sumus dubii quin consilium a memo- 
rato van den Berghe patefactum longius perducatur, adeoque 
confidimus fore ut in libero Congi statu dignum pietate Belga- 
rum, dignum maiestate atque amplitudine augustae Patronae 
templum quamprimum assurgat. Quare, quod bonum felixque 
sit et africae gentis saluti bene vertat, Nos Apostolica auctori- 
tate Nostra per has litteras Immaculatam Virginem Dei Geni- 
tricem Mariam Congi Independentis praecipuam in Coelis Pa- 


LITTERAE 134 
tronam perpetuum in modum constituimus, renuntiamus; Eique 
honores omnes ac privilegia attribuimus, quae principibus lo- 
corum Patronis de iure competunt: ac propterea festum As- 
sumptionis Deiparae die decimaquinta mensis Augusti quotannis 
occurrens, tamquam patronale ibidem haberi et recoli volumus, 
iubemus. Decernentes has Nostras litteras firmas, validas et 
efficaces existere et fore, suosque plenarios et integros effectus 
sortiri et obtinere, illisque ad quos spectat et spectare poterit 
in omnibus plenissime suffragari, sicque per quoscumque Iudices 
ordinarios et delegatos iudicari et definiri debere, atque irritum 
et inane, si secus super his a quoquam quavis auctoritate scien- 
ter vel ignoranter contigerit attentari. Non obstantibus in con- 
trarium facientibus quibuscumque. Datum Romae apud S. Pe- 
trum sub Annulo Piscatoris die xxi Iulii MDCCCXCI, Pontificatus 
Nostri Anno Decimoquarto. 


L. f S. 
M. CARD. LEDOCHOWSKI. 


EX S. CONGREGATIONE CONCILII 


OLOMUCEN. 


DISPENSATIONIS AB IRREGULARITATE 


Die 30 Maii 1891. 
Per summaria precum. 

COMPENDIUM FACTI. Labente mense Martio praeteriti an- 
ni, Franciscus parochus et decanus in archidioecesi Olo- 
mucensi , medicorum iudicio, amputationem manus  .sini- 
strae et brachii fere ad cubitum pati coactus fuit. Nam 
morbus qui citra omnem decani culpam a parva felini un- 
guis laceratione ortum habuerat, adeo in dies excreverat, 
tam funestos ferens effectus, ut brevi vitam ipsam in discri- 
men adduceret. Diuturna tandem infirmitate convalescens et 

postquam ope fictitii brachii et manus affabre elaboratae om- 
nem deformitatem  abstulisset, preces S. C. C. remisit ut 
dispensationem ab irregularitate assequi valeret.  Precibus- 
medicorum attestationes adiectae fuerunt, ex quibus nonnulla 
excribenda sunt. « Truncus antibrachii solum octo cnt. lon- 
gitudinis remansit, conservata tamen est sana articulatio 
cubiti, apta ad omnes motus huiusce articulationis, nempe 
ad flexionem, extensionem et supinationem, quae activo modo 
idest ex voluntate decani, et sine auxilio manus dexterae per- 
fici possunt. » Manus vero lignea talis describitur ut facile- 
oculos calamitatis ignaros decipiat. Huius pollex paululum 
mobilis dicitur, qui res leviores tenere possit, reliqui vero 
digiti immobiles et aliquantulum inflexi ut cum dextera pos- 
sint rite coniungi. 

Emus Archiepiscopus consuetum experimentum coram duo- 
bus caeremoniarum magistris peragi mandavit, qui accuratam 
relationem conscripserunt. Ex ea patet sacras Missae caere- 
monias usque ad hostiae fractionem satis diligenter ab ora- 
tore perfectas fuisse. « Verum, retulerunt, subsequens ho- 
stiae fractio notabiliorem attulit difficultatem, cui tamen sic 
occurrere conabatur noster tam deplorando infortunio affli- 
ctus sacerdos. Quum nequiret fractionem perficere super ca- 
licem, super patenam faciebat eam; porro potuisset quidem 
in fractione hostiae aliquod auxilium ei ferre manus artifi- 
ciosa, detinendo paululum hostiam, ne ipsa durante fractione 
super patenam nimis moveretur; quod tamen adiutorium ut 
modicum ita quoque minus dignum videbatur: atque ob idi- 
psum solam dexteram adhibere maluit sacerdos noster. Vi- 
delicet quum sibi praesto esset hostia eiusmodi, in qua dua- 
bus lineis .... signati existérent loci, ubi fractio fieri debet- 
tales autem hostiae apud nos in communi usu sunt-lineas 
istas observans sacerdos, de quo agitur, prius aliquantulum 
infringebat hostiam, deinde eius partem dexteram huc illuc 
versando fractionem perficiebat. Similiter mox particulam a 
sinistra hostiae parte defringebat. Atque dicendum quod res 
ista satis bene successerit, quamquam hoc experimentum ali- 

quoties iteratum fuit: dictus enim sacerdos hoc in negotio 
iam aliquantam dexteritatem acquisierat. Addimus, quod, 
si descripta hostiae fractio leniter fiat, nec ita nobis perti- 
mescendum esse videtur periculum, quod aliqua minora frag- 
menta S. Hostiae perdi possint. Solummodo si praesente in 
Ecclesia copiosissimo populo per calorem, uti fieri consuevit, 
hostia emolliatur, aucta sic difficultas hostiam frangendi, 
ob honorem Sacramenti assistentia sacerdotis vel diaconi ne- 
cessaria fieret. Notatu dignior difficultas adhuc tempore S.Com- 
munionis successit. Etenim, ut sacerdos nominatus ad Do- 
mine non sum dignus dextera sua pectus fundere posset, 
hostiam relinquere debuit in patena usque iacentem; deinde 
sola manu dextera unam hostiae partem alteri parti super- 
imposuit, ut Sacramentum sumere posset ; adhuc etiam frag- 
menta super patenam existentia immediate super calicem 
extergere nequibat, sed postquam sacras micas in corporali 
forsitan existentes collegit, manu dextera patenam tenens, 
artificiosa sinistra corporale aliquantum subie vans, patenam 
*denuo collocavit super corporali, ut pedetentim indice de- 
xtero singula sacra fragmenta caute caperet, inter indicem 
hunc atque pollicem eiusdem manus dexterae super calicem 
portaret inque eum immitteret. Porro cum SS. Sacramen- 
tum sumeret, patenam mento supponere nequi vit ; succedens 
purificatio pariter leniius tantum peragi potuit. » 

Emus Archiepiscopus deinde mentem suam pandens, scri- 
hit nullum scandalum, neque populi notabilem admirationem 
esse pertimescendum, si gratia in casu concederetur ; irreve- 
rentiae vero periculum erga SS. Sacramentum vitari posse 
assistentia sacerdotis vel diaconi a fractione hostiae ad ca- 
licis purificationem. Atque ita concludit: «Denique dicen- 
dum, oratorem morum integritate animarumque zelo eminere, 
cooperationem ipsius in vinea Domini ob sacerdotum penu- 
riam esse desiderabilem; denique eumdem conditione sua esse 
pauperem absque ullis privatis facultatibus; quibus stantibus 
audeo preces et meis adiuvare. » 

Disceptatio Synoptiea. 

GRATIA DENEGANDA VIDETUR. Non idem semper fuit sty- 
lus Sacrae Congregationis in huiusmodi dispensationibus con- 
cedendis. Plura enim referuntur exempla in quibus petita 
gratia denegata est. Sufficiat adducere casum cuiusdam Fran- 
cisci Decio Mediolanensis archidioecesis, propositum inter 
supplices libellos diei 18 Aprilis 1863, in quo cum dispen- 
satio irregularitatis ob amputationem sinistrae manus pe- 
teretur, licet testimonium Vicarii capitularis de illius mori- 
bus et de spirituali fidelium bono ob ven turo adesset, tamen 
responsio data est: non expedire. Et revera agitur de gra- 
vissimo corporis defectu, quo sacerdos minus aptus effectus 
est ad sacras Missae caeremonias peragendas, et cui nullum 
in posterum remedium praesto esse potest. In themate vero, 
uti videre est in allata relatione, non omnis populi admira- 
tio, neque in omnibus casibus fidelium scandalum, vel sin 
minus fastidium excluditur. 

Nihilominus pluries, attentis peculiaribus circumstantiis 
et quibusdam adhibitis cautelis, facultas cum unica manu 
dextera celebrandi concessa est. Ad rem faciunt Litomericen. 
diei 24 Septembris et 17 Decembris 1864, Brixinen. diei 12 
Septembris 1868 et Tor tonen, diei 18 Iulii 1868. Ita pari- 
ter die 27 Novembris 1852 in Bergomen, oratori, cui am- 
putatio tertiam solummodo brachii partem reliquerat, S. C 
respondit: « Dummodo celebret in oratorio privato, et si Epi- 
scopo videatur cum  assistentia | alterius sacerdotis vel diaconi 
pro gratia dispensationis et habilitationis. » Causae autem 
sacerdoti Tauber faventes in praesens non deficiunt. Eius 
enim pietas valde commendatur, et ministerii exercitium in 
tanta sacerdotum penuria desiderabile perhibetur, cum ex 
alia parte oratoris paupertas ad indulgentiam provocet. Ad- 
mirationem vero populi et periculum irreverentiae erga SS. Sa- 
cramentum ipse Emus Archiepiscopus amovet. 

Quibus praenotatis, quaesitum fuit quomodo preces es- 
sent dimittendae. 

RESOLUTIO. Sacra Concilii Congr. re lecta sub die 30 

Maii 1891 censuit respondere: Pro gratia dispensationis * 

dummodo . celebret cum | assistentia alterius Sacerdotis, vel 
diaconi prudenti iudicio | Emi. | Archiepiscopi. 


MAIORICEN. 


IRREGULARITATIS 


Die 30 Maii 1691. 
Per summaria precum. 

COMPENDIUM FACTI. Maioricensis Episcopus, paucis ab- 
hinc mensibus, haec S. Cong. Concilii exponebat: « Iacobus 
dioecesis Maioricensis, vicesimum octavum aetatis suae an- 
num agens, expleto curriculo studiorum in seminario Con- 
ciliari eiusdem dioeceseos et in minoribus initiatus cupit ad 
sacros et maiores ordines promoveri. Cum autem a nativi- 
tate ita caecutiens sit, ut nonnisi difficulter legere queat 
in missali, etiam  conspicillis munitus, humiliter implorat 
dispensationem ab irregularitate ob visus debilitatem, si forte 
adsit .. .. Episcopus infrascriptus certior effectus de ve- 
ritate precum supra expositarum, non potest non patefacere 
quamdam, sua sententia, adfuturam esse indecentiam in Mis- 
sae celebratione ab oratione; namque cum utriusque oculi 
caecutiens sit a nativitate, «etsi sine externa deformitate, 
etiam conspicuorum auxilio vix rite legere possit, ultra de- 
cimae ;metri partis distantiam; adeo ut ad canonis lectionem 
omnino ad missale versus sit oporteat. Aliunde verendum 
est ne, dictam ob causam, in sacro rite perficiendo orator 
insumat ultra dimidiam horam, magno cum fidelium taedio, 
ni ante presbyteratus susceptionem ipsi onus imponatur me- 
moriter sciendi Missae secreta. Exquisita vero mente duo- 
rum medicorum, in scriptis asserunt minime ad omnimodam 
caecitatem deveniendum esse oratorem, nisi aliae intercesse- 
rint causae; nec concors est sententia aliquorum theologo- 
rum et canonistarum, quorum vota hac de re, post diligens 

examen audivi; alii enim certam, alii vero, ni fallor potius 
benignitate ducti, saltem dubiam existimarunt irregularita- 
tem. Eapropter communi consilio casum ad Apostolicam Se- 
dem deferre censuimus pro dispensatione ad cautelam. 


Disceptatio Synoptica 


Quamvis veteres Ecclesiae leges potius animi quam cor- 
poris vitia in promovendis ad ss. Ordines spectari iusserint, 
nihilominus disciplina iampridem invaluit, quae corpore vi- 
tiatus ab altaris ministerio repellit, si talis sit defectus ut 
congruum ordinis exercitium impediat, vel admirationem et 
scandalum afferat. Can. 33 dist. 55, cap. Presbyterum De 
cler. aegrot. et cap. Thomas De corp. vitiat. Inter hos et 
caecutientes adnumerari Doctores communiter docent, ma- 
xime cum vitium oculorum, ut in casu, decenti Missae ce- 
lebrationi obstet et populi admirationem et taedium excitet. 
Unde mirum non est si pluries S. C. C. huiusmodi vitio 
laborantium ordinationem non expedire autumaverit, ut vi- 
dere est in Vercellen. 28 lulii 1860, in Colonien. 13 Se- 
ptembris | 1562 etc. 


Verum e contra non desunt dispensationes in casibus pror- 
sus similibus a S. C. concessae, praesertim si ad oratorum 
preces ratio aliqua et Ordinarii commendatio accederet. Haec 
autem favore lacobi non deficiunt. Siquidem maioricensis 
Antistes addebat: « Alioquin orator probis piisque moribus, 
probata vocatione ad clericalem statum, idoneitate ad gre- 
gorianum cantum organique pulsatione in seminario, deside- 
rio vehementi utilis evadendi Ecclesiae, cui iam inservit 
laudabiliter nunc temporis, ac demum parentum paupertate, 
valde commendabilis existit. Hisce rationibus innixus Epi- 
scopus, et ne afflictio addatur afflicto Apostolicae benigni- 
tati non dubitat commendari petitae gratiae largitionem. » 

Quibus animadversis, quaesitum fuit quomodo preces es- 
sent dimittendae. 

RESOLUTIO. Sacra O. C. re cognita sub die 30 Maii 1891 
censuit respondere: Arbitrio et conscientiae Episcopi. 

PENSIONIS 


Die 11 Aprilis 1891. 
Sess. 24 c. 18 De reform. 


COMPENDIUM FACTI. Raphael Sacerdos dum parochus erat 
S. Bartholomaei civitatis Capuanae ita actus fuit a scrupu- 
lis ut pene amens fieret. 

In hoc rerum statu iterum iterumque institit, ut a pa- 
roeciae cura sublevaretur, et, teste Emo Archiepiscopo, sci- 
mus, eum professum esse contentum futurum, si exaudie- 
tur, simplicis alicuius sacri patrimonii, quod in Dioecesi est 
lib. 170, vel alicuius pensionis, in abdicatam paroeciam, quae 
esse poterat circa 300 libel. 

Porro tunc temporis in ecclesia S. Marcelli, quaedam 
vacaverat capellanía, quae curata vocatur, sed nomine te- 
nus ; nam reapse unicum eius curae onus est missa pro po- 
pulo semel in mense: nihilominus cum ex hoc titulo a con- 
fiscatione immunis evaserit, suo adhuc censu ditatur, purga- 
tarum nempe libellarum 2000 circiter iuxta Curiae regesta, 
aut 1840 iuxta denunciationem olim fisco factam, aut etiam 
minus, si sacerdotem Raphaelem audias. Quidquid sit, investi- 
te hoc beneficio eo honore gaudet, ut in coetu parochorum 
civitatis connumeretur, et perinde ac ceteri parochi titulum 
et insignia canonicorum assumere legitime possit. 

Censuit itaque Emus Archiepiscopus optimum se factu- 
rum si hoc beneficio sacerdotem Raphaelem investiret, eum a 
paroeciae regimine relevando. Res placuit sacerdoti Raphaeli; 
et ideo die 27 Februarii 1888 litterae collativae beneficii de 
more expediebantur. At in his onus investito praefiniebatur 
« persolvendi annuam pensionem | 700 libellarum omnibus 
oneribus immunem* quam | ex facultate per S.  Sedein no- 
bis* ait Emus Praesul, facta* reservamus favore clerici vel 
clericorum quos nominabimus.  » 

Paulo post, nempe die 6 Martii 1888, pensio super re- 

ditibus beneficii S. Marcelli reservata assignabatur sacerdoti 
Munno, qui in Capuano Seminario adiutricem operam ad 
alumnorum aeducationem praestat. Et sacerdos Raphael, cum 
id ei esset nunciatum, quin quidquam opponeret, acquievit: 
imo die 10 Iunii 1888, antequam scilicet in beneficii pos- 
sessionem immitteretur, syngrapham in Curia exaravit, qua 
pensionem se sua sponte acceptare dicebat, ac libenter re- 
sponsurum promittebat. Ast in facto non fuit ita ; quia post 
annum solvere renuit pensionem. 

Citatus in Curia a pensionano, momenta quibus suum 
innitebatur dissensum tum scriptis, tum voce proposuit co- 
ram tribunali seu quadam commissione ab Ordinario electa 
et delegata: quae tamen propositas rationes nihil faciendas 
censuit : imo iam redegerat formalis sententiae schema quo 
ad pensionem illico atque ex integro pendendam Sacerdos 
damnabatur. 

Ast Emus Archiepiscopus censuit, expediens magis futu- 
rum simpliciori forma procedere; et idcirco sub die 19 Se- 
ptembris 1889 litteras Vicarii generalis manu signatas ex- 
pediri iussit, quibus spatium unius mensis praefiniebat pro 
solvenda pensione. 

Ast sacerdos Raphael quin pareret, maluit ad S. Sedem 
recurrere, ab eadem suppliciter exoraturus, ut sententia abro- 
gantur praedicta. 


Disceptatio Synoptica. 


DEFENSIO SACERDOTIS RAPHAELIS. Impugnaturus itaque ar- 
chiepiscopale decretum diei 19 Septembris 1889, quo ad pen- 
sionis solutionem adigebatur, sacerdos Raphael nulla sit in 
sua origine eoquod non est vera pensio, sed mera spoliatio; 
per quam titularis ad miseriam et ludibrium redigitur, post- 
quam Ecclesiae inservient per multos annos. Nam, deductis 
deducendis, residuae sunt lib. 1389 : ex quibus, si dematur 
pensio 700 libellarum pro primo et 700 libellarum pro al- 
tero anno pendenda, non modo nihil erit beneficiato resi- 
duum, sed aere alieno adhuc ipse gravabitur, quin ei super- 

sit .quo--vivat. Unde nonnisi in tertio anno meliori sorte do- 
nabitur. 

Verum ne tum quidem deerunt angustiae ; nam cum 
pensio ferme ad dimidium redituum beneficialium  attingat,, 
dimidium ferme proventuum subtrahet beneficiato, qui proinde 
dum ab initio nil nisi onera assequi valuit, tertio anno et 
deinceps reditus vix habebit, quibus vivat. Atqui hoc nedum 
ab aequitate canonica, sed ab ipsa iustitia alienum et pror- 
sus abnorme videtur. Unde, prout actor concludit, pensio de 
qua quaestio non possibile onus, sed verum spolium et in- 
iustitiam constituit, ideoque est nulla. 

Quin obiiciatur, Sacerdotem Raphaelem pensionem sponte- 
ab initio acceptavisse. Nam responderi posset, eum illam 
acceptavisse hac dumtaxat ductum opinione, quod salva sibi 
adhuc foret pars, qua ad decentem vitae sustentationem in- 
digebat, quaeque ex proventu beneficiorum deducenda semper 
est, et quidem ante omnes alias solutiones ad instar expen- 
sarum, quae fiunt pro recollectione fructuum iuxta textum 
in cap. Cum secundum Be praebenda et cap. i eod. fit. 
in VI cum De Luca Be pension, pluribus in locis. Unde 
regula est, quod quoties beneficii fructus  beneficiato  suffi- 
cientes non sint ad honestam substentationem, pensio, si 
quae sit, aut minuenda aut tollenda est. 

Neque ulterius obiiciatur, Enium Archiepiscopum hac in 
re facultate apostolica processisse. Quoniam et huic difficul- 
tati sua in promptu est responsio. Sane apostolicae poeni- 
tentiariae indultum, quo usum esse dicit Emus Antistes, ius 
et licentiam imponendi pensionem respicit, minime vero quan- 
titatem, quae de cetero iusta et reditibus beneficii respon- 
dens semper esse debet. Adeo ut etsi haec quantitas Supre- 
mae Sedis auctoritate praefinita esset, nihilominus non sus- 
tineretur, si de eius excessu postea constaret. Imo in ipso 
decreto Cum nuperrimis S. C. Ep. et Reg, 28 [Ianuarii 
1871 iubetur pensionis apostolica auctoritate decretae mode- 
rationem imo et extinctionem admitti, quoties pensio in in- 
iustitiam vergat. Statutum enim est « ut amissio vel dimi- 

nutio redituum beneficiorum in communi beneficiarios ac pen- 
sionarios afficiat nullo facto inter ipsamet beneficia ipsasque 
pensiones discrimine, ita ut, praefatis reditibus imminutis 
vel amissis, habita proportione imminui etiam pro rata de- 
beant aut cessare pensiones. » 

Accedit quod pensio, de qua quaestio, iuxta Sacerdotem, 
legitima causa destituitur. Sane inter plures causas quae ad 
pensionem super beneficio reservandam a DD. recensentur, 
unica quae in themate saltem specie tenus invocari posset, 
haec esset, indigentia pensionarii eiusque meritum. Atqui, 
iuxta actorem, sacerdos Munno neque indigens est neque 
peculiari merito excellit. Aliunde vero pensionem sine ali- 
qua iusta causa imponi non posse, exploratissimum est in 
iure ; cfr. De Luca cit. loc. Reiffenstuel ad tit 12 lib. 3 
n. 402* ac fluit ex notissimo ftit. 12 lib. 3 Decret. « ut ec- 
clesiastica | beneficia sine diminutione | conferantur.  » 

Denique, tertio, nullitas pensionis deducitur ex intrin- 
seco formae vitio, qua imposita est. In litteris enim capel- 
laniae collativis pensio reservatur in favorem clerici vel cle- 
ricorum ab Ordinario nominandorum. Ast Ordinarius non 
potest reservare pensionem sibi, aut pro persona nominanda 
vel sibi benevisa et similibus postea declarandis; tunc enim 
reservatio esset simoniaca ex const. S. Pii V » prout habet 
Pax Iordanus fom. 2 lib. 9 limita 4, cum Fagnano aliisque 
ad const. /ntolerabilis S. Pii V. 

DEFENSIO ORDINARII. Verum ex altera parte perpenden- 
dum est, ex ipso superius relato recurrentis testimonio con- 
stare, reditus beneficii S. Marcelli nunc esse sin minus lib. 
1546: et nonnisi in futurum, si nempe praedium 5 modio- 
rum, 100 libellis pro singulis modiis hucusque conductum, 
in posterum non locetur nisi 50 libellis pro modio eventu- 
rum ut capellaniae reditus ad 1300 libellas descendat. Ve- 
rum in hac etiam perdita hypothesi adhuc beneficiato resi- 
duae essent, post solutam pensionem libellae 600 omni onere 
purgatae. Porro contra, huiusmodi redituum quantitatem re- 
clamare minime potest sacerdos Raphael, nec de eius insuf- 

fidentia conqueri, quippe qui ab initio contentum se futu- 
rum profitebatur aut pensione 300 libellarum, aut etiam ec- 
clesiastico 170 libellarum proventu. 

Ceterum nemo sibi facile suadet, capellaniae reditus, 
qui in nuperrima denunciatione fisco facta 1800 libellas- 
excedere, et in curiae regestis bismille libellas attingere dicti 
sunt, his summis tam inferiores esse. Nec verosimile est, 
praedia 100 libellis hucusque locata fore ut in posterum 
vix 50 locentur. Praeterquamquod ex pensionarii testimonio- 
scimus, huiusmodi discrimen ne proximum quidem esse 
nam ait; contractus locationis terminant die 31 Iulii 1892; 
et ideo falsum esse reditum imminuisse. Quapropter usque 
ad illud tempus purgatus reditus 1546 libellarum actori, ex 
ipsa sua confessione, salvus erit. Insuper Ordinarius animad- 
vertit: iuxta relationem ultimam fisco exhibitam, reditus 
ascendunt ad libel. 1840 absque oneribus fiscalibus hinc re- 
siduae sunt actori lib. 1140. Quae summa sufficiens profe- 
cto videtur ad honestam sacerdotis substentationem, in civi- 
tate praesertim ubi nec gravia sunt ordinaria vitae dispendia, 
nec sacerdoti ministeria cum respondentibus stipendiis defi- 
ciunt. 

Quin dicatur pensionem excessivam videri saltem compa- 
rate ad beneficii reditus. Nam etsi admittatur sumptuaria 
ratio quam Raphael proponit, nihilominus salva adhuc ipsi 
foret plus quam dimidia proventuum pars. Porro pensionem 
imponi posse usque ad medietatem redituum, dummodo qui- 
dem reliqua pars congruum adhuc praestet beneficiato emo- 
lumentum, elementare est, prout habetur ex Devoti fom. 2 
De pension, n. 33. Scavini t. 3 De pension, n. 700. 

Accedit in themate actorem professum esse, pensionem 
se libere ac sponte soluturum scriptamque obligationem ad 
hunc effectum in Curia reliquisse. Nec credendum est id il- 
lum fecisse absque sufficienti causae cognitione aut non in- 
tegra libertate ; nam haud in incontinenti syngrapham con- 
fecit, sed ex intervallo, imo post tres menses ab expeditio- 

ne bullae, qua ei beneficium conferebatur, prout in facti spe- 
cie recolitur. Unde praeterquamquod ex lege , in collatione 
beneficii legitime lata, vi insuper pacti seu spontaneae pro- 
missionis ad pendendam pensionem obligari actor videtur, et 
idcirco contra eum urgeri etiam posse principium reg. 21 
iur. in VI « quod semel placuit amplius displicere non po- 
test » cum similibus 7. 5 c. De oblig. et act. I. 75 ff. De 
reg. iur. et 33 iur. in VI cum 1I. 1 ff. De pec. const: ubi 
grave esse fidem fallere insuper traditur. 

Quod si ab initio beneficiatus aliquod pati debuit dispen- 
dium et aes alienum contrahere ob tributa aliasque taxas in 
successione fisco aut curiae solvenda, id non videtur pensio- 
nis obligationem minuere, quia in qualibet beneficii posses- 
sione ineunda similia contingere solent, quae nonnisi ex sub- 
sequentium annorum proventu reparan tur. 

Et haec quidem omnia ad primam pertinent obiectionem, 
qua pensionis nullitas ex sua flagrante iniustitia deduceba- 
tur. Quo vero attinet ad defectum causae, vel ad violatam 
assignationis formam, paucis res absolvitur. Etenim licet 
pensionarius iunior adhuc sit nec in extrema egestate, atta- 
men ob praestita hucusque servitia aliaque maiora quae in 
posterum ab eo praestari sperantur, eius meriti est, ut, iu- 
dicio Emi Archiepiscopi, dignus retributione sit. Porro quanti 
in his rebus Ordinariorum iudicium sit faciendum, neminem 
latet, expressumque habetur, ne plura dicamus, in const. Be- 
nedicti XIV Cum illud. 

Relate vero ad alterum, haec notat Emus Praesul in suis 
litteris: nomen pensionarii reticitum fuisse, ne difficultas et 
dilatio augeretur ex parte Gubernii civilis a quo exequatur 
petebatur. Ratio itaque prudentiae exigebat ut pensionarii 
nomen reticeretur : et in hac re nullam legis offensionem 
haberi, nec posse exinde, tamquam ex formae defectu, nul- 
litatem pensionis deduci certum est. 

His animadversis, propositum fuit diluendum 

Dubium 


An decretum, litteris | diei 19 Septembris 1889  latum* 
sustineatur in casu. 

RESOLUTIO. Sacra C.C. re cognita, sub die 11 Aprilis 1891 
censuit respondere: Affirmative. 


NOVARIEN. 


IURISPATRONATUS 


Die 30 Maii i69. 


Sess. 25 cap. 9 De reform. 


COMPENDIUM FACTI. Die 25 Novembris 1889, ob rectoris 
sui translationem, vacans efficiebatur ecclesia parochialis S. Ma- 
rae de Pombia, iurispatronatus laicalis in novariensi Dioe- 
cesi. Statim Petrus Paulus Boniperti eiusque patrueles fra- 
tres Petrus et Antonius Boniperti penes episcopalem curiam 
steterunt, atque asserentes se patronatus iure in praefatam 
paroeciam potiri, presbyterum Franciscum De Gasperis pa- 
rochum loci Mez somerico* ad sacrorum canonum tramites, 
praesentabant. "Verum paulo post apud Curiam protestatio 
decem et septem incolarum illius paroeciae delata est, in qua 
eos qui ad nominationem devenerant, hoc ius sibi nullimode 
attribuere posse denuntiabatur. Interim Ioannes Baptista De 
Boniperti, qui Parmae domicilium fixit, et huius agnata Io- 
sepha De Boniperti, Mediolani degens, mandabant doctori 
Leopoldo Silvestri ut ipsorum nomine iuspatronatum coram 
novariensi Antistite vindicaret, simulque nova parochi prae- 
sentatione exerceret. Cum autem, vacantis ecclesiae collatio 
ea vice S. Sedi reservata esset, hinc Episcopus de omnibus 
certiorem reddidit apostolicam Datariam, cuius iudicio quae- 
stio S. C. C. examinanda modo proponitur. 


Praemittendum est tum fundationis tabulas, cum etiam 
accuratam praesentationum seriem apud acta desiderari. Do- 

cumentum antiquius quod affertur est quaedam patronorum 
conventio quae anno 1737 Episcopo Cardinali Borromaeo exhi- 
bita est; quamque approbavit Ordinarius novariensis decreto 
diei 12 Decembris 1737, quod ita se habet: « Viso tenore 
concordiae, modis quibus supra initae inter praedictos Mar- 
chionem D. Hieronymum Ferreri ex una parte, et D. Lean- 
drum Boniperti ex alia pro execut. dicti Iurispatronatus, et 
Iuris nominandi ad recensitum Beneficium et Ecclesiam pa- 
rochialem S. Mariae loci Pombia per turnum et alternati- 
vam, eamdem concordiam superius enunciatam de supradicti 
commissione Emi et Revmi d. Cardinalis Episcopi; et viso 
superius expresso voto, approbamus et convalidamus suumque 
plenarium effectum sortiri posse ac debere decernimus et de- 
claramus ; citra semper praeiudicium cuiuslibet tertii; et 
seu etc. 

Praeterea et duplex gentilitium schema ab utriusque par- 
tis contendentibus deductum est, quorum unum cum alterum 
non excludat eaque curia episcopalis recognoverit, authenti- 
citatis characterem praeseferre videntur. Inde eruitur a co- 
muni stipite Bernardo Boniperti eiusque uxore Hyacintha 
Cattaneo quinque filios fuisse progenitos, quorum natu mi- 
nores fuerunt Leander qui cum Marchione Ferrerio conven- 
tionem iniit anno 1737, et Carolus Hieronymus. Ex huius 
Caroli Hieronymi progenie originem trahunt Petrus Paulus 
Petrus et Antonius Boniperti qui presbyterum De Gasperis 
praesentaverunt, dum nobiles Ioannes Baptista et Iosepha de 
Boniperti ab ipso Leandro Caroli Hieronymi fratre pro- 
gnati apparent. Tota igitur quaestio ea est num unus Le- 
ander, exclusis fratribus , iura patroni assequi et retinere 
potuerit. 

Quoad usum patronatus, ait Episcopus, post conventionem 
diei 13 Decembris 1737, Marchio Hieronymus Ferreri nomi- 
navit Sacerdotem Bellini die 14 Iulii 1742; Sacerdos Fasola 
nominatus fuit die 7 Decembris 1761 a Teresia Fasola uxore 
Ioannis Baptistae Boniperti, et matre Leonardi. Aliae autem 
factae sunt nominationes, quarum non reperiuntur actus. 

Tandem exhibitum documentum fuit, ex quo presbyteri An- 
geli Silvestri ad paroeciam de Pombia praesentationem an- 
no 1832 a Leandri posteris factam fuisse deprehenditur. 


Disceptatio Synoptica. 


Et primo favore Petri Pauli, eiusque patruelium Petri 
et Antonii Boniperti adduci potest iuris civilis dispositio qua, 
postquam praetorio, edicto et imperialibus constitutionibus, 
cognati ad legitimam successionem vocati fuere, statutum fuit 
ut germani fratres utpote in eodem gradu, aequis partibus 
haereditatem haberent. Tit V Be success, copiát, et tit. VI 
Be gradibus cognationis lib. III instit. Cum igitur Leander 
de Boniperti in allata conventione perhibetur haeres Fran- 
cisci Cattaneo ab intestato ut illius proximior cognatus, iam 
liquet Leandri fratres et in casu Carolum Hieronymum eo- 
dem iure ad haereditatem venire debuisse. Certum enim est 
et genealogiae schemate comprobatur, utrumque fratrem in 
eodem cognationis gradu cum Francisco reperiri, cum utrius- 
que mater fuerit Hyacintha Cattaneo unde cognatio deriva- 
vit. lamvero si iuspatronatus una simul cum haereditate 
transmissum est, nulla apparet ratio neque ab adversariis 
opponi potest, qua illud in unum Leandrum, exclusis fratribus 
devolutum fuerit. Ad rem  Fagnanus in ll part. 3 Becre- 
tal. cap. Perlatum num 6: «At vero ipsum iuspatronatus 
est individuum, ut hic patet, et est in solidum penes unum- 
quemque haeredum; et hoc ideo est, quia cum sit res sim- 
plex et indivisibilis, pervenit ad quemlibet haeredum in so- 
lidum, etiamsi ex diversis, et inaequalibus partibus sint 
haeredes. 


Verum in themate agi de patronatu haereditario ex ipsius 
allatae conventionis textu forsan eruitur. Dicitur enim ius 
Leandro competere quia successit ceu proximior cognatus ab 
intestato in haereditatem et bona quondam Caroli Francisci 
Cattaneo, eius consobrini; quae genericae voces, nisi ades- 
set qualitas haereditaria, adhiberi minime potuissent. Cete- 

, Acta, Tom. XXIV. fase. COL XXIX. 10 

rum licet illius natura citra omnem dubitationis aleam poni 
non posset, praesumptio semper haereditariae faveret. Si- 
quidem recepta apud omnes doctores est regula quam card. 
De Luca vocat certam et absolutam « ut non constito de 
diversa explicita vel implicita fundatoris voluntate. . . . ius- 
patronatus dicatur haereditarium ad quoscumque, licet ex- 
traneos, vel intestatus haeredes rei familiaris transmissible, 
tamquam existens in haereditate, cuius pars et membrum di- 
citur. » De iurep. disc. LX nm. i. 

Ex his concludunt, Leandrum de Boniperti iniuria pror- 
sus absque fratris mentione cum marchione Ferrerio pactum 
inivisse, quod ideo in praeiudicium prognatorum Caroli ne quid- 
quam vergere debet. Eo vel magis quod, utsuperius dictum est, 
Curia episcopalis novariensis, cum Ordinario conventio appro- 
banda fuisset exhibita, ea verba decreto adiicenda curavit: 
«citra semper praeiudicium cuiuslibet tertii. » Qua clausula, 
dum omnis vis conventioni, quoad patronatus unius Leandri 
probationem adimitur, forsan et suspicio innuitur tunc tem- 
poris aliquid etiam ipsi Curiae de Caroli Hieronymi iuri- 
bus innotuisse. 

Nec ex alia parte silentium Caroli Hieronymi eiusque 
haeredum et contraria observantia valide posset opponi. Nam- 
que forsan anno 1737, quo pactum initum fuit, iam Caro- 
lus e vivis excesserat, et unica eius filia alibi degens, uti 
ex schemate eruitur, superstes erat. Quare cum documenta 
deficiant, quae rem in vado ponere valeant, in tanta cali- 
gine argumentum huiusmodi urgeri nequit. Praeterea ob- 
servantia in casu minime clara est, nec legitimo temporis 
spatio stabilita et quae omnem dubitandi auferat occasionem, 
sed potius incerta, aequivoca, et illationibus eruta quaeque 
proinde nihil probat. Pitonius Disc. eccl. addit. I n. 34 et 
addit. XIV n. 4l. Etenim pro lapsu centum quinquaginta 
annorum vix quinque parohi ecclesiae patronalis S. Mariae 
de Pombia enuntiantur, inter quos duo tantum a Leandri 
posteris praesentati dicuntur. Unde inferri licet et alias 
parochorum extitisse nominationes, modo deperditas, et in 

horum praesentatione etiam Caroli Hieronymi posteros par- 
tem habuisse. 

At dato etiam quod hi numquam praesentandi iure prae- 
teritis vicibus sint usi, non. exinde sequeretur modo a iuris- 
patronatus exercitio posse repelli. Etenim comuniter rece- 
ptum est iurispatronatus usum esse facultativum, ideoque 
contra non decurrere praescriptionem ad tradita per Pito- 
nium Je controversiis patronorum  alleg. LXVI n. 30 et 32* 
« et hoc actu negativo non remansit deperditum iuspatro- 
natus, cum praesentare sit actus facultati vus per cuius omis- 
sionem non amittitur ius praesentandi, nisi concurrente con- 
tradictione cum acquiescentia subsecuta. » 

Aliunde tamen non minora perpendenda sunt favore Io- 
annis Baptistae et Iosephae Boniperti. Et primo conventio 
quam superius retulimus inter Marchionem Ferrerium et Lean- 
drum de Boniperti ita explicanda videtur, ut demonstret in 
solis contrahentibus ius nunc controversum extitisse. Nam 
cum a cardinali Episcopo conventionis probatio exquireretur, 
exponebatur documenta allata fuisse quae rem penitus in 
lucem proferrent: admissus fuit Leander a s. Sede ceu le- 
gitimus compatronus pro altero dimidio vocis dictae Eccle- 
siae paroecialis , veluti liquet ex documentis , quae exhi- 
bentur. Quod si modo documenta haec habere non possumus, 
non exinde ius Leandri imminui censendum est. Ea vero 
quae de successione fratrum ab intestato fusius ab adversariis 
affirmantur, merae sunt coniecturae quae nullo probabili 
argumento innituntur. Ex facto enim quod marchio Ferrerius 
cum uno Leandro de alternis parochorum nominationibus pa- 
ctus est, praesumptio oritur, iuspatronatus uni Leandro fuisse 
transmissum. Nec satis exploratum est quibus legibus seu 
potius statutis particularibus eo temporis legitimae succes- 
siones in ea parte novariensis Dioecesis de vol verentur, ut 
concludens illatio hinc deducatur. Praeterea ut omnia quae 
adversarii dictitant eorum ius ad praesentationem évincérent, 
probandum esset maiores haereditatem adi visse, quae « aditio* 
utpote actus facti non praesumitur sed ab allegante probari 

debet. » Card. De Luca De iurep. disc. LX n. 5. Clausula 
vero in approbatione ab Ordinario apposita, « citra semper 
praeiudicium cuiuslibet tertii » videri posset adiecta ex stylo 
curiae, cum huiusmodi clausulae praeservativae vel dubita- 
tivae, quae tamen parum aut nihil operantur, apponi soleant 
praesertim in provisionibus iurispatronatus, teste card. De Luca 
De iurep. disc. Ill n. 13 et 14. 

Quae cum ita sint, potius tenendum esse, animadvertunt 
iuspatronatus paroeciae S. Mariae de Pombia non esse hae- 
reditarium, sed vel reale vel fideicommissarium. Atque eo 
magis quia initio conventionis marchio Ferrerius enunciatur 
Feudatarius e Varallo Pombia, et Pombia, et veluti succes- 
sus in haereditatem et bona etc. quae licet de Leandro de 
Boniperti haud praedicentur, valere tamen edicunt ad expli- 
candam iurispatronatus naturam ab utroque, aequis parti- 
bus eademque successionis ratione, possessi. Porro ex ipso 
genealogico schemate ab adversa parte prolato, constat Le- 
andrum natu maiorem Caroli Hieronymi extitisse; quare 
posito quod ceteri fratres praemortui essent, coniici forsan 
posset ad eum primogeniti iura de venisse. Praesumptio vero 
qualitatis haereditariae in casu dubio ita intelligenda est, ut 
locum minime habeant si iurispatronatus natura alio argu- 
mento, imo « circumstantia inductiva » quae fundationis ta- 
bulas suppleat, demonstrari possit, ut docet saepe memora- 
tus card. De Luca De iurep. disc. LVI n. 3. 

Ast parumper supposito quod adhuc dubium aliquod circa 
naturam huiusmodi iurispatronatus remaneat, dilui profecto 
contendunt ex ultimo statu et immemorabili observantia, 
quae minime incerta proclamari potest. Siquidem ab anno 1742 
usque in praesens quinque parochorum nominationes peractae 
sunt, quas, nulla alia interiecta, integrum lapsum centum 
quinquaginta annorum bene explere posse autumant. Harum 
vero tres a marchione Ferrerio et vicissim duae a Leandri 
nepotibus, ad quos tertia modo pertinet, factae fuerunt. Fa- 
ctae autem fuerunt privative ad alios de Boniperti et ipsis 
scientibus, quia ibi commorabantur, quin umquam pacifica 


NOVARIEN. 44 
possessio interrumpere tur. Iamvero ad ultimum statum ha- 
bendum non requiritur quod plures presentationes per im- 
mémoriale tempus, effectum suum sortitae fuerint; nam 
quando agitur de Ecclesia iuripatronatus certe subiecta, et 
praescriptio est tantum contra patronos, sufficit, iuxta Do- 
ctores, unicus praesentationis actus cum debito tempore 
Barbosa ad Conc. Trid. sess. 25 cap. 9 de reform, n. 22. 
Ferraris v. luspatronatus art. 1 n. 4l. Debitum tempus 
centum quinquaginta annorum lapsu constitui, nemo est qui 
neget. Adest enim centenaria et immemorabilis observantia, 
cuius tanta virtus est ut, nisi contraria probatione elidatur, 
nullus validior titulus et in materia iurispatronatus allegari 
possit. De Luca De iurep. summ. n. 51. Qui igitur in quasi 
possessione iuris praesentandi sunt concludunt nihil esse in- 
novandum cum, sicuti declaravit S. R. Rota in Mantuana 
coram  Ursino die 3 lunii 16859 $ Altera autem, |«obser- 
vantia sit optima interpres cuiuscumque dispositionis et re- 
cte quoque declaret, nedum qualitatem iurispatronatus, sed 
quales etiam personae in eo comprehendantur. » 

Hisce ex utraque parte aequa lance libratis, propositum 
fuit diluendum sequens 

An et cui in casu danda sit institutio ad Paroeciam 
S. Mariae de Pombia. 

RESOLUTIO. S. C. C. re disceptata sub die 30 Maii 1891, 
censuit respondere: Jnstitutionem | dandam esse praesentato 
vel praesentanda (a successoribus | Leandri | Boniperti, | salvo 
partium | iure | agendi in petitorio, | coram | Curia episcopali 
super pertinentia — patronatus. 


dior 

CUNEEN. 


ADIUDICATIONIS REDITUUM 


Die 30 Man 1691. 
Sess. 24 cap. 13 De reform. 


COMPENDIUM FACTI. Capitulum S. Mariae vulgo del Bosco 
civitatis cuneensis, anno 1817 a Summo Pontifice Pio VII 
fel. rec. ad Cathedralitatis honorem evectum, olim  decern- 
et novem canonicis constituebatur. Ex his tres qui insimul 
dignitates sunt, paroeciam in civitate obtinent, ex ceteris 
vero septem laicali iuripatronatus obnoxii erant, reliqui vel 
iurispatronatus mixti vel liberae collationis. Reditus cano- 
nicatuum duplici ex proventu derivant, praebendae scilicet et 
massae communis. Praebendae ab invicem seiunctae unius- 
cuiusque canonicatus propriae admodum variae etiam nunc 
recensentur, cum earum maior reditus ad annuas libellas 
octingentas, minor vero neque ad libellas octoginta pertin- 
gat. A massa autem communi, detractis pluribus oneribus 
suppeditantur quotidianae distributiones, quas ad normam 
S. Tridentinae Synodi divinis interessentes percipiunt. Hu- 
iusmodi distributiones, si excipias secundam et tertiam di- 
gnitatem, quae minorem habent partem, aequis portionibus 
inter canonicos dividi solent, ita ut earum quaelibet, iuxta 
deducta a Capitulo, summam 350 libellarum olim conficeret. 

Promulgata pseudolege civili diei 15 Augusti 1867, qua 
statuebatur ut canonici ecclesiarum cathedralium  duodena- 
rium numerum non excederent, septem canonicatuum  sup- 
pressio in Capitulo cuneensi facta est. Hos inter praeter 
sex praebendas iurispatronatus laicalis, adnumeratus fuerat 
canonicatus Delia Chiesa, mixti iurispatronatus, qui tamen 
anno 1874, reclamante Capitulo, redintegratus fuit ac loco 
ilius suppressus septimus canonicatus pariter laicalis iuris- 
patronatus, cui nomen Quaglia. Verum usque dum illi qui 
suppressas praebendas obtinebant in vivis essent, et modo 
adhuc tres extant, canonicatus subinde vacantes, tempora- 

neae suppressioni subiecti fuere, quoadusque capitulum ad 12 
canonicatus a lege statutos sensim reduceretur. 

Insuper iam die 7 Iulii 1866, et 15 Augusti 1867 ini- 
quiores spoliationis leges praecesserant. 

Etenim bonorum ecclesiae, paroecialibus exceptis, con- 
versio, ut aiunt, decreta fuerat atque eorum reditus taxae 
trigesimi pro centenis suppositi. Huic taxae equidem gra- 
vissimae, quae triginta ex centum redituum partibus ab- 
strahebat et fisco assignabat, tum singulae Capituli cune- 
ensis praebendae, cum etiam communis distributionum massa 
subiecta fuit. Et quoniam massa distributionum annuas 
lib. 14,075,08 attingebat, aerarii officialis epistola die 14 A- 
prilis 1869, statuit « in annue L. 4222.53 l'importare della 
« tassa 30 0(0 dovuta sull'intiero patrimonio del Capitolo 
« ascendente a L. 14,075.08. » Monet vero Capitulum ex 
lib. 14,075.08 quae ut reditus massae perhibentur, solum- 
modo 6,230 pro distributionibus quotidianis canonicis tribui, 
reliquae vero lib. 7,845.08 ad plura implenda onera devo- 
luta fuisse. Quare huiusmodi onere imposito damnum uni- 
cuique canonico libellarum 222,24 obvenisse affirmat. 

Verum deinde spoliationi remedium parce allatum est 
per novam legem anni 1873; qua constitutum fuit, quod 
taxa trigesimi pro centenis applicaretur tantum parti ex an- 
nuali redditu excedenti libellas 800 pro canonicatibus, et 
500 pro aliis beneficiis Ecclesiarum cathedralium.... Dispo- 
sitio huius articuli haud applicabitur canonicatibus, quorum 
redditus excedit libellas 1600, aliisque beneficiis, quorum 
redditus excedat libellas 800. 

Tum ab aerario restitutio facta est summae ultra novae 
legis praescripta iam detractae , quae in Capitulo cuneensi 
pro unoquoque canonico lib. 240 fuit. Notandum hic venit 
inibi praeter dignitates, quatuor tantum canonicatus nuncu- 
patus Ghisolfi et Delia Chiesa adnumerari. Iamvero cum et 
his sicuti ceteris canonicis restitutio lib. 240 facta fuerit, 
evenit ut dum reliqui plene redintegrati evaserint hi falci- 
diam trigesimi pro centenis in summa libellas 800 excedenti 

adhuc perferre debuerint. Et quoniam, ut superius dictum 
est, canonicales reditus in cathedrali ecclesia cuneensi du- 
plici proventu coalescunt, quaestio enata est num et qua 
quota praebendae particulares, vel potius communis distri- 
butionum massa taxae essset subiicienda.  Aerarii officiales 
prius de praebendis redintegrandis solliciti ex libellis 240 
canonicatui Ghisolfi restitutis, lib. 255 inscripserunt favore 
praebendae, quae ita reditum lib. 750 iterum obtinuit, et 
solummodo lib. 15 favore massae. Sic pariter lib. 240 as- 
signatas possessori canonicatus Delia Chiesa ita diviserunt 
ut praebenda, tributis lib. 201.06 rursus ad lib. 607 ascen- 
deret, dum massa dumtaxat lib. 38,94 consequeretur. 
Huiusmodi divisionem aegre tulit Capitulum, cui cum 
fiscus declarasset id « non portare veruna conseguenza in 
ordine alla costituzione interna del capitolo » nova partitio 
aequior visa est. Perpendens igitur quod aliorum canonica- 
tuum intuitu communis distributionum massa restitutionem 
libellarum 197 pro unoquoque assecuta fuerat, voluit ut 
etiam a ditioribus praebendis aequali portione redintegrare- 
tur. Hinc contendit ut canonicatus theologalis Ghisolfi alias 
lib. 182 et praebenda Delia Chiesa lib. 158.06 quotannis 
communi massae restituérent: interim vero controversi re- 
ditus apud capituli thesaurarium depositi sunt. Ex hoc gra- 
vis et diuturna quaestio agitari coepit capitulum inter et 
canonicos Ioannem Rossi et Carolum Pellegrino, possessores 
praebendarum Ghisolfi et Delia Chiesa, quae, cum nullimo- 
de componi posset, tandem coram S. C. C. deducta fuit. 


Disceptatio Synoptica 


QUAE FAVERE VIDENTUR DUOBUS CANONICIS. Canonici 
Rossi et Pellegrino, qui in huiusmodi causa actores sunt 
pro viribus tuentur summam lib. 240 ita dividendam esse, 
ut prius praebendae Ghisolfi et delia Chiesa redintegratae 
evadant et tantum quod reliquum est in massae compensa- 
tionem cedat. Idcirco recolunt praebendas ante legem, quam 

conversionis vocant, suam dotem in bonis immobilibus pror- 
sus a massa distinctam habuisse, quae si iacturam perferre 
coacta esset, ipsis tantum exinde damnum  obvenisset. Ita 
pariter distributionum massa omnino separatum a singulis 
praebendis patrimonium modo etiam constituit, cuius immi- 
nutiones, nulla habita causae ratione, omnes semper aeque 
pertulerunt. 

Quamobrem aliquando accidit, ut quotae a recentiorum 
canonicatuum fundatoribus in massam collatae detrimentum 
aliquod acceperint, quin ex eo particulares praebendae ad il- 
lam redintegrandam adactae fuerint. Hanc vero praxim in 
capitulo cuneensi etiam nunc pro aliis praebendis vigere af- 
firmant. Siquidem, aiunt, tres adhuc sunt canonici qui prae- 
bendas possident a gubernio suppressas et alii duo, qui ca- 
nonicatus obtinent a patronis redemptus quorum omnium in- 
tuitu ne hilum quidem massa communis in restitutione ta- 
xae consecuta est, et qui tamen ad distributiones percipien- 
das absque discrimine cum aliis admittuntur. Hoc posito cum 
fiscus prius aliquid et a praebendis et a massa separatim 
abstulerit et deinde praebendis quod eripuerat reddiderit, nulla 
est causa cur massa communis ab iis fiat indemnis, quae quod 
iam suum erat dumtaxat receperunt. 

Quis, aiunt, me heri una cum Titio a latronibus spo- 
liatum hodie vero plene integratum, ad compensandum Ti- 
tium adiget eo quod ex parte tantum, quin per me steterit, 
sua recuperavit? Concludunt igitur massae quidem quod suum 
est deberi, sed id non a praebendis Ghisolfi et Delia Chiesa, 
verum ab aerario despoliatore esse praestandum. 

Praeterea evincere satagunt, massae communis redinte- 
grationem cum praebendarum detrimento sacris canonibus re- 
pugnare allato cap. Cum causam 36 De Praeb, et dignit. 
-ibi - « Consultationi vestrae taliter respondemus, quod 
nostrae intentionis non extitit, ut pro integratione praeben- 
dae supradicti canonici, praebenda de novo aliqua sciiidere- 
tur. » Verum, arguunt, si pro unius integritate praebendae 
alterius divisio prohibetur, neque massa communis erit hoc 

pacto restituenda, quia cum eadem utriusque casus sit ratio 
eadem debet esse iuris dispositio. 

Inepte igitur a capitulo invocari censent Sacrae Triden- 
tinae Synodi decreta de quotidianis distributionibus instituen- 
dis vel augendi s. Nam ex eo quod statutum fuerit tertiam 
fructuum partem esse in quotidianas distributiones conver- 
tendam et ad hoc etiam licere Episcopis nonnulla beneficia 
supprimere, non exinde sequitur ius esse capitulo particula- 
rium praebendarum reditus pro lubitu imminuere. Atque hic 
enarrant massam communem in cuneensi Capitulo non tertia 
parte proventuum beneficiorum fuisse constitutam sed sum- 
ma quadam a fundatoribus assignata, sunt enim canonicatus 
fere omnes iuspatronatus obnoxii, quae admodum varia fuit 
licet fructus aequalibus portionibus pro rata servitii canoni- 
cis distribuerentur. Quare partitionem lib. 240 a capitulo 
petitam iuri canonico, aequitati et capituli consuetudini mi- 
nime conformem proclamant. 


Neque aliunde ullimode obstare animadvertunt civilis au- 
ctoritatis dispositionem, quae taxae trigesimi pro centenis il- 
los subiicere voluit qui proventu beneficiali ultra lib. 800 
fruerentur. Etenim extra omnem dubitationis aleam positum 
est nullum prorsus civili potestati in res et personas ec- 
clesiasticas ius competere, ita ut si quid etiam in Ecclesiae 
commodum decerneret omni firmitate et robore lex huiusmodi 
desti tueretur. Innocentius III cap. Ecclesiae De const. Qua- 
propter inanem laborem aggreditur capitulum cum omni di- 
ligentia perscrutatur spiritum legis, quae latrocinium potius 
quam lex esset nominanda. 

Ad hoc tantum fisci rationem habendam esse putant, 
ut appareat cuinam summas ablatas restituere voluerit; quod 
tamen in themate inscriptione in syngraphis debiti publici 
abunde demonstratum est. 

Praesertim quia, ut canonici Rossi et Pellegrino valde 
conqueruntur, quando partialis restitutio ab aerario facta 
fuit, capitulum nullum non movit lapidem ut cum praeben- 
darum damno maior summa massae communis favore inseri- 

beretur; quod nihilominus, vacante tum utroque canonicatu 
Ghisolfi et Delia Chiesa, minime obtinere valuit. 

Perperam vero adduci, edicunt, factum quod praebenda 
Ghisolfi ex legato canonici Abella augmentum quotannis li- 
bellarum 150 suscepit. Nam voluntas pii testatoris quae 
semper inviolabiliter servanda esset, eo forsan spectavit, ut 
sua liberalitate canonicatum augeret, qui utpote theologalis 
peculiaria onera habet adnexa. Ceterum nullum exinde da- 
mnum capitulo obvenit; nam lex diei 15 Augusti 1867 ta- 
xae trigesimi pro centenis reditus ecclesiasticos tunc existen- 
tes tantum subiecit, minime vero qui posterius habiti sunt. 
Unde cum legatum canonici Abella primum die 1 lIanua- 
rii 1869 perceptum fuerit, nulla est ratio cur dubitet ca- 
pitulum hanc fuisse causam imminutionis summae ab aera- 
rio massae restitutae; quod aliunde etiam ex fisci «litteris 
evidentissime apparet. 

Tandem memorant in sui favorem causam Theanen, co- 
ram S. C. C. agitatam die 15 Iunii 1889 et 19 Martii 1873 
quae praesenti similis prorsus videtur. Agebatur enim ibi 
de divisione peragenda summae a gubernio restitutae vi le- 
gis 19 Iunii 1873, inter duodecim canonicos, quorum qua- 
tuor tantum reditum ultra lib. 1600 percipiebant. Octo pau- 
periores canonici legi civili innixi a restitutionis beneficio 
ceteros volebant exclusos , qui ex adverso tuebantur fiscum 
quidquid intenderit, de facto massa communi restituisse ideo- 
que summam aeque inter omnes esse partiendae. Verum 
proposito dubio  « An restitutio illius sortis* quam gubernium 
iampridem  detraxerat ob tributum 30  0NO cedere debeat m 
favorem | omnium | capitularium* | an potius octo  tantummo- 
do in casu » responsio prodiit « Affirmative ad primam par- 
tem* negative ad secundam. » Quare inferunt et in themate 
nihil obstare quod praebendae Ghisolfi et delia Chiesa ditio- 
res sint, quominus damnum communis massae inter omnes 
aeque distribuatur. (1) 


(1) Confer Vol, XXII, 287 quo relata iam fuit Theanen. 

QUAE FAVERE VIDENTUR CAPITULO. Ex altera vero parte 
capituli patronus orationem aggreditur aliquomodo clientum 
intentionem primam circumscribens. Ait enim quod licet ca- 
pitulo rationes haud deficerent ad evincendam massae redin- 
tegrationem ex parte praebendarum in libellis 197 in consi- 
lium tamen venit exigendi tantummudo ab unaquaque lIb— 
bellarum 164,75, rationem habens 12 potius quam 10 ca- 
nonicorum in divisione peragenda summae a fisco restitutae. 
Unde petit ut praebenda Ghisolfi alias lib. 149,75 et prae- 
benda Delia Chiesa lib. 124.81 communi massae restituant. 

Deinde vim legis a civili auctoritate latae die 19 Iu- 
nii 1873 perpendens, observat id praecise legem voluisse ut 
pinguioribus reditibus fruentes gravarentur, in exoneratio- 
nem eorum qui tenuem praebendam haberent. Quare ad effe- 
ctum constituendae taxae trigesimi pro centenis ratio ha- 
benda est non solum dotationis ordinariae praebendae, sed 
etiam quorumcumque fructuum quos permanenter beneficia- 
rius officii sui causa percipit. Hinc putat divisionem  sum- 
mae restitutae, inter praebendas Ghisolfi et Delia Chiesa et 
massam communem a fisco peractam, minime legi esse con- 
sonam, sed tantum ob administrationis commodum ab .offi- 
cialibus fuisse adhibitam. Obveniret enim ut duo canonica- 
tus qui reditu fruuntur 800 libellas excedenti, et qui pro- 
inde taxae subiiciuntur nihil omnino ex peculiaribus suis re- 
ditibus persolverent, dum contra eorum onus a communi 
massa sustineretur et proinde etiam ab iis quos lex ob fru- 
ctuum tenuitatem voluit ab onere immunes. Quapropter, 
pergit, non modo legislatoris voluntas, sed etiam iustitiae et 
aequitatis regulae proculcarentur cum divites pauperiorum 
iactura ditiores fierent. Eo vel magis quod taxa soluta fuit 
super reditibus massae haud depuratis ab oneribus et expen- 
sis inhaerentibus, quae maiorem fructuum partem absorbent. 
Verum admissa divisione a capitulo proposita, omnia vitia 
removeri censet patronus et inter canonicos onerum et bo- 
norum aequalitatem restitui. 


Nec obstare dicit quod huiusmodi praelatio massae con- 

cedenda non reperiatur in legis litera; est enim ut supra 
innuit in spiritu legis. Unde saltem ad iniustitiam immi- 
nuendam reditus intelligi putat detractis oneribus et expen- 
sis, ita ut ex summa libel. 240 unicuique canonicatui re- 
stituta libellae 123,60 fpraecapiantur ad redintegrandam 
massam communem taxae super lib. 412, seu summae ab 
oneribus absumptae unumquemque canonicatum gravantibus. 
Hoc ab ipsis fisci officialibus censeri dicit ut colligi est ex 
epistola diei 19 Septembris 1874. 

Facta vero favore massae hac deductione, reliquum sum- 
mae, idest lib. 116,40 ita dividendas existimat patronus ut 
taxae solutae pro reditibus tam praebendae quam massae, de- 
tractis oneribus, ratio habeatur. Praesupposita igitur quota 
massae in libellis 340, si proportio instituatur, quae dedu- 
citur summa capituli petitioni plene respondere affirmát. 

Ulterius monet, ea quae hucusque dixit non modo civili 
legi, sed etiam iuri canonico et praesertim S. Tridentinae 
Synodi legibus cohaerere. Exploratum enim est in gratiam 
divini cultus quotidianas distributiones fuisse institutas, ut 
Sic promptius ac frequentius canonici officiis divinis recitan- 
dis ad ecclesiam convenirent. Ferraris voc. distrib. art. 6. 
Huiusmodi autem distributiones, animadvertit tanto iuris fa- 
vore gaudere, ut Tridentini Patres expresse decreverint Sess.27 
c. 3. De Reform, quod si ob earum tenuitatem negligeren- 
tur vel ;honestae sustentationi minime sufficerent, possent 
ab Episcopis augeri vel imminutis praebendarum reditibus 
vel etiam peracta quorumdam beneficiorum suppressione. Quare 
ex his omnibus eruit massae potius quam praebendarum sol- 
licitam se exhibuisse S. Synodum, quum, ut ipse ait, vo- 
luit ut singulae praebendae, non pro aequali summa, sed 
pro aequali potius quota, prout maior vel minor redituum 
quantitas foret, ad illam constituendam vel augendam con- 
currerent. 

Praeterea putat orator in themate - specialia concurrere 
adiuncta quae capitulo favent. Memorat canonicatum Delia 
Chiesa post litem capituli sumptibus agitatam subrogatum 

fuisse, in locum canonicatus Quaglia, pro quo infrestitutione 
taxae, libsllas 174,44 fiscus massae assignàverat. lamvero 
cum pro canonicatu Delia Chiesa tantum lib. 38.94 massae 
fuerint tributae aequum videtur ut huius praebendae posses- 
Sor curas et expensas capitulo aliquo modo rependat. 

Quoad canonicatum Ghisolfi recolit anno 1869. donatio- 
nem reditus annui lib. 150 factam fuisse a canonico Abella 
non favore praebendae in specie sed in genere favore ca- 
nonicatus. Unde ipse autumat hanc summam esse dividen- 
dam inter praebendam et massam sicuti anno 1838 Episco- 
pus Amadeus Brunus prorsus simile legatum canonici Do- 
gliani censuit distribuendum, ita ut ex lib. 507, praebendae 
300 et distributionum massae 200 tribuerentur. 

Praeterea addit, vi legis 1873 fiscum syngraphas omnes 
reditus tum praebendarum quum massae capituli thesaurario 
tradidisse non vero regio suboeconomo, ut, vacante tum co- 
ram gubernio utroque canonicatu Ghisolfi et Delia Chiesa, 
fieri debuisset. Iamvero edicit, si praebendis huiusmodi redi- 
tus solvendi essent, id resciens regius suboeconomus a ca- 
pitulo summas solutas repetere posset. Quae nulla probatione 
indigere utpote omnibus nota et ab ipsis adversariis admissa 
dicuntur. 

Demum canonicorum Rossi et Pellegrino rationes lrefel- 
lens, adnotat cap. Cum causa ad rem non facere, sive quia 
ibi regula enuntiatur quae in casu patitur exceptionem, sive 
etiam quia hic non agitur de integratione unius praebendae 
cum alia, sed de divisione inter praebendam et massam sum- 
mae a fisco prius ablatae et dein restitutae. Multoque mi- 
nus apologum valere illius qui una cum Titio a latronibus 
spoliatus fuit. In themate enim, ait, agitur de eo qui ha- 
bens propriam et cum ceteris communem crumenam, utra- 
que fuit spoliatus, et quaeritur num iuri et aequitati con- 
forme sit, ut ex summa sibi a latronibus restituta propriam 
crumenam plene redintegret et fere nihil pro communi re- 
linquat . Quod si fisci ministri praebendae redintegrationem 
praetulerunt, hoc tantum ob administrationis commodum 

peregisse existimat, cum declaraverint se minime ingerere 
velle in his quae organicam capituli constitutionem et in- 
ternam administrationem respiciunt. 

Neque obstare censet consuetudinem hucusque servatam 
qua iacturas massae communis omnes aeque pertulerunt; nam 
in casu agitur de partiali redintegratione quae debet esse 
communis sicut communis fuerat iactura. 

Quae omnia confirmat asserens taxam trigesimi pro cen- 
tenis multam exhibere analogiam cum alia nuncupata « quota 
di concorso » imposita a subalpino gubernio die 29 Maii 1855. 
Tunc etiam licet aerarii officiales distributionum massam vel- 
lent oneri obnoxiam, Capitulum a supremo tribunali obtinuit 
sententiam, qua dumtaxat pinguiores praebendae ad taxam 
solvendam adigerentur. 

Postremo animadvertit, quod etsi in praesenti quaestio- 
ne sermo sit tantum de duobus canonicatibus Ghisolfi et 
Delia Chiesa, habito S. C. C. responso, norma erit pro 
summae divisione, etiam quoad alias praebendas quae in si- 
mili conditione versantur. 

Hisce utrinque perpensis propositum fuit diluendum 


Dubium 


An et quomodo summa a fisco assignata pro  partiali 
redintegratione  canonicatuum | Ghisolfi et Delia | Chiesa sit 
dividenda | inter praebendam | eorumdem | canonicatuum — et 
communem  distributionum | massam | in casu. 

RESOLUTIO Sacra Congr. Concilii re disceptata sub die 
30 Maii 1801 censuit respondere; Affirmative pro rata da- 
mnorum, tum praebendae* tum massae et amplius. 

PAROECIAE RENUNCIATIONE 


Die 30 Maii 1691. 
Sess. 24 cap. 18 De reform. 


COMPENDIUM FACTI. Sacerdos Daniel, postquam paroe- 
ciam loci Ussana Archidioecesis calaritanae biennium cir- 
citer rexisset, vertente anno 1885, cum ob susceptas quo- 
rumdam inimicitias in ministerii sui exercitio nonnullas ex- 
periretur difficultates, coram Ordinario beneficii renuntiatio- 
nem emisit. Hanc renuntiationem cuius tenor in actis haud 
extat, et quam pure et simpliciter emissam et a se statim 
acceptatam Archipraesul affirmat, sacerdos Vidili conditiona- 
tam fuisse contendit, licet et ipse fateatur nullam conditio- 
nis mentionem in scriptis reperiri. Nam refert, se ideo pa- 
rochiali beneficio nuncium misisse quia promissionem ab Ar- 
chiepiscopo receperat melioris paroeciae de Quartucciu asse- 
quendae, pro qua insuper venia ab indicendo concursu a 
S. Sede impetranda erat. Re quidem vera eo tempore hu- 
iusmodi preces S. C. C. oblatae fuerunt, atque die 4 Maii 
1885 indultum fuit Archiepiscopo, ut praefatam paroeciam 
Sacerdoti Danieli absque concursu conferre valeret praevio 
examine ceu de more peragendo. Statuta die ad experimen- 
tum in calaritana Curia haud comparuit sacerdos Daniel, 
qui tamen postridie se ad examen subeundum frustra para- 
tum exhibuit cum ea vice prosynodales examinatores abes- 
sent. Interea munus administratoris seu oeconomi paroeciae 
de Quartucciu demandatum illi fuit ; sed ibi etiam brevi ini- 
micitias plebis suae curae commissae ita in se concitavit, ut 
Archiepiscopus a proposito novae paroeciae concedendae re- 
cedere opportunum duxerit. Tum sacerdos Daniel Calarim 
venit, atque, vacante praebenda poenitentiaria in Ecclesia 
metropolitana, bis se concursu sistit annis 1886 et 1887, atque 
periculum ad formam bullae Nuper pro parte Clementis XIV 
pro Sardiniae insula, coram capitulo peregit, quin tamen 
neutra vice electus fuisset. 

Paulo post sacerdotum penuria urgente, Archiepiscopus 
iterum parochialia munia sacerdoti Danieli committere autu- 
mavit, ideoque prius paroeciam S. Eulaliae in civitate Ca- 
laritana, dein Vicariam curatam in oppido S. Sperati et tan- 
dem officium viceparochi loci Guasila eidem proposuit, quae 
omnia tamen suscipere ille detrectavit, nisi canonici saltem 
honorarii nominatio accederet. Quare Archiepiscopus decreto 
diei 28 Ianuarii 1888 poena suspensionis a divinis, quam 
iampridem minitatus fuerat, illum multavit ; a qua tamen 
die 11 Februarii absolvit, promissione in scriptis ab eo exa- 
rata officium in pago Guasila, vix expleta quadragesimali 
praedicatione, suscipiendi. Verum statuto tempore morem 
gerere renuens, rursus die 11 Aprilis 1888 in suspensionem 
haesit. 

Tum primum Daniel penes S. C. Concilii instans ad- 
versus calaritanum Antistitem, quaerimonias suas elevavit, 
quibus pluries et quoad plura iteratis, audito Archiepiscopo, 
die 1 Aprilis 1889 rescriptum fuit : Orator veniam ab Ar- 
chiepiscopo humiliter petat ac stet mandatis eiusdem; idque 
notificetur eidem  Archiepiscopo* qui Oratorem, quatenus gra- 
viores non obstent rationes* ad S. Missae sacrificium* prae- 
viis spiritualibus exercitiis, rehabilitet. Sed cum postea ab 
ipso Archiepiscopo et alia deducta essent, die 10 Septembris 
eiusdem anni, consultius visum fuit rescriptis adiicere ut, at- 
tenta oratoris indole, eumdem ab obligatione suscipiendi of- 
ficium cum cura animarum Praesul dispensaret. His tamen 
minime acquievit Sacerdos Daniel, qui semel atque iterum 
urgens petiit, ut in plenariis S. C. C. comitiis ea facta quae 
primitus originem quaestionibus dederunt ad examen revo- 
carentur. 


Disceptatio Synoptica 


DEFENSIO PRESBYTERI DANIELIS. Sacerdos Daniel, oblato 
memoriali, ex factorum enarratione triplex ius in sui favorem 
exsurgere contendit. Scilicet .1. ius redintegrationis in paroe- 
ciam de Ussana per regressum ob nullitatem renuntiationi»; 

Acta, Tom. XXIV. fase. CCLXXIX, U 

2. ius assequendi paroeciam loci Quartucciu; 3. tandem ius 
ad praebendam Canonici poenitentiarii in Ecclesia Metropo- 
litana. 

Quoad primum, renunciationem paroeciae fuisse conditio- 
natam defendit, sive ex eo quod, exclusa novae paroeciae 
provisione, nulla suppeteret abdicationi ratio, sive quia haec 
fuit ab Archiepiscopo, ut causa allata ad S. C. C. rescri- 
ptum obtinendum. Quod si absolute et simpliciter emissa ap- 
paret, hoc evenisse refert ob reverentiam et fiduciam, qua 
Ordinarium suum prosequebatur, qui alias eam non acceptare 
nec rescriptum obtinere affirmabat. Enarrat praeterea, se 
renuntiationis formulam scriptis mandasse, verba ipso An- 
tistite suggerente, qui postea adiecit proprio marte « quod 
subscriptus nihil boni in posterum agere potuisset in paroe- 
cia de Ussana » quod si Archiepiscopus autographum osten- 
deret clare posset evinci. Insuper, ait, si renunciatio sim- 
pliciter absque ulla conditione promotionis emissa fuisset, il- 
lico sacerdos Daniel debuisset paroeciae valedicere, dum e 
contra Archiepiscopus voluit illum ibi adhuc per bimestre 
manere, sic facto suo confitens eum esse rectorem illius pa- 
roeciae, donec aliam assequeretur. Dolet proinde numquam 
Archiepiscopum animum habuisse sibi conferendi paroeciam 
loci Quartucciu, et ideo se fuisse fraude deceptum et pro- 
inde, nec liberum, nec voluntarium renuntiationi assensum 
dedisse. Monet ulterius et canonicam formam in casu pror- 
sus abesse. Nam sicut institutio canonica beneficii est actus 
publicus et solemnis, sic, ait, debet esse cessio et renuntia- 
tio. Verum renuntiatio paroeciae de  Ussana privata fuit 
omnino, absque interventu cancellarii et testium, et sine ullo 
acceptationis archiepiscopali decreto, quaemadmodum appare- 
ret si Ordinarius omnia documenta in lucem proferre vellet. 
Nec obiiciatur abdicationis causam legitimam extitisse ini- 
micitias, quas parochus Daniel ob sui ministerii et Ecclesiae 
iura suscipere debuit. Etenim praeter quam quod illas parvi 
momenti fuisse edicit, si omnis molestia esset causa cano- 
nica renuntiationis, ansa populis ad parochos vexandos prae- 

beretur et omnia péne beneficia et ecclesiastica munera re- 
nuntianda ac dimittenda essent, eo quia nullum sit officium 
quod adversarios non experiatur. Unde concludit hic non fa- 
cere ad rem notissima verba: « quem mala plebs odit. » 

Deficiente autem canonica renuntiationis causa, nullam 
esse renuntiationem evincit auctoritate S. R. R. in Raven- 
naten, restitutionis in integrum | 30 lan. 1846 coram Be 
Retro; et in Faventina | immissionis 24 lanuarii 18645 coram 
Muzzarelli « corruit renuntiatio quae sub falso supposito 
fuit emissa, et praesertim si deficit correspectivum » et «re- 
nuntiationes stricte sunt accipiendae, ut quo minus fieri pos- 
sit laedant iura renuntiantis. » 

Ad secundam partem progrediens evincere sategit, obli- 
gationem Archipraesulis sibi conferendi paroeciam de Quar- 
tucciu sive ex S. C. C. rescripto , quod exequi statim de- 
buisset, sive etiam vi factae promissionis. Ideo enim emis- 
sam fuisse memorat renuntiationem paroeciae de Ussana, ut 
meliorem assequeretur, ac proinde extitisse pactum, ex quo 
obligatio producitur. 

Ceterum rationes deficere in themate censet, quibus fas 
esset Antistiti ab executione rescripti et a data fide recedere. 
Nam si statuta die coram examinatoribus ad experimentum 
subeundum non venit, ideo accidit quia a parochialibus of- 
ficiis praepeditus erat, ut epistolio, eadem die Archiepiscopo 
transmisso, significavit. Etenim ut eruitur ex libro defun- 
ctorum paroeciae de Ussana iusta funebria ea ipsa die pro 
quodam N. Bandinu persolvere debuit. 

Neque regerere valeret S. C. rescriptum arbitrio Ordi- 
narii fuisse remissum ; postquam enim hic promissionem de- 
derat ad renuntiationem prioris paroeciae obtinendam non 
amplius poterat, iuxta sacerdotem Danielem , fidem suam 
absque deceptione liberare. 

Ita pariter ut sufficientes causae adduci nequeunt inimi- 
citiae et protestationes incolarum loci Quartucciu. Siquidem 
hae tunc solummodo initium sumpserunt cum Archipraesulis 
voluntas de non conferenda Sacerdoti Danieli ea paroecia 

omnibus innotuit. Facta autem quae huiusmodi simultati- 
bus occasionem praebuerunt duo ab oratore enumerantur. 
Nimirum quia ad praescripta dioecesanae Synodi exorcismos 
baptizandorum prope Ecclesiae ianuam recitaret, et quia si- 
gna diversa aeris campani pro diversitate funerum exequi 
mandaret ; quae profecto minime reprobanda videntur. Acce- 
dit infensum animum erga parochum gessisse solummodo 
aliquos ex infima plebe, qui facile forsan coerceri potuissent, 
et ex quibus nonnullis veniam deinde a sacerdote Daniele de 
irrogata iniuria petiisse dicuntur. 

Ad tertium deveniens probare nititur, electionem cano- 
nici poenitentiarii factam anxio 1887 iustitiae et canonicis 
sanctionibus aperte adversari. Ait enim, electum, quem iam 
capitulum ante concursum designaverat, sive in thesi evol- 
venda, sive in concione recitanda conditionibus a iure requi- 
sitis aliisque a capitulo appositis minime satisfecisse. Quae 
omnia et ipsi Archiepiscopo ita abnormia visa sunt, ut absoluto 
concursu, iuxta sacerdotem Danielem,.rem totam S. Sedi remit- 
tendam esse autumaverit. Hoc autem, dicit, quod in civitate 
Calari tana notum omnibus est, etiam S. C. C. apertum erit 
Sj acta concursus quae in tabulario ecclesiae metropolitanae 
servantur ad se revocare velit. Putat igitur se nonnisi Or- 
dinarii et Capituli privatis simultatibus fuisse posthabitum 
atque iniuria prorsus electionem alterius peractam. 

Praeterea Sacerdos Daniel cum ex amissione paroeciae et 
suspensione a divinis gravia damna perferre debuerit, quae 
sibi imputanda haud videntur, horum omnium emendationem 
seu compensationem a S. C. C. efflagitat. 

DEFENSIO ORDINARII. Verum ex adverso scitum est ad 
renuntiationis validitatem tria apud Doctores requiri; nempe 
quod sit spontanea, quod sit a legitimo superiore acceptata 
et quod ex causa fiat; Reiffenstuel fit. de renunc. sect. l. 
num. i. 

Sane in casu spontaneam paroeciae renuntiationem fuisse, 
nec ipse sacerdos Daniel inficiatur. Conditionis vero melioris 
paroeciae assequendae et consequentis Archiepiscopi promis- 

sionis, quae possent aliquomodo libertatem imminuere nul- 
lam affert concludentem probationem. Cum igitur nulla men- 
tio huiusmodi conditionis in formula resignationis extet, nec 
ab asserente, cui onus probandi incumbit demonstretur, te- 
nendum est pure et simpliciter beneficio nuncium misisse. 
Eo vel magis quod et alia vice prorsus simili animi mobi- 
litate se gessisse scimus ex Archiepiscopi uteris.. 

Nec opponi potest Ordinarii testimonium utpote in causa 
propria esse suspectum ; facile enim credi non potest, ut ait 
Benedictus XIV in Const. Cum illud $ 16 n. 7 Episcopos 
adeo suae, non minus quam alienae salutis immemores, ut 
odio vel favore moveantur, et dicant bonum malum, malum 
bonum ponentes tenebras lucem et lucem tenebras. Quare 
applicandum potius videretur cap. 3 de rest. spol « Man- 
damus quatenus si vobis constiterit quod praefatus nullo 
metu vel vi coactus, sed spontanee fpraelibatam ecclesiam, 
taliter abiuraverit : ei super hoc perpetuum silentium impo- 
natis. » 

Quod autem alia requisita ad validitatem renuntiationis 
adfuerint constat ex iis quae Ordinarius in sua informatione 
subdit : praevio concursu, ait, nominatus fuit ad Paroeciam 
Ussana, sed post annum renuntiare debuit paroeciam dictam, 
eoquod esset cunctis invisus ; idque fecit pure et simpliciter 
et ego debita forma renunciationem excepi. 

Et alibi ait Ordinarius , nunquam de moribus Danielis 
aliquid dicendum censui; sed retuli, eius indolem superbam, et 
asperam semper fuisse erga suos paroecianos ; ita ut coactus 
fuerit transire brevi de paroecia in paroeciam. 

Probata igitur ex relatis apparet, tum renuntiationis ac- 
ceptatio, quae debito modo peracta asseritur, cum etiam le- 
gitima abdicationis causa, quae in. plebis odio et difficillima 
sacerdotis Danielis natura clarissime habetur. Iamvero si re- 
ceptum in iure est propter odium et inimicitias parochiano- 
rum quandoque parochos esse officio privandos, ut praeter 
alia tenuit S. C. C. in Berthonen. Reinte gr ationis in pa- 
roeciam 21 lunii 1879, in  Camherien. 26 lunii et in Pa- 

tavina diei 11 Septembris 1880, profecto denegari minime 
potest hic iustam resignationis causam adesse. (1) 

In vado posita renuntiationis validitate, Archiepiscopus 
gradum facit ad rationes expendendas, quibus motus ab exe- 
quendo S. O. C. rescripto quoad collationem paroeciae de 
Quartucciu abstinuit. Scribit autem : interdum Daniel ita 
exasperavit populum de Quartucciu, ut, ultra quinquaginta 
homines Curiam adiverint ad protestationem coram vicario 
generali emittendam adversus parochum ; contra quem, dum 
praedicaret, multae voces indignationis elatae sunt etiam in 
Ecclesia. Et ideo, sequitur Episcopus, coactus fui eumdem 
removere etiam ex illa paroecia. 

Itaque cum Archiepiscopo ministerium Sacerdotis Danielis 
in oppido Quartucciu non modo haud utile sed periculorum 
plenum videretur, ut illius plebis et ipsius presbyteri bono 
consuleret de sententia discedere censuit, eo vel magis cum 
S. C. rescripti executio Ordinarii arbitrio fuisset remissa. 

Demum quod attinet geminatum concursum ad praeben- 
dam poenitentiariam obtinendam, sciendum est utraque vice, 
annis nempe 1886 et 1887, sacerdotem Danielem a Capitulo, 
cui una cum Episcopo electio competebat, duo tantum favo- 
rabilia suffragia retulisse, cetera vero ipsi fuisse contraria. 
Quae autem ipse refert de Archiepiscopi et Capituli simul- 
tatibus, nec non de irregularitatibus in concursu peractis 
nihili facienda esse Praesul censet. 

Hoc unum his addam, quod licet ius aliquod sacerdoti 
Danieli quoad hoc competere posset, illud amisisse dicendum 
est, cum tempore a iure statuto appellationem haud inter- 
posuerit. Ipse enim saltem interiecta mora unius anni pri- 
mum de canonici poenitentiarii electione conquestus est, cum 
e contra tralatitium in iure sit tempus pro appellatione a 
mala relatione examinatorum et ab irrationabili iudicio Epi- 
scopi dumtaxat ad decem dies protendi, ut expresse S. C. C. 
declaravit die 16 Novembris 1720, et pluribus decisionibus 
deinde firmatum est. 


(1) Dertnonen. adest Vol. XII, 563; Camberien. Vol. XIV, 172; Patavina Vol. XIV. 292. 

His itaque perpensis, proposita fuerunt diluenda 


Dubia 


L An sit locus reintegrationi ad paroeciam | de | Us- 
sana, seu translationi ad illam | vulgo de | Quartucciu in 
Casu. 

Et quatenus negative ad utrumque 

II. An et quomodo sit providendum — precibus | oratoris 
in casu. 

RESOLUTIO. Sacra C. Concilii re disceptata sub die 31 
Maii 1891, censuit respondere : Ad I. et IIl. Negative in 
omnibus et amplius : ac Sacerdos Daniel graviter moneatur 
de contumeliosa scriptura, quam S. Congregationi obtulit ; 
et ut redierit in Dioecesim veniam a suo Archiepiscopo hu- 
militer — petat. 


REGIEN. 


MATRIMONII 


Die 27 lunii 1691. 
Sess. 24 cap. 1 De ref. matrim. 

COMPENDIUM FACTI. Remigius Dioecesis regiensis oppidi 
Stioli viduus, quatuor filio? habens, die 18 Septembris an- 
ni 1886 quin civilia acta perageret, et canonicarum denun- 
ciationum dispensatione obtenta, cum Caecilia matrimonium 
inivit. Per tres menses pacifice cum sua uxore cohabitavit, 
quamvis debitum matrimoniale adimplere nequiverit, non 
obstantibus frequentibus in die conatibus adhibitis ad co- 
pulam habendam. Attamen nulla interveniente causa bis 
Caecilia eum deseruit et domum paternam petiit, et se- 
mel et iterum Remigius patienter eam in sua domo recepit. 
Interea Caecilia bis venenum Remigio obtulit in pulmento 
primum et postea in vino, et a domo maritali aufugit ad 
domum paternam. Tunc Remigius statuit firmissime eam 

amplius non recepturum, et ad Curiam episcopalem se con- 
tulit postulans, ut declararetur irritum et nullum fuisse ma- 
trimonium, quod cum Caecilia inivit, utpote impedimento 
impotentiae ex parte mulieris irretitum. 


Disceptatio Synoptica 


VOTUM CANONISTAE. Episcopalis Curia, ait consultor, de- 
finivit minime constare de nullitate coniugii. Mihi autem 
videtur oppositum. Agitur enim de impotentiae impedimento, 
quod nullum ac irritum facit matrimonium. Sententia Ordi- 
narii debebat definire an. impedimentum huiusmodi existeret 
in coniugio Remigii cum Caecilia. Apparet in sententia quae- 
dam contradictio. 

Si enim validum declaratur matrimonium, quare de po- 
tentia viri loquitur et non de potentia mulieris ? Tacens de 
muliere ostendit dubium inesse an sit potens, vel impos. 

Stante dubio non potest declarari validum fuisse matri- 
monium, sed dubium. Supplex libellus Remigii quaestionem 
de impotentia mulieris proponebat definiri. Quaestio huius- 
modi esse videbatur obiectum sententiae. Ad Sanctam Sedem 
recurrere putabat Iudex ut in matrimonio rato dispensaret. 
Sed erat ne iudex certus quod violata non fuerit virginitas 
Caeciliae, cum ipsa omnino inspectionem recusavit? In pro- 
cessu neque directe neque indirecte testificatur potentia mu- 
lieris ad copulam, nec sermo habetur de eius virginitate^ 

Imo depromitur, ut in sequenti capite demonstrabo, eius 
impotentia. Quaenam rationes suffragari possunt, ut dispen- 
satio concedatur, si in pace coniuges commorati sunt, nec 
unquam discordia animos eorum commovit? Si mulier dese- 
ruit maritum, si ei propinare ausa est venenum, non ex op- 
positione indolis utriusque hoc profecto emersit, sed a calli- 
ditate mulieris quae omnino abscondere satagebat impedi- 
mentum impotentiae quo laborabat. Mortuo enim viro suo, 
ignominia illa penitus ignota permanebat. In praedicta sen- 
tentia, declaratio potentiae ex parte viri dubitare facit an 

mulier sit virgo. Tribus enim mensibus commorans ipsa 
cum viro suo facilime viro petenti debitum induisisse vi- 
detur. 

In causa inquirendum opinor quibus probationibus impo- 
tentiae impedimentum ex parte mulieris demonstrari queat. 
Nam ex parte viri nullum huiusmodi impedimenti signum 
apparet. Quatuor filios procreavit, medicorum inspectioni sub- 
iectus, inventus est potens ad quamvis mulierem accedendi. 
Probationes autem pro explorando impotentiae impedimento, 
iuxta canones, confessio sponsorum iurata cum testimoniis 
septimae manus requiritur ad concludendum, —Laudabilem 
cap. V. Addunt canonistae, et praxis est S. O. C. inspe- 
ctionem corporis a medicis perficiendam. Iuxta canones etiam 
triennalis cohabitatio exigitur ad experimentum. Schmalz- 
grueber, Tom. IV* p. 3* tit XV. Sánchez, De matr. Pi- 
chler. /us. can. lib. IV, aliique. 

In casu mulier omnino respuit inspectionem. Nec suasio- 
nibus parochi, nec "Vicarii exhortationibus, nec parentum 
precibus indulsit, ut matrona quaedam eam inspiceret; imo 
pluries ait: me necabo si cogar ad hoc experimentum. Im- 
possibile videtur experimentum triennalis cohabitationis ; nec 
mulier hoc patitur, nec viro convenit. Ipsa bis e domo viri 
fugit, nec viri faciem aspicere audet, vir cohabitando cum 
muliere uxore sua in periculo mortis esset, quia bis ipsi ve- 
nenatum vinum, et pulmenta venenata praebuit. 

Verum corporum inspectioni aliquando Sacra ista Con- 
gregatio gravibus rationibus dispensando supplevit exigendo 
alia remedia ; et in casu sufficere potest inspectio facta viri, 
ut deducatur, morali certitudine, mulieris impotentia. Coha- 
bitationis triennalis experimentum, iuxta caput Laudabilem 
requiritur quando impotentia aliter probari nequit. Ait enim 
Celestinus III in citato capite V : « Requisisti quantum tem- 
pus indulgendum sit naturaliter frigidis ad experientiam co- 
pulae nuptialis. Nos vero praesenti consultatione sentimus, 
ut a tempore celebrati coniugii sf frigiditas probari prius 
non posset* cohabitent per triennium. » Sed in casu in prom- 

ptu sunt suppletoriae probationes quae iuxta citatum  cano- 
nem sufficiunt ad concludendum. Ait enim Coelestinus III: 
« Si autem quod numquam se invicem cognoverint ambo fa- 
tentur cum septima manu propinquorum, vel vicinorum bo- 
nae famae, si propinqui defuerint, factis sacrosanctis Evan- 
geliis, uterque iureiurando dicat, quod numquam per carnis 
copulam una caro effecti fuissent, et tunc videtur quod mu- 
lier valeat ad secundas nuptias convolare. » Amplissima mo- 
ralis certitudo acquiritur ex confessionibus ultroneis, maxime 
Si contra confitentem concludit aliquem, uti habetur in casu, 
et ex ingenuis testium depositionibus. 


Non solum impotentia ex parte viri nullum efficit ma- 
trimonium, sed etiam ex parte mulieris ; Lucius III hoc de- 
finivit: « Consultationi tuae, qua vos consuluisti utrum fe- 
minae clausae impotentes commisceri maribus matrimonium 
possint contrahere? et si contraxerint an debeant rescindi? 
taliter respondemus quod licet incredibile videatur quod ali- 
quis cum talibus contrahat matrimonium, Romana tamen 
Ecclesia consuevit in consimilibus casibus, ut quas tamquam 
uxores habere non possunt habeant ut sorores. » Ex hoc textu 
deducitur impedimentum dirimens esse impotentiam mulieris, 
et patet illis. verbis quas ut uxores non possint habere. Fi- 
nis enim matrimonii non attingitur. Quoad cohabitationem 
vero non permittitur usus huius canonis ex iure novo. 
Sixtus V in forma Brevis litteras misit Episcopo Novariensi 
sub die 27 Iunii 1587 quibus conviventiam huiusmodi pro- 
hibuit. Investigemus oportet an Caecilia revera impotens 
fuerit. Impotentia, ait Sanctus doctor Alphonsus de Ligorio, 
est « illa propter quam coniuges non possunt habere copu- 
lam per se aptam ad generationem. Sicut validum est ma- 
trimonium inter eos qui possunt copulari, esto per accidens 
nequeant generare, quia steriles aut senes, vel quia femina 
semen non retinet, ita nullum est matrimonium inter eos 
qui non possunt eo actu consummare, quo ex se esset pos- 
sibilis generatio» D«? matr. impedim. Age nunc quis accu- 
sare potest matrimonium cum impedimento impotentiae con- 

tractum? Soli coniuges, ut ait Reiffenstuel, Tom. VI* tit. 
XVII; quia horum solummodo interest. Ex processu habe- 
mus primam fuisse ad detegendum hoc impedimentum Cae- 
ciliam, quamvis viro suo impotentiam tribueret. 

Caecilia fuit semper compos sui et pro sua conditione 
sufficientis intelligentiae ceu testes deponunt. 

Caecilia suum defectum  cognoscebat, idcirco amatores 
respuebat. Parochus deposuit, quod Caecilia tristis et moesta 
erat quando matrimonium inivit, et coeremoniam vulgarem 
nuptiarum implevit plorando. Hinc sequitur Consultor. Quare 
amatores fugiebat ? Quare tristis erat in nuptiarum celebra- 
tione ? quare lugebat in adimplendo ritu vulgari nuptiarum ? 
Non fuit coacta ad nuptias cum Remigio. Sui compos ; nul- 
lum habens argumentum respuendi nuptias cum Remigio ; 
timebat ne publice detegeretur sua impotentia, quam pro 
ignominia mulieres habent. Hinc fuit quod bis e domo ma- 
riti fugit, ut omnes testes in processu deposuere. Hinc mor- 
tem sui viri molita est. Omnes testes deponunt nullam 
subiisse pressuram a marito suo, quare ergo mortem mariti 
tentabat ? Profecto ut in sepulchro eius maneret cognitio im- 
potentiae suae. Haec fuit ratio, qua mordicus respuebat in- 
spectionem medicorum, et omnium mulierum. 

Sed callida femina fatebatur impedimentum ; sed hoc tri- 
buebat viro suo, ut omnes testes affirmarunt, quorum prae- 
cipuus fuit ipse parochus. 

Sed observanda confessio sponsorum coram iudice Ordi- 
nario: prius considerandum quod Remigius prompto animo 
iuramentum dedit se dic tur am quod verum est. E contra 
mulier invitata ad praestandum iuramentum iuravit non sine 
haesitatione* et repugnantia non modica. mo interrogati 
testes de hac repugnantia omnes unanimiter responderunt : 
ignoramus huius facti rationem. Sponsus declaravit se esse 
potentem ad copulam, narravit crimina patrata a sua mu- 
liere in propinando ei venenum, et interrogatus de difficul- 
tate coitus ait : altitudinem mulieris reddere impossibilem 
coniunctionem  maritalem. 

Caecilia, quae non sine haesitatione et repugnantia iu- 


ravit, non obstante sua calliditate, qua defectum suum ce- 
lavit, se ipsam impotentem manifestavit^ Si vir suus cum 
vidua ceu ipsa deposuit, vel meretrice perfectam eompletam- 
que copulam habere poterat, impotens non erat. Ex parte 
sua erat impedimentum prout Remigius illud descripsit sci- 
licet quod ossa pudenda unita erant adeo, ut impossibilem 
eiicerent coitum. Ipsa enim ait quod Remigius cum virgi- 
nibus coire nequit, sed cum viduis et defloratis. Fatetur san- 
guinis effusionem in minima quantitate non derivasse ex vio- 
lato virginitatis velamine, sed a conatibus viri. Ergo tam 
arcta erat pars, ut non obstantibus conatibus, copula haberi 
nequiverit. 

Insuper frequentes congressus nec minimam poterant 
viam aperire viro coeundi. In hoc quidem consistit impedi- 
mentum impotentiae ex parte mulieris, ut supra adnotavi, 
auctoritatem referens divi Alphonsi de Ligorio, Ecclesiae 
doctoris. Fassa est potentiam viri, quia impos conatus non 
agit. Ipsa fatetur quod vir suus cum accedebat videbatur 
energia pollere, sed postea cessabat, hoc certo accidebat eo 
quod inter crura semen effundebat. Ipsa fatebatur impedi- 
mentum quo laborabat esse absolutum. 

Remigius uxorem suam pro certo habebat esse impoten- 
tem. Mulier vero requisita, et admonita pluries ut iuraret 
de veritate dicta, constanter renuit. 

Interrogationibus tam Iudicis Ordinarii, quam defensoris 
vinculi respondentes, sub iuramenti sanctitate medici unani- 
miter responderunt, Remigium nullo impotentiae signo labo- 
rare ; et effusio sanguinis a muliere non indicat matrimonii 
consummationem. 

His ergo testimoniis auditis quidne concludendum  vide- 
tur? Certe Remigium potentem esse ad consummationem 
matrimonii. Ex altera vero medicorum declaratione de- 
ducitur quod cum nullus defectus inveniatur in Remigio, 
unde etiam probabiliter suspicari fas sit, illum impotentia 
laborare, ac proinde aptus sit ad copulam generativam; po- 


REGIEN. 173 
tius mulier sit impotentiae defectu vitiata; hinc vel ei deest 
vulva, vel obliteratus sit vaginalis canalis. Sed haec suppo- 
Sita in Caecilia realitas est penes Remigium qui defectum 
huiusmodi inspexit et coram Iudice Ecclesiastico descripsit, 
quamvis ingenuus et rudis. Sed huiusmodi defectus iuxta 
medicorum sententiam incurabilis est, perpetuum igitur parit 
impedimentum. Quod effusio sanguinis non sit aliud nisi 
effectus potentiae virilis, etiam mulier confessa est quando 
dixit: minima effusio sanguinis effectus fuit virilium cona- 
tuum. Hinc resistentia conatibus viri constituebatur a defi- 
cientia canalis vaginalis vel eius obliterationis, vel a defi- 
cientia vulvae, quae constituunt absolutam impotentiam. At- 
tamen ut veritas magis claresceret seorsum fuerunt exami- 
nati doctores iidem. Utrum Remigius aptus est ad copulam 
tam cum deflorata, quam cum virgine, et responderunt esse 
aptissimum. Item declararunt solam integritatem — Caeciliae 
non potuisse obstaculum opponere ex parte Remigii, consi- 
deratis huius viribus. Si maritalis ingressus non fuerit effe- 
ctus, adscribendum hoc est obici extraneo et superiori inte- 
gritatis conditionis. Guttae sanguinis ex parte Caeciliae 
poterant effluere propter ingressum partialem vel totalem ex 
parte viri in vaginam ; sed potuit hoc factum evenire sine 
aliquo ingressu aut laesione hymenis, vel ab excoriatione 
mumosae valvulae vel laceratione partis. 


Ex dictis deducitur consummatum . non fuisse matrimo- 
nium inter Remigium et Caeciliam, quia non potuit eo actu 
consummari, quo ex se esset possibilis generatio. 

In casu de quo agimus, tam Remigius, quam Caecilia 
confessi sunt quod impedimentum  coeundi adest quia vas 
muliebre arctum omnino est. Remigius opinatur nullum vi- 
rum posse coire cum Caecilia ; haec vero e contra ait posse 
Remigium coire cum viduis atque defloratis, non vero cum 
virginibus. Ex parte Remigii impotentia est absoluta, ex 
parte Caeciliae est respectiva. Quocumque modo accipiatur 
huiusmodi factum pro certo habetur nullum fuisse matrimo- 
nium in themate. Verum probabilius videtur quod opinantur 

medici et confirmatur a medicis perpetuum esse impedimen- 
tum ex parte Caeciliae. Ipsi retulerunt praecipuas impoten- 
tiae causas, quorum tres nuncupaverunt absolutas et quibus 
inanis est quaecumque cura. Quartum addiderunt scilicet an- 
gustiam feminei vasis, dixeruntque maxima difficultate posse 
eam sanari, quod aequivalet perpetui tati impedimenti ; do- 
cent enim doctores communissime, ut Sánchez, Lib. 7 disp. 
95. Salmaticenses, de Matr., alique mulierem teneri ad in- 
cisionem etiam cum gravi dolore, sed non cum periculo mor- 
tis, nec sub periculo gravis morbi. Non solum medici in 
praesenti processu adhibiti, sed fere omnes scriptores in me- 
dica arte peritissimi ut in dictionario medicorum legitur, in- 
cisionem vasis muliebris periculosissimam existimant. Quod 
periculo mortis subest, et a voluntate patientis perpetuo res- 
puitur perpetuum dicitur. Si ergo impedimentum coeundi 
ex parte- Caeciliae adest vel per se absolutum vel etiam con- 
ditionaliter, scilicet incisione pellendum sub periculo mortis, 
vel saltem gravis morbi ; et si Caecilia abhorret ab inspectio- 
ne, magisque ab incisione quae mortem aut gravem morbum 
minitatur et nunquam permittet sibi applicari huiusmodi re- 
medium sequitur, impotentiam qua ipsa laborat affirmandam, 
esse perpetuam. 


Attamen etiamsi impotentia ex parte mulieris fuisset res- 
pectiva, sive mulier cum periculo mortis fuerit incisa, et 
facta idonea, matrimonium non valet ; quia quod ab initio 
est invalidum semper invalidum est. Hanc opinionem tenet 
cum plurimis canonistis Sánchez Lib. 7 d. 95. 

Demum ad magis magisque enucleandam difficultatem ef- 
fusionis sanguinis, qua usus est vinculi matrimonialis de- 
fensor, suspicans semen per aliquod occultum vas penetrasse, 
ac ità consummatum fuisse matrimonium, dicam quod unum 
vas naturale habetur in femina. Iuxta doctrinam Sánchez 
Lib. Il disp. XXI matrimonium non consummatur si spon- 
sus vas feminae penetret minime effundens semen intra vas. 
Sed necessario requiritur semen virile vas sponsae-subintrat; 
quia copula carnalis, per quam consummatur matrimonium, ea 

est per quam coniuges efficiuntur una caro. Sponsi non de- 
posuere, semen intra vas effusum fuisse, nec in prima unio- 
ne, nec in aliis unionibus. Etiamsi ergo conatibus viri ad- 
fuisset penetratio vasis feminei quod omnino falsum est, non 
constat tamen intra vas effusum fuisse semen, sed constat 
oppositum. Nec admittendum per alias vias intrasse semen 
in vase, quia an seminaverit vir non constat; imo opposi- 
tum ex confessionibus sponsorum habetur. Facillime commo- 
tus Remigius lamentationibus Caeciliae, eiusque doloribus 
non seminavit. Quod naturale est, et semper accidit, et pro 
certo habendum. 

Si in obscuris quod verisimilius apparet decernitur, in 
hac quaestione non quod verisimile est, sed quod probabilis- 
simum apparet, et forte moraliter certum retinendum esse 
puto. Matrimonium Remigii cum Caecilia fuisse omnino nul- 
lum impotentiae impedimento. 

VOTUM THEOLOGI. Duplex quaestio heic habetur, ait, di- 
rimenda. 1. An matrimonium nullum, irritumque fuerit ex 
impedimento impotentiae - 2. An dato quod non evidens 
fuerit impotentia consulendum sit SS. Patri, ut in matri- 
monio tantum rato dispensetur. 

Impotentia, seu inhabilitas ad prolem gignendam iure na- 
turali matrimonium dirimit, cum enim matrimonii finis sit 
procuratio sobolis, qui ad hoc opus ineptus est, seu corpo- 
rali vitio, seu ex alia causa non potest nec debet matrimo- 
nium contrahere, et frustra contrahit, sive inhabilitas sit 
ex parte viri, sive ex parte feminae ; et in hac sententia 
omnes conveniunt DD. tum Theologi, tum Canonistae, tum 
Iurisconsulti. Et quidem ex parte viri impotentia potest oriri 
ex frigiditate, vel ex debilitate organorum; ex parte femi- 
nae plerumque ex arctitudine vasis, quae viri ingressum ad 
semen recipiendum impedit. Impotentia alia ,est absoluta* 
alia relativa* alia perpetua* alia temporanea* alia eerta* alia 
dubia etc. Qualis vero sit inter praefatos coniuges modo no- 
bis erit disquirendum: et si vera resultet impotentia nullum 
omnino, irritumque iudicabitur matrimonium. 

Remigius in suo iurato examine firmissime deponit se 
esse potentem, non solum quia ex primo coniugio multam 
suscepit prolem, sed etiam quia in sui corporis inspectione 
medici aptissimum esse testati sunt; verum cum Caecilia 
copulam pluries tentatam nullatenus potuisse perficere, ex 
insuperabili eius vasis arctitudine, confessus est. 

Ex adverso Caecilia se rem uxoriam pluries fuisse ex- 
pertam deponit; sed incassum, quia Remigius, ait, erat ad 
opus ineptum. 

Quid inde ex his colligendum, cum uterque affirmet. co- 
pulam saepius attentatam numquam perfecte exercere pro- 
pter impotentiam potuisse ? Ex qua parte haec existit? Fe- 
mina virum, vir feminam de eodem arguit defectu: cuinam 
credendum? Contraria omnino deponentes, regulariter nihil 
probant. Verum in casu, in quo unus negat, et alter con- 
iux-affirmat, docet Sánchez, lib. VII, disp. 109, opus esse 
corporis inspectione, sed haec modo obtineri non potest. Si 
femina consensisset inspectioni, causa dirempta esset ; at Cae- 
cilia pervicaciter se denegavit, et denegat. Quamobrem vin- 
culi Defensor de impotentia non constare concludit ; et ex 
sanguineis guttulis in primo coitu effiuxis matrimonii con- 
summationem arguit, ideoque validum omnino fuisse sine 
dubio pronunciat. Huic tamen iudicio obstitit Remigii Pa- 
tronus, qui obiecta ab adversario argumenta refundere cona- 
tus est. Ast quidquid isti, licet erudite, dixerint, hucus- 
que non habemus nisi coniugum, concordem quidem, con- 
fessionem. Atqui horum « confessio, scite monet ci. Man- 
sella, seu factorum narratio post initum matrimonium, con- 
tra eiusdem valorem elicita, non statim probandi vim ha- 
bent, imo ipsa sola, et per se omni vi caret. » 


Ad veritatem itaque elidendam subsidiariae exquirendae 
sunt probationes in re tam gravi, cum agatur de Sacramenti 
valore. Idcirco prudenter Iudex delegatus in hoc bivio con- 
stitutus per interlocutoriam sententiam medicae artis peritos 
iudicialiter interrogandos esse demandavit, ad physicam cor- 
porum conditionem cognoscendam et ultra iussit vocandos 

testes esse septimae manus ex utraque parte. Tres itaque 
deputati sunt medici, pro legali inspectione. Remigius sei- 
psum absque contradictione ad examen corporis se subiecit, 
ut ex medicorum iudicio, qui seorsim, et inde cumulative 
iurando testati sunt, repertus est aptissimus ad coitum cum 
quacumque femina, quae naturaliter imperfecta non fuerit. 
Non item de Caecilia dicendum ex eius insuperabili ad in- 
spectionem repugnantia : idcirco medici, quamvis sanguinis 
guttulas effluere possint ex conatu viri, vim suam exercentis 
concedant absque ingressu, id tamen quasi dubitando asse- 
runt cum ipsis incognitum sit an organa feminea imperfecta 
sint, necne. 

Ast Sacramenti vindex, admissa viri potentia, medico- 
rum iudicium, circa sanguinem, ambiguum esse retinet, Cae- 
ciliam vero mentis esse obtusae quae actum rei uxoriae vel 
ignorat, vel per verecundiam obscure respondet, et nimis ve- 
recundam. Hinc enixe tuetur ad decernendam nullitatem evi- 
denter de impotentia constare debere ; speciatim ex guttulis 
sanguineis consummationem, licet imperfectam, sed tamen 
sufficientem | ad penetrationem fuisse peractam iudicat, et 
tandem triennale experimentum iuxta Canones esse ipsis 
praescribendum postulat. Eius animadversiones dignae sunt 
consideratione : has tamen Remigii Patronus reiicere, ac 
diluere conatus est. Caeciliam non esse mentis obtusae, sed 
sui compotem, ideoque fidem mereri, inquit, dum inconsum- 
mationem confitetur; triennale experimentum esse impossi- 
bile declarat propter repugnantiam animorum, imo vetandum, 
cum adsit, uti arbitratur, moraliter vera impotentia. Cf. Man- 
sella, excogit. aliisque* Discept. lll. 


Ut in hac quaestione, seu dubio iudicium a veritate non 
alienum proferatur consideranda sunt fundamenta, quae in 
actis habemus : sed quaestio tota innititur confessioni con- 
iugum, qui sine contradictione, sed concorditer iurant se esse 
ad coitum impotentes, eumque frustra fuisse expertos affir- 
mant, licet vir uxorem, uxor vero virum .insimulet ; ideo 
impotentiam inter eos existere non temere retinere et credere 

possumus, sive ea fuerit absoluta* sive relativa. An ambo 
mentiuntur ? an collusio praesumenda? nemo ex Testibus de 
mendacio, aut collusione verbum fecit, imo eos honestos, et 
verídicos esse dixerunt. 

Remigius a Medicis legaliter examinatus sine ullo defe- 
ctu, robustus, et ad quamcumque copulam aptissimus reper- 
tus est, qui iam ex priori coniugio pater est filiorum, unde 
sub hoc respectu nihil amplius in eo desiderari potest : vir 
in re uxoria certe non novus, altitudinem in femina se 
invenisse insuperabilem, et copulam incassum, et sine pene- 
tratione tentasse sub iuramenti religione deponit: dicemus 
fuisse mentitum? id prudens ratio non sinit : praeter enim 
physicas satis rationabiles habemus probationes in favorem 
Remigii. De eius probitate, honestate, et veracitate plenum 
ferunt omnes testimonium; ex pluribus vocatis iudicialiter 
testibus nemo de eius probitate, et honestate vel minimum 
dubitavit, in primis eius parochus ; deinde omnes ad unum 
ore concordi commendant vitae rationem. Eius assertio de 
non consummato matrimonio uxoris depositione, quae plu- 
rimi est facienda, manifeste comprobatur : eam vir numquam 
male habuit, sed adamavit, licet ab ea quoddam venenum 
fuerit ei infusum in cibo, et bis transfugam receperit in 
domo sua. Quae omnia Remigio apprime favent. 


Caecilia vero quamvis honesta, religiosa, nulloque impli- 
cita amore a Testibus appelletur, tamen exhibetur tamquam 
femina levis, ignara, et modicae intelligentiae, quasi hebes: 
interrogata an perfecte copulam compleverit : respondit ne- 
que unà vice tantum: aperte, et sine pudore blaterabat de 
Remigii impotentia ; alias tamen dictitabat publice se nescire 
ex qua parte existeret defectus. In primo examine interro- 
gata si, defuncto viro, alias nuptias esset initura, respondit 
affirmative, sed in privato colloquio semper novas nuptias se 
repudiaturam dixit. Sed quidquid sit de his satis probabili- 
ter de eius impotentia iudicare possumus, cum concordet Re- 
migii depositioni. Accedit vox populi, seu publica fama cum 

Testes et oppidani ferme omnes affirment se credere, et re- 
tinere impotentiam existere ex parte Caeciliae. 

Quod si iure dubitari potest de validitate propter femi- 
nae impotentiam, non ita dicendum de inconsummatione, de 
qua argumenta exhibentur sufficientia a viro probo, honesto, 
periurii incapaci, cuius assertiones ipsius feminae verbis con- 
corditer, et luculenter comprobantur, uti satis constat ex 
dictis ab utroque sub iuramenti religione. Dices : sola con- 
iugum confessio haud sufficit ad probandum: sed respondeo 
iurata admittitur tamquam probatio adminicularis, et ali- 
quando uti vera, quam testium depositiones confirmant, et 
roborant. 

Hisce praenotatis, demus cl. Sacramenti vindici Matri- 
monium fuisse valide contractum, et nullitas non satis pro- 
bata videatur ex defectu inspectionis, sed ratum mansisse 
concedendum erit, cum de non consummatione, si non evi- 
dentiam, moralem tamen certitudinem, quae eidem aequipol- 
let, habemus et satis de ea constare ex dictis colligimus. 
Propterea Remigii Patronus, relicta priori quaestione, petit, 
ut consuletur SSmo pro dispensatione matrimonii rati* et 
non | consummati. 

Graves, iustae rationabilesque in themate causae non vi- 
dentur deesse. In primis, attenta indole Caeciliae, quaecum- 
que conciliatio modo est impossibilis, et absonum esset de 
componendis aglhuc animis disserere : multo minus speranda 
erit feminei corporis inspectio, tenacissime recusata a Cae- 
cilia; in qua tamen impotentia satis probabiliter et etiam 
certe praesumitur. Triennale experimentum vero, haud am- 
plius imponitur ab Apostolica Sede. 

ANIMADVERSIONES DEFENSORIS MATRIMONII EX OFFICIO. La- 
bente anno 1886 mensis Septembris die 18 Remigius, in ae- 
tate annorum 36 constitutus, viduatus uxore, ac quatuor 
liberis onustus, matrimonio sibi coniunxit Caeciliam, 35 an- 
nos natam, quacum per duos menses et dimidium mensam et 
thalamum communes habuit. 

Ast die 21 Februarii 1887, postquam Caecilia, salu- 

tato viro, paternam domum repetierat, Remigius uxorem 
proclamavit coniugio ineptam, et matrimonium  cassari ab 
episcopali curia efflagitavit ; quae illud non irritum renun- 
tiavit, sed opere imperfectum. In episcopalis curiae senten- 
tiam descendit consultor theologus, canonista autem connu- 
bium irritum censet. 

Ut a lectissimo canonista incipiam, ille terra marique 
arma quaerit, sed perperam. Indicia enim quae accuratis- 
sime colligit levissima sunt et quae ille ex iis facili ingenio 
coniectat, facili negotio retorqueri possunt. Heic meminisse 
sat erit ad. decernendam assertam Caeciliae ineptitudinem 
argumenta certa requiri. À themate autem exulat quodcun- 
que peritorum testimonium ; neque est ex septimae manus 
testibus, qui vitium illud in Caecilia vel a longe aspe- 
xerit. 

Novum profecto est matrimonium invalidum decernere 
in fide unius actoris asserentis arctitudinem mulieris eam 
esse, quae nemo ingredi valeret. 

Huc accedit quod recitata Remigii cantiuncula e diame- 
tro, ni fallor, pugnat cum facto peremptorio, nedum a Cae- 
cilia verum etiam a Remigio narrato. Porro Caecilia per- 
contari iudici : in usu matrimonii cum Remigio aliquod 
malum passa es ? reponit : prima vice magno dolore affecta 
fui, ita ut gutta sanguinis promanaret. Postea, nempe vi- 
cibus successivis, omnis dolor cessavit : quod etiam Remi- 
gius confirmavit. 

Haec omnia apte quadrant virginibus ad coitum  appri- 
me idoneis ; quae prima vice non sine cruciatibus sanguinis- 
que effusione veretrum admittunt ; virginali autem fracto 
claustro, neque sanguinem effundunt subsequentibus vicibus, 
neque torquentur. Econtra arctae puellae, atrociores usque 
cruciatus experiuntur, quia non cedunt nec dilatantur ossa, 
sed veretri irruptionibus allisa, patientis mulieris genitales 
partes labefactant, lacessunt, irritant. 

Praenarratum factum nedum Caeciliam operi coniugali 
aptam, verum etiam matrimonii consummatum fuisse oste n- 

dit. Nec me commovent medici relatores; hi enim incon- 
summationem matrimonii, non obstante praefata sanguinis 
emissione, possibilem tantum habent : at in themate certa 
et explorata sit oportet. Praeterea medici ignorabant rem 
scitu oppido necessariam, scilicet, quod Caecilia fuso san- 
guine, virum, ceu vidimus, absque dolore, sustinuit. 

Hisce praemissis, duo supposita fuerunt diluenda 


Dubia 


I. An constet de matrimonii nullitate in casu. 

Et quatenus negative. 

II. An sit consulendum | SSmo pro dispensatione | super 
matrimonio rato et non consummato in casu. 

RESOLUTIO. Sacra C. C. re discussa sub die 27 Iunii 
1891, censuit respondere: Ad 1! Providebitur in secundo. 
Ad ll Affirmative* — vetito mulieri transitu ad novas nuptias* 
inconsulta | Sacra — Congregatione. 

MACERATEN. 


CONGRUAE PAROCHIALIS 


Die 27 lunii 189l. 
Sess. 24 cap. 18 De reformat. 


COMPENDIUM FACTI. Curam animarum, quae capitulo Ca- 
thedralis Maceratensis habitualiter imminet, olim duo cano- 
nici in annos singulos alternis deputati exercere solebant. 
Hic mos usque ad annum 1818 constanter perseveravit cum, 
ut melius paroeciae regimini provideretur, ipso urgente ca- 
pitulo, Pius VII fel. rec. Litteris Apostolicis diei 8 Iulii 
eiusdem anni, vicariam perpetuam inibi erigendam decrevit. 
Voluit autem ut vicario curato, sicut ceteri parochi, per con- 
cursum eligendo et actualis in animarum cura et insimul 
canonicalia onera incumberent, atque ideo eidem  canonica- 

tum inseparabiliter univit, eiusque fructus, sive ex particu- 
lari praebenda, sive ex communi massa derivantes pro paro- 
chiali congrua assignavit. 

Postquam nostris temporibus civilis auctoritas in res ec- 
clesiae violentas manus immisit, etiam Maceratensis capituli 
bona conversionis legi, ut aiunt, absque exceptione obnoxia 
fuerant. Sed quoniam parochiales congruas ea lex minime 
attigerat; hinc Vicarius curatus Ioannes Pagamici publicum 
aerarium in ius rapuit atque a tribunali civili sententiam 
obtinuit, qua et exigua particularis praebenda et pars bono- 
rum massa suo canonicatui respondens a conversione im- 
munis declarabatur. Huiusmodi bonorum parte ille, qui plu- 
res in lite instruenda fecerat sumptus, canonicis acquiescen- 
tibus, usque ad extremum diem frui potuit. At anno 1886 
priusquam de successore canonici Pagamici designando age- 
retur, contendit capitulum ut ad formam Instructionis S. C. 
C. « Ad dirimendas » diei 22 Februarii 1876 novus vica- 
rius bona restituta iterum in massam immitteret, ex qua 
deinceps congrua ipsi persolveretur. Quare Episcopum adiit 
eique rem totam examinandam et definiendam, ad praefatae 
Instructionis tramites, detulit. 


Episcopus, cui tunc Maceratensis ecclesia erat concredi- 
ta, capituli petitionem libenter excepit, atque die 19 Iu- 
lii 1866, mentem suam aperuit votum perlegens quod ab 
omnibus canonicis, uno excepto, approbatum est. Quapropter 
die 21 eiusdem mensis decretum tulit : 

1l. Quod bona dotem Vicariae constituentia, excepta par- 
ticulari eius praebenda, devolvantur ad massam communem, 
a Capitulo administrandam. 2. Ius est Vicario curato per- 
cipiendi a Capitulo quotam, quae aequet illam denuntiatam 
pro taxa manomorta* absque detractione taxae 30 O[O quam 
solvunt ceteri canonici. Quatenus bona a gubernio assignata 
Vicariae, devolvenda in massam communem, excedant quo- 
tam a vicario perceptam, hic ex hac causa ius non habe- 
bit ad auctionem suae quotae; sed excessus ille diribendus 
est inter alios canonicos, donec reficiatur damnum passum 

causa taxae 40 OnO. 3. Quoniam in praeteritum | aequalem 
aliis canonicis quotam percipiebat, et pro parte aequali to- 
lerabat expensas et onera massae, sic hodie concurrere debet 
habito respectu ad differentiam quae adest inter quotam ab 
ipso perceptam, et illam quae percipitur ab aliis canonicis. 
Pro cultus expensis quae capitulum gravant, concurret ceu 
singuli canonici... 

Congruenter ad haec, indicto concursu, qui concurren- 
tium albo nomen dederant antequam ad periculum  subeun- 
dum admitterentur, praedicti decreti observantiam coram 
Ordinario et examinatoribus subscriben tes promiserunt. 

Habito experimento praelationem meruit sacerdos Aloysius 
Monachesi, qui idcirco electus fuit et vicariae perpetuae pos- 
sessionem obtinuit. Huic capitulum, cui bonorum admini- 
stratio ut dixi, ab Episcopo collata fuerat, congruam in li- 
bellis 1500 constituit, a qua tamen summa, onera ab art. 3., 
episcopalis decreti indigitata quotannis detrahenda erant. Haec 
vero onera, circa quae praesens controversia versatur, ut 
melius perspecta sint, ex allegato Episcopi voto transcribere 
opportunum est. Rationale est quod redditus vicarii perpe- 
tui, qui immunes fuerunt unice a taxa 30 OJO concurrant 
cum redditibus aliorum canonicorum pro rata, quoad omnes 
taxas, et quoad augmentum earumdem, et quoad novas quae 
imponi queant... Concurrere debebit ad expensas tum pro 
administratione, tum pro illis quas Capitulum facere debet 
pro Ecclesia. 

Verum nimis graves acceptas conditiones tractu 'tempo- 
ris deprehendit sacerdos Monachesi, qui idcirco S. C. C. pre- 
ces obtulit, efilagitans, ut eadem decernere dignaretur, con- 
gruam sibi immunem saltem a taxa vulgo di ricchezza mo- 
bile esse a capitulo persolvendam. 


Disceptatio Synoptica 


DEFENSIO VICARII. Ut autem facilius voti compos evadat, 
recolit prae primis responsionem ad septimum dubium Instrui- 

ctionis S. C. C. diei 22 Februarii 1877, in quo postquam 
statutum fuit ut bona massae communis a parocho accepta 
titulo congruae cum aliis capitularibus di viderentur cautum 
quoque est « ut ex communi massa parocho persolvatur an- 
nua portio haud minor ea quantitate, quam ante bonorum 
direptionem percipiebat. » Iamvero si haec quota vectigali- 
bus in dies gravioribus subiiciatur, profecto nonnisi verbis 
summa prius percepta vicario curato salva erit, quod num 
decreti sensui consonum sit, erit declarandum ab Eminen- 
tissimis Patribus. 

Quod vero attinet taxam di ricchezza mobile peculiaris 
adesse videtur ratio, ut ea a parochiali congrua penitus ex- 
cludatur. Memorat enim huiusmodi taxam impositam fuisse 
reditibus chirographariis vel in publici, ut aiunt debiti no- 
minibus constitutis: ab ea tamen bona immobilia minime 
gravari. In causa vero cum congrua parochialis in parte 
bonorum immobilium a fisco restituta sit haud obnoxia fuit 
ili taxae, cui reliqui capituli reditus post conversionem sup- 
positi fuerunt. Non igitur vicario curato aequum apparet, 
et ea taxa quae minime pro parochiali beneficio persoluta 
fuit a sua congrua modo detrahatur. Quod si ex S. O. de- 
creto parochus ea omnia quae a fisco recepit in massam con- 
ferre debet et lucrum, si quod fuit, cum canonicis dividere, 
non exinde sequi putat se ad iacturas ceteris illatas  perfe- 
rendas viritim obstringi. 


Quod magis magisque tenendum forsan est, si attendatur 
id quod in Episcopi voto, decreto adnexo legitur quoad ta- 
xam trigesimi pro centenis: taxa 30 OJjO lata fuit in bene- 
ficia choralia, parcendo beneficiis. Qua de re ceu quaelibet 
praebenda taxam rependit, qua oneratur, sic iustum videtur 
praebendam Vicariae curatae immunem abire. 

Si igitur parochialis congrua a taxa trigesimi pro centenis 
immunis declaratur, eo quia huiusmodi onus bonis parochialibus 
non fuit impositum, iisdem prorsus rationum momentis et a 
taxa di ricchezza mobile libera esse deberet ad tritum effa- 
tum: « ubi eadem est ratio eadem debet esse iuris dispositio. » 

His accedit quod congrua parochialis a capitulo ad for- 
mam episcopalis decreti constituta in lib. 1,500, valde mi- 
nor est, iuxta vicarium, iis reditibus qui ex bonis a fisco 
restitutis percipiuntur, et proinde iis etiam quibus ante bo- 
norum direptionem parochus fruebatur. Refert enim cum de 
peragenda a gubernio conversione ageretur, canonicos massae 
communis fructus in summa tenui ori denuntiasse, hoc est 
in annuis libellis 1,590 pro unoquoque canonico, dum e con- 
tra lib. 2,200 excedere solebant. Hoc posito cum duodecima 
bonorum immobilium pars fuerit pro parochiali congrua a 
fisco assignata, atque huius annui proventus in lib. 2,200 
computari possint, inficiandum non esset actualem congruam 
summae prius perceptae minime aequalem esse, ac proinde 
Sive ex iure, sive saltem ex aequitate taxam de qua con- 
trovertitur, in solutione haud esse detrahendam. 

Praeterea sacerdos Monachesi S. C C. exemplar demon- 
strativum redituum congruae parochialis transmisit, ex quo 
deduci putat eam talem haud esse, qua parochus commode 
vivere possit. Deprehenditur enim ex allegato schemate fru- 
ctus, tum ex communi massa cum ex particulari praebenda 
derivantes, annuas libellas 1828 non excedere, ex quibus 
si onera plura et expensas demas quae nominatim enume- 
rantur, vix congrua in libellis 1,248 vicario curato salva 
erit. Hanc autem, ad vitam tenuissimo cultu ducendam in 
maceratensi civitate aegre sibi sufficere edicit, praesertim 
cum neque parochialem domum incolendam habeat, neque 
alia curae emolumenta capitulo debita ipse percipiat. 

Iamvero indubium est parochi congruam eam esse debere, 
quae illi qui spiritualia populo ministrat necessaria ad vi- 
tam suppeditet. Neque obstare in casu quod summam cen- 
tum scutatorum in iare assignatam excedat; nam commu- 
niter receptum est praefatam summam non taxative, sed de- 
monstrative esse sumendam, ita ut potius statuatur in ea 
quantitate quae arbitrio iudicis sufficiens reputetur habita ra- 
tione loci, onerum, qualitatis personae, consuetudinis regio- 
nis et similium, uti tenuit S. Congregatio in  Firmana 

Pensionis diei 17 Martii 1527* 1n Portuen.  Congruae  pa- 
rochialis 27 Augusti 1853 etc. 

Sibi vero haud officere autumat vicarius curatus obliga- 
tionem assumptam servandi in omnibus Episcopi decretum, 
cui absque ulla exceptione in scriptis ante concursum praebuit 
assensum. Nam praeterquam quod se subscripsisse refert in 
lis rerum adiunctis, quibus plena libertate et factorum  co- 
gnitione carebat, monet se ultra legis praescripta et cum 
iurium parochialium laesione minime obligationem suscipere 
potuisse. Unde non inepte invocare posset Regulam 64 iu- 
ris in VT, « quae contra ius fiunt, debent utique pro infe- 
ctis haberi. » 


Iamvero decretum ad iuris tramites haud latum fuisse 
deducit, sive quia emissum fuit, audito tantum capitulo, et 
cum, paroecia vacante, efficax iurium parochialium tutor 
deesset, sive quia ordinariae Episcopi potestatis limites prae- 
tergreditur. Agitur enim de novi oneris impositione et con- 
sequenti imminutione redituum, quae occasione provisionis 
beneficiorum a sacris canonibus improbatur iuxta fit. XII. 
lib. Decret: quae onera auctoritate Ordinarii imponi non 
posse saepius declaravit S. Congregatio Concilii teste  Fa- 
gnano in cap. Significatum de praeb. n. 3 et seq. Nec di- 
cendum, ut capitulum tenet, hoc ius Episcopis vigore In- 
structionis S, C. C. « Ad dirimendas » fuisse demandatum. 
Siquidem ibi legitur « in practica tamen executione curet 
Episcopus rem componere; secus recurrat ad S. Congrega- 
tionem »; quae verba non modo decernendi auctoritatem non 
tribuunt Episcopo, sed cum de compositione loquantur et re- 
cursum ad S. C. indigitent, potius illam videntur excludere. 


DEFENSIO CAPITULI. Verumtamen ex alia parte capitu- 
lum Episcopi decretum in omnibus sustinendum defendens, 
negat primo ius esse vicario curato contra acceptam obliga- 
tionem insurgere. Etenim nihil tam rectae rationi et utrique 
iuri consentaneum esse recolit, quam ut pacta et conven- 
tiones et exinde obligationes derivantes religiose serventur. 
Patet id ex I. Sicut. 5 c. De oblig, et act. et I. 1 in princ. 

Í[f. de pactis et ex I. 75 ff. de diversis regulis iuris anti- 
qui. « Nemo potest mutare consilium suum in alterius iniu- 
riam. ^ Quibus plures consonant iuris canonici dispositiones 
et apertissime Regula XXI iuris in VI. « Quod semel pla- 
cuit amplius displicere non potest. » In themate igitur cum 
sacerdos Monachesi Episcopi decretum iam ratum subscriptione 
habuerit et sese obligaverit ad servandum qualibet ex parte, 
absque exceptione, ne novus investitus unquam causam ha- 
beat ad praetensa iura, aut ad lites ineundas ; iam praesens 
controversia dirempta penitus videri posset. 

Defectum vero libertatis vicario perpetuo minime suffra- 
gari posse capitulum censet, sive quia gratuita est assertio 
et omni probabili argumento destituta, sive quia subscriptio 
absque ulla haesitatione decreto fuit apposita, cuius vis so- 
Ilummodo post aliquod tempus infirmari coepit. Neque me- 
lius alia exceptione, scilicet ignorantia assumptae obligatio- 
nis iuvari, cum per eum steterit quin plenam rei notitiam 
acquisierit. 

At praeterea intrinsecum quaestionis meritum expendens 
capitulum tuetur episcopale decretum diei 21 Iulii 1886 iu- 
ris et aequitatis principiis apprime inniti, et proinde in omni- 
bus vim suam exerere. Ad hoc recolit S. O. C. Episcopis 
curam practicae executionis quoad congruas parochiales iu- 
xta Instructionem « Ad dirimendas » commisisse, qui hoc 
ipso ad huiusmodi controversias definiendas compotes evase- 
runt. Iussis morem gerens capitulum, vix vicarius perpe- 
tuus Pagamici e vivis excessit, rem totam Ordinario de- 
tulit se paratum exhibens ad quamlibet decisionem  ample- 
ctendam. Res non semel ad trutinam revocata fuit ab Epi- 
Scopo et a canonicis, neque iura paroecialia neglecta fuerunt. 
Extitit enim aliquis qui illa mordicus sustineret et mentem 
suam conscripto voto aperiens nec bonorum parochialium in 
massam collationi locum esse autumaverit. Ceterum Episcopus 
ipso decreti initio professus est: perpenso, quod si ex altera 
parte salva esse debent iura Capituli, ex altera autem laedi 
non debent iura Vicarii curati, decrevimus, et decernimus... 

Constito igitur quod Episcopus legem in casu ferens po- 
testatem suam non excesserit, illius decretum S. CC. In- 
structioni plane congruere affirmat capitulum. Etenim hoc 
praecise ibi statutum est, ut bonis paroecialibus in commu- 
nem massam immissis, annua portio vicario perpetuo  per- 
solventur haud minor ea quantitate quam ante bonorum 
direptionem percipiebat. Onera si qua iam congruam paro- 
chialem imminuebant vel in posterum imminuerent aequum 
esse edicunt pro parte parocho attribuere, ut aequalitas par- 
ticipantium ad communem massam, iuxta Capituli macera- 
tensis consuetudinem et S. C mentem, plene servaretur. 
Cum vero post collationem bonorum paroecialium ex his 
simul aliisque reditibus capitularibus massa coalescat, tue- 
tur capitulum vectigalia ex integro communi patrimonio 
esse detrahenda, ita ut viritim ab unoquoque onus susti- 
neatur. 


Parochus ideo, scribit Capitulum, ex dote devoluta ad 
massam, percipere nequit nisi duodecimam partem ; eo quod 
complementum habere debeat a massa communi per caespi- 
tes oneratos taxa ricchezza mobile: et proinde hoc comple- 
mentum pro sua entitate subiectum eidem taxae. Aliter enim 
massa communis, cum aliorum canonicorum detrimento con- 
sulere deberet huic taxae pro parocho, qui reditus percipit, 
et eo magis si taxa augeretur. Praeterea bona immobilia de- 
voluta massae communi possunt minores dare redditus ex 
augmenti taxarum praedialium, ex diminutione pretii mes- 
sium aut ex infortuniis. Qua de re si redditus ipsorum bo- 
norum minores fierint quota parocho debita, parochus tutam 
haberet suam quotam, dum massa communis seu alii unde- 
cim canonici pati deberent deminutionem. Quae profecto ra- 
tionum momenta, ut ex voto eruitur, Episcopum moverunt 
ut parochi congruam ab oneribus et nominatim a taxa « di 
ricchezza mobile » haud immunem declararet. 


Nec urgeri posset, iuxta capitulum, comparatio quam 
vicarius perpetuus desumere vellet a taxa trigesimi pro cen- 
tenis. Nam haec sortem et minime annuos fructus attingit, 

et proinde unica tantum vice illius detractionem contigisse 
exploratum* est. 

Perperam demum videtur sacerdotem | Monachesi confu- 
gere ad congruae paroecialis tenuitatem. Siquidem licet sum- 
ma scutatorum centum a S. Pio V assignata demonstrative 
accipienda sit, salva tamen ex ipsius verbis semper portio 
remanet, duplo maior, quae in parva civitate ad vitam in- 
sufficiens profecto dici nequit. 

Quibus aliisque perpensis propositum fuit enodandum se- 
quens 

Dubium 


An vicario perpetuo — congrua — persolvenda sit immunis 
a taxa vulgo « di ricchezza mobile ^ | a capitulo in casu. 

RESOLUTIO S. O. O. re disceptata sub die 27 Iunii 1891 
censuit respondere: Negative. 

Ex QUIBUS COLLIGES. I. Esse regulam iuris quod nemo 
potest — mutare — consilium — in alterius iniuriam: | et quod semel 
placuit | amplius ^ displicere ^ non potest. 

II. Insuper nihil magis esse consentaneum rectae rationi 
et utrique iuri, quam ut pacta et conventiones et obligatio- 
nes exinde derivantes, religiose serventur. 

III. Onus taxae di ncehezza mobile in themate sponte 
recognitum et susceptum fuisse a Vicario quando decretum 


Episcopi ratum per appositam subscriptionem habuit. 
p p p T pp I i p 


EX S. CONGREG. EPISC. ET REG. 


EPISTOLA Emi Praefecti ad Archiepiscopos, etc. quoad decretum iam re- 
latum, Vol. XXIII, p. 305. 


Perillustris ac Reverendissime Domine uti Frater, 


De mandato SSmi D. N. Leonis PP. XIII praesentibus litteris 
adnexum transmitto Amplitudini Tuae Decretum, iussu eiusdem 
Sanctitatis Suae ab hac Sacra Congregatione Negotiis et Con- 
sultationibus Episcoporum et Regularium praeposita nuper la- 

tum, quo manifestatio conscientiae, quocumque nomine veniat, 
omnino prohibetur, tum pro Monasteriis Monialium, etiam vo- 
torum solemnium, tum pro Institutis votorum simplicium utri- 
usque sexus, iis dumtaxat virorum Institutis exceptis, natura ac 
regimine prorsus ecclesiasticis. 

Declarationes insuper et dispositiones dantur de moderatione 
communionum, et de confessariis extraordinariis facilius conce- 
dendis. 

Ad hoc autem Sanctitas Sua Mihi commisit Amplitudini Tuae, 
uti Metropolitae, praefatum Decretum transmittendum, ut illius 
exemplaria cum Episcopis ab eadem Amplitudine Tua depen- 
dentibus communicare curet; qui vicissim cum singulis Supe- 
rioribus et Superiorissis Monasterium piarumque Domorum re- 
spectivarum dioecesum, eiusdem Decreti exemplaria communi- 
cent. Praecipit denique Sanctitas Sua omnibus Locorum Ordi- 
nariis ut enunciati Decreti plenam exequutionem sedulo diligen- 
terque vigilare et procurare non intermittant, etiam vi specialis 
Apostolicae Sedis delegationis. 

Haec erant a me significanda atque declaranda Amplitudini 
Tuae, cui omnia fausta deprecor a Domino. 

Amplitudinis Tuae 
Romae, die 20 Ianuarii 1891. 
Addictissimus uti Frater 


J. CARDINALIS VERGA, PRAEFECTUS. 
FR. ALOYSIUS EPISC. CALLINICEN., Secretarius. 


DUBIA quoad decretum Quemadmodum etc. relatum Vol. XXIII, p. 505. 


L Seil decreto incip. Quem- 
admodum , dei 17 Dicembre 
1890 comprende anche le Figlie 
della Carità, instituite da S. Vin- 
cenzo de' Paoli? 

II. Se il decreto medesimo, 
oltre gl'instituti femminili, com- 
prende solamente gP Instituti 
maschili di natura laicali, come 
i Fratelli delle Scuole Christia- 
ne, etc. ; ovvero anche le Con- 
gregazioni scolastiche, come i 
Salesiani, fondati da D. Bosco, i 
Rosminiani, i Lazzaristi, e si- 
mili, nelle quali, oltre i sacer- 
doti, sono molti fratelli laici ? 


An Decretum incip. Quem- 
admodum, diei 17 Decembris 
1890, etiam Filias charitatis a 
S. Vincentio a Paulo institutas 
comprehendat ? 

An Decretum praecitatum, 
praeter instituta feminarum, sola 
virorum Instituta conditionis 
laicalis, uti Fratres Scholarum 
Christianarum,etc., comprehen- 
dat; an etiam Congregationes 
ecclesiasticas ; veluti Salesiano- 
rum a D. Bosco fundatorum, 
Rosminianorum, Lazzarista- 
nim, et similium, in quibus, 
praeter Sacerdotes, multi repe- 
riuntur fratres laici ? 

Sacra Congregatio taliter dubiis respondit: 

AD PRIMUM. — Affirmative iuxta modum; modus est: «At- 
tenta peculiari Puellarum Charitatis institutione, attentisque Pon- 
tificiis declarationibus ac privilegiis indultis, praesertim a S. M. 
Pio VII et Leone XII, confirmatis a SSmo D. N. Leone XIII 
die 25 Iunii 1882; publicationem et vigilantiam super executione 
praefati Decreti quoad dictas Puellas spectare ad Superiorem 
generalem pro tempore Congregationis Presbyterorum Missio- 
nis, sive per se, sive per eiusdem Congregationis Visitatores, 
salva tamen delegatione Apostolica Ordinariorum locorum in 
casu negligentiae Superiorum Congregationis Missionis. » 

AD SECUNDUM. — Affirmative ad primam partem. | Negative 
ad secundam. 

Et facta de praemissis relatione SSmo D. N. Leoni PP. XIII 
in audientia habita a me Cardinali Praefecto die 12 Aprilis 1891, 
Sanctitas Sua resolutiones S. Congregationis approbavit et con- 
firmavit. Contrariis quibuscumque non obstantibus. 

Datum Romae ex Secretaria eiusdem S. Congregationis Epis- 
coporum et Regularium, die 15 Aprilis 1891. 


I. CARDINALIS VERGA, PRAEFECTUS. 
FR. ALOYSIUS EPIS. CALLINICEN. Secretarius. 


EX SECRETARIA BREVIUM 


LITTERAE SSmi D. N. Leonis XIII, quibus festum S.loseph sub utroque 
praecepto celebrandum indulgetur in regionibus Pedemontis, Liguriae, 
Sardiniae et Longobardiae. 


Quod erat maxime optandum, ut nimirum apud omnes qui- 
bus continetur Italia regiones dies sacer Sancto Iosepho imma- 
culato Deiparae Sponso tanta cultus observantia ageretur, quanto 
apud eas omnes studio in Eumdem Sanctum pietas colitur, id 
optima opportunitate per hos ipsos dies nobis datum esse lae- 
tamur. Supplices enim a Venerabilibus Fratribus Pedemontis, 
Liguriae et Sardiniae Episcopis perlatae sunt ad nos litterae, 
quibus ipsi votorum etiam cleri populique interpretes petunt a 
Nobis, ut dies undevigesimus mensis Martii memoriae Sancti 
Patriarchae recolendae addictus, quemadmodum in aliis Italiae 
regionibus, ita in suis Dioecesibus sub duplici praecepto cele- 
bretur. Laeto quidem animo lubentique excepimus ea vota, quae 
cum digna sunt pietate rogantium, tum diutino desiderio Nostro 
apprime respondent. Siquidem vestigia sequuti Decessoris No- 
stri sanctae memoriae Pii PP. IX, qui singulari studio cultum 
Sancti Dei Genitricis Sponsi provexit, illumque coelestem totius 
Ecclesiae Patronum designavit, Nos die VIII Kalendas Septem- 

bris anno MDCCCLXXXIX datis ad universum orbem Apostolicis 
Litteris, Christianos omnes ad fovendum in se augendumque 
erga castissimum Deiparae Sponsum piae mentis affectum, Eius- 
que cultum ubique magis dilatandum efficacibus verbis cohortati 
sumus. lis vero hortatibus praeceptisque Nostris tanta animo- 
rum alacritate ubique locorum obtemperatum est, ut luculenter 
apparuerit quanta et quam penitus insideat in Christianorum 
animis erga Sanctum Patriarcham pietas, et quantum in coelesti 
Illius patrocinio spem universi reponant. Excitatis ita ubique pie 
tatis studiis, auctoque fervore, sibi quidem deesse non poterant 
Itali, apud quos non minus certe quam apud ullam ex genti- 
bus ceteris in Sanctum Iosephum pietas viget et floret. Ex hoc 
evenit ut, nulla habita ratione regionum, nunc per Italiam  to- 
tam ex ipsa populorum voluntate pari Sancti Iosephi cultui in- 
stituendo solerter detur opera. Certe nulla pietatis, nulla chri- 
stiani cuiuslibet officii debet esse laus, quam sibi prae ceteris 
gentibus adipisci non contendant regiones Italiae, in qua Deus 
singulari beneficio et Sedem sui in terris Vicarii, et divinae ve- 
ritatis cathedram, et catholicae unitatis centrum collocavit. Nos, 
qui dum populos universos et singulos paterna benevolentia 
pariter complectimur, singulari caritatis sensu ad Italos respici- 
mus, spem bonam fovemus fore ut novum hoc pietatis pignus, 
quod in supra dictis regionibus Beato Mariae Virginis Sponso 
tribuendum est, acceptum Illi sit, cui defertur, iis vero qui de- 
ferunt fructuosum. Nihil enim est difficillimis hisce temporibus 
ad servandum patrimonium fidei, et ad vitam Christiane agen- 
dam efficacius, quam patrocinium sancti Iosephi demereri, atque 
adeo gratiam Mariae De Matris castissimi sui sponsi clientibus 
conciliare. Quare admotis ad Nos precibus votisque benigne 
obsecundare volentes, moti suffragiis Sacrorum Antistitum, qui 
supra memoratis Dioecesibus praesunt, Apostolica Auctoritate 
Nostra, harum Litterarum vi, praecipimus, decernimus ut dies 
undevigesimus mensis Martii memoriae Beatissimi Patriarchae 
Iosephi recolendae sacer, in omnibus et singulis Pedemontis, 
Liguriae, Sardiniae nec non Longobardiae regionibus in dierum 
festorum numero rite censeatur. Propterea Christiani omnes 
quum Sancto Missae Sacrificio adesse, tum ab iis operibus, quae 
servilia dici solent, abstinere praecepto debent. Non obstantibus, 
quamvis speciali atque individua mentione ac derogatione di- 
gnis, in contrarium facientibus quibuscumque. Volumus autem 
ut praesentium Litterarum transumptis seu exemplis, etiam im- 
pressis, manu alicuius Notarii publici subscriptis, et sigillo per- 
sonae in ecclesiastica dignitate constitutae munitis, eadem pror- 
sus fides adhibeatur, quae adhiberetur ipsis praesentibus, si fo- 
rent exhibitae vel ostensae. 


Datum Romae apud S. Petrum sub Annulo Piscatoris, die 
m Martii MDGCCxd, Pontificatus Nostri anno Decimoquarto. 


M. CARD. LEDOCHOWSKL 

EPISTOLA ENCYCLICA Sanctissimi D. N. Leonis XIII ad omnes locorum 
Ordinarios « De Mariae Virginis Rosario ». 


Octobri mense adventante, qui sacer Virgini beatissimae a 
Rosario dicatusque habetur, gratissima Nobis recordatione suc- 
currit, quantopere hoc vobis, Venerabiles Fratres, superioribus 
annis commendaverimus, ut fidelium ubique greges, auctoritate 
sollertiáque vestra excitati, pietatem intenderent et augerent 
suam erga magnam Dei Matrem, potentem christiani populi 
adiutricem, ad eam toto ipso mense adirent suppliciter, eamque 
invocarent sanctissimo Rosarii ritu, quem Ecclesia, in dubiis 
praesertim rebus difficillimisque temporibus, adhibere et cele- 
brare, optato semper exitu, consuevit. — Eamdem voluntatem 
Nostram, hoc rursus anno, curae est patefacere, easdemque ad 
vos mittere atque etiam duplicare hortationes; id quod suadet 
urgetque Ecclesiae caritas, cuius labores, potius quam levamen- 
tum acceperint, et numero in dies et acerbitate ingravescunt. 
Mala omnibus cognita deploramus: quae custodit Ecclesia et 
tradit dogmata sacrosancta, oppugnata, confixa ; integritas quam 
tuetur christianae virtutis, derisui habita ; in sacrorum  antisti- 
tum ordinem, maxime autem in romanum Pontificem, multis 
modis  obtrectatio instructa, invidia connata; in ipsumque 
Christum Deum, per impudentissimam audaciam et nefarium 
scelus, impetus factus, quasi conantium redemptionis eius di- 
vinum opus, quod numquam vis ulla tollat et deleat, tollere 
funditus et delere. — Ista quidem haud nova accidunt militanti 
Ecclesiae: quae, praemonente apostolos Iesu, ut homines veri- 
tatem edoceat atque ad salutem provehat sempiternam, in aciem 
quotidie dimicationemque venire debet; quaeque reapse per 
saeculorum tractus animosa ad martyrium depugnat, nulla re 
laetata et gloriata magis, quam quod suum possit cum Auctoris 
sui sanguine consecrare, in quo sibi promissae victoriae spes 
exploratissima continetur. — Neque tamen diffitendum, quam 
gravi tristitia optimum quemque afficiat haec assidua dimicandi 
contentio. Magnae nimirum tristitiae causa, tam esse multos, 
quos pravitates errorum et in Deum protervia longe abducant 
agantque praecipites; tam multos, qui ad quamlibet religionis 
formam se aeque habentes, divinam iamiam exuere fidem vi- 


Acta, Tom. XXIV. fase. OOLXXX. 13 

deatur; neque ita paucos esse homines catholicos, qui religio- 
nem nomine tenus retineant, non re debitisque colant officiis. 
Id praeterea multo gravius angit et vexat animum, reputare, 
tam luctuosam malorum perniciem inde potissimum ortam, quod 
in temperatione civitatum vel nullo iam loco Ecclesia censetur, 
vel saluberrimae virtuti eius dedita opera repugnatur; qua in 
re apparet magna quidem et iusta vindicis Dei animadversio, 
qui recedentes à se nationes miserrima mentium caecitate sinat 
hebescere. 

Quapropter res ipsa clamat, vehementius clamat in dies, ne- 
cesse omnino catholicos homines precibus ad Deum et obse- 
crationibus uti alacres perseverantes, sine intermissione; (1) 
idque non apud se quisque tantum, sed eo magis publice fa- 
ciant oportet, sacris in aedibus congregati, enixe flagitantes, ut 
Ecclesiam providentissimus Deus ab importunis et malis homi- 
nibus (2) liberet, perturbatasque gentes ad sanitatem et mentem 
luce et caritate Christi reducat. — Res enimvero supra homi- 
num fidem mirabilis! Vitam suam laboris plenam saeculum qui- 
dem insistit, fretum opibus, vi, armis, ingenio : securo Ecclesia 
plenoque gradu aetates decurrit, infisa unice Deo, ad quem 
diurna et nocturna prece oculos et manus attollit. Ipsa enim, 
quamquam cetera, quaecumque ex Dei cura tempus affert hu- 
mana praesidia, prudens non negligit ; non in iis tamen sed 
potius in orando, comprecando, obsecrandoque Deo, praecipuam 
sui spem reponit. Inde habet quo vitalem spiritum alat et robo- 
ret, quia sibi assiduitate precandi contingit feliciter, ut, ab hu- 
manarum rerum vicissitudine intacta et in perpetua divini Nu- 
minis coniunctione, vitam ipsam Christi Domini hauriat ac tran- 
quille placideque traducat: fere ad Christi ipsius similitudinem, 
cui cruciatuum diritas, quos in commune est bonum perpessus, 
nihil admodum de proprio sibi beatissimo lumine et gaudio ne- 
que minuit neque ademit. 


Quae quidem magna christianae sapientiae documenta te- 
nuere semper religioseque coluerunt quotquot christianum no- 
men digna sunt virtute professi: quorum ad Deum preces ma- 
iores crebrioresque esse solebant, siqua Ecclesiae sanctae vel 
summo eius rectori calamitas ab nequissimorum hominum frau- 


(D I. Thes. v. 17. 
(Q2) II. Thes. III, 2. 

dibus et violentia incidisset. — Extat huius rei exemplum  insi- 
gne in fidelibus exorientis Ecclesiae, dignum plane quod omni- 
bus deinceps futuris ad imitandum proponeretur. Petrus, vica- 
rius Christi Domini, summus Ecclesiae antistes, in vincula, He- 
rodis scelesti iussu, traditus erat certaeque destinatus morti; 
illinc ut evaderet nihil in quoquam erat opis, nihil auxilii. At 
illud vero auxilii non deerat quod precatio sancta a Deo con- 
ciliat: scilicet Ecclesia, quod divina refert historia, impensissi- 
mas pro illo preces fundebat: Oratio autem fiebat sine inter- 
missione ab Ecclesia ad Deum pro eo (1): agebatque omnes eo 
ardentius precandi studium, quo acrior aerumnae tantae solli- 
citudo mordebat. Ut vero orantibus vota successerint, comperta 
res est : Petrum mirifice liberatum christianus populus memori 
semper laetitia concelebrat. — Insignius autem exemplum divi- 
numque edidit Christus, quo Ecclesiam suam, non solum prae- 
ceptis, verum etiam de se ipse ad omnem erudiret et formaret 
sanctitatem. Qui namque in omni vita tam frequentem et effu- 
sam precando operam dederat, ipsemet sub horas extremas, 
quum in Gethsemani horto, perfuso immensa amaritie animo, 
oblangueret ad mortem, tum vero Patrem, non orabat modo, 
sed prolixius orabat (2). Neque sibi profecto id fecit, nihil ti- 
menti nihil egenti, Deo; sed fecit nobis, fecit Ecclesiae suae; 
cuius futuras preces et lacrimas iam tum libens volensque in 
se recipiens fecundas gratiae efficiebat. 

Ubi vero per mysterium Crucis generis nostri salus peracta, 
atque eiusdem administra salutis, Ecclesia, triumphante Christo, 
condita in terris riteque constituta est, novus ex eo tempore in 
populum novum ordo providentis Dei incepit valuitque. — Di- 
vina consilia addecet magna cum religione intueri. Filius Dei 
aeternus, quum, ad hominis redemptionem et decus, hominis 
naturam vellet suscipere, eaque re mysticum quoddam cum uni- 
verso humano genere initurus esset connubium, non id ante 
perfecit quam Uberrima consensio accessisset, designatae Ma- 
tris, quae ipsius generis humani personam quodammodo age- 
bat, ad eam illustrem  verissimamque Aquinatis sententiam : 
Per annuntiationem | expectabatur | consensus Virginis, loco  to- 
tius humanae naturae (3). Ex quo non minus vere proprieque 


(1) Act. XII, 5. 
(2) Luc. XHI, 5. 
(3) III. q. XXX, a. 1. 

affirmare licet, nihil prorsus de permagno illo omnis gratiae 
thesauro, quem attulit Dominus, siquidem gratia et veritas per 
lesum | Christum facta est (1), nihil nobis, nisi per Mariam, Deo 
sic volente, impertiri : ut, quo modo ad summum Patrem, nisi 
per Filium, nemo potest accedere, ita fere, nisi per Matrem, ac- 
cedere nemo possit ad Christum. - Quantum in hoc Dei consi- 
lio et sapientiae et misericordiae elucet! quanta ad imbecillita- 
tem fragilitatemque hominis convenientia ! Cuius namque bonita- 
tem credimus laudamusque infinitam, eiusdem infinitam credi- 
mus et veremur iustitiam : et quem amantissimum Servatorem^ 
sanguinis animaeque prodigum, redamamus, eumdem non exo- 
rabilem iudicem pertimescimus: quare factorum conscientia 
trepidis opus omnino deprecatore ac patrono, qui et magna ad 
Deum polleat gratia, et benignitate sit animi tanta, nullius ut 
recuset desperatissimi patrocinium, afflictusque iacentesque in 
spem erigat clementiae divinae. Ipsa praeclarissima Maria: po- 
tens ea quidem, Dei parens omnipotentis, sed, quod sapit dul- 
cius, facilis, perbenigna, indulgentissima. Talem nobis praestitit 
Deus, cui, hoc ipso quod Unigenae sui matrem elegit, maternos 
plane indidit sensus, aliud nihil spirantes nisi amorem et ve- 
niam; talem facto suo lesus Christus ostendit, quum Mariae 
subesse et obtemperare ut matri filius sponte voluit: talem de 
cruce praedicavit, quum universitatem humani generis, in Ioanne 
discipulo, curandam ei fovendamque commisit; talem denique 
se dedit ipsa, quae eam immensi laboris [haereditatem, a mo- 
nente Filio relictam, magno complexa animo, materna in om- 
nes officia confestim coepit impendere. - Tam carae miseri- 
cordiae consilium in Maria divinitus institutum et Christi testa- 
mento ratum, inde ab initio sancti apostoli priscique fideles 
summa cum laetitia senserunt; senserunt item et docuerunt 
venerabiles Ecclesiae Patres, omnesque in omni aetate christia- 
nae gentes unanimae consensere: idque ipsum, vel memoria 
omni litterisque silentibus, vox quaedam a cuiusque christiani 
hominis pectore erumpens, loquitur, disertissima. Non aliunde 
est sane quam ex divina fide, quod nos praepotenti quodam 
impulsu agimur blandissimeque rapimur ad Mariam ; quod ni- 
hil est antiquius vel optatius, quam ut nos in eius tutelam fi- 
demque recipiamus, cui consilia et opera, integritatem et poe- 


té) Ioan. 1, 17. 

nitentiam, angores et gaudia, preces et vota, nostra omnia plene 
credamus : quod omnes iucunda spes et fiducia tenet, fore ut, 
quae Deo minus grata a nobis exhiberetur indignis, ea, Matri 
sanctissimae commendata, sint grata quam maxime et accepta. 
Quarum veritate et suavitate rerum, quantam animus capit con- 
solationem, tanta eos aegritudine dolet qui, divina fide carente, 
Mariam neque salutant, neque habent matrem: eorumque am- 
plius dolet miseriam qui, fidei sanctae quam sint participes, 
bonos tamen nimii in Mariam profusique cultus audent arguere: 
qua re pietatem, quae liberorum est, magnopere laedunt. 

Per hanc igitur, qua Ecclesia asperrime conflictatur, malo- 
rum procellam, omnes filii eius pii facile vident quam sancto 
officio adstringantur supplicandi vehementius Deo, et qua prae- 
cipue ratione niti debeant, ut eaedem supplicationes maximam 
efficacitatem sint habiturae. Religiosissimorum patrum et ma- 
iorum persecuti exempla, ad Mariam sanctam Dominam no- 
stram perfugiamus; Mariam Matrem Christi et nostram appel- 
lemus concordesque obtestemur : Monstra te esse matrem, su- 
mat per te preces qui pro nobis natus, tulit esse tuus (1). — 
Iamvero, de variis divinae Matris colendae formulis et rationi- 
bus, quum eae sint praeoptandae quas et per seipsas potiores 
et ili gratiores esse noverimus, Rosarium idcirco nominatim 
indicare placet impenseque inculcare. Huic precandi ritui no- 
men coronae communi sermone adhaesit, hac etiam causa quod 
magna lesu et Matris mysteria, gaudia, dolores, triumphos fe- 
licibus reddat sertis connexa. Quae fideles mysteria augusta si 
pia commentatione ex ordine recolant et contemplentur, mirum 
quantum adiumenti trahere sibi possunt tum ad fidem alendam 
et ab ignorantia aut errorum peste tutandam, tum etiam ad vir- 
tutem animi relevandam et sustinendam. Hoc etenim modo 
orantis cogitatio et memoria, fidei lumine praelucente, ad ea. 
mysteria iucundissimo studio feruntur, in eiusque et defixae et 
discurrentes, satis admirari non queunt restitutae humanae sa- 
lutis inenarrabile opus, tam largo pretio rerumque tantarum 
serie confectum: tum vero animus super his caritatis divinae 
argumentis amore et gratia exardescit, spem confirmat et au- 
get, cupidus arrectusque ad caelestia praemia, iis a Christo pa- 
rata qui se ad ipsum imitatione exempli et communione dolo- 


(t) Ex sacr. liturg. 

rum adiunxerint. Haec inter funditur verbis precatio, ab ipso 
Domino, a Gabriele Archangelo, ab Ecclesia tradita : quae, ple- 
na laudum et salutarium votorum, certo varioque ordine ite- 
rata continuata, novos usque habet dulcesque fructus pietatis. 
Magnam autem huiusmodi precationi caelestis ipsa Regina 
adiecisse virtutem ideo credenda est, quod suo numine et in- 
stinctu ab inclito patre Dominico invecta sit et propagata, per 
aetatem catholico nomini adversissimam, eamdemque huic no- 
strae parum dissimilem, quasi bellicum instrumentum ad hostes 
fidei debellandos praevalidum. — Secta "enim Albigensium hae- 
reticorum, qua clandestina, qua manifesta, in regiones invaserat 
multas; teterrima Manichaeorum progenies, quorum immanes 
excitabat errores, simulationesque et caedes et capitale in Ec- 
clesiam odium nimis multum referebat. Hominum praesidiis 
contra perniciosissimam turbam et insolentem vix iam erat fi- 
dendum, quum praesens a Deo venit, Rosarii marialis ope, sub- 
sidium. Sic, favente Virgine, gloriosa haeresum omnium vic- 
trice, vires impiorum labefactatae et perfractae, salva quam 
plurimis et incolumis fides. Similia multa apud quasque gentes 
vel depulsa pericula vel beneficia impetrata, satis pervagata 
sunt, quae vetus aeque recensque historia luculentissimis testi- 
moniis commemorat. — Id quoque illustre argumentum accedit, 
quemadmodum, statim ab instituta Rosarii prece, eius passim 
apud omnes civium ordines usurpata sit et frequentata consue- 
tudo. Enimvero divinae Matri, quae tot tantisque laudibus una 
omnium praecellentissima nitet, religio christiani populi titulis 
quidem insignibus modisque multis habet honorem: hunc ta- 
men Rosarii titulum, hunc modum orandi, in quo tamquam 
fidei tessera et summa debiti ei cultus inesse videtur, semper 
adamavit singulariter, eoque privatim et publice, in domo et fa- 
milia, sodalitatibus constitutis, altaribus dedicatis, circumductis 
pompis, usa praecipue est, rata, nullo se posse meliore pacto 
ipsius vel sacra sollemnia ornare voi patrocinium et gratias 
demereri. 


Neque illud silentio praetermittendum, quod singularem 
quamdam Dominae nostrae providentiam in hac re illustrat. 
Nempe, quum, diuturnitate temporis, studium pietatis in qua- 
piam gente deferbuisse visum est et nonnihil de hac ipsa pre- 
candi consuetudine esse remissum, quam mire postea, sive re 
publica in formidolosum discrimen adducta, sive qua necessi- 

tate premente, Rosarii institutum, prae ceteris religionis auxiliis, 
communibus votis revocatum atque in suum honoris locum re- 
stitutum est lateque rursus viguit salutare. Eius rei exempla 
nihil opus a praeterita aetate petiisse, praeclarum hac nostra 
in promptu habentibus. Hac namque aetate, quae, uti principio 
monuimus, acerba adeo Ecclesiae est, Nobis autem, ad guber- 
nacula eius divino consilio sedentibus, acerbissima, spectare et 
admirari licet quam erectis incensisque studiis, in omni loco et 
gente catholici nominis, mariale Rosarium colatur et celebretur; 
quod facti quum Deo verius, moderanti agentique homines, 
quam ulli hominum prudentiae et navitati recte sit tribuendum, 
animum Nostrum admodum solatur et reiicit, magnaque com- 
plet fiducia de renovandis Ecclesiae amplificandisque, auspice 
Maria, triumphis. 

Sunt autem qui haec ipsa a Nobis commemorata probe ii 
quidem sentiant, sed quia nihil adhuc de speratis rebus, de pace 
in primis et tranquillitate Ecclesiae, impetratum, immo fortasse 
tempora deterius misceri vident, eam idcirco diligentiam et af- 
fectionem precandi velut defatigati et diffisi intermittant. Homi- 
nes istiusmodi videant ipsi ante et laborent, ut, quas Deo adhi- 
beant preces, aptis virtutibus, ex Christi Domini praeceptione, 
ornentur: quae sitales fuerint, considerent porro, indignum esse 
et nefas, velle se tempus subveniendi modumque constituere 
Deo, nobis nihil quidquam debenti, ita ut quum audit orantes 
et coronat merita nostra, nihil aliud coronet quam munera 
sua (1), et quum minus sententiae nostrae obsecundat, provi- 
denter agat cum filiis pater bonus, eorum miserans insipien- 
tiam, consulens utilitati. — Quas vero preces, ut propitiemus 
Ecclesiae Deum, cum suffragiis coniunctas Caelitum sanctorum, 
supplices deferimus, eas ipse numquam non benignissime ad- 
mittit et explet Deus, tum quae bona Ecclesiae attingunt maxima 
et immortalia, tum quae attingunt minora et huius temporis, op- 
portuna tamen ad illa. Quippe istis precibus pondus et gratiam, 
sane plurimam, precibus addit meritisque suis Christus Dominus, 
qui dilexit Ecclesiam, et seipsum tradidit pro ea, ut illam sanctifi- 
caret... ut exhiberet ipse sibi gloriosam Ecclesiam (2), idem sum- 
mus eiusdem Pontifex, sanctus, innocens, semper vivens ad inter- 


(D) S. August. Epi CXCIV al 106 ad Sixtum, c. v. n. 19. 
(2) Ephes. v. 25-27. 

pellandum pro nobis. cuius deprecationem supplicationemque 
semper evenire divina fide tenemus.— Quod enim spectat ad bona 
Ecclesiae externa et huius vitae, palam est, rem ipsi saepius 
esse cum adversariis malevolentia et potentia acerrimis; ab eis 
nimium sibi dolendum facultates direptas, libertatem  deminu- 
tam et oppressam, lacessitam et despectam auctoritatem, damna 
postremo et hostilia omne genus multa. Quorum improbitas si 
quaeritur cur non eo usque iniuriae, quo deliberatum habent 
et connituntur, re tandem plena procedat; Ecclesia contra, tot 
inter rerum casus, eadem illa sua amplitudine et gloria, vario 
quamquam modo, emineat semper atque adeo increscat; utrius- 
que rei praecipuam causam rectum est a virtute arcessere 
comprecantis Deum Ecclesiae: nec enim satis assequitur hu- 
mana ratio quomodo restrictis ita finibus imperiosa nequitia 
consistat, Ecclesia vero, in angustum compulsa, nihilominus 
tam magnifice vincat. Idem eo rectius existit in eo bonorum 
genere, quibus Ecclesia homines ad ultimi boni adeptionem 
proxime adducit. Ad hoc enim munus quum nata sit, precibus 
suis posse multum debet ut divinae in illos providentiae mise- 
ricordia eque ordo exitum habeat et perfectionem : atque ita ho- 
mines cum Ecclesia et per Ecclesiam orantes, ea demum im- 
petrant atque obtinent quae Deus omnipotens ante saecula di- 
sposuit donare (1). Ad alta providentis Dei consilia mentis hu- 
manae acies in praesentia deficit: sed aliquando erit, quum 
causas consecutionesque rerum Deo ipso apertas pro benigni- 
tate sua monstrante, dilucidum patebit, orandi munus quantam 
in hoc rerum genere vim habuerit utilitatemque impetrandi. 
Inde effectum patebit, quod sese multi, in tanta depravati sae- 
culi corruptela, integros praestiterint atque inviolatos ab omni 
inquinamento carnis et spiritus, perficientes santificationem in 
timore Dei (2); quod alii, in eo dum essent ut flagitio indulge- 
rent, illico sibi temperaverint, ex ipsoque periculo et tentamine 
bonos ceperint actus virtutis; quod prolapsis aliis impulsio 
quaedam permoverit animus ut érigérent se et in complexum 
Dei miserentis occurrerent. — Haec igitur omnes apud se per- 
pendentes, fallaciis antiqui hostis etiam atque etiam obsecramus 
ne cedant, neve ulla omnino causa a studio cessent orandi, 


(1) S. Th. IL-IL, q. LXXXIIL, a. 2, ex 5. Greg. M. 
(2) Corinti!, VIL, I. 

verum in eo perseveranter consistant, sine intermissione consi- 
stant. Prima sit aliis cura de summo borio, aeterna omnium 
salute, deque incolumitate Ecclesiae exposcenda: tum licet ce- 
tera bona ad usum commoditatemque vitae petant a Deo, modo 
voluntatis eius aequissimae acquiescant, eidem pariter, optata 
vel concesserit vel abnuerit, agentes gratias, beneflcentissimo 
patri: ea denique religione et pietate cum Deo versentur, qua 
decet maxima et oportet, qua viri sancti consueverunt et ipse 
egit sanctissimus Redemptor et Magister noster, cum clamore 
valido et lacrimis (1). 

Hic officium et paterna caritas postulat, ut in universos 
Ecclesiae filios non precum modo, sed etiam poenitentiae san- 
ctae a largitore bonorum Deo spiritum imploremus : quod dum 
toto animo facimus, omnes et singulos ad hanc ipsam virtutem, 
cum altera coniunctissimam, pari studio adhortamur. Scilicet 
facit precatio ut animus sustentetur, instruatur ad fortia, ad di- 
vina conscendat: facit poenitentia ut nobismetipsis imperemus, 
corpori maxime gravissimo, ex veteri noxa, rationis legisque 
evangelicae inimico. Quae virtutes, perspicuum est, aptissima 
inter se cohaerent, inter se adiuvant, eodemque una conspirant, ut 
hominem, caelo natum, a rebus aaducis abstrahant evehantque 
propemodum ad caelestem cum Deo consuetudinem: fit con- 
tra, ut cuius animus cupiditatibus aestuet illecebrisque sit emol- 
litus, ieiunus ille fastidiat suavitates rerum caelestium, neque 
alia sit precatio eius nisi frigida vox et languida, indigna sane 
quam Deus excipiat. - Sunt ante oculos exempla poenitentiae 
hominum sanctorum, quorum preces et obsecrationes, ea ipsa 
causa, magnopere Deo placuisse atque etiam ad prodigia va- 
luisse sacris fastis docemur. Mentem illi et animum libidinesque 
assidue regebant, domabant: doctrinae Christi Ecclesiaeque eius 
documentis ac praeceptis summa solebant consensione et de- 
missione adhaerescere: velle, nolle nihil, nisi Dei numine ex- 
plorato, nihil quidquam agendo spectare, nisi eius gloriae in- 
crementa : cupiditates acriter coercere et frangere, corpus dure 
inclementerque habere, iucundis rebus neque iis noxiis virtutis 
gratia abstinere. Quare merito poterant, quod Paulus Apostolus 
de se, idem ipsi usurpare : nostra autem conversatio in caelis 


(1) Hebr. V, 7. 

est (2) eamdemque ob caussam tantum inerat in eorum obse- 
crationibus ad propitiandum exórandumque Deum efficacitatis. 
— Non omnes omnino posse adeo nec debere apparet; atta- 
men ut consentanea sibi affiictatione vitam moresque suos unus- 
quisque castiget, rationes id exigunt iustitiae divinae, cui satis 
de commissis faciendum restricte est; praestat autem  volun- 
tariis, dum vita sit, id fecisse poenis, unde virtutis praemium 
accedat. — Ad haec, quando in mystico Christi corpore, quae 
est Ecclesia, omnes tamquam membra coalescimus et vigemus, 
hoc, Paulo auctore, consequitur, ut, quemadmodum laetanti qua 
de re membro membra cetera collaetantur, ita pariter dolenti 
condoleant, hoc est christianis fratribus, vel animo aegris vel 
corpore, fratres ultro subveniant, et, quantum in ipsis est, cu- 
rationem adhibeant: Pro invicem sollicita sint membra. Et si 
quid patitur unum membrum, | compatiuntur omnia | membra ; 
sive gloriatur unum membrum, | congaudent | omnia | membra. 
Vos autem estis corpus Christi et membra de membro (1). In 
hoc autem caritatis specimine, ut quis Christi exemplo insistens, 
qui vitam ad omnium nostrum redimenda peccata immenso 
amore profudit, luenda sibi aliorum admissa suscipiat, in hoc 
demum illud continetur magnum vinculum perfectionis, quo 
fideles inter sese et cum caelestibus civibus arctissimeque cum 
Deo iunguntur. — Ad summam, sanctae poenitentiae actio tam 
varia atque industria est tamque late pertinet, ut eam quisque, 
pia modo et alacri voluntate, perfrequenti possit nec laboriosa 
facultate exercere. 


Restat, Venerabiles Fratres, ut, quae vestra et singularis et 
eximia quum in sanctissimam Dei Matrem pietas, tum in chri- 
stianum gregem caritas et sollertia commonitionis hortationisque 
Nostrae exitum, opera vestra, perquam optimum, Nobis polli- 
ceantur; gestitque animus fructus eos, quos pluries splendide 
declarata catholicorum in Mariam religio tulit, iam nunc laetis- 
simos uberrimosque praecipere. Vobis igitur et vocantibus et 
excitantibus et praeeuntibus, fideles, hoc praesertim proximo 
mense, ad aras sollemnes augustae Reginae et benignissimae 
Matris conveniant, concurrant, atque mystica ei serta, acceptis- 
simo Rosarii ritu, filiorum more contexant et praebeant: inte- 


(1) Philip. IIL, 20. 
(2) I Coriath. XII, 25-27. 

gris per Nos atque ratis, quae antehac in hac re a Nobismeti- 
psis praescripta edita et dona indulgentiae sacrae concessa (l1). 
— Quam praeclarum et quanti erit, in urbibus in pagis, in villis, 
terra marique, quacumque patet catholicus orbis, multa piorum 
centena millia, sociatis laudibus foederatisque precibus, una 
mente et voce singulis horis Mariam consalutare, Mariam im- 
plorare, per Mariam sperare omnia! Ab ipsa omnes fidentes 
contendant ut, exorato Filio, aberrantes nationes ad christiana 
redeant instituta et praecepta, in quibus salutis publicae firma- 
mentum consistit, unde et expetitae pacis et verae beatitatis co- 
pia efiiorescit. Ab ipsa eo impensius contendant, quod bonis om- 
nibus exoptatissimum esse debet, ut Ecclesia mater libertate 
potiatur tranquilleque fruatur sua; quam non alio illa refert 
nisi ad summas hominum procurandas rationes, a qua singuli 
et civitates nulla usquam damna, plurima omni tempore et 
maxima beneficia senserunt. 


Iam Vobis, Venerabiles Fratres, adprecante sacratissimi Ro- 
sarii Regina, largiatur Deus munera bonorum caelestium, unde 
ad partes pastoralis officii sancte obeundas auxilia et vires sup- 
petant in dies ampliora: cuius rei esto auspicium et pignus 
Apostolica Benedictio, quam vobis ipsis et clero et populis cu- 
iusque vestrum curae concreditis peramanter impertimus. 

Datum Romae apud S. Petrum die XXII Septembris anno 
MDCCCXCI, Pontificatus Nostri Decimoquarto. 

EPISTOLA Sanctissimi D. N. Leonis XIII ad Archiepiscopos et Episcopos 
Imperii Germanici et Austro-Hungarici, de prava duellorum consuetudine. 


Pastoralis officii conscientia et proximorum caritate per- 
moti, datis ad Nos superiore anno litteris, referendum censuistis 
de singularium certaminum, quae duella vocant, in populo ve- 
stro frequentia. Genus istud dimicandi, velut ius moribus con- 
stitutum, non sine dolore significabatis etiam inter catholicos 


(1) Cfr. Ep. Encycl. Supremi Apostolatus, die I sept. an MDCCCLXXXIII : Ep. 
Encycl. Superiore anno, die XXX aug. an. MDCCCLXXXIV ; Decret. S. R. C. Inter 
plurimos, die XX aug. an. MDCCCLXXXV : Ep. Encycl. Quamquam pluries, die XV 
aug. an. MDCCCLXXXIX. 

versari: rogabatis pariter, ut deterrere homines ab istiusmodi 
errore vox quoque Nostra conaretur. — Est profecto error iste 
admoáum perniciosus, nec sane finibus circumscribitur civita- 
tum vestrarum, sed excurrit multo latius, ita ut huius expers 
contagione mali vix ulla gens reperiatur. Quamobrem collauda - 
mus studium vestrum, et quamvis cognitum, perspectumque 
sit quid hac in re philosophia christiana utique consentiente ra- 
tione naturali, praescribat, tamen, cum prava duellorum con- 
suetudo christianorum praeceptorum oblivione maxime alatur, 
expediet atque utile erit id ipsum per Nos paucis revocari. 
Scilicet utraque divina lex, tum ea quae naturalis rationis 
lumine, tum quae litteris divino afflatu perscriptio promulgata 
est, districte vetant ne quis extra causam publicam hominem 
intefimat aut vulneret, nisi salutis suae deferendae causa, ne- 
cessitate coactus. At qui ad privatum certamen provocant, vel 
oblatum suscipiunt, hoc agunt, huc animum viresque intendunt, 
nulla necessitate adstricti, ut vitam eripiant aut saltem vulnus 
inferant adversario. Utraque porro divina lex interdicit ne quis 
temere vitam proficiat suam, gravi et manifesto obiiciens dis- 
crimini, quum id nulla officii aut caritatis magnanimae ratio 
suadeat; haec autem caeca temeritas, vitae contemptrix, plane 
inest in natura duelli. Quare obscurum nemini aut dubium esse 
potest, in eos, qui privatim praelium conserunt singulare, utrum- 
que cadere et scelus alienae cladis, et vitae propriae discrimen 
voluntarium. Demum vix ulla pestis est, quae a civilis vitae 
disciplina magis abhorreat et iustum civitatis ordinem perver- 
tat, quam permissa civibus licentia ut sui quisque adsertor iu- 
ris privata vi manuque, et honoris, quem violatum putet, ultor 
existat. 


Ob eas res Ecclesia Dei, quae custos et vindex est cum ve- 
ritatis, tum iustitiae et honestatis, quarum complexu publica 
pax et ordo continetur, nunquam non improbavit vehementer, 
et gravioribus quibus potuit poenis reos privati certaminis coer- 
cendos curavit. Constitutiones Alexandri III decessoris Nostri 
libris insertae canonici iuris privatas hasce concertationes dam- 
nant et execrantur. In omnes qui illas ineunt, aut quoquo modo 
participant, singulari poenarum severitate animadvertit Triden- 
tina Synodus, quippe quae, praeter alia, etiam ignominiae no- 
tam iis inussit, eiectosque Ecclesiae gremio, honore indignos 
censuit, si in certamine occumberent, ecclesiasticae sepulturae. 

Tridentinis sanctiones ampliavit explicavitque decessor Noster 
Benedictus XIV in Constitutione data die x Novembris anno 
MDCCLI, cuius initium Detestabilem. Novissimo autem tempore 
f. r. Pius IX in litteris apostolicis, quarum est initium Aposto- 
licae Sedis, per quas censurae latae sententiae limitantur, aperte 
declaravit, ecclesiasticas poenas committere non modo qui duello 
confligant, sed eos etiam quos patrinos vocant, itemque et te- 
stes et conscios. — Quarum legum sapientia eo luculentius emi- 
cat quo ineptiora ea esse liquet quae ad immanem duelli mo- 
rem tuendum vel excusandum solent proferri. Nam quod in 
vulgus seritur, certamina id genus natura sua comparata esse 
ad maculas eluendas, quas civium honori alterius calumnia 
aut convicium induxerit, id est eiusmodi ut neminem possit nisi 
vecordem fallere. Quamvis enim a certamine victor decedat 
qui, iniuria accepta, illud indixit, omnium cordatorum hominum 
hoc erit iudicium, tali certaminis exitu viribus quidem ad lu- 
ctandum, aut tractandis armis meliorem lacessentem probari, 
non ideo tamen honestate potiorem. Quod si idem ipse cecide- 
rit, cui rursus non inconsulta, non plane absona haec honoris 
tuendi ratio videatur ? Equidem paucos esse remur, qui hoc 
obeant facinus, opinionis errore decepti. Omnino cupiditas ul- 
tionis est, quae viros superbos et acres ad poenam petendam 
impellit: qui si elatum animum moderari, Deoque obtemperare 
velint qui homines iubet diligere inter se amore fraterno, et 
quemquam violari vetat, qui ulciscendi libidinem in privatis ho- 
minibus gravissime damnat, ac poenarum repetendarum sibi 
unice reservat potestatem ab immani consuetudine duellorum 
facile discederent. 


Neque illis qui oblatum certamen suscipiunt iusta suppetit 
excusatio metus, quod timeant se vulgo segnes haberi, si pu- 
gnam detrectent. Nam si officia hominum ex falsis vulgi opi- 
nionibus dimetienda essent, non ex aeterna recti iustique nor- 
ma, nullum esset naturale ac verum inter honestas actiones et 
flagitiose facta discrimen. Ipsi sapientes ethnici et noruntet tra- 
diderunt, fallacia vulgi iudicia spernenda esse a forti et con- 
stanti viro. Iustus potius et sanctus timor est, qui avertit ho- 
minem ab iniqua caede, eumque facit de propria et fratrum 
salute sollicitum. Immo qui inania vulgi aspernatur iudicia, qui 
contumeliarum verbera subire mavult, quam ulla in re officium 
deserere, hunc longe maiore atque excelsiore animo esse per- 

Sspicitur, quam qui ad arma procurrit, lacessitus iniuria. Quin 
etiam, si recte diiudicari velit, ille est unus, in quo solida for- 
titudo eluceat, illa, inquam, fortitudo, quae virtus vere nomina- 
tur, et cui gloria comes est non fucata, non fallax. Virtus enim 
in bono consistit rationi consentaneo, et nisi quae in iudicio ni- 
tatur approbantis Dei, stulta omnis est gloria. 

Denique tam perspicua duelli turpitudo est, ut illud nostrae 
etiam aetatis legumlatores, tametsi multorum suffragio patroci- 
nioque fultum, auctoritate publica poenisque propositis coercen- 
dum duxerint. Illud hac in re praeposterum maximeque per- 
niciosum, quod scriptae leges re factisque fere eludantur : idque 
non raro scientibus et silentibus iis, quorum est puniri sontes, 
et, ut legibus pareatur, providere. Ita fit ut passim ad singularia 
certamina descendere, spreta maiestate legum, impune liceat. 

Inepta etiam atque indigna sapienti viro eorum est opinio, 
qui utut togatos cives ab hoc genere certaminum arcendos pu- 
tent, ea tamen permittenda censent militibus, quod tali exerci- 
tatione acui dicant militarem virtutem. Primum quidem honesta 
et turpia natura differunt, nec in contraria mutari ob diversum 
personarum statum ullo pacto possunt. Omnino homines, in 
quacumque conditione vitae, divina ac naturali lege omnes pari 
modo tenentur. Praeterea ratio huiusce indulgentiae erga mi- 
lites ab utilitate publica petenda foret, quae numquam tanta 
esse potest, ut eius obtentu naturalis divinique iuris vox con- 
ticescat. Quid, quod ipsa utilitatis ratio manifesto deficit? Nam 
militaris virtutis incitamenta eo spectant ut civitas sit adversus 
hostes instructior. Idne vero effici poterit ope illius consuetudi- 
nis, quae suapte natura eo spectat ut suborto inter milites dis- 
sidio, cuius causae haud rarae sunt^ e singulis partibus defen- 
sorum patriae necetur alteruter ? 


Postremo recens aetas, quae se iactat humaniora cultu mo- 
rumque elegantia longe superioribus saeculis antecellere, parvi 
pendere vetustiora instituta consuevit ac nimium saepe respuere 
quidquid cum colore discrepet recentioris urbanitatis. Quid est 
igitur quod has tantummodo maioris aevi ac peregrinae bar- 
bariae ignobiles reliquias, duelli morem intelligimus, in tanto 
humanitatis studio non repudiat? 

Vestrum erit, Venerabiles Fratres, haec, quae breviter atti- 
gimus, inculcare diligenter populorum vestrorum animis, ne fal- 
sas hac de re opiniones temere excipiant, neu ferri se leviorum 

hominum iudicio patiantur. Date operam nominatim ut iuvenes 
mature assuescant id de duello sentire et iudicare quod, con- 
sentiente naturali philosophia, iudicat ac sentit Ecclesia; ab eo- 
que iudicio normam agendi constanter sumant. Immo quo modo 
alicubi receptum consuetudine est ut catholici praesertim flo- 
rentis aetatis sibi sponte perpetuoque interdicant nomen dare 
societatibus non honestis, pari modo opportunum ducimus ac 
valde salutare, eosdem velut foedus inter se facere, data fide 
nullo se tempore nullaque de caussa duello dimicaturos. 

Supplices a Deo petimus ut communia conata nostra vir- 
tute caelesti corroboret, quodque pro salute publica, pro inte- 
gritate morum vitaeque christianae volumus, id benigne largia- 
tur- Divinorum vero munerum auspicem itemque benevolentiae 
Nostrae testem vobis, Venerabiles Fratres, Apostolicam benedi- 
ctionem peramanter in Domino impertimus. 

Datum Romae apud S. Petrum die XXII Septembris anno 
MDCCCXCI, Pontificatus Nostri Decimoquarto. 


LEO PP. XIII. 


EX $. CONGREGATIONE | CONCILII 


NOVARIEN. 


DISPENSATIONIS AB IRREGULARITATE. 


Die 27 iunii 1691. 

Per summaria precum. 

COMPENDIUM FACTI. Novariensis Episcopus die 24 Aprilis 
huius anni, transmissis litteris ad Beatissimum Patrem, quo 
sospite laetamur, haec exposuit : 

« Iacob C., Dioecesis novariensis , duo et viginti an- 
nos natus , studio philosophiae in seminario urbano vacans 
summopere cupit ad ministerium sacerdotale promoveri. Sed 
obstat impedimentum irregularitatis ob defectum in confor- 
matione dexterae manus. Defectus in hoc consistit, quod di- 

gito pollici una phalanx, indici duae phalanges desunt. Ora- 
tor tamen huiusmodi debili manu putat ^convenienter pera- 
gere posse omnes caeremonias ss. Sacrificii Missae absque 
periculo irreverentiae et scandali; et reapse, pluribus pera- 
ctis experimentis, suum, hoc sensu, iudicium tulit magister 
caeremoniarum peritissimus. Orator optimis moribus praedi- 
tus est, et ex eius promotione utilitas certo obveniet huic 
novariensi Dioecesi, in qua magna adest sacerdotum  penu- 
ria. Quae cum ita sint, oratoris preces enixe commendamus 
easque una cum attestationibus medici, caeremoniarum ma- 
gistri, nec non seminarii rectoris, subiicimus sapientissimo 
iudicio S. V. » 

Ex allegatis vero testimoniis deprehenditur oratorem ci- 
tra culpam in irregularitatem incidisse, pietate et indole 
commendabilem existere, ac sanctum sacrificium absque ir- 
reverentia et populi admiratione celebrare valere. Observat 
tamen caeremoniarum magister: quod utendo eiusdem dexte- 
rae manus digitis pollice et medio maiori cum difficultate 
sacram synaxim administraret, atque insuper truncus digi- 
tus index admirationem faceret. 


Disceptatio synoptica 


Licet benigne S. C. C. cum agitur de dispensationibus 
ab irregularitate concedendis, iuris rigorem remittere con- 
suescat, diffitendum non est hoc difficilius evenire si clerico 
promovendo gratia tribuenda sit. Ita, ut plures omittantur, 
in Burgen, diei 24 lanuarii 1564 denegata fuit dispensatio 
cuidam Ioachim de Zayas, qui ob adustionem tendines pol- 
licis et indicis dexterae manus contractos habebat, et qui di- 
midia tantum parte phalangis utriusque digiti carebat, quam- 
vis magistri caeremoniarum favorabile votum et Cardinalis 
Archiepiscopi commendatio precibus accederet. 

Verumtamen in themate optimi mores lacobi, penuria 
sacerdotum et consequens Dioecesis novariensis utilitas viam 
ad indulgentiam sternere possent. Non desunt enim exem- 
pla in quibus S. C. C. haec prae oculis habens , ad favo- 

rem prona evasit, ut in  Matheranen, diei 22  Septem- 
bris 1860* in Maceraten. diei 17 Septembrie 1853* in Apu- 
ana 17 Decembris 1859 et praesertim in Cephaluden. 16 lu- 
nii 1866* in qua licet pollex sinistrae manus omnino defi- 
ceret pro gratia dispensationis et habilitationis rescriptum 
fuit. 

Quibus expositis, quaesitum fuit quid esset precibus re- 
spondendum. 

RESOLUTIO. Sacra Cong. Concilii, re cognita sub die 
27 Iunii 1891, censuit respondere: Pro gratia* et ad men- 
tem mens est ut Orator abstineat a S. Communione  dis- 
tribuenda* | nisi adsit necessitas. 


TAURINEN. 


MATRIMONII 
Die 25 lulii i891 


Sess. 24 cap. 1 De refor. matrim. 

COMPENDIUM FACTI. Ludovicus Appel e Bavaria oriundus 
supplices Sum. Pont. preces obtulit, quibus eum  depreca- 
batur, ut per S. Concilii Cong. inquirere dignaretur in ma- 
trimonium ab ipso initum Taurini die 31 Octobris 1860 cum 
Latina Pettenati in. Ecclesia parochiali S. Francisci de Paola, 
quod irritum et nullum arbitrabatur, triplici potissimum ex 
capite. Re ad S. Cong. Concilii delata, literae ad Emum 
Archiepiscopum  taurinensem datae sunt eum in finem, ut 
processum conficeret super asserta matrimonii nullitate ad 
normam Constitutionis Ben. XIV etc. cum facultate, quate- 
nus opus fuerit, subdelegandi. Dicto audiens Emus  Archie- 
piscopus, iudicem constituit, vinculi Defensorem atque can- 
cellarium, atque actorem monuit, ut se sisteret in Curia 
Taurinensi ad respondendum  interrogationibus a  Defensore 
vinculi exaratis. Cum autem Orator qui Romae degit se 
imparem declarasset impensis huius itineris sustinendis, Ar- 
chiepiscopus ad hoc opus subdelegava Rmum D. Eugenium 

Falconi, iudicem civilem in Tribunali Vicariatus Urbis, qui 
delegationem acceptans, Oratorem accersivit atque examini 
subiecit iuxta interrogatorium a matrimonii vindice concin- 
natum, atque responsiones curiae Taurinensi transmisit. In- 
terim quum post diligentem inquisitionem detegi nequiverit 
ubi domicilium haberet Latina Pettenati, nec testes adessent 
examini subiiciendi, acta omnia S. Cong. detulit. 

Oratoris responsiones summatim ad hoc reducuntur; quod 
cum Hostiliae prope Mantuam degeret, amore captus est 
erga puellam Latinam Pettenati, quam etiam utero gravem 
effecit. Cum autem Taurini se conferre deberet ad invita- 
tionem Ministri rei bellicae illius regni, ut illi militiae no- 
men daret, eam secum adduxit, inscio patre, atque, Pado 
traiecto, eam credidit eiusdem fratri qui Ferrariae degebat, 
quae paulo post Taurinum eidem se coniunxit. Die vero 22 
Mensis Iunii parochus S. Francisci a Paola ad eorum preces 
facultatem expostulavit ab Archiepiscopo eorum matrimonio 
assistendi, quod inire cupiebant ad prolem mox nascituram 
legitimandam; quae facultas denegata fuit. 

Interim domicilium fixerunt in Borgo novo sub paroecia 
S. Mariae Angelorum. Cum autem bellum immineret inter 
Sardiniae Regem atque Austriae Imperatorem, minister Ca- 
vour, qui rebus externis praeerat, opportunum duxit aliquem 
occultum exploratorem mittere, qui varias Austriae provin- 
cias perlustraret atque de numero, vi, motibus hostilis exer- 
citus referret, Ad quod opus, ipsum Happel elegit, utpote 
qui et linguam germanicam callebat, et conditionum  exer- 
citus Austriaci peritus erat, quia sub eodem vexillo septem 
annis militaverat. Qui, diversis Austriae provinciis perlustra- 
ns, Taurinum rediit sub finem mensis Octobris. Sed quia de- 
nuo Germaniam repetere debebat ad eundem explorationis fi- 
nem, hinc aliquam causam praetexere necesse fuit, ad su- 
spicionem omnem removendam; atque statutum fuit, ut Lu- 
dovicus Appel uxorem duceret concubinam suam Latinam 
Pettenati, ut sub ementito colore sponsam conciliandi cum 
suis parentibus, qui Flusingia, degebant prope Munichium in 

Bavaria, posset impune Germaniam iterato perlustrare; at- 
que, ut omnis difficultas de medio tolleretur, ipsemet Comes 
Cavour Vicarium generalem allocutus est, atque ab ipso 
quidquid voluit obtinuit. Quare die insequenti summo mane 
in Ecclesia S. Francisci de Paola matrimonium celebratum 
fuit, praesente parocho Centa, qui nullam super eos iuris- 
dictionem habebat, et duobus testibus fortuito  obvenien- 
tibus. 

Neque alibi omittit insinuare, comitem Cavour laute re- 
munerasse hanc promptam obsequentiam tum Vicarii gene- 
ralis, tum parochi erga sua placita. Primum enim ad Ar- 
chiepiscopatum vercellensem nominavit, alterum pingui com- 
menda Ordinis mauritiani ditavit! Interrogatus quare tandiu 
dis tulisset introductionem huius causae, respondit : sibi expe- 
ctandum fuisse obitum parochi Centa, ne eum exponeret pe- 
riculo gravis damni! Interrogatus utrum suae sponsae do- 
micilium cognosceret, respondit prorsus nescire utrum in 
vivis degat, vel mortua sit, quod affirmavit etiam de unica 
filia superstite. 

Processus ut patet, vere singularis est, quoniam unice 
innititur assertionibus actoris, quin altera pars audita fuerit 
vel ullus testis. 


Disceptatio Synoptica. 


VOTUM THEOLOGI. Triplici ex capite Ludovicus Appel im- 
petit validitatem sui matrimonii; ex crimine raptus, ex de- 
fectu domicilii et ex defectu consensus. Ex crimine raptus 
quatenus, inscio et invito patre puellae, eam abduxit atque 
in ditione pontificia transtulit, quod iuxta concordatum Au- 
stro Pontificium raptum constituit. 

At Hostiliae parochus testatus est, tempore quo hic ra- 
ptus locum habuit, matrem puellae iam supremum diem ex- 
plevisse, patrem vero a quadriennio familiam deseruisse. Erat 
igitur puella sui iuris et plena fruebatur libertate; qua liber- 
tate abusam fuisse testis est ipse vir dum fatetur, Latinam 
antequam se ipsi traderet cum tribus aliis iam illicitas ha- 

buisse relationes. Nulli igitur illata fuit iniuria et libentissime 
ei se coniunxit. Item debet puella rapta semper fuisse in po- 
testate raptoris, nec unquam in loco tuto posita. E contra 
Pado traiecto eam tradidit in manibus fratris eiusdem puellae, 
qui una cum duobus patruis Ferrariae degebat, atque per 
integrum mensem apud eosdem commorata est: ipse autem 
raptor iter perrexit versus Taurinum: fuit igitur posita in 
loco tuto. Item postquam Taurini se iterum cum eo con- 
iunxit, tamdiu sola remansit, quamdiu Happel, longum iter 
aggressus, procul ab ea moratus est, atque ad eius reditum 
liberrime in matrimonium consensit. Exulant igitur praeci- 
puae conditiones requisitae ad raptum veri nominis consti- 
tuendum, eo sensu, quo Sacra Tridentina Synodus irritum 
et nullum declaravit matrimonium initum inter raptorem et 
raptam. 

Negat Ludovicus se unquam domicilium habuisse in pa- 
roecia S. Francisci a Paola, sed quamdiu Taurini degit sem- 
per habitasse una cum Latina in via Borgo Novo, quae in- 
ter limites paroeciae S. Mariae Angelorum continetur. At 
dum credis, oratorem hanc assertionem, a qua exitus quae- 
stionis dependet, omnigenis argumentis corroboraturum esse, 
sive ex commilitonum testimonio desumptis, vel ex testifi- 
catione locatoris domus, quam inhabitabant, vel denique a 
fide scripto tradita ipsius parochi S. Mariae Angelorum, qua 
declararet, Ludovicum Appel atque Latinam  Pettenati ab 
initio Mensis Iulii usque ad exitum Octobris, intra limites 
suae paroeciae habitasse, cernis e contra omnium  probatio- 
num vices supplere duas epistolas, quarum una Latinae data 
sub die 18 Iunii, alteram vero ipsi oratori sub die 8 Augu- 
sti: utraque vero hanc indictionem habet « Torino Borgo 
Nuovo n. 7. 5 

Ex hoc quid argui potest? nempe Latinam Pettenati us- 
que ad diem 18 Iunii ab eius adventu in urbem domicilium 
habuisse in Borgo Nuovo. Verum ab hac die usque ad 
3] Octobris, quo matrimonium initum fuit, tempus quadri- 
mestre intercedit: quomodo probas hoc temporis intervallo 

Latinam domicilium non transtulisse in paroeciam S. Fran- 
cisci a Paola ? et transtulit reapse. 

Quum enim parochus Centa die 22 eiusdem mensis Iu- 
nii ad eorum preces facultatem  petiisset ab Archiepiscopo 
Franzoni eos in matrimonium coniungendi, quae licentia de- 
negata fuit, haec scripsit: « domiciliati in questa parrocchia 
sebbene di passaggio; » quae extrema verba indicant, eos se 
exhibuisse eidem parocho tanquam viatores, qui inito vix ma- 
trimonio iter susceptum prosequturi essent ; sed reapse ta- 
les non erant. Vir enim iam a die 12 eiusdem mensis mi- 
litiae subalpinae nomen dederat. 

De Latina vero nullum vel leve indicium apparet quod 
a civitate ne ad instans quidem recesserit. Unde censeo do- 
micilium, quod tunc fixit in paroecia S. Francisci, nunquam 
mutasse ; atque ideo quasi domicilium in ea acquisivisse. Sane 
cum ut supra dictum est Ludovicus Appel iterum  Germa- 
niam petere deberet in officio occulti exploratoris, atque ad 
omnem suspicionem removendam opportunum duceretur, ut 
prius matrimonium iniret cum Latina Pettenati. Ipsemet 
Cavour, si actorem audis, institit apud Vicarium generalem 
ut dispensare dignaretur a trinis proclamationibus propter 
temporis angustias. 

At Vicarius generalis expoposcit, ut parochus Centa fi- 
dem faceret scriptam, ambos contrahentes vel saltem unum 
ipsorum domicilium habere in sua paroecia. Quod ille prae- 
stitit indicando etiam viam et domum in qua domicilium 
habebant. Qua habita testificatione, dispensationem concessit. 
Ut clare patet, non de quocumque domicilio [agebatur, sed 
de eo domicilio vel quasi domicilio a s. Synodo praescripto, 
ut parochus valide assistere possit contrahentium  matrimo- 
nio, ut eorum parochus proprius. 

Quod confirmatur etiam ex attestatione initi matrimonii 
qua declaratur die 31 Octobris 1860 celebratum fuisse ma- 
trimonium inter Latinam Pettenati « domiciliata in questa 
parrocchia, » et Ludovicum Appel « domiciliato a Torino ^. 

Quare ait generice « domiciliato a Torino? » quia quasi 

domicilium non acquisierat, neque in sua, neque in aliena 
paroecia, licet procul dubio in aliqua paroecia domicilium 
seu habitationem haberet. Ex quibus mihi concludere licet, 
Latinam Pettenati quasi domicilium habuisse in paroecia 
S. Francisci de Paola, ac proinde licite et valide eorum ma- 
trimonio assistere potuisse parochum Centa. 

Sed quodnam tempus requiritur, ut aliquis advena possit 
in loco non suo matrimonium contrahere? Respondet Gury 
cum pluribus aliis sufficere habitationem unius mensis. At- 
que confirmatur declaratione Ben. XIV in Epistola ad Episc. 
Groanum quae ita se habet. « Hac in re non alio pacto re- 
sponderi potest, nisi quod antequam matrimonium contraha- 
tur, spatio saltem unius mensis ille qui contrahit, habitave- 
rit in loco ubi matrimonium contrahitur. » Quae regula non 
ita est intelligenda, ut mora unius mensis constituat quasi 
domicilium. Hoc enim non acquiritur, nisi adsit animus ibi 
degendi per maiorem anni partem : sed habendam asse ut 
adminiculum, cuius ope praesumi queat animus figendi in 
eo loco quasi domicilium. 

Quae praesumptio vim habet quousque clare et aperte 
non constet, advenam declarasse se nolle in eo loco, quo de- 
git, quasi domicilium figere, vel de facto domicilium alibi 
transtulisse, vel quod eius conditio socialis impedimento sit 
ne ibi quasi domicilium ligat. At nihil horum locum habuit, 
in casu nostro. 

Nullum enim vestigium adest, quod mulier declaraverit 
se nolle quasi domicilium acquirere in paroecia s. Franci- 
Sci a Paola; quin potius contrarium eruitur; secus enim pa- 
rochus Centa nec proprius eius parochus haberi potuisset, 
nec ad ipsum pertinuisset eius matrimonio assistere. Non 2 
etenim licet Flessingam post nuptias petiisset, non tamen 
animus ipsi esse poterat ibi domicilium figendi. Sciebat enim 
eius mansionem apud viri parentes brevi tempore esse dura- 
turam, quousque nempe eius vir munus sibi demandatum exe- 
queretur: quo expleto, ad pristinum domicilium esse rede- 
undum. 

Eo igitur temporis intervallo habitualiter retinuit domi- 
cilium, quod prius habebat in paroecia s. Francisci. 

Neque ex eo quod mulier sequi debeat domicilium viri 
ulla exorta est necessitas domicilium transferendi. Etenim 
antequam Appel ad superdictam explorationem mitteretur, 
ex albo militum deletus fuit atque ministerio rerum exter- 
narum addictus. Quod officium libertatem domicilii non tol- 
lit. Demum cum ad preces eiusdem Cavour iterum in militia 
receptus fuit, non ei adsignata fuit aliqua determinata co- 
hors sed generice: « nel 3. corpo d'armata col grado di ca- 
pitano e col benefizio di anzianità ^ ita ut biennio post, dum 
in eodem gradu consisteret, potuerit apud municipium de- 
clarare se domicilium civile, Taurini figere. Liberum igitur 
fuit Latinae pristinum retinere domicilium. Quum igitur 
certo constet, Latinam Pettenati domicilium habuisse in 
paroecia S. Francisci ante matrimonium; et post  initas 
nuptias minime constet, eam domicilium alibi fixisse, nec 
ulla fuerit necessitas eum transferendi, concludo, Latinam 
vere et realiter semi-domicilium acquisivisse in dicta pa- 
roecia. 

Quod nisi admittatur, tum ambo inter vagos recensendi 
essent, qui nempe primum domicilium deseruerunt et novum 
nondum assecuti sunt. De viro id aperte constat. Etenim, 
statim ac Taurini pervenit, militiae aggregatus fuit, sed, ut 
aiunt, in « aspettativa; » qua in conditione positus non po- 
terat certe animum apponere ad domicilium vel quasi domi- 
cilium figendum; sciebat enim quolibet instanti vocari posse 
« in esercizio attivo ^ fif tunc se conferre debere in locum 
a superioribus sibi assignatum. Reapse mense Augusto Me- 
diolanum se conferre debuit apud tertiam cohortem, quae ibi 
morabatur; et, vix elapsis quindecim diebus, inde revocatus 
fuit, atque ad exteras nationes missus in officio explorato- 
ris, a quo itinere vix reversus matrimonium iniit. Carebat 
igitur domicilio vel quasi domicilio quum nuptias celebravit. 
Idem de Latina dicendum esset si denegetur ei quasi-domi- 
cilium, apud parochiam S. Francisci. At quis ignorat posse 

quemcumque parochum de licentia Episcopi vagorum matri- 
monio assistere? 

Ergo sub hoc respectu eos consideravit parochus Centa. 
At instat Ludovicus; hanc licentiam parochum nec petiisse, 
nec obtinuisse certum est: nam rescriptum Vicarii generalis 
non continebat nisi dispensationem a tribus proclamationi- 
bus. Sed esto: supponamus parochum Centa absque ulla su- 
periorum licentia matrimonio adstitisse, ut corniti Cavour 
morem gereret, prout asserit Happel, quid inde? peccasset qui- 
dem graviter, sed matrimonium fuisset validum ; S. Alph. 
de Matr. 1089. Absit quod insimulare, velim parochum tam 
gravis criminis, sed solummodo argumento ab hominem con- 
cludere, actorem quocumque se vertat, non posse effugere 
sui matrimonii validitatem. 

Relate vero ad multiplices articulos quos affert ex codice 
Bavarico, qui matrimonium respiciunt, respondeo generice 
principes christianos non posse constituere impedimenta nisi 
respectu ad effectus civiles; sola enim Ecclesia potestatem 
habet constituendi impedimenta sive impedientia sive diri- 
mentia matrimonium. 

Relate ad domicilium adverte, heic sermonem esse non 
de domicilio originis vel civili, sed de parochiali quod con- 
stituitur per actualem habitationem in aliqua determinata 
parochia. 

Denique matrimonii sui nullitatem ostendere nititur ex 
defectu consensus: qua de re affirmat nunquam hac mente 
fuisse, ut Latinam in uxorem duceret, sed solummodo mens 
erat eam ut concubinam habere. Quare si consensum prae- 
buit, id fecit unice pressus auctoritate comitis Cavour. At 
dic, sodes, quando mense Iunio instabas apud parochum Centa, 
ut facultatem peteret ab Archiepiscopo te in matrimonium 
coniungendi cum tua Latina, qua auctoritate pressus eras? 
nulla omnino ; sed unice ducebaris flagranti desiderio eam 
uxorem habendi, atque prolis mox nasciturae legitimandae. 
In quo quidem laude dignus es; sed haec agendi ratio pe- 
nitus destruit assertionem tuam, nunquam animum habuisse 

eam uxorem ducendi atque invitum consensum praebuisse. 
Imo hoc desiderium in te vividum et flagrans fuisse deduco 
ex periculo gravis damni, cui obviam ivisses, si res bene ces- 
sisset. Iam enim militiae nomen dederas, atque noveras ve- 
titum esse militibus in quocumque gradu constitutis uxorem 
ducere absque explicita licentia Ministri rei bellicae. Quo- 
modo igitur invitus iniisti coniugium illud quod prius tan- 
topere inhiabas ! Sed, inquit, consensum simulavi, quia scie- 
bam matrimonium esse nullum; etenim matrimonium  cele- 
bratum fuit die 31 Octobris summo mane, atque rescriptum 
dispensationis eodem die datum fuit; ergo parochus dum 
matrimonio assisteret hoc rescriptum nondum receperat; er- 
go matrimonium fuit nullum! Quasi nempe non potuerit 
oraliter parocho communicare dispensationem, deinde in scri- 
pto eam tradere, ut Archivio parochiali reponeretur, ut fieri 
assolet. At, prosequitur, matrimonium fuit nullum, quia te- 
stes fuerunt electi fortuito ex primis, qui in Ecclesia in- 
gressi sunt, quibus contrahentes penitus ignoti erant. Affer 
canonem Conc. Trid. quo praecipitur sub poena nullitatis, 
contrahentes et testes debere invicem cognitos esse. Sed pu- 
det haec referre. 


Concludam igitur 1. non constare de nullitate matrimonii 
in casu ex capite raptus 2. neque constare, saltem certe, ex 
defectu domicilii, 3. neque ex defectu consensus. 

VOTUM CANONISTAE. Praedictum matrimonium post annos 
triginta orator impugnare nititur triplici ex capite, ait con- 
sultor : nempe ex deficientia consensus, domicilii, et raptus, 
plurima adducens documenta ex codice austriaco deprompta, 
quae ad rem haud quaquam faciunt. Quibus praenotatis, ex fa- 
ctis matrimonium in casu praecedentibus, concomitantibus, et 
subsequentibus, de eiusdem validitate inquisivit consultor. Et 
primo quidem ex actis processualibus constat oratorem ami- 
citiam iniisse cum Latina Pettenati in hyemé anni 1859. 
Die 28 Maii cum ipsa in Italiam venit, quam etiam Ferra- 
riam duxit, ex qua civitate, post paucos dies, Latina di- 
Sscedens, ad suum amasium Appel Taurini morantem perve- 

nit circa medietatem mensis Iunii; qui eam in domum ex- 
cepit, et cum ipsa habitavit. 

Orator statim de matrimonio tractatum habet cum pa- 
parocho S. Francisci de Paula, theologo Centa; qui acceptis 
ab eodem" oratore documentis, die 22 Iunii 1860 petiit a 
Curia episcopali facultatem  ineundi exoptatum | matrimo- 
nium. 

Ex actibus ergo qui matrimonium praecesserunt ostendi- 
tur libera oratoris voluntas matrimonium contrahendi cum 
Latina Pettenati. 

Aliud non minus efficax subsequitur argumentum, etsi 
primo intuitu tale non videatur, quinimo orator ipso abuti 
conetur, ut demonstret suum matrimonium sub impulsu po- 
litico initum fuisse, et Curiam taurinensem non libere egisse 
in concedendis dispensationibus a proclamationibus, et licen- 
tiam matrimonium celebrandi. 

Nam orator, nemine cogente, sed plene sponte sua, ad 
comitem de Cavour recurrisse; et id ut facilius quod exo- 
ptabat obtineret, seu clarius, ut Curia taurinensis, ipso mi- 
nistro mediante, certior facta de qualitatibus coniugandorum 
ipsis matrimonium contrahendi licentiam tribueret, et dispen- 
sationem a proclamationibus impertiret. Ex dictis ergo osten- 
ditur oratorem libere parochum Centa adiisse ipsique suam 
voluntatem matrimonium contrahendi demonstrasse, relativa 
documenta eidem tradidisse, supplicem libellum Curiae, per 
parochum libere porrexisse, ad subalpinum ministrum liber- 
rime recurrisse, ut facilius, quod erat in votis obtineret, 
ac denique quod, praedicto ministro mediante, obtinuerat, 
liberrime acceptasset. 

De concomitantibus idem matrimonium nunc agendum 
est, ait consultor. Et illico magni ponderis documentum no- 
bis exhibetur, actus nempe matrimonialis, rite exaratus a 
Parocho Centa sub die 31 octobris 1891. Authenticum pa- 
rochi documentum quod in actis adest vere praetiosum, et 
ineluctabile esse neminem latet. Ex ipso enim plures, ac 
efficaces deducuntur illationes, quae matrimonii validitatem 

invictissime demonstrant. 1l. Scilicet coniugum domicilium 
in civitate Taurini, 2. parochum Centa et ecclesiam S. Fran- 
cisci de Paula ad coniugandos pertinere, seu esse proprium 
parochum, propriamque paroeciam, 3. matrimonium in casu 
celebratum fuisse cum licentia Curiae taurinensis ac dispen- 
satione eiusdem á proclamationibus, 4. dictum matrimonium 
initum fuisse cum interventu duorum testium. Quae omnia 
canonicis sanctionibus apprime respondent, et praecipue ad 
ea quae Synodus Tridentina statuit Sess. 24 c. 1, Be re- 
format, matrimonii his verbis: « Qui aliter quam praesente 
parocho, vel alio sacerdote, de illius parochi, seu Ordinarii 
licentia, et duobus, vel tribus testibus matrimonium con- 
trahere attentabunt, eos s. Synodus ad sic contrahendum 
omnino inhabiles reddit, et huiusmodi contractus irritos, et 
nullos esse declarat. » 

Restat nunc ut ex consequentibus aliqua breviter pro- 
mamus. Et illico ex processu eruitur quod contra matrimo- 
nium rite celebratum anno 1860 insurgit orator post annos 
triginta ab ipsius celebratione. In quo tam longo temporis 
spatio, non solum diuturna coniugum cohabitatio, sed et pa- 
cifica conversatio inter ipsos fuisse videtur. Numerosa quo- 
que prolis procreatio id ipsum confirmat. Etenim ex eorum 
contubernio quinque nati filii sunt, quorum prima adhuc vi- 
vit, et Fortunato coniugata est. 

His omnibus merito sequentia addenda videntur nempe. 
]. Ex tot documentis ab oratore exhibitis ad impugnandum 
suum matrimonium ne unum quidem reperitur, ex quo ap- 
pareat inter coniuges fuisse dissensiones, iurgia, odia, cete- 
raque alia, quae suspicionem etiam remotam ingerere pos- 
sent ipsos non esse veros coniuges. 2. Si orator a celebra- 
tione sui matrimonii, conscius erat de nullitate eiusdem ob 
defectum consensus, quare per annos triginta de illa peni- 
tus siluit? Quare per tribunalia saltem civilia, maxime in 
hac temporum licentia, illud infirmare non curavit ? 3. De- 
nique inverosimile videtur oratorem nullam habere, vel ha- 
bere posse notitiam, ut asserit, de sua coniuge Latina, ut 

ipsa quoque, ut iuris est, rite audiatur ut veritas eo magis 
splendeat, et iustitia unicuique suum incunctanter tribuat. 

Ut veritas eo magis elucescat dicimus, raptus prout est 
impedimentum dirimens matrimonii definitur « violenta ab- 
ductio mulieris, matrimonii ineundi causa.» Dicitur violenta; 
etenim si desit vis, vel si adsit consensus mulieris cessat 
crimen raptus. Dicitur abductio, idest traductio de loco in 
locum. Quapropter in praesenti casu non solum defuit quae- 
libet violenta, seu physica mulieris abductio, sed etiam mo- 
ralis, seu dolus, deceptio, metus gravis. 

Constat ex actis processus Latinam Pettenati non fuisse 
bonae famae, sed liberam vitam egisse, et non solum sui iu- 
ris, et a patria potestate emancipatam, utpote viginti quin- 
que annorum, sed a patre suo separatam vixisse, quinimo 
ab eodem derelictam. Breviter, deducitur quod ipsa suis il- 
lecebris oratorem allexit, cum ipso malam vitam duxit, pro- 
lem ab eo suscepit, in Italiam, ac deinde Taurinum  liben- 
tissime venit, et matrimonium contraxit. Quae omnia culius- 
cumque nominis raptum absolute excludunt. 

Perpendendum est etiam ultimum argumentum, quo ora- 
tor nullitatem sui matrimonii demonstrare praesumit, scili- 
cet deficientiam domicilii, vel quasi domicilii. Huic assertio- 
ni patenter opponitur actus matrimonialis, in quo coniuges 
dicuntur « Domiciliati in Torino; » contradicit pariter fa- 
ctum, ex quo orator Taurinum uti centrum suarum escur- 
sionum constituerat, relicto re et facto, quocumque alio do- 
micilio, quodque factum quinque mensium spatio continuatum, 
orator Taurinum venit die 31 Maii 1860, et matrimonium 
initum fuit die 31 Octobris eiusdem anni, iure saltem qua- 
si domicilium demonstraret, cum ad hoc ex Benedicto XIV 
spatium etiam unius mensis sufficeret. .« Necessarium fore 
censemus, ait nonnihil adiungere, ut in propatulo sit quid- 
nam requiratur ad quasi domicilium  adipiscendum. Verum 
hac in re non alio facto responderi potest, nisi quod ante- 
quam matrimonium contrahatur, spatio saltem unius mensis 
ile qui contrahit habitaverit in loco ubi matrimonium cele- 

bratur apud Fagnanum C. Significasti de parochis. » Cum 
autem verum, vel quasi domicilium non solum facto, sed 
etiam animo contrahi debeat, et oratoris animus hac in re 
nos lateat, hinc dicimus, dato, et non concesso quod orator 
non habuerit verum, vel quasi domicilium Taurini, quid in- 
de sequeretur? procul dubio sequeretur quod ipse uti vagus 
seu vagabundus considerandus sit. « Vagus siquidem, seu 
vagabundus ille dicitur, qui nullibi certam stabilem sedem, 
aut verum, vel quasi domicilium habitationis habet; sed hinc 
inde vagantur, vel priori vero, aut quasi domicilio relicto, 
aliud quaerunt; sive dein iam determinaverit quis ubinam 
sedem, seu domicilium sit collocaturus, sive non; quivis 
enim adhuc revera est, et dicitur vagus, donec re, et facto 
aliunde domicilium obtineat: vid. Reiffenst. L 4 t. 3 par. 2 
n. 66. Ratio est quia cum talis prius domicilium ut sup- 
ponitur, vere iam deseruerit, aliud autem actu necdum ha- 
beat, pro illo tempore revera sine domicilio, consequenter 
vagus est. Nec refert quod in mente iam résolvent ubinam 
domicilium figere vellet, quia domicilium non sola animi de- 
stinatione, sed re, et facto constituitur. L. Domicilium ff. ad 
municipalem. - Hinc infertur eum qui a domicilio originis vel 
habitationis vere discedit animo alibi domicilium constituendi, 
primo die quo discedit iam esse verum vagum, quantumvis 
certo sciatur ubi natus sit, item ubi eius parentes etiamnum 
existant. » Sánchez De matrim. lI. 3* disput. 6 n. 8. Reiffen- 
stuel. loc. cit. Relatam hucusque doctrinam ad unguem verifi- 
cari in praesenti casu, acta omnia processualia perlegenti evi- 
dentissime apparet. Ideoque brevitatis gratia, videamus quis 
sit vagorum parochus. Qua in re prompta, et praecisa est 
communis Canonistarum sententia sequentibus expressa ver- 
bis: « Parochus proprius vagorum in ordine ad matrimonium 
est quivis parochus illius loci ubi vagi actu versantur. » 
Reiffenstuel. 7. 3 Decret, tit. 3 n. 86, ubi prae ceteris ci- 
tantur Sánchez, Guttierez, Pontius, Pirrhing. Bosco, cum 
communi aliorum. « Ratio est quia et hi debent habere ali- 
quem pastorem proprium; sed alius magis congrue astrui 

nequit, quam parochus in quo versantur, utpote a quo etiam 
alia sacramenta percipiunt; ergo. Accedunt plures declara- 
tiones Cardinalium de quibus Pontius /oco citato. » Notan- 
ter autem dictum est quivis parochus idest quilibet parochus 
loci in quo versantur; idcirco vagi ad quemlibet parochum 
cuiusque paroeciae accedere possunt, ut suis matrimoniis as- 
sistant, de modo iuxta dispositionem Conc. Trid. Sess. 24 
De reform, matrim, c. 7 pro liceitate « prius de ills di- 
ligenter inquirant, et inquisitione faeta, rem ad Ordinarium 
deferant, ab eoque licentiam obtineant. Dixi pro /iceitate, 
quia communis canonistarum sententia docet valere  matri- 
monium vagorum, etsi parochus sine inquisitione facta, et 
licentia Ordinarii eidem assistat. Ratio est tum quia adsunt 
essentialia, et necessaria requisita ad matrimonium; tum quia 
Concilium legi suae non apposuit clausulam irritantem; co- 
niugia autem contra simplicem legem non habentia clausu- 
lam irritantem subsistunt. » Reiffenstuel L 4 tit. 3 n. 92. 

Merito tamen concors Theologorum, et Canonistarum 
sententia pariter docet, parochum, qui sine inquisitione facta 
et licentia ab ordinario obtenta, vagorum matrimonio assi- 
stit moraliter peccare; quia in re gravissima agit contra 
praeceptum ecclesiasticum. Evidens est ergo ex nuper dictis 
et ex praemissis validitas matrimonii in casu sive coniuges 
uti verum, vel quasi domicilium habentes, sive ut vagi con- 
siderentur. Etenim omnia a Tridentino requisita in eo re- 
periuntur, nempe parochus, testes et licentia Ordinarii. 
Ideoque ex omnibus hucusque dictis sub quocumque respectu 
consideretur impugnari nullimode potest. 

Quibus omnibus perpensis, ad conclusionem deveniendo, 
dicendum esse videtur, quod asserta matrimonii nullitas in 
casu non constat, sed pro eiusdem validitate standum esse. 

ANIMADVERSIONES DEFENSORIS MATRIMONII EX OFFICIO. Ma- 
trimonium, quod, volvente anno 1860, die mensis Octobris 31, 
Ludo vicus Appel in aetate annorum 25 constitutus, cum La- 
tina Pettenati, 24 annos nata, contraxit adeo firmum est, ut, 
post ea quae docte ac erudite disputant lectissimi consultores 

theologus et canonista, piaculum existimem animadversionibus 
Brnos Patres morari. 

Hisce aliisque animadversis, propositum fuit diluendum 


Dubium 


An constet de matrimonii nullitate in casu. 

RESOLUTIO. Sacra 0. Concilii, re discussa sub die 25 
Iulii 1891 censuit respondere; Negative. 

Ex QUIBUS COLLIGES I, Quasi domicilium relate ad pa- 
rochum proprium, pro matrimonio ineundo, acquiri ab illo qui 
spatio unius mensis habitaverit in loco ubi matrimonium 
celebratur; si tamen animum habeat permanendi per maio- 
rem anni partem. 

IL Vagum dici illum, qui vere prius domicilium deseruit 
et, actu, aliud non habet; quamvis mente destinaverit ubi- 
nam domicilium figere debeat: quia domicilium non animo 
tantum, sed re et facto constituitur. 

III. Vagorum proprium parochum esse quemlibet paro- 
chum illius loci ubi actu vagus versatur. 

IV. Parochum, antequam deveniat ad coniungendos va- 
gos, inquisitionem facere debere, rem ad Ordinarium deferre 
et licentiam ab? eo obtinere. 

V. Valida tamen esse matrimonia vagorum, in quibus pa- 
rochus non praemiserit inquisitionem , neque licentiam ab 
Ordinario obtinuerit: quia adsunt essentialia ad matrimonium 
et quia Tridentinum non apposuit legi suae clausulam ir- 
ritantem. 

VI. Raptum esse violentam abductionem mulieris, ma- 
trimonii ineundi causa; ideoque nisi mulier per vim, absque 
eius consensus, traducatur de loco in locum raptus non con- 
stituit impedimentum dirimens. 

VII. In themate ergo neque raptum adfuisse constat, quo 
invalidum fieret matrimonium; huius sacramenti celebrationi 
adfuisse parochum proprium, quomodolibet censeantur con- 
trahentes vel uti vagi, vel uti quasi domicilium habentes. 

DECIMARUM ET UNIONIS 


Die 25 lulii 1891. 
Sess. 25 cap. 12 De reform. 


COMPENDIUM FACTI. Vici et pagi agrestes, quibus dein- 
ceps annorum lapsu utinensis civitas coalevit, olim eccle- 
siae s. Mariae de Castro, uti unicae illius regionis paroe- 
ciae subiiciebantur. Sed cum, post deletam Aquileiam, fre- 
quens in subiecta planitie augeretur populus, et vetus Ec- 
clesia sita esset in loco non tuto, opportunum visum fuit 
curam animarum ad novam s. Odorici ecclesiam transferre. 
Hoc, habita venia Apostolica, praestiterunt aquileienses Pa- 
triarchae, qui de templi incremento, prope quod sedem fixe- 
rafit, solliciti, multimodis illius decori et insimul plebis bono 
consulere voluerunt. 

Patriarcha Bertrandus, peculiari mentione dignus inter 
alios, suis uteris diei 24 Decembris 1334, Ecclesiae S. Mariae 
de Castro univit Ecclesiam S. Odorici cum Praepositura et 
omnibus iuribus et pertinentiis eius, eamque elevavit ad di- 
gnitatem Collegiatae. 

Iussit autem quod Decanus eiusdem Ecclesiae Collegiatae 
curam animarum haberet, et caput esset Capituli. Vicarius 
generalis Patriarchae anno 1446 instituit ut cappellani trium 
cappellarum civitatis Utini, gererent curam populi, statim 
ac per decanum vel capitulum institutionem accepissent. 

Evulgatis Sacrosanctae Tridentinae Synodi decretis, Pa- 
triarcha Grimanius, illorum curans executionem, civitatem 
in distinctas paroecias distribuere voluit atque de hoc cum. 
civili potestate tractatus instituit. At cum, quod exoptabat, 
ad exitum perducere non potuisset, illius successor Franci- 
scus Barbaro uteris diei 20 Ianuarii 1575, quod ille cogita- 
verat perfecit. 

Divisit enim civitatem universam in octo paroecias. Vo- 
luit autem ut curam animarum gerentes ne transirent termi- 
nos constitutos. Statuit quoque ut parochialia iura quibusque 

parochiis, et earum singulis, decreto suo erectis , et paro- 
chis qui parochiales obtinent, seu in posterum  obtinebunt, 
omnia integra, illibata et salva essent, nec ullo aut supe- 
riorum temporum abusu, licentia vel praetextu imminui et 
violari possent. Hoc decretum a cancellario patriarchali 
coram decano et canonicis utinensibus promulgatum, sequi- 
tur scheda, in qua uniuscuiusque paroeciae limites assi- 
gnatur. 

Post haec die 7 Iulii 1597 utinense capitulum coram 
eodem Patriarcha Barbaro conquerebatur quod post praefa- 
tum decretum, nonnulli ex parochis seu capellanis « non cu- 
rant, ut fuit consuetum, ab eo capitulo, in ves ti turas reci- 
pere. » Oui die 14 Octobris insequentis respondens Barba- 
rus, « iuxta petita sentiens esse prompte concedenda, decre- 
vit curatos praefatae civitatis ad idem capitulum remittendos 
esse pro investitura accipienda. Sed ait esse contra ius et 
factum, a capitulo dari licentiam exercendi curam anima- 
rum ; quod unice spectat ad Patriarcham ». 

Interim vacante ecclesia paroeciali S. Petri de Burgo 
Aquileiae, Capitulum curam animarum exercendam cuidam 
capellano demandabat, donec de curato idoneo provideretur. 
Tum eiusdem Patriarchae Barbari nomine intimatur Capitulo 
ut provideat dictam ecclesiam de idoneo parocho infra de- 
cem dies, utpote quis recipiat a fundis eiusdem Ecclesiae 
decimas seu quartesia. 

Dehinc aliquo tractu temporis res pacifice intercessisse et 
Capitulum iure parochos investiendi usum fuisse videtur, 
usque ad annum 1680. 

His adnotandum est nonnullas post annum 1684 reperiri 
paroeciarum provisiones, in quibus canonica institutio electis 
absque capituli interventu tradita apparet, quaeque insuper 
pleno iure, ad Patriarcham spectare in collationis Bullis di- 
cebatur. Sed anno 1728 Capitulum coram Patriarcha Del- 
phino sua iura repetebat ; qui respondebat standum esse de- 
creto Patriarchae Barbaro quoad provisionem Ecclesiarum 
parochialium huius civitatis faciendam a Capitulo utinensi. 

Non longo tamen temporis spatio a controversiis tempe- 
ratimi est. Parochi enim nullam reclamandi occasionem prae- 
termiserunt, ut saltem ex parte decimae sibi adiudicarentur, 
quod praesertim eruitur ex petitionibus et quaerelis annis 
17966t 1843, sive civili sive ecclesiasticae auctoritati, licet 
incassum, porrectis. Capitulum autem, quod interim, Aquile- 
iensi patriarchatu suppresso, anno 1753 archiepiscopalis ec- 
clesiae honoribus auctum fuerat, semel et iterum parochis 
obstitit, atque assertis quoad collationem et decimas iuribus 
hactenus potitus est. 

Demum saeculares contentiones paucis abhinc annis ite- 
rum excitatae sunt, cum parochi in ius coram Archiepisco- 
pali Curia canonicos condixerant, petentes ut vi parochiali- 
tatis sibi concederetur ius exigendi quartesium in proprio 
quisque territorio, aut sin minus no valia. Reconventionem 
tunc opposuit Capitulum in contestatione litis postulavitque, 
ut tribunal per sententiam constituat, urbanas paroecias uni- 
tas mensae capituli metropolitam, esse distinctas, minime 
vero dismembratae a matrice. 

Archiepiscopus, ad terminum producto processu per con- 
stitutos iudices edidit sententiam ; declarando absolutos ca- 
nonicos procuratores Capituli utinensis a petitione facta per 
procuratores, nomine proprio, et aliorum parochorum ; et 
paroecias Utinensis civitatis, unitas esse mensae Capituli 
metropolitani; a qua sententia Parochi appellationem inter- 
posuerunt apud S. C. Concilii. 


Disceptatio Synoptica 


DEFENSIO PAROCHORUM. Patronus, qui defensionem paro- 
chorum suscepit in primis sermonem instituit de unione, et 
recolit unionem a Capitulo obiectam, nec ratione iurisdictio- 
ctionis, nec ratione matricitatis vel subiectionis admitti posse. 
Etenim si quid eiusmodi antiquitus extitisse admittatur, cum 
per Apostolicam constitutionem « Suprema dispositione » Be- 
nedicti XIV diei 19 Ianuarii 1753, collegiata S. Mariae ad 


UTINEN. 227 
dignitatem maioris ecclesiae seu cathedralis fuerit evecta 
« cum omnibus iuribus, praeeminentiis ac privilegiis, » status 
mutatio contigit, novus ordo cum novis iuribus enatus est, 
et antiqua privilegia, si quae extiterant, evanuerunt, ut ex- 
presse tradit Rota Dec. 313 n. 4 et seqq. par. 4 tot. Rec. 
« Est enim monstruosum quod unum corpus debeat habere 
duo capita... » Et Pitonius disc. eccl. 9 n. 36- ibi - « Per 
suppressionem primi status tollitur penitus omnis reliquia 
praetensae subiectionis, perinde ac si numquam ecclesia sub- 
dita fuisset, iuxta auctoritates etc., cum de iure repugnet 
quod id quod de novo creatur quidquam commune habeat 
cum eo, quod extinguitur et annihilatur : Gonzalez etc. » 

At, inquiunt canonici, in limine fundationis ecclesiarum 
non semel reservatam fuisse facultatem instituendi ac desti- 
tuendi, quod prope ad iurisdictionem pertinet. Quibus patro- 
nus respondet in primis cum Sabellio v. Reservatio n. 3, ac 
Rota decis. 411] n, 17 par. 13 Rec. et in  Ravennaten, 
haereditatis sup. bono iure 21 lan. 1771 $ ult. cor. de 
Veri. « Praeservatio haec creditum non probat, et tamdiu 
vacua manet, quamdiu praeservatum ius ex certis et perspi- 
cuis monumentis non constet, x 


Insuper post huiusmodi fundationes ecclesia S. Mariae 
anno 1334 ab Antistite Bertrando ad collegiatae decus fuit 
erecta patriarchali decreto, in quo legitur: « Ne autem cu- 
ram populi... negligere videamur... unus perpetuus existat 
vicarius, qui per nos et successores nostros instituatur et 
destituatur... Alii vero presbyteri titulares sive filiarum ec- 
clesiarum dictarum plebis et ecclesiis in suis prioribus rema- 
neant iuribus, quorum etiam institutionem et destitutionem, 
nobis et eisdem successoribus nostris reservamus. » Et iure 
merito: nam, iuxta doctrinam superius relatam, cum eccle- 
sia collegiatae honorem adipiscatur, minorem dignitatem etiam 
matricitatis amittit ; et mutato statu iura mutantur et ef- 
fectus; S. Rota dec. 1445 nn. 3 et 7 cor. Seraphino. 


Verum heic adversarii ipsam paroeciarum dismembratio- 
nem negant, quarum cura, aiunt, semper capituli nomine 

gesta est: in patriarchae decreto nil aliud vident quam ea- 
rum simplicem distinctionem, absque eo quod antiqua unio 
labefactaretur. 

At misso etiam quod haec paroeciarum dictinctio a Pa- 
triarcha facta est, ea lege, ut parochi perpetui ac titulares 
essent ; ut ii omnes parem potestatem haberent, ut iis om- 
nia iura competerent quae ad omnes parochos pertinent (quae 
omnia propriam ac luculentissimam separationem ostendunt) 
patronus notat, ipsam causam et significationem decreti dis- 
membrationem patefacere. Causa quidem: quia gravia orie- 
bantur mala ex eo quod vicarii sacerdotes absque iurisdi- 
ctione integrae pene provinciae curam gererent. Hinc pri- 
mum Patriarcha tribus sacerdotibus parochialia munia com- 
misit « ne tanta populi multitudo curaque illius negligatur. » 
At deinceps malo adhuc ingravescente, Patriarcha  Grima- 
nius totidem paroecias definire constituit, urgente praesertim 
recentissimo Tridentini decreto; quod tamen Aquileiensis 
Patriarcha Barbarus per suum decretum in executionem de- 
mandavit, octo erigens paroecias, universam civitatem in 
Octo partes, id est in octo paroecias dividens ; ita ut quisque 
suis limitatis finibus contineatur, neque terminos parochiae, 
excepto casu necessitatis, transilire et confundere audeat. 
Parochialia vero iura quibusque parochis, et eorum singulis, 
integra et salva esse voluit. 

Quae cum ita sint, patet in praefato decreto agi de vera 
et propria dismembratione et non de simplici distinctione in- 
ter paroecias, quae antea non existebant, et nonnisi per dis- 
membrationem ab unica antiqua erectae. 

Ad haec obiicitur, Patriarcham, formam a iure praescri- 
ptam neglexisse: quia gravis ad dismembrationem causa erat 
legitime probanda, et audiendi erant antiquae ecclesiae rector 
et cathedralis ecclesiae capitulum. Quibus post trium saecu- 
lorum lapsum in medium prolatis, patronus in primis re- 
spondet cum Barbosa De paroc. par. 3 cap. 28 $ 2 n. 16: 
« Licet solemnitas extrinseca, qualis est interventio iustae 

et necessariae causae ex se non praesumatur, diuturnitate 
tamen temporis interveniente, necessario praesumitur. 

Post haec orator gradum facit ad refellendam alteram 
adversae contentionis partem, scilicet ius quod sibi vindicat 
ecapitulum, episcopalis iurisdictionis provinciam in vadens, in- 
stituendi ad omnes paroecias; quam praetensionem iam ab 
anno 1597 decreto diei 14 Octobris reiectam fuisse conten- 
dit, cum in solatium et testimonium matricitatis concessum 
fuit tantummodo ius simplicis investiturae. Et merito: nam. 
institutio authorizabilis, de qua heic agitur, consistit « in 
licentia quam, praevio examine, dant Episcopi ad admini- 
stranda sacramenta personis subiectis. » Rota dec. 158 cor. 
Motines. Atqui haec nemini competere potest, nisi iurisdi- 
ctione quasi episcopali polleat, vel peculiari apostolico pri- 
vilegio. 

Neque unio, quam capitulum sibi vindicat, etiamsi per- 
spicua esset, ipsi prodesset : Schmalzgrueber Jib. 3 tit. 7 
$ 41. Nec canonici magis iuvantur eo miod edicunt, in limine 
nempe fundationis ecclesiarum adiecta fuit conditio quod in- 
stitutio pertineret ad capitulum. Quandoquidem, etiamsi id 
verum esset, patronus respondet cum eodem Schmalzgrueber 
loc. cit. $ 45 « in tali beneficio episcopum adhuc sibi vin- 
dicare posse institutionem authorizabilem ; et consequenter 
conditio illa in fundatione adiecta habebitur pro non adiecta. 
Ratio est quia fundator, utpote privatus, non potest sacro- 
rum canonum dispositionem mutare, et illis contrarium ali- 
quid statuere. » 

Neque demum meliori omine capitulum confugit ad con- 
suetudinem et praescriptionem. Etenim quidquid sit ante Con- 
cilium Tridentinum, certum est, post hanc sacram Synodum 
exitiales, iuxta patronum, huiusmodi consuetudines etiam im- 
memorabiles deletas prorsus fuisse ; De Angelis Praelect. 
iur. canon. lib. 3 tit 7 $. 4. 

Quoad ius decimandi, ait patronus, certum est, Pa- 
triarcham Barbaro in memorato dismembrationis decreto 
omnia parochorum iura « integra, illibata et salva esse » 

voluisse. Iamvero obvia est iurisprudentia, parochum habere 
praesumptionem fundatam in iure percipiendi praediales de- 
cimas intra limites suae paroeciae, uti tradit Van-Espen 
lus eccl. univ. part. 2 sect. 4 tit. 2 n. 9. Eoque magis si 
de decimis sacramentalibus sermo sit, scilicet de iis quae 
ratione ac titulo curae debentur; tralatitium enim est eas 
omnino pertinere ad parochum ecclesiae in qua sacramenta 
percipiuntur. Rota dec, 27 n. 3 part. 14 et dec. 124 n. 7 
par. 5 t. 1 Rec. Et hoc etiamsi paroeciae a matrice eccle- 
sia fuerint disiectae ; nam semper « fundatam habent inten- 
tionem super decimis, etiam contra ecclesiam matricem, cui 
prius decimae debebantur, »^ ad tradita per Rotam in dec. 
682 par, 3 Rec. n. l, et clarius in dec. 178 par. 1 Rec. 
n. 5. 

Perperam vero obiiciunt canonici in divisionis decreto cer- 
tos fines constitutos non fuisse ; quandoquidem hoc a veritate 
alienum esse tenet patronus; cum non modo Antistes aqui- 
leiensis in decreto notulam adiecerit « polizza dei confini di 
parrocchia » sed ipsum capituli decanum praefatum decre- 
tum servari mandavit « cum Dominatio sua Illma parochias 
in hac civitate Utini cum suis limitibus erexerit et posuerit 
respective. » 

Verum adversarii insistunt aiendo, ex iure communi in 
dismembratione integram territorii decimam matrici ecclesiae 
reservatam praesumi, nisi aliter placuisse constet. Quibus 
patronus respondet distinguens inter decimas usitatas et no- 
vales, quae peculiari titulo parochis curam in loco esercen- 
tibus debeantur. Nam, ait Alexander IX si cap. 2 $ fin. De 
decimis in 6. « licet perceptio decimarum in aliqua parochia 
ab antiquo pertineat ad capitulum vel monasterium, nullum 
tamen ius competat ad novalia. » Item Van-Espen /oc. cit. 
n. 45 et seq. Rota dec. 178 part. I Rec. n. 2. Imo etiam 
Si capitulum amplissimo gauderet privilegio decimas ubique 
colligendi, concessio ad novalia se extendere numquam pos- 
set, teste Schmalzgrueber lib. 3 tit. 53096 46. 

Haec de novalibus. Ad ceteras vero decimas seu quarte- 

Sia quod spectat, quidquid, scriptores sentiant, praeterquam, 
notat patronus, ipsa recta ratio et aequitas suadet ut, di- 
viso cum ceteris onere, etiam merces pro labore partiatur, 
insuper in iure receptum esse ait, quod cum ecclesia matrix 
in dismembratione consentiat censetur tacite admittere etiam 
decimarum diversionem, quemadmodum  Rebbuflus, Moneta 
et R. Rota tradunt apud Barbosam De off. parochi par. 3 
cap. 28$ 2n. 7-ibi - « nova parochia, posito consensu ma- 
tricis, habebit decimas quae alias competiissent antiquae, 
etiamsi hoc nova erectione minime caveretur. » 

Canonicos autem litinenses novis paroeciis erigendis as- 
sensum praebuisse et quidem absque ulla conditione, patet ex 
eo quod Capituli decanus iusserit servare decretum erectionis. 

Quaestio haec est potius facti quam iuris et ideo, inve- 
stigando mentem Patriarchae, conspicimus hunc praecepisse 
ut « dentur ecclesiae temporalia, ut recipiantur ministeria 
spiritualia. ? 

Perperam autem, pergit patronus, capitulum trium sae- 
culorum praescriptionem in sui favorem invocat. Siquidem 
praescriptio nihil potest absque possessione legitima, constanti 
et non interrupta ; De Angelis praelect. iur. can. lib. 2 
tit. 26. Et insuper ubi agatur de decimis ad praescriptio- 
nem consuetudo immemorabilis requiritur vel quadragenaria 
cum titulo et bona fide, uti eruitur ex cap. 1 Depraescript. 
in 6. Quae omnia favore capituli minime militare, ostendit 
patronus ; siquidem praedicti temporis lapsus non pacifice, 
sed in perpetua contentione transegit. 

Quod si ab anno .1732 usque ad annum 1795 nihil pror- 
sus parochi egerunt, id factum esse, ait patronus, quia sae- 
cularis potestas suo imperio et sub poenarum comminatione 
parochis quamlibet actionem interdixit. Proinde neque hoc 
tempus ad praescriptionem in capituli favorem decurrit, iuxta 
notum principium in 7. / fin. De annal, excepi. « Dormit 
praescriptio contra impeditum et non valentem agere. » Sane 
ut primum parochis obloquendi copia facta est, ipsi anno 
1795 libellum Duci Venetiarum obtulerunt exponentes : « re- 

sto sino al presente pensile il destino d'una tal questione » 
et hinc novum instauratum est iudicium, cuius exitus igno- 
ratur. 

Nihilominus, hoc saeculo ineunte, parochos in possessione 
decimarum fuisse patronus tenet. Nam cum anno 1834 Ca- 
pitulum nova molimina tentaret, parochus ecclesiae S. Ma- 
riae gratiarum mordicus restitit ; et quatuordecim tunc te- 
stes deposuerunt sese quotannis libenter solvisse quarterium 
parocho praesenti eiusque antecessori. 

Sed hisce omnibus missis, et dato etiam quod Patriarcha 
non intenderit assignare novis ecclesiis competentem por- 
tionem ex fructibus ad ecclesiam matricem quomodocumque 
pertinentibus, iuxta Tridentini legem cap. 4 sess. 21 De 
ref or. quam ipse exequi profitebatur, tamen quod ille non 
fecit hodie faciendum esse contendit patronus, quia res in- 
cidit in aliud eiusdem Trid. Concilii decretum, in quo lo- 
quens de paroeciis iam constitutis, praescribit parochis con- 
gruam sustentationem non habentibus, hanc illis adscribi, 
praesertim « decimarum assignatione ^ cap. 13 sess. 24 De 
ref. Et heic orator pluribus arctam ac aerumnosam paro- 
chorum conditionem pingit, qui gravi plurium millium ani- 
marum cura gravati, in vastissimo territorio, saepe per 
agros aut per montes extenso, omnibus prorsus subsidiis de- 
stituuntur. 

CAPITULI DEFENSIO. Capituli patronus inversa dispositione 
procedens argumentationem suam primum quoad quartesii 
seu decimarum perceptionem instituit. Recolit autem eccle- 
siam B. M. Maioris a Bertrando sub anno 1334 accepisse 
universum quartesium veteris paroeciae S. Mariae Maioris 
de Castro, et eiusdem perceptione usam fuisse etiam post 
parochiarum distributionem a Patriarcha Barbaro factam 
usque ad praesens tempus. 

Obstare igitur parochis autumat, praescriptionis exce- 
ptionem, quae procedit etiam contra habentes intentionem 
fundatam, iuxta plures S. R. R. decisiones in materia De- 
cis, in comp, redactae : | Decimae quoad praescriptionem. 

Quam haud interruptam fuisse censet a iudicio coram Ducali 
Venetiarum auctoritate acto; sive quia iudicium ipsum in- 
choatum, post ferme centum et viginti annorum spatio ab 
erectione parochiarum, postremo decisum fuit favore Capi- 
tuli, et lis, in qua possessor vicit, praescriptionem non in- 
terrumpit, De Luca De decim. disc. 6 num. 23: sive etiam 
quia praescriptio non cessat ob acta coram iudice incompe- 
tenti : Dec. recent. Dec. 99 n. 18: p. 6 iudex autem lai- 
cus est incompetens in iudicando super decimis Dec. recen, 
dec. 297 n. 6 et 8 part. 14 et decis. 264 n. lO part, 10. 

Praeterea animadvertit ex constanti iurisprudentia, deci- 
mas praesumi reservatas ecclesiae matrici ; ecclesiam vero 
filialem erectam intra fines matricis, in separatione, non pri- 
vare matricem iure percipiendi decimas, nec gaudendi iuribus 
parochialibus, nisi hoc sancitum fuerit ab habente facultatem, 
neque teneri ecclesiam matricem probare, decimas ad se per- 
tinere, quum absque alia probatione habeat fundatam inten- 
tionem, ut patet evidentissime apud De Luca De decimis 
disc. 12; quod etiam pluries tenuit S. R. R. Decis, recent, 
decis. 315 n. 2, p. 12 - 577 n. 2p. 5 tom. 2 - 607n. 4 
p. tom. l1, et Sacra Congregatio C. sub anno 1617. 


Quare iuxta patronum, est res potius facti quam iuris 
totaque quaestio in eo est, ut cognoscatur quid a Patriarcha 
Barbaro circa quartesium decretum fuerit. Iamvero ut sen- 
tentia Curiae utinensis adnotabat, decretum Patriarchae non 
solum nihil super quartesium statuit, sed contra, quum ter- 
ritorium externum decimabile inter adiutrices ecclesias mi- 
nime dividat, sic impliciter capituli iura confirmat. 

Ceterum constare dicit, capitulum etiam post decretum 
Barbaro et usque ad praesens, quartesium semper exegisse, 
et hanc saecularem observantiam, quae ultra centenaria per- 
manet etiam si ad annum 1798 referatur, vim habere non 
solum praescripti vam sed etiam interpretativam. Insuper ipse 
idem Patriarcha alio suojdecreto diei 28 Novembris 1597 
quartesia a capitulo exigi affirmabat. 

Iustam vero causam deficere existimat, qua Patriarcha 

vellet et posset decimas a matrice distrahere, cum filiales 
ecclesiae sufficienti assignatione instructae essent, nec vera 
novarum paroeciarum erectio cum extinctione unicae tunc 
existentis paroeciae, ut adversarii contendunt, facta fuerit. 

Ad instantiam reconventionalem capituli sustinendam de- 
veniens, probare nititur ecclesias parochiales cum quibus est 
controversia unitas esse mensae capituli, et ideo non proprie 
filiales, sed adiutrices et membra ipsius metropolitanae ec- 
clesiae, et earum rectores non vere parochos, sed vicarios 
tantummodo. Memorat unicum argumentum quo vicarii cu- 
rati fulciuntur esse interpretationem decreti Patriarchae Bar- 
baro anni 1595, quod tamen, attentis circumstantiis, quae 
illud praecesserunt, vel comitatae, vel demum secutae sunt, 
interpretari debet. 


Hoc pacificum esse inter partes adnotat, et ex irrefra- 
gabili documentorum fide evinci, multos annos ante decre- 
tum Patriarchae Barbari extitisse easdem — ecclesias coadiu- 
trices, quae in decreto ipso numerantur, et in his omnia 
parochialia munera nullo territorii discrimine habito, promi- 
scue administrata fuisse. Cum igitur antiqua paroecia num- 
quam defuerit et non interrupto temporis spatio a primaeva 
fundatione ad praesens permanserit, consequitur, iuxta pa- 
tronum, capitulum in aliis ecclesiis coadiutricibus, ut suae 
mensae capitulari unitis, ius adhuc et potestatem habere. 


Neque melius adversarii ad dismembrationem astruendam 
confugiunt. Siquidem primo decretum diei 20 Ianuarii 1595 
potius quam ad cap. 4 sess. 21 SS. Tridentinae Synodi, re- 
ferendum esse dicit ad cap. 13 sess. 21. scilicet non ad no- 
vas erigendas paroecias, sed ad.parochiarum fines distinguen- 
dos. In parte enim narrativa non quaeritur quod cives ob 
locorum distantiam sive difficultatem sine magno incomodo 
ad percipienda sacramenta et divina officia audienda accedere 
non possint, sed quod parochiales ecclesiae certos non ha- 
beant fines, nec earum rectores proprium populum, sed pro- 
miscue petentibus sacramenta ministrent. In parte vero dis- 
positiva non decernit novas esse paroecias erigendas, sed 

parochiarum distributionem et divisionem esse faciendam, et 
parochis, curatis et cuiusvis gradus sacerdotibus curam ani- 
marum exercentibus praecipit, ut se suis finibus limitati con- 
tineant. Unde etiam schedula decreto addita hoc tantum ti- 
tulum praefert « Polizza dei confini delle Parrocchie. ^ Iu- 
xta Oratorem igitur, nullum dismembrationis, aut novae ere- 
ctionis verbum reperitur, quod et mentem Patriarchae de- 
clarat, et solemnitatis defectum constituit. 

Sed praeterea recolit dismembrationem sapere speciem 
verae alienationis, ideoquo requiri copulativum concursum 
solemnitatis ac iustae causae iuxta De Luca De benef. disc. 
25 n. 6. Iustae autem causae ad dismembrationem ecclesiae 
parochialis sunt necessitas et evidens utilitas, quae desumi- 
tur ex distantia locorum, quae talis esse debet, ut incommo- 
dum reddat accessum parochianis Dec. Recent, dec. 224 n. 6 
et 8 part. 10; 578 n. 2, 8 part. 19 d. 2; 204 nm. i 
part. 17, 484 n. 3 p. 1 neque permittitur dismembratio, 
quoties aliter indemnitati parochianorum aeque consulitur, 
puta quando per deputationem alicuius presbyteri possunt 
sacramenta in aliqua ecclesia commode ministrari ; Tonduto 
quaest, et resolut, eccl, V. 1 cap. 56 n. 7e 8; Ricci in 
praxi rer. for. eccl decis. 544 n. 6; Mevoch. consil. 477 
n. 9; Cost de subsid. remed. 75 n. 20:  Decis, recent, 
decis. 578 n. 5 et 6. 


Iamvero ex praemissa facti narratione constare censet, in 
casu haud extitisse iustam dismembrationis causam propter 
necessitatem aut evidentem utilitatem, quum notum sit mul- 
tas adfuisse ecclesias coadiutrices, in quibus sacramenta mi- 
nistrari et divina officia peragi solebant. 

Ulterius ait, consensum rectoris gravissimum iustae cau- 
sae argumentum esse quoad dismembrationem paroeciae, ita 
ut ipso deficiente, dismembratio corruat, et in casu vacatio- 
nis ab Episcopo defensor ecclesiae sit deputandus. 

Verum putat in themate consensum a Capitulo fuisse 
praestitum non ad dismembrationem paroeciae, sed ad distin- 
ctionem et designationem finium, addita conditione « Quod 

per supradictam distinctionem nullum capitulo praeiudicium 
unquam generetur, tam quoad collationes, quam ad alias eius 
praerogativas quas ab immemorabili tempore semper obtinuit 
ac obtinet. » 

Hisce robur accedere orator existimat ob ipsam adver- 
sae partis confessionem. Profert enim monumenta, ex qui- 
bus eruitur vicarios curatos in synodali scrutinio anno 1660 
suas ecclesias Capitulo subditas affirmasse, et anno 1683 in 
quodam compromisso super funerum iuribus, subiectionem 
suam passim recognovisse. 

Tandem ecclesiarum  adiutrieium subiectionem — probare 
contendit ex saeculari observantia, quae a decreto anni 1595 
usque ad nos haud interrupta perseveravit. 

Hisce animadversis, propositum fuit diluendum 


Dubium 


An sententia Curiae archiepiscopalis utinensis sit confir- 
manda vel infirmanda in casu. 

RESOLUTIO. Sacra C. Concilii, re disceptata sub die 25 
Iulii 1891, censuit respondere; Sententiam esse confirman- 
dam et ad mentem. Mens est, ut, attenta obligatione capi- 
tuli pendendi rectoribus Ecclesiarum | congruam pro honesta 
sustentatione, Archiepiscopus referat de statu activo et pas- 
sivo qüartesii et novalium. (1) 


(1) Quartese est quaedam decima minor. Novale est ager de novo ad culturam re- 
dactus; de quo non extat memoria quod aliquando cultus fuisset. -Eecole Vol. I, 619, 
Vol. VIL, 387, Vol. IX, 388, Vol. X, 542, Vol. XVII, 31. 243. 

OXOMEN. 


DISTRIBUTIONUM ET SUBSTITUTIONE 


Die 25 lulii 1891. 

Sess. 21 cap. 2i De reform, 

COMPENDIUM FACTI. In Cathedrali Ecclesia Oxoniensi ca- 
nonici de officio nuncupati, quibus incumbit etiam onus cle- 
ricos edocendi in Seminario dioecesano, ut choro praesentes 
mane vel vespere haberi solebant ad effectum lucrandi quo- 
tidianas distributiones, prout ante vel post meridiem scien- 
tias traderent. Haec tamen praxis, quae haud bene constat 
a quo tempore viguerit, Capitulo iuris fundamento destitui 
visa est ; atque idcirco auctorante Episcopo abolita est in 
comitiis diei 26 Ianuarii 1886, cum decretum fuit ut prae- 
fati canonici choro non interessentes distributiones amitte- 
rent, siquidem hora distincta a canonicis lectionem haberent. 


Id non placuit Isidoro Soto Ramos qui ibi doctoralem 
praebendam iam a septem annis obtinebat, quique proinde 
ad S. C. C. confugit, et hanc nactus occasionem alterius 
etiam quaestionis resolutionem expostulavit. Exposuit namque 
eodem tempore sibi haud sustinenda videri, utpote iuri con- 
traria, obligatio in edicto concursus ad doctoralem praeben- 
dam expressa, qua electus etiam si infirmitatis causa  ali- 
quando a schola abesse deberet, ad aliquem proprio sumptu 
sibi subrogandum adigeretur. Quare duo simul in illius pre- 
cibus quaerebantur : 

« Utrum ius habeat ad praesentiam in choro eodem modo 
quo antea, seu prioribus annis. 2. Utrum, cum ex causa in- 
firmitatis non possit per se ipsum lectionem habere, substi- 
tutum teneatur suis impensis apponere. » 

Rogatus de more Episcopus ut, audito capitulo, super 
oratoris iure referret, votum suum illi omnino contrarium 
emisit simul rationes adiiciens quibus ad suam tuendam sen- 
tentiam m o veretur. 

Disceptatio Syiioptica. 


QUAE FAVERE VIDENTUR CANONICO DOCTORALI. In primis 
quoad distinctionem canonicatuum in Hispania, conventio seu 
concordatum anni 1851 haec habet art. 13; « Unumquod- 
que Cathedralium Ecclesiarum capitulum constabit decano, 
qui semper primam sedem post pontificalem obtinebit, qua- 
tuor dignitatibus, nempe archipresbyteri, archidiaconi, can- 
toris et scholae praefecti nec non alterae thesaurarii in me- 
tropolitanis ; insuper quatuor canonicis qui de officio nuncu- 
pantur, scilicet magistrali, doctorali, lectorali ac poeniten- 
tiario, ac demum eo numero canonicorum de gratia, quem 
art. 17 praefinit. » Et quoad eorum praebendas art. 32 sta- 
tuit: « Dignitates et canonici de officio in singulis metro- 
politam^ annuo reditu fruentur 16,000 regalium, in suffra- 
ganeis 14,000 et canonici de officio in Collegiatis 8,000. 
Canonici reliqui 14,000 in ecclesiis metropolitanis, 12,000 
in suffraganeis et 6,600 in Collegiatis obtinebunt. » 


Officium vero praecipuum canonici doctoralis et magistra- 
lis ita expositum est in Concilio provinciali Salamanticae 
longe ante Concordatum habito Act. 2 decr. 35: « Qui do- 
ctrinali praebenda potitur teneatur in omnibus negotiis ad 
cathedrales pertinentibus, sententiam suam verbo aut scri- 
pto, prout requisitus fuerit afferre, atque in eisdem patroci- 
nan. Ad idem teneatur in causis, quae ad dignitatem  epi- 
scopalem spectant, dummodo inter capitulum et episcopum 
non controvertantur; tunc enim suo capitulo adesse hone- 
stius erit. Erit etiam sui muneris, cum ab episcopo vel ca- 
pitulo fuerit requisitus, iudicem civitatis episcopalis adire, 
de negotiis episcopi vel capituli verbo aut scripto, cum opus 
fuerit instruere, omni excusatione remota - quod tamen ur- 
genti necessitate iniungi debet,- atque haec quidem omnia 
gratuito. At qui magistralem obtinuerit tenebitur omnibus 
iis diebus sermonem habere ad populum, qui vel statutis ec- 
clesiae vel antiqua consuetudine sunt praescripti, et quando 
ab Episcopo ob rationabilem causam occurrentem in ecclesia 

cathedrali seu in alia eiusdem civitatis ipsi fuerit peculiari- 
ter iniunctum. » 

Insuper huic primario muneri et aliud ab Episcopo addi 
potest nempe docendi in Seminario dioecesano, vi decreti re- 
gii 1852. 

Nulla expressa adest iuris dispositio quae huiusmodi ca- 
nonicos de officio quoad praesentis controversiae punctum re- 
spiciat. Tridentina Synodus, praeter canonicum  penitentia- 
rium et parochum, probabiliter nec docentes S. Scripturam 
tamquam praesentes in choro habet ad effectum lucrandi quo- 
tidianas distributiones. Hoc autem beneficium tantum serius 
ad canonicum theologum extensum est, ut patet ex pluribus 
S. C. C. resolutionibus alia vice relatis. Iamvero non levia 
militare favore canonicorum ex officio congruentiae argu- 
menta sive ex paritate conditionis, sive ex aequitate deducta. 
Oomuniter enim receptum est, ut quando agatur de 'onere 
inseparabiliter praebendae adnexo, quodque sine peculiari 
mercede exercetur, tamquam pars choralis officii spectari so- 
leat. In cuius sententiae confirmationem forsan non omnino 
absonum videretur recentem S. CC. decisionem adducere 
in Carthaginen. 11 Aprilis nuper elapsi, (1) in qua canonico 
theologo magisterii munus in Seminario exercenti vetitum 
fuit chorales distributiones percipere diebus quibus docet, 
cum ad hoc distincta pensione rependeretur. Quod clarius 
etiam eruitur ex Piacentina 17 lunii 1582, in qua propo- 
sito dubio: » An canonicus magistralis, pro munere quod 
in Seminario | exercet, ius habeat percipiendi emolumentum, 
vel potius distributiones | quotidianas | tantum — lucrari | debeat 
in casu, » responsum datum fuit « Negative ad primam p^ar- 
tem, affirmative ad secundam. » (2) 


Nec in themate regerere valet quod orator « hora distin- 
cta a canonicis lectionem habeat. » Nam omisso quod hoc 
est quid temporaneum, quod decursu temporis mutari potest, 
adnotandum est canonico doctorali, lectionibus et servitio 


(1) Adest hoc volumine pag. 72. 
(2) Eecole Vol. XV, 208. 

chorali necéssariisque itineribus magnam diei partem  insu- 
menti, difficulter tempus et vires suppetere posse ad rectam 
adhibendam praeparationem. Unde si iuris rigor urgeretur, 
timendum esset ne ex hoc discipuli detrimenti aliquid caperent. 

Quoad vero maiores praebendae reditus quibus canonicus 
doctoralis fruitur, quosque Episcopus forsan memorat uti 
causam ad gratiam denegandam, siquidem distributionum 
amissionem compensarent, observari posset ex illis argumen- 
tis videri quae nimis probant. Cum enim iidem prorsus fru- 
ctus sint theologo et poenitentiario, sequeretur eamdem ra- 
tionem ad distributiones ipsis adimendas invocari posse. Ce- 
terum cum pinguior praebenda canonicis de officio constituta 
fuerit art. 32, Concordati 1851 et munus docendi imposi- 
tum sit postea, scilicet regio decreto anni 1852, evidens est 
concludens ratio inde haud posse desumi. 

Relate vero ad obligationem sibi substituendi aliquem 
suis sumptibus in magisterii exercitio, quoties infirmitate 
detineatur, recolit orator contrariam esse ipsi rubricam fit. /2 
lib. 3 « ut ecclesiastica beneficia sine diminutione conferan- 
tur. » Ergo cum Episcopus conditionem quae a iure exorbi- 
tat in edictalibus tabulis addiderit, atque ea quae contra ius 
fiunt debeant pro infectis haberi, consequeretur canonicum 
doctoralem ad gravis et vitiatae conditionis adimplementum 
nullimode adstringi. 

QUAE ADVERSARI VIDENTUR CANONICO DOCTORALI. Attamen 
ex adverso perpendendum est clarissima esse Tridentini verba 
sess. 21 cap. 12 De reform. « Distributiones vero qui statis 
horis interfuerint recipiant : reliqui, quavis collusione aut 
remissione exclusa his careant, iuxta Bonifacii VIII decre- 
tum quod incipit : Constituendum ; quod S. Synodus in usum 
revocat, non obstantibus quibuscumque statutis aut consue- 
tudinibus. » Unde nisi expresse a iure casus habeatur exce- 
ptus, in praesenti materia procedi nequit argumentis ex ana- 
logia deductis vel ex aequitate depromptis. Quod tenuisse 
videtur S. C. C. dum semper rigidam se praebuit in quo- 
tidianis distributionibus absentibus concedendis. 

In casu vero nullam sibi favorabilem exceptionem cano- 
nicus doctoralis invocare potest. Quin imo contrarium pror- 
sus ex Uteris Apostolici Hispaniarum Nuntii eruitur: relate 
ad adsistentiam in choro, ex iure nulla competit exemptio 
canonico magistrali, ex munere docendi; fiat hoc gratis, aut 
aliqua mediante retributione, quae verba benignam oratori 
interpretationem respuere videntur. Quod si ex indulto Sanctae 
Sedis vel indulgentia Episcopi et Capituli vel ex peculiari 
Capitularium Constitutionum lege in aliqua dioecesi contra- 
rium obtinet, id ad consequentiam nequaquam trahi potest. 
Quod pariter dici forsan debet de resolutione in Piacentina 
17 lunii 1582, eo quod in illius Cathedralis statutis legi-' 
tur de magistrali et doctorali habebuntur ceu praesentes in 
choro iisdem terminis ac canonicus lectoralis. 


His nonnulla accedunt in praecedenti causae propositione 
relata, quibus Episcopus mentem suam 4a concessione alie- 
nam ostendebat. « Nec arguat, aiebat Praesul, sibi non 
suppetere spatium, ut operi se accingat, quandoquidem non 
eamdem disciplinam omnibus annis tradit. Porro historiam 
ecclesiasticam exponere tribus abhinc annis illis commissum 
est, quam iam antea docuerat, et aliis canonicis qui sumpti- 
bus Seminarii docent, tempus suppetit, etiamsi aliquando 
eamdem disciplinam non tradant, ut lectioni se accingant. 
Nec longum est tempus quod plerumque choro insumitur ; 
et adde quod horas canonicas domi recitare tenetur, si choro 
non adsit. Sed utcumque sit, laboret aliquid amplius, si ali- 
ter fieri nequit. ^ 

Demum omnia, tum relate ad chori praesentiam, cum 
etiam quoad substituti retributionem, canonicus Ramos per- 
pendere debuisset antequam ad concursum accederet et pro- 
positas obligationes assumeret. Modo enim saltem quoad se- 
cundum cogi posset ratione pacti ex cap. Antigonus tit. 55 
Be pactis: « Inita pacta suam obtineant firmitatem » et cap. 
Qualiter ibidem : « Studiose agendum est, ut ea quae pro- 
mittuntur, opere compleantur. » Episcopum vero in edicto 
promulgando in iuris leges non impegisse defendi posset, 

Acta, Tom. XXIV", fase. COLXXX. 16 

tum quia idem in similibus casibus alias statutum fuit, cum 
etiam quia relicta eius arbitrio, ex decreto regio a Nuntio 
ratihabito, impositione muneris docendi canonico doctorali, 
iam per hoc compos effectus videretur ad ea omnia dispo- 
nenda, quibus melius res sibi commissa executioni mandari 


posset. 
Hisce, aliusque notatis, proposita fuerunt diluenda 


Dubia 


L An, et quousque, canonicus doctoralis dum in Semi- 
nario magisterii munere fungitur, praesens in choro haben- 
dus sit in casu. 

II. An, cum ex causa infirmitatis non possit per sei- 
psum lectionem | habere, | teneatur aliquem — suis | sumptibus 
sibi in magisterii munere subrogare in casu. 

RESOLUTIO. Sacra C. Concilii,re discussa sub die 25 Iulii 
189] censuit respondere: Ad X Negative, salvo oratoris iure 
recurrendi pro gratia. Ad |I Negative. 

Ex QUIBUS COLLIGES. I. Ex iure nullam competere canonico 
doctorali exemptionem a choro, dum fungitur munere magi- 
sterii in Seminario gratis aut cum retributione. 

II. Non teneri subrogan per alium, suis sumptibus, in mu- 
nere magisterii, quatenus per seipsum non possit, causa in- 


firmitatis, lectionem habere. 
^ 


MEDIOLANEN. 


IURIUM 


Die 27 lunii 1891. 
Sess. 24 cap. 1 De ref. 
COMPENDIUM FACTI. Sacerdos Iacobus Biotti triginta cir- 
citer abhinc annis, adolescentulas, praesertim illas quae in 
opificiis civitatis Busto Arsizio frequentes operam impendunt, 
colligere diebus festis, incepit,. ut ab .instantibus iuventuti 
periculis illarum fidem et mores prohiberet. Pium opus, quod, 

ex humili initio in bonam excrevit frugem ac brevi valde 
conspicuum institutum evasit, ab institutoris officio Theologi 
Oratorium nuncupatum fuit, ut ab aliis congregationibus di- 
stingueretur. 

Anno 1863 cum quidam pius vir Candiani sedem pro- 
priam, supellectilem scholasticam aliaque ad usum necessaria 
liberaliter in pium institutum contulisset, rerum ratio me- 
lius ibi composita est ac sacellum erectum, in quo etiam 
SS. Eucaristiae Sacramentum diebus festis asservari conces- 
sum fuit. Sed vertente anno 1871 ob quamdam animorum 
dissociationem inter adulescentulas primatus cupiditate exor- 
tam, sacerdos Biotti ab instituti sede una cum pluribus exu- 
lavit, dum praepositus parochus puellarum, quae in aedibus 
Candiani remanserant, curam suscipiebat. 

Tunc sacerdos Biotti institutum suum in quibusdam ae- 
dibus prope Ecclesiam S. Crucis collocavit, atque iis paulo 
post ruina misere eversis, in locum nuncupatum « la Sti- 
naga » iterum migrare coactus fuit. Hoc in loco usque ad 
annum 1883 continuo permansit, cum collato ut plurimum 
aere superficiem satis amplam apud templum B. M. V. in 
Prato coemit et duplex aedificium a fundamentis erigendum 
-curavit, ubi etiam modo pium opus aptissimo loco consistit. 
Superficies tamen ubi aedes instituti constructa? fuerunt, in 
publicis tabulis non uni sacerdoti Biotti mancipata apparet, 
sed et duobus aliis presbyteris Pio Chieppi et Leopoldo Cre- 
spi Porro, qui num reapse condomini sint vel tantum fidu- 
ciarie scripti disputatur. 

Paulo post cum theologus Biotti et sacerdotes Chieppi et 
Crespi Porro opinionum dissimilitudine sensim segregaren- 
tur, die 26 Februarii 1885 theologus declaravit, se schola- 
rum festivarum onus suscepturum, et sibi maxime cordi 
esse, ut quilibet alius sacerdos, praesertim vero qui aedificii 
condomini scripti sunt, adiutrices manus praestarent. At 
praeterea idem. sacerdos Biotti XIV Kalendas Octobris 1886 
omnia sua iura in pium opus atque omnem supellectilem 
scholasticam praeposito parocho Iosepho Tettamafiti cessit, et 

illum hortatus est, ut duos alios condominos ad sui muneris 
satisfactionem induceret. Ex hac die, controversia inter 
illum et sacerdotem Chieppi, et Crespi Porro acriter, et non 
sine populi admiratione percrebuit ; in qua tamen parochus 
numero superatus coram Archiepiscopali Curia Mediolanensi 
adversarios vocavit. Iamvero Curiae Archiepiscopalis iudices, 
rationibus utriusque partis ad trutinam vocatis, excussisque 
testibus et omnibus peractis, die 21 Decembris 1889, dede- 
runt sententiam haec inter alia decernentes : 1. Institutum 
Biotti nequaquam Oratorium, sed scholam esse festivam pro 
puellis fundatam. 2. Tam Sac. Iosepho Tettamanti quam 
Sac. Pio Chieppi et Sac. Leopoldo Crespi Porro paria iura 
et officia, tum quoad fiduciariam Instituti proprietatem, tum 
quoad ipsius gestionem et praelationem competere. 

Haec sententia praeposito Testaménti haud arrisit, qui 
propterea tempore ab iure statuto ad S. C. appellationem 
interposuit. 


Disceptatio Synoptica 


IURA PAROCHI. In primis animadvertit, quod etiamsi con- 
tra omnem veritatem admittatur theologum Biotti nihil aliud 
instituisse quam scholam, nihilominus parochus iure communi 
ceteris omnibus in ea praestare deberet. Pia enim mater Ec- 
clesia semper sollicita fuit ut fideles a prima eorum aetate 
religionis praeceptis imbuerentur atque ideo iussit, ut in 
scholis quibuscumque sacra cathecheseos doctrina  ministra- 
retur. Ita docet Textus in cap. 3 De vit. et honest, der. 
« Quisque presbyter qui plebem regit clericum habeat qui 
secum cantet epistolam et lectionem legat, et qui scholas 
possit tenere, et monere suos parochianos ut filios suos ad 
fidem discendam mittant ad ecclesiam, quos ipse cum omni 
castitate erudiat. » Ita tradit Van-Espen Jus eccl. univ. 
par. 2 sect. 1 tit 11 cap. 5; ita pressius Synodus prov. 2 
Mechliniensis cap. 5 apud eumdem auctorem, praecipit « ut 
scholas dominicales frequentantes, non tantum doceantur le- 
gere et scribere, verum etiam et quidem praecipue instituan- 

tur in rudimentis fidei.. » Iam vero Ecclesiae cura et leges 
in irritum cederent si in privatis gymnasiis ac scholis lice- 
ret religiosam institutionem impune praetermitti, docente 
docte ac fuse Benedicto XIV in /nsta. 9 ludimagistros quos- 
cumque sicut et parochos teneri ad edocendum pueros ru- 
desque scholares doctrinam christianam. 

Idipsum confirmari a nonnullis Insubriae Synodis quae, 
praeterquam | quod decernant, quod dominicis festis diebus 
pueros nullo alio doctrinae genere instrui liceat, parochis 
insuper mandant, ut observent magistrorum quorumcumque 
suis in paroeciis degentium vitae et morum rationem, et 
puerorum institutionem respicientia munera ; ac si quid in 
ipsis non ferendum viderint, ad nos referant. » 

Quo posito, sponte sua fluit id quod in Curiae sententia 
disponitur. Posita enim ex iure parochi, prae ceteris, aucto- 
ritate, absurdum esset ipsum parem cum aliis haberi. 

Ad sententiam vero propius accedens orator adiicit, eam 
insuper nullitate laborare ex eo quod in ea ferenda definiendi 
rationes iudex praetermisit. Huiusmodi autem rationes et 
motiva in sententia exprimi hodie in praxi esse omnino ne- 
cessarium , tradit De Angelis in Praelect. iur. can. tom. 
ult. par. 2 pag. 239. « VWerumtamen hodie in praxi pro 
tribunalibus ordinariis, et praesertim pro iudicibus ordi- 
nariis, huiusmodi rationes et motiva in sententia addi ne- 
cesse est, ut partes sententiam cognoscentes cum istis moti- 
vis et rationibus, deliberare possint utrum expediat reme- 
dium appellationis invocare. » 

Verum praeter ius commune non desunt alia argumenta ad 
ostendendam parochi iurisdictionem in oratorio Biotti. Insti- 
tutor enim Biotti in praepositum parochum omnia *sua iura 
per cessionem contulit. Porro nemo inficiare potest, ait ora- 
tor, theologum Biotti his iuribus potiri. Primo enim ipsum 
pro puellis operariis instituendis oratorium condidisse, patet 
ex agendi ratione mulieris Candiani, quae legatum Sac. 
Biotti favore ipsius Oratorii reliquit. Ita pariter complures 
donatrices et operariae, necnon septem supra viginti in pio 

opere adiutrices loquuntur de institutione praefata theologi 
Biotti; scilicet de oratorio et schola festiva ab ipso fundata. 

Neque ab incepto unquam destitit pius sacerdos, quinimo 
ad uberiores pietatis et religionis fructus obtinendos, omnes 
ingenii ac substantiae vires ad illud perficiendum* intendit ; 
adeo ut anno 1868 ab archiepiscopali curia Mediolanensi ob- 
tinuerit oratorium solemniter lustrari in eoque SS. Eucha- 
ristiae sacramentum ad decennium asservari. 

Denuo demum 1882 oratorio stabilem sedem dare cura- 
vit, et pecunia partim propria, partim ex piis donationibus 
collecta, terrae superficie empta, aedificium construxit cuius 
integri sumptus aestimantur in summa 40,000 fere libellarum. 

Ex facto autem fundationis consequi autumat patronus 
regiminis potestatem : absonum enim esset quemquam in 
operis gubernio contra fundatorem praevalere. Et reapse 
theologum Biotti ab ipso exordio oratorii regimen sibi assum- 
psisse testantur adiutrices et aperte confirmant  magistrae 
Gallazzi, Vannetti et Pozzi. 

Hisce positis, nescit orator quo iure, quibus praesidiis ad- 
versa sententia censuerit adversarios et parochum pares esse. 

Neque refert quod Sacerdos Chieppi, summam lib. 2500 
contulisse asserat. Hoc enim etsi contra rei veritatem ad- 
mittatur, nihil suffragantur, quandoquidem ad legitima fun- 
datoris iura per participationem  adquirenda non quaelibet 
dotatio satis est, sed dotatio saltem aequalis antecedenti es- 
set probanda. Ita docet Gagliardi De iurepatr. t. 1 pag. 86 
et 77. Quia, ait S. Rota in decis. 29 n. 30 part 7 re- 
cent. « augmentum dotis non est dotatio, qui enim auget 
dotem dicitur benefactor, non donator. » 

Nec quoad regiminis iura magis iuvantur iis quae ex 
adverso iactitantur, cum ex Theologi depositione, necnon ex 
Patriarchae Alexandrini testimonio liqueat Sacerdotes Chieppi 
et Crespi coadiutores tantum fuisse. 

Post haec ad expendendam pii operis, naturam et qua- 
litatem pergens patronus animadvertit, ipsam positam revera 
esse praecipue in religiosa puellarum institutione, ac proinde 

opus Biotti esse verum oratorium, facta et monumenta pro- 
bare' edicit orator. Praeter enim quam quod hoc pium opus 
inveterata consuetudine, spatio triginta annorum, semper 
oratorii nomen obtinuit et adversarius ipse, qui hanc quali- 
tatem impugnai, centies in suis scriptis hoc nomine appel- 
lat; ab ipso fundationis exordio theologus Biotti nihil anti- 
quius habuit, quam ut puellae ad sacra peragenda in pro- 
ximam ecclesiam convenirent: dein, sacello domi constituto, 
sacrosanctum Eucharistiae sacramentum diebus festis exponi 
assequutus est: et cum anno 1882 novam domum aedifica- 
visset, architecto mandavit etiam ut typum sacelli satis am- 
pli exstruendi delinearet ; quod factum est et typus in actis 
prostat. Demum quum theologus egit cum religiosa familia 
ut ei oratorii aedificium et regimen cederet conditionem ap- 
posuit de oratorii qualitate servanda. Nec satis; ipsa sub- 
sellia et scamna ad puellarum usum in schola inustam prae- 
seferunt litteram O, ut appareat non tam oratorium ad scho- 
lam, quam potius scholam ad oratorium pertinere. 

His accedunt praeclarissimi testes antistites Ballerini et 
Archiepiscopus Mediolanensis, qui paucis abhinc annis in 
theologi Biotti opera nihil aliud agnoverunt quam oratorium, 
veluti scripta documenta ostendunt. 

Testes vero contra adducti, vel nihil probant, vel ora- 
torii qualitatem potius confirmant ; quandoquidem omnes ut- 
cumque adversarii addicti oratorii qualitatem ac denomina- 
tionem ab ipsa sua institutione disertis verbis agnoscunt. 
Quod si postremis hisce annis totum immutatum est et ora- 
torii consuetudines penitus deletae, id ab adversariis in frau- 
dem parochi consulto factum est, prout ipsemet sacerdos 
Chieppi in suis litteris aperte profitetur. 

Ex quibus omnibus colligi, in cunctis actibus et consue- 
tudinibus theologi Biotti circa opus a se institutum semper 
religionis studium patefieri. Atqui talis praesumitur lex et 
anima fundationis, qualem fundator ad actum perduxit. Pi- 
tonius Be controv. patr. all. 42 n. l6. Rota decis. 144 
n. 14 part. 79 Rec. et in Hispalen. visitationis 30 Aprilis 

1700 $ Praeterea cor. Motines. Nam ut docet idem Piton. 
Op. cit. all. 33 n. 16 et Rota in Mediolanen. Capellaniae 
22 lan. 1716 cor. Althan: in operis qualitate et natura 
exquirenda, omnium optima ac fidissima interpretatio est 
quae dérivát ex facto ipso fundatoris. 

Ceterum, concludit orator, etiamsi tingatur theologum 
nihil aliud instituisse ab initio quam simplicem scholam, 
certissimum est in iure, fundatorem posse etiam tractu tem- 
poris aliquam conditionem et qualitatem suae institutioni 
adiicere et maxime opus suum perficere. Piton, op. cit. all. 
95 n. 23 Card. De Luca De iur. patr. disc. 15 et 16 n. 5 
et De fideicom. disc. 170 n. 10, Vivian. De iurepatr. 1 
cap. ó n. 10, Rota in /lcinen. Beneficii 2. lun. 1706 cor. 
Kannitz. 

Iamvero theologum Biotti novissimis praesertim tempo- 
ribus usque ad obitum constanter, ut oratorii qualitas et in- 
stituta servarentur contendisse, nemo inficiare potest; qui- 
nimo in hoc praecise dissidiorum caput. Pluribus enim mis- 
sis , hoc ostendit declaratio , quam post sententiam Curiae 
Mediolanensis theologus emisit. In ea siquidem rotundis ver- 
bis asserit, se verum oratorium cum schola instituere voluisse. 

IURA SAC. CHIEPPI ET CRESPI PORRO. Verumtamen ex ad- 
verso plura pro sententiae confirmatione prolata sunt. Ac 
primo quoad formam, animadversum est inepte prorsus nul- 
litatem invocari eo quia definiendi rationes in ea praeter- 
missae fuerint. Sane in cap. Sicut nobis tit. XXVII de sent. 
et re iudic, textus aperte docet : « Cum autem in plerisque 
locis, in quibus copia prudentum habetur, id moris existat, 
quod omnia, quae iudicem movent non exprimantur in sen- 
tentiis proferendis, vobis taliter respondemus quod.,, prae- 
sumi debet omnia legitime processisse. » Et Reiffenstuel 
Tit. XVII Lib. 2, n. 99 tradit : « quamvis enim iudex possit 
apponere causam quae ipsum movit ad hoc sententiandum : ad 
hoc tamen regulariter non tenetur. » Et paulo ante : « Sen- 
tentia regulariter loquendo non necessario debet, continere 
causam quae iudicem movit ad absolvendum et condemnan- 

dum... Quin imo ut post Innocentium notat Io. Andreas 
cit. cap. Sicut nobis et Abbas ibid. hoc tit. n. 11 et Engel. 
cod. num. 26 non solum non tenetur iudex ad exprimen- 
dam causam, sed etiam fatuum est eam exprimere ; quia fa- 
cile posset mala causa exprimi et bona supprimi; et sic non 
valeret sententia. » In casu vero cum sententia lata sit post 
exhibita documenta et testes excussos, nulla profecto aderat 
necessitas definiendi rationem exprimere, cum ex ipsius sen- 
tentiae verbis desumi possit. Ceterum haec causa non ex iis 
apparet in quibus, iuxta De Angelis Praelect. iur. can. tom. 
uti. p. 2, iudex debeat exponere rationes quibus motus fuit 
ad sic et non aliter iudicandum. 

At nedum formam sed etiam substantiam mediolanensis 
sententiae iuri cohaerere Sacerdotes Chieppi et Crespi Porro 
asserunt ; ac idcirco plura afferunt ad naturam scholae fe- 
stivae evincendam. Quod praecipue patere defendunt ex eo, 
quod ab initio ad haec usque tempora magistras in instituto 
Biotti extitisse omnes et vel ipsi adversarii fateantur. Hoc 
sane palam scribebat sacerdos Biotti ad Alexandrinum Pa- 
triarcham antequam iurium suorum praeposito cessionem fa- 
ceret. Quod si his recentiora verba et scripta theologi haud 
cohaerent, utpote dicta aut exarata tempore suspecto, scili- 
cet cum iam senex 4a praeposito circumventus fuit, repu- 
dianda esse proclamant. 


Ipse vero parochus Tettamanti antequam sua iura paro- 
chialia in institutum Biotti exercere praesumpsisset, videtur 
illi eam naturam denegasse quam nunc vellet tribuere. Ete- 
nim cuidam mediolanensi ephemeridi, ut ipse non inficiatur, 
anno 1873. post eversionem domus ad S. Crucis, scribebat 
Biotti institutum Oratorii naturam haud praeseferre, sed esse 
« una scoletta di famiglia etc. » Quibus addi possent ea quae 
coram ecclesiastica curia retulit sacerdos Eduardus Gallazzi, 
cui praepositus non semel iniunxisset in processionibus SS. Cor- 
poris Christi praecedentiam instituto Biotti prae aliis non 
assignare quia « non era oratorio. » 


Verum et plures alii afferuntur testes qui scholae insti- 

tutionem affirmant et uno veluti ore proclamant theologum 
non oratorium sed scholam tantum constituisse. Testis in- 
super adest prorsus insuspecta a tribunali ecclesiastico ex 
officio advocata Adeles Giannetii praeses sororum S. Vin- 
centii a.Paulo provinciae Vercellensis, quibus olim pii in- 
stituti regimen demandare ipse sacerdos Biotti volebat. Porro 
praeses a iudicibus sciscitata de huiusmodi instituti natura, 
respondit, praefatos Sacerdotes non oratorium sed scholam so- 
roribus regendam tradidisse ; et a propriis constitutionibus ve- 
titum esse oratorii regimen suscipere. 

Praeterea eadem Adeles Griannetti nonnullas literas a sa- 
cerdote Biotti praesidi sororum conscriptas Curiae Mediola- 
nensi exhibuit, ex quibus liquet ipsum non oratorium, sed 
scholam a laica iurisdictione independentem instituere vo- 
luisse. Quae vero ab adversa parte allegantur, in quibus' de 
oratorio sermo est, post cessionem praeposito factam theo- 
logus Biotti sororibus scripsit. 

Praeter haec observant, ad hoc ut instituto Biotti re- 
ligiosa indoles seu ut aiunt oratorii natura adstrui posset, 
necessario requiri in pia domo sacelli existentia ad sacras 
functiones peragendas. lamvero, eo tempore excepto, quo 
theologus in aedibus Candiani puellas coegit, ab anno 1871, 
quo apud S. Crucis migravit usque adhuc neque Ecclesiae 
usum, neque privatam aediculam usquam habuit. Nec rege- 
rere valet illius erectionem animo volutasse; nam dato etiam 
quod id perficere quandoque voluisset theologus, res pene in- 
credibilis videretur quod praecipuum esset negligere, et tan- 
tum scholarum institutioni sedulo incumbere. 

Sedulo afferunt scholarum normas vulgo oravi, tesseras 
clavium, librorum frontes, scenicae actionis schedulas alia- 
que, in quibus vel ipse sacerdos Biotti propria manu scripsit 
« scuola festiva » vel tempore non suspecto eadem verba 
exarari iussit. Nec desiderantur quorumdam declarationes, 
qui scripto asserunt se scholae et non oratorio stipem con- 
ferre voluisse. 

His vero incassum opponi edicunt, quod puellarum sub- 

sellia et lignea scamna inustam praeseferant literam O. Ete- 
nim stigma illud, fatente praeposito, 25 abhinc annis adhi- 
beri coepit, cum scilicet sacerdos Biotti in domo Candiani 
consisteret, quo tempore ante puellarum divisionem ibi for- 
san oratorium extitisse nemo  inficiatur. Ad hoc etiam re- 
ferri debet inolita appellatio « oratorio del teologo » qua plu- 
ries ipse sacerdos Chieppi vulgo usus fuit. Quae tamen ni- 
hil prorsus efficere memorant, cum rei alicuius natura, prae- 
sertim cum plura obstent documenta, nequaquam ex nomine 
desumi debeat. 

Neque validius argumentum deduci existimant ex verbis 
Mediolanensis Archipraesulis et Patriarchae Alexandrini. Si- 
quidem primus in sua epistola ad sacerdotem Biotti probans 
sororum charitatis adventum, vocat institutum « scuola éd 
oratorio festivo » seque ostendit de religiosa puellarum  in- 
stitutione sollicitum, quae de vero oratorio dici nullatenus 
potuissent. Alter vero Antistes dum in loco Busto Arsizio 
brevi moram faceret, cum hospes in praepositi domo diversa- 
retur quod ab eo acceperat de instituti natura probabiliter 
epistolae consignavit. 

In vado posita scholae natura, ad secundam partem me- 
diolanensis sententiae sustinendam progredientes, evincere sa- 
tagunt sibi eadem prorsus iura ac praeposito Tettamanzi in 
themate esse adiudicanda. Hic igitur tuentur ad se condo- 
minium aedium spectare nec non scholarum moderationem 
ex pluribus monumentis demonstrari. Et primo adest publici 
tabulam instrumentum diei 24 Aprilis 1882, quo emptio facta 
fuit. Adsunt testes qui haec confirmant, neque desunt docu- 
menta ex quibus eruatur emptionem a Chieppio praecipue ad 
exitum fuisse perductam. Quod si ex adverso theologus alii- 
que, fiduciario tantum nomine inscriptos proclamant, haec 
est assertio quae scripta monumenta labefactare non potest 
Il. Il. Cod. de testibus. « Contra scriptum testimonium non 
scriptum non profertur » et ]. 3/. Cod. De donationibus » 
« Superfluum est privatum testimonium, cum publica monu- 
menta sufficiant. » 

Insuper plurimas acceptilationum syngraphas exhibent, 
in quibus innuitur nonnullas pecuniae summas vel ex pro- 
pria crumena vel ex piorum oblationibus acceptas, in pium 
opus impendisse. Addunt a theologo usque ad annum 1886 
se uti vere condominos et regiminis participes fuisse habi- 
tos, atque ad hoc evincendum facta aliqua et testium dicta 
memorant, ex quibus colligi datur, tres presbyteros simul 
Vercellas perrexisse et cum sororibus S. Vincentii a Paulo 
fuisse collocutos ac si eadem prorsus iura illis inessent. 

Ceterum dato etiam et non concesso, sacerdotes Chieppi 
et Crespi Porro nihil in piam institutionem contulisse, non 
exinde sequeretur ipsi uti theologi Biotti successori iura po- 
tiora fuisse devoluta. Ageretur enim de donatione inter vi- 
vos' quae profecto ex sola auctoris poenitentia revocari non 
posset. Iamvero ex /. 24 ff. De reg iuris ant. « Nemo plus 
iuris ad alium transferre potest, quam ipse haberet » et ex 
Regula 79 in VI « Nemo potest plus iuris transferre in 
alium quam sibi competere dignoscatur. » Cum igitur anno 
1886 theologus Biotti tertia dumtaxat proprietatis parte 
potiretur, evidens est eamdem portionem praeposito deve- 
nisse. 

Deinde fere innumera contra testes a praeposito indigi- 
tatos in medium proferuntur. De pluribus innuitur quod in 
attestatione ferenda non veritatem sed alias causas animo 
obvolverint, ac eorum dicta repudiantur invocato effato iuris 
« testibus fides adhibenda non est, « quibus imperari potest 
ut testes fiant. » 

Postremo in puncto iuris observatum fuit, quod sive ora- 
torium sive schola sit pia institutio de qua controvertitur, 
nihilominus parochi primatui et tutelae nullimode obnoxia 
videtur. Sane exploratum est parochos in foro externo nul- 
lam proprie dictam iurisdictionem habere sed simplex regi- 
men paternum. Quare si auctores evolvantur qui fusius de 
eorum iuribus disserunt, in accurata enumeratione, nec vola 
nec verbum reperitur de auctoritate quam sibi in themate 
praepositus vindicat. Schmalzgrueber Part, IIl tit. 20 $ 2, 

De Luca De parochis disc. 24 n. 8, Bouix de Parocho, 
Monacelli form. leg. pract. t. 1 for. 18 n. 4, Barbosa De 
off. et potest, parochi etc. Quin imo ex Decreto Urbis et 
Orbis SS. RR. C. anni 1703, eruitur pias congregationes 
in oratoriis ab Ecclesiis parochialibus seiunctis existentes 
nullam habere a parocho dependentiam nec quoad functiones 
sacras non paroeciales, sed tantum subiici auctoritati Epi- 
Scopi, a quo, ad iuris tramites pia opera dioecesis immediate 
dependent. 

Nec validiori argumento probari potest scholas festivas 
parochis subesse. Nam cap. 3 De vita et hon. cler. iuxta 
Glossam de schola cantus intelligi debet, et reliquae aucto- 
ritates nonnisi legum particularium dispositiones exhibent. 
Ipsa Synodus Mediolanensis ab adversa parte prolata prae- 
scribit ut huiusmodi scholae ab Episcopis dependeant. Pa- 
rochis autem dumtaxat vigilantia quoad vitam et privatos 
magistrorum et adolescentium mores reservatur. His demum 
adstipulatur Constitutio pro pontificia ditione fel. rec. Leo- 
nis XII « Quod divina sapientia » ubi inter cetera haec le- 
guntur: « his publicis scholis episcopus praeerit, sive per 
se, sive per virum ecclesiasticum a se deligendum. Ebpisco- 
pus, vel ab eo deputatus vir advigilabit super omnibus, quae 
ad doctrinam moresque pertinent, itemque dabit operam ut 
praeceptores doceant suos discipulos rudimenta fidei et dog- 
mata religionis. » 

Hisce disceptatis, propositum fuit enodandum sequens 


Dubium 


An sententia curiae ecclesiasticae Mediolanensis diei 21 
Decembris 1869 sit confirmanda vel infirmanda in casu. 

RESOLUTIO. Sacra C. C. re discussa sub die 27 Iunii 1891, 
censuit respondere : Sententiam | esse  infirmandum | et | ad 
mentem. 

Ex QUIBUS COLLIGES. 1. Parochos vel eorum loco Cle- 
ricos teneri praeter legere, et scribere, rudimenta fidei scho- 

las dominicales frequentantes docere ; vel magistrorum quo- 
rumcumque in suis paroeciis degentium vitae et morum ra- 
tionem vigilare, et puerorum institutionem respicientia mu- 
nera observare, 

II. Pro tribunalibus ordinarii et praecipue pro iudicibus 
ordinariis rationes et motiva edita ad non aliter iudicandum 
in sententia exprimi oportere, ut partes deliberare possint 
utrum expediat appellationis remedium invocare. 

III. Ad legitima fundatoris iura per participationem 
acquirenda quamlibet dotationem satis haud esse, sed dota- 
tionem antecedenti saltem aequalem requiri, quia augmentum 
dotis non est dotatio, et qui auget dotem dicitur benefa- 
ctor non donator. 

IV. Legem fundationis talem praesumi, qualem fundator 
ad actum perduxit. 

V. Hinc in operis qualitate et natura exquirenda, om- 
nium optimam ac fidissimam esse interpretationem, quae ex 
facto ipso fundatoris dérivát. 

VI. Fundatorem posse etiam tractu temporis aliquam con- 
ditionem et qualitatem suae institutioni adiicere et maxime 
suum opus perficere. 


ROMANA 


INTERPRETATIONIS RESCRIPTI 


Die 25 Iulii 1891. 

Per Summaria precum. 

COMPENDIUM FACTI. Nuperrime S. Congregationi C. por- 
rectae fuerunt literae, huius tenoris: S. Poenitentiaria, in 
facultatibus concessis Ordinariis locorum ad ineundas compo- 
Ssitiones cum iis, qui cum emerint bona immobilia, census, 
iura Ecclesiae, etc. expetant reconciliari cum ipsa, praescri- 
bit eisdem Ordinariis quod de consensu eorum qui respecti- 
vas causas pias repraesentant aliorumque interesse .haben- 

tium admittere ad compositionem, quae considerato eorum- 
dem fundorum, seu iurium valore reali, praetio emptionis, 
actuali oratorum statu et eo, in quo ipsi oratores cum damno 
ecclesiae ditiores facti sint, ratione praecipue habita onerum 
piorum, si qua adsint, aliisque omnibus perpensis adiunctis, 
aequa videantur. » 

Emi atque Revmi Ordinarii romanae Regionis, quum 
convenerint pro annuis de more consiliis, ad examen revo- 
catis dictis facultatibus, constituerunt exposcere a S. C; C. 
solutionem dubii sequentis. 

Ad compositionem exposcentes qui bona mensae episco- 
palis emerint, Ordinarius dictis facultatibus praeditus exci- 
pere valeat eandem compositionem, inconsulto capitulo Ca- 
thedralis, vel obtinere debeat consensum, aut saltem eius 
exquirere consilium. 


Disceptatio Synoptica. 


Ex officio animadversum fuit, praeter casus de quibus 
expresse ius cavet, Episcopos debere de consensu capituli 
agere « in omnibus negotiis, in quibus ecclesiae et successo- 
ribus notabile praeiudicium generari potest. » Schmalzgrue- 
ber p. / tit. IO n. &. In. huiusmodi vero compositionibus 
posse aliquando et damnum ecclesiae et successoribus inferri 
nemo est qui ambigat. Attamen Reiffenstuel h. Ut $ i 
n. 12 in hoc aliquatenus differt, scribens: « generatim re- 
quiritur consensus capituli in omnibus illis casibus seu ne- 
gotiis in quibus vertitur ecclesiae aut ipsius capituli inte- 
resse sive praeiudicium, ^ quae verba interpretationem liber- 
tati Episcoporum favorabilem admittere possent. 

Praeterea exploratum in iure est, capituli consensum in- 
ter solemnitates adnumerari debere, quae ad alienationem 
sunt necessariae. Cum autem in themate ecclesia venditio- 
nes, a gubernio per iniuriam factas, ratas habeat et aliqua 
summa accepta quodammodo confirmet, iam videri posset de 
vera alienatione agi, quae inaudito capitulo fieri nequeat. 

Sed, praeterquam quod agitur plerumque de parvis pecuniae 
summis et multa dici possent de huiusmodi alienationis na- 
tura, perpendendum est adfuisse iam beneplacitum apostoli- 
cum, de cuius effectibus ita egregie disserit Card. De Luca 
De Aliénát, dic. 1 n, 4. « Cumque inter solemnitates a iure 
communi praescriptas, praecipua sit illa consensus capituli, 
crediderunt aliqui istam. solemnitatem a dicto beneplacito apo- 
stolico non suppleri, sed necessariam esse. Verius tamen est 
contrarium, quamvis dictum beneplacitum contineat clausu- 
lam vocatis vocandis vel servatis servandis, nisi idem Capi- 
tulum interessatum sit, ideoque eius consensus intervenire 
debeat pro interesse, non autem pro solemnitate. Solumque 
ex deductis apud Barbosa alleg. 95 n. 70, videtur hanc so- 
lemnitatem consensus capituli requiri ubi agatur de aliena- 
tione bonorum mensae episcopalis ex auctoritate Rotae apud 
Seraph, decis. 443 n. 4. Quod tamen minus verum videtur, 
ut etiam receptus usus docet, dictaque decisio potius contra- 
rium innuit quoties agatur de bonis mensae episcopi vel 
praelati, atque bene verificetur causa utilitatis. » Quibus 
relatis nihil aliud addendum videtur, cum tota quaestio in 
interpretatione verborum « aliorumque interesse habentium » 
perstringi videatur. 

Num autem in themate canonici, saltem lato sensu, in- 
teresse habentes dici possint, et si eorum consensus non re- 
quiratur, num saltem consilium, ut in rebus maioris mo- 
menti peti debeat, iudicio EE. Patrum remissum fuit. 

Quibus praenotatis, quaesitum est quid esset responden- 
dum Ordinariorum dubio. 

RESOLUTIO. Sacra O. C. re cognita sub die 23 Iulii 1891 
censuit respondere : Ordinarium teneri obtinere consensum 
Capituli. 

Litterae Apostolicae quibus Hierarchia Episcopalis 
in laponia constituitur. 


Non maius Nobis neque optabilius solatium esse potest, in hoc 
turbulento et aerumnoso rerum' humanarum cursu, quam ut catholicae 
religionis lumen apud dissitos populos ignarosque veritatis late pro- 
pagari , iisque cum Christi doctrina et libertate, veram prosperitatem 
et salutem feliciter afferri videamus. In hoc praecipui momenti opus 
gratissimum est Nobis curas omnes et studia conferre, omnique ope 
adniti, ut praesto sint omnibus gentibus ad catholicam pietatem prae- 
sidia, ad christianae vitae disciplinam ministeria, eaque recte consti- 
tuta suam vim et virtutem expromant, unde illud Nos assequi gau- 
demus, ut divinae serviamus gloriae, ac pro munere Nostro adiutores 
divinae erga homines bonitatis simus. 

Hoc animo comparati magno sane cum gaudio conspicimus in 
Iaponico Imperio christiana instituta et sacra hoc tempore, divini Nu- 
minis ope reviviscere, atque in hac extrema et illustri orientis solis 
regione liberum patere campum Evangelicae veritatis praeconibus ad 
fidem catholicam  serendam et propagandam, quam apostolici viri 
saeculo XVI. ad omnia discrimina impavidi, in eas oras intulere, 
suisque sudoribus et sanguine irrigarunt. 

Quo enim tempore schismatum et haeresum labes, plures Europae 
urbes infecerat, strenui catholicae veritatis ministri, ignotas et inexplo- 
ratas terras, quas paulo ante, versis in altum proris, fortes et expe- 
dentes navitae patefecerant, adire non dubitarunt, non aliud operae 
pretium petentes, quam ut Christi nomine adlato, ad Ipsum in quo 
est vita, salus et resurrectio nostra, nescias mentes et devia corda 
converterent. Hisce veritatis nuntiis faustus aditus in Iaponicam regio- 
nem patuit anno supra sesquimillesimum quadragesimo secundo, cum 
Lusitani, quorum ingens animus et praestans virtus in maritimis expe- 
ditionibus merita ad posteros gloria fulget, ad eas oras multis perfuncti 
periculis appulissent; anno deinde eiusdem saeculi nono et quadrage- 
simo ad faustitatem Iaponiae gentis contigit, ut S. Franciscus Xaverius 
Apostolorum veterum virtutis heres, opere et sermone potens Iaponio- 
rum insulas, ad monstrandum gentibus rectum salutis iter ingrederetur. 
Quo pollebat Dei spiritu magnus hic sospitator orientis, nullis parcens 
laboribus, innumerabilem hominum vim Christo lucrifecit ; eiusque 
vestigia illustres sodales eius deinde sequuti, in plures Imperii magni 

provincias successere, ea felicitate curarum, ut brevi tempore centena 
plura hominum millia baptismate sancto abluerint, qui ab inanium 
deorum cultu, ad laeta Domini pascua caulasque transierunt. Horum 
porro aemulatores praeclari viri e Franciscali e Dominiciana familia et 
Augustiniani sodales ex ordine Eremitarum extitere, qui in patentes 
Iaponiae partes effusi, magno ubique ministerii sui fructu, Christi re- 
gnum amplificarunt. 

Auspicatissimis hisce rei christianae incrementis permotus S. Pius V. 
decessor Noster anno MDLXVI. cum Patriarcha Aethiopiae egit, ut 
in Iaponiam ad catholici ministerii opera adiuvanda migrarci, ac deinde 
Episcopalem Sedem, (quod Lusitaniae Regi Fidelissimo in votis erat) 
apostolica auctoritate constituit, eiusque procurationi lIaponicas insu- 
las, quas hac occasione a dioecesi Macaonensi in cuius ditione erant 
seiunxit, addictas omnes creditasque voluit. Novo sacrorum Antistiti 
sedes in civitate de Funay attributa fuit, collatis eidem facultatibus et 
iuribus omnibus, quae ad rem christianam bene gerendam usui esse 
posse viderentur. Haud quaquam tenues aut ignobiles et obscuri fuere 
fructus, qui ex providis S. Pii V. curis manarunt, ut successores eius 
latere possent: viderunt enim verae fidei lucem in laponia ab infimis 
primum hominibus, mox Deo incrementum afferente a nobilioribus 
receptam, tandem ad Principes, ad Dynastas, ad Reges ipsos pervenisse. 
Splendidum huius rei argumentum praebuere anno MDLXXXV. tres 
nobilissimi Principes, Rex scilicet Bungi, Rex Arimanorum et Princeps 
Omuranorum, qui ad Pontificem Maximum Gregorium XIII. (is enim 
S. Pio V. in Romana Sede successerat) lectissimorum virorum lega- 
tionem, ad obsequium, fidem, pietatem suam erga Apostolicam Sedem 
declarandam mittere non dubitarunt, quae legatio ex ultima Orientis 
regione profecta, nullis ante saeculis visa, genere suo amplissima, ma- 
gnam in hac urbe apud omnes ordines admirationem habuit, celebri- 
tatem, gratulationem. Clarissimos viros summo loco natos Pontifex 
Maximus in amplissimo S. E. R. Cardinalium conventu, in magna 
Principum Antistitumque frequentia, summo omnium ordinum studio 
et celeberrimo comitatu, praecipua cum significatione benevolentiae et 
existimationis accepit, omni quo par erat officio prosecutus est: eos- 
demque Sixtus V. cui Pontificatus Maximus post Gregorium delatus 
est, summo in honore habuit, et in patriciam Urbis nobilitatem, qua 
erant fidei et generis claritate, cooptatos voluit. 

Sed tantam hanc rei christianae in lIaponia prosperitatem, gravis 
admodum excepit insequutis temporibus et foeda tempestas, Taicosama 
aliisque deinceps Principibus imperantibus catholicae religioni infensis, 

et ab ea humanitate longe abhorrentibus, ex qua non exigua hoc aevo, 
Iaponico Imperio gloria redundat. 

Eius enim acerbitate temporis non in externos solum sacerdotes 
et religiosos viros, sed in ipsos Iaponios cives catholicae fidei excinden- 
dae causa, usque adeo saevitum est, ut fideles turmatim  carnificibus 
obiicerentur: at cruciatus, caedes, terrores non ad labefactandam eorum 
constantiam, sed ad illustrandam martyrii palma ipsorum virtutem 
valuere. Tandem fidelibus qui cladi superfuerant tum civibus, tum 
exteris e Iaponia eiectis exturbatis, publicoque edicto proposito ne 
cui catholicam religionem exercere ius fasque esset, quantum chri- 
stiani nominis in ea regione erat, deletum penitus et extinctum vi- 
sum est. 

Verumtamen cum plures post annos adversorum temporum flamma 
remisisset, nihil antiquius fuit Decessoribus Nostris, quam pro suo 
munere operam dare collapsis in Iaponia religionis rebus restituendis, 
et evangelicis operariis excitandis ad capessendum apostolicum munus, 
et Christi militum qui mactati fuerant copias redintegrandas. In hac re 
enituit in primis Urbani VIII. magnitudo animi ; is enim npn modo 
quae a decessoribus suis Gregorio XIII. Clemente VIII. et Paullo V. 
constituta fuerant in usum revocavit, sed providentiae suae curas la- 
tius etiam manare voluit. Studio eius obsecutum sacrum Consilium 
fidei propagandae, a primoribus coepti sui ministerii annis, reparandis 
in lIaponia religionis detrimentis suam opem conferendam censuit, 
atque ex Apostolica auctoritate decreta edidit, quae ad perfectam vo- 
luntatum et animorum concordiam inter sacrarum expeditionum viros, 
statuendam tuendamque, ad Seminarium lIaponiorum in Urbe Manila 
situm, in suo statu et vestigio conservandum, ad novum Episcopum 
Iaponiae fidelibus praeficiendum, pertinebant. Nec porro insequentibus 
temporibus destitit Vicariis Apostolicis et sacrorum administris finiti- 
marum laponiae regionum, ad ministerium inter Iaponios aggredien- 
dum stimulos admovere: sed conantibus ab incoepto absistere necesse 
fuit, iis impedimentis et difficultatibus oblatis, quae nullum eorum 
operae locum potestatemque relinquerent. Interea obsepta licet Christi 
religioni omnis via esset, effusus tamen a veteribus christianis sanguis 
effecerat, ut plurium christianorum vigeret in Iaponia seges, quippe 
fides catholica olim publice consita, deinde exagitata et eiecta, pluribus 
in familiis quae eam studiose fovebant, privatim diuque latuit occulta. 
Non semel enim, non superiore modo, sed hoc ipso ineunte saeculo 
ad divinae providentiae gloriam compertum fuit, non exiguum fidelium 
numerum in laponiae vicis praesertim et oppidis versari, qui traditam 

a veteribus Evangelii praeconibus fidei doctrinam religiose apud se 
retinerent, et vero Deo cultum ex catholica disciplina persolverent. 
Novissimis autem hisce temporibus divinae clementiae placuit 
fauste illud et feliciter evenire, ut Catholicis ex Europa advenis vete- 
rum laponiae fidelium ex insperato occurreret obvia progenies, et re- 
ligio Catholica in pristinas sedes aperta semita remearet Expeditiones 
quippe quas Gallicum Imperium nostrorum memoria temporum in 
Iaponiam destinavit, laetam opportunitatem et facultatem  praebuere 
Evangelii nunciis, ut in Legatorum qui, ad publicas pactiones ineundas 
missi fuerant clientela et fide, regionem ipsam veterum sodalium ve- 
stigiis impressam attingerent. Rerum quidem initia ipsis plena negotiis 
et aspera difficultatibus extitere, sed haec tanti non fuerunt apud de- 
cessorem Nostrum Gregorium XVI., ut eum a Vicariatu Apostolico 
ex sententia sacri Consilii fidei propagandae, apud laponios consti- 
tuendo déterrérent. Haec vicaria procuratio, simulque Episcopalis di- 
gnitas Augustino Forcade Sacerdoti e Seminario Parisiensi ab exteris 
expeditionibus anno MDCCCXLVI. demandata fuit, eique munus da- 
tum, ut una cum adiutoribus suis non modo in Iaponia insulisque con- 
terminis, sed etiam in Liou-Kou (id insulae nomen) rem christianam 
administraret. Plures obstitere causae quominus ipse delato munere 
fungi posset, sed collegae eius Seminarii Parisiensis sacerdotes, pro- 
positam suae virtuti occasionem alacriter arripuere, atque in hac, uti 
in aliis expeditionibus ita plures annos versati sunt, ut praeclara prorsus 
ediderint suae pietatis et constantiae magnis in laboribus argumenta. 
Praecipue vero divinae benignitatis gratia effulsit in illustri alumno 
Seminarii Parisiensis presbytero Girard, qui stabili sede inter Iaponios 
posita, iis ad Christum adiungendis superiorum omnium primus feli- 
citer adlaborare potuit, cuius rei causa ab Apostolica hac Sede pro- 
vicarii nomen et potestatem accepit. Faustis ille quidem, tum sibi tum 
Iaponiae genti, Ilaponicum solum attigit auspiciis ; namque ut olim 
S. Franciscus Xaverius die receptae in caelum Deiparae sacro, sic ipse 
Iaponem ingressus est anno huius saeculi quarto et quinquagesimo, 
quo immaculati Deiparae conceptus gloria supremo magisterio deces- 
soris Nostri Pii IX. consecrata et catholico orbi promulgata, universi 
christiani populi animos in unius fidei pietate et obsequio coniunxit. 
Nec longe ab eo tempore quo ipse in lIaponia constitit, ritus et sacra 
catholicae religionis in sedibus legationis Gallicae obire publice coepit : 
deinde in urbe Yokoama primum Deo vero templum, quod laponicae 
pietati gratissimum accidit, dedicatum est, tribus poene saeculis elapsis 
ex quo catholica religio e Iaponia exulare iussa fuerat, nec multo post 

alterum in civitate Nagasaki honori sex et viginti Martyrum Iapo- 
nensium excitatum est, quibus decessor Noster Pius IX. sanctorum 
caelitum honores decreverat. Qua sunt Iaponii naturae indole ad hone- 
statem et humanitatem in primis propensa, nequaquam inertes et segnes 
ad Christi religionem suscipiendam se praebuere, et confestim e fertili 
campo uberrima messis emicuit cathecumenorum ad decem millia, qui 
sese instituendos in catholica doctrina obtulere, ut deinde salutari la- 
vacro expiarentur. Quamquam autem hoc ipso tempore antiquus hu- 
mani generis hostis novas irarum faces in catholicum nomen incendere 
aggressus esset, et gravia pericula viderentur imminere, brevi tamen 
propitia divini numinis ope, hostilis resedit furor, ac tranquillitate red- 
dita, fidei germina quae diu in Iaponia latuerant, Evangelii ministris 
illic versantibus, palam se prodiderunt. Veterum enim fidelium posteris 
fidenter in lucem publicam prodeuntibus, plus decem millia hominum 
repería sunt, in quos catholicae fidei hereditas a patribus integra et 
incorrupta manaverat. Scilicet divina Providentia servaverat prisca re- 
nascenti in Iaponia Ecclesiae fundamenta, super quae ipsa iterum aedi- 
ficata consurgeret, servaverat.decus, ut novi fideles non veluti hospi- 
tes et advenae, sed cives et domestici veterum Iaponiae Martyrum, in 
unam cum ipsis compagem coalescerent. 

Cum haec ita se haberent de sententia Consilii Nostri fidei pro- 
pagandae anno huius saeculi sexagesimo sexto, novus Iaponiae Vicarius 
Bernardus Petitjean, idemque Episcopus titularis Myriophytensis au- 
ctoritate Apostolica renunciatus est, qui magna cum sollicitudine rei 
«christianae ordinandae animum et vires intendit. Decem exinde post 
annos vicaria procuratio bifariam divisa et distributa fuit, Iaponia 
scilicet septentrionali ab australi seiuncta, ac in utriusque regionis 
partes Apostolicis viris confluentibus plurima ubique magisteria ad ca- 
tholicam institutionem tradendam, confestim Iaponiorum utilitati pa- 
tuerunt. Tres autem ante annos novis praesidiis rei sacrae administra- 
tionem Nos instrui oportere intelligentes, novum Vicariatum in ipso 
Imperii gremio, centralem appellantes constituimus; hoc autem anno 
Vicariatum alterum excitavimus in ea laponis plaga, quae propius 
septentriones spectat. 

Cum vero. postremis hisce temporibus humanitate et aequitate 
Iaponia Imperii erga catholicae veritatis magistros, satis prospero res 
christiana cursu frueretur, haudquaquam praetermittendum duximus , 
quin litteris Nostris Supremo Imperanti grati animi sensus ederemus, 
significatione adiecta, quantum propensae Eiusdem in Christifideles 
voluntati et constantiae confidamus. His litteris datis plenum humani- 

tatis et officii responsum a Maiestate Eius accepimus, per virum specta- 
tissimum legationis nomine in Urbem ad Nos missum, cum solemnia 
anni quinquagesimi a sacerdotali Nostra consecratione ageremus. 

Nunc itaque religionis in Iaponico Imperio rationibus uberiores 
Nostrae providentiae curas feliciter postulantibus, iustisque causis ani- 
mum Nostrum ad optimam spem erigentibus, maturum tempus adesse 
arbitramur, quo hierarchicam rei sacrae administrationem ad canoni- 
carum legum praescripta in eodem Imperio constituamus, eaque con- 
stituenda efficiamus, ut praesidia omnia et beneficia e catholica religione 
promanantia, abunde et opportune a laponiis fidelibus, uti cuique 
opus et studium fuerit, percipiantur. 

Quamobrem rogatis uti par erat VV. FF. Nostrorum S. E. R. Car- 
dinalium e sacro Consilio Fidei propagandae sententiis, fusis ad Omni- 
potentem Deum precibus, implorataque ope Deiparae Virginis sancto- 
rum Apostolorum Petri et Paulli et Francisci Xaverii, qui ministerium 
veritatis et salutis in Iaponia gessit, nec non et inclitorum Martyrum, 
quorum olim triumphali sanguine lIaponicum solum perfusum est, 
motu proprio certa scientia et matura deliberatione Nostra, de Apo- 
stolicae potestatis plenitudine ad maiorem divinae Maiestatis gloriam 
fideique catholicae incrementum, his litteris Nostris Episcopalem Hie- 
rarchiam in Iaponico Imperio excitamus et constituimus, atque illu- 
strem Urbem Tokio quae Imperii caput et Serenissimi Imperatoris 
sedes est, ad Metropolitanae seu Archiepiscopalis Sedis dignitatem 
evehimus, ditioni eius attribuentes, ad septentriones totum eum tra- 
ctum qui Provinciarum Itchigo Iwatshiro Iwaki fines australes at- 
tingit, ad austrum totam plagam quae integras Provincias Jetchidjen 
Mino et Owari complectens, usque ad lacum Biwa patet, ad ortum et 
occasum regionem totam utrimque patentem, usque ad oras quae 
mari alluuntur. 

Huic autem Metropolitanae Ecclesiae tres Episcopales seu suffra- 
ganeas Sedes adiicimus, quarum alteram in urbe Nagasaki Iaponensium 
Martyrum nobilitata trophaeis, alteram in civitate Osaka, tertiam in 
urbe Hakodate erigimus et constituimus. Nagasakiensis sedes Iaponiae 
regionem quae magis in Austrum vergit complectetur, insulas scilicet 
Kiou-Chiou Hirado Goto Tsuchima Lioukou, nec non minores alias, 
quas circumfusas pelagus ambit. 

Osakensis sedes centralem laponiae partem obtinebit, nempe to- 
tum eum tractum, qui a lacu Biwa et a finibus Provinciarum Imperii 
letchidyen Mino et Owari, ad occidentales usque oras magnae Insulae 
de Nippon pertinet, adiecta insula Chicocou, aliisque obiacentibus, 

quae sub potestate Magistratuum Provinciarum quas supra diximus, 
continentur. 

Hakodatensis tandem Dioecesis regionem totam habebit, quae 
propius septentriones subit, scilicet ad B.oream totum territorium Jezo 
et insulas Kouriles complectetur, et ad austrum integras Provincias 
Itchigo Iwatshiro Iwaki, quas supra memoravimus. 

Quo vero Sedibus quas constituimus de idoneis Pastoribus provi- 
deamus, Vicarios Apostolicos qui antehac suas curas Catholicae Reli- 
gioni in Iaponia provehendae sedulo contulere, his Nostris litteris 
Ordinariorum Episcoporum iure ac nomine insignimus, scilicet Ve- 
nerabiles Fratres Petrum Osouf ab titulari Ecclesia Arsinoite ad Me- 
tropolitanam Sedem Tokiensem, Iulium Alfonsum Cousin a titulari 
Ecclesia Acmoniensi ad Sedem Episcopalem Nagasakiensem, Felicem 
Midon a titulari Ecclesia Caesaropolitana ad Episcopalem Sedem 
Osakensem, demum Alexandrum Berlioz a titulari Ecclesia Calyndensi 
ad Episcopalem Sedem Hacodatensem transierimus et promovemus. 

Archiepiscopi autem et Episcoporum munus erit, coniunctis 
animis et studiis rite ordinandis Ecclesiae rebus, et Christi Domini 
regno amplificando operam navare, itemque rectae rerum sacrarum 
administrationi accurate consulere. Nobis autem nihil unquam antiquius 
futurum, quam auctoritate, consilio, ope Nostra iisdem praesto esse in 
omnibus , quae ad divini nominis gloriam et animarum salutem per- 
tinere intellexerimus. 

Cum porro laponici Imperii studium luculenter eniteat in iis 
peragendis, quae ad utilitatem, prosperitatem, decus laponici nominis 
potissimum spectant, nihil dubitamus auctoritate publica cautum fore, 
ut novis Pastoribus plena ea libertas ministerii constet, cuius ope non 
modo christiana sapientia, sed verae etiam humanitatis laus in populos 
propagetur. Annuat dives in misericordia Deus, qui facit mirabilia 
magna solus, ut suae bonitatis divitiis in unius fidei confessione, et 
in catholicae Ecclesiae gremio, Iaponiae cives universi late perficiantur. 

Decernimus tandem has Nostras litteras nullo unquam tempore de 
subreptionis aut obreptionis vitio sive intentionis Nostrae, alioque quovis 
defectu notari vel impugnari posse, et semper validas ac firmas fore, 
suosque effectus in omnibus obtinere, ac inviolabiliter observari debere. 

Non obstantibus apostolicis atque in synodalibus provincialibus 
et universalibus Conciliis editis generalibus vel specialibus sanctionibus, 
nec non veterum Sedium existentium olim in Iapone, et Missionum 
ac Vicariatuum Apostolicorum ibi constitutorum, et quarumcumque 
Ecclesiarum ac piorum locorum iuribus aut privilegiis, iuramento etiam 

confirmatione Apostolica, aut alia quacumque firmitate roboratis, cete- 
risque contrariis quibuscumque. His enim omnibus tametsi pro illo- 
rum derogatione specialis mentio facienda esset, aut alia quantumvis 
exquisita forma servanda, quatenus supradictis obstant expresse dero- 
gamus. Irritum quoque et inane decernimus, si secus super his a 
quoquam quavis auctoritate scienter aut ignoranter contigerit atten- 
tari. Volumus autem ut harum litterarum exemplis etiam impressis, 
manuque publici Notarii subscriptis et per constitutum in ecclesiastica 
dignitate virum suo sigillo munitis, eadem habeatur fides, quae No- 
strae voluntatis significationi, ipso hoc diplomate ostenso, haberetur. 

Datum Romae apud S. Petrum sub annulo Piscatoris die XV. Iunii 
anno MDCCCXTCI. Pontificatus Nostri XIV. 


M. CARD. LEDÓCHOWSKI 


———ÓEDOC 3e — 


LITTERAE APOSTOLICAE Sanctissimi D. N. Leonis Papae XIII, quibus 
Collegium clericis Maroniticis instituendis in urbe constituitur. 


Sapienter olim et feliciter mens provida Decessoris Nostri 
Gregorii XIII illustris Maronitarum Nationis jbono consuluit, qui 
probe perspiciens quantum solidae doctrinae excultaeque vir- 
tutis laus non ad privatam modo, sed ad publicam utilitatem 
conferat, Maronitarum Collegium in hac alma urbe constituit, 
in quo iuvenes Clerici eiusdem Nationis ad optima studia et ec- 
clesiasticam disciplinam rite excolerentur. Tantum Pontifex ille 
providentissimus operae pretium se facturum in eo Collegio 
excitando existimavit, ut eius causa hospitalem domum pere- 
grinis Maronitis excipiendis, ad S. Iohannis de Ficoria in regio- 
nario vico ad lacum Virginis antea in urbe a se fundatam, in 
sedem memorati Collegii converterit, ac per Apostolicas litteras 
anno MDLXXXIV datas, pristinum hospitalis domus institutum, ad 
iusti et legitimi Collegii ius et conditionem evexerit. Huiusmodi 
Collegii sedes duo amplius saecula incolumis mansit, ac divina 
adspirante gratia ex eius disciplina illustrium virorum seges 
laetissima prodiit, qui uti eorum temporum memoria docet, et 
egregie de Ecclesia meruerunt, et Maroniticum nomen sua eru- 
ditione ac laboribus illustrarunt. In hac praestantium alumno- 

rum copia iuvat memorare Assemanos, ac Iosephum Simonium 
praecipue celebri fama virum, cui orientales litterae et Vaticana 
Nostra Bibliotheca plures veteris eruditionis et doctrinae the- 
sauros debent, Abrahamum item Ecchellensi, doctorum viro- 
rum laudibus commendatum, quibus praeclarissimi ahi ex alu- 
mnorum numero viri accensendi sunt ad Patriarchalem vel 
Episcopalem dignitatem evecti, quorum et doctrinae praestantia, 
et virtus in reducendis ad catholicam unitatem deviis hominibus 
splendide effulsit. Ob tantum huius Instituti fructum et gloriam, 
non potuit non molesta graviter et acerba accidere Maroniticae 
genti, adversa ea quae contigit initio huius saeculi eidem Col- 
legio fortuna, namque propter perturbationes temporum, cum 
plura ecclesiastica bona in urbe venirent, alumnorum etiam 
suorum Collegium ea calamitate perculsum vidit, eiusque aedes 
in aliorum possessionem potestatemque translatas. In his tamen 
adversorum temporum fluctibus, curae fuit Decessoribus No- 
stris, quae pauca superfuerant de Collegii bonis, veluti naufra- 
gii reliquias, colligere ac tueri, eorumque reditus instituendis in 
Collegio Urbaniano aliquot Nationis Maroniticae clericis attri- 


buere, ut quorum bona erant, ipsi eorum beneficio salutariter 
fruerentur. 


Haec cum Nobis omnia perspecta et cognita essent, aeger- 
rime semper tulimus Maronitas Libani incolas pluribus nomini- 
bus illustres pristina apud hanc Apostolicam Sedem ecclesia- 
sticae institutionis domo carere, ac diu eam cogitationem alui- 
mus auctoritate operaque Nostra efficiendi, ut eorum Collegium 
in hac urbe olim fundatum ab interitu revocaretur. Id enim a 
Nobis expetere putabamus paternum studium, quo in omnes 
orientis catholicos affecti sumus, et suo quodam iure Maronitas 
promereri qui avitae fidei cultores, firmam semper praetulere 
in ea retinenda et conservanda constantiam, et latius etiam 
proferenda virtutem. Huc etiam accessit quod non iteratis solum 
votis Patriarcha aliique Maronitarum Antistites, Collegii Nationis 
suae restitutionem a Nobis postulaverint, sed subsidia etiam 
huius rei causa comparare atque conferre studuerint, quae licet 
paria necessitati non sint, firma tamen spes adest fore, ut et 
Maronitarum et aliorum fidelium liberalitate suffragante, iusto 
Collegii patrimonio plene tandem consuli possit. Nos autem ipsis 
gratifican pro viribus cupientes, et nobilissimum opus ope No- 
stra iuvare, sedem in hac urbe designabimus Collegii Maroni- 

tici usibus opportunam, quam eidem Collegio pleno iure in per- 
petuum attribuemus. 

Nunc itaque votis Patriarchae etAntistitum Maroniticae gentis 
libenter annuentes, et quod propositum Nobis diu fuit, optatum 
ad exitum adducentes, his litteris auctoritate Nostra Apostolica 
ad maiorem Dei gloriam, ad incrementum catholicae apud orien- 
tis populos religionis, ad decus utilitatem que Maroniticae Na- 
tionis Collegium in hac alma urbe Clericis Maroniticis institu- 
endis instauramus, restituimus ac denuo excitamus, ad leges 
quae infra dicuntur, idemque Collegium eodem iure esse volu- 
mus, quo quae optimo et legitimo iure Pontificia clericorum 
Collegia in urbe sunt. 

Cum porro maxime optemur ut hoc Maronitarum Colle- 
gium ad veterem dignitatem et decus assurgat. confidimus stu- 
diosae Nostrae in ipsum voluntati, uberes alumnorum in virtute 
et doctrina progressus vicissim responsuros. 

Collegium itaque ipsum in ditione et potestate Consilii No- 
stri fidei propagandae, orientalis ritus negotiis praepositi, per- 
petuo sit, ac iisdem regiminis et disciplinae legibus utatur, quae 
in Urbaniano collegio fidei propagandae vigent. 

Cardinalis qui sacri Consilii fidei propagandae generalis 
Praefectus est, quique in posterum futurus sit, Patroni seu Pro- 
tectoris Maronitarum, in urbe Collegii; munus in perpetuum 
gerat. 

Cum vero maxime intersit ad rectum Collegii regimen eius- 
que prosperitatem, Rectorem caeterosque Moderatores consti- 
tui, qui magis idonei ac utiles bono eiusdem videantur, Cardi- 
nali Patrono tribuimus, ut quaesita etiam sententia Consilii 
Cardinalium, de quo supra diximus, rectorem aliosque Collegii 
moderatores designet, deque iis ad Pontificem Maximum refe- 
rat, ut qui designati fuerint, eorum eligendorum Pontifex Ma- 
ximus auctor fiat. 

Sacerdos Maroniticae Nationis a Patrono deligatur qui se- 
dem in Collegio habeat, quique sedulam det operam alumnis 
excolendis et exercendis in iis quae ad sacram Liturgiam, at- 
que ad sacrorum ritus, Maronitarum proprios pertinent. 

Patroni autem auctoritas et potestas ea erit, cui omnes qui 
regendi et administrandi munus in Collegio habent, nedum 
alumni, obsequi et parere debeant. 

Cum de gravioribus agatur Collegii negotiis, de iis Patro- 

xx: ad Pontificem IVErIniIm referat, ac in singulos zamos e 

dan Pontifi IVEbpamo, descriptionem totius. Collega status lit- 
teris manxditam exhibeat. 

CXD vero facilius et expeditius Cixwdiks Patras suo 

raumere fixxj possit, ad&morenmn d adücdnmrs Anf Urba- 

uum, adminktrum ab actis Nostri Consilii negotis ritus Odmm- 


FZVRIRE ra ac fima uti sumt, ita in posterum esse volunms 
ac im enm, initum ac Raine fitim decemenfes si quid su- 
per his a quoguam contieerit zífentzuri; contrzais quiouscum- 
que nan obstantibus. 

Dutum Roaxxze aux S. Petrum sub amio Piscatoris die xxx 
TNNovenabxris zn. w»6ocxci, Pontificatus Nostri decimodgqaurto. 


IIO PP. XIII. 


— —X W X—— — 


EX S. CONGREGATIONE CONCILII 


NICIEN. 
PII RELICTI 


Die 25 luli 1891. 
Sess. 23 cap. 18, De reform. 

COMPENDIUM FACTI. Ut pauperibus adolescentibus niciensis 
Dioecesis qui in soríem Doniini vocanture ad sacerdotia bhoaxsem 
via facilior pateret, pie. sorores lKophlia. et IVEsgiA. Ipnatia 
De la Fuente pensones algas seu, ut ibi ammx bourses 
instituere zm ab amo 1860 cogitaverunt. Ad hoc igitur 
quo postea usue ad sex millia aucto, sufficiens dos pro quin- 

Huius consilii executionem cuidam P. Vigon ordinis mi- 
norum S. Francisci demandatam tunc fuisse referunt ; qui 
idcirco cum Episcopo de pia fundatione quibusdam appositis 
«conditionibus agere debuisset. Sed cum Praesul qui eo tem- 
poris ad Concilium Vaticanum convenerat Romae degeret, 
P. Vigon satius duxit Canonicum Episcopi a secretis de ea 
re certiorem facere, qui tamen acceptum munus forsitan 
oblivione neglexit. 

Interim sorores De la Fuente de perficienda pia institu- 
tione cum Cathedralis Ecclesiae Capitulo, seu cum illius 
procuratore tractatus inceperunt, qui post aliquod tempus, 
traditione canonicis facta 120,000 libellarum, absoluti viden- 
tur. Tunc norma vulgo « Regolamento » pro pensionum ad- 
ministratione et erogatione scripta fuit, quae sine partium 
subscriptionibus et absque die apposita a capitulo producitur, 
et in qua, praeter cetera, haec leguntur: Capitulum conso- 
lidabo hanc pecuniae vim nomine proprio et dividet in quin- 
decim partes quotam centum libellarum ; sibi reservans 
unam ex istis partibus titulo administrationis, et beneficien- 
tiae. Attamen hanc normam, si P. Vigon audiamus, piae 
institutrices haud ratam habuerunt, quin imo cum ab eo co- 
gnovissent haud esse earum nienti consonam contra illam sta- 
tim pro testatae sunt. 

Capitulum in conventu diei 3 Maii 1870 statuit certiorem 
facere de hac donatione Episcopum, qui tunc Romae mora- 
batur causa Concilii Vaticani, quique, iuxta duas eiusdem 
Praesulis epistolas a capitulo allegatas, quae gesta erant ap- 
probasse videtur. Verum haud multo post difficultates et 
quaestiones oriri coeperunt, ex quibus praesens prodiit con- 
troversia. Nam sorores De la Fuente contendentes X Capitu- 
lum contra mentem suam agere, praesertim quia unius pen- 
sionis fructibus potiebatur, et quoad aliarum  administratio- 
nem praecipuam partem Episcopo non tribuisset, vehementer 
*conquestae sunt, ac anno 1877 eo devenerunt, ut ab aposto- 
lica Auctoritate vocandi coram laico tribunali canonicos ve- 
niam peterent, quae tamen venia in actis non extat. Nihi- 

lominus ad populi admirationem et scandalum vitandum et 
ne pia institutio iacturam faceret, a iudiciali processu desi- 
stere maluerunt. 

Post haec, scilicet labente anno 1879, spes affulsit ut res 
pacifice componi posset. Siquidem ab Episcopo qui paulo ante 
niciensem Ecclesiam regendam susceperat, transactio quae- 
dam proposita fuit, quae in pluribus accepto habita, tandem 
ad exitum, partibus haud convenientibus, perduci non potuit. 
Neque ad concordiam restituendam, magis profecisse videntur 
conventiones reliquae, et tractatus qui a viris peritis utrin- 
que advocatis propositi sunt. 

Etenim die 27 Martii 1883 canonicus theologus, cui pe- 
cunia bursarum iam tradita fuerat, ut Niciensis Capituli 
procurator ad S. C. C. libellum quoad plures quaestiones 
agitandas porrigens, doluit quod Episcopus iterum evocave- 
rit quaestionem de pensionibus, quas Capitulum ab anno 
1870 pacate confert vi acti secreti fundationis cum  approba- 
tione Ordinarii Sola. Ait etiam procurator Capituli quod 
rogatus ab eodem Episcopo de amicabili transactione, respon- 
dit negative: et Episcopus adiecit velle de hoc agere cum 
Apostolica Sede. 

Cohaerenter ad haec, rem Supremo Principi Praesul de- 
tulit, atque S. C. Episcoporum et Regularium preces So- 
rorum De la Fuente die 7 Aprilis exaratas remittebat, in 
quibus de pluribus querebantur quoad administrationem Ca- 
pituli. 

Pleniori deinde habita ab Episcopo informatione, sequens 
precibus data fuit responsio : « Haec S. C. Episcoporum et 
Regularium, ad examen revocatis documentis omnibus, quae 
respiciunt piam institutionem factam a sororibus La Fuente, 
decrevit electionem eorum, quibus concedendae sint portio- 
nes redituum, vulgo bourses, spectare ad coetum administra- 
torum, cui praesit Episcopus pro tempore istius Dioecesis. 
Atque id quidem sperandum est, ut satis sit ad finiendas 
omnes controversias, quae a pluribus annis hac de re agi- 
tantur. » 

Sed cum hic haud expresse significaretur quibus viris 
administratorum coetus constare debuisset, nec verbum esset 
de pensione, cuius fruebatur Capitulum, hinc iterum sorores 
De la Fuente, ope Episcopi, penes illam S. Q. insteterunt 
ut denuo in themate sententiam suam ediceret. Tunc plura 
iterum deducta fuerunt, quae postremo ad S. C. C. utpote 
iam, uti asserebatur, praeventam, remissa sunt. 


Disceptatio synoptica 


IURA FUNDATORUM. Ea quae modo petunt a S. C. C. so- 
rores De la Fuente ita Episcopus refert: quod Episcopus 
Nicien. gerat primam partem in administratione et distribu- 
tione 15 pensionum: quod capitulum alteram sibi non tri- 
buat pensionem ; quia hoc est contra institutorum mentem. 

Minime obscurum est, fundatorum voluntatem, etiam in 
piis causis, ut supremam legem semper habendam esse, ita 
ut pleno iuris favore gaudere soleat. Quae autem fuerit vi- 
ventis voluntas non est argumentationibus et indiciis quae- 
renda, sed ab ipso fundatore declaranda uti tradit Card. De 
Luca De fideic. disc. 33 n. 22* quia iuxta Rotam decis. 
417 n. 5, part, 19, tom. l, inter recent, voluntas ab alio 
melius declarari non potest, quam ad ipso disponente. Quid 
autem mente volutaverint in ipso pii operis exordio sorores 
De la Fuente non potest melius quam ex ipsorum declara- 
tione erui. 

Neque dici potest prius aliter pias sorores res disposuisse 
quoad pensiones seu bourses, et proinde non posse progressu 
temporis iam statuta mutare. Etenim ea quae deducuntur, 
quidquid canonici dicant, nulla subscriptione aut ratihabi- 
tione approbata fuerunt, sed ab uno Capitulo peracta appa- 
rent. Ceterum quae earum voluntas in fundationis limine 
extiterit, ex iis quae retulit P. Vigon consiliorum omnium 
particeps, cui primitus reditus bis mille libellarum Episcopo 
tradendi crediti fuerant evidentissime liquet. Quod si postea 
pii operis executionem Capitulo demandarunt, id accidit quia 
a Canonico Theologo circumventae sunt, ut idem religiosus 

vir asseritur. Quibus in facto existentibus, dato etiam quod 
voluntas alia fuisset ab initio solemniter expressa, nihil 
Capitulo id proficeret, cum intrare videatur regula, quod 
errantis nulla est voluntas ad text. I. nihil commune ff. de 
reg, iur. 

At praeterea inofficiosum saltem videretur libertatem fun- 
datoribus denegare perficiendi, progressu temporis, ea quae 
in institutione decreverunt, ut docere videtur Pitonius De 
contr. patr. all. 95* n. 23* ubi allegat etiam auctoritates 
Vivian. Caod. De Luca et Monacelli. Idque praesertim di- 
cendum est si rationum momenta non desint, quae ad vo- 
luntatem fundatoris vel in melius mutandam, vel declaran- 
dam impellant. In casu vero huiusmodi rationes haud defi- 
cere ex iis quae deducuntur forsan colligi posset. 

Ad hoc recolunt sorores De la Fuente quod Episcopus 
melius quam Capitulum cognoscere potest aspirantes ad sa- 
cerdotium, et distinguere illos qui maiores habent titulos, 
maiorique premantur egestate. Eo vel magis cum piis soro- 
ribus videatur Capitulum in erogatione et administratione 
pensionum prae oculis minime eas normas habuisse, quae in 
limine fundationis desideratae fuerunt. Multa deducunt ad 
id evincendum. 

Insuper aliqua addunt quibus innuere videntur nec in 
administratione pii operis Capitulum sive illius procurato- 
rem se recte prorsus gessisse. 

Hisce omnibus igitur autumat Praesul, iam a S. C. Epi- 
scoporum et Regularium iuxta votum suum et preces soro- 
rum De la Fuente negotium fuisse definitum, ut ex ore 
Emi Praefecti illius S. C. didicisse affirmat, licet id ex 
superius allato rescripto diei 8 Octobris 1883 erui minime 
queat. 

CAPITULI DEFENSIO. Orator qui partes Capituli tuetur re- 
strictum cum summario distribuit. In facti enarratione dum 
commendat munificentiam sororum De la Fuente arbitratur 
aliorum consilio fuisse deceptas, ut contra perfectam inter 
vivos donationem venirent, et Capitulo negarent quod antea 

sive propter indemnitatem sive beneficientiae gratia tradide- 
rat. Quam donationem productis litteris Episcopi Sola prae- 
decessoris, Capitulo et praesertim Can. Theologo ita concre- 
ditam fuisse affirmat, ut non modo Antistiti ea grata fuerit, 
sed etiam Canonici in comitiis capitularibus 22 Ianuarii 1872 
sponte commissionem e gremio Capituli cum  praesidentia 
Episcopi deputandam esse decreverint. 

Atque idipsum subdit orator, largius consensisse Capitu- 
lum in comitiis diei 3 Februarii 1879 quoad substantiam 
annuentes petitioni et articulis ab Episcopo exhibitis, veluti 
ex actis late comperitur. 

Quam concordiam reiecisse sorores De la Fuente testatur 
Episcopus, et plurimis literis ferme viginti annorum queri- 
monias instaurarunt, affirmantes se in institutione pii bur- 
sarum operis fuisse deceptas a Capitulo et praeter ne- 
cessarias expensas nihil eidem Capitulo remunerationis gratia 
contulisse contradicentes peculiari articulo, quo ipsae decer- 
nebat alteram ex istis partibus reservatam esse dicto Ca- 
pitulo, sive titulo indemnitatis, aut beneficientiae, favore 
eiusdem Capituli, cui omnem contulerant fiduciam et gestio- 
nem concrediderant. 

Omnem vero concordiam respuerunt propter adiunctam 
in articulis conditionem renunciandi molestiis et actioni pro- 
motae penes tribunal civile contra Canonicos Decanum et 
Thesaurarium ipsius Capituli quod tribunal civile de facili 
eorum petitioni satisfecisset, quia solemnitates requirit, quae 
si deficiant fiduciales fundationes corruunt, et solum in con- 
scientia et privilegio causae piae sustinentur si quomodo- 
cumque de voluntate testatorum constiterit. Nec valuisse af- 
firmat iudicium arbitri ab ipsis sororibus De la Fuente ele- 
cti, qui favore Capituli sive quoad validitatem, sive quoad 
exactam administrationem se pronunciavit. Unde omnis pror- 
sus controversia finem habere debuisset. 

Hisce reassumptis, Capituli patronus in iure sustinet non 
modo validam esse fundationem operis pii, quae concredita 
fuit Capitulo Ecclesiae Cathedralis, sed etiam adeo perfectam 

esse donationem portionis relictae favore Capituli ut revocari 
nequeat. Enimvero praemisso quod nihil absurdi reperitur 
si Episcopus non se ingerat in administratione peculiarium 
fundationum, sicuti in erogatione quae spectant ad confra- 
ternitates, iuxta ea quae tradit Bassus de sodalitiis | Quae- 
st. VII* n. 17* sartam tectamque manere auctoritatem Or- 
dinarii dicit sanctione Cap. 9* sess, XXII* Conc. Trid. 
ubi administratores tenentur reddere rationem administratio- 
nis. « Quod si ex consuetudine aut ex constitutione aliqua 
loci aliis ad id deputatis ratio reddenda esset, tunc cum iis 
adhibeatur etiam Ordinarius etc. » Reproducit vero praeci- 
puos articulos fundationis pro subsidiis clericorum, et Capi- 
tuli remuneratione largienda. 

Hanc dispositionem adeo claris et perspicuis verbis scri- 
ptam fuisse affirmat, ut nullam interpretationem verborum 
aut voluntatis requirat, a scripto enim non est recedendum 
iuxta leg. 3 ff. de seq. « Cum in verbis nulla est ambigui- 
tas non est admittenda voluntatis quaestio, prouti late do- 
cet Averanius /nterpret. lur. lib. Ill* cap. 18* n. 4. Nec 
ullum dubium super validitate et licitudine eiusdem funda- 
tionis exoriri posse adurget orator, maxime cum ad piam 
causam nullo iure cogente sit facta collatio seu datio, nam 
sorores De la Fuente iampridem absque suggestione Capituli 
donationem favore ecclesiasticae iuvenum vocationis facere 
statuerant. Huic  fundationi adamussim concurrere osten- 
dit, omnes qualitates quae penes iuris civilis et canonici 
auctores requiruntur, inter quos Scmalzgrueber De donation, 
tit. XXIV* n. 2; videlicet 1. ut donans habuerit potestatem 
donandi, seu alienandi rem suam. 2. Ut voluerit donare seu 
dominium eius irrevocabiliter transferre in donatarium ; 3- ut 
voluntatem istam signo aliquo externo manifestaverit dona- 
tario. Quae requisita et conditiones adamussim confirmari 
putat in themate, cum sorores De la Fuente libera fruantur 
potestate disponendi de rebus suis, cum non sint filiae fa- 
miliae, nec sub tutela aut sub potestate mariti constitutae, 
et cum iam a viginti annis fundatio acceptata fuerit et tra- 

ccia, Tom. XXIV. fase. O OL XXXI. 18 

ditione completa. Unde res transiit in dominium alterius 
nec locus poenitentiae datur. 

Nec pergit, potuisse locum esse revocationi donationis pro- 
pter abusum et ingratitudinem  donatario Capitulum enim 
non se ingratum, sed eorum placitis obtemperare sollicitum 
fuisse, panonicus Fabre affirmat. 

Nec valeret, inspecto iure canonico, praesidium exquirere 
a civili tribunali et de facile sperare nullitatem fundationis 
propter defectum solemnitatis et non voluntatis. Praeter- 
quamquod id honestatem et religionem offenderet, pias causas 
semper sustineri, quomodocumque constet de voluntate testa- 
toris, aut dantis, re vincere satagit auctoritate De Luca De 
testamentis num. 2 Disc. XV. « Duo testes in cap. Rela- 
tum stant demonstrative non autem taxative pro demonstra- 
tione scilicet simplicis probationis naturalis, qua solum dispo- 
sita ad pias causas contentantur, reiecta quacumque solemni- 
tate iuris positivi, cui pia causa non subiacet, proinde quae- 
cumque alia species probationis naturalis valet. » Quod ante 
Gonzalez in cit. cap. Relatum n. 13 concluserat. « Ideo le- 
gata pietatis causa relicta sustinentur et praestari debent, 
quae attento iure scripto non defenderentur. ^ Ac missis 
ceteris, S. C. Congregationem etiam declarata nullitate te- 
stamenti sustinuisse validitatem causae piae, revincit reso- 
lutionibus editis in Ripana Nullitatis 11 Martii 1858* et 
in Firmana eiusdem tit. 30 lulii; ubi propositis dubiis An 
constet de nullitate testamenti Annae  Garulli in casu etc. 
et quatenus affirmative, An sit locus derogationi testamenti 
in casu: responsum prodiit: Ad I affirmative* firmo rema- 
nente pio legato. Ad lI Provisum in primo. 


Idque vehementius, prosequitur, est retinendum cum tra- 
ditione peracta, ius in re Capitulo fuerit acquisitum, nec id- 
circo, cum res non sit amplius integra, praeiudicium tertio 
contra interesse et honorem inferri possit, nec illud ada- 
gium valeat id esse faciendum quod tibi non nocet, et al- 
teri prodest, iuxta doctrinam auctoris Costa in Tractatu de 
re integra et non integra | Lib. I praelud. 5 n. 3. « Per 

solutionem pretii vel per traditionem res desinit esse inte- 
gra » Re enim vera etiam poenitentia non admittitur quando 
concurrit favor causae piae. 

Demum non praetereundum esse censet defensor quod Ca- 
pitulum et Canonicus Fabre procurator, iam ab anno 1880 
controversiam terminatam fuisse putabant per arbitrum  àb 
ipsis sororibus De La Fuente delectum scilicet « il noto ed 
onesto banchiere Colombo, » qui testatur non modo de recta 
Capituli gestione, sed etiam de plena earumdem  satisfa- 
ctione. Quomodo hoc arbitrium compromissarium enatum 
fuerit enarrat, et quaestionem hanc de iure terminare de- 
buisse ostendit Codic. Iustinian. /. / Cap. Il56. « Ex sen- 
tentia arbitri ex compromisso appellari non posse saepe re- 
scriptum est. » Atque idipsum retinent Schmalzgrueber /ib. 
l. Tit. 43. Reiffenstuel Jib. 2. cod. tit. n. 17 etc. Idque 
« etiamsi periti extraiudicialiter a partibus electi sint, sunt 
enim loco arbitrorum. 3 Rota Dec. 462 n. l part. 18 
rec. etc. 

Hisce aliisque notatis, proposita fuerunt diluenda 


Dubia 


L An, et quae pars competat Episcopo niciensi in ad- 
ministratione pii legati « De la Fuente » in casu. 

IIl. An*et quomodo  approbanda sit divisio bursarum seu 
redituum a capitulo peracta in casu. 

RESOLUTIO. Sacra Congr. Concilii re discussa sub die 25 
Iulii 1891, censuit respondere: Ad 1 Affirmative; constituta 
iuxta | voluntatem | utriusque | piae — fundatricis, administra- 
tione quatuor membrorum ; quorum duo eligantur | ab Epi- 
scopo, duo a Capitulo, sub praesidentia eiusdem ^ Episcopi 
et amplius. Ad Il Negative in omnibus et amplius. 

Ex QUIBUS COLLIGES. L In piis causis voluntatem funda- 
torum habendam esse uti supremam legem. 

II. Ipsum disponentem melius quocumque alio posse de- 
clarare suam propriam voluntatem ; ita ut si disponens adhuc 

in vivis agat, nullo indicio aut argumentatione opus sit ad. 
eiusdem declarandam voluntatem. 

III. Quid disponentes in themate voluerint patere usque 
ab exordio piae institutionis; quam sub tutela et directione 
Ordinarii omnino ponere studuerunt. 

IURIUM. 


Die 29 Auguti 1891. 
Sess. 24 cap. 12 de reform.. 


COMPENDIUM FACTI. À remoto tempore in civitate Sera- 
ievensi in Bosnia una tantum recensetur paroecia, quae prius 
a fratribus minoribus s. Francisci administrata, modo ab 
anno 1882 facta est collationis Ordinarii et a saeculari pre- 
sbytero regitur. Huic paroeciae erat olim propria ecclesia 
continens que domus pro parochi habitatione: sed, his misere 
incendio consumptis anno 1879, necesse fuit ut deinde pa- 
rochus in privatis aedibus sua munera expleret. 

Verum cum, erecta in ea regione a sacratissimo Prin- 
cipe ecclesiastica hierarchia, Archiepiscopus Vrhbosnensis 
sedem suam initio anni 1882 Seraievi fixisset, opportunum 
visum fuit, ut in parva ecclesia, S. Antonio dicata, quae 
unica erat civitatis, parochus una simul cum metropolitano 
capitulo ad sacra ministeria obeunda conveniret. Omnibus 
tunc erat persuasum neutrum ibi manentem sedem obtinuisse, 
ac proinde, cum res animis consentientibus componerentur, 
quaevis aberat iurium capitularium et paroecialium collisio. 
Interim anno 1884 novae ecclesiae SS. Cordis Iesus funda- 
menta locata sunt, quae Deo opitulante quinquennali opere 
extructa, solemniter consecrata est die 14 Septembris 1889. 
Tunc parva Ecclesia s. Antonii, iuxta civilis auctoritatis 
placitum a clero saeculari derelicta, iterum franciscali soda- 
litio tradita fuit. 

De natura huius novae Ecclesiae non convenit inter ca- 
pitulum et parochum. Hinc bonum videtur aliquid de eiusdem 
historia innuere. Ex eleemosynis undique collatis, collectae 
primo fuerunt 240,000 libellae; quae servabantur Viennae 
apud ministerium Bosniae. Tunc neotericus Archiepiscopus 
rogavit ut cathedralis Ecclesia aedificaretur. Minister Kallay 
annuit et decrevit ut gubernium Bosnense daret circiter 70,000 
flor, quoniam collecta pecunia haud satis erat. Archiepisco- 
pus putavit, istam pecuniam a gubernio dari pro aedificanda 
Cathedrali, prout alia pecunia collecta fuerat in hunc finem. 

Ast decursu quinquennii, quo 1884-1889 Ecclesia nostra 
aedificabatur, gubernium saepe enuntiavit, se aedificare non 
Ecclesiam cathedralem, sed parochialem. Quae enuntiatio no- 
bis omnibus erat valde inamoena, praesertim quum ipsa ex- 
terior fabrica a gubernio dirigeretur. Sciens, gubernium non 
posse finem illius prioris pecuniae collectae pro erectione Ec- 
clesiae cathedralis immutare, noluit Antistes cum illo decer- 
tare, quippe speravit futurum esse ut desineret insistere 
praeconceptae ideae. Ast quando Ecclesia finiebatur, et Ar- 
chiepiscopus Viennae voluit obtinere, ut pristina Ecclesia 
s. Antonii, quae hucusque qua cathedralis et parochialis 
inserviebat, in posterum inserviret Ecclesia parochialis, nova 
autem ut cathedralis consideraretur, noluit minister Kallay» 
consentire, sed dixit, se velle, ut nova Eccclesia qua paro- 
chialis inserviat quum animo haberet aliam magnam Eccle- 
siam cathedralem exaedificare. Licet ego hanc promissionem 
minime seriam habuerim, ait Antistes, tamen seria erat vo- 
luntas, ut Ecclesia nova qua parochialis inserviret. Perrexi 
ad Nuntium Apostolicum Excell. D. Galimberti et oretenus 
ei omnia exposui. Ipse dixit, non esse contradicendum mi- 
nistro,, quum eadem Ecclesia optime inservire possit qua 
Ecclesia cathedralis et parochialis. Ex hoc tempore statim 
coepi cogitare, quomodo parochialis domus prope novam Ec- 
clesiam  exaedificaretur. Et successit. Nova parochialis do- 
mus, consentiente capitulo Vrhbosnensi exaedificata est prope 
novam Ecclesiam, pro qua domo gubernium quoque, qua 

subsidium dedit 2,000 flor. ; totius domus pretium est 14,000 
flor.... Notum est, gubernium pro interna decoratione nostrae 
Ecclesiae quoque multa contribuisse, licet maiori ex parte 
nostra cura interna decoratio facta sit. Insuper advertendum 
est gubernium nihil contrarii facturum esse, quomodocumque 
inter capitulum Vrhbosnense et parochum  Seraievensem 
causa pendens componatur, dummodo nova Ecclesia ut pa- 
rochialis quoque consideretur; in contrario casu se oppo- 
neret. 

Igitur tum capitulum Vrhbosnense, cum parochus Sera- 
levensis in novam ecclesiam labente anno 1889 venerunt, 
atque hic unusquisque sacras functiones peragere coepit. At- 
tamen cum capitulum, templum SS. Cordis Iesu unice uti 
cathedralem ac parochum tamquam temporarium hospitem 
haberet, et e contra parochus sustineret ecclesiam insimul 
esse cathedralem et paroecialem, statim contentiones quoad 
mutui iuris limites enatae sunt. « Rebus ita stantibus, pro- 
sequitur Praesul, debui determinare, qua ratione in eadem 
ecclesia functiones capitulares et parochiales possent obiri, 
quin confusio oriretur. Semel ac iterum capitulum Vrhbo- 
snense vocavi in sessionem, ut amico modo quae in prae- 
dictum finem necessaria essent determinarentur. Ideo Ar- 
chiepiscopus sequentem normam proposuit ad iura utriusque 
partis determinanda. 

« Caput I. - lura Capituli Vrhbosnensis. 

« Titulus L - Administratio ecclesiae cathedralis Ss. Cor- 
dis Iesu Seraievi pertinet ad capitulum Vrhbosnense, salvis 
iuribus Archiepiscopi Vrhbosnensis. 

« Titulus IIl. - Reditus ecclesiae cathedralis administrat 
capitulum Vrhbosnense. 

€ Titulus III. - Ad reditus ecclesiae cathedralis perti- 
nent: /) donationes factae intuitu ecclesiae cathedralis : 
2) eleemosynae omnes, quae sub sacrificio missae conventua- 
lis aliarumque missarum celebrandarum variis horis diebus 
dominicis et festis colliguntur, exceptis sub missa paroeciali ; 
3) eleemosynae omnes, quae a fidelibus in loculis ponuntur; 

4) pecuniae factae ex trium maiorum campanarum sona- 
tione. 

« Titulus IV. - Ex praedictis redditibus suppeditantur 
sumptus ad procurandam supellectilem aliaque ecclesiae cathe- 
drali necessaria. 

« Titulus V. - Quod superest pecuniae conservatur pro 
sartis tectis, retenta tertia parte ex campanarum reditibus 
pro novarum campanarum emptione. Renuente gubernio pro 
sartis tectis necessaria contribuere atque deficiente necessaria 
pecunia, conferre cogentur in istam finem omnes, qui secun- 
dum ius canonicum conferre tenentur : Archiepiscopus Vrhbos- 
nensis, capitulum Vrhbosnense, parochi omnes totius archi- 
dioeceseos etc. 

« Titulus VI. - Capitulum Vrhbosnense dicit quotidie mis- 
sam conventualem et officium divinum aliasque functiones 
per annum in ecclesia cathedrali obit, quascumque in eccle- 
sia catholica quodlibet capitulum iuxta canones obire solet. 
Unde 

« ]. Cantabit missam conventualem diebus dominicis, so- 
lemnem autem diebus festivis, quibus Archiepiscopus sole- 
mniter non celebrat; 

« 2. solemnioribus diebus cantabit quoque Matutinum cum 
Laudibus et Vesperas divini officii, quando in choro clerici 
aderunt ; 

« 3. diebus 2 Februarii, Cinerum et Palmarum, tribus 
diebus hebdomadae maioris, festo S. Marci et diebus Roga- 
tionum, die omnium defunctorum et nocte Nativitatis Do- 
mini N. I. Christi obibit solitas functiones. Istis diebus pa- 
rochus in cathedrali ecclesia istas functiones non obibit, 
sed populum  admonebit, ut capitulo easdem  obeunti se 
adiungat. 

« Titulus VII. - Conventualis missa celebratur semper 
hora 9; officium vero divinum in choro recitatur vel cantatur 
hora 9 ?6 ante meridiem, post meridiem vero hora 3 mensibus 
Novembris, Decembris, Ianuarii, Februarii; hora 4 mensibus 
Martii, Aprilis, Septembris, Octobris; hora 6 mensibus Maii, 

Iunii, Iulii, Augusti. - Quum per integrum annum diebus 
dominicis et festivis hora 4 post meridiem Litaniae Laure- 
tanae et benedictio cum sanctissimo a parocho habeantur/ 
ideo istis diebus mensibus Martii, Aprilis, Septembris, Octo- 
bris divinum officium recitabitur hora 4 

« Titulus VIII. - Capitulum Vrhbosnense habet propriam 
suppelectilem sacram cum proprio armario in sacristia, quam 
cum parocho communicat. 

« Titulus IX. - Capituli Vrhbosnensis est curare, ut ec- 
clesia cathedralis sit in statu, quem decet sanctitudo loci et 
ut omnibus necessariis instructa sit ^. 

« Caput Il. - Iura Parochi Seraievensis. 

« Titulus I. - Parochia principalis urbis Seraievi in per- 
petuum coniungitur cum cathedrali Ecclesia SS. Cordis 
Iesu. 

« Titulus II, - Parochus omnes parochiales functiones in 
ecclesia cathedrali obit, quin functiones capituli Vrhbosnensis 
aut Archiepiscopi impediat. 

« Titulus III. - Parochialis missa est semper hora 10 post 
conventualem missam. 

« Titulus IV. - Parochus utitur iisdem altaribus atque 
eadem sacristia, quibus vel qua utitur capitulum Vrhbos- 
nense. Licet parocho propriis lignis alere ignem fornacis in 
sacristia. 

« Titulus V. - In sacristia habet parochus proprium spa- 
tium pro armario, in quo sacram supellectilem parochialem 
ponit. 

« Titulus VI. - Vestes sacras, sacra vasa, totam suppel- 
lectilem sacram, qua tam inter, quam extra ecclesiam, ut 
in mortuorum sepultura, utitur, parochus sibi procurat; /) ex 
eleemosyna collecta sub parochiali missa; 2) ex taxa pro 
trium minorum campanarum sonatione; 3) ex donationibus 
factis intuitu parochialibus. 

« Titulus VII. - Pecuniae factae ex eleemosyna collecta 
sub missa parochiali ex taxa pro trium minorum campana- 
rum sonatione atque ex donationibus datis intuitu functio- 

num parochialium constituunt reditus, quos parochus ad- 
ministrat. 

« Titulus VIII. - Tres minores campanae sunt parochiales, 
prouti tres maiores sunt cathedrales. Tertia pars pecuniae 
factae ex trium minorum campanarum  pulsatione pertinet 
ad fundum pro emptione novarum campanarum. 

« Titulus IX. - Quod superest pecuniae per annum ex 
reditibus usui parochi destinatis ad Ordinariatum in fine anni 
trasmittitur, ut in fundo pro erectione novae ecclesiae et 
domus parochialis Seraievi cum tempore erigendae ponatur. 

€ Titulus X. - Pro functionibus parochialibus necessaria 
utensilia prout vinum et candelas parochus sibi aut ipse so- 
lus procurabit, aut capitulo Vrhbosnénsi aliquam taxam pro 
istis rebus solvet. 

« Titulus XI. - Parochus ius habet in ecclesia cathe- 
drali habendi servum proprium sive sacristanum, qui pulset 
campanas parochiales, qui parochum comitetur, quando ss.Via- 
ticum ad aegrotos portat, qui in sepultura mortuorum vas 
cum aqua deferat, qui in parochialis sacristiae parte omnia 
pro missa parochiali paret. 

« Titulus XII. - Parochus Seraievensis de suis expensis 
rationem reddet in fine anni Ordinariatui prouti et ceteri 
parochi in arcidioecesi Vrhbosnensi. Decanus tamen Vrhbos- 
nensis habet quidem ius domum parochialem, campanas 
parochiales, baptisterium, armarium parochiale cum supel- 
lectili parochiali, minime vero ecclesiam cathedralem  visi- 
tandi. 

« Titulus XIII. - Parochus nullum ius habet reparandi 
sive quod ex altaribus, sive quidquam ex aliis rebus, sive 
ecclesiam ipsam. 

« Titulus XIV. - Mortuum pauperem, cuius cognati pro 
pulsatione campanarum nullam taxam dare possunt, plangit 
gratis media ex tribus parochialibus campanis, secus solvitur 
taxa pro minima ex campanis 1 flor. pro media 1 flor. 50 
xr. pro tertia maiori 2 fior. 50 xr. 

« Titulus XV. - Pro pulsatione minimae ex tribus ma- 

ioribus cathedralis campanis solvitur taxa 8 flor., pro pul- 
satione mediae 12 flor, pro pulsatione maximae 25 flor. » 

Huiusmodi normam acceptam habuit parochus Seraieven- 
sis, minime vero capitulum ; quam quoad plura reformandam 
autumans ad S. O. C. provocavit, expostulans : 

«LI. An in regimine et administratione ecclesiae cathe- 
dralis Ssmi Cordis Iesu Seraievi, in casu exposito, praeter 
Archiepiscopum et capitulum, parochus quoque partes habeat, 
an non. 

« II. An ius percipiendi eleemosynas a fidelibus sub missa 
parochiali, uti superius expositum, oblatas, ad parochum vel 
capitulum spectet. 

« III. Eleemosyna ob pulsationem campanarum oblata, 
an ex toto et integro a capitulo percipienda, adeoque admi- 
nistranda. 

« IV. An cura circa ordinem et nitorem in ecclesia ser- 
vandum, unice ad capitulum pertineat. 

« V. Cura in specie de lumine aeterno, an ad parochum 
vel ad capitulum spectet. 

« VI. An funeliones solemnes in genere, et in particu- 
lari: benedictio aquae in vigilia Epiphaniae, benedictio Ci- 
nerum, functiones feriae VI, et Sabbati S. in hebdomada 
maiori; item benedictio fontis ante diem Paschatis et in vi- 
gilia Pentecostes, pertineat ad capitulum. 

« VII. An posset benedictio candelarum in festo Purifi- 
cationis B. V. M. et benedictio palmarum ad parochum re- 
mitti. 

« VIII. An quoad missam parochialem et vesperas i. e. 
Litanias Lauretanas et benedictionem cum Sanctissimo, die- 
bus dominicis et festivis, standum consuetudini. 

« IX. An processiones in festo S. Marci et diebus Ro- 
gationum a parocho ducendae. » 


Disceptatio Synoptica 


Praemonitum ex officio fuit nonnullas ex propositis du- 
bitandi formulis supervacáneas videri, cum in aliquibus quae- 

stionibus quae illa respiciunt, Archiepiscopus et capitulum, 
ut ex eorum litteris eruitur, inter se plene cohaereant. Unde 
primi, quarti, et sexti dubii rationem haud habendam esse 
censetur; octavum vero pariter omittitur, cum de inibi as- 
serta consuetudine, siquidem tale mereri potest nomen, nil 
amplius dicat capitulum, et omnino in responsione ad S. C. 
sileat Antistes. Versa vice ex iis quae capitulum et prae- 
sertim Archiepiscopus scribit, duplex controversiae punctum, 
adhuc dirimendum apparet. Primum, quod huius causae ca- 
put est, in definienda novae ecclesiae SS. Cordis Iesu na- 
tura versatur; alterum vero obligationem celebrandi festis 
diebus missam cum cantu et solemnioribus etiam matutinum 
canendi spectat, quam ex titulo 6 capitis I expungendam 
esse capitulum censet. 

DEDUCTIONES CAPITULI. Capitulum itaque praemittit ec- 
clesiam recenter extructam exclusive uti cathedralem haben- 
dam esse, idque ex eorum voluntate qui primum pecuniam 
suppeditarunt evincere satagit. Ut enim ipse Praesul affirmat, 
in eum finem primitus aes collectum fuit ut cathedralis 
Vrhbosnensis non vero parochialis ecclesia aedificaretur. Ius 
vero tum canonicum, cum caesareum certam et determina- 
tam legem voluntati praescribere abhorrent, atque ipsi in 
omnibus famulantur, ut ait S. R. Auditorium decis. 339 
n. 8 p. 17 inter recent. Nec valeret regerere etiam guber- 
nium plura in novam ecclesiam impendisse, ac proinde illius 
etiam voluntatem prae oculis habendam esse. Siquidem mi- 
nor fuit pecuniae summa quam illud contribuit, atque id- 
circo relate ad illas prius oblatas ut quid accessorium cen- 
seri debet, quod naturam et pristinam destinationem induat 
necesse est ad /. Cod. fin. De non num. pecun. l. etiam 
cod. De iur. dot. nec non Reg. XLII luris in VI. 

Praeterea paroeciale beneficium numquam in nova eccle- 
sia fuit erectum, neque ex veteri huc canonice translatum 
est. Unde, iis, quae Sacri Canones requirunt in themate 
deficientibus, SS. Cordis Iesu templum nulla ratione paroe- 
cialis dici potest. Quod forsan, et ipsi Praesuli persuasum 

antea erat, cum in pluribus suae curiae actis, ac praesertim 
in epistola pastorali diei 10 Augusti 1889 pro templi con- 
secratione, paroecialem qualitatem novae ecclesiae nullimode 
agnoverit. 

His positis, cum hospes ibi parochus iuxta capitulum sit, 
haud aequum videtur illi aliquid ex reditibus ecclesiae ca- 
thedralis propriis attribuere. Ideo praecipue eos titulos nor- 
mae seu statuti archiepiscopalis delendos esse opinatur, qui 
parocho eleemosynas in missa parochiali collectas assignant. 
Ultro concedit parocho cedere debere, quae obveniunt « ex 
donationibus factis intuitu parochiae sive necessariorum pro 
functionibus parochialibus; ^ at quidquid in ecclesia colligi- 
tur ad ipsam ecclesiam pertinere autumat. Et re quidem 
vera, tum collectarum administratio eleemosynarum ad iuris 
tramites ad canonicos pertinere videtur, aiente card. De 
Luca De praeeminen. disc. 11. n. 17: « oblationes quae 
fiunt in ecclesia ad ipsam eiusque rectorem pertinent ex de- 
ductis apud Merlin, decis. 257 alias dec. 37p. 5 recent. » 
Atque hoc etiam ad exclusionem parochi, ceu respondit 
-S. C. O. in decreto Urbis et Orbis diei 12 lanuarii 1704. ad 
dubium 28. 


Quibus et, consuetudo adstipulari videtur. Scribit enim 
capitulum: « relate ad .exceptionem eleemosynae, quae sub 
missa parochiali colligitur, animadverteremus in tota Bosnia 
non esse usum, ut parochus quidquam percipiat ex collectis 
eleemosynis; sed omnia oblata quae sive in altaribus po- 
nuntur sive per ecclesiam eundo colliguntur, fabricae et aliis 
ecclesiae usibus impenduntur. Quum autem de omnibus quae 
ad nitorem ecclesiae pertinent, capitulo sit cura, haec ex- 
clusio eleemosynae, quae uti et aliae sub aliis missis eum- 
dem in finem offertur, iuridice fundata non esse videtur. » 
Neque dicatur parocho media praesto esse debere ad sacras 
supellectiles aliasque res necessarias sibi comparandas iuxta 
tit. 6 capitis II relati decreti: nam subdunt canonici: « sum- 
ptus pro servitio universo in cathedrali praestando, capitu- 
lum quoque ex iisdem reditibus sustineret; cuius erit, ut 

parocho et eius capellanis hoc ex obtutu quoad omnes fun- 
ctiones, quae utcumque cum munere parochiali connectuntur, 
plene satisfiat. » 

Idem fere repetunt canonici de emolumentis obvenienti- 
bus ex trium minorum campanarum  pulsatione parocho ab 
Archiepiscopo assignatis. Etenim campanae sicut organa, 
ornamenta, ceteraque omnia honorifico Dei cultui necessaria 
sub fabricae nomine comprehenduntur, eiusque pars censen- 
tur. De Albertis De sacris utens. dec. LXXXII n. 3. Amo- 
stazo De causis piis lib. 4 cap. 1 n. 25. Unde cum ecclesia 
SSmi Cordis lesu 'sit cathedralis, illiusque regimen et ad- 
ministratio, ut ipse Antistes in tit. 1 capitis I decernit, 
apud capitulum consistere debeat, invecta distinctio campa- 
narum quovis iuridico fundamento carere videtur. Sex igitur 
campanae, concludunt canonici, sunt « omnes cathedrales et 
parochiales esse non possunt neque ex intentione benefacto- 
rum, neque ex loco ubi appensae sunt, neque ex fine cui 
inserviunt. » 


Praeterea erogationem pecuniae, quae a fidelibus offertur 
pro campanarum pulsatione, ab Archiepiscopo propositam in 
titulo 5. capitis primi nec non in titulo 8. capitis secundi, 
omnino improbandam capitulum existimat. Cum enim, uti 
superius dictum est, campanae ad ecclesiae fabricam perti- 
neant, si illarum aliqua detrimentum acciperet vel si etiam 
novis sacra turris instruenda esset, sane iii id ipsa ecclesiae 
fabrica sumptus conferre deberet. Quod si Antistes animo 
volutaret tertiam partem horum reddituum in emptionem cam- 
panarum pro novo quopiam templo extruendo impendere, id 
sacris canonibus minime cohaerere proclamant. Atque hanc 
nacti occasionem etiam, titulum IX. capitis secundi irritan- 
dum edicunt, quo decernitur: « Quod superest pecuniae per 
annum ex redditibus usui parochi destinatis, ad Ordinariatum 
in fine anni transmittitur, ut in eundo pro erectione novae 
ecclesiae et domus parochialis Seraievi cum tempore erigen- 
dae ponatur. » Siquidem ratiocinatur: « stabilita determinatio 
Ullius partis proventuum ecclesiae pro erectione novae eccle- 

siae et domus parochialis hisce locis, in iure canonico mi- 
nime fundata esse videtur, quippe quod statuit, peculium 
ecclesiae impendi posse tantum in fines, in quos destinatum 
est; qui finis nostro in casu non alius est, nisi decor et 
conservatio ecclesiae cathedralis; neque haec ecclesia, qua 
mater, obligari posset ad contribuendum quidquam pro filia, 
quae non tantum non existit, sed nulla spes affulget, fore 
ut proximo tempore sit extitura. ^ 

Ad functiones sacras devenientes canonici ultro admit- 
tunt earum celebrationem diebus solemnioribus, ut Archie- 
piscopus statuit, ad capitulum utpote ad ecclesiae cathedralis 
rectorem pertinere. Attamen subdunt: « quod duae e fun- 
ctionibus praedictis, benedictio scilicet Candelarum et illa 
palmarum, si ius per id non laederetur, ratione habita ad 
concursum populi, a parocho opportunius quam a capitulo 
peragerentur. » Quam rationem et pro processionibus in fe- 
sto s. Marci et tribus diebus Rogationum valere putant. 

Demum quoad eam partem decreti (it. VI cap. 1l], ubi 
legitur: « l1. Cantabit, capitulum, missam conventualem 
diebus dominicis, solemnem autem diebus festivis, quibus 
Archiepiscopus non celebrat: 2. Solemnioribus diebus canta- 
bit quoque Matutinum cum Laudibus et vesperas divini of- 
ficii, quando in choro clerici aderunt, » haec animadvertunt: 
« Canonici Vrhbosnenses usque ad hodiernum diem quotidie 
omnes partes officii clara, alta voce, tono uniformi, per mo- 
dum psalmodiae recitabant. Missam quoque conventualem 
quotidie: unam videlicet, vel duas, aut tres secundum prae- 
scriptiones ecclesiasticas, celebrant. Canonicis omnibus per- 
suasum semper erat, aliquantulam hanc discrepantiam a nor- 
mis generalibus licitam indubitanter esse: eo quod licentiae 
inniteretur, quae a Sancta Sede die 26 Aprilis anno 1883 
num. '"/, (S. Congr. Sacr. Rituum) capitulo concessa fuit, 
ubi dicitur: a canonicis de more recitantur (vel cantantur) 
horae minores, cantaturque (vel legitur) missa conventua- 
lis. Licentiae huic in statutis a capi TU io postea conditis et 
ab illustrissimo Ordinario approbatis, locus datus est. Plu- 

res fuere profecto rationes, quae capitulum adduxerunt, ut 
ratione obtinendae praedictae licentiae ad S. Sedem recur- 
reret. Non dantur nimirum nisi quatuor canonici, non ha- 
bentes ullum vicarium chori vel capellanum, ita ut choro 
semper soli assistant, imo saepe nonnisi tres, vel hinc inde 
duo solummodo adsunt, quod accidit, si unus vel alter in- 
firmatur, vel aliis pro bono ecclesiae et animarum plus mi- 
nusve necessariis negotiis choro assistere praepeditur. Nul- 
lam ergo pro officio solemni assistentiam haberent, nec can- 
tus ab ecclesia praeceptus talis esset, qui ad aedificationem 
fidelium conferret. Insuper ob defectum pecuniae nullum 
habent dirigentem chori, qui organum pulsaret et chorum 
dirigeret, vel ad missam cantaret. Circumstantiae istae inde 
ab anno 1883 nullatenus immutatae sunt. » 

His addi posset, ut etiam praxis docet, cantum in per- 
solvendis divinis officiis haud de essentia choralis servitii 
videri, cum illius finis sit, « comunicandi astantibus in ec- 
clesia divinas laudationes, quod obtinetur tam cantando quam 
altius recitando » ut considerat Navar. in cap. Quando art. 6 
Sánchez Cons. mor. lib. 7 c. 2 dub. 6. Quapropter tradit 
Scarfantonius ad Ceccop. lib. II tit. VII de hoc non repe- 
riai « aliquod praeceptum nec de iure divino nec de iure 
positivo, » sed servandam esse locorum consuetudinem, quae 
forsan in themate Vrhbosnensi capitulo non omnino adver- 
saretur. 

DEDUCTIONES ARCHIEPISCOPI. Verum e contra Archiepi- 
Scopus rationem a se propositam in omnibus defendit, atque 
ipse rationes expendit, quas totidem verbis EE. PP. subii- 
cere operae pretium esse creditur. Et primo relate ad na- 
turam ecclesiae SS. Cordis Iesus, praeter ea quae superius 
in facti specie retuli, haec habet « Seraievum ultra 30,000 
incolas habet. In parochia Seraievensi ultra 4,000 catholici 
numerantur, quorum 800 in pagis, alii in civitate habitant. 
Hoc numero milites non continentur. Ante octo annos ca- 
tholicorum numerus Seraievi non attigit 700. Rapide ergo 
crevit, sed et crescit et adest spes certa, futurum esse, ut in 

dies semper crescat numerus catholicorum. Unde post ali- 
quot annos absque dubio necessaria erit erectio novae paro- 
chiae in ipsa urbe iam ob nimiam eiusdem extensionem; 
modo autem iam urget necessitas erigendae novae parochiae 
ruri, quum parochus Seraievensis obrutus variis negotiis, vix 
invisere ruricolas, nedum prout par esset instruere possit. Nova 
cathedralis ecclesia quasi in medio urbis sita est, ita ut iam 
ob positionem nisi aliae rationes urgerent, debeat inservire 
qua ecclesia parochialis quoque. Si ergo alia parochialis in 
urbe instituatur, prima coniuncta remaneat oportet cum ca- 
thedrali in perpetuum. Non potest autem administrari ab 
uno ex canonicis, quum tantum quatuor sint; ergo admini- 
stretur oportet prout hucusque a parocho non pertinente ad 
canonicorum gremium. Cum nova Seraievensis ecclesia SS. Cor- 
dis'lesu origine sit dimidia ex parte cathedralis, dimidia vero pa- 
rochialis, ego quoque optimum duxi destinare ut inserviat tam 
qua cathedralis ecclesia, quam qua parochialis... Noto me qui- 
dem ad populum achidioeceseos ante consecrationem scripsisse 
futurum esse,ut die 14 Septembris ecclesia cathedralis consecre- 
tur quin mentionem fecerim de parochiali ecclesia, ast frustra 
exinde capitulum Vrhbosnense deducit, mea quoque persuasione 
praedictam ecclesiam cathedralem, quum ex una parte nova 
ecclesia qua parochialis ad integrum populum non pertineat, 
ex altera vero quum plus quam inconveniens esset, si ego 
quaestiones nondum compositas coram populo tractavissem. ? 

Relate ad eleemosynas et campanarum distinctionem ita 
Archipraesul ratiocinatur: « Capitulum  Vrhbosnense istos 
duos titulos non approbat duabus ex rationibus: a) eo quod 
eleemosyna, quae sub parochiali massa colligitur, exima- 
tur a potestate eiusdem capituli; b) eo quod tres minores 
campanae parocho adiudicatae sint. 

« Ad primum respondeo, hoc necessarium esse. Nam pa- 
rochus praeter sacram suppellectilem propriam, necessario 
debet habere et solvere servum sive sacristanum, qui eum 
comitetur in funeribus, in portando Viatico ad aegrotantes 
et in ceteris functionibus parochialibus. Praeterea bonum pa- 

cis hoc requirit. Etenim etiam capitulo consentiente, debet 
parochus habere propriam suppellectilem sacram. Si ipse ha- 
beat propriam eleemosynam, facile sibi decentia paramenta 
emet vel a parochianis deficientem necessariam pecunia col- 
liget, quum sola eleemosyna minime sufficiat ad omnia ne- 
cessaria comparanda. Deinde si parochus quoad sacram sup- 
pellectilem a capitulo dependeret, absque ullo dubio recipe- 
ret semper casulas usu a canonicis detritas, ita ut et rixae 
perpetuae orirentur et populus indignaretur videns quomodo 
parochus detritis sacris vestibus utatur licet a parochianis 
accipiat eleemosynam et collectas pro novarum emptione. 
Denique parochus, qui nullum ius haberet quoad eleemosy- 
nam parochialem, nec extra ecclesiam influeret in populum, 
ut aliquid contribuát pro sacerdotalium sacrarum vestium 
et vasorum et ceterorum pro funere et Requiem necessario- 
rum emptione, quum nunquam persuasum habere posset, an 
pecunia sic data a capitulo revera emenda sint illa, quae pa- 
rocho sunt necessaria. 

« Quod ad secundum, id est ad tres minores campanas 
parochi usui adiudicatas attinet, praemitto, me suggerente 
et deprecante, omnes sex campanas a duobus praedecessori- 
bus Labacensis Episcopi promissas, ab hodierno autem Epi- 
scopo lacobo Missin cum populo emptas esse. Istae campa- 
nae donatae sunt nostrae Ecclesiae SS. Cordis lesu, sed 
utique donatae sunt tali Ecclesiae qualis est. Atqui illa ori- 
gine est cathedralis et parochialis. Praeterea suffecisset prius, 
ast et modo sufficeret, ut ego vel verbum dicam Labacensi 
Episcopo, ut taliter determinet, prout ego determinavi, et 
corde id faceret. Unde bene factum videtur, quod tres ma- 
iores campanae capituli usui, tres vero minores parochi usui 
adiudicatae sint. Capitulum pro campanis nihil contulit, 
quale ergo ius in eas habet? Donatione factae sunt nostrae 
Ecclesiae, in qua quum nondum determinatae sint relationes 
inter capitulum et parochum non videtur sibi posse aliquod 
ius in illas vindicare. Prudens autem mihi videtur determi- 
natio, quod tertia pars taxarum reservetur pro novarum 

campanarum emptione, quum nulla absit spes, futurum esse, 
ut iterum suo tempore donentur, utpote quae modo donatae 
sunt, eo quod nova hierarchia hic erecta sit et omnia ne- 
cessaria desint. Omnes sex campanae appretiantur 18,000 
francs. Necessarium est ergo aliquid reservare pro emptione 
novarum campanarum. Capitulum, ne unquam in necessita- 
tem veniat, aliquid ex propriis conferre pro Ecclesia, ideo 
vellet sibi ius vindicare in integram taxam omnium campa- 
narum, quod ex praecedentibus non videtur esse iustum, imo 
videtur esse iniustum, quum postea, quando hodiernae cam- 
panae cum tempore inutiles évadent, impossibile esset, 
alias emere, si modo nihil pecuniae pro isto fine reserva- 
retur. ? 

Quo vero ad titulum 9. Capitis secundi observat: « Per 
se non posse eleemosynam in ecclesia collectam in alios 
quam in ecclesiae usus sumi, certum est; ast certum 
quoque est, necessitate urgente non semel factum esse et 
quidem ne uno canonico contradicente, ut talis eleemosyna 
in fabricam domus parochialis converteretur. Ceterum ne- 
Scio, an tota haec de eleemosyna quaestio mereatur tot verba, 
quum per integrum annum tota quanta vix 500 flor, nu- 
meretur. 

« Praeter parochiam coniunctam cum Ecclesia cathedrali 
alias duas, alteram ruri, alteram in urbe Seraievi necessa- 
rias esse certum est. Qui scit quid factum sit hic decursu 
octo annorum, nescio, quomodo dicere audeat, non adesse 
spem, ut alia parochia quantocius erigatur. 96 

Ad tertium dubium gradum faciens Antistes, tuetur et 
benedictiones Candelarum et Palmarum nec non processiones 
in Litaniiss maioribus et minoribus a capitulo potius quam 
a parocho esse peragendas. « Istis diebus alibi, ubi Ecclesia 
cathedralis solis canonicis inservit, solent canonici functio- 
nes in hoc puncto allatas obire; ideo ut quo solemnius obi- 
rentur, putavi necessarium esse, ut stabiliretur, a quonam 
obiri debeant, ne iurgia inter parochum et canonicos oriren- 
tur. Melius autem duxi, ut praedictae functiones fierent a 

canonicis quam a parocho, quia alibi ita fit; quia quibusdam 
ex istis functionibus Archiepiscopus praesens sit oportet, et 
minime esse videtur decens, ut Archiepiscopo et omnibus 
canonicis assistentibus v. g. diebus Purificationis, Palmarum, 
S. Marci, Rogationum parochus functiones obeat; quia hoc 
nequaquam est contrarium concursui populi, quum v. g. die- 
bus Rogationum processio semper fiat valde mane, quum- 
que iste concursus nequaquam minuatur, quando Archiepi- 
scopus diebus solemnioribus missam cantat non tempore 
missae parochialis, sed tempore missae conventualis; quia 
canonicis non videtur esse cura tam de populi concursu quam 
de hoc, ut liberarentur ab obligatione, ceu ex toto recursu 
ad S. Sedem apparere videtur. Etenim canonici ab aliis obli- 
gationibus se dispensatione (modo non fundata) liberaverunt 
alias obligationes ad parochum volunt devolvere, nulla vero 
se obligatione innodari permittunt, quam ob causam nun- 
quam in propria ecclesia sive conventualem sive aliam mis- 
sam cantant, nec concionantur, quod utrumque utique in aliis 
ecclesiis, ubi non obligantur, faciunt. » 


Tandem quoad ultimum controversiae punctum haec re- 
fert: « initio Archiepiscopus, capitulum Vrhbosnense et pa- 
rochus in quadam provisoria capella, in qua initio non ad- 
erat organum sed harmonium tantum, functiones suas obi- 
bant. Unde non est mirum, cur et ego proposuerim et Sacra 
Sedes annuerit, ut canonici Vrhbosnenses non adigerentur ad 
cantandam vel solemniter habendam missam conventualem 
in tali capella. Ast modo pulcherrima ecclesia SS. Cordis Iesu 
exaedificata est, in qua organum, quod ultra 20,000 francs 
constat, invenitur; non video, cur ad minus diebus domi- 
nicis canonici non habeant saltem missam cantatam, si non 
solemnem; non video, ad quid organum approbante etiam 
capitulo tam grandi summa emptum sit, si praevidebatur 
impossibilitas eo utendi. Dicunt se esse quatuor tantum. Ast 
nihil interest. Nam licet sint tantum quatuor, tamen unus 
canonicus ex istis quatuor qualibet dominica die per omnes 
annos, quod hic sumus, missam cantabat et modo cantat 

in parva Ecclesia sororum S. Vincentii, solemnem vero cum 
assistentia (inter quos assistentes semper est diaconus alter 
canonicus) solemnioribus diebus, quibus diebus tertius cano- 
nicus in capella aliarum sororum Divini Amoris etiam so- 
lemnem missam cantat: unde merito me ego interrogavi: 
quomodo ex meis quatuor canonicis potest unus cantare mis- 
sam penes sorores s. Vincentii qualibet die dominica, alter 
vero saltem solemnioribus diebus festivis potest cantare mis- 
sam penes alias sorores: cur saltem diebus dominicis non 
posset unus canonicus cantare missam conventualem in eccle- 
sia cathedrali, etiamsi nulla cantaretur penes sorores? Talis 
zelus non videtur esse ex Deo: in propria ecclesia cathe- 
drali dicere missam conventualem sine cantu, et penes so- 
rores eadem die cantare missam. Noto hoc quoque: ne se- 
mel intra spatium octo annorum cantatam fuisse missam 
conventualem in ecclesia provisoria^ licet etiam ibi parochus 
qualibet die dominica missam parochialem cantaverit organo 
comitante, quod postea etiam pro provisoria ecclesia emptum 
est; item modo a 14 Septembris 1889, quando nova ecclesia 
consecrata est, ne semel a canonicis in eadem cantatam fuisse 
missam conventualem, cui fere tam magna populi copia as- 
sistit quam missae parochiali, fuisse autem qualibet die do- 
minica at) uno canonico cantatam in ecclesia S. Vincentii, 
fuisse autem solemnioribus diebus ab altero canonico canta- 
tam in oratorio sororis Divini Amoris. Ast fors dicetur: 
non adesse, qui organum pulset. Cur parochus per integrum 
annum semper invenit, qui organum sub missa parochiali 
pulset, et canonici invenire non possunt? Non utique gratis 
invenit, at invenit, et invenire potest non unum, sed plu- 
res, qui parvo stipendio organum libenter pulsarent. Pari- 
ter videtur omnino decens, non nunc cum modo clerici non 
adsunt, sed post duos tres ve annos quando in choro etiam 
clerici aderunt, ut cantetur Matutinum cum Laudibus et 
Vesperas ad minus solemnioribus diebus per annum. » 


Quibus id unum subiectam indubium esse, missas con- 
ventuales cum cantu a capitulis celebrandas esse, idque a 

S.O. C fuisse praescriptum ilTJrheYet&Jia,Praeeininentiarum 
supe?" dubiis. 5 Augusti 1737 apud Lucidi part. 1 vol. 2 
De postulatis n. 106. De ceteris vero canonicis horis, plu- 
res Doctores tradunt opportunum esse, ut diebus festis de- 
cantentur et profestis alte legantur, et istiusmodi consuetu- 
dinem a SS. RR. G. fuisse commendatam scribit Barbosa 
in Sum. Bull | V. consuetudo. 
Hisce tum in facto tum in iure delibatis proposita fue- 
runt diluenda 


Dubia 


L An ecclesia SS. Cordis lesu Seraievi uti — exclusive 
*cathedralis* vel etiam | tamquam paroecialis habenda sit in 
CAsu. 

II. An eleemosynae in missa paroeciali collectae a pa- 
rocho percipiendae et administrandae sint* vel a capitulo 
in casu. 

III. An distinctio quoad campanas et erogationem — red- 
dituum* ex earum pulsatione obvenientium, ab Archiepiscopo 
proposita*  approbanda sit in casu. 

IV. An benedictio | candelarum | in festo ^ Purificationis 
B. M. WV. et benedictio palmarum* | nec non processiones in 
festo S. Marci et Rogationum peragendae sint a  capitulo* 
seu potius a parocho in casu. 

V. An capitulum — teneatur missam | conventualem diebus 
festis* et matutinum* — laudes et vesperas diebus | solemnio- 
ribus canere* iuxta decretum | Archiepiscopi in casu. 

RESOLUTIO. Sacra C. Concilii re disceptata sub die 29 Au- 
gusti 1891 censuit respondere: Ad I Esse habendam simul 
ut cathedralem | et paroecialem. | Ad II Affirmative ad pri- 
mam partem, | negative ad secundam. | Ad  lII Reformato 
dubio - An sustineatur | dispositio Archiepiscopi quoad eroga- 
tionem reddituum ex campanarum pulsatione obvenientium - 
Affirmative. Ad IV Affirmative a capitulo. Ad V Affirma- 
tive. 

CORTONEN. 
SOLUTIONIS ET REDINTEGRATIONIS 


Die 25 lulii 1891. 
Sess. 25 cap. 12 De ref. 

COMPENDIUM FACTI. Petrus Leopoldus dux magnus Hetru- 
riae praedia et reliquas opes iam ad suppressam Abbatiam 
S. Mariae Virginis in coelum Assumptae loci Farneta per- 
tinentes, circiter anno 1783, Capitulo Cathedralis corto- 
nensis, quibusdam appositis conditionibus, assignabat. Quo 
iure id princeps egerit nescimus; nec ex iis quae in actis 
prostant quae praecise fuerit illius assignationis natura di- 
gnoscere possumus.  Asseritur enim ab hodiernis canonicis 
eas facultates mensae suae concessas et devolutas fuisse, dum 
ab eorum adversario, qui in praesenti causa actor est, earum 
administratio tantum Capitulo demandata .dicitur. 

Hoc tamen in dubium revocari minime potest, Capitu- 
lum redituum et expensarum rationem relate ad praedicta 
bona paulo post gubernio retulisse, ad hoc ut nonnulla onera 
ipsi imponerentur. Onera vero imposita haec fuerant; scutata 
110 praestanda quotannis Parroco farnetensi pro tempore; 
scuta 40 istius cappellano; qui parochum adiuvet in admini- 
stratione sacramentorum in lata illa paroecia. 

Deinde vero reliquae pecuniae summae constitutae fue- 
runt pro aliis parochis, nec non Ecclesiae Cathedralis vice 
parochis et Capellanis, ex praedictis bonis a Capitulo quo- 
tannis persolvendae. 

Insuper die 1. Aprilis 1886 quaedam conventio relate ad 
praedictam congruam inter Capitulum et priorem parochum, 
loci Farneta, inita fuit. Per istam conventionem capitulum 
eidem parocho eiusque successoribus perpetuo concessit non- 
nullos parvos agros et rusticam domum ob partialem con- 
gruae solutionem. Ex quo factum est ut Capitulo superesset 
tantum solvenda quotannis residualis summa 77 scutatorum. 
Parochus vero spe maioris fructus, quem caperet ex dictis 

agris, potiore ratione cultis, onus suscepit rependendi taxas 
praesentes et futuras domui et agris impositas aut imponen- 
das. Onus vero servandi Ecclesiam et canonicam dictae pa- 
roeciae, et solvendi taxas quae domum et Ecclesiam respice- 
rent etiam in futuro, permanet Capitulo. 

Latis recentiori aevo pseudolegibus civilibus contra ec- 
clesiastica bona, Capitulum cortonense omnia praedia iam 
ad Abbatiam S. Mariae de Farneta pertinentia, instituta lite, 
utpote parochialia a conversione immunia declarari obtinuit. 
Attamen tam super iisdem bonis quam super iis pecuniae 
summis, quae parochis a Capitulo persolvuntur, graviora in 
dies vectigalia imposita sunt. Id occasionem praebuit ut plu- 
res inter canonicos et parochum loci Farneta excitarentur 
controversiae, quarum pars coram S. C. C. tandem adduci 
oportuit. 

Exposuit namque parochus congruam suam et mercedem 
capellano assignatam taxis plurimis onerari, adeo ut sibi 
pene ad victum necessaria desint et capellanum in vastae 
paroeciae cura adiutorem invenire impossibile sit. Quare pe- 
tebat ut Capitulum adigeretur ad taxas vulgo « di ricchezza 
mobile e di mano morta » tam pro praeterito tempore quam 
in posterum sive parocho sive capellano refundendas pro ea 
summa quae ad formam relatae conventionis quotannis adhuc 
persolvere tenetur. 


Disceptatio Synoptica. 


IURA PAROCHI. Et primo contendit parochus bona sup- 
pressae Abbatiae ad paroeciam loci Farneta pertinere, et dum- 
taxat eorumdem administrationem cortonensi Capitulo fuisse 
demandatam. Hoc autem evincere autumat ex onere a ma- 
gno Hetruriae duce anno 1732 canonicis imposito exhibendi 
gubernio rationes dati et accepti, nec non ex facto quod in- 
tegri reditus tunc a Capitulo indicti inter parochos et ca- 
pellanos distributi fuerunt. His addit ideo praedicta bona re- 
center a conversione exempta fuisse, quia ab ipso Capitulo 

demonstratum fuit Abbatiae dotem congruam  paroecialem 
evasisse, et qua talem proinde minime in lege comprehendi. 
Documenta vero ad rem plenius probandam sibi haud praesto 
esse dicit parochus, sed si Capitulum .ad ea omnia in luceni 
proferenda cogeretur quae in tabulario sollicite asservaf, 
extra dubitationis aleam asserta, iuxta ipsum, poneretur. 

Iamvero cum modo reditus horum bonorum valde aucti 
sint putat parochus id a iustitia exigi ut augmentum, sal- 
tem ex parte, in favorem parochi et capellani cedat. Aug- 
mentum parochus probare curat aiendo, quod parvi agri quos 
sibi cessit Capitulum loco partialis congruae pro scutatis 23 
nunc reddunt 50 circiter scutata. Ex hoc argui potest quale 
augmentum retulerit totus axis patrimonialis ex Abbatia 
farnetensi addictus Capitulo cortonensi. Censet igitur aliqua 
ratione sibi subveniendum esse, sin minus ita ut congrua 
assignata a principe in ea summa quam Sacri Canones exi- 
gunt salva permaneat. 

Atque miseram conditionem parochi expendens affirmat : 
sese coactum esse plures rependere taxas; quibus subductis, 
Parocho miserabilis superest vis pecuniae in libellis 293,46. 
Neque his opponi posset, S. Pium V in Constitutione Ad exe- 
quendam tenuisse congruam parochis assignandam non mi- 
norem scutatorum quinquaginta ; nam ut tradit Reiffenstuel 
Lib. III tit. 37 n. 23. « observandum nihilominus et attenden- 
dum omnino videtur, quod tempore quo edita fuit haec Bulla, 
videlicet 1567, omnia saltem in suis partibus fuerint in 
longe viliori pretio, adeo ut his temporibus respectu prae- 
cedentis illius temporis necessaria vitae vix duplici pretio 
acquirantur, consequenter ubi tempore illo quinquaginta vel 
centum scuta pro honesta sustentatione sufficiebant, hodie 
centum vel ducenta necessaria sint, adeoque etiam temporis 
ratio merito habenda sit, iuxta illud vulgare « concorda tem- 
pora et concordabis iura. » Quae verba si eo tempore quae 
scripta fuerunt veritati nitebantur, nemo est qui non videat 
eadem nostro aevo longe maius pondus habere. Quibus posi- 
tis parochus ex iis quae superius disseruit obligationem ea- 

pituló inesse deducit, ut ea sibi ex bonis abbatialibus prae- 
stet, quae saltem ad honestam vitae sustentationem sufficere 
possit. 

Tandem ad controversiae punctum propius accedens ius 
exigendi summas immunes a taxis vulgo «c di ricchezza mobile e 
di mano morta » parocho vindicat non modo ex obligatione 
quae canonicis incumbit augendi congruam, sed etiam ex 
ipsis instrumenti verbis quae superius relata sunt. Dicitur 
ibi namque priorem in se pondus suscepisse solvendi vecti- 
galia agris et domui rusticae inhaerentia, non vero cetera 
de quibus illic nulla fit mentio. Quod si Capitulum con- 
gruam parocho et mercedem capellano solvere debet a prae- 
dictis oneribus immunes, iam evidens esset et summas hucus- 
que pro taxis solutas esse actori refundendas. 

IURA CAPITULI. Verum ex adverso Capitulum ea omnia 
quae parochus de sua paupertate retulit et quoad congruae 
augmentum  ratiocinatur extra chorum dicta esse autumat. 
Licet enim parochi conditio locuples dici nequeat, nullimode 
tamen evincitur canonicos ad illam in melius mutandam 
astringi posse. Gratis siquidem iuxta illos asseritur bona iam 
ad Abbatiam loci Farneta pertinentia haud fuisse Capitulo 
concessa et devoluta, cum initio publici instrumenti anni 1786 
eadem mensae capitulari unita fuisse dicantur. Neque vero 
meliori fundamento niti censet reliqua parochi verba. Ete- 
nim haec scripsit quoad documenta, quae penes illud asser- 
vata dicebantur et quorum productio efflagitabatur : Capitu- 
lum notum facit sese non habere alia rationum momenta, 
neque possidere alia documenta exhibenda aut mittenda ad 
S. C. Congregationem, praeter ea quae iam exhibuit. De re- 
ditibus demum et oneribus praediorum loci Farneta haec ha- 
bet: si parochus rependit graves taxas, haud minores incum- 
bere Capitulo: res enim eo venit, ut dictum patrimonium 
sit pene onerosum Capitulo, ex innumeris, quibus gravatur, 
tributis. 

Observat praeterea taxas vulgo « di ricchezza mobile e di 
mano morta ^ reditibus a parocho perceptis a fisco impositas 

fuisse, et idcirco his parochi congruam et minime praedia- 
lia bona praegravari. Unde si hae abnormes et iniustae sunt, 
non exinde sequitur eas esse parocho a capituló refundendas. 

Hisce aliüsque praenotatis, suppositum fuit dirimendum 


Dubium 


An, et a quo tempore, | Capitulum | Cathedralis ^ corto- 
nensis teneatur refundere parocho | et capellano loci Farneta 
taxas vulgo « di ricchezza mobile e di mano morta, » de 
quibus in casu. 

RESOLUTIO. Sacra C. Concilii, re cognita sub die 25 
Iulii 1891 censuit respondere: Negative et amplius. 


NUCERINA PAGANORUM 


LEGATI QUOAD PARTICIPATIONEM 


Die 29 Augusti 1891. 


Per summaria precum. 


COMPENDIUM FACTI. Postremo quo decessit elogio, iam ab 
anno 1858 sub die 21 Iulii, Iosephus D'Auria Nuceriae Pa- 
ganorum Episcopus iussit ut ex reditibus ab eo capitulo as- 
signatis  subducerentur 72 ducata, diribenda, tribus ratis 
aequalibus, inter canonicos illos qui per integrum quadrime- 
stre interfuerint divinis officiis in choro. Primum legatum 
quotuor mensium incipit a primo ianuarii usque ad diem 30 
Aprilis; secundum a primo die maii ad diem 31 Augusti; 
tertium a die primo Septembris ad diem 30 Decembris. Le- 
gatum pro quolibet quadrimestre diribetur inter canonicos illos 
qui per totum quadrimestre choro ita interfuerint ut nulla no- 
tati fuerint punctatione. Quisquis autem abfuerit una tantum 
vice, vel chorum adeat inceptis divinis officiis, vel discedat an- 
tequam expleantur, qualibet ex causa, amittat ius ad legatum 
pro illo quadrimestri in quo defuerit, infirmi etiam aut quo- 
modolibet impediti excludentur a legatis istis quae dividi de- 

bent inter diligentiores, qui nullam in quadrimestre merue- 
rint punctationem. 

Huic tamen legi duplicem exceptionem apposuit, vide- 
licet: ut qui, Ordinario approbante, in aliqua religiosa domo 
spiritualibus exercitiis vacaret, vel Episcopo extra cathedra- 
lem ecclesiam pontificalia exercenti inserviret, tamquam in 
choro praesens ad lucrandas legati distributiones haberetur. 

Ad exitum vergente anno 1889, hodiernus Episcopus 
perpendens nonnisi maxima difficultate plerisque ex capitula- 
ribus fas esse fructus legati D'Auria suos facere, expostula- 
vit, ut derogata fundatoris voluntate, ad praefatas distribu- 
tiones percipiendas admitti possent etiam illi, qui in qua- 
tuor mensium lapsu ultra quinque fallentiae punctis multati 
haud evasissent. Sed cum ex una parte suprema defuncti 
Praesulis lex ad iuris tramites tuenda videretur, et ex alia 
legitimae derogationis causae minime enuclearentur, petitioni 
rescriptum fuit: « non expedire. » Verum nonnullis abhinc 
mensibus iterum penes S. C. C. Episcopus institit, atque 
primitus oblatas preces coarctans, rogavit ut legati fructus 
canonicis illis distribui possent, qui integro quadrimestri 
quartam punctationem non excederent, firma tamen manente 
quoad reliqua pii testatoris voluntate. 


Disceptatio Synoptica 


Exploratum in iure est supremas testatorum disposi- 
tiones instar legis haberi et religiosissime implendas esse 
/. [ff de verb. signi f, ita ut absque necessitatis aut evi- 
dentis utilitatis causa immutari aut destrui nullimode 
queant. Hic autem huiusmodi causas deficere dicendum es- 
set, sive quia recens et clara est testatoris voluntas, sive 
quia petitum indultum in damnum Ecclesiae et choralis ser- 
vitii vergere posset. Eo vel magis quod cum testator duas 
tantum exceptiones taxative proposuit, exclusa etiam infirmi- 
tatis causa, iam, praesumptio exurgit, illum petitae suae vo- 
luntatis derogationi omnino esse contrarium. Nec praeter- 
mittendum est iura diligentiorum canonicorum laedi posse, 

cum ad legati participationem etiam alii minus diligentes 
admittuntur. 

Verum aliunde, iuxta ea quae Episcopus scribit, perpen- 
dendum est: quod a Cathedrali distantiae causa, arduum fit 
iter, praecipue tempore hiemali. Durum vero esse canoni- 
cos qui toto quadrimestri diligentes fuerint, unius fallentiae 
causa ius omne amittant ad praemium quod meruerunt 
assidua interventione. Quando dispositio haec fiebat poene 
omnes capitulares iuvenes erant et docentes in seminario, 
Cathedrali adiacenti. Tandem ex hac duritia difficile fit etiam 
diligentioribus effugere aliquod fallentiae punctum. 

Quas causas et capitulum probare videtur, dum votum 
ab omnibus canonicis subscriptum et petitioni Episcopi ac- 
cedens S. C. C. transmisit. Unde omne periculum laesionis 
iurium abesse videretur, atque causae ob quas S. C. C. ali- 
quando supremis testatorum legibus derogat in themate non 
exularent. 

Quibus praenotatis, quaesitum fuit quid esset precibus 
respondendum. 

RESOLUTIO. Sacra C. C die 29 Augusti 1891 censuit 
dimittere preces sequenti responso: Negative; et serventur 
dispositiones | Episcopi | cVAuria. 


FIRMANA 


ONERUM ET PENSIONIS 


Die 29 Augusti 189i 
Sess. 24 cap. 18 De reform. 
COMPENDIUM FACTI. Labente mense Decembris 1889, pa- 
roecialis et abbatialis Ecclesia ss. Rufini et Vitalis loci 
Amandola, in firmana Diocesi, sacerdoti Dominico Artesi ab 
apostolica Dataria concessa fuit. Cum vero paroeciae reditus 
satis pingues perhiberentur atque simul expositum fuisset 
tres alios eiusdem oppidi parochos in misera conditione ver- 

sari, in collationis uteris, novo abbati expeditis, pensiones 
aliquae impositae fuerunt. Sicque evenit ut paroeciale ss. Ru- 
fini et Vitalis beneficium, quod iam pensione annua libella- 
rum 798 praesuli Terentio Carletti rependenda onerabatur, 
et tribus aliis pensionibus, nempe libellarum 800 favore pa- 
rochi s. Donati, et libellarum 250 pro unoquoque parocho 
s. Mariae delia Meta et s. Petri in castagna gravatum 
evaserit. 

Interim cum sacerdos Artesi ad sibi creditae paroeciae mu- 
nus susciplendum se accingeret, atque ad hoc ut reditibus- 
beneficii frui posset, pseudo-auctoritati civili Apostolicas 
Bullas ad obtinendum regium placitum exhibere coactus es- 
set, Municipium loci Amandola mordicas restitit, asserens 
sibi patronatus iura in abbatiam paroecialem competere, ac 
proinde factam provisionem uti nullam habendam esse. 

Ideo etiam factum est, ut Apostolicae literae effectum 
suum nancisci haud potuerint usque dum laica potestas rem 
totam sibi delatam cognosceret ; quod tandem evenit elapsis 
decem a peracta collatione mensibus. Supremum status con- 
silium responsum quidem sacerdoti Artesi favorabile emisit, 
atque nullius roboris rationes a Municipio propositas diiudica- 
vit; at sive pro hac obtinenda, sive pro negotio quam 
citius absolvendo, plures facere sumptus necesse fuit, quos- 
que libellas 1500 attigisse hodiernus abbas parochus refert. 

Post haec beneficii possessionem adeptus est sacerdos 
Artesi. Verum cum spatio 23 annorum praebenda fuisset 
vacans, atque tunc temporalis illius administratio suboeco- 
nomo, ut aiunt, beneficiorum vacantium gesta fuisset, ea 
res devenerant ut praedia abbatiae dotem constituentia foe- 
cunditatis imminutionem passa, quotidie in deteriórem con- 
ditionem abierint. Praeterea tres ecclesiae, quarum cura pa- 
rocho incumbit non modo omnibus ad sacrum cultum egen- 
tes inventae sunt; sed ex his una ad extremam ruinam 
proxima est, ceterae vero omnino reficiendae ut squalor et 
damnum a domo Dei arceatur. Quare cum sacerdos Artesi, 
praeter expensas factas pro vindicatione beneficii et alias 

plures obire debuerit, ita ut pro taxa successionis, inven- 
tario conficiendo aliisque ad possessionem necessariis 4000 
circiter libellas impender it, cumque reliquos beneficii reditus 
ad onera omnia impares agnosceret, preces Supremo Prin- 
cipi obtulit expostulans ut nuperrimi pensionarii concurrant, 
mensura ab Ordinario constituta, ad onera dicta substinenda, 
et beneficium redigendum ad statum a ss. canonibus volitum. 
Eodem vero tempore petiit ut pensio, concessa R. P. D. 
Oarletti, si vacet tempore quo beneficium orator possidet, 
mon conferatur donec expensae peractae reficiantur. 

De more Antistes rogatus respondit: pensionarios non 
renuere solvere pro expensis tantum extraordinariis iam 
peractis in vindicando beneficio contra municipii praetensas. 

Cum vero trium parochorum responsio haud plene arri- 
serit sacerdoti Artesi, studuit ut tota quaestio cognoscen- 
tur a S. C C. Omissa igitur ea libelli parte, in qua de ex- 
pensis pro vindicando contra municipales usurpationes bene- 
ficio sermo est, in quibus solvendis pensionarii conveniunt, 
reliquarum precum rationem habendam esse videtur. 

Ante omnia animadvertendum est parochum Artesi statum 
activum et passivum sui beneficii obtulisse, quem cancella- 
rius archiepiscopalis, exhibitis documentis cohaerere testa- 
tur. Ex eo deprehenditur fructus beneficii annuas libel- 
las 7257,29 attingere, ex quibus si deducantur expensae 
ordinariae in libellis 5645,90, vix remanent libellae 1611,39. 
Monet vero, in annuis expensis rationem haud fuisse habi- 
tam, neque summae quam pro aedibus locatitiis, deficiente 
paroeciali domo, solvere debet, neque fructuum aeris alieni 
ob sumptus in vindicatione et possessione contracti. Hoc 
posito, adnotat etiam relatos beneficii reditus, nisi praedia 
ad meliorem cultum redigantur, ulteriori imminutioni quo- 
tannis subiici, atque id probare nititur locationis contractibus, 
quos ab anno 1883 ad haec usque tempora annuarum libel- 
larum 500 reductionem perferre debuisse refert. 

Deinde ad sumptus extraordinarios devenions haec subdit: ti- 
tulari huius beneficii onus incumbere habendi duos cappellanos ; 

quorum alter pro civitate, alter pro parte civitatis externa; se- 
cundo, praeter sufficientem retributionem, competere decentem 
habitationem-.praesentem habitationem sic insufficientem esse ut 
cappellanus extra paroeciam morari coactus sit; tres praeterea 
Ecclesias huius Abbatiae carere omnino sacris indumentis, 
et indigere sollicita reparatione, dum una earum est omnino 
fatiscens: neque minores exigere j;curas domus colonorum. 
Hinc colligi potest quod reditus beneficii per plures annos 
pro his necessitatibus insumendi essent, et beneficiatus in 
conditione deteriori reperiretur suis pensionariis. 


Disceptatio Synoptica 


DEFENSIO PAROCHI. Animadversum fuit, apud Doctores, 
quando agitur de quaestione an pensionarius ad onera bene- 
ficii contribuere teneatur, distingui solere an pensio in quota 
reservata sit, an in quantitate. Attamen plures, quos inter 
Tondutus De pensionibus cap. VL num. 2 et seq. hanc di- 
stinctionem reprobare videntur ac potius sententiam ample- 
cti, esse regulam generalem quod pensionarius tenetur pro 
rata contribuere ad solutionem | onerum super beneficii fru- 
ctibus impositorum. Et ratio datur, quia pensionarius similis 
est colono partiario qui tenetur ad decimas ex sua parte 
fructuum colonica cap. Tua nobis circa finem de decimis * 
et ad instar usufructuarii, qui tenetur ad collectas et onera 
quae super fructibus imponuntur, veluti ad collectas annuas, 
gabellas, pensiones, canones, tributa et alias huiusmodi prae- 
stationes temporales, ut post plures alios tradit Castil. de 
usuf. cap. 57, n. 14. Molina de primog. lib. 1 cap. 27 
n. ó cum ibi citatis; quibus addendus est Osase, decis. 63 
per totam. Quapropter Pyrrus  Corradus in Praxi benef, 
lib. 5 cap. 7, n. 9 considerat pensionem tamquam onus 
reale in beneficium, et Pitonius disc, ccclesiast. 56, n. 47 
tradit: « Quum contributio respiciat fructus beneficiorum 
nulla est rationis differentia ad hunc effectum solvendi con- 
tributionem inter titulares et pensionarios, cum ipsi inter 
se dicantur consocii fructuum, et propterea ambo teneantur 

de iure ad onerum contributionem. ^ Unde optime concludi 
posset cum Ferraris voc. pensio n. 133: «X generaliter te- 
netur pensionarius pro rata pensionis contribuere ad omnia 
onera beneficii, nisi Papa addiderit quod pensio sit omnino 
libera, immunis et exempta. 

In themate autem quoad sumptus a sacerdote Artesi 
factos in paroeciae possessione, animadvertendum est inte- 
gram, ut vocant, successionis taxam pro omnibus abbatiae 
reditibus in libellis 1319, 50 fuisse persolutam. Item cetera 
onera eidem inhaerere ac si fructus plene perciperet. Ait 
enim: quatenus spes de imminutione pensionum evanida non 
fiat, recolatur beneficiatum solvere taxas di mano morta et 
di concorso pro pensionariis; nam gubernium haud admit- 
tit onera pensionum, et pro integro gravat titularem. Pro 
solutione autem praedictorum vectigalium, quotannis libel- 
lae 395, 92 impendi debent. 

Quod vero spectat trium ecclesiarum refectionem aliaque 
ad paroeciam et cultum necessaria, haud immerito adduci 
possent ea quae Tridentina Synodus statuit Sess. 21* c. 7 
de Reform. « Parochiales vero ecclesias, etiam si iuris pa- 
tronatus sint, ita collapsas refici et instaurare procurent, 
Episcopi, ex fructibus et proventibus quibuscumque ad eas- 
dem ecclesias quomodolibet pertinentibus. Qui si non fuerint 
sufficientes, omnes patronos et alios, qui fructus aliquos ex 
dictis ecclesiis percipiunt.... cogant etc. » Cui chorum fa- 
ciunt Doctores communiter tenentes illis opus refectionis, et 
manutentionis ecclesiae incumbere, qui illius reditibus fru- 
untur. Et in specie Ferraris n. 7/29 tradit: « pensionarius 
ex reditibus pensionis impositae super beneficio tenetur pro 
rata concurrere ad ecclesiae reparationem, sicut tenetur ipse 
titularis seu beneficiarius. ? 

Quod si huiusmodi onera modo in unum parochum re- 
fundi vellent, ipsi qui iam aere alieno gravatur, pene ne- 
cessaria ad honestam sustentationem deficerent. Conforme 
autem est canonicae aequitati, ne ob pensiones beneficiariis 
adiectas deficiat aequa redituum portio ad eorumdem vivendi 

rationem, iuxta locorum personarumque morem. Fagnanus 
in cap. Nisi de praeb. n. 27 alique, et S. C. C. in Caese- 
naten. Pensionis 26 Februarii 1825. Eo vel magis cum in 
themate agatur de parocho, cui forsan aliquantulum favere 
posset constitutio s. m. Bened. XIII Quanta pastoribus* 
qua voluit Pontifex et quantum fieri posset commendavit, 
ne ex Apostolica auctoritate imponerentur pensiones paroe- 
ciis, ut singuli parochi superextantes fructus impendere pos- 
sent in miseras earumdem  pareeciarum personas. Ceterum 
pensiones parochis impositae semper censeri debent cum clau- 
sula, dummodo salva maneat congrua, ut refert Barbosa in 
Collect, n. 13. Corradus Praxis Benef, lib 5* c. 1* n. 27 etc. 
Haec autem salva, iuxta parochum Artesi, haud maneret, si 
ipse ad omnes perferendas expensas adigeretur. 

Peculiaria demum relate ad concessionem pensionum tri- 
bus parochis factam, perpendenda esse autumat. Ait enim 
primo in reservatione pensionum, reditus beneficii in summa 
libellarum 7725, 15 fuisse indigitatos, dum e contra ut su- 
perius retulit vix ad libellas 7257,29  pertingunt. Affirmat 
secundo, modo tres paroecias in meliori conditione versari; 
nam ex misera assignatione libellarum 250 ad 700 libellas 
ascenderant, consecuta congrua, per quam in futuro anno 
consequentur lib. 8000, absque ulla taxa. 

Tandem motiva ad gratiam concedendam pro suspensione 
antiquae pensionis favore praesulis Carletti cum primum 
vacaverit, pariter ex parochi paupertate atque ex ecclesiae 
indigentiis petuntur. 

DEFENSIO PENSION AMORUM. Verum ex adverso plura parocho 
Artesi opponuntur. In primis observandum est, dubitari posse 
de veritate status activi et passivi ab ipso parocho confecto 
et exhibito, cum minime a peritis redactus appareat, sed 
tantum a cancellario fuerit approbatus, quem plerumque iu- 
dicem competentem in huiusmodi rebus haud esse, nemo 
ambigit. Verba autem quibus ille in approbatione usus fuit 
consideratis rationibus quae fieri solent ad normam legis vel 
consuetudinis. Ea sunt quae aestimationis libertatem admit- 

.Aeia, Tom. XXIV. fase. COLXXXI. 20 

tunt, et regulam certam videntur excludere. Animadvertisse 
sufficiat inter ordinarias expensas recensitum fuisse canonem 
libellarum 200 cuidam Treggiari ad decennium solvendum, 
de cuius cessationis die nullum fit verbum, quique ut tem- 
poraneum onus hic minime adnotari debuisset. 

At his omissis iisque quae de necessitate plurium expen- 
sarum forsan excipi possent, recolendum est leges quibus 
pensiones per Romanam Curiam imponi solent id exigere, 
ut integre et libere a quovis onere solvantur, uti etiam 
coram S. C. O. disputatum fuit in Hortana Congruae 
diei 11 Aprilis 1507* nec non pluries in S. C. Episcopo- 
rum et Regularium, et praesertim in Romana 20 Septem- 
bris 1878. (1) Exceptio autem a postrema hac S. C. pro- 
posita decreto Cum  nuperrimis, hic minime invocari posset, 
cum in themate de pensionibus anno 1889 impositis agatur, 
atque ceterae conditiones ibi requisitae deficere videantur. 
Unde concludere fas esset, tribus parochis absque ulla im- 
minutione pensionis solvi debere. Ad rem Ventriglia fom. 1l, 
Annotat. XL $ 1l: « Nota primo quod in reservationes 
pensionis solet apponi ad favorem pensionarii alia clausula, 
et est: liberam, immunem, exemptam, qua clausula stante, 
pensionarius non tenetur ad onera quae imponi solent super 
fructibus beneficii. » 

At licet in casu relatae clausulae quae apponi solent 
deficerent, (quod ad acta relatum non est) non exinde se- 
queretur precibus sacerdotis Artesi esse annuendum. Non de- 
sunt enim canonistae qui asserant pensionarium ad onera 
beneficii sustinenda numquam teneri eo quia, ut docet Santi 
Praelect. tit. Ut eccl. benef, sine dim. conferantur n. 25, 
cum conceditur pensio, Superiori notae sunt beneficii vires, 
et detractio pensionis a beneficii fructibus ita fit ut, con- 
sideratis etiam futuris probabilibus eventibus, congrua et 
sufficiens portio beneficiato remaneat. Imo etiam illi qui con- 
trariam tuentur sententiam pensionarii contributionem valde 


(1) Deeretum Cum nuperrimis relatum habes Vol. VII, 325. Quaestio vero /lio- 
mana pensionis, hic citata, relata fuit Vol. Xl, 394. 

limitant, ut apud Tondutum /oc. cit. « Ex hoc Rebuffus 
cons. 125 colligit regulam generalem, quod pensionarius te- 
netur ad onera pensionis quando onus respiciat ecclesiam, 
secus si personas respiciat, quod dicit esse notandum. Ideo 
pensionarius non tenetur ad expensas pro reformatione ab- 
batiae, nec ad reparationes, nisi in subsidium etc. » Cum 
igitur in themate tres parochos se paratos exhibuerint ad 
sumptus conferendos pro expensis a beneficii rectore factis 
ad iura abbatiae contra Municipium vindicanda, iam dicen- 
dum esset, illos debitum suum agnovisse, neque ad alia per- 
sonalia onera cogi debere. 


Inepte autem invocari dicunt fructuum  imminutionem 
in posterum verendam ; nam « cum beneficiatus sit dominus 
fructuum, eius damno cedere debet illorum, diminutio non 
pensionarii ; eodem modo quo e converso eius commodo ce- 
deret augmentum, absque quod pensionarius de illo partici- 
pationem aliquam praetendere posset, cum augumentum et 
diminutio domini sint. » De Luca De Pensionibus disc. 91, 
num. 4. 

Neque melius confugere videtur parochus Artesi ad con- 
gruae defectum. Ex ipsius enim confessione, omnibus one- 
ribus persolutis, salvae semper remanent libellae 1611,39, 
idest illius summae fere triplum, quae a Concilio Tridentino 
parochis assignatur, quaeque adhuc hodie in parvo oppido 
probabilius sufficiens ad vitam dicenda est. Praeterea de in- 
certis emolumentis hic ratio habita minime fuit, de quibus 
licet alii contrarium sentiant, docuit S. Rotae Auditorium 
in Vicentin. Congruae 23 lanuarii 1754, coram Bussio, et 
in Asculana Restaurationis ecclesiae et domus parochialis 22 
lunii 1789, coram Paracciano : « additamentum nec levius 
item faciendum est ex emolumentis, quae stolae nuncupan- 
tur. Nam ea quoque in computationem congruae venire de- 
bere, nihil ea res dubitationis habet. » 

Trium autem parochum miseram conditionem perspectam 
esse dicendum est, atque ex ipso facto concessionis pensio- 
nis ab Archiepiscopo et a Supremo Principe fuisse compro- 

batam. Quod si modo aliquid ipsis gubernium in augmentum 
congruae praebet vel in futurum promittit, agitur de parva 
pecuniae summa, quae ab auctis omnibus oneribus ut pluri- 
mum absumitur. Praeterquam quod de reditu admodum in- 
certo sermo est, qui ab alicuius fisci officialis arbitrio saepe 
pendet, quique dum dextra conceditur, sinistra potest au- 
ferri. 

Demum quod spectat suspensionem pensionis qua modo 
fruitur R. P. D. Carletti, observari posset gratiae largitio- 
nem ad Apostolicam Datariam pertinere, atque idcirco ad 
illam oratorem esse remittendum. 

Quibus in utramque partem animadversis propositum fuit 


diluendum 
Dubium 


An et quomodo precibus oratoris | annuendum — sit in 
casu. 

RESOLUTIO. Sacra C. O. sub die 29 Augusti 1891, re 
cognita, censuit respondere: Quoad impensas pro vindicanda 
Ecclesiae libertate a praetemo patrono — affirmative pro rata 
pensionum ; | quoad | impensas pro reparatione | Ecclesiarum 
provideat | Archiepiscopus, prout et quatenus de iure ; quoad 
pensionem — favore praesulis | Carletti, recurrat ad | Datariam 
apostolicam; quoad reliqua | negative in omnibus. 

Ex QUIBUS COLLIGES. I. Integras omnino solvendas esse pen- 
siones nisi expressa lege contrarium imponatur ab Aposto- 
lica Sede. 

II. Pensionem imponi solere postquam Superiori innotue- 
rint vires beneficii; ita ut, consideratis etiam futuris proba- 
bilibus eventibus, congrua et sufficiens portio remaneat be- 
neficato. 

III. Beneficiarium esse dominum fructuum beneficii, ideo 
illius favore vel damno procedere quidquid augetur aut immi- 
nuitur, quin pensionarius damnum aut commodum sentiat. 

IURIUM PAROCHIALIUM 


Die 12 Septembris 1691. 
Sess. 24 cap. 13 De reform. 

COMPENDIUM FACTI. Apud christianum populum laudabi- 
liter in more positum esse, ut noviter instructae naves 
antequam in altum e terra deducantur, sacerdotali benedictione 
sacrisque ritibus auspicia recipiant, nemo est qui ignoret. 
Inter ea loca vero ubi saepius huiusmodi ritus expleri solet, 
ora maritima quam Ligures malo assueti incolunt profecto 
adnumeranda est. 

Itaque accidit ut ibi, intra limites paroeciae B. Mariae 
Virginis in coelum  Assumptae oppidi Sestri a ponente ia- 
nuensis Dioecesis, die 23 Augusti 1889, navis oneraria sa- 
tis ampla primum mari immittenda esset atque ad illam be- 
nedicendam duo ex fratribus Minorum Capuccinorum coenobii 
Campi a domino navis ad vocarentur. Cum autem illi bene- 
dictionem navigio solemniter impertiti essent, inscio prorsus 
loci parocho, hic statim de eorum agendi ratione conquestus 
est, ac paucis elapsis mensibus libellum S. C. obtulit, pe- 
tens: ut iubere dignetur, praedictos Patres sese abstinere 
ab his peragendis, et decernere hanc benedictionem caeremo- 
niamque religiosam solius parochi esse propriam. 

Antistes rogatus, retulit veritati consonum esse factum 
à parocho expositum; nempe patres Cappuccinos, absque 
eiusdem Parochi aut Superioris localis licentia, solemnem 
explevisse navis benedictionem; dum praxis totius orae ma- 
ritimae liguriae contraria omnino exhibeatur. 


Disceptatio Synoptica. 


IURA PAROCHI. Qui iura parochi tuenda suscepit, prae- 
missa paroeciae notione, iuxta quam illius rector in suo 
territorio potestate et praecedentia prae omnibus aliis gau- 
det, Ferraris verb. parochia n. 4, Barbosa De Off. et pot. 

parochi p. 1* cap. 9* n. 3 et seq. adnotabat ipsi praesertim 
benedictiones reservari. Posita vero distinctione huiusmodi 
benedictionum in constitutivas et invocativas secundum Card. 
Caietani doctrinam in D. Thomam 2* 2, q. 88 art ll: 
inter invocativas recenseri memorat benedictiones domorum, 
navium, rerum comestibilium et aliarum, quae deserviunt 
profanis usibus. Clericato decis 42* n. 59. Passerinus disp. 9* 
cap. 38, n. 9. Laymann lib. 5* tract. 9* cap. 13. Has 
autem invocativas benedictiones si pubblice et cum solemni- 
tate fiant, exclusive parocho competere contendit ratione iu- 
risdictionis, qua ipse tantum in proprio territorio ita gaudet 
ut assimilari soleat episcopo. Ferraris v. iurisdictio* n. 2, 3. 
Mascardi de prob, vol 1* conclus 217* n. 2. Quapropter, 
ait orator, sicuti nullus episcopus, cuiusvis privilegii prae- 
textu, exercere potest pontificalia absque expressa licentia 
Ordinarii loci, sic nullus sacerdos peragere potest solemnes 
et publicas sacras functiones nisi parocho assentiente. Pro- 
fecto benedictiones de quibus in themate, inter publicas et 
solemnes sacras functiones adnumerari ambigi nequit. Siqui- 
dem fieri solent sub ritibus et precibus statutis, cum cantu 
ipsarum precum et formulae benedictionis, a sacerdote sa- 
cris vestibus induto, ac adstante magna fidelium multitudine. 
Quare ratiocinatur patronus, sicut « processiones facere per 
parochiam ad curatos spectat et sine eorum consensu illas 
dirigere nullus etiam regularis valet » Barbosa De off. et 
pot. parochi lib. 1* n. 12 c. 13* ita etiam solemnes be- 
nedictiones navium eadem ratione parochis reservari dicen- 
dum est. 

Quoad regulares vero, et in casu patres Cappuccinos spe- 
ctat, animadvertit solemnes et publicas benedictiones quae 
fiunt a sacerdote cum stola ipsis interdici, quia, ut ait Cle- 
ricatus Dec. 42* n 76 et Pignatellus tom. 5* consult. 77 
loquens de benedictione puerperae, stola « est signum iuris- 
dictionis, quam regulares exercere non possunt, cum eam 
non habeant. » Cuius iurisdictionis defectui inniti putat plu- 
res SS. Congregationum decisiones, quibus regulares nequeunt 

in suis ecclesiis, nisi de licentia Ordinarii et ex causa pu- 
blica ab eodem probata exponere solemniter SSmum Eucha- 
ristiae Sacramentum et cum ipso populo benedicere. » S. Con- 
gr. Ep. et Regularium die /0 Decembris 1602* S. Cong. 
Concilii in Neapolitana 17 Augusti 1630* S. Cong. Rituum 
in Firmana 22 lanuarii 1701. Quae insuper comprobari 
autumat ex alia S. C. C. resolutione relata a Ferraris V. 
bened. n. 20. Supplicante enim Procuratore generali Capuc- 
cinorum declarari: « 1. An regulares dicti ordinis requisiti 
ab agrorum dominis possint absque licentia parochi benedi- 
cere agros, maledicere locustas, et bracos, et ceteros huius- 
modi vermes: » et quatenus affirmative « 2. An in huius- 
modi functionibus peragendis uti possint stola absque licen- 
tia parochi: » die 28 Augusti 1688 respondit: ad utrum- 
que negative. Si igitur absque parochi licentia agrorum be- 
nedictiones a regularibus et nominatim a PP. Capuccinis pe- 
ragi nequeunt, a fortiori solemnis navium benedictio ipsis 
competere nullimode dicendum est. Nam « non possunt re- 
gulares deferre pluviale vel stolam extra propriam eccle- 
siam, ^ ut docet Canestri in sua iurisprudentia parochorum 
tit. 3, cap. 4. 

Observat praeterea, quam plures functiones, quae non 
sunt de iure mere parochiali, peragi tamen haud posse a 
quolibet sacerdote, et in quibusvis rerum adiunctis. Etenim 
inter functiones non de iure parochiali, quamplures extant 
quae ad parochum spectant, ita ut sine eius licentia, aut 
Ordinarii perfici nequeant. Id docent communiter canonistae, 
inter quos notissimus Berardi: « Quemadmodum vero exem- 
plo sacramentorum a Christo institutorum, Ecclesia iure suo 
sacramentalia quaedam instituit, ita factum est ut ea sacra— 
mentalia parochorum officio eo reserventur magis, quo pro- 
pius accederent ad sacramenta, parochorum ministerio re- 
servata. » Comm. diss. 6* c. 2. Quae doctrina decretis 
SS. Congregationum firmatur, praesertim SS. Rituum diei 10 
la?iuarii 1704 ad dub. 22. Unde concludit Ioannes Berengo, 
in suo Enchiridion parochorum | art. 6, $ 185 quod « nullus 

actus publici cultus fieri possit publice per vias intra limites 
parochiae, nisi a parocho aut de eius consensu. » 

Ulterius, aliud argumentum praesto esse parocho censet, 
ex consuetudine ibi vigenti deductum, vi cuius dominus no- 
vae navis solet oblationes aliquas parocho et ecclesiae pa- 
roeciali largiri. Praeterquam quod enim relate ad has obla- 
tiones, parochi fundatam habent intentionem in iure ex cap. 
Pastoralis 28 et ex cap. Quoniam 13 de dec. prim. et 
oblat.* animadvertit in themate hisce oblationibus maior pars 
congruae Archipresbyteri loci Sestri constitui, quaeque pro- 
inde a fisco taxa vulgo di ricchezza mobile gravatae  fue- 
runt. 

Nec satis: putat enim orator ex ipsa benedictionum ru- 
brica deduci huiusmodi solemnes navium benedictiones ad 
parochos privative competere. Allata enim auctoritate Ga- 
vanti fom. 2* p. 4* tit. 15* nec non Pignatelli tom. 5* 
constit. 76* n. ll; qui apud Clericatum docet: quod be- 
nedictiones notatae in Missali sunt communes cuicumque sa- 
cerdoti, etiam regularibus in suis ecclesiis: illae vero quae 
ponuntur in Rituali Romano censentur reservatae curatis 
animarum. ^ Igitur cum in Rituali Romano notata invenia- 
tur navium et cymbarum benedictio, concludendum est illam 
ad parochum exclusive pertinere. 

At quod omne dubium, si quod remaneret, auferret, est 
immemorabilis loci consuetudo omnino parocho favens, qua 
usque ab anno 1600 constat, parochum semper novas naves 
benedixisse. Id ex pluribus, quae allegat, documentis abunde 
evinci adnotat patronus, et nominatim ex epistola anteces- 
soris archipresbyteri loci Sestri Ponente, in qua parochus de 
agendi ratione Capuccinorum conqueritur, nec non ex atte- 
stationibus plurium finitimarum paroeciarum rectorum. Qui- 
bus si ea addantur quae superius in facti specie relata sunt 
ex Archiepiscopi voto excerpta, consuetudo testibus omni ex- 
ceptione maioribus demonstrata videtur. Iamvero neminem 
fugit observantiam attendendam esse ex L. Minime ff. De 
leg. et cap. cum dilectus de consuetudine ; quippe quae om- 

nia ambigua dirimit ex cap. cum venissent de cons. et vim 
legis habet ex L. Cod. de Ep. L. Munerum ff. de ff um. 
et honor, ex cap. 9 de consuet. ex Rota Montis F alisci 
canonicatus 5 Maii 1823 cor. Tiheri, praesertim si uti in 
themate sit immemorabilis, cuius tanta est virtus, ut sive 
in linea praesumptiva, sive in linea praescriptiva allegetur, 
titulum de mundo meliorem exhibet, ceu docet Card. De 
Luca disc. 32, n. 2 et 4. Rota etc. 

Post haec gradum facit patronus ad contrarias rationes 
evertendas, atque adnotat in primis plures ex allatis aucto- 
ritatibus ad rem non facere cum de privatis tantummodo 
benedictionibus agant. Nec veritati consonum esse refert ex 
Benedicto XIV erui publicas et solemnes benedictiones ad 
quoscumque sacerdotes spectare. Etenim Summus ille Pon- 
tifex in notificatione 105 sacras functiones sine iurium pa- 
rochialium praeiudicio esse peragendas tradit, ac decreta 
S. Rituum Congregationis allegat, in quibus nonnullas fun- 
ctiones quae mere parochiales non sunt, attamen esse a pa- 
rochis peragendas traditur. Item minime officere putat orator, 
eiusdem S. C. responsiones anni 1671 a Gardellinio citatas, 
utpote post recentiora ac generalia decreta auctoritate desti- 
tutas. Quod ipsum dicit de ceteris relatis decisionibus SS. 
CC Episcoporum et Regularium et S. Rituum, nec non de 
auctoritate Monacellii, in quibus vel Ordinarii licentia requi- 
ritur, quae hic defuit, vel ut superius dictum est, de pri- 
vata tantum agitur benedictione. Consuetudinem vero in 
omnibus Capuccinis adversari , praeter quam ex iis quae 
iam memoravit, deducit ex synodo dioecesana lanuensi an- 
ni 1603, in qua Archiepiscopus Horatius Spinola decrevit: 
« Cum benedicendae sunt domus, naves et carinae, parochi 
sint munus vel alterius cui id parochus demandaverit: qui 
contrarium praesumpserit, suspensionis poenae subiaceat. » 
Assertionibus vero Capuccinorum relate ad consuetudinem 
haud esse fidem adhibendam censet, sive quia in causa pro- 
pria emissae fuerunt, sive etiam quia ex tribus senioribus 
loci presbyteris, quorum testimonium sibi favorabile edice- 

bant, sacerdos Magnaschino triginta annorum lapsu ibi cu- 
rati munere functus et canonicus Prefumo contrarium affir- 
mant, et sacerdos Patuzzi declaravit: nullum emisisse testi- 
monium favore Cappuccinorum. 

IURA CAPPUCCINORUM. EX altera vero parte generalis pro- 
curator Ordinis Capuccinorum manuscriptam allegationem 
exhibuit in qua mordicus sustinet solemnem navium benedi- 
ctionem non esse privative de iure paroeciali, ac proinde a 
quolibet sacerdote inscio parocho peragi posse. Atque adnotat 
in primis apud auctores qui iura paroecialia enumerant nec 
verbum de asserto ab archipresbytero iure reperiri. Quin imo 
contrarium prorsus erui putat ex magnae notae Doctoribus, 
inter quos meminit Benedictum XIV instit. Ecclesiast. CV* 
$ 4 et seq. Asserit autem Scavini Theol. Moral. Vol. 3* 
p. 186 edit. Mediol.  1862* citata etiam auctoritate Cata- 
lani et Quarti, docere benedictionem navium haud ex illis 
esse quae parochis reservantur. Cui plene cohaerere affirmat 
Rotarium 7hheol. Moralis Regul. (1722) Tom. IIl De be- 
nedictionibus pag. 491, n. l4. Hanc vero doctrinam et Sa- 
crarum Congregationum decisionibus confirmari putat, ex 
quadam resolutione C. SS. Rituum in Papien. diei 13 lu- 
nii 1671* quam ille ita refert: « Functionem benedicendi 
naves non esse parochialem, ideoque licere canonicis S. Mi- 
chaelis Maioris illas benedicere intra limites cum cotta, stola, 
ministro, vase aquae sanctae et rituali sine licentia praepo- 
siti, cui et non capitulo curam adnexam esse expositum fuit. 
Gardellini fom. 1I* pag. 283 edit. Rom. 1825. Muhlbauer 
tom. 1* voc. Benedictio n. 36. 

Nullo autem argumento fulciri adnotat, quod a parocho 
asseritur, eas functiones uti parochiales habendas esse quae 
explentur cum stola, cum haec uti signum iurisdictionis ab- 
solute sumi nequeat, ac proinde eius delatio regularibus mi- 
nime interdici possit. Atque hic praesertim quod fratres 
Capuccinos spectat, adducit epistolam S. C. Rituum diei 15 
Septemb. 1788 ad Emum Episc. Viterbiensem in qua idem Ordi- 
narius iubetur moderari prohibitionem, et permittere patribus 

Cappuccinis ut valeant benedicere infirmos, animalia, agros, vi- 
num, legumina, atque similia cum stola ; dummodo id faciant 
ad instantiam alicuius personae, non ex officio, privatim et 
absque solemnitate, excepto pro eisdem patribus Sabbato Sancto, 
in quo omnino sese abstinere debent a dictis benedictionibus. 

Gui et aliam fere similem S. O. Episcoporum et Regu- 
larium epistolam ad apostolicum Venetiarum Nuntium die 28 
Novembris 1661 transmissam subnectit, quam invenit apud 
Bizzarri pag. 292 ubi, ut ipse refert, apertis verbis innui- 
tur quod « Minores Capuccini possunt benedicere animalia 
et praedia. » 

Nec obstare censet generalis Capulatorum procurator 
alterum responsum S. C. C. ad cuius tenorem Minores Ca- 
puccini non possent absque licentia parochi benedicere agnos 
et maledicere brucos et locustas. Siquidem animadvertit au- 
ctoritati insistens Marcellini De Luccia De iure Capuc.: 
« haec responsio ob generalem formulam petitionis ad S. C. 
porrectae et in abstracto necessario negativa esse debebat. 
Quae proinde minime censenda est supra relatas responsio- 
nes infirmare, nec in aliquo minuere ius Minorum Capucci- 
norum et privilegia ipsis a Sede apostolica nemine reclamante 
hucusque agnita. » 

Ad quaestionis vero punctum propius accedens, contendit 
ius benedicendi naves ad Capuccinos pertinere iuxta ea quae 
tradit idem De Luccia opere cit. pag. 396. Atque idcirco 
literas S. C. Episcoporum et Regularium diei 31 Augu- 
sti 1629 refert, in quibus haec leguntur: quum S. Congrega- 
tio certior facta sit a Provinciali pp. Cappuccinorum  pro- 
vinciae Venetiarum, quod nonnulli parochi molestias inferre 
studeant patribus, eisdem prohibendo ne assistant moribun- 
dis eorum animas commendando, ne benedicant privatim et 
sine solemnitate possessiones et naves nonnullorum devoto- 
rum, qui id expetunt: Rmi Patres iudices iusserunt scri- 
bere quod in praedictis actionibus patres Cappuccini nihil 
agunt quod sit proprium solius officii parochorum, et ideo 
patres in his rebus molestari non debent. 

Cui et aliud decretum S. C. Rituum latum die 5 Octo-r 
bris 1686 consonare affirmat, quodque iis verbis refert: 
« expositum fuit pro parte Procuratoris generalis Ord. 
Min. Capuccinorum, quod in diversis Dioecesibus accidit ali- 
quando suos sacerdotes a benefactoribus vocari ad  facien- 
das benedictiones privatas, iuxta Rituale Romanum, supra 
eorum campos, animalia, novas naves, et similia. Verum 
quia nonnulli parochi praetendunt id eisdem non licere, ideo 
praedictus Procurator generalis supplica vit apud S. R. C. 
opportuna declaratione; et eadem S. C. censuit posse de li- 
centia Ordinarii. » 

Neque dici posset huiusmodi responsiones in singularibus 
causis editis vim suam amisisse generali SS. RR. Congre- 
gationis decreto diei 10 Ianuarii 1704. Nam praeter quam 
quod inibi haud aperte contrarium statuitur, cum agatur hic 
praesertim de privilegiis Regularium canon aptatur iuris- 
prudentiae vulgatissimum, quod leges posteriores [intelli- 
gendae et applicandae sunt cum limitationibus et exceptionibus 
legum anteriorum. LL. 26. 27* 28 ff. de legibus. 

« Verum quidem est, subdit idem procurator, quod Mo- 
nacelli Formul. Legale pract. edit. 3 Rom. pag. 14 et 
seqq. etsi non loquatur expresse de benedictione navium, 
quamplures benedictiones parocho reservatas asserit, sive ex 
iure sive ex quadam convenientia, (loco citato ad sextum 
decretum) et ad rem Pignatelli auctoritatem invocat. Atta- 
men si penitiori oculo attendatur facili negotio intelligitur 
quod Monacelli ibi loquatur de benedictionibus solemnibus; 
non autem, ut in casu, de benedictione simplici extra quam- 
libet ecclesiam absque solemnitate impertitae. Immo Mona- 
celli (ibid. n. 63) recte supponit dari posse benedictiones 
quae parocho non reservantur, ad tenorem plurium decreto- 
rum: - Si quae vero contraria reperiantur decreta, magni fa- 
cienda non sunt: quia vel de benedictionibus non solemnibus 
extra dies cinerum, palmarum, et purificationis B. M. vir- 
ginis loquuntur, et intelligenda veniunt, vel non auditis aut 
indefensis parochis, articulo non examinato, ac animad ver- 

sionibus supra relatis non factis, vel demum « ex aliqua 
facti circumstantia nobis ignota emanasse concedendum est. » 
Porro cum in themate apprime verificari dicat conditiones 
ob quas Monacellius explicite declarat benedictionem haud 
esse exclusive parochialem, rem in vado positam fuisse au- 
tumat. Quoad solemnitatem vero haec tantum  adnotanda 
putat: « Minores Capuccini, quando a proprietariis novarum 
navium invitantur, absque pompa, et servato modo in una 
Venetiarum benedictionem impertiunt ; quod eis in casu non 
denegaretur, absque fidelium scandalo et contra ipsummet 
parochum quadam animositate. ? 

Post haec de consuetudine disserens, quae in paroecia 
Sestri a ponente et finitimis locis viget animadvertit, illam 
inepte prorsus a parocho invocari. Ex eo enim quod archi- 
presbyter saepius quam ceteri ad benedictionem impertiendam 
a navium dominis invitari soleat, concludens argumentum 
deduci negat. Agitur enim de actibus facultati vis, in quibus 
non procedit praescriptio, ut inter alios tradit Engel tit. de 
Praesc. $ 2 n. 9. Praeterea nec praxim ibi vigentem suis 
fratribus esse contrariam affirmat. Ut hoc probet exhibet 
epistolam superioris Capulatorum provinciae ligusticae, in 
qua plura congesta sunt patrum Capuccinorum testimonia, 
ex quibus asserta a parocho consuetudo excludi videtur. 

Demum relate ad praescriptionem synodalem Archiepi- 
scopi Spinola anni 1603, observat eam robore destitui, sive 
quia in desuetudinem aüiit, cum inibi comminatae suspen- 
sionis poenae contradictores subiacere reipsa haud videantur, 
sive quia dici posset a ijire exorbitare, utpote quae limites 
potestatis episcopalis excedit. 

Hisce utrimque perpensis, propositum fuit diluendum 


Dubium 


An parocho* loci Sesiri a  Ponente* competat ius priva- 
tive  impartiendi solemnem — benedictionem | in casu. 

RESOLUTIO. Sacra C. p. re cognita sub die /2 Septem- 
bris 1891 censuit respondere: Affirmative. 

Ex QuiBUS coLLIiGES I. Parochos in sua paroecia, ceu 
Episcopos in propria Dioecesi, iure et suapte natura, gaudere 
potestate et praecedentia prae omnibus aliis. 

IL Et ideo sicut nullus Episcopus, cuiusvis privilegii 
praetextu, potest exercere pontificalia in aliena Dioecesi, 
absque expressa Ordinarii loci licentia, sic nullus sacerdos 
absque licentia parochi agere nequit solemnes et publicas 
functiones. 

III. Non esse ambigendum videri quod recenseri debeant 
inter functiones publicas et solemnes, benedictiones illas quae 
explentur ritibus et precibus statutis, cum cantu ipsarum pre- 
cum à Sacerdote sacris vestibus induto, ac magna adstante 
fidelium multitudine. 

IV. Benedictiones solemnes navium, reservari parochis, 
ceu reservantur eisdem, processiones agendae intra limites 
paroeciarum suarum; quae nullimode fieri nequeunt absque 
eorumdem consensu. 


EX SACRA CONGREGATIONE RITUUM 


DUBIUM quoad concuppentiam sacratissimi Cordis lesu cum festis s. loannis 
Baptistae et ss. Ap. Petri et Pauli. 


Dubium 


Quum a Sacra Rituum Congregatione sequentis Dubii decla- 
ratio expetita sit, nimirum : I 

« Quando festum Sacratissimi Corcjis lesu concurrat vel cum 
festo Nativitatis S. Ioannis Baptistae, le cum solemnitate San- 
ctorum Petri et Pauli Apostolorum, quomodo tum primae tum 
secundae Vesperae ordinandae sint il » 

Emi et Rmi Patres sacris tuendis ritibus praepositi in ordi- 
nario coetu ad Vaticanum subsignata die coadunati, ad rela- 
tionem mei infrascripti Cardinalis Sacrae eidem — Congregationi 
Praefecti, re mature perpensa, sic rescribere rati sunt: Servetur 
Decretum | Urbis et Orbis « Altero nane elabente saeculo, » diei 

28 lunii anno 1889, tam pro occurrentia, quam pro concur- 
rentia. 
Atque ita rescripserunt et servari mandarunt die 5 Septem- 
bris 1891. 


C. Card. ALOISI-MASELLA S. R. C. Praefectus. 
L. & S. 
VINCENTIUS Nussi S. R. C. Secretarius. 


MONTIS POLITIAM 


Rmus Dnus Felix Gialdini Episcopus Montis Politiam Sa- 
crae Rituum Congregationi sequentia Dubia pro opportuna so- 
lutione humillime proposuit, videlicet: 

Dubium I. Viget in dioecesi Montis Politiani consuetudo 
omittendi omnino absolutionem aliasque preces a Rituali prae" 
scriptas post Missam solemnem in die obitus, quando die prae- 
cedenti de sero huiusmodi absolutio et preces decantatae fue- 
runt super defuncti cadaver in associatione. Potestne tolerari 
haec consuetudo? 

Dubium II. Quando exponitur Sanctissimum Eucharistiae 
Sacramentum pro Animabus in Purgatorio ^degentibus, pos- 
suntne ante benedictionem recitari Psalmus De profundis cum 
versiculo Requiem | aeternam et Oratio Fidelium vel alia pro 
defunctis; vel potius Psalmus concludendus est cum Gloria 
Patri et dicenda Oratio Omnipotens pro vivis et defunctis ob 
cultum solemnem eidem Venerabili Sacramento debitum? 

Dubium III. Quando in Ecclesia Cathedrali Officium feriale 
occurrit, omnibus horis canonicis additur officium parvum 
Beatae Mariae Virginis, praeterquam ad Matutinum: possuntne 
canonici continuare huiusmodi consuetudinem? 

Dubium IV. Quoties Episcopus" ingreditur Ecclesiam Cathe- 
dralem pro pontificalibus aliisque functionibus peragendis vel 
pro concione audienda, tenenturne Canonici omnes iuxta Cae- 
remoniale Episcoporum, non obstante consuetudine contraria, 
recipere illum ad Ecclesiae portam, eumque comitari ad ado- 
rationem Ssmi Sacramenti et ad eumdem locum iterum associare 
dum ad propria revertitur? 

Et Sacra eadem Congregatio, exquisito voto alterius ex 
Apostolicarum Caeremoniarum! Magistris, ita propositis Dubiis 
rescribendum censuit, videlicet: 

Ad I. Negative. 

Ad II. Affirmative, si adsit consuetudo vel specialis gratia, 
quoad primam partem: negative ad secundam. 

Ad IIL Negative: Officium parvum Beatae Mariae Virginis 
recitandum iuxta rubricas, seu in Matutinis et Vesperis ante- 
ponendum, in aliis Horis postponendum Officio diei, et in 
Prima, dicto Benedieamus Domino, dicitur ante lectionem Mar- 
tyrologio 

Ad IV. Quoties Episcopus pontificaliter celebraturus accedat 
ad Ecclesiam etsi per ianuam privatam, tenentur Canonici ad 
ipsius associationem a cubiculo ad Ecclesiam et viceversa in re- 
ditu: ceteris diebus sat est ut aliqui ex Dignitatibus et Canonicis 
ad ostium Ecclesiae Episcopum cappa indutum recipiant et re- 
ducant. 

Atque ita rescripsit et declaravit die 13 Iunii 1891. 


C. CARD. ALOISI MASELLA, Praef. 
VINC Nussi, Secretarius. 


URBIS EIUSQUE DISTRICTUS. 


Quo magis erga purissimum Deiparae Conceptum fervescat 
pietas almae Urbis eiusque Districtus Christifidelium, qui. bea- 
tissimam Virginem Mariam antiquae religionis filiali studio sem- 
per prosecuti sunt, Romani quoque Cleri ac populi votis liben- 
ter obsecundans Emus et Rmus Dnus Cardinalis Lucidus Ma- 
ria Parocchi Episcopus Albanen, et Sanctissimi Domini Nostri 
Leonis Papae XIII, in Urbe Vicarius, eumdem Sanctissimum 
Dominum Nostrum supplex rogavit, ut in Kalendario ac Pro- 
prio ad usum Cleri Urbis die undecima Februarii sub ritu du- 
plici maiori festum Apparitionis B. Mariae Virg. Immaculatae, 
vulgo de Lourdes, ex Apostolica concessione inscribi valeat 
cum officio ac Missa propriis, nuperrime approbatis. Sanctitas 
porro Sua, referente me infrascripto Cardinali Sacrae Rituum 
Congregationi Praefecto, Emi et Rmi Oratoris precibus quoad 
omnia benigne annuere dignata est: servatis Rubricis. Contra- 
riis non obstantibus quibuscumque. 

Die VII Iunii MDCCCXCI. 

L.&S. 
CAI. CARD. ALOISI MASELLA, S. R. C. Praef. 


VINC. NUSSI, S. R. C. Secretarius. 

EX ACTIS. CONSISTORIALIBUS 


De consistorio habito die 14 Decembris 1691. 


SSmus Pater Leo XIII in Palatio Apostolico Vaticano ha- 
buit Consistorium secretum, in quo pronuntiavit sequentem 


ALLOCUTIONEM 


Venerabiles Fratres, 


Non est opus multa disserere apud vos, ut intelligatis do- 
mesticum cum Ecclesia certamen, quamvis non uno semper 
tenore violentiae geratur, verissime tamen in dies ingravescere. 
Plus nimio italicarum rerum per se loquitur cursus. — Videli- 
cet premit atque urget vecordia pertinax inimicorum, quibus 
circumventi sumus: qui arte confisi dispari, partim quidem pro- 
palam atque acerbe grassantur, alii per occultum et in ispeciem 
lenius. Unum genus est eorum, qui infensum animum dissimu- 
lare adeo non curant, ut potius prae se ferant: iisque vulgo 
ilactantes, hostilia quaelibet adversus Pontificem romanum, ut 
adversus hostem, audenda, novas iniuriarum caussas quotidie 
exquirunt, ac velut aperto praelio dimicant. Remotiore ne repe- 
tamus, recens est earum memoria rerum, quas Octobri proximo 
in oculis prope Nostris patravere. Nimirum cum tam luculentas 
significationes tantae multitudinis asperrime paterentur, adeo- 
que perturbare eas omni conditione decrevissent, effudere sine 
modestia, sine modo quod habebant clausum in pectore : nil veriti 
exagitare, sine iusta caussa, atrociter dictis factisque homines 
innoxios, pietate non civilibus studiis peregre advectos : itemque 
lacessere, Roma teste, Pontificem, mistis inter convicia minis. 
Nunc progressi longius ciere scriptis, concionibus, Italia tota 
multitudinem, connixi per suffragia popularía evincere, ut aga- 
tur cum Iesu Christi Vicario durius, nec plus ei relinquatur 
iuris, quam quantum privato cuilibet lege tribuitur. Neque ta 
men is prave coeptorum futurus finis ; se quippe velle fatentur 
pontificatum ipsum perimere, huiusque rei caussa nequaquam 
recusaturos, si quando facultas inciderit, ad vim descendere. — 


Acta, Tom. XXIV. fase. CCLXXXII. 21 

Id quidem palam non audent pars altera inimicorum : quin etiam 
exercitas cum Ecclesia inimicitias verbis tegunt, aut quaesita 
excusatione defendunt. Porro moderationem praeferunt, callidi- 
tate utuntur: exploratum est enim, si verum quaeritur, idem 
hos ipsos petere, idemque velle, quod alteros. Quid enim est, 
quod oppugnatores christiani nominis acérrimos et apertos, 
etiam cum continere publica auctoritate possent, non continent? 
Illud peius, quod in populo contumaciam atque odia ipsimet 
exaspérant, quando notare Pontificem perinde audent atque 
italicis rebus minaciter imminentem. Quod si abrogari certas 
leges nolunt, quarum species est impertire aliquid Sedi Apo- 
stolicae praesidii, idcirco nolunt quia consiliis suis expedit nolle. 
Eas enim intelligunt ad excusationem valere foris, ad tutelam 
domi: praeterea, quo minus rei catholicae noceatur, non admo- 
dum obstare. Revera quod nonnulli ex ipsis eorum partibus 
fassi sunt, complura vidimus perniciosa Ecclesiae, iniqua pon- 
üfici, nihil iis impedientibus legibus, constituta. — Vereri se qui- 
dem pontificalem potestatem testantur : sed hanc ipsam potesta- 
tem divinitus pontifici traditam moliuntur descriptis a se finibus 
cohibere, obstinatissimi inter omnes in eo ut et doctrina et re 
obnoxiam faciant Ecclesiam principatui. Simili que ratione inte- 
grum cuique ac tutum nuntiant, ad pontificem e quibusvis ter- 
rarum partibus obsequii caussa, adire: re tamen ipsa, in tam 
insigni iniuriarum licentia, deterreri externos necesse est inso- 
lentiá plebis. — Ita Nobis, utriusque generis adversariorum opera, 
vel ipsa alloquendi audiendi commercia non parum praepediun- 
tur: et ad minimam quamque occasionem illustratur et erum- 
pit, quod initio diximus, vexari Nos quotidie indignius, atque 
in mediis difficultatibus perpetuo luctari. Quae quidem si tot 
ac tantae sunt in pace rebusque compositis, nemo potest satis 
perspicere quorsum evasurae, si quid subitum ingruat, prae- 
sertim commotis suspicionibus belli. 


Unde vero factum, ut hostilium vis animorum novissimo 
tempore inardesceret? Nos profecto, quod proximus Decessor 
Noster, quodque Nosmetipsi facere vix dum inito pontificatu ex 
conscientia officii instituimus, idem constanter persecuti postea 
sumus. Vindicari postulavimus in libertatem debitam, Nostram- 
que ius in hanc urbem nominatim, providentia Dei et saeculo- 
rum suffragio addictam Pontifici, repetere perreximus; plane 
sentientes, quod non semel memoravimus, incolumitatem iuris 

Nostri cum salute, libertate, prosperitate italici generis optime 
posse consistere: imo italorum cum Apostolica Sede consensum 
omnino ad eorum bonorum incrementa domi forisque profutu- 
rum. Quae scripsimus, quaeque usque ad hanc diem, nihil ta- 
men minitati cuiquam, egimus, omnia testantur, nihil esse ne- 
que in sententia Nostra, neque in agendi ratione mutatum. — 
Alia igitur increscentis contentionis est caussa quaerenda. Atqui 
rem videmur verissime iis attigisse litteris, quas ad Italorum 
gentem dedimus anno superiore: in quibus pravarum arcana 
sectarum ipsissimis eorum verbis, qui essent conscii, aperui- 
mus: quibus quidem verbis novissime in ipso legumlatorum 
coetu haud ambiguae concinuere voces. Commune sectarum 
consilium est fatigare pugna atroci summum pontificatum, et 
funditus, si fieri possit, christianum abolere nomen. Modo pro- 
perant destinata patrare, certum rati, omnia sibi secunda atque 
obedientia fore. Siquidem non modo nihil impedimenti, unde 
metuendum maxime videretur, sed indulgentiam atque incita- 
menta coeptorum plus semel sibi vident adesse. 

En igitur, Venerabiles Fratres, quo res loco sint: idque et 
cognosse decet et meminisse, quia defensionem contra vim pa- 
rantibus prodest itinera hostium habere comperta. — Atque huc 
magnopere velimus intendant animum qui regnis praesunt et 
imperiis: facile enim intelligent, non religionis tantummodo, 
sed etiam civitatis omnino interesse, vias impietati moribusque 
pravis, ne ultra procedant, intercludi. Etenim ubi dominatur 
impietas, ibi collabefieri necesse est praecipuum civitatis funda- 
mentum, quod religione et honestate morum continetur: com- 
minuta vero potestate Ecclesiae, quae vim habet alligandi ma- 
ximam, omnis est fluxa ac male tuta futura auctoritas. — Re- 
putent autem, quotquot ubique sunt, catholici quid agitetur ad- 
versus christianum nomen universe quaeque nominatim in Apo- 
stolicam Sedem consilia struantur: coniunctisque Nobiscum ani- 
mis contendant rerum malarum audaciae, oppositu constantiae 
suae, resistere, Deo freti, cuius in bonitate potentiaque spes no- 
stra maxime nititur. 


Nunc, antea quam Ecclesiis viduis assignemus Episcopos, 
placet nuntiare, constitutum Nobis esse honore Collegii vestri 
duos viros afficere, quorum non ignota vobis ornamenta animi: 
ALOISIUM RUFFO SCILLA, Archiepiscopum Tit. Petraeum, Domui 
Nostrae Praepositum; qui tum in  Archiépiscopaux Theatino* 

in legatione Bavarica, sese Apostolicae Sedi integritate, consilio, 
sedulitate officii probavit: ALOISIUM SEPIACCI ex ordine Sodalium 
Augustinianorum, Episcopum Tit. Callinicensem, sacri Consilii 
Episcoporum atque Ordinum religiosorum negotii praepositi 
Secretarium, doctrinae laude, variisque muneribus integre ge- 


stis commendatum. 
Quid Vobis videtur? 


Itaque auctoritate omnipotentis Dei, sanctorum Apostolorum 
Petri et Pauli ac Nostra creamus et publicamus S. R. E. Cardi- 
nales ex ordine Presbyterorum. 


ALOISIUM RUFFO SCILLA 
ALOISIUM SEPIACCI 


Cum dispensationibus, derogationibus et clausulis necessa- 
riis et opportunis. In Nomine Patris et Filii et Spiritus jfB 


Sancti. Amen. 


Qua expleta allocutione SSmus proposuit sequentes Ec- 


clesias: 


Ecclesiam titularem Archiepiscopalem Pharsalien. vacan, per obitum clar. me. 
Aloisii Roteili, ultimi illius Archiepiscopi, qui Kalendis Iunii huius anni a Sancti- 
tate Sua Presbyter Cardinalis S. R. E. creatus ac declaratus, in mense Septembris 
supremum vidit diem hac in Urbe, priusquam galeras ruber eidem traditus, ac ti- 
tulus Presbyteralis fuerit assignatus; favore R. P. D. Nicolai Contieri, ex Ordine S. Ba- 
sik, Archipraesulis renuntiatarii Caietae. 

Archiepiscopalem Ecclesiam titularem Sardian. vacan, per assignationem Tituli 
Presbyteralis S. Silvestri in Capite factam Emo. ac Rmo. Domino Vincentio S. R. E. 
Presbytero Cardinali Vannutelli, favore R. P. D. Salvatoris Palmieri e Congregatione 
Missionis a Pretioso Sanguine D. N. L C. Archiepiscopi renuntiatarii Rossanensis. 

Archiepiscopalem Ecclesiam titularem Nisiben. vacan, per translationem R. P. D 
Leonis Meurin e Societate lesu ad Sedem Portus Ludovici, favore R. P. D. Iosephi 
Giusti, Episcopi renuntiatarii Aretini. 

Metropolitanam Ecclesiam Taurinen, vacan, per obitum cl. me. Caietani S.R. E. 
dum viveret Presbyteri Cardinalis Alimonda, ultimi illius Archipraesulis extra ro- 
manam curiam defuncti; favore R. P. D. Davidis ex Comitibus Riccardi Episcopi 
Novarensis. 

Metropolitanam Ecclesiam Mohilovien. vacan, per obitum bo. me. Alexandri Ca- 
simiri de Dziewaltovo Gintowt, ultimi illius Archipraesulis extra romanam curiam 
defuncti, favore R. P. D. Simonis Martini Kozowski Episcopi Luceoriensis ac Zytomi- 
riensis. 

Archiepiscopalem Ecclesiam Caietan, vacan, per translationem R. P. D. Ni- 
colai Contieri ex Ordine S. Basila ad titularem Ecclesiam Archiepiscopalem Phar- 
saliensem; favore R. P. D. Francisci Nióla Episcopi Laquedoniensis. 

Metropolitanam Ecclesiam Rossanen, vacan, per translationem R. P. D. Salva- 
toris Palmieri e Congregatione Missionis a Pretioso Sanguine D. N. I. C. ad titu- 
larem Ecclesiam Archiepiscopalem Sardianam, favore R. D. Donati Dell' Olio, Pre- 
sbyteri Vigil iensis sub Archiepiscopo Tranensi. Qui ex legitimis, catholicis, hone- 
stisque parentibus Vigiliis sub Archiepiscopo Tranensi progenitus et in quadrage- 
simo quarto aetatis suae anno constitutus, scholarum patrii seminarii regimen, 
atque studiorum et disciplinae Praefecturam tenens, philosophicas inibi tradens disci- 
plinas, ac theologicam explicans Summam Angelici Doctoris, Canonicus theologus 
Vigilensis hucusque renunciatum est. 

Ecclesias Metropolitanas Gnesnen, et Posnanien. invicem perpetuo canonice 
unitas, vacan, per obitum bo. me. Iulii Iosephi Dinder, ultimi illarum Archiepiscopi, 
extra romanam curiam defuncti, favore R. P, D. Floriani Stablewski Presbyteri Po- 
snaniensis archidioeceseos. Qui ex legitimis, catholicis, honestisque parentibus in 
urbe Transtadii, Wschowa, archidioecesis Posnaniensis progenitus et quinquagesi- 
mum aetatis suae annum supergressus, in sacra theologia dudum laurea donatus 
doctorali, inter Sanctitatis Suae ab intimis Cubiculis ad honorem prius, ac dein 
inter Protonotarios Apostolicos ad instar participantium adscitus est. 

Ecclesiam titularem Episcopalem Amathen. sub Patriarcha Hierosolimitano va- 
can, per successionem ad sibi unitas Sedes Cathedrales Melphiténsem, Terlitiensem 
ac Iuvenacensem R. P. D. Paschalis Corrado, favore R. P. D. Gherardi Arardi Epi- 
scopi renuntiatarii Carpensis. 

Cathedralem Ecclesiam Aretin. vacan, per promotionem R. P. D. Iosephi Giusti 
ad titularem Ecclesiam Archiepiscopalem Nisibenam, favore R. P. D. Domnini Don- 
nini Episcopi Deinen. 

Cathedralem Ecclesiam Verulan. vacan, per obitum bo. me. Ioannis Baptistae 
Maneschi, ultimi illius Episcopi extra romanam curiam defuncti, favore Pauli Fio- 
ravanti, Presbyteri Nepesin. Qui ex legitimis, catholicis, honestisque parentibus orius 
et in quinquagesimo aetatis suae anno constitutus, Nepesini Seminarii Rector adle- 
ctus, Examinatoris Pro Synodalis et Convisitatoris munere perfunctus, Canonicatu 
Poenitentiario prius et hucusque prima Archipresbyteratus dignitate in Basilica Ne- 
pesina Cathedrali cohonestatus est. 

Cathedralem Ecclesiam Lucerin. vacan, per obitum bo. mem. Iosephi Mariae 
Cotellessa, ultimi illius Episcopi extra romanam curiam defuncti, favore R. D. Car- 
meli Ciotola, presbyteri Neapolitani. Qui ex legitimis, catholicis, honestisque paren- 
tibus Neapoli progenitus et in quinquagesimo octavo aetatis suae anno constitutus, 
pro-Rectoris illius archiepiscopalis seminarii, et in Congregatione ad iuvenum, qui. 
studiis dant operam, animos in pietate efformandos Pro-Moderatoris munere per- 
functus ceu moderator spiritualis, et Regii pauperum hospitii, ac Puellarum Virgi- 
num sub titulo S. Annae, ac perpetuus revisor Neapolitani Cleri ad praesens usque 
adlectus est. 

Cathedralem Ecclesiam Viglevanen. vacan, per obitum bo. me. Petri Iosephi 
Degaudenzi. ultimi illius Episcopi extra romanam curiam defuncti; favore R. P. D. 
Iacobi Merizzi, Presbyteri Comensis dioeceseos. Qui ex legitimis, catholicis, nobili- 
busque parentibus Tirani Comensis dioeceseos progenitus et quinquagesimum se- 
ptimum aetatis suae annum supergressus, dudum doctorali laurea donatus, Iudicis 

pro causis matrimonialibus, Delegati Episcopalis, ac pro seminariorum disciplina 
Deputati muneribus perfunctus, Cathedralis Comensis prius ornamentarius et huc- 
usque Canonicus theologus adlectus, tum provicarius Generalis, ac illa Sede vacante- 
Capitularis renuncialus est. Inter pro-Synodales Examinatores, ac inter Sanctitatis- 
Suae Cubicularios ad honores, atque Apostolicos Pronotarios ad instar participan- 
tium adscitus est. 

Cathedralem Ecclesiam Carpen, vacan, per translationem ad titularem Eccle- 
siam Episcopalem Amathensem R. P. D. Gherardi Araldi; favore R. D. Andreae 
Righetti, Presbyteri dioeceseos Burgi Sancti Domnini. Qui ex legitimis, catholicis, 
honestisque parentibus penes S. Columbiani paroeciam in loco, cui vulgo Cornice, 
condioeceseos Brugnatensis progenitus et octavum supra quadragesimum aetatis suae 
annum supergressus, inter Examinatores et Iudices synodales suae dioeceseos ad- 
numeratus, pro Vicarii in spiritualibus Generalis munere perfunctus, et hucusque 
Capituli Burgi S. Domnini Canonicus Theologus renunciatus fuit. 

Cathedralem Ecclesiam Collen, vacan, per obitum bo. me. Aloisi Traversi, ul- 
timi illius Episcopi, extra romanam cnriam defuncti, favore R. D. Alexandri Toti 
Presbyteri Senensis. Qui ex legitimis, catholicis, honestisque parentibus progenitus^ 

et in quinquagesimo octavo aetatis suae anno constitutus, in sacra theologia, tum 

in iure canonico dudum doctorali laurea ditatus, Archiepiscopali in seminario sacrae 
Scripturae Antecessor adlectus, nec non Censoris ecclesiastici pro libris publice 
edendis, et Examinatoris pro-Synodalis muneribus perfunctus, Parochus hucusque 
Senensis ad Sanctum Petrum, vulgo in Banchi, renuntiatus est. 

Cathedralem Ecclesiam Guastallen. vacan, per translationem ad Sedem Comen- 
sem R. P. D. Andreae Ferrari, favore R. D. Petri Respighi Presbyteri Bononiensis. Qui 
ex legitimis, catholicis, honestisque parentibus Bononiae progenitus et quadragesi- 
mum ocfavum aetatis suae annum supergressus, ibique tum in sacra theologia, tum 
in utroque iure doctorali laurea dudum donatus, Bononiam reversus deputatus fuit 
ad S. Liturgiae et Christianae antiquitatis lectiones illo in Seminario tradendas. Ar- 
chipresbyter hucusque renunciatus Paroeciae SS. Gervasii et Prolasii Plebis Budrii 
in propria archidioecesi, reorum Defensoris apud S. Officium in ipsa Metropolitana 
Curia, et Consultoris Societatis, quae à S. Infantia nomen habet, muneribus perfunctus, 
Sacerdotibus, qui piis Operis Dal Monte intendunt, adiunctus est. 

Episcopalem Ecclesiam titularem Caesaropolitan. sub Archiepiscopo Philippen, 
vacan, per translationem R. P. D. Felicis Midon ad Ecclesiam Osakensem nuper a 
Sanctitate Sua ad Cathedralis fastigium in Iaponia evectam, favore R. D. Stephani 
Porro Presbyteri Andriensis, qui etiam deputatus fuit in Auxiliarem R. D. Friderici 
Mariae Galdi, Episcopi Andriensis. D. Stephanus Porro ex legitimis, catholicis, ho- 
nestisque parentibus Andriae progenitus et in quinquagesimo quarto aetatis suae 
anno constitutus, Congregationis nobilium sub nomine Servorum Mariae Rectoris 
munere perfunctus, patrii Capituli Canonicatus prius, et hucusque quinta Prioris 
dignitate cohonestatus, inter Sanctitatis Suae intimos Cubicularios supra numerum 
adscitus est. 


SSmus Dnus Noster habuit in aula Regia Palatii Apostolici 
Vaticani Consistorium publicum pro tradendo Galero Rubro 
Rmis Cardinalibus Antonio Iosepho Gruscha, creato et declarato 
Kalendis Iunii huius anni- Aloisio Ruffo Scilla et Aloisio Se- 

piacci creatis ac declaratis die 14 Decembris huiusmet anni; 
et completo Consistorio publico, in Aedibus Superioribus sui 
Palatii Apostolici Vaticani habuit etiam Consistorium Secretum, 
in quo clausit Os de more Rmis Gruscha, Ruffo Scilla et Se- 
piacci; deinde sequentes proposuit Ecclesias: 


Ecclesiam Cathedralem de Durango, cuius Cathedrales penitus extincta decla- 
rata fuit eaque simul ad Metropoleos fastigium elevata, favore R. P. D. Iosephi 
Vincentii Salinae hactenus Episcopi de Durango, 

Metropolitanas Ecclesias Colocen, et Cacsien. invicem perpetuo canonice unitas 
vacan, per obitum clar. me. Ludovici dum viveret S. R. E. Presbyteri Cardinalis 
Haynald, ultimi illarum Archiepiscopi extra romanam curiam defuncti, favore R. 
P. D. Georgii Császka Episcopi Scepusiensis. 

Metropolitanam Ecclesiam "Vallisoletan. vacant, per obimm bo. me. Mariani 
Licháelis Gómez, ultimi illius Episcopi, extra romanam curiam defuncti, favore R. 
P. D. Antonii Hariae Cascaiares et Azara Episcopi Calaguritani et Calceatensis. 

Ecclesiam Cathedralem de Linares, a metropolitica iurisdictione sedis de Gua- 
dalaxara eam eximendo. Cathedralitatem penitus extinctam declarans, eamque simul 
ad Metropoleos fastigium elevans, favore R. P. D. Hyacinthi Lopez hucusque Episcopi 
de Linares. 

Ecclesiam Cathedralem de Antequera, cuius Cathedralitatem penitus extinctam 
declarans eam eximens a metropolitica iurisdictione Sedis mexicanae eamque simul 
ad Metropoleos fastigium elevans, favore R. P. D. Eulogii Gregorii Gillow hactenus 
Episcopi de Antequera. 

Metropolitanam Ecclesiam Strigoniensem vacan, per obitum clar. mem. ioannis 
S. R. E. dum viveret Presbyteri Cardinalis Simor, ultimi illius Archiepiscopi extra 
romanam curiam defuncti; favore R. D. Claudii Francisci Vaszary Ordinis S. Bene- 
dicti, Presbyteri Veszprimiensis dioeceseos. Qui ex legitimis, catholicis, honestisque 
parentibus in loco nuncupato Keszthely in Hungariae Comitatus Zala dicto Veszpri- 
miensis dioeceseos et in sexagesimo aetatis suae anno constitutus, Professor et Di- 
rector gymnasiorum adlectus, Ordinis S. Benedicti nullius et exempti Archi-Abbas 
sacri Montis Pannoniae, Praesul Districtus ecclesiastici Archiabbatialis eiusdem sacri 
Montis, Abbas ac perpetuus Praeses omnium sui Ordinis Conventuum per totum 
Hungariae Regnum renunciatus est. 

Metropolitanam Ecclesiam Mexican. in America Septemlrionali vacan, per obi- 
tum bo. mem. Pelagii Antonii de Lavastida, ultimi illius Archipraesulis extra ro- 
manam curiam defuncti, favore R. D. Prosperi Mariae Alarcon Presbyteri Mexica- 
nae archidioeceseos. Qui ex legitimis, catholicis, honestisque parentibus in civitate 
vulgo dicta Lemma, Mexicanae archidioeceseos progenitus, et sexagesimum quartum 
aetatis suae annum supergressus, in sacra theologia dudum doctorali laurea donatus, 
curae animarum aliquando addictus in paroeciali Verae Crucis Ecclesia, Canonicus 
prius Mexicani Capituli et hucusque Decanus, ac eadem Sede vacante Vicarius Ca- 
pitularis renunciatus, est. 

Cathedralem Ecclesiam Paderbornen. vacan, per obitum bo. me. Francisci Drobe, 
ultimi illius Episcopi, extra romanam curiam defuncti, favore R. P. D. Theophili 
Huberli Simar Presbyteri archidioecesis coloniensis. Qui ex legitimis, catholicis, ho- 
nestisque parentibus Eupenae Coloniensis archidioeceseos progenitus et in sexto 

supra quinquagesimum aetatis suae anno constitutus, in sacra theologia dudum 
doctorali laurea donatus, plurimis annis sacrae theologiae moralis ac dogmaticae, 
apologeticae, et sacrae Scripturae in universitate Bonnensi Professor renunciatus, 
inter academiae Monasteriensis Theologos, ac Sanctitatis Suae Domesticos Praelatos 
adscitus est. 

Cathedralem Ecclesiam Seepusien. vacan, per translationem ad Sedes Metro- 
politanas sibi invicem unitas Colocen, ac Bacsien. R. P. D. Georgii Csàszka; fa- 
vore R. P. D. Pauli Szmrecsányi Presbyteri archidioeceseos Agriensis. Qui ex le- 
gitimis catholicis, nobilibusque parentibus in Darócz, Comitatus Sárosiensis in dioe- 
cesi, Cassoviensi, progenitus et in guadragesimo sexto aetatis suae anno constitutus, 
Agriensi in Metropolitana Concionatoris munere perfunctus, Archiepiscopi Agriensis 
Curiam plurimis regens annis, Protocollistae et Archivarii, Consistorii Archiepisco- 
palis Secretarii et etiam Cancellarii muneribus perfunctus est. 

Cathedralem Ecclesiam Munkacsien. Ritus Graeco-Catholici Ruthenorum S. R. E. 
uniti vacan, per obitum bo. me. Ioannis Pásztelyi, ultimi illius Episcopi, extra ro- 
manam curiam defuncti, favore R. P. D. Iulii Firczak Presbyteri dioeceseos Mun- 
kacsiensis Ritus Graeco-Catholici Ruthenorum. Qui ex legitimis, graeco-catholicis, 
honestisque parentibus progenitus et quinquagesimum quintum aetatis suae annum 
supergressus, in Lyceo-Regio-Episcopali plures per annos Theologiae Dogmaticae 
Antecessorem agens. Unghvarini Directoris orphanotrophii puellarum, illiusque se- 
minari Rectoris munere perfunctus, in Canonicum actualem Munkacsiensem prius 
assumptus ac dein ad praesens usque Praepositi maioris dignitate cohonestatus est- 

Cathedralem Ecclesiam Crisien. Ritus Graeci S. R. E. uniti vacan, per obitum 
bo. me. Eliae Hranilovic, ultimi illius Episcopi, extra romanam curiam defuncti, 
favore R. D. Iulii Drohobeczki Presbyteri dioeceseos Munkacsensis. Qui ex legiti- 
mis, graeco-catholicis, honestisque parentibus in Karacsony-Falva, in Comitato Mar- 
maros in Hungaria, dioeceseos Munkacsiensis, progenitus, ac trigesimum octavum 
aetatis suae annum supergressus, in theologico seminario Ungvariensi studiorum 
Praefectus una simul Professor, atque praeparandiae Director constitutus est Archi- 
varii dioecesani perfunctus est. 

Ecclesiam titularem Episcopalem Zenopolitan. sub Archiepiscopo Seleucien. va- 
can, per obitum bo. me. Aloisii Moccagalla, ultimi illius Episcopi extra romanam 
curiam defuncti, favore R. P. D. Francisci Albini Simor, Presbyteri dioeceseos Zy- 
tomiriensis, qui etiam deputatus fuit in suffraganeum Mohiloviensem. R. P. D. Se- 
nior ex legitimis, catholicis, nobilibusque parentibus in pago Dubowiec dioeceseos 
et parochiae Zytomiriensis progenitus et quinquagesimum aetatis suae annum su- 
pergressus, in sacra theologia Candidati, atque Doctoris gradibus donatus, Canoni- 
cus ornamentarius Mohiloviensis, et Cathedralis Canonicus Luceoriae ac Zytomiriae 
renunciatus, inibi poenitentiarii Cathedralis, illiusque seminarii Professoris linguae 
graecae ac theologiae dogmaticae munus obivil. A Canonicatu ad Praelaturas scho- 
lastici ac Primicerii, seu Cantoris successive hucusque assumptus, Romam bis ve- 
niens inter Sanctitatis Suae Domesticos Antistites adscitus est. 

Ecclesiam titularem Episcopalem Pentacomien. sub Archiepiscopo Bostrensi 
vacan, per promotionem ad titularem Ecclesiam archiepiscopalem Cyrrensem R. 
P. D. Andreae Navarre, Vicarii Apostolici Novae Ghineae, favore R. D. Pauli Padilla 
Presbyteri dioeceseos Saltensis. Qui ex legitimis, catholicis, honestisque parentibus in 
loco vulgo nuncupato Iuiuy dioeceseos Salientis Argentinensi in republica et quadra- 
gesimum tertium aetatis suae annum supergressus, in sacra theologia dudum laurea 

doctorali donatu Saltensi in seminario literaturae ac theologicae facultatis Anleces- 
soris atque Rectoris munere perfuuctus, Saltensis Capituli Canonicus dignitarius 
illaque sede vacante Vicarius Capitularis ad praesens usque renunciatus est. 

Ecclesiam S. Marthae favore Raphaelis Celedón e Dioecesi S. Marthae, Aedis 
parochialis Ocana rectoris. 


Postea SS. pandidit Ecclesias provisas in forma Brevis, hoc 
est: 


Cyrenen. Archiepiscopalem titularem pro R. P. D. Ludovico Nazario Begin de- 
putato in Auxiliarem Emi. Archiep. Quebecen. 

Metropolitanam Ecclesiam ladren, vacant, per obitum bo. me. Petri Dominii Mau- 
pas, ultimi illius Archipraesulis, extra romanam curiam defuncti ; favore R. D. Gre- 
gorii Raicevic Presbyteri Ragusinae dioeceseos. Qui ex legitimis, catholicis, hone- 
stisque parentibus Ragusino in Suburbio penes paroeciam S. Andreae Apostoli pro- 
genitus, et quintum supra sexagesimum aetatis suae annum supergressus, Seminarii 
theologici centralis Rectoris, Iadrensi in archidioecesi Examinatoris et Iudicis Pro- 
synodalis, Consiliarii tribunalis ecclesiastici matrimonialis, Officialis Curiae ad 
omnia Brevia et Pontificia Rescripta exequenda, quae ad dispensationes a matri- 
monii impedimentis referuntur Capituli Metropolitani Iadrensis Archidiaconus huc- 
usque renunciatus est. 

Ecclesiam titularem Archiepiscopalem Edessen. vacant, per obitum bo. me. Tho- 
mae Michaelis Salzano, ultimi illius Archiepiscopi, extra romanam curiam defun- 
cti, favore R. P. D. Philippi e Comitibus Castracane de Antelminellis, Presbyteri 
Calliensis. Qui ex legitimis, catholicis, nobilibusque parentibus Calliensi in urbe pro- 
genitus et in quadragesimo primo aetatis suae anno constitutus, in iure canonico 
doctorali laurea donatus, Calliensis Cathedralis Canonicus ornamentarius adlectus, in 
intimum Sanctitatis Suae Gubicularium e numero Participantium assumptus, Archi- 
basilicae Lateranensis prius et hucusque Vaticanae Basilicae Canonicus renuncia- 
tus est. 

Premislien. Ruthenorum, pro R. P. D. Iuliano Pelecz, Episcopo Stanislaopolitano. 

Cathedralem Ecclesiam Stanislaopolitan. Ritus Graeco-Rutheni vacat, per trans- 
lationem R. P. D. Iuliani Pelecz, Episcopi Premislien. eiusdem Ritus, favore R. 
P. D. Iuliani Kujlowski Episcopi titularis Hephaesteni. 

Cathedralem Ecclesiam Sancti Thomae de Guayana in ditione de Benezuela 
Americae Meridionalis vacant, per obitum bo. me. Emmanuelis Philippi Rodríguez, 
ultimi illius Episcopi extra romanam curiam defuncti, favore R. D. Antonii Mariae 
Duran Presbyteri de Truxillo. Qui ex legitimis, catholicis, honestisque parentibus 
in urbe de Truxillo progenitus, et in quinquagesimo tertio aetatis suae anno con- 
stitutus, in Cathedrali de Barquisimeto Parochus prius, Canonicus dein de Mercede, 
ac ad praesens usque Decanus renunciatus est. 

Cathedralen Ecclesiam  Calabosien. vel de Calabozo in ditione de Benezuela 
Americae Meridionalis vacant, per obitum bo. me. Sallustiani Crespo, ultimi illius 
Episcopi extra romanam curiam defuncti, favore R. D. Philippi Neri Sendrea Pre- 
sbyteri dioeceseos Emeritensis. Qui ex legitimis catholicis, honestisque parentibus in 
Villa Dominae Nostrae de Altagratia, Emeritensis dioeceseos progenitus, et quadra- 
gesimum septimum aetatis suae annum supergressus, in sacra theologia dudum 

doctorali laurea. donatus, Parochus Coadiutor Ecclesiae Matricis SS. Apostolis Petro 
et Paulo dicatae adlectus, Provisor ac Vicarius Generalis et Gubernator praedefuncti 
Antistitis de Colabozo effectus, illaque Sede vacante Vicarius Capitularis ad praesens 
usque renuntiatus est. 

Sinus Viridis, pro R. D. Sebastiano Mesmer. 

Crossen, pro Iacobo Schenebach. 

Clevelanden, pro Ignatio Hortsmann. 

Cisamen. pro Carolo Mauritio Graham electo in Coadiutorem perpetuum ho- 
dierni Archiep. Plymulensis. 

Episcopalem Ecclesiam titularem Gratianopolilan. sub Archiepiscopo Gaesariensi 
vacant, per obitum bo. me. Laurentii Mariae Cordier, ultimi illius Episcopi extra 
romanam curiam defuncti, favore R. P. D. Ferdinandi Kalous, Presbyteri archidioe- 
ceseos Pragensis. Qui etiam deputatus fuit in auxiliarem Emi. ac Revmi Domini 
Francisci de Paula, titulo SS. Ioannis et Pauli, S. R. E. Presbyteri Cardinalis 
Schónbora Archiepiscopi Pragensis. R. P. D. Ferdinandus Kalous ex legitimis, ca- 
tholicis, honestisque parentibus in pago Cerny Vul archidioecesis Pragensis pro- 
genitus, et in quinquagesimo sexto aetatis suae anno constitutus, Collegiatae Ve- 
terobolesla viens is in archidioecesi Pragensi Canonicus effectus tum inter Cubicularios 
a secretis Sanctitatis Suae, tum inter Pontificiae domus Antistites adscitus est. 

Dansaren, pro Goelestino Felice Chonvellan deputalo in Viear. Aplicum. Sut- 
chuen Orientalis in Sinis. 


Post haec SSmus aperuit os de more Rmis Cardinalibus 
Gruscha, Ruffo Scilla et Sepiacci, et institum fuit pro Pallio 


Ecclesiarum - Taurinen - Mohilovien - Caietan - Rossanen - 
Gnesnen ac Posnanien - Aretin. - De Durango Colocen, ac 
Baesien. - De Linares - De Antequera - Strigonien - Mexican. 
- ladren. Iohien. - Bombayen. - Vallisoletan. 


Tandem SSmus tradens Annulum cardinalitium dictis Rmis 
Cardinalibus assignavit Emo. Gruscha titulum S. Mariae angelo- 
rum: Emo. Ruffo Scilla Titulum S. Mariae Transpontinae ac 
titulum S. Priscae Emo. Sepiacci. 

EX S. CONGREGATIONE CONCILII 


MILETEN. 


MATRIMONII 


Die 12 Septembris 1891. 


Sess. 24 cap. 1 De reform, matr. 


CMPENDIUM FACTI. Raphael Valensise domo Polistena in 
dioecesi Miletensi, brevi nuptiali tractatu praemisso, dum 29 
aetatis. annum ageret, matrimonium die 5 Augusti 1880 
Tarvisii contraxit cum Rosa Loffredo ex marchionibus Mon- 
giuffi, 22 annos nata. Eadem die expleto etiam civili actu 
coniuges vitae consortium iniverunt. 

Fertur ipsa prima cohabitationis nocte vir ad matrimo- 
nialia obsequia praestanda se ineptum demonstrasse. Unde 
post aliqua incassum tentata consummationis matrimonii co- 
namina, sponsi commune torum reliquerunt, quin tamen 
Raphael statim domo uxoris in quo hucusque manserat de- 
migraverit. Dehinc die 16 Septembris eiusdem anni Rosa 
virum suum coram laico iudice in ius rapuit, petens ut ci- 
vile vinculum ob illius impotentiam nullum atque irritum 
declararetur. At tarvisinum tribunal, post longam causae di- 
sceptationem, ac plurium peritorum iudiciis, actricis petitio- 
nem reiecit sententia diei 16 Aprilis 1887. Quae tamen sen- 
tentia Venetiis postea in gradu appellationis, aliis habitis 
prae oculis medicorum peritiis, mense Septembri 1888 exau- 
ctorata fuit, emisso iudicio: constare de matrimonii nulli- 
tate ob mariti impotentiam. 

Fere post annum Raphael Miletensem curiam adibat pe- 
tens, ut Sedes Apostolica dignaretur concedere dispensationem 
a matrimonio rato et non consummato; cui petitioni mulier 
promisit obstaculum non ponere. 

Disceptatio Synoptica. 


DEFENSIO VIRI. Patronus viri, quum obtinuisset ab Apo- 
stolica Sede facultatem utendi testimonia adhibita in processu 
civili quoad physicum mulieris statum*, statuit se protueri 
dispensationem a matrimonio rato et non consummato. 

Hisce praemissis, quoad Raphaelis iuratum examen ani- 
madvertit, iuxta veritatem illa retractavisse quae antea sim- 
pliciter in civili tribunali asseruerat, ne sacrilegio se expo- 
neret violans iusiurandum apud ecclesiasticum iudicem. Ru- 
bore siquidem affectum aliter se gessisse refert, quia nemo 
tenetur semetipsum prodere. Ast cum hodie agatur de sacro 
ligamine, confiteri cogor, ait, nedum me non consummavisse 
matrimonium, sed neque habuisse plenam erectionem, quod 
praecedenter ad vinculi defensoris interrogationem confessus 
ipse fuerat. 

Mulier quoque interrogata retulit, virum etiam post men- 
sem assiduae curationis, consummare nequivisse. 

Utriusque coniugis examini suffragar edicit patronus 
testes credulitatis septimae manus. De his enim a iudice 
formiter interrogatis quoad veritatem ac religionem Raphae- 
lis quilibet testatur de probitate Raphaelis Valensise ; et 
pro certo tenet illum non consummavisse matrimonium. Et 
quinque alii testes declarant sibi persuasum esse et unus- 
quisque opinatur prorsus fore impossibilem animorum recon- 
ciliationem. 

Eadem orator affirmat deposuisse testes rite in Curia 
cuneensi interrogatos. Et ipsa mater mulieris dissidium at- 
tribuit impotentiae ; et censet impossibilem reconciliationem 
animorum: quod alii etiam testes confirmant. 

Nec absimiliter deposuisse memorat alios testes qui Mes- 
sanae commorantes, ab archiepiscopali Curia messanensi 
fuerunt examinati. Enarrat enim, istos sub fide iurisiurandi 
testátes fuisse non modo Rosam Loffredo religiosam esse et 
mentiri nesciam, sed etiam ipsius confessionem inniti veri- 

dicis circumstantiis, quibus tribuenda est causa animorum 
dissociationis. 

Post haec patronus ad probationes propius accedens ani- 
madvertit ad dispensationem esse quaestionem cohibendam, 
iuxta Raphaelis preces et miletensis iudicis conclusiones. 

Ac in primo sustinet orator quod actibus convalidatis ex be- 
nignitate pontificia luculenter demonstratur matrimonii incon- 
summatio, saltem ex relativa hominis impotentia. Deinde 
orator sumit exordium a notis principiis, ut posita non con- 
summatione potius dispensatio concedatur, concurrentibus 
canonicis causis. Coniuges enim non sunt una caro effecti 
quando copula non intercessit, quo in casu divinum praece- 
ptum haud urgere affirmat eo quia reapse non fuerunt duo 
in carne una. Donec ergo consummatio matrimonii abest, 
prorsus indissolubilem unionem evanescere dicit. 

Hinc S. Sedem, divini elogii interpretem in hisce casi- 
bus non exigere, ait, rigorosas probationes, quae aliunde 
requirerentur super nullitate matrimonii, et idcirco non abso- 
lutam, sed relativam sufficere impotentiam ex communi ca- 
nonistarum sententia; Ursaya fom lIL Disc. 21, n. 13 et 
passim. Rigorem igitur legis civilis veluti in casu art. 107 
cod. civilis ab ecclesia non requiri animadvertit orator, quam- 
quam post diuturnum octo annorum tempus, rem  iudica- 
tam super impotentia enatam fuisse dicat. Prudentius enim 
protuetur, se gerere Ecclesiam declarando etiam nullitatem 
matrimonii ex defectu relativae impotentiae , quod expedi- 
tius controversiam terminavisset, cum aliunde utriusque ge- 
neris impotentia tam absoluta quam relativa nullum ex- 
hibeat discrimen , sed eiusdem sit efficaciae, iuxta ea quae 
docet Sánchez D e^ matr im. lib. VIII, Disc. 53, num. 3 - 
ibi- « Sic se habet absolutum et totale impedimentum re- 
spectu matrimonii absoluti, sicut respectivum et particulare 
respectu particularis. Sicut ergo* illud dirimit omnem matri- 
monii contractum, ita hoc dirimit peculiarem. 

Haec atque alia praesenti controversiae orator applicans 
ex peritia super corpore Valensise revincere satagit omnia 

signa et characteres impotentiae relativae citra controver- 
siam reperiri, licet super absoluta impotentia nec affirmare, 
nec negare aliquid doctores audeant in relata peritia. Quae 
omnia pondus maximum habere deducit ex experimento seu 
arena talami, ubi reapse Rosam, totis inspectis votis, vir- 
ginem intactam permansisse, si illum audiamus, archiatri 
contestantur. 

Medicos vero qui genitalia Raphaelis Parthenope inspe- 
xerunt adinvenisse, censet, omnia signa et characteres qui- 
bus revera confirmanda fuisset eiusdem antecedens impoten- 
tia. Istis enim haud ignotum fuisse putat Raphaelem con- 
turbatum in ipsa novitate coniugii, post inutilia conamina 
consuluisse medicos Ohiaron Casoni, et Paris, qui coram 
iudice declaraverunt: eumdem questum fuisse de impotentia 
quae originem duxit ab aetate sua viginti annorum. 

Declararunt etiam perdifficile esse, illum posse fieri aptum 
copulae in futuro tempore; nihilominus, observat orator, eos, 
propter externam corporis Raphaelis structuram explicitum 
super impotentia iudicium haud fuisse ausos proferre. Quod 
tamen iudicium ipse minime probare videtur, eo quod mul- 
tiplices peritias quoad Rosae virginitatem medici negligen- 
tes, animadvertere noluerunt, num machina exterius perfe- 
cta, suo munere fungeretur. 

Ac reapse quoad experimentum thalami peritos medicos 
sive in diagnosi, sive in conclusionibus, Rosam virginem 
recognovisse autumat patronus. Quibus, praeter alios, affir- 
mat cohaerere archiatrum Filippi. 

Neque huic super virginitate aliquid obstaculi opponi 
posse autumat, si primi periti a peritioribus confutati, dum 
ipsi omnia signa virginitatis agnoverunt in muliere, nihilo- 
minus aliquam laesiunculam in hymene invenerunt. Produ- 
ctis enim aliis peritiis, orator ostendere nititur ex nativa 
origine laesionem congenitam fuisse. Quod auctores et ve- 
teres ac recentiores admittunt, quos inter, Tortosa Jstitu- 
zione di medicina penale Somm. 11* 16 Puccinotti Lezioni 
di medicina legale lez. Il* n. 6. Quibus ex recentioribus, 

consonare refert Tardieu, cuius etiam auctoris argumenta 
fusius in summario reproducit. 

Nec novam esse hanc obiectionem subdit, quippe S. Con- 
gregatio nihilominus aliquando dispensationem consuluit in 
quibusdam controversiis, ubi huiusmodi laesiones et rimulae 
opponebantur, veluti in /anuen.  Dispensationis matrimonii 
rati et non. consummati 9 lunii et 22 Sept. 1866* nec non 
recentius in P r aten. 29 Maii 1869 * quarum causarum spe- 
cies, et physicorum inibi adductas rationes patronus expedit. 

Ceterum putat in calculo esse habendas rationes et de- 
cidendi motiva, quae protulit Venetiarum appellationis tri- 
bunal, quibus perpendisse enarrat statum virginitatis Rosae 
comparative cum impotentia viri, non vero in abstracto. 

Quae decidendi motiva omnino congruere putat orator 
cum theoriis in hac S. Congregatione sancitis. Sane vero 
apud canonistas quando agitur de impotentia, ex generali 
regula censendam esse dicit semper perpetuam et praece- 
dentem : Engel Lib. IV* decret, tit. 35* n. 9. Reinffenstuel 
cit. lib. tit. 15* n. 29: praesertim si mulier statim in no- 
vitate coniugii conquesta fuerit. Mascardus De probat, con- 
clus. 1229* Quas doctrinas universali criterio complectitur 
Ursaya part. 1* disc. 12, n. 248* ubi sic, quando matrimo- 
nium consequi nequit finem suum, concludit: « in dubio 
potius contra matrimonium respondendum est, ne inducta in 
favorem retorqueantur in odium contra omnes iuris regulas, 
de quibus Sánchez De matrim, lib. 7* disp. 103 * nm. l. 
In dubio favendum esse valori matrimonii procedit quando 
matrimonium potest suum consequi finem, nimirum bonum 
prolis, aut fornicationis vitationem, ubi coniux est impotens, 
sed utroque fine frustratur. » 

Et quoad perpetuitatem refert, eumdem auctorem, plu- 
rimis cumulatis auctoritatibus, ostendere validissimam in- 
trare iuris praesumptionem, quod eadem inhabilitas quae ei 
inhaesit de tempore praeterito, inhaereat nunc de praesenti 
et magis augebitur in futuro iuxta vulgatum adagium: « qui 
non est hodie, cras minus aptus erit. » 

Difficultates porro, quas tarvisinam sententiam super ab- 
soluta impotentia non item relativa deprehendisse affirmat 
orator, ex iuvenili aetate et ex apparenti corporis organica 
confirmatione, nihil contra factum evincere autumat. Dato 
siquidem et non concesso hominem  spermatorred infectum 
et viribus destructum regulari corporis structura esse prae- 
ditum, idcirco non expelli adurget intrinsecum impotentiae 
vitium. Atque in hanc sententiam doctores unanimi sententia 
convenire memorat, et passim ipsam S. Congregationem; 
Cocchius in  discept, physic.  anatom. $ 4. Marchangelus 
Diss. phy. med. $ 6, atque inter ceteros Barzellotti Medi- 
cina legale cap. lII* lib. l. 

Quas doctrinas patronus corroborat exemplis quae refe- 
runtur in thesauro resolutionum, inter quae Neapolitana 
matrimonii diei 24 April 1858 inter Ioannem De Rosa et 
Antoniam Volpicelli, quorum coniugium dispensatione solu- 
tum fuit, vetito transitu loanni De Rosa ad alias nuptias 
inconsulta S. Congregatione ; quamvis homo praeditus esset 
formis herculeis et artis inspectores eumdem appellaverit 
exemplar viripotentiae. 

Attamen quamvis peritorum iudicium et resiudicata de- 
ficeret, nihilominus impotentia viri et consequenter matri- 
monii inconsummatio morali revinceretur certitudine, iuxta 
patronum, sequentibus rationibus, quas ita enumerat: 1. Non 
certe per locum, ait, in diebus melitae lunae petitur con- 
silium a physicis ad recuperandas vires pro connubiali coitu, 
2. Nec similiter pharmaca recipiuntur cantaridinae et pho- 
spori sub forma « di confettini » quae pharmaca et consul- 
tationes a medico exquisitae maximum probationis genus a 
doctoribus reputari, affirmat ad monitum  Ursayae tom. I 
disc. 12. 3. Non aliter agunt qui se potentes existimant. 
Hisce adiicitur 4. moestitia Raphaelis in ipsa nuptiarum 
solemnitate, quando nimirum desponsatorum animi ad hila- 
ritatem, et laetitiam excitantur. 5. Demum iurata, et sin- 
cera utriusque confessio, praesertim cum nemo sit mendax 
in sui perniciem. Coscius enim docet De sep. thori lib. IIl, 

n. 156 quod si adminicülala confessione constet, cui acce- 
dat iurata septimae manus concors fides, necessaria non est 
corporum inspectio; quod eruit ex cap. Proposuisti, nec non 
confirmari tenet resolutionibus S. Congregationis in S. An- 
drien. 26 Apr. 1786, et lanuen. 27 April. 1844. Creden- 
dum idcirco esse orator inquit Raphaeli, et Rosae quando 
coram Deo ex conscientia fatentur non potuisse consum- 
mare. Concludit igitur quod omnes circumstantiae antece- 
dentes concomitantes ac consequentes inducunt moralem cer- 
titudinem, quae in humanis evidentiae aequiparatur, prae- 
sertim quia validissima est mulieris depositio, quae, ut ait 
Card. Cosci, in arena thalami coniugalis est perita, et pe- 
ritior. Haec siquidem Deum in testem invocans, iuravit rati 
confinia non excessisse matrimonium. 

Ad hoc revincendum orator, praescindendo a quibuscum-- 
que insolitis remediis, quibus impotentia mederi valeat, ad- 
ducit resolutiones S. C. C. quibus propter moralem persua- 
sionem dispensatio concessa fuit, inter quas dGandaven. 17 
Dec. 1843* Parisien. 28 Martii 1851 et 26 lunii* 1857* 
Casnadien. 6 lunii 1863. Ac nuperrime notissimum esse 
memorat quod eodem moralis certitudinis criterio in Ter- 
gestina — matrimonii 1876 * et nuperrime in  Wladislavien. 
diei 15 lunii et 14 Decembris 1889* dispensatio a matri- 
monio rato et non consummato concessa fuit (1). 

Loquendo de causis dispensationis a matrimonio rato, ait ; 
quamquam non iam leviores causas, sed gravissimas concur- 
rere in casu, vel ipsummet Episcopum testari, adnotat, con- 
clusione : « Quod vero in hac de qua agimus causa rationes 
a iure quaesitae extent, ut a Summi Pontificis oraculo, ma- 
trimonii rati et non consummati dispensatio peti possit, 
facile colligitur cum ex civili sententia, quae matrimonium 
coram gubernio celebratum  antiquat; tum ex gravissimis 
dissidiis, quae procul dubio exorirentur, si matrimonii vin- 
culum adhuc extare deberet. » 

Atque huic favorabili Curiae Episcopalis voto concordare 
subdit testium depositiones, qui inter causas dispensationis 

Acta, Tom. XXIV. fase. CCLXXXII. 22. 

animorum discordiam adducunt. Posita invincibili animi aver- 
sione nusquam in posterum matrimonium consummabitur, et 
in hoc dubio facilius dispensatio concedi solet « ea viva ra- 
tione, quia in his terminis dispensatio proprie ac rigorose 
non est talis, sed est potius prudentialis administratio iu- 
stitiae, quam supremum decet Principem, intrinsecam ma- 
trimonii nullitatem declarando sub alio magis honorifico, et 
expedito titulo dispensationis. » De Luca, De matrim. Disc. VII* 
num. 7j et Ursaya tom IL disc. VII per totum S. Con- 
gregatio in Corduben. 20 Sept. 1840 etc. 

Dubium vero circa valorem sacramenti maximi ponderis 
esse contendit orator quale adamussim reperiri dicit in cor- 
pore, quod est materia circa quam consensus et forma sa- 
cramenti versatur; quandoquidem in dubio ineptae materiae 
non accedit verbum ad elementum ut fiat sacramentum. Ad 
rem Cose. cit. disc. n. 366 -ibi « Tunc enim quia agitur 
de inferendo praeiudicio, et iniuria eidem sacramento, dire- 
cte contraria procedit regula quod in dubio standum sit pro 
exclusione matrimonii ea viva ratione quia in foro externo, 
in quo iudicat Ecclesia, tolerabilius et honestius est iuxta 
disciplinam Ecclesiae matrimonium assolvere, quam nomine, 
et iure matrimonii occasionem incontinentiae praebere, et 
continuum confovere peccatum » De Iustis De disp. cit. l. 
Sánchez, Rota etc. 

ANIMADVERSIONES DEFENSORIS S. VINCULI. Matrimonialis 
vinculi adsertor bifariam animadversiones suas dispescit. In 
primo capite medicorum exppridens testimonia, refert ar- 
chiatros  Valsuani, e Cristoforis et Porro qui Mediolani 
Rosae corpus, iussu laici magistratus die 5 Octobris 1886 
explorarent, retulisse: perfectam virginitatem in sensu le- 
gali sustineri non posse in corpore Rosae Loffredo; quia 
possibile est, pro conditione in qua reperitur, ut virilis virga 
aut penetraverit aut facile penetrare posset. 

Enarrat autem, Rosam aegre peremptorium praedictorum 
medentium iudicium pertulisse, ideoque ad alios confugiens 
invenisse tandem aliquando medicos Tibone, Inverardi et 

Libero Augustae Taurinorum, medicum Filippi florentinum 
et quosdam alios, qui ut Rosae suffragentur, modo statum 
quaestionis immutare videntur. Sed hoc inepte factum esse 
eenset, cum mediolanenses periti physicam Rosae virginita- 
tem haud negaverint, eius deflorationem ex unius tantum 
virginitatis signi deficientia admitientes. Insuper eosdem 
medicos a praefata mediolanensium peritorum scripta rela- 
tione, quam examinant, verba quae causae nocent, pro lu- 
bitu expungere adnotat. 

Verum haec relinquens, putat vinculi defensor potius ea 
esse animadvertenda, quae retulerunt medici qui Raphaelis 
Valensise corpus exploraverant, scilicet archiatri Oaminiti, 
Cardarelli et De Crecchio qui mediolanensem relationem ad 
trutinam revocantes ita concludebant: clarum esse, ex forma 
hymenis Rosae Loffredo haud licere 'deducere eius virgini- 
tatem physicam, de qua quaestio est, quia notae anathomi- 
cae omnino desunt; quum facile sit in eius hymene intro- 
ducere digitum qui uterum pertingat. 

Post haec loquens de physica inspectione Raphaelis, 
quam, uti superius innuit, laicale tribunal tribus praefatis 
neapolitanis peritis commisit, dum dolet enim illicitis adhi- 
bitis mediis illos suo munere functos esse, valde in pretio 
eorum conclusionem habendam esse existimat. Sane haec 
scribebant: constitutionem organicam Raphaelis, et confor- 
mationem genitalium eiusdem eam esse ut non liceat eum 
praesumere ineptum ad coitum. 

Etenim non sufficit impotentiae Raphaelis praesumptio, 
sed ea omnino est in themate adstruenda, praesertim eo quia 
matrimonii inconsummatio ex Rosae inspectione probari ne- 
queat. 

Verum et facta, quibus innixi neapolitani medici impo- 
tentiam Raphaelis praesumebant, commentitia esse validita- 
tis defensor putat. 

Nam die 26 Maii 1890 in curia miletensi coram eccle- 
siastico iudice Raphael Valensise interrogatus a matrimonii 
defensore: an ante matrimonium initum affectus fuit sper- 


340 MILETEN. 
matoreá respondit negative. Idemque dedit responsum iudici 
laico hoc percontanti, adiecitque sese gavisum esse semper 
plena virilitate. Haec eadem confirmantur ab archiatro Lof- 
fré et a Ioanne Tigani. 

Idipsum veluti uno ore testari animadvertit propinquos, 
familiares et vicinos. Quod repetunt illius pater Michael 
Valensise, nec non alius patruus Ioseph, Dominicus Custa- 
rone, Ioseph Lombardi Oliva, aliique plures, qui etiam alios 
initos vel ineundos matrimoniales tractatus commemorant. 

In altero animadversionum capite vinculi defensor con- 
tendit, Raphaelem et Rosam sua ipsamet confessione iugu- 
lari. Recolit enim virum die 20 ianuarii 1885 coram laico 
magistratu, professum fuisse: verum non esse, per quinque 
noctes, ab inito matrimonio, frustra tentavisse actum co- 
niugalem ; quem e contra habuit perfectum ipsa prima nocte, 
post matrimonium celebratum, sed cum quadam difficultate; 
cuius difficultatis causam assignavit morbum febriculae, quo 
laboraverat. 

Quam quidem matrimonii consummationem ab ipsa Rosa 
Loffredo confessam fuisse, nec equitem Moriondo inficiari co- 
ram praedicto tribunali ausum esse defensor memorat- 

Nec minus verum censet sacramenti vindex, equiti Mo- 
rondo qui coniugali actioni adesse volebat, non autem Ra- 
phaeli Valensise imputandum esse si coniuges subsequenti- 
bus noctibus genio coniugali non indulserint: nec facile in- 
telligi potest quomodo pudica puella Rosa Loffredo vitrici 
praesentiam in negotiis huiusmodi sustinere potuerit. 

Post haec, quo in pretio habenda sint, quae Raphael 
Valensise in supplici libello Episcopo Miletensi oblato die 30 
Augusti 1890 scripsit, nec non quae coram iudice ecclesia- 
Sstico rite excussus de matrimonii inconsummatione deposuit, 
deducit defensor ex iis quae docet Innocentius III in cap. 70 
De probat.: - ibi - « Quia mulier illa de dicto T. suscepisse, 
R., de quo agitur, primitus constanter asseruit: et idem T. 
praefatae mulieris praecipue de victus instantia, ipsum suum 
filium publice recognovit, et filius nominatus communiter 

fuit et habitus ab ambobus; eiusdem mulieris postmodum 
iuramento in contrarium praestito iion est standum : cum ni- 
mis indignum sit (iuxta legitimas sanctiones), ut quod sua 
quisque voce dilucide protestatus est, in eumdem casum pro- 
prio valeat testimonio infirmare. 

Observat autem defensor quod si modo Raphael haud 
inficiari erubescit quod prius sua ipse voce dilucide prote- 
status est, id ex eo fieri quia ex hac agendi ratione con- 
spicuum sperat emolumentum, cum iuxta vulgatissimum 
adagium « nil fit sine ratione sufficienti. » Hinc defensor 
timet, per praesentem actionem Raphaelem velle lucrum ca- 
ptare, scilicet dimissa quam odit uxore, alias sibi nuptias 
conciliare. Verum monet sacramenti vindex, dato et non 
concesso, ut ipse asserit, quod ineptus fuerit ad coeundum cum 
Rosa Loffredo, ineptus ad opus eo magis erit in futurum, 
teste ipsius patrono affirmante: « Qui non est hodie, cras 
minus aptus erit. » Nec confugere potest ad relativam im- 
potentiam, de qua periti alte silent. Nam in confessis esse 
dicit Raphaelem insatiabili voluptate per integram saltem 
noctem Rosae amplexibus deliciatum fuisse, nec Rosae geni- 
talia ea esse quae obstaculum pararent. Unde concludit de- 
fensor, quod si Raphael cum Rosa haud coivit, quod a ve- 
ritate alienissimum putat, neque cum vidua coire unquam 
poterit. 

Tandem adest Rosae confessio facta vitrico suo, equiti 
Moriondo, quam minime veram existimat defensor. 

Septimae manus testimonium haud ad trutinam revocat, 
quoniam testes nihil viderunt nihilque audierunt tempore 
non suspecto, et quoniam censet, fidem coniugibus habendam 
satis superque EE. PP. ex his quae disseruit posse dime- 
tiri. Praeterea nil addit de causis dispensationis, quia cum 
fundamentum dispensationis, scilicet inconsummati matri- 
monii deficiat, inutile esset ulteriorem disputationem insti- 
tuere. 

Quibus animadversis, propositum fuit diluendum sequens 

Dubium 


An sit consulendum | SSmo pro dispensatione a  matri- 
monio rato et non consummato (in casu. 

RESOLUTIO. Sacra C. C. re disceptata sub die 12 Septem- 
bris 1891 censuit respondere: Affirmative* vetito tamen vira 
transitu ad secundas nuptias* inconsulta S. Congregatione* 


LUCANA 


SACRARUM FUNCTIONUM 


Die 12 Decembris 189]. 

Sess. 21 cap. 7. De reform. 

COMPENDIUM FACTI. In oppido Viareggio intra Lucanae 
archidioecesis fines extat parva ecclesia Deo sacra in honorem 
B. Mariae Virginis ab Angelo salutatae, quae primitus paroe- 
ciale templum Principi Apostolorum dicatum perhibetur. 

Ibidem sedem a plurimo tempore obtinet pia quaedam so- 
dalitas eiusdem SS. Virginis titulo condecorata; cui sacra 
aedes die 14 Augusti 1667 una cum summa scutatorum 50 
et onere illam reficiendi a Lucensis Reipublicae moderatori- 
bus concedebatur. Hoc eruitur ex libro decretorum publici 
consilii, nec non ex publico instrumento diei 5 Octobris 1667, 
in quo iidem moderatores dabant praefatae soliditati usum et 
commodum dictae Ecclesiae ad colendam et persolvendam pie- 
tatem fidelium erga Virginem SSrham ab Angelo s alutatam, 
hac tamen addita declaratione, quod per eiusmodi usus con- 
cessionem praeiudicium non inferatur dominio quod permanere 
debet apud dictos publici Consilii moderatores. 

Quo iure ita egerit consilium, et an reapse apud reipu- 
blicae moderatores ecclesiae proprietas et dominium consiste- 
ret haud perspectum est. Siquidem et nonnulla iura in eam 
habuisse videntur fratres minores S. Francisci strictioris ob- 
servantiae, qui in templo S. Antonii eiusdem oppidi a remoto 

tempore curam animarum exercent. Extat enim in libro pasto- 
ralis visitationis Praesulis Martini Guinigi anni 1726 fol. 250, 
documentum quod ita se habet: Die 24 Martii 1621 institu- 
tum fuit Sodalittum SSmae Annuntiationis, et apud Patres 
permanet ius parochialitatis in dicta Ecclesia ; quae uti talis 
dicata erat S. Petro; quo etiam nunc praedicto die patres se 
conferunt ad explendam missam cum cantu,, ad primas et se- 
cundas vesperas absque ullo emolumento per Sodalitium sol- 
venda, ad protuendum ius paroeciale, dum Sodalitium solum 
habet usum, ceu constat ex contractu publico. 

Extra controversiam poni posse videtur, fratres minores 
S. Antonii per duorum saeculorum lapsum munus cappellani 
confraternitatis obiisse, ac proinde fere omnes- sacras functio- 
nes in ecclesia SS. Annuntiatae eorum ministerio fuisse pe- 
ractas. Unde in piae sodalitatis legibus anno 1832 a civili 
auctoritate approbatis Capite XXII $ 140 haec statuebantur: 
quoniam explere omnes sacras functiones nostrae Ecclesiae 
pertinet ad Patres nostri Coenobii s. Antonii de Padua, sic 
ob incommodum ad id explendum percipienda a Sodalitio emo- 
lumenta quae sequuntur. Nihil quoad hoc innovatum fuisse 
apparet usque ad annum 1857, quo tempore concertationibus 
inter fratres et confraternitatem patuit via, ex quibus postea 
plures enatae sunt controversiae, quarum pars, elapsis annis, 
etiam coram S. CC. deductae fuere. Attamen franciscales 
patres sacra ministeria in ecclesia SS. Annuntiatae obire per- 
rexerunt usque ad annum 1887, quo confratres, capta occa- 
sione haud expleti muneris in festo Purificationis B. M. V. 
ilos ab officio removendos decreverunt. 

Verum guardianus coenobii S. Antonii ubi de confratrum 
deliberatione certior fuit effectus, illis significabat: hanc no- 
stram religiosam familiam ius habere explendi in Ecclesia 
SSmae Annuntiationis aliquas functiones per dies determinatos 
infra annum ; et huic iuri nullimode nuncium mittere velle; 
quinimo curabit ut hae functiones maximo decore expleantur 
ad gloriam Dei. Cohaerenter ad haec, ad venientibus bachana- 
lium diebus, quibus in ea ecclesia nonnullae sacrae functiones 

ex iis quae guardianus indigitabat, solent expleri, parochus 
aliique fratres S. Antonii ad parvum B. Mariae templum ac- 
cesserunt ut illas peragerent. Id tamen vetuerunt confratres; 
ac inde graviores efferbuerunt contentiones, in quibus et po- 
litica auctoritas a fratribus, ut sodales narrant, invocata se 
haud absque fidelium scandalo immiscuit. Tunc res a guar- 
diano et a parocho S. Antonii coram archiepiscopali curia 
deducta fuit, in qua postquam partes sua iura et allegationes 
edidissent, Vicarius generalis pluribus attentis die 20 Ianua- 
rii 1889 decernebat: reverendum Superiorem Min. Reforma- 
torum de Viareggio, et Parochum s. Antonii de Padua in 
Viareggio esse in quasi possessione exercendi sacras functio- 
nes in Ecclesia SS. Annuntiationis in Viareggio die festo 
SS. Petri et Pauli, SS. Annuntiationis, ultimis tribus die- 
bus bachanalium, et peragendi absolutiones die secunda No- 
vembris cuiuslibet anni, sicut fecerunt usque adhuc, ideoque 
declaramus Revmos Patres redintegrandos esse in quasi pos- 
sessionem explendi dictas sacras functiones dictis diebus, et 
Sodalitium teneri ad non exturbandam hanc quasi possessio- 
nem. A qua sententia deinde officiales Confraternitatis ad 
S. C. C. supremum iudicium provocaverunt. 


Disceptatio Synoptica. 


DEFENSIO SODALITII. Hic sodales impugnare coeperunt su- 
perius allatum documentum ex libro S. Visitationis anni 1726 
depromptum, cui praesertim sententia niti videbatur, ac illud 
adulterinum proclamantes integrum librum esse Romam de- 
ferendum petebant. Archiepiscopus qui iampridem suae curiae 
tuebatur decretum, iterum rogatus haec ulteriori epistola ad- 
debat: « Litteris ab E. T. Rma die 28 p. e. Octobris datis, 
novam iliis adnexam petitionem pro parte Sodalitii B. M. V. 
ab Angelo salutatae oblatam legi ac notam feci officialibus 
huius Curiae, qui una mecum, dolentes mirantur quomodo 
orator iniuria, qua nulla gravior, eamdem curiam apud S. C. 
impetere ausus sit; idque eo magis quod ipse ignorare non 

potest votum, cuius authenticum exemplar heic adnecto exa- 
ratum a viro perito, qui missus a Sodalitio inspexit in hac 
Curia libros in quibus acta Visitationis Archiepiscopi Guinigi 
descripta sunt. Ceterum paratus iussa facere istius S. C. hoc 
unum petere audeo ut, si dicti libri ad S. C. sint transmit- 
tendi, expensae ab oratore solvantur. Quae quidem expensae 
haud leves erunt, quia necessaria securitas postulat ut spe- 
cialiter deputetur aliqua persona, quae Romam petens eosdem 
libros secum deferat et post examen huic Archivio restituat. ? 

Sodales confraternitatis B. M. Virginis ab Angelo saluta- 
tae etsi ab oblata petitione ad examen revocandi penes S. C. C. 
libros Visitationis Archiepiscopi Guinigi desistere videantur, 
attamen deprompti documenti authenticitatem mordicus de- 
negant, exhibendo ad hoc iudicium cuiusdam publici notarii, 
nec non aliorum qui una simul cum cappellano sodalitatis li- 
brum inspexerunt. His addunt declarationem cuiusdam reli- 
giosi viri Congregationis a Matre Dei. 

Quoad vero periti relationem, de qua in suis litteris Ar- 
chiepiscopus loquebatur, illam infirmare autumant asseren- 
tes illum scribam esse in cognitione paleographiae minime 
versatum, ac praeterea alias coram testibus documentum illud 
adulterinum proclamasse. Ceterum et verba documenti falsita- 
tem edicunt innuere, qui ad tabulas publici notarii provocant, 
quae contra receptam praxim haud designantur, et iura affir- 
mant quae a concessione facta anno 1667 a Reipublicae mo- 
deratoribus excludi videtur. At dato parumper documentum 
de quo agitur omnes authenticitatis characteres praeseferre, 
haud tamen inde esset inferendum, ut Vicarius generalis de- 
crevit, fratres minores S. Antonii esse in quasi possessione 
peragendi plures sacras functiones in templo SS. Annuntia- 
tionis. Etenim ibi sermo tantum fit de festo S. Petri, ac 
proinde aptari posset legis dispositio, quae observantiam de casu 
ad casum, de loco ad locum, et de persona ad personam extendi 
prohibet, iuxta ea quae Doctores unanimiter tradunt, quos 
inter De Luci De Benef. disc. 29 n. 23* Pitonius Discept. 
Eccl. discept. 59 n. 20 etc. 

Allato insuper documento ius paroeciale fratrum minorum 
asserenti opponunt sodales nonnulla excerpta ex opusculo ca- 
nonici Guerra, cui titulus: // Papa Pio VII in Viareggio 
nel 1809 e nel 1615 in lucem edito anno 1877, ubi haec 
referuntur: ecclesia haec dicata erat s. Petro; et Respublica 
Lucensis ibi manutenebat Sacerdotem ad assistentiam spiritua- 
lem militaris praesidii et civium. Verum iurisdictio paroecia- 
lis pertinebat ad Ecclesiam plebanam de Elice. Ecclesiam 
Ss. Annuntiationis in paroeciali iurisdictione « di Pieve a 
Elice » comprehendi, demonstrari contendunt ex eo quod usque 
ad diem 9 Martii 1661, in hac postrema paroecia et in alia 
vulgo Corsanico sacrae regenerationis lavacrum suscipiebant 
omnes qui in oppido Viareggio vitae limen attingerent. 
Nec validius argumentum censent sodales ex eo peti posse 
quod per longum annorum lapsum fratres S. Antonii omnes 
sacras functiones, inter quas et illas de quibus controverti- 
tur, in ecclesia B. Mariae ab Angelo salutatae explere con- 
sueverint.-Siquidem id explicant enarrantes, remoto tempore 
tantum franciscales sacerdotes in oppido Viareggio adfuisse, 
ac proinde sodales, ne sacris destituerentur, debuisse ad illos 
necessario confugere. Factum vero quasi possessionis exer- 
cendi in praefato templo sacras functiones tribuendum esse 
non iuri paroeciali, sed muneribus cappellani, pluribus osten- 
dere satagunt. Ac in primis memorant contra ea quae in 
documento ex libro Visitationis desumpto asseruntur, fratres 
s. Antonii mercedem pro praedictis functionibus peragendis 
recepisse, ut in legibus confraternitatis typis impressis an- 
no 1833 legitur cit. cap. XXII n. 140. Quae ipsa repe- 
tuntur in posterioribus legibus et pluribus loquendi formulis 
confirmantur, quae sive in iisdem legibus, sive in statuto 
pro cappellano, piae sodalitatis ab Archiepiscopo anno 1883 
confirmato, inveniuntur. Insuper et verba esse perpendenda 
censent, quibus relate ad sacras functiones tum sodales cum 
ipsi fratres in pluribus epistolis usi fuerunt, ex quibus de- 
sumi dicunt praedictas sacras functiones a fratribus minori- 
bus, quatenus cappellani confraternitatis erant, fuisse per- 

actas. Id praecipue eruitur ex epistola guardiani coenobii 
s. Antonii diei 23 Augusti 1882 ad sodalitatis priorem mis- 
sa, in qua, perpenso incremento sacrarum functionum con- 
fraternitatis, nec non fratrum minorum defectu aiebat : co- 
gimur capere resolutionem praestandi Sodalitio servitium, ope- 
ram tantum quae iamdiu praestabatur ^ Haec erant onera 
Coenobii aut religiosi funetionantis, et his tantum per nos 
fiet satis. 

Iamvero cum sacra ministeria et nominatim illa circa 
quae sententia lucana versatur uti obligationes adnexas mu- 
neri cappellani ab ipsis fratribus tempore non suspecto reco- 
gnitae fuerint, pergunt confratres, nihil superest nisi ut di- 
camus obiectam quasi possessionem minime existere. Agitur 
enim de actibus facultativis a confraternitate positis, quibus 
exploratum est praescriptionem induci non posse, ut tradunt 
Vesembacius in Panel, lib. 41 tit. 3 num. 10; Bartolus in 
Il cum notissimi Cod. de praescribi. 30 annor. Abbas in 
cap. Quoniam $ ult. ut lite cont. etc. Quamobrem haud 
absonum videretur concludere quod si ad eas sacras functio- 
nes obeundas in themate fratres minores ex liberalitate con- 
fraternitatis admissi fuerunt, id modo in piae sodalitatis 
damnum suorumque iurium imminutionem minime vergere 
debet, cum ex continuata possessione nullum ius contra con- 
cedentes possit oriri ex doctrina Ulpiani 7. 2 ff. De Pre- 
cario. 

Denique etiam in damnata hypothesi quod ius aliquod 
parocho et fratribus s. Antonii competere posset, illud amis- 
sum modo censendum esse sodales tuentur ex eorumdem fra- 
trum renunciatione. Recolunt enim, anno 1857 cum certum 
cappellanum designare vellet pia sodalitas eique nova onera 
adiicere , guardianum qui tunc coenobium moderabatur no- 
mine communitatis muneri cappellani abdicasse , ac insuper 
declaravisse religiosam familiam nuncium mittere iuribus, 
quae eidem competunt, aut competere possunt in Ecclesiam 
SSmae Annuntiationis; ac nuncium mittit cuicumque officio 
aut ministerio usque adhuc praestito dictae Ecclesiae et So- 

dalitio. Sane ex Rota decis. 777 n. 4 et 5 part 18 tom. 2 
recent, renuntians dicitur de medio sublatus, atque in rerum 
natura uti amplius non existens, ideoque ad rem renuntia- 
tam non amplius regressum habere posse. Verba autem qui- 
bus renunciatio emissa fuit tam absoluta ac generalia sunt, 
ut quamcunque restrictionem excludere videantur. 

DEFENSIO PATRUM FRANCISCALIUM. Altera sed ex parte 
quoad authenticitatem documenti desumpti ex libro S. Visi- 
tationis Archiepiscopi Guinigi animadvertenda veniunt verba 
Archipraesulis superius relata, ex quibus eruitur, peritum 
quem modo sodales reprobant ab iisdem ad libros inspicien- 
dos electum et missum fuisse. Unde praesumptio oritur, ea 
omnia quae modo ipsi adversus viri periti iudicium conge- 
runt ex eo procedi, quod ille haud ipsis favorabile votum 
exaraverit. Huius autem relationi potius quam aliorum dictis 
atque enunciatis indiciis esse fidem habendam abs re non 
videretur asserere, non modo quia peritus ab ipsa parte ele- 
ctus recusari nequit, ut tradit Card. De Luca De ludiciis 
disc. 33 n. 24, sed in specie ex facto quod confratres li- 
brum Romam suis impensis mittere detrectaverint. Post 
haec , deficientibus in probanda asserta falsitate sodalibus, 
esse locum videretur iuris dispositioni in cap. Accepimus 4 
de fide instrum. « Si vero nec venerit, nec sufficientem re- 
sponsalem miserit, ei perpetuum silentium imponatis ipsa 
ulterius arguendi. Interim autem nolumus illa privilegia va- 
cillare, sed praecipimus sententiam quae... lata est inviola- 
biliter observari. ? 

Verum equidem est in praefato documento S. Visitationis 
tantum de fratrum franciscalium interventu in festo S. Petri 
sermonem esse: at cum ibi et eorum ius paroeciale sine am- 
bagibus asseratur, et aliunde quasi possessio etiam pro reli- 
quis controversis sacris functionibus existat, hanc quoque 
eidem causae tribuendam esse autumavit Vicarius generalis, 
allata auctoritate S. Rotae Rec. p. ll Dec. 60 num. 13. 
Iuris autem paroecialis existentiam ex ipsa templi historia 
deduci Archiepiscopus putat, in eius ad S. C. C. litteris. 

Posito igitur parochiali iure religiosae communitatis 
S. Antonii super ecclesia SS. Virginis ab Angelo salutatae, 
praesumptio adesse videretur, franciscales fratres ibidem illis 
diebus sacra ministeria obiisse uti parochialia iura exercen- 
tes, non vero quatenus cappellani confraternitatis. Neminem 
enim latet, parochum privative quoad omnes circa sacrarum 
functionum exercitium fundatam habere intentionem in iure, 
non modo in parochiali ecclesia, verum etiam intra totius 
paroeciae fines. Cap. Dilectis de Capel. Monachorum c. 1* 
4. De sepulturis. Barbosa De off. parochi part. 1* c. 12* 
n. l seq. Rota Decis. 124 a num. 1l, decis. 214* n. 6 et 7 
part. 12 et decis. 231* n. 2, par. 13, decis. 225* num. I* 
par. 19. Hinc omnia in contrarium allata, quae dependen- 
tiam fratrum a confraternitate innuere viderentur, ad munus 
cappellani coarctari deberent. Cumque saecularis et pacifica 
quasi possessio extra controversiam ex ipsa sodalium confes- 
sione appareat, consequens esset illos, extante legitimo titulo, 
in hac quasi possessione esse manutenendos. Eo vel magis 
quod, ut Vicarius generalis observabat, in causa spoli ad 
spoliatum redintegrandum et titulus coloratus sufficeret. 
Inutiliter proinde sodales ad instrumentum diei 5 Octo- 
bris 1667 quo a Reipublicae Lucensis moderatoribus ipsis 
ecclesiae usus concessus fuit, confugere videntur. Omissa 
enim quaestione an Lucensis Respublica ius in praefatam 
ecclesiam reapse habuisset, certum tamen est, ad utriusque 
legis praescripta non potuisse iura laedere, quibus francisca- 
les fratres in. eodem templo potiebantur. Verba igitur con- 
fratres libere possint, et absque ulla oppositione uti praedicta 
Ecclesia, ita intelligi debent, ut per hoc iuri quaesito tertii 
praeiudicium minime inferatur, cum vulgatissimum sit rem 
inter alios actam, tertio nec prodesse, neque nocere posse. 
Frustra pariter fratres reformati censent opponi factum 
solutionis mercedis etiam pro sacris functionibus controversis. 
Siquidem haec liberalitas piorum sodalium fuit ad quam adigi 
non poterant, et qua forsan laudabile servitium ecclesiae 
praestitum rependere voluerunt. Quod etiam ex pluries ei- 


350 LUGANA 
tato libro S. Visitationis haud incongrue deduceretur per- 
pensis verbis : absque emolumento ex obligatione Sodalitii ; 
ex quibus idcirco obligatio remunerationis videtur excludi. 

Denique renuntiatio quae emissa perhibetur anno 1857 
a guardiano coenobii S. Antonii quoad sacras functiones alia- 
que parochialia iura, neque eam confraternitatem modo iu- 
vare censent. Ut enim scribit Archiepiscopus : renunciatio 
ad quam appellant recurrentes, nullimode respicit quaestio- 
nem praesentem, sed respicit tantum nuntium missum officio 
cappellani Ecclesiae SSmae Annuntiationis, quod explebat re- 
ligiosus ad id deputatus per Coenobii superiorem. Religiosa 
enim familia, ultra functiones de quibus loquitur sententia, 
dictis diebus peragendas, solebat etiam destinare religiosum 
qui in eadem Ecclesia toto anno fungeretur cappellani mu- 
nere. Huic officio Patres nuncium miserunt, ob religiosorum 
numerum imminutum , et forsan aliis de causis : ast etiam 
post nuncium missum anno 1859, explevit praefatas functio- 
nes eisdem dictis diebus usque ad annum 1887, quo extur- 
bari coepit ius eiusdem familiae religiosae. Porro compertum 
est in iure renunciationem esse stricte interpretandam; quod 
et in themate valere dicendum est, licet generalibus verbis 
fuerit expressa. Siquidem ut docet Card. de Luca tom. ]! 
Dec. Siciliae n. 120 * renuntiatio quantumvis generalis et 
amplissima restringitur ad suam causam. Cum igitur tunc 
de obeundo munere cappellani inter priorem confraternitatis 
et fratres ageretur, guardiani verba ultra rem, de qua tra- 
ctatus instituti fuerant, extendi non debent. His praeterea 
addi posset agi in casu de renunciatione, quam nec coenobii 
superior, neque religiosa familia valide emisisset, utpote quae 
ab eorum potestate minime penderet; ac proinde dato et non 
concesso quod reapse existeret, nullitate laboraret, iuxta Re- 
gulam LXIV iuris in 6. « Quae contra ius fiunt debent 
utique pro infectis haberi. » 

Quibus expositis, propositum fuit enodandum 

Dubium 


An sententia | Curiae ecclesiasticae Lucanae confirmanda 
vel infirmanda sit in casu. 

RESOLUTIO. Sacra C. C. re cognita sub die 12 Decem- 
bris 1891 censuit respondere: Sententiam esse confirmandam 
et amplius. 

Ex QuiBUS COLLIGES. I. Non probantibus assertam falsi- 
tatem, applicandam esse iuris dispositionem : « si vero nec 
venerit, nec sufficientem responsalem miserit, ei perpetuum 
silentium imponatis ipsa ulterius arguendi. » 

II. Confratres in themate non probavisse assertam falsi- 
tatem documenti desumpti ex libro S. Visitationis; hinc do- 
cumentum praedictum, cui innititur sententia curiae episco- 
palis manet in sua vi et authenticitate. 


PIS AUREN. 


DECIMARUM ET ERECTIONIS FONTIS BAPTISMALIS 


Die 29 Augusti 1691. 
Sess. 25 cap. 12 de Reform. 


COMPENDIUM FACTI. Extat Pisauri antiqua paroecialis ec- 
clesia, Deo in honorem 5S. Cassiani pontificis et martyris 
dicata, cuius rector prioris titulo honestari solet. Huic 
olim frequentior plebs regenda commissa erat, eiusque iu- 
risdictio extra civitatis moenia ad plura passuum millia pro- 
tendebatur. 

Verum cum animarum cura non posset in amplissima 
paroecia, ob locorum distantiam sive difficultatem, eá qua 
par erat diligentia, exerceri, Hieronymus Ragazzoni Famau- 
gustanus Episcopus et Apostolicus Visitator Tridentini Con- 
cilii decreta executioni demandans, anno 1574 in remotiori 
vico Boncio aliam paroecialem ecclesiam erexit, simulque 
decrevit ut, « nacta occasione, Rmus Episcopus Pisauri cu- 

raret novam parochiam erigere extra civitatem ad curam et 
provisionem animarum, quae foris et sub cura S. Cassiam 
degunt. » Cum igitur incolae pagi vulgo Roncaglia saepe 
saepius Episcopo Roberto Saxatello preces obtulissent, ut 
animabus ipsorum consuleret, eo quod tempore praecipue hye- 
mali nec possint parochiani, et maxime senes, pueri, mu- 
lieresque, ecclesiam parochialem, nisi maxima cum difficul- 
tate adire, et multoties tempore noctis, maxime ad Bapti- 
smum parvulorum, et ad salutem et viaticum | infirmorum 
sit omnino clausus accessus, et fere impossibilis aditus, 
cum portae civitatis sint clausae, et ipsis rusticis denegata 
sit aperiendi auctoritas, et ad id, ad faciliorem eorum sup- 
plicationis executionem, sponte obtulerint, se paratos esse 
novam ecclesiam in dicta eorum Villa propriis sumptibus 
aedificare; Episcopus Saxatellus anno 1578 concessit pos- 
tulantibus facultatem construendae novae ecclesiae, quam ex 
tunc in paroeciam novam erexit, aedificandi coemeterium, 
fontem baptismalem, campanile, et campanas in ea ecclesia 
ponendi; submittendo eidem curae praeter homines Villae 
Boncii, cum ipsis a Rmo Visitatore alio modo, et satis com- 
mode provisum, omnes et singulos alios degentes extra ci- 
vitatem, et qui modo sub cura et iurisdictione ecclesiae et 
rectoris sancti Cassiam sunt, dans eidem ecclesiae, et suo 
rectori omnimodam potestatem et iurisdictionem onera, et 
honores, praeter ius decimandi et recolligendi fructus de 
bonis stabilibus, quos modo dicta ecclesia et rector s. Cas- 
siam possidet et obtinet. 

Ad cuius ecclesiae dotem de consensu ac voluntate rmi 
Vincentii Marini, ecclesiae S. Cassiam moderni rectoris, dat, 
et in perpetuum assignat sextarios decem frumenti pro quo- 
libet anno, recolligendos et habendos ad communem mensuram 
publicam, per eiusdem novae parochiae rectorem de decimis 
pertinentibus ad ecclesiam et rectorem S. Cassiani a praediis 
et personis dictae novae ecclesiae vicinioribus, vel recipien- 
dis a manu rectoris, qui pro tempore erit S. Cassiani. Et 
quia Episcopus non ignorat, ecclesiam S. Cassiani opulen- 

tibus reditibus et proventibus abundare, ideo post decessum 
praesentis rectoris S. Cassiani, eidem novae ecclesiae et suo 
rectori et ministro, assignat, de decimis pertinentibus ad 
ecclesiam et rectorem S. Cassiani alios sextarios quinque 
frumenti ultra decem, adeoque in totum ascendant ad sum- 
mam et quantitatem sextariorum quindecim. 

Omnia iuxta hoc Episcopi decretum peracta fuerunt, si 
excipias fontis baptismalis erectionem, quae licet ibi permissa, 
attamen, ignota causa, ad effectum numquam perducta fuit. 
Interim in nova paroecia augeri coepit populus, atque idcirco, 
colonis auctis, decursu temporis plures silvae incultique agri 
ad frugum fertilitatem translati fuerunt. Inde factum est ut 
ad Sacramenta fidelibus exhibenda et cultum divinum cele- 
brandum unus rector insufficiens videretur, simulque quoad 
decimas no valium, vertente anno 1732, controversiae inter 
parochum loci Roncaglia et priorem S. Cassiani enasceren- 
tur. Qua de re annis 1692, 1716, et demum 1723 conven- 
tiones aliquae initae fuerant, quin tamen ad concordiam plene 
inducendam serio profitérent. 


Praeterea anno 1732 Antonius Pagini parochus loci Ron- 
caglia supremae Auctoritati preces offerebat, expostulans ut, 
ad mentem cap. Cum contingat. Quoniam nobis et cap. 
Cum statuimus 26, sibi novales decimas colligendi facultas 
fieret, ut etiam sacerdotem coadiutorem ad paroeciale munus 
adiungere sibi posset, eo vel magis quod congrua prioris 
S. Cassiani 400 scutatorum summam excederet. Tunc, fa- 
cultate habita a S. C. Episcoporum et Regularium Rescri- 
pto diei 1 Iulii 1735 et accedente executoriali decreto Epi- 
scopi Pisaurensis Philippi Spada, transactio inita fuit inter 
eumdem parochum Pagini et priorem S. Cassiani Ioannem 
Gerunzi. 

Et imprimis venia Apostolicae Sedis, perpetuo unitum 
fuit paroeciae Roncaglia quoddam beneficium sub titulo s. Ma- 
riae  dell' Imperiale, seu delle Fabbrecce, eo consilio ut in 
dicta Ecclesia s. Mariae constitueretur cappellanus seu cu- 
ratus amovibilis ad nutum Ordinarii pro tempore: curato 

huic etiam assignatus fuit aliquis proventus spectans paro- 
cho Roncaleae: Parochus vero s. Cassiani statuit dare pa- 
rocho Roncaleae etiam quinque sextarios tritici, praeter alios 
quindecim et candelas quotannis die Purificationis unicui- 
que familiae, quae e populo Roncaleae et Boncii, decimas 
Ecclesiae matrici s. Cassiani solvit. 

Parochus vero Pagini pro se et suis spondet haud peti- 
tur um aliam tritici quantitatem ultra praefatam'; etiam ti- 
tulo no valium. 

Verum deinde, sive ob animarum bonum, sive ob cre- 
bras lites inter parochum loci Roncaglia et capellanum 
s. Mariae dei f Imperiale, in hac postrema ecclesia, paroecia 
independens anno 1804 erecta fuit, imposita priorali eccle- 
siae S. Cassiani tunc vacanti, annua pensione scutatorum 65; 
ex quibus 40 in favorem rectoris Roncaglia, ceteri vero 
novo parocho S. Mariae cederent. 

Postea res ad haec usque tempora pacifice processisse 
videntur, cum nuper parochus loci Roncaglia Ioannes Ba- 
ptista Franca libellum S. C. C. porrexit, petens ut sibi de- 
cimae omnes, tum praediales, cum sacramentales in propria 
paroecia adiudicarentur, atque facultas erigendi in paroe- 
ciali ecclesia fontem baptismalem concederetur. Aiebat enim 
quoad primum: iniuste in propria sua paroecia decimas 
colligere parochum s. Cassiani per totam paroeciam, bene- 
ficiatum vero s. Barnabae, seminarium Pisaurense, et Bene- 
ficiatum Boncii unumquemque in assignata parte suae pa- 
roeciae. 


Disceptatio Synoptica. 


DEFENSIO PAROCHI RONCALEAE. Patronus parochi Franca 
orationem suam aggreditur, naturam et divisionem decima- 
rum praesertim novalium memorans iuxta Engel lib. 3 n. 1, 
2, 3 -ef L Sylva 30 $ Novalis ff de V. S. d. cap. quid 
per novalL; atque allegans verba decreti anni 1578, conten- 
dit in pago Roncaglia paroeciam omnino authonomam atque 
independentem ab ecclesia S. Cassiani fuisse erectam. Ibi 

enim parochiani rurales separati, dismembrati atque ab omni 
eura et iurisdictione prioris S. Cassiani avulsi dicuntur, at- 
que novo parocho omnimoda facultas, potestas, auctoritas, 
exercitium, cura, praeeminentia, iurisdictio, onera et hono- 
res absque ullo discrimine assignantur. Hoc posito, pleno 
alveo fluere autumat, novum parochum omnimoda iura exer- 
cere debere super suo territorio, inter quae est ius colligendi 
decimas praediales, quae illi parocho debentur, in cuius di- 
strictu sita sunt praedia, vel intra cuius fines pascuntur 
animalia; ex quorum foetura dantur. Cap. 4 De decimis, 
lib. III Decret, tit. 30 cap. 13 et 16. Cuius iuridicae di- 
spositionis ratio exhibetur, iuxta patronum, a cap. 15 eius- 
dem tit; ut explicat Engel loc. cit. n. 6: « Quod decimae 
praediales illi parocho intra cuius parochiam praedia sita 
sint persolvi debeant, ne parochiae limites confundantur et 
plurimae lites subnascantur. » Idque ex eo confirmari cen- 
set, quia parochia S. Cassiani utpote iure matricitatis su- 
per paroecia loci Roncaglia omnino carens, nullimode eas 
sibi vindicare potest. Sane adnotat, de huiusmodi matricitate 
nullam fieri mentionem in decreto dismembrationis et ere- 
ctionis novae paroeciae, a quo imo potius contrarium erui 
fas esset. Siquidem in eo facta fuit potestas fontem baptis- 
malem erigendi in nova paroecia, qua idcirco quaelibet ma- 
tricitas ablata fuit, cum haec adamussim probetur susceptione 
baptismi in primaeva ecclesia, quae vult retineri ut mater, 
ad quam omnes accedere debent, 


Insuper competere ius colligendi decimas praediales pa- 
rocho Roncaleae, ex eo eruit defensor, quia hic subrogatus 
est parocho ecclesiae S. Cassiani, ut ex decreto erectionis 
patet. Ibi enim illi omnia onera paroecialia attributa fuere, 
quibus commoda etiam respondere debent, cum irrationabile 
Sit, patronus ait, ut unus supportet onera, et alter in 
nostro territorio colligat fructus et mercedem laborum, quos 
nos sustinemus. 

At praeterea idem evincere nititur ex congruae defectu. 
Affirmat enim parocho Roncaleae, nec eam summam scuta- 

torum centum praesto esse, quam Tridentinum rectoribus 
ecclesiarum Sess. 24 cap. 13 De reform, salvam voluit. 
Sane ex deductis ad acta constare dicit, reditus annuos pa- 
roeciae pertingere ad libellas 652.08, atque has prorsus eva- 
nescere ob onera, quae opprimunt ipsam paroecialem eccle- 
siam, adeo ut eius rector summam libell. 1010.39 solvere 
quotannis teneatur. Unde actor, pluribus aliis enumeratis 
sumptibus, concludere poterat: parocho aes alienum 800 li- 
bellarum quotannis contrahendum esset. Emolumenta autem 
incerta summam vix triginta libellarum constituere, ac pro- 
inde minima esse dicit. 

Inepte vero opponi putat quod Episcopus dum novam 
erexit paroeciam reservaverit favore ecclesiae S. Cassiani 
eiusque rectoris ius decimandi et recolligendi fructus de 
bonis stabilibus, quos modo dicta ecclesia et rector S. Cas- 
siani possidet. Nam reservatio huiusmodi contra legem com- 
munem ipsi videtur, quae proinde ab Episcopo introduci non 
poterat. Assertum vero probare nititur cap 15 et l6 De 
decimis, in quibus contrarium disponitur. 

Ulterius, praedictam reservationem manifeste contradi- 
ctoriam appellat, utpote haud cohaerentem cum iuribus quae 
novae paroeciae Episcopus tribuit. Ipse enim haud videt 
quonam pacto reservatio decimarum cum omnimoda potestate, 
auctoritate, exercitio, iuribus et honoribus conciliari possit. 

Relate ad praescriptionem, recolit ex Mascardo eam lo- 
cum habere non posse, « ubi ius commune resisteret prae- 
scribens, tunc enim nunquam praesumitur titulus, ex prae- 
statione diuturna, seu ex cursu longi temporis: veluti si 
praelatus probaret se longo tempore percepisse decimas in 
paroecia alterius, ex quo ius commune resistit. De prob, 
vol. 3. conc. 1371 num. 105. In casu vero cum teneat 
reservationem appositam esse contra ius commune et iura 
parochi praescribi non posse, deficiente titulo, totam prae- 
scriptionis machinam licet immemorabilem corruere autumat. 
Lotterius De re benef. Hh 1 quaest. 24 n. 159, 160. Ur- 
saya Disc. 2 p. c. dis. 5 n. 115. 

Quod attinet ius colligendi decimas personales seu sa- 
cramentales, illud parocho competere edicit ex cap. Ad apo- 
stolicae 20 De decimis ubi decernitur: « aequum est ut illi 
ecclesiae decimae personales reddantur ab eis, in qua eccle- 
siastica percipiunt sacramenta. » Unde Engel docet: « de- 
cimas personales solvendas esse parocho sacramenta mini- 
tranti. » Lib. 3 tit. 30 n. 6. Huth. lib. 3 tit. 30 n. 2. 
Cui iuris dispositioni haud officere censet iuxta superius 
dicta, appositam reservationem, quam iterum contra ius com- 
mune, et proinde nullius valoris proclamat. 

Post haec de novalibus sermonem instituens, plura con- 
gerit testimonia, quae ipsi omni fide digna videntur, in qui- 
bus asseritur postremis hisce temporibus territorium paroe- 
ciae Roncaglia, fere tertia parte, novalibus constitui. 

Quibus positis, sustinet patronus, decimas no valium in 
themate a parocho esse colligendas, in medium prolata 
auctoritate Engel loc. cit.* qui tuetur nec illum cui a Su- 
premo Principe ius decimandi fuerit concessum posse decimas 
novalium exigere. Nam ait: « privilegia concernentia prae- 
iudicium tertii restringenda c. olim de V. S.; item quod 
privilegia non extendantur ad futura tempora concessionis 
non extantia c. /fin. de rese, partim vero cap. 2 de decim. 
in 6, ubi satis clare insinuatur, quod ius percipiendi deci- 
mas novalium debeat per speciale privilegium concedi, et 
non contineatur in iure percipiendi veteres decimas ^. Quam 
doctrinam consonam edicit tum canonicis legibus quae ha- 
bentur in cap. 13 et cap. 29 de decimis* cum etiam praxi 
et consuetudini in ea regione vigenti, ut ex quadam atte- 
statione parochi loci Monteluro demonstratum putat. 

Praeterea in decreto dismembrationis et erectionis paroe- 
ciae, ea verba patronus notatu digna censet, quibus cura 
animarum novo parocho cum omnibus iuribus tribuitur, 
« praeter ius decimandi et recolligendi fructus de bonis sta- 
bilibus quos modo dicta ecclesia et rector S. Cassiani possi- 
det et obtinet, » atque eidem assignat « proventus omnes, 
incertos, qui quomodocumque pertinent vel in futurum per- 

tiilere possunt ad ecclesiam et rectorem S. Cassiani in nova 
parochia sic erecta, » et ius decimandi vult priori S. Cas- 
siani « illaesum et intactum remanere et pertinere eo modo 
quo de praesenti est et pertinet. » Iamvero his locutionibus 
evinci autumat iura prioris S. Cassiani quoad decimas non 
posse ad novales extendi, "sed ad agros tum excultos coar- 
ctari debere, eo vel magis quod Episcopus addiderit, se haud 
ignorare prioralem ecclesiam « opulentibus reditibus et pro- 
ventibus abundare. » Quibus etiam suffragari putat factum 
augmenti [congruae a parocho habiti anno 1735, postquam 
S. C. Bpiscoporum et regularium libellum pro novalium con- 
secutione porrexit. Transactionem vero eiusdem anni, minime 
Obstare censet, nam per eamdem congrua Parochi elevata fuit 
ad viginti sextarios tritici, quorum pretium pertingere po- 
test ad sexaginta scutata; quae congruam sufficientem non 
constituunt. Cum autem in themate nulla transactio a priore 
S. Cassiani expostuletur, ad iuris tramites quaestionem re- 
solvendam patronus existimat. 

Gradum deinde faciens ad erectionem fontis baptismalis, 
ex ipsa paroeciae notione nec non ex parochi officio thesim 
suam corroborare contendit. Memorat sacramentorum admi- 
nistrationem et peculiariter Baptismi ad parochum pertinere 
ex Con. Trid. Sess. 24 cap. 13. De reform. Ferraris v. 
parochus num. 4. Barbosa De officio et pot. parochi p. 2 
cap. 16 n. l1 seq. -ibi- Quisque igitur in sua, cui subest ec- 
clesia est baptizandus, quia unus sacerdos alterius parochiae 
terminos, plebem et ius non valet usurpare. » Hinc Docto- 
res unanimiter tradere ait, baptismalem fontem regulariter 
in omnibus ecclesiis parochialibus erigendum esse. Barbosa 
de paroch. p. 2. cap 18. n. 7, Ursaya tom. 9. p. disce- 
pt. 32 et 33. Ferraris voc. Baptismus etc. Atque plura 
Concilia hanc doctrinam in praxim perduxisse refert, dum 
iusserunt singulas ecclesias parochiales propria baptisteria 
sibi construere. Nec aliter S. Rotae tribunal decrevisse in 
pluribus resolutionibus, et praesertim in Romana iuris ba- 
ptizandi 12 lanuarii 1752, n. 2. cor. Samniato ubi ait: 

« Quin imo huiusmodi ecclesiae disciplina summam habuit 
aequitatem et congruentiam, quia convenientissimum est 
omnes ecclesias parochiales suum habere fontem baptisma- 
lem, cum ita fiat, ut suus cuique pastor sacramenta admi- 
nistret. » Itemque S. C C. propensions semper animi fuisse 
memorat ad fontium baptismalem erectionem, quoties ex 
vera iustitiae causa id non prohiberetur: Unde in Urbina- 
ten. diei 15 lunii 1624 rescribi mandavit: « Censuit S. O. 
in-omnibus | ecclesiis parochialibus | debere esse fontem  ba- 
ptismalem. ^ Cui concinunt Massilien. 7 lanuarii — 1640. 
Fulginaten. | Fontis | baptismalis 22 lunii 1720. | Guardien. 
21 Maii 1735.  Viterbien. 19 Maii 1877.  Triventina — ere- 
ctionis fontis baptismalis diei 8 Maii 1886, aliaeque sexcen- 
tae causae (1). 

Porro in themate non solum convenientissimum esse au- 
tumat ut in ecclesia parochiali loci Roncaglia fons bapti- 
smalis erigatur, sed etiam veram et iustam erectionis cau- 
sam adesse. Attenta enim distantia et viarum asperitate, de 
qua municipalis auctoritas testatur , infantuli absque vitae 
discrimine praesertim hyemali tempore ad Baptismum susci- 
piendum in civitatem adduci nequeunt ceu medicus illius loci 
asserit. Cui etiam consonat obstetrix et patresfamilias loci, 
qui iisdem de causis fontis baptismalis erectionem efflagitant. 

Tandem adnotat patronus, in dismembratione paroeciae 
nominatim iuxta relatum decretum, erectionem fontis fuisse 
permissam; unde aequum quam maxime illi apparet, ut quod 
iam ab initio fuerat statutum modo tandem ad exitum de- 
ducatur. 

DEFENSIO ALIARUM PARTIUM. Verum ex; adverso non mi- 
nora perpendenda videntur. Et primo quoad decimas prae- 
diales, quae in loco vulgo S. Lorenzo a Seminario dioece- 
sano percipiuntur, illius rector, exorat ut a S. C. C mi- 
serrima sacri ephebei conditio prae oculis habeatur, et quia 
gravatur oneribus diversis. 


(1) Viter5ien. Fontis baptismalis relata fuit Vol. XL 232-, Triventina vero 
Vol. XVII, 543. 

Rector autem, ait Episcopus, beneficii S. Michaelis loci 
dei BonctOj, suas fecit rationes, quas Seminarii clericorum 
rector exposuit; quinimmo meliorem iudicat conditionem ec- 
clesiae suae, ex eo quod onus habet exercendi ex lege insti- 
tutionis curam animarum in auxilium parochi loci Firen- 
zuola. 

Favore vero parochi S. Cassiam animadvertendum in 
primis est, iuxta Card. De Luca De decimis disc. 12 n. 13, 
tunc ecclesiam aliquam proprie dici matricem comparative ad 
alteram, uti filiam, cum ex « una parochia efficiantur duae 
vel plures, quoniam prima revera est aliarum mater, dum 
ex eius territorii ac populi parte aliae efformatae sunt. » 
Nec obstare quod parochiis noviter erectis plena authonomia 
et iurisdictio cum omnibus iuribus et privilegiis fuerit tributa. 
Nam matricitatis natura non modo haud importat dependen- 
tiam alterius ecclesiae, sed potius excludit. « Omnes etenim in 
iure parochiali sunt coaequales cum omnimoda independentia:... 
ubi aliae ecclesiae ab una sint dependentes cum omnimoda 
subordinatione, tunc quamvis pro communi usu loquendi ma- 
tricis ac filiaium nomen seu terminus quoque adhibeatur, 
impropria loquutio est. » De Luca Mise. Disc. 1l. num. 3l. 
Profecto his positis in themate ex decreto erectionis conclu- 
dens argumentum contra matricitatem ecclesiae S. Cassiani 
desumi haud posse videtur. Siquidem matricitas non ex no- 
mine sed ex facto dismembrationis exurgit, cui praeterea et 
reservatio decimarum et praxis quoad collationem baptisma- 
tis plene adstipulatur. Unde nunquam huiusmodi matricitas 
praeterito tempore in dubium revocata fuit, ac pluries in 
publicis actibus et in ipso instrumento anni 1735 aperte 
enunciatur. 

Cum igitur ecclesia S. Cassiani vere matrix sit paroeciae 
Roncaglia, sequitur reservationem decimarum eius favore 
factam ab Episcopo Saxatello non modo contra ius procla- 
mari non posse, sed imo legum canonicarum dispositionibus 
apprime cohaerere. Exploratum enim est, quoad decimarum 
perceptionem, ecclesiam matricem habere intentionem funda- 

tam in iure, ut evincitur ex Rota et S. C. O. decisionibus 


apud De Luca De decimis disc. 12 n. 4 seq. disc. IO n. 9, 
IO, 12. disc. n. 3l - ibi - « quoniam stant bene simul, ut 
ecclesia filialis sit vera parochia, atque in universum habeat 
ius parochiale, et tamen matrix ius decimandi in toto vel 
in parte retineat. » 

Verba autem quibus ius decimandi illaesum et intactum 
priori S. Cassiani reservatum fuit apertissima sunt, atque 
iis tum praediales cum sacramentales decimas comprehendi 
evidenter liquet. Nec quoad novales limitatio aliqua videtur 
inducta ea loquendi formula « eo modo quo de praesenti est 
et pertinet. » Etenim cum eo temporis et ius decimandi no- 
vales totius territorii ad S. Cassiani parochum pertineret, 
etiam ius hoc integrum fuisse illi servatum licitum videre- 
tur arguere. Ea vero quae ex adverso dicuntur, scilicet in 
concessione decimarum novales non comprehendi, referenda 
sunt ad privilegium seu ad exemptionem, atque ad casum 
matricitatis minime aptantur. 

At si aliquod adhuc in themate dubium remaneret, illud 
certe dilueret et plus quam centenaria observantia, et tran- 
sactio anno 1735 ab utriusque ecclesiae rectoribus inita. 
Certum enim est, a dismembratione paroeciae usque ad nos 
decimas omnes absque discrimine a priore S. Cassiani con- 
stanter fuisse perceptas, atque post annum 1735 nullam 
huius pacificae possessionis interruptionem extitisse. Transa- 
ctio vero contrahentes eorumque in officio successores expresse 
obstringens, omnibus adhibitis solemnitatibus inita apparet. 
Sane die 1 Iulii 1734 S. C. EE. et RR. Episcopo commisit 
ut « veris existentibus narratis, postquam compererit in evi- 
dentem ecclesiae utilitatem fore cessuram, praefatam con- 
cordiam cum pactis et conditionibus supra expressis pro suo 
arbitrio et conscientia approbet atque confirmet. ^» Atque 
idcirco Antistes Pisaurensis paucis diebus post, audito prius 
promotore fiscali, sub eiusdem formulis concordiae ineundae 
facultatem concedebat. Iamvero quanta sit vis transactionis 
eruitur ex 7. 7/6 Cod. de Transactionibus, ubi legimus « cau- 

sas et lites transactionibus legitimis finitas imperiali rescri- 
pto resuscitari non oportet: » et ex iure canonico cap. 1l 
de Transad. « Statuimus ut si super decimis inter vos et 
aliquam personam ecclesiasticam, de assensu Episcopi vel 
Archiepiscopi sui, compositio facta fuerit, rata et inconcussa 
persistat. ^» Quare doctores unanimiter tradunt eam esse 
naturam iuridicam transactionis, ut aequivaleat liti finitae 
et rei iudicatae, quae pro veritate solet haberi. 

Praeterea in casu requisita pro transactionibus a iure 
non defuisse, apparet ex iis quae superius fuerunt exposita, 
cum, quidquid hodiernus parochus eiusque patronus affirment, 
certum sit factam fuisse post motam a parocho Pagini li- 
tem et haudquaquam super certo ipsius iure. Unde de illius 
valore omne dubium recedat necesse est, praesertim eum 
exemplar concordiae S. C. fuerit exhibitum, et rescriptum 
Episcopo tamquam mixto executori fuerit remissum, additis 
ilis clausulis, quae iudicium aliquod et inquisitionem ab Or- 
dinario faciendam  secumferunt. Successores autem contra- 
hentium inita transactione obstringi, saltem ob S. C. au- 
ctoritatem, quae in casu accessit certum est. Ceterum dato 
etiam et non concesso, quod aliquis defectus admissus fuis- 
set, modo ex hoc capite post tanti temporis intervallum 
concordia impugnari non posset ; Antonelli De tempor. legal. 
c. /00 n. 1l. Pax Iordanus Elucubr. divers. 1l. 14 tit. 24 
de praescr. n. 443. 


Perperam vero parochum Franca ad congruae defectum 
confugere autumat prior S. Cassiani. Percipit enim, praeter 
viginti sextarios frumenti, annua scutata 40 in numerata 
pecunia, quibus si reliqui certi reditus addantur, summa 
scutatorum 172, idest quantitas tridentina congrua maior, 
procul dubio obtinetur. 

Quod vero spectat fontis baptismalis erectionem, praemit- 
tendum est, eam ad paroeciae essentiam non pertinere, ceu 
docet Gonzalez ad reg. 8 Cancel De Luca De parochis 
disc. 37 n. l1. Barbosa De iure eccles, lib. 2 cap. 1 n. 23 
et ipsa etiam S. Tridentina Synodus innuere videtur Sess. 27 

cap. 4 De reform, distinguons inter ecclesias parochiales 
et baptismales. Haec autem est praxis S. C. C. ut ubi ec- 
clesiae baptismales adsunt, parochialibus concedi non soleat 
fontis erectio, ut fiat « distinctio matricum ecclesiarum ab 
aliis curatis, » prout legitur in Reatina urium  parochia- 
lium 14 lanuarii 1860 $ Haec et alis pluribus resolutio- 
nibus, praesertim in Guar dien. 13 lunii 1654 in Boia- 
nen. 24 Maii 1732.  Vercellen. 18 Novembrir 1747. | Ca- 
merinen. 10 Februarii 1748 etc. 

Nec valide opponi videtur in decreto dismembrationis 
inter iura novae paroeciae attributa et illud erigendi fontem 
baptismalem fuisse adnumeratum. Siquidem ex facto et con- 
sequenti observantia fas esset arguere causas extitisse, qui- 
bus ea quae decreta fuerant ad effectum non perducerentur. 
Quare post lapsum trium saeculorum praescriptio invocari 
posset, quae praesumere facit titulum meliorem de mundo 
et privilegium et contractum onerosum supponit, ad Text. 
in I]. sine scripto instit. tit. de iure, nec non cap. Super 
quibusdam 26 De verb. signi f. 

Demum rationum momenta, ob quae aliquando S. O. C. 
matricitatis iuribus derogavit, fontis baptismalis erectionem 
concedendo, in themate minime adesse dici possent. Contra 
ea enim quae, nulla accedente Episcopi approbatione, retu- 
lit parochus Franca adversantur deducta a priore parocho 
S. Cassiani, qui proinde saltem donec contrarium evidenter 
non demonstretur in sui iuris quasi possessione manutenen- 
dus videretur. 

Hisce praehabitis, proposita fuerunt diluenda 


Dubia 


I. An parocho loci Roncaglia competat ius colligendi de- 
cimas, praesertim  novales in casu, 

II. An sit locus erectioni fontis baptismalis in paroeciali 
Ecclesia eiusdem | loci Roncaglia in casu. 

RESOLUTIO. Sacra C. Concilü re discussa sub die 29 
Augusti 1891 censuit respondere: 


Ad L Negative. Ad Il. Affirmative. 


Ex QUIBUS COLLIGES. I. Matricem, relate ad filiam vel 
filias, dici illam paroecialem Ecclesiam, ex cuius territorio 
dismembrato altera vel plures constituuntur paroeciae. 

II. Matricitatem haud importare filiae vel filiarum de- 
pendentiam; quinimo omnino excludere; quia omnes Eccle- 
siae noviter erectae cum plena authonomia et iurisdictione, 
in iure paroeciali sunt coaequales; ita ut improprie loqua- 
tur qui adhibet nomen matricis vel filiae, quando Ecclesiae 
ab una sint dependentes cum omnimoda subordinatione. 

III. Hinc facili modo deprehendi matricitatem non esse 
purum nomen, sed ex facto nasci dismembrationis alicuius 
Ecclesiae; per quod altera vel plures constituuntur paroeciae 
ex parte territorii et populi ipsius. 

IV. Legi tamen canonicae cohaerere reservationem deci- 
marum favore matricis super partem vel totum territorium 
novae paroceciae omnino independentis a prima quoad ius 
paroeciale. 

V. Btenim stare potest ut ecclesia filialis sit vera pa- 
roecia, atque in universum habeat ius parochiale, et tamen 
matrix ius decimandi retineat in toto territorio vel in parte 
paroeciae, noviter erectae. 

VL Causas et quaestiones super decimis, transactionibus 
legitimis finitas, resuscitari non posse; et si compositio inter 
partes facta fuerit de consensu Ordinarii litigantium, rata 
et inconcussa persistit; et aequivalet liti finitae et rei iudi- 
catae ex unanimi consensu doctorum. 

VII. In themate eiusmodi transactionem inter partes fa- 
ctam fuisse constat; cuius concordiae exemplar exhibitum 
fut S. Congregationi, Ep. et Reg. a qua remissum fuit 
Episcopo pro executione; ideo tum ex auctoritate S. Con- 
gregationis, tum ex tanto temporis intervallo concordia im- 
pugnari non posset. 

VIII. Ius decimandi quoad decimas praediales,* et sacra- 
mentales, et quoad novales favore Parochi s. Cassiani et 
aliorum, integrum permanere tum ex reservatione Ordina- 
rli, tum ex centenaria observantia, tum ex transactione ab 
utriusque Ecclesiae pastoribus inita. 


BURGI 5$. SEPULCRI 
PROCURATIONIS 


Die 12 Septembris | 1891. 
Per Summaria precum. 

COMPENDIUM FACTI. Mense nuperrime elapso S. C. C. 
literas dabat Episcopus Burgi S. Sepulcri, exponens, in sua 
Dioecesi, sicut et in quibusdam aliis finitimis, consuetudinem 
vigere, qua Antistes sacram peragens visitationem non modo 
victualia a parochis visitatis recipere soleat, sed etiam ex- 
pensas pro vecturis ut ad paroecias accedat. Hinc de huius- 
modi agendi ratione aliquantulum modo dubitans pro suae 
conscientiae pace et tranquillitate expetit pro tempore acto 
absolutionem, quatenus indebite perceperit expensas pro ve- 
cturis ad paroecias petendas, pro se et altera tantum per- 
sona; et expetit pro futuro tempore facultatem eiusmodi 
exigendi expensarum indemnitatem. 


Disceptatio Synoptica. 


QUAE CONSUETUDINI ADVERSANTUR. Ut ea, quae huic ob- 
servantiae, ab incerto tempore inolitae, obstare videntur, 
breviter repetantur, recolendum est in primis CTridentinos 
Patres sess. 24 cap. 3 De reform, prohibuisse ne Episcopi 
visitantes « quidquam procurationis causa.... aut alio quovis 
nomine, nec pecuniam, nec munus quodcumque sit, etiam 
qualitercumque offeratur, accipiant non obstante quacumque 
consuetudine etiam immemorabili, exceptis tamen victuali- 
bus etc. » In. quo S. Synodi vetito et vecturarum  merce- 

dem comprehendi pluries S. C. C. interpretatus est, ut in 
Larinen. 12 Aprilis | 1698, in Amalphitana | 16 lunii 1699* 
in S. Marci 7 lulii 1608 et postea in Tarentina — Procu- 
rationis diei 18 Martii 1826* in qua proposito dubio: An 
Archiepiscopo  visitanti debeantur  expensae itineris equorum 
seu  vecturarum in casu; S. Congregatio respondit: nega- 
tive. Quod ipsum docet Ferraris in sua Bibliotheca canonica* 
verbo Procuratio* allegans duplicem resolutionem S. C. Epi- 
scoporum et regularium in Ventimilien. diei 21 Augusti 1606 
et in Caiacen. diei 20 Martii 1615* nec non Lucidi in ap- 
pendice tom. 1 pag. 166 regoit, edit. pluribus innixus au- 
ctoritatibus scribens: « pro vecturis et ferraturis equorum, 
*visitati procurationem praestare non adiguntur. » Si vero 
huiusmodi itineris expensae iniuste in casu perceptae fue- 
runt, consequitur Episcopum teneri ad restitutionem, cum 
absolutio ubi iuris tertii adest laesio concedi non soleat. 

QUAE CONSUETUDINI FAVERE VIDENTUR. Verumtamen pe- 
culiares rationes haud videntur deficere ad iuris rigorem hic 
aliquatenus emolliendum, quae ab ipso Antistite in suis li- 
teris enumerantur. Etenim observandum est: 1. redditus 
mensae illius haud excedere lib. 6000; et parochos haud 
rependere Episcopo cathedraticum aut similia. 2. Dioecesim 
istam constantem 135 paroeciis, esse latam et salebrosam, 
nimisque onerosum esset Episcopo quatenus deberet quotan- 
nis ferre expensas vecturarum; dum pro parochis leve eva- 
dat, qui quolibet quinto aut sexto anno id ferre debeant. 
Onera autem a gubernio imposita Episcopalibus mensis nunc 
esse importabilia. Quibus omnibus haud immerito addi posset 
recepta in dioecesi Burgi S. Sepulcri consuetudo, quae quanti 
facienda sit exploratum est in iure ex cap. 9 De consuetu- 
dine et ex millenis S. C. C. resolutionibus, quaeque saltem 
ad bonam Praesulis fidem in tuto ponendam, atque proinde 
ad absolutionis concessionem pro praeterito tempore con- 
gruenter invocaretur. 

Quibus animadversis, quaesitum est quomodo esset pre- 
cibus respondendum. 

RESOLUTIO. Sacra Cong. Concilii, re cognita 'sub die 12 
Septembris 1891 censuit respondere: Pro gratia absolutio- 
nis et condonationis — quoad — praeteritum; | quoad futurum 
negative, et exigat cathedraticum | ad formam iuris. 

Ex QuiBUS coLLIGES. I. Episcopum S.  Visitationem 
agentem aliosque de istius comitatu, nil aliud recipere posse 
a visitatis, quam victualia (1). Verumtamen ex Tridentino 
Sess. 24 cap. 3 de ref. permitti optionem dandi pecuniam 
procurationis causa, loco "victualium : dummodo una sit pro- 
curatio etiamsi plura loca eadem die visitata fuerint. 

III. Ex iure posse Episcopos exigere Synodaticum seu 
cathedraticum : idest tributum in honorem cathedrae episco- 
palis praestandum ; item ius exigendi procurationem, quar- 
tam funeralium, quartam decimationum.... 


WRATISLAVIEN. 


IRREGULARITATIS 


Die 12 Septembris 1891. 


Per summaria precum. 


COIMPENTDIUM FACTI. Hermannus natus die 15 Februarii 1865 
e patre catholico et matre protestantium haeresi adscripta, 
a presbytero catholico baptizatus, primam verae religionis 
institutionem recepit, Mox in gymnasio protestantium de- 
gens, anno 1886 in haeresim incidit eique biennium fere 
adhaesit. Cum autem Deo iuvante postea resipuisset, et ite- 
rum veritatis amore ductus, mense Augusti 1888 catholicam 
fidem esset professus, clericali militiae dare nomen, ac se 
perpetuo ecclesiae servitio mancipare statuit. Itaque theolo- 
gicis studiis animum adiecit, atque deinde Wratislaviense 
Seminarium ingressus, cupiens sacris ordinibus initiari, dis- 
pensationem ab irregularitate a Sacratissimo Principe expo- 
stulavit. Oblatae huiusmodi preces S. C. C. fuerunt in Con- 

ci) Recole Vol. XV, 81. 

gregatione diei 28 Februarii 1891, ast dimissae fuerunt re- 
sponso: Pro nunc non expedire, et interim det ulteriora 
perseverantiae — signa. 

Nuperrime vero vratislaviensis Episcopus literas S. C. 
misit, in quibus gratiam dispensationis ab irregularitate 
pro Hermanno iterum petit haec scribens: « ex illo tempore, 
scilicet ab habito S. C. responso, in Seminario degens tam 
pietati et poenitentiae, quam scientiae valde studuit et a 
praepositis seminarii ob bonos mores et studium pietatis et 
scientiae bene laudatus et commendatus requisita perseve- 
rantiae signa dedisse et dispensatione dignus factus esse vide- 
tur. Quare denuo implorare audeo, ut desideratam dispen- 
sationem super irregularitate c le nientissime concedere digne- 
tur, praesertim cum in mea Dioecesi penuria sacerdotum sit 
nimis magna. ? 


Disceptatio Synoptica. 


INDULTUM DENEGANDUM VIDETUR. Notum est quanta seve- 
ritate semper Ecclesia se gesserit cum haereticis, quos et 
civiles leges Cod. Theocl. de haer. L 9 infamia notatos plu- 
ribus poenis quandoque multabant. Qui vero in haeresim 
lapsi ad catholicam redirent unitatem priusquam in fidelium, 
communionem reciperentur se longa probatione emendatos 
debebant ostendere. Apud Labbaeum Conc. tom. 1] col. 995 
relatum est Concilium Eliberitanum decem annorum poeni- 
tentiam ab eis exegisse, quod tempus tamen Agathensis Sy- 
nodus ad tres annos, et deinde Epaonensis ad brevius etiam 
tempus contraxit. Unde in casu cum agatur de lapso ad 
Sacros ordines promovendo, benigna potius quam rigida S. 
C. C responsio diei 28 Februarii retinenda videretur, ne- 
que adhuc tempus censendum esset advenisse, quo requisita 
perseverantiae signa exhiberi potuerint. 

INDULTUM DANDUM VIDETUR. Nihilominus perpendendum 
est neminem melius quam Episcopus et seminarii moderato- 
res de emendatione et poenitentia Hermanni iudicium ferre 

posse. Veterum autem canonum disciplinam, sicut in pluri- 
bus aliis, nostro aevo hac in re, attentis peculiaribus adiun- 
ctis, benigne fuisse mitigatam. Quare praesertim ob sacer- 
dotum penuriam, quam dolet ^Vratislaviensis Episcopus, 
petitae gratiae concessio non esset forsan in diem ulterius 
protrahenda. Neque modicum tempus a prima supplicis libelli 
propositione elapsum officere videretur. Siquidem cum ex sa- 
pientissimo oraculo indubium sit, tempora multa aliquando 
brevi expleri posse, haud inficiandum esset Hermannum, 
iuxta ea quae scribit Episcopus, paucis mensibus perseve- 
rantiae signa dedisse quae S. O. C. sapienter desiderabat. 

Quibus animadversis, quaesitum fuit quid precibus esset 
respondendum. 

RESOLUTIO. Sacra O. C. re cognita sub die 12 Septem- 
bris 1891 censuit respondere: Attentis peculiaribus circum- 
stantüs, arbitrio et conscientiae Episcopi. 

NEOCASTREN. SEU RECHNEN. 


QUOAD REDUCTIONEM PENSIONIS 


COMPENDIUM FACTI. Sacerdos Dominicus Tampani oppidi 
vulgo S. Potito Ultra Dioecesis Avellinen. in vim tum Bul- 
lae Pontificiae diei 31 Maii 1839, tum regii decreti, annuam 
pensionem 50 ducatorum, seu lib. 212, 50 a quovis onere 
immunem obtinuit in titulum S. Ordinationis. 

Huiusmodi pensio reditibus Mensae tum S. Agatae G-o- 
thorum tum Acerren. primum imposita et in posterum ex 
decreto ministeriali ad mensam  Neocastren. translata, tam. 
ab Episcopo Neocastren. Hiacynto M. Barberi, quam ab ipsius 
Coadiutore Iosepho Candido, Sacerdoti Tampani ex integro 
persoluta fuit usque ad diem 31 Iunii 1889. 

Acta, Tom. XXIV. fase. OOLXXXII. 24 

Verum hoc vertente tempore^ cum Episcopus Candido ad 
sedem Isclanam translatus fuisset, ipsius successor R. D. P. 
Valensisse hanc pensionem medietate imminutam persolvere 
coepit. 

Sac. Tampani novitate perculsus, sub die 17 Augusti 1890, 
H. S. C. supplici oblato libello adivit, contra Episcopi Va- 
lensisse agendi rationem, utpote SS. Canonibus adversam, 
questum movens. 

Hoc accepto supplici libello S. C. die 19 Novembris re- 
scribere censuit : — Orator remittitur Metropolitano, qui ra- 
tione habita decreti « Cum nuperrimis » dirimat in primo 
iurisdictionis gradu; et rescriptum mox relatum  Archiepi- 
scopo Reginen. communicari iussit. 

Archiepiscopus Reginen. H. S. C. imperata faciens, con- 
troversiam examini subiecit, perpensisque rationum momen- 
tis ab utraque parte adductis, sub die 25 Martii 1891 sa- 
cerdotis Tampani recursum reiecit sententiamque Episcopo 
Velensise amicam edidit, decernens, ut ad dimidiam tantum 
partem pensio ab Episcopo Valensise sacerdoti Tampani debita 
reduceretur. 

Inimicam Archiepiscopi Reginen. sententiam aequo animo 
haud tulit sac. Tampani, qui proinde sub die 18 Aprilis ap- 
pellationem apud S. H. C. interposuit, expostulans, ut ipsa 
quovis firmitatis robore destituta renunciaretur. 


Disceptatio Synoptica. 


IURA EPISCOPI COADIUTORIS. Ád extinguendas controver- 
sias Beneficiarios inter et Pensionarios ortas, post pseudole- 
ges a gubernio italico contra Ecclesiae patrimonium latas, 
fel. rec. Pius IX decretum « Cum  nuperrimis » die 28 
Ianuarii 1871 edidit, vi cuius statutum fuit: « ut amissio 
vel diminutio redituum  Beneficiorum in communi benefi- 
clarnios ac pensionarios afficiat, nullo facto inter ipsamet 
Beneficia ipsasque pensiones discrimine, ita ut praefatis re- 
ditibus imminutis vel amissis, habita proportione imminui 
etiam pro rata debeant aut cessare pensiones etc. » 

Verum cum ex hoc decreto evenire poterat, ut Episco- 
palibus mensis praebendisque paroecialibus congrua a Conc. 
Tridentino praefinita salva haud fieret, in eodem decreto 
ipsemet Pontifex cavit ut « Cathedralibus (seu Episcopalibus 
mensis) et parochialibus pensionum oneri subiectis, illud in- 
super constitum expresse voluit, atque praescripsit ut eorum 
favore in pensionibus ab se persolvendis integra, semper 
servari debeat et incolumis esse congrua, ad formam Concilii 
Tridentini. ? 

Hisce tamen non obstantibus cum nonnullae difficultates 
deinceps obortae sint circa solutionem pensionum, quae vel 
mensis episcopalibus, vel paraeciis impositae sunt, quarum 
reditus vel mille vel centum ducata excedunt; S. H. C. die 
30 Maii 1873, respondere censuit « Praele vatis mille et re- 
spective centum reductio proportionalis pensionum ad immi- 
nutionem redituum Beneficiorum, de qua in citato decreto in- 
stituenda erit super residuo dictorum beneficiorum. » 

Hisce in iure praeiactis, perpensum fuit sententiam Cu- 
riae Archiepiscopalis Reginen. iustam, imo nimis benignam 
fuisse, ideoque in pleno firmitatis robore manutenendam. 
Quandoquidem ex iis quae Episcopus Valensisse in medium 
protulit, manifestum erumpit, reditus mensae Episcopalis 
Neocastren. a quovis onere immunes, qui olim lib. 60,295 75 
pertingebant, in posterum ad lib. 14,931 51 redactas fuisse. 
Ex qua summa, si praeleventur lib. 5,372 50, id quod su- 
perest quinta parte antiqui reditus inferius est. Hinc quisque 
ingenio suo facile percipit, pensionem sacerdoti Tampani 
persolvendam, non ad medietatem, ceu sententia Archiepi- 
scopalis Reginen. praescripsit, sed ad quintam partem cohi- 
bendam fuisse. 

Quin in aliquo pretio habenda sit difficultas a Sac. Tam- 
pani opposita; quod scilicet pensio sibi persolvenda cum ti- 
tulum patrimonii constituat, nullo pacto imminui valeat, quin 
ipse in suspensionis poenam incurrat. 

Huic siquidem  difficultati occurrit citatum decretum: 
« Cum nuperrimis ^ statuens, quod « si clericus aliquis pen- 

sionis titulo ordinatus ob huius normae solutionem sacro 
patrimonio privatus partim vel omnino remaneat, nullam 
ob id suspensionem incurrat, nec ecclesiasticis obnoxius poe- 
nis evadat. » 

IURA SAC. TAMPANI. EX parte sac. Tampani animadversum 
fuit, citatum decretum «Cum nuperrimis » ideo editum fuisse, 
ut beneficiarii et pensionarii proportionaliter damna redituum 
diminutionis sustinerent, quibus ob leges a gubernio italico la- 
tas, ecclesiastica beneficia in Italia existentia, postremis hisce 
temporibus, obnoxia fuerunt. 

Hoc semel constituto, videtur quod modo, post 20 an- 
norum lapsum, non amplius beneficiorum possessoribus li- 
ceat huiusmodi decretum denuo invocare eum in finem, ut 
pensiones adhuc reducantur. Huiusmodi siquidem propor- 
tione semel invecta, aequum et iustum esse videtur, ut ce- 
teris innovationibus aditus praecludatur, ne beneficiariis vel 
pensionariis ansa praebeatur novas lites instaurandi. 

Praeter haec perpensum fuit, praesumendum esse sum- 
mum Pontificem in conferendis beneficiis, cuiuscumque bene- 
ficii reditus et onera perspectus habere. Hinc omnino validas 
renunciandas esse pensiones quascumque ab ipso Pontifice 
impositas, nec eas imminui posse ratione decreti « Cum nu- 
perrimis — ». 

In cuius rei confirmationem adducta fuit Romana Quoad 
reductionem pensionis diei 29 Iulii 1881 ; nec non Nepesina 
diei II Augusti 1874, quibus S^ H. C. decrevit, pensionem 
a Summo Pontifice impositam integram solvendam esse, non 
obstante citato decreto «Cum nuperrimis».ad quod beneficiarii 
pensione gravati recursum faciebant. 

In themate autem, cum Episcopus Valensisse Episcopo 
Candido absque ulla distinctione vel limitatione substitutus 
fuerit, iustum esse videtur, ut Ipse pensiones omnes in ea- 
dem quantitate persolvat, qua eas Episcopus Candido ipsius 
antecessor persolvere consueverat. 

Neque quidquam facere, quod tam Episcopus Barberi, 
quam Episcopus Candido animo conceperant pensionem sac. 


NEOCASTREN. SEU REGINEN. 373 
Tampani imminutam persolvere; quandoquidem in facto est 
ipsam ex integro iugiter persolutam fuisse. 

Idque eo vel fortius in themate admittendum esse, cum 
ex una parte valde exigua sit summa quae in quaestionem 
deducta fuit; ex altera vero agatur de pensionario in gravi 
aetate constituto et indigentia presso, qui duabus sororibus 
senio confectis vitae necessaria comparare debet. 

Hisce ex utraque parte perpensis propositum fuit diluen- 
dum sequens 


Dubium 


An et quomodo sit confirmanda vel infirmanda senten- 
tia a | Curia Archiepiscopali Reginen. die 23 Martii 1891 
edita, in casu. 

RESOLUTIO. S. Congregatio Episcoporum et Regularium, 
re maturo examini subiecta, sub die 11 Septembris anni 1891 
respondere et censuit:  Attentis peculiaribus | circumstantiis, 
negative ad, primam . partem, | affirmative ad secundam et 
amplius. 


EX $. CONGREGATIONE RITUUM 


CUNEEN, rescriptum quoad annulum... .. 


Hodiernus Caeremoniarum sacrarum Magister in seminario 
cuneensi, de mandato Rmi ipsius cuneen. Episcopi, Sacrae Ri- 
tuum Congregationi insequentia Dubia pro opportuna solutione 
humillime subiecit, nimirum: 

Dubium I. An Episcopus in solemni cantu Horae Tertiae 
etiam annulum Pontificale gestare debeat? An vero, pro lotione 
manuum illo dimisso, non amplius sit ei imponendum nisi ex- 
pleta vestitione pro Missa, cum illud inducit Presbyter assistens ? 

Dubium II. In nonnullis Editionibus Pontificalis Romani 
mensa Oleorum exhibetur ornata Cruce et binis aut etiam senis 
candelabris. Cum de hisce ornamentis Rubrica sileat, quaeritur : 
an in supradicta mensa possit, imo debeat, apponi Crux cum 
candelabris? 

Dubium III. An tres ampullae Oleorum consecrandorum 
Feria V in Coena Domini expoliari debeant suis sericeis vesti- 
bus cum Episcopus incipit singularum oleum benedicere? An 
vero exui tantum debeat ampulla Olei infirmorum et Catechu- 
menorum, cum de ampulla Chrismatis dicat Pontificale: Dimissa 
ei sua serica veste, quam antea habebat 

Dubium IV. An in I Vesperis S. Iustini Martyris (14 Apr.) 
pro commemoratione Sanctorum Tirburtii et Soc. Martyrum 
facienda per antiph. Laudum, f desumendus sit ex III No- 
cturno Laetitia sempiterna etc.; prout not. Brev. Rom. edit. Ra- 
tisbonae an. 1889; an vero ex II Nocturno Lux perpetua 
prout agendum in similibus duxerunt nonnulli de re liturgica 
scriptores? 

Et sacra eadem Congregatio, exquisito voto alterius ex Apo- 
stolicarum  Caeremoniarum Magistris, ita propositis Dubiis re- 
scribendum censuit, videlicet: 

Ad I. Negative ad primam partem; affirmative ad se- 
cundam. 

Ad II. Negative. 

Ad IIL Affirmative ad I partem; quoad II, ampulla sacri 
chrismatis mappulláà involuta manere debet, usque dum, peracta 
balsami infusione, Diaconus illam tollat et sibi collo reponat. 

Ad IV. Pro enuntiata commemoratione standum praefatae 
editioni typicae Breviarii Romani. 

Atque ita rescripsit et servari mandavit die 29 Maii 1891. 


CAL CARD. ALOISI-MASELLA, Praef. 


L. ffi S. 
VINC NUSSI Seeretar. 

NULLIUS seu NONANTULANA quoad officium adhibendum 
in festo s. Hadriani III. 


Postquam per Decretum S. R. C. diei 2 Iunii hoc anno a 
SSmo D. N. Leone Papa XIII confirmatus fuit cultus publicus 
ecclesiasticus ab immemorabili tempore praestitus Sancto Ha- 
driano Papae IIL, Confessori, Rmus Dnus Carolus Borgognoni 
Archiepiscopus Mutinensis [atque Abbatiae Nonantulanae S. Sil- 
vestri Abbas Commendatarius eumdem SSmum Dnum Nostrum, 
iteratis precibus, rogavit, ut in festo praefati sancti Hadriani adhi- 

beri valeat Officium de Communi Confessoris Pontificis secundo 
loco, cum Lectionibus historicis, et Missa respondens, cum 
Orationibus propriis, quas Sacrae ipsius Congregationis appro- 
bationi humillime subiecit. Supplicibus hisce votis sua quoque 
adiunxit] Emus et Rmus Dnus Cardinalis Lucidus Maria Parec- 
chi eiusdem Sanctissimi Domini Nostri in alma Urbe Vicarius, 
expostulans ut festum memorati Sancti Hadriani Papae III Con- 
fessoris a Clero Urbis eiusque Districtus tam Saeculari quam 
Regulari aliisque Kalendario Romano utentibus, die septima Se- 
ptembris sub ritu duplici minori cum supradictis Officio et Missa 
recoli valeat. 

Quum itaque infrascriptus Emus et Rmus Dnus Card. Caie- 
tanus Aloisi-Masella, Sacrae Rituum Congregationi Praefectus, 
huiusce Causae Ponens eiusmodi preces retulerit in Ordinariis 
ipsius Sacrae Congregationis Comitiis subsignata die ad Vatica- 
num habitis; Emi et Rmi Patres Sacris tuendis Ritibus prae- 
positi, omnibus accurate perpensis, auditoque R. P. D. Augu- 
stino Caprara S. Fidei Promotore, rescribendum censuerunt: Pro 
gratia et ad Emum  Ponentem eum | Promotore — Fidei. 

Quamobrem earum Lectionum atque Orationum a praefatis 
Cardinali Ponente ac S. Fidei Promotore revisione et correctione 
peracta, Sacra eadem Congregatio, ea omnia prout huic prae- 
iacent Decreto, approbavit, atque in festo Sancti Hadriani Pa- 
pae III Confessoris a Clero Romano, Nonantulano et Mutinensi 
usurpari benigne concessit. Die 5 Septembris 1891. 


CAL CARD. ALOISI-MASELLA, S. R. C. Praef. 
L. »& S. 
VINCENTIUS NUSSI, S. R. C. Secretarius. 


BOBIEN. dubia quoad versiculum «Ora pro nobis,sancta Dei Genitrix.» 


Episcopus Bobiensis humiliter Em. V. Rmae exponit; in 
sua dioecesi usum existere, ut Benedictioni cum Ss. Sacramento 
praemittatur Rosarii recitatio et cantus Litaniarum; et duranti- 
bus Litaniis fit Ss. Sacramenti expositio. 

Cum autem a Ssmo D. N. Papa praescripta fuerit Rosarii 
recitatio cum adiectis litaniis B. M., quaeritur: 1? Ante Oratio- 
nem quae dicitur post Litanias, dicendus ne est Versiculus tan- 
tum Ora pro nobis S. Dei Genitrix, ut refertur in appendice 

Ritualis Romani, sine adiectione /f. Domine exaudi etc et 
Dominus | vobiscum ? 

2.? In casu affirmativo, cum talis sit praxis universalis, si 
in quadam dioecesi aliqua esset paroecia in qua, post f. Ora 
pro nobis, adiiceretur quoque Dominus vobiscum et Domine 
exaudi, Episcopus dioecesanus, ut melius praescriptio pontifi- 
cia adimpleatur, et uniformitas in tota dioecesi obtineatur, pos- 
set ne praescribere quod in omnibus ecclesiis suae dioecesis re- 
citetur in casu f. Ora pro nobis... tantum? 

3? Tandem tenendum ne est, tamquam norma generalis, 
quod Versiculi Domine exaudi... et Dominus vobiscum, prae- 
mittendi sint Orationi iis tantum in casibus, in quibus Rituale 
Romanum illos praescribit? 

S. R. C. ad relationem infrascripti Secretarii, propositis du- 
biis mature perpensis, ita rescribere rata est: SERVETUR RITUALE 
ROMANUM. Atque ita rescripsit et servari mandavit, die 20 No- 
vembris 1891. 


C. Card. ALOISI-MASELLA S. R. C. Praefectus. 
L. & S. 


VINCENTIUS NUSSI S. R. C. Secretarius. 


DUBIORUM quoad anniversarium consecrationis Episcopi. 


Insequentia Dubia Sacrae Rituum Congregationi pro oppor- 
tuna declaratione proposita fuerunt, nimirum : 

I. Quando anniversarium consecrationis Episcopi acciden- 
taliter impediatur festo mobili ritus Duplicis primae classis, trans- 
ferendum ne est, an omittendum ? 

II. Quando idem anniversarium quotannis impediatur festo 
ritus pariter Duplicis primae classis, quod diei affixum est, re- 
ponendum est, an semper omittendum? 

Et Sacra eadem Congregatio, ad relationem infrascripti Se- 
cretarii rescribendum censuit: 

Ad I. Negative ad primam partem; Affirmative ad secundam. 

Ad II. Affirmative ad primam partem; Negative ad secun- 
dam. Atque ita declaravit ac rescripsit die 12 Decembris 1891. 


C. Card. ALOISI-MASELLA 5S. R. C. Praefectus. 
[2 8s 
VINCENTIUS NUSSI S. R. C. Secretarius. 

EX S. CONGR. INDULGENTIARUM 


INDULGENTIAE concessae Christifidelibus occasione lubilaei episcopalis 
Sanctissimi Patris Leonis XIII. 


Beatissimo Padre 


La Commissione centrale di Roma, costituita in omaggio del 
Giubileo episcopale della S. V. prostrata al bacio del S. Piede 
espone quanto segue: 

A] lato delle opere stabilite per celebrare il fausto avveni- 
mento si é promossa eziandio P Opera della Preghiera di con- 
certo coli' Emo Card. Vicario. Nel programma da divulgarsi a 
tale scopo si raccomandano specialmente ai fedeli le seguenti 
pratiche di pietà. 


1l. Celebrazione della S. Messa in ogni Domenica dal 19 
Feb. 1892 al 19 Feb. 1893, con la Comunione dei Fedeli, recita 
del S. Rosario, breve discorso, preghiera pel S. Padre, e bene- 
dizione del SS. Sacramento nelle Chiese da designarsi dai ri- 
spettivi Ordinarii. 

2. Comunione, o sante Messe ascoltate dai fedeli d'ambo 
1 sessi. 

3. Recita del S. Rosario o in privato o in comune mas- 
simamente in famiglia. 

4. Visite al SSmo nel tempo, preferibilmente, in cui é 
esposto alla pubblica venerazione. 


Ora la medesima Commissione fa umile istanza alla S. V. 
perché si degni accordare per le suddette pratiche di pietà le 
seguenti Indulgenze: 


1l. Indulgenze parziali: 

a) di 7 anni e 7 quarantene per chi divotamente e con 
cuore contrito prende parte alla funzione settimanale mentovata 
nel num. l1. 

b) di 300 giorni per ciascuna delle tre pratiche di pietà 
indicate sopra ai num. 2, 3, 4. 

2. Indulgenza plenaria il primo giorno che avrà luogo 
la indicata funzione num. 1, purché i fedeli, i quali vi assistano, 
Si accostino ai Sacramenti della Confessione e Comunione. 

Lo scopo stabilito delle dette pratiche di pietà é quello che 
si é proposto la Commissione, cioé 


1. L'incolumità del S. Padre e l'esaltazione della S. Sede. 
2. Il buon esito dei preparativi e delle feste Giubilari. 
3. Il trionfo e la propagazione della S. Chiesa. Che ecc. 


(Versio) 
Beatissime Pater, 


Commissio centralis, Romae constituta, ut debito honore ce- 
lebrentur solemnia Iubilaei episcopalis S. Vestrae, humiliter pro- 
voluta ad osculum s. Pedis, haec quae sequuntur exponit: 

Una simul cum operibus constitutis ad faustum celebran- 
dum eventum, promotum fuit etiam pium opus orationis, de 
Emi Cardinalis Vicarii consensu. In programmate, ad id evul- 
gando, proponuntur Fidelibus sequentia pietatis exercitia. 


l. Celebratio s. Missae qualibet Dominica, a die 19 Fe- 
bruarii 1892 ad diem 19 Februarii 1893 cum communione fide- 
lium, ssmi Rosarii recitatione, brevi sermone, addita aliqua pre- 
catione pro Summo Pontifice, et benedictione SSmi Sacramenti 
in Ecclesiis designandis a respectivis Ordinariis. 

2. Communio, aut sanctae Missae, quibus adsistant fide- 
les utriusque sexus. 

3. Recitatio sanctissimi Rosarii, aut privatim, aut in com- 
mune, praecipue apud domesticos lares. 

4. Visitationes ad SSmum Sacramentum, tempore prae- 
sertim, quo publicae exponitur venerationi. 


Quamobrem eadem Commissio humiliter exorat Sanctitatem 
Vestram, ut adnectere dignetur praedictis pietatis exercitiis se- 
quentes Indulgentias: 


l. Indulgentias partiales: 

d) septem annorum totidemque quadragenarum ab illis 
lucrandas qui devote et corde contrito adfuerint functioni heb- 
domadali, de qua agitur sub n. l1. 

b) tercentum dierum pro quolibet, ex tribus pietatis exer- 
citiis, de quibus agitur sub n. 2, 3, 4. 

2. Indulgentiam plenariam primo die, quo locum habebit 
praefata functio sub n. 1; dummodo fideles qui illi adfuerint 
vere poenitentes, confessi sacram synaxim susceperint. 

Finis praefatomm piorum operum ille est quem sibi Com- 
missio praestituit, nempe: 


1. Incolumitas SS. Díii Nostri Patris, et s. Sedis exaltatio. 
2. Bonus exitus incoeptorum et solemnitatum Iubilaei. 
3. Triumphus et propagatio s. Ecclesiae. 


SS. D. N. Leo PP. XIII in Aud. habita die 16 Ianuarii 1892 
ab infrascripto Secretario S. C. Indulgentiis Sacrisque Reliquiis 
praepositae, universis Christifidelibus pietatis opera peracturis, 
prout in precibus exponitur, petitas Indulgentias, etiam animabus 
igne Purgatorii detentis, applicabiles, benigne concessit, servatis 
de iure servandis. Praesenti valituro absque ulla Brevis expe- 
ditione. Contrariis non obstantibus quibuscumque. Datum Ro- 
mae ex Secretaria eiusdem S. Cofignis die 16 Ianuarii 1892. 


I. CARD. D'ANNIBALE Praef. 


f& AL. ARCHIEP. NICOP. Secretarius. 


EX 8. CONGREG. CAEREMONIALI 


Episcopi quoad usum pileoli. 
Die 20 Maii 1890. 


In comitiis, ad Vaticanum habitis die 20 Maii 1890, inter ce- 
teras quaestiones Sacrae Congregationi Caeremoniali ad diri- 
mendum propositas, actum est etiam, an Emi et Rmi Dfii Car- 
dinales, sive Rmi Episcopi et quotquot ex indulto Apostolico 
gaudent usu pileoli, sacro adsistentes, sive seorsim sive colle- 
gialiter, teneantur detegere caput ad cantum Sacri Evangelii et 
dum thuriflcantur. 

Emi Patres, re mature discussa, rescripserunt Affirmative, 
atque ità omnino servari mandarunt. 


R. MONACO LA VALLETTA, Praef. 


ALOYSIUS SINISTRI a Secretis. 

EX 8. GONG. R. U. INQUISITIONIS 


Tribuitur Ordinariis locorum Orbis catholici facultas solvendi a lege ieiunii 
et abstinentiae fideles quibus praesunt, donec... 


Apostolicae potestatis et benignitatis curas ad se vocavit, 
conditio et genus morbi, qui hoc tempore, non Europam modo 
sed alias Orbis regiones late pervasit. Hoc enim grassante malo 
permotus Sanctissimus Dominus LEO XIII. pro summo studio 
quod gerit, ut non solum in iis quae animi sunt, sed in iis etiam 
quae sunt corporis bono Fidelium consulat, Suae sollicitudinis 
esse putavit, ea praesidia quae in sua potestate sunt conferre 
Fidelibus, quae corporis vitaeque incolumitati adversus morbi 
vim dominantis prodesse posse visa sunt. Quamobrem ministe- 
rio Sacri Consilii Supremae Romanae Universalis Inquisitionis 
utens, omnibus Archiepiscopis, Episcopis et locorum Ordinariis 
Catholici Orbis, cunctis in regionibus quibus morbus de quosupra 
dictum est, incubuit, Apostolica auctoritate facultatem impertit, 
ut Fideles, queis praesunt a lege solvant, qua abstinentiam et 
ieiunium servare tenentur, donec iisdem in locis ipsorum iudi- 
cio, hanc Apostolicam indulgentiam publicae valetudinis ratio 
et conditio requirat. Optat autem Sanctitas Sua, ut dum Fideles 
Apostolica hac benignitate utuntur, studeant impensius piis va- 
care operibus, quae ad divinam clementiam demerendam va- 
lent. Quapropter eos hortatur, ut sublevandis caritate egenis, 
celebrandis ad preces et sacra officia templis, frequentique sa- 
cramentorum usui ad Deum exorandum placandumque studiose 
dent operam, cum aperte pateat crebra quibus affligimur mala, 
ad divinam iustitiam esse referenda, quae ob corruptos mores 
et late exundantem flagitiorum colluviem, iustas poenas ab ho- 
minibus expetit. 


Romae die 14 Ianuarii Anno 1892. 


R. CARD. MONACO 

EXHIBENS ACTA SEDIS APOST.; QUAE AUT IAMDIU EXARATA SUNT, 
AUT QUAE TEMPESTIVO LATUERUNT EPHEMERIDUM 
MODERATOREM. 


Declarationes S. G. de Propaganda Fide circa instructionem pro definiendis 
causis criminalibus Clericorum, relatam Vol. Xli, 88. 


I. Instructio diei 20 Iulii 1878 lata est de casibus in quibus ec- 
clesiastica poena seu censura sit infligenda, aut gravi disciplinari coer- 
citioni sit locus. Hinc Concilii plenarii Baltimorensis II decreta n. 125 
quoad naturam Missionum, nn. 77, 108 quoad iuridicos effectus remo- 
tionis missionariorum ab officio nullatenus innovata seu infirmata fuerunt. 

Episcopi vero curent, ne sacerdotes sine gravi et rationabili causa 
de una ad aliam Missionem invitos transferant. Quod si de alicuius Re- 
ctoris definitiva remotione a munere in poenam delicti infligenda aga- 
tur, id Episcopi executioni non mandent, nisi audito prius Consilio. 

II. Electio Consiliariorum facienda est in Synodo ad instar depu- 
tationis, seu canonicae electionis Iudicum Synodalium, qui non a clero 
sed ab Episcopo eliguntur, audito quidem consilio clericorum in Synodo, 
etsi ex causis sibi notis illud amplecti postea | Episcopus — noluerit, ut 
bene observat Benedictus XIV De Syn. lib. V, cap. V, num. 5. Hinc 
absonum est, ut in casu de quo agit Instructio, horam Consiliariorum 
electio ad clerum pertineat. 

Extra Synodum electio absolute ad Episcopum pertinet, quem de- 
cet, ut votum audiat reliquorum Consiliariorum in casu subrogationis 
alicuius qui defecerit, prout Episcopus in casu deficientis Iudicis Syno- 
dalis debet exquirere capituli consilium, sed illud sequi non tenetur. 

IIl. Votum a Consilio datum est semper consultivum, et sententia 
definitiva Episcopo est reservata ; quando enim Canones dicunt aliquid 
ab Episcopo de Capituli vel cleri consilio agendum esse, non propterea 
necessitatem ipsi Episcopo inducunt illud sequi, nisi expresse id cautum 


MONITUM. — Saepe numero accidit, ut ad manus nostras perveniant acta Aposto- 
licae Sedis, maximae utilitatis; edita aut peractis temporibus, vel haud 
dudum; quae tamen prius omnino nos latuerant. Ne Ephemerides nostrae, 
optimique lectores hoc priventur commodo, censuimus eadem ista acta, 
quando nobis innotescant, per appendices parvas referre, notando, ope 
cuius s. Congregationis, Rom. Pontifex haec protulerit. 

sit. Hinc recte dicitur in Instructione, hos Consiliarios Episcopo in cau- 
sis definiendis auxilium praebere, minime vero ipsos decidere. Sed in- 
quisitionis acta, et opinio pandita a Consiliariis est semper inserenda 
processui. 

Ex quibus patet officium Consiliariorum iudiciale quidem esse, cum 
instructio sit iisdem commissa, ac tamquam Adsessores Episcopo adsi- 
stant : sed patet etiam iudicialis et definitivae sententiae prolationem 
Episcopo esse unice reservatam. 

IV. Per Instructionem sublata non est Episcopis extraordinaria fa- 
cultas procedendi ad suspensionem ex informata conscientia, quatenus 
gravissimas et canonicas causas concurrere in Domino iudicaverint, aut 
gravi et urgente necessitate pro salute animarum, etiam non audito 
consilio, remedio aliquo providendum esse censuerint. 

Liberum cuique Rectori est alium sacerdotem, ab Episcopo appro- 
bandum, secum habere coram Consilio sive ad simplicem adsistentiam 
sive ad suas animadversiones aut defensionem exhibendam. 


Quaestiones pro relatione ad S. C. de Prop. Fide facienda quoties Ordinarii 
locorum visitant sacra limina ad normam instructionis relatae Vol. X, 202. 


1l. Exprimantur nomen, aetas, patria Episcopi, et etiam Institu- 
tum, si sit Regularis. 

2. Amplitudo, et qualitas Dioecesis. 

3. In qua Provincia sit, vel quot Provincias contineat. 

4. Si Ecclesia sit Archiepiscopalis, quot, et quales habeat Suffra- 
ganeos; si vero Episcopalis, cuius Archiepiscopi sit Suffraganea. 

5. An habeat Cathedralem, et propriam residentiam, et in qua 
civitate? 

6. An Episcopus habeat facultates speciales a S. Sede, et quas? 

7. An habeat reditus proprios, quot, et in quo consistant? 

8. Enumerentur loca Dioecesis, et eorum respective distantia. 

9. Quando Visitatio Dioecesis fuerit peracta; num ad tramites 
praescriptionum canonicarum? 

10. Quando Provinciales ac Dioecesanae Synodi fuerint habitae. 

11. An pro exercitio iurisdictionis aliqua inferatur molestia ab 
Episcopis finitimis? 

12. An habeat Capitulum, et ex quot Canonicis constet? 

13. An adsint praebendae, et quae? 

14. Quale servitium praestent Canonici Cathedrali: et an etiam 
fungantur munere Parochi in locis Dioecesis? 

15. An resideant intra fines Parochiae. 

16. An se immisceant in regimine Ecclesiae, impediant ^liberam 
iurisdictionem Episcopi? 

17. An habeant Seminarium, et ubi: quot iuvenes ibidem alantur 
et quibus studiis vacent? 

18. Num Concilii Trid. regulae circa Seminarium serventur? 

19. An ibi adsint Parochi, vel tantummodo simplices Missionarii? 

20. An Parochi sint perpetui, vel ad nutum amovibiles, et an 
Missam celebrent festis diebus pro populo? 

21. An eligantur ab Episcopo? 

22. Quot sint Parochiae: an in eis servetur Sacrosancta Euchari- 
stia, et cum qua decentia? 

23. An habeant fines certos, et propriam Ecclesiam: et quot Ca- 
pellae inveniantur in districtu uniuscuiusque Parochiae? 

24. An aliquae Parochiae sint addictae Ordinibus Regularibus, et 
quibus ? 

25. An Parochi habeant sacerdotes, qui eos adiuvent in cura ani- 
marum? 

26. Exprimatur numerus, et qualitas catholicorum in singulis qui- 
busque locis degentium. 

27. An sint et quo numeró scholae catholicae et quot in iis in- 
stituantur ? 

28. An adsit Doctrina Christiana in lingua vernacula expurgata ab 
omni errore. 

29. An sit et quo numero scholae acatholicorum, et num catho- 
lici et quo numero illas adeant? 

30. Exprimatur numerus sacerdotum indigenarum, et exterorum. 

31. Eorum patria, mores, munera, in quibus se exercent, et cu- 
ius utilitatis sint pro servitio Ecclesiae. 

32. An huiusmodi sacerdotes facultates habeant a Sede Apostolica, 
et cuius expensis vivant? 

33. An inter istos inveniantur Alumni Sacrae Congregationis de 
Propaganda Fide: quinam sint: et an satisfaciant muneri suo? 

34. Exprimantur etiam nomen, aetas, et qualitates sacerdotum 
indigenarum, qui sunt extra Dioecesim: tum etiam adnotentur loca, in 
quibus morantur: quid ibi peragant: et an ex aliquo peculiari titulo 
teneantur inservire propriae Ecclesiae? 

35. An sint etiam clerici, et quot : quomodo, et ad quem titulum 
ordinentur; ubi resideant; et quid ab illis exigatur, ut ad Sacros Or- 
dines promoveri possint? 

36. An adsint Missionarii Regulares, quot, cuius Ordinis, et cuius 
regionis? 

37. An cuilibet Ordini sint assignati certi Districtus et qua auctoritate? 

38. Ubi resideant, quibus Superioribus subsint, et quot habeant 
domos ? 

39. An habeant Conventus formatos, vel dumtaxat Hospitia: et in 
iis servetur Clausura? 

40. An in communi vivant, et cum regulari observantia, vel ha- 
bitent soli, et in domibus privatis cum saecularibus : et praecipue cum 
mulieribus ? 

41. In quo habitu incedant? 

42. An admittant ad habitum, et professionem sui Ordinis indíge- 
nas, et qua auctoritate? 

43. An Regulares habeant facultates speciales: et an eas exhibeant 
Episcopo, antequam exerceant? 

44. In quibus dependeant ab Episcopis? 

45. Quibus mediis sustententur: an aliquid pro Sacramentorum ad- 
ministratione percipiant, et quae sit illorum fama? 

46. An, et in quibus utile opus praestent pro salute animarum, 
et pro incremento Religionis? 

47. An sit aliquis Monialium Conventus ; cuius Instituti ; qua au- 
ctoritate fundatus; et cuius curae et ministerio subsit? 

48. An ibidem observetur vita communis, et an Moniales obstrin- 
gantur votis solemnibus Paupertatis, Castitatis, Obedientiae, et Clausura? 

49. An sint in Dioecesi piae aliquae Fundationes seu Legata Pia? 

50. An redditus pro huiusmodi Legatis rite administrentur et Ca- 
nones ea de re serventur. 

51. Enumerentur omnes abusus, qui forte irrepserunt etiam inter 
catholicos, sive circa fidem, et ritus, sive circa mores, vel administra- 
tionem Sacramentorum, divini verbi praedicationem, et cuiusque alte- 
rius generis sint. 

52. Exprimantur principales causae huiusmodi abusum, et quo- 
modo possint eradicari. 

53. Num matrimonia rite contrahantur? 

54. An a viginti circiter annis status Fidei Catholicae augeatur, 
vel potius decrescat: et qua de causa? 

55. Tandem attente perpendat spirituales christianitatis illius ne- 
cessitates: eas distincte referat; mediaque proponat idonea ad praeteri- 
tos errores evellendos, ad maiorem religionis profectum inducendum. 

Instructio S. C. de Propag. Fide 1883 de modo servando in cognoscendis 
et definiendis causis criminalibus et disciplinaribus clericorum in foe- 
deratis Statibus Americae Septentrionalis. 


Cum magnopere huius S. Consilii intersit in ecclesiasticis iudiciis 
eam methodum servari quae et temporum circumstantiis opportune 
respondeat, et regulari iustitiae administrationi, nec non Praelatorum 
auctoritati tuendae, querelisque reorum praecavendis par omnijio sit, 
placuit iterum ad examen revocari ea omnia quae in hac re pro ec- 
clesiis foederatorum Americae Septentrionalis Statuum in instructione 
diei 20 Iulii anno 1878, nec non in responsione ad dubia circa eam- 
dem posterius proposita continebantur. Itaque S. C. omnibus mature 
perpensis, SSmo D. N. Leone PP. XIII approbante, haec quae sequuntur 
observanda decrevit, praecedenti Instructione ac successiva declaratione 
abrogata, iis exceptis quae in hac continentur. 

I. Ordinarius pro suo pastorali munere tenetur disciplinam corre- 
ptionemque clericorum ita diligenter curare, ut circa eorum mores as- 
sidue vigilet, ac remedia a canonibus statuta sive praecavendis, sive 
tollendis abusibus, in clerum aliquando irrepentibus provide adhibeat. 

IL. Haec vero remedia, alia praeventiva sunt, alia repressiva. llla 
quidem ad praepedienda mala, scandalosam stimulos amovendos, volun- 
tarias occasiones et causas ad delinquendum proximas vitandas ordinan- 
tur. Haec vero eum in finem constituta sunt, ut delinquentes ad bonam 
frugem revocentur, ac culparum consectaria e medio tollantur. 

III. Conscientiae Ordinarii remittitur cuiusque remedii applicatio, 
canonicis praescriptionibus servatis pro casuum ac circumstantiarum 
gravitate. 

IV. Praeventiva remedia sunt praecipue spiritualia exercitia, mo- 
nitiones, praecepta. 

Y. Antequam vero adhibeantur, summaria factorum recognitio prae- 
cedat oportet: cuius notitiam Ordinarius servari curet ut, si opus sit, 
ad ulteriora procedere possit, et ut auctoritati ecclesiasticae superioris 
gradus in casu legitimi recursus totius rei rationem reddat. 

"VL Canonicae monitiones vel secreto fiunt (etiam per epistolam 
vel per interpositam personam) ad modum paternae correptionis, vel 
servata forma legali adhibentur, ita tamen ut illarum executio ex ali- 
quo actu pateat. 

VIL. Quod si monitiones in irritum cedant Ordinarius iubet per 
Curiam delinquenti analogum praeceptum intimari ita, ut in hoc expli- 

Acta, Tom. XXIV. fase. COLXXXIIL 25 

cetur, quid ipse vel facere vel vitare debeat, addita respectivae poenae 
ecclesiasticae comminatione, quam si praeceptum transgrediatur, in- 
curret. 

VIII. Praeceptum delinquenti a Curiae Cancellario coram Vicario 
generali iniungitur, aut etiam coram duobus testibus ecclesiasticis vel 
laicis spectatae probitatis. 

1l. Actus iniunctionis praecepti signatur a partibus praesentibus, et 
a delinquente etiam, si velit. 

2. Vicarius Generalis iusiurandum testibus imponere potest de se- 
creto servando, si prudenter a natura rei, de qua agitur; id requiratur. 

IX. Quod vero pertinet ad remedia repressiva seu poenas, animad- 
vertant Ordinarii in suo pleno vigore manere remedium extraiudiciale 
ex informata conscientia pro occultis reatibus a S. Concilio Tridentino 
constitutum C. I. $ 14. de Ref. 

X. In actione criminali vel ob praecepti inobservantiam, vel ob 
communes reatus, vel ob ecclesiasticarum legum transgressionem pro- 
cessus summarie et sine strepitu iudicii, servatis semper in tota sua 
substantia iustitiae regulis, conficiatur. 

XI. Processus ex officio instruitur, vel accepto supplici libello, vel 
accusatione, vel nuncio quoquomodo ad Curiam periato et usque ad 
terminum perducitur eo consilio, ut omni studio ac prudentia veritas 
detegatur, ac tum de crimine, tum de reitate vel innocentia accusati 
causa eliquetur. 

XII. Ubi Curiae iam constitutae sunt, compilano processus com- 
mitti potest probo ac perito viro ecclesiastico, cui assistat actuarius. In 
dioecesibus vero, in quibus Curiae episcopales nondum possint institui, 
interim observanda est instructio anni 1878 cum responsione eam sub- 
sequenti ad proposita dubia. "Videlicet singuli Antistites in Synodo 
Dioecesana, audito clericorum consilio, quod tamen sequi non tenetur, 
quinque, vel ubi adiuncta rerum id fieri non sinant, tres saltem pre- 
sbyteros ex probatissimis et, quantum fieri poterit, in iure canonico 
peritis, seligant ad huiusmodi officium, ut in praedicta Instructione de- 
claratum exstat, exercendum. Quod si ob aliquam gravem causam Sy- 
nodus haberi nequeat, quinque vel tres, ut supra, ecclesiastici viri per 
episcopum ad idem munus deputentur. Electi in officio manebunt usque 
ad proximam Dioecesanae Synodi celebrationem, in qua vel confirmen- 
tur, vel alii eorum loco designentur. Quod si interdum morte aut re- 
nuntiatione vel alia causa praescriptus consiliariorum numerus minua- 
tur, episcopus audito consilio ceterorum ad commissionem pertinen- 
tium, alios sufficiet. Porro commissio haec Consultorum iureiurando 

obstricta tenetur ad officium fideliter adimplendum, et praeside Epi- 
scopo vel Vicario generali rem suam aget. 

XIII. In qualibet Curia episcopali procurator fiscalis constituetur, ut 
iustitiae et legi satisfiat. 

XIV. Pro intimationibus vel notificationibus, si Apparitores Curiae 
desint, utatur Episcopus persona aliqua qualificata, quae eas exhibeat, 
ac de hoc ipsum certiorem reddat: vel etiam a Curia per publicos ta- 
bellarios commendatae (quibus locis hoc systema vigeat) transmittantur, 
exquisita fide exhibitionis atque acceptionis vel repudii. Intimationes 
.et notificationes semper in scriptis absolute fiant. 

XV. Delicti fundamentum erui potest ex ipsa expositione habita in 
.processu, quae authenticis informationibus vel confessione extraiudiciali, 
vel testium depositionibus confirmetur: transgressio vero praecepti ex 
ipso decreto et actu intimationis, ad normam art. VII. et VIII. factae, 
*deducitur. 

XVI. Ad admittendam vero rei culpabilitatem necessaria est pro- 
éatio legalis, quae iis momentis constare debet, quibus veritas vere 
demonstrata elucescat, vel saltem moralis convictio inducatur, quocumque 
-rationabili dubio oppositi remoto. 

XVH. Personae quae examini subiiciendae sunt, separatim au- 
diuntur. 

XVIII. Testes ad probationem, sive ad defensionem, si legalia im- 
pedimenta id non prohibeant, audiantur praestito iuramento de veri- 
tate dicenda, et si res postulet, etiam de secreto servando. Itaque 
antequam testificentur, cum de veritate, tum de secreto iurent. Eo ma- 
gis de officio fideliter adimplendo et de secreto pro rei, de qua agi- 
tur, exigentia servando, omnes iuramento obstricti sint oportet, qui in 
*instructione processus ex suo munere partem aliquam habeant. 

XIX. Testes qui in locis longe dissitis vel in aliena dioecesi de- 
dunt, mediante auctoritate ecclesiastica loci, in quo manent, examinen- 
tur, in quem finem specimen factorum transmittetur: quae quidem 
-auctoritas in responsione normas in hac Instructione contentas obser- 
vabit. 

XX. Si indicentur testes, qui ds factis vel circumstantiis ad me- 
dium causae substantiale spectantibus interrogandi essent, nec exami- 
nari possint, vel quia non licet aut decet eos citare in iudicium, vel 
-Quia rogati adesse recusent, necesse est id in actis commemorare, 
eorumque deficientia suppletur testimoniis aliorum, qui vel de relato 
^el aliter rem, de qua quaeritur, noverint. 

XXI. Ubi id omne quod ad veritatem factorum constituendam et 

culpam accusati probandam pertinet, absolutum fuerit, imputatus. inti- 
matione scripta ad examen vocatur. 

XXII. In intimatione, nisi prudentia obstet, accusationes contra* 
reum periatae per extensum referantur, ut ad responsionem se prae- 
parare possit. 

XXIII. Quod si ob accusationem qualitatem vel alia de causa haud 
expediat, ut in intimatione exprimantur, in hac satis erit innuere,, 
ipsum ad examen vocari ut in causa, de qua contra eum fit inquisitio, 
sese defendat. 

XXIV. Si ad examen accedere recuset, iterum fit intimatio, atque 
in ea congruum tempus peremptorium fpraefinitur, intra quod reus 
coram tribunali se sistere debeat, eique significatur, si non pareat, 
contumacem esse iudicandum: quam intimationem si haud probato le- 
gitimo impedimento transgrediatur, ut contumax de facto habebitur. 

XXV. Verum si ad examen accedat, audiatur: et ubi inductiones 
alicuius valoris exhibeat, eae, quantum fieri potest, accurate discu- 
tiantur. 

XXVI. Dein accedendum est ad contestationem delicti et argu- 
mentorum, quae prostant, ut inquisitus et culpabilis habeatur et in. 
poenas canonicas incurrisse censeatur, 

XXVII. Inquisitus, ubi ex his noverit quae in actis contra ipsum 
relata sunt, ad ea respondere potest, ac, si velit, utetur iure defen- 
sionis a se ipso peragendae. 

XXVIII. Potest etiam, si postulet, obtinere ut terminus ad de- 
fensionem scripto exhibendam  praefigatur: maxime si ob ea quae 
art. XXIII indicata sunt, responsionem ad accusationes contra se latas- 
parare non potuerit. 

XXIX. Absoluto processu redaciorum summarium praecipuorum 
argumentorum, quae ex ipso elucent, conficiat. 

XXX. Qua die causa proponetur, inquisito fiet facultas defensio- 
nem suam per alium sacerdotem suo nomine peragendi. Quod si ido- 
neum non reperiat, laicum catholicum adhibere potest. Quisque autem 
ex iis ab Ordinario approbandus est. 

XXXI. Si vero reus defensorem deputare recuset, Ordinarius illum 
ex officio designabit. 

XXXIII. Defensor debitis sub cautelis in Cancellaria Curiae procesr 
sum eiusque summarium  inspiciet, ut reum [tueatur; ac defensionem 
ante causae ipsius propositionem scripto exhibere poterit. Ipse quoque 
ad iuramentum de secreto servando tenetur, quando iudex indolem 
causae id postulare censuerit. 

XXXIII. Processus eiusque summarium ad procuratorem fiscalem 
mittitur, ut officio suo fungi possit; dein ad Ordinarium remittitur, 
qui ubi in plenam causae cognitionem devenerit, diem constituet, in 
qua eius discussio ac decisio locum habeat, idque inquisito significari 
^curet. 

XXXIV. Praestituta die causa coram Episcopo vel Vicario generali, 
praesente procuratore fiscali, defensore et Cancellario, proponitur. 

XXXV. Audito fisci procuratore, ac defensione rei, sententia pro- 
nunciatum eiusque pars dispositiva Cancellario dictatur, expressa men- 
tione facta, si damnationi sit locus, sanctionis canonicae quae contra 
imputatum applicatur. 

XXXVI. Sententia reo intimetur, qui potest ad auctoritatem supe- 
rioris instantiae appellationem interponere. (1) 

XXXVII. In appellatione observentur normae expressae in Constit, 
sa. me. Benedicti XIV Ad mnilitantis diei 20 Martii 1742 ac ceterae 
indictae a S. C. Episcoporum et RR. decreto diei 18 Decembris 1835 
-e& epistola circulan diei 1 Aug. 1851. 

XXXVIII. Intra terminum decem dierum a notificatione sententiae, 
interpositio appellationis fieri debet, quo elapso tempore sententiae exe- 
cutio locum habet. 

XXXIX. Appellatione interposita, continuo Curia ad auctoritatem 
-ecclesiasticam | superioris instantiae omnia acta causae in suis autogra- 
phus, idest processum, eius summarium, defensionem ac sententiam 
mittit. 

XL. Haec porro superioris instantiae auctoritas, appellatione co- 
gnita, appellanti iniungit, ut intra triginta dies defensorem deputet, qui 
«b ipsa approbandus est. 

XLI. Eo termino peremptorio frustra elapso, censetur reus bene- 
ficio appellationis renuntiasse, quam propterea iudex gradus superioris 
peremptam declarat. 

XLII. In appellatione a sententia Curiae episcopalis ad metropo- 
litanam, Archiepiscopus in causa cognoscenda ac definienda eadem pro- 
cedendi methodo utetur, quae in hac instructione indicatur. 

XLIII. Si clericus ob communes reatus a civili potestate, privile- 
gio fori non obstante, processui ac iudicio subiiciatur, Ordinarius sum- 
mariam informationem criminis assumit, ac inquirit, num ad normam 


(1) Quoad appellationem, in. Concilio Plen. Baltimor. III. noe notatur: « Quod 
* si a iudicio curae metropolitanae primae instantiae ad aliam curiam appellandum 
t» sit, appellatio ex speciali concessione S. Sedia flet ad Metropolitanum viciniorem. » 

sacrorum canonum infamiae, irregularitati, vel alii ecclesiasticae san- 
ctioni locus esse possit. 

$. 1. Pendente iudicio vel imputato in carcere detento, prudens- 
consilium erit, ut Ordinarium ordinationes mere provisorias adhibeat. 

$. 2. Iudicio absoluto, si liber accusatus remittatur, Curia episco- 
palis iuxta informationes, ut supra assumptas, ea ratione procedet, quae 
in hac instructione constituitur. 

XLIV. In casibus dubiis diversisque in praxi difficultatibus Ordi- 
narii Sacram hanc Congregationem consulant, ut contentiones ac nul- 
litatem actorum devitent. 

XLV. Haud ita facile Curiae episcopales ad damna vel expensas 
resarciendas damnari poterunt; quoties enim ex processu informativo 
indicia sufficientia ad agendum contra inquisitum appareant, iudex ap- 
pellationis a talibus damnationibus abstineat, cum ea indicia sufficiant 
ut in iudice, qui antea processit, ea vera et propria calumnia exclu- 
datur, quae ad huiusmodi damnationem requiritur. 

XLVI. Concilii plenarii Baltimorensis II. decreta N. 125 quoad na- 
turam missionum, et N. 77. 108 quoad iuridicos effectus remotionis 
missionariorum ab officio, nullatenus innovata seu infirmata intelligun- 
tur, salvis iis quae recentius de Parochis seu Rectoribus inamovibilibus 
constituta sunt. 


Fragmentum epistolae S. C. de Propaganda Fide diei 12 Maii 1890 ad Ar- 
chiep. Parisien, de auctoritate Patriarcharum orientalium extra pro- 
prias Dioeceses.... 


E massima generale di questa 
S. C. che i Patriarchi di rito orien- 
tale non possano esercitare la loro 
giurisdizione fuori dei loro patri- 
arcati, e che perció i sacerdoti e 
fedeli di qualsivoglia rito orientale, 
domiciliati fuori dei respettivi pa- 
triarcati, o anche entro il perimetro 
dei medesimi, ma non aventi par- 
rochi dei proprio rito, sieno sog- 
getti aJl'Ordinario latino del luogo, 
in cui si trovano, specie nelle 
diocesi latine. S'intende per altro 
che l'autorità dei vescovi latini 
sugli orientali, ad essi soggetti, non 


Maxima est generalis huius sa- 
craeCongregationis quod Patriarchae 
ritus orientalis exercere nequeant 
propriam iurisdictionem extra eo- 
rumdem Patriarchatus; et conse- 
quenter quod sacerdotes et fideles 
cuiuslibet ritus orientalis, domici- 
lium habentes extra respectivos 
patriarchatus, sive etiam intra li- 
mites eorumdem, sed non haben- 
tes parochos proprii ritus, subii- 
ciantur Ordinario latino loci, in quo 
morantur, praecipue in Dioecesi- 
bus latinis. Animadvertatur tamen 
quod auctoritas Episcoporum lati- 

si estende a questioni di rito, né 
ad affari riguardanti lo stato mo- 
nastico di quei sacerdoti che l'aves- 
sero abbracciato. In tali casi, salva 
sempre l'autorità di questa S. C, 
é espediente che l'Ordinario del 
luogo tratti o colla stessa S. G. o 
col Patriarca orientale in punti di 
rito, o coll'Abbate generale dei- 
l'Ordine monastico, se si tratta de- 
gli affari dei monaci. 


Ex Litt. encycl. S. G. de 


ad Delegatos Ap. pro orient. De 


La Santità di N. S. Leone XIII 
emanava ]la Costit. n 
del 10 Giugno, corrente anno, ri- 
guardante l'obbligo di tutti i Ve- 
scovi di applicare la Messa pro 
populo nei giorni festivi... Ella non 
ignora che secondo la decretale 
d'Innocenzo III nel Concilio Late- 
ranense IV, Licet graecos, e secondo 
la spiegazione datane in una Con- 
gregazione di teologi tenuta nel 
1631 innanzi ai Card. Pamphili, la 
miglior parte dei dottori, non 
escluso lo stesso Lambertini, (Be- 
nedetto XIV) é di sentimento che 
nelle Costituzioni Apostoliche non 
s'intendano compresi gli orientali 
se non nei tre seguenti casi : 1. Nei 
punti di fede e dottrina cattolica; 
2. Dove la materia stessa dimostra 
la comprensione, in quanto non é 


suprema 


(1) Becole Vol. XIV, p. 529 ad 556. 

norum super orientalibus, sibi sub- 
iectis, haud protenditur ad quae- 
neque ad negotia, respi- 
statum monasticum sacer- 


stiones, 
cientia 
dotum 'illorum, qui illum iam su- 
scepissent. Hisce in casibus, salva 
semper auctoritate huius s. Gon- 
gregationis, expedit quod loci Or- 
dinarius agat sive cum ipsa s. Con- 
gregatione , seu cum Patriarcha 
orienfali quoad ritus, sive cum Ab- 
bate generali ordinis monastici, 
quoad negocia monachorum. 


Prop. Fide 8 Nov. 1882. 
applicatione Missae pro populo. 


SSmus D. N. Leo XIII exarabat 
Constit. In suprema diei 10 Iunii 
currentis anni (1) quoad obligatio- 
nem cunctorum Episcoporum appli- 
candi Missam pro populo diebus 
festis... Haud latet R. V. quod, iu- 
xta decretalem Innocentii III in 
Concilio Lateranensi IV, Licet grae- 
cos; et iuxta explicationem eidem 
datam in congregatione Theologo- 
rum, habita anno 1631 coram Car- 
dinali Pamphili, sanior Doctorum 
pars, haud ipso excepto Lamber- 
tinio, (Benedictus XIV), in senten- 
tiam iverit, Orientales non com- 
prehendi in Constitutionibus apo- 
stolicis, nisi tribus hisce casibus. 
1. In. punctis fidei et doctrinae 
catholicae. 2. Ubi ipsa materia osten- 
dit comprehensionem, in quantum, 
nedum est lex ecclesiastica, sed 

una legge soltanto ecclesiastica ma 
una dichiarazione della legge di- 
vina e naturale. 3. Quando, ben- 
ché si tratti di ordinazioni disci- 
plinari, gli orientali vi sonó espr-es- 
samente nominati. Questa dottrina 
di teologi e canonisti non é stata 
finora sanzionata dalla S. Sede; é 
certo peró che gli orientali ab im- 
memorabili ritengono quai sentenza 
teoretica e pratica di non essere 
compresi nelle costituzioni discipli- 
nari se non nel modo predetto, e, 
che questa loro persuasione non 
fu mai condannata dalla S. Sede. 
Posta questa teoria, à ben chiaro 
primieramente che tutti i Vescovi 
anche orientali sono certamente 
compresi nella citata Costituzione 
del S. Padre /n suprema, in quanto 
che essa dichiara il gius divino 
dell'obbligo della Messa pro po- 
pulo,  giacché vi pastoralis — officii 
sono assolutamente tenuti de iure 
divino i Vescovi di qualunque rito 
ad applicarla. Laonde non é questo 
un punto di disciplina mutabile e 
che possa essere, secondo i diversi 
riti, cambiato o abolito per qua- 
lunque contraria consuetudine, la 
quale non sarebbe altro che un 
abuso erroneo, se si tratti dell'ob- 
bligo dei Vescovi in se di offerire 
il S. Sacrificio pro populo, e non 
già se si tratti del numero delle 
Messe, «he debbono offerirsi in 
ogni giorno festivo. Questo numero 
viene determinato da una legge 
ecclesiastica, in applicazione della 
legge divina; e quindi in ció non 
é esclusa, secondo le diverse cir- 
costanze, ogni diversità e dispensa. 

declaratio legis diyinae et natura- 
lis. 3. Quando, etsi agatur de or- 
dinationibus disciplinaribus, Orien- 
tales ibi expresse nominantur. Do- 
ctrinae huic Theologorum et ca- 
Sedis 
certum tamen est, 


nonistarum adhuc sanctio s. 
non accessit; 
Orientales habere ab immemorabili 
ceu sententiam theoreticam et pra- 
cticam non comprehendi in con- 
stitutionibus disciplinaribus, 
praedicta ratione, et hanc suam sen- 
tentiam nunquam fuisse damnatam 
a s. Sede. Hac posita theoria, li- 
quidum est primo, quod omnes 
Episcopi, etiam Orientales certe 
comprehenduntur in citata Consti- 
tutione ss. Patris /n suprema, eo 
quod ipsa declarat ius divinum 
quoad obligationem Missae pro po- 
pulo: mam vi pastoralis — officii, 
certo obligantur, de iure divino, 
Episcopi, cuiuslibet ritus, ad eam 
applicandam. Quamobrem non est 
punctum mutabilis discipl. quod- 
que immutari possit aut aboleri 
iuxta diversos ritus, immutari aut 
aboleri quacunque de contraria con- 
aliud esset 


nisi 


suetudine; quae nil 
quam erroneus abusus, quando agi- 
tur de obligatione Episcoporum in 
se litandi s. Sacrificium pro populo, 
minime vero si agatur dé numero 
Missarum, quae offerri debent quo- 
libet die festo. Numerus hic de- 
terminatur a lege ecclesiastica in 
applicatione legis divinae ; et pro- 
inde non excluditur, iuxta diversa 
adiuncta, omnis diversitas et dis- 


pensatio. 

S. Congr. de Propaganda Fide. - De praecedentia Episcoporum. 


Scribendum esse Nuntio Poloniae S. Congregationis Rituum, sen- 
tentiam, quam Illmus' D. Card. Capponius retulit, videlicet quod in 
praecedentia Episcoporum non attenditur diversitas rituum graeci et 
latini, sed tempus promotionis eorum, et ideo Episcopos rutenos prae- 
cedere debere suffraganeos latinorum, si ante illos ad dignitatem fue- 
rint promoti episcopalem. 


S. C. de Prop. Fide C. G. 24 Augusti 1852. Vic. Ap. Japhen. 
Dubia quoad privilegia Vic. Apost. 


In ista insula (Ceylan), et generaliter in India praevaluit usus eri- 
gendi thronum, et concedendi indulgentiam 40 dierum quotiescumque 
"Vicadi Apostolici celebrant pontificaliter. Quaeritur ergo: 

1. Utrum Vicarii Apostolici possint habere thronum, et concedere 
dictam indulgentiam nec ne; et quatenus negative, quaeritur. 

2. Utrum tolerandum propter usum, et ut ne veniat scandalum. 

3. Utrum missionarii debeant, vel possint dicere in Canone: ef 
Antistite nostro N. - nominando "Vicarium Apostolicum. 

R. Ad 1. 2. et 3. Negative. 


Ex Litt. S. C. de Prop. Fide 16 Febr. 1867- De privilegiis Vicariorum Ap. 


Vicari Apostolici cum non sint Episcopi titulares Vicariatus quem 
regunt, stricto iure nequeunt iis omnibus uti honoribus et privilegiis, 
quibus frui datum est Episcopis in suo territorio; unde nec thronum 
in Ecclesia habere, neque cappam magnam deferre valent; nec etiam 
lis ius est ut eorum nomina canone Missae memorentur. Verumtamen 
sicubi vel ex rescripto vel ex consuetudine mos inoleveril, ut simili- 
bus a longo tempore fuerint usi, et timor sit admirationis in fidelibus 
Si videant morem illum innovari, tunc S. Sedes huiusmodi observan- 
tiam tolerare consuevit. 


S. C. de Prop. Fide - G. P. pro Syn. 16 lan. 1797 
De renovatione facultatum .. .. 


l. Quae sit mens S.Congregationis circa renovationem facultatum 
retardatam absque culpa. 
2. Concessa fuit Vicario Apostolico (Tunkini occidentalis) facultas 

dispensandi in 1 affinitatis grada ex copula iüicita etiam lineae rectae 
cum his restrictionibus : in occultis tamen et in foro interno. Quaeri- 
tur utrum his verbis in foro interno seu, ut explicat P. Antoine in 
actu confessionis sacramentalis, intelligatur confessio cui in ipso actu 
coniungitur absolutio, an vero sufficiat confessio in ordine ad absolu- 
tionem in posterum recipiendam, quando scilicet sublatus fuerit obex 
qui cogit ad eam differendam et qui aliquoties diu durat. 

R. Ad 1. Facultates concessae valere etiam post elapsum tempus 
concessionis usque ad novae prorogationis concessionem. 

Ad 2. Negative ad primam partem, affirmative ad secundam. 


S. C. de Prop. Fide - C. P. pro Syn. 26 Septembris 1821. Vic. Apost. 
Sutchuen. - De facultatibus concedendis Missionariis in exiiium pulsis. 


Expono S. Congregationi quatuor missionarios huius provinciae 
Sutchuen. ultimo damnatos fuisse ad exiiium in provincias longinquas, 
ubi multi christiani huius provinciae antea fuerunt, variis temporibus, 
relegati. Quare hi missionarii petiverunt, ut concederem illis faculta- 
tes necessarias, ut omnia munia apostolica erga praedictos christianos 
relegatos, et alios, qui sunt in locis illorum exilii, exercere possint... 
Quia in talibus circumstantiis versamur, ut facile possit contingere ut 
ali missionarii comprehendantur et in exiiium mittantur, et omnes hu- 
ius provinciae missionari multum desiderant scire quomodo in huius- 
modi adiunctis se gerere debeant; tum etiam quia nos destituimur 
omni spe per litteras communicandi cum supradictis missionarüis mis- 
sis in exiiium, et instructiones ac decisiones S. C. ad eos mittendi, ut 
iuxta illas se gerant et munera apostolica obire possint: idcirco quae- 
ritur : 

1. Utrum Vicarius Ap. concedere possit missionariis sui districtus, 
damnatis ad exiium in alienas provincias, facultates ordinarias et ex- 
traordinarias, ut illas exercere possint in locis exilii. 

2. Utrum huiusmodi missionarii in exiiium pulsis, independenter 
a facultatibus obtentis a proprio Vic. Ap., competant aliae facultates 
ab ipsa Apostolica Sede illis concessae tanquam Missionariis Ap., prae- 
sertim si non constet illa loca esse alteri Episcopo subiecta aut pro- 
pter nimiam longitudinem, vel aliud impedimentum, ad illum Episco- 
pum recurrere non possint. 

3. Quaenam sint huiusmodi facultates, et quomodo se gerere de- 
beant circa illas quae nonnisi ad biennium vel aliud determinatum 
tempus concedi solent. 

R. Ad i. Affirmative; sed exerceri nequeunt nisi de licentia Or- 
dinarii, aut ob difficillimum accessum ad Ordinarium loci, aut ob de- 
ficientiam eiusdem Ordinarii. 
Ad 2. et 3. Provisum in i. 


S. Congr. Concilii 25 Aug. 1850. 
AQUEN. De Episcopo titulari quoad suffragium ferendum. 


Episcopus mere titularis non habet votum decisivum in Synodo- 
Provinciali nisi omnes et singuli Episcopi consentiant; neque supra ce- 
teros gaudet praecedentia, licet ante consecrationem acceperit, nec 
considerari potest ut Episcopus exemptus. 


S. Congr. Episc, et Regul. 6 Maii 1864. 
DUBIUM de Episcopo regulari quoad regulam professam. 


An et quomodo Episcopus Regularis teneatur ad Regulam servan- 
dam quam professus est. 

R. Affirmative, ad praescriptum Constitutionis Benedicti XIII inci- 
pientis Custodes; nempe Episcopus Regularis tenetur observare regulas 
suae Religionis, quae materiam voti determinant: item tenetur alias 
regulas et observantias dignitati et officio episcopali non repugnantes 
eadem obligatione gravi vel levi observare, qua tenebatur antequam 
assequeretur dignitatem episcopalem : ita tamen ut in peculiaribus ca- 
sibus iudicium ferre possit utrum cum dignitate et officio episcopali 
illa conveniant. 


S. C. Rituum. 16 Aprilis 1896. 
Episcopus quoad anniversarium suae electionis. 


An Episcopus teneatur speciali modo celebrare anniversarium suae 
electionis et consecrationis. Et quatenus affirmative, quomodo et qui- 
nam dies electionis habendus est. 

R. Affirmative ad primam partem. — Ad secundam : uti satis edo- 
cet Caeremoniale Episcoporum. — Ad tertiam: dies electionis estille in 
quo provisio Ecclesiae episcopalis a Summo Pontifice publicatur in 
Consistorio. 

S. C. Rituum 30 lan. 1878. Ép. Máfianopolitan. 
Episcopi quoad collectam. 


1. Utrum a clero collecta pro Episcopo dicenda sit et die conse- 
crationis, et die electionis eiusdem Episcopi. 

2. Utrum Episcopus electus dici possit ea die qua expeditae fue- 
runt Litterae in forma Brevis, quibus antecessor fuit translatus, an 
potius ea die qua ipse Coadiutor fuit nominatus in Consistorio. 

R. Ad 1. Affirmative. 

Ad 2. Diem electionis in casu et ad effectum collectae ab uni- 
verso clero Marianopolitano faciendae, esse diem qua datae sunt Lit- 


terae Apostolicae in forma Brevis pro Coadiutoria cum futura succes- 
sione. 


Ex Littera Ap. Pii PP. VI 9 Decembris 1783 ad Episcopum Babilonensem 
De Pallio. 


Pallium quod ex lana contextum, ovis illius, quam Dominus aber- 
rantem quaesivit inventamque humeris suis sustulit, pellem significat, 
ut Episcopus, qui Christum ipsum gerit, ipsius munere fungatur ; at- 
que etiam ipso habitu illud omnibus ostendat, se boni ac magni illius 
Pastoris imitatorem esse, qui gregis infirmitates sibi ferendas proposuit. 


S. C. S. Officii. 7 Augusti 1749. - Ordinarii quoad facultates peculiares. 


Sanctissimus mandavit quod in posterum non confirmentur pecu- 
liares et extraordinariae facultates, alias concessae et concedi solitae ad 
tempus Archiepiscopis, Episcopis et Missionum Praefectis nisi, exhibitis 
recentioribus decretis earumdem concessionum seu confirmationum. 


EX S. CONGREGATIONE CONCILII 


CONCORDIEN. 


MATRIMONII 


Die 29 Augusti 169i. 

Sess. 24 cap. 3 De reform, matr. 

COMPENDIUM FACTI. Coniugale foedus die 23 Octobris- 
an. 1881 solemni ritu ecclesiastico tantum celebrarunt Io- 
seph Pius Muzzin viduus, et Puella Maria Angela Martin,, 
ambo Dioecesis Concordiae : ritu ecclesiastico tantum inquam 
quia civiliter non contraxerunt. Sponsa iam a plurimis men- 
sibus ante celebrationem | matrimonii incoeperat timere ne 
Ioseph Muzzin impotens esset ad coeundum, eo quod audie- 
rat primam uxorem losephi Muzzin lamentari eius maritum 
esse impotentem. Quod vero timebat accidit. Nam prima 
nocte Muzzin omnia fecit tentamina consummandi causa ma- 
trimonium cum actrice Maria Angela, sed frustra. Maria 
hoc videns indignata ei dixit: ergo verum est te impoteniem 
esse! et curnam taliter me tradidisti? Et sponsus respon- 
dit: res nunc perfecta est; et remedium non suppetit. Alia 
autem vice a sponsa redarguitus ait: si non es contenta elige, 
secreto, alium tibi bene visum hominem, qui te contentam 
reddat. 

Sequentibus diebus, et noctibus per quinquaginta quinque 
circiter dies ambo hi sponsi consummationi matrimonii ope- 
ram dederunt, semper vero inutiliter. Omnes adstantes et 
vicini admirabantur Mariam gravi animi perturbatione com- 
prehensam. Id tandem ipsa manifestavit parentibus qui ad 
lares paternos illam revocarunt. Votis parentum consentit 
Maria, et libenter maritum deseruit. Volens autem esse ma- 
ter ad curiam episcopalem Concordiae recursum habuit, quae 
postquam omnia acta processus ad tramites iuris confecerit, 
omniaque alia viderit ac perpenderit, sententiam edidit in 


398 CONCORDIE?. 
favorem matrimonii, eius validitatem declarans. Actrix ad 
S. Sedem appellavit. Transmissa ideo fuerunt ad S. Con- 
gregationem C. acta processualia. 


Disceptatio Synoptica 


VOTUM CANONISTAE. Imprimis animadvertatur existimo, 
ait Consultor, quod iudex delegatus curiae episcopalis Con- 
cordiae sententiam hanc edidit: iudico non existere impo- 
tentiam virl, et ideo indissolubile retinendum esse eiusmodi 
matrimonium. 

Post hanc sententiam Episcopus eiusdem Dioecesis in 
sacra pastorali visitatione paroeciae Tiezzo, ubi natus est et 
moratur Ioseph Muzzin, die 20 Martii 1886 recepit extra- 
iudicialiter confessionem eiusdem losephi coram testibus di- 
centis: ad protuendam propriam conscientiam declarare impo- 
tentiam fuisse ad actum coniugale, et adhuc superesse, ne- 
dum relativam sed absolutam ; quoad primam et secundam 
uxorem. Declarationem hanc iterum fecit sub iuramento co- 
ram oeconomo spirituali suae paroeciae. 

Hisce praemissis, prosequitur Consultor, etsi ex inspe- 
ctionibus videatur non existere impotentiam in Iosepho Muz- 
zin, imo videatur eius matrimonium cum actrice esse con- 
summatum; nihilominus ex omnibus simul depositionibus, et 
adiunctis extraiudicialibus et coniecturis contrarium satis de- 
prehenditur: consequenter stat dicta impotentia. 

Prima huius thesis pars evidentissime patet legenti de- 
positiones quinque doctorum in arte medica, qui iuridice in- 
spexerunt partes genitales Iosephi. Hi uno ore, praemisso 
iuramento , affirmarunt: losephum praeditum esse sana et 
valida constitutione eiusque genitalia esse perfecta. 

Obstetrices, quae corpus actricis inspexerunt sub sancti- 
tate iuramenti deposuerunt: hymenem sponsae esse omnino 
deletum ita ut retineri possit matrimonium iam esse con- 
summatum. Quamobrem ex inspectiónibus videtur non exi- 
stere talis impotentia in Iosepho, imo eius matrimonium esse 
consummatum. 

At ex omnibus aliis simul complexis in tabulis proces- 
sualibus contentis et ex adiunctis extraiudicialibus et conie- 
cturis, antecedens, absoluta et perpetua viri in themate im- 
potentia coeundi satis deprehenditur. 

Neminem fallit quod in hisce diiudicandis causis criterium 
non debet efformari ex uno vel ex altero actu, vel facto, 
vel dicto separatim sumptis, sed ex complexu omnium, quae 
in tabulis processualibus habentur, et ex animo quantum 
fieri poterit, quo testes et ipsi coniuges locuti sunt. 

Revera solae inspectiones nil certo concludunt, cum sint 
omnino fallaces. Ipsi enim doctores in arte medica, postquam 
affirmaverint genitalia viri esse perfecta, illico adiiciunt: de 
eius habilitate diiudicari nequit, quia adesse potest frigiditas 
aut deficientia eroticae sensibilitatis. 

Pariter plures poscunt esse causae deflorationis in mu- 
liere, et plure? occasiones in muliere iuvene prolabendi in 
peccatum, praesertim, tempore, quo cum tali marito coha- 
bitat, quamvis maritus ipse cum ea coire non possit. Angela 
Maria seu actrix ipsa revelavit stuprationes in se factas pro- 
pris manibus, et per manus ipsius sui mariti; et forte noluit 
prodere seipsam f atendo, commercium habuisse cum alio 
homine, animata a marito qui mulieri facultatem dedit alium 
habendi virum, dummodo e domo sua non discederet. Insu- 
per obstetrices ex defectu hymenis in actrice credunt posse 
cum certitudine concludi quod eius matrimonium cum Muz- 
zin fuerit consummatum. At eas fallit huiusmodi opinio: 
iuxta ea quae de hymene tradunt in arte medica, et chirur- 
gica periti; Barzellotti Oper, medie, legal, lib. 1 $ 28- 
Zacch. lib. 4 tit. 2 qic. 1 n. 15: et Mataxa in suo opere 
Arte  anathomica: item Kenke in sua Medie. iudiciaL 
$ 176. 


Similiter alia singula separatim sumpta nequeunt pro 
certo concludere quoad talem impotentiam, et inconsumma- 
tionem, uti nemo non videt. Attendendus est itaque com- 
plexus omnium depositionum, et adiunctorum, et coniectu- 
rarum ac praesumptionum, quae habentur in casu. 

Et imprimis habemus quod maritus deposuit, matrimonium 
non explevisse, etsi id perficere pluries tentavisset. Similiter 
omnes testes maxime commendarunt bonitatem Angelae Ma- 
riae, et simul unanimiter deposuerunt, eidem plenam prae^ 
standam esse fidem. Audiamus nunc quid sub sanctitate 
iuramenti eadem actrix deposuit. Interrogata a Iudice re- 
spondit: quoties tentata fuerit matrimonii consummatio, sal- 
tem vicies per totum tempus, quo cum viro permansi, semper 
frustra actum esse mariti defectu. 

Haec Actricis depositio perfecte respondet confessioni eius- 
dem Iosephi. Habemus itaque confessionem iuratam utriusque 
coniugis de impotentia, et de inconsummatione matrimonii 
iuxta Cap. Laudabilem de frigid, et malefic. habemus etiam 
quod Actrix statim reclamaverit iuxta Cap. Accepisti de 
frigid, et malef. Hisce adiungitur, quod nullum aliud mo- 
tivum habuit Angela Maria, seu Actrix discedendi a marito: 
apud quem ab omnibus diligebatur. Adde etiam, quod ma- 
ritus, ne uxor a se discederet ter proposuit, etiam coram 
matre actricis, ut haberet commercium cum alio viro. At si 
hic, seu Ioseph fuisset potens ad coeundum, nunquam pro- 
fecto fecisset talem propositionem suae uxori, imo sola su- 
Sspicio infidelitatis ira et furore in uxorem suam eum' suc- 
censisset. Ex confessione igitur utriusque coniugis, et ex 
dictis adiunctis clare concluditur impotentia Iosephi, conse- 
quenter inconsummatio eius matrimonii. 

Huic utriusque coniugis confessioni additur septima manus 
propinquorum, et vicinorum. His igitur depositionibus te- 
stium septimae manus consideratis, et praedicta iurata am- 
borum coniugum confessione cum notatis adiunctis merito in 
themate militat ius Cap. Laudabilem de f ri g. et malefic. 
Si autem quod numquam se invicem cognoverint ambo 
fatentur* | cum | septima manu propinquorum | vel vicinorum 
bonae famae, si propinqui | defuerint* ^ lactis ^ sacrosanctis 
evangeliis* uterque iureiurando  dicat* quod numquam per 
carnis copulam | una caro effecti fuissent* et tunc videtur 
quod mulier valeat ad secundas nuptias | convolare. 

Haec Iosephi Muzzin impotentia est ANTECEDENS. Ipse- 
met confessus est fuisse impotentem etiam cum prima sua 
uxore. Confirmarunt Antonia del Bianco mater primae uxo- 
ris losephi Muzzin, et pater dictae primae uxoris eiusdem 
Iosephi iureiurando confirmavit. Sic etiam Maria Calderan 
et alii. Nequit igitur dubitari quod haec Iosephi Muzzin im- 
potentia fuerit antecedens relate ad secundum matrimonium 
cum actrice. 

Est ABSOLUTA; nam experimentum fecit cum duabus mu- 
lieribus, sed semper frustra. Est PERPETUA, cum neque re- 
media ei profuerint, ut ipsemet loseph Muzzin testatur. 
Quod si Muzzin in florida aetate annorum triginta quinque, 
non obstantibus opportunis remediis adhibitis, mansit impo- 
tens; potest cum morali certitudine affirmari, quod progressu 
aetatis suae futurus erit semper talis seu impotens. Quae 
cum ita sint indubitanter concludendum restat, matrimonium 
inter Angelam Mariam actricem, et Iosephum Muzzin esse 
nullum. 


Non est autem novum, quod in ispectione mulier inventa 
Sit corrupta, et eius matrimonium non fuerit a viro suo 
consummatum : aliae huiusmodi generis extiterunt causae, 
et hic Sacer Ordo sententiam edidit vel pro nullitate matri- 
monii, vel pro dispensatione matrimonii rati et non consum- 
mati, sicut in una  Corduben, Dispensationis matrimonii 20 
Septembris | 1760; Neapolitana  Dispensationis matrimonii 15 
Sept. 1827, et alia Neapolitana — nullitatis, seu — Dispensa- 
tionis matrimonii 5 lulii 1862. 

Ne longius tandem abeam, iterum animadvertatur velim, 
quod cum in themate, praeter iuratam coniugum confessio^ 
nem, roboratam a septimae manus testimonio pariter iurato, 
alia non desint adminicula, quae moralem pariunt certitu- 
dinem de non consummatione, prout sunt confessiones ex- 
traiudiciales a coniugibus emissae ante separationem; con- 
clamationes mulieris, paucos post dies a matrimonii celebra- 
tione, et recursus ad parochum, confessio viri eidem parocho 
facta: malae suggestiones uxori a viro propositae ne ipsa 

Acta, Tom. XXIV. fase. CGLXXXIII. 26 

eum relinqueret: factum separationis ob viri ineptitudinern 
ad copulam: depositiones parentum primae eiusdem Muzzin 
uxoris. Quae omnia si attente perpendantur, non modo re- 
velant matrimonium consummatum non fuisse, verum etiam 
omnem inter coniuges collusionem excludunt. 

VOTUM THEOLOGI. Matrimonium in themate, ait iste, nul- 
liter fuisse initum impedimento impotentiae, ex parte viri, pe- 
ritia medicorum non obscure demonstrat. Etenim ex iure natu- 
rali et positivo impotentiae defectus nullum facit matrimo- 
nium. Obiectum enim coniugii est generatio prolis; si natura 
vel virum vel mulierem inhabilem ad prolem generandam effe- 
cit, ita ut maritalis copula haberi numquam potuerit, divortio 
per auctoritatem ecclesiae iis uti permittatur. Ita statutum est 
in iure cap. Fraternitatis, tit. De frigid, et maleficiaos et a 
Concilio Tridentino confirmatum. Impotentia laborat loseph 
Muzzin coeundi ; nullum igitur fuit matrimonium quod cum 
Maria Martin inivit. Peritia medicorum non obscure huiusmodi 
impotentiam declaravit. Praemittenda aliqua censuit Theolo- 
gus, ut peritia medicorum sine ulla aequivocatione intelligatur. 

Impotentia definitur inhabilitas ad habendam copulam car- 
nalem perfectam, talem , quae fit per feminae vasis pene- 
trationem et seminis in id effusionem. Ita docent Sánchez 
lib. 7, Disput. 92. n. 7* Pirhing Àh. f. n 1l, cum comuni 
canonistarum sententia. Huiusmodi inhabilitas est vel naturalis 
seu intrinseca, vel accidentalis seu extrinseca. llla ex na- 
turae defectu, altera ex opera hominis provenit. Reiffenstuel 
lus. can. tom. IV in lib. decr. tit XV De frig. et male- 
fic. Verum impotentia perpetua sive naturalis sive acciden- 
talis quae absque mortis periculo, nec per media licita tolli 
potest, dirimit matrimonium, dummodo impotentia antece- 
dens sit; nec non absoluta scilicet quae respectu omnium 
alterius sexus personarum datur: non vero temporalis et 
subsequens. Impotentia vero respectiva non inducit impedi- 
mentum respectu omnium personarum, sed illius personae 
cum qua nequit copulari cap. Fraternitatis 6, h. tit Sen- 
tentia isthaec commuiiissima est apud canonistas. 

Quomodo dignoscenda huiusmodi impotentia? 1. Ex pe- 
ritia medicorum, 2. experientia triennali, 3. confessione 
coniugum, iuramento firmata, cum attestationibus fide dignis- 
simis. - In hoc paragrapho de primo et secundo medio loqui- 
mur applicatis in casu. Iudex delegatus paupertate sponso- 
rum medicos et obstetrices nosocomii civilis Portus Romatini 
erogavit ut corpora sponsorum inspicerent, atque referrent. 
Pro parte viri omnes medici conveniunt, partem genitalem 
parvam esse et perfectam, nec apparere exterius aliquid 
deordinatum, et ideo aptum copulae videri nisi adsit frigi- 
«ditas et deficientia eroticae sensibilitatis. Praeterea quam- 
vis medici in iudicio differre aliquo modo videantur, omnes 
conveniunt esse Iosephum in actu impotentem. Dubium sane 
est si perpetua sit et incurabilis huiusmodi impotentia. Me- 
dici nesciebant quod testes deposuerunt, scilicet, Iosephum 
medelas adhibuisse ad corroborandam suam debilitatem, et 
nihil ipsi profuisse. 

Verum medici cum inter se concordes sint in definiendo 
impotentiam Iosephi et in assignando causam inhabilitatis 
coeundi, unanimiter affirma at, Iosephum esse semihebetem. 
Status semihebetudinis non est nisi signum Rigiditatis, ut 
communiter physiologi docent. Onanismus debilitatem orga- 
nismi generativi producit, sed deficientiae spirituum causa 
^omnino occulta remanet. 

Posito evidenti facto quod losephus coire non valebat, 
-etsi pars generativa externe appareret perfecta, nulla alia 
ratio poterat assignari nisi frigiditas, cuius signum semihe- 
betudo est certissimum, vel carentia sensibilitatis eroticae; 
frigiditas nec haereditatur, nec procuratur, sed in constitu- 
tione naturali individui sita est. Sed posito quod ipsemet 
Iosephus confessus abusum fuisse onanismo, frigiditatem de- 
bilitate partis non posse unquam relevare dicendum opinor. 
Si in trigesimo quinto aetatis suae anno impotens est coe- 
undi, quid erit labentibus annis? Et quidem nullam inve- 
nit mulierem quae civiles nuptias inire cum ipso vellet, ut 
-episcopus ipse testatur. 

In iure scriptum invenitur cap. Laudabilem ex decre- 
tali  Coelestini IV et cap. Requisisti quod a tempore cele- 
brati coniugii si frigiditas prius probari non posset cohabi- 
tent per triennium. Non solum frigiditas Iosephi probata, 
est sicut hactenus diximus ex testimoniis medicorum; ipsi 
enim impotentiam admittunt, quamvis, excepto primo perito, 
spem languidam praebeant fore, remotis causis et adhibitis 
medelis, forsitan ut erigatur; sed etiam per triennalem co- 
habitationem cum prima muliere patuit eius impotentia cum 
morte uxoris suae, ut ipsemet confessus est. Salmanticenses 
perpetuam opinantur esse frigiditatem (tom. IL Tract. IX* 
cap. XII). 

Verum in casu impotentia certissima est; dubitatur an 
possit sanari. Medici sustinent probabilius non posse. Est 
igitur huiusmodi impotentia perpetua vel temporalis? Si hu- 
iusmodi inhabilitas fuisset temporalis probabilitas maior es- 
set pro recuperando calore; sed cum sit e contra, et spes- 
recuperandi potentiam quasi nulla est, dicendum opinor 
standum esse pro perpetuitate defectus. 

Et quidem Ioseph, quamvis causas debilitatis moraliter 
impossibile est removeat, quia habitus in naturam converti- 
tur, per annum usus est medelis et causas removit antequam 
in sponsam duceret Mariam Martin, ipse enim evulgatam 
famam suae impotentiae disperdere conabatur ; praesertim 
cum de huiusmodi defectu suo tam a Miria, quam a matre 
eiusdem interrogaretur; cum vero nihil ei profuisset, et al- 
teram sponsam sibi unire non potuisset, ubi fundatur spes 
medicorum quamvis languida? 

Sed consideranda sunt verba mulieris ingenue deponentis 
« alquanto eccitata, » hoc accidit in omnibus frigidis, et 
talis excitatio inutilis est, inferri enim nequit in mulieris 
vaginam. Pueri etiam debilissima alteratione carnis laborant, 
quae impossibilem coitum habere evidenter manifestatur. 

Quid autem dicendum de defloratione mulieris? Sponsus, 
deponit quod forsitan, bis consummaverit matrimonium; 
mulier negat. Cui credendum? Illa minima excitatio, de qua 


CONCORDIEN. 405 
-testata fuit mulier, loseph semihebes definitus a medicis, 
quod fuisset consummatio opinatus est. Inspectionem  cor- 
poralem mulieris ab  obstetricibus factam in testimonium 
*veritatis revocemus oportet. Unanimiter obstetrices deponunt 
liymenem dilaceratum esse; ita ut matrimonium consum- 
matum dici possit; eoquod haec dilaceratio fieri non potuerit 
neque digitis eius, neque mariti. 

Sed e contra Maria Martin iuramento deposuit virum 
suum digitis eam déflorasse magno cum partis dolore. Ex 
depositionibus tam viri, quam mulieris habetur quod Io- 
seph periculis incontinentiae Mariam exposuit. Stimulis con- 
cupiscientiae agitata commorans cum viro suo, et ab ipso 
impulsa ad coeundum cum alio homine, probabilissime vide- 
tur, ipsam defloratam fuisse ; et forsan ab eo, cui desponsata 
fuit civili connubio. 

Verum ab Episcopo interrogatus doctor Martelli an de- 
floratio virginis tribuenda sit exclusive operi maritali vel 
«cuicumque causae illam efficienti, respondit posse aliam cau- 
sam, praeter coitum , hymenem lacerare reliquiasque eius 
-disperdere. 

Idem medicus testatur, Mariam Martin ex civili coniu- 
gio post annum fuisse praegnantem anno 1886, nam ipsa 
"tulit sibi virum anno 1885. Si fuisset Ioseph habilis iam 
sponsa concepisset. Sponsus, ait bis, consumasse matrimonium, 
hoc satis erat ut gravidam faceret mulierem suam. Hoc 
etiam valet pro argumento ad refutandam opinionem inspe- 
ectricium supra relatam. Si enim coitus maritalis interfuisset, 
Maria Martin saltem indicium dedisset suae gravidantiae, 
facta praegnans a Iosepho. 

Depositionibus coniugum et testium evidenter apparet 
nullitas matrimonii in themate; etenim in quaestionibus im- 
potentiae sponsi potiores testes sunt, quando ingenua eorum 
-confessio manifestatur. Mihi confessio sponsae, quam in pri- 
mis reperimus, ingenuissima videtur. Ipsa laudat familiam 
viri sui, et dilectionem qua eam prosequebatur idem spon- 
sus. Deponit quod antequam matrimonium cum Iosepho 

Muzzin iniret a suo consobrino notitiam accepit de frigidi- 
tate Iosephi, et a sua conmatre, et ipsa domi rediens geni- 
tricem suam admonuit de huiusmodi re. 

Deponit, virum suum consensum dedisse ut examinare- 
tur a medicis. Si Maria quadam sagacitate, vel potius calli- 
ditate potiretur, haec verba non protulisset, quia demonstrant 
convinctionem sponsi suae habilitatis ad matrimonium. Ve- 
rumtamen nunquam ad factum ultronei examinis sponsus 
processit. Imo et verbis, quae coram sponsa pronuntiavit 
suasio opposita deducitur ; ait enim non petere vi aut metu, 
et quando connubium ipsi esset a Maria denegatum famulam, 
pro sua, domo advocaret, non aliam sponsam duceret. Si 
vere habilis esset ad coeundum statim ac sponsae eiusque 
matris obiurgationes adversus decorem suae conditionis ac- 
ciperet, illico sponsam reliquisset. 

Confitebatur igitur impotentiam suam antecedentem. Mi- 
rum non est si tetigerit suam sponsam Ioseph manibus suisr 
quia etiamsi frigidus, a concupiscentia tamen immunis non 
erat. Impetu passionis igitur tam vehementer eam tetigit 
ut hymenem eius deleverit. Concordat circumstantia huius- 
modi cum opinione medici doctoris Martelli in antecedenti 
paragrapho relata, explicatque deflorationem mulieris. Ioseph 
quasi famulam suam retinere cupiebat Mariam Martin, nam 
ei obtulit consilium  coeundi cum alio viro, ut ipsa sponsa 
confessa est, et ut paulo post ipse sponsus confirmavit. 

Sed et depositionem sponsi audiamus; cum prima uxore 
ait, credo me consummavisse matrimonium, sed asserere ne- 
queo. Si consummasset, conscientiam haberet de consumma- 
tione. Sed prima eius mulier parentibus suis dixit, sicut 
ipsi iureiurando deposuerunt: maritum suum omnino ineptum 
esse ad coeundum dum lamentabatur prima sua mulier sto- 
macho laborare. Sed causa latens erat pollutio continua mu- 
lieris ope digitorum viri unde sanguinis effluxus ad partem 
superiorem corporis ducebatur, unde irritatio uteri commu- 
nicabatur stomacho, et sanguis qui generationi deservit to- 
tam pulmonum compaginem compenetrans vasa expiratoria 

clausit, per emocthisim effluxit foras ab ore, et feminam 
interemit. 

Deinde sponsus narrat ea quae praecesserunt matrimo- 
nium cum Maria Angela Martin, et quae narrat perfecte 
congruunt cum depositione suae sponsae. Confirmat sponsus 
confessionem suae impotentiae cum prima sua uxore. 

Ipsemet sponsus iureiurando testificatus fuit de bonis 
moribus uxoris suae, et declaravit eam amare, quamvis sit 
procul ab ea. Evidenter igitur patet, nullam fuisse causam 
separationis nisi viri impotentiam. Denique sponte loseph 
confessus est inhabilitatem suam coram parocho multo post 
iudiciariam depositionem. 

Eminentissimi Patres, certitudo moralis non physica co- 
mitetur oportet criterium iudicis. Probationes adductae opi- 
nor sufficere ad producendam in mente moralem certitudi- 
nem. Quid fiet de muliere, quae iam illaqueata vivet con- 
cubinatus vinculis sub sanctione legis iniquae coram civili 
magistratu connubio contracto? Si vere, ut loseph impoten- 
tia laborat antecedente et absoluta, dignemini facilem-spon- 
sae aperire viam ad ecclesiastici celebrationem | matrimonii. 

ANIMADVERSIONES DEFENSORIS MATRIMONII EX OFFICIO. Ma- 
ria Martin, in aetate annorum 22 constituta, Iosepho Pio 
Muzzin, 33 annos nato, die 23 Octobris 1881, servata sacro- 
sancti concili tridentini forma, nupsit: sed post quam quin- 
quaginta circiter dies cum viro cohabitaverat, eum ad ma- 
ritale opus ineptum proclamavit eique valedixit. 

Die vero 13 Decembris 1882 ab episcopali curia matri- 
monium irritum renuntiari petiit: at infausto prorsus omine. 
Etenim neque concordiensis, neque alius quilibet iudex irri- 
tum declarare potest, matrimonium ob assertam viri impo- 
tentiam, cum ex quinque artis salutaris cultoribus, qui cor- 
pus Iosephi recognoverunt, quatuor PERPETUITATEM sin minus 
obiectae impotentiae certam haud habeant. 

Lectissimus consultor theologus existimat quatuor prae- 
fatos medicos sanabilem Iosephi impotentiam adhuc sperare, 
quia nesciunt Iosephum medelas ad corroborandam suam 

debilitatem incassum adhibuisse, teste Maria. Hoc ne sufficit 
ut censeatur insanabilis morbus? Quid quod losephus vel ab 
ipsa resipiscentia salutem sperare potest? 

Nec confugias ad dispensationem super matrimonio rato. 
Praeterquam quod enim Maria hoc minime postulavit, eidem 
refragatur obstetricum testimonium quae uno vel ore refe- 
runt hymenem deletum esse, et tactus digitorum assertos 
non potuisse eiusmodi efficere deletionem. 

Quaecunque autem suspicio abest, ne Maria per adulteria 
virginitatis iacturam fecerit. Nam bonos eius mores testes 
omnes commendant, quos inter Angela Villalta Calderan, 
quae actricem a sacro fonte levavit. 

Eximii consultores theologus et canonista confidunt in 
coniugum confessione, septimae manus iuramento firmata. 
Non tamen advertunt, a veritate, tum coniuges cum septimae 
manus festes, quandoque aberrare. Mitto Iosephum, qui, ne- 
scio qua fide ductus, magna voce et bonis lateribus suam 
impotentiam suadere contendit, postquam in iudicio et extra 
iudicium testatus erat se plus semel cum Maria coivisse. 

Maria ut sponsum impotentem declaret, retulit Iosephum 
sibi induisisse alium benevisum sibi assumere virum. .... et 
hoc dixisse coram Dominico Villalta, propria matre et Pe- 
tro Moras. Iam vero Petrus Moras iurat haec non audivisse 
verba. 

Et quoniam sermo est de Petro Moras, videte, quanta 
ingenuitate narret iste veri haud similia: quando perrexi ad 
petendam Mariam Angelam, eius pater mihi respondit, con- 
tentum esse, eamdem dare in uxorem Iosepho, dummodo ipse 
sanus esset et matrimonio habilis. 

Ecquis credet, actricis patrem, rudem hominem, rem 
ad praesentem controversiam apprime accommodatam, etsi 
cogitatu haud facilem, in mente volutasse et de ea sermonem 
cum fabro terrario habuisse, prima vice qua de Iosepho Muzzin 
loqui audivit? 

Concludam: iudicium et testimonium peritorum ac ob- 
stetricum cum adversa actione e diametro pugnant. Con- 

fessio vero coniugum, et testium sep ti mae manus dicta cae- 
cis oculis excipi nequeunt. 

Hisce praemissis, duo sequentia proposita fuerunt di- 
Iuenda. 


Dubia 


I. An constet de matrimonii nullitate in | casu: 

Et quatenus negative 

II. An sit consulendum | SSmo. pro dispensatione super 
matrimonio rato et non consummato in casu. 

RESOLUTIO. Sacra C. Congr. re disceptata sub die 29 
Augusti 1891] censuit respondere: Ad I Providebitur in se- 
cundo. Ad |I. Affirmative,  vetito* viro transitu ad alias 
nuptias, | inconsulta sacra — Congregatione. 


ROMANA 
COMPENSATIONIS 


Die 12 Septembris 1891. 
Sess. 25 cap. 1 De ref. 

COMPENDIUM FACTI. Volvente anno 1716, sacerdos Ioannes 
Angelus Magnoni, oppidi Cannara, assisiensis Dioecesis, quo 
decessit elogio, variis piis legatis institutis, haeredem suum 
dixit capitulum et canonicos S. Eustachii, pro tempore. 
Romae, ea indicta lege, ut ex integra haereditate erigi 
deberet praebenda  canonicalis in dicta Collegiata S. Eu- 
stachii sub nomine canonicatus Magnoni. Pius testator ius 
sibi reservavit prima vice nominandi canonicum: in po- 
sterum  eustachiano Capitulo idem nominandi ius  dele- 
gavit. Modo hanc canonicalem praebendam a pluribus an- 
nis obtinet sacerdos Aloysius Ciocchetti, qui circa finem 
praeterlapsi anni, asserens varias impensas sustinere debuisse 
pro conservatione iurium et libertate beneficii, ad summam 
usque libellarum mille supra centum pertingentes, e re sua 

duxit S. C. C. postulare, ut sui favore, et super beneficio 
ab se detento pecuniae illius restitutio decerneretur. Vacante 
diaconia SS. Eustachii et Sociorum Martyrum, rogatus fuit 
Emus Cardinalis in urbe Vicarius, ut audito capitulo, animi 
sui sensum hoc super negotio aperire dignaretur. Emus Vi- 
carius, morem gerens, votum capituli, canonico Ciocchetti 
haud favorabile transmisit, atque considerans nullum afferri 
probationis argumentum neque ex parte sacerdotis instantis, 
neque ex parte capituli, opinionem suam pandidit, « ut sin- 
gula iura elucidentur atque ita iustitiae locus fiat. » 


Disceptatio synoptica 


QUAE FAVENT PETITIONI. Prae primis orator commemo- 
rat, tralatitium in iure esse ecclesiastici beneficii possesso- 
rem usufructuario aequiparari, quare ut hic, non tenetur ille 
ad expensas quae simplicem et ordinariam administrationem 
excedunt. Boulant. De peculio clericorum. Leg. 3 proel. 2* 
ff. de us u fructus; eo magis in themate in quo illiusmodi 
expensae conservationem, iura, atque libertatem beneficii re- 
spexisse dicuntur. Hisce in iure praemissis, orator narrat 
in facto labente anno 1869 quaestionem coram Sacro Ordine 
ortam fuisse super turno chorali iuxta respectivam anxia- 
nitatem possessionis canonicorum et beneficiatorum, sacerdoti 
Aloysio opus fuisse sui canonicatus iura defendere, et inde 
sustinere sumptus, qui ad summam libellarum octoginta su- 
per octo conscenderunt. Sic pariter anno 1865 orta lis est 
super praecedentia aliisque iuribus canonicalibus; instanti 
sacerdoti opus fuit iudiciali contentione adsistere in gradu 
quoque appellationis protractae, et inde expensas iudiciales 
sustinere, quae, comprehensis defensorum honorariis, sum- 
mam attigerunt libellarum biscentum et quinquaginta. An- 
no 1879, prosequitur orator, canonicus Magnoni, ne in poe- 
nas incideret ab institutore beneficii contra negligentes in- 
dictas, coactus fuit contra Eustachianum Capitulum iudicia- 
liter agere, ab eoque summas ad canonicatum Magnoni 

pertinentes repetere. Causa acriter disputata coram Sacra 
Ordine in Romana reintegrationis diei 21 lunii 1879, re- 
fert debuisse de propria pecunia solvere non minus quam 
libellas nonaginta et octo. 

Ex lege fundationis canonicatus de quo agitur in cano- 
nicalis praebendae augmentum cedere debent: 1. tertia pars 
redituum vacantis beneficii: 2. tertia pars proventuum du- 
rante beneficiarii absentia, ob quamcumque causam. Iamvero, 
die 11 Augusti anni 1873, sacerdos Ciocchetti petiit utrum- 
que ab eius in beneficio antecessore Episcopo  Valenziani,. 
qui Sacratissimo Principi supplici porrecto libello, absolutio- 
nem seu sanatoriam efflagitavit. Re ex decreto Sacri Ordinis 
diei 20 Decembris illius anni per compositionem absoluta, 
hodie sacerdos Aloysius expensarum reintegrationem expo- 
stulat in summa libellarum quatuorcentum et quinquaginta. 

Narrat tandem sacerdotis Aloysii patronus, eum fuisse 
anno 1883 coram civili magistratu conventum ab adserto 
quodam beneficii Magnoni patrono passivo, ut ei. traderetur 
medietas saltem canonicatus, de quo actor petierat « lo svin- 
colo » prout de indole et qualitate laicali. Res in longum 
cessit: in vim tandem praescriptionis regii Ministerii, quod 
audiunt « di Grazia, Giustizia e dei Culti » ecclesiastica 
beneficii natura confirmata, ac declarato proinde canonicatu 
immune a suppressione; approbatio negata fuit actioni vin- 
dicationis canonicatus eiusdem, favore cuiusdam Brunamonti. 
Verum, negocium coram auctoritatibus tam iudicialibus, quam 
administrativis per procuratores pertractatum, expensas at- 
tulisse permultas asserit, et harum redintegrationem quoque 
postulat actualis beneficii. Magnoni possessor in summa libel- 
larum biscentum quindecim. 

Ex hisce omnibus, concludit orator, prono veluti alveo 
fluere, instantem sacerdotem esse redintegrandam de omnibus- 
superius allatis expensis vel ad conservationem beneficii, vel 
ad sustinenda iura canonicatus Magnoni peractis, quaeque 
in complexum vim attingere affirmát libellarum mille ultra 
centum, prout ex documentis in actis exhibitis evinci au- 

tumat.  Adiicitur , contra petitionem possessoris beneficii, 
Magnoni non existere contradictorem. Etenim capitulum 
eustachianum ab Emo Urbis "Vicario uti iam dictum est, 
lioc super negocio interpellatum, in sua responsione, licet 
.erga sacerdotem Oioccbetti se infensum praebuerit, declaravit 
iamen, se esse « quasi estraneo a quelle vertenze. » Hisce 
tamen neglectis, orator, capituli animadversiones contra sa- 
cerdotis Aloysii petitionem nullius roboris esse autumat. Ad- 
vertit prae primis, nil illius intentioni officere si sero nihiis 
ius ad repetendas expensas, de quibus agitur, expertus est; 
illud siquidem in terminis a iure praefinitis non erat prae- 
scriptum, poterat proinde semper et quandocumque ei Iu- 
beret praedictuum ius exercere. Neque vero, ex adversa for- 
tuna iudicii redintegrationis anno 1879 peracti, metienda 
«sunt necessitas vel utilitas iudicium illud instaurandi ad 
effectum hodie negandi expensarum refectionem: etenim quo- 
libet in casu providentia et prudentia beneficii suadebant 
«cautum et vigilantem esse in ipsius iuribus servandis et 
vindicandis, ne in poenas praesertim incideret contra negli- 
gentes a canonicatus institutore indictas. 

Ad expensas tandem quod attinet pro beneficii libertate 
et conservatione peractas, quidquid sit de opinione eusta- 
-chiani Capituli, nuper pandita, super indole et qualitate 
-canonicatus, advertendum, ait orator, huius possessorem con- 
ventum fuisse coram civili magistratu ab adserto quodam 
patrono passivo, ius inde et debitum habuisse se defendendi 
et beneficii libertatem vindicandi. Rem autem conficit, quod 
interposita auctoritas sacerdotis Ciocchetti intentioni favere 
declaravit, et canonicatum confirmavit a suppressione im- 
munem. 

QUAE PETITIONI ADVERSANTUR. Verumtamen e contra, 
adversus canonici Ciocchetti petitionem, nonnulla tum in 
facto, cum in iure animadverti possent. Ac in primis mo- 
nendum duco Eustachianum Capitulum, licet in praesenti 
quaestione haud se immisceat cum interesse non habeat 
quoad praebendae bona, quae possessor canonicatus Magnoni 

seorsim a mensa capitulari administrat, attamen ab Emo» 
Card. Urbis Vicario de mandato S. O. G. interrogatum, 
precibus canonici Ciocchetti votum prorsus contrarium emi- 
sisse. Miratur enim in primis pecuniae redditionem post 
plures annos postulari, et modo tantam cum, postremo tem- 
pore capitulari coetu penitus renovato, omnes illi defece- 
rint qui de asserto legitimo expensarum iure, nec non de- 
quibusdam facti circumstantiis congruenter aliquid referre 
potuissent. 

Deinde vero verba canonici Ciocchetti singillatim expen- 
dens, negat ex pluribus iudicialibus causis ab ipso instru- 
ctis aliquam utilitatem  canonicali praebendas obvenisse vel 
obvenire potuisse; sive quia necessariae haud apparebant, sive 
quia solidis rationum momentis destituebantur. Nominatim 
vero adnotat in causa coram S. C. C. agitata anno 1879 
contra capitulum, petitionem praefati canonici ad redintegra- 
tionem obtinendam, fuisse duplici conformi sententia, addita 
etiam clausula eft amplius, penitus exclusam. Demum quoad 
expensas quas a se factas, ait, pro servando beneficio a fisci 
latrociniis, autumat capitulum illarum necessitatem haud 
esse perspectam. Subdit enim: pertinebat ad capitulum pa- 
tronum facere oppositionem « svincolo »; minime ad investi- 
tum, qui si proprio arbitrio inutiles fecit expensas, nunc 
tolerandae eidem sunt consequentiae. Capitulum vero, cui 
nunc primo nota fit quaestio haec, censet, facili de modo 
probar potuisse naturam ecclesiasticam Praebendae Magnoni, 
absque iuris consultorum extraneorum opera, absque expen- 
sis, et super omnia, absque praebendae detrimento. 

In puncto autem iuris observandum esse hic agi de im- 
minutione dotis beneficii, ac proinde de ea re quae utpote 
iuris odium habens, concedi non solet nisi graves et proba- 
tissimae extent rationes. Ast cum canonicus Ciocchetti, cui, 
utpote asserenti, onus probandi incumbit, petitionem S. C. 
obtulerit, ut scribit emus Cardinalis Urbis vicarius, « quin 
aliquid probet, » locum esse videretur dispositioni iuris in 
cap. 2 De solutionibus: « ad solutionem talium debitorum 

ecclesias non teneri: » et iis quae decernit Innocentius c. 4 
De ficleius.: « non teneatur conventus pro his aliquatenus 
respondere; nisi forte in utilitatem domus ipsius manifeste 
constiterit redundasse. » Et sane cum huiusmodi expensa- 
rum refectio alienationi bonorum beneficii aequiparari debeat, 
consequitur , praeter beneplacitum apostolicum, Ecclesiae 
necessitatem vel utilitatem requiri, quarum neutra iuxta 
verba Emi Vicarii et relata a capitulo, demonstrata videtur. 
Verum dato etiam quod sumptuum, quos fecit canonicus 
Ciocchetti necessitas et utilitas in vado posita appareret, 
uon exinde forsan deducere fas esset, illum posse pecuniae 
summas a se solutas repetere. Docet enim Sancti, innixus 
cuidam resolutioni S. C. Episcoporum et Regularium diei 28 
Aprilis 1865* quod « in praxi servatur norma superius posita, 
ita nempe, ut gravare censeantur ipsum beneficium et per 
consequens etiam successores solummodo ea debita quae con- 
tracta fuerint cum solemnitatibus iuris. » Praelect. lib. III 
tit. De solut. Cum itaque canonicus Ciocchetti omnia pro- 
prio marte egerit, videretur non posse cum damno beneficii 
*et successorum expensarum refectionem modo obtinere. 
Hisce adductis propositum fuit diluendum 


Dubium 


An et in qua summa constet de credito canonici | Cioc- 
chetti* ita ut locus sit eiusdem X redintegratam | super bonis 
beneficialibus in casu. 

RESOLUTIO. Sacra C. Concilii, recognita, sub die 12 Se- 
ptembris 1891 censuit respondere: Negative in omnibus et 
amplius. 

Ex QUIBUS COLLIGES. I. Nisi gravissimae adsint causae, 
concedi non solere dotis beneficiorum imminutionem ; id 
enim habet odium iuris. 

II. Ecclesiam non teneri ad solutionem debitorum, et 
ad refectionem | expensarum, nisi evictum fuerit easdem fu- 
isse utiles et necessarias, et praecessisse beneplacitum apo- 
stolicum. 

III. In themate quum demonstrata non fuerit utilitas 

et necessitas expensarum, quarum exposcitur refectio, neque 

praecesserit ad id beneplacitum apostolicum, merito petitio 
excepta non fuit. 


P OR — ————— 


LEODIEN. 


MATRIMONII 


Die 12 Septembris 1891. 


Sess. 21 cap. 1 De reform. 


COMPENDIUM FACTI. Die 14 Septembris 1871, in Leodiensi 
Dioecesi, Ioannes Baptista Gervais et Antonia Halkin, co- 
ram parocho et testibus, servata forma a Tridentino statuta, 
matrimonium contraxerunt ; vir quidem, quia mulierem certo 
diligebat, mulier autem, quia dote destituta, virum opibus 
satis sufficientibus affluentem, agnoscebat. 

Circiter post annum, quo tempore fere quotidie marita- 
libus officiis operam dederunt, mulier virum dereliquit ob 
familiaria iurgia et contentiones. At post duos menses, re- 
stituta concordia, iterum maritaliter, ut prius, vivere coepe- 
runt, donec, renovatis iurgiis, vir ipse mulierem deseruit; 
quod accidit sexto circiter post reconciliationem, mense. 

Ita peracta secunda separatione, vir cum alia femina co- 
habitare coepit, et quidem ita manifeste, ut rem agnosceret 
Antonia Halkin, quae proinde divortium petiit a civili, Gu- 
bernio, ex capite adulterii. At quae divortium petiit, diu 
sine marito esse non posse experientia didicit. Hinc factum 
est, ut, quindecim transactis a separatione annis, de coniugio 
coram Ecclesia solvendo cogitaret. Ad hunc effectum Leo- 
diensem Curiam adivit, ut probaret suum matrimonium cum 
Ioanne Baptista Gervais nullum fuisse ex capite impotentiae 
ex parte viri. 

Rem egit episcopalis Curia; at sententiam tulit contra 
mulierem, apertissime docens quod neque constaret de non 
consummatione, neque de causis ad dispensandum. Imo adiun- 

Xit, quod etsi constaret de non consummatione; dispensatio 
tamen ut nociva retinenda esset in casu. 

Hisce non acquiescens mulier ad hanc Sacram Congrega- 
tionem appellandum duxit, fieri posse putans, ut id-certo 
obtineret, quod episcopalis Curia apertissime denegavit. 
Praesens igitur questio tota in eo est, ut videamus an ex 
deductis sententia Curiae Leodiensis sit in casu confirmanda 
vel secus. 


Disceptatio Synoptica 


VOTUM THEOLOGI. Et quidem quod sit omnino confir- 
manda argumenta omnia conclamant. Nam si sermo sit de 
impotentia viri, habemus peritos medicos, qui, inspectione 
peracta, illam vel indubitanter excludunt. Nullum, ait D. Deg- 
geller, certum in viro impotentiae signum reperii: immo, 
subiungit D. Beblot, neque physice, neque moraliter, certa 
impotentiae signa apparent. Et licet D. Snijers asserat pera- 
ctum a se examen etsi canonice sufficiens, completum ta- 
men sSscientifice non fuisse; tamen et ipse fatetur nulla 
reperisse in viro impotentiae signa physice aut moraliter 
certa. 

At non solum periti medici, sed ipsa mulier exclusit 
viri impotentiam, quando civile divortium petiit ex capite 
adulterii ; adulter enim impotens esse non potest. At, quaeso, 
quomodo potest mulier, longum post tempus a separatione, 
virum impotentem dicere, quando talem non agnovit tem- 
pore connubii, tum cum fere singulis noctibus conveniebant? 
Et notandum quod tunc temporis vir exprobravit mulieri 
quod retinendi seminis capax non esset: et mulier neque ne- 
gavit, neque causam in viri impotentiam refudit. 

Et quidem, ait nunc ingenua mulier, haec non animad- 
verti, quia tunc talia ignorabam. Et quis est qui talia igno- 
rabat? Illa, illa mulier, quae virilis membri necessariam 
conditionem integre agnoscebat, quaeque virilis congressus 
modum perfectum vel imperfectum iudicabat : illa talia igno- 

rabat, quae, suadente viro-, expeditiorem ad copulam dispo- 
sitionem vel factibus obtinere studebat, illa demum talia igno- 
rabat, quae nunquam conquesta est de non satisfacía libi- 
dine, neque cum viro, neque eum matre, neque cum aliis, 
etsi familiaribus. 

Scio equidem mulierem viri impotentiae causam referre 
non ad aliquod vitium substantiale et intrinsecum, sed po- 
tius ad impedimentum extrinsecum, scilicet ad ramicem, quo 
virum laborasse contendit. Et mirum, sapientissimi iudices ! 
Scit hodie mulier virum  ramicosum fuisse, cum tamen id 
poenitus ignoraret quando simul conveniebat. Copulam nunc 
imperfectam fuisse dicit, eo vel quia viri hernia virile mem- 
brum ab ingressu prohibebat. Et tamen interrogata mulier, 
an in actu copulationis impedimentum hoc animadvertisset, 
negative respondit. Et quod maius, neque id animadvertit 
quando factibus in verendis operam dedisse fatetur. Vel igi- 
tur mentitur mulier dum asserit se viri herniam poenitus 
ignorasse ; vel dicendum eam talem fuisse ut maritali co- 
pulae non officerei. 

Et ita quidem dicendum esse affirmant periti medici : qui 
inspecta viri hernia, etiam in eo statu auctae ab illo tem- 
pore molis; tamen concludunt eam nullimode copulationem 
impedire potuisse. Si igitur ponatur quaestio - An constet de 
impotentia viri in easui - nil aliud responderi posse videtu r 
quam : - Negative. - 

Videamus nunc an constet saltem de non consumma- 
tione. Ut notum est, non consummatio tribus argumentis 
evinci potest, scilicet partium iuramento, inspectione corpo- 
rs mulieris, et testimonio septimae manus. Atqui nullum 
horum probat in casu matrimonium haud consummatum fuisse. 
Non quidem partium iuramentum; nam dum mulier iura- 
mento affirmat, veram copulam locum non habuisse; vir e 
contra eadem iuramenti sanctitate copulam perfectam fuisse 
contendit. Nil igitur ex tali iuramento concludi posse videtur. 

At quid de inspectione corporis mulieris? Uno ore faten- 
tur periti Medici mulieris genitalia in iis conditionibus re- 

periri, quae praehabitam copulam nullimode excludant. Et 
notandum in hac Medicorum depositione, quod ipsi compa- 
rativum, ut ita dicam, iudicium protulerunt, scilicet inspe- 
ctis genitalibus viri et mulieris. Notum est enim fieri ali- 
quando posse ut vir etsi potens cum Caia, talis tamen non 
appareat cum Titia, idque eo vel magis quando mulier tali 
arctitudine laborat, et virile membrum talis est magnitudi- 
nis, ut congressus impossibilis evadat. Ian vero quod in 
casu vaginae arctitudo revera admittenda sit ex parte mu- 
lieris, acta processus demonstrant; at e contra virile mem- 
brum pariter tale fuisse, ex Medicorum iudicio, ut mediam 
magnitudinem non attingeret, eadem acta, idemque proces- 
sus conclamant. Ex quo fit ut nulla appareat in casu ma- 
ritalis congressus impossibilitas. 

Hinc quando periti Medici docent mulieris genitalia in 
eo statu reperiri, qui praehabitam copulam non excludit ; 
haec verba intelligenda sunt de copula mulieris cum viro 
suo. Mulier forsan cum alio viro, cuius genitalia non in 
lisdem reperirentur conditionibus, convenire non potuisset: 
at cum viro suo plene convenire potuisse dicendum est. Si 
igitur signa repraesentat quod reapse cum aliquo convenerit; 
etsi per hoc non probetur cum viro suo convenisse, neque 
tamen excluditur. Immo , posito matrimonio , posito facto 
physico copulae quam saepissime habitae, posito quod viri 
genitalia cum verendis mulieris aptissime conve liant, posito 
quod mulier veram copulam habuisse manifestet, omnis ratio 
suadet ut matrimonium in casu revera consummatum fuisse 
dicamus. Et ita quidem ex illa morali certitudine, quae evi- 
denter ex deductis exurgere dicenda est. Sed quoniam iuri- 
dice est nobis procedendum ; hinc, attenta etiam depositione 
Medici Petithan, qui docet difficile esse asserere, in casu, fa- 
ctum sequutae consummationis; tamen cum hoc factum ne- 
que ab ipso, neque ab aliis peritis medicis, certo argumento 
excludatur, hoc satis omnino est ut ad dubium « An constet 
de non consummatione in casui » responderi possit: MNe- 
gative. 

Quod confirmatur ex testimonio septimae manus. Licet 
-enim ex testimonio septimae manus illud ipsum eruatur quod 
ex partium iuramento, scilicet vel consummatio, vel non 
consummatio, iuxta quod testes deponunt vel in favorem viri 
vel in favorem mulieris; tamen si testium qualitas exami- 
netur, videbimus graviores esse, ideoque praeferendos qui 
pro viro deponunt, quem quidem ab adolescentia agnoscunt, 
«um quo nullam habent suspectam relationem, et de quo 
"testimonium dicunt quod sit, si non vir bonus, saltem bo- 
nus vir. 

Cum itaque non constet neque de impotentia viri, neque 
de non consummatione matrimonii; hinc ad dubium:-/1?? 
sit confirmanda sententia | Curiae Leodiensis in casu? - re- 
spondendum censerem cum praeclarissimo vinculi defensore : 
- Affirmative.  - 

VOTUM CANONISTAE. Imprimis, ait iste, in actis processus 
*sequentia non apparent: videlicet Decretum, quo constituun- 
tur Defensor Vinculi, et alii Tribunal ecclesiasticum compo- 
nentes : Iuramentum eiusdem Defensoris prout praescribitur 
in Bulla Benedictina: Decretum in singulis sessionibus : Ci- 
tatio dicti Defensoris in unaquaque sessione: consequenter 
si revera fuerint omissa, acta processus ad tramites iuris 
non procederent, ac proinde vitiosa quoad formam. Certum 
autem est quod inspectio huius mulieris non fuit facta ab 
Obstetricibus et matrona, sed a tribus in arte medicinae pe- 
ritis separatim. Quoad hoc Episcopus dispensationem peti 
«um circumstantiae illius loci, et forsan praeiudicia illarum* 
personarum haud permittunt ut talis inspectio per obstetri- 
ces et matronam fiat. 

Hoc ad formam processus: ad valorem eiusdem matri- 
monii quod attinet dicam: Non constat de inconsummatione 
matrimonii in — themate. 

In casu nostro praesto est cap. 1. de frigidis et male- 
ficiatis. Notentur verba. « llla autem si prior post annum, 
-aut dimidium, | ad Episcopum, | aut eius missum proclama- 
verit, dicens, quod non cognovisses eam, tu autem contra- 

riuni affirmas* tibi credendum | est* eo quod caput es mu- 
lieris; quia si proclamare voluit: cur tamdiu — tacuit? cito 
enim* et in parvo tempore scire potuit* si secum coire po-* 
tuisses. » Actrix pacifice per annum cohabitavit cum marito,, 
et frequentissime rem uxoriam cum eo habuit; interrogata 
enim sub sanctitate iuramenti »an debitum coniugale ma- 
rito reddidisti ? Respondit: « A prima die matrimonii, et, 
deinde saepissime, quoties id rogaverit, imo quasi singulis 
diebus. » Ac toto hoc tempore penitus persuasa erat quod 
maritus vere consummaret matrimonium. Interrogata a Iu- 
dice: putabas maritum posse matrimonium consummare? Re- 
spondit: Jta est* eo tempore id putabam. » mo erat adeo 
persuasa ut a zelotipia capta traduxerit ad Tribunal civile 
maritum causa adulterii, .probaverit hoc adulterium, et pro- 
pter ipsum solutionem vinculi consequuta. Interrogata « An 
maritus damnatus fuit in foro civili, et separatio decreta 
fuit unice propter causam adulterii? Respondit: PUTO QUOD- 
ITA SIT. » interrogata iterum « An tibi animus non fuit 
etiam invocare causam impotentiae ? Respondit : Nullo modo ». 
Post septem autem circiter annos a dicta separatione pro- 
clamavit, dicens, maritum esse impotentem ad coeundum. 
Quisquis videt, quam absona sit a recensito iure haec pro- 
clamatio. Causa tantae retardationis, ipsa ait, fuit « quia 
ignorabam quid hoc, consummatio matrimonii, esset. Quo- 
modo potest supponi quod uxor in actis coniugalibus in se 
non sentiat conatus penis, et non sentiat penem ipsum clau- 
strum virginitatis penetrare, in quo consistit potentia coe- 
undi et consummandi? Si admitteretur haec suppositio, de- 
beremus affirmare quod recensitum ius falsitatem diceret in 
ilis verbis: Cito enim et parvo tempore scire potuit* si se- 
cum coire potuisses. Animadvertatur velim supra hisce ver- 
bis, uti nemo non videt, innititur tota haec dispositio cano- 
nica, cum sit ratio ipsius dispositionis. Igitur vel nescit quid. 
Actrix nunc dicit, vel est demens, quemadmodum maritus 
deposuit: « dicebatur non esse integrae mentis. » Vel sub 
specie simplicitatis est purum eius inventum, ut ad alias- 

possit transire nuptias. In tribus hisce casibus est penitus 
reiicienda. 

Maritus revera interrogatus a iudice « An matrimonium 
cum uxore tua consummasti? Respondit; Consummavi. » 
Iterum interrogatus: « An no veras initio matrimonii qua- 
nam in re consisteret matrimonii consummatio? Respondit: 
Noveram. » '[ertio interrogatus « An ita consummasti ma- 
trimonium, ut exinde infans concipi et nasci possit? Re- 
spondit: | Hoc modo  consummavi et quidem saepissime. » 
videtur, ait consultor, quod hic iure merito repeti et applicari 
debeant illa alia verba recensiti iuris, videlicet: Tu mitem 
contrarium — affirmans tibi credendum est, quod caput es mu- 
lieris. 

Re enim vera perpendatur prima causa impotentiae, quam 
in medium affert Actrix. Haec nihil dicit de imperfeetioni- 
bus naturalibus penis mariti, ut puta de defectu erectionis, 
vel de debilitate, vel de nimia crassitudine, vel de defectu 
*eiaculationis: sed tantum adducit herniam, qua laborat mari- 
tus, per quam ipse impotens fuit, et nunc fit ad coeundum, 
«eu ad matrimonium  consummandum. Ipsemet maritus in- 
terrogatus a Iudice sub sanctitate iuramenti, respondit: 
« Ista hernia nullo modo impediebat consummationem  ma- 
trimonii. » In initio ac toto tempore matrimonii erat hernia 
tam parvi voluminis, ut eadem Actrix confessa sit, nunquam, 
in actibus coniugalibus cum marito suo illius praesentiam 
-animadvertisse. Doctores in medicina et chirurgia, qui ex 
mandato Iudicis ecclesiastici inspexerunt corpus loannis Ba- 
ptistae Gervais, mariti Actricis, idest Deggeller, Bidlot, 
Snyers, praemisso iuramento, deposuerunt: « Quando hernia 
reducitur, penis est in statu naturali et ordinario. » De- 
inde testimonium scriptum unusquisque ex ipsis exaravit di- 
cendo quod Gervais nullum exhibet signum impotentiae. 

Cuinam modo fides praestanda, peritis seu doctoribus in 
*arte medica et chirurgica, an assertioni mulieris ignoranti s? 
Nemo sanae mentis huic secundae poterit fidem praestare. 
At si communis et irrefragabilis est doctrina Canonistarum 

a Cosci relata De Separat. Thori Coniug. lib. I cap. XIII 
n. 15, his terminis: « Item credendum viro dubie impotenti, 
Sj perfectam habuisse copulam affirmet, et mulier neget, 
quatenus signa tantum dubia et ambigua, ,non autem certa 
impotentiae résultent, et pro valore Matrimonii in utroque 
casu est pronunciandum. » |n corpore loannis Baptistae 
Gervais nullum signum, ne dubium quidem, apparet impo- 
tentiae, imo potentia coeundi a citatis doctoribus admitti- 
tur uti certa. Quanto magis ergo pronunciandum est pro 
valore matrimonii in casu? 

Magni insuper facienda est in talibus casibus inspectio' 
in corpore mulieris, ceu praescribit ius, et tradunt Cano- 
nistae. Revera ipsimet supracitati DD. de mandato iudicis 
ecclesiastici inspexerunt partes genitales Barbarae Antoniae 
actricis et deposuerunt, copulationem locum habere potuisse. 

Testes septimae manus ab actrice vocat, nihil aliud af- 
firmant, nisi ea omnia, quae eis actrix dixit: si igitur ni- 
hili sint faciendae depositiones eiusdem Antoniae actricis, eo. 
minus attendendae sunt depositiones dictorum testium. Si- 
quidem tunc revera testium depositiones sunt attendendae, 
quando statim post contractum matrimonium, idest secunda 
vel tertia die, vel intra eamdem hebdomadam, vel intra 
mensem rumor et vox secreto percurrit inter vicinos, quod 
vir vel femina ex coniugibus sit impotens ad coeundum, et 
hic rumor vel vox provenerit ex occulta lamentatione, vel 
ex aliqua expressione facta ab aliquo ex dictis coniugibus. 
Non vero quando, post septem annos a separatione, unus 
ex coniugibus incipit suspicari, ut in casu nostro, quod al- 
ter sit impotens; et manifestat hanc suam suspicionem aliis, 
et postea eos vocat in testimonium. Sic fecit actrix; con- 
sequenter ii testes nihil concludere possunt. 

Restat itaque satis superque demonstrata thesis iam prae- 
missa, nempe non constare de inconsummatione, imo satis 
constare de consummatione matrimonii in themate. 

ANIMADVERSIONES DEFENSORIS MATRIMONII EX OFFICIO. Ioan- 
nem Baptistam Gervais, cui, viginti septem annos nato,, 

puella Barbara Antonia Haihin, in aetate annorum undevi- 
ginti constituta, die 14 Septembris 1871, rite nupsit, modo 
proclamat ineptum ad opus. 

Ecclesiasticus Leodii iudex, cui negotium inquisitionis a 
sacratissimo Principe commissum est, re ad umbilicum per- 
ducta, neque impotentiam viri, neque actricis virginitatem 
certam habuit. In iudicis autem inquisitoris sententiam sine 
ambagibus descendunt eximii consultores theologus et cano- 
nista. 

Et iure optimo merito. Nam tres periti, qui coniugum 
corpora recognoverunt, nec in corpore viri impotentiae ve- 
stigia, neque in mulieris corpore virginitatis argumenta in- 
venerunt. Imo tantam in coniugum genitalibus convenien- 
tiam perspexerunt, ut quodcunque impotentiae vel relativae 
dubium, veri haud simile putarent. 

Vir autem, quem locupletissima septimae manus testes 
fide dignum unanimi suffragio renuntiant, matrimonii consum- 
mationem nitide affirmat, quam actrix inficiato, sed facta, 
quae ipsam iugulant, denegare non audet. 

Profitetur enim se in pace cum viro vitam duxisse per 
annum.  Percontanti iudici « An debitum coniugale marito 
reddidisti? » reponit: « Ita, a primo die matrimonii et deinde 
saepissime, quoties id rogaverit, imo quasi singulis diebus, 
paucis tantum exceptis. » Ad quaestionem « Eo igitur tem- 
pore putabas maritum posse matrimonium consummare? » 
respondit: « Ita est ; eo tempore id putabam, » 

Prosequitur iudex « An separationem a cohabitatione non 
rogasti a foro civili? » respondit: « Ita , mense Septem- 
bri 1873. » Iudex: Propter quamnam causam? » Illa: « Pro- 
pter causam adulterii: » ludex: « An ista separatio decreta 
fuit unice propter causam adulterii? » Illa: « Puto quod 
ita sit. An tibi animus non fuit etiam invocare causam im- 
potentiae? Nullo modo. » 

Huc quadrai cap. i de frigid, et malefic, « Cur tandiu 
tacuiti cito enim et in parvo tempore scire potuit, si secum 
coire (loannes) potuisset. » Ne Emi Patres superfluum labo- 

rem fastidiarli, mitto alia et absque mora ad inscriptum du- 
bium postulo rescribi - Negative et amplius. - 

Quibus animadversis, propositum fuit diluendum 


Dubium 


An sit consulendum | SSmo. pro dispensatione super ma- 
trimonio rato et non consummto in casu. 

RESOLUTIO. Sacra C. C. re discussa sub die 12 Septem- 
bris 1891, censuit respondere: Negative. 

Ex QUIBUS COLLIGES I. Cum cito et in parvo tempore 
cognosci possit an copula perfecta locum habuerit inter co- 
niuges, mulieri proclamanti, longum post tempus, quoad viri 
impotentiam, non esse facile credendum. 

II. In themate futili innixam motivo mulierem procla- 
mare quoad viri impotentiam, longos post annos, quum per 
totum annum ab inito matrimonio saepe saepius cum viro 
rem uxoriam habuerit, neque de consummatione matrimonii 
dubitaverit. 


AQUEN. 
PENSIONIS 


Die 12 Decembris 1891, 
Sess. 24 cap. 12 De refom. 


COMPENDIUM FACTI. Sacerdos Franciscus Gaglione post- 
quam paroeciam loci Trisobbio in aquensi Dioecesi annos 24 
circiter rexisset, vertente anno 1878, infensae valetudinis 
ergo, paroeciale ministerium dimittere coactus fuit. Ne au- 
tem ipsi congrua deesset sustentatio, instante Episcopo, Apo- 
stolicis Literis diei 25 Iulii 1878 pensio annua libellarum 600 
super beneficialibus bonis praefato sacerdoti reservata fuit, 
cui deinde die 6 Martii 1879 et civilis potestatis placitum 
accessit. 

Verum Episcopus die 7 Iulii 18/8 antequam preces Su- 
premo Principi pro concessione pensionis transmitteret, ad 


AQUÉN. 425 
lites praecavendas voluit ut archipresbyter Gaglione sponde- 
re!, se successori et successoribus suis taxam  á ricchezza 
mobile ei AS. mano morta restituturum. Qua syngrapha sub- 
scripta et habita gratia, paulo post paroeciae valedixit. 

Vix ac in, patrio oppidulo sedem fixit, vexationes, fisci 
praeveniens, publicum officialem vulgo « agente delle tasse » 
de obtenta pensione certiorem fecit, qui statim constituit ut 
tributum solveret « di ricchezza mobile » in annuis libel- 
lis 17,26. Interim tamen per biennium ipsi integra pensio 
libellarum 600 primum ab oeconomo, ut aiunt, beneficiorum 
vacantium, dein a novo parocho Dominico Negri persoluta 
fuit. Ast postea cum sacerdos Negri perpendisset pensiona- 
rium ex syngrapha superius relata teneri ad taxas pro vi- 
rii parte archipresbytero re fundendas, hasque ad summam 
libellarum 108 quotannis attingere, putavit sibi fas esse prae- 
fatam summam ex libellis ^sexcentis in solutione detrahere. 
Haec origo quaestionis a partibus ad Episcopum delatae, ob 
quam sacerdos Gaglione primum metropolitanam Curiam Tau- 
rinensem et dehinc supremam Ecclesiae auctoritatem adire 
velle affirmabat; quae tamen quaestio ab aquensi Praesule 
tandem die 8 Novembris 1881 composita fuit; ceu apparet 
ex declaratione a partibus et a curiae cancellario subscripta. 
Compositio haec fuit: Parochus Negri sibi onus assumpsit sol- 
vendi dimidium taxarum di ricchezza mobile e di mano morta, 
in libellis 54; alterum dimidium incumberet pensionano Ga- 
glione; qui solveret tantum 40 libellas quatenus obtineret 
exemptionem a taxa di mano morta. 


Post haec res pacifice processisse videntur usque ad an- 
num 1889, quo Episcopus Sciandra, qui compositionem fieri 
curaverat viam universae carnis ingressus est. Tunc sacer- 
dos Gaglione, qui interim in dioecesi Ianuensi penates suos 
transtulerat, Episcopo novensili scribebat, ut archipresbyte- 
rum Negri adigeret ad integram pensionem libellarum 600 
in posterum solvendam, simulque ad refundendas sibi sum- 
mas praetextu taxae « di ricchezza mobile e di manomorta » 
pro praeterito detractas. 

Cum vero Episcopus auctoritatem suam in istiusmodi ne- 
gotium interponere nollet, ad S. C. C, ipso Ordinario sua- 
dente, res fuit delata. Hic archipresbyter Negri non modo 
pro reiectione petitionis actoris institit, sed insuper reoon- 
ventionem opposuit: petens ut pensio haec aptaretur parvis 
reditibus paroeciae; qui eam, uti nunc est, ferre omnino ne- 
queunt. 

Episcopus, de more rogatus, mandatum dedit Vicario suo 
generali, qui eodem munere penes antecessorem functus erat, 
ut S. C. C. rei statum aperiret. Qui morem gerens signi- 
ficabat, facta a sacerdote Negri relata veritate niti. 

Postea vero cum iterum Praesul aquensis rogari debuis- 
set ut plenius referret et sententiam suam panderet, retulit: 
petitionem sacerdotis Gaglione huic inniti conceptui, quod tem- 
pore collationis paroeciae nulla sibi facta fuerit mentio pen- 
sionis; dum idem recurrens confiteatur sibi onus imposuisse 
solvendi taxas di ricchezza mobile et di mano morta qua- 
tenus im ponerentur dictae paroeciae. His adiecit Ordinarius, 
Episcopum Sciandra censuisse imponere pensionem 500 libel- 
larum, quod si permisit ut ea esset 600 libell, id evenisse 
ob obligationem solvendi taxas a pensionario assumptam; 
sacerdotem  Gaglione nunc meliori frui sanitate et officium 
cum aliqua retributione Ianuae obtinuisse ; dum conventus 
Archipresbyter loci Trissobbio coadiuvatur a fabrica Paroe- 
ciae ut possit Viceparocho stipendium rependere. 

Omnibus deinde relatis, in audientia SSmi diei 16 Noy 
vembris nuper elapsi, rescriptum prodiit: « SSfitts remisit 
preces ad S. C. Concilii cum facultatibus necessariis et op- 
portunis et cum clausula de aperitionis oris arbitrio | adver- 
sus Litteras Apostolicas diei 25 lulii 1878. » 


Disceptatio Synoptica. 


DEFENSIO SACERDOTIS GAGLIONE. Hic animadvertit sibi, vi 
Bullae diei 25 Iulii 1878, quae in actis haud prostat, de- 
beri annuam pensionem libellarum 600 absque ulla detra- 
ctione. Siquidem nec vola nec verbum ibi reperitur de refu- 

sione taxarum aut de potestate imminuendae pensionis Epi- 
scopo vel archipresbytero concessa. Iamvero indubium est,, 
ut animadversum fuit in Firmana Onerum et Pensionis- diei 
29 Augusti huius anni, leges quibus pensiones,per Romanam 
Curiam imponi solent id exigere, ut integrae et liberae a quo- 
vis onere solvantur, uti etiam coram S. O. G. disputatum fuit 
in Hortana  Congruae diei 11 Aprilis | 1507et pluries in 
S. C. Episcoporum et Regularium atque nominatim in Ro- 
mana 20 Septembris 1578 (1). Neque dicendum videretur 
sacerdotem  Gaglione ad id quod ius ipsi minime imponit, 
posse cogi vi pacti. Etenim declaratio, quam ipse in Curia, 
emisit, antequam pensionem consecutus fuisset, quaeque ab 
Episcopo dictata affirmatur, loquitur tantummodo de « im- 
» posta di ricchezza mobile corrispondente alle lire seicento 
» di pensione... ed anche la tassa manomorta qualora detta 
» pensione fosse colpita. » Verum taxa « di ricchezza mo- 
bile » pensioni imposita ab ipso pensionario persolvitur in 
annuis libellis 17,26 ; taxa vero « di manomorta » quae moda 
tantum ab entibus, ut aiunt, moralibus exigitur, pensiones- 
minime respicit. 

Cum igitur in praefata declaratione de vectigalibus pen- 
sioni impositis vel imponendis sermo habeatur, non vero de 
taxis, quae bona paroecialis beneficii attingere possent, con- 
sequens videtur iniustum esse sacerdotem Gaglione ad taxam 
« di ricchezza mobile » bis solvendam adigere, atque ab ea 
aliam taxam, quam adpromisi. refundere tantum « qualora 
detta pensione fosse colpita, » modo repetere. 

Inepte autem affirmari censet sacerdos Gaglione volun- 
tatem Episcopi Sciandra aliam ab ea quae apparet fuisse. 
Nam praeterquam quod id haud bene perspectum est, inau- 
ditum esset in contractibus intentionem, non vero receptum 
loquendi modum, attendere. Et re quidem vera Card. De Luca 
de alienai, disc. 48, n. 12 aperte tradit verba contrahen- 
tium seu pacta iuxta communem usum esse intelligenda, ita, 


(1) Eecole Vol. XI, 894. 

ut iis obligatio respondeat. Quod si aliud animo Episcopus 
-cogitaverit id minime officere censendum esse dicit, cum ex 
cap. pastoralis de except. paria sint tam non esse, quam 
non apparere. 

Relate vero ad conventionem quae coram eodem Praesule 
inita fuit die 8 Novembris 1881, contendit sacerdos Gaglione 
nec conventionis nomen illi aptari posse cum Episcopo co- 
gente facta fuerit. 

Itaque in probatis habito quod huiusmodi conventio iussu 
Episcopi exarata fuerit, ac sacerdos Gaglione caruerit, in ea 
subscribenda, ea libertate quae in contrahentibus requiritur, 
indubium esset validam causam adesse pro rescissione con- 
tractus, ut omnes doctores unanimiter tenent, iuxta vulga- 
tum axioma: « coacta voluntas, voluntas est in contrarium. » 
Reverentialem autem metum, qui praecise in themate ex al- 
lata actoris narratione adfuisse videtur, voluntatem adimere, 
in 'dubium revocari nequit, cum ad Reg. 14 ff. de Regulis 
iuris: « velle non creditur qui obsequitur imperio patris-vel 
domini. » Qui metus ut invocari possit pro dissolutione con- 
tractus non oportet ut adsit vera et realis magni mali illa- 
tio, sed sufficit mali periculum imminere, idest timor iustus 
*et. probabilis illationis mali. L. I* nec timorem ff. De eo 
quod metus causa et L 3 96 Armis ff. de vi et vi armata etc. 
Haec vero omnia in càsu concurrere, attenta praecipue ma- 
gna erga Praesulem sacerdotis Gaglione reverentia, nec non 
eius provecta aetate et infirma valetudine, apparere posset. 

Quod si orator adstringi nequit ad taxas, de quibus con- 
trovertitur, archipresbytero Negri refundendas, ac conven- 
tio diei 8 Novembris debeat pro infecta haberi, consequi ex 
hoc -eidem oratori videtur detractas hactenus summas esse 
sibi restituendas. Sane, ut aiebat Card. De Luca De Regul. 
disc. 66, n. 8. et disc. 106, n. 6, restitutio facienda est 
eorum quae fuerunt indebite exacta, cum res aliena ad do- 
minum clamet. 

Relate ad alteram causae partem animadvertendum in 
primis est nunquam adversus Summi Pontificis Literas con- 

queri licere, ut aperitio oris concedatur, nisi constet eas sub- 
reptionis vel obreptionis vitio laborare, ac Summum Princi- 
pem in eis concedendis fuisse deceptum et circumventum. 
Card. De Luca De lur is d. dise. 6, n. 6. 'Rota coram Cre- 
scendo decis. ll6 n. 5, et decis. 141 n. 1, et in Reatina 
Applicationis dotium super aperitione oris diei 17 lunii 1735 
$ Ratio coram Rezzonico. Imo, ut adnotatur penes S. C. C- 
in Nucerina Paganorum diei 25 Augusti 1877, nisi aliquae 
prodeant suspiciones revocantes in discrimen voluntatem Pon- 
tificis vel illius deceptionem, sive a falsa narratione sive a 
callida reticentia natam, nemo insurgere potest contra gra- 
tiam a Pontifice largitam, ne iniustae inutilesque lites fo- 
veantur potius, quam reprimantur. Iamvero, cum in themate, 
instante Episcopo, pensio libellarum 600 sacerdoti Gaglione 
fuerit a S. Sede concessa, ex hoc tantum cuiusvis deceptio- 
nis et callidae reticentiae suspicio exulare videretur. Verum 
equidem est parochum Negri asserere etiam Curiam aquen- 
sem fuisse deceptam dum dictis parochi Gaglione caecam fi- 
dem adhibens, S. Sedi retulit beneficii paroecialis reditus ad 
summam annuam libellarum 3000 pertingere; ast hanc as- 
sertionem solido fundamento destitutam esse pensionarius au- 
tumat. Recolit enim se beneficialia bona in melius redegisse, 
ac erogatis plus quam 12000 libell, in aedificiis reparandis 
agrisque excolendis, eorum proventus ad annuas libellas 3000 
evexisse. 

Haec autem veritate apprime niti tuetur, nedum quia 
Episcopus antequam preces Supremo Principi obtulisset, de 
his quae asserere debebat certior fieri voluit, sed etiam quia,, 
ut placitum politicae potestatis obtineretur, necesse fuit ut 
vir peritus relationem conscriberet eamque postea coram prae- 
tore, loci Carpeneto, iuramento firmaret. Praeterea res cognosci 
debuit a suboeconomo, ut aiunt, beneficiorum vacantium, qui 
certe haud praesumi videtur diligentiam aliquam licet in mi- 
nimis omisisse. Concludit igitur nullum suppetere falsitatis 
indicium, atque proinde ea quae contra a parocho Negri og- 
geruntur, utpote inania, esse flocci facienda. Quod si postre- 

mis annis sive ob temporum inclementiam sive alia ex causa 
agrorum foecunditas non ea fuit quae sperabatur; agitur de 
temporanea fructuum imminutione quae causam ad pensio- 
nem extenuandam ad iuris tramites praebere non potest. Ce- 
terum cum sacerdos Negri fere per biennium, antequam ar- 
chipresbyter loci Trisobbio renunciaretur, munus oeconomi 
spiritualis et administratoris bonorum temporalium in illa 
paroecia, obiverit, optime beneficíales reditus perspectos ha- 
bere debebat, ac idcirco praesumi nequit onera assumpsisse 
quae beneficii vires excederent. 

Denique dato etiam quod reditus paroeciales aliquantu- 
lum a libell. 3000 dis tarent, perpendendum esset ex ipsius 
hodierni parochi confessione, illos in summa libellarum bis 
mille computari posse, in ea scilicet summa quae longe con- 
gruam a sacris canonibus requisitam exsuperat, ac proinde 
neque ex hoc capite ad reconventionem roborandam conclu- 
dens argumentum posse desumi. Versa vice sacerdos Gaglione 
-efflagitat S. C. C. ut prae oculis habeatur conditio senis sa- 
cerdotis qui in paroeciali ministerio exercendo vitam egit, et 
cui, pensione extenuata, media ad honestam sustentationem 
omnino deficerent. 

DEFENSIO ARCHYPRESBYTERI NEGRI. Ad deductiones ar- 
chipresbyteri Negri gradum faciens, in primis ea referre op- 
portunum visum est, quae ille quoad syngrapham a sacerdote 
Gaglione, ante renunciationem, exaratam observat, nempe: 
declarationis diei 7 Iulii 1878 obiectum fuisse, ut Gaglione 
oneraretur taxis quae vulnerant pensionem in manibus bene- 
ficiati; nempe sicut beneficiato subtrahitur summa lib. 600 
ita exonerari debuit de taxis quae 600 libellis subtractis re- 
spondent. Proinde declarationem dictam , a Gaglione sub- 
signatam, minime se referre ad taxam quam demanium ab 
eo exigeret tamquam pensionario. 

Ne igitur dicatur, Episcopum proposuisse et sacerdotem 
Gaglione subscripsisse syngrapham, scienter effectu destitu- 
tam, tenendum videretur sub contro versis verbis taxas, qui- 
bus parochus onerabatur, libellis 600 respondentes, fuisse com- 

prehensas. Ad rem Card. De Luca De Donat. disc. 34 n. Il: 
« In quibuscumque viventium ac morientium dispositionibus 
vel actibus principaliter attendi debet, ut non cortex et for- 
mula verborum sed substantia veritatis inspiciatur, propter- 
ea apud Franch. decis. 392 n. 2 et seqq. et Merlin, de- 
cis. 210 n. 7 et alios habetur quod si contrahentes dicant 
facere contractum enphyteuticum, pacta vere et conditiones 
ostendant, illum esse potius emptionis et venditionis, non at- 
tendatur vocabulum, sed natura seu veritas actus. » 
Praeterea, quidquid sit de huiusmodi prima declaratione, 
adeo claram esse censet parochus Negri conventionem inter 
partes coram Episcopo initam, ut inde saltem obligatio pa- 
rochi Gaglione evidentissime scateat. Nec contra illius vim 
regerere valeret defectum libertatis, cum scitum in iure sit 
ad disputata a Voet lib. 4, tit. 2, num. 14 et a Pitonio 
Discept, eccles,  discep. 110, num. 34; metum non prae- 
sumi, sed esse ab allegante concludenter probandum. lam- 
vero nulla in casu huiusce metus probatio fuit allata, eo quia 
id quod sacerdos Gaglione gratis asserit, gratis negandum 
videtur. Insuper docente S. G. C. in Oxomen. 14 Augu- 
sti 1880, neminem latet, metum ad hoc ut excuset ab obli- 
gatione, debere esse talem, qui in virum constantem cadat: 
neque enim vani timoris ulla excusatio est l. metus 6, 7, ff. 
quod metus causa. L. de Regul 9: nec sufficit quolibet 
terrore adductum quemquam timuisse /. metus ff. ex quibus 
causis. Unde Bossius cap. 11 $ 14, 16 statuit ad constituen- 
dum metum legaliter iustum nedum requiri « quod malum 
sit absolute et in se magnum et grave, sed etiam quod me- 
tuens non possit facile illud depellere aut illi occurrere. 
Verum haec omnia excludi videntur non modo ab indole Epi- 
scopi Sciandra, sed a natura sacerdotis Gaglione, qui patro- 
nos adiverat et recursum ad Archiepiscopum et ad S. Sedem, 
ut ipse refert, iam paraverat. 
Firma itaque maneat oportet conventio quoad taxas quae 
inita fuit die 8 Novembris 1881, cuius robur usque adhuc, 
scilicet vivente Praesule Sciandra, et ab ipso pensionario nec 

in dubium fuit revocatum. Etenim ut habet /. i, init. ff. 
de pactis, nil magis humanae fidei congruit quam verba et 
promissa quae iam placuere serventur, a quibus profecto in 
casu sacerdos Gaglione resilire non posset. « Sicut initio li- 
bera potestas unicuique est habendi vel non habendi contra- 
ctus, ita renuntiare semel constitutae obligationi, adversario 
non consentiente, nemo potest »: L. sicut 5 Cod. de obligat, 
et nat. Quibus omnibus addi posset, conventionem initam 
fuisse postquam partes controversiam instituerant, ideoque 
et transactionis naturam induere videtur, quae, ut pragma- 
tici loquuntur, omnia priora iura et actiones extinguit et 
est in aevum servanda. 

Post haec apparet et restitutionem summae usque adhuc 
vi praefatae conventionis pro taxis detractae, quam sacer- 
dos Gaglione a S. O. O. petit, a parocho Negri denegari. 
Admisso enim legitimo iure huius detractionis, cum non am- 
plius illi summae indebite soluti qualitas inesset, nulla actio 
ad eamdem repetendam dari posset. Ceterum observat paro- 
chus se transactione fretum, non modo bona fide omnes be- 
neficii fructus consumpsisse, sed etiam aere alieno ob causas 
inferius dicendas praegravari, ideoque ad quamcumque solu- 
tionem modo imparem esse. 

De reconventionali libello animadversum fuit tralatitium 
in iure esse, adversus Apostolicas Literas oris aperitioni lo- 
cum fieri, si ad illas obtinendas quid necessarium non fuit 
expressum, vel si quid falsum allegatum: Cap. Super Ute- 
ris de Rescriptis. Hoc posito contendit archipresbyter Negri 
pensionem libellarum 600 fuisse beneficio paroeciali loci Tri- 
sobbio impositam, tum quia merita sacerdotis Gaglione in il- 
lius reditibus augendis exaggerata fuerunt, tum quia falso 
eosdem reditus ad tria millia libellarum pertingere expositum 
fuit. Et quod primum attinet, haud negat aliquam pecuniae 
summam in operibus perficiendis a sacerdote Gaglione fuisse 
impensam, at praeterquamquod inutile opus evasit, id per- 
fectum fuit « alienando la rendita dei legato Boccaccio rap- 
» presentante il capitale di L. 2000 incirca. » Sumptus au- 

tem quos in summa libell. 12000 fecisse asserit, si quidem 
hanc summam  pertingunt, « si riferiscono a quelle consu- 
^ mate nella lite contro l'appaltatore Bistolfi; » ex qua pro- 
fecto beneficialia bona haud meliora evaserunt. Quomodo vero 
sacerdos Gaglione beneficii bona administraverit, ceteris mis- 
Sis, patere edicit ex declaratione partiariorum agricolarum 
qui referunt, sacerdotem Gaglione, Beneficium renuntiando, 
eiusdem agros reliquisse in conditione deterrima. 

Profecto hac agendi ratione, subdit parochus Negri, re- 
ditus beneficii; cum damno agrorum, favore sacerdotis Ga- 
glione augebantur. Attamen neque ita in annua summa li- 
bellarum 3000 umquam computari potuerunt. Atque hic ad- 
notat beneficii reditus, partim ex quibusdam debiti, ut aiunt, 
publici syngraphis aliisque determinatis exactionibus, partim 
agrorum fructibus coalescere. Cum priores summam annuam 
libellarum 1500 constituant, ut assertae libellae 3000 obti- 
neri possint, deberent ceteri et aequalem vim attingere. Iam- 
vero documenta exhibentur quae curia episcopalis recognovit, 
quaeque ad unguem ostendere videntur fructus agrorum, de- 
tractis cultus agrorum expensis, vix ad libellas 500 perduci 
posse. Quibus cum ceteris fructibus conflatis, reditus consti- 
tuitur libellarum 2000, idest triente minor illo quem sacerdos 
Gaglione pro pensione obtinenda declaravit. Verum equidem 
est postremis annis fructus valde fuisse imminutos ceu mu- 
nicipalis auctoritas declarare haud dubitavit. Attamen non 
ex hoc capite praecipue, pensionis imminutionem videtur pa- 
rochus efflagitare. Siquidem ipse instat potius in adulterata 
declaratione redituum, quam ipsius declarantis scripto men- 
dacii arguere autumat. Profert enim computa fructuum agro- 
rum, ipsius sacerdotis Gaglione manu conscripta et in can- 
cellaria episcopali recognita, ex quibus huiusmodi fructus, 
annis 1872 et 1876 vix in libellis 500 assignari possunt. 
Unde cum ex suipsius ore iudicatum videatur, ulteriora ad- 
dere superfluum ducit. 


Hic autem perpendendum minime censet an congrua pa- 
rocho, detracta pensione, salva maneat. Namque ad redu- 
Acta, Tom. XXIV. fate. CCLXXXIII. 28 

ctionem obtinendam id putat esse observandum num pro Li- 
teras Apostolicis assequendis falsum allegatum fuerit, idque 
ex iam deductis constare edicit. Unde affirmat quod si Epi- 
scopus et Summus Pontifex cognovissent reditus beneficíales 
non ad libellas 3000 sed ad 2000 tantum ascendere, pensio 
in summa valde minori fuisset constituta. Ceterum modo 
neque necessaria ad congruam sustentationem ex beneficii 
fructibus habere asserit archipresbyter Negri. Praeter ea quae 
de actuali frugum imminutione a municipali auctoritate fue- 
runt relata animadvertendum esse dicit se, ut rebus tempo- 
ralibus paroeciae consuleret, haud modico aere alieno gravari 
debuisse. Hoc praecipue egisse ait ad domum  paroecialem 
reficiendam, quam sacerdos Gaglione ita ruinosam reliquerat, 
ut adlectus peritus declaraverit « buoni solo i muri perime- 
» trali. » Consilium vero fabricae, quod, ut Episcopus innuit 
auxilium parocho praebet, iam ab anno 1885 coram Ordinario 
de eiusdem tenui oeconomica conditione conquerebatur. 

Quibus praemissis, proposita fuerunt diluenda 


Dubia 


L An et in qua summa pensionarius Gaglione teneatur 
refundere | archipresbytero Negri taxas vulgo « di ricchezza 
mobile e manomorta » in casu. 

Et quatenus negative 

II. An eidem sacerdoti Gaglione ius sit repetendi pecu- 
niam, quae ob praefatas taxas in solutione pensionis hac- 
tenus detracta — fuit. 

III. An intret arbitrium | aperitionis | oris super Aposto- 
licis Literis diei 25 lulii 1878 in casu. 

Et quatenus affirmative 

IV. An et quomodo sit locus  reductioni pensionis in 
casu. 

RESOLUTIO. Sacra Congr. Concilii re discussa sub die 12 
Decembris 1891, censuit respondere: Ad I Affirmative ad 
formam | concordiae diei 8 Novembris | 1881. | Ad |I provi- 
sum. Ad III Negative. Ad IV provisum et amplius. 

Ex QUIBUS COLLIGES. I. Neminem posse renuntiare obli- 
gationi semel constitutae, adversario non consentiente. 
IIl. In themate obligationem solvendi dimidium taxarum, 
libellas 54, libere assumptam fuisse a presbytero Gaglione 
die 8 Novembris 1881. 


COMEN. 


INTERPRETATIONIS 


Die 12 Decembris 1891. 
Per summaria precum 

COMPENDIUM FACTI. Iam ab anno 1874 in Dioecesi co- 
ndensi plenam vim obtinent quaedam leges de vita et hone- 
state clericorum, quae ab Episcopo Carsana, audito consilio 
capituli, sub nomine Edicti latae, confirmationem S. C. C. 
uteris diei 20 Ianuarii praedicti anni assecutae sunt, ac 
summis laudibus a s. m. Pio IX exornatae perhibentur. In- 
ter alia vero ibi sequentia leguntur verba: « Nullius peti- 
tionem ad concursum beneficiorum admittemus, qui de pera- 
ctis intra quadriennium spiritualibus exercitiis attestationem 
nobis non obtulerit. » Nuper igitur Ordinarius comensis 
quoad horum verborum interpretationem aliquantulum an- 
ceps, quaesivit ut S. C. C. expresse declararet, concursus 
-etiam, qui indicuntur pro beneficiis quomodocumque S. Sedi 
reservatis et affectis, huic dioecesanae legis praescripto abs- 
que discrimine subiici, « eo quod, ut ipse scribebat, ea lex 
unicum mihi praebeat in promptu medium pro minus piis 
sacerdotibus ad frequentandos, uti par est, spirituales se- 
cessus. » 


Disceptatio synoptica 


QUAE ADVERSANTUR PETITIONI ORDINARII. Diffiteri nequit, 
cuilibet habili ad beneficium obtinendum ius esse concursui 
se sistendi, ideoque S. Tridentinam Synodum Sess. 24 c. 16 
De reform, innuisse, ut illi omnes advocarentur « qui vo- 

lunt examinari. » Quod pluries et S. C. C. declaravit, et 
deinde confirmatum est a Summis Pontificibus Clemente XI 
Uteris diei IO Ianuarii 1721, et Benedicto XIV Const. Cum 
illud - ibi - « publico evulgetur edicto notitia concursus, 
quo omnes clare et aperte moneantur. ^» Ex quibus omnibus 
fas esset concludere ad mentem Garciae De beneficiis p. IX 
cap. 2 n. 209: quando de iure nullum adest impedimentum 
quominus aliquis ad concursum admitti possit, non erit in 
potestate Episcopi talem non admittere, nec videtur valere 
constitutio Synodi dioecesanae vel provincialis, qua ius tale 
quaesitum perimatur vel imminuatur. Neque forsan dici pos- 
set in casu maiorem vim dioecesanae legi tribuisse Supre- 
mae Auctoritatis approbationem. Nam praeterquamquod age- 
retur de approbatione in forma generica, quae ad dispositio- 
nem a communi iure exorbitantem nequiret extendi, perpen- 
dendum est ibi de concursibus ad beneficia Supremo Principi 
reservata expresse mentionem haud fieri, ideoque illa verba 
utpote odiosa esse strictim  interpretanda. Quoad necessita- 
tem vero extensionis legis, uti unicum medium pro minus 
piis sacerdotibus ad frequentandos spirituales secessus, ob- 
servari posset et alia media, verbi gratia poenarum canoni- 
carum comminationem, praesto esse Episcopo ad finem suum 
semper et efficacius assequendum. 

QUAE FAVENT PETITIONI ORDINARII. Nihilominus animad- 
vertendum est Benedictum XIV in citata Constitutione Cum 
illud absque ullo discrimine beneficia parochialia S. Sedi 
reservata legi concursus subiecisse, atque idcirco iis etiam 
particularibus legibus quae in singulis dioecesibus  praefatos- 
concursus moderantur. Cum igitur in themate agatur de 
Edicto ab Episcopo, audito capitulo, promulgatum, et, proinde 
iuxta doctrinam eiusdem Summi Pontificis De Synodo dioe- 
cesana robur constitutionum Synodalium obtineat, haud du- 
bitandum videretur sub illius praescriptione omnes et sin- 
gulos concursus pro paroeciarum provisionibus comprehendi. 
Eo vel magis quod ipsa S. Tridentina Synodus /loc. cit. ali- 
quatenus rem Episcopi prudentiae aut Synodi provincialis 

legibus pro regionis more remiserit, et S. C. tenuerit, quos 
nec dignos nec idoneos Episcopos reputaverit posse ab exa- 
mine reiici, nec de huiusmodi reiectione eos conqueri valere, 
ut in dTarentina | archipresbyteratus 7 | Decembris 1720 et 
S. Marci et Bisiniani Concursus 22 lunii 1850. Ceterum 
quoad aptiora media ad pietatem in clero fovendam Ordina- 
rios posse prae aliis iudicium ferre ambigi nequit, ideoque 
eorumdem sententiam hac in re S. C. C. plurimi facere solet. 

Quibus animadversis, quaesitum fuit quid esset oratori 
respondendum. 

RESOLUTIO. Sacra C. C. re cognita sub die 12 Decem- 
bris 1891, censuit respondere: Legem dioecesanam in casu 
extendi etiam | ad — beneficia, | quorum — collatio | spectat | ad 
S. Sedem. 


MARSORUM 


NOMINATIONIS 


Die 12 Decembris 1691. 

Per Summaria Precum. 
COMPENDIUM FACTI. In postrema suae ecclesiae relatione 
ad S. C transmissa in capite De Postulatis, haec Episco- 
pus Marsorum scribit: « Postulo ut in Collegiatis iam sup- 
pressis ab infausta suppressionis lege, ego possim aliquos 
-canonicos honorarios nominare absque consensu capituli, 
(quod nunc ad unum, duos vel saltem tres reducitur), et eos 
in possessionem immmittere: et ut ipsi noviter nominati 
vocem habeant et iura et honores ac si fuerint veri capitu- 
lares titulares. Et hoc ut chorus in aliquibus locis revivi- 
scat, si neri possit, et functiones ecclesiasticae maiori sole- 

mnitate peragantur. » 


Disceptatio Synoptica. 


PETITA DENEGANDA VIDENTUR. Huiusmodi postulatum 
aperte in ius impingere videtur, sive quia nominatio cano- 

nicorum ad honorem inaudito capitulo petitur, sive quia his 
canonicis honorariis vox in conventibus et cetera iura ca- 
nonicalia tribuenda essent. Sane, ut ait Scarfantonius De 
canon. lib. 1l. tit. 14 num. 13, « creatio dictorum cano- 
nicorum honorariorum non potest fieri* a solo Episcopo, sed 
in illa est necessarius etiam capituli assensus » et proinde 
iuxta Bouix De capitulis cap. 16 $ 4, « ex admissa ut 
certa auctorum doctrina sequitur, nominationem canonici ho- 
norarii vel a solo Episcopo vel a solo capitulo factam inva- 
lidam remanere et irritam. ^» Quod constanti praxi S. C. O. 
docuit, ut eruitur ex millenis resolutionibus a Fulginaten* 
26 Februarii 1639 usque ad Oritanam diei 18 Aprilis 1885. 
In qua postrema integram ac salvam voluit iuris disposi- 
tionem S. Congregatio, licet ageretur de capitulo ab iniquis 
gubernii legibus suppresso et in quo proinde canonicorum nu- 
merus valde imminutus fuerat. 


Praeterea inusitatum esset ac ipsi naturae canonicatuum 
ad honorem omnino contrarium praefatis canonicis vocem in 
capitulo ac cetera capitularia iuria concedere. Etenim cano- 
nici honorarii, seu dignitates ventosae, ut loquitur Fagna- 
nus in, cap. 25 Dilecto de Praeb. n. IO, cum non sint veri 
canonici in re, sed in sola honorifica nuncupatione, neque- 
unt habere vocem in capitulo atque alia iura, quae canoniae 
de sui natura adnexa dicuntur a Card. De Luca De cano- 
nicis disc. 6 n. 12 et disc. 47 n. 2. Quae magis in the- 
mate prae oculis videntur habenda, eo quia petita concessio- 
iura canonicorum adhuc in collegiatis suppressis existentium 
laedere posset, ac quaestionibus et dissidiis cum fraternae 
charitatis detrimento viam relaxare. 


PETITA INDULGENDA VIDENTUR. EX adverso tamen obser- 
vari posset postulatum Episcopi Marsorum potius quam ri- 
gore iuris esse inspiciendum attentis temporum et locorum 
peculiaribus adiunctis. Siquidem cum Praesul eum finem unice 
intendat ut divinus augeatur cultus et chorale servitium plu- 
ribus in ecclesiis reviviscat, atque id obtineri nequeat quin 
eius preces excipiantur, profecto lex haud videretur urgenda. 

praesertim cum nec omnino causae deficiant ad gratiae con- 
cessionem. Sane cum in suppressis collegiatis plerumque, 
unus aut duo tantum adhuc supersint canonici, etiam nu- 
merum deesse apparet, qui ad validitatem capitularis conven- 
tus solet requiri. Nec abnorme est ut canonicis ad honorem 
cum iuribus canonicalibus etiam vox in capitulo tribuatur, 
aiente Card. De Luca De canonicis disc. 19 n. 26: « Ha- 
bere votum in capitulo non facit canonicum, cum de con- 
suetudine etiam simplices presbyteri possint huiusmodi prae- 
rogativam obtinere. 

Praeterea facta per iniuriam  Collegiatarum suppressio 
ab illegitima auctoritate non ademit ius Episcopo nominandi 
etiam modo canonicos illarum ecclesiarum, qui idcirco si 
praebenda destituti erunt non tamen ceteris canonicalibus 
iuribus privari possunt. Etenim ut docet Bonix De capit, 
cap. 1 $ 3. « canonia concipitur, et absolute subsistere 
potest absque praebenda; ^» canonia vero quae a praebenda 
non parum differt, est « ius habendi sedem in choro et vo- 
cem in capitulo ex electione in fratrem »  Ceccoperius Lu- 
cub. can. lib 1 c. 2 n. I8. Unde licet in themate istius- 
modi canonici, proprie loquendo, honorarii dici nequeant, quid- 
quid sit de nomine ; Episcopi Marsorum postulatum in sub- 
stantialibus videretur admittendum. 

Quibus animadversis, quaesitum fuit quid esset postulanti 
respondendum. 

RESOLUTIO. Sacra C. C. re cognita sub die 12 Decem- 
bris 1891 censuit respondere: Provisum per resolutionem 6 
Tuli 1889; (1) idest non expedire. 


(I) Belata fuit Vol. XXII, 355. 

PRATEN. 


INDULTI 


Die 12 Septembris 1891 


Per Summaria precum 


COMPENDIUM FACTI. Inter supplices libellos Congregatio- 
nis diei 30 Maii, postremo elapsi, relatae fuerunt preces, 
quibus sacerdos Honoratus Bambini Cathedralis ecclesiae 
Pratensis canonicus, indultum lucrandi Matutini distributio- 
nes, licet absens a choro causa infirmitatis expostulabat. 
Tunc placuit EE. PP. rem ad alia comitia differre, com- 
misso interim R. P. D. Secretario munere exquirendi ab 
Ordinario a quanto tempore orator esset canonicus, et quo- 
modo sui canonicatus munia implevisset. Ordinarius respon- 
dit; Canonicum postulantem canonicalis praebendae investi- 
tura fuisse anno 1884, choro de mane adfuisse tantum per 
primos sex menses primi anni, a capta possessione; eumdem 
docere in Collegio Cicognini eisdem horis chori, et ideo raro 
divinae salmodiae adfuisse; docere etiam in Seminario dioe- 
cesano Theologiam dogmaticam et graecam linguam magna 
cum laude; optimis praeditum esse moribus; docendo autem 
apprime benemeritum esse de Dioecesi. 

Allegata fuit etiam iurata medici fides, in qua legitur: 
oratorem  aifici multis abhinc annis a poliartrite; a quo 
morbo manus pedesque ita deformantur, ut deambulatio tum 
ex praefato incommodo, tum ex diminutione virtutis  visi- 
vae, praecipue horis matutinis et serotinis, incerta evadit. 
Unde peritus concludit, canonicum Bambini non posse dilu- 
culo domo egredi et ad matutinum servitium chori accedere, 
quin in manifestum periculum veniat, ac proinde Apostolicae 
Sedis indulgentia egere, eo vel magis quia incommodum insana- 
bile sese exhibeat et videatur iam induisse morbi cronici na- 
turam. 

Hisce aliisque animadversis, quaesitum fuit quid esset 
precibus respondendum. 

RESOLUTIO. Sacra Cong. Concilii re disceptata sub die 
12 Septembris 1891, censuit respondere: attentis peculia- 
ribus circumstantiis, | iisque perdurantibus, pro gratia, ad, 
triennium. 


EX S. CONGR. S. R. U. INQUISITIONIS 


DECRETUM quo statuitur, copulam carnalem, sponsalibus supervenientem, 
non amplius censeri, ex praesumptione iuris, contractum coniugalem, 
nec agnosci deinceps pro legitimo matrimonio illis in locis, quibus con- 
iugia clandestina pro validis habentur, 


Consensus mutuus, unde matrimonia iusta nascuntur, non 
verbis dumtaxat, sed aliis quoque signis exterioribus patefieri 
ac declarari potest. Quamobrem Alexander III (1) Innocen- 
tius III (2, et Gregorius IX (3), decessores Nostri, merito de- 
creverunt ut carnalis copula, si sponsalia de futuro certa ac 
valida praecessissent, cum in iudicio tum extra iudicium pro 
vero coniugio haberetur, nisi impedimentum canonicum obsti- 
tisset. Et in hac iuris praesumptione tantum roboris inesse 
voluerunt, ut firmum ipsa statueret sanciretque ius, nec proba- 
tionem contrariam ullam admitteret. Deinde vero matrimonia 
clandestina, id est non praesente Parocho et duobus tribusve 
testibus inita, quum Concilium Tridentinum (4) irrita infectaque 
esse iussisset, ius illud priscum, ut erat necesse, valere desiit 
ubicumque promulgata vel moribus usuque recepta Tridentina 
lex. Quibus autem illa locis non viget, in iis semper Apostoli- 


cae Sedis iudicium fuit, canones, quos indicavimus, ratos atque 


(1) Cap. Veniens, de Sponsal.' 

(2) Cap. Tua nos, eodem tit. 

(3) Cap. /5 qui fidem, eodem tit. 

(4) Sess. XXIV, Cap. 1 de Reform, matrim. 

firmos permansisse. Sed aetatum decursu, ex conscientia et 
cognitione christianorum sensim effluxere. Plures enim Episcopi 
ex iis regionibus, in quibus matrimonia clandestina contra fas 
quidem inita, sed tamen valida iudicantur, haud ita pridem ro- 
gati, quid populus ea de re sentire videretur, plane retulerunt, 
canonicam de coniugiis praesumptis disciplinam passim exole- 
visse desuetudine atque oblivione deletam: propterea vix aut 
ne vix quidem contingere, ut copula inter sponsos affectu ma- 
ritali nec fornicario habeatur: eamque non matrimonii legitimi 
usum, sed fornicationis peccatum communi hominum opinione 
existimari: imo vix persuaden populo posse, sponsalia de fu- 
turo per coniunctionem carnalem in matrimonium transire. 


His igitur rebus et causis, de consilio Venerabilium Fratrum 
Nostrorum S. R. E. Cardinalium, in rebus fidei Inquisiturum ge- 
neralium, supra memoratos canones et alias quascumque iuris 
canonici ea de re dispositiones, etiam speciali mentione dignas, 
per hoc Decretum Nostrum abrogamus et abolemus, et pro 
abolitis et abrogatis, ac si nunquam prodiissent, haberi volumus. 

Simul per has litteras Nostras decernimus ac mandamus, 
ut deinceps illis in locis in quibus coniugia clandestina pro va- 
lidis habentur, a quibusvis iudicibus ecclesiasticis, in quorum 
foro causas eiusmodi matrimoniales agitari et iudicari contigerit, 
copula carnalis sponsalibus superveniens non amplius ex iuris 
praesumptione coniugalis contractus censeatur, nec pro legitimo 
matrimonio agnoscatur seu declaretur. Huius tamen auctoritate 
Decreti induci nolumus necessitatem formae Tridentinae servan- 


dae ad matrimonii validitatem, ubi illa forma modo non viget. 


Datum Romae apud S. Petrum die 15 Februarii 1892, Pon- 


tificatus Nostri anno decimo quarto. 


LEO PP. XIII. 

EX S. CONGREGATIONE RITUUM 


MASSILIEN. Decretum beatificationis et canonizationis ven. Servae Der 
Sor. Annae Magdalenae Remuzat sanctimonialis professae ordinis Vi- 
sitationis beatae Mariae Virginis. 


SUPER DUBIUM 


An sit signanda Commissio Introductionis Causae in casu, 
et ad effectum de quo agitur? 


Massiliae ortum duxit anno 1696 Anna Magdalena Remuzat,, 
Sanctimonialis ex Ordine Visitationis Beatae Mariae Virginis. 
Conspicua eius virtutum praestantia, praesertim vero admirabi- 
lis erga Sacratissimum Cor Iesu pietas ac devotio, nec non ardens 
studium in propagando ipsius Divini Cordis cultu, tum in toto 
Visitationis Ordine, tum apud Massilienses, praeclaram eidem 
sanctitatis famam compararunt. Haec autem sanctitatis fama, 
caelestibus quoque suffulta charismatibus atque prodigiis, quae 
huiusce fidelis suae Ancillae intercessione a Deo patrata fere- 
bantur, post ipsius obitum, qui contingit anno 1730, nedum non 
intercidit, sed in dies magis mirifice excrevit. Quare factum est, 
ut Rmus Episcopus Massiliensis Inquisitionem super eiusdem 
Servae Dei fama sanctitatis vitae, virtutum ac miraculorum Or- 
dinaria auctoritate tandem instituerit. Qua rite expleta, et ad Sa- 
cram Rituum Congregationem exhibita, Sanctissimus Dominus 
Noster Leo Papa XIII benigne indulsit, ut de Dubio signaturae 
Commissionis Introductionis Causae praedictae Servae Dei agi 
posset in eadem Sacra Rituum Congregatione ordinaria, absque 
interventu et voto Consultorum, etsi nondum elapso decennio a 
die praesentationis informativi Processus in Actis ipsius Sacrae 
Congregationis, Hinc a me infrascripto Sacrae eidem Congrega- 


tioni Praefecto Causaeque Relatore, ad instantiam Rmi Dfii Ca- 

roli Nocella Protonotarii Apostolici, huiusce Causae Postulatoris, 
-attentis postulatoriis litteris Serenissimi Austriae Imperatoris, 
plurimorum Emorum Sanctae Romanae Ecclesiae Cardinalium, 
Rmorum Antistitum Sacrorum, aliorumque Virorum tam eccle- 
siastica quam civili dignitate illustrium, in Ordinario Sacrorum 
Rituum Congregationis Coetu, ad Vaticanum subsignata die coa- 
dunato, sequens Dubium discutiendum propositum fuit, nimirum: 
An sit signanda | Commissio Introductionis — Causae in casu, et 
"ad effectum de quo agitur? 

Sacra porro eadem Congregatio, omnibus maturo examine 
perpensis, auditoque voce et scripto R. P. D. Augustino, Caprara 
S. Fidei Promotore, rescribendum censuit: AFFIRMATIVE, SI SAN- 
CTISSIMO PLACUERIT. Die 19 Decembris 1891. 

Quibus omnibus per infrascriptum Secretarium Sanctissimo 
Domino Nostro Leoni Papae XIII fideliter relatis, Sanctitas Sua 
sententiam Sacrae Congregationis ratam habuit et confirmavit; 
propriaque manu signare dignata est Commissionem Introdu- 
ctionis Causae praefatae Ven. Servae Dei Annae Magdalenae 


Remuzat. Die 24 iisdem mense et anno. 
CAL CARD. ALOISI-MASELLA, Praef. 


VINC. Nussi, Secretar. 


PARISIEN. Decretum beatificationis et canonizationis ven. servae Dei 
sor. Theresiae a s. Augustino monialis professae ordinis Carmelitarum 
Excalceatorum. 


Instante Rmo Patre Fr. Dionysio a Sancta Theresia Défini- 
tore Generali Ordinis Carmelitarum Excalceatorum ac Postula- 
tore Causae Beatificationis et Canonizationis praedictae Ven. 
Servae Dei Sor. Theresiae a S. Augustino, Emus et Rmus Dnus 
Cardinalis Miecislaus Ledochowschi huius Causae Ponens, in 


Ordinario Sacrorum Rituum Congregationis Coetu ad Vaticanum 

subsignata die coadunato, sequens Dubium proposuit, nimirum : 
« An constet de partitione Decretis sa. mé. Urbani Papae VIII 
super cultu non exhibito praefatae Ven. Servae Dei in casu, et 
ad effectum de quo agitur? » Emi porro et Rmi Patres Sacris- 
tuendis Ritibus praepositi, omnibus accurate perpensis, audito- 
que voce etscripto R. P. D. Augustino Caprara S. Fidei Promo- 
tore, rescribendum censuerunt: Constare. Die 19 Decembris 1891- 

Quibus per infrascriptum Secretarium Sanctissimo Domino- 
Nostro Leoni Papae XIII fideliter relatis, Sanctitas sua Rescri- 
ptum Sacrae Congregationis ratum habere ac confirmare dignata 


est die 24 iisdem mense et anno. 


CAI. CARD. ALOISI-MASELLA, S. R. C Praef, 


L. 96 S. 
VINCENTIUS JNUSSIL S. R. C. Secretarius. 


AQUEN. Decretum Sor. Paulinae Aloisiae de Pinczon du Sel institutoris 
Congregationis sororum nostrae Dominae de gratia a sancto Thoma de- 
Villanova nuncupatarum. 


SUPER DUBIUM 


An sit signanda | Commissio Introductionis | Causae in casu, 


et ad effectum de quo agitur? 


Praeclara sanctitatis fama, qua Dei famula Paulina Aloisia- 
de Pinczon du Sel vivens enituit, post eius obitum, qui anno 1820 
accidit, adeo in dies aucta ac longe lateque diffusa est, ut ad 
ordinariam inquisitionem super eadem sanctitatis fama nec non 
virtutum ac miraculorum in Curia ecclesiastica Aquensi tandem 
deventum sit. Eiusmodi autem Inquisitione ad iuris tramitem 
absoluta, atque ad Sacram Rituum Congregationem delata, San- 


ctissimus Dominus Noster Leo Papa XIII benigne indulsit, ut 

de dubio signaturae Commissionis introductionis Causae praefa- 
tae Servae Dei agi posset in Ordinario ipsius Sacrae Congregatio- 
nis Coetu absque interventu et voto Consultorum, licet nondum 
elapso decennio a die praesentationis Informativi Processus in 
Actis eiusdem Sacrae Congregationis. 

Hinc Emus et Rmus Dnus Cardinalis Miecislaus Ledocho- 
wski, huiusce Causae Relator, instante Rev. P. Francisco Xave- 
rio Cazenave, Procuratore Generali Parisiensis Seminarii Missio- 
num ad exteros, attentisque Postulatoriis litteris plurium Emorum 
Sanctae Romanae Ecclesiae Cardinalium, Rmorum Sacrorum 
Antistitum, aliorumque Virorum tam ecclesiastica quam civili 
dignitate illustrium, in Ordinariis Sacrorum Rituum Comitiis sub- 
signata die ad Vaticanum habitis, sequens Dubium discutiendum 
proposuit, nimirum: An sit signanda Commissio Introductionis 
Causae in casu, et ad effectum de quo agitur? 

Et Sacra eadem Congregatio, omnibus maturo examine per- 
pensis, post auditum voce et scripto R. P. D. Augustinum Ca- 
prara, S. Fidei Promotorem, rescribendum censuit: Affirmative, 
si Sanctissima placuerit. Die 19 Decembris 1891. 

Facta postmodum de his per infrascriptum Secretarium 
Sanctissimo Domino Nostro Leoni Papae XIII fideli relatione, 
Sanctitas Sua sententiam Sacrae Congregationis ratam habuit 
et confirmavit; propriaque manu signare dignata est Commis- 
sionem Introductionis Causae praedictae Ven. Servae Dei Ftai- 


linae Aloisiae de Pinczon du Sel. Die 24 iisdem mense et anno. 


CAL CARD. ALOISI-MASELLA, S. R. C. Praef. 


TS. 
VINCENTIUS Nussi, S. R. C. Secretarius, 

EX SECRETARIA STATUS 


Gratiae seu dispensationes non defcent impetrari a Sede apostolica per te- 
legraphum, sed in scriptis. 


Monachii, die 5 Ianuarii 1892. — Illme ac Rme Domine. Ad 
nonnulla evitanda incommoda, quae hisce temporibus evenerunt, 
Emus Cardinalis a secretis Status mihi in mandatis dedit, no- 
mine Sanctitatis Suae, ut Amplitudini Tuae, sicut et aliis Ordi- 
nariis in Germania signiflcarem, quod si quae gratiae seu dis- 
pensationes a sacris Congregationibus Romanis et ab aliis 
Ecclesiasticis Institutis impetrandae sint, eaedem non per tele- 
graphum, sed in scriptis petantur. Hisce Amplitudini Tuae 
significatis, data occasione libenter utor, ut meae maximae ob- 
servantiae sensus tibi ex corde tester. 


Addictissimus servus. 
t ANTONIUS, Archiepiscopus | Caesarensis. 


Illmo ac Rmo Domino Dno ADULPHO FRITZEN. 
Episcopo Argentineensi. 


EX S. CONGR. INDULGENTIARUM 


MECHLINIENSI. Dubium quoad admissionem ad tertium Ordinem 
sancti Francisci. 


A saeculis, imo a S. Francisci tempore, usus invaluit ut Epi- 
scopi, Sacerdotes, Nobiles, et plebei a Sacerdotibus Franciscanis 


vel aliis facultatem habentibus, privatim et seiunctim admittan- 

tur ad habitum et professionem Tertii Ordinis saecularis S. Fran- 
cisci, quin ad aliquam Congregationem Tertii Ordinis pertineant. 
Auctores hac de re tractantes censent quidem praeferendum 
esse, ut Tertiarii, qui possunt, alicui Congregationi adscribantur 
eique statutis diebus interveniant, propter commoda spiritualia 
quae inde consequuntur; simul tamen admittunt vestitiones et 
professiones, privatim factas, esse validas, et hanc sententiam 
Superiores maiores Ordinis S. Francisci etiamnum tuentur. Post 
Constitutionem Misericors Dei Filius, nonnulli Sacerdotes Archi- 
dioecesis Mechliniensis hac de re dubitare coeperunt et subest 
periculum, ut ex hac incertitudine zelus amplectendi Tertium 
Ordinem paulatim tepescat, praesertim apud Sacerdotes qui Ter- 
tio Ordini adscripti Congregationibus interesse raro possunt. 
Quapropter sequens dubium huic S. Congregationi Indulgentia- 
rum proponitur: 

Utrum valida sit vestitio et professio eius, qui a Sacerdote, 
habente facultatem, seiunctim ad Tertium Ordinem saecularem 
S. Francisci admittitur, quin alicui Congregationi adscribatur ? 

Sacra Congregatio Indulgentiis Sacrisque Reliquiis praepo- 
sita, relato dubio, rite perpenso, respondit: — Affirmative. 

Datum Romae ex Secretaria eiusdem S. Congregationis die 
14 Iulii 1891. 


J. CARD. D'ANNIBALE Praef. 
L. 96 S. 


A. ARCHIEP. NICOPOLIT. Secretarius. 

EX $. CONGREGATIONE CONCILII 


PLAGENTINA 


SOLUTIONIS 


Die 12 Decembris | 1891. 


Sess. 7 cap. 14 De reform. 

COMPENDIUM FACTI. Sacerdos Ioannes Vivaldi, frater mi- 
norum de observantia extra claustra, Apostolica venia, de- 
gens, initio anni 1890 Curiam placentinam adibat petens, 
ut parochus loci Muradolo, Lazarus Sanviti, ad solvendas 
libellas 560, quas sibi debitas esse contendebat, adigeretur. 
Exponebat enim se cum praefato parocho anno 1886 con- 
ventionem inivisse, vi cuius pro missa quotidie in paroeciali 
templo celebranda, nec non pro quibusdam muniis in parochi 
auxilium obeundis annua remuneratione libellarum 1100 re- 
pendendus erat. Hanc vero pecuniae summam, ratis portio- 
nibus libellarum 275 post lapsum cuiuslibet trimestris solven- 
dam, se a mense Maio praefati anni ad mensem Aprilem 1888 
integre recepisse fatebatur. Ast insequenti anno, qui fluxit 
ab initio Maii 1888 ad finem Aprilis 1889, quo tempore of- 
ficium dimisit, sibi dumtaxat libellas 540 persolutas fuisse 
affirmabat. Addebat. insuper se omnia adhibuisse media, ut 
parochum Sanviti de adimplenda obligatione suaderet: illum 
vero debitum suum. ad libellas 285 coarctare, ac proinde re- 
liquae summae solutionem constanter denegavisse. 

Nam etsi per syngrapham id probare nequiverit, Sanviti, 
sategit tamen probare per iuratos testes, in iudicio instituto 
ad id in Curia piacentina. 

Auditis testibus, cum iudex partes monuisset ut allega- 
tiones producerent, patronus parochi Sanviti asserens con- 
ventionem initam fuisse inter sacerdotem Vivaldi et consi- 
lium fabricae ecclesiae paroecialis, petiit ut et illud in ius 

Acta, Tom. XXIV. fate. COLXXXIV. 29 

vocaretur, nec non hi omnes, qui conventionem subscripse- 
rant audirentur. Tunc die 31 Maii 1890 sententia interlo- 
cutoria dicta fuit, hanc petitionem  reiiciens, atque die 11 
insequentis Septembris, quin alii testes, quos parochus San- 
viti, post publicatas aliorum depositiones, designaverat ad 
testimonium ferendum, admitterentur, declaratum fuit clau- 
sum processum ex officio. 

Deinde pluribus utrinque deductis, die 13 Octobris 1890 
sacerdos Vivaldi iuramentum sibi a iudice delatum praestitit 
autumans se non recepisse a Domino San viti lib. 275 pro 
mensibus Maii, Iunii, Iulii 1888. 

Denique die 26 Novembris eiusdem anni sententia prodiit, 
qua parochus Sanviti damnatus fuit ad solvendas sacerdoti 
Vivaldi libellas 560, nec non iudicii expensas, quas ad sum- 
mam libellarum 110 attingere ulteriori decreto statutum fuit. 
A piacentina sententia, tempore a iure statuto, parochus 
Sanviti appellationem coram S. C. C. interposuit. 


Disceptatio Synoptica. 


DEFENSIO PAROCHI. Ante omnia parochus Sanviti Vival- 
dio, utpote regulari, ius actoris partes suscipiendi denegat, 
qua de causa a iudicii limine, ut ipse ait, fuisset statim a 
iudice arcendus. Sane religiosus personam non habet standi 
in iudicio, et quae ab eo fiunt, sine praelati consensu, sunt 
ipso iure irrita et nulla, licet agatur de contractu, quem 
ante ingressum in religionem celebraverat. Navar. Comm. 2 
De regulL, Sánchez, Pirhing lib. Il, tit.-], n. 29. Nec tem- 
poranea venia degendi extra claustra quam exhibet, videre- 
tur iuxta receptam S. C. super disciplina regulari praxim, 
ili hanc facultatem et ius possidendi ac administrandi con- 
tulisse, cum indulta huiusmodi, stante votorum obligatione, 
stricte debeant interpretari. 

At dato etiam quod partes actoris in iudicio suscipere 
posset, nulla tamen actio ipsi adversus parochum compete- 
ret. Conventio enim inter Vivaldium et consilium fabricae 
inita fuit, ac parochus tantum uti mediator vel ad summum 

ut mandatarius interfuit. Id sacerdos Sanviti probare nititur 
-ex eo quod in art. 1 Decreti Imperialis diei 30 Decembris 1889 
ab ecclesiastica auctoritate ratihabiti haec leguntur: « pertinet 
ad fabricam paroeciae consulere cunctis expensis tum pro 
materia » tum pro personis cultui necessariis. Recolit proinde 
summam libell. 1100 capellano assignatam, desumptam fuisse, 
quoad libellas 680 ex pio legato Dell'Ara, a consilio fabri- 
cae ecclesiae Cathedralis suppeditato, quoad alias libell. 220 
ex nonnullis reditibus, consentiente Episcopo, a pio opere 
paroeciali tributis, ac tandem reliquas libell. 200 a collecta 
paroecianorum. Quibus assertionibus robur addere censet non 
modo syngrapham diei 30 Ianuarii 1889 aliasque, in quibus 
Vivaldius pecuniam accepisse fatetur « pro adimplemento le- 
gati D air Ara » ; sed etiam privatam illius epistolam, in qua 
pecuniae solutionem a fabricae praeside expostulat, « iuxta 
pacta conventa, et obligationes sibi impositas a Fabricae mo- 
deratoribus et a rectore Sanviti. » Dubitationem vero omnem 
adimere putat bina quae allegat documenta, scilicet decretum 
quo administratores pii legati Dall'Ara Vivaldium in capel- 
lanum nominaverunt et resolutio consilii fabricae qua summa 
libell. 200 ipsi, si paroeciani defecerint, adpromittitur. 

Quod si parochus Sanviti a iudice interrogatus se con- 
ventionem cum Vivaldio iniisse non denegavit, id ita intel- 
ligendum esse affirmat, ut documenta allata demonstrant, 
nempe se pro fabricae consilio egisse ac, ea quae ab eo fue- 
rant decreta, executioni mandasse. Quare iniusta sententia 
interlocutoria piacentini iudicis videretur utpote e diametro 
pugnans cum aequitate et codicis Gregoriani dispositionibus: 
$ 65 seq. 

Post haec ad intrinsecum quaestionis meritum devenien- 
tes, animadvertendum est, solutionem libell. 275, circa quam 
praecipue controversia versatur, satis probatam videri ex iis 
quae testes sub iurisiurandi sanctitate deposuerunt. Omnes 
enim indiscriminatim testantur, parochum Sanviti, labente 
mense Iulio 1888, pecuniae summam  Vivaldo misisse, quod 
ceteroquin ex ipsius recipientis confessione, sacerdoti Ricci 

facta, abunde eruitur. Huius vero summae quantitas, cuius 
receptionis syngrapha nunc amissa fuit, liquet ex iis quae 
retulit testis Gambazza, quam attenta aetate, moribus et re- 
ligione nulli suspicioni obnoxium parochus proclamat. Contra 
quam proinde nec famulatus exceptio valeret, cum, ut docet 
Pihring Lib. II Tit. De test, et attest, Mascardus De probat. 
aliique, etiam famulorum testimonia admittenda sunt, cum 
veritati eorum nihil possit opponi et agatur de re quae intra 
domesticos parietes acta fuit. Quod si aliati testes in facto 
solutionis concordes, inter se aliquantulum differunt in mi- 
noris momenti adiunctis, id minime officit, teste Schmalz- 
grueber Lib. II] Tit. XX $ IIl n. 106: &« neque obstat 
quod in circumstantiis temporis, loci, et aliis discordes sint; 
concordes sunt enim respectu eiusdem finis. » His autem te- 
stibus et alios adiungere parochus Sanviti cupiebat, ut res 
plenius in vado poneretur, ast secunda productio a iudice 
vetita fuit. Atque hic proinde et suas elevat querimonias, 
recolens ex iure canonico plures testium productiones per- 
mitti, scilicet usque dum veritas innotescat. Quod si petitio 
producendi novos testes, a parocho Sanviti facta fuit post- 
quam iudex, proprio marte, ad publicationem priorum atte- 
stationum devenerat, id in eius damnum minime vergere de- 
beret, cum ulterior testium productio fieri adhuc possit « si 
non utraque pars in publicationem consenserit, quia publi- 
catio sic facta non est rite facta et consequenter nulla. » 
Schmalzgrueber /oc. cit. 

Verumtamen haec omnia iuxta parochum Sanviti fere ad 
abundantiam dicta essent, eo quia putat onus probandi Vi- 
valdio, utpote actori incubuisse, cui oneri cum haud satisfe- 
cerit, esse locum tritae iuris regulae: « actore non probante 
reus absolvitur. ^» Iniuria igitur videretur iuramentum fuisse 
actori a piacentino iudice delatum, sive quia nulla nec se- 
miplena probatio ab illo fuerat praestita, sive quia e contra 
per testes iam factum solutionis probatum fuerat. Quod si 
testium dicta haud valuissent ad omne dubium a iudicis animo 
removendum, parocho Sanviti iuramentum deferendum fuisset 

ut plena evaderet ab eo allata semiplena probatio. Nec ali- 
ter tenendum esset etiam in hypothesi a tribunali ecclesia- 
stico admissa quod Vivaldius semipiene probaverit: nam iu- 
xta ea quae tradit Schmalzgrueber Part. lll tit. XXIV 
$ 14 n. 4. €Si semiplena 'probatio allata est ab utroque, 
» iuramentum deferendum est reo, ut patet ex $ sane cit. 
» loc. et I. admonendi 31 ff. h. t. 5. 

Adnotat denique plures defectus, nec tantum quoad for- 
mam in acta processualia irrepsisse, ex quibus et aliud ar- 
gumentum ad sententiam infirmandam desumi posset. Ac 
primo conqueritur eo quod nonnulla documenta ab adversario 
exhibita haud ostensa fuerint, qua de re non omnia media 
ad defensionem parandam sibi praesto fuisse affirmat. Dolet 
insuper sacerdotem Ricci in ecclesiastico tribunali praesen- 
tem adstitisse, cum reliqui testes deponerent, ac illum deinde 
contra iuris leges ad testimonium ferendum fuisse admissum. 
Praeterea, quod magis est, iuramentum actori delatum fuisse 
apparet postquam die 11 Septembris iudex declaraverat clau- 
sum processum ex officio; cum e contra ante conclusionem 
in causa, uti Doctores tradunt, deferri debuisset. Verba au- 
tem iuramenti non ita fuisse praescripta, ait, ut optatae pro- 
bationi responderent. 

DEFENSIO VIVALDI. Altera autem ex parte inepte modo 
proponi videtur exceptio, qua persona standi in iudicio Vi- 
valdio denegatur. Agitur enim de exceptione dilatoria quae 
non in gradu appellationis, sed in ipso iudicii limine idest 
ante litis contestationem, ut eruitur ex cap. 4 De excepi. 
proponenda fuisset. At praeterea Rescriptum exhibetur quo 
Vivaldio ad hoc, ut familiae suae indigentiis subvenire posset 
indultum vulgo di secolarizzazione « quamdiu asserta perdu- 
raverit necessitas » a S. C. super Disciplina Regulari con- 
cessum fuit. Iamvero si, ut docet Schmalzgrueber Part. III 
tit. I lib. Ilj regularis extra claustra degens superiorum ve- 
nia v. g. studiorum causa, partes actoris suscipere potest, 
quia, ait, concessa licentia commorandi extra monasterium, 
praesumitur etiam licentia peragendi ea quae sunt necessaria, 

ut pacifice vivat et sua iura conservet; ne gratiae Supremi 
Principis omnis effectus adimatur, profecto dicendum est 
iure repetendi coram iudice quod sibi debebatur Vivaldium 
minime carere. 

Nec maius robur inesse alteri exceptioni videretur, qua 
parochus Sanviti contendebat Vivaldium non secum, sed cum 
fabricae consilio conventionem iniisse, ideoque et illud esse 
ad iudicium vocandum. Nam cum ipse die 20 Februarii 1890 
obligationem a se assumptam  iudicialiter confessus fuerit, 
non poterat deinde contrarium asserere iuxta Abbatem in 
cap. praeterea 7 de testis cogend. quia « confessio in con- 
tinenti potest revocari non ex intervallo ^». Hac autem con- 
fessione omnia argumenta in contrarium allata penitus de- 
strui videntur, eo quod « confessio est plenissima probatio, 
ita ut superet et infringat omnes alias probationes factas 
per testes et instrumenta in favorem confitentis contrarium. » 
Schmalzgrueber Part. IIl Tit XVII $8 2, Rota in nov. 
p. 3 decis. 758 n. 2* decis. 191 n. 62 p. 4 tom. 1 de- 
cis. 157. Ceterum, quidquid sit de iis qui parocho pecuniam 
ad mercedem capellano persolvendam suppeditabant, quae sa- 
cerdos Sanviti deduxit nonnisi sponsionem partialem seu cau- 
tionem consilii fabricae ad summum ostenderent. Quod confir- 
matur epistola a parocho Vivaldio missa die 2 Febr. 1889. 

In vado igitur posita conventione a parocho cum Vivaldio 
inita, haud inficiandum esset onus probandi factum solutio- 
nis ad San vitum pertinere. Verum equidem est generatim 
loquendo probationes ab actore in medium proferendas esse, 
ast uti egregie tradit Scmalzgrueber loc. cit. tit. XIX $ 2, 
« Si reus opponat exceptionem affirmativam, h. e. si exci- 
piendo aliquid asserat ex. gr. si petitus solutionem a credi- 
tore dicat se iam solvisse, tunc suscipit in se onus actoris 
quoad oppositas a se exceptiones. » Ratio est quia agere -is 
videtur qui exceptione utitur, et reus, iuxta vulgatum axioma 
excipiendo fit actor l]. agere lI. ff. de excep. praescript. etc. 
Parochum vero in solutionis peractae probatione defecisse 
placentinus iudex tenuit. 

Neque iuridicis rationum momentis fulciri videtur parochi 
Sanviti querimonia quoad vetitam ulteriorem testium pro- 
ductionem. Sane in cap. fraternitatis et cap. cum .venisset 
Be test, et attesi, nec non in Novella 94 c. 4, aperte edi- 
citur, post publicationem attestationum non posse testes pro- 
duci, quia, ut doctores explicant, adest periculum ne aliqui 
testes subornentur, si partes ex publicatione intelligant prio- 
res non deposuisse secundum expectationem suam. Publica- 
tionem vero depositionum in themate factam fuisse parti- 
bus saltem tacite consentientibus ex processualibus actibus 
apparet. 

Praeterea animadvertendum est non modo parochum San- 
viti in probatione defecisse, sed plures et validas ex allatis 
documentis contra ipsum praesumptiones exurgere. Si enim 
inspiciantur syngraphae acceptae pecuniae a Vivaldio exa- 
ratae, in quibus hic se creditorem libell. 275 affirmat, dum 
reliquas summas « in acconto ? solutas fuisse pluries scribit, 
haud presumendum videtur parochum iis tantum ad vitandas 
lites acquievisse, nec irregulares acceptilationes semel et ite- 
rum missas propulsasse. Insuper licet haud impossibile fuerit 
parochum Sanviti libellas 275 labente mense Iulio, ac alias 
libell. 150 die 6 Augusti insequentis Vivaldio persolvisse, 
autumat tamen iudex, attento forsan illius oeconomico statu, 
duas solutiones tam brevi temporis lapsu peractas probabili- 
tatis speciem haud praeseferre. His accedit informis epistola 
a parocho sine subscriptione exarata et capellano missa. Ex 
qua epistola, quamvis sine die et consule, apparet ita paro- 
chum scripsisse ante ultimum trimestre, idest postremis die- 
bus Ianuarii 1889, et tunc temporis Vivaldium plurium li- 
bellarum creditorem existere; quod profecto post solutionem 
mensis Iulii 1888, scribi non potuisset. 

Iamvero si ex rubrica cap. 2 tit. Be praesumpt. « ex 
violenta praesumptione fertur definitiva » et ex cap. 10 
eiusdem tit. « efficacior probatio requiritur ab eo qui probare 
vult illud quod non est verisimile, » haud videretur senten- 
tia piacentina in iuris praescripta impingere eo quod semi- 

plenam probationem ab actore fuisse praestitam iudicavit. 
Perperam autem asseritur iuramentum esse deferendum reo: 
nam ut monet Gregorius IX cap. 36 De iureiur. « prae- 
sumptione faciente pro illo (actore) reo deferri potest ad osten- 
dendam suam innocentiam iuramentum, nisi iudex, inspectis 
personarum et causae circumstantiis, illud actori videat de- 
ferendum. ^ "Unde Pirhing /. fit. putat rem hanc esse iudicis 
arbitrio relinquendam, « ut cui putat esse aequius ad veri- 
tatem obtinendam illud deferat. » 

Tandem relate ad irregularitates quae in processu admis- 
sae dicuntur, observari posset, formulam iuramenti respondere 
exceptioni propositae a parocho Sanviti declarationem « d'uf- 
ficio chiuso il processo ^ non conclusionem in causa sed tan- 
tum finem discussionis importare; reliqua vero solida proba- 
tione destitui, ac utpote gratis asserta posse gratis negari. 

Quibus animadversis propositum fuit diluendum 


Dubium 


An sententia | curiae episcopalis placentinae confirmanda 
vel infirmanda sit in casu. 

RESOLUTIO. Sacra C. C. re cognita sub die 12 Decem- 
bris 1891, censuit respondere: Sententiam esse — confirman- 
dam et amplius. 

Ex QUIBUS COLLIGES. I. Confessionem rei in iudiciis plenis- 
simam efficere probationem ; ita ut superet et infringat omnes 
probationes factas per testes et instrumenta in favorem con- 
fitentis contrarium. 

II. Parochum in themate, iudicialiter confessum esse, 
obligationem a se assumptam fuisse, et ideo illum non alium 
satisfacere debuisse assumptae obligationi, et probare factum 
solutionis a se peractae. 

Die 23 lanuarii 1892. 

Sess. 25 cap. 6. De reform. 

COMPENDIUM FACTI. Pervertustae Cathedrali Aretinae in 
colle extra civitatem positae, Innocentius III cleri et populi 
votis annuens ut « concordiae civitatis et utilitati eccle- 
siae ^» consuleret, ecclesiam urbanam S. Petri maioris unie- 
bat, atque apostolicis Litteris, datis kalendis Maii 1203, 
praeposito et canonicis veniam dabat, ut.cum omni iure et 
privilegiis ad eamdem ecclesiam transirent ibique résidérent. 
Tunc, cathedrali ecclesia infra moenia translata, forsan ini- 
tium sumpserunt controversiae inter illius clerum et insignem 
ecclesiam S. Mariae Plebis, quae usque adhuc, ut scribit 
Episcopus Albergotti, principem locum Aretii tenuerat et 
remotae cathedralis vices gesserat. 

Dimidio ferme saeculo elapso, Guilelmus Episcopus anim- 
advertens « quanta inter ipsas (ecclesias) hactenus discordia 
perduraverit occasione festivitatis beati Donati patroni nostri, 
quae principaliter voluit in utraque ecclesia celebrari, et 
propter quaedam alia per quae in civitate Aretina duo vi- 
debantur esse capita velut monstrum : nonis Maii 1250 de- 
cretum tulit, in quo haec statuebat: « dictam Plebem cathe- 
drali Ecclesiae perspeximus uniendam, et unimus, addimus, 
et aggregamus, communicantes eidem Plebi honores Ecclesiae 
Cathedralis;.... decernentes,.... canonicos ecclesiae utriusque 
canonicam in utraque ecclesia obtinere, ac vicissim et com- 
muniter admitti ad lectiones, tractatus, negotia, et contra- 
ctus; ita tamen quod per illud unitum humaniora privilegia, 
et laudabiliores consuetudines ecclesiae utriusque communi- 
ter, et aequaliter in ipsis ecclesiis a canonicis praefatae Ple- 
bis subsint praeposito aretino, et obedientiam, et reverentiam 
praestent et faciant eidem debitam et devotam, sicut cano- 
nici ecclesiae cathedralis; et quod praepositus et canonici 

apud dictam Plebem residentiam faciant, quando et sicut 
eis placuerit et viderint expedire— Volumus insuper et 
mandamus quod singuli canonici suis singulis praebendis et 
beneficiis alias assignatis contenti existant sicut inter eos 
nunc observatur et est hactenus observatum ». Huiusmodi 
vero decretum ab utroque capitulo subscriptum. Innocen- 
tius IV ratum habuit, ac cum insertione totius tenoris Lit- 
teris diei 30 Octobris 1250 confirmavit. 

Verum ex iis haud animorum concordia fluxit. Siquidem 
anno 1252 capitulum S. Mariae Plebis admitti contendebat 
« ad secreta capituli in ecclesia aretina et ad quotidianas 
distributiones et ad aequalitatem praebendarum cum cano- 
nicis ecclesiae aretinae; ?^ cui tamen quaestioni, cum Ro- 
manus Pontifex cardinalem Aegidium iudicem dedisset, Ple- 
banus Archipresbyter nuncium misit. Postea occursit sen- 
tentia Cardinalium Medici et Salviati in Brevi Clementis VIII 
diei 8 Iulii 1596 praeinserta cum clausula sublata et de- 
creto irritanti, in qua unio a partibus acceptata et per plures 
annos effectum sortita in pristinam observantiam revocatur 
et restituitur ità ut « eidem collegiatae ecclesiae S. Mariae 
Plebis eiusdemque capitulo et canonicis honores et privilegia 
dictae ecclesiae cathedralis censeantur et sint communicata 
et competant et competere intelligantur, et canonici colle- 
giatae ad instar cathedralium habeantur, nominentur et re- 
putentur ». In eadem sententia praeterea decernit « electio- 
nes, tractatus et negocia utriusque capituli, salvis infra- 
scriptis, separatim pertractari debere in unaquaque ecclesia et 
capitulo, prout ad alterutrum spectant et pertinent.... quod 
in synodo pariter eligantur et electi intelligantur archipre- 
sbyter et decanus collegiatae ecclesiae, quibus pariter ac 
praeposito et canonicis ecclesiae cathedralis seu ex eis eligendis 
tam a Sede Apostolica, quam ab aliis cognitiones causarum 
et executiones literarum et aliorum quorumcumque similium 
committi possint... In processionibus, etiam synodalibus, 
mortuariis, et aliis quibusvis actibus, et locis, in quibus 
utrumque capitulum, dignitates, et canonici convenient, et 

tam sub uno vexillo, quam duobus servari mandamus, ut 
praecedant et praeeminentiam habeant praepositus, archidia- 
conus, primicerius et decanus cathedralis, et successive ar- 
chipresbyter collegiatae, deinde canonici cathedralis, postea 
vero decanus et canonici collegiatae, et successive mansio- 
narii cathedralis, et demum  mansionarii collegiatae , prout 
de praesenti in aliquibus servatur— Item dicimus et de- 
claramus quod, quotiesqumque contigerit canonicos utriusque 
ecclesiae simul reperiri in altera ex dictis ecclesiis, vel oc- 
casione processionis, vel mortuariorum, vel alia quavis cau- 
sa, canonici cathedralis resideant et sessionem habeant a 
cornu evangelii, archipresbyter autem et canonici collegiatae 
a cornu epistolae, in aliis vero actibus archipresbyter reco- 
gnoscatur in quinto loco, ut supra dictum est etc. ». 

Post huiusmodi sententiam, et alia, anno 1639, parti- 
bus iterum contendentibus lata fuit a Caesare Argelo came- 
rae auditoris locumtenente, capitulo S. Mariae Plebis omnino 
favens^ in qua effectus unionis ita enucleabantur: « reliqua 
omnia tamquam communia et commune interesse concernen- 
tia ab utroque capitulo simul unitim et coniunctim tractanda 
fuisse et esse, atque tractari, explicari, ac simul conveniri 
debere, velut in electione vicarii sede episcopali vacante: 
item in receptione novi episcopi, et possessione ei tradenda 
in perceptione et participatione spoliorum episcopi defuncti 
etc. ». Quae quidem sententia cum cathedralis ecclesiae ca- 
pitulo haud 'arrisisset, quaestio apud S. R. Rotae audito- 
rium deducta fuit, ubi pluries et coram pluribus agitata, 
favore capituli S. Mariae Plebis definita fuit. 

Etenim die 1 Aprilis 1647 sententia prodiit R. P. D. 
Albergati decernens: .« Unionem, Litteras Apostolicas et 
sententiam praefatam (nempe R. P. D. Ar geli auditoris 
camerae tunc locumtenentis) ad pristinam illarum observan- 
tiam revocandas, reducendas et restituendas fore et esse, 
prout restituimus, reducimus, et reponimus et observari man- 
damus in omnibus ac per omnia, prout in illis continetur 
ac disponitur: honoresque, privilegia et iura quaecumque 

dictae cathedrali ecclesiae S. Petri, illiusque capitulo et 
canonicis quomodolibet competentia, competiisse etiam et 
competere ecclesiae S. Mariae Plebis, eiusque capitulo et 
canonicis; ac fuisse et esse communicata et communia, per- 
inde ac si dicta duo capitula essent unum corpus et unum 
et idem capitulum, unitaque universaliter et indefinite sub 
uno capite; videlicet in eo quod negotia communia et com- 
mune interesse concernentia ab utroque capitulo simul uni- 
tim et coniunctim tractentur; in electione Vicarii, sede 
episcopali vacante, in receptione novi episcopi et possessio- 
ne ei tradenda, in perceptione et participatione spoliorum 
Episcopi defuncti, in eo quod idem modus, qui servatur in 
ecclesia cathedrali et in ecclesia S. Mariae Plebis tam in 
eundo, quam in sedendo, et stando observetur in omnibus 
ecclesiis Civitatis Aretinae et in aliis, in quibus dicta duo 
capitula simul intervenire contigerit ^. 

Cui et alia accessit die 8 Martii 1652 coram Verospio 
superius relatam confirmans — Ibi —; « Quae quidem nostra 
diffmitiva sententia tamquam tertia et conformis, remedioque 
appellationis minime suspensibilis, in rem transivit iudica- 
tam; ad cuius et aliarum praecedentium sententiarum et 
rei iudicatae inde secutae executionem procedere volentes... 
monemus... sub iisdem infrascriptis sententiarum poenis vos 
DD. Canonicos et Capitulum Cathedralis ecclesiae S. Petri 
Civitatis Aretinae ex adverso principales quatenus... jdictas 
unionem, Litteras Apostolicas et sententiam per bo. me. 
Cardinales de Florentia et Salviatum latam, prout in eis 
continetur et disponitur, observetis; dictosque DD. Canoni- 
cos et Capitulum ecclesiae S. Mariae Plebis de Aretio prin- 
cipales tam praesentes quam futuros, tamquam unum  cor- 
pus et unum capitulum vobiscum facientes, honoribus, pri- 
vilegiis et iuribus vobis competentibus, et aequaliter com- 
municatis uti, frui, gaudere et potiri permittatis et sinatis. 
Ipsosque indifferenter in electione — Vicarii sede episcopali 
vacante, in receptione novi episcopi, in possessione ei tra- 
denda, in perceptione et participatione spoliorum episcopi 

defuncti, vobiscum simul et coniunctim recipiatis et admit- 
tatis etc. ». 

Deinde per aliquod tempus contentiones siluisse videntur, 
quin tamen diuturna animorum concordia induceretur. Nam- 
que die 13 Iulii 1743 Apostolicus Nuntius, Florentiae de- 
gens, episcopo Aretino scribebat: ut colligeret rationum mo- 
menta capituli Cathedralis et Plebis ad tollendas controver- 
sias et lites, quae inter eadem capitula continuo agitaban- 
tur. Nihilominus ex actis minime apparet an Supremi Prin- 
cipis voluntas executioni demandata fuerit. 

Insuper die 8 Augusti 1744, Flavius Chisius Camerae 
Apostolicae auditor ad instantiam cathedralis capituli, in suo 
monitorio declarabat, nullum alium titulum quam canonico- 
rum collegiatae, quo in sententia Cardinalium  Medices et 
Salviati et successivis rotalibus decisionibus canonizati fue- 
runt, canonicis S. Mariae Plebis competere, ac « propterea 
nullum ius, nullamque actionem sibi competere concathedra- 
lem nominare etc. ». Nihilominus cum deinde iidem cano- 
nici libellum quemdam Congregationi SS. RR. porrexissent, 
ecclesiam suam renuntiare haud dubitarunt « Concattedrale 
Aretina » atque eodem titulo ipsa S. C. die 3 Iulii 1745 
in rescribendo usa fuit. 

Mox anno 1746 Litterae Apostolicae s. m. Benedicti XIV 
in forma Brevis prodierunt, in quibus duo S. C. Rituum 
decreta infra exponenda, ac per totum  praeinserta appro- 
bantur et confirmantur, ac illis « inviolabilis Apostolicae 
firmitatis robur » adiicitur. Praedicta vero decreta ita se 
habent. In primo diei 21 Iulii 1668, petentibus canonicis 
S. Mariae Plebis, num vi unionis, regulares civitatis Are- 
tii deberent incedere in funeribus sub eorum cruce, prout 
incedere debere declaratum fuerat sub cruce capituli cathe- 
dralis, responsum datum fuit: « Non suffragari privilegium 
cathedralis ecclesiae S. Petri capitulo ecclesiae S. Mariae, 
nisi coniunctim procedant ». Aliud vero datum die 22 Se- 
ptembris 1745 est. « SSmus Dnus Noster Benedictus XIV 
mandavit expediri Decretum per secretariam Congregationis 

sacrorum Rituum, in quo declaratur attentatam, irritam et 
nullam esse denominationem concathedralis a canonicis San- 
ctae Mariae Plebis Aretinae de recenti usurpatam, atque 
insuper huiusmodi denominationem in decreto eiusdem  Sa- 
crae Congregationis iam sub die 3 Iulii proxime praeteriti 
edito, per errorem Secretariae ipsius Sacrae Congregationis 
fuisse adhibitam, prout vigore praesentis Decreti declara- 
tur ». Apostolico tamen Brevi civilem potestatem suum pla- 
citum denegasse, capitulum ecclesiae cathedralis affirmat. 

Quadriennio post sedatis animis, utrumque capitulum si- 
mul preces eidem Supremo Pontifici porrigebat, ut ad mu- 
tuam concordiam fovendam quaedam honoris insignia sibi 
conferre dignaretur. Quibus benigne annuens Benedictus XIV, 
Apostolicis Litteris VI Idus Augusti 1750, canonicis « ca- 
thedralis ecclesiae Aretinae ac... Ecclesiae S. Mariae Plebis 
nuncupatae, eidem cathedrali ecclesiae perpetuo unitae » pe- 
tita insignia concedebat. 

Quaenam vero consequens observantia fuerit, praesertim 
quoad iura a rotalibus decisionibus capitulo S. Mariae Plebis 
assignata, ex partium disceptatione patebit. Hoc tantum com- 
memorare praestat, Episcopum Fiascaini die 14 Maii 1857 
in quibusdam litteris commendatitiis, S. Sedi transmissis 
scripsisse: capitulum s. Mariae Plebis frui in praxi iisdem 
privilegiis distinctionibus, praerogativis quibus fruitur aliud 
capitulum Cathedralis; ac in postrema electione Vicarii ca- 
pitularis et sequenti novi Episcopi possessione utrumque ca- 
pitulum insimul partem habuisse. 

Latis recentiori aevo, a civili potestate iniquis legibus, 
quibus collegiatae ecclesiae in Italia suppressae declaraban- 
tur. capitulum S. Mariae Plebis, ut indictam extinctionem 
effugeret ad supremum status consilium provocavit, conten- 
dens suum canonicorum collegium, utpote concathedrale 
haud esse suppressioni obnoxium. Et re quidem vera propi- 
tiam semel et iterum obtinere valuit. Ast Regium, ut aiunt, 
demanium, in Ecclesiae rebus demendis peritissimum, anim- 
advertens ex lege civili duodecim tantum canonicos in una- 

quaque cathedrali servandos esse, ex his sex capitulo S. Petri 
ac totidem capitulo S. Mariae Plebis assignavit, Tum ca- 
nonici ecclesiae cathedralis, ne dimidiam patrimonii sui par- 
tem amitterent et ipsi ad idem status consilium recursum 
habuerunt, a quo edita prius sententia penitus revocata fuit. 
Mox capitulum S. Mariae Plebis, postquam die 17 Iulii 1876 
bonorum suorum iacturam fecisset, ecclesiastica auctoritate 
consentiente, coram laicis iudicibus fiscum condixit, qui et 
capitulum ecclesiae cathedralis ad litis communionem voca- 
vit. In tribunali Aretino res capitulo S. Mariae Plebis pro- 
spere cessit, eique causa adiudicata fuit. Sed cum fiscus et 
capitulum S. Petri ad florentinam appellationis aulam pro- 
vocassent, ibi magistratus aretini sententia exauctorata est 
die 5 Iulii 1887. 

Paulo post, archipresbytero S. Mariae Plebis e vivis 
sublato, cum canonici S. Petri in suspicionem venissent, 
aliqua verba in Apostolicis Litteris novae archipresbyteratus 
provisionis irrepsisse, quae graviter laederent iura Cathedra- 
lis huius, ut aiebant, protestationem Plebano Capitulo trans- 
miserunt, quo die electus archipresbyter in sui beneficii pos- 
sessionem veniebat. Hinc iam discordes animi ad praesentem 
quaestionem conflagraverunt. Namque ineunte mense Iu- 
nio 1890, capitulum S. Mariae Plebis in supplici oblato li- 
bello iura vi unionis et iudicialium sententiarum sibi com- 
petentia recolens, Supremum Principem deprecabatur ut di- 
gnaretur praemonere Canonicos s. Petri ne in posterum 
valnerarent iura confratrum Plebis, praesertim casu quo eli- 
gendus sit Vicarius capitularis. Quae cum canonicis S. Pe- 
tri innotuissent, indeterminata eis petitio capituli S. Mariae 
Plebis visa est, atque a S. C. postulaverunt: ut decernere 
dignaretur, Capitulum s. Petri Apostoli esse solum, verum 
et effectivum capitulum Cathedralis aretinae; et ecclesiam 
s. Mariae Plebis non esse cathedralem, aut concathedralém; 
et consequenter Capitulum huius Ecclesiae, non frui aliquo 
ex iuribus et praerogativis, quae privative pertinent ad 
capitulum Cathedralis. Tum capitulum S. Mariae Plebis pri- 

mum libellum magis enucleans, iteravit se petiisse ut defi- 
niretur: « capitulum ecclesiae s. Mariae Plebis Aretinae 
alteri capitulo ecclesiae cathedralis aeque principaliter esse 
unitum: ita ut utatur, fruatur et gaudeat omnibus iuribus, 
honoribus, et privilegiis ipsi capitulo ecclesiae cathedralis 
competentibus et aequaliter communicatis, atque admitti de- 
beat in electione Vicarii, sede ep isoopali vacante, in rece- 
ptione novi episcopi in possessione ei tradenda, nec non in 
spoliorum participatione ipso praedefuncto, ut denique idem 
modus in incessu atque sessione adhibitus ab utroque capi- 
tulo servetur aretinae civitatis ecclesiis, quibus contigerit 
interesse. Quod tandem Arretii cathedralis est una, et duae 
ecclesiae sunt unitae quoad cathedralitatem (S. Rota 2 De- 
cis. 1 Apr. 1647 cor. Corrado) per quam unionem utra- 
que ecclesia pro unica cathedrali constituitur » (6 Maii 1652 
coram . Verospio). 


Disceptatio Synoptica. 


DEFENSIO CAPITULI S. MARIAE PLEBIS. Patronus huius 
Capituli memorans petitionem suam, nedum totidem sed 
amplioribus verbis pluries a legitima auctoritate, et  prae- 
sertim a decisionibus ac sententiis S. Rotae, quarum ultima 
in rem iudicatam transivit, fuisse sancitam, contendit, illam 
tanta evidentia fulgere, ut adversarii tamquam temere li- 
tigantes sint condemnandi. Deinde vix leviter attingit Epi- 
scopum Guillelmum Ubertinum, anno 1250 decreto superius 
relato, Ecclesiam S. Mariae Plebis, praevio consensu, in 
scriptis dato, ab utroque Capitulo, Cathedrali univisse et 
aggregasse, non modo quia « in Civitate Aretina duo vide- 
bantur esse capita velut monstrum, ^» sed etiam quia ob 
hostiles incursus eadem Cathedralis Ecclesia « remanserit 
desolata et clericorum solatio defraudata ; » quod quidem 
episcopale decretum ab Innocentio PP. IV in Apostolicis 
Litteris ex toto insertum, confirmationem et robur accepit. 
Innuit pariter, unionem ad observantiam revocatam fuisse 
per sententiam, inde ab anno 1596 latam a Cardinalibus 

Alexandro de Florentia et Antonio Maria Salviati, de man- 
dato S. P. Clementis VIII, qui deinde die 8 Iulii eiusdem 
anni sententiam ipsam confirmavit cum clausula sublata et 
decreto irritanti, ac postmodum sententiam hac super re a 
Caesare Argelo latam; quae omnia EE. PP. innotuerunt. 

Rogat deinde ut perpendantur duae postremae decisiones 
ac sententiae, quae a S. R. Rota hac in re prodierunt die 
1l Aprilis 1647 et die 8 Martii 1652, ex quibus prima pro- 
stat in part. V Recentior, sub n. 37, altera vero in part. 
VI. Recentior, sub n. 224, quarum sententiarum praecipua 
pars iam in facti specie relata fuit. In illo enim S. Audi- 
torio die 1 Aprilis 1647 R. P. D. Albergatus definitive 
sententiavit unionem et sententias ad pristinam  observan- 
tiam esse revocandas, et id capitulo S. Mariae Plebis quod 
hodie petitur competere decrevit, scilicet « honores, privi- 
legia et iura quaecumque dictae Cathedrali Ecclesiae S. Pe- 
tri illiusque Capitulo et canonicis quomodolibet competen- 
tia. » Huic vero sententiae pro parte canonicorum S. Petri 
acriter ex utroque validitatis et iustitiae fundamento impu- 
gnatae et pleniorem confirmationem et in tertia instantia 
accessisse memorat oraculo eiusdem Supremi Tribunalis co- 
ram Verospio, qui etiam, ut executor postremam sententiam 
minime appellationis remedio suspensibilem in rem iudicatam 
transiisse declaravit, et sub comminatione poenarum eius 
observantiam praecepit. 

Iamvero compertissimum esse in iure adnotat, rem  iu- 
dicatam pro veritate haberi, eamque * finem controversiae im- 
ponere, ita ut nemo amplius contra ipsam audiri possit. 
Capp. 25 4 et 20 De sent. et re iudic. cap. 5 De dolo et 
contum., leg. 25 De stat. hom., leg. 207 De  regul. . iu- 
ris. S. H. C. in  Bononien. - In Interpret, rescrip. 14 
Maii 1881 (1) L 1l ff. De re iudic. Rebuff. tract, de ap- 
pel art 1 gloss. 2 n. 16 tom. 3. $Scaccia De appell, 
qnaest. 12 -n. 6. Res enim iudicata facit de albo nigrum 
et de nigro album, et aequipollet cuicumque privilegio, pa- 

(1) Eecole Vol. XIV, 347. 

Acta, Tom. XXIV. fase. CCLXXXIV. 30 

ctioni vel instrumento, ut aiunt Felin. in cap. Quoniam 
contra n. 31 De probat. Sara, conr. 61. n. 2. Rota co- 
ram Pamph. dec. 216. n. 6. et coram  Priolo dec. 441l 
n* 5j et seq. 

Quae omnia magis in themate obtinere existimat, eo quod 
res iudicata ex plus quam biscentinaria observantia, nempe 
ad nostra usque tempora, robur accepit. Etenim iam inde 
ab initio, cum quidam clericus aretinus nomine Fabritius 
Guidi de Romanis in decimo quinto dumtaxat aetatis anno 
constitutus, dum adhuc sub iudicibus lis esset, ad canoni- 
catum et praebendam S. Mariae Plebis esset nominatus, se- 
quuta re iudicata, opportunam sanationem ac dispensationem 
ab Apostolica Sede illum implorare debuisse refert, eo quia 
« canonicatus et praebenda praefati non amplius collegiatae 
sed cathedralis ecclesiae existant, et propterea sacrum sub- 
diaconatus ordinem adnexum habeant. » Quam quidem dis- 
pensationem . concessam fuisse edicit ab Alexandro VII. 
Litteris datis die 18 Iunii 1655, sub muniniine « sigilli 
plumbei pendentis cum cordulis capitulum S. Mariae Plebis 
constanter partem habuisse enarrat in electione Vicarii Ca- 
pitularis, sede episcopali vacante, in perceptione spoliorum 
Episcopi praedefuncti, in receptione novi Episcopi et in ce- 
teris negotiis quae a cathedralium capitulis expediri solent. 

Assertam vero hanc observantiam, innumeris documen- 
tis apud S. C. depositis, invictissime ostendi affirmat. 

Si quae vero facta ex adverso opponuntur, nihil aliud, 
iuxta patronum, évincérent nisi canonicorum S. Petri per- 
tinacem animum, quo iura aliis quaesita laedere et debitam 
mandatis Apostolicis obedientiam detrectare conati sunt. Ce- 
terum huiusmodi facta, quot et quantacumque demum  fue- 
rint, validum argumentum adversariis suppeditare non pos- 
se, luculenter erui animadvertit ex citata S. Rotae  Decis. 
224 part. XI recent, nn. 5 et seqq. -ibi-« Unio effectum 
sortita convincitur ac executioni demandata..... successive 
vero a S. M. Clemente Octavo Pontifice motu proprio con- 
firmata sub clausula sublata ac irritanti decreto, et cum, 

derogatione expressa consuetudinum quarumcumque facien- 
tium in contrarium, ex quibus non solum quilibet usus con- 
trarius omnino censetur abrogatus, ad Text. in cap. cau- 
sas, C. De transactPet in L jf. eod. tit. etc.,, sed adempta 
praeterea facultas novum inducendi per actus praefatae con- 
firmationi repugnantes, ut notat Felin. in cap. cum acces- 
sissent n. 30 De Constitut, Alex cons. 196 n. 13 lib. 2, 
Ruix cons. 13 n. 13 lib. 2 Gonzal. ad regul. 8 gloss. 67 
n. 12 etc. aliterque interpretandi, ut notant Doctores, in 
cap. Quia diligentia De elect. etc. - Hinc vero corruere vi- 
dentur actus omnes contra unionis observantiam ex adverso 
deducti, sive sententiam praecesserint, sive eamdem fuerint 
subsecuti, dum utroque casu ab Apostolicis Litteris irritan- 
tur, neque plenarie probantur executi vel privative quoad 
alterum capitulum collegiatae peracti ^. 

Nec quidquam contra facere autumat duo decreta S. RR. 
Congregationis relata et approbata a Benedicto XFv m Brevi 
diei 11 Iunii 1746. In primis enim maxime dubitandum 
censet de validitate Brevis, utpote quod, si illum audiamus 
evidentissima subreptionis et obreptionis indicia praeseferat. 
Enimvero dici inibi recolet « attentatam, irritam et nullam 
*esse denominationem Concathedralis a canonicis S. Mariae 
Plebis Aretinae de recenti usurpatam: » quod longe admo- 
dum a veritate alienum proclamat. Siquidem memorat, ipsos 
S. Petri canonicos ante annos non minus quam bis centum 
et quadraginta, seu non minus quam nonaginta quinque an- 
nis ante datum Breve, denominationem cathedralis seu con- 
cathedralis ultro ecclesiae S. Mariae Plebis tribuere solere, 
contendentes imo ipsius capitulo non substantialia iura, sed 
tantum honorificam cathedralis denominationem | competere. 
Id evinci contendit, nedum ex relatis, sed praesertim ex 
alia S. Rotae Decisione die 2 Iulii 1651 coram Corrado, 
quae edita prostat in Part. XI Recentior, sub n. 156. 

Sane ibi sub. nn. 5 et seqq. haec habentur: « Nec ob- 
stat quod unio praefata non fuerit in pristinam  observan- 
tiam plenarie atque absolute et substantialiter restituta, sed 

tantum quoad honorificam cathedralis denominationem ac 
praerogativam dictae ecclesiae S. Mariae ac eius canonicis 
communicata, ut ex tenore eiusdem sententiae multipliciter 
ponderato interpretantur informante pro canonicis cathedra- 
lis. Nam huiusmodi interpretatio adversari prorsus videtur 
rationi et verbis, iustoque ac recto illius sensui. Rationi 
siquidem, quia certum est quod unio praedicta antiquitus 
facta fuit pro bono pacis, ut duo capitula in unum corpus 
vere et realiter redigerentur ad evitandas contentiones et 
scandala, quae ex eorum divisione pro veniebant..... Verbis 
autem, quia ut patet ex supra relatis, dicta unio revocatur 
ac restituitur in pristinam observantiam vere, realiter et 
cum effectu, non autem ad solam  praetensam  honorificen- 
tiam ac denominationem. Sensui demum sano ac recto; quia 
cum antiqua unio, cuius vigore antedictae duae ecclesiae in 
unam cathedralem, eorumque capitula in unum corpus vere 
et realiter redacta erant, ut ex illius lectura constat, fuerit 
per dictam sententiam ad pristinam observantiam revocata 
et restitutae censetur utique praefatae ecclesiae cum earum 
canonicis in eo ipso statu, loco et gradu integre reposita, 
in quo fuerunt productae ac unionis vigore constitutae (prae- 
terquam in solis actibus in eadem sententia exceptis), iuxta 
L. Quod si minor etc... ita ut iura quaecumque ipsi ca- 
thedralis dignitati adnexa utriusque ecclesiae canonicis 


tamquam unicum cathedrale capitulum .constituentibus pari- 
formiter sint communia et aequaliter competant, iuxta Gloss. 
in cap. Et temporis etc Illa vero, quae ad unumquodque 
corpus atque collegium a dignitate cathedralis abstractum 
spectant, peculiaria remaneant... Id enim non censetur ab- 
surdum in hac materia, in qua maxime attendi debet tenor 
unionis ac sententia et voluntas Summorum Pontificum illas 
approbantium et confirmantium. Bald. cons. 359 etc. » 
Iamvero, concludit orator, cum ex his pateat non mi- 
nus quam nonaginta quinque annis ante Breve datum vel 
ipsos adversarios cathedralis denominationem ecclesiae S. Ma- 
riae Plebis ultro concedere, profecto non intelligitur quanam 

ratione huiusmodi denominatio ibi attentata ac de recenti 
usurpata dici potuerit. Ne igitur sapientissimo Pontifici Be- 
nedicto XIV gravis iniuria inferatur, tenendum patrono vi- 
deretur obiectum Breve nonnisi per subreptionem atque 
obreptionem extortum fuisse, ac proinde ipsum Breve irri- 
tum ac nullum esse. 

Verum dato etiam praefatum Breve nullo irritanti vitio 
laborare, nihil, si illum audiamus, adversarii proficerent. 
Inibi enim de nomine tantum agi contendit, idque deducit 
ex verbis: « attentatam, irritam, et nullam esse denomi- 
nationem concathedralis. » Hic autem controverti memorat 
non de nomine seu denominatione, sed de re, idest de com- 
munione iurium, honorum ac privilegiorum cathedralitatis. 

Atque hic recolit patronus huiusmodi denominationem 
« capituli ecclesiae canonice et perpetuo unitae cathedrali » 
ipsum Benedictum XIV tribuisse ecclesiae S. Mariae Plebis 
in alio Brevi diei 14 Augusti 1750. Quin imo, pergit, cum 
olim et praesertim diebus 12 Maii et 14 Iunii anni 1748, 
capitulum S. Petri nomine collegiatae dumtaxat ecclesiam. 
Plebis appellasset, declarare subinde debuit, die 22 Augusti 
eiusdem anni, « appellationem seu denominationem collegia- 
tae irrepsisse per errorem et inad verteilter, et propterea 
velle haberi pro non expressa vel apposita; cum scilicet: 
Sic denominari et appellari non debeat, sed appellari et de- 
nominari debeat ecclesia S. Mariae Plebis perpetuo canonice 
unita cathedrali Aretinae, prout appellatur et denominatur 
in actis curiae episcopalis. » 

Praeterea in altero ex decretis in ipso Brevi praeinser- 
tis enuntiari adnotat : « Stante quod dictum capitulum 
S. Mariae fuerit unitum anno MCCL per Episcopum Are- 
tinum dicto capitulo cathedralis cum communicatione omnium 
honorum, privilegiorum et praerogativarum, » quae e dia- 
metro pugnant cum hodierno canonicorum S. Petri libello 
quo omnia iura et privilegia cathedralitatis Plebano capitu- 
lo denegantur. 

Verumtamen et graviora perpendenda esse monet pa- 

tronus. Iam EE. PP. innotuit executoriale decretum a 
R. P. D. Verospio post tertiam conformem sententiam la- 


tum quod ita concluditur: « Nos in vos ac contradicto- 
res quoslibet, et rebelles ac impedientes ipsos DD. cano- 
nicos et capitulum ecclesiae S. Mariae Plebis . .. super 


praemissis in aliquo, ipsosque impedientibus dantes auxi- 
lium, consilium vel favorem, publice vel occulte directe vel 
indirecte per se vel alium seu alios ex nunc, prout ex 
tunc, et e converso singulariter et in singulos, dictis ca- 
nonicis monitionibus praemissis, excommunicationis : in qua- 
rumcumque vero ecclesiarum et monasteriorum capitula et 
etiam promulgamus ». Et inferius adiicitur « Et si forsan 
(quod non credimus) dicti DD. canonici et capitulum cathe- 
dralis... parere et obedire neglexerint aut recusaverint, poe- 
nas sententias et censuras praedictas in eos, ut praefertur, 
latas damnabiliter incurrendo... mandamus quatenus praefa- 
tos RR. DD. canonicos et capitulum .... ceterosque contra- 
dictores.... sic excommunicatos publice denunciet et ab aliis... 
denuncian faciant... » Nec satis; sed addi insuper, tradit 
orator, maximam aggravationem et reaggravationem poena- 
rum, ac tandem invocari ipsum brachium saeculare. 

Hisce positis, se praeterire, ait patronus, modernos ca- 
nonicos S. Petri, licet multo quaesito colore et ingenio, au- 
xilium fisco dedisse ad complendum spolium ecclesiae et ca- 
pituli S. Mariae Plebis. Quaerit tamen num ipsi dum in 
praesenti stant controversia, et praesertim si in huiusmodi 
oppositione persistant, effugere censendi sint suprascriptas 
poenas et censuras in vim rei iudicatae et apostolica aucto- 
ritate latas. Atque huiusmodi interrogationi obvium putat 
responsum, si perpendatur vera causa, quae illos ad contra- 
dicendum movet, quam subobscure in suis litteris diei 2 Au- 
gusti 1890 interseruisse edicit, ubi legitur, capitulares S. Ma- 
riae Plebis preces SSmo porrexisse ut obtinerent « assistenza 
e difesa nella conservazione e nelF esercizio dei loro pretesi 
diritti dopo la sentenza della Corte Civile di Appello di 
Firenze del 18 Giugno e 5 Luglio 1887 ». Quorum verbo- 

rum sensus erui existimat ex iis quae praepositus losephus 
Conti, « nella sua qualità di deputato alle liti del R. Ca- 
pitolo di S. Pietro in Duomo, » die 23 Novembris 1885 
coram laico iudice proferre non dubitavit, videlicet: « atte- 
soché qualunque potessero essere gli effetti della unione del 
capitolo collegiale di S. Maria della Pieve al capitolo della 
cattedrale di S. Pietro, questo é ben certo che ogni effetto 
della unione stessa venne necessariamente a cessare per le 
disposizioni della legge del 15 Agosto 1867, che resero im- 
possibile la combinazione dell' unione, ordinando la soppres- 
sione di tutti i capitoli delle chiese collegiate ». 

Porro dum EE. PP. de istiusmodi causa iudicium remit- 
titur, ea refert orator quae ad rem tradit Baldus in Mar- 
garit. ad Innocent, loco repertor. in verbo  Civitas-NA- 
« Civitas, collegia, ecclesia, omnia ista possunt destrui au- 
ctoritate superioris causa cognita, et tunc perdunt omnia 
privilegia civitatis et collegii etc. Si autem de facto a prae- 
donibus, latronibus vel tyrannis etc. opprimatur, capiatur 
et destruatur monasterium, ecclesia vel civitas, tamen sine 
ullo corpore materiali vivit quodam intellectu, et extat ani- 
ma, ut ita dicam, sine corpore et retinet omnia privilegia; 
et cetera iura, quae durabant habitu, reducuntur ad actum 
ipso iure. Et est ratio differentiae, quia quando de iure de- 
struitur, titulus cassatur, sed facti calamitas titulum non 
aufert neque nomen. » Cui concinunt Lotterius De re Be- 
nef, lib. 1l, qu. 14, num. 107, Piton.  Discept. Eccl 8, 
n. 17 etc. 

Tandem tam perspicua esse, ait patronus, quae hucusque 
disseruit, ut minor quidem sed sanior pars ipsius capituli 
S. Petri facinoris particeps contra ecclesiam Plebis esse no- 
luerit. Nam, ut patere ait ex ipsis adversariorum litteris 
ad S. C. C. datis die 2 Augusti 1890, ex duodecim cano- 
nicis tres citati « con espressione di causa » comitiis capi- 
tularibus minime interfuerunt; quartus, licet intervenerint, 
a ferendo suffragio abstinuit; quintus autem ab oppugnanda 
plebani capituli petitione absolute abhorrendum esse censuit. 

DEFENSIO CAPITULI S. PETRI. EX altera vero parte ca- 
pituli cathedralis patronus asserens, capitulum s. Mariae Ple- 
bis contendere, unionem ab Episcopo Guilelmo quodammodo 
inter duas cathedrales fuisse initam, in primo suo orationis 
capite demonstrare aggreditur praefatam s. Mariae ecclesiam 
numquam ante unionem cathedralitate praestitisse. Memorat 
enim vetustam cathedralem extra civitatem saeculo quinto 
aedificatam fuisse, ibique moram fecisse Episcopum et ca- 
nonicos usque dum anno 1203 ecclesia S. Petri eidem ca- 
thedrali fuit unita. Illam vero longe aliam esse ac eccle- 
siam S. Mariae Plebis nedum evinci, ait, ex innumeris do- 
cumentis allatis, in quibus ipsi sub nomine episcopii vel do- 
mi vel canonicae S. Donati designatur, sed etiam auctori- 
te commentarii Episcopi Albergotti, ubi huiusmodi opinio 
refellitur. Ceterum ex decreto unionis anni 1250 atque ex 
ipsis verbis quibus Episcopus Guilelmus usus fuit, luculen- 
ter eruitur in civitate aretina duo videri non tamen reapse 
adesse capita. Sed haec quae et in synopsi historica seorsim 
circumferenda expenduntur hic tantum innuisse sufficiat. 

His praemissis, orator ostendere satagens per decretum 
unionis, ecclesiam S. Mariae Plebis cathedralitatis dignita- 
tem ac iura acquirere non potuisse, recolit ex Devoti /nst. 
Ub. 2. tit. 14 sect. 2 $. 18 unionis triplicem esse speciem, 
nempe subiectivam, incorpora ti vam ac aeque principaliter, 
quae postréma fit « iure coaequali, cuiuslibet natura et 
statu non immutatis » et ut scribit Card. De Luca Miscel. 
disc. 1 n. 19 « in cathedralibus praesertim magis in usu 
est ». Iamvero pacificum esse dicit inter partes, hic non agi 
de unione subiectiva sed totam quaestionem quoad duas alias 
species versari. Orator tuetur in casu unionem aeque prin- 
cipalem existere, ita tamen ut utraque ecclesia suam, ut an- 
tea naturam et iura retineat, ac unum utrique sit caput, ac 
proinde excludendam censet adversariorum sententiam, qui 
unionem incorporativam simul cum aeque principali concur- 
rere, si illum audias, admittunt. 

In iure igitur recolit unionis aequae principalis effectum 

esse ut utraque ecclesia in eodem statu maneat prout ante 
unionem, et ita ut scribit Francés De ecclesia cath. cap. 8 
n. 143 « si una ecclesia erat cathedralis, altera abbatialis, 
praelatus erit episcopus unius et abbas alterius : argument., 
textus in cap. 2 de relig, domib, quia per talem unionem 
ecclesia non mutat statum: c. Felix l6 qu. 1 et per text. 
in c. De quorum, de consecrat, dist. 1l. etc. »» Gagliardi 
de benefic. cap. 4 n. 5. Quod adamussim factum fuisse ex- 
istimat in unione Episcopi Guilelmi, in qua cum statuitur 
« quod archipresbyter et canonici praefatae plebis subsint 
praeposito aretino eique obedientiam et reverentiam  prae- 
stent, » iam cuique sua iura integra manent, alteri primatus, 
alteri inferioris ordinis. 

Praeterea immutationem status deprehendi etiam affir- 
mat nedum ex eo quod in unione Episcopus decreverit, ut 
singuli canonici suis singulis praebendis et beneficii alias 
assignatis contenti existant, sicut inter eos nunc observatur, 
et est hactenus observatum: « sed etiam ex sententia Car- 
dinalis Aegidii, pontificii legati et cardinalium Medici et Sal- 
viati qui renuntiarunt electiones, tractatus et negocia utrius- 
que capituli, salvis infrascriptis, separatim pertractari debe- 
re, in unaquaque ecclesia et capitulo, prout ad alterutrum 
spectant et pertinent ^». Monet autem, infrascripta quae in 
decreto sequuntur, nihil aliud commune omnibus designare 
quam honores iusta ratione inter capitula distribuendos in 
sedendo vel indicendo, cum vel in eamdem simul ecclesiam 
vel in idem funus, easdemque publicas supplicationes con- 
veniant. Tum anno 1643 luculentius aliud accessisse adno- 
tat cum, duobus tantum canonicis in cathedrali Aretina re- 
sidentibus, Pius II quatuor canonicatus in eadem ecclesia 
de novo creaverit et.erexerit. Verum sicut multi plebani 
canonici tunc existentes haud obstaverunt ne Summus Pon- 
tifex divini cultus imminutionem et detrimentum in cathedrali 
doleret, ita postea novos canonicatus utrique pariter eccle- 
siae minime assignatos fuisse constat. 


Perperam igitur, adurget patronus, adversarios funda- 

mentum unionis in unum corpus in sententia cardinalium 
Medices et Salviati ac in uteris Clementis VIII constituere. 
Siquidem ibi tantum de praecedentiae lege sermo est, quae 
potius distincta corpora et subiectionem capituli S. Mariae 
Plebis innuere videtur. Nec obiici posse, ait, hic praeemi- 
nentiam occurrere quae in omnibus capitulis ratione digni- 
tatis vel praebendae inter unius corporis membra viget: si- 
quidem verba quae ibi leguntur: « canonici cathedralis re- 
sideant et sessionem habeant a cornu evangelii, archipresbi- 
ter autem et canonici collegiatae , a cornu epistolae » non 
inter personas sed inter corpora praeeminentiam adesse de- 
monstrarent. 

Adversariorum autem sententia, qua tuentur unionem 
aeque principalem per confusionem factam fuisse ita, ut ca- 
thedralis quidem ecclesia S. Petri permanserit, sed utrique 
capitulo iura cathedralitatis assignata fuerint, iuxta patro- 
num iuridicis rationum momentis destituitur. Nec dicant, 
pergit, unionem aeque principalem et in unum corpus fieri 
posse iuxta rerum adiuncta: namque si tot fierent unionum 
species quot rerum adiuncta occurrunt, nihil unquam ex 
iure definitum «dici posset, ut animadvertit Pitonius in disc, 
eccl. 9 n. 40- ibi- « Hactenus in iure nostro non fuit 
adita nisi unica species unionis aeque principalis, quando 
scilicet fit unio quoad Praelatum dumtaxat, non quoad ipsas 
ecclesias, earumque iura et praerogativas, ut non solum do- 
cet Glossa etc. sed et omnes communiter canonistae ^. 

Ast dato etiam, hanc unionem mixtam, aeque principa- 
lem et in unum corpus, sive per distinctionem et confusio- 
nem quandoque fieri posse, non tamen inde sequeretur quod 
facta fuerit. Animadvertit autem ex iure ipso atque ex ob- 
via ratione constitui, unionem mixtam exulare quoties in 
litteris unionis praecipiatur iura cuiusque collegii intacta 
manere, et per easdem litteras non laedi, ut demonstrare 
sategit, allata auctoritate Pitonii cit. disc. 9 num. 4, qui se 
refert ad Card. De Luca in Miscellan., Pacian., Castropal. 
etc. lamvero si textus unionis Episcopi Guilelmi conferatur, 

apparere edicit, ita eam factam fuisse ut quaelibet corporum 
confusio removeretur. Atque adversarii qui in civili appel- 
lationis iudicio Pitonium invocabant, insidiose vel saltem 
erronee argumentatos fuisse existimat, cum loco ab eis ci- 
tato praefatus auctor aliter omnino senserit. 

Ceterum ipsam unionis causam, quae mens et anima est 
totius dispositionis adversariorum intentioni refragari putat. 
Praesumi enim nequit, iuxta patronum, Episcopum ecclesiae 
suae dignitati ac praesertim iuribus praeiudicium inferre vo- 
luisse, paulo postquam Innocentii III decreto contra adver- 
sarios « cathedrali S. Petri, eiusque canonicis principatus 
omnis perpetuo addictus est. » Imo etiam constare observat, 
Episcopum, eo consilio unionem fecisse, ut cathedrali eccle- 
siae opem ferret. Canonicos autem Cathedralis S. Petri ad 
iuris tramites de suo consensu requisitos illum praestare haud 
renuisse, et unionis decretum et Innocentii IV literae aperte 
fatentur. Quare, ratiocinatur patronus, aut praesumendum 
est canonicos cathedralis qui, dum nihil adipiscebantur omnia 
sua iura plebano capitulo conferebant, amentia laborasse, 
aut commixtio in unum corpus est penitus removenda. Com- 
municatio enim inter summum et infimum dari non potest, 
et si commixtio in unum fiat, ex parte capitis diminutio 
habebitur, ex altera augmentum cum maioris imminutione. 
Concludit igitur iura omnia cathedralitatis quae in ecclesia 
S. Petri erant nec abrepta nec imminuta per unionem fuis- 
se: ecclesiae vero Plebis quae antea non erant, non acces- 
sisse. 


Quod vero in specie attinet unionem ecclesiae collegiatae 
cum cathedrali , monet status mutationem vel ante vel in 
actu unionis in alterutra contingere debere. Itaque, ait, in 
unione inter collegiatam ecclesiam et cathedralem, si erectio 
collegiatae in cathedralem praecesserit, utraque pariter iure 
cathedralitatis potiretur : si nec praecesserit, nec in actu ipso 
luculenter definiatur, ab hisce iuribus perpetuo removebitur. 
Ad rem Panormitanus in cap. Novit, Ne Sede vae. num. 6: 
€ Si unitur ecclesia inferior ecclesiae cathedrali, nec exprés- 

se erigitur in cathedralem, tunc ista inferior remanet in 
suo statu, et sedes est apud primam dumtaxat. » Oui con- 
sonat Piton, in cit. disc. 9 num. 42. Atqui, subiungit ora- 
tor, nihil est in litteris unionis quod erectionem eccle- 
siae Plebis in cathedralem vel levissime attingat. His ad- 
dit, nec ullo modo potuisse Episcopum hanc erectionem in- 
ducere cum compertum sit, teste Rota in dec. 784 cor. Mo- 
lines num. 1: « erectionem ecclesiarum cathedralium, beato 
Petro eiusque successoribus Pontificibus ,esse reservatam » 
De Luca De praeemin. disc. 7 num. 45; Barbosa lur. ec- 
cl lib. 1l, cap. 2, De Pot. et auct. Summi Pontif. num. 
137; Bouix De Capitulis pag. 189 etc. Inepte vero obiici 
autumat quinque elapsis mensibus post decretum Episcopi, 
Litteras Apostolicas accessisse Innocentii IV, quibus Ponti- 
fex unionem sancivit, ac propterea quidquid contra legem 
commissum fuerat, ita sanaverit. Namque cum ibi haec verba 
prostent: « Quod ab eodem electo provide factum est, in 
hac parte ratum et gratum habentes, illud auctoritate apo- 
stolica confirmamus; *» sequitur praeter ea quae gesta fue- 
rant, idest decretum unionis, Apostolicas Litteras protendi 
non posse. Cum autem ibi de collegiatae in cathedralis ere- 
ctione mentio nulla fiat, nulla posset quoad hoc invocari 
sanatio. 

Ulterius contendit patronus statum  cathedralitatis pri- 
vative ad S. Petri capitulum pertinere, attenta etiam  pe- 
renni saeculorum consuetudine. Ad hoc innumera congerit 
testimonia ex authenticis documentis excerpta, in quibus 
ecclesia S. Petri, modo cathedralis, maior ecclesia et Epi- 
Sscopatus Aretii, modo aliarum ecclesiarum civitatis et dioe- 
cesis aretinae caput et mater denominatur, dum ecclesia 
S. Mariae tantum collegiatae aut Plebis nomine designari 
consuevit. Cum autem huiusmodi distinctae denominationes 
ad haec usque tempora in privatis et publicis actibus, et 
praesertim ab Episcopis et ab ipso Romano Pontifice in 
suis litteris passim adhibitae demonstrent, iuxta patronum, 
capitulum S. Petri videntibus et vigilantibus adversariis 

sexcentuni annorum spatio in conditione primatus et cathe- 
dralitatis fuisse versatum, profecto ad eam adstruendam et 
saeculorum consuetudinem concurrere inficiari non posset. 
Ad rem Rota in dec. 649 cor. Molines n. 29 - ibi: - « Ex 
hac igitur diversa denominatione canonicorum arguitur to- 
talis inter illos separatio, et quia titulus capituli cathedra- 
lis fere semper datus conspicitur canonicis S. Iustinae et 
non illis S. Antonini, dicendum est cathedralitatem fuisse 
in illam omnimode translatam, ex relatis per Francés De 
eccl cath. cap. 6 num. 176. ' Tanto magis quia ecclesia 
S. Antonini recensetur iuxta dictum historicum inter alias 
collegiatas, prout semper in posterum hac collegiatae nun- 
cupatione fuit nominata, quod excludit cathedralitatem: 
Rota cor. Cerro dec. 567 num. 5 et dec. 56 num. 33 
par. 19 rec. » 

Quibus omnibus etiam ex monumentis, unde Plebanum 
Capitulum praesidium mutuatur, robur accederet. Siquidem 
sive in unionis decreto, sive in sententia Cardinalium Me- 
dices et Salviati et in ipsis Clementis VIII litteris, duae 
ecclesiae et capitula non tantum S. Petri et S. Mariae, sed 
etiam cathedralis et collegiatae vicissim nuncupantur. Ast 
neque ad evidentiae fastigium, canonicorum Plebis confes- 
sionem deesse patronus monet. Etenim et illos anno 1671 
post rotales decisiones cathedralitatem privativam ecclesiae 
S. Petri agnovisse recolit in transactione «. inter perillustrés 
et revmos canonicos et capitulum ecclesiae cathedralis et per- 
illustres et revmos canonicos S. Mariae Plebis civitatis Are- 
tii, » et postea rursus in capitulari consulto diei 17 Septem- 
bris 1750, cum simultatum et quaestionum finem promi- 
serunt. 

In quarto suae orationis capite demonstrare nititur pa- 
tronus, rotales decisiones vel ad universale ius cathedrali- 
tatis non pertinere, vel posterioribus Sanctae Sedis defini- 
tionibus fuisse obliteratas. Ac in primis censet illas haud 
rei iudicatae exceptionem parere. Siquidem, ut tradunt Pau- 
lus et Ulpianus /. /2* L 13, L 14 ff. De excepi, rei iud. 


478 ARETINA 
ut haec exceptio locum habeat oportet praesertim eamdem 
causam agi. 

Iamvero in rotali iudicio duo disputata fuisse recolit: 
primum utrum unio vigeret nec ne, et Capitulo Plebis pro- 
desset : alterum, in quibus prodesset. Ita in prima decisione 
2 lunii 1645 cor. Ghislerio « A qua sententia cum fuerit 
interposita appellatio et causa mihi commissa , sub die 18 
Maii 1642 proposui dubium - An supradicta unio suffragetur 
et in quibus . » Definitum autem fuisse enarrat unionem 
non ad omnia cathedralitatis iura capitulo S. Mariae Plebis 
suffragari, sed in quibusdam tantummodo casibus peculiari 
mentione expressis. Sane adurget orator, primae actionis sen- 
tentiae plures huiusmodi casus admiserat, ut patet ex de- 
cisione 2 Iunii 1645; verum postea, die nempe 8 Martii 1652, 
ex decem casibus primitus admissis, ceteris reiectis, quinque 
tantum excepit. In secunda enim decisione « electio subcol- 
lectoris spoliorum revisio computorum facienda eidem  sub- 
collectori... deputatio seu electio universalis canonicorum 
per episcopum facienda pro visitatione Dioecesis locorumque 
piorum, examine ordinandorum et approbatione ad benefi- 
cia » Plebano Capitulo haud assignata fuerunt. Ast in cau- 
sa quae modo coram S. C. C. agitur, numquam cathedra- 
le capitulum unionem oppugnasse affirmat, neque tantum, 
ut ex ipso canonicorum S. Petri libello patet, de aliquibus, 
sed de universo cathedralitatis iure disputatur. Cum igitur 
iuxta patronum, non una eademque sit causa, frustra rei- 
iudicatae exceptio ex rotalibus decisionibus desumeretur. 

Verumtamen, animadvertit, quidquid sit de veteris iudi- 
cii finibus, in rotalibus decisionibus verba interdum  occur- 
rere, quae ad plenum ius cathedralitatis et ecclesiarum con- 
iunctionem in unum corpus referuntur. Attamen asserit, 
in S. Auditorio ad damna praecavenda, quae ex inconsultis 
animadversionibus in decisionibus occurrere poterant, usita- 
tam semper distinctionem fuisse inter ea quae substantiam 
causae respicerent, et ea quae incidenter praeter iudicii ter- 
minos elaberentur, ita ut illa tantum attendi deberent, haec 

scriptori decisionis, non iudicum suffragio adscribi. Rotam 
Fanen. Restii, in integrum 4 Martii 1853 cor. de Witten 
$. 1l. Decis. 299 coram Seraphino $. ult. et Decis. 498 
n. 9 cor. Dunozett. Unde concludit: aut contra mentem 
iudicum  extensor decisionum aliqua posuit verba et arbitrio 
munus excessit; aut officium laedere noluit et verba iuxta 
sententiam accipi debent. 

Haec vero quasi ad abundantiam dicta censet orator, 
cum post decreta C. SS. Rituum in Brevi Benedicti XIV 
praeinserta, omnem vim veteres sententiae amisisse videan- 
tur. Iam EE. PP. innotuit Apostolicum Breve anni 1746 
una cum praefatis decretis, quae omnia lata fuisse memo- 
rat patronus, tum ad intemperantiam adversariorum qui 
etiam SS. RR. C. deceperant compescendam, cum ad de- 
lendum monstrum concathedralitatis, ex quo tot controver- 
siae dimanaverant. In his vero monumentis de universo agi 
cathedralitatis iure patronus contendit, idque sive ex |peti- 
tionibus Plebani Capituli, sive ex verbis quibus S. C. usa 
fuit, deducere nititur. 

Temere autem contra Apostolicas Litteras obiici observat 
obreptionis vitium, quasi altera tantum parte audita prodie- 
rit. Namque Apostolicus in Hetruria Nuntius die 13 Iu- 
lii 1743, ut in facti specie notatur, Episcopo scribens, man- 
dabat « di communicare questa notizia a tutti e due i ca- 
pitoli, acció ognuno di essi per la sua parte mi faccia avere 
stragiudizialmente un sommario delle proprie ragioni. » Imo 
vero, anno postmodum elapso, Flavius Chisius monitorium 
in adversarios tulerat: « Mandamus per praesentes quatenus 
decimaquinta die ab exequutione praesentium  computanda, 
compareant Romae in iudicio legitimo coram Nobis etc. » 
Quibus fastigium accedit ex eo quod Brevi adiecta fuit clau- 
sula « sublata » et decretum irritans , quibus positis , ad- 
versariis fas haud esse dicit absque venia Pontificis placitum 
in discrimen adducere. Temere pariter opponi censet quod 
Benedictus XIV posterioribus litteris aut factis quod ante 
decreverat de universali iure cathedralitatis improbaverit ; 

siquidem concessio honoris insignium nullum argumentum 
suppeditare potest. Eo vel magis quia in ipsis concessionis 
litteris, uti superius relatum est et distinctio inter cathe- 
dralem et collegiatam aperte enuntiatur, et Plebani ipsi 
canonici paulo post declaraverunt « che nella enunciativa 
dell' emanato Breve per tale indulto non hanno che oppor- 
re,.... ma contentarsi di quanto hanno presentemente e che 
possedono ». 

Nec regerere valeret, si patronum audiamus, ecclesiam 
S. Mariae Plebis utique cathedralem non esse, attamen 
omnibus cathedralitatis iuribus pollere. Equidem, uti ex par- 
tium libellis atque ex dubio eruitur, in hodierna quaestione 
iura cathedralitatis sibi vindicat S. Mariae Plebis capitulum 
quae obtinere non posset nisi cathedralis vel concathedralis 
existat. Ceterum, animadvertit, paritatem inter utrumque 
Capitulum excludi ex ipso decreto unionis, in quo Plebanis 
canonicis iungitur t subsint praeposito Aretino et obedien- 
tiam et reverentiam praestent et faciant eidem debitam et 
devotam... ita ut sit unum caput in ipsa ecclesia, » nec non 
ex eo quod cathedralis canonicis permittitur, quod « apud 
dictam Plebem residentiam faciant quando et sicut eis pla- 
cuerit, et viderint expedire, » quod vicissim adversariis haud 
concessum reperitur. Praeterea in Constitutione  Clemen- 
tis VIII non alternativa sed primatus capituli cathedralis 
in procedendo mandatur; atque huiusmodi primatum in re- 
liquis ex Episcoporum visitationibus, nec non ex quadam 
transactione quoad spoliorum Praesulis Salviati perceptionem 
abunde erui existimat. Inter haec praesertim commemoran- 
dae veniunt Litterae Apostolicae Alexandri VI, in quibus 
praeposito et canonicis ecclesiae cathedralis vestes diversae 
ab illis, quibus etiam Plebani canonici utebantur, concessae 
fuerunt, ideo ut distinctio inter maiorem ecclesiam et infe- 
riores adesset. 

Demum patronus obiectioni occurrens quae post haec de 
unionis inutilitate proponi posset, tuetur in casu capitulum 
ecclesiae S. Mariae Plebis alteri capitulo cathedralis aeque 

principaliter fuisse unitum, cuius unionis effectus est, ut 
duo unita corpora in omnibus ut ante distincta maneant, 
sed uni capiti subiiciantur, ut docent De Luca De praeem. 
disc. 29 n. 29, De parochis disc. 35 n. 5. Barbosa ur. 
Eccl. Univ. lib. 3 cap. 16 n. 21 Francés De eccl. Cath. 
cap. 6 n. 134. Hanc autem praecise fuisse mentem  Gul- 
ielmi Episcopi eruit patronus ex eo, quod Plebis capitulum 
cathedralis praeposito subesse iusserit. Ceterum iuxta ea quae 
habet SS. RR. C. decretum, unio etiam suffragari observat 
quoad honorum communionem quoties coniunctim procedant, 
ast minime in iis negociis quae ad privativam cathedralita- 
tem pertinent, sive ad iurisdictionem capituli cathedralis. 

Praesertim vero relate ad electionem vicarii capitularis, 
sede vacante, quam plebanum Capitulum sibi etiam nunc 
vindicat, adnotandum ducit, agi de actu iurisdictionis, qui 
absque cathedralitate exerceri nequit, uti ostendere satagit 
auctoritate Card. De Luca in Adnot. ad S. C. T. disc. 3l, 
n. l1 seq. nec non Leuren, in Foro Benef. t. Ill. tract, de 
cap. sed. vae. c. 1 q. 455. Enarrat autem cohaerenter ad 
haec, vacante sede aretina, iurisdictionem semper nomine 
capituli cathedralis fuisse exercitam, velut innumera docu- 
menta et ipsa sigilla quibus Curia et Vicarius capitularis 
utitur absque exceptione demonstrant. Tametsi observat, 
cum voluntas ad incognita et eo minus ad ea quae non sunt 
ferri nequeat, haud tueri potest Guilelmum Episcopum im- 
plicita voluntate Plebano Capitulo contulisse ius, quod ante 
Tridentinum non aderat. Iure enim antiquo iurisdictio, de- 
functo Episcopo, per canonicos in communi gerebatur, et 
propius ad casum, antiqua monumenta docent, « quod cum 
moritur Episcopus Aretinus, remanent vicarii in spirituali- 
bus praepositus, archidiaconus et primicerius ^. Neque Ro- 
tam, ait, conferre potuisse capitulo S. Mariae Plebis partem 
iurisdictionis, de qua et sententia cardinalium  Medices et 
Salviati omnino silet, eo quod S. Auditorium unum poterat, 
voluit ac dixit, expendere scilicet, in quibus unio suffraga- 
ntur. Praeterea monet orator, Breve Benedicti XIV , nisi 

nil statuisse dicere velimus, dum  cathedralitatem capituli 
S. Mariae Plebis negabat, et eiusdem ecclesiae canonicos ad 
iuris praescripta et ad ordinem restituendum ab electione 
Vicarii capitularis consequenter arcebat. 

Neque demum ad praescriptionem confugere posse adver- 
sarios autumat orator. Namque eo tempore quod inter Tri- 
dentinum et rotales decisiones fluxit, ut documenta plura 
abunde docent, canonici S. Mariae Plebis nonnisi perraro 
et haud absque contentionibus in electione Vicarii capitula- 
ris partem habuerunt. Observantia autem post Litteras Apo- 
stolicas Benedicti XIV frustra invocaretur, quia constat eis 
a civili Hetruriae gubernio placitum iniuria fuisse denega- 
tum; ac proinde cum contra non valentem agere, praescri- 
ptio non admittatur, nullum inde argumentum erui fas es- 
set. De Angelis Praelect. lur. Can. lib. 2 tit 6 Insuper 
vulgatum est ex Riganti in reg. 4. Cane. Ap. 8 6 n. 52 
seq. Pontificis Litteras cum clausula sublata et decreto ir- 
ritanti praescriptione utcumque immemorabili haud infringi 
posse. Tandem in praxi, cum nostro aevo dominantium le- 
ges regium placitum etiam in Vicariis capitularibus requi- 
rant, timendum putat orator, ne in casu quod electio cu- 
mulative fiat, denegetur exequatur, ut aiunt, electioni quae 
in civilem remiudicatam impingeret. 

Quod si plebanum Capitulum, utpote iurisdictione carens, 
partem in Vicarii capitularis electione nequit habere, con- 
sequi ait patronus, idem tenendum esse de consectariis, vi- 
delicet de receptione novi Episcopi et de possessione ei tra- 
denda. De participatione vero spoliorum, post transactionem 
iamdiu initam inter duo capitula, inutile censet disceptatio- 
nem instituere. 

Hisce adductis in utramque partem, propositum fuit di- 
luendum 


Dubium 


An constet de cathedralitate privativa | Ecclesiae S. Petri 
civitatis Aretinae, ita ut illius Capitulo tantum | competant 

omnia iura, privilegia et honores cathedralitatis; seu potius 
eidem | Capitulum S. Mariae Plebis ita sit aeque principa- 
liter unitum, ut praefata iura, privilegia et honores  utri- 
que cumulative sint | adscribenda. 

RESOLUTIO. Sacra Congr. C. re cognita sub die 23 Ia- 
nuarii 1892 censuit respondere : Non constare de cathedra- 
litate Ecclesiae s. Mariae Plebis; sed constare de unione 
capituli eiusdem | Ecclesiae — Capitulo | Cathedralis ^ Aretinae 
ad formam rei iudicatae  rotalis: et amplius. 

Ex QUIBUS COLLIGES. I. Capitulum s. Mariae Plebis ho- 
nore cathedralitatis destitui ; sed frui, tamquam unum cor- 
pus et unum capitulum honoribus, privilegiis et iuribus com- 
petentibus capitulo Cathedralis. 

II. Et ideo utrique capitulo, competere indiscriminatim 
ius eligendi Vicarium capitulare, Sede vacua, recipiendi no- 
vum Episcopum, ipsique tradendi possessionem, percipiendi 
et participandi spolia Episcopi defuncti. 


ENGOLISMEN. 


MATRIMONII 


Die 12 Deeembris 1891. 


Sess. 24 cap. 1 De refor. matrim. 


COMPENDIUM FACTI. Die 6 Iulii 1865, in Ecclesia s. Leo- 
degarii Urbis Compiniacensis, dioecesis engolismensis, iuxta 
ritum S. M. E. per verba de praesenti, matrimonium licite 
et valide contraxerunt Dominus Ioannes Oscar du Vignaud 
et Domina Sophia Magdalena Lecoq de Boisbaudran. Vix 
autem viginti diebus transactis a matrimonii celebratione, 
mulier coniugale domicilium, non amplius instaurandum, 
reliquit, inutiliter implorata semel, iterumque et tertio, a 
civili Tribunali, separationis sententia; donec aliquot post 
annos , instante viro , civile divortium pronuntiatum fuit, 

reiecta penitus actione reconventionali mulieris, eique ex- 
pensis adiudicatis. 

Post haec, repetito supplici libello, institit vir apud epi- 
scopalem Curiam engolismensem, ut dispensationem peteret a 
Summo Pontifice super matrimonio rato et non consummato. 
Episcopalis vero Curia preces remisit ad S. C. C. quae ex 
Audientia SSmi, sub die 28 Martii 1887, eidem Curiae com- 
misit, ut processum construeret, usque ad sententiam exclu- 
Sive, super non consummatione et super causis ad dispensan- 
dum, servatis in substantialibus Benedictina « Dei miseratio- 
ne » et Instructione S. C. C. et cum facultate I' subdele- 
gandi, quatenus opus esset; 2? dispensandi, si id casus fer- 
ret, super inspectione corporis mulieris; et 3? compulsando 
Sj necessitas cogeret, testimonia edita in civili processu. 


Disceptatio Synoptica. 


VOTUM THEOLOGI. Quaerendum mihi est, ait consultor, 
an ex deductis duo illa probata maneant, quae ex iure con- 
stare debent, scilicet et matrimonium revera consummatum 
non fuisse, et causas adesse ad dispensandum gravissimas. 
In hac autem inquisitione perficienda , cum quaestio tota 
circa factum versetur, hoc unum ex iure animadvertam, sci- 
licet non consummationem matrimonii satis constare, quoties 
ad illam evincendam conspirent partium iuramentum , una- 
nimes testium depositiones tum quoad factum ipsum , tum 
quoad partium veracitatem, et demum gravia adminicula ex 
ipsis causae, ut ita dicam, visceribus desumpta. Hoc adeo 
clarum est, et cetera ex iure adeo forent in casu inutilia, 
ut vos certo taedio afficerem , si illud probandum, et haec 
exponenda vel summatim assumerem. 

Itaque ad factum quod spectat, matrimonium non fuisse 
consummatum ipse docet in themate actor, qui, licet fatean- 
tur se pluries matrimonialibus officiis operam dare voluisse, 
et licet subdere non dubitet se eo usque devenisse ut virili- 
bus tangeret pudenda mulieris ; tamen, iuramenti religione 
interposita, omni asseveratione affirmat, maritalem congres- 

sum locum nunquam habuisse , idque ob adversos conatus, 
quibus viri petitionibus semper et contumaciter restitit mu- 
lier. Haec autem omnia, ut acta processus legenti patebit, 
talibus verbis exposuit vir, quae veritatis characteres omnino 
praeseferant, et omnem dubitandi locum evidentissime ex- 
cludant. 

Et iure quidem; testes enim omnes quos vocant, septi- 
mae manus, de viri veracitate plenissimum testimonium di- 
cunt; ita ut ne unus quidem adfuerit, qui illam vel saltem 
in dubium revocandam putaverit. Et notandum quod cum 
inter testes duo Parochi inveniantur, scilicet Archipresbyter 
Berbecillensis , et Curatus Castri novi, hi nedum de viri, 
sed etiam de aliorum testium veracitate testimonium dixe- 
runt, aientes, omnes quidem commendabiles esse, quosdam 
vero inter ipsos speciali religione ac pietate fulgere. 

Et parum esset, testes Actoris veracitatem iuramento af- 
firmare, si de facto ipso non sequutae consummationis testi- 
monium non dicerent. Atqui contrarium omnino accidit; te- 
stes enim omnes ex parte viri uno ore, matrimonium haud 
consummatum affirmant, asserentes se id didicisse vel ab 
ipso viro, tempore non suspecto, scilicet ante et immediate 
post coniugum separationem; vel a quadam fide digna mu- 
liere, quae tunc temporis ut familiaris degebat apud Coniu- 
ges ipsos; vel denique a publica fama, cum factum notorium 
esset etiam quoad speciales circumstantias ; ita ut cordatorum 
hominum admirationem excitaret, uti accidit Archipresbytero 
Berbecillensi, qui factum et circumstantias apud omnes per- 
vulgatas invenit ab ipso primo in sui Paroeciam ingressu. 
Quo igitur iure dubitari poterit de facto non sequutae con- 
summationis, quando illud , interposita iuramenti religione, 
et vir probus fatetur, et testes deponunt omni exceptione 
maiores? 

Et siquidem dubitari posset, iam in promptu essent tot 
et talia adminicula, quae ad facti veritatem evincendam per 
se sola sufficerent, imo redundarent. Coniuges sequamur, 
dum ex Ecclesia redeuntes , statim post celebratum  matri- 

monium, propriam repetunt domum, cum parentibus et amicis 
epulaturi. Nescio quo fato , audit mulier nolle virum suum 
in coniugalem domum recipere iuvenem quamdam, quam ipsa 
vehementissimo diligebat affectu. Haec audiens ira exarde- 
Scit, virum adit, et, furore magis quam verbis alloquens, nisi 
puellam in domum recipiat, se infra octo dies separationem 
petituram minatur. Renuit vir et iure quidem , ne scilicet 
familiare bonum periclitaretur. Sed eheu miser ! ibi discor- 
diarum invenit originem, ubi pacem se inventurum sperabat. 

Nil igitur mirum , si prima nuptiarum nocte , cum vir 
debitum peteret, illum non amplexibus , sed morsibus rece- 
perit indignata mulier, et ita eiusdem petitionibus obstiterit, 
ut thalamum relinquere , et noctem in sella ducere vel in- 
humana coegerit. Factum deposuerunt, inter alios, testes qui 
in ipsa coniugali domo manebant, et, ut ita dicam, de visu, 
quia morsuum cicatrices propriis oculis adspexerunt. Et ita 
quidem viginti illis diebus , quibus coniuges simul perman- 
serunt. Quo tempore ita abfuit animorum concordia, ut mu- 
lier vel per fenestram e domo exire tentaverit. 

Nec satis; peracta enim separatione, mulier tribus vici- 
bus viri domum repetiit, non alia de causa , nisi ut virum 
callide cogeret ad talia perficienda , quibus ipsa uti posset 
apud laicos Iudices ad obtinendam separationis sententiam. 
Hinc scimus mulierem conspuisse virum, virum colaphis cae- 
disse mulierem, et eorum animos ita fuisse interdum com- 
motos, ut ipsos urbanos milites coegerint adesse, qui mulie- 
rem e domo expellendam putarunt. Hos, hos igitur Coniu- 
ges, inter se aliquando convenisse putabimus ? 

At quid immoror talia enarrando, cum ipsa mulier, licet 
nolens, argumenta evidentissima praebeat ad factum e vin- 
cendum non sequutae consummationis ? Scire oportet, mu- 
lierem aliquando adiisse R. P. D. Episcopum, ut solutionem 
peteret matrimonii sui, asserens et affirmans illud etsi ra- 
tum , numquam tamen cum viro suo consummatum fuisse. 
Quod si postea, mutato animo , nedum a solutione petenda 
recessit, sed insuper se contumacem reddidit, cum, instante 

viro, a Iudice vocaretur; id unice fecit, ne adversario, sic 
virum vocabat, prodesset. Sed eheu! inconsulta mulier! et 
qua ratione potuisses viro tuo prodesse, si certo scivisses, 
et argumentis probare potuisses matrimonium revera con- 
summatum fuisse? Nonne ex tuo te iudicas ore, dum talia 
vel improbe effaris ? 

Alia omnino est causa inquirenda contumaciae mulieris. 
Sciebat enim callida mulier nonnulla adesse, quae si ipsi 
fuissent obiecta, victas manus dare debuisset. Nam cum Vir, 
in civili Tribunali , ipsa praesente , factum asseruisset non 
sequutae consummationis , non fuit ipsa mulier , quae rem 
silentio suo confirmavit, dam toto iure denegare debuisset ? 

At me poenitet, dixisse quod mulier silentio suo rem 
confirmaverit : non silentio , sed apertissimis verbis- dicere 
debuissem. In supplici enim libello, quem civili Tribunali 
remittendum curavit, nedum supposuit matrimonium revera 
non fuisse consummatum ; sed huius rei causam in virum 
ipsum refundens, comprobandum assumpsit se eiusdem peti- 
tionibus satisfacere noluisse, quia nefanda petebat. At qui 
rei causam exponit, nonne rem ipsam confirmare censetur? 
Esto quod mulier non satisfecerit, quia vir iniqua petebat. 
At quid de causa, quando quaestio solum respicit factum, et 
factum iure supponitur quando de eiusdem causa inter partes 
disputatur? Sive igitur licita, sive nefanda petierit vir, hoc 
in themate manet probatum , mulierem scilicet satisfacere 
noluisse. Quomodo igitur consummavit si numquam satis- 
fecit ? 

Nec satis; cum enim mulier rem totam narraret in qua- 
dam epistola , quam ad -Socrum misit, postquam retulerit 
verba, quibus in civili Tribunali vir factum asseruerat non 
sequutae consummationis , sermonem in suspenso reliquit, 
quin factum ipsum negaret, et quin causam eiusdem addu- 
ceret, cum tamen utrumque facere debuisset, quia epistolam 
ad seipsam defendendam  conscribebat. Scio equidem hanc 
epistolam recognitam a muliere non fuisse; quippe in iudi- 
cium non comparuit. At si non recognovit mulier, admisit 

tamen ipse Vinculi Defensor , qui cum mulieris scripturam 
agnovisset, sinit ut epistola in actis insereretur. 

Cum itaque habeamus directas probationes ex iuramento 
viri et testium depositionibus, cum evidentissime constet de 
viri, aliorumque testium veracitate; cum denique in harum 
probationum confirmationem habeantur adminicula gravissi- 
ma, inde exorta ex ipso facto mulieris, quae virum aversata 
est a primo matrimonii momento, quae omne studium in eo 
posuit, ut occasionem captaret ad resiliendum a matrimonio, 
quae evidentissimis argumentis non sequutam consummatio- 
nem pluries admisit et recognovit; cum, inquam, haec omnia 
habeantur , pronum erit deducere , ad factum quod spectat 
satis constare de non sequuta consummatione. 

Non me latet, Eminentissimi Patres, plura et gravia in 
contrarium afferri posse a cl. Vinculi Defensore, quae si in- 
soluta manerent, Actoris causae non parum nocere possent. 
Operae igitur pretium erit ea saltem delibare, ut veritas me- 
ridiana luce clarior patescat. 

Itaque praecipuum argumentum , quod afferri posset in 
favorem mulieris desumitur ex depositione Dominae Lydiae 
Péronneau, quae factum sequutae consummationis admittere 
visa est, quando asseruit se audivisse , paucos post dies a 
matrimonii celebratione, mulierem sibi dicentem , quod for- 
san uterum ferret, et quando adiunxit se id didicisse etiam 
a matre et ab amita, quae factum omnino ut certum tene- 
bant. Verum quanti haec facienda sint sequentia demon- 
strabunt. 

Et DI sciatis oportet, Sapientissimi Iudices, hanc Lydiam 
Péronneau, esse illam ipsam iuvenem, quae fautorum extitit 
causa malorum, ab ipso primo matrimonii die , quando vir 
renuit morem gerere uxori suae, quae illam apud se in con- 
iugali domo retinere volebat. Quid igitur mirum si talis te- 
stis nonnulla contra virum deponat in favorem mulieris ? 

Quae et quanta fides eadem testis mereatur docet Archi- 
presbyter compiniacensis, dum iuridice interrogatus respondit 
se Lydiam, si non mendacem , saltem suspectam habere , 

praecipue in praesenti causa, in qua absolute sine ullo par- 
tium studio esse non posse dixit. Et quid si, cum aliquibus 
testibus, relationes inter Lydiam et mulierem haud honestas 
fuisse «supponamus ? 

Et revera quod in casu Lydia fidem nullam mereatur, 
inde patet quod eius depositio saltem ut contradictoria ha- 
benda sit. Nam initio asserit se nihil scire quoad factum 
consummationis ; licet sciat coniuges etiam in itinere eodem 
lecto usos esse. Deinde adiungit mulierem sibi dixisse quod 
forsan in utero gestaret; imo idem se audivisse fatetur a 
matre et ab amita. Tandem omnium immemor concludit af- 
ferens verba, quae prolata dicit a suo con sobrino medico, 
Edoardo Gay, ex quibus resultaret consummationem impos- 
sibilem fuisse, forsan ex impotentia viri. At, quaeso, quo- 
modo ei credendum, quae de iisdem loquens coniugibus, vi- 
rum impotentem supponit, feminam in utero gestare dicit, 
et utrum inter se convenerint se ignorasse fatetur? Voluitne 
de crimine accusare mulierem ? Sed tunc matrimonium cum 
viro suo haud consummatum fuisse patebit. Et si crimen 
exclusit, quomodo conciliari poterunt impotentia viri, gesta- 
tio mulieris, et ignorantia sequutae consummationis? 

Sed haec omnia explicantur, si Lydiam in hisce omnibus 
asserendis mendacem fuisse probetur. Atque ita esse acta 
processus conclamant. Nam interrogatus Edoardus Gay an 
revera protulerit verba illa, quae fuerunt a Lydia enarrata, 
nedum negavit se verba illa protulisse, sed insuper adiunxit, 
se neque mulierem vidisse, ideoque neque fundamentum ha- 
bere potuisse ad illa verba proferenda. 

Pariter si consulamus depositiones Lydiae Matris, vide- 
bimus , illam nullimode proferre potuisse verba , quae eius 
nomine a Lydia relata fuerunt. Dum enim asserit Lydia 
matrem suam admisisse factum sequutae consummationis ; 
Mater e contra iuridice interrogata respondit, se nihil vi- 
disse et nihil audivisse, ex quo resultaret mulierem vel prae- 
gnantem, vel virginem fuisse. 

Ut itaque ad conclusionem de veniamus, illius certe testi- 

monium est omnino reiiciendum, de quo constat: I' ipsum 
in causa esse cum una parte contra aliam ; 2? dubiam sal- 
tem in casu praeseferre veraeitatem; 3? contradictoria testi- 
ficatum fuisse; imo 4? et falsa. Atqui in casu nostro con- 
stat l' Lydiam in causa esse cum muliere contra virum ; 
2? ipsam , ex Parochi sui testimonio , saltem in praesenti 
causa fidem nulla mereri ; 3? eiusdem testificationes esse in- 
ter se contradictorias; imo 4? esse prorsus et omnino a ve- 
ritate alienas. Ergo Lydiae testimonium, quod attinet ad 
praesentem causam, utpote irritum et nullum est omnino, 
et ab omnibus reiiciendum. 

Equidem posset hic cl. Vinculi Defensor retorquere ar- 
gumentum, vel saltem ad hominem argumentari, eadem as- 
serens circa quamdam viri depositionem, quae iuridice neque 
probata, neque recognita fuit. Dixerat enim vir sibi dictum 
fuisse a Dno Advocato Roy de Biotte quod mulier extimue- 
rat Advocato suo Dno Peyrecare medicale documentum suae 
virginitatis, quod tamen fuit ab Advocato reiectum, utpote 
argumentum Clienti suae contrarium. Haec cum resultarent 
ex Actis Processus, decrevit ecclesiasticum Tribunal, instante 
Vinculi Defensore , ut audirentur hi duo Advocati ad obti- 
nendam facti confirmationem, quae tamen obtenta non fuit. 

At miror, potuisse ecclesiasticum Tribunal illos vocare 
ad testimonium dicendum, qui ratione offici, secreti lege 
tenebantur, cum horum unus causam dixisset pro muliere, 
et alter pro viro, apud civile tribunal. Hinc est quod iuri- 
dice interrogati, uter respondit se prorsus nescire ea, quae 
dicta a proprio cliente occulta remanere debent. 

Verum quidem est 1. advocatum mulieris negasse ex- 
pressis verbis, se vidisse medicale documentum virginitatis 
eiusdem; 2. utrumque advocatum pariter negasse se cogno- 
Scere nomen medici, qui tale documentum dedisse assereba- 
tur; at, quaeso, quid aliud respondere poterant ? Dubitativa 
enim responsio nonne fundamentum  praebuisset ad suppo- 
nendam documenti existentiam?. Et quidem, sapientissimi 
Iudices, quod attinet ad nomen medici, uter advocatus re- 


ENGOLISMEN. 491 
spondere debuit se illud nescire ; at notate differentiam re- 
sponsionis cum actum est de documento virginitatis : dum 
enim advocatus mulieris se illud vidisse negavit; e contra 
advocatus viri tantum se id non meminisse fassus est. Et 
iure uterque ita respondit; nam, ad tutandam secreti legem, 
sufficiens erat ut advocatus viri rem denegaret, quin tamen 
rei possibilitatem destrueret; e contra advocatus mulieris et 
rem et rei possibilitatem destruere debebat. 

Haec autem cum ita sint, omnibus apertissime patet ex 
horum responsionibus nihil omnino concludi posse neque 
contra virum, neque contra mulierem; negativae enim respon- 
siones , attentis peculiaribus adiunctis, negativum tantum 
praebent argumentum, quod in casu nullius esse roboris totum 
ius conclamat. 

Una itaque remanet audienda Lydiae mater, de cuius 
veracitate plenissimum testimonium dixit Archipresbyter com- 
piniacensis, et quam ab ipsa Lydia inductam fuisse in fa- 
vore mulieris iam alibi observavimus. Si quod igitur argu- 
mentum adduci posset in favorem mulieris certe desumen- 
dum esset ex huius testis depositionibus, quas omni esse 
exceptione maiores, nemo certe denegabit. Atqui haec testis 
est illa ipsa, quam supra denegasse audivimus, quae a Ly- 
dia eius nomine enarrata fuerant. Et quid insuper haec ad- 
dit in suis depositionibus? Addit, ex propria scientia, quod 
coniuges inter se nullo amoris vinculo afficiebantur; addit 
ex aliorum relatu, quod mulier noluit cum viro decumbere, 
ita ut veluti amens cubiculum circuirei ad hoc evitandum. 
At quid haec probant, nisi mendacem Lydiam fuisse, dum 
talem testem induxit in favorem mulieris? Nonne haec aperte 
confirmant illa omnia, quae a viro, eiusque testibus, iura- 
menti interposita sanctitate, enarrata fuerunt? 


Esto quod adiungat Lydiae mater se audivisse a muliere 
quod Burdigalae fuerit a viro reiecta, et noctem coacta in 
sella ducere, cum tamen sciamus contrarium omnino acci- 
disse. At quid mirum quod potuerit mulier falsum enarrare 
Lydiae matri, ut seipsam contra virum defenderet?  Cete- 

rum sive vir mulierem, sive mulier reiecerit virum, hoc 
manet'certe probatum, scilicet ipsos non convenisse: quod 
tandem erat demonstrandum. 

Sive igitur considerentur ea, quae pro viro, sive inspi- 
ciantur ea, quae pro muliere in actis afferuntur, factum non 
sequutae consummationis est omnino et pro certo retinen- 
dum; 1. quia ita iuramento affirmarunt vir et testes ab ipso 
inducti, de quorum veracitate dubitari non potest: 2. quia hoc 
probant gravia adminicula, provenientia ex ipso facto mu- 
lieris : 3. quia contraria Lydiae depositio est omnino reii- 
cienda utpote contradictoria et mendax: 4. quia adductum 
advocatorum testimonium, contrarium nullimode demonstrat. 
5. demum quia unica testis ex parte mulieris, mulieri ipsi no- 
cet et viri depositiones confirmat. 

At constat ne de causis ad dispensandum? Probe scitis, Sa- 
pientem iudices, inter causas ad dispensandum, principem locum 
obtinere animorum aversionem et odium; ita ut quoties haec 
verificentur soleat summi Pontificis apostolica benignitas in 
ipsa matrimonii dispensatione substantiale remedium invenire. 

Hanc autem animorum aversionem, hoc detestabile odium 
de facto verificari inter coniuges, de quibus agimus, res est 
adeo clara et manifesta, ut de ipsa dubitari non liceat. Ab- 
sit a me, ait vir, ut in gratiam cum uxore redeam ; eorum 
enim animi ita aversabantur, ut pacificatio impossibilis ap- 
pareret dominae Ludovicae Drilhon, idque ex mala mulieris 
voluntate, ut asseruit dominus Anatolius de Fradin, vel ex 
circumstantiarum complexu, ut docuit dominus Leopoldus 
Vacquier. Ceterum ipsa mulieris contumacia, ipsa voluntas non 
accedendi ad Iudicem ecclesiasticum ne adversario seu viro suo 
prodesset, studium inutiliter positum a civili Iudice ad animos 
reconciliandos, ut ipsa narrat mulier in epistola ad socerum, 
satis superque demonstrant impossibile omnino esse coniuges 
inducere ad coniugalem vitam iterum instaurandam. 

Cum itaque satis constet, tum de non consummatione 
matrimonii, tum de causis ad dispensandum, dubio in calce 
proposito responderem, ait consultor, affirmative. 

VOTUM CANONISTAE. Sibi duo inquirenda esse, ait Con- 
sultor, nempe an consummatio matrimonii adfuerit, et si ad- 
sint causae pro dispensatione a matrimonio rato. Ab instante 
comite Oscar de Vignaud datur pro certo, nullatenus a spon- 
sis hunc consummationis effectum fuisse consequutum: quo- 
niam vix dum in coniugale cubiculum convenerunt, ita iur- 
gati sunt, ut acerrima supra modum inter eos discordia 
exarserit. Huiusmodi dissentionis ratio, non eadem, sed di- 
versa tam a parte viri, quam a mulieris parte adducitur. 

Oscar revera enarravit, quod sero nuptiarum, eodem mo- 
mento, quo thalamum ascendebat, sponsa in eum irruens, 
dentibus arripuit illius scapulam; et propterea coactus fuit 
in cubiculari potius sella, quam lecto pernoctare; dum  in- 
terim Sophia minabatur praecipitare se per fenestram. Ipsa 
vero adversum maritum ad laica tribunalia litem agens, per 
causidicum exponi iussit, quod eadem nuptiarum  primaeva 
nocte delusam se sensit in desideriis et affectibus suis. Con- 
tumeliam passa in proprio sponsae decore; habita ceu de 
plateis muliercula ab immani marito: cui pro viribus obsti- 
tit desperanter, et colluctando ad repellendas ignobiles effre- 
natasque violentias, quibus ille malis cupiditatibus eam ap- 
petere conabatur. In tam impari lucta, ipse prosequitur, 
comes De Vignaud erat contorquens sponsae manus, et os 
eius, ut taceret, gravabat scapula. Quam, cum non aliud 
extaret effugium, ut se ab eo extricare valeret, dentibus ap- 
petii t, et momordit. 

Quaerimus utrum cum talibus animorum dispositionibus 
et sinistris effectibus dici possit, vel detur suspicare, istius- 
modi coniuges attigisse tamen matrimonii finem, corporum- 
que coniunctionem. 

Inficiari nequit sponsum repetitis conatibus ad coniuga- 
lem copulam uxorem provocavisse; atque id etiam egisse ra- 
tione, ut alius testis affirmat, quia sibi intererat patrem 
effici: cum ex prolis propagatione partem haberet in pingui 
familiae Lecoq haereditate. Quod autem Oscar ad hoc co- 
natus sit, intelligitur certo, ex multis affirmationibus extan- 

tibiis in processu; praesertim modo ex declarationibus suis 
coram laico iudice, adstante eadem sponsa Sophia ; nec 
non ex illius constitutis apud ecclesiastica tribunalia, mani- 
festantis se ita ad ipsam accessisse, ut interiora acta ex- 
plere valeret, nisi illa continuo, quominus faceret, impedi- 
visset. 

Cum interim Sophia coniugem accusasset voluisse ab ea 
turpia, quaesitum fuit utrum propria coniugum acta fortas- 
sis ipsa nesciret. Ast, ultra iam dictum , ob amicissimae 
suae confessionem, indicium fieri potuit non ignorasse. Non 
ideo explicare docemur illam istius repugnantiam, quam con- 
stanter maritus deplorat; et est nobis inexplicabilis contra- 
dictio. Transeant quaecumque esse potuerint primae sponsi 
prodivitates maritales, ab ea criminatae tamquam eiferatae 
et nefandae; sed ex his, quae exarata leguntur, clare no- 
scitur, quod sponsus tandem aliquando quaerebat actiones 
coniugibus honestas, et ab ea nunquam tamen concessas. Vi- 
detur igitur Sophiam habuisse tamquam turpia et nefanda 
coniugum opera. 

Causa igitur inconsummationis de ipsorum matrimonio, 
causa proxima atque absoluta, si matrimonium reapse incon- 
sumptum remansit, deprehenditur profecto quod fuit mulie- 
ris negativa voluntas, eiusque contraria agendi ratio. 

Invitatus a laico iudice comes Oscar ad aliquam  expli- 
cationem exhibendam super tantam et incomprehensibilem 
mulieris aversationem : eam dixit aegrotam. 

Revera, et ad processus complementum, valde utiliter 
successisset aliqua declaratio de huiuscemodi nominata ae- 
gritudine. Quae declaratio forsitan istum Sophiae paradoxa- 
lem operandi modum reserare et solvere potuisset. Equis 
utrum ageretur de aliqua corporis imperfectione, cura capaci 
vel minime, qua iuvenis sponsa laborabat, et prae verecun- 
dia revelare retinuit actutum; sed postea inter coniugales 
ilecebras et fiduciarios actus viro suo patefaceret? Medicus 
civitatis, vocatus a marito et cum quo illa sermonem  ha- 
buit de propriis perturbationibus, iuravit consideravisse So- 

phiam quasi decentem; dentibus oíFendisse maritum,  para- 
tamque se per fenestram proiecturam, potiusquam res ma- 
ritales admittere, quibus cogebatur. 

Ideoque, sive velis ob physicam, sive mavis ob moralem 
impotentiam, huic matrimonio adhuc conditio superest rati 
et minime consummati. 

Haec assertoria quaestio, pateret, sine ulla mentis hae- 
sitatione, ex explorato iudicio, idest ex inspectione a peri- 
tis personis decenter exercita in mulieris corpore, quod re- 
perietur internera tum adhuc; et usque ad praesens in vir- 
ginitatis flore constitutum. Ipsamet tamen declaraverat se 
actionibus non subiecturam, quas laicum tribunal, ut eadem 
referebat, censuerat infandas, et respuendas; a quibus itaque 
habita fuit tam aliena, ut reputatum sit opportunius dero- 
gationem a Summo Pontifice obtinere, ut in similibus casibus 
quam illam requirere de huiusmodi experimenti probatione. 
Alis ergo argumentis serviendum est ad decernendum inter 
consummationem effectam, et asservatam integritatem. 

Valde autem difficile captu evadit, quomodo post grave 
et male eventum primae nuptiarum noctis, potuerint isti 
coniuges, sine comite iter facere, continuatis diebus pariter 
versari, in uno cubiculo se recipere, et iacere una simul 
usque in eodem thoro: quomodo, inquam, hoc potuerint, 
sentitur arduum, nisi credatur eorum animos in gratiam 
invicem rediisse, et sponsalem amicitiam instaurasse. Unde 
fiducia tanta, post talem ac tantam aversionem? Non est 
relatum quod sponsa separari maluisset, vel renuisset pera- 
grare cum homine a se habito tam brutali et odioso. Si se- 
cum manebat, si vivebat simul, si sequebatur, ipsa sperare 
debuerat, consecuturam esse ab eo aliquid, et, Ungatur etiam, 
eamdem ab obiectis illi malis actibus resipiscentiam. 

Non est autem in tali coniectione pensanclum, quod 
sponsus ne se quidem contineret: et nollet potius obtinere 
quidquid inter coniuges honestum est. Ille pluries requisisse 
maritalia et ad sponsam blande accedens partes proprias ad 
suas exterius admovisse fatetur. Certo certius post haec ma- 

gis apparet congruenter et naturaliter sentire, matrimonium, 
de quo agitur, consummationem adeptum esse. Verum maritus 
operam perdidit et matrimonium tantum ratum remansit. 

Ex parte vero Dominae Lecoq cognoscitur eam iussisse 
deponi quod, si ipsa cum coniuge tot dies constiterit et apud 
illum versata fuerit, hoc egit spem in corde conferens, ma- 
ritum se forte correcturum et ad sponsam evasurum huma- 
num. Sed aliter, ait, res successit; dum imo illa debuit ex 
experientia pati virum quotidie peiorem, et pervertentem 
conditiones de innocenti amicitia; cum ipse sit a malis ha- 
bitudinibus depravatus. 

Verum etsi ex istis quamdam excusationem caperet fa- 
cilitas unde Sophia acquievit et morem gessit agendae vitae 
cum coniuge; demonstratur equidem magis, ex sua confes- 
sione, quantum eius animus, post illam malesuadam noctem 
et deinceps, durus evaserit; suoque viro ita refractaria usu 
conversa venit, ut etiam ex hoc veracius fiat, quod asserit 
Oscar, illam ei nullo unquam modo rependisse maritales 
blanditias, debitumque coniugii continuo negasse. 

Quid sibi volunt isti sponsorum sermones, nisi habendi 
sint quales explicitae confessiones? Etenim si ad istas ad- 
iungantur quae ab illis patefactae sunt circa dissidii origi- 
nem; videtur ab utroque fieri super istud indubia confessio. 
Fatentur enim ambo huiusce dissidium sumpsisse principium 
vix dum ascenderant thalamum ; et sponsa subiungit, quod 
hoc revera successit ob tentatus super eam nefandos coniu- 
gis actus. Itaque, si tentamen istud occurrit in primo instanti 
et operavit dissidium, nunquam compositum ; ergo nullius 
anterior actus, etiam honestus, praesumi potest; atque per 
consequens nec maritalis coniunctio. Ex illorum igitur pro- 
ducta conversatione excluditur potius consummatio de eorum 
matrimonio, et magnopere firmatur inconsummatio. 

Nihilo secius assertae consummationi favet exaratum in 
processu testimonium Lydiae, quae cum fuerit Sophiae in 
intimis, declaravit quod haec olim ei aperuit, se forsitan 
esse utero gravem. 

Sed scire iuvat, ex brevitate, quod Lydiae depositio de 
suspicione sapit; et videtur magis supposita quam verax. 

Matri refert confidenter, quae a suis repetitis questibus 
certiorata, declarat cum iuramento, incomprehensibilem sibi 
nurum extare; nihilominus, ipsius aversationis causa, cer- 
tum esse matrimonium filii permansisse inconsumptum. 

Refert etiam notis et amicis quotquot sibi eoffemnumt cito 
post primam noctem nuptialem. Et omnes isti, viri probata 
honestate praediti, et praevio iureiurando cuncti securo ani- 
mo professi sunt, comitem De Vignaud nequaquam con- 
summavisse matrimonium ; constanterque adiungentes, quod 
ita successit inexplicabili suae coniugis causa, eiusque agen- 
di ratione. 

Declarat eadem pluribus Parochis; et confessus est pro- 
prio Episcopo; et nunc solemniter supplici libello exposuit 
ad Summum Pontificem, affirmatione affirmando sui matri- 
monii inconsummationem ; quare ipse ait: invocare pontifi- 
ciam dispensationem, tamquam iustitiae actum, sive senten- 
tiam. Dictio equidem immodica, sed excusabilis in laico ho- 
mine; quae tamen demonstrat in eo inesse super inconsumpto 
opere perfectam convinctionem atque certam notitiam. 

Pensare vero oportet, quomodo propter impedimentum 
de rato, Oscar alligari tantum conscientia sentiat; cum in- 
terim ei, quoad civiles effectus, praesto sit laica sententia, 
quae facultatem praebet ad divortium suo libito procedendi. 

Quando igitur falso penes Pontificem assereret, non obti- 
neret utique solutionem, quam  efflagitat; sed adstringeret 
conscientiam potius ex titulo subreptionis, et adhibiti iura- 
menti. Quod non datur praesumere, positis honestatis et re- 
ligionis qualitatibus, quas in illo communiter, interposito- 
que sacramento, asseverant toti viri probi, qui ex experien- 
tia argumentum conficiunt. Noluit ille massonum sectae no- 
men dare. Gloriatur religione catholicum esse ; et profitetur 
nunquam desciscere a paterna pietatis virtute. 

Coram praedictis a Comite De Vignaud declarationibus, 
quae ad intima coniugii opera spectant, stat illud profun- 

Aeta, Tom. XXIV. fase. C GL XXXIV. 32 

dum, arcanumque silentium, quod super inconsummationis 
argumentum servatum est a Sophia. Nullam prorsus scrip- 
turam praebuit ; et nihil vel affirmando vel negando locu- 
ta est; aeque ac nemo dixit vel contradixit ius eius vel 
obtutu, quasi ab eadem negatum aut affirmatum fuisset. 

Ad laica tribunalia causam agens, plures insimulationes 
adversus coniugem in aciem protulit; satagens vindictam 
referre contra illas, de quibus ab ipso Comite redargueba- 
tur. Inter easdem accusationes crebro recursabat repudium 
ab ipsa constanter oppositum, ne matrimonium assequeretur 
naturale propositum; et propterea eadem ferebatur ac si con- 
iugii denegasset uti iuribus suis. Et cum ita perageret, 
mirum est, quod nihilominus nunquam illam ad obiecta re- 
spondentem audivimus, deviantem interim incongruis argu- 
mentis meritas incusationes. Quapropter Sophiae silentium, 
tamdiu , tantoque studio prosequutum , inducit in. animum 
moralem convinctionem de matrimonio revera inconsumpto, 
quod noluit affirmare et negare nequivit. Affirmavit autem, 
quoniam ipsa tacuit ; quando loqui, seu respondere de- 
buerat. 

Cur tacuit? Istud certe inusitatum silentium aliquam 
causam ex parte Sophiae habere debet. Et una reapse pro- 
ponitur in processu, quae consistit in suo erga maritum 
insuperabili odio; quippe quae sibi persuadebat iuvare illi, 
eiusque precibus apud Pontificem, si ipsa confiteretur ma- 
trimonii inconsummationem; credens aliunde eidem, novisque 
votis eius nocitura, si desit ista confessio, quae a se omnino 
dependet. 

Ergo fatetur quod, si se submittere!, daret utique ar- 
gumentum favoris coniugis, quod dare renuit; demonstrant 
scilicet in semetipsa matrimonium suum ratum, minime 
fuisse consumptum. Et ita supplet derogato experimento. 

Nihilominus ex dictis forsitan daretur adhuc arguendi 
modum, quod nempe explicite et absolute uxoris confessio 
super actum inconsumptum, deesse videatur. Et verum quo- 
que posset esse huiusmodi verbum apud aliquos canonistas, 

qui strictissime tenent ad observantiam; sed non obstat; 
cum credita deficentia aliter obiterque suppleatur. 

Episcopus cum primus ad Summum Pontificem praesen- 
tant supplicem libellum, quo Comes De Vignaud humiliter 
postulabat, ut dignaretur dispensare cum eo super matri- 
monium ratum et non consumptum, hanc daclarationem sua 
manu exàrabat: « Et ipsam uxorem vidimus et audivimus : 
introducta enim civili instantia, ira excandescens, iniuriam 
pro iniuria reddere, eft dispensationem super matrimonio non 
consummato  expostulare voluit, deinde abstinuit tum timo- 
re expensae subeundi, tum praesertim ex odio erga maritum, 
utpote credens ipsi ad alias nuptias transire iam parato hu- 
iusmodi dispensationem valde arridere. Quae et inconsum- 
mationem matrimonii constanter asseverat, et ipsa nocte 
nuptiarum iurgia enata ». 

Vicarius autem dum ad Sacram Congregationem remit- 
tebat acta processus sibi commissi, adiecit: « Ceterum meum 
est dicere, tempore anteacto, dum me et Revmum  Episco- 
pum engolismensem pluries adivit mulier, semper inconsum- 
mationem matrimonii sui ab ipsa, absque ulla tergiversatione 
fuisse assertam. Imo et mihi retulit factum in actis pro- 
cessus allegatum, cuius probationem habere non potuimus ; 
factum *scilicet inspectionis proprii corporis a quodam medico 
olim peracta, dum scilicet a marito iam separata vivebat, 
et testimonium virginitatis ab eo medico scriptis datum. » 

Causae adduoendae pro dispensatione obtinenda, sunt 
odium mutuum; iudicum civilium sententia; nec ullo modo 
partes reconciliari posse. 

Odiositas, quam in animis habere coniuges de Vignaud 
ad invicem demonstrarunt, nullum noscitur extare modum, 
cuius virtute humana valeat extingui; sed ideo ad  fruen- 
dam vivendi, suo quisque ingenio, tranquillitatem, iidem 
ipsi sibi, vi legum, induxerunt; rite se invicem separantes 
et in separatione secum legitime traducentes actionem de 
civibus iuribus. 


Quoad vero iudicia, quae se habent veluti obtenta a laica 

potestate, mihi ritibus canonicis studendo, modo non impe- 
rant ut sint magni facienda; eoque magis quoniam .cerni- 
mus in quantam abiisse diversam sententiam, nunc refutan- 
do, nunc admittendo easdem institutas quaestiones, et pro- 
priam mentem revocando super condemnationes illatas , se- 
quutasque absolutiones. 

Circa concordiam inter hos coniuges, vere datur iterare 
verba comitis De Vignaud, ipsam adfuisse nunquam. A pri- 
mo nuptiarum diluculo exarserunt irae tam  infestae, quae 
haud unquam cessarunt; omnemque pacem et ipsius quoque 
spem perdiderunt. Frustra enim ad revocandum amorem 
adlaboravit sponsi mater atque dehinc pater illius: et civilis 
etiam iudex conciliatur ; nec non et in primis dioecesanus 
Episcopus; ceterique, quos superabundantes praetermittimus; 
sed omnes incassum; adeo ut quotquot de ipsorum numero 
rogati sunt mediatores ad coniugum reconciliationem procu- 
randam, unanimiter iudicarunt rem fore impossibilem. 

Nec largiturae dispensationi officeret postposita vel re- 
tardata petitio, ut dictum est, licet per tot annos cum nulla 
praescriptio desuper decucurrit. 

Nec interest quod solus Oscar a matrimonii ligamine 
relaxationem expostulat, quam prius etiam Sophia petere 
optaverat. Nam ad impetrandam talem dispensationem non 
desideratur mutuus — coniugum consensus, sed, existente 
causa iusta, potest Pontifex dispensare, altero | eorum invi- 
to. Quia si causa iusta subsit, repugnantia alterius nequit 
Pontificis potestatem | impedire. 

Uno denique verbo colligimus, matrimonium inter coniu- 
ges De Vignaud suam consummationem non attigisse et cau- 
sas ad dispensationem obtinendam adesse. 

ANIMADVERSIONES DEFENSORIS MATRIMONII EX OFFICIO. Ma- 
trimonium, quod Ioannes Oscar ex comitibus du Vignaud, 
in aetate annorum triginta constitutus, die 6 Iulii volvente 
anno 1865, iniit cum puella Sophia Magdalena Lecoq de 
Boisbaudran, opere imperfectum mansisse contendit. 

Certum tamen exploratumque est coniuges, expletis nu- 

ptiis, una simul concubuisse et sub eodem tecto commora- 
tus esse amplius viginti dies: eosque ad opus maritale aptos 
-ese nemo unus inficiatur. Nec praesto est supremum in- 
consummationis palladium, scilicet virginitatis iudicium, ab 
Obstetricibus et physicis peritis per aspectum corporis mu- 
lieris editum. 

Nihilo tamen minus duo lectissimi consultores a mode- 
ratoribus S. O. G. in consilium de more adsciti, persuasum 
sibi habent, matrimonium haud consummatum esse. Et ad 
id adducuntur iurata Ioannis du  Vignaud confessione ac 
septem testibus, qui iurant esse fide dignum loannem, ipsos 
inducentem. Sinite itaque, Patres Amplissimi, me gravissi- 
mi momenti factum paulisper expendere quod luculenter de- 
monstrat fidem Ioanni eiusque testibus praesenti in causa 
adhibendam. 


Profecto, si Ioannem ac testes, quibus ille innititur, au- 
dias, factum ex quo reluctantia Sophiae Magdalenae ad 
matrimonii consummationem atque dissidia omnia inter con- 
iuges enata sunt, sic iacet: eadem die qua ex ecclesia do- 
mum repetebamus, ait sponsus, Lidia puella sponsam monuit, 
me non velle recipere in. domum meam Lidiam eandem, 
sponsae amicam. Ira sponsa succensa protestavit, se infra 
octo dies petituram separationem quatenus puellam non ex- 
ciperem in domum meam. 

Huiusmodi factum iisdem ferme verbis recitant testes a 
Ioanne inducti, sacerdos Eduardus Martin, Ludovica Maria 
Druol de Lepine, vidua Drilhon, Leopoldus Vacquier. Sed huc 
advertite mentem, Emi Patres: modo dicti testes loquuntur 
omnes de auditu alieno; Franciscus autem Thommeret, testis 
pariter a Ioanne inductus, qui nuptiis interfuit, iurat: se 
nihil vidisse aut audivisse de hac re. 

Non inficiar, Magdalenam prima post nuptias nocte vul- 
nus dentibus Ioanni in humero seu potius in pectore intu- 
li sse atque se e fenestra coniicere pertentasse. Ast collu- 
ctationis causam potius quam licitum coitum, ut ait Ioannes, 
actus nefandos post coitum a loanne tentatos, ut Magdale- 

na affirmat, fuisse credam. Verisimile etenim est veritati 
contraire Ioannem, qui ad mentiendum  allicitur desiderio 
vitandi dedecus atque matrimonii dissolvendi proposito. Ma- 
gdalena vero mendax ac calumniatrix esset absque ullo pror- 
sus emolumento; quod veri haud simile est. 

Operam autem et oleum perdit eximius consultor theo- 
logus, dum testium, qui loanni suffragantur, religionem, 
pietatem insignem, sacerdotalem dignitatem aliaque huiusmo- 
di ad sidera extollit. Hi enim testes, excepto Francisco 
Thommeret, qui Ioannem mendacii redarguit, nihil viderunt, 
sed ea referunt, quae vel ab ipsomet Ioanne, vel ab aliis 
qui a Ioanne acceperant, audiverunt. Mirum vero non est 
quod Ioannes de actibus inhonestis quibus uxorem lacessivit, 
semper siluerit. Et cum uxor in aliam regionem ad propria 
statim reversa fuerit, facili negotio Ioannes vicinis omnibus 
suadere potuit se nil mali egisse, sed Magdalenam, femina- 
rum pessimam, sibi denegasse obsequia coniugalia. 

Coram Episcopo engolismensi, inquiunt, mulier ipsa ma- 
trimonium haud consummatum esse alias asseruit. Reponor 
ita tunc locuta est, quia cogitabat alias nuptias. Magdale- 
na, adiiciunt, contumax est, ne per aspectum corporis li- 
queat inconsummatio matrimonii. Laudo, sed miror quod 
femina, adeo scelesta, permaneat adhuc intacta ut Minerva, 
et abhorreat potius virginitatis argumenta emittere, quam 
inviso viro per virginia signa prodesse. Apage nugas. Mitto 
alias quisquilias, quas inter testimonium cuiusdam medici, 
de quo loquuntur omnes, sed nemo testatur. 

Ne inutilibus Emos Patres detineam, non heic quaeram 
quae causae in promptu sint ad relaxandum vinculum viginti 
septem abhinc annis' contractum; sed haud interiecta mora 
ad inscriptum dubium « An sit consulendum SSmo pro  dis- 
pensatione — super matrimonio rato et non consummato in 
casu » Ssubmisse postulo rescribi « Negative ^. 

Quibus in utramque partem animadversis propositum fuit 
diluendum 

Dubium 


An sit consulendum | SSmo pro dispensatione | super 
matrimonio rato et non consummato in casu. 

RESOLUTIO. Sacra C. C. re disceptata sub die 12 Decem- 
bris 1891 censuit respondere: Affirmative. 


EX S. CONGR. R. U. INQUISITIONIS 


DUBIA quoad consecrationem olei Cathecumenorum. 


Illustrissime ac Reverendissime Domine, 


Cum in feria v in Coena Domini huius anni ad consecra- 
tionem Olei Cathecumenorum tam Amplitudo Tua, quam pre- 
sbyteri in olea halare omiserint, de Tuo speciali mandato Vi- 
carius generalis postulavit, an acquiescere possis, et quatenus 
negative, quid agendum. Iam vero cum huius quaestionis so- 
lutio, ob ferias quae intercesserant, statim prodire non possit, 
si quis est ex ista Dioecesi ordinandus sacerdos, Amplitudo Tua 
poterit aut oleum praedictum ex viciniore aliqua Dioecesi sibi 
providere, aut ordinandum ,ad aliquem ex vicinioribus Episcopis 
remittere. 

Amplitudinis Tuae 
Romae, die 13 Iunii 1889 
Addictissimus servus 


S. CRBTONL Ass. S. O. 


Beatissime Pater, 


Vicarius generalis N. . . .. ad pedes Sanctitatis Vestrae hu- 
militer provolutus, de mandato speciali sui Episcopi nunc in 
visitatione Dioecesis occupati, exponit quod feria v in Coena Do- 
mini ad consecrationem Olei Cathecumenorum tam Episcopus, 
quam duodecim presbyteri ex plena inadvertentia in Olea ha- 

lare omiserunt. Qui quidem defectus his diebus tantum cogni- 
tus est, duobus professoribus maioris seminarii, qui in choro 
aderant, illum revelantibus. 

Iam vero Olea sacra per Dioecesim distributa sunt; manent 
vero apud Reverendissimum Episcopum quae ad consecrationes 
Ecclesiarum, altarium et ad ordinationes presbyterorum neces- 
saria sunt. 

Quaeritur : 

l. An Episcopus acquiescere possit? 

Et quatenus negative, 

2. Quid agendum. 


Feria v, die 19 Iunii 1889. 


In Congregatione generali S. Romanae et Universalis Inqui- 
sitionis habita coram Eminentissimis ac Reverendissimus Díiis 
Cardinalibus in rebus fidei et morum generalibus Inquisitoribus, 
propositis infrascriptis dubiis, ac praehabito RR. DD. Consulto- 
rum voto, iidem Eminentissimi ac Reverendissimi Domini re- 
sponderi mandarunt; 

Ad I. Affirmative. 


Ad II. Provisum in primo. 
Facta autem a R. P. D. Assessore S. Officii relatione de 


lisdem resolutionibus Sanctissimo D. N. Leoni Div. Providentia 
PP. XIII, idem Sanctissimus D. N. Eminentissimorum Patrum 


resolutiones approbavit. 


Ios. MANCINL S, R. et U. I. Notarius. 


DUBIA circa privilegium Bullae Cruciatae. 


Eme et Rriie Domine mihi Obsme, 


A Sacerdote quodam -Cathalauniae proposita iamdudum 
fuere sequentia dubia circa privilegium Bullae Cruciatae, scilicet: 

I. Utrum vi Bullae praefatae licet Regularibus intra claustra 
degentibus utriusque sexus tempore Quadragesimae, praeter car- 
nes etiam ova et lacticinia edere? 

II. Utrum liceat eisdem, sicut ceteris fidelibus, quibusdam 
diebus exceptis, ova et lacticinia piscibus commiscere? 

Quibus propositis in Congregatione habita feria iv, 22 No- 

vembris anni elapsi, Eminentissimi Domini Cardinales, una me- 
cum Inquisitores generales, decreverunt: 

Regulares | utriusque — sexus, | exceptis qui poto speciali sunt 
adstricti, in ieiuniis — etiam — Quadragesimae | possunt vi Bullae 
Cruciatae edere carnes, ova et lacticinia, necnon ova et lacti- 
cinia cum piscibus in eadem  comestione miscere. | Presbyteri vero 
extra claustra | commorantes tenentur — Summarium laeticinio- 
rum suscipere, | ut presbyteri | saeculares. 

Hoc decretum Eminentissimi Patres cum Eminentia Tua 
communicandum mandarunt, ut ipsum publici iuris facere sa- 
tagas. 

E. T. 


Romae, die 26 Ianuarii 1890. 
RAPHAEL CARD. MONACO. 


Domino Cardinali ^ Patriarchae — Archiepiscopo Toletano, 
Commissario | generali | Bullae ^ Cruciatae. 


Eme et Rme Domine mihi Obsme, 


In Congregatione habita feria iv die 4 curr. mensis ad exa- 
men vocatis dubiis ab Eminentia Tua propositis litteris datis 
die 28 Februarii anni elapsi, circa interpretationem novissimi 
decreti huius Supremae Congregationis super Bulla Cruciatae, 
Eminentissimi Domini Cardinales una mecum Inquisitores gene- 
rales decretum ipsum in hunc modum evulgandum mandarunt: 

Regulares ^ utriusque | sexus, exceptis iis qui voto speciali 
sunt adstricti, in ieiuniis etiam | Quadragesimae possunt vi Bul- 
lae  Cruciatae edere carnes, ova et lacticinia, necnon ova et 
lacticinia cum — piscibus | in. eadem  comestione miscere. Presbyteri 
vero regulares extra claustra commorantes | (vulgo | exclaustra- 
dos), praeter | Bullam | Cruciatae et Summarium | carnis tenentur 
Summarium | quoque — lactieiniorum | suscipere | ut — Presbyteri | sae- 
culares. At — Regularibus | intra claustra | degentibus, | sive — Sacer- 
dotes sint sive laici, sive moniales sufficiunt Bulla Cruciatae | et 
Summarium | carnis, nisi sint ex Ordine Minorum | S. Francisci, 
qui nulla bona possident, quibus sufficit Bulla ^ Cruciata. 

Precor E. T. summopere curare, ut hoc decretum aposto- 
lica Summi Pontificis auctoritate firmatum quo primum poterit 

publici iuris fiat, eiusque iam publicati exemplar ad me trans 
mittatur in Tabulario Supremae Congregationis asservandum. 
Interim impensos altissimae aestimationis meae sensus te- 
státes volo Eminentiae Tuae, cui manus humillime deosculor. 
E. T. 
Romae die 7 Martii 1891. 
Humillimus ac addictissimus servus verus 


R. CARD. MONACO. 


Domino | Cardinali Archiep. | Toletan.,, | Commissario generali 
Bullae Cruciatae. 


INSTRUCTIO ad Vicarios apostolicos in imperio Sinarum et finitimis regnis 
atque provinciis circa Opium. 


Ex iis quae pluries S. Congregationi de Propaganda Fide 
a Vicariis apostolicis Sinensium regionum nuntiata sunt, inno- 
tuit nonnullas quaestiones inter evangélicos operarios, qui ibi- 
dem christiano nomini dilatando insudant, incidisse in interpre- 
tandis S. Sedis decretis de opii cultura, commercio atque usu. 
Ad huiusmodi opinionum discrepantiae finem imponendum, re 
diu matureque perpensa, placuit Emis PP. una mecum Gene- 
ralibus Inquisitoribus, approbante SSmo p. N. Leone PP. XIII, 
ut super iis praesens instructio conderetur, quae norma esset 
memoratis apostolicis Vicariis. 

]. Ex responsis huc usque datis, si probe intelligantur, li- 
quido patet: nunquam S. Sedem improbasse eam opii culturam, 
commercium et usum quae medicinae inservirent. 

2. Patet etiam Sacrarum Congregationum decretis tum quae 
de usu permitiendo aut tolerando, tum quae de abusu repro- 
bando lata sunt, non absolutam sed relativam vim inesse. Re- 
spiciunt scilicet ea quae proponebantur; non sunt proinde inter 
se indiscriminatim commiscenda, sed ad casus singulos cum 
suis peculiaribus circumstantiis referri debent. Quod si flet, fa- 
cile comperietur ea sibi perpetuo constare. Neque ullam diffi- 
cultatem facessere poterit quod in actis S. Sedis aliquando opii 
usus, aliquando abusus nominatur; nam usus qui improbatur, 
ceu verus abusus habendus est. 

3. Quum itaque S. Congregatio christiano nomini propagando 

iam mentem suam circa abusum, de quo agitur, aperuisset, 
anno 1830 « ad removenda dubia et animi perplexitates quae 
oriri possunt in casibus particularibus », instructionem exaran- 
dam censuit, qua in re tanti momenti habendam esse voluit 
magnam rationem tum civilis legis opii commercium  vetantis, 
tum gravissimorum malorum, quae eos opii abusu in illis regio- 
nibus dimanare consueverunt. 

Quam instructionem anno 1848 Vicariis Apostolicis Yunna- 
nensi ac Malacensi transmittendam decrevit, addens, attento 
damno generali, omnem curam adhibendam esse ad opii usum 
extirpandum. Ubi vocabulum usus, ut quisque facile intelligit, 
proprie abusum significare dicendum est Non enim de eo usu 
agebatur, ad quem opium a natura comparatum est, sed de eo, 
qui inter Sinenses obtinet, quique in eo est situs, ut opium den- 
tibus mandant, vel alcoo cis potionibus immixtum ebibant, vel 
fumo hauriant. 

4. Idcirco Suprema haec Congregatio anno 1852 declaravit 
quidem generatim illicitum commercium et usum opii, sed prout 
exponebatur, iussitque Vicarios Apostolicos, ut omnem curam 
adhiberent ad usum et commercium illud radicitus evellendum. 
Neque ab hoc decreto recedere censuit anno 1858, quamquam 
a Vicariis Apostolicis Xensiensi etHunnanensi relatum fuisset, 
civilem legem, opium vetantem, non amplius existere. 

5. Neque ab hac prohibitione recessisse putanda est, licet 
nonnullis secus visum fuerit, anno 1878. Nam ob peculiares et 
omnino extraordinarias circumstantias, quae exponebantur, at- 
que ob suspensionem ad decennium civilis legis, opii culturam 
interdicentis in iis locis quae bello vastata fuerant, quorumque 
incolae ad extremam egestatem fuerunt adducti, Suprema Con- 
gregatio id dumtaxat statuit, ut sacramenta non denegarentur 
lis Christifidelibus, qui in provincia Keuy-Tcheou illo decem 
annorum spatio a civili lege permisso unice ad paupertatem 
levandam opium excoluissent. Et quum quaesitum fuisset, an 
qui ex inveterata habitudine opio valedicere nequeunt, nisi cum 
mortis periculo vel gravi detrimento, admitti possint (ad sacra- 
menta), et an opium sumi possit per modum medicinae, quia 
habitudinis periculum | imminet, responsum fuit: Affirmative, 
diligentia et cautelis tamen positis, ut opii abusus malique ef- 
fectus, ex huiusmodi abusu promanantes,  evitentur. Huiusmodi 
responsione, quae exceptionem respicit, unusquisque videt mi- 

nime infirmari generalia decreta, quibus opii abusus improba- 
tur: idque perspicue declaratum est feria IV 4 Iulii 1883. 

6. Ex his omnibus sequitur: l' opii culturam non esse qui- 
dem per se illicitam, in Sinicis autem regionibus ob abusus 
quibus obnoxiam esse ex diuturna experientia certo constat, 
fieri illicitam, ac proinde Christifidelibus generatim esse interdi- 
cendam; 2? nec secus de commercio iudicandum, quod quamvis 
per se malum non sit, malum tamen evadit ob graves abusus 
ex eo ut plurimum et fere universim manantes et ob leges il- 
lud vetantes; ideoque prohibendum non solum iis, qui illud 
directe exercent, sed etiam iis, qui eidem favent, qui scilicet 
pecuniam scienter opii mercatoribus foenerantur, vel agros in 
opii culturam locant; 3? opii usum, qui in Sinis obtinere dicitur, 
tanquam detestabilem abusum ab Ecclesia habitum et illicitum 
declaratum; 4? eiusdem usum permitti posse iis, qui eidem' sese 
assuefecerint, quique ab illo abstinere omnino non possint sine 
mortis periculo vel gravi detrimento; pariter opium sumi posse 
per modum medicinae, ea tamen lege ut modus et quantitas 
servetur quae medicinalem rationem minime excedat, et debita 
diligentia, et cautelis adhibitis, ut eiusdem abusus marique ef- 
fectus exinde profluentes praecaveantur. 

Haud dubitat haec Suprema Congregatio, quin ad fideles 
Sinici imperii, ac regnorum finitimorum ab opii cultu, merca- 
tura et usu deterrendos quotquot ibi pro Christo legatione fun- 
guntur omnem daturi sint operam, qua assiduis monitis et hor- 
tationibus, qua opportunis in vulgus editis libellis, qua societa- 
tibus, ut aiunt, temperantiae institutis, aliisque modis, quos iuxta 
varia locorum et personarum adiuncta magis efficaces aptosque 
in Domino existimaverint. Cum transgressoribus autem recidivis 
et habituatis sciant sequendas esse regulas a probatis auctori- 
bus datas. 


Datum Romae die 29 Decembris anno 1891. 


R. CARD. MONACO. 

EXHIBENS ACTA SEDIS APOST.; QUAE AUT IAMDIU EXARATA SUNT, 
AUT QUAE TEMPESTIVO LATUERUNT EPHEMERIDUM 
MODERATOREM. 

Decr. S. Congreg, de Propaganda Fide, 22 Septembris 1827. 
DUBIUM quoad iurisdictionem in obitu Vicarii apostolici. 


Cum in Congreg, habita die 2 Iulii currentis anni propositum fue- 
rit dubium: — Utrum in casu obitus alicuius Vicarii Apostolici in Sinis 
aut regnis adiacentibus, qui decesserit, quin prius ullum vicarium ge- 
neralem aut provicarium nominaverit qui illi in administratione Vica- 
riatus interim succédát, proindeque quaestio aliqua super iuribus ad- 
ministrandi eiusdem "Vicariatus excitetur, opportunum sit, ad praeca- 
venda damna inde oritura, ut Vicarius Apost, vicinior, tanquam Dele- 
gatus Apostolicus vacantis ^Vicariatus interinae administrationi provi- 
deat ; — S. C. censuit decernendum : 

Negative, iuxtà modum; id est quod in casu contestationis super 
iuribus plurium missionariorum ad administrandum Vicariatum Apost, 
vacantem, nec non persecutionis a gentilibus contra Pro-Vicarium Ap. 
excitatae , sicut etiam quando periculosum sit ad eumdem accedere, 
Vicario Ap. vicinior necessariae et opportunae facultates concedantur, 
ut Vicariatus Ap. vacantis bono consulat, quin tamen Delegati Ap. munus 
aut titulum assumat. 

Quam S. Congr. sententiam SSmo D. N. Papae Leoni XII relatam 
per R. P. D. Secretarium in Audientia habita die 9 Septembris eiusdem 
anni, SSmus in omnibus approbavit, et necessarias facultates concessit. 


Ex Litteris S. C. de Prop. Fide, 29 Septembris 1827 ad Vic. Ap. Cocincinae, 
DUBIA super obitu Vicarii apostolici ut supra. 


Scias R. D. Carolum Langlois, Parisiensis Seminarii Missionum ad 
Exteros Superiorem, dubia quaedam proposuisse , per hanc eamdem 
S. C. resoluta ut sequitur: 

]. Utrum mortuo Vicario Apostolico, cui non erat Coadiutor, et a 
quo nullus institutus fuerat generalis pro tota Missione Provicarius, 
missionarius qui pro una tantum Missionis parte specialiter designatus, 

Provicarii particularis facultates acceperat, vi praedicti Brevis Ex sublimi 
totius Missionis Superior censeatur eiusque regimen obire valeat et de- 
beat, quamvis non sit ipse prior in Missionum ingressus? S. G. respon- 
dit: Provisum, sub die 2 Iulii,. quo decreto statutum iam fuerat, ius 
succedendi in interina administratione in eo casu spectare ad antiquio- 
rem Seminarii Parisiensis in Missione alumnum. 

2. An Decretum S. G. de Prop. Fide a Pio VI, die il Martii 1787, 
approbatum ad omnes indiscriminatim  missionarios cuiuscumque sint 
Ordinis et Instituti, non vero ad eos tantum spectet qui eiusdem sunt 
Instituti ac Vicarius Apostolicus defunctus. Et hic pariter decretum est : 
Decisum in primo, et spectare ad Missionarios Gallos quibus concre- 
dita est Missio, et ad quos spectat Vicarius Ap. 

3. An Missionarius qui senior est in Missione possit, eveniente casu 
de quo agitur, ius suum alteri cedere : an vero illud exercere tenea- 
tur, nisi omnino sit impotens? Decretumque fuit : Negative, et in casu 
recurrendum | esse ad Vicarium Ap. viciniorem. 

4. Quis eorum senior in Missione censendus sit; num ille praecise 
qui prior a cymba in terram prosilivit, etiamsi is diaconus tantum foret 
aut subdiaconus, alter autem sacerdos. Emi Patres responderunt: In 
iudicanda | antiquitate habendam | esse rationem — Presbyteratus. 

5. Si missionarius ante alium in Missionem ingressus, nonnisi diu 
post ipsum, vel propter aegritudinem, vel ob negligentiam aut tenuem 
habilitatem, linguam addiscere et animarum ministerium exercere po- 
tuerit, quis ex his duobus senior in missione censendus est? Et EE. 
PP. decreverunt: Censendum seniorem in missione qui longiori tempore 
ministerium | exercuit, et in casu  contestationis recurrendum | esse ad 
Vic. Ap- viciniorem. 

6. Quae sint Vicarii Ap. vicinioris iura in eam Missionem quae 
defuncto Vic. Ap., exerceatur vel a Provicario generali superstite, vel 
a missionario seniore ? Et EE. PP. responderunt: Provisum sub die 2 
Iulii Decreto scilicet supra relato (pag. 509J quo determinati sunt casus 
in quibus Vic. Ap. viciniori facultates conceduntur, ut vacantis Vicaria- 
tus apostolici bono consulat. 


Ex Litt. S. C. de Prop. Fide, 30 lunii 1845, ad Vic. Ap. Bengalen. 
Quoad missam audiendam a proprio parocho. 


Haud probare possumus consilium fideles cogendi, ut in diebus 
festis parochi Missae et instructioni interveniant, interdictis aliis eccle- 
siis aut oratoriis sub reservatione. Quamvis enim persuasum habeamus 

quae et quanta ex frequenti eiusdem salutari verbi Dei pabulo Christi 
grex ad aeternam vitam perciperet adiumenta, compertum tamen est A. 
Tuae nunquam id sub praecepto ac peccati vinculo praecipi Apostolicae 
Sedis mentem fuisse. Hinc est quod paternis iteratisque monitis potius 
fidelibus, ut hisce mediis animae suae satius consulant suadendum exi- 
stimamus. 


Decr. S. C. de Prop. Fide, 18 Augusti 1866. 
De Missa applicanda pro populo. 


Post datam a SSmo D. N. Pio divina providentia PP. IX. die 3 Maii 
anni 1858 epistolam encyclicam incipientem — Amantissimi Redemptoris, 
dubitari coepit an per ea, quae inibi habentur de obligatione paro- 
chorum aliorumque curam animarum actu gerentium celebrandi et ap- 
plicandi Missam pro populo omnibus dominicis, festisque aliis diebus, 
haud exceptis iis, qui ex Apostolicae Sedis indulgentia e dierum de 
praecepto festorum numero sublati, vel translati sunt, derogatum fuerit 
prioribus aliis laudatae Sanctae Sedis declarationibus, quibus, nunciatum 
fuerat in missionum locis, ubi neque parochi neque paroeciae rite adhuc 
institutae inveniuntur, Vicarios Apostolicos et missionarios, licet ani- 
marum curam exercentes, supradictae obligationi implendae  .tantum- 
modo titulo charitatis, non vero ex iustitia obstringi. Porro quamvis 
annuente Sanctitate Sua, Sacra Congregatio de Propaganda Fide die 
5 Augusti anni 1860 negative responderit, nonnulli tamen Vicarii et 
missionarii apostolici, rati non omnem prorsus ambigendi rationem hoc 
responso amotam fuisse, sequentes proposuerunt quaestiones : 

l. An Vicarii Apostolici ac missionarii, qui quovis modo curam 
animarum in certo aliquo loco assumunt, omnes indistincte obligentur 
ex iustitia ad applicandam Missam pro populo in diebus festivis. 

2. An vero de illis, qui ex iustitia non obligantur, dici debeat 
decere ex charitate aut reneri ex charitate ad applicandam Missam pro 
populo in diebus festivis. 

Iam vero cum de his quaestionibus actum fuerit in generalibus co- 
mitiis eiusdem S. Congregationis, habitis die 23 Martii anni 1863 Emi 
Patres respondendum censuerunt : 

« Ad 1. Negative, dummodo non agatur de locis, in quibus sedes 
« episcopales ac paroeciae canonice erectae iam sint, atque ad eas Vi- 
« carii Apostolici et missionarii missi sint, ut legitimorum Pastorum vices 
« gerant. 

« Ad 2. Vitandam esse locutionem feneri ex charitate, dicendum 

« vero esse decere ex charitate, idque ita ut nulla proprie dictae obli- 
gationis significatio appareat». 

Has autem Sacrae Congregationis resolutiones SS. D. N. Pius PP. IX... 
in audientia diei 29 Martii benigne in omnibus approbavit. 


S. C. Rituum. 9 Maii 1857. 
DUBIA quoad Administratorem apostolicum. 


]. Ex iure communi Administrator apostolicus debetne aut potest 
habere solium a parte Evangelii? 

2. Debetne aut potest illud habere etiam in omnibus locis Dioe- 
cesis suae administrationis? 

3. Decreta quae dicunt Vicarium apostolicum eadem non posse in 
suo Vicariatu ac Episcopi in sua Dioecesi, ut eis plura prohibent inter 
quae adest favor nominari a sacerdotibus in canone Missae, tacent 
omnino de Administratoribus apostolicis, unde concludendum videtur 
praesertim Administratorem apostolicum Dioecesis Pekinensis ' t talem 
non attingi a variis his laudatorum decretorum prohibitionibus in Dioe- 
cesi suae administrationis, et eadem ibidem posse ac proprius Epi- 
scopus. Potestne praesens Administrator Pekinensis in locis suae admi- 
nistrationis Apostolicae prudenter sequi hanc suam interpretationem? 

R. Sacra Cong. singula mature expendere curavit, et inhaerens 
decretis alias in similibus editis praesertim in una Sarsinaten, die 22 Au- 
gusti 1722 rescribere rata est: Negative in omnibus iuxta enunciatum 
decretum | in una  Sarsinaten. — (1). 


(1) Enunciatum decretum eiusmodi est : Dubia: 1. An Episcopus Civitatis Ducalis 
modernus Administrator Ecclesiae Sarsinatensis in functionibus pontificalibus gaudeat 
omnibus illis praeeminentiis et praerogativis quibus fruuntur et gaudent omnes alii 
Episcopi in propriis Dioecesibus in casu etc. Et quatenus negative : 

2. An dictus Episcopus Ministrator amovibilis Ecclesiae vacantis, dum cantat Mis- 
sas et Vesperas in pontificalibus possit sedere super cathedra episcopali, elevata quatuor 
gradibus, parata cum baldacchino ac postergale, et uti baculo. — 3. An concedere possit 
Indulgentiam quadraginta dierum sine speciali facultate Apostolica. — 4. An ei dum 
assistit Missae solemni ab alio cantatae debeant canonici facere circulos ad Kyrie 
eleison, Gloria in excelsis, Credo, Sanctus et Agnus Dei, tuncque ubinam debeat 
sedere. — 5. An fieri debeat Anniversarium suae Consecrationis cum Missa cantata 
per Capitulum et clerum, eiusque nomen debeat in canone memorari per sacerdotes 
celebrantes. — 6. An cum Administrator Missam cantat in pontificalibus, debeat poni 
super altare septimum candelabrum cum candela accensa. — 7. An dum idem cantat 
Missam in pontificalibus, debeant omnes canonici sacris paramentis indui ; vel tres 
tantum fungentes officiis diaconi, subdiaconi et presbyteri assistentis. — 8. An dum 
vadit ad cathedralem debeat sumere cappam magnam in aedibus superioribus Epi- 
Scopatus, vel in ingressu ecclesiae aut presbyterii. — 9. An canonici eum accessurum 
ad cathedralem debeant omnes excipere in dictis aedibus, vel soli tres aut quatuor 
ad portam ecclesiae. — Resp. Ad 1. Negative. — Ad 2. Negative quoad primam par- 
tem ; affirmative quoad secundam. — Ad 3. Negative. — Ad 4. Negative, et sedeat in 
primo stallo chori. — Ad B. Negative. — Ad 6. Negative. — Ad 7. Negative quoad 
primam partem; Affirmative quoad secundam..— Ad 8. Arbitrio Administratoris in 
casu etc. — Ad 9. Decere, in casu de quo agitur, ut omnes accedant. 

S. Congreg. Concilii, 16 Martii 1641. 
Vicarii quoad litteras dimissorias. 


An Vicarii a Sede Apostolica deputati cum iurisdictione ordinaria 
in episcopatibus vacantibus, qui non Iba Capitula quae sede vacante 
succedant in iurisdictione , possint infra annum dimissorias concedere. 
Et quid in Vicariis ab Episcopis in partibus orientalibus tempore obitus 
nominatis vigore particularis privilegii a Sede Apostolica eisdem concessi. 

R. Vicarios supradictos non posse infra annum concedere dimisso- 
rias si eisdem non fuerit specialis facultas per Sedem Apostolicam 
tributa. 


S. C. Concilii, 25 Sept. 1858. Cameracen. 
De parocho binante. 


1l. An parochus qui duas parochias regit, et ideo bis in die celebrat, 
utrique parochiae suam missam applicare teneatur, non obstante redi- 
tuum exiguitate. 

2. An parochus qui in una eademque parochia bis eadem die ce- 
lebrat, utramque Missam populo sibi commisso gratis applicare omnino 
teneatur. 

3. An et quomodo concedendum sit parochis qui diebus dominicis 
aliisque festis bis celebrant, ut unius Missae liberam habeant applica- 
tionem, et stipendium pro ea recipere valeant in casu. 

R. ad 1. Affirmative. 

Ad 2. Negative, firma prohibitione recipiendi eleemosynam pro 
secunda Missa. 

Ad 3. Negative, et Episcopus provideat ad formam Constitutionis 
Bened. XIV. Cum semper oblatas $. 8. (1). 


(1) Haec loco cit. habentur: «..... Quod pertinet ad praedictos parochos egentes, 
» unicuique vestrum (Episcoporum) facultatem concedimus, cum iis quos revera tales 
n esse noveritis opportune dispensandi, ad hoc ut, etiam diebus festis huiusmodi, 
» eleemosynam ah aliquo pio offerente recipere, et pro ipso Sacrificium applicare qua- 
» tenus id ab eo requiratur, libere et licite possint et valeant ; dummodo ad neces- 
» sariam populi commoditatem, in ipsa ecclesia parochiali Missam celebrent ; ea tamen 
» adiecta conditione ut tot Missas infra eamdem hebdomadam pro populo applicent, 
» quot in diebus festis, infra hebdomadam occurrentibus, iuxta peculiarem intentionem 
» alterius pii benefactoris obtulerint ». 


Acta, Tom. XXIV. fate. CCLXXXV. 33 

S. C. Concilii, 12 Martii 1662. 
De electione Vicarii capitularis facienda ab uno tantum e capitulo. 


Nella provincia Armacana (in Hibernia) in diverse diocesi nelle 
quali vi é un solo membro di Capitolo v. g. il decano o arcidiacono, 
questo solo membro dei Capitolo pretende sede vacante d'aver l'auto- 
rità o potestà di eleggere il Vic. Generale (Capitolare) ; hinc dubium: 
An redacto Capitulo ad unum tantum membrum possit, sede vacante, 
per se solum eligere Vicarium, de quo in Cap. 16. sess. 24. Concilium 
Tridentinum. 

R. Affirmative dummodo non eligat seipsum- 


S. C. Concilii, 14 Maii 1644. 
De praecedentia inter parochum proprium et capitulum Collegiatae. 


Cui debeatur praecedentia in funeralibus : an proprio parocho de- 
functi, an vero Capitulo Collegiatae. 

R. In associatione funerum, salva legitima loci consuetudine, deberi 
Capitulo Collegiatae supra parochum, etiam proprium defuncti, sine 
praeiudicio tamen in reliquis iurium et praeeminentiarum eidem pa- 
rocho de iure vel de consuetudine competentium. 


S. C. Concilii, 23 Martii 1861.-De parocho qui binat. 


]. Utrum parochi qui, ut menti fundatorum fiat satis, diebus do- 
minicis et festis binam, obtenta facultate, dicunt Missam, et pro fun- 
datoribus Primissariarum (quae ob exiguitatem redituum et penuriam 
sacerdotum plerumque proprio carent sacerdote) applicant, salarium ex 
fundo Primissariarum pro peculiari labore percipere possint. 

2. Utrum parochi qui pro necessitate circumstantiarum diebus do- 
minicis et festis bis celebrant, tradita simul doctrina christiana, pro pe- 
culiari labore et industria certum salarium annuum a parochianis obla- 
tum percipere valeant. 

R. Posse permitti prudenti arbitrio Episcopi aliquam remunera- 
tionem intuitu laboris et incommodi, exclusa qualibet eleemosyna pro 
applicatione Missae. 

S. G. Concilii, 24 Aug. 1867. 
De Missa applicanda pro populo a canonico parocho. 


Parochum (Canonicum) teneri per se ad applicationem Missae pro 
populo his etiam diebus in quibus Episcopus pontificaliter celebrat in 
«cathedrali, per alium vero his festis in quibus uti Canonicus canere et 
applicare debet Missam conventualem pro benefactoribus. 


S. C. Concilii, 9 Maii 1874. 
De oeconomo curato quoad iurisdictionem subdelegandam. 


An oeconomus curatus, vacante paroecia, ab Episcopo constitutus 
in vim dispositionis Concilii Trid. sess. 24. cap. 18. possit alium sacer- 
dotem delegare ad omnia officia, vel ad aliquos tantum actus. 

R. Affirmative ad primam partem, nisi obstet voluntas Ordinarii. 


S. Congr. Concilii, 6 lulii 1867 - De Canonicis ad honorem. 


l. An canonici Ad honorem sedere valeant in choro ante vel post 
j^ortionarios et semiportionarios titulares, qui licet ministrare debeant 
uti diaconi et subdiaconi, sunt tamen de corpore Capituli. - 2. An 
paramenta sacra in functionibus pontificalibus accipere debeant cano- 
nici ad honorem; planeta, vel potius dalmatica seu tunicellà parari 
teneantur. 

R. Ad 1. Affirmative post omnes portionarios et semiportionarios, 
*quatenus et ii inter canonicos recenseantur, et eodem gradu ac ceteri 
canonici in choro sedeant. 

Ad 2. Si capitulares sint distincti per ordines, nimirum presbyte- 
ralem, diaconalem et subdiaconalem, canonicos honorarios induere de- 
bere lunicellam ; secus eamdem vestem communem canonicis titula- 
ribus cuiuscumque ordinis sint. 

S. C. S. Officii, 3 Augusti 1639, Mission. Arcipelagi. 
DUBIA quoad privilegia presbyterorum grecorum. 


1. Se i sacerdoti greci, massime 
cattolici, godano i privilegii che si 
godono dai latini e particolarmente 
del canone Si quis suadente etc. 

2. Se i latini che li percuotono, 
o li tirano al foro laicale turchese 
si abbiano a schivare come scomu- 
nicati. 

3. Come si abbiano (i missio- 
narii) a governare con i preti greci 
che sono incorsi in irregolarità ex 
delieto, et maxime |. ex homicidio 
voluntario, e con. quelli che hanno 
procurato l'aborto ad evitandam 
infamiam. 


R. Ad 'i. Quoad privilegium canonis, 


1l. An presbyteri graeci, prae- 
sertim catholici, privilegiis fruan- 
tur, quibus fruuntur latini et prae- 
cipue canonis si quis suadente etc. 

2. An latini qui eos percutiunt, 
aut apud tribunalia turcorum in ius 
vocant, vitandi sint ceu excom- 
municati. 

3. Quomodo missionarii sese ha- 
bere debent cum presbyteris grecis, 
qui irregulares effecti sint ex de- 
licto et maxime ex homicidio vo- 
luntario, et cum illis qui abortum 
procuraverint ad  evitandam infa- 
miam. 


affirmative. Idem de simi- 


libus, sed posse excusari ex aliquo capite v. g. ignorantiae. 
Ad 2. Quoad primum, affirmative, loquendo de iis qui sunt notorii 
percussores vel denunciati. Idem de aliis, si citra rationabilem causam 


id faciant et sint denunciati. 


Ad 3. Cum iis qui irregulares sunt agendum ut cum latinis irre- 
gularibus, videlicet dispensando, si adsit facultas et causa, vel remit- 


tendo ad habentem facultatem. 


S. C. de Propag. Fide - C. G. 13 Maii 1816. 
DUBIA quoad modum providendi substentationi nonnullorum missionariorum; 


l. An liceat sacerdoti veniam aperire, aut alia quaedam artis me- 


dicae exercere. 
2. Cuis optimus 


strorum hisce in novis regionibus? 


dicendus modus providendi substentationi mini- 


3. Qualis obligatio incumbit laicis debitum hoc solvendi ? 


4. Licetne 


spirituale ministerium denegare iis, aut personis ad 


illorum spectantibus familiam, v. g. infantibus Sacramentum Baptismi» 
si huic debito se submittere recusent. 

R. Ad 1. Negative nisi obtenta dispensatione, et in casu verae 
necessitatis. 

Ad 2. Providendum esse ex reditibus ecclesiarum, et voluntariis 
fidelium oblationibus. 

Ad 3. Teneri fideles in conscientia ad sufficientem sustentationem 
Ministrorum Ecclesiae. 

Ad 4. Indignam viro ecclesiastico, et animadversione dignam quae- 
stionem de sacris, et ipso Baptismate, denegandis iis, qui oblationum 
*debito se submittere recusant. 


S. C. de Propaganda Fide - C. G., 21 Septembris 1840. 
DUBIA quoad Vicarios apostolicos. 


1. An et quomodo Vicarii Ap. seu Ordinarii locorum visitare pos- 
sint paroecias Regularium missionariorum apostolicorum in suis terri- 
toriis existentes. 

2. An designatio seu nominatio Praefecti Missionum sufficiat ad 
*communicandam institutionem  auctorizabilem missionariis, qui munere 
parochorum fungi debent, seu potius teneantur eamdem ab Ordinariis 
locorum, in quibus id muneris est exercendum, recipere. 

3. An Vicarii Apostolici seu Ordinarii locorum ita designatos va- 
leant antea examini subiicere. 

4. An et quomodo iidem possint semel admissos ad curam anima- 
rum exercendam removere, vel eorum facultates in Sacramentorum 
-administratione cohibere. 

5. An Vicarius Patriarchalis Constantinopolitanus potuerit visitationi 
peragendae instructionem praemittere, cui parochi omnes respondere 
teneantur. 

R. Ad i. Affirmative in omnibus iuxta Constit. Benedicti XIV quae 
-incipit — Firmandis — 1744. 

Ad 2. Negative ad 1. partem ; affirmative ad 2. iuxta Decretum 1838. 

Ad 3. Negative. 

Ad 4. Affirmative in omnibus, dummodo gravis et urgens causa 
*adsit statim S. Congregationi communicanda. 

Ad S. Affirmative quoad ea in quibus visitationi ei correctioni eius- 
dem subditi sunt. 

Ex Instr. S. C de Prop. Fide, 18 Octobris 1883. 
De habitu civili clericorum. 


Ea etiam EE. PP. ad examen revocarunt quae de civili cleri ha- 
bitu in nonnullis Synodis disputata sunt. Qua quidem in re cum con- 
firmassent quae circa idem caput in Synodo Sutchuensi c. X. n. IO (1) 
sapienter statuta fuerunt, cetera prudenti episcoporum arbitrio com- 
miserunt, id tantum animadvertentes, curandum omnino esse ut circa 
vestes a clero adhibendas caute procedatur, ne difficultates inter sacer- 
dotes inopportunis innovationibus excitentur. Insuper mandarunt ut di- 
ligenter observentur quae in Synodo Sutchuensi circa quasdam  ince- 
dendi rationes nimium luxum redolentes praescribuntur c. X. n. 12 (2). 


(1) Ibi : « Missionariorum vestitus et habitus sit honestus ac decens ; non nimium 
elegans nimiumve sordidus, sed talis sit qui ipsorum religioso statui et apostolicae 
*vocationi modeste respondens intrinsecam morum honestatem praeseferat. In vestibus, 
conopaeis stragulis, culcitris et aliis huiusmodi nihil exquisitum appetant, nihil 
sumptuosum vel pretiosum, nihil quod novitatis, superfluitatis et vanitatis notari 
possit ; sed omne sit simplex commune et modestum, ut decet viros apostolicos. 
Sacris canonibus inhaerentes, prohibemus ne vestimentis aliisque ornatibus utantur* 
sericis ; neque etiam induant, aut adhibeant in ornatu splendidos aut nitidos co- 
lores, qualibus saepe utuntur praefecti praetoriani, aliique passim saeculares aut 
mulieres, sed (quemadmodum olim praeceptum fuit ab illustrissimo Ioanne Myriophi- 
tano Episcopo Vicario huius provinciae Apostolico in mandato pastorali diei 12 octo- 
bris 1740) mandamus ut ubique etiam in publico incedant in vestibus nigri, aut caerulei 
aut alterius modesti coloris, nihil nisi commune praeferentia. Si quis autem praedicta 
serica aut splendida habeant, volumus ut cito ea dimittant, et ad normam ceterorum 
piorum sacerdotum se conferant qui modeste vestiuntur. Quomodo paupertatem et 
humilitatem Christi praedicabunt, qui fulgorem et iactantiam praeferunt saeculi 2 
Orabat quidam sanctus, inquit S. Bernardus, si dederit mihi Dominus panem ad 
manducandum, et vestimentum, quo operiar. Nota quo operiar. Sic et nos contenti 
simus vestimentis | quibus | operiantur, non quibus  lasciviamus, non quibus super- 
biamus, non quibus mulierculis (aut saecularibus) vel similari vel placere studea- 
mus (Epist. 2. ad Fulconem) ». 

(2) Ibi : « In ceteris quoque quae ad usum vel cultum corporis pertiuent, ab omni* 
fastus, luxus, ambitus, vel ambitionis et vanitatis specie longe réfugiant, solis ne- 
cessariis vel utilibus, modestis et simplicibus contenti. In decursu visitationis chri- 
stianorum et itineribus ne sarcinarum baiulatorumque frequentia et apparatu, neque 
plurimorum comitatu incedant stipati, quidquid ad suam propriam commoditatem, veH 
ostentationem pertinet secum deferentes cum ceterorum incommoditate vel offen- 
sione, affectantesque potius divites negotiatores vel praetoriani, quam viri apostolici 
videri ». 

LITTERAE Encyclicae SSmi D. N. Leonis XIII ad omnes Antistites et ca- 
tholicos Galliae. 


Vénérables Fréres, Trés Chers Fils, 


Au milieu des sollicitudes de l'Eglise universelle, bien des fois, dans 
le cours de Notre Pontificat, Nous Nous sommes plu à témoigner de Notre 
affection pour la France et pour son noble peuple. Et nous avons voulu, 
par une de nos Encycliques encore présente à la mémoire de tous, dire 
solennellement, sur ce sujet, tout le fond de Notre àme. C'est précisément 
cette affection qui Nous a tenu sans cesse attentif à suivre du regard, puis 
à repasser en Nous-méme, l'ensemble des faits, tantót tristes, tantót con- 
solants, qui depuis plusieurs années se sont déroulés parmi vous. 

En pénétrant à fond, à l'heure présente encore, la portée du vaste 
complot que certains hommes ont formé d'anéantir en France le christia- 
nisme, et l'animosité qu'ils mettent à poursuivre la réalisation de leur des- 
sein, foulant aux pieds les plus élémentaires notions de liberté et de justice 
pour le sentiment de la majorité de la nation, et de respect pour les droits 
inaliénables de l'Eglise catholique, comment ne serions-Nous pas saisi d'une 
vive douleur? Et quand Nous voyons se révéler, l'une aprés l'autre, les 
conséquences funestes de ces coupables attaques qui conspirent à la ruine 
des moeurs, de la religion et méme des intéréts politiques sagement com- 
pris, comment exprimer les amertumes qui Nous inondent et les appréhen- 
sions qui Nous assiégent ? 

D'autre part, Nous Nous sentons grandement consolé lorsque Nous 
voyons ce méme peuple francais redoubler, pour le Saint-Siége, d'affection 
et de zéle, à mesure qu'il le voit plus délaissé, Nous devrions dire plus 
combattu sur la terre. A plusieurs reprises, mus par un profond sentiment 
de religion et de vrai patriotisme, les représentants de toutes les classes 
sociales sont accourus de France jusqu'à Nous, heureux de subvenir aux 
nécessités incessantes de l'Eglise, désireux de Nous demander lumiére et 
conseil, pour étre sürs qu'au milieu des présentes tribulations ils ne s'écar- 
teront en rien des enseignements du Chef des croyants. Et Nous, récipro- 
quement, soit par écrit, soit de vive voix, Nous avons ouvertement dit à 
Nos fils ce qu'ils avaient droit de demander à leur Pére. Et loin de les 
porter au découragement, Nous les avons fortement exhortés à redoubler 
d'amour et d'efforts dans la défense de la foi catholique, en méme temps 
que de leur patrie: deux devoirs de premier ordre, auxquels nul homme, 
en cette vie, ne peut se soustraire. 

Et aujourd'hui encore, Nous croyons opportun, nécessaire méme, d'éle- 
ver de nouveau la voix, pour exhorter plus instamment. Nous ne dirons 
pas seulement les catholiques, mais tous les Francais honnétes et sensés, à 


S20 LITTERAE 


repousser loin d'eux tout germe de dissentiments politiques, afin de consa- 
crer uniquement leurs forces à la pacification de leur patrie. Cette pacifi- 
cation, tous en comprennent le prix ; tous, de plus en plus, l'appellent de 
leurs veux. Et Nous qui la désirons plus que personne, puisque Nous re- 
présentons sur la terre le Dieu de la paix (1), Nous convions, par les 
présentes Lettres, toutes les ámes droites, tous les cceurs généreux à Nous 
seconder pour la rendre stable et féconde. 

Avant tout, prenons comme point de départ une vérité notoire, sous- 
crite par tout homme de bon sens et hautement proclamée par l'histoire de 
tous les peuples, à savoir que la religion, et la religion seule, peut créer 
le lien social; que seule elle suffit à maintenir sur de solides fondements 
la paix d'une nation. Quand diverses familles, sans renoncer aux droits et 
aux devoirs de la société domestique , s'unissent, sous l'inspiration de la 
nature, pour se constituer membres d'une autre famille plus vaste, appelée 
la société civile, leur but n'est pas seulement d'y trouver le moyen de 
pourvoir à leur bien-étre matériel, mais surtout d'y puiser le bienfait de 
leur perfectionnement moral. Autrement la société s'éléverait peu au-dessus 
d'une aggrégation d'étres sans raison, dont toute la vie est dans la satis- 
faction des instincts sensuels. Il y a plus ; sans ce perfectionnement moral, 
difficilement on démontrerait que la société civile, loin de devenir pour 
l'homme, en tant qu'homme, un avantage, ne tournerait pas à son détriment. 


Or la moralité, dans l'homme, par le fait méme qu'elle doit mettre de 
concert tant de droits et tant de devoirs dissemblables, puisqu'elle entre 
comme élément dans tout acte humain, suppose nécessairement Dieu, et, 
avec Dieu, la religion, ce lien sacré dont le privilege est d'unir, antérieu- 
rement à tout autre lien, l'homme à Dieu. En effet, l'idée de moralité im- 
porte avant tout un ordre de dépendance à l'égard du vrai, qui est la lu- 
miére de l'esprit; à l'égard du bien, qui est la fin de la volonté:. sans le 
vrai, sans le bien, pas de morale digne de ce nom. Et quelle est donc la 
vérité principale et essentielle, celle dont toute vérité dérive? c'est Dieu. 
"Quelle est donc encore la bonté supréme, dont tout autre bien procede? 
c'est Dieu. Quel est enfin le créateur et le conservateur de notre raison, de 
notre volonté, de tout notre étre, comme il est la fin de notre vie? Tou- 
jours Dieu. Puis donc que la religion est l'expression intérieure et exté- 
rieure de cette dépendance que nous devons à Dieu à titre de justice, il 
s'en dégage une grave conséquence qui s'impose: tous les citoyens sont 
tenus de s'allier pour maintenir dans la nation le sentiment religieux vrai, 
*et pour le défendre au besoin, si jamais une école athée, en dépit des pro- 
testations de la nature et de l'histoire, s'efforcait de chasser Dieu de la 
société, süre par là d'anéantir bientót le sens moral au fond méme de la 
conscience humaine. Sur ce point, entre hommes qui n'ont pas perdu la 
notion de l'honnéte, aucune dissidence ne saurait subsister. 


Dans les catholiques francais, le sentiment religieux doit étre encore 
plus profond et plus universel, puisqu'ils ont le bonheur d'appartenir à la 


(1) Non enim est dissensionis Deus, sed pacis. (I Cos. xiv). 

vraie religion. Si, en effet, les croyances religieuses furent, toujours et 
partout, données comme base à la moralité des actions humaines et à l'exis- 
tence de toute société bien ordonnée, il est évident que la religion catho- 
lique, par le fait méme qu'elle est la vraie Eglise de Jésus-Christ, possede 
plus que toute autre l'efficacité voulue pour "bien régler la vie, dans la so- 
ciété comme dans l'individu. En faut-il un éclatant exemple? La France 
elle-méme le fournit. — A mesure qu'elle progressait dans la foi chré- 
tienne, on la voyait monter graduellement à cette grandeur morale qu'elle 
atteignit comme puissance politique et militaire. C'est qu'à la générosité 
naturelle de son ceur, la charité chrétienne était venue ajouter une abon- 
dante source de nouvelles énergies ; c'est que son activité merveilleuse avait 
recontré, tout à la fois comme aiguillon, lumiere directive et garantie de 
constance, cette foi chrétienne qui, par la main de la France, traca dans 
les annales du genre humain des pages si glorieuses. Et encore aujourd'hui, 
sa foi ne continue-t-elle pas d'ajouter aux gloires passées de nouvelles 
gloires? On la voit, inépuisable de génie et de ressources, multiplier sur 
son propre sol les oeuvres de charité; on l'admire partant pour les pays 
lointains oàü, par son or, par les labeurs de ses missionnaires, au prix 
méme de leur sang, elle propage d'un méme coup le renom de la France 
et les bienfaits de la religion catholique. Renoncer à de telles gloires, 
aucun Francais, quelles que soient par ailleurs ses convictions, ne l'oserait : 
ce serait renier la patrie. 


Or l'histoire d'un peuple révéle d'une maniére incontestable quel est 
l'élément générateur et conservateur de sa grandeur morale. Aussi, que 
cet élément vienne à lui manquer, ni la surabondance de l'or, ni la force 
des armes ne sauraient le sauver de la décadence morale, peut-étre de la 
mort. Qui ne comprend maintenant que, pour tous les Francais qui pro* 
fessent la religion catholique, la grande sollicitude doit étre d'en assurer 
la conservation ; et cela avec d'autant plus de dévouement, qu'au milieu 
d'eux le christianisme devient, de la part des sectes, l'objet d'hostilités 
plus implacables ? Sur ce terrain, ils ne peuvent se permettre ni indolence 
dans l'action, ni division de partis; l'une accuserait une lácheté indigne du 
chrétien, l'autre serait la cause d'une faiblesse désastreuse. 

Et ici, avant de pousser plus loin, il Nous faut signaler une calomnie 
astucieusement répandue, pour accréditer, contre les catholiques et contre 
le Saint-Siége lui-méme, des imputations odieuses. — On prétend que l'en- 
tente et la vigueur d'action inculquées aux catholiques pour la défense de 
leur foi ont, comme secret mobile, bien moins la sauvegarde des intéréts 
religieux, que l'ambition de ménager à l'Eglise une domination politique 
sur l'Etat. — Vraiment, c'est vouloir ressusciter une calomnie bien an- 
cienne, puisque son invention appartient aux premiers ennemis du christia- 
nisme. Ne fut-elle pas formulée tout d'abord contre la personne adorable 
du Rédempteur? Oui, on l'accusait d'agir par des visées politiques, alors 
qu'il illuminait les àmes par sa prédication, et qu'il soulageait les souffran- 
ces corporelles ou spirituelles des malheureux avec les trésors de sa divine 
bonté: Nous avons trouvé cet homme travaillant à bouleverser notre 

peuple, défendant de payer le tribut à César, et s'intitulant le Christ- 
roi- Si Vous lui rendez la liberté, vous n'étes pas ami de César: car 
quiconque se prétend roi, fait de l'opposition à César... César est pour 
nous le seul roi (1). 

Ce furent ces calomnies menacantes qui arrachérent 'à Pilate la sen- 
tence de mort contre Celui qu'à plusieurs reprises il avait déclaré innocent. 
Et les auteurs de ces mensonges, ou d'autres de la méme force, n'omirent 
rien pour les propager au loin, par leurs émissaires, ainsi que saint Justin 
martyr le reprochait aux Juifs de son temps : « Loin de vous repentir,. 
aprés que vous avez appris sa résurrection d'entre les morts, vous avez 
envoyé le Jérusalem des hommes habilement choisis, pour annoncer 
qu'une hérésie et une secte impie avait été suscitée par un certain se- 
ducteur appelé Jésus de Galilée » (2). 


En diffamant si audacieusement le christianisme, ses ennemis savaient 
ce qu'ils faisaient ; leur plan était de susciter contre sa propagation un 
formidable adversaire, l'Empire romain. La calomnie fit son chemin ; et 
les paiens, dans leur crédulité, appelaient à l'envi les premiers chrétiens 
« des étres inutiles, des citoyens dangereux, des factieux, des ennemis 
de l'Empire et des empereurs » (3). En vain les apologistes du christia- 
nisme par leurs écrits, en vain les chrétiens par leur belle conduite, s'ap- 
pliquerent-ils à démontrer tout ce qu'avaient d'absurde et de criminel ces 
qualifications : on ne daignait méme pas les entendre. Leur nom seul leur 
valait une déclaration de guerre ; et les chrétiens, par le simple fait qu'ils 
étaient chrétiens, non pour aucune autre cause, se voyaient forcément placés 
dans cette alternative: ou l'apostasie, ou le martyre. — Les mémes griefs 
et les mémes rigueurs se renouvelérent plus ou moins dans les siécles sui- 
vants, chaque fois que se rencontréerent des gouvernements déraisonnable- 
ment jaloux de leur pouvoir, et animés contre l'Eglise d'intentions malveil- 
lantes. Toujours ils surent mettre en avant, devant le public, le prétexte 
des prétendus envahissements de l'Eglise sur l'Etat, pour fournir à l'Etat 
des apparences de droit, dans ses empiétements et ses violences envers la 
religion catholique. 

Nous avons tenu à rappeler en quelques traits ce passé, pour que les 
catholiques ne se déconcertent pas du présent. La lutte, en substance, est 
toujours la méme : toujours Jésus-Christ mis en butte aux contradictions 
du monde; toujours mémes moyens mis en cuvre par les ennemis modernes 
du christianisme, moyens trés vieux au fond, modifiés à peine dans la forme ; 


(1) Hunc invenimus subvertentem gentem nostram, et prohibentem tributa dare 
Caesari, et dicentem se Christum regem esse. (Luc. XXIII, 2). Si hunc dimittis , non 
es amicus Caesaris: omnis enim qui se regem facit contradicit Caesari... Non habemus 
regem nisi Caesarem. (IOAN. XIX, 12-15). 

(2) Tantum abest ut poenitentiam egeritis, postquam Eum a mortuis resurrexisse 
accepistis, ut etiam... eximiis delectis viris, in omnem terrarum orbem eos miseritis, 
qui renunciarent haeresim et sectam quamdam impiam et iniquam excitatam esse a 
Iesu quodam galilaeo seductore. /Dialog, cum  Tryphone). 

(3) Tertull. /n Apolog; — Minutius Felix, in Octavio. 

mais toujours aussi mémes moyens de défense clairement indiqués aux chré- 
tiens des temps présents par nos apologistes, nos docteurs, nos martyrs. 
Ce qu'ils ont fait, il nous incombe de le faire à notre tour. Mettons donc 
au-dessus de tout la gloire de Dieu et de son Eglise ; travaillons pour elle 
avec une application constante et effective ; et laissons le soin du succés à 
Jésus-Christ qui nous dit: « Dans le monde, vous serez opprimés ; mais 
ayez confiance, j'ai vaincu le monde » (1). 

Pour aboutir là, Nous l'avons déjà remarqué, une grande union est 
nécessaire, et si l'on veut y parvenir, il est indispensable de mettre de 
cóté toute préoccupation capable d'en amoindrir la force et l'efficacité. — 
Ici Nous entendons principalement faire allusion aux divergences politiques 
des Francais, sur la conduite à tenir envers la république actuelle: ques- 
tion que Nous désirons traiter avec la clarté réclamée par la gravité du 
sujet, en partant des principes et en descendant aux conséquences pratiques. 

Divers gouvernements politiques se sont succédés en France dans le 
cours de ce siécle, et chacun avec sa forme distinctive : empires, monar- 
chies, républiques. En se renfermant dans les abstractions, on arriverait à 
définir quelle est la meilleure de ces formes, considérées en elles-mémes, 
on peut affirmer également en toute vérité que chacune d'elles est bonne, 
pourvu qu'elle sache marcher droit à sa fin, c'est-à-dire le bien commun, 
pour lequel l'autorité sociale est constituée ; il convient d'ajouter finale- 
ment, qu'à un point de vue relatif, telle ou telle forme de gouvernement 
peut étre préférable, comme s'adaptant mieux aa caractére et aux moeurs 
de telle ou telle nation. Dans cet ordre d'idées spéculatif, les catholiques, 
comme tout citoyen, ont pleine liberté de préférer une forme de gouverne- 
ment à l'autre, précisément en vertu de ce qu'aucune de ces formes sociales 
ne s'oppose, par elle-méme, aux données de la saine raison, ni aux maxi- 
mes de la doctrine chrétienne. Et c'en est assez pour justifier pleinement 
la sagesse de l'Eglise alors que, dans ses relations avec les pouvoirs poli- 
tiques, elle fait abstraction des formes qui les différencient, pour traiter 
avec eux les grands intéréts religieux des peuples, sachant qu'elle a le 
devoir d'en prendre la tutelle, au-dessus de tout autre intérét. Nos pré- 
cédentes Encycliques ont exposé déjà ces principes; il était toutefois né- 
cessaire de les rappeler, pour le développement du sujet qui nous occupe 
aujourd'hui. 


Que si l'on descend des abstractions sur le terrain des faits, il faut 
nous bien garder de renier les principes tout à l'heure établis: ils demeu- 
rent inébranlables. Seulement, en s'incarnant dans les faits, ils y revétent 
un caractere de contingence déterminé par le milieu oü se produit leur ap- 
plication. Autrement dit, si chaque forme politique est bonne par elle-méme 
et peut étre appliquée au gouvernement des peuples, en fait, cependant, on 
ne rencontre pas chez tous les peuples le pouvoir politique sous une méme 
forme ; chacun posséde la sienne propre. Cette forme nait de l'ensemble des 
circonstances historiques ou nationales, mais toujours humaines, qui font 


(1) In mundo pressuram habebitis: sed confidite, ego vici mundum. (IOAN XVI, 33)V 

surgir dans une nation ses lois traditionnelles et méme fondamentales ; et 
par celles-ci, se trouve déterminée telle forme particuliéere de gouverne- 
ment, telle base de transmission des pouvoirs suprémes. 

Inutile de rappeler que tous les individus sont tenus d'accepter ces gou- 
vernements, et de ne rien tenter pour les renverser ou pour en changer la 
forme. De là vient que l'Eglise, gardienne de la plus vraie et de la plus 
haute notion sur la souveraineté politique, puisqu'elle la fait dériver de 
Dieu, a toujours réprouvé les doctrines et toujours condamné les hommes 
rebelles à l'autorité légitime. Et cela, dans le temps méme oü lés déposi- 
taires du pouvoir en abusaient contre Elle, se privant par là du plus puis- 
sant appui donné à leur autorité, et du moyen le plus efficace pour obtenir 
-du peuple l'obéissance à leurs lois. On ne saurait trop méditer, sur ce sujet, 
les célébres prescriptions, que le Prince des apótres, au milieu des persé- 
cutions, donnait aux premiers chrétiens : « Honorez tout le monde : aimez 
la fraternité: craignez Dieu: rendez honneur au roi » (1). Et celles de 
saint Paul: « Je vous en conjure donc avant toutes choses: ayez soin 
qu'il se fasse au milieu de vous des obsécrations, des oraisons, des de- 
mandes, des actions de gráces, pour tous les hommes: pour les rois, et 
pour tous ceux qui sont élevés en dignité, afin que nous menions une 
vie tranquille, en toute piété et chasteté: car cela est bon et agréable 
devant Dieu notre Sauveur » (2). 


Cependant, il faut soigneusement le remarquer ici: quelle que soit la 
forme des pouvoirs civils dans une nation, on ne peut la considérer comme 
tellement définitive qu'elle doive demeurer immuable, füt-ce l'intention de 
ceux qui, à l'origine, l'ont déterminée. — Seule, l'Eglise de Jésus-Christ a 
pu conserver, et conservera sürement jusqu'à la consommation des temps, 
sa forme de gouvernement. Fondée par Celui qui é/ait, qui est, et qui sera 
dans les siécles (3), elle a recu de Lui, dés son origine, tout ce qu'il lui 
faut pour poursuivre sa mission divine à travers l'océan mobile des choses 
humaines. Et, loin d'avoir besoin de transformer sa constitution essentielle, 
-elle n'a méme pas le pouvoir de renoncer aux conditions de vraie liberté 
«t de souveraine indépendance dont la Providence l'a munie dans l'intérét 
.général des ámes. — Mais, quant aux sociétés purement humaines, c'est un 
fait gravé cent fois dans l'histoire, que le temps, ce grand transformateur 
*de tout ici-bas, opére dans leurs institutions politiques de profonds chan- 
gements. Parfois il se borne à modifier quelque chose à L- torme de gou- 
vernement établie ; d'autres fois, il va j. ^ a'à suL-sGJtuer aux formes pri- 
mitives, d'autres formes totalement différentes, sans en excepter le mode 
de transmission du pouvoir souverain. 


(1) Omnes honorate; fraternitatem diligite: Deum timete : regem honorificate, 
XI, Petr. n, 17). 

(2) Obsecro igitur primum omnium fieri obsecrationes, orationes, postulationes, 
gratiarum actiones, pro omnibus hominibus : pro regibus, et omnibus qui in sublimi- 
tate sunt, ut quietam et tranquillam vitam agamus, in omni pietate et castitate: hoc. 
*«nim bonum est, et acceptum coram Salvatore nostro Deo. (I Timoth. II, 1 seqq.). 

(3) Iesus Christus heri, et hodie: ipse in saecula. (HEBR. XIII, $8). 

Et comment viennent a se produire ces changements politiques dont 
Nous parlons? Ils succédent parfois à des crises violentes, trop souvent 
sanglantes, au milieu desquelles les gouvernements préexistants disparais- 
sent en fait ; voilà l'anarchie qui domine ; bientót l'ordre public est boule- 
versé jusque dans ses fondements. Dés lors une nécessité sociale s'impose à 
la nation ; elle doit, sans retard, pourvoir à elle-méme. Comment n'aurait- 
elle pas le droit, et plus encore le devoir de se défendre contre un état de- 
choses qui la trouble si profondément, et de rétablir la paix publique dans 
la tranquillité de l'ordre ? Or cette nécessité sociale justifie la création et 
l'existence des nouveaux gouvernements, quelque forme qu'ils prennent;, 
puisque, dans l'hypothése oü nous raisonnons, ces nouveaux gouvernements 
sont nécessairement requis par l'ordre public, tout ordre public étant impos- 
sible sans un gouvernement. Il suit de là que, dans de semblables conjonctu- 
res, toute la nouveauté se borne à la forme politique des pouvoirs civils* 
ou à leur mode de transmission ; elle n'affecte nullement le pouvoir consi- 
déré en lui-méme. Celui-ci continue d'étre immuable et digne de respect; 
car, envisagé dans sa nature, il est constitué et s'impose pour pourvoir ai* 
bien commun, but supréme qui donne son origine à la société humaine. En 
d'autres termes, dans toute hypothése, le pouvoir civil, considéré comme- 
tel, est de Dieu et toujours de Dieu: « Car iL n'y a point de pouvoir si 
ce n'est de Dieu » (1). 


Par conséquent, lorsque les nouveaux gouvernements qui représentent, 
cet immuable pouvoir sont constitués, les accepter n'est pas seulement per- 
mis, mais réclamé, voire méme imposé par la nécessité du bien social qui 
les a faits et les maintient. D'autant plus que l'insurrection attise la haine 
entre citoyens, provoque les guerres civiles et peut rejeter la nation dans 
le chaos de l'anarchie. Et ce grand devoir de respect et de dépendance per- 
sévérera, tant que les exigences du bien commun le demanderont, puisque 
ce bien est, aprés Dieu, dans la société, la loi premiere et derniere. 

Par là s'explique d'elle-méme la sagesse de l'Eglise dans le maintien 
de ses relations avec les nombreux gouvernements qui se sont succédé en 
France, en moins d'un siécle, et jamais sans produire des secousses vio- 
lentes et profondes. Une telle attitude est la plus süre et la plus salutaire 
ligne de conduite pour tous les Francais, dans leurs relations civiles avec 
la République, qui est le gouvernement actuel de leur nation. Loin d'eux 
ces dissentiments politiques qui les divisent ; tous leurs efforts doivent se 
combiner pour conserver ou relever la grandeur morale de leur patrie. 

Mais une difficulté se présente : « Cette République, fait-on remarquer,, 
est animée de sentiments si antichrétiens que les hommes honnétes, et 
beaucoup plus les catholiques, ne pourraient consciencieusement l'accepter ».. 
Voilà surtout ce qui a donné naissance aux dissentiments et les a aggra- 
vés. — On eáüt évité ces regrettables divergences, si l'on avait su tenir 
soigneusement compte de la distinction considérable qu'il y a entre pouvoirs 
constitués et législation. La législation diifere à tel point des pouvoirs po- 


il) Non est enim potestas nisi a Deo. (ROM. XIII, 1). 

litiques et de leur forme, que, sous le régime dont la forme est la plus 


excellente, la législation peut étre détestable; tandis qu'à l'opposé, sous le 
régime dont la forme est la plus imparfaite, peut se rencontrer une excel- 
lente législation. Prouver, l'histoire à la main, cette vérité, serait chose 
facile; mais à quoi bon ? tous en sont convaincus. Et qui mieux que l'Eglise 
est en mesure de le savoir, elle qui s'est efforcée d'entretenir des rapports 
habituels avec tous les régimes politiques ? Certes, plus que toute autre 
puissance, elle saurait dire ce que lui ont souvent apporté de consolations 
*ou de douleurs les lois des divers gouvernements qui ont successivement 
régi les peuples, de l'empire romain jusqu'à nous. 

Si la distinction tout à l'heure établie a son importance majeure elle 
a aussi sa raison manifeste: la législation est l'eeuvre des hommes investis 
du pouvoir et qui, de fait, gouvernent la nation. D'oü il résulte qu'en pra- 
tique, la qualité des lois dépend plus de la qualité de ces hommes que de 
la forme du pouvoir. Ces lois seront donc bonnes ou mauvaises, selon que 
les législateurs auront l'esprit imbu de bons ou de mauvais principes, et 
se laisseront diriger, ou par la prudence politique ou par la passion. 

Qu'en France, depuis plusieurs années, dirers actes importants de la 
législation aient procédé de tendances hostiles à la religion, et, par con- 
séquent, aux intéréts de la nation, c'est l'aveu de tous, malheureusement 
confirmé par l'évidence des faits. Nous-mémes, obéissant à un devoir sacré, 
Nous en adressámes des plaintes vivement senties à celui qui était alors à 
la téte de la République. Ces tendances cependant persistérent, le mal s'ag- 
grava, et l'on ne saurait s'étonner que les membres de l'épiscopat francais, 
placés par l'Esprit-Saint pour régir leurs différentes et illustres Eglises, 
aient regardé, encore tout récemment, comme une obligation, d'exprimer 
publiquement leur douleur, touchant la situation créée en France à la reli- 
gion catholique. Pauvre France! Dieu seul peut mesurer l'abime de maux 
oü elle s'enfoncerait si cette législation, loin de s'améliorer, s'obstinait 
dans une telle déviation, qui aboutirait à arracher de l'esprit et du ccur 
des Francais la religion qui les a faits si grands. 


Et voilà précisément le terrain sur lequel, tout dissentiment politique 
mis à part, les gens de bien doivent s'unir comme un seul homme pour 
combattre, par tous les moyens légaux et honnétes, ces abus progressifs de 
la législation. Le respect que l'on doit aux pouvoirs constitués ne saurait 
l'interdire, il ne peut importer ni le respect, ni beaucoup moins l'obéissance 
sans limites à toute mesure législative quelconque, édictée par ces mémes 
pouvoirs. Qu'on ne l'oublie pas, la loi est une prescription ordonnée selon 
la raison et promulguée, pour le bien de la communauté, par ceux qui ont 
recu à cette fin le dépót du pouvoir. — En conséquence, jamais on ne peut 
approuver des points de législation qui soient hostiles à la religion et à 
Dieu ; c'est, au contraire, un devoir de les réprouver. C'est ce que le grand 
*évéque d'Hippone, saint Augustin, mettait en parfaite lumiere dans ce rai- 
sonnement plein d'éloquence : « Quelques fois, les puissances de la terre 
sont bonnes et craignent Dieu: d'autres fois, elles ne le craignent pas. 
Julien était un. empereur infidéle à Dieu, un apostat, un pervers, un- 

idolütre. Les soldats chrétiens servirent cet empereur infidéle. Mais, dés 
qu'il s'agissait de la cause de Jésus-Christ, ils ne reconnaissaient que 
Celui qui est dans le ciel. Julien leur prescrivait-il d'honorer les idoles 
et de les encenser; ils mettaient Dieu au-dessus du prince. Mais, leur 
*disait-il: Formez vos rangs pour marcher contre telle nation ennemie: 
à l'instant ils obéissaient. Ils distinguaient le Maítre éternel du maítre 
temporel, et cependant, en vue du Maítre éternel, ils se soumettaient 
méme à un tel maítre temporel » (1). Nous le savons, l'athée, par un. 
lamentable abus de sa raison et plus encore de sa volonté, nie ces princi- 
pes. Mais, en définitive, l'athéisme est une erreur si monstrueuse qu'elle 
ne pourra jamais, soit dit à l'honneur de l'humanité, y anéantir la cons- 
cience des droits de Dieu pour y substituer l'idolátrie de l'Etat. 


Les principes qui doivent régler notre conduite envers Dieu et envers 
les gouvernements humains étant ainsi définis, aucun homme impartial ne 
pourra accuser les catholiques francais, si, sans épargner ni fatigues ni 
sacrifices, ils travaillent à conserver à leur patrie ce qui est pour elle une 
condition de salut, ce qui résume tant de traditions glorieuses enregistrées 
par l'histoire, et que tout Francais a le devoir de ne pas oublier. 

Avant de terminer no'tre Lettre, Nous voulons toucher à deux autres 
points connexes entre eux, et qui, se rattachant de plus prés aux intéréts, 
religieux, ont pu susciter parmi les catholiques quelque division. — L'un 
d'eux est le Concordat, qui, pendant tant d'années, a facilité en France 
l'harmonie entre le gouvernement de l'Eglise et celui de l'Etat. Sur le 
maintien de ce Pacte solennel et bilatéral, toujours fidélement observé de 
la part du Saint-Siége, les adversaires de la religion catholique eux-mémes 
ne s'accordent pas. — Les plus violents voudraient son abolition, pour lais- 
ser à l'Etat toute liberté de molester l'Eglise de Jésus-Christ. — D'autres, 
au contraire, avec plus d'astuce, veulent, ou du moins assurent vouloir la 
conservation du Concordat : non pas qu'ils reconnaissent à l'Etat le devoir 
de remplir envers l'Eglise les engagements souscrits, mais uniquement pour 
le faire bénéficier des concessions faites par l'Eglise; comme si l'on pou- 
vait à son gré séparer les engagements pris des concessions obtenues, alors 
que ces deux choses font partie substantielle d'un seul tout. Pour eux, le 
Concordat ne resterait donc que comme une chaine propre à entraver la 
liberté de l'Eglise, cette liberté sainte à laquelle elle a un droit divin et 
inaliénable. De ces deux opinions, laquelle prévaudra ? Nous l'ignorons. 
Nous avons voulu seulement les rappeler, pour recommander aux catholi- 
ques de ne pas provoquer de scission sur un sujet dont il appartient au 
Saint-Siége de s'occuper. 


(1) Aliquando... potestates bonae sunt, et timent Deum; aliquando non timent 
Deum'. Iulianus extitit infidelis imperator, extitit apostata, iniquus, idolatra: milites 
christiani servierunt Imperatori infideli ; ubi veniebatur ad caussam Christi, non 
agnoscebant nisi illum qui in coelis erat. Si quando volebat ut idola colerent, ut thu- 
rificarent, praeponebant illi Deum ; quando autem dicebat : Producite aciem, ite contra 
illam gentem ; statim obtemperabant. Distinguebant Dominum aeternum, a domino tem- 
porali ; et tamen subditi erant propter Dominum aeternum, etiam domino temporali. 
(ENARRAT, in Psalm, cxxiv, n. 7, nn.). 

Nous ne tiendrons pas le méme langage sur l'autre point, concernant 
le principe de la séparation de l'Etat et de l'Eglise, ce qui équivaut à sé- 
parer la législation humaine de la législation chrétienne et divine. Nous 
ne voulons pas nous arréter à démontrer ici tout ce qu'à d'absurde la théorie 
de cette séparation ; chacun le comprendra de lui-méme. Dés que l'Etat 
refuse de donner à Dieu ce qui est à Dieu, il refuse, par une conséquence 
nécessaire, de donner aux citoyens ce à quoi ils ont droit comme hommes ; 
car, qu'on le veuille ou non, les vrais droits de l'homme naissent précisé- 
ment de ses devoirs envers Dieu. D'oü il suit que l'Etat, en manquant, 
sous ce rapport, le but principal de son institution, aboutit, en réalité, à 
se renier lui-méme, et à démentir ce qui est la raison de sa propre exis- 
tence. Ces vérités supérieures sont si clairement proclamées par la voix 
méme de la raison naturelle, qu'elles s'imposent à tout homme, que n'aveugle 
pas la violence de la passion. Les catholiques, en conséquence, ne sauraient 
trop se garder de soutenir une telle séparation. En effet, vouloir que l'Etat 
se sépare de l'Eglise, ce serait vouloir, par une conséquence logique, que 
l'Eglise füt réduite à la liberté de vivre selon le droit commun à tous les 
citoyens. — Cette situation, il est vrai, se produit dans certains pays. C'est 
une maniere d'étre qui, si elle a de nombreux et graves inconvénients, 
offre aussi quelques avantages, surtout quand le législateur, par une heu- 
reuse inconséquence, ne laisse pas que de s'inspirer des principes chrétiens; 
et ces avantages, bien qu'ils ne puissent justifier le faux principe de la 
séparation, ni autoriser à le défendre, rendent cependant digne de tolérance 
un état de choses qui, pratiquement, n'est pas le pire de tous. 


Mais, en France, nation catholique par ses traditions et par la foi 
présente de la grande majorité de ses fils ; l'Eglise ne doit pas étre mise 
dans la situation précaire qu'elle subit chez d'autres peuples. Les catholi- 
ques peuvent d'autant moins préconiser la séparation, qu'ils connaissent 
mieux les intentions des ennemis qui la désirent. Pour ces derniers, et ils 
le disent assez clairement, cette séparation, c'est l'indépendance entieére de 
la législation politique envers la législation religieuse; il y a plus, c'est 
l'indifférence absolue du pouvoir à l'égard des intéréts de la société chré- 
tienne, c'est-à-dire de l'Eglise, et la négation méme de son existence. — 
Ils font cependant une réserve qui se formule ainsi : Dés que l'Eglise, uti- 
lisant les ressources que le droit commun laisse au moindre des Francais, 
saura, par un redoublement de son activité native, faire prospérer son oeu- 
vre, aussitót l'Etat intervenant pourra et devra mettre les catholiques 
francais hors du droit commun lui-méme. — Pour tout dire en un mot, 
l'idéal de ces hommes serait le retour au paganisme: l'Etat ne reconnait 
l'Eglise, qu'au jour oà il lui plait de la persécuter. 

Nous avons expliqué, Vénérables Fréres, d'une maniére abrégée, mais 
nette, sinon tous, au moins les principaux points sur lesquels les catholi- 
ques francais et tous les hommes sensés doivent pratiquer l'union et la 
concorde, pour guérir, autant qu'il est possible encore, les maux dont la 
France est affligée, et pour relever méme sa grandeur morale. Ces points 
sont, la religion et la patrie, les pouvoirs politiques et la législation, la 

conduite à tenir à l'égard de ces pouvoirs et à l'égard de cette législation, 
le Concordat, la séparation de l'Etat et de l'Eglise. — Nous nourrissons 
l'espoir et la confiance que l'éclaircissement de ces points dissipera les 
préjugés de plusieurs hommes de bonne foi, facilitera la pacification des 
esprits, et par elle l'union parfaite de tous les catholiques, pour soutenir 
la grande cause du Christ qui aime les Francs. 

Quelle consolation pour Notre ceur de vous encourager dans cette voie, 
et de vous contempler tous, répondre docilement à notre appel! — Vous, 
Vénérables Fréres, par votre autorité et avec le zéle si éclairé pour l'Eglise 
et la patrie, qui vous distingue, vous apporterez un puissant secours à cette 
ceuvre pacificatrice. — Nous aimons méme à espérer que ceux qui sont au 
pouvoir voudront bien apprécier nos paroles, qui visent à la prospérité et 
au bonheur de la France. 

En attendant, comme gage de Notre affection paternelle, Nous donnons 
à vous, Vénérables Fréres, à votre clergé, ainsi qu'à tous les catholiques 
de France, la bénédiction apostolique. 

Donné à Rome, le 16 Février de l'année 1892, de Notre pontificat la 
quatorzieéme. 


LEO PP. XIIL 


(Versio latina) 


Venerabiles Fratres, Filiique Carissimi. 


Inter gravissimas, quas pro universa Ecclesia gerimus, solicitudines, 
placuit Nobis Pontificatus nostri tempore benevolum nostri Cordis affectum 
erga Galliam, eiusque generosum populum, etiam atque etiam testificari : 
Nosque in una ex nostris editis Encyclicis, cuius adhuc penes omnes me- 
moria praesens est, intimos animi nostri sensus hac super re solemniter 
expromere voluimus. Qui quidem potissimum animi affectus continenter in- 
tentos Nos tenuit, ut aliquam istius Nationis cum reverentia idemtidem 
rationem haberemus ; ac praeterea factorum quam sive tristia, sive laeta 
pluribus abhinc annis inter vos istic evenerunt, seriem Nobiscum Ipsi me- 
moria repeteremus. 

Serio intimiusque, etiam num, naturam considerantes illius conspira- 
tionis, quam plerique istic late inierunt, ut in Gallia Christianam Reli- 
gionem omnino deleant ; atque efferam animi contentionem, qua plenum 
atque integrum consiliorum suorum effectum consequi adnituntur, vel primas 
ipsas libertatis et iustitiae notiones pedibus proculcando, nullo respectu 
habito sive publicae opinionis, quam videlicet pleraque Nationis pars pro- 
fitetur sive sanctissimorum iurium Catholicae Ecclesiae, quis fieri potest,, 
ut magno Nos haud afficiamur dolore? Cumque funesta horum iniquorum 
aggressuum, qui et morum, et Religionis, imo etiam reipublicae, sapienter 

intellectae, ruinam minitantur, consectaria subinde prodire conspicimus, 
qua ratione animi moerores, quibus obruimur, et mentis timores, quibus 
urgemur, verbis expromere possumus ? 

Ceterum * magna Nos consolatione recreatos persentimus, dum illum 
ipsum Gallicum populum, quo magis derelictus, immo potius hostiliter im- 
petitus cernitur, amorem ac zelum erga S. Sedem duplicare conspicimus. 

Saepe numero intimo Religionis sensu, ac sincero in Patriam amore 
permoti Viri praeclarissimi, Oratores Legati omnium Ordinum civilis So- 
cietatis huc ad Nos ex Gallia sponte accurrerunt, gravibus continuisque 
Ecclesiae necessitatibus subvenire gestientes, et Christianae Sapientiae do- 
cumenta consiliaque a Nobis efflagitare cupientes, ut tuto confidere possent, 
sese ab Eius praeceptionibus, qui omnium Orthodoxorum Caput est, in pu- 
blicis horum temporum calamitatibus constitutos, nunquam vel hilum reces- 
suros. Et Nos vicissim filiis nostris sive voce, sive scripto, apertissime 
suggessimus, quid ab suo ipsorum Patre exposcere iure possent. Neque vero 
illos ad animum despondendum adduximus ; imo potius, ut in Catholicae 
Fidei suaeque Patriae defensionem amorem nisusque ingeminarent, vehe- 
menter hortati sumus: quae quidem duo praecipua hominis officia eiusmodi 
sunt, ut ab iis, dum vivit, sese subducere possit nemo. 

Hodieque vero etiam, Nos opportunum, imo necessarium existimamus 
vocem denuo extollere, instantius exhortandi causa, haud quidem  Catho- 
licos tantummodo, sed et omnes Gallos cives honestos ac sensatos, ut 
omnium politicarum dissensionum germen eradicare et ab se longe expel- 
lere studeant, quo vires omnes ad Patriae pacem stabiliendam unice con* 
ferre possint. Huius pacis pretium omnes agnoscunt: hanc in dies magis 
omnes summis votis expetunt, exposcunt. Nos vero, qui eam omnium ma- 
xime exoptamus, quoniam illius in terris personam gerimus, qui Deus pacis 
est, Nos, inquam, per hasce Literas, omnes quotquot istic sunt, honestos 
probosque cives, et generoso corde praeditos, compellamus ad Nos obse- 
cundandos, ut eadem stabilis ac fecunda reddatur. 

In primis uti commune principium et fundamentum orationis, veri- 
tatem satis notam assumamus ; cui quique sanae mentis homines profecto 
adstipulantur, quamque elata voce omnium populorum historiae proclamant : 
nimirum Religionem, et quidem solam Religionem, sociale vinculum sta- 
tuere posse v^rae ac perfectae paci, in quavis natione super solidis funda- 
mentis stabiliendae conservandaeque sufficere. 

Si quando aliquot familiae, quin domesticae Societatis iuribus offi- 
ciisque nuncium remittant, ipsa natura duce, ita sese forte coniungerent, 
ut alterius amplioris Societatis, quae civilis Societas nuncupatur, se mem- 
bra constituant, earum procul dubio scopus ac finis est, non modo admi- 
nicula quaerere quibus, ad materiale ipsarum bonum consequendum perve- 
niri possit ; sed praesertim bonum maximum curare, quod est moralis 
civium perfectio. Secus enim societas isthaec cuivis animalium ratione 
carentium  complexui, quorum universa vita in sensualium instinctuum 
satisfactione consistit, parum profecto .ante.celle.ret. 


Praeterea sine huius moralis perfectionis provehendae studio, difficile 

vdemon'strari poterit, civilem societatem homini, qua homo est, quamvis 
fortasse inutilem, haudquaquam tamen perniciosam fore. 

Iam vero moralis perfectio in homine, ob hanc ipsam causam, quod 
-eiusdem hominis inter se dissimilia iura simul et officia conciliare debet; 
quoniam ipsa in omnes humanos actus, uti quoddam elementum, ingreditur, 
necessario Deum exigit, et cum lllo Religionem, illud videlicet sacrum 
vinculum, cuius singulare privilegium est, ante omne aliud morale vin- 
culum hominem Deo coniungere: — Enimvero moralitatis idea primum 
secum fert quemdam dependentiae ordinem quoad verum, quod est animae 
lumen ; et quoad Bonum, quod est finis voluntatis : sine Vero, sine Bono — 
nihil morale est hoc nomine dignum. 


Quaenam igitur est principalis atque essentialis veritas, ex qua omnis 
veritas derivatur ? Deus est. Iterum : quaenam igitur est suprema Bonitas, 
unde -omne aliud bonum procedit? Deus est. Denique, quis est humanae 
rationis ac voluntatis, et nostri ipsorum quidquid sumus, Creator et Con- 
servatur, quemadmodum est etiam vitae nostrae finis ultimus? Profecto 
Deus. — Quoniam igitur Religio illius obsequii, quo Deo nos iustitiae no- 
mine subiicere debemus, interna atque externa expressio est gravissima 
exinde veritas consequitur, videlicet: Omnes cives ut legitimum in sua Na- 
tione verae Religionis sensum sartum tectumque servent, atque, si opus 
fuerit, strenue defendant, ad sese mutuo consociandos obligari : si quando 
-ex. gr. aliqua secta athea contrariis naturae atque historiae protestatio- 
nibus despectis, Deum ab Societate expellere adnitatur, certissime- fore 
*confidens, ut quam primum in intimo humanae conscientiae sinu omnis mo- 
ralitatis sensus extinguatur. 


Hac super re inter homines, qui honestatis notionem nequaquam ami- 
serint, nullum esse post dissidium. In Catholicis autem Gallicis religiosus 
iste sensus profundior adhuc atque universalior procul dubio esse debet, 
ipsi enim ad veram Religionem pertinendi honore fruuntur. Profecto si, 
quaevis ea sit, Religionis dogmata tamquam bases in humanarum actionum 
honestate definienda, et in cuiusvis bene ordinatae Societatis constitutione 
perficienda semper et ubique adhiberentur, omnino evidens est, Catholicam 
Religionem, hanc ipsam ob causam, quod vera Religio est Christi lesu, 
-efficaciam prae ceteris omnibus possidere, quae ad vitam sive in quolibet 
civium, sive in universa hominum Societate iuxta rectae rationis normam 
apprime dirigendam, necessario requiritur. Cuius rei aiiquodne splendidum 
*exemplum opus est ? Id ipsamet Gallia nobis suppeditat. Nam quo magis 
ipsa Christiana Religione proficiebat eo magis ad illud gloriae fastigium, 
quo tandem pervenit, pedetentim progredi cernebatur ; ad summam vide- 
licet domi bellique potentiam. Nimirum naturali eiusdem magnanimitate 
christiana charitas uberem novae vis fontem addidit: mirabilis eius agendi 
alacritas illico veluti quoddam gloriae calcar, dirigens lumen atque con- 
stantia co-mmunitum nacta est, christianam scilicet Fidem, quae Galliae 
manu in humani generis annalibus adeo gloriosas paginas exaravit. Et 
hodie eius Fides nonne praeteritis Galliae inclytis gestis nova inclyta 
«g€sta adiicere pergit? Ingenio atque animi vi inexhausta in communi Pa* 

triae solo charitatis opera in dies multiplicare conspicitur : omnium admi- 
ratione in dissitas barbarasque regiones proficisci idemtidem cernitur ; ubi 
aere proprio, et Evangelii praeconum suorum laboribus imo etiam propria 
profuso sanguine, Galliae illustre nomen, et Catholicae Religionis bene- 
ficia uno eodemque tempore assidue propagat. 

Hisce praeclaris decoribus nuntium remittere quaecumque coeteroquin 
sint privatae singulorum opiniones, Gallorum profecto audebit nemo : hoc 
enim idem esset, ac Patriam eiurare. 

Iam vero populi cuiuslibet historia ineluctabili ratione demonstrat quod- 
nam elementum sit, quo eiusdem populi magnitudo civilis generatur, con- 
servatur, atque perficitur. Hoc vero si quando illum deficiat, tum nec auri 
uberior copia, neque armorum vis eumdem populum a morali occasu, ac 
fortasse etiam ab extrema ruina salvare poterit. Quis autem in praesenti 
non intelligit, hanc omnium Gallorum, qui Catholicam Religionem profi- 
tentur, potissimam esse debere sollicitudinem curamque, ut eamdem sartam 
tectam tueantur ; idque eo maiori pietatis ardore, quo magis inter ipsos- 
eadem christiana Religio perduellium Sectarum acerrimum atque omnino- 
implacabile odium subire cogitur ? In hac palaestra nec segnitiem in agendo, 
nec partium divisionem sibi unquam permittere licet : quarum prior igna- 
viam Christiano homine indignam argueret; altera vero satis funestae im- 
becillitatis causa foret. 

Atque hic, antequam ulterius progrediamur, calumniam meminisse 
iuvat vaferrime ab adversariis in vulgum sparsam, ut odiosis imputatio- 
nibus contra Catholicos atque in ipsam S. Sedem per ipsos delatis, fidem 
conquirant. Asseritur ergo, verum scopum vimque actionis Catholicis per 
Nos suggestae in suae Fidei defensionem, tamquam occultum praecipuumque 
motorem haudquaquam Religionis defensionem reipsa habere, sed ambitum 
potius civilem dominationem super laicum Principatum in Ecclesiam con- 
ferendi. Id quidem est satis vetustam calumniam iterum excire: eius enim 
inventio primis ipsis Christianae Religionis adversariis iure tribuitur. Enim- 
vero nonne fuit eadem ab initio contra adorabilem Redemptoris nostri Per- 
sonam ilicet concinnata ? Profecto: insimulabatur enim Ipse, sive quando 
animas sua praedicatione illuminabat, sive quando corporalibus, aut spiri- 
tualibus aegrorum languoribus divinae suae bonitatis thesauris medebatur,, 
ob politicas rationes id agere. « Hunc invenimus subvertentem gentem no- 
« stram, et prohibentem tributa dari Caesari, et dicentem se Christum 
« Regem esse » (Luc. XII. 2). « Si hunc dimittis, non es amicus Caesaris : 
«omnis enim qui se Regem facit, contradicit Caesari:... Non habemus 
« Regem nisi Caesarem » (Io. XIX. 12-15). 

Hae calumniae adamussim fuerunt, minis commixtae, quae mortis sen- 
tentiam a Pilato in Eum, quem ille plus semel innocentem declaraverat, 
tandem extorserunt. Auctores vero'huius mendacii, aliorumque eiusdem 
generis, nihil omiserunt ut ea longe lateque per suos emissarios propa- 
gerent : quemadmodum S. Iustinus Martyr hoc idem sui temporis Iudaeis 
exprobabat: « Tantum abest ut poenitentiam egeritis, postquam Eum a. 
«mortuis resurrexisse accepistis, ut etiam... eximiis delectis viris, in. 

« omnem, terrarum orbem eos miseritis, qui renunciarent, haeresim et se- 
-« etam quamdam impiam et iniquam excitatam esse a lesu quodam galilaeo 
« seductore ». Dial, cum Triph. 

Christianam Religionem adeo audacter infamantes eius adversarii, 
-quid ipsi facerent optime noverant: id nimirum sibi assequendum propo- 
suerant, formidandum contra eam adversarium, Romanum videlicet Im- 
perium, concitare. Calumnia suo itinere progressa fuit: Atque Pagani, 
illorum oblocutionibus temere fidem habentes, primos Christianos — homines 
inutiles, periculosos cives, seditiosos, Imperii atque Imperatoris inimicos — 
certatim appellabant. (Tert. in Apolog. Min. Fel. in Oct.). 

Frustra Christianae Religionis Apologistae suis scriptis, frustra Chri- 
stiani praeclara sua vivendi ratione ad demonstrandum quam absurdae ac 
sceleratae essent huiusmodi insimulationes incubuerunt; neque illis, neque 
huic Pagani sive oculos, sive animum intendere dignabantur. Vel ipsum 
Christianum nomen iisdem erat tamquam belli denunciatio ; et Christiani 
hanc unam ob causam, quod Christiani essent, inter alterutrum se arctis- 
sime constitutos conspiciebant ; ut vel apostasiam seligere deberent, aut 
martyrium. Eaedem quaerelae, iidemque rigores sequentibus saeculis plus 
minus renovati sunt, quoties supremi Principes proprii imperii nimis ze- 
lotypa et malevolo in Ecclesiam animo affecti forte occurrerunt. 

Isti quovis tempore proferre probe noverant, et in publicum edere, uti 
probabiles damnationis causas, confictos Ecclesiae aggressus in laicum 
Principatum, ut huic saltem iuris speciem ad usurpationes conficiendam, 
vimque Christianae Ecclesiae inferendam suppeditarent. 

Nos ad huiusmodi praeterita facta raptim recensenda officio compulsi fui- 
mus, ne Catholici animo deficiant in praesenti, neque perturbentur. Collucta- 
tio quidem quoad rei essentiam eadem semper est: semper lesus Christus 
positus in signum contradictionis hominum : semper eadem adminicula ab 
hodiernis Christianae Religionis hostibus adhibita ; adminicula profecto ve- 
tera quoad substantiam, et quoad formam vix immutata : sed proinde etiam 
semper eaedem defensionis rationes a nostris sive Apologistis, sive Docto- 
ribus, sive Martyribus perspicue indicatae. 

Quod illi fecerunt, nobis itidem faciendum apprime est. Igitur ceteris 
rebus omnibus Dei atque Eius Ecclesiae gloriam praeponamus : pro eadem 
constanti atque efficaci animi contentione laboremus ; curamque successus 
Christo Domino relinquamus, qui nobis dicit: « In mundo pressuram ha- 
bebitis ; sed confidite, Ego vici mundum » — (Io. XVI. 33). 

Ut illuc pertingamus, quod quidem Nos iam ante monuimus, arcta ani- 
morum coniunctio necessaria est; ac si eo nos pervenire cupimus, cuiusvis 
propriae opinionis studium deponere opus est, quod communis actionis vim 
atque efficaciam minuere possit. Hic vero Nos ad civiles Gallorum dissen- 
siones super agendi ratione in praesenti Reipublicae statu adhibenda con- 
-citatas alludere praecipue volumus : quaestio profecto haec est, quam Nos 
*ea perspicuitate, quam rei ipsius gravitas exigit, pertractare desideramus : 
-a principiis certis statuendis exordientes ad practica exinde consectaria 
deducenda progrediemur. 

Pleraeque ac variae civiles Dominationes lioc ipso saeculo sibi invicem? 
istic successerunt, atque unaquaeque suam, qua a ceteris plane distinguitur,, 
formam habet: Imperium, Monarchia, Respublica, seu Democratia. In abs- 
tractis cogitatibus nos si stendo, ad definiendum, quaenam es illis formis,, 
in se ipsis desideratis, optima sit, fortasse perveniemus : potest item ve- 
rissime affirmari unamquamque earum bonam esse, dummodo ad proprium 
finem, scilicet ad bonum commune propter quod socialis auctoritas consti- 
tuta est, recte dirigatur. 

Denique adiicere convenit, ex iisdem formis, si quidem hae inter se 
conferantur, hanc aut illam civilis Dominationis formam sub aliquo aspectu, 
ceteris praeferri posse; ut quae huius aut illius nationis indoli ac mori- 
bus maxime omnium congruit. In hoc abstractarum idearum ordine Catho- 
lici, quemadmodum cives omnes, ex pluribus civilis regiminis formis unam 
alteri praeferendi plena atque integra libertate fruuntur, hanc nimirum/ 
ob causam, quod nulla earum, per se spectata, nec rectae rationis dictatis, 
neque christianae Religionis dogmatibus adversetur. Atque id profecto sa- 
tis est ad plene comprobandam laude dignam Ecclesiae sapientiam, dum. 
in suis cum quolibet civili Principatu exteris relationibus neutiquam for- 
marum rationem habet, quibus iidem Principatus invicem distinguntur, ut 
maximi momenti populorum negotia ad Religionem spectantia libere per- 
tractet; quum sciat, se suo ipsius munere ad eadem prae ceteris, quae 
eorumdem populorum interesse possunt, tuenda obligari. 


Nos huiusmodi principia in nostris praecedentibus Encyclicis iara ex- 
posuimus ; necesse tamen erat eadem iterum in memoriam revocare ad 
ampliorem huius rei, quae Nos hodieque maximopere distinet, declara- 
tionem. 

Si vero ab abstractis ad facta expendenda descendimus, opus est sedulo- 
cavere, ne principia hactenus statuta abnegentur. Illa quidem immota con- 
sistunt: attamen quando eadem facta evadunt characterem praeseferunt rei 
cuiuspiam usu contingentis atque variabilis, quae ab ipsa determinatur, 
unde eorumdem Principiorum applicatio producta fuit. Seu aliter: etsi 
uuaquaeque civilis Gubernii forma per se bona est, et supremo populorum 
Regimini aptari potest; reipsa tamen penes omnes populos civilis Pote- 
stas nonnisi sua unica forma occurrit; quisque utique suam propriam pos- 
sidet. Forma dsthaec ex historicorum, vel nationalium, semper nihilominus, 
ad homines pertinentium, adiunctorum complexu exorta fuit : quae quidem 
adiuncta in unaquaque natione ipsius Legibus in posteros transmittendis,, 
ac fundamenti loco habendis, originem dederunt: ac per eadem, haec aut 
illa specialis forma civilis Regiminis definita reperitur ; hoc videlicet fun- 
damentum transmittendae supremae cuiuslibet potestatis in posteros. 

Inutile hic monere ducimus, singulos cives ad haec ita constituta Re- 
gimina subeunda obligari, nihilque pertentandum, ut eadem pervertant, aut. 
eorumdem formam immutent. Ex quo factum est, ut Ecclesia, quae una in: 
terris maxime omnium veram atque sublimem civilis potestatis notionem 
depositi loco custodit, quoniam omnem potestatem a Deo derivari docet,, 
rebelles homines legitimam auctoritatem detrectantes continenter reproba- 

rit. Idque eodem etiam ipso tempore, quo Reges ac Principes potestate 
sibi tradita abutebantur, orbantes sese hanc ob causam Praesidio omnium 
validissimo ad suam auctoritatem fulciendam ipsis tributo, atque omnium 
maxime efficaci adminiculo ad obtinendam in Imperii leges populorum ob- 
servantiam. Nunquam profecto satis animo perpenderentur apprime nota, 
hac super re b. Petri Apostoli praecepta, quae Ipse, in mediis paganorum 
insectationibus, primis illis Christianis per Epistolas dabat: «Omnes ho- 
norate: fraternitatem diligite: Deum timete: Regem  honorificate » 
(I. Petr. II. 17.). 

Tum etiam Apostoli Pauli praecepta: « Observo igitur primum omnium 
» fieri obsecrationes, orationes, postulationes, gratiarum actiones, pro om- 
» nibus hominibus ; pro Regibus et pro omnibus, qui in sublimitate sunt, 
» quietam et tranquillam vitam agamus in omni pietate et castitate ; 
» hoc enim bonum est, et acceptum coram Salvatore nostro Deo » - (I. Ti- 
moth. II. 1. et seqq.) - 

Attamen hic sedulo animadvertere oportet ; quaecumque sit in quali- 
bet natione civilis Regiminis forma, nequaquam eamdem tamquam ita de- 
finitivam habendam esse, ut immutabilis persistere perpetuo debeat ; etsi 
forte haec fuerit eorum intentio ac voluntas, qui ab initio illam determi- 
narunt. Sola quidem Ecclesia Christi lesu sui Regiminis formam conser- 
vare hactenus potuit, ac procul dubio eamdem usque ad temporum consum- 
mationem conservabit. Ab Eo quippe fundata, qui est heri et hodie, et 
erit in saecula (Heb. XIII 8.) ab Eodem in ipsa sui origine, omnia, quae 
ad divinae suae missionis opus per instabilem hunc rerum humanarum 
Oceanum rite exsequundum necessaria sunt, abunde recepit. 


Tantum vero abest ut ipsi Ecclesiae essentialem sui Regiminis con- 
stitutionem transformare opus sit, ut nec potestatem quidem habeat con- 
ditiones abdicandi verae libertatis ac supremae autonomiae, qua Eam di- 
vina Prudentia communis boni causa communivit. 

Quod autem ad Societates mere humanas attinet, est factum sexcen- 
tis historicis documentis comprobatum, tempus, hanc insignem rerum ter- 
restrium transformationem, in civilibus illarum institutionibus gravissimas 
immutationes identidem efficere. Interdum quidem Regiminis formam ali- 
quantum tantummodo immutat; alias vero eo progreditur, ut prioribus 
formis aboletis, novas, easque omnino diversas, substituat; immo etiam 
quandoque ipsum transmittendae in successores supremae potestatis modum 
immutat. 

Quomodo autem istae immutationes, de quibus loquimur, rei publicae 
contingunt? Eae aliquando videntis alicuius Nationis crisibus, nimis fre- 
quenter sanguinolentis, succedunt ; in quarum aestu praecedentia Regimina 
evanescunt: tum vero ecce Anarchia, quae iam ibi dominatur: statim pu- 
blicus civitatis ordo ab imis usque fundamentis subversus est. Tunc quae- 
dam socialis necessitas Nationi imponitur: ipsa sibi cogitur sine mpra 
consulere. 

Cur, inquam, ius illi non erit, imo potius officium, ab huiusmodi re- 
rum statu, qui eam adeo graviter perturbat, sese subtrahendi; pacemque 

publicam in pristinam ordinis tranquillitatem restituendi? Iamvero ista 
socialis necessitas novi Regiminis constitutionem atque existentiam iustam 
comprobat, quamlibet ea demum formam assumat; quoniam in hypotesi, 
in qua versamur, haec nova Regimina ordini publico restituendo interim 
necessario requiruntur; quum nullus ordo publicus sine aliquo civili Re- 
gimine consistere nequeat. 

Exinde consequitur, universam rei novitatem, in huiusmodi eventibus, 
politica civilis Regiminis statuenda forma, vel eiusdem Regiminis in suc- 
cessores transmittendi immutata ratione conterminari: at vero nullo modo 
Regimen ipsum per se spectatum attingere. Istud profecto immotum atque 
observantia dignum esse pergit: namque idem si intimius in ipsa sui na- 
tura inspiciatur, communi bono, quod ratio suprema est, unde humana 
Societas suam originem ducit, consulendi causa statutum est atque impo- 
nitur. Aliis idem verbis: in qualibet hypothesi civilis potestas, ut talis 
considerata, a Deo est, ac semper et ubique nonnisi a Deo. - Non enim est 
potestas, scribit Apostolus, nisi a Deo - (Rom. XIII. I.). 

Quapropter cum nova Regimina, quae hanc immutabilem potestatem 
repraesentant, reipsa constituta sunt eadem cives sponte subire non modo 
haud vetantur ; verum etiam ob communis boni necessitatem, cuius causa 
exorta sunt et perstant, omnino iubentur. Praesertim vero quum populo- 
rum rebellio odium inter cives acuat, civilia bella excitet, Nationemque 
ipsam in Anarchiae chaos deiicere possit. Hoc autem magnum observantiae 
et submissionis officium eatenus perseverabit, quatenus id communis boni 
necessitas exiget; quod quidem pubblicum bonum apud Deum, et in humana 
Societate prima atque ultima lex est. 

Propterea satis superque omnibus ipsa se probat Ecclesiae sapientia 
in tuendis, cum plerisque Principatibus, qui centum abhinc minus annis, 
nunquam tamen sine violentis gravibusque rei publicae concussibus, sibi 
invicem in Gallia subinde successerunt, mutuis relationibus. Cunctis Gal- 
liae populis ista agendi ratio, qua iidem se erga Rempublicam, quod est 
praesens suae ipsorum Nationis Regimen, in civilibus quidem rebus gerere 
debeant, plane est omnium tutissima ac saluberrima. Longe igitur ab ipsis 
absint politicae quaeque dissensiones, quae eos in diversas partes distra- 
hunt: omnes imo potius suos conatus una coniungere atque conferre debent, 
ut suae Patriae decus, amplitudinemque aut conservent, aut iterum erigant, 
extollant. 

At vero difficultas hic sese obiicit: « Ista Respubblica, (Nobis oggeri- 
tur) adeo infenso animo a Christianis quibusque institutis abhorret ut ho- 
nesti quique homines, ac multo magis Catholici, eidem se subiicere, salva 
conscientia, hon possent ». - En videlicet prae ceteris causis, quod civili- 
bus dissensionibus originem praebuit, easque acrius exasperavit. Huiusmodi 
satis molesta atque inopportuna opinionum diversitas facile evitari potuis- 
set, si solerter ac prudenter habita fuisset eius praegrandis discriminis 
ratio, quod inter Regimen civile iam constitutum, et Legislationem inter- 
cedit. Siquidem Legislatio ab ipso civili Regimine, eiusque forma, quae- 
vis ea sit, adeo differt, ut sub .Regimine, cuius forma vel maxime omnium 

forte praecellens sit, Legislatio detestabilis esse possit: contra sub Re- 
gimine, cuius forma maxime omnium imperfecta sit, quandoque possit op- 
tima Legislatio haberi. Hanc veritatem historicis documentis comprobare 
facile admodum esset: sed hoc ad quod bonum obtinendum? Omnes enim 
hac de re affatim persuasi sunt. Ecquis vero melius quam Ecclesia id 
scire potest, quae stabiles relationes cum omnibus civilibus Principatibus 
quovis tempore habere consuevit? Profecto ea magis, quam alii Principes 
ac Reges, dicere noverit, quod ipsi sibi consolationem, aut dolorem at- 
tulit, legesque quorumcumque Dominatuum, qui ab Romano Imperio ad nos 
usque populos vicissim moderati sunt. 

Si per Nos nuper allata distinctio alicuius esse momenti videatur; 
sed vero etiam sui rationem manifestam habet. Legislatio enim eorum ho- 
minum opus est, qui civili potestate praediti, et Nationem quampiam reapse 
gubernant. Inde consequitur, in praxi, legum qualitatem magis ab istius- 
modi hominum morali conditione, quam ab ipsa civili Regiminis forma 
derivari. Hae igitur leges erunt sive bonae, sive malae prout Legislatores 
bonis aut pravis sensibus imbuti fuerint, ac sese sive civili prudientiá, 
sive immoderatis animi affectionibus dirigi siverint. 

In Gallia vero, pluribus abhinc annis, civiles quasdam magni momenti 
leges contra Religionem, ac proinde contra ipsum commune Nationis bo- 
num, infesto animo latas prodiisse omnes fatentur ; idemque, per summum 
infortunium, factorum evidentia comprobatur. Nos ipsi sacro, quo fungi- 
mur, muneri obsequentes, graves vividasque querelas Ei, qui tum supre- 
mam Reipublicae administrationem gerebat, haud semel admovimus. Sed 
nihilominus in ira et Religionis odio perseveratum est: malum proinde 
gravius evasit; ut nemo mirari debeat, Galliae Episcopos, quos Spiritus 
Sanctus variis istic atque illustribus Ecclesiis singillatim regendis destina- 
vit, Ministerii sui munus esse, et quidem recens, existimasse, dolorem 
suum ob novam conditionem apprime aerumnosam, quam iidem supremi 
Reipublicae Administratores Ecclesiae catholicae in Gallia crearunt, palam 
facere. Nae Gallia infelix. Solus Deus profundam malorum abyssum, quo 
illa mergenda erit, permetiri potest, si isthaec Legislatio, potius quam 
melior fiat, in incoepta ab iustitiae tramite aberratione persistet; quae 
quidem ad evellendam penitus ex Gallorum animo et corde Religionem, 
unde hi inter ceteros populos adeo magni effecti sunt, procul dubio per- 
veniet. 


En examussim palaestrae solum, ubi probi quique homines, omnibus 
politicis dissensionibus amandatis, ad oppugnandos quibuslibet legitimis 
honestisque adminiculis, exterminandosque huiusmodi in dies magis excre- 
scentes civilis Legislationis abusus, sese una arctissime coniungere debent. 
Nec vero reverentia constitutis potestatibus debita id interdicere posset. 
Haec enim nec observantiam nec (multo minus) obedientiam nullis limiti- 
bus definitam, quibuslibet Legislativis (ut aiunt) praescriptionibus, per ip- 
sum constitutum Regimen editis, exhibendam tamquam debitam exigere po- 
test, atque imponere. 


Ne quaeso in oblivionem abeat: Lex est praescriptio iuxta rationem 

ob commune bonum, ab iis, qui huius rei gratia potestatis munus accepe- 
runt, facta ac promulgata. Ea propter neutiquam Legem ferentis potesta- 
tis actus, quique ii sint, approbari potuerunt, qui Religioni Deoque adver- 
sentur; imo contra omnino reprobandi sunt. Id profecto est, quod ma- 
gnus Hipponensis Episcopus Augustinus his verbis eloquentissime  decla- 
rabat: « Aliquando.... Potestates bonae sunt, et timent Deum; aliquando 
» non timent Deum. Iulianus extitit infidelis Imperator, extitit apostata, 
» iniquus, idololatra: milites Christiani servierunt Imperatori infidelis 
» ubi veniebatur ad causam Christi, non agnoscebant nisi Illum qui in 
» Coelis erat. Si quando volebat, ut idola colerent, ut thurificarent, prae- 
» ponebant illi Deum; quando autem dicebat; producite aciem, ite contra 
» illam gentem, statim obtemperabant. Distinguebant Dominum aeternum 
» a domino temporali, et tamen subditi erant, propter Dominum aeternum, 
» etiam domino temporali » (Enarrat, in Ps. CXXIV. n. 7. fin.) 


Nos equidem novimus, Atheum quemque deplorabili suae rationis, at 
magis etiam suae voluntatis, abusu haec principia denegare, sed enimvero 
Atheismus adeo turpis error est, ut idem (quod in humanitatis laudem di- 
ctum sit) divini iuris conscientiam abolere, eique civilis Principatus ido- 
lolatriam sufficere numquam possit. 

Quum principia, quae nostram sive erga Deum, ,,..c erga humanam 
potestatem, agendi rationem moderari debent, adeo definita sint, nemo- 
hominum a studio partium alienus poterit Catholicos Gallos insimulare, 
quod hi nec laboribus, neque aerumnis quibuslibet perferendis parcentes, 
id Patriae suae conservare conentur, quod eidem absoluta conditio salutis 
est; quod omnia Maiorum gesta per historiam ad nos usque transmissa, 
summatim complectitur; quod denique oblivioni unquam dare Gallis om- 
nino non licet. 

Antequam hisce nostris Uteris finem imponamus, duo alia iis, quae 
hactenus disputavimus, arcte connexa; quaeque, cum ipsamet Religionis 
commoda rationesque proprius attingant, aliquam opinionum discrepantiam 
inter Catholicos istic excitare fortasse potuerunt, breviter commemorare 
Nobis placet. Quorum prius est quod Concordatum appellant quod quidem 
concordiam inter ecclesiasticam civilemque Potestatem tot annis in Gallia 
faciliorem reddit. Utrum vero istud de publicis rebus ad Ecclesiam perti- 
nentibus solemne mutuumque Pactum, ab S. Sede quovis tempore fideliter 
observatum, ab Gallico etiam Regimine pariter observatum fuerit, ipsi- 
met catholicae Religionis adversarii non conveniunt. Horum quidam auda- 
ciores Pacti eiusdem abolitionem vellent, ut ita civili Regimini libera 
Christi Iesu Ecclesiam exagitandi potestas fiat. 


Contra vero quidam alii, maiori calliditate praediti, vellent, aut sal- 
tem se velle ostendunt, illius Pacti conservationem ; non ideo tamen quia 
in civili Potestate officium agnoscant subscriptis pactionibus manendi mo- 
remque gerendi; sed unice ut civili eidem Regimini beneficiis in ipsum, 
ab Ecclesia collatis frui liceat : quasi vero per se quisque susceptas obli- 


gationes ab obtentis beneficiis pro suo lubito seiungere possit ; quum haec 
duo ita invicem connexa sint, ut quid unum necessario constituant. 

Per ipsos igitur Concordatum, quod vocant, aliud in posterum pro- 
fecto non erit, nisi catena, qua Ecclesiae libertas, cuius ipsa divinitus, 
quod abalienari non potest, ius habet, misere compediatar. 

Harum opinionum utra praevalebit, Nos equidem ignoramus : sed ideo» 
tantummodo easdem huc afferre voluimus Catholicos monendi causa, ne hac 
super re dissensiones provocent, cuius quidem tractatio ac definitio ad 
S. Sedem omnino pertinet. 

Non item eamdem loquendi rationem^ de altera adversariorum opinione 
disserentes, adhibebimus; qui tamquam solidum civilis Regiminis funda- 
mentum hoc videlicet principium statuunt - Civilem Principatum ab Ec- 
clesia, atque hanc vicissim ab illo seiungendam esse.- 

Hoc quippe idem esset, ac civilem legum ferendarum potestatem a. 
christiana divinaque separare. 

Nos quidem hic in huiusmodi principii absurditate demonstranda. 
distineri atque immorari nolumus ; quisque per se id facile intelliget. 
Quoniam vero civilis Principatus Deo, quae Dei sunt, dare recusat, neces- 
saria consecutione, id etiam Civibus, quod ipsis, quatenus homines sunt,, 
iure debetur, praestare detrectat. Nam velint nolint adversarii, vera ho- 
minis iura ex eius erga Deum officiis examussim exoriuntur. Exinde con- 
sequitur, civilem Principatum hac in re deficientem, praecipuum,  ob- 
quem institutus fuit, scopum destruere, ac supremam propriae existentiae 
rationem quodammodo abnegare. 

Hae nimirum, quas nuper enunciavimus, veritates adeo evidenter ab- 
ipsa hominis ratione proclamantur, ut ab omnibus, qui immoderatis animi 
affectionibus non obcoecantur, consensum vel invitum extorqueant. 

Quapropter Catholici ea solertia, qua nunquam satis, ab huiusmodi 
separatione admittenda promovendáque caveant. Profecto civilem Princi- 
patum velle ab Ecclesia seiungi, idem est ac velle (id enim natura exinde 
consequitur) Ecclesiam ad éà solummodo libertate vivendum adigi, quae 
omnibus Civibus communis est. Ista quidem vitae conditio quibusdam in 
regionibus reapse Ecclesiae contingit. Ea tamen vivendi ratio, quamvis 
innumeris, iisque gravibus, scateat incommodis; aliquod nihilominus prae- 
sefert emolumentum, praesertim vero cum Legislator, felici ac manifesta 
inter legem latam et Legislatorem ipsum discrepantia et contradictione,, 
christianis sensibus imbutum se prodit et christiane gubernat. Haec autem 
emolumenta etsi ipsum separationis peragendae principium per se falsum 
atque iniustum, verum ac iustum efficere nequeant, neque eiusdem pro- 
tuendi cuipiam tribuant potestatem, tolerabilem tamen reddunt huiusmodi 
rerum conditionem, quae quidem, in praxi, omnium pessima profecto 
non est. 


At vero in Gallia, quae catholica natio est ob eius vetustam a Ma- 
ioribus traditam fidem, quam maior Galliae pars in praesens profitetur, 
Ecclesia in ista precaria vitae conditione, quam apud nonnullos alios po- 
pulos subire cogitur, collocari omnino non debet. Catholicis autem ea 
minus hanc separationem promovere licet; quo melius adversariorum, qui 
eamdem expetunt, mentem voluntatemque norunt. Hisce postremis (idque 

ipsimet adversarii satis manifeste fatentur), eiusmodi separatio idem est, 
ac plena et integra politicae Legislationis ab ecclesiastica Legislatione et 
potestate emancipatio; imo etiam, quod ad Christianae societatis, seu Ec- 
clesiae, commoda, iura rationesque pertinet, absolutus contemptus ; atque 
ipsa demum propriae suae civilis existentiae abnegatio. 

Hi nihilominus exceptionem quamdam hisce verbis conceptam statuunt: 
Si quando Ecclesia civili libertate et legum praesidio, quibus omnibus vel 
minimis Galliae civibus communi iure frui permittitur, abutens, duplicata 
activitate ipsius propria, prosperos operae suae successus dare satagat; 
illico civile ipsum per se Galliae Regimen adveniens, seseque immittens, 
poterit atque omnino debebit omnes Catholicos Gallos ab ipso iure com- 
muni extorres declarare. Quae quidem omnia ut uno verbo complectamur; 
supremus horum hominum finis, atque animi votum, esset Societatis hu- 
manae, si fieri posset, ad Gentilitatem reditus: Ecclesiam civilis Domina- 
tus agnoscere renuit, nisi forte cum eidem illam exagitare placuerit. 

Nos, Venerabiles Fratres, breviter quidem, sed tamen dilucide, si non 
omnia, at saltem praecipua capita explanavimus, circa quae catholici Galli, 
imo omnes sano iudicio praediti voluntatum coniunctioni atque concordiae 
sedulo studere debent, ut quoad adhuc possibile est, malis quibus Gallia 
afflictatur, aliquod remedium afferant, eiusque decus amplitudinemque denuo 
relévent. 

Haec autem capita sunt - Religio et Patria ; civilis Potestas et Le- 
gislatio; debita agendi ratio erga eamdem Potestatem, eamdemque  Legi- 
slationem ; Concordatum, quod vocant; civilis Principatus et Ecclesiae 
mutua separatio, -- Nos equidem in spem adducimur, per horum capitum 
declarationem plenorumque bonae fidei hominum falsas opiniones disiicien- 
das esse, facilioremque redditum iri animorum concordiam, ac per ipsam, 
perfectam omnium istic catholicorum unanimitatem ad pugnandum pro 
Christo, qui Gallos diligit. 

Quae nam cordis nostri consolatio, Venerabiles Fratres, cum Vobis ad 
hanc viam arripiendam animos addimus, Vosque huic nostrae invitationi 
docili mente respondere conspicimus ! Vos, Venerabiles Fratres, vestra 
auctoritate, vestroque, quo pro Ecclesia ac Patria prae ceteris flagrare 
videmini, adeo illustri zelo, huic eximio operi conciliandae pacis validum 
subsidium perferetis. 

Nos item sperare volumus fore ut ii qui civili potestate praefulgent, 
haec nostra verba magni facere velint, quae Galliae prosperitatem felici- 
tatemque unice spectant. 

Interim paternae nostrae in Galliam dilectionis pignus, Vobis, Vene- 
rabiles Fratres, vestroque Clero, atque omnibus Catholicis, qui sunt in 
Gallia, Apostolicam benedictionem libenter impertimus. 

Datum Romae die XVI Februarii anno MDCCCXCII Pontificatus 
nostri XIV, 

EX $. CONGREGATIONE CONCILII 


MANDBLE.N. 


SOLUTIONIS 


Die 23 lanuarii 1692. 
Sess. 25 c. 12 De reform. 


COMPENDIUM FACTI. In Civitate mandelensi eiusque ter- 
ritorio, curam animarum, quae num Capitulo Ecclesiae Ca- 
thedralis habitualiter immineat ex deductis haud constat, 
iam a tribus saeculis archipresbyter, quatuor presbyteris vi- 
cariam operam praebentibus, exercet. Ex huiusmodi coadiu- 
toribus duo, qui canonicatus sub titulo S. Silvestri et S. Theo- 
don iugiter obtinent, praeter adnexae praebendae reditus, 
vi consuetudinis etiam S. C. C. decretis confirmatae, ali- 
quid de decimis a parocho collectis percipere solebant. Si- 
quidem ex septem decimarum partibus quinque archipresby- 
tero, reliquae duobus canonicis assignabantur. 

Praxis haec adamussim servata fuit usque ad annum 1860, 
quo regius Umbriae commissarius, futuras italicas spoliationes 
praeveniens, et irrisionem impietati addens, die 29 Octobris 
decretum edidit, quo ius decimandi substulit, appromittendo 
curam animarum habentibus subsidium pro decimis. 

Ita decimandi iure sublato, archipresbyter mandelensis 
penes gubernium agere coepit, ut subsidium consequeretur; 
ac illud reapse die 22 Ianuarii 1863 in annua summa li- 
bellarum 852,33 obtinuit, quin duos coadiutores canonicos, 
qui decimarum partem amiserant de eo participes efficeret. 

Anno 1877 vacans praebenda sub invocatione S. Silve- 
stri collata fuit sacerdoti Herculi Mazzetti, qui ante illius 
assecutionem in curia scriptis declaravit, sese nuncium mit- 
tere, pro bono pacis, iuri decimarum, quae ad se specta- 
rent, et aequivalenti vi pecuniae, quam praesens Archipre- 
sbyter percipit a gubernio italico. 

Verum, labente mense Martio 1884, Canonicus Mazzetti 
S. C. preces admovebat, relatae declarationis vim in dubium 
revocans, utpote haud sponte emissae, simulque petens ut 
intrinsecum quaestionis meritum expenderetur. Tum illi ac- 
cessit et sacerdos Franciscus Pasquarelli, qui canonicali prae- 
benda S. Theodori fruitur, quique et ipse proinde contendit 
subsidium a gubernio archipresbytero concessum iuri decl- 
inandi fuisse subrogatum, ideoque cum duobus coadiutoribus 
eadem ratione dividendum. 

Episcopus requisitus, retulit: attenta praesertim subsidii 
a gubernio concessi natura, nullam eius partem ex iure coa- 
diutoribus competere; attamen perpensa praebendarum im- 
minutione, aequum videri ut parva compensatio quotannis 
ab archipresbytero coadiutoribus rependeretur. 


Disceptatio Synoptica. 


EA QUAE PAVENT CANONICIS  COADIUTORIBUS. Post haec 
partium iura breviter expendens, favore canonicorum coadiu- 
torum animadversum fuit quod licet Ecclesia civiles leges 
in materia canonica nihili faciat, attamen ex Nullius Fo^ 
ropompilii 16 Decembris | 1820 et | Camerinen, 9  Februa- 
rii 1522, unde praxis recentioribus decisionibus ratihabita 
inducta est, statui posse videretur, pensiones ac praestationes 
reliquas quae a gubernio pro ablatis reditibus rependuntur, 
tamquam in eorum locum subrogatas censeri. Quare si sub- 
sidium de quo controvertitur veluti compensatio amissionis 
decimarum habendum est, consequeretur et coadiutores de 
eo participes fieri debere. Iamvero quod ita tenendum sit 
suadere posset in primis inspectio decreti ab Umbriae com- 
missario lati, in quo licet suppressio decimarum et sub- 
sidii concessio distinctis articulis enuntientur, nihilominus 
praemissis animadversionibus connectuntur. Sane quae ibi le- 
guntur verba, aperte manifestant id unice incompetentem 
legislatorem voluisse, quod certi reditus incertis decimarum 
proventibus substitueretur. Quae etiam confirmari putant 

canonici ex eo quod praefatum subsidium congruae nomine 
designatur, quod evidenter ab iniquis gallicis contra Eccle- 
siam legibus anni 1789 mutuatum est. Cum vero congrua 
in Gallia tunc. parochis concessa fuerit in decimarum Sub- 
rogationen!, infitiandum non esset et huiusmodi subsidii na- 
turam eamdem esse. Neque hic opponi posset, ita ut sonat 
decretum esse intelligendum, quin ad finem legis, qui non 
cadit sub lege, ratio habeatur. Nam ex /. Nominis et Rei. 
Í[f. de ver. signif. novimus causam legis condendae ac men- 
tem legislatoris semper esse attendendam, quia mens est 
anima ipsius legis et ratio. Ceterum eo ipso quod utraque 
dispositio eodem decreto comprehensa fuerit, non incongrue 
deduceretur, parochos subsidium minime habituros, nisi prius 
ius decimandi fuisset ablatum. 

His praeterea et ratio accederet qua commissarii decre- 
tum executioni demandatum est. Scribit enim alter ex acto- 
ribus: haud conceditur subsidium de quo agitur, parochis 
ilis quibus non erat ius decimandi, quilibet sit numerus 
animarum in parochia et quilibet sit reditus fundorum pa- 
rochialium; primumque documentum quod comitari debet 
subsidii petitionem est fides curiae ecclesiasticae, per quam 
autumetur in paraecia ius esse decimandi, et innuatur quan- 
titas decimarum. Ex quo colligitur nedum subsidium  suffe- 
ctum fuisse suppressis decimis, sed eius quantitatem propor- 
tionem habere cum decimarum entitate. 

Tandem, ut Episcopus innuebat, argumentum aliquod 
favore canonicorum ex aequitate desumi posset. Dato enim 
quod nullum ius ad subsidii partem coadiutores haberent, 
quam maxime conveniens videretur, ut ille qui vi decreti, 
quo laboris consortes spoliati sunt, redituum augmentum 
obtinuit, eos saltem aliquatenus indemnes efficeret. Eo vel 
magis quia hodiernus archipresbyter senio confectus atque a 
pluribus annis rectoris seminarii munus aliaque officia adim- 
plens, parvam vel nullam regimini animarum operam im- 
pendit, eiusque coadiutores onus diei et aestus in ampla pa- 
roecia perferre coguntur. His autem neque necessaria ad 

congruam sustentationem praesto esse videntur, cum prae- 
bendae S. Silvestri et S. Teodori vix libellas annuas 200 
attingere perhibeantur. Ne igitur, contra ea quae tradit Apo- 
stolus, suis stipendiis militare cogantur, aequum'esset ut et 
ipsi partem subsidii perciperent, quod áscus vorax curam, 
animarum exercentibus assignavit, ad textum Cap. cum 
secundum Be Praeb. « Qui ad onus eligitur, repelli non 
debet a mercede. » 

Quoad vero declarationem canonici Mazzetti, praeter- 
quamquod rationes ex aequitate promanantes ab illa minime 
destruerent ur, observandum putat orator, quod Episcopus 
praepedire nequibat effectum Bullae apostolicae, quae bene- 
ficiato indulgebat omnia suae praebendae iura, quam exci- 
piebat ad meliorem reddendam propriam conditionem. 

Praeterea hanc declarationem nullius roboris esse cen- 
set, utpote sub gravi metu reverentiali emissam. Equidem 
vulgatum est effatum ex Jieg. 14 ff. de Regulis iuris: 
« Velle non creditur qui obsequitur imperio patris vel do- 
mini. » Atque teste Card. De Luca Be fideic. Disc. 157 
n. 7 metum reverentialem, « plurium sententia est, quando 
damnum seu laesio resultat, aequipollere etiam metui vero 
ex deductis per Rovit. pragm. 1| ad Macedonian. in fin. 
Capyc. Latr. Consult. 54 n. 11 cum seqq. Buratt. decis. 75 
n. ]4. » Huiusmodi vero timoris existentiam in casu, ca- 
nonicus Mazzetti affirmat. 

EA QUAE PAVENT ARCHIPRESBYTERO. Verum ex adverso 
perpendendum est decretum latum ab Umbriae commissario 
seorsim omnino ac distinctis articulis duplicem dispositionem 
praeseferre, ac proinde subsidium parochis independenter ab 
amissione iuris decimandi concessum videri. Hoc evincitur, 
ceteris missis, ex eo quod dum in primo articulo generatim 
ponuntur verba « i ministri delia Religione, ^ in altero 
tantum de habentibus curam animarum fit mentio. Nec pseu- 
dolegis ratio aut mens legislatoris hic investiganda videre- 
tur, cum agatur de re clara, quaeque idcirco interpretatione 
non eget ad /. Continuus $ cum ita in fin. ff. de verb. 

signif. et L fin. ff. quod met: caus. MNeptusa. in fin. ff. 
de iur am dot. « Subtilizare autem ubi res est clara nihil 
aliud est nisi perniciose errare » ut advertit /. si servum 
$$ sequitur ff. de Verb. et Rota coram Mantica decis. 247 
num. 3. 

Ast dato etiam quod sensus et ratio legis perquiri de- 
beret, non inde tamen forsan sequeretur quod canonici coadiu- 
tores contendunt. Siquidem mensura subsidii tribuendi non 
ex summa decimarum, sed ex frequentia populi et quanti- 
tate redituum paroecialium desumenda enuntiatur. Unde op- 
time fieri posset, ut qui iure colligendi decimas privatus 
existeret, subsidium haud consequeretur, quia iam ipsi con- 
grua portio ex beneficii proventibus obveniret. E converso 
autem, contra ea quae adversarii. gratuito affirmant, tuetur 
archipresbyter subsidium de quo controvertitur etiam iis pa- 
rochis tribui, qui nunquam decimandi ius obtinuerant, quate- 
nus eorum reditus libellas annuas 800 vel 1200 pro populi 
numero non attingant. In cuius rei confirmationem allegat 
declarationem quamdam parochi loci Rc-ccantica eiusdem 
Dioecesis mandelensis, in qua edicitur: quod a gubernio as- 
signatum fuit suae paroeciae subsidium lib 580,50; quam- 
vis ius decimandi ibi numquam extiterit. 

Id firmari praeterea censet ex eo quod, praeter parochos, 
etiam Episcopus et episcopale Seminarium mandelense in 
quibusdam locis ante praefatum decretum iure decimandi po- 
nebantur, quin tamen post abolitionem aliquid in substitu- 
tionem amissi lucri obtinere a gubernio valuerint. Neque 
meliori omine canonici coadiutores ad congruae nomen quo 
subsidium vulgo designatur confugere videntur. Etenim quid- 
quid sit de communi loquendi modo, huiusmodi appellatione 
nec decretum, nec alias fiscus usus fuit. 

Ceterum  assertam substitutionem excludit Episcopus, 
praesertim attenta natura subsidii, quae alia prorsus est 
quam indoles decimarum. Constat in iure, ait Episcopus, 
quod res subrogata inducere debet naturam rei, cui subro- 
gatur. Ast ius decimandi, praeexistens dicto decreto, perti- 

Acta, Tom. XXIV. fase. GOLXXXV. 35 

liens parocho eiusque canonicis coadiutoribus, perpetuum 
erat, inalienabile, carens conditione, partemque Praebendae 
integrantem constituebat; dum subsidium, quod decimis sub- 
rogatum dicitur, variabile est et conditionatum; et est de- 
pendens a voluntate concedentis, qui absque certa ratione 
concedit, sub conditione tamen si adsint ad hoc fundi apud 
regiam administrationem. 

Quod autem aequitatem attinet, animadverti posset eam. 
locum minime habere quoties damnum tertii ut in themate 
inducat. Verum utique est conditionem  coadiutorum miser- 
rimam esse; ast constat nec archipresbyterum diviti prae- 
benda frui, postquam et ipse imminutionem redituum ab 
eversi vis legibus passus est. Si autem archipresbyter, sive 
ob gravem aetatem, sive ob munia sibi ab Episcopo com- 
missa , ea qua par est diligentia, nequit animarum cu- 
ram exercere, id in eius damnum vergere haud deberet. 
Vitam enim in ecclesiae servitium totam impendit et fra- 
ctas vires adhuc in Dioecesis bonum erogare studet. Ceterum 
laborem coadiutorum perpendens iam ipsis quaecumque in- 
certa stolae emolumenta ultro cessit. 

Demum quoad declarationem emissam a canonico Maz- 
zetti in canonicatus assecutione, observat parochus, nedum 
minime in probatis existere assertam ex parte Episcopi Rossi 
coationem, sed imo ab ipsa declarantis indole et aetate pror- 
sus excludi. Compertum autem est in iure metum numquam 
praesumi, sed ab allegante esse concludenter probandum, ut 
actus invaliditatem inducat. Voet lib. 4. tit. 2 n. 14. Qua- 
mobrem cum ex /eg. i in princ. ff. de pactis, suscepta obli- 
gatio vim suam exerat, quocumque iure ad partem subsidii 
vindicandam canonicus Mazzetti destitutus appareret. 

Quibus aliisque praeiactis, supposita fuerunt diluenda 


Dubia 


L An et in gaa summa  obtinentes praebendas | canoni- 
cales S. Silvestri et S. Theodori in Cathedrali mandelen- 

si de subsidio archipresbytero |a  gubernio | concesso parti- 
cipare valeant in casu. 

Et quatenus affirmative 

IL An canonicus  Mazzetti ab huiusmodi subsidii par- 
ticipatione | excludendus sit in casu. 

RESOLUTIO. Sacra C. C. re disceptata sub die 23 Ianua- 
rii 1892 censuit respondere : Ad I affirmative pro rata de- 
cimarum. | Ad Il Affirmative ratione pacti, durante vita. 

Ex QUIBUS COLLIGES. I. Pensiones et praestationes quae 
.à Gubernio, loco redituum ablatorum rependuntur, subro- 
gatas esse in eorum locum videri. 

II. Aequitatem ipsam favere canonicis coadiutoribus, vi- 
deri; nam si a lege civili despoliati censeantur, indemnes 
reddi deberent, uti consortes laboris a socio, qui redituum 
augmentum obtinuit per iniquam legem ; nam qui ad onus 
eligitur, repelli non debet a mercede. 

III. Canonicum Mazzetti in themate sponte sua nuncium 
misisse huic indemnitati , ideoque nullam superesse eidem 
actionem ad eam iterum sibi vindicandam; absque praeiudi- 
cio eius successoris in canonicali praebenda. 


DE eOMAIAGUA 


ERECTIONIS CAPITULI CATHEDRALIS 


Die 23 lanuarii i892. 
Per Summaria preoum. 
COMPENDIUM FACTI. Episcopus de Comaiagua S. C. Con- 
gregationi quae sequuntur exposuit: Capitulum huius cather- 
dralis a primaeva institutione, quinque constabat dignita- 
tibus, duobus canonicis de gratia, et duobus de officio; id 
est canonico theologo et canonico poenitentiario. Aderant 
quoque quatuor clerici beneficiati. Sive defectu redituum et 
clericorum, sive ex adiunctis politicis raro aut pene numquam 
capitulum habuit plenum numerum suorum beneficiatorum. 

Nunc superesse tantum, ait, Decanum nonagenarium, 
qui à servitio Ecclesiae abest suae aetatis gratia. 

Quum ex defectu redituum nequeat Capitulum redintegrari 
in propria originis constitutione, petiit ut excitari posset, 
iuxta formam adhibitam apud Anglos, aut apud Status Ame- 
ricae septentrionalis foedere iunctos. Ita ut novum excita- 
tum capitulum constaret una dignitate, idest Decano, sex. 
canonicis de gratia et duobus de officio; idest theologo et 
poenitentiario. Nominabuntur canonici de gratia quinque pa- 
rochi proximiores; decanus, alius canonicus de gratia, et 
duo de officio eligentur inter digniores presbyteros, quibus 
conferentur beneficia ecclesiastica cum reditibus apud Cathe- 
dralem. Canonici degentes extra urbem excusabuntur a lege 
residentiae, et a quotidiano servitio. Aderunt choro una vice 
pro mense, die ab Episcopo constituto: qui etiam convocare 
eos possit in adiunctis extraordinariis. Diebus, quibus capitulum 
choro aderit tractabit, quolibet mense, de negotiis spiritualibus 
aut temporalibus... Decanus aut senior ex praesentibus ca- 
nonicis praeerit comitiis, assente praelato. Canonici residen- 
tes in civitate aderunt officiis Cathedralis diebus dominicis 
et festis, et turnum hebdomadam agent. 

Mense decembris cuiuslibet anni Capitulum, de consensu 
Episcopi, eliget inter canonicos secretarium, thesaurarium 
cantorem aut primicerium, sacristam et coeremoniarum ma- 
gistrum. Pro altaris servitio capitulum constituet duos cap- 
pellanos, quatuor clericos cantores, organistam et cappellae 
magistrum. Ex rescripto pontificio diei 17 Aprilis 1888 per- 
tinet ad oratorem Episcopum electio omnium canonicorum, 
excepto Decano. 

Capitulum, quando constitutum erit, statuta conficiet, quae 
pro approbatione exhibebit Episcopo. Hac ratione diribentur re- 
ditus canonicorum provenientes ex pia et libera oblatione fide- 
lium, nempe: subductis pensionibus cappellanorum et canto- 
rum nec non eleemosynis pro missis conventualibus, quod super- 
est diribetur in duodecim partes aequales; quarum duae cedent 
decano, aliae decem dividentur inter alios octo canonicos. 

Disceptatio Synoptica 


QUAE ADVERSANTUR PETITIONI. Duo praecipue in hac 
Episcopi petitione iuri adversari videntur, nempe capituli 
erectionem absque certis reditibus, et unionem canonicatuum 
«cum beneficiis parochialibus. Scitum namque est, ut expressis 
verbis loquitur Card. De Luca De benef. disc. 63 num. 8. 
et De canon. disc. 32 num. 3; canoniam dari non posse 
sine praebenda vel saltem massa communi eius loco succe- 
dente, quarum cum neutra in casu adsit, adeoque nec capi- 
tulum canonicorum constitui posset. Praeterea, ut idem 
Card. De Luca animadvertit in Annot. (ad Conc. Trid. 
disc. 6, mem. 19, beneficia residentialia vel curata uniri 
nequeunt canonicatibus, neque canonici, iuxta Tridentinas 
sanctiones, in cap. 17, Sess. 25 De reform, et plures declara- 
tiones S. C. C. parochiale beneficium, quod capitulo unitum 
non sit retinere possunt. 

Allegata insuper exempla haud precibus favere videntur. 
Siquidem in Americae statibus, foedere iunctis nullibi extare 
huiusmodi canonicorum collegia apparet ex fit. Il cap. 2 
plenarii concilii Baltimorensis anni 1884, sed eorum vices 
in pluribus gerere consultores dioecesanos amovibiles, qui 
nunquam choralia obeunt munera, nec ulla peculiari fruun- 
tur remuneratione. Qui vero in Anglia dicuntur canonici, 
*et ipsi quavis obventione carent, et cum tantum missionum 
rectores sint, paroeciale beneficium insimul minime obtinent. 

QUAE FAVENT PETITIONI. Nihilominus adnotandum est hic 
agi de Dioecesi, ubi cathedrale capitulum iuxta canonicas 
praescriptiones et cum theologo et poenitentiario constitutum 
erat, et in qua proinde illius defectus praesertim in eccle- 
siae servitio etiam a populo percipitur. Unde cum melior 
haud suppetat providendi ratio, propositio Episcopi in prae- 
sentibus rerum adiunctis probanda forsan videretur. Ceterum, 
quidquid sit de allatis exemplis, non omnino inusitatum 
esset, ut munus paroeciale alicuius ecclesiae capitulo non 


550 DE GOMAIAGÜA 

unitae, dignitati vel canonicatui cathedrali adnexum sit. 
Ita v. gr. prior, praepositus et archipresbyter cathedralis- 
Cuneensis paroeciam a mensa capitulari separatam ki eadem 
civitate administrandam habent. 

Quae vero statuta in iure inveniuntur quoad unionem^ 
beneficiorum,  praeterquamquod Episcoporum auctoritatem, 
tantum afficiunt, non undequaque casui aptantur, in quo- 
pars eleemosynarum canonicis distribuenda naturam benefi- 
cii minime indueret. 

Quae quum animadversa fuissent quaesitum fuit quomodo* 
essent dimittendae preces oratoris Episcopi. 

RESOLUTIO. Sacra C. O. re cognita sub die 23 Ianuarii 
1892 censuit respondere: —Supplicandum | Sinum, — attentis 
peculiaribus | circumstantiis, | et iis perdurantibus, pro — gratia 
reformandi capitulum | iuxta petita, | ita tamen | ut | canonici 
officiales, quantum . fieri possit eligantur per | concursum, 
quinque autem | canonici de gratia eligi queant inter paro- 
chos  viciniores. 

EX 3. CONGREG. EPISC. ET REG. 


DERTUSEN. 


NULLITATIS SENTENTIARUM. 


COMPENDIUM FACTI. Nobilis et pientissima mulier Magda- 
lena de Geran y de Gras, Barcinoniae, in Hispania, degens, 
ut perenne benevolentiae pignus erga Religiosas.Carmelitas- 
discalceatas exhiberet, quatuor Sacerdotibus, inter quos con- 
numerabatur Henricus di Osso, donare statuit nonnulla prae- 
dia, pacto donationis instrumento haud expresso, ut in parte- 
huiusmodi praediorum monasterium pro recipiendis Carme- 
litis discalceatis aedificaretur, reliqua vero pars ipsarum su- 
stentationi inservire deberet. 

Et revera, id quod statuerat, ad exitum perduxit per pu- 
blicum instrumentum sub die 30 martii 1876 confectum. 
Quo peracto, veniam a regio Gubernio imploravit; eaque 
obtenta, nulla interiecta mora, manus aedificio construendo 
admotae sunt. 

Aedificio vix expleto, nonnullae ex Carmelitis in con- 
ventu Caesaraugustam commorantibus advocatae fuerunt, quae 
nulla interposita mora, novi aedificii et contiguorum praedio- 
rum possessionem die 12 octobris 1877 nactae sunt. 

Paucis mensibus a capta possessione elapsis, sacerdoti di 
Osso in mentem venit collegium pro monialibus S. Teresiae a 
Iesu dictis aedificare, et opus inauditis Carmelitis perfecit. 

Quod aegre ferentes Carmelitae, Vicarium Generalem adi- 
verunt petentes, ut iura, quae ipsis competebant supra prae- 
dio a pia muliere Magdalena donato et a sacerdote di Osso 
usurpato, sarta tecta tueretur. 

Res, de communi partium consensu, eidem Vicario Ge- 
nerali delata fuit, qui post accuratum examen, sub die 15 
martii 1881, decretum  Carmelitis favorabile emisit, decer- 
nens, ut, intra trium annorum spatium Collegium demoli- 
etur, et solum in eo statu relinqueretur, in quo antea repe- 
riebatur. 

Huiusmodi Vicarii Generalis decretum sacerdoti di Ossfr 
haud placuit, qui propterea formale nullitatis iudicium penes 
Curiam ecclesiasticam Dertusen promovit petens, ut solum 
a Collegio occupatum nequaquam  Carmelitis, sed sibi spe- 
ctare declararet; ut cessionarii et Carmelitae expensis da- 
mnarentur, quoties ipsius possessionem turbare vel sibi prae- 
tendere auderent; vel sin minus decerneret sacerdotem di 
Osso non teneri aedificium demolire, donec ex adverso ex- 
pensae omnes tum aedificii, tum iudicii persolutae haud 
fuissent. 

Verum, hac quoque vice, fortuna ipsi haud arrisit ; 
quandoquidem Vicarius Generalis, sub die 23 maii 1885, 
Carmelitas et Collitigantes absolvit: sacerdoti di Osso nullam 
compensationem deberi statuit pro expensis et damnis, qua, 

ob aedificii demolitionem ipsi obvenirent: ipsum tandem ex- 
pensas omnes persolvere debere. 

Ast neque huiusmodi inimica sententia fractus, appel- 
lationem penes tribunal metropolitanum interposuit. Verum 
eventu undequaque minime favorabili. Curia enim metro- 
politana, sententia die 21 octobris 1886 lata, absolvit Car- 
melitas , et insuper declaravit sacerdotem di Osso teneri 
Collegium demoliri: sumptus tamen pro Collegii aedificatione 
factos, tam ab ipso, quam ab aliis concessionariis persolven- 
dos esse statuit. 

Ab hac quoque sententia Curiae metropolitanae appella- 
tionem ad supremum Rotae tribunal interposuit; sed infenso 
sidere. Siquidem iudices primi turni, relatione auditoris fi- 
scalis perpensa, sententia diei 15 martii 1889, decretum 
Curiae metropolitanae in omnibus confirmarunt. 

Victus sed non fractus sacerdos di Osso ad iudices se- 
cundi turni eiusdem supremi tribunalis Rotae appellavit, 
meliorem exitum praestolatus. Sed opinio eum fefellit. Quan- 
doquidem iudices sententiam primi turni quoad Collegii de- 
molitionem contra sacerdotem di Osso latas, utpote conformes, 
executorias esse declararunt. Quo vero ad sumptus pro Col- 
legii constructione impensos, postremas duas sententias re- 
formarunt, decernentes eas ab uno sacerdote di Osso esse 
persol vendas. Praeter haec statuerunt Monialibus S. Theresiae 
et aliis quibuscumque huiusmodi sumptus a sacerdote di Osso 
repetendi ius esse. 

Rebus sic stantibus, sacerdos di Osso, die 19 aprilis 1891, 
Sanctissimum Principem, supplici oblato libello, adivit, ex- 
postulas, ut praedictae sententiae nullae et quovis robore 
destitutae renunciarentur, vel sin minus ut Summus Pon- 
tifex de plenitudine potestatis aequam transactionem partibus 
imponeret. 


Disceptatio Synoptica 


QUAE SACERDOTI DI OSSO PAVERE VIDENTUR. Quoad primam 
quaestionem sacerdos di Osso animadvertit, tralatitii iuris 

esse sententias nullas esse renunciandas, quae faetis falsitate 
laborantibus nituntur. 

. Porro, quod sententiae , a variis Hispaniae tribunali- 
bus ad rem editae , falsitate laborent, nullatenus dubitari 
posse ait, si tantummodo oculi in easdem sententias conii- 
ciantur. 

Sane, ipse inquit, in huiusmodi sententiis pro certo po- 
nitur Magdalenam de Gran y de Gras quinque sacerdotibus 
dono dedisse suum praedium in districtu municipali urbis 
dertusen. situm et /esus appellatum , ut ibi Carmelitarum 
Discalceatarum coenobium erigeretur. Pro certo insuper po- 
nitur, sacerdotem di Osso Collegium a S. Theresia dictum 
prope Carmelitarum coenobium  aedificasse, idque absque 
Carmelitarum Cessionariorumque consensu, facultate ab Epi- 
scopo et a S. Sede haud obtenta, imo contra piae donatri- 
cis voluntatem ad exitum perduxisse. 

Iamvero sacerdos di Osso asserit, in probatis esse, Magda- 
lenam praedictum praedium ipsi uni absolute, et nulla addita 
conditione , cessisse , ut ibi aedificium ad religionem pieta- 
temque fovendam erigeretur. In probatis pariter esse, cessio- 
narios in solidum collatis consiliis constituisse, ut ibi prae- 
ter conventum Carmelitarum discalceatarum, Collegium quo- 
que Monialium, quae a S. Theresia di Gesü nuncupantur, 
aedificaretur. In probatis .tandem esse novum Collegium 
S. Sedem ratum habuisse; ac proinde praedii partem pro 
Collegii aedificatione assignatam fuisse eum in finem, ut Mo- 
niales s. Theresiae pauperibus opem ferrent, et puellarum in- 
structioni se addicerent, ceu leges tum civiles, tum eccle- 
siasticae in Hispania praescribunt. 

Idque adeo verum esse addit, ut nedum cessionarii, ne- 
dum moniales Carmelitae, verum etiam Curia episcopalis 
novum aedificium cum plausu salutaverint, et laetantes s. The- 
resiae Religiosas exceperint, cum eae in Collegii possessio- 
nem immissae fuerunt. 

Ex quibus omnibus cum luce meridiana clarius erumpat, 
sententias a tribunalibus hispani cis prolatas, factis falsitate 

laborantibus niti, sacerdos di Osso concludit, ipsas nullas ao 
quovis firmitatis robore destituías renunciandas esse. 

Quin regerere valeat, rem iudicatam ex tribus sententiis, 
conformibus natam, impedimento esse quominus sacerdotis di 
Osso preces excipiantur. Quandoquidem ipse animadvertit, 
rem iudicatam in themate admitti non posse ob sequentes 
rationes, scilicet: 1. quia sententiae nullae umquam in r^m 
iudicatam transeunt, cum nullitas, ceu in casu, ex errore 
vel causa falsa procedit. Reiffenst Lib. I| decr. tit. XXVII, 
de sententia et re iudic. $8. V num 130: « Quando iudex 
ex errore vel causa falsa processit, illamque causam expres- 
sit in sententia, huiusmodi sententia non transit in rem 
iudicatam, sed detecta veritate, semper potest retractari^ 
arg. L l. ff. quae sententiae sine appellat, rescind. » 2. quia 
huiusmodi tres sententiae iudicii uniformitatem, ex qua res 
iudicata nasci deberet, haud praeseferunt. D"'«uidem in facto 
consistit, sententiam tribunalis dertusen. diei 23 maii 1885 
difformem esse a sententia, quam tribunal tarraconen. die 
21 octobris 1886 circa expensarum et damnorum solutionem 
tulit. 3. tandem quia trium sententiarum | uniformitas dolo 
obtenta fuit, ex eo quod Archiepiscopus tarraconen. sen- 
tentiam Carmelitis inimicam, antequam in vulgus ederetur, 
expunxit, et Vicario generali Gran alium iudicem substituit, 
qui, ut rem Archiepiscopo gratam faceret, sententiam di- 
versam protulit, quin controversiam examini subiiceret. 
Verumtamen, trium sententiarum uniformitate ac proinde rei 
iudicatae existentia parumper admissa, sacerdos di Osso ex- 
postulat, ut, huiusmodi sententiarum executione suspensa, Sa- 
cratissimi Princeps de plenitudine potestatis controversiae 
finem ponat, partibus praescribens, ut rem de bono et aequo 
componant. 


Rationes vero, quae hanc transactionem, iuxta sacerdotis 
di Osso sententiam, reclamare videntur, huiusmodi sunt, 
nempe: 1. scandalum quod inter fideles excitaretur ob Col- 
legii demolitionem, quod tot ac tantis expensis extractum 
fuit: 2- damnum quod tot puellis obveniret, quae in dicto 

Collegio sanam educationem, tam civilem quam religiosam 
recipiunt: 3. difficultas ad exitum ducendi praescriptam Col- 
legii demolitionem et congruam indemnitatem s. Theresiae 
Monialibus assignandi, ad quas aedificii proprietas pertinet : 
4. mala fides tum Monialium Carmelitarum, tum Conces- 
sionariorum, qui ab initio collegii aedificationem permiserunt, 
modo vero ipsius demolitionem exigunt, sub specioso prae- 
textu, quod ipsum in solo alieno a sacerdote di Osso proprio 
marte ac dominis invitis aedificatum fuit. 

Hisce et aliis causis minoris momenti adductis, sacerdos- 
di Osso concludit petens, ut enunciatae sententiae, utpote nul- 
lae revocentur, vel sin minus implorata transactio indul- 
geatur. 

QUAE MONIALIBUS CARMELITIS FAVENT. Verum ex altera 
parte Moniales Carmelitae totis viribus sustinent, controver- 
sas sententias, utpote facto et iuri conformes, executioni de- 
mandandas esse, 

Quod facto sint conformes ex eo arguunt, quod omnes sint 
concordes in attribuendo ipsis Carmelitis proprietatem totius- 
praedii quod Magdalena de Gran dona v erat. 

Sane quod Magdalena de Gran proprietatem praedicti 
praedii Carmelitis reapse cessisset, ex indubiis documentis, 
ac praecipue deduci aiunt ex decreto regio diei 21 iunii 1876, 
ubi ad rem legitur, quod rex preces Magdalenae de Gran 
excepit et consensum praestitit, ut in oppido /esu monaste- 
rium Carmelitarum erigeretur. 

Idipsum deduci addunt ex precibus, quas ipsa Magdalena 
Episcopo dertusen. die 27 aprilis 1877 porrexit petens, ut 
ipse Episcopus aedificium, pro recipiendis Carmelitis discal- 
ceatis extractum, in monasterium iuxta Ecclesiae disciplinam 
erigere dignaretur. 

Idipsum tandem erui subdunt ex ipsius Magdalenae epi- 
stola die 26 iunii 1891 ad Moniales Carmelitas missa, Mag- 
dalena enim expressis verbis declarat, solum, in quo sacer- 
dos di Osso Collegium aedificaverat, ad Carmelitas pertinere, 
ex eo quod ipsis ab ea dono datum fuerat. 

Verumtamen, nedum facto, verum etiam iuri praedictas 
sententias conformes esse urgent. Sane neminem latet, eum 
qui in alieno solo sua materia aedificavit, ex iuris civilis 
censura aedificium amittere debere. « Ex diverso, si quis in 
alieno solo sua materia aedificavit, illius sit aedificium, cuius 
et solum est: et si scit alienum solum esse, sua voluntate 
amisisse proprietatem materiae intelligitur. » L. 7. ff. 9o I2 
de acquir. rerum | domin. 

Imo neque pretium materiae et fabrorum mercedes pe- 
tere posse, qui in alieno solo scienter et mala fide aedifica- 
vit: « Certe si dominus soli petat aedificium, nec solvat 
pretium materiae et mercedes fabrorum, poterit per exceptio- 
nem doli mali repelli : utique si nescit, qui aedificavit, alie- 
num esse solum et tamquam in suo bona fide aedificavit; 
nam si scit, culpa ei obiici potest, quod temere aedificavit 
in eo solo, quod intelligeret alienum. » /oc cit. 

Porro, quod sacerdos di Osso Collegium in Carmelitarum 
solo scienter, ideoque mala fide, aedificaverit, nullatenus 
ambigi valet; quandoquidem sicuti ceteris cessionariis, ita 
ipsi notum erat, Magdalenam totum praedium  Carmelitis 
dono cessisse, etsi in donationis instrumento de huiusmodi 
ipsius voluntate iustis de causis nulla mentio facta fuerit. 

Cum itaque ex hactenus deductis manifestum erumpat, 
praefatas sententias nedum facto, verum etiam iuri confor- 
mes fuisse, sponte sua fluit ipsas iustas ac validas fuisse, 
ideoque executioni demandandas esse. 

Verum, absurda sacerdotis di Osso hypothesi parumper 
admissa, scilicet quod citatae sententiae nullae fuerint ; nihi- 
lominus haud revocari posse contendunt, quia obstaret ex- 
ceptio rei iudicatae. "Vulgati cum iuris sit per rem iudica- 
tam litibus finem poni. L. / Si pari modo 4 ff. de liberis 
exhibendis ; I. Separatus 3 £f. de pignor. et hypoth.; l. in- 
genuum 27 ff. de statu hominum; arg. quod si nolit .l, 
$ in factum 13 ff. de aedilit. edict. 

Quibus concinit  Reiffenstuel /ib. 2 Decret, tit. 27 de 
sentent, et reiudicata $. 4. num. 106, ubi haec ad rem 

tradit: « Sententia illa quae in rem transit iudicatam, tan- 
tae est auctoritatis, ut de ente faciat non ens, et de falso 
verum, et de albo nigrum *», Alibi vero addit, quod sententia 
quae transiit « in rem iudicatam, postea retractari non pos- 
sit, et contradicere volens amplius non audiatur. » Loc. cit. 
num. | 109. 

Inutili vero labore sacerdos di Osso contenderet, huius- 
modi sententias executioni tradi non posse, ex eo quod 
in aliqua minoris momenti parte sunt inter se difformes. 
Huic siquidem offensioni obviam it Card. De Luca, qui in 
disc. 36, num. 55 de ludiciis tradit, explorati iuris esse, 
quod eae sententiae executioni tradi debeant in iis partibus, 
in quibus conformitas habetur. 

Tandem, quoad alterum quaestionis caput, Carmelitae con- 
tendunt invocatam transactionem concedi non posse, sive 
quia congruentiae et aequitatis rationes a sacerdote di Osso- 
exhibitae quovis fundamento destitutae sunt; sive quia per 
eam iura a Monialibus Carmelitis acquisita laederentur, 

Iamvero notum in iure est, Pontificem iura tertio  ac- 
quisita laedere haud velle, imo neque posse absque culpa. 
Fagnano in cap. Consultationibus de Clericis aegrot. n. 50. 
Ex eo quod qui iura aliena laedit iniustitiae reus fit. cap. 1, 
22 dist. et Glossa ibi in vers. Iniustitiam docet neque Pon- 
tificem posse legitima absque ratione ius suum uni adimere 
ut illud alteri tribuat. Et Card. De Luca tradit, id facere 
posse tantummodo ob causam publicae utilitatis. Disc. 2.» 
num. 6 et 7 de Regul. 

Hisce pro utraque parte  praenotatis, proposita fuerunt 
diluenda sequentia 


Dubia 


An sententiae ab Hispaniae tribunalibus latae | sint  in- 
firmandae in | casu? 

Et quatenus negative 

An et quomodo concedenda sit transactio a sacerdote 
Ossa petita in casu? 

RESOLUTIO. S. Congregatio Episcoporum et Regularium, 
re mature perpensa, sub die 11 martii 1892 respondere cen- 
suit: Ad l. Negative et executioni demandandam esse sen- 
tentiam rotalem diei 28 februarii 1891. Ad 2. Negative in 
omnibus et amplius. 

Ex QUIBUS COLLIGES. I. Si quis in alieno solo sua ma- 
teria aedificavit, illius esse aedificium, cuius et solum est: 
et si scit alienum solum esse, sua voluntate amisisse pro- 
prietatem materiae censendum esse. 

II. Dominum soli, si petat aedificium nec solvat pretium 
materiae et mercedes fabrorum posse per exceptionem doli 
mali repelli, si nescit, qui aedificavit, alienum esse solum, 
*tt tamquam in suo bona fide aedificavit, 

III. Nam si scit, culpam ei obiici posse, quod temere 
aedificavit in eo solo, quod intelligeret alienum. 

IV. Rei iudicatae tantam vim inesse, ut litibus finem 
ponat. 

V. Bt sententiam illam, quae in rem transit iudicatam, 
tantae esse auctoritatis, ut de ente faciat non ens, et de 
falso verum, et de albo nigrum. 

VI. Ideoque ipsam postea retractari non posse, et con- 
tradicere volentem amplius non audiri. 

VII. Summum Pontificem iura tertio acquisita, neque 
velle, neque posse laedere absque peccato, nisi causa subsit 
legitima, quae iuxta Card. De Luca sententiam disc. 2, n. 6 
et 7 de Regul. publicae utilitatis esse debet. 


-4» «^» «-4- 





RAGUSINA 


PRIMAE MISSAE FESTIVAE 


COMPENDIUM FACTI. Capitulum Curatum Ecclesiae Abba- 
tialis urbis vulgo Cuzzola in Dalmatia, supplici oblato li- 
bello, sub die 7 Decembris 1889 s. Congregationem Episco- 
porum et Regularium adivit, exponens, sedem episcopalem 

dictae urbis, vertente anno 1300 erectam, anno 1830 sup- 
pressam et Dioecesi ragusinae canonice unitam fuisse. Ex 
hac unione factum esse ait, ut Ecclesia, quae antea cathe- 
dralis erat, deinceps simplex paroecia evaderet. 

Verum, haud multo post, seu sub die 18 februarii 1843 
hanc simplicem parochiam in Ecclesiam Collegiatam erectam 
fuisse subdit, et Capitulum, quod archipresbytero parocho 
et quatuor canonicis curatis constat, die 23 maii 1858 sor 
lemniter recognitum fuisse. 

Nec satis; sed die 20 iunii 1876 eamdem Ecclesiam in 
abbatialem erectam, et archipresbyterum parochum pro tem- 
pore iure Pontificalium ditatum fuisse addit, eiusque privi- 
legia decreto S. Congregationis Concistorialis diei 28 oc- 
tobris 1881 ampliata esse. 

Capitulum Curatum ab institutionis tempore omnia iura 
sarta tecta servasse, quibus Capitulum Cathedrale fruebatur, 
inter quae illud adnumeratur, celebrandi nempe in dicta Ec- 
clesia Abbatiali diebus dominicis et festivis primam Missam, 
quae parochialis audit, et Evangelium explanandi. 

Ast paucis abhinc annis accidisse refert, ut Religiosi 
S. Dominici primam Missam praedictis diebus dominicis et 
festis in propria Ecclesia celebrare praesumerent, cum gravi 
fidelium damno, qui ad ipsorum Ecclesiam accedunt, ex eo 
quod inter huiusmodi primae Missae celebrationem nulla fit 
S. Evangelii explanatio. Ut ergo huic malo occurratur, Ca- 
pitulum Curatum postulat, ut S. Congregatio Episcoporum 
et Regularium declaret, ius primam Missam praedictis die- 
bus dominicis et festis celebrandi ad Ecclesiam — Abbatialem, 
spectare. 


Disceptatio Synoptica 


QUAE CAPITULO FAVENT. Capitulum Curatum pro viri- 
bus sustinet Ecclesiae Abbatiali ius competere primam Mis- 
sam diebus dominicis et festis celebrandi; idque duabus de 
causis, quae tum iuri communi, tum consuetudini inni- 
tuntur. 

Ad ius commune quod spectat Capitulum animadvertit, 
S. Concilium Tridentinum, Cap. VIII, sess. 22, de Sacri- 
ficio Missae, animarum pastoribus praecipere : ut « frequen- 
ter inter Missarum celebrationem vel per se vel per alios 
ex iis, quae in Missa leguntur, aliquid exponant, atque 
inter cetera sanctissimi huius Sacrificii mysterium aliquod 
declarent, diebus praesertim dominicis et festis ». Ratio au- 
tem, ob quam Concilii Patres parochis ceterisque animarum 
pastoribus hoc onus imposuerunt, huiusmodi est: « ne oves 
Christi esuriant, neve parvuli panem petant, et non sit qui 
frangat eis ». 

Verum, ut finis a Concilii Patribus intentus obtineatur, 
Capitulum observat Ecclesiam iugiter disposuisse ne in par- 
vis praesertim locis sacrae functiones uno eodemque tempore 
celebrentur. Et hanc dispositionem eo vel magis in themate 
observandam esse ait, cum non de qualibet sacra functione, 
sed de S. Evangelii explanatione agatur. Quandoquidem, ad- 
misso quod in aliis ecclesiis Missa celebretur vel paullo ante 
vel eodem tempore, quo in Ecclesia parochiali S. Evange- 
lium explanatur, occasio praeberetur, ne plures ex Christi 
fidelibus verbum Dei audirent. Quod quantopere impedien- 
dum sit, nemo est qui non videat. 

Ne igitur praefata Concilii Tridentini dispositio frustre- 
tur et inutilis fiat, Capitulum postulat, ut impediatur, quo- 
minus religiosi S. Dominici diebus dominicis vel festis pri- 
mam Missam in sua Ecclesia celebrent vel paullo ante, vel 
ea ipsa hora, qua in Ecclesia Abbatiali Missa parochialis 
celebratur ; et insuper declaretur ius celebrandi primam Mis- 
sam Ecclesiae Abbatiali competere, idque citati Cap. VIII 
Concilii Tridentini dispositionem exigere. 

Quin ad huiusmodi Capituli ius infirmandum  regerere 
valeat, quod Religiosi praedictis diebus verbum Dei fidelibus 
annuntiant ; siquidem Episcopus perpendit id perraro contin- 
gere. Verum, dato etiam quod frequenter accideret ; nihilo- 
minus idem Episcopus animadvertit quam maxime optandum 
esse, ut fideles Ecclesiam Abbatialem adeant, ex eo quod in 

Missa parochiali, praeter Evangelii explanationem, vel summi 
Pontificis literae encyclicae, vel Episcopi dioecesani literae 
pastorales, vel Gubernii praescriptiones leguntur, vel vigiliae 
aut festa et publicationes matrimoniales, vel alia quamplu- 
rima denuntiantur, quae in aliis Ecclesiis frustra deside- 
rantur. 

Quo vero ad consuetudinem Capitulum observat, a sua 
institutione, omnes antiquas praerogativas et iura sarta tecta 
servasse, quibus Capitulum Cathedrale potiebatur, inter quae 
ius recensendum esse ait primam Missam diebus Dominicis 
et festis in Ecclesia abbatiali celebrandi. Idque, adductis 
plurium testium et ipsius Syndici declarationibus, ostendere 
satagit. 

Hisce in facto praeiactis, tralatitium in iure esse inquit, 
consuetudinem vim legis habere, dummodo ea rationabilis 
sit ac legitime praescripta. Cap. ult. de Consuet. In the- 
mate vero rationabilem esse nullatenus ambigi posse ur- 
get cum ipsa ad bonum spirituale augendum tendat. Ve- 
rum, ut ipsa legitime praescripta dicatur, sufficit ut tantum 
temporis perduraverit, quantum ad praescriptionem inducen- 
dam requiritur. Reiffenstuel lib. 1 decret, tit. 4, $ 3, et in 
consuetudine contra legem sufficere spatium 40 annorum. 
Devoti Instit. Canon. lib. 1, cap. 2* $. 50. 

In themate vero non de 40 annorum consuetudine, sed 
de centenaria, imo de immemorabili agi; quandoquidem Ca- 
pitulum asserit a sua institutione, praeter alias praerogati- 
vas, ius sibi servasse, primam Missam diebus dominicis et 
festis celebrandi. 

Quo posito, neminem latere subdit, consuetudinem im- 
memorabilem vel centenariam praesumere facere meliorem 
titulum de mundo. De Luca, De Benefic, disc. 32j n. 2, 
et 4;Bonf. de lure Fideicom. disp. 114, n. 3l; Rota cor. 
Olivatio, decis 624, n. 6, eique tantam vim inesse « ut 
suppleat vices expressi privilegii apostolici, cum ea sola no- 
minali differentia, quae inest inter tacitum et expressum ». 
Imo ipsam in linea praesumptiva allegari posse etiam contra 

Acta, Tom. XXIV. fase. CCLXXXV. 36 

Conc. Tridentini dispositiones, etsi decreto irritanti munitas. 
« Cum tum (ait Card. De Luca de Can. et Cap. disc. 12, 
num. P) non sit de directo ferire decretum irritans, sed 
agere de eius non comprehensione ». 

Ex quibus Capitulum arguit, a veritate absonum esse, Re- 
ligiosorum assertum; ipsos nempe, a die institutionis Coeno- 
bii, seu ab anno 1876 usque ad praesens, diebus tam do- 
minicis quam festis primam Missam iugiter celebrasse. Idip- 
sum confirmatur ab Episcopo, qui in suo ad S. C. informa- 
tionis epistolio asserit, observantiam non Religiosis S. Do- 
minici, sed Capitulo Ecclesiae Abbatialis favere. 

Hisce tum in facto, tum in iure positis, Capitulum 
concludit Religiosis S. Dominici interdicendum esse usum 
nuperrimis hisce temporibus ab ipsis inductum, celebrandi 
nempe diebus dominicis et festis primam Missam eodem tem- 
pore vel paullo ante quam Missa parochialis in Ecclesia 
abbatiali celebratur. 

QUAE RELIGIOSIS S. DOMINICI FAVERE VIDENTUR. EX al- 
tera vero parte Religiosi S. Dominici contendunt, sibi ius 
competere Missam celebrandi quo tempore ipsis libuerit; id- 
que in vim privilegiorum, quae Religiosis a fel. mem. S. Pii V 
indulta fuerunt Constit. Etsi mendicantium $8 22, ubi ad 
rem haec scripta leguntur: « Prohibemus insuper eisdem 
Ordinariis, ac aliis quibuscumque personis, ne impediant 
ipsos fratres, quando eis placuerit, tam in diebus dominicis 
seu festivis, aut aliis totius anni temporibus campanas pul- 
sare et etiam tempore quo ipsi celebraverint, Missas cele- 
brare ». 

Ex eiusdem Constitutionis $. 8 itidem argui urgent, 
ipsis datam fuisse facultatem tam divina officia explendi, 
quam Missam celebrandi, antequam parochi in propriis Ec- 
clesiis ipsam celebrent: « Nec non Missas et divina officia 
eiusmodi etiam in diebus dominicis vel festivis, etiam ante- 
quam Rector Parochialis Ecclesiae celebraverit, celebrare 
et facere quando eis videtur ». 

Huiusmodi vero Constitutionem modo etiam omnem vim 

-suam exerere, dubio procul deduci posse arguunt tum ex reso- 
lutione S. O. Episc, et Regul. ceu videre est in 7aurinen. 
28 Septembris 1742; tum ex duabus resolutionibus S. G. 
-Concilii, scilicet in Comen.  Funerum et functionum paro- 
chialium | 19 — decembris | 1750, | dub. 6, et in '' Aquen. 19 
maii et 9 iunii 1760, ubi proposito dubio: « An Patres 
*Carmelitae possint dare signum campanae et celebrare Mis- 
aam in diebus festivis eodem tempore, vel antequam detur 
dignum et celebretur Missa parochialis » responsum fuit: 
« Affirmative  ». 

Neque ex praescriptione a Concilio Tridentino pastoribus 
animarum facta, verbum Dei populo annuntiandi inter Mis- 
sae parochialis celebrationem, argui posse, quod Religiosis 
prohiberi debeat, ne in propriis Ecclesiis S. Missam cele- 
brent eodem tempore, vel antequam in Paroecia, Missa pa- 
rochialis celebratur. Siquidem Benedictus XIV sapienter ob- 
servat, citatum Concilium Tridentinum sess. 23, onus Pa- 
rochis imponens admonendi fideles « ut frequenter ad suas 
parochias saltem diebus dominicis et festis maioribus acce- 
dant », noluisse fideles adigere, sed eos tantum hortari, ut 
hisce diebus ad ecclesiam parochialem accederent. « Enim- 
vero non praecepto adigendam, sed hortationibus ad id alli- 
ciendam plebem ». De Synod, dioec. L 11, cap. 14, $ 10. 

Verumtamen Religiosi subdunt huiusmodi ius sibi com- 
petere, nedum in vim privilegiorum quae sunt Ordinis 
proprio, verum etiam in vim consuetudinis. Aiunt enim 
-exploratum in facto esse, quod ipsi ab anno 1876 usque ad 
praesens primam Missam iugiter celebraverint. Quod si haec 
observantia antiquioribus temporibus interrupta fuit, ex eo 
contigisse referunt, quod Coenobium ab anno 1806 usque ad 
1876 clausum plerumque mansit, vel unus tantum religio- 
sus in eo degebat. 

Verum cum ab anno 1876 duo religiosi missi fuerint, 
qui in eo stabiliter degerent, prima Missa, in ipsorum Eccle- 
sia iugiter celebrata fuit, quin aliquid ex adverso obmussi- 
iatum fuisset. Et ex hoc tam diuturno ac constanti Capi- 

tuli silentio argui fas esse, ipsum Capitulum quoque admisis- 
se, quod consuetudo Religiosis favebat. Quandoquidem si aliter 
fuisset, praesumi non posset quod Capitulum tamdiu siluisset. 

Hisce addunt, quod cum, vertente anno 1889, Capitula- 
res huiusmodi ius sibi vindicare pertentaverint, ne tunc qui- 
dem verbum de consuetudine facere ausi sunt, quae sibi fa- 
verent; sed via amicabili obtinere conati sunt, ut Religiosi 
suo iuri vale dicerent. Quae res manifestum facit, nullam 
consuetudinem Capitularibus faventem antea extitisse. 

Quo véro ad septem testes, qui de consuetudine favore 
Capituli deponunt, ipsos in nullo pretio habendos esse con- 
clamant, ex eo quod ii testes testimonium perhibent de re,, 
quae in usu erat, antequam ipsi in hunc mundum venissent: 
quod admitti nullo pacto valet. 

Tandem Religiosi contendunt, quod ex primae Missae in 
propria Ecclesia celebratione nullum damnum sive Capitulo^ 
sive fidelibus urbis vulgo Curzola affertur. 

Non equidem Capitulo, quia fideles, qui ad Religiosorum 
Ecclesiam accedunt, ut ibi primam Missam audiant, non 
sunt Ecclesiae Abbatialis parochiani, sed ad paroecias pro- 
ximorum oppidorum pertinent. Qui cum diebus festis ad 
urbem Curzola accedunt, ut sua negotia absolvant, nisi pri- 
mam Missam audirent, quae in Religiosorum Ecclesia cele- 
bratur, neque ad Cathedralem, neque ad aliam Ecclesiam 
accederent, ut praecepto satisfacerent. 

Sed neque spirituali fidelium bono damnum  affertur*, 
quia in ipsa Religiosorum Ecclesia, omnibus diebus festis- 
inter Missae celebrationem, verbum Dei populo annuntiatur, 
quemadmodum in Ecclesia Abbatiali fieri solet. 

Quae cum ita sint Religiosi concludunt, se in huiusmodi 
iuris quasi possessione manutenendos esse. 

Quibus enucleatis, propositum fuit diluendum sequens 


Dubium 


An Religiosi s. Dominici urbis Curzola valeant Missam 
diebus Dominicis et festis celebrare in casu. 

RESOLUTIO. Sacra Congregatio Episcoporum et Regula- 
rium, re cognita, sub die 11 Martii 1892 respondere cen- 
suit : Affirmative. 

Ex. QUIBUS COLLIGES. I Religiosos omnes, in vim Con- 
stit. S. Pii V - Etsi mendicantium - tam in diebus domi- 
nicis seu festivis, aut aliis totius anni temporibus campanas, 
quando eis placuerit, pulsare posse et Missas celebrare etiam 
tempore, quo Ordinarii celebraverint. 

II. Ipsos, ex citata Constitutione S. Pii V, Missas cele- 
brare et divina officia, quando eis videtur, facere posse etiam 
in diebus dominicis vel festivis, etiam antequam Rector pa- 
rochialis Ecclesiae celebraverit. 

III. Huiusmodi privilegia in desuetudinem haud abiisse, 
sed adhuc in viridi observantia permanere, ex pluribus tum 
S. C Episc, et Regul. tum S. C. Concilii resolutionibus 
argui. 


RHEDONEN. 


IURISDICTIONIS 
Cui Episcopo subiaceant professi votorum simplicium rite dimissi. 


Sacerdos E. Garnier, e Dioecesi Rhedonen. supplici libello 
S. C Episcoporum et regularium die 26 Aprilis porrecto, enar- 
rat sese a teneris unguiculis Dioecesim rhedonensem reliquisse, 
ut alibi humanioribus litteris vacaret; deinde inter Societatis 
Iesu novitios cooptatum fuisse, ubi philosophicis ac theologicis 
studiis incubuit; quibus expletis, magistri munere per plures 
annos functum fuisse, ac demum, vertente mense augusto 
anni 1870 a Rmo Zanquillot Episcopo eiusdem Societatis ad 
ss. Missiones delegato, sacerdotio insignitum fuisse. Praeter haec 
refert quidem, Societati lesu die 8 Septembris 1879 vale dixisse, 
et ex hac die ad clerum saecularem iugiter pertinuisse. Verum 
cum ab Archiepiscopo originis neque- officium aliquod in Dioe- 
cesi, neque litteras testimoniales, imo neque facultatem cele- 
brandi obtinere valuerit, ad H. S. C. efflagitavit ut. declarare 
liaud dedignaretur, num sibi applicari valeret H. S. C. decre- 
tum diei 6 Martii 1864, quo ad Episcopum Tarvisinum respon- 

sum fuit: Presbyterum — Instituti Charitatis per | indultum saecu- 
larisationis — perpetuae — redire sub potestate ^ Episcopi originis r 
ac proinde num ipse ex regressu a Societate Iesu sub Episcopi 
originis iurisdictionem ipso facto reciderit? 

Hisce praenotatis, sapientissimo Eminentissimorum Patrum: 
iudicio dirimendum propositum fuit sequens Dubium : 

An et quomodo Sacerdos Garnier Archiepiscopi rhedon en. 
iurisdictioni subiiciatur? 

S. Congregatio Episcoporum et Regularium, re mature per- 
pensa, die 27 Februarii 1891 proposito dubio respondere cen- 
suit: 

Affirmative, | uti — Ordinario originis. 


S. C. SUPER STATU REGULARIUM 


RESCRIPTUM quo declaratur, professos votorum simplicium non posse? 
valide eligi in superiores. 


Beatissime Pater, 


Fr. Diomedes a Pescoconstantio, Procurator Generalis Mi- 
norum Reformatorum, ad pedes S. V. provolutus, ut e medio, 
omne dubium in re gravis momenti tollatur, sequentia, pro 
opportuna declaratione, humillime submittit. 

In Decreto a S. Congregatione super Statu Regularium,, 
diei 12 Iunii 1858, Apostolica auctoritate edito, circa iura, quae 
professis votorum simplicium competunt, ad n. vi decernitur, 
quod professi | dictorum | votorum . simplicium participes | erunt 
omnium | gratiarum | et privilegiorum, quibus professi votorum 
solemnium | in | memorato — ordine legitime | utuntur, fruuntur et 
gaudent. Immo in n. VIII additur: Anni professionis^ qui in dieta 
Ordine requiruntur, ut quis — voee activa et passiva gaudeat, 
et ad officia admitti possit, (a die emissionis votorum simplicium 
computentur. 

Hinc quaeritur: 

Utrum professi votorum simplicium, qui ex allato Decreto,, 
quoad iura tam gratiarum et privilegiorum, quam vocis activae? 
et passivae professis votorum solemnium aequiparantur, ut pro- 

fessi votorum solemnium in Praelatos seu in Superiores in eo- 
dem Orrdine licite et valide eligi possint et valeant? 

Sacra Congregatio Eminentissimorum ac Reverendissimo- 
rum S. R. E. Cardinalium super Statu Regularium, omnibus 
mature perpensis, super praemissis censuit rescribendum: 

Negative. 

Datum Romae, ex Secretaria praefatae Congregationis, hac 
die decima sexta Ianuarii 1891. 


FR. ALOYSIUS EPISCOPUS CALLINICEN. Secr. 


EX S. CONGR. INDULGENTIARUM 





DUBIUM quoad impositionem scapuiarium. 


Rector Decanus Ecclesiae B. M. V... Dioecesis Picta vie n- 
sis huic S. Congregationi haec, quae sequuntur humiliter ex- 
ponit : 

Aliquando impositio Scapuiarium ab Ecclesia approbatorum 
ita pro frequentia populi protrahitur, ut fiat cum assistentium 
taedio et sacerdotis defatigatione, praesertim post primam pue- 
rorum Communionem vel exercitia Missionum, quia tunc per- 
multi accedunt ad hos sacros habitus suscipiendos; quae prae- 
caveantur incommoda, si sacerdoti liceret una tantum vice di- 
cere formulam numero plurali, imponendo successive, sed nulla 
interposita mora, Scapulare fidelibus praesentibus; quod qui- 
dem licitum videtur, cum adsit unio moralis inter formulae 
prolationem et impositionem Scapuiarium, et sic efficeretur 
unicus et completus actus. 

Unde supradictus rector sequens dubium dirimendum pro- 
ponit: 

Utrum liceat sacerdoti in impositione Scapuiarium ab Ec- 
clesia approbatorum, omnibus rite peractis, dicere semel, nu- 
mero plurali, formulam: « Accipite, Fratres (vel .Sorores), etc., » 
imponendo successive et sine interruptione Scapulare omnibus 
praesentibus; vel potius formula numero singulari pro singulis 
sit repetenda? 

S. Congregatio» Indulgentiis Reliquiisque praeposita propo- 
sito dubio respondit: 


568 EX S. C. INDULGENTIARUM 


Affirmative — quoad primam | partem ; negative quoad secun- 
dam^ uti decretum | est in UNA | VALENTINBNSI die 5 Februarii 
1841 ad dubium 4. 

Datum ex Secretaria eiusdem S. Congregationis, die 18 Apri- 
lis 1891. 


I. CARD. D'ANNIBALE, Praef. 
A. ARCHIEP. NICOPOLIT., Secret 


DUBIUM quoad tertiarios. 
Beatissime Pater, 


A saeculis, imo a tempore S. Francisci usus invaluit ut 
Episcopi, Sacerdotes, Nobiles et plebea a Sacerdotibus Franci- 
scanis vel aliis facultatem habentibus privatim et seiunctim ad- 
mittantur ad habitum et professionem Tertii Ordinis saecularis 
S. Francisci, quin ad aliquam Congregationem pertineant Au- 
ctores hac de re tractantes, censent quidem praeferendum esse 
ut Tertiarii, qui possunt, alicui Cengregationi adscribantur eique 
statutis diebus interveniant propter commoda spiritualia, quae 
inde consequuntur; simul tam admittunt vestitiones et profes- 
siones privatim factas esse validas, et hanc sententiam Supe- 
riores maiores Ordinis S. Francisci etiamnum tuentur. Post 
Constitutionem  Misericors Dei Filius nonnulli Sacerdotes Ar- 
chidioecesis Mecliniensis hac de re dubitare coeperunt, et sub- 
est periculum, ut ex hac incertitudine zelus amplectendi Tertium 
Ordinem paulatim tepescat, praesertim apud Sacerdotes qui 
Ordini adscripti Congregationi interesse raro possunt. Quapropter 
sequens dubium S. Congregationi enodandum proponitur: 

Utrum valida sit vestitio et professio eius, qui a Sacerdote 
habente facultate seiunctim ad Tertium Ordinem saecularem 
S. Francisci admittitur, quin alicui Congregationi ascribatur? 

Quam gratiam, etc. 

S. C. Indulgentiis et Reliquiis praeposita respondit: 

Affirmative. 

Die 14 Iulii 1891. 


S. L.. CARD. D'ANNIBALE, Praef 
A. ARCHIEPISCOPUS NICOPOLIT., Secret. 

NEAPOLITANA Decretum Beatificationis et Canonizationis ven. Servi Dei 
Francisci Xaverii M. Bianchi sacerdotis professi e Congregatione Cle- 
ricorum regularium sancti Pauli Barnábitarum. 


SUPER DUBIO 


An et de quibus miraeulis constet in casu et ad effectum de 
quo agitur? 


Quod Paulus Apostolus de se fatebatur « Mihi vivere Chri- 
stus est » (Philip. 1l, 21), idipsum Ven. Franciscus 'Xaverius 
Maria Bianchi vere de vita sua poterat affirmare. Ipse enim 
Árpini ortus anno MDCCXLIII, caducis rebus omnibus atque ob- 
lectamentis posthabitis, quae sursum sunt unice quaesivit et 
sapiit, neque aliud optavit impensius quam ut vitam cum Christo 
in Deo absconditam ageret. Voti nimirum compos factus in 
Congregatione Clericorum Regularium S. Pauli Barnábitarum, 
huius Apostoli vestigiis insistere studuit, vivens in Christo per 
omnia; eiusque spiritum, quo plenus erat, plurimis in proximos 
caritatis operibus, neque minus- singulari patientiae exemplo 
inter diuturnos et acerbissimos corporis dolores mirifico osten- 
dit, verus Pauli imitatur, verus discipulus Christi. Famam san- 
ctitatis et vivus habuit praeclaram et post mortem, quam obiit 
anno aetatis altero et septuagesimo, praeclariorem in dies obti- 
nuit, accedentibus supernis prodigiis. Eius porro théologales 
et cardinales virtutes heroicum attigisse gradum Pius IX sa. me. 
pronuntiavit VII calendas martias anno MDCCCLVII. 


Deinde de duobus miraculis patratis eius intercessione agi 
coeptum est apud hanc S. Congregationem. Qua de re triplex 
disceptatio habita: prima in Coetu antepraeparatorio ix calendas 
martias anno MDCCCLXXXII apud cl. me. Card. Aloisium Bilio; 
altera in Congregatione praeparatoria in palatio vaticano VIII 
idus augusti anno MDCCCLXXXIX,; tertia in generalibus Congre- 
gationis Comitiis in eisdem vaticanis aedibus xvi calendas iulias 
anno MDCCCXCI coram SSmo Domino nostro Leone PP. XIII. 
In quibus cum Rmus Cardinalis Lucidus Maria Parocchi Epi- 
scopus Albanensis Causae Relator dubium proposuisset « An 
et de quibus miraculis constet in casu et ad effectum de quo 

agitur ? Rmi Cardinales ac Patres Consultores singuli suum ex 
ordine protulerunt suffragium. Sanctissimus autem Dominus 
Noster Decessorum suorum consuetudini inhaerens, coelestis 
luminis opem a Deo petendam duxit, priusquam sententiam 
suam ea de re aperiret. 

Hac vero die, qua Beatae Mariae Virginis Annunciatio re- 
colitur, oblato incruento Sacrificio, ad hanc nobiliorem Vaticani 
aulam accedens, et in Pontificio solio assidens, vocari iussit 
Rmos Cardinales Caietanum Aloisi-Masella Sacrorum Rituum 
Congregationi Praefectum, ac praefatum Lucidum Mariam Pa- 
rocchi, cum R. P. Augustino Caprara sanctae Fidei Promotore 
meque subscripto Secretario, iisque praesentibus definivit « Con- 
stare de duobus propositis miraculis, scilicet de primo — /nstan- 
taneae perfectaeque sanationis Mariae Rosae  Casabona (a sari! 
guinea lethali apoplexia ; deque altero —  Instantaneae  perfe* 
ctaeque  sanatiouis — Philumenae Varazzo a  varicosis | ulceribus, 
unde  irnpetiginosum | eczema | ortum | duxit." 

Hoc autem Decretum in Sacrorum Rituum Congregationis 
acta referri ac promulgari mandavit VIII calendas apriles anna 
MDCCCXCII. 


L. 90 S. 
CAL CARD. ALOISI MASELLA, S. R. C. Praef. 
VINC Nussi, S. R. C. Secretarius. 


MURANA seu COMPSANA Decretum Beatificationis et Canonizationis ven. 
Servi Dei Fr. Gerardi Maiella laici professi e Congregatione sanctis- 
simi Redemptoris. 


SUPER DUBIO 


An et de quibus miraculis constet in casu et ad effectum | de 
quo agitur? 


Divina illa Iesu Christi promissio, Qui manet in me, et ego 
in eo, hic fert fructum multum (Io: xv, 5, quae omni tempore 
in Sanctorum vita luculenter impleta est, confirmata patescit 
in Ven. Gerardo Maiella e Congregatione SSmi Redemptoris. 
Muri in Lucania natus anno MDCCXXVI, quum totus Christo inde 
a pueritia adhaesisset, eique adulescens tum in sarcinatoris arte 

tum in famulari opera sese arctius coniunxisset, penitus in ipso 
perfecteque mansit, Ligorianam disciplinam amplexus; unde 
quamquam annorum vix triginta curriculo, multos equidem 
laetissimosque virtutum omnium attulit fructus. Quarum lux 
virtutum, humilitatis praecipue et patientiae in tolerandis, ad 
Iesu Christi exemplum, omne genus iniuriis, e domesticis late- 
bris erumpens, omnes in admirationem rapuit, ita ut eum ha- 
berent tamquam electum a Deo instrumentum, quo amplins 
bonitas eius et gloria claresceret. Ipsius sanctitatis fama iam 
late diffusa, eo latius manavit post mortem, coelestibus florens 
prodigiis: eumdemque virtutibus heroicis illustrem Pius Papa IX 
sa. me. solemni edidit decreto vi idus iunii anno MDCCCLXXII. 

De quatuor postea miraculis quae ipso intercedente patrata 
ferebantur, triplici actione apud hanc Sacram Congregationem 
disputatum est; prima scilicet xii calendas; décembres anno 
MDCCCLXXXVIII in aedibus Rmi Caerdinalis Miecislai Ledóchowskí 
Causae Relatoris; altera vi idus martii anno MDCCCXCI in Vati- 
cano palaio; tertia vi calendas februarias huius anni, coram 
SSmo Domino Nostro Leone Papa XIII in generali Congrega- 
tionis Conventu, in quo quum praefatus Cardinalis Causae Re- 
lator dubium proposuisset « An et de quibus miraeulis constet 
in casu et ad effectum de quo agitur?» Rmi Cardinales ac 
Patres consultores suum singuli suffragium edidere. Sanctissi- 
mus autem Dominus Noster sententiam suam non illico proferre 
iudicavit, sed ut in re tanti ponderis coeleste consilium precibus 
imploraretur, hortatus est. Hodierna vero die, Mariae ab An- 
gelo salutatae sacra, Hostia divina oblata, ad hanc nobi- 
liorem Vaticani aulam accedens, et in Pontificio solio assidens, 
accersivit Rmos Cardinales Caietanum Aloisi-Masella Sacrorum 
Rituum Congregationi Praefectum, ac laudatum Miecislaum 
Ledóchowski, et R. P. Augustinum Caprara sanctae Fidei Pro- 
motorem, meque infrascriptum Secretarium, iisque adstantibus 
definivit « Constare de quatuor miraculis, nempe de primo — 
Instantaneae | perfectaeque — sanationis — Annae — Mariae Theresiae 
Deheneffe ab inveterato vulnere ^ fistuloso, ^ nullo relicto eicatrieis 
vestigio; de altero —  Instantaneae pcrfeetaeque — sanationis Lau- 
rentii Rióla a gravi tubercolosi meseraica ; de tertio — Instan- 
taneae perfectaeque  sanationis ^ Ursulae — Solito a tumore  cance- 
TOSO conclamato; de quarto —- (nstantaneae perfectaeque  sa- 
nationis Iosephi  Santorelli ab  ileo-typho | gravissimo.  » 

Hoc autem Decretum in Sacrorum Rituum Congregationis 
acta referri ac promulgari mandavit VIII calendas apriles anno 
MDCCCXCII. 


Eus 
C. CARD. ALOISI MASELLA, S. R. C. Praef. 
VING. NUSSI, S. R. C. Secretarius. 


ROMANA Decretum Beatificationis et Canonizationis ven. servi Dei P. An- 
tonii Baldinucci sacerdotis professi e Societate lesu. 


SUPER DUBIO 


An et de quibus miraculis constet in casu et ad effectum de 
quo agiturl 


Apostolicis operariis, quos evangelicus Dominus ad vineam 
suam excolendam providentissime semper mittit, accensendus 
est Ven. Antonius Baldinucci, Florentiae ortus anno MDCLXV 
atque in Societatem Iesu adolescens cooptatus, assumpsit pen- 
nas ut aquilae, volavit et non defecit, iam tum apostolicae vitae 
feliciter praeludens: omnibus namque virtutis laudibus eminebat 
quae sunt eius muneris, studio imprimis divinae gloriae et 
caritate in devios et peccatores. Inde vera, tamquam miles e 
castris, quum aciem et certamen ingressus est, omnem expe- 
ctationem longe superavit: nil enim sibi neque infirmo corpori 
indulgens, summis laboribus contendit ut animas Christo lucri- 
faceret. Id autem tam assidua constantia fecit per romanam 
provinciam, tamque salutares uberesque retulit fructus, ut suo- 
rum temporum Apostolus sit appellatus: tali quidem nomine 
propterea dignior quod mortem ipsam sacras inter expeditiones 
pientissime obierit anno MDCCXVIIL Eius sanctitatis famam, qua 
vivus ornatus fuerat, prodigia, ipso deprecante, a Deo patrata 
magis magisque auxerunt et illustrarunt; et Summus Pontifex 
Pius IX sa. me. heroicis ipsum inclaruisse virtutibus v calendas 
ianuarias anno MDCCCLXXIV solemni decreto edixit. Tum disce- 
ptatio coepta est de tribus miraculis quae a Deo effecta fere- 
bantur ad ostendendam servi sui fidelis sanctitatem. Qua super 
re triplex de more disquisitio habita: prima penes Rmum Do- 
minum Cardinalem Raphaelem Monaco La Valletta, Causae Re- 

latorem iv idus februarii anno MDCCCLXXXIL secunda in idus 
ianuarii anno MDCCCXC in vaticanis aedibus; tertia calendis de- 
cembris anno MDCCCXCI coram SSmo Domino Nostro Leone 
PP. XIII in eodem vaticano palatio, in generali Sacrorum Ri- 
tuum Congregatione, in qua cum laudatus Cardinalis dubium 
proposuisset « An et de quibus miraculis constet in casu et ad 
effectum de quo agitur] » Rmi Cardinales ac Patres Consultores 
singuli suffragium protulere suum. Sanctissimus vero Dominus 
Noster, arbitratus in re tanti momenti nonnisi divino auxilio 
precibus implorato quidpiam a se decernendum, sententiam 
suam reddere distulit. 

Hac autem die, qua Verbum ex Beata Virgine carnem as- 
sumpsit, sacrificio laudis oblato, ad hanc nobiliorem Vaticani 
aulam accedens, ac in Pontificio solio assidens, arcessivit Rmos- 
Cardinales Caietanum Aloisi-Masella, Sacrorum Rituum Congre- 
gationi Praefectum, ac praefatum Raphaelem Monaco La Val- 
lettà, Episcopum Ostien. et Velitern. cum R. P. Augustino Ca- 
pram sanctae Fidei Promotore, meque infrascripto Secretario, 
lisque adstantibus pronunciavit « Constare de duobus propositis- 


miraculis, nimirum de primo —- /nstantaneae  perfectaeque — sa- 
nationis Rosalindae | Fontani a chronica | ulcerosa | entero-colite ; 
de secundo  —  Instantaneae —perfectaeque  sanationis — Sihiani 
Thomae de Bossi a  typho maligno | in extremo | decumbentis 
agone. » 


Hoc autem Decretum in Sacrorum Rituum Congregationis 
acta referri ac promulgari mandavit VIII calendas apriles anno 
MDCCCXCII. 

C. Card. ALOISI-MASELLA S. R. C. Praefectus. 

L.S. 

VINCENTIUS NUSSI S. R. C. Secretarius. 


EX S. CONG. S. R. U. INQUISITIONIS 


DECRETUM quoad emblemata Sanctissimi Cordis lesu 
in Eucharistia ponenda. 


Feria IV, die 3 Iunii 1991. 


Nova Emblemata Sacratissimi Cordis Iesu in Eucharistia 
non esse ab Apostolica Sede approbanda. Ad fovendam fide- 

liam pietatem satis esse imagines Sanctissimi Cordis in Eccle- 
sia iam usitatas et approbatas; quia cultus erga Sanctissimum 
Cor Iesu in Eucharistia non est perfectior cultu erga ipsam 
Eucharistiam, neque alius a cultu erga Santissimum Cor Iesu. 
Insuper iidem Eminentissimi Patres communicandam manda- 
runt mentem ab hac Sacra Congregatione, iussu Pii Papae IX 
san. mem. panditam feria IV die 13 Ianuarii 1875, nempe mo- 
nendos esse alios etiam scriptores, qui ingenia sua acuunt su- 
per iis aliisque id generis argumentis, quae novitatem sapiunt, 
ac sub pietatis specie insuetos cultus titulos etiam per epheme- 
rides promovere student, ut ab eorum proposito desistant, ac 
perpendant periculum quod subest pertrahendi fideles in erro- 
rem etiam circa fidei dogmata et ansam  praebendi Religionis 
osoribus ad detrahendum puritati doctrinae Catholicae ac verae 
pietatis (1). 
R. CARD. MONACO. 


Quoad validitatem matrimonii quatenus baptisma unius coniugis dubium sit. 
« Illustrissime et Reverendissime Domine, 


« Literis datis die 18 Aprilis currentis anni Vicarius capi- 
tularis, ad animarum quieti et saluti prospiciendum, declarari 
rogabat a S. Sede, quod per dispensationem super impedimento 
mixtae religionis, si dubium de baptismo haereticae partis per- 
sistat, ut istis in religionibus non raro contingit, etiam dispen- 
satio super impedimento disparitatis cultus, ad cautelam concessa, 
intelligenda sit. Res ad hanc supremam Congr. S. Officii delata 
est, quae approbante SS. D. N. Tibi pro norma communicanda 
sequentia decreta mandavit, scilicet: 

» l. Proposito dubio: An Calvinistae et Luterani, quorum 
baptisma dubium et suspectum est, infideles habendi sint ita 
ut inter eos et catholicos disparitatis cultus impedimentum di- 
rimens adesse censeatur? 

» Feria iv, die 17 Nov. 1830 responsum fuit: Quoad hae- 
reticos, quorum sectae ritualia praescribunt collationem bapti- 
smi absque necessario usu materiae et formae essentialis exa- 
minari debet casus particularis; quoad alios, qui iuxta eorum 
ritualia  baptisant valide, validum censendum esse baptisma. 
Quod si dubium persistat, etiam in l' casu censendum esse 
validum baptisma in ordine ad validitatem matrimonii; si au- 
tem eerto cognoscatur nullum baptisma ex consuetudine actuali 
illius sectae, nullum est matrimonium. 

» 2. Proposito dubio: utrum, si dubium de valore baptismi 
remaneat, et non visum sit opportunum solvere dubium de 
his, qui sic dubie baptizati sunt, in rebus quae ad matrimo- 


(1) Monitum, quod in casu recolitur, iam relatum fuit Vol. VIII, 269. 

niuni spectant habendi sint ac si vere et valide baptizati fue- 
rint? 
» Feria iv, 9 Sept. 1868 responsum fuit censendunr est 
validum baptisma in ordine ad validitatem matrimonii. 
» Romae, die 18 Sept. 1890. 
» R. CARD. MONACO ». 

DECRETUM quo plures prohibentur libri. 
Feria V die 7 Aprilis 1892. 


Sacra | Congregatio Eminentissimorum | ac | Reverendissimo- 
rum Sanctae Romanae Ecclesiae — Cardinalium a | SANCTISSIMO 
DOMINO | NOSTRO LEONE PAPA XIII | Sanctaque — Sede 


Apostolica | Indici | librorum | pravae doctrinae, eorumdemque 
proscriptioni, | expurgationi ac permissioni in universa christiana 
Repubblica praepositorum | ct  delegatorum, habita | in | Palatio 
Apostolico Vaticano die 7  Aprilis' 1892, | mandavit et mandat, 
proscripsit proscribitque, vel alias | damnata | atque  proscripta 


in Indicem | librorum | prohibitorum | referri mandavit | et mandat 
quae sequuntur | Opera: 


Conte Luigi Pianciani. — La Roma dei Papi illustrata. — E. Pe- 
rmo Editore. — Roma. 

Les erreurs scientifiques de la Bible. Par Emile Ferriére. — 

Paris. Ancienne Librairie Germer Bailliére et Cie, Félix AI- 
ean Editeur. Boulevard Saint-Germain, 108. — 1891. 
Les  Apótres, | Essai d'Histoire religieuse d'aprés la méthode 
des sciences naturelles. Par Emile Ferriére. — Paris. Librai- 
rie Germer Bailliére et Cie, Boulevard Saint-Germain, 108. 
— 1879. 

Paganisme des  Hébreux jusqu'à la  captivité de | Babylone. Par 
Emile Ferriére. — Paris. Ancienne Librairie Germer Bailliére 
et Cie, Félix Alean Editeur. Boulevard Saint-Germain, 108. 
— 1884. 

L'üàme est la fonction du  Cerveau. Tome premier — Tome se- 
cond. Par Emile Ferriére. — Paris. Ancienne Librairie Ger- 
mer Bailliére et Cie, Boulevard Saint-Germain, 108. — 1883. 

La matiére et l'énergie. Par Emile Ferriére. — Paris. Ancienne 
Librairie Germer Bailliére et Cie, Félix Alean Editeur, Bou- 
levard Saint-Germain, 108. 1887. 

La oie et l'ume. Par Emile Ferriére. — Paris. Ancienne Librairie 
Germer Bailliére et Cie, Félix Alean Editeur. Boulevard 
Saint-Germain, 108. — 1888. 

Emile Ferriére. — Le  Darwinisme. — Paris. Ancienne Librairie 
Germer Bailliére et Cié, Félix Alean Editeur, Boulevard 
Saint-Germain, 108. 

Catholicisme ei Spiritisme. Par J. Jesupret fils —* Paris à la li- 
brairie des sciences Psychologiques, rue Ghabanais. l1. 
— 1891. 

Adauetus. — I Dominatori ^ della | Clüesa. — Venezia, Tipografia 
dell'Ancora, I. Merlo editore, 1891. Decreto S. Off. Feria IV 
die 9 Martii 189. — Auctor (Domenico Penzo) laudabiliter 
se subiecit et Opus reprobava. 

Sopra una Pastorale ^ Vescovile contro il monumento al Ro- 
smini: Osservazioni  storiche.—Milano, Tipografia L. F. Ca- 
gliati, 1889. Decreto | eodem. — Auetor (Domenico Penzoj 
laudabiliter se subiecit et Opus  reprobava. 

La Riforma del Clero secondo il Concilio di Trento, del Sac- 
Virginio Marchese, Canonico Prevosto di Cardé nella dio- 
cesi di Saluzzo. Torino, 1884. Decr. eod. 

Difesa del libro: La riforma del Clero secondo il Concilio di 
Trento, del Sac. Virginio Marchese, Canonico Prevosto 
di Cardé nella diocesi di Saluzzo. Torino, 1884. Decr. 
eodem. 

La | Conversione dei  Protestanti per mezzo del | Concilio — di 
Trento, del Sac. Virginio Marchese, Canonico Prevosto di 
Cardé nella diocesi di Saluzzo. Torino, 1885. Decr. eodem. 

Il Diaconato | Cattolico e la | Questione Sociale, del Sac. Virginio 
Marchese, Can. Prevosto di Cardé nella diocesi di Saluzzo. 
Torino, 1891. Decr. eodem. 

Ruggero Bonghi: Vita di Gesü Cristo, illustrata da 86 artistici 
disegni. — Decreto S. (Off. Feria IV die 16 Martii 1892. 


Itaque nemo | cuiuscumque | gradus et conditionis praedicta 
Opera damnata atque  proscripta, | quocumque loco et quocum- 
que idiomate, aut in posterum | edere, aut edita legere vel re- 
tinere audeat, | sed locorum Ordinariis, dut haereticae  pravi- 
tatis Inquisito ribus ea tradere teneatur, sub poenis in Indice 
librorum — vetitorum  indictis. 

Quibus | SANCTISSIMO | DOMINO | NOSTRO  LEONI PA- 
PAE XIII per me infrascriptum S. I. C. a Secretis relatis, 
SANCTITAS | SUA | Decretum — probavit, et promulgari  praece- 
pit. In quorum fidem etc. 

Datum'Romae | 7 Aprilis — 1892. 


Auctor Operis, Les  Congrégations | Romaines, guide  histo- 
rique et pratique par Félix Grimaldi, Sienne, Imprimerie San 
Bernardino, 1890, prohibiti ex Decr. S. Off Fer. IV die 29 
Apr. 1891, laudabiliter se subiecit et opus reprobami. 


CAPILLUS Card. IVIAZZELLA Praef. 
Fr. HYACINTHUS FRATI O. P. a Secretis. 

HISPANIARUM ET INSULAE CUBANAE 


IURISDICTIONIS 


Die 5 Martii 1692. 


COMPENDIUM FACTI. Prodit disceptatio gravissima et difficilis, 
re in se levissima, exorta. Agitur, nempe, de conflictu Iurisdi- 
ctionum, Rotam inter matritensem et Episcopos Cubae, quorum 
iura praesumpta, simul cum proprio tueri nititur Episcopus 
habanensis, et cum illo, Archiepiscopus S. Iacobi de Cuba, ad 
S. Sedem appellans « ut Eiiios Cardinales, quibus res commit- 
titur, modo iuri plus consentaneo, sive per viam appellationis, 
vel exceptionis, vel querelae, oppositio mea constet actis Rotae, 
meo quidem iudicio, antecanonicis. » 

Origo et progressus huius controversiae haec est: capella- 
nus quidam castrensis, Ioachim Salvadores et Botas, penes mi- 
lites in civitate S. Cristophori de Habana residentes, quamvis 
a Subdelegato castrensi iussus fuerit et a parocho et tribuno 
militum invitatus, adsistere recusavit matrimonio cuiusdam 
centurionis, coram sponsae parocho celebrando; et in sacristia, 
durante celebratione, remansit. Audita inobedientia, in qua ir- 
reverentia quaedam erga militum duces merito suspicabatur, 
Subdelegatus castrensis D. Urreta, qui pariter officio Vicarii 
generalis Episcopi fungebatur « de plano, non servata iuris 
forma, sed rei veritate inspecta » mandavit capellano ut exer- 
citia perageret decem dierum; huic praecepto restitit dictus 
Salvadores Capellanus, appellationem ab eo ad Rotam  Matri- 
tensem faciens. 

Rota, pro parte sua appellationem accepit, et « exceptionem 
incompetentiae » ab Urreta oppositam spernens se competen- 
tem declaravit, perpensisque actis omnibus sententiam tulit 
anno 1884 decreti D. Urreta revocatoriam, illumque insuper 
expensis omnibus mulctando ! Postea idem Tribunal Rotae 
novam Urretae provocationem reiecit sententia definitiva 16 
maii 1887. 

Acta, Tom. XXIV. fase | CCLXXXVI. 37 

Verum, cum executio huius sententiae remissa fuerit Ar- 
chiepiscopo S. Iacobi de Cuba, in qua civitate domicilium ha- 
buit Urreta; nam factus canonicus doctoralis Capituli S. Iacobi, 
Habanam, ubi primo morabatur, iam reliquerat: Archiepiscopus 
censuit, sententiam Rotae attentatum esse contra privilegiatam 
in appellationibus disciplinam, quae ad instantiam Regis Hispa- 
niae in regionibus illius regni ultramarinis fuerat per Grego- 
rium XIII, introducta et adhuc in pleno vigore manebat; et 
proinde executioni sententiae Rotae sese opposuit et ad S. Se- 
dem recursum fecit « exorans, verbis utor eius, ut B. V. huic 
Sedi Metropolitanae, et Sedibus Episcopalibus huius provinciae 
ecclesiasticae restituere iubeat cognitionem, decisionem et exe- 
cutionem causae intentatae adversus presbiterum « Salvadores 
et adversum D. Urreta » 

Interea, prout in supplemento narratur, alter processus cum 
hoc tamen connexus a Salvadores apud Rotam intenta tur con- 
tra Subdelegationem Habanensem, Episcopum scilicet huius 
dioeceseos. Actoris petitioni annuit Rota, et Episcopo rescripsit 
relationem eorum exquirens quae, iuri ab eo praetenso, fave- 
rent. Respondit « Episcopus iuxta Constitutionem — Exposcit 
debitum Gregorii XIII et legem X, tit. IX lib. I Collectionis In- 
diarum, causas omnes ecclesiastici fori in eadem provincia ec- 
clesiastica esse finiendas ubi initium habuerunt, et omnia con- 
tra hanc Bullam gesta, esse irrita et nullius roboris. » 

Huic Episcopi communicationi ipsi Eccmo Nuntio factae, 
nulla data fuit responsio, praeterquamquod, flagitante Salvado- 
res, cui consentit Fiscalis Rotae, tribunal illud aliud contra Epi- 
ácopum decretum, absque audientia aut notitia eius, edidit, quo 
ad dimidiam partem expensarum, libellas scilicet 1535, illum 
damnavit: quam sententiam ceu « pro firma et re iudicata » 
habuit Rota actionem criminalem minans Episcopo, nisi, intra 
decem a notificatione, dies ille acquiesceret, mandatum exequendo 
a tribunali iam datum. Quapropter Episcopus Habanensis etiam 
ad S. Sedem appellat contra Rotam, prout supra dictum fuit. 


Disceptatio synoptica 


VOTUM CONSULTORIS. Ex his omnibus patet, quod dum ab 
una parte Rota matritensis sibi ius esse existimat recipiendi 
et terminandi causas quascumque fori ecclesiastici in appella- 
tione, Episcopi Cubae et Habanae hoc, quoad regiones ultra- 

marinas negant, sive agatur de iurisdictione ordinaria episco- 
pali, sive de iurisdictione castrensi, pro qua hi Episcopi sunt 
semper subdelegati, a Capellano maiori qui Patriarcha India- 
rum esse solet. 

Patet igitur controversiam totam versari circa iurisdictiones 
quasdam privilegiatas, quae iuris communis tramites minime 
sequuntur; quapropter oportet imprimis huiusmodi privilegia 
attente perscrutari, ut sic determinari possit quid iuris tenen- 
dum virtute uniuscuiusque concessionis. Et sub hoc respectu 
tria potissimum, ait Cousultor, consideranda veniunt: scilicet 
]. Iurisdictio ordinaria sed privilegiata in regionibus ultrama- 
rinis Hispaniae a Gregorio XIII creata- 2. Iurisdictio castrensis 
pro universis eiusdem regni militibus. 3. Iurisdictio Rotae ma- 
tritensis. 

lurisdictio | ultramarina — privilegiata. A. D. 1578.  Grego- 
rius XIII Bullam « Exposcit debitum » dedit, ad instantiam Phi- 
lippi II regis catholici pro regionibus Hispaniae ultramarinis. 
Exponi fecerat rex quod « in partibus civitatum, terrarum, lo- 
corum et oppidorum ac dominiorum Indiarum, terrae firmae 
et insularum maris Oceani, ob locorum (a romana Curia di- 
stantiam, difficile admodum rescripta apostolica haberi qui ve- 
rini ac propterea appellationes, quae a quibusvis sententiis in 
causis tam criminalibus, quam civilibus et aliis quibuscumque 
forum ecclesiasticum concernentibus pro tempore latis, interpo- 
nunt^, difficulter admodum recipi et admitti possunt, ac pro- 
pterea incolarum praedictorum dispendiis, quae ex litium lon- 
gitudine proveniunt, valde consultum fore, si duae sententiae 
pro tempore latae, rem iudicatam facerent, et ab Ulis amplius 
non liceret appellare ». Huic regis petitioni pergit Pontifex, prae- 
missis solitis a censuris absolutionibus, satisfacere modo se- 
quenti: - « Volumus et apostolica auctoritate decernimus quod 
in omnibus — regnis, Terris et Dominas | Indiarum, | et Terrae 
firmae et Insularum Maris Oceani, et in aliis quomodocumque 
et qualitercumque nuncupatis, dicto Philippo Regi, mediate 
vel immediate subiectis, quandocumque in causis tam crimina- 
libus, quam aliis quibuscumque forum ecclesiasticum concer- 
nentibus, a sententiis pro tempore latis appellari contigerit, si. 
prima sententia ab Episcopo lata fuerit, ad Metropolitam, si 
vero ab ipso Metropolita, ad suffraganeum Ordinarium vicinio- 
rem, appellatio interponatur: cuius sententia, si primae con- 

formis fuerit, vim rei iudicatae obtineat, et executioni per eum 
qui illam tulerit, quacumque appellatione non obstante, deman- 
detur. Si vero illae duae sententiae, sive ab Ordinario et Me- 
tropolita, sive a Metropolita et Ordinario latae, conformes non 
fuerint, tum ad alterum Metropolitam vel Episcopum a quo 
prima lata fuerit, viciniorem eiusdem Provinciae appellatur, et 
duas ex ipsis tribus sententias conformes, quas etiam vim rei 
iudicatae habere volumus, is qui ultimo loco iudicaverit exe- 
quatur, quacumque appellatione non obstante. Decernentes om- 
nia et singula, alias quam praemittitur, intentata iudicia nullius 
prorsus roboris vel momenti fore, et quascumque deinceps, 
modo praedicto non servato, interpositas vel interponendas ap- 
pellationes, nullas, irritas et inanes existere, sicque, per quos- 
cumque iudices, et commissarios, quavis auctoritate fungentes, 
etiam ordinarios et Palatii apostolici auditores, sublata, iis et 
eorum cuilibet quavis aliter iudicandi facultate, iudicari deberi, 
irritum quoque et inane, si secus, super his, a quocumque, 
quavis auctoritate, scienter vel ignoranter, contigerit atten- 
tari ». - 

En forma iurisdictionis privilegiatae in regionibus praedi- 
ctis! Ex allegatis autem in causa, satis superque constat, mo- 
dum appellationis per Bullam hanc introductum, fuisse iugiter 
in causis ad forum ecclesiasticum spectantibus servatum, ita 
ut in terminis legislationis modernae civilis loquens, verus Co- 
dex processus civilis et criminalis dici possit. Quae denominatio 
si ut vera admittatur, haud parum puto conferet ad solutionem 
quaestionis propositae. 

lurisdictio | castrensis pro Regno Hispaniae. Haec iurisdi- 
ctio privilegiata continetur et firmatur pluribus Constitutionibus 
apostolicis incipiendo ab Innocentio X « Cum sicut » 6 Septem- 
bri 1644; quae Constitutio notabiliter ampliata reperitur in alia 
Clementis XII 4 Februarii 1736 « Quoniam in Exercitibus, » et 
in alia eiusdem 10 Martii 1762 « Quoniam in exercitibus: » 
- iterum in Constitutione Clementis XIII 27 Augusti 1768 « Cum 
exercitibus, nec non in Constitutionibus Pii VII 12 Iunii 1807 
Compertum est, » et Pii IX 14 aprilis 1848 « Nobis nuper fuit » 
- Constitutio prima Clementis XII in subsequentibus omnibus 
citatur ut fundamentale ius ab illis ampliatum et roboratum, et 
proinde rei nostrae providebimus eam hic proferendo saltem 
quoad partem eam, quae forum externum respicit, omissis, ceu 

ad scopum nostrum non spectantibus, clausulis, quae facultates 


tribuunt pro foro interno, et privilegia quam plurima, pro va- 
riis exercitus et illorum qui huic inserviunt exigentiis. Consti- 
tutio Clementis sic sonat. « Clemens P. XII ad futuram rei 
memoriam. - Quoniam in exercitibus charissimi in Christo filii 
Nostri Philippi Hispaniarum Regis catholici, multa saepe con- 
tingere possunt in quibus, pro recta Sacramentorum admini- 
stratione salubrique directione et cura animarum, illorum qui 
in castris degunt et versantur, nec non pro cognoscendis et de- 
cidendis inter eos, causis et controversiis ad forum  ecclesiasti- 
cum pertinentibus opera et industria unius seu plurium perso- 
narum ecclesiasticarum opus sit; propterea quod, non facile, 
-ad proprios parochos, et locorum Ordinarios, | aut ad Nos et 
Sedem Apostolicam recursus haberi potest: idcirco Nos, sup- 
plicationibus ipsius Regis nomine Nobis super hoc humiliter 
porrectis inclinati, Capellano Maiori exercituum huiusmodi ab 
eodem Philippo Rege, pro tempore deputato, infrascriptas fa- 
cultates per se vel alium, seu alios sacerdotes probos et ido- 
neos, per ipsum Capellanum Maiorem praevio diligenti ac ri- 
goroso examine repertos ac approbatos (quatenus ab aliquo 
suo Ordinario approbati non essent), et ab eodem Capellano 
Maiore subdelegandos, erga milites aliasque utriusque sexus 
personas ad dictos exercitus (comprehensis etiam copiis auxi- 
liaribus) quomodolibet spectantes, tantum exercendos ». - Enu- 
merantur deinde per XII paragraphos facultates et privilegia, 
usque ad XIII, in quo de foro sermo fit his verbis - « Praete- 
rea, eidem Capellano maiori per se pariter, vel per alium seu 
alios, ab eo subdelegandos probos et idoneos sacerdotes, in foro 
ecclesiastico versatos, iuxta attestationem et informationem ab 
eorum Ordinario, aliisve personis fide dignis, per ipsum Capel- 
lanum Maiorem desuper exquirendam, omnem et quamcumque 
iurisdictionem | ecclesiasticam | exercendi in eos, qui in exerciti- 
bus praedictis pro — Sacramentorum | administratione, | nec — non 
spirituali animarum | cura et directione pro tempore  inserviant, 
sive clerici N QW presbyteri saeculares, sive quorumvis etiam Men- 
dicantium | Ordinum | Regulares fuerint, ac si quoad clericos sae- 
culares eorum VERI PRAESULES ET PASTORES, ad Regulares vero 
illorum Superiores generales essent. Omnesque causas eccle- 
siasticas, profanas, civiles, criminales et mixtas inter seu contra 
praedictas aliquas personas in exercitibus praedictis commo- 

rantes, ad forum ecclesiasticum, quovis modo, pertinentes, etiam 
summarioj simpliciter de plano, sine strepitu et figura iudicii, 
sola facti veritate inspecta, audiendi et fine debito terminandi, 
contra inobedientes quoslibet ad censuras et poenas ecclesia- 
sticas procedendi illasque aggravandi et etiam saepius reag- 
gravandi, auxiliumque brachii saecularis advocandi; non ob- 
stantibus apostolicis, ac in universalibus provincialibusque et 
synodalibus Conciliis, editis generalibus aut specialibus Consti- 
tutionibus et Ordinationibus; nec non Ordinum etiam iura- 
mento, confirmatione Apostolicis, vel quavis firmitate, roboratis, 
statutis et Constitutionibus, privilegiis quoque indultis et Litteris 
Apostolicis, Ordinibus .... aut singularibus personis quomodo- 
libet concessis ac approbatis et innovatis. » 

Per constitutionem 14 Aprilis 1762, idem Pontifex instituit 
permanenter Capellanum Maiorem, qui primo a rege deputari 
debuerat. Immediate post verbum inclinato prosequitur hoc 
modo: - « Dilecto filio Nostro Bonaventurae S. R. E. Presbytero 
Cardinali de Cordova, Spinola de la Cerda, e S. Carolo nuncu- 
pato, ex concessione et dispensatione Apostolica, moderno nec 
non pro /empore existenti Patriarchae Indiarum, qui nunc et 
deinceps Capellanus maior, seu Vicarius exercituum eiusdem 
regis esse debebit, infrascriptas facultates etc. » Facultates vero 
eaedem omnino sunt, transcriptae ex Constitutione praecedenti. 

Postea anno 1768, Clemens XIII confirmat et explicat prae- 
dictas facultates modo sequenti, incipiendo pariter a verbo in- 
clinati: « easdem secundo dictas Nostras Litteras diei 14 Mar- 
tii 1784, ut praefertur, expeditas ac quascumque declarationes, 
concessiones, aliaque omnia et singula, in eis contenta atque 
disposita, quae praesentibus, pro plene ac sufficienter expressis, 
ac de verbo ad verbum insertis, haberi volumus, confirmamus, 
approbamus, innovamus, illisque Apostolicae firmitatis Nostrae, 
vim, robur atque munimen nanciscimus, easque, ac in illis con- 
tentas decisiones et declarationes, ab omnibus et singulis, ad 
quos spectat et pro tempore quandocumque, quomodolibet spe- 
ctabit in futurum, inconcusse et irrefragabiliter observari volu- 
mus, praecipimus et mandamus; eidemque Bonaventurae Car- 
dinali .. . moderno, nec non pro tempore existenti Patriarchae 
Indiarum, infrascriptas facultates iuxta tenorem et formam se- 
cundo dictarum Nostrarum Litterarum, in omnibus et per om- 
nia, ut praefertur, intelligendas et interpretandas atque exequen- 

das, per se vel per alium, seu alias personas in dignitate con- 
stitutas, sive alios sacerdotes probos et idoneos, per ipsum 
Capellanum maiorem seu Vicarium exercituum ... subdele- 
gandos erga milites etc. » 

Litterae posteriores Pii VII 7 Iunii 1807, et Pii IX 14 
Aprilis 1848 tantum declarant quinam proprie sint, qui huic 
iurisdictioni castrensi subiiciantur; sed nihil innovant circa iu- 
risdictionem ipsam vel personas per quas exerceri debeat, quin 
potius per clausulas confirmatorias, omnia in antegressis con- 
stituta corroborant atque tuentur. Ab illis proferendis igitur absti- 
neo, ut ad tertiam et ultimam iurisdictionem properem, quae est. 

Rotae  matritensis. Tribunal a Clemente XIV per Bullam 
« Administrandae iustitiae » 26 Martii 1871, Auditorio Nuntiatu- 
rae matritensis subrogatum fuit, cum iurisdictione tum in prima 
instantia, tum in appellationibus, qua« eousque gaudebat Auditor 
Nuntiaturae illius regni. 

Omissis generalibus, quae parum ad rem conferrent, clau- 
sulas maioris momenti hic exscribuntur, ex quibus colligere 
pronum erit naturam et extensionem istius iurisdictionis, cui, 
ut videbimus, innititur potissimum seu innituntur sententiae, con- 
tra quas fit appellatio praesens. - Praemisso, quod, « sicuti ac- 
cepit in tribunali Nuntiaturae Hispaniae Auditor pro tempore 
ibidem existentis Nuntii Apostolici, lites et causas tam civiles 
quam criminales regularium, aliorumque exemptorum, tam- 
quam ordinarius iudex, in prima instantia cognoscere et definire 
assuevit; simulque in causis in quibus Ven. Fratres Archiepi- 
scopi et Episcopi regnorum huiusmodi suas iam ediderunt sen- 
tentias, tamquam iudex appellationis idem auditor eas confir- 
mare vel infirmare solebat; » pergit Pontifex novum instituere 
tribunal his verbis: « Motu proprio ac ex certa scientia et ma- 
tura deliberatione Nostra, et de Apostolicae potestatis plenitu- 
dine, Auditorem pro tempore existentis Nostri et apostolicae 
Sedis in Hispaniarum regnis Nuntii, quacumque auctoritate, fa- 
cultate, et iurisdictione cognoscendi, decidendi et terminandi 
omnes et quascumque Causas praefatas, tam in prima quam 
in ulterioribus instantiis, et in gradu appellationis, perpetuo pa- 
riter privamus, et pro privato haberi volumus et mandamus; 
eiusdemque Auditor ii loco, Rotam Nuntiaturae apostolicae nun- 
cupandam, et in Villa, civitate nuncupata Matriti, toletanae Dioe- 
cesis erigendam et constituendam, motu, scientia et potestatis 


584 HISPANIARUM ETC. 


plenitudine paribus, perpetuo, itidem substituimus, ponimus et 
subrogamus. Huic tribunali Rotae sic erigendae, cognitio prae- 
fatarum causarum a pro tempore existente Nostro et apostoli- 
cae Sedis in Hispaniarum regnis Nuntio committenda erit, iis- 
dem modo et forma, quibus tribunal nostrum Signaturae Iu- 
stiiae nuncupatum causas in hac alma Urbe Auditorio Rotae 
Romanae committere semper assuevit ». 

Prosequitur deinde Bulla numerum iudicum determinare, 
qui per «turnos », ut aiunt, causas iudicarent et quid sit fa- 
ciendum statuit, cum sententiae fuerint diversae. Sex esse de- 
bent huius Rotae iudices ad praesentationem Regis Hispaniae 
nominandi. - Postea iurisdictionem Rotae limitat modo sequenti - 
« Non autem omnes causae a Nuntio praedicto tribunali novae 
Rotae huiusmodi committi poterunt, quandoquidem illae exem- 
ptorum et residentium seu commorantium in Provinciis eorum- 
dem regnorum, ut imposterum idem Nuntius causas huiusmodi 
vel locorum Ordinariis vel Iudicibus synodalibus earumdem 
Provinciarum, reservata Nuntiaturae apostolicae appellatione 
committere debeat ac teneatur, motu, scientia et potestatis ple- 
nitudine similibus statuimus et mandamus; in aliis vero causis, 
quae in gradu appellationis interpositae a sententiis Ordinario- 
rum vel Archiepiscoporum huiusmodi regnorum, in secunda 
aut tertia instantia ad nuntiaturam praefatam devolvantur, pro 
tempore existens Nuntius praedictus, serio perpensis omnibus 
circumstantiis causarum praefatarum et personarum et distan- 
tiae locorum, servata, quoad fieri poterit, dispositione ss. Cano- 
num et Conciliorum, sine gravi causa lites et litigantium per- 
sonas extra earum respective Provincias trahere prohibentium, 
easdem causas vel Iudicibus synodalibus Dioecesum vel novae 
Rotae praedictae committere debeat. 


« In aliis autem causis criminalibus, id totum adamussim, 
omnino ac perpetuo servandum erit quod a Concilio Tridentino, 
sacris Canonibus et apostolicis Constitutionibus praescriptum 
reperitur circa appellationes et recursus in iis omnibus quae 
compatibilia sint cum nova hac iudicandi forma, per praesen- 
tes Nostras Litteras instituta; hincque gradualis et legitimus ordo 
semper servabitur in admittendis, recipiendisque appellationibus 
etquocumque recursu, ita ut in prima instantia omnibus Ordinariis 
salva perpetuo maneat iudicandi facultas, ac regularis monastica 
disciplina, quoad correctionem Regularium firma Consistat». 

Describit postea S. Pontifex modum deputandi tum asses- 
sorem, tum abbreviatorem novi tribunalis, et deinde clausulam 
summi, ut mihi videtur, momenti addit: « Ipsius, tamen pro 
tempore existentis in Hispaniarum regnis Nuntii iurisdictionem 
et auctoritatem in nihilo imminutam, mutatam vel innovatam 
esse, per praesentes decernimus et declaramus. Quocirca om- 
nibus et singulis facultatibus, auctoritatibus et privilegiis quibus 
ipse, tamquam Sedis praefatae de Latere Legatus, iuxta Lit- 
teras Apostolicas in simili forma Brevis, pro unoquoque ex 
huiusmodi Nuntiis expediri solitas, antea fruebatur, gaudebat 
et potiebatur, eum quoque imposterum iis omnibus gaudere, 
frui et potiri debere volumus, praecipimus atque decernimus. 
Neque eiusdem Nuntii omnimodam iurisdictionem,  auctori- 
tatem, et facultatem per praesentes Nostras Litteras, vel per 
alias quascumque ordinationes ac regulas, quae quoad no- 
vum tribunal Rotae, sic erigendae, in futurum etiam decerni 
ac praescribi contigerit, in aliquo immutatam, diminutam et in- 
novatam, sed perpetuo sicuti prius, ita et imposterum firmam 
omnino manere debere, motu, scientia et potestatis plenitudine 
paribus statuimus etiam et ordinamus. » 


His omnibus perpensis, facile intelligitur, rationes non sper- 
nendas stare pro utraque parte. Rota argumentis saltem valde 
probabilibus fulcitur, definitivam proferendo sententiam; neque 
leviter aut imprudenter agunt Episcopi hanc sententiam re- 
spuendo, sicuti fecerunt ad S. Sedem confugientes. 

Res primo S. Cong. super Negot. Eccl. extraord. delata, ab 
hac ad S. C. C. remissa fuit, ut quaestio iudicio BE. PP. submit- 
teretur, prout reapse fuit submissa. Die etenim 14 Iunii 1890 in 
S. C. C. propositum fuit dubium - « Àn sententia Rotae Matri- 
tensis ex competentiae defectu nulla et irrita sit in casu » ; et 
EE. PP. responsum dederunt: « Dilata et exquiratur votum 
Consultoris, reassumptis omnibus ad rem facientibus, et ad 
mentem » - Mens est: scribendum esse illi Nuntio Apostolico 
ut interim donec quaestio dirimatur, Rota matritensis a quo- 
vis ulteriori actu, hac in re abstineat. 

Cum mihi, ait Consultor, munus demandatum sit votum 
in quaestione scribendi, post attentam instrumentorum omnium 
considerationem, melior et clarior mihi non occurrit voluntati 
S. C. obtemperandi modus, quam exhibere EE. PP. in ordine: 
]. Rationes ab Episcopis allatas:-2. Illas quibus Rota videtur 

niti: - et 3. Censuram meam et iudicium super argumentis in 
causa et super sensum qui probabilis mihi videtur Constitutio- 
num Pontificiarum. 

Contentio pro parte | Episcoporum. | Argumentum . palmare 
ipsis est Breve Gregorii XIII « Exposcit debitum », cuius obli- 
gatio declaratur etiam et corroboratur per legem decimam 
Tit. IX lib. I Collectionis, vulgo  Rieopilaeion de leges de los 
reinos de las Indias. Haec Constitutio Gregoriana decrevit cau- 
sas universas regionum illarum, ibi terminandas esse etiam in 
gradu appellationis, et insuper iudicia omnia eorumdem loco- 
rum, contra ordinem per ipsam stabilitum intentata vel inten- 
tanda irritavit et annullavit. Quapropter Episcopi in toto illo 
territorio hanc iurisdictionem privilegiatam tenuerunt et a sae- 
culis pacifice exercuerunt; minime enim ei derogatum fuerat 
per Breve Clementis XIV, quo institutum fuit tribunal Rotae. 
In hoc Brevi sublata quidem apparet iurisdictio Auditoris Nuntii 
apostolici matritensis, cui sufficitur novum tribunal, sed ne 
verbum reperitur quod ad ius Episcoporum in regionibus  ultra- 
marinis referatur, nec clausula ulla, iuri per Breve « Exposcit » 
introducto derogatoria. Sicut in pacifica possessione fuerunt 
ante editam Clementis XIV Constitutionem, ita post ipsam per- 
manserunt, cuius indicium est quod nuperrime finita fuerit ab 
Episcopo Portoricensi causa quaedam divortii ad normam Con- 
stitutionis Gregorianae. 


Sed neque Romani Pontifices Innocentius X in Brevi 26 
Sept. 1644, nec Clemens XII in illa Feb. 1736, et alii qui facul- 
tates Vicarii Generalis Castrensis definivere, quidquid iuri Gre- 
goriano contrarium statuere; et quamvis Rex Carolus III per 
ordinationem 2 Oct. 1784. (Lee 4 tit. 5 lib. 2. Novissima Rieo- 
pilaeion) statuerat quod tribunal Rotae Matritensis cognosceret 
de appellationibus et recursibus Vicariatus Generalis Castrensis 
et conservaretur in usu facultatum et iurisdictionum a Sede 
Apostolica obtentarum, non ideo iudicandum est per hanc le- 
gem quidpiam derogatum fuisse privilegiatae iurisdictioni ultra- 
marinarum per Breve «Exposcit» introductae, neque Legi IO, 
tit. 9, lib Í Collectionis Recopilación. Nam paullo post datam 
Caroli III ordinationem, cum appellatum fuerit ad Rotam Ma- 
tritensem a quodam Peruano, Archiepiscopus illius regni hanc 
appellationem denegavit, et eius modum agendi approbavit rex, 
qui, praeterea per suam ordinationem 17 Oct. 1789 (forsitan 1788) 

mandavit, ut quoad causas castrenses in regno Peruano serve- 
tur in appellationibus praxis, quae pro CETERIS illorum domi- 
norum SUBDITIS invenitur stabilita- quae alia non est quam iu- 
risdictio Gregoriana - Ex Breve vero habetur, quod eadem om- 
nino haec sit pro « insulis » et «terra firma » maris oceani. 

Concludendum igitur, Constitutionem « Exposcit » perdurare 
et plenum suum retinere vigorem in locis pro quibus fuerat con- 
cessa, etiam post institutionem Rotae Matritensis cum omnibus 
suis iuribus. Et merito. Sunt etenim eaedem rationes gravissi- 
mae, distantia longissima, litium dispendia maiora, et tempus 
ad causas finiendas longius, quae subditos iurisdictionis castren- 
sis in iis locis commorantes afficiunt, non minus quam ceteros 
incolas, qui iurisdictioni ordinariae Episcoporum subiiciuntur. 
Sententia haec roboratur per monita Caroli IIL, directa ad In- 
diarum Patriarcham. 

Praeterea Constitutio gregoriana abrogari nequit nisi per 
alias Litteras Pontificias, in quibus exprimitur et ipsa Constitu- 
tio et eius abrogatio vel revocatio sin expressis, saltem verbis 
aequivalentibus, dum e contra in Litteris et Constitutionibus sive 
Rotam, sive iurisdictionem castrensem constituentibus, altum 
observetur silentium quoad Breve gregorianum, quod nihilomi- 
nus specialem introduxerat disciplinam quoad appellationes in 
partibus ultramarinis eiusdem regni Hispaniae, et eo magis ne- 
cessaria esset mentio specialis, quod subsistant adhuc graves 
illae rationes, quibus permotus Gregorius XIII Constitutionem 
« Exposcit » ediderat. Sequitur ergo quod, cum subdelegati sint 
causarum castrensium iudices,* et in regionibus ultramarinis 
Episcopi sint subdelegati castrenses, servari debeat forma iudi- 
cii ea quae a S. Pontifice praescripta fuerat pro « omnibus eau- 
sis, tam criminalibus, quam aliis quibuscumque. » 


Deinde cum, praeter causam Salvadores et Botas, adsit 
altera cum hac connexa in qua Rota sententiam definitivam 
tulit contra Episcopum Habanensem, contra actionem Rotae, 
urget Episcopus, praeter privilegium Brevis « Exposcit »: - 
1. Archiepiscopi, in eadem re, ad S. Sedem appellationem, quae 
iuxta auctores effectum sortiri debet suspensivum appellationis 
cuiuscumque ad inferius tribunal: - 2. Quod post Tridentinum 
causae Episcoporum tractari ac finiri possint a solo Papa vel 
Concilio Provinciali; et proinde Rota ultra vires egerit, nisi di- 
catur, quod absurdum videtur, conditionem nempe subdelegati, 

Episcopum privare exemptionibus et privilegiis, quibus iure 
communi gaudere debet. -3. Quod Salvadores excommunica- 
tionem incurserit « speciali modo » Papae reservatam, ob tra- 
ducami coram tribunali laico iudicem ecclesiasticum ideoque, 
etiamsi Rota competens aliunde fuisset, acta omnia excommu- 
nicationem sequentia invalidanda et irritanda forent. 

Contentio Rotae Matritensis. Argumentis his Episcoporum 
Habanae et Cubae, alia ex adverso opponit Rota, sive potius 
qui eius iurisdictionem in gradu appellationis quoad causas 
harum regionum defendunt. Imprimis dicunt a) essentiam, pri- 
vilegii Brevis « Exposcit » in eo consistere quod duae senten- 
tiae rem iudicatam faciat ubicumque viget. Huiusmodi enim 
fuerat Regis petitio, et eo tendunt motiva allegata pro conces- 
sione. Ex hoc inferunt dictam Constitutionem, iuri communi 
derogare, quoad substantiam et quoad formam; quoad substan- 
tiam in quantum fres sententiae iure efficiunt «exequutoriam; » 
in forma, quia ex iure appellationes gradatim fieri debent, ab 
inferiori scilicet ad superiorem. Igitur, licet ex parte favorabilis, 
substantialiter est lex odiosa, restringit ius defensionis, quale 
communiter in ecclesia admittitur; est ergo Breve « Exposcit » 
strictae interpretationis, et locus non datur argumentis « ex si- 
mili », neque « ex identitate », iuxta axiomata: « in correctoris 
stricte debemus procedere » et « quae a iure communi exorbi- 
tant, nequaquam ad consequentiam sunt trahenda », et ulterius 
«in argumento trahi nequeunt quae propter necessitatem ali- 
quando sunt concessa» Reg. luris in. 6. 28-78: et praeterea 
cum lex sit circa « solemnitates », spiritus et scopus eius in lit- 
tera stant; ut exequatur ergo, requirit duas distinctas dioeceses 
et duo tribunalia, 5) Constitutiones clementinae pro exercitu ab 
Ordinariis auferunt iurisdictionem in milites universos et per- 
sonas exercitibus ad dictas, eamque uni soli attribuunt qui illam 
debet ac potest per se vel per subdelegatos ecclesiasticos, non 
refert tamen an sint Episcopi aut Metropolitae, exercere. Hae 
Constitutiones cum recentiores sint derogant in « comprehensis 
et non exceptis » legi generali cuicumque antecedenti, c) Vi 
earum dominia et regiones Hispaniae tam ultramarinae quam 
aliae, in ordine ad iurisdictionem castrensem, unam tantum 
Dioecesim privilegiatam constituunt cum unico Praesule, Patri- 
archa Indiarum, et uno tribunali ex delegatis formato, qui sin- 
gulis in respectivis suis locis, ad instar sunt Vicarii eius, et iu- 

dicant ac finiunt unica sententia, cum ab uno ad alterum non 
detur appellatio, sicuti in foro communi Episcopus non iudicat 
in appellationibus a sententia sui Vicarii Generalis, d) Quamvis 
ergo una eademque persona vices gerat Ordinarii et subdele- 
gati castrensis, a Cappellano maiori omnino dependet quoad 
secundam; nequit subdelegare nisi in casibus per Constitutio- 
nem determinatis neque permanenter, ita ut ipsorum Vicarii 
veram a Patriarcha iurisdictionem accipiunt, quod argumentum 
est totam ab ipso derivari iurisdictionem, e) Deinde Constitu- 
tio Clementis XIV anni 1771 ceteris posterior in Rotam trans- 
fert iurisdictionem quae prius penes Auditorem Nuntii fuerat, 
facultatem scilicet iudicandi in prima instantia causas exem- 
ptorum et ceteras in gradu appellationis, propter quod consti- 
tuitur ut tribunal ordinarium et supremum, nullis circumscri- 
ptum limitibus praeter illos in Brevi expressos. 


Unde inferunt qui causam Rotae tuentur, quod in Brevi 
« Exposcit » termini idonei non inveniantur qui causas castren- 
ses attingerent, prout iura requirunt. Quod nisi dicatur causas 
huiusmodi omnes per unicam terminandas esse sententiam, 
quae nova et insolita doctrina esset, aliud tribunal non est cui 
recursus fieri possit, praeter Rotam. Negant praeterea Breve 
« Exposcit » ad castrenses extendi posse aliam ob rationem; 
respicit enim iurisdictionem ordinariam et non castrensem, quae 
adhuc modo permanenti non existebat. Nec obstat quod « exem- 
ptos » comprehendat; siquidem hoc tantum significat olim exem- 
ptos amisisse ex parte privilegium per Breve; milites autem 
qui tunc temporis sub hac iurisdictione fuerant ab illa exempti 
sunt per Constitutionem  clementinam duobus saeculis post 
emanatam. 

Praeterea, aiunt, qua iurisdictione uterentur Ordinarii qui 
sunt subdelegati? Et tales iudicare nequeunt in secunda instan- 
tia, nisi accepta ad hoc a Vicario generali castrensi facultate; 
et si, prout accidit, iudicant ut subdelegati in prima, id facere 
non valent ut Ordinarii, cum haec iurisdictionum mutatio nus- 
piam contemplari videatur in Constitutionibus Apostolicis. Neque 
gaudent Ordinarii iurisdictione super milites sibi non subiectos. 
Quapropter in Hispania, Metropolita non iudicat in secunda, 
causas a subdelegato castrensi vi suae delegationis decisas. 

Quaeri potest, quis ergo iudex fuerat appellationis post 
Clementinas, sed ante institutam Rotam? Respondetur fuisse 

Auditorem Ecciifii Nuntii, in prima instantia si castrenses fue- 
rint, in sensu stricto, exempti, seu S. Sedi immediate subiecti. 
Sed hoc non potuit esse; cum exempti speciali modo fuerint 
et iudicium in prima instantia Vicario generali castrensi et eius 
subdelegatis datum fuerit, Auditori relictum fuit tantum iudicium 
in secunda et in gradu appellationis, quod ad Rotam transivit 
vi Constitutionis Clementis XIV. In fine demum Rota non ad- 
mittit commoda allegata, distantiam et dispendia maiora, cum 
in causis civilibus laicorum, constanter fiunt appellationes ad 
tribunal supremum peninsulae. 

Censura et Votum | Consultoris. Expositis nunc ab utraque 
parte rationibus allegatis, nunc venimus ad iudicium super va- 
lorem respectivum; et in ipso limine fateor sententiam quae 
transmarinis favet, mihi magis arridere. Argute argumentantur 
qui actionem Rotae defendunt; nimis argute forsitan, quin ta- 
men omnino convincant. Rationes subtiliores technicis, ut ita 
dicam, iuris innixae nulli fere causae desunt; sed quantumvis 
subtiles et numerosae sint cadunt prorsus quoties ipsis contra- 
rium opponatur factum certum, indubitatum et incontestatum, 
quod ipsa sua natura, ex adverso praetensa retundit et destruit. 
Tale autem factum in casu praesenti est saepe citata Constitu- 
tio « Exposcit », quae pro appellationibus in transmarinis Hispa- 
niae regionibus, novum modum et ordinem procedendi intro- 
duxit non tantum, sed sub poena nullitatis actorum omnium 
in causis, quae hunc non servant ;ordinem, imposuit. Audian- 
tur verba Pontificis: « in causis tamen criminalibus quam aliis 
QUIBUSCUMQUE forum ecclesiasticum ^concernentibus » - et de- 
inde - « Decernentes omnia et singula ALIAS QUAM PRAEMITTATUR 
intentata | iudicia, | nullius prorsus | roboris vel momenti fore, et 
quascumque deinceps, modo praedicto non servato, INTERPOSI- 
TAS vel interponendas APPELLATIONES, nullas, irritas ac inanes 
existere » - et ulterius, quod sedulo notandum - « per quoscum- 
que iudices et commissarios, quavis AUCTORITATE fulgentes, etiam 
Ordinarios et Causarum PALATII APOSTOLICI auditores, sublata 
eis et eorum cuilibet, | quavis | ALITER iudicandi facultate, iudi- 
cari debere, irritum quoque et inane, si secus etc. ». Norma 
autem in iudiciis his transmarinis praescripta, est ut duplex 
sententia rem iudicatam faceret, quae utraque in locis ipsis ul- 
tramarinis reddi debet, facta appellatione ad Metropolitam in 
causa Ordinarii, ad Ordinarium viciniorem si de Metropolitae 

Curia agatur,; cui regulae iudices universim conformare se te- 
nentur in causis ecclesiastici fori omnibus sub poena nullitatis. 
Et cum lex non distinguat, nec nobis licet distinguere. Parum 
ergo refert num sit iudex Ordinarius aut delegatus, Vicarius 
generalis aut capitularis. Summus Pontifex cum novum hunc 
appellationum in transmarinis ordinem institueret, non'aliquas 
sed omnes omnino sententias curiarum ecclesiasticarum com- 
prehendit. Nec aliter contingere potuit; nam motiva a rege pro- 
ducta in sua petitione et a S. Pontifice admissa, incommoda 
nempe gravissima « distantiae » et « dispendiorum » causas 
omnes aeque afficiunt. Qua ratione ergo eximerentur sententiae 
in causis castrensibus eiusdem regionis? Siquidem istae non 
minus quam illae forum ecclesiasticum et Hispaniae colonias 
respiciunt, quibus providere voluit S. Pontifex lege « Exposcit », 
quae proinde causas castrenses comprehendit cum ceteris om- 
nibus illarum regionum iudiciis. Sane hoc tenendum, nisi RR. 
PP. iurisdictionis castrensis auctores specialem appellationum 
ordinem in sententiis subdelegatorum castrensium servandum 
praescripserint. Verum Innocentius X aliique Pontifices, qui 
hanc iurisdictionem initia verunt et perfecerunt pro Hispania, et 
Benedictus XIV qui similem omnino concessit Regi Sardiniae 
« Quoniam in exercitibus » 28 Maii 1746, ne verbum quidem 
de appellationibus habent. Statuunt simpliciter: « omnes causas 
ecclesiasticas, profanas, civiles, criminales et mixtas inter seu 
contra praefatas aliasque personas in exercitibus praedictis com- 
morantes, ad forum ecclesiasticum quovis modo pertinentes, 
etiam summarie, simpliciter ac de plano, sine strepitu et forma 
iudicii, sola facti veritate inspecta audiendi et fine debito termi- 
nandi, contra inobedientes quoslibet, ad censuras et poenas ec- 
clesiasticas procedendi, illasque aggravandi et reaggravandi, au- 
xiliumque brachii saecularis invocandi ». Fateor mihi haec verba 
legenti vehementem surrexisse suspicionem vel coniecturam, 
quod RR. PP. in hac materia iudicii castrensis morem sequi vo- 
luisse qui passim apud nationes viget quoad causas militares, 
iuxta quem appellatio non admittitur et post unicam sententiam 
a duce confirmatam, res exequutioni mandatur. Etiamsi huius- 
modi coniectura respuatur, ceu benignitati et prudentiae legis- 
lationis ecclesiasticae haud consona, inferre nihilominus cogi- 
mur quod in sententiis subdelegatorum servari debeat ordo, in 
peninsula quidem, qui pro ceteris eiusdem loci iudiciis statuitur; 

in ultramarinis vero quod standum sit legi a Gregorio XIII 
pro illis regionibus latae. Vult Pontifex ut subdelegati castren- 
ses sint « veri praesules »: sunt verba ipsius. Habent igitur 
quodammodo dioecesim. Immo in ultramarinis quilibet Episco- 
pus est etiam subdelegatus - castrensis: - praxis quae a sae- 
culis viget iure merito igitur dicendum quod in appellationibus 
a sententiis quas ipsi, sive tanquam iudices ordinarii sive in 
virtute delegationis castrensis edunt, idem ordo servandus sit: 
nam ubi lex non distinguit, nec nos distinguere debemus. 
Infirmatur igitur assertum a defensore Rotae, quod scilicet 
Ordinarius cum causas cognoscit castrenses, id faciat virtute 
subdelegationis Patriarchae Indiarum, non secus ac in penín- 
sula: sed subdelegatio restringitur ad primam instantiam, et 
proinde curiae ordinariae deest iurisdictio in appellationibus. 
Difficultas haec nascitur ex male intellectis Litteris Pontificiis... 
Patriarcha enim Indiarum subdelegatos eligit quidem, at iu- 
risdictionem subdelegationi annexam nec limitat, nec limitare 
potest : ipsi RR. Pontifices satis id indicant « Capellani Maio- 


res... infrascriptas facultates per se vel per alium seu alios 
sacerdotes . .. per ipsum subdelegandos erga milites . . . exer- 
cendas .. . perindeacsi veri praesules et pastores essent ». Ergo 


Episcopi transmarini statim ac subdelegantur, in subditos ca- 
Strenses eam potestatem nanciscuntur iuris ministerio, qua in 
oves proprias pollent; sunt enim « veri praesules »: et proinde 
eorum causas cognoscunt, nedum in primo, verum etiam in 
secundo et tertio iurisdictionis gradu, servato appellationis or- 
dine a Gregorio XIII praefinito. Nonne suspicandum ideo sub- 
delegatos iugiter fuisse illarum regionum Episcopos omnes et 
Archiepiscopos, et continuo de septennio in septennium  facul- 
tates renovatas? 

Insuper, posito etiam quod subdelegati castrenses iure co- 
gnoscendi appellationes priventur, quo iudices ordinarii inibi 
polleant, ut contenditur ex parte adversa, nasceretur ex hoc 
statu rerum consequentia Rotae parum favorabilis. Cum enim 
certum sit Gregorium XIII in Episcopos Hispaniarum insula- 
rum facultatem contulisse appellationes omnes, forum ecclesia- 
sticum concernentes cognoscendi, quicumque tenent Romanos 
Pontifices, dum  speeiah iurisdictioni supposuerint fideles ad 
exercitum pertinentes, castrensibus iudicibus, etsi in locis ipsis 
degerent, quoad appellationes minime illos fecisse obnoxios, 

fateri debent dictos fideles in regionibus transmarinis commo- 
rantes Episcopis quoad appellationes subiectos mansisse. Re- 
vera quamvis Litterae Pontificiae super iurisdictione castrensi 
Hispaniae non solum, sed etiam aliae Benedicti XIV quae si- 
milem pro regno Siciliae iurisdictionem instituunt, facultates 
omnes concessas etiam minimas expresse recenseant, nec ver- 
bum in ipsis invenitur appellationes respiciens. Dicemus ne 
Innocentium X aliosque Pontifices, dum castrensem iurisdictio- 
nem instituérent nonnihil iurisdictionis ab Episcopis abstulisse, 
quin id in praesules castrenses contulissent? Sed hoc est ab- 
surdum; nam ii Pontifices potestatem pastoribus exercitus tri- 
buere animo intendunt, Episcoporum autem iurisdictionem im- 
minuere consequenter tantummodo passi sunt. 

Pariter Episcoporum iurisdictioni contraria minime apparet 
constitutio Clementis XIV, qua Rotae Matritensis tribunal creavit. 
Tribunal istud instituit ad causas cognoscendas, quas nonnisi Se- 
des Apostolica aut iudex ab ea delegatus dirimere poterat; et eas 
tantum causas tribunali Rotae supposuit, quas Auditor Apostolici 
Nuntii prius iudicabat. Sed certum videtur Auditorem Nuntii nun- 
quam post saepedictam Gregorii XIII dispositionem, ius sibi vin- 
dicasse cognoscendi causas, sive a iudicibus ordinariis, sive a 
delegatis castrensibus in transmarinis regionibus definitas. Aliis 
verbis Apostolici Nuntii Auditori primum, deinde tribunali Rotae 
Matritensis concessum est ecclesiasticas Hispaniarum causas 
dirimere, quae alias Romam deferendae erant. Sed transmari- 
nis in regionibus haud ullae causae ecclesiasticae Romae diiu- 
dicandae supererant, posteaquam Gregorius XIII statuerat, « in 
causis tam criminalibus, quam civilibus quibuscumque forum 
ecclesiasticum concernentibus », omnes iudiciorum gradus inibi 
expleri, et specialem appellationis ordinem illis in regionibus, 
sub poena nullitatis actorum servandum definiverat, « Decer- 
nentes omnia et singula, alias quam ut praemittitur intentata 
iudicia, nullius roboris vel momenti fore, et quascumque dein- 
ceps, modo praedicto non servato, interpositas vel interponen- 
das appellationes, nullas, irritas et inanes existere, sicque per... 
quoscumque iudices et commissarios quavis auctoritate fulgen- 
tes, etiam loci Ordinarios et causarum Palatii Apostolici Audito- 
res (sublata eis'et eorum cuilibet quavis aliter iudicandi facul- 
tate) iudicari debere, irritum quoque et inane, si secus, super 

his, a quocunque, quavis auctoritate, scienter vel ignoranter 
contigerit attentari. » 

Defectus contentionis Rotae capitalis in eo consistere vide- 
tur, quod advocati eius non satis genuinam legislationis Grego- 
rianae naturam perspexerint, eam cum ordinaria iurisdictione 
perperam confundentes. Sed revera ab ordinaria essentialiter 
differt. Ordinarium non est, sed quid omnino speciale quod 
Episcopus v. gr. de Archiepiscopi sententia videat, et tertius 
Praesul, neutri superior de iudiciis amborum definiat. Ex hoc 
autem, quod sit iurisdictio specialis, sequitur imprimis quod 
etiamsi Clemens XII exercitum a iurisdictione ordinaria sub- 
traxerit, non propterea statim dicendum quod per suum Bre- 
ve, milites et eorum Capellani a speciali iurisdictione in 2 et 3, 
quae pro coloniis sancita fuit subtracti quoque censeantur. 
Principium iuris est quod prioris legis plus non mutatur 
quam in posteriori sit expressum; praeterquamquod correctio 
legum utpote odiosa non facile praesumitur, et expedit con- 
cordare iura iuribus et eorum correctiones evitare. Quae loca 
communia iuris optime cum re praesenti quadrant. Sequitur 
insuper quod cum iurisdictio Gregoriana ad instar sit legis 
specialis seu privilegii, illae per leges posteriores minime de- 
rogetur in toto vel in parte absque expressa eius mentione; 
huiusmodi vero mentio desideratur prorsus in Brevibus qui 
iurisdictionem castrensem et tribunal Rotae Matritensis consti- 
tuere. 

Concludendum videtur ergo, Constitutionem gregorianam 
plenum suum adhuc conservare vigorem in locis omnibus pro 
quibus fuerat concessa, ita ut causae etiam castrenses ultra- 
marinae, sibi in 2 et 3 instantia finiri debeant, sicuti « ceterae 
omnes forum ecclesiasticum concernen tes » ; eo vel magis quod 
pro iis valeant eaedem rationes, distantia nempe et expensae 
exorbitantes. Revera, cum regiones transmarinae Hispaniae non 
solum insulas et terram firmam Oceani, sed etiam Philippinas 
comprehendant, facile est videre incommoda gravissima si cau- 
sae castrenses harum regionum propriam appellationis sedem 
Matriti tantum invenirent. 

Incommoda haec negare ausus est advocatus Rotae ob 
maiorem nostri aevi communicationis copiam et facilitatem; sed 
casus ipse Salvadores contra D. Urreta satis superque ostendit 
illa adhuc existere. Ad rem, Archiepiscopus S. Iacobi de Cuba: 

« ex insula Cubana, ex insula Portorici et ex insulis Philippinis 
ad Matritum sunt millia leucarum pro itu et reditu: est ma- 
gnitudo expensarum quae exiguntur a partibus in quacumque 
lite vel causa quae agitatur apud tribunal Rotae Matritensis. 
Kam cum actor et reus domicilium habeant in insulis, vel iter 
longissimum suscipere debent vel procuratores Matriti nominare 
pro sustinenda appellatione. Utrumque est dispendiosum valde, 
quod ex ipso casu praesenti D. Urreta abunde patet. Si enim 
sententia lata contra ipsum executioni mandaretur, solvi debe- 
rent octo millia argenteorum pro expensis! 

Haec videntur sufficientia ad iustificandam sententiam, quae 
salvo EE. PP. iudicio meliori, mihi videtur vera et recta, in- 
terpetrationi Brevium conformis; scilicet Rotam matritensem 
incompetens fuisse forum, et proinde annullandam esse senten- 
tiam, tum contra D. Urreta, tum aliam contra Episcopum Haba- 
nensem ab ipso latam. 

Hisce praemissis, propositum fuit dirimendum 


Dubium 


An sententia Rotae  matritensis ex  competentiae defectu 
nulla et irrita sit in casu. 

RESOLUTIO. Sacra C. Concilii re cognita sub die 3 Martii 1892 
censuit respondere: Affirmative et amplius. 

FAVENTINA 
MATRIMONII 


Die 5 Martii 16592. 


Sess. 21 cap. 7. De reform. 


COMPENDIUM FACTI. Teresia Minzolini filia Francisci, et 
Mariae Tarlazzi, nata in Oppido Cotignolae faventinae Dioe- 
cesis, cum 16 aetatis annum ageret, rite matrimonium ce- 
lebravit in facie Ecclesiae die 13 Octobris anni 1873, cum 
Nicolao Vaccari ex Oppido Portus maioris, ravennatensis 
Dioecesis, anno aetatis suae 33. Vix initis nuptiis, mulier, 
maritalis vitae consortium aggressa, Sponsi Domum  profe- 
cta est, ibique mensem circiter cum viro suo transegit. Mor- 

bo tamen ibi correpta, caelum in quo aegrotaverat fugit, 
et lares paternos repetiit; ibique quindecim elapsis diebus con- 
valui, iterumque ad virum suum rediit. At iurgiis quae 
iampridem animos coniugum dissociaverant, acrius iteratis, 
Teresia post biduum Nicolaum dereliquit, et in patriam, 
ac in paternam Domum remeavit; ubi aliquándiu a marito 
visitata, rei uxoriae, etsi invita, ut ipsa asserit, non una 
tantum vice operam dedit. Deinde vero cum Nicolaus male 
à sponsa pluries acceptus, non amplius comparuisset; Teresia 
vertente anno 1878 cuidam Carolo Grill, quem ante ma- 
trimonium praediligebat, civili contractu se adstrinxit, ab 
eoque septem filios hucusque suscepit. Miserrima mulier ad- 
missi criminis, tractu temporis, se poenituit, et animo re- 
cogitans se nonnisi ob patris vim, et metum matrimonium 
inivisse, Mense Septembris 1885 a suprema Ecclesiae pote- 
state, matrimonialis vinculi nullitatem, ex defectu consensus 
declarari postulavit. Precibus Oratricis etiam extraiudiciales 
parentum depositiones, coram Vicario loci Cotignolae emis- 
sae, allegatae fuerunt, quae Teresiae verba plene confirmare 
videbantur. Quae omnia a S. C. C. statim remissa fuerunt 
Episcopo f a ventino, ut, ceu de more, processum conficeret 
iuxta Constitutionem Benedicti 14, Dei miseratione, et In- 
struct. S. C. Cong. die 22 Augusti 1840. Quapropter con- 
stituto Defensore Matrimonii, ipsemet Episcopus die 30 in- 
sequentis Iunii processualia acta inchoavit. Excussa primum 
fuit actrix, deinde viri, qui rite bis citatus asseritur, con- 
tumacia declarata fuit: postea testes septimae mulieris ma- 
nus interrogati sunt, ac demum, audito sacramenti vindice 
Idibus Iulii sententia dicta est pro validitate matrimonii. 


Disceptatio Synoptica 


VOTUM THEOLOGI. Priusquam ad praesentis causae discus- 
sionem deveniam, ait Consultor, nonnulla praemittere arbi- 
tror, quae tutam ad conclusionem sternent viam. Et in 
primis indubium est inter cetera humanarum actionum im- 
pedimenta, vim et metum recenseri, quae impedimenta non 

solum a Theologis, sed etiam a Canonistis unanimiter ad- 
numerantur inter efficaces causas ad matrimonii vinculum 
dissolvendum aptas, utpote coniugii sanctitati, et libertati 
oppositas. Hinc prius aliquid de vi et metu dicendum puto, 
ut evidenter pateat utrum faventinae Curiae sententia te- 
nenda sit, vel reiicienda. Vis ergo, seu violentia, et coactio 
a Theologis definitur : « Id quod est a principio extrinseco 
repugnante omnino eo, qui vim patitur; ^ ex quo manife- 
ste apparet ad violentiam requiri 1. ut ea sit a principio 
extrinseco, quia nemo proprie dici potest sibi ipsi violen- 
tiam inferre; 2. ut patiens repugnet pro viribus, idest omni 
conatu. Ex agenti extrinseco pro viribus, et potentia tam 
externa, quam interna, tunc opus agentis extrinseci nullo 
modo volitum est a patiente; ac proinde eidem est involun- 
tarium simpliciter, et absolute, ac nullimode imputabile. Si 
vero violentia non sit in se tota, non tollit, sed minuit 
voluntarium; nam ubi voluntas non resistit quantum  pot- 
est, ibi remanet in aliqua parte ratio voluntarii ; et secun- 
dum maiorem, vel minorem resistentiam actio erit magis 
vel minus voluntaria, et culpabilis. 

Metus autem a Theologis definitur « mentis trepidatio 
ex repraesentatione mali vel futuri, vel impendentis. » Ex 
qua definitione apparet quod metus differt a violentia, eo 
quod haec sit semper, et solummodo a principio extrinseco 
ille vero proveniat tum a principio intrinseco qualis est 
metus naufragii, et metus inferni. Item in eo differt, quod 
vis seu violentia corpori infertur, metus autem animae. Me- 
tus insuper est gravis, vel levis, prout grave vel leve ma- 
lum timetur, quodque absolute vel relative gravis nomina- 
tur, quo scilicet non movetur quidem vir constans, et for- 
tis, movetur autem miticulosus, uti puer, senex, femina. 
Huc revocatur metus reverentialis, timor nempe quo quis 
veretur resistere cui subiicitur. Hic erit gravis vel levis 
habita ratione personae reverendae, ac personae reverentis. 
Quamquam bene observat Pontius, quod hic metus sine ap- 
prehensione alterius mali, puta gravium minarum, non tam 

est metus quam simplex reverentia, quae ex se non inducit 
metum alicuius mali, sed inducit tantummodo quamdam eru- 
bescentiam. Metum levem non tollere voluntarium, nec mi- 
nuere ex noto iuris principio patet: « Vani timoris iusta 
excusatio non est. » Imo neque per metum gravem volun- 
tarium absolute tollitur, si casum particularem excipias, quo 
ita sit gravis, ut mentem de suo statu deiiciat; quia non 
tollitur neque intellectus cognitio, neque voluntatis propen- 
sio, quamvis haec minuatur. Ideo S. D. Bonaventura aiebat: 
coacta voluntas, voluntas est. Hoc manifeste evincitur ex- 
emplo mercatoris proiicientis merces in mare, quod profe- 
cto non ageret, si ea sibi absque vitae periculo servare 
posset; in illis tamen circumstantiis id voluntate facit. Un- 
de S. Augustinus Lib. de Spiritu et Litt. C. 31 dicit: « Si 
subtilius advertamus etiam quod quisque invitus facere di- 
citur, si facit voluntate facit. Hinc a quacumque causa pro- 
veniat metus per se non impedit quominus actus ex illo eli- 
citus sit simpliciter voluntarius. Ita Theologi et Canonistae 
communiter docent. 

Quibus praenotatis, factum Teresiae Minzolini paulisper 
perpendendum est. Ipsa, uti ex processu eruitur, vix initis 
nuptiis cum Nicolao Vaccari, patria ac domo paterna reli- 
cta, in novam Regionem se confert, nempe Portum  maio- 
rem, sponte in domum viri sui ascendit, ibique per mensem 
circiter cum eo cohabitans, coniugalis vitae officiis operam 
dedit. Morbi tamen curandi causa in domum paternam .re- 
diit, ubi quindecim dierum spatio convaluit, et iterum ad 
sponsum remeavit. Quis sanae mentis homo haec conside- 
rans, non statim sibi suaderet pleno electionis consensu, 
matrimonium de quo agitur initum fuisse ? Siquidem in ipso 
nullum motivum in contrarium suspicandi, neque in hac 
Teresiae agendi ratione ullum reperitur signum, quod in 
matrimoniis per vim, vel metum initis, ordinarie reperiri 
solent, nempe quod sponsa, expleta matrimoniali caerimo- 
nia, fugam arripuerit, vel in domum sponsi ascendere con- 
tempserit, vel denique coniugale debitum viro suo reddere 

temere recusaverit. De his omnibus ne verbum quidem in 
actis processualibus invenitur; et rationabilis illico exurgit 
praesumptio de consensu in matrimonio praestito, et actu 
coniugali ratihabito, seu vere confirmato. Eo vel magis quod 
Teresia, relicto postea viro suo, et in paternam domum re- 
versa, ibique ab eodem pluries visitata, pluries cum ipso 
copulam carnaiem habuerit. Eine ad rem illud iuris ada- 
mussim facit: « Invita desponsata, postea cognita, contra 
matrimonium non auditur ob rationem, quia consentit ex 
ratihabitione. » In Cap. Consultationis de Spons: et Ma- 
trim : 

Insuper in praesenti causa prae oculis habenda est tam 
Teresia Minzolini, quam eius Pater. Teresia quia priusquam 
ipsi propositum fuisset matrimonium cum Nicolao Vaccari, 
iam amore erga Carolum dGrilli afficiebatur; Pater autem 
ipsius, quia in egestate constitutus erat. Ideoque rebus sic 
stantibus, mirum non est si mulier dicat in prima respon- 
sione: usque ab exordio « respui eum tamquam genio meo 
contrarium ; et quia alium amabam ; sed excitata precibus 
parentum et amicorum, qui eum divitem sciebant, tandem 
consensum praebui. Ex quibus verbis manifeste patet quod, 
etsi primus Teresiae amor erga Carolum Grilli causa fuerit 
non totalis ipsius simpathiae versus Nicolaum Vaccari; evi- 
denter etiam constat quod ipsa illecta a magna utilitate 
quam certe consequutum erat, libenter matrimonio  proposi- 
to cum Nicolao consensit. Dixi quod Teresiae Pater prae 
oculis aeque habendus sit. Nam misera mulier postquam nu- 
bere Nicolao expresse promiserat, dicit: « sed postea meam 
aversionem ostendens, pater dixit : si renuis habere iuvenem 
illum, ut alium eligas, sub pedibus teram te. Scis enim mea 
negotia in peius ruere ; aufugere cogar, et non amplius me 
videbis. Idque aiebat respectu utilitatis, quam sperabat. Patris 
verba, etsi primo intuitu quemdam ipsius excessum expri- 
mere videantur, habito tamen respectu ad circumstantias 
praecedentes, et concomitantes, rem diversimode se habere 
certum est. Nam Teresia iam nuptias Nicolao Vaccarnri li- 

benter promiserat, et postea a data fide recedere videbatur, 
ex quo inurbano agendi modo iratus Pater, recensita verba 
protulit, cupiens servari fidem Nicolao datam. Super quae 
verba abs re non erit observare, quod dum Pater ea pro- 
tulit, filiae licentiam refraenare nititur, ne cum aliis quibus- 
libet pro sua cupiditate tractet; quod ut obtineat, subito 
mentis excessu captus, in praedicta verba prorupit. Cuius 
excessus quodammodo poenitens, statim alia verba iam re- 
lata adiecit. 


Uno verbo: Pater Teresiae quasi diceret: nuptias Ni- 
colao promisisti ? serva fidem ipsi datam; nam fidem alicui 
datam frangere iniquum est: ac insuper miserere mei, et ab 
angustiis quibus teneor eripe me, quia tu scis quod negotia 
mea male vertunt. Clarius: recensita verba ardens Patris 
desiderium exprimere videntur filiae suae utilitati, ac sibi, 
familiaeque suae consulendi, non vero eiusdem filiae volun- 
tati vim inferendi. Praeterea neminem |latet huiuscemodi 
loquendi formulas a parentibus in filios prolatas, et alia si- 
milia, non rigorose, sed cum grano salis, uti dicitur, esse 
intelligendas. Siquidem si Pater Teresiae fugam arripuisset, 
quia ipsius negotia male procedebant, quomodo filiam suam 
pedibus calcare potuisset? 

Quae omnia apertissime confirmantur per ea quae sequ- 
untur ex responsione sexta: ait enim actrix: Ecclesiam 
quum peterem, consobrina me adivit dicens se velle dare 
mihi osculum, ante meum matrimonium. Tunc ita excitata 
fui ut ploraren), excogitans quid ibam facere contra volun- 
tatem. Adstantes id percepisse satis ostenderunt. Et pater 
ipse dixit: si autem id facere debes ex vi.... ego adiuncta 
considerans praesentia, animum non habui contrariam ample- 
ctendi resolutionem, patrique dixi: nimis sero hoc innuis... 

Ex hucusque relatis quis non videt , Patrem haudqua- 
quam voluntati filiae suae vim inferre voluisse, et Teresiam 
ab ineundo matrimonio recedere potuisse, et tamen noluis- 
se? Si enim revera voluntatis suae propositum mutare vo- 
luisset, nemo profecto ei obsistere ausus esset. Ex dictis 

etiam facile eruitur supradictas Patris minas filiae ideo pro- 
latas fuisse, ut promissio matrimonii Nicolao facta et acce- 
ptata, incunctanter servaretur; quia iuxta notum effatum: 
promissio boni viri est obligatio: et per consequens metus 
a Patre incussus, non iniuste, sed iuste incussus dicendus 
est, utpote ad datam fidem servandam directus. 

Archipresbytero autem roganti an sponte et libere ma- 
trimonium iniret cum Nicolao, respondet utique, sed absque 
seria voluntate. Quid stultius hac responsione? infelix mu- 
lier, proprio Parocho fatetur se sponte et libere matrimo- 
nium cum Nicolao Vaccari inituram, et illico asserere non 
erubescit se non voluntate seria hoc fecisse! Hae omnes Te- 
resiae responsiones sub quocumque respectu considerentur, 
reapse ipsam condemnant. Heic enim agitur de actibus ex- 
ternis, de quibus tantum iudicat Ecclesia; et uti sonant ve- 
rum consensum, et veram libertatem significant. Dato in- 
super, et non concesso, ipsam in his actibus aliquam repu- 
gnantiam expertam fuisse, forsitan ideo verus consensus 
excluditur? Absit. Nam etiam mercator merces suas in 
re cum repugnantia prolicit; et tamen vera voluntate proii- 
cit, Ita et in praesenti facto asserta repugnantia verum con- 
sensum bis externe Parocho exhibitum nullimode excludit, 
nec destruit. Eo vel magis quod talis consensus, praesertim 
habito respectu ad personam, non levis ponderis est: solent 
enim fideles ad proprium Parochum tota fiducia accedere, 
ipsique proprii cordis angustias revelare, ut ab eo in rebus 
dubiis, vel magni momenti edoceantur, ut in actionibus suis 
dirigantur. Verum cum Oratrix post illa verba: « consensum 
praebui, sed eamdem retinens repugnantiam, idque accidit 
etiam quando de consensu in Ecclesia requisita fui, ita ut 
nesciam an et quale responsum dederim parocho interrogan- 
ti. »* Signanter haec verba notanda sunt, quia per ipsa paten- 
ter insinuare videtur, se haud respondisse Parocho de con- 
sensu in Ecclesia interroganti, et tamen nuptias eius bene- 
dixisse, quod nullimode supponi potest. 


Praeterea haec gratuita assertio verbis praecedentibus 

aperte contradicit. Etenim paulo ante deposuerat: verbis 
assensum praebui, sed retinens eandem repugnantiam. Quod 
idem est ac si apertis verbis fateatur, se ante matrimonium 
Parocho, coram testibus, consensum dedisse. Hinc ad rem 
faciunt quae idem Parochus sub iuramenti sanctitate in iu- 
dicio rogatus an puella sese ostenderit agitatam aut per- 
plexam dum consensum praeberet, retulit sese id non per- 
cepisse. Recensita verba Parochi quae vel praecedunt, vel 
concomitantur huius matrimonii celebrationem, ne ullum 
quidem verbum faciunt, quod ipsum quomodolibet infirmare 
videatur; neque ullam exhibent suspicionem de perplexitate, 
vel haesitatione Oratricis in emittendo consensu a Parocho 
requisito : quod manifeste indicat, ipsam respondisse ut de 
iure in huiusmodi casibus responderi solet, et debet. Ex qui- 
bus omnibus superius relatis, evidenter patere arbitror, Te- 
resiam Minzolini quatuor vicibus consensufn praebuisse ad 
matrimonium cum Nicolao Vaccari contrahendum. Nec in- 
terest quod ipsa asserit, se cum repugnantia assensum ex- 
hibuisse; talis namque repugnantia non absolute, sed rela- 
tive perpendenda est: relative scilicet ad sympathiam quam 
erga Carolum Grilli fovebat antecedenter ad propositum ma- 
trimonium Nicolai Vaccari; quae tamen haud impedivit quo- 
minus assensum ipsi Nicolao praeberet, illecta a desiderio 
melioris conditionis oeconomicae. 


Praeterea Oratrix non solum quater consensum suo ma- 
trimonio praestitit, ut ex dictis ostensum est, sed etiam opere 
consummavit. Nam, ut ab initio notavi, vix initis nuptiis, 
ilico patria, paterna domo, ac suis relictis, sponte in alie- 
nam regionem se confert, in domum sponsi ascendit, et per 
unius mensis circiter spatium, cum viro suo cohabitans, et 
condormiens, pluries ipsi coniugale debitum reddidit, per 
quod revera matrimonium consummavit. Hoc idem accidit 
cum relicto marito et in paternam domum reversa, ipsum 
excepit, et coniugale officium cum eodem pluries complevit. 
Nec officit quod ipsa asserit se per vim hoc fecisse; nam 
ipsius assertio nullo fundamento fulcitur, eo vel magis quod 

dum asserit id eodem modo evenisse in paterna domo ubi a 
Nicolao visitata pluries cum eodem copulam carnalem ha- 
buit, manifeste demonstrare praesumit, patrem ipsum, vel 
maritum ad reddendum 'coniugale debitum per vim, et me- 
tum gravem eam coegisse: quod rationabiliter nec potest 
nec debet admitti. Pater siquidem antiqua benevolentia filiam 
prosequebatur, oblitis quae matrimonium praecesserant, aegro- 
tum curavit, et ad sponsum conduxit recuperata sanitate etc. 
Nicolaus vero non adeo perditae indolis erat, ut violenter 
domum Soceri sui ingrederetur, et vi, ac metu gravi copu- 
lam carnalem a Teresia extorquere voluisset. 

Nec pariter audienda est dum dicit Nicolao Vaccari ad- 
haesisse absque affectu maritali, quia quod dicit, gratis as- 
serit. Si per plures dies Cum ipsa in paterna domo mora- 
batur, qua vi debitum viro reddebat? 2. pluralitas actuum 
coniugalium contra ipsam militat; 3. affectus cordis forum 
internum respicit, et Deus tantum intuetur cor; heic autem 
de actibus qui ad forum externum spectant, loquimur; 4. quia 
factum externum iuxta vulgare axioma, praesumitur recte 
factum, id est prout erat faciendum de iure. Iure meritoque 
ergo concludendum est Teresiam Minzolini, non solum qua- 
ter ad matrimonium cum Nicolao consensisse, sed etiam non 
vi, aut metu, sed sponte et libere consumasse. Quapropter 
ad rem faciunt sequentia ex Capite Insuper deprompta his 
verbis: « Ab accusatione enim matrimonii repellitur mulier 
quae matrimonium ab initio quidem invita, et gravi metu 
coacta contraxit, et postea carnalem copulam admisit » 
Schmalzgrueber part. 4 tit. 18. Et in casu nostro etsi Ora- 
trix ab initio aliqualiter invita fuerit, postea tamen amore 
divitiarum capta, sponte consensit. Deinde cum a fide, et 
promissione data et acceptata recedere videretur, Pater mi- 
nis iuste aliquantulum institit, ut fides Nicolao data serva- 
retur, quae minae si metum aliquem in filiam attulerunt, 
metus iuste incussus dicendus est, et non gravis, sed ad 
summum reverentialis nuncupandis, non ad extorquendum 
matrimonium, cui iam mulier assensum dederat, sed ad ad- 

implenda promissa incussus. Quique metus reverentialis ut 
sufficiat ad annullandum matrimonium debet esse qualifica- 
tus, aut importunis precibus et suasionibus... aut minis 
praecisis, pergussionibus, et saepius repetitis, ac gravissimis 
circumstantiis. Rot. decis. 301 n. 22, et decis. 334 n. 10 
part. 11 rec. Sola namque persuasio parentum non irritat 
filiorum connubium. Rot. dec. 334 n. 11, par. II rec. ? 

Praeterea diligenter advertendum est quod etiamsi in 
hypotesi gravis fuerit, non fuit tamen qualis ordinarie re- 
quiritur ad matrimoniale vinculum dissolvendum.  Conscius 
Lib. 1 Cap. 8 nnm. 13 inquit; « Ad annullandum tamen 
matrimonium, metus concurrere et continuare debet in ipso 
actu matrimonii; nec sufficit quod ante tantum intervene- 
rit: Rot. decis. 600. Quod in praesenti^ casu non solum non 
accidit, quinimo oppositum reperitur per illa verba patris, 
dum Ecclesiam peterent ad ineundas nuptias, superius no- 
tata: quae verba manifeste demonstrant, mentem patris non 
fuisse filiae metum incutere, et ipsam a matrimonio libere 
recedere potuisse si revera voluisset. 

Contra hoc legitimum, et consummatum matrimonium 
depositiones testium septimae manus, graviter pugnare vi- 
dentur, attente perpensae, ut mihi videtur non ita res se 
habet. Ideoque sequentia praenotanda existimo ad easdem 
facile solvendas. Ac primo quidem observandum est, testes 
quadam naturali pietate moveri erga infelicem Teresiam, ut 
si fieri posset, ipsius bono spirituali, et temporali provi- 
deatur per subsequens ecclesiasticum matrimonium cum Ca- 
rolo Grillo: mirum idcirco non est si pressiones, metumque 
Oratricis incussum, singulari studio exponere conentur, qua 
super re pater, materque ipsius praecipue distinguuntur. 
Notandum tamen est huiusmodi depositiones extraiudicialiter 
factas in processu irregulari anni 1885 locum habuisse, et 
utrumque parentem in regulari processu praeteriti anni 1891 
nec invitatos ad deponendum, neque sponte ad hunc finem 
in iudicio comparuisse; quod in praesenti casu maximi mo- 
menti esse neminem latet. 

Insuper sicut indubium est ad matrimonium dissolvendum, 
praesertim si sit consummatum, ut in casu, requiri testes 
omni exceptione maiores : aeque indubium est, patrem inter 
istos testes non adnumerari; naturale quippe est ipsum in 
favorem filiae, deponere, meritoque eius testimonium suspe- 
ctum reputatur « Reinfest. L. 2. Dec. Titulo 20 Parag. 5. 
Id quod maxime in praesenti facti specie suspicandum est, 
cum ipse huiusmodi matrimonii ineundi primaria causa cen- 
seatur. Deinde quod a patre in praedicta depositione as- 
seritur, ab ipsius filia penitus excluditur quando refert verba 
a patre prolata dum Ecclesiam peterent ad matrimonium 
ineundum. 

Aliorum autem testium depositiones ad hoc reducuntur 
nempe 1. matrimonium in casu initum fuisse, pro lucro ca- 
ptando; 2. comminationes patris, ut filiae consensum obtineret. 
Respondemus ad primum et dicimus quod fere omnia ma- 
trimonia propter temporale emolumentum contrahuntur, et 
plerumque inter personas aetate et conditione quammaxime 
dispares; nemo tamen ea invalida esse asserere audebit. Sic 
et in praesenti casu libenter fatemur initum fuisse matri- 
monium ob temporale emolumentum; verum ex utraque par- 
te, scilicet Oratricis, eiusque parentum hoc accidisse faten- 
dum est. Isti enim a divitiis Nicolai illecti, Teresiam ad 
matrimonium excitarunt, ut propria negotia, quae male pro- 
cedebant, instaurarent: illa vero, quia iisdem divitiis mota, 
consensum ad idem matrimonium exhibuit, cupiens et spe- 
rans meliorem oeconomicam conditionem. 

Ad secundum notandum est, quod omnes fere testes se- 
ptimae manus ab Oratrice inducti his verbis exprimuntur: 
dicere audivi, memini audivisse ; quin aliquam probatio- 
nem afferant, sed tantum simpliciter asserunt quod de- 
ponunt; ac insuper nullum speciale factum adducunt per 
quod ostendat aliquando, vel in casu nostro, illas minas ver- 
beribus, persequutionibus, aliisque modis executioni mandasse. 
Breviter sunt tantum testes de credulitate et auditu ; non 
autem omni exceptione maiores, et ideo non probant, nec 

admittendi sunt: ifa Laurienus Lib. 2 quaest. 612. Reif- 
fenst. L. 2 tit. 20 de testibus, et attestát. Ad ea quae de- 
posuit mater actricis die 10 Iulii 1885 per praecedentia re- 
sponsum est. 

Praeterea silendum non est praesentem casum esse gra- 
vissimum, agitur enim de dissolvendo matrimonio rite cele- 
brato et opere consummato, in quo ob reverentiam sacramen- 
to debitam, non sufficiunt, uti monet Coscius de sep. tori 
L. 2 Cap. 18 n. 274 cum communi, probationes dubiae, et 
incertae, minusque coniecturae, et praesumptiones; sed requi- 
runtur probationes univocae, et concludentes, et in suo ge- 
nere perfectae, Sánchez L. 3. Disput. 41 n. 4. Rota... adeo 
ut Iudex sit non quasi, sed omnino certus quod res aliter 
esse non possit; ne quod Deus coniunxit, homo deceptus se- 
paret per errorem. « Huiusmodi autem probationes a testibus 
omni exceptione maioribus exhibentur: omni vero exceptione 
maiores illi dicuntur testes, qui sint non solum idonei, seu 
legitimi, sed et de quorum assertione nulla dubitatio nasci 
possit. »  Laurenius Forum Eccl. Lib. 2 Decret, tit. 20 
q. 560 n. 2. Tales non esse testes, 'si unum excipias, qui 
in processu afferuntur, ut mihi videtur, certum est. Dixi 
si unum excipias, nempe Parochum qui Oratricis connubium 
benedixit, cuius tamen depositiones haud quaquam ipsi fa- 
vere superius ostensum est. 

Circa regularitatem huius processus, aliqua observanda 
forent quae Canonistam profecto non latebunt: liceat nihi- 
lominus mihi aliquid vel breviter dicere: et praecipue prae- 
tereundum, inter cetera, non esse arbitror, quod in hac non 
levis momenti causa, una pars tantum in iudicio compareat, 
nempe Actrix Teresia Minzolini, cui summopere interest 
sui matrimonii solutio. De ipsius viro Nicolao Vaccari, in 
ipsa facti specie haec tantum, quasi per transennam legun- 
tur: « Excussa primum fuit Oratrix , dein viri, qui rite 
bis citatus asseritur, contumacia declarata fuit. » Ex actis 
processualibus eruitur interrogationes, citationes, et senten- 
tiae prolationem etc. brevi temporis spatio completa esse: 

idcirco Nicolai contumacia praepropere videtur prolata. Nam 
in inquirendo coniuge, qui in huiusmodi iudiciis ius ' habet 
deponendi, praeter diligentiam, sufficiens etiam temporis in- 
tervallum ipsi coniugi tribuendum est: uti ex variis huius 
S. Congregationis decretis patet: et praesertim in Vorma- 
tiens. Matrimonii 7 Iulii 1731, et in Mediolanen. Matri- 
monii 20 Novembris 1734. Quae Decreta sic sonant: « Si 
omni diligentia ad rem collata deprehendi nequeat ubi alter 
coniux in ius vocandus commoratur, satis est citatorium 
palam facere per edictum affixum de more valvis Ecclesiae 
Cathedralis et Parochialis etc., praefinitis sexaginta diebus 
ili coniugi ut compareat. » Praedicta Decreta non respon- 
dere quoad tempus quo processus in casu completus fuit, 
manifestum est. Sic pariter notandum est Oratricem non 
statim, sed post annos duodecim contra suum matrimonium 
reclamasse, etc. de quibus, ut dixi, animadvertit Canoni- 
sta. Tandem cum ex omnibus superius perpensis constet 
l. Oratricis consensus in matrimonium cum Nicolao Vac- 
cari: 2. Minae Patris non ad extorquendum consensum sed 
ad servandam fidem Nicolao datam: 3. Matrimonii sponta- 
nea consummatio : 4. Depositiones testium septimae manus 
argumentum nullum concludens contra matrimonium  exhi- 
bent: quapropter iure meritoque mihi concludendum videtur 
matrimonium in casu esse validum, et ut tale tenendum 
iuxta verba Matthaei 19 » Quod Deus coniunxit, homo non 
separet. » 

VOTUM CANONISTAE. Fundamentum vinculi matrimonialis, 
ait Consultor, et ideo Sacramenti, consensus est, vere et se- 
rio emissus a contrahentibus, eoque deficiente, tum iure na- 
turali, tum positivo matrimonium nullum, irritumque  effi- 
cit: in hoc omnes Theologi, et Canonistae consentiunt. Mu- 
tuus itaque consensus in matrimonium immunis esse debet 
a quocumque notabiliter laedente plenam libertatem. Ratio 
vero quare Ecclesia voluerit Matrimonium esse liberum, et 
a quacumque obstáculo immune, libertatem  inficiente est, 
quia coniugalis contractus natura sua, et ex iure divino non 

est rescindibilis, ac proinde provvide disposuit, ut gravi im- 
pellente timore, seu vi, contractum nullum, irritumque sit 
matrimonium, sed requirit liberum, et positivum consensum 
non extortum per vim, aut metum. 

Fateor, mihi saltem videri hanc causam non modica ob- 
sitam esse difficultate, cum ad probandam nullitatem coniu- 
gii agatur de defectu consensus, idest de re intimo hominis 
corde abscondita, solique Deo nota. 

Curia faventina, ni fallor, in asserenda validitate pro- 
cul dubio existimavit metum, qui Teresiae a patre illatus 
dicitur, non eam attigisse gravitatem, quae necessarium con- 
sensum omnino destruit, siquidem ipsa femina Parochum 
praemonuit, Ecclesiam adivit, consensum expressit coram 
testibus, domum sponsi ingressa, per mensem cum eo habi- 
tavit, pluries rem uxoriam habuit, et de violentia ab se 
passa per annos circiter duodecim siluit. Itaque omnia iii 
celebrando matrimonio rite intercessisse patet; ideoque vali- 
dum praesumi potest, siquidem omne factum praesumitur 
recte factum donec contrarium non probetur. Ex his iusta 
alicui forte videbitur sententia pro validitate. 

Sed contrarium probare contendit Theresia Minzolini ad- 
versus sententiam Curiae faventinae, sicuti colligimus tum 
ex eius examine , tum ex depositionibus parentum, alio- 
rumque testium  extraiudicialibus, quibus ipsa conatur eli- 
dere ea quae supra pro validitate sunt allata, sub iuramen- 
to, constanter asserens se per violentiam, et metum nupsis- 
se, idest sine vero et interiori consensu contraxisse : idcirco 
defuisse se obligandi voluntatem, quae est de essentia con- 
tractus onerosi, qualis est matrimonium. 

A iudice compulsa deposuit ante nuptias animum ha- 
buisse aversum a Sponso, qui semper ei displicuit, familia- 
ribus, et amicis saepe dixit se coacte fuisse coniunctam : 
vim et metum fuisse passam ex paternis minis et obiur- 
gationbus, ad extorquendum consensum illatis. His, subiun- 
git Teresia, addantur matris, et familiarium  importunae 
exhortationes et stimuli : coram Parocho consensum non voce, 

corde expressit. Aegre domum sponsi ingressa, carnalem 
copulam cum eo habuit, sed invite et coacte, numquam cum 
affectu. maritali. 

Haec in iudicio sub iuramenti religione deposuit Teresia 
unde videtur vim sibi fuisse illatam a patre, et ex metu 
gravi puellam sexdecim annorum matrimonium celebrasse: 
metus vero gravis iuxta omnes matrimonium irritat. Ma- 
trimonium:, quod ob metum contrahitur oportet, ut sit de 
se nullum, ait S. Ligorius. 

Sed eritne fides adhibenda feminae asserenti se invite, 
et coacte per vim, et metum contraxisse? agitur enim de 
re intimo hominis corde abscondita, solique Deo nota: unde 
ex legali axiomate habemus. /nvite desponsata, sponte  co- 
gnita contra | matrimonium | non auditur. 

Verum enim vero multa favent actrici, quae ad nullita- 
tem matrimonii decernendam videntur sufficere, siquidem 
mendacii suspicio exulat, cum quidquid ab ipsa narratur cum 
aliorum testimoniis optime congruit. Sed cum agatur de 
consensu, interius latente, ad probandam nullitatem ex prae- 
fato defectu sufficere possunt probationes , moralem certitu- 
dinem generantes ex adiunctis matrimonium praecedentibus, 
concomitantibus et subsequentibus, quae prudentem virum 
persuadere valeant, ceu docet Sánchez lib- II dist. 42 cum 
aliis Canonistis. Haec adiuncta favent Teresiae, et fidem 
illi habendam esse suadent, siquidem testes omnes uno ore 
deponunt mendacii esse incapacem: et ipsa sine ulla con- 
tradictione semper loquuta est de vi, et metu sibi illatis a 
patre. Antequam iret ad Ecclesiam visa fuit anxia, agita- 
ta, reluctans. Quando habitavit cum sponso iurgia, lites, 
contradictiones arserunt. 

Parentum depositionibus de vi et metu illatis ad extor- 
quendum consensum concorditer et uno ore affirmant  Ar- 
chipresbyter et testes acciti: aiunt enim se audivisse eius- 
modi matrimonium celebratum fuisse per vim et metum, ita 
in toto oppido una vox esset de vi illata. 

Ex his, aliisque testificationibus facile colligitur in hoc 

Acta, Tom. XXIV, fase. Oo CL XXXVI. 39 

connubio verum, et sincerum defuisse consensum , qui est 
sacri vinculi fundamentum, ideoque matrimonium tum iure 
naturali, tum iure ecclesiastico nullum esse. Neque dici 
poterit ex cohabitatione matrimonium revalidan, cum coha- 
bitatio non conferat quod ab initio irritum fuit: cohabitatio 
vero Teresiae cum Nicolao minime spontanea, sed coacta fuit. 
Gravior quidem obiectio fieri poterit ex copula, quam semel 
et iterum sponsa se habuisse fatetur: haec tamen non sponte 
ac libere, et affectu maritali, idest animo vivendi coniuga- 
liter habita fuit, sicuti actrix pluries deposuit in suo ex- 
amine, sed per vim. Matrimonium vero, uti scribit Chryso- 
stomus, non facit copula, sed consensus: unde et sponsi 
domum dereliquit, nolens cum eo habitare. 


His singillatim enumeratis ad declarandam matrimonii 
nullitatem ex defectu consensus, cum agatur de re in inti- 
mo corde reposita, consideranda erunt adiuncta seu proba- 
tiones an sufficiant ad moralem certitudinem, cum metaphy- 
Sica haberi non possit, constituendam, quae virum  pruden- 
tem moraliter certum reddant de ficto, et coacto consensu. 

Teresiam Minzolini invitam et gravibus compressam pa- 
ternis minis Nicolao nupsisse non obscure colligimus, tum 
ex ipsius iuratis depositionibus, tum parentum, tum omnium 
testium unanimi confessione. Itaque habetur ea moralis cer- 
titudo, quam Sánchez cum aliis supra citatis docet suffice- 
re ad probandam matrimonii nullitatem ex defectu consen- 
sus, quem per vim et metum patet fuisse extortum. 

Quamobrem, meo saltem iudicio, censeo sententiam Cu- 
riae faventinae iudicantis pro valore matrimonii esse infir- 
mandam et pro nullitate iudicandum. 

ANIMADVERSIONES DEFENSORIS MATRIMONII EX OFFICIO. Con- 
nubiale foedus, quod labente anno 1873 Octobris die 13 
Teresia Minzolini, 16 annos nata, cum Nicolao Vaccari, in 
aetate annorum 33 constituto, iniit, discindere pertentat 
ab anno 1885, quasi illud contraxerit, minis a patre ad id 
compulsa. 

Sed etsi dare velim hortationes, suasiones et forsan etiam 

minas intercessisse, non facile tamen credam, patrem serio 
filiam unquam comminatum fuisse. Imo in confessis est pa- 
trem desideria sua Teresiae voluntati semper postposuisse. 

Profecto Teresia fatetur: patrem sibi dixisse, dum  Ec- 
clesiam peterent ad ineundas nuptias; si autem id facere 
debes per vim.. Recitata verba, in actu matrimonii a patre 
prolata, luculenter demonstrant, patrem nec antea, neque eo 
momento vim ullam filiae intulisse. 

Liquet itaque non Teresiarn patris, sed patrem Teresiae 
voluntati obsequi in more habuisse. Neque mirum est: fa- 
vefitinus enim sacramenti vindex affirmat, eresiarn vivaci- 
tatem non ordinariam | semper possedisse, X praesertim — vero 
tempore | huiusmodi | matrimonii. 

Nec satis: Teresia percontanti pudici: ante matrimonii 
celebrationem ivisti ne, sicut fieri solet ad parochum ad 
ostendendum, te sponte et libere inire nuptias, respondit : 
utique perrexi, sed absque seria voluntate. Rursum percontata : 
habuisti ne copulam carnalem cum marito, respondit: aliquan- 
do, sed semper per vim. Postremo : quando vir domum tuam 
petivit, indulsisti ne genio matrimoniali? reponit illa: ali- 
quando, sed semper per vim. Dic, quaeso, quis sit huiusce 
violentiae auctor. Non certe pater: quoniam iste filiam a 
domo viri ducebat et reducebat pro ipsiusmet filiae labitu. 
Non vir: quia Nicolaus statim ac se haud exoptatum sensit 
uxorem invisere destitit. 

Neque me movent quae testes a Teresia inducti referunt 
de fama. Fama enim fortasse de matrimonio haud spontaneo 
non autem de coacto, volabat. Nam parochus ipse nihil hu- 
iusmodi audivit. De matrimonio celebrando populum, prouti 
de more praemonuit; et non solum nemo unus coactionem 
parocho denuntiavit, sed, sponsa ante nuptias in lacrimas 
erumpente, praesentes, ut ait actrix, hoc valde mirati sunt. 

Post ea quae fuso calamo disseruit lectissimus consultor 
theologus, piaculum existimo iis immorari, quae extra iudicii 
aulam ogganniunt Teresiae parentes. Neque valde doleo quod 
ne unus quidem, sive de latere viri, sive ex officio testis in- 

ductus sit. Namque vel ex iis quae ab ore ipsius actricis 
accipimus arguere licet, faventinum iudicem iure optimo me- 
rito matrimonium Teresiae Minzolini cum Nicolao Vaccari 
validum renuntiasse. 

Hisce aliisque enucleatis, propositum fuit dirimendum 


Dubium 


An sententia Curiae episcopalis  faventinae sit | confir- 
manda vel infirmanda in casu. 

RESOLUTIO. Sacra C. C. re cognita, sub die 5 Martii 1892 
censuit respondere: Sententiam | esse confirmandam. 

Ex QUIBUS COLLIGES. I. Consensum a contrahentibus vere 
et serio emissum requiri in contractu matrimoniali a iure 
naturali et positivo; ideoque oportere ut consensus sit im- 
munis à quacumque re, qua plena libertas laedatur. 

II. Hinc matrimonium quod per vim et metum contra- 
hitur, oportet ut sit de se nullum. 

III. Verumtamen ad annullandum matrimonium metum 
et vim concurrere et continuare debere in ipso actu matr- 
monii; neque sufficere quod antea intervenerit. 

IV. In themate haec requisita defecisse videri; nam pater 
ante matrimonium clare ostendit filiae ploranti, ex quadam 
commotione, se vim non inferre ad matrimonium ineundum. 

V. Ad matrimonium dissolvendum, praesertim  consum- 
matum, requiri testes omni exceptione maiores, inter quos 
nequeunt adnumerari genitores, qui suapte natura deponerent 
in favorem filiorum. 

VI. Nam ob reverentiam sacramento debitam repelli cer- 
tum esse probationes dubias et coniecturas, et admitti tan- 
tum probationes testium omni exceptione maiorum; quas ex- 
hibent tantum testes idonei, legitimi et de quorum assertio- 
ne nulla dubitatio nasci possit. 

VII. Pariter ab accusatione matrimonii repelli mulierem 
quae matrimonium ab initio contraxit invita et coacta, po- 
stea carnalem copulam admisit. 

VIII. In themate nullum , videri , adesse testem omni 
exceptione maiorem, dempto parocho; qui nuptias benedixit, 
quique tamen oratrici non favet; quippe qui retulerit, nil 
Scivisse de coactione patris aliorumque parentum. 


EX 3. CONGREG. EPISC. ET REG. 


MATRITEN. 


EXEMPTIONIS ET EMOLUMENTORUM 


COMPENDIUM FACTI. Religiosi S. Ioannis de Deo , Fate- 
benefratelli vulgo appellati, xenodochium cum cappella pu- 
blica in urbe Ciempozuelos, dioecesis Matriten., pluribus 
abhinc annis possident. 

Cum, ob aegrotorum numerum in dies crescentem, huius- 
modi cappella in infirmorum habitationem converti deberet, 
praedicti Religiosi Matriten. Episcopum rogaverunt, ut novo 
opqri benedictionem impertire haud dedignaretur. 

Religiosorum votis annuit quidem Episcopus, verum con- 
ditionibus huiusmodi adiectis: 1. ut nova Ecclesia Episcopi 
diocesani iurisdictioni in omnibus obnoxia esset, quin exem- 
ptiones et privilegia Ordinum religiosorum propria sibi tri- 
buere praesumeret. 2. Ut praedicta Ecclesia Parochi illius 
loci iurisdictioni subiecta esset ad formam art. 25 Concor- 
dati inter S. Sedem et gubernium Hispanicum initi, eidem- 
que Parocho iura ac emolumenta cederet, quae ex funeribus 
aliisque religiosis functionibus ipsi proveniunt, quaeque ipsius 
dotem constituunt. 

R. P. Provincialis ratus iura et privilegia a S. Sede 
suo Ordini concessa dispositionibus mox citatis pessumdata 
fuisse, S. C. Episc, et Regul. supplici porrecto libello adi- 
vit, efflagitans, ut praedicta iura et privilegia ad formam 
Constitutionum apostolicarum sarta tecta servarentur. 

Disceptatio Synoptica. 


QUAE RELIGIOSIS FAVENT. P. Provincialis praeprimis su- 
stinet, xenodochium loci Ciempozuelos ab omnimoda Epi- 
Scoporum iurisdictione exemptum esse ; ac idcirco decretum 
nullum et quovis firmitatis robore destitutum esse, ex eo 
quod privilegium exemptionis ab Episcoporum iurisdictione 
pluribus Constitutionibus Apostolicis Ordini S. Ioannis de 
Deo indultum fuit. 

Quod ut evincat, memorat Breve Pauli V. Romanus 
Pontifex, in cuius $ 1O legitur, laudatum Pontificem Epi- 
Scopis expressis verbis praecepisse, ne se immiscérent in iis, 
quae vel res, vel personas Congregationis S. Ioannis Dei 
concernunt: « Ac in primis dumtaxat ab omnimoda Ordina- 
riorum locorum iurisdictione,perpetuo exemptos fore et esse 
declaramus, ipsisque Ordinariis et eorum cuilibet, etiamsi 
Cardinalatus honore praefulgeant, ne deinceps in his quae 
observantiam, disciplinam et Instituta regularía Congregatio- 
nis Ioannis Dei huiusmodi, ut praefertur, concernunt .... 
se immiscere aut intromittere seu praesumant districte prae- 
cipimus et inhibemus. » 

Concinit Urbanus VIII, qui brevi - Cum sicut - Ordina- 
riis praescripsit ne se ingérérent in his Conventibus et Ho- 
spitalibus, in quibus duodecim essent Religiosi, haec decer- 
nens; « Apostolica auctoritate, tenore praesentium declara- 
mus ac decernimus, ut quoad dictae Congregationis Conven- 
tus et Hospitalia, in quibus erunt duodecim Religiosi, Epi- 
scopi nullatenus se ingerant. » In his vero Hospitalibus in 
quibus numerus Religiosorum minor esset, decrevit ut Epi- 
Scopi una cum eorumdem Hospitalium Superiore ad revisio- 
nem computorum administrationis procedere valerent: « Et 
quoad illos Conventus seu Hospitalia, in quibus erit mi- 
nor Religiosorum numerus, iidem Episcopi possint insi- 
mul cum Provinciali vel alio maiori eiusdem Congregationis 
Superiore ad revisionem  computorum administrationis eo- 

rumdem Hospitalium procedere, ita tamen ut contra perso- 
nas in nihilo prorsus se immisceant. » 

Ex hoc factum esse inquit, ut quoties Episcopi huius- 
modi iura et privilegia impugnare praesumpserint, eadem a 
Romanis Pontificibus iugiter recognita et confirmata fuerint. 
In cuius rei confirmationem adducit exemplum Urbani VIII, 
qui Episcopo Massanen. mandavit, ne Hospitale oppidi Plum- 
bini visitare et ad ninistrationis computa examini subiicere 
praetenderet. Imo addit eumdem Pontificem decrevisse , ut 
Hospitale Civitatis Vetulae Ordinarii iurisdictioni nullatenus 
subiectum esset, etsi duodecim dictae Congregationis Fratres 
ilic actu haud habitarent. 

Cum igitur ex hactenus deductis manifestum appareat 
Hospitalia Religiosorum S. Ioannis de Deo ab Ordinariorum 
iurisdictione exempta esse, sponte sua iiuit Hospitale loci 
Ciempozuelos ab Episcopi Matriten, iurisdictione exemptum 
renunciandum esse; nedum quia huiusmodi hospitalis domus 
ad Ordinem S. Ioannis de Deo pertinet, et ad formam coetero- 
rum Hospitalium eiusdem Ordinis erecta fuit; verum etiam 
quia Religiosi illic degentes plusquam octoginta sunt. 

Post haec ad alterum controversiae caput gradum fa- 
ciens, P. Provincialis contendit, praedictum Hospitale a Pa- 
rochi iurisdictione ità exemptum esse, ut ipsi, et non Pa- 
rocho ius competat funerandi et percipiendi emolumenta 
illorum, qui in dicto Hospitali supremum diem obeunt. Id- 
que in vim Brevis San. mem. Pii V. Salvatoris nostri, in 
cuius $. 9 quoad Hospitale Granaten, haec scripta legun- 
tur: « Nec non Hospitale, illiusque Ecclesiam, Altaria et 
Capellas praedicta ab omnimodo dictae et quarumcunque 
aliarum  Parochialium seu aliarum Ecclesiarum ac illorum 
Rectorum et Beneficiatorum iurisdictione et superioritate, 
ratione  perceptionis eleemosynarum, oblationum et aliorum 
iurium et obventionum praedictorum et quorumcumque alio- 
rum etiam funeralium, quae ipsi hospitali provenient, per- 
petuo eximimus et totaliter liberamus. » 

Huiusmodi autem privilegia et exemptiones a s. m. Pio V. 

Granatensi hospitali concessas, a Gregorio XIII per Bullam. 
In supereminenti diei 28 Aprilis 1576 ad omnia hospitalia 
S. Ioannis de Deo extensas et ampliatas fuisse, $ 14 eius- 
dem Bullae plenam fidem facit. 

Imo P. Provincialis subdit, Sixtum V, tum Breve S. Pii V, 
tum etiam Bullam Gregorii XIII confirmasse, ut huiusmodi 
privilegia, iura atque exemptiones maiori firmitatis robore 
communiret. Insuper animadvertit, Gregorium XIV, praeter 
privilegia, iura et exemptiones superius memoratas, omni- 
bus S. Ioannis de Deo hospitalibus, sive in Italia, sive extra 
Italiam existentibus, iisdem privilegia, immunitates et exem- 
ptiones induisisse, quae  Archihospitalis S. Spiritus de hac 
Urbe propria existunt. 

Huiusmodi vero privilegia et immunitates Archihospitali 
S. Spiritus concessa in hoc consistebant, ut praedicti Hospi- 
talis Rectores, non modo Quartam funerariam Parochis per- 
solvere haud tenerentur, sed etiam immunes essent ab obli- 
gatione Gabellas, Passus et alia onera solvendi. 

Idque optimo iure factum fuisse affirmat, ex eo quod, 
ceu sapienter observat Card. de Luca disc. XXIII $ V. de 
Paroch.  » ista hospitalia exempta sunt a Parochorum iu- 
risdictione, quoniam ille qui ex eodem ordine, seu alias de- 
putatus ad administrandum sacramenta infirmis, habetur 
loco parochi, ipsumque hospitale intra suum ambitum dici- 
tur habere territorium separatum, atque quoad ibi viventes, 
constituere quamdam speciem Parochiae diversae ac stantis 
per se. » 

Hinc haud mirum esse subdit, ut quoties huiusmodi iura 
et privilegia in discrimen adducta fuerint, a sacris Tribu- 
nalibus iugiter confirmata, et favore Religiosorum S. Ioan- 
nis de Deo definitae fuerunt lites inter ipsos et Parochos 
exortae. 

Ita sane a Tribunali A.C. die 6 Iulii 1707 definitam fuisse 
legitur controversiam exortam inter Hospitale S. Ioannis de 
Deo Orbitelli et Collegiatam Ecclesiam eiusdem loci; nec 
non alteram sub die 8 Augusti 1714 inter eosdem Religio- 

sos et Archipresbyterum  Montisalti natam.  Concinit Re- 
scriptum Congregationis specialis deputatae a san. mem. 
Clementis XI in Romana  Quartae funeralis et lIurium Pa- 
rochialium inter Parochum S. Laurentii in Lucina et Hospi- 
tale S. Caroli a/ Corso die 8 Ianuarii 1717 agitata. Con- 
cordat decretum R. P. D. Vicesgerentis pro Conventu et 
Hospitali S. Ioannis de Deo contra Parochum S. Blasii in 
Via Giulia die 11 Aprilis 1764 prolatum. Chorum agit de- 
cretum, quod Emus Cardinalis Vicarius die 8 Februarii 1879 
contra Parochum S. Bartholomaei airlsola protulit. Tandem 
coronat opus decretum quod S. C. C. sub die 11 Iunii 1891 
in Mediolanen.  Funerum | et  Emolumentorum | contra  Pa- 
rochum S. Victoris edidit. 

Hisce positis, P. Provincialis animadvertit in nullo pre- 
tio habendam esse difficultatem ab art. 25 Concordati de- 
sumptam. Quandoquidem in prima parte citati art. 25 non 
agitur de Communitatibus religiosis canonice erectis, sed de 
Paroeciis proprie dictis, seu de Curatus et Vicariis perpe- 
tuis, quae antea cuidam Communitati religiosae pleno iure 
annexae erant. In secunda vero parte eiusdem articuli sermo 
tantum fit de Ecclesiis seu Cappellis et de ecclesiasticis sae- 
cularibus, qui ad religiosas Communitates haud pertinent. 

Constito itaque, quod Hospitale loci Ciempozuelos est 
Caenobium ad S. Ioannis de Deo Congregationem pertinens, 
P. Provincialis concludit ad praedictum Hospitale eadem 
iura et privilegia extendi et communicari debere , quae a 
Romanis Pontificibus ceteris omnibus hospitalibus indulta 
fuere; ideoque ipsi, tam ius funera in propria Ecclesia, in- 
dependenter a Parocho peragendi, quam eorum emolumenta 
percipiendi tribui oportere. 

QUAE RELIGIOSIS  ADVERSANTUR. EX altera vero parte 
Episcopus Matriten, prae primis denegat Hospitale loci Ciempo- 
zuelos ab Ordinarii iurisdictione exemptum esse. Idque erui 
posse autumat ex art. 29 Concordati inter S. Sedem et Hi- 
spaniae gubernium initi, vi cuius, exceptis Institutis S. Phi- 
lippi Neri et S. Vincentii a Paulo et ceteris quae vel missio- 

nibus vel exercitiis spiritualibus mancipantur, vel parochis 
auxilium praestant, reliquae domus religiosae uti residentiae 
et domus particulares habendae sunt ac proinde privilegiis 
atque exemptionibus destituuntur, Ordinibus concessis, ad 
quos dictae domus pertinent. Cum igitur Hospitale S. Ioan- 
nis de Deo in urbe  Ciempozuelos erectum, uti institutum 
religiosum ex Concordati dispositione haud habeatur, Epi- 
scopus deducit praedicto Hospitali exemptiones et privilegia 
tribui haud posse, quae Ordini S. Ioannis de Deo, ad quem 
pertinet indulta fuerunt. 

Quin opponere valeat, ait Episcopus, quod fel. mem. 
Pius IX, tum cum Bulla - Quae diversa - omnes iurisdictio- 
nes suppressit, iurisdictiones Praelatorum regularium pro- 
prias exceperit. Quandoquidem animadvertit, quod iuris ca- 
nonici auctores, inter quos citat Episcopum di Leon et 
Vincentium di Lafuente, in suis operibus auctoritate eccle- 
siastica editis, docent, praedictam iurisdictionem Praelatis re- 
ligiosis iuxta art. 11 Concordati reservatam, intelligendam 
tantummodo esse de vitae ratione, quam Religiosi intra 
claustra | ducunt. 

Et huiusmodi doctrinam ab ipsis auctoribus confirmari 
in suis operibus, quibus titulus Procedura Ecclesiastica, ubi 
de Praelatis regularibus agentes, ita se exprimunt. « Prae- 
lati regulares nullam iurisdictionem externam, sed tantum 
intra claustra quoad suos subditos et in rebus criminalibus 
exercent, in casibus a Concilio Tridentino praescriptis. In 
reliquis nulla exemptione potiuntur Instituta regularía, sed 
ab Ordinario loci dependent; Praelati vero regulares in iis 
tantummodo se immiscent, quae religiosorum vitam spiri- 
tualem et interiorem agendi rationem respiciunt. ». 

Quo vero ad emolumentorum quaestionem, quae perci- 
piuntur occasione funerum eorum qui in Hospitali loci Ciempo- 
zuelos supremum diem obeunt, Episcopus contendit, sive 
aequitatis sive iustitiae rationes exigere, ut ea non Religiosis 
in dicto Hospitali degentibus, sed Parocho Oeconomo de- 
beantur. 

Id exigunt praeprimis aequitatis rationes, ex eo quod ex 
una parte stipendium Parocho Oeconomo a Concordato assi- 
gnatum nimis exiguum est; ex altera vero Hospitale loci 
Ciempozuelos divitiis affluit. 

Sane quod stipendium Parocho Oeconomo assignatum ni- 
mis exiguum sit, nullatenus dubitari posse videtur; quando- 
quidem Episcopus asserit, quod praedictum stipendium prae- 
terquamquod a 15 annis, prius 25 et postea 1O libellis pro 
quolibet centenario imminutum fuit, modo magis exiguum 
evasit ex facto ipsius auctoritatis civilis, quae Parochis Oe- 
conomis duas tertias partes stipendii tribuit, quod pro Pa- 
rochis titularibus constitum est. Si itaque admitteretur quod 
Hospitale loci Ciempozuelos Oeconomo Parocho persolvere 
haud debeat emolumenta eorum, qui in dicto Hospitali de- 
cedunt, sequeretur quod Parocho Oeconomo deessent, quae 
propriae sustentationi necessaria omnino sunt. 

Ex altera vero parte, quod Hospitale divitiis abundet, 
fidem facit idem Episcopus qui asserit valetudinarium multa 
pecunia disponere, éx eo quod infirmi qui in eo recipiuntur 
fere omnes diariam persolvunt. Pro iis vero infirmis, qui ege- 
state premuntur, deputatio Provincialis diariam persolvit in 
ea mensura et quantitate, quae ab ipsa deputatione Provin- 
ciali una cum valetudinarii Rectore constitui solet. 

Praeter haec Episcopus affirmat, huiusmodi aequitatis ra- 
tionem admissam fuisse ab ipsius valetudinarii Rectore, qui 
idcirco sub die 14 Augusti 1890 Episcopo significaverat, se 
paratum esse Oeconomo Parocho rependere funerum iura in 
ea quantitate, quam Episcopo designare libuerit pro infirmis 
indigentibus, qui in Valetudinario ex hac vita decessissent. 

Verum, praeter aequitatis rationes, Episcopus contendit, 
quod huiusmodi emolumenta Oeconomo Parocho debentur 
attenta ratione iustitiae, ex eo quod Concordatum anni 1851, 
ad cuius normam praesens controversia dirimenda est, sub 
art. 25 praescribit, ut Ordines regulares in Hispania existen- 
tes a proprio Parocho dependere, eidemque emolumenta re- 
pendere teneantur. 

Et ex hac iuris dispositione observantiam in Hispania 
constantem ortam esse, ut Hospitalia vel hospitia et quae- 
libet charitatis Instituta, etsi a Communitatibus religiosis 
recta, proprii parochi iurisdictioni obnoxia sint ac ipsi fune- 
rum iura et emolumenta persolvere debeant. 

Idque optimo sane iure, ex eo quia, ut Episcopus ob- 
servat, in stipendio a Concordato Parochis assignato, iura 
stolae seu incerta computantur, quae ipsi a suis parochianis 
pro matrimoniis, baptismis ac funeribus percipere solent. 
Et huiusmodi iura, quae iuxta praxim in Hispania vigentem, 
partem stipendii Parocho debiti constituunt, magnum dam- 
num in themate persentiant, casu quo Parocho urbis Ciem- 
pozuelos emolumenta infirmorum  deneganda essent, qui in 
ilius urbis Valetudinario moriuntur, quandoquidem Episco- 
pus observat hosce infirmos Parochi Oeconomi subditos esse. 

Quin imo, urget Episcopus, in vim pluries memorati 
Concordati, nedum infirmi, qui in Regularium/ Hospitali- 
bus vel Hospitiis moriuntur, verum etiam eaedem Commu- 
nitates regulares, in morte cuiusdam religiosi, proprio Pa- 
rocho funerum iura ac emolumenta persolvunt, etsi Consti- 
tutionum Apostolicarum vi, privilegiis ac exemptionibus ae- 
qualibus imo maioribus iis fruantur, quae Religiosis S. Io- 
annis de Deo concessa sunt. Et huic praxi, quae in tota 
Hispania vim legis habet, ulla absque oppositione adhaerere 
omnes Communitates regulares in sua Dioecesi existentes. 

Hisce pro utraque parte perpensis, proposita fuerunt di- 
luenda sequentia 


Dubia 


IL An et quomodo Religiosi S. loannis de Deo in de- 
mensum  valetudinario | urbis  Ciempozuelos degentes a  iu- 
risdictione Episcopi Matriten, exempti sint in casui 

II. An et quomodo  dementium  valetudinarium | loci Ciem- 
pozuelos a Parochi iurisdictione exemptum | sit. in casu? 

III. An eidem Parocho | competant | emolumenta in fu- 

neribus infirmorum, qui in dicto  valetudinario decedunt in 
casu? 

RESOLUTIO. S. Congregatio Episc, et Reg. re mature 
discussa sub die 1 Aprilis 1892 respondere censuit: Ad I. af- 
firmative. Ad Il. affirmative. Ad III. Negative et amplius. 

Ex QUIBUS COLLIGES. I. Congregationem S. Ioannis de 
Deo ex Brevi Pauli V. Romanus Pontifex ab omnimoda 
Ordinariorum locorum iurisdictione exemptos esse: ita ut 
Episcopi, etiamsi Cardinalatus honore praefulgeant, in his, 
quae observantiam et disciplinam concernunt, se immiscere 
aut intromittere haud valeant. 

II. Huiusmodi privilegia et exemptiones ab Urbano VIII, 
Brevi - Cum sicut - confirmata fuisse, quoad dictae Congre- 
gationis Conventus et Hospitalia, in quibus duodecim Reli- 
giosi vitam agunt. 

III. Quo vero ad illos Conventus seu Hospitalia, in qui- 
bus erit minor Religiosorum numerus, Episcopos, una cum 
eiusdem Congregationis Superiore, ad revisionem computo- 
rum administrationis procedere posse; ita tamen, ut contra 
personas in nihilo prorsus se immisceant. 

IV. Imo Hospitale Civitatis Vetulae, in vim Brevis Ur- 
ban VIII - Ad futuram rei memoriam - ab Ordinani iu- 
risdicüone exemptum esse, licet in ipso duodecim dictae 
Congregationis fratres de familia non assignentur, nec il- 
lic actu habitent. 

V. Hospitale Granatense, illiusque Ecclesiam et Altaria, 
per Breve S. Pii V - Salvatoris Nostri - a. qualibet Eccle- 
siarum parochialium Rectoris iurisdictione perpetuo exempta 
esse ratione perceptionis eleemosynarum, oblationum, iurium 
et obventionum etiam funeralium, quae ipsi Hospitali prove- 
niunt. 

VI. Mox citata privilegia atque exemptiones Hospitali 
et Ecclesiae Granatensi a S. Pio V. concessa, tum a Gre- 
goro XIIL, tum a Sixto V, tum denique a Gregorio XIV 
universis Ordinis Hospitalibus et Ecclesiis, tam intra, quam 
extra Italiam existentibus deinceps extensa fuisse. 

VII. Ista hospitalia a Parochorum iurisdictione ideo 
exempta esse, quia (de Luca disc. XXIII 9o V. de P ar o ch.) 
ille qui ex eodem Ordine vel alias deputatus ad administran- 
dum sacramenta infirmis , habetur loco parochi, ipsumque 
Hospitale intra suum ambitum dicitur habere territorium 
separatum, atque quoad ibi viventes constituere quamdam 
speciem Parochiae diversae ac stantis per se. 


EX $. C. DE PROPAGANDA FIDE 


LITTERAE Emi Praefecti ad Ordinarios Americae septentrionalis; quibus 
communicatur decretum quoad conventionem initam ab Aren, s. Pauli 
super duas scholas paroeciales ; quae consona non videbatur Instru- 
ctioni editae anno 1875. 


Illme et Eme Domine, 


Amplitudo Tua probe noscit ardenti studio nuper in ista 
Statuum Foederatorum Republica quaestionem de catholicae 
iuventutis institutione agitatam fuisse. Huiusmodi discepta- 
tioni occasionem praebuit quaedam Conventio ab Archiepiscopo 
S. Pauli inita quoad duas Scholas parochiales in pagis Fa- 
ribault et Stillwater existentes. 

Compertum sane est Sanctam Sedem omni tempore maxi- 
ma sollicitudine invigilasse, ut salutari doctrina iuventus 
imbueretur atque a noxiis arceretur pascuis; atque haec ipsa 
S. Congregatio oculos suae vigilantiae ad istam regionem 
iampridem convertens, Instructionem inde ab auno 1875 
edendam curavit, quae de publicis scholis agebat. (1) Cui 
adhaerentes Patres III. Concilii Plenarii Baltimorensis in id 
omnem curam impenderunt, ut iuventutem catholicam ab 
omni vitiorum et erroris labe incolumem servarent et a peri- 
culis educationis principiis fidei et morum haud informatae 
defenderent. Quapropter prudentissime statuerunt ut in sin- 


(1) Instructio haec relata fuit Vol. XI, 44. 

gulis Dioecesibus unamquamque prope ecclesiam scholae 
erigerentur, in quibus catholicorum sobóles sub ecclesiasti- 
corum Pastorum auctoritate et directione non minus litteris 
ingenuisque artibus, quam religione et bonis moribus imbue- 
retur. Porro nonnulli sapientissima haec statuta prae oculis 
habentes, rati agendi rationem Archiepiscopi S. Pauli in me- 
moratis duobus casibus cum illis conciliat haud posse , re- 
prehendere illam non dubitarunt; dum alii e contra ceu gra- 
vibus innixam rationibus probandam , et nihil per eam his 
decretis derogatum fuisse iudicarunt. Acriter hinc inde con- 
tentio exarsit: etiam per publicas ephemerides, quod valde 
dolendum, ardenter quaestio ventilata fuit, nec concors et 
unanime Episcoporum iudicium hac de re extitit. Quod quum 
religionis bono, Ecclesiae decori et optatissimae aeque ac ne- 
cessariae inter sacrorum Antistites concordiae, in qua pax 
gregum ipsis commissarum solidatur, quam plurimum obesse 
iuste timeri posset, Sancta Sedes opportunum duxit rem ad 
se avocare diiudicandam suaque sententia disputationibus finem 
imponere. Huius autem negotii examen quibusdam ex Emis 
PP. S. Consilio Christiano «*Nomini Propagando praepositis de- 
mandatum fuit, qui in Comitiis habitis die 21 Aprilis huius 
anni matura ac diligenti investigatione instituta ea quae ab 
Archiepiscopo S. Pauli peracta sunt, omni sub respectu per- 
pendentes, attentis peculiaribus adiunctis nec non modo et 
pactis quibus conventio inita fuit, sequens edendum censue- 
runt Decretum, eadem die a Summo Pontifice approbatum: 
« Firmis in suo robore manentibus Decretis Conciliorum Bal- 
» timorensium super scholas parochiales, conventio inita a 
» R. P. D. Ioanne Ireland relate ad scholas de Far bault et 
» Stillwater, perpensis omnibus circumstantiis, tolerari pot- 
» est. » Hanc autem occasionem nacti Emi Patres enixe Ve- 
nerabilibus Statuum Foederatorum Episcopis commendarunt 
ut pergerent, quemadmodum praestitum fuerat hucusque, eo 
concordi studio salutem animarum sibi commissarum et bo- 
num religionis procurare, quo tot meritis suum in christiana 
republica nomen, Deo iuvante, iam honestarunt. Sane haec 

animorum vinumque coniunctio eo vel magis firmanda et 
custodienda est, quo magis, uti nunc contingit, errores im- 
pune grassantur, cum pluribus hostibus dimicandum, ac in- 
numerae difficultates et obstacula superanda undique extant. 

Emi Patres item voluerunt ut in Comitiis quae primo 
inter Statuum Foederatorum Archiepiscopos locum habebunt, 
iidem diligentissime de ratione cognoscant, qua quamplurimis 
catholicis pueris, qui secundum computos fide dignos scholas 
publicas loco parochialium adeunt, prospici queat. 

Cum vero pastoralis sollicitudo et impensum religionis 
studium, quo Antistites istius amplissimae ditionis feruntur, 
Sacrae Congregationi apprime perspectum sit, eadem pro certo 
habet, omni ope ipsos adnisuros ad aptissima remedia invenien- 
da, quibus hisce malis efficaciter occurratur. 

Item nullatenus dubitat quin pro filiali veneratione qua 
Apostolicam Sedem prosequuntur, iidem, quavis submota ani- 
morum dissensione, ad catholicum nomen tutandum et au- 
gendum concordi voluntate et consentientibus animis constan- 
ter adlaborent. 

Interea omnia Tibi fausta a Deo ex animo precor. 

Datum Romae ex Aed. S. C. Propagandae Fidei die 3 
Maii 1892. 


Amplitudinis Tuae 
Addictissimus Servus 


MIECISLAUS CARD. LEDÓCHOWSKI, PRAEFECTUS 


f IGNATIUS ARCHIEP. TAMIATHEN,, Secretarius 

EX S. CONGR. R. U. INQUISITIONIS 


DUBIA quoad constitutionem Apostolicae Sedis. 


I. Utrum scienter legentes publicationes periodicas in fa- 
sciculos ligatas, habentes auctorem haereticum et haeresim pro- 
pugnantes, excommunicationem incurrant, de qua Bulla Apo- 
stolicae Sedis 12 Octobris 1869 in excom. Rom. Pontifici spe- 
ciali modo reservatis art. 2. 

II. Utrum per acta a S. Sede apostolica profecta designentur 
tantum acta quae immediate a S. Pontifice proficiscuntur, an 
etiam quae mediate a S. Pontifice proficiscuntur, an etiam a 
SS. RR. Congregationibus proveniunt? 

III. Utrum absolventes complicem in re turpi cum igno- 
rantia crassa et supina hanc excommunicationem incurrant 
an non? 

IV. Utrum colligentes eleemosynas maioris pretii pro mis- 
sis, si eas celebrari faciunt in eodem loco ubi collegerunt, pro 
minori pretio, hanc censuram incurrant, nec ne? 

V. Utrum clericus in sacris constitutus vel regularis, aut 
monialis, si praeter impedimentum voti solemnis castitatis alia 
habeat impedimenta ex. gr. affinitatis, consanguinitatis, hanc 
censuram incurrant, an non? 

VI. Quoad absolutionem  censurarum specialiter reservata- 
rum in articulo vel periculo mortis dubitatur: utrum infirmus 
Si convalescit et onus non adimplet se praesentandi Superiori, 
in eamdem excommunicationem reincidat, an non? 


Feria IV die 13 lanuarii 1892. 


In Congregatione generali S. Rom. et Univ. Inquisitionis 
habita coram Emis et Rmis DD. S. R. E. Cardinalibus genera- 
libus Inquisitoribus, propositis suprascriptis dubiis, ac praeha- 
bito voto DD. Consultorum, iidem Emi ac Rmi DD. rescribi 
mandarunt: 

Ad I. Affirmative. 

Ad II. Negative ad 1 partem; affirmative ad 2. 


Acta, Tom. XXIV. fase. CGLXXXVI 40 

Ad III. In casu, incurrere. 

Ad IV. Affirmative ad 1, partem; negative ad 2. 

Ad V. Incurrere. 

Ad VI Detur Decretum fer. IV, 19 Augusti 1891 super du- 
biis quae sequuntur: - 1. an obligatio standi mandatis Ecclesiae 
a Bulla Apostolicae Sedis, imposita sit sub poena reincidentiae, 
vel non? 2. An obligatio standi mandatis Ecclesiae in sensu 
Bullae Apostolicae Sedis idem sonet ac obligatio se sistendi co- 
ram S. Pontifice, vel an ab illa debeat distingui? 

Responsum: Ad 1. Affirmative ad primam partem; nega- 
tive ad secundam. 

Ad 2. Obligationem standi mandatis ecclesiae importare 
onus sive per se sive per confessarium ad S. Pontificem re- 
currendi. 

Feria autem V, die 14 Ianuarii 1892, facta de his omnibus 
per R. P. Adsessorem S. O. Sanctissimo D. N. Leoni PP. XIII 
relatione, Sanctitas Sua resolutiones Emorum PP. adprobavit 
et confirmavit. 

Ex Cancellaria S. O. die 16 Ianuarii 1892. 


L MANCINI, S. Rom. et Univ. Ing., Notarius. 

APPENDIX III. 


EXHIBENS ACTA SEDIS APOST.; QUAE AUT IAMDIU EXARATA SUNT, 
AUT QUAE TEMPESTIVO LATUERUNT EPHEMERIDUM 
MODERATOREM. 


——— — «3g£»o- ———— 


S. C. Immunitatis, 20 Sept. 1860 — Clericus quoad privilegium fori. 


Clericus, qui nondum maiores suscepit Ordines, sive coniugatus sit 
sive non, cum, quod ea quae S. Concilium Tridentinum Sess. 23 Cap. 6 
de Reform, disposuit, diligenter non observaverit, privilegium fori 
amittit, habendus est uti destitutus atque ipso iure et ipso facto de- 
stitui omnibus clericorum privilegiis, ita ut haberi tractarique debeat 
tamquam persona vere laica, etiam in causis criminalibus et ad effectus 
poenales, quin iam nunc ac deinceps triplex admonitio, sive peculiaris 
declaratio incidentiae in hanc poenam sit necessaria. 


8. Congr. de Propaganda Fide — C. Gen. 17 Maii 1860. 


De recursu clericorum ad iudices laicos. 


Declarat S. C. nunquam sese fore admissuram recursum vel ap- 
pellationem sacerdotum, qui ad iudices laicos trahere ausi fuerint vel 
clericum sine venia Ordinarii, vel Episcopum sine venia Apostolicae 
Sedis, sive in causa ecclesiastica sive non, nisi prius recursum ad civile 
tribunal interpositum deseruerint. 

Episcopi vero iuxta declarationem Capitis Cogentes a Suprema Con- 
gregatione Inquisitionis dies 23 Ianuarii 1886 (1) editam, possunt in 
praedictum clericum animadvertere poenis et censuris ferendae sen- 
tentiae, maxime suspensione a divinis, servatis tamen servandis, et pro 
gravitate causae, si id expedire in Domino iudicaverint. Quod si venia 
conveniendi clericum in forum laicorum ab Ordinariis petatur, ipsi nun- 
quam eam denegabunt, tum maxime cum ipsi controversiis inter partes 
conciliandas frustra operam dederint. 


(1) Declaratio haec relata fuit Vol XVIII, 416. 

S. Congr. de Propaganda Fide — C. Gen. 6 Septembris 1886. 


De clerico cedenti sua iura. laico. 


Volendo un ecclesiastico cedere 
i suoi diritti ad un laico in una que- 
stione contro un prete, deve do- 
mandare la venia del Vescovo, e, 
se la lite à contro un Vescovo, 
alla S. Sede ; 


fa e non l'ottiene, 


che se esso non lo 
rimane soggetto 


alle disposizioni emanate contro i 


preti ricorrenti ad iudices laicos 
e si considera come operante in 
fraudem — legis. 


Quatenus ecclesiasticus viro lai- 
co propria iura cedere velit in ali- 
qua quaestione adversus presbyte- 
veniam petere debet ab Epi- 
S. Sede si lis sit 


rum, 
scopo; et, a 
adversus Episcopum : quod nisi fa- 
ciat et obtineat, subiicitur disposi- 
tionibus emanatis adversus presby- 
teros recurrentes ad iudices laicos, 
et habetur ceu agens in Fraudem 


legis. 


S. C. de Propaganda Fide — C. Gen. 2 Martii 1666. 
Dubium quoad regimen Praefecti. 


Se il Prefetto possa continuare 
della 


successore, 


nel governo Missione sino 


del 


sia spirato il tempo delle sue fa- 


all'arrivo benché 


coltà. 


An Praefectus continuare possit 


in administratione Missionis usque 


ad adventum successoris, quamvis 
terminus suarum facultatum ces- 
serit. 


R. Praefectus permaneat in gubernio Missionis usque ad adventum 


successoris, qui a S. G. destinatus et approbatus 


fuerit. 


S. Congr. de Propaganda Fide — C. Gen. 13 Ianuarii 1682. 


De Praefecto quoad privilegia communicanda. 


Se il Prefetto possa comunicare 
i suoi privilegi ad un missionario 
che abbia terminato il tempo pre- 
scritto nella sua patente, senza do- 
mandare proroga e conferma. 


R. Affirmative, 


dummodo missionarius 


An Praefectus communicare pos- 
sit propria privilegia missionario qui 


tempus in eius patente praescri- 


ptum absolverit, quin prorogatio- 
nem aut confirmationem petierit. 


maneat in Missione. 

S. Congr. de Propaganda Fide, 2 Octobris 1724. 
De Missionariis institutis a Sede apostolica relate ad Praefectos. 


Cum Sacrae huic Congregationi innotuerit in aliquibus Missionibus... 
perniciosam eamque prorsus erroneam opinionem irrepsisse, scilicet 
quod missionarii eo quia tales instituti sint ab eadem S. Congregatione, 
quae pariter Praefectos instituit, non sint subditi sed socii eorumdem 
Praefectorum, atque ideo cum par in parem non habet imperium, eorum 
praeceptis obtemperare non teneantur: Emi PP. ad huiusmodi abusum 
vanamque sententiam penitus eliminandam declararunt, quod missio- 
narii sunt vere subditi et tenentur obedire superioribus localibus, etiam 
occasione transitus, et istos ac ipsorum subditos Praefectis, Praefectos 
vero et reliquos omnes P. Procuratori Generali Ordinis et S. Congre- 
gationi. 


Decretum S. C. de Propaganda Fide, 24 Iulii 1626. 


Missionarii quoad litteras exhibendas missionum superioribus. 


Quoniam Sacra Congregatio non sine animi molestia certissime 
cognovit Superiores Regularium partes orientales incolentium, diversis 
praetextibus, et praesertim ordinariae iurisdictionis sed Apostolico pri- 
vilegio illis concessae, plurima impedimenta missionariis a se vel ab 
aliis auctoritate sua ad praedictas partes destinatis procurare, quibus 
perterriti, non solum a munere suo cessare, sed etiam loca eis assi- 
gnata deserere coguntur, simulque considerans quod frustra missiones 
ad orientis regiones tot expensis laboribus, ac periculis fierent, si mis- 
sionarii in eorum officii executione impedientur aut e locis, ad quae de- 
stinati sunt, deturbarentur ; ad relationem Illmi D. Card. Marcomontii, 
censuit missionariis quibuscumque tam saecularibus quam regularibus 
cuiuscumque Ordinis et Instituti, seu Congregationis et Societatis a se, 
vel ab aliis auctoritate sua ad praefatas regiones destinatis seu desti- 
nandis sufficere quod Literas Patentes suae missionis praedictis Supe- 
rioribus, vel eorum Vicariis, aut Ministris etiam ordinariam potestatem 
ex privilegio Sedis Apostolicae habentibus ostendant, ut illis ostensis 
sive obtenta sive non obtenta ab eis vel eorum quolibet licentia, pos- 
sint libere ac licite suum officium et munus exequi. Denique praeci- 
piendum esse censuit, prout praesenti decreto districte praecipit supe- 
rioribus praefatis eorumque vicariis ac ministris, ne post illis ostensas 
Patentes praedictas ullo modo impedire praedictos missionarios audeant, 

quominus officium suum exercere possint ac valeant, alioquin pro modo 
culpae severe a SSmo D. N. punientur. 


S. Congr. de Propaganda Fide — C. G. 15 Augusti 1630. 
De facultatibus missionariorum in itinere. 


Missionariis in itinere per aquam vel per terram occurrit saepius 
ut ob defectum aliorum sacerdotum cogantur audire confessiones vel 
comitum itineris, vel etiam habitatorum illarum regionum per quas 
transire necesse est, ut ad loca suarum missionum se transferant, pro- 
pterea cupiunt declarari per S. Can facultatibus illis concessis pro mis- 
sionis locis possint uti in praedictis casibus in itinere occurrentibus. 

S. G. declaravit non licere missionariis uti facultatibus illis con- 
cessis extra regna vel provincias aut loca ad quae destinati fuerint. 


S. Congr. de Propaganda Fide — C. P. 7 Maii 1631. 


De Missionariis quoad usum suarum facultatum. 


1l. An a missionariis (in oriente) pro usu suarum facultatum pe- 
tenda sit licentia ab Episcopis quos missionarii arbitrantur esse ca- 
tholicos. 

2. An missionarii celebrare possint in Ecclesiis schismaticorum, 
eorumve sacerdotalibus vestibus et calicibus uti. 

R. Ad 1. Affirmative, si tanta sit certitudo eorum rectae fidei, ut 
omnem schismatis ac erroris in illis partibus vigentis, suspicionem ex- 
cludat. 

Ad 2. Negative, quia datur misssonariis usus altaris portatilis et 
facultas benedicendi paramenta, et propterea non est necesse ut ipsi 
in praefatis Ecclesiis celebrent vel praedictis vestibus utantur. 


S. Congr. de Propaganda Fide — C. G. 2 Aprilis 1640 (coram SSmo). 


De tempore quo facultates missionariorum expirant. 


Ad quaesitum P. I. missionarii, SS. Dominus dixit tempus facul- 
tatum ad eum transmissarum computandum esse a die receptionis earum 
et non a die datae. 

S. Congr. de Propaganda Fide — Missionarii quoad ostensionem suarum facultatum. 
C. G. 26 Aprilis 1647. 


Missionarios in eorum facultatibus habere clausulam quod sine li- 
centia Episcoporum vel parochorum in quorum districtibus habent Mis- 
siones parochialia Sacramenta administrare non possunt, cetera vero 
post ostensas praedictis Praelatis vel parochis suas facultates, quod fa- 
cere debent quamprimum ad loca Missionum pervenerint, administrare 
possunt, nec a dictis Praelatis vel parochis impediri debent. 


S. Congr. de Propaganda Fide, 14 Febr. 1702. 


Missionarii quoad administrationem sacramentorum. 


Missionariis, sive saecularibus, sive Regularibus, etiam Societatis 
Iesu, non liceat, etiam vigore suorum privilegiorum, Sacramenta admi- 
nistrare, aut alia munia parochialia obire, nisi de licentia Ordinariorum 
seu Vicariorum Ap. in quorum respective provinciis aut dioecesibus 
eosdem missionarios commorari contigerit. 


S. Congr. de Propaganda Fide, 27 Febr. 1704. 
De discessu Missionarii a propria Missione. 


Cum alias sub die 13 Martii 1668 S. Congregatio missionariis apo- 
stolicis iniunxerit ne a Missione discedant nisi prius ab eadem S. C. 
obtenta licentia redeundi, quantumvis tempus residendi in Missione 
iuxta eorum decreta integre compleverint, quod etiam per lapsum 
facultatum expirare non censeatur, et in hoc tempus itineris non com- 
prehendatur ; eadem S. C. declaravit missionarios praedictos donec con- 
firmationem missionis, seu licentiam ut supra discedendi a Missione 
obtinuerint, facultates suas exercere posse ut antea, etiamsi tempus 
earum lapsum fuerit. 


S. C. de Propaganda Fide — C. P. pro Syn. 13 Ianuarii 1766, Chan-si et Chen-si. 


Missionarii quoad remotionem. 


1l. Utrum missionarii destinati ad aliquem districtum seu territo- 
rium habeantur ut parochi. Supposito quod sint tamquam parochi, 
quaeritur an gaudeant iure parochorum et an possint amoveri ad al- 

teruni districtum quacumque ex causa etiam minima arbitrio "Vicarii 
Apostolici. 

2. Utrum missionarius recens adveniens teneatur personaliter ac- 
cedere ad Vicarium Apostolicum petiturus ab eo necessarias facultates 
etsi id fieri nequeat sine magno suo incommodo et periculo. 

R. Ad 1. Posse Vicarium mutare stationes missionariorum ex iusta 
et rationabili causa concernente bonum missionis. 

Ad 2. Magis expediens esse ut Vicarias Alumnmis transmittat facul- 
tates etiam per litteras vel per nuntios quando valde difficilis erit ad 
ipsum accessus, ad evitandas expensas, pericula itinerum et ceteras valde 
graves difficultates. Posse tamen Vicarium pro iusta et rationabili causa 
in aliquibus casibus particularibus mandare Alumnis, ut coram se sistant 
pro impetrandis facultatibus. 


Ex Instr. S. C. de Propaganda Fide, ÍA Ianuarii 1726, ad Missionarios Congi. 


Missionarii quoad examen pro administratione sacramentorum. 


Quando ipsi (Episcopi) praesu- 
meret eos Missionarios 


Quando essi (Vescovi) preten- 


dessero di esaminarli prima che examini 


amministrino i Sacramenti, per non 
esservi in esse Patenti le parole 
examinatus et approbatus,  rispon- 
dano a detti Vescovi, che l'essere 
stati approvati per missionari im- 
porta lo stesso che l'essere stati 
approvati per l'amministrazione dei 
Sacramenti, giacché [l'officio dei 
missionari per il quale sono stati 
approvati, consiste appunto nel pre- 
dicare e nell'amministrare i Sacra- 


menti. 


subiicere antequam Sacramenta ad- 
ministrent, eo quod in litteris pa- 
tentibus desint verba 
et approbatus, respondeant eisdem 
Episcopis, approbatos esse ceu mis- 
sionarios idem esse ac approbatos 
fuisse pro sacramentorum admini- 


examinatus 


stratione *, nam officium missiona- 
riorum, ad quod approbati fuerunt, 
in hoc apprime consistit ut prae- 
dicent et Sacramenta administrent. 


S. C. de Prop. Fide — C. P. pro Syn. 20 Septemb. 1821. Vic. Ap. Sutchuen. 


De facultatibus quoad missionarios damnatos ad exitium. 


1. Utrum Vicarius Ap. concedere possit missionariis sui districtus, 


damnatis ad exilium in alienas 


provincias, facultates ordinarias et ex- 


traoidinarias, ut illas exercere possint in locis exilii. 

2. Utrum, huiusmodi missionariis in exiiium pulsis, independenter 
a facultatibus obtentis a proprio Vic. Ap. competant aliae facultates ab 
ipsa Apostolica Sede illis concessae tamquam  missionariis Ap., prae- 
sertim si non constet illa loca esse alteri Episcopo subiecta, aut propter 
nimiam longitudinem, vel aliud impedimentum, ad illum Episcopum 
recurrere non possint. 

3. Quaenam sint huiusmodi facultates, et quomodo se gerere de- 
beant circa illas quae nonnisi ad biennium vel aliud determinatum 
tempus concedi solent. 

R. Ad 1. Affirmative ; sed exerceri nequeunt nisi de licentia Or- 
dinarii, aut ob difficillimum accessum ad Ordinarium loci, aut ob defi- 
cientiam eiusdem Ordinarii. 

Ad 2. et 3. Provisum in primo. 


S. Congr. de Propaganda Fide — C. G. Il Décembre 1838. 


Ordinarii orientales quoad missionarios latinos. 


1l. Utrum Patriarchae, et Ordinarii orientales possint interdicere 
missionariis latinis ne Sacramenta administrent, et facultates suas exer- 
ceant in ecclesiis sibi subditis. 

2. Utrum missionarii possint Sacramenta administrare, et easdem 
facultates exercere erga orientales in ecclesiis latinis absque consensu 
Ordinariorum orientalium. 





3. Utrum Patriarchae et Ordinarii orientales possint interdicere suis 
subditis ne Sacramenta recipiant a missionariis latinis. 

R. Ad 1. Detur Decretum 26 Aprilis 1647 (quod habes pag. 631). 

Ad 2. Negative quoad parochialia iuxta Decretum 26 Aprilis 1647 ; 
in reliquis affirmative, nisi obstet diversitas ritus in Sacramentorum ad- 
ministratione, et servetur Decretum diei 31 Ianuar. 1702. 

Ad 3. Provisum in praecedenti. 


S. C. de Propaganda Fide — C. G. 12 Aprilis 1646. 


Missionarii tempore persecutionis. 


An cum periculo vitae persequentibus haereticis, missionarii in 
Missionibus suis permanere debeant. 

R. Tempore persecutionis esse magis necessariam pastorum prae- 
sentiam ne fideles pervertantur. 

S. C. de Propaganda Fide — C. G. 6 Febr. 1882. 
Missionarii expediti ab Apostolica Sede quoad subiectionem Vicariis apostolicis. 


Missionarii ad clerum saecularem spectantes, qui ab Apostolica Sede 
datis authenticis litteris ad missiones destinantur, Vicariorum Aposto- 
licorum omnimodae iurisdictioni, visitationi et correctioni omnes et 
singuli obnoxii sunt. Regulares vero qui exemptionis privilegio gaudent 
omnino iisdem Vicariis Apostolicis subiacere debent in iis generatim 
quae pertinent ad curam animarum, ad Sacramentorum administratio- 
nem, atque in ceteris casibus a iure nominatim expressis. 


S. C. de Propaganda Fide, 18 Decembris 1662. 
De disputationibus Missionariorum cum haereticis. 


De conferentiis et publicis congressibus seu disputationibus mis- 
sionariorum cum haereticis, monetur Generalis (Capuccin. ut omnino 
prohibeat, cum S. Sedes plurimis experimentis edocta semper eas pro- 
hibuerit ; quo vero ad interventum concionibus haereticorum, hoc etiam 
prohibeatur, sicut a S. G. S. Officii semper fuit prohibitum, nec omnibus 
indifferenter absolute [expediat ; quod si aliquis adsit insignioris do- 
ctrinae et prudentiae, supplicet in particulari pro licentia. 


S. Congr. de Propaganda Fide, 23 Novemb. 1665. 


De mercatura exercenda. 


Cum SSmus D. N., éx voto S. G., Vicariis Ap. in regnis Sinarum 
facultatem largitus fuerit clericos promovendi ad sacros, etiam Pre- 
sbyteratus, Ordines, quamvis necessarium patrimonium non habeant; 
quaeritur, an huiusmodi promoti possint ad sui sustentationem merca- 
turam exercere, pecunias suas mercatoribus dare, et cum ipsis socie- 
tatem inire, maxime cum non habeant illis in partibus aliam rationem 
se sustentandi ? 

R. Toleratur ad sustentationem propriam dumtaxat, modo tamen 
contractus sit ex sua natura licitus, et tantum solummodo impendant 
quantum honestum patrimonium constituat. 

S. Congr. de Propaganda Fide, 23 Augusti 1852. 
Missionarii quoad privilegia etc. 


1l. Utrum possit permitti missionariis uti rocheto loco cottae. 

2. Missionarii quando visitant suas ecclesias recipiuntur a populo 
cum baldachino et cruce, sicut recipitur Vicarius Apostolicus ; quae- 
ritur utrum tolerandum. 

3. Missionarii Apostolici gaudentne iurisdictione ordinaria tamquam 
parochi, aut solummodo delegata in Missionibus ad quam missi sunt 
per Vicarium Apostolicum? 

4. lidem missionarii possuntne propria auctoritate aeque ac parochi 
alium delegare sacerdotem ad effectum assistendi et benedicendi ma- 
trimoniis christianorum sibi commissorum ? Item audire confessiones 
suorum christianorum etiam in alio Vicariatu ? 

R. Ad 1. Negative. Ad 2. Negative. 

Ad 3. Negative ad primam partem ; Affirmative ad secundam. 

Ad 4. Provisum in praecedenti. 


Ex Litt. S. Congr. de Propaganda Fide, 4 Febr. 1860, ad Vic. Ap. Lahassae. 


Quoad mercaturae exercitium. 


Cum nuper a Suprema Inquisitione, ad quam solvendas remisi- 
mus quaestiones ab A. T. propositas quoad mercaturae exercitium, re- 
sponsionem tibi communicandam acceperimus, eam sine mora transcri- 
bentes pandimus, quae est ut sequitur: 

lime et Rme Domine. — Exposuisti S. C. de Prop. Fide, vetitum 
omnino esse, sub poena expulsionis, omnibus alienigenis, et praesertim 
europaeis, ingressum in istas Thibeti regiones, sive regi, sive magno 
Lamae subiectas, nisi ex causa negotiationis. Id intelligens A. Tua, 
verens ne apostolicum quod suscepisti mandatum, evangelizandi nempe 
efferatam et superstitiosam istam gentem, in tenebris et umbra mortis 
hactenus sedentem, incompletum remaneret, cum nullum aliud, ut 
asseris, suppeteret medium: opportunum putasti istius regni oras per- 
vadere tanquam negotiator, quo praetextu fidem catholicam facilius 
tutiusque propagaturum contendis. Quocirca, ad omnem de vero Ampi. 
Tuae caeterorumque sociorum statu et conditione ab infidelium animis 
suspicionem avertendam, non solum dictis, eisdem demonstrare studes 
vos omnes non aliud esse nisi quaedam mercatorum societas lucris 
terrenis addicta, sed, ut in huiusmodi opinione ultro confirmentur, 

nonnulla promptuaria seu officinas ad merces servandas et vendendas 
huc illucque stabilire tibi placuit, et, quod mirum est, haec omnia 
perfecisse inconsulta Sede Apostolica, ad quam demum recursum ha- 
buisti, ut super liceitate praefatae negotiationis instruereris. EE. ac RR. 
PP. Supremae huius Sacrae Congregationis, postulatis tuis serio ac ma- 
ture perpensis responderunt: non licere quovis titulo missionarios mer- 
caturam exercere; tibique respondendum esse per instructionem decre- 
verunt. 

Et sane, quamquam Emis PP. compertum sit, ex zelo quo ad fi- 
dem catholicam propagandam flagrans, A. T. permotam fuisse: tamen 
perspicuum tibi esse debet SS. Canonum sanctiones, Conciliorum etiam 
generalium Decreta, Apostolicas Constitutiones, et SS. Congregationum 
responsiones ad Vicariorum Ap. postulata, contrarias omnino esse prae- 
fatae tuae agendi rationi; neque bonitas finis illicita media ad eumdem 
consequendum legitimare potest, non enim sunt facienda mala ut ve- 
niant bona. Ceterum, divina Christi Religio propagari non debet fictio- 
nibus et simulationibus, quemadmodum haeretici sua venerata dogmata 
propagare conantur. Dominus enim Salvator noster conversurus huma- 
num genus, Apostolos et discipulos suos mittens, dixit illis Euntes in 
mundum universum, praedicate Evangelium omni creaturae. | Docete om- 
nes gentes baptizantes eos in nomine Patris et Filii, et Spiritus San- 
cti. Ecce ego mitto vos sicut agnos inter lupos. Estote ergo prudentes 
sicut serpentes et simplices sicut columbae Haec sunt divina monita, ad 
quae fideliter exequenda Evangelii praecones conatus omnes adhibere 
debent. Praetextus mercaturae, quamquam tibi videtur aptissimus ad 
fidem propagandam, nunquam tamen in conversionem animarum adhi- 
benda est, ut indecens et valde indecora viris apostolicis exemplo Chri- 
sti et Apostolorum, qui nunquam his fictionibus usi sunt, quibus Deo 
simul et mammonae obsequi viderentur. Non enim desunt exempla in 
quibus infideles, ut primum vident eos, qui summi Dei se dicunt mi- 
nistros et legatos, negotiis temporalibus addictos, eosdem spernunt, 
putantes illos uti religionis praetextu ut ex egestatis angustiis emer- 
gane Hoc pacto, venerationem illam atque amorem, quibus ad animas 
Deo lucrifaciendas prae ceteris indigent, ubique amittent et merca- 
torum potius pecuniarum, quam animarum curatorum, ignobile nomen 
sibi acquirent. 

Ne igitur non solum SS. Canonum sanctionibus, sed etiam Apo- 
stolicis Constitutionibus (urbani Vili, Ex debito Pastoralis Officii 22 
Febr. 1633; Clementis IX Sollicitudo Pastoralis Officii, 17 Iunii 1669; 
Renedicti XIV, Apostolicae servitutis, 23 Febr. 1751 ; Clementis XIII, 

in sua Encyclica Cum primum 16 Septembr. 1759 ; et Pii VI, in re- 
sponsione ad Archiepiscopum Theodosiopolitanum 18 Martii 1782), con- 
tradicere videaris, necesse est ut ab exercitio mercaturae, sive per te 
sive per alios, directe, aut quovis titulo vel colore, in posterum abs- 
tinearis, ne gravissimis poenis in SS. Canonibus et praesertim in prae- 
citatis Constitutionibus latis, irretitus maneas. 

Hisce praehabitis, ne mireris si aliquando intelligas S. C. plerum- 
que dispensasse cum nonnullis ab huiusmodi negotiationis prohibitione. 
Omnes enim a praefata S. C. de Prop. Fide concessiones alicui ''Vic. 
Ap., vel presbyteris sinensibus ecclesiastico patrimonio carentibus fa- 
ctae, nonnisi quosdam casus particulares, et quidem  urgentissimos, 
respiciunt. Nunquam vero huiusmodi concessiones factae fuere ut mis- 
sionarii exercitio mercaturae uti possent tanquam medio ad fidem Ca- 
tholicam propagandam, prout A. T. obtinere peroptat. 

Seclusa ergo quacumque negotiatione, species medicinales dun- 
taxat, ad infirmorum usum gratuito, vel saltem absque ullo lucro a 
missionariis in hac arte peritis exhibendas permittere vales. In reliquo 
satage ut, prudentiori et meliori modo quo potes, evangelizentur pau- 
peres qui circa missionariorum hospitia domicilium sibi elegerunt, eo- 
rumque pueri qui praefatorum missionariorum scholis intersunt ; cura 
ut cum humanis litteris religionis quoque catholicae rudimentis im- 
buantur. Hisce praeiactis fundamentis, religionis aedificium, Deo adiu- 
vante, ad suprema consurget ; nam neque qui plantat est aliquid, ne- 
que qui rigat, sed qui incrementum | dat | Deus. 


S. Congreg. S. Officii, 20 Iunii I86G, Vic. Ap. Gallas. 


De instructione castae hominum vulgo Mangio. 


Sunt in oppido Kafa quidam abiectissimae sortis seu castae homi- 
nes vulgo Mangió in ^Abyssinia Woilo nuncupati. Hi censentur non 
tantum ipsi esse immundi, verum etiam immunditiem communicare 
personis quibuscum agunt, et rebus, quae forte contrectant. Nondum 
coeptum est eosdem de Christiana Religione instruere, quia si missio- 
narius cum iis conversaretur, evaderet et ipse immundus, ipsumque 
nemo amplius alloqueretur; praeterquamquod si vel semel aliquis 
Mangió Ecclesiam intraret, haec illico pro immunda haberetur. Qua- 
propter postulatur: 

1l. An memoratae difficultates praebeant sufficiens motivum, ne 
missionarius hanc castam instruere quaerat. 

2. An eo casu quo aliquis huius castae homo instructionem sponte 
sua petat a missionario, is possit tali se ministerio denegare. 

3. Quaedam huius castae familia est sub dominio Missionis, eidem- 
que inservit. Peccaretne missionarius si ob praedictas difficultates omit- 
teret illam familiam instruere? 

R. Catholica Ecclesia in mysteriorum Dei dispensatione non modo 
nihil unquam discrevit inter divites et pauperes, inter nobiles et abie- 
ctus, verum etiam quadam veluti peculiari charitate ac materna solli- 
citudine pauperes et abiectus semper complexa est, qui sicut luculenta 
experientia testatur, facilius ?d fidem accedere solent prae mundi no- 
bilibus et divitibus. Imitatur enim Ecclesia Iesum Christum D. N. apud 
quem nulla est personarum acceptio, quique se ad evangelizandum 
pauperibus missum esse dicebat, et cum publicanis et peccatoribus 
manducabat, licet iniquissimum inde scandalum sumerent pharisaei. 
Quod igitur spectat ad tria postulata 1. 2. et 3. nullatenus ambigendum 
est quin missionarii pro suo munere debeant hominum quoque Mangió 
nuncupatorum instructioni et conversioni solertissime quantum poterunt 
adlaborare, multoque magis si ipsi Mangió divina gratia permoti instrui 
petant, vel iustam subeuntes missionariorum servitutem eorundem do- 
mestici effecti fuerint. Neque tantum propter adductas rationes illici- 
tum est ab instruendis Mangió prorsus abstinere, sed etiam ne missio- 
narii auctoritate sua confirmare videantur superstitiosam consuetudinem 
a iudaicis traditionibus probabiliter profectam, refugiendi nimirum con- 
tractum hominum  Mangió, imo cum eos tangentibus nullam habendi 
communicationem; quam quidem consuetudinem christianae charitate 
perinde ac rectae rationi tantopere adversantem missionarii penitus ex- 
tirpare omni diligentia studeant. Interea tamen, ut aeternae saluti 
Mangió quam citissime provideatur, censuerunt Emi PP. unum e mis- 
sionariis deputandum esse absque mora ad spiritualem eorum curam. 
Christiani vero qui illam consuetudinem servant admitti poterunt ad 
Sacramenta, dummodo id unice faciant ne a commercio aliorum civium 
segregentur, non autem sponte sua, atque ex erronea opinione quod 
homines Mangió sint immundi, labemque et immunditiem vel solo Lactu 
affricent personis quibuscum agunt aut conversantur, rebus quas adhi- 
bent, et ipsis ecclesiis in quas ingrediuntur. Haec enim opinio nulla- 
tenus toleranda est in viro catholico, postquam Deus Reato Petro osten- 
dit neminem communem aut immundum dicere hominem. 

S. C. S. Officii, 16 Dec. 1874. Deleg. Apost. Mesopotamiae. 
De facultatibus missionariorum latinorum in Oriente. 


Les facultés pouvoirs, dispen- 
ses etc. contenues dans les Pa- 
tentes des supérieurs des Missions 
latines en Orient donnent souvent 
lieu à l'ambiguité par suite de la 
nature variée des personnes avec 
les quelles ils sont en rapport. Ces 
patentes sont évidemment faites 
pour les missions établies dans de 
diocéses gouvernées par des Evé- 
ques ou des Vicaires Apostoliques 
du rit latin, qui ont une iurisdi- 
ction directe et absolue sur tous 
les fidéles de leur dioecése; hors 
ici les missionnaires n'ont de Ju- 
risdiction réelle que sur un nom- 
bre fort restreint de latins et quel- 
ques orientaux privés de pasteurs, 
mais ils se trouvent par le mini- 
stére de la confession en rapport 
avec les catholiques des différents 
rits qui les entourent, grec, ar- 
syrien, chaldéen. 
ront-Cils dans ce cas, et dant tout 
ce qui n'est que de for intérieur 
user des dispenses concédées au 
Supérieur de la Mission si celui 
leur en concede la faculté ? 

R. Negative. 


ménien, Pour- 


Facultates, dispensationes etc. 
cooptatae in litteris patentibus Su- 
periorum Missionum latinarum in 
Oriente, saepe causam exhibent 
ambiguitatibus, ob diversam indo- 
lem personarum cum quibus rela- 
tionem habent. Hae Litterae pa- 
tentes evidenter factae sunt pro 
missionibus constitutis in Diaece- 
sibus, quarum regimen est apud 
Episcopos aut Vicarios apostolicos 
latini ritus, qui directam et abso- 
lutam iurisdictionem habent super 
cunctos fideles suarum Dioecesium, 
nunc Missionarii veram iurisdictio- 
nem hic habent super parvo tan- 
tum numero latinorum, et orien- 
talium pastoribus carentium, sed 
ministerii confessionis causa rela- 
tiones habent cum rituum diver- 
sorum catholicis, qui prope sunt, 
quique sunt graeci, armeni, syriaci, 
chaldaei. Possunt ne 
casu, et in omnibus quae tantum 
respiciunt forum internum, uti dis- 
pensationibus 


isti, hoc in 


concessis superiori. 
Missionis, quatenus hic facultatem 
eisdem indulgeat ? 


R. Negative. 


S. Congr. S. Officii, 3 April. 1889, Vic. Apost. Victoriae-Nyanzen. 


De infirmis visitandis in gravi periculo constitutis. 


In regno Buganda, ne nova adversus christianos excitetur perse- 
cutio, fideles religionem publice profiteri nequeunt, et quasi incoguiti 
ftiter infideles vitam degunt. Hinc maxima pro missionariis infirmos vi- 

sitandi difficultas ; nam ex missionarii praesentia exoriretur pro infirmo 
periculum, et pro iis apud quos degit, quin imo pro omnibus christia- 
nis, qui non tolerantur, eorum numero a rege cognito. Quaeritur ergo 
utrum, ad hoc periculum praecavendum, missionarii possint ac debeant 
infirmos non visitare, an, spreto quolibet periculo sive privatorum sive 
communitatis christianae, aegrotos in gravi moriendi periculo constitu- 
tos visitare possint, aut debeant ut illos Ecclesiae Sacramentis reficiant. 
R. Ad mentem; mens autem est a missionariis fideles monendos 
ut, attenta difficultate habendi missionarii adsistentiam in mortis arti- 
culo, omni studio satagant peccata vitare, et in mortis periculo mu- 
tuam sibi adsistentiam praebeant; ac insuper missionarii bene instruant 
catechistas, qui in expositis casibus missionarii vices aliqua ratione fun- 
gantur. 


S. Congr. S. Officii, 6 Martii 1777, Vic. Apost. Cocincinae. 


Licet Missionariis commutare merces cum necessariis ad vitam. 


In Gambodiae Provincia, ubi pecunia vel non est usui, vel nullo 
fere in pretio, solent ceteri merces vehere, ad iisdem vitae commodis 
necessaria commutanda. Quaeritur an idem liceat missionariis.... Ratio 
dubitandi est quod alibi vel non veneant, vel carissimo pretio. 

R. Licere per viam permutationis, quoad res correspondentes aliis 
rebus ad vitae necessitatem comparandis dumtaxat. 


S. Congr. S. Officii, 26 Aprilis ISC9, Vic. Apost. Petr. Constantinop. 


De facultatibus Praefectorum. 


1l. Se le facoltà dei Prefetti l. An facultates Praefectorum 
debbono restringersi soltanto ai loro  coarctandae sint eorumdem tantum 
sudditi religiosi. subditis religiosis. 

2. Se possono esercitarsi dov'é 2. An eaedem exerceri possint 
il Vicario Apostolico. ubi adest Vicarius apostolicus. 


R. Ad 1. Negative. 
Ad 2. Affirmative, iuxta tamen tenorem Formularum et facultatum 
extraordinariarum. 

LITTERAE Sanctissimi D. N. Leonis XIII ad Eminentissimos Cardinales 


FLORIAN CARD. DESPREZ, Aren, de Toulouse. 

CHARLES CARD. LAVIGERIE, Arch. d'Alger et de Carthage. 
CHARLES PHILIPPE CARD. PLAGE, Arch. de Rennes. 
JOSEPH CARD. FOULON Arch. de Lyon. 

BENOIT MARIE CARD. LANGÉNIEUX, Arch. de Reims. 
FRANQOIS CARD. RICHARD, Arch. de Paris. 


NOS TRES CHERS FILS 


Notre consolation a été grande en recevant la lettre paria- 
quelle vous adhériez, d'un concert unanime avec tout l'Episco- 
pat frangais, à Notre Encyclique, Au milieu des sollicitudes, et 
Nous rendiez gráces de l'avoir publiée, protestant avec les plus 
nobles accents, de Yunion intime qui relie les Eoéques de Fran- 
ce, et en particulier les | Cardinaux de la Sainte | Eglise, au 
Siége de Pierre. 

Cette Encyclique a fait déjà beaucoup de bien, et elle en 
fera, Nous l'espérons, davantage [encore, malgré les attaques 
auxquelles elle s'est vue en butte de la part d'hommes pas- 
sionnés; attaques contre lesquelles, du reste, Nous aimons à le 
dire, elle à trouvé aussi de vaillants défenseurs. 

Les attaques, Nous les avions prévues. Partout oü l'agitation 
des partis politiques remue profondément les esprits, comme il 
arrive maintenant en France, il est difficile que tous rendent 
de suite à la vérité cette pleine justice qui estpourtant son droit. 
Mais fallait-il pour cela Nous taire ? Quoi ! la France souffre et 
Nous n'aurions pas ressenti jusqu'au fond de l'áàme les douleurs 
de cette Fille ainée de l'Eglise? La France qui s'est acquis le 
titre de Nation 1rés chrétienne et n'entend pour rien l'abdiquer 
se débat au milieu des angoisses, contre la violence de ceux 
qui voudraient la déchristianiser et la rabaisser en face de tous 
les peuples, et Nous aurions omis de faire appel aux catholi- 
ques, à tous lé francais honnétes, pour conserver, à leur patrie 
cette foi sainte qui en fit la grandeur dans l'histoire? A Dieu 
ne plaise. 


Acta, Tom. XXIV. fase. COLXXXVII. 41 

Or, Nous le constations mieux de jour en jour, dans la pour- 
suite de ce résultat, l'action des hommes de bien était néces- 
sairement paralysée par la division de leurs forces. De là ce 
que Nous avons dit et redisons à tous: « Plus de partis entre 
vous: au contraire, union compléte pour soutenir de concert ce 
qui prime tout avantage terrestre: la Religion, la cause de Jé- 
sus-Christ. En ce point comme en tout, cherchez d'abord le 
royaume de Dieu et sa justice, et le reste vous sera donné 
par  surcroit. 

Cette idée-mére, qui domine toute Notre Encyclique, n'a pas 
échappé aux ennemis de la religion catholique. Nous pourrions 
dire qu'ils ont été les plus clairvoyants à en saisir le sens, à 
en mesurer la portée pratique. Aussi, depuis la dite Encyclique? 
vraie messagére de paix pour tout homme de bonne volonté, 
qu'on en considére le fond ou la forme, ces hommes de parti 
ont redoublé d'acharnement impie. Divers faits déplorables ré- 
cemment arrivés, qui ont attristé les catholiques et méme, Nous 
le savons, nombre d'hommes peu suspects de partialité envers 
l'Eglise, sont là pour le prouver. On a vu clairement oàü  veu- 
lent aboutir les organisateurs de ce vaste complot comme Nous 
lappelions dans Notre Encyclique, formé pour anéantir en Fran- 
ce le Christianisme. 

Ces hommes donc, saisissant, pour en venir à leurs fins, les 
moindres prétextes et sachant au besoin les faire surgir, ont 
profité de certains incidents qu'en d'autres temps ils auraient 
jugés inoffensifs, pour donner champ libre à leurs récrimina- 
tions; montrant par là leur parti pris, de sacrifier à leurs pas- 
sions antireligieuses l'intérét général de la Nation, dans ce qu'il 
a de plus digne de respect. 

En face de ces tendances, en face des maux qui en dé- 
coulent, au grand préjudice de l'Eglise de France, et qui vont 
s'aggravant de jour en jour. Notre silence Nous e(t rendu cou- 
pable devant Dieu et devant les hommes. Il eüt semblé que 
Nous contemplions d'un cil impassible les souffrances de nos 
fils, les catholiques'frangais. On eüt insinué que Nous jugions 
dignes d'approbation, ou pour le moins de tolérance, les ruines 
religieuses, morales, civiles amoncelées par la tyrannie des se- 
ctes antichrétiennes. On Nous eüt reproché de laisser dépour- 
vus de direction et d'appui tous ces frangais courageux qui, 
dans les présentes tribulations, ont plus que jamais besoin d'étre 

fortifiés. Nous devions surtout des encouragements au clergé, 
-auquel on voudrait, contre la nature de sa vocation, imposer 
silence dans l'exercice méme de son ministére, alors qu'il pré- 
che selon l'Evangile de la fidélité aux devoirs chrétiens et so- 
ciaux. Du reste, n'est-ce pas toujours pour Nous une obligation 
pressante de parler, quoi qu'il en avvienne, dés q'il s'agit d'af- 
firmer Notre droit divin d'enseigner, d'exhorter, d'avertir, en 
face de ceux qui sous prétexte de distinction entre la religion 
et la politique, prétendraient en circonscrire l'universalité ? 

Voilà ce qui Nous a déterminé, de Notre entiére initiative et 
en pleine connaissance de cause, à élever la voix; et Nous ne 
cesserons de l'élever, chaque fois que Nous le jugerons oppor- 
tun, avec l'espoir que la vérité finira par se frayer un chemin 
jusque dans les coeurs qui lui résistent, peut-étre avec un reste 
de bonne foi. Et comme le mal que Nous signalons, loin de se 
limiter aux catholiques, atteint tous les hommes de sens et de 
droiture, c'est à eux aussi que Nous avons adressé Notre En- 
cyclique, pour que tous se hátent d'arréter la France sur la 
pente qui la méne aux abimes. Or, ces efforts deviendraient 
radicalement stériles, sil manquait aux forces conservatrices 
Funité et la concorde dans la poursuite du but final, c'est-à-dire 
la conservation de la religion, puisque là doit tendre tout homme 
honnéte, tout ami sincére de la société: Notre Encyclique l'a 
amplement démontré. 

Mais le but une fois précisé, le besoin d'union pour l'attein- 
dre une fois admis, quels seront les moyens d'assurer cette 
«omon ? 

Nous l'avons également expliqué et Nous tenons à le redire, 
pour que personne ne se méprenne sur notre enseignement: 
on de ces moyens est d'accepter sans arriére-pensée, avec 
cette loyauté parfaite qui convient au chrétien, le pouvoir civil 
dans la forme oü, de fait, il existe. Ainsi fut accepté en France 
le premier Empire, au lendemain d'une effroyable et sanglante 
anarchie; ainsi furent acceptés les autres pouvoirs, soit monar- 
chiques soit républicains, qui se succédérent jusqu'à nos 
jours. 

Et la raison de cette acceptation, c'est que le bien commun 
de la société l'emporte sur tout autre intérét: car il est le prin- 
cipe créateur, il est l'élément conservateur de la société humaine 
d'oü il suit que tout vrai citoyen doit le vouloir et le procurer 

à tout prix. Or, de cette nécessité d'assurer le bien commun,, 
dérive comme de sa source propre et immédiate la nécessité 
d'un pouvoir civil qui, s'orientant vers le but supréme, y diri- 
ge sagement et constamment les volontés multiples des sujets, 
groupés en faisceau dans sa main. Lors donc que, dans une 
société, il existe un pouvoir constitué et mis à l'ouvre, l'inté- 
rét commun se trouve lié à ce pouvoir, et l'on doit, pour cette 
raison, l'accepter tel qu'il est. C'est pour ces motifs et dans ce 
sens que Nous avons dit aux catholiques frangais: Acceptez la 
République, c'est à dire le pouvoir constitué et existant parmi 
vous; respectez-le; soyez-lui soumis comme représentant le pou- 
voir venu de Dieu. 

Mais il s'est trouvé des hommes appartenant à divers par- 
tis politiques, et méme sincérement catholiques, qui ne se sont 
pas exactement rendu compte de Nos paroles. Elles étaient pour- 
tant si simples et si claires qu'elles ne pouvaient donner lieu 
semblait-il, à de fausses interprétations. 

Qu'on veuille bien y réfléchir, si le pouvoir politique est tou- 
jours de Dieu, il ne s'en suit pas que la désignation divine af- 
fecte toujours et immédiatement les modes de transmission de 
ce pouvoir, ni les formes contingentes qu'il revét, ni les person- 
nes qui en sont le sujet. La variété méme de ces modes dans 
le diverses nations, montre à l'évidence le caractére humain de 
leur origine. 

Il y a plus. Les institutions humaines les mieux fondées en 
droit et établies dans des vues aussi salutaires qu'on le voudra 
pour donner à la vie sociale une assiette plus stable et lui im- 
primer un plus puissant essor; ne conservent pas toujours leur 
vigueur conformément aux courtes prévisions de la sagesse de 
l'homme. 

En politique plus qu'ailleurs, surviennent des changements 
inattendus. Des monarchies colossales, s'écroulent ou se démem- 
brent, comme les antiques royautés d'Orient et l'Empire ro- 
main; les dynasties supplantent les dynasties, comme celles des 
Carlovingiens et des Capétiens en France: aux* formes politi- 
ques adoptées, d'autres formes se substituent, comme notre sié- 
cle en montre de nombreux exemples. Ces changements sont 
loin d'étre toujours légitimes à l'origine il est méme difficile 
qu'ils le soient. Pourtant le criterium supréme 'du bien com- 
mun et de la tranquillité publique, impose l'acceptation de ces- 

nouveaux gouvernements établis en fait à la place des gou- 
vernements antérieurs qui en fait; ne sont plus. Ainsi se trou- 
vent suspendues les régles ordinaires de la transmission des 
pouvoirs, et il peut se faire méme qu'avec le temps elles se 
trouvent abolies. 

Quoi qu'il en soit de ces transformations extraordinaires 


^ 


dans la vie des peuples, dont il appartient à Dieu de calculer 
les lois, et à l'homme d'utiliser les conséquences, l'honneur et 
la conscience réclament, en tout état de choses, une subordi- 
nation sincére aux gouvernements constitués; il la faut au nom 
de ce droit souverain, indiscutable, inaliénable, qui s'appelle, 
la raison du bien social. Qu'en serait-il, en effet, de l'honneur 
et de la conscience, s'il était permis au citoyen de sacrifier à 
ses visées personnelles et à ses attachements de parti, les bien- 
faits de la tranquillité publique? 

Aprés avoir solidement établi dans Notre Encyclique cette 
vérité, Nous avons formulé la distinction entre le pouvoir po- 
litique et la législation; et Nous avons montré que l'acceptation 
de l'un n'impliquait nullement l'acceptation de l'autre, dans les 
points oü le législateur, oublieux de sa mission, se mettrait en 
opposition avec la loi de Dieu et de l'Eglise. Et, que tous le 
remarquent bien; déployer son activité et user de son influence 
pour amener les gouvernements à changer en bien des lois 
iniques ou dépourvues de sagesse, c'est faire preuve d'un dé- 
vouement à la patrie aussi intelligent que courageux sans ac- 
cuser l'ombre d'une hostilité aux pouvoirs chargés de régir la 
chose publique. Qui s'aviserait de dénoncer les chrétiens des 
premiers siécles comme adversaires de l'Empire romain, parce 
qu'ils ne se courbaient point devant ses prescriptions idolátri- 


ques^ mais s'efforcaient d'en obtenir l'abolition ? 

Sur le terrain religieux ainsi compris, les divers partis po- 
litiques conservateurs peuvent et doivent se trouver d'accord. 
Mais les hommes qui subordonneraient tout au triomphe pré- 
alable de leur parti respectif, füt-ce sous le prétexte qu'il leur 
parait le plus apte à la défense religieuse, seraient dés lors 
convaincus de faire passer, en fait, par un funeste renverse- 
ment des idées, la politique qui divise avant la religion qui 
unit. Et ce serait leur faute, si nos ennemis exploitantleurs di- 
visions, comme ils ne l'ont que trop fait, parvenaient finalement 
(les écraser tous. 

On a prétendu qu'en enseignant ces doctrines, Nous tenions 
envers la France une conduite autre que celle que Nous sui- 
vons à l'égard de l'Italie; de sorte que Nous Nous trouverions 
en contradiction avec Nous-méme. Et cependant il n'en est rien. 
Notre but, en disant aux catholiques francais d'accepter le gou- 
vernement constitué, n'a été et n'est autre encore que la sau- 
vegarde des intéréts religieux qui Nous sont confiés. Or ce sont 
précisément ces intéréts religieux qui nous imposent, en Italie,, 
le devoir de réclamer sans reláche la pleine liberté requise pour 
Notre sublime fonction de Chef visible de l'Eglise Catholique^ 
préposé au governement des ámes; liberté qui n'existe pas, ia 
oü le Vicaire de Jésus-Christ n'est pas chez lui, vrai Souverain- 
indépendant de toute souveraineté humaine. Que conclure de 
là sinon que là question qui Nous concerne en Italie, elle aussi 
est éminemment religieuse, en tant que rattachée au principe- 
fondamental de la liberté de l'Église? Et c'est ainsi que, dans 
Notre conduite à l'égard des diverses nations. Nous ne cessons 
de faire converger tout au méme but: la religion et par la re- 
ligion le salut de la société, le bonheur des peuples. 

Nous avons voulu, Nos trés-chers Fils, vous confier toutes 
ces choses, pour soulager Notre coeur et conforter en méme 
temps le vótre. Les tribulations de l'Église ne peuvent man- 
quer d'étre trés améres pour l'àme des Évéques et plus encore 
pour la Notre, puisque Nous sommes le Vicaire de Celui qui 
donna, pour la formation de cette Sainte Église tout son sang. 
Ces amertumes cependant, loin de Nous abattre, Nous stimulent 
à Nous armer d'un plus grand courage, pour faire face aux 
difficultés de l'heure présente. Il en résulte aussi, pour Nous, 
un redoublement de zéle en faveur de cette France catholique 
d'autant plus digne de Notre affection paternelle, qu'elle solli- 
cite de Nous, avec une confiance plus filiale, encouragement,, 
protection et secours. 

Ces sentiments sont aussi les vótres, Nos trés chers Fils 
vous venez de Nous en donner la preuve, et Nous avions déjà 
pu Nous en convaincre quand vous veniez prés de Nous les 
uns aprés les autres, Nous rendre compte de votre ministére* 
et conférer des intéréts sacrés dont Nous avons la garde. Par- 
mi les motifs de confiance qui Nous réjouissent, cette unani- 
mité est certes l'un des plus puissants, et Nous en remercions 
Dieu du fond de l'àme. Nous comptons sur la continuation de 

votre empressement à seconder Nos paternelles sollicitudes 
pour ce cher pays de France. Et dans cette assurance, comme 
gage de Notre affection, Nous vous donnons, Nos trés chers 
Fils, à vous, à votre Clergé, et aux fidéles de vos Diocéses, 
avec toute l'effusion de Notre ceur, la Bénédiction Aposto- 
lique. 

Donné à Rome, le 3 Mai de l'année 1892, de Notre Pontifi- 
cat la quinziéme. 


LEO PP. XIII. 


(Versio latina) 


Magna animi nostri laetitia vestras Literas accepimus, in qui- 
bus vos Epistolam nostram encyclicam Infer gravissimas una 
cum omnibus Galliae episcopis complecti sponte profitemini, 
Nobisque quod eam in lucem ediderimus gratias agitis, verbis 
amplissimis arctissimam unionem contestantes, qua Galliae Epi- 
scopi, praesertim vero sanctae Ecclesiae Cardinales, cum hac 
Petri Sede constringuntur. 

Ista encyclica Epistola quoddam iam bonum operata est, 
atque, speramus, amplius adhuc operabitur; quamvis a turbu- 
lentis quibusdam hominibus, dicteriis iniuste impetatur. Contra 
huiusmodi hostiles aggressus, quod quidem Nos libenter effa- 
mur, permultos illa, eosque potentes, adsertores nacta est. 

Hostiles hosce aggressus, Nos equidem fpraevidimus. Ubi- 
cumque fervens partium studium civium animos vehementer 
commovet, si quidem hodie in Galliam pervadit, admodum dif- 
ficile continget, ut omnes illico veritati, quae tamen id iure exi- 
git, plene atque integre obsequantur. Sed numquid idcirco No- 
bis tacendum est? Eheu! Afflicta tur Gallia, Nosque illius, quam 
dilectissimam Ecclesiae filiam nuncupamus, dolores in imis vi- 
sceribus haud persentiamus? Gallia quae sibi Nationis Christia- 
nissimae nomen acquisivit, nec idem quovis pretio abdicare 
unquam velit, contra eorum vim, qui ipsam christiana religio- 
ne orbare, et palam caeteris populis deprimere percupiunt, an- 
goribus undique perstricta luctatur; et Nos Catholicos, omnes 

honestos Galliae cives compellere omiserimus, ut natali eorum 
solo hanc sanctam fidem, quae Galliam ipsam in historia adeo 
magnam effecit, sollerter servaremus ? Id a Nobis Deus avertat. 

Iam vero, quod Nos in dies magis ac melius cognosce- 
bamus, proborum hominum actio, cum in huiusmodi effectu 
obtinendo adlaborarent, divisis eorum viribus, omni ferme vi 
atque efficacia, necessario destituebatur. Hinc quod saepius hor- 
tati sumus, et nunc denuo hortamur: Non sint in vobis schis- 
mata (1 Cor. 1. 10); seu, ut aiunt, politicae factiones: sed potius 
perfecta animorum coniunctio, ut una simul quod omne terre- 
stre emolumentum summopere praecellit, Religionem videlicet 
et Iesu Christi causam, omnes unice protueantur. Qua in re, 
quemadmodum et in ceteris omnibus, meminerint Christi verba 
« Quaerite primum regnum Dei et iustitiam eius, et haec omnia 
adiicientur vobis ». (Matth. VI. 33.) 

Haec autem idea, quae in tota illa nostra encyclica Epistola 
tamquam praecipua dominatur, Catholicae Religionis hostes non 
latuit, non fugit. Nos affirmare possumus, eosdem in eius sen- 
su intelligendo, atque in eius practica vi et efficacia cognoscen- 
da perspicacissimos profecto fuisse. Atque ita post hanc ency- 
clicam Epistolam, hominibus bona voluntate praeditis verum 
pacis nuntium, sive eius substantia penitus consideretur, sive 
eius forma, homines isti partium civilium fautores impium 
in Ecclesiam bellum con geminar unt. Quaedam satis luctuosa 
facta, quae recens evenerunt, quaeque catholicos istic, imo etiam, 
Nos id probe novimus, plerosque Cives de speciali erga Ec- 
clesiam dilectione parum certe suspectus, tristitia affecerunt, id 
evidenter comprobant. Clare ac dilucide ab omnibus perspe- 
ctum est, quo spectarent huius adeo vastae conspirationis au- 
ctores, uti eam in nostra encyclica Epistola appellamus, quae 
ad» christianam Religionem in Gallia omnino delendam instituta 
fuit. 

Isti ergo homines praetexentes, ut ad sua consilia perficienda 
perveniant, quaslibet vel parvulas causas, et probe callentes, 
quando opus est, novas etiam effingere ac comminisci, quibus- 
dam fortuitis eventibus, qui quidem alii temporibus prorsus 
innoxii habiti fuissent, ut suis insimulationibus latum campum 
liberumque aditum praeberent, opportune usi sunt: facto ipso 
animi sui propositum patefacientes, propriae opinioni, atque ir- 
religiosis cupiditatibus commune. Nationis bonum, et quidem 

quatenus Religionem spectat, quod est maxime omnium bonum 
reverentia dignum, immolandi. 

Prae hisce adeo pravis cupiditatibus, prae ceteris majis, 
quae in Ecclesiae Galliaeque iacturam inde scatent, quaeque in 
dies peiora ac graviora fiunt, silentium nostrum (aiunt) coram 
Deo et hominibus reos Nos reddidit. Visi sumus filiorum no- 
strorum, cuiusmodi nimirum sunt omnes Galliae Catholici, lu- 
ctum atque angores siccis oculis contemplari. Sparsum praeter- 
ea in vulgus studiose fuit, religiosas, morales, civilesque rui- 
nas istic ab impiarum Sectarum tyrannide congestas, approba- 
tione, aut saltem tolerantia, dignas a Nobis existimari. Nobis in- 
super exprobratum fuit, omnes istos per quam strenuos Gallos, 
qui in hisce publicis calamitatibus, nimio plus quam alias, prae- 
sidio indigent, Nos consilio et ope destitutos reliquisse. 

Nos demum Clero praesertim favere atque animos addere 
debuisse; cui contra proprii, quo fungitur, muneris naturami, 
silentium in ipso sacri Ministerii exercitio, dum iuxta Evange- 
lium Christianis civilibusque officiis fidelitatem atque observan- 
tiam exhibendam e suggestu in Templis praedicat, indicere ad- 
versarii vellent. 

Ceterum nonne semper Nobis est urgens loquendi obli- 
gatio, quidquid inde eveniat, quoniam divinum ius nostrum do- 
cendi, exhortando monendi, magna contentione adseritur, con- 
tra eos, qui falso distinctionis obtentu Religionem inter ac Re- 
gni seu Reipublicae ius, eiusdem divini nostri iuris universali- 
tatem circumscribere velint? 

En igitur quod Nos motu omnino proprio, ut aiunt, et plena 
cum causae cognitione ad vocem attollendam induxit; nec eam 
unquam attollere desistemus, quoties id Nobis opportunum vi- 
debitur, fore sperantes, ut veritas ipsa per se ad eorum animos, 
qui cum aliquo fortasse bonae fidei residuo ipsi resistunt, sibi 
viam patefaciat. Quoniam vero mala quae hic recensemus, non 
ad Catholicos solummodo spectant, sed et cordatos quosvis re- 
ctosque viros aeque percellunt, proinde ad istos etiam  Episto- 
lam nostram Encyclicam direximus, ut omnes Galliam in de- 
clivi; quod eam ad abyssum procul dubio tra ducit, sistere fe- 
stinent. Atqui hi conatus omnino steriles évadent, si sociorum 
vires animorum coniunctio et concordia deficiant quando prae- 
cipuus scopus obtinendus agitur, qui quidem est Religionis: eo 
quippe omnes honesti probique homines, omnes sinceri huma- 

nae societatis amici spectare profecto debent. Id nimirum in 
nostra encyclica Epistola amplissime demonstravimus. 

Sed scopo semel praestituto, admissáque eiusdem assequendi 
necessitate, quaenam ad hanc animorum coniunctionem certo 
obtinendam adminicula erunt? Id Nos aeque in eadem Episto- 
la satis explica vimus, atque iterum, ne quis forte circa nostras 
praeceptiones decipiatur, idipsum hic edicere Nobis placet. Ex 
his ergo adminiculis unum est, « sine ulla animi dubitatione, 
sincera ac plena fide, quae hominem christianum decet, civilem 
Potestatem, qualibet tandem forma reapse constituta existat, ac- 
cipere ac sponte subire». Ita acceptum in Gallia fuit primum 
Imperium post horrendam cruentamque anarchiam: atque ita 
cetera Regimina sive Monarchica, sive Democratica, quae ad 
hunc usque diem istic subinde contigerunt. 

Huius vero acceptionis ratio est ipsum commune humanae 
societatis bonum, quod omne aliud bonum praecellit: hoc enim 
est eiusdem societatis principium efficiens, atque elementum 
conservans; ex quo fit, ut quilibet verus civis illud velle et cu- 
rare quoquo pretio debeat. Iam vero ex hac necessitate com- 
mune bonum comparandi firmandique, tamquam ex proprio 
proximoque fonte civilis alicuius Regiminis necessitas deriva- 
tur; quod supremo societatis seu Nationis scopo obtinendo sese 
accommodans, eo multiplices subditorum voluntates, quas manu 
sua quodammodo, velut mergites, constrictas tenet, sapienter 
ac constanter dirigat. Quando igitur in aliqua hominum Socie- 
tate aliquod Regimen constitutum existit, et reapse agit et agno- 
Scitur, commune eiusdem societatis bonum huic Regimini se 
quodammodo colligatum sentit, et istud qualecumque sit, hac 
ipsa de causa excipiendum ab omnibus est, ac subeundum. 
Ob hanc potissimum rationem, atque hoc nimirum sensu Gal- 
liae Catholicis ediximus: Rempublicam excipite, videlicet con- 
stitutum Regimen ac penes vos consistens: illud reveremini, 
eique tamquam potestatem, quae a Deo est, praeseferenti, sub- 
lecti sitis. 

Sed quidam homines ad politicas factiones invicem  contra- 
rias pertinentes, atque eodem tempore sinceri catholici istic re- 
periuntur, qui utrum verba nostra recte intellexerint, nec ne, 
nondum a se rationem ipsi repetierunt. Eadem tamen adeo sim- 
plicia ac perspicua erant, ut falsae interpretationi locum dare 
haud posse viderentur. 

At hic sedulo quisque velit expendere : etsi civilis Potestas 
semper a Deo est, nequaquam tamen inde consequitur, divinam 
designationem etiam huius Potestatis transmittendae modos, si- 
ve variabiles, quas illa praesefert, formas; sive demum perso- 
nas, quae eadem illa potestate funguntur, semper ac proxime 
afficere. Ipsamet horum in diversis Nationibus modorum varie- 
tas, humanam eorumdem profecto originem fuisse evidenter de- 
monstrat. 

Addendum praeterea est, humanas quaslibet institutiones, 
etiam omnium maxime in iure fundatas, atque optima volun- 
tate constabilitas, quam quispiam desiderare unquam possit, 
quo firmior vitae sociali status et validior eidem praebeatur 
impulsus, neutiquam semper, iuxta labiles humanae sapientiae 
praevisiones, vigorem suum conservare. 

In re iureque publico saepius ac facilius, quam alibi, inopi- 
nae immutationes contingere solent. Monarchiae praegrandes 
ac firmissimae evertuntur, vel distrahuntur; quemadmodum ve- 
tusta Orientis Regna, et Romanum Imperium: Dynastiae alias 
Dynastias elidunt; quemadmodum Carolovingiorum Capetiorum- 
que Dynastiis in Gallia contigit prioribus Regiminum formis 
iamdiu adoptatis aliae subinde sufficiuntur; cuius rei saeculum 
ipsum nostrum pleraque exempla nobis suppetit. Huiusmodi 
immutationes haud sunt profecto semper in sua origine legiti- 
mae; nec item facile tales esse possunt. Supremum tamen boni 
communis et tranquillitatis publicae criterium nova Regimina 
facto ipso constituta loco priorum quae amplius non existunt, 
cives omnes accipere ac sponte subire iubet. Itaque civilis Po- 
testatis in successores transmittendae leges ordinariae suspen- 
sae manent; atque itidem fieri potest, ut et hae novae formae, 
aliquo elapso tempore, penitus aboleantur. 


Quidquid vero sit de istis veteris formae immutationibus in 
vita populorum idemtidem contingentibus, quarum leges libra- 
re ac moderari ad Deum unice spectat, et ad homines ex earum 
consectariis utilitatem capere, civile decus et conscientia exi- 
gunt, ut quaecumque sit rerum conditio, sinceram observantiam 
atque obedientiam Regimini iam constituto exhibeamus. Id qui- 
dem nomine huius supremi iuris, quod nec discuti, neque amitti 
potest, quodque ratio boni communis appellatur, praestare 
iubemur. Quid enim de civili decore atque conscientia fieret, si 
cuique civium propriae opinioni, qua vel uni, vel alteri poli- 

ticae factioni servit favetque, publicae tranquillitatis bonum im- 
molare liceret? 

Nos posteaquam hanc veritatem in nostra encyclica Epistola 
validis argumentis comproba vimus, distinctionem inter civilem 
potestatem et legislationem ipsam dissertis verbis statuimus, 
ac demonstravimus, unius acceptionem acceptioni ulterius ne- 
quaquam implicari; si quando Legislator sui muneris oblitus, 
Dei atque Ecclesiae legibus adversetur. Et quod ab omnibus 
sedulo expendi velimus, qui propriam vim virtutemque expli- 
cet, suaque, qua valet, auctoritate utatur, ut Reipublicae Recto- 
res iniquas, aut imprudentes leges in bonum vertant, is reapse 
veram devotionem, aeque sapientem ac strenuam, erga Patriam 
ostenderet, quin contra civilem potestatem, cui rei publicae ad- 
ministrandae provincia demandata est, hostilitatis speciem prae- 
seferat. 


Quis enim vero unquam priorum temporum Christianos 
tamquam Romani Imperii hostes insimulet, quod sese idolola- 
tris Imperatorum edictis nullo pacto accommodaret, sed ut 
eadem abolerentur enixe curaverint? 

In re ac ratione religiosa ita intellecta, oppositae invicem 
civiles factiones una simul convenire et possunt et debent. At 
vero hi homines, qui istic inter vos omnia praevio suae factio- 
nis, cui nimirum serviunt, triumpho subiicere parati sunt, etiamsi 
fortasse causam praetexentes, quod illa sibi ad Religionis de- 
fensionem aptissima omnium videatur, iam tum nihilominus 
facto ipso ostenderent, apprime se persuasum habere, politicen 
quae dividit, Religioni quae animos copulat, funesta prorsus 
idearum inversione, praeferendam esse. Atque iisdem tribuen- 
dum culpae est, si adversarii nostri eorumdem divisionibus ab- 
utentes, prout heu ! nimio plus reipsa factum est, ad illos ipsos, 
quotquot sunt, conterendos perveniant. 

Assertum utique est, Nos hasce praeceptiones tradentes^ 
alia prorsus erga Galliam incedere via, ac erga Italiam ; ita ut 
ipsi Nobis contradicere videamur. Atqui hoc falsum omnino 
est. Noster enim scopus cum Nos Catholicos Gallos hortamur, 
ut constitutum Regimen accipiant ac sponte subeant, nec fuit, 
nec alius in praesenti est, quam quae Religionis summopere 
intersunt, quaeque Nobis curanda tradita sunt, sarta tectaque 
servare. At vero hae adamussim Catholicae Religionis rationes 
Nos in Italia compellunt, ut ex officio plenam atque integram 

libertatem quam sublime munus, quo uti visibile Ecclesiae Ca- 
tholicae Caput, et Fidelium animabus regendis praepositi, Nos- 
fungimur, omnino exigit, sine intermissione postulemus: liber- 
tatem, quae ibi prorsus abest, ubi Iesu Christi Vicarius nequa- 
quam summa potestate, nulli alii humanae potestati obnoxia, 
reipsa praeest. Quid inde consequitur? nisi quaestionem, quae 
in Italia Nos attingit, ad Religionem maximopere spectare, et 
quidem Principio ex praecipuis, quod est Ecclesiae libertas, ar- 
ctissime colligari. Atque hanc ob causam in nostra cum ex- 
teris Nationibus, inter se apprime diversis, agendi ratione, ut 
omnia ad eumdem scopum obtinendum vergant, assidue sata- 
gimus; qui alius non est, quam Religio, et per Religionem so- 
cietatis humanae salus, et populorum felicitas. 

Nobis placuit, charissimi Filii, nostri cordis solandi gratia, 
vestrumque eodem tempore confirmandi, Vobis speciatim haec 
omnia patefacere. Ecclesiae quidem aerumnae Episcoporum 
animis, at praecipue Nobis amarae nimis esse solent; Nos enim 
ilius vices in terris gerimus, qui pro S. Ecclesia in mundo sta- 
tuenda totum suum effudit sanguinem. Sed tamen huiusmodi 
animi angores nequaquam Nos deiiciunt; imo potius excitant. 
Nobisque addunt animos, ad Nos maiori virtute ac  fortitudine- 
instruendos armandosque, ut his, quibus angimur, difficultati- 
bus, uti par est, obsistamus. Igitur exinde eo maior zeli atque 
amoris vis erga Galliam Catholicam in Nos accedit, quo magis 
ipsa paterno nostri cordis affectu digna est, quem eadem et 
eximia in nos filiali fiducia, singulari praesidio, atque collata 
ope a Nobis mirifice provocat. 

Huiusmodi animi nostri sensus, filii charissimi, sunt etiam 
vestri: cuius rei nunc Nobis testimonium exhibuistis; sed idi- 
psum iidem per Nos iam tum cum vos de Ministerii vestri ope- 
re rationem Nobis reddituri, ac de ecclesiasticis negotiis, quae 
Nobis tuenda concredita sunt, Nobiscum coli aturi ad Nos sin- 
gillatim veniebatis, affatim ipsi cognoscere potuimus. 

Inter plerasque fiduciae causas, quae Nos laetitia afficiunt, 
isthaec animorum concordia ex praecipuis una profecto est, 
atque de ea ex animo Deo gratias agimus. — Nos fore confi- 
dimus, ut vos vestrum studium vestramque curam ad paternas 
nostras sollicitudines pro ista Nobis dilecta Regione, Gallia, 
obsecundandas conferre assidue pergatis. 

Atque in hac firma spe Nos tamquam nostri erga vos amo- 

ris pignus, Vobis, charissimi Alii, vestru ciero, et fidelibus ve- 
strae Dioecesis Apostolicam Benedictionem toto intimi nostri 
cordis affectu impertimus. 

Datae Romae, die tertia Mair anno Domini MDCGCXCII Pon- 
tificatus nostri XV." 


LEO PAPA XIII. 


— MOOR — 


LITTERAE SSmi. D. N. Leonis XIII ad Ordinarios Americae septentrionalis 
quoad conventionem Archiep. s. Pauli super duas scholas catholicas. 


Venerabiles Fratres, salutem et Apostolicam benedictionem.— 
Quae coniunctim a vobis perscriptae sunt litterae ex aede Ar- 
chiepiscopali Neo-Eboracensi, quo coivistis consecrationi Bro- 
oklyniensis Episcopi adfuturi, duplici Nos voluptate affecerunt. 
Patebat enim ex iis animus vester cum de religiosa puerorum 
institutione sollicitus, tum  effundendi cupidus dubitationes et 
*anxietates suas in gremium Nostrum, semper ad eas benigne 
excipiendas paratum. Ne quid itaque vestris haereret mentibus 
quod anxias illas et incertas efficeret, datis vicissim litteris vos 
adire decrevimus: hasce autem non modo nuncias esse volu- 
mus paternae erga vos caritatis Nostrae, sed etiam testes sol- 
licitudinis, quam gerimus de fidelibus amplissimam incolentibus 
regionem foederatorum civitatum Americae Septentrionalis, quae 
propter incrementa, quibus se istic explicat catholica religio, et 
praesens Nobis gaudium affert, et rerum laetiorum in posterum 
expectationem. Plane haec sollicitudo Nos curae expertes esse 
non sivit inter controversias -et disputationes nuper istic ortas 
et animis incalescentibus aetas propter conventionem initam in- 
ter Ven. Fratrem Archiepiscopum S. Pauli et civiles Magistra- 
tus circa duas e pluribus scholis paroecialibus, quas ille con- 
siderat multo cum studio in credita sibi dioecesi. In huius mi- 
serae con certationis aestu mirum non est si falsa nonnunquam 
nunciarentur pro veris et quae suspiciose cogitata fuerant vulgi 
rumore percrebrescerent. Haec equidem graviter molesteque 
tulimus; nisi enim tempestive eo cura Nostra conversa fuisset, 
verendum erat ne intercideret vel magna ex parte deficeret per- 
fecta animorum consensio studiorumque communium in unum 

conspiratio, quam sedulo retineant oportet sacrorum Antistites 
et Nos fovere adnitimur quavis ratione et ope. Propterea me- 
mores officii Nostri quod postulat, ut in disceptatione causarum 
quarum notio et indicatio ad Nostrum pertinent ministerium, 
cuncta sedate expendamus et procul omni partium studio, ani- 
mum ita comparatum causae cognoscendae applicuimus, quam 
praelaudatis Archiepiscopus Nobis definiendam attulit profitens 
se prompte et omnino parituram sententiae Nostrae, quaecum- 
que demum ea foret, quae sane protestatio in ipsius laudem 
cedit et a Nobis non poterat vehementer non probari. Quum 
porro naviter dederimus operam ut plenissime Nobis factorum 
veritas fieret explorata, recteque aestimaretur rationum pondus 
quae utrinque afferebantur, constituto peculiari coetu Patrum 
Cardinalium ex iis delecto quibus sacrum Consilium constat 
christiano nomini propagando, qui sese huic studio addixit di- 
ligentia singulari, propositam quaestionem eo responso dirimen- 
dam censuimus quod dilectus filius Noster Cardinalis eidem 
sacro Consilio praefectus iussu Nostro patefieri curavit eccle- 
siarum Praesulibus quae in civitatibus foederatis sunt Ameri- 
cae Septentrionalis. Quo pressius autem illud urgeamus quod 
animos vestros angebat, vosque ad scribendum permovit, cer- 
tiores vos fieri volumus, neminem in hoc iudicio suspicionem 
Nobis iniecisse timendum fore ne infesta aliqua vexatio catho- 
licis impenderet si ea quae gesta fuerant ab Archiepiscopo 
S. Pauli circa scholas in oppido sitas Faribault et Stillwatter 
a Nobis essent improbata. Quum neque idem Ven. Frater nec 
alius quilibet huius periculi mentionem fecerit, liquet ex men- 
daci vulgi rumore famam esse obortam, quae vos in inanem 
prorsus et falsam opinionem adduxit. Nos enimvero ad huiusce 
causae cognitionem iudiciumque animum attulimus probe me- 
morem studiosumque decretorum quae, praemonente hac Apo- 
stolica Sede, in Synodis Baltimorensibus super scholis paroe- 
cialibus conscita sunt. Haec quidem constanter servari volu- 
mus; quoniam vero hoc cunctis inest legibus generalibus ut, 
siquid singulare eveniat nec opinatum, factum tolerari queat, 
suadente aequitate, quod nonnihil a verbo legis recedat, facile 
comperimus casum hunc incidisse; proinde moderatione ac pru- 
dentia duce potiusquam legis rigore, rem de qua agebatur iu- 
dicandam esse rati sumus. Ceterum inter sacros vestrae regionis 
Antistites, quo huius Sanctae Sedis observantissimos novimus 

et experti sumus quum afl Nos accederent, quispiam numquam, 
nemine prorsus excepto, visus est ambigere de doctrina ab ea 
tradita circa scholas in quibus catholicos pueros institui opor- 
tet. Una scilicet omnium sententia est negantium scholas pro- 
bari posse neutras nempe religionis expertes, sed unanimiter 
confessionales asserunt (prout in regionibus evenit quas aca- 
tholicis permixti fideles incolunt), scholas nimirum in quibus 
pueri religionem rite docentur ab iis quos huic magisterio pa- 
res Episcopi agnoverint. Praestat itaque, Venerabiles Fratres, 
ut una cum ceteris Dioecesium Praesulibus regionis istius con- 
nitamini consiliis studiisque paribus ne pueri catholici eos ce- 
lebrent litterarios ludos in quibus religiosa' eorum institutio 
praetermittitur apertumque imminet mores pervertendi discri- 
men. Quare vehementer optamus, prout vobis significatum 
est per sacrum Consilium christiano nomini propagando, ut in 
proximis Episcoporum conventibus sedulo deliberatis" de ratio- 
nibus ineundis quae huic fini assequendo potissime conferant 
Cupimus praeterea vos enixe contendere ut qui summae rei 
praesunt in civitatibus singulis, probe agnoscentes nihil esse 
ad salutem rei publicae religione praestantius, sapientium |e- 
gum latione prospiciant, ut docendi ministerium, quod publicis 
sumptibus adeoque collatis etiam catholicorum opibus exerce- 
tur, nihil habeat quod eorum conscientiae officiát aut religio- 
nem offendat. Nobis enim persuasum est cives quoque vestros 
qui a Nobis dissident, pro ea qua praestant ingenii vi et pru- 
dentia, facile abiecturos suspiciones opinionesque Ecclesiae ca- 
tholicae infensas ultroque agnituros eius merita quae, ethnica 
barbarie per evangelii lumen depulsa, novam progenuit socie- 
tatem, christianarum virtutum decore omnique cultu humanitatis 
insignem. Hisce autem perspectis passurum esse enim istic pu- 
tamus, ut catholici parentes cogantur ea condere tuerique gy- 
mnasia et scholas, quibus uti nequeant ad filios suos instituendos. 
Interim eo reversi unde digressi sumus fore confidimus ut per- 
lectis litteris hisce Nostris, uil triste aut tetricum in animis ve- 
stris resideat quod iis vel levem nubeculam offundat. Certum 
imo Nobis est arctius in dies vos clevinctum iri perfectae cari- 
tatis nexibus cum ceteris Venerabilibus Fratribus, quos vobis- 
cum communis patriae nomen, pastoralis ministerii consortio 
et par in omnes benevolentia Nostra coniungit. Sit vobis cor 
unum et anima una, a "detisque concordia viribus pergite adla- 

borare alacriter ad gloriam divini nominis et animarum  salu- 
tem. Quo vero uberior ex laboribus vestris fructus promanet, 
propitiam vobis deprecamur Omnipotentis opem, eiusque in 
auspicium apostolicam benedictionem vobis, Venerabiles Fra- 
tres, Clero et fidelibus vigilantiae vestrae commissis peraman- 
ter in Domino impertimus. 

Datum Romae apud S. Petrum, die XXIII Maii anno MDCCCXCII. 
Pontificatus Nostri decimo quinto. 


LEO PP. XIII. 


— — —r-r$&& 


EX S. CONGREGATIONE CONCILII 


IPPOREGIEN. 


EXEMPTIONIS 


Die 23 lanuarii 1892. 


Per summaria precam. 


COMPENDIUM FACTI. Capitulum cathedralis Ipporegiensis 
exposuit S. Congregationi, in huius saeculi exordio Canoni- 
cos possedisse praebendam propriam, distinctam suis nomi- 
nibus cum propriis oneribus et reditibus. Hisce extenuatis a 
gallica revolutione tandem praebendae canonicales alienatae 
a gubernio Napoleonis fuerunt. 

Redintegrato gubernio pedemontano, parvi reditus, qui 
naufragio superfuerant, cum aliqua auctione in massam com^ 
munem collecti fuerunt, relicta seorsim parte pro distribu- 
tionibus chori. Et ita onera et reditus divisi et assignati 
unicuique canonico, ut quisquis, praeter turnum servitii, mis- 
sas conventuales pro benefactoribus in propria hebdomada, 
litare debeat circa 60 missas. Animadvertendum est, haec 
onera missarum adhuc retinere praebendarum nomina, qui- 
bus annexa fuerunt. Ante annum 1885 his missis lectis 

Acta, Tom. XXIV. fase. Q GL XXXVII. 42 

assignata fuerat eleemosyna duarum libellarum vel unius 
cum dimidio, quatenus dici deberent ad altare determinatum 
vel non. Nunc autem ex deliberatione capituli, cum appro- 
batione Episcopi, illarum eleemosynarum summa adnexa fuit 
communi massae praebendarum; sed initio cuiusvis anni 
et mensis assignatur unicuique canonico numerus aequalis 
harum Missarum, cum onere faciendi satis. 

His praemissis, significabat Capitulum, canonicum ar- 
chipresbyterum Iosephum Destefanis, qui expleto laudabili 
quadragenario servitio a S. C. C. iubilationis indulto recen- 
ter donatus fuit, se ab onere celebrandi huiusmodi mis- 
sas, antiquis praebendis inhaerentes, exemptum putare, ac 
idcirco quoad hoc controversiae punctum sapiens EE. VV. 
oraculum expostulabat. 


Disceptatio Synoptiea. 


QUAE ADVERSANTUR CANONICO IUBILATO. Sententia quidem 
Capituli est, praefata onera etiam canonicis iubilatis incum- 
bere, idque sive ex iure, sive ex peculiari Cathedralis Ippo- 
regiensis consuetudine comprobari autumat. Revera ex iis 
quae superius relata fuerunt, missae de quibus controverti- 
tur videntur esse specialia onera singulis praebendis a piis 
fundatoribus adnexa , quas per massae communis constitu- 
tionem, naturam suam haud immutasse dicendum est ; eo 
vel magis quod pro eorum , satisfactione, paucis abhinc an- 
nis canonico celebranti, seorsim a beneficii fructibus, eleemo- 
syna rependebatur. Iamvero ad haec specialia opera iubila- 
tionis indultum extendi non posse tenuit pluries S. C. C. 
ac praesertim in  Constantien. lubilationis, diei 5 Maiil737, 
in  Montisfalisci | Iubilationis IO | Septembris — 1553, in qua 
postrema S. C. noluit iubiiatum eximere a quibusdam mis- 
sis ex peculiari legato in rurali aedicula celebrandis, nec 
non in Civitatis  Castellanae 15 lulii 1820, et in Pistorien. 
lubilationis 7 Augusti 1773, ubi etiam  allegatur XPraene- 
stina  Distributionum, | li Martii et 1 Aprilis 1662. | Quod 
si aliter statutum aliquando fuerit, discrimen a regula ge- 

nerali non aliunde repetendum quam ex variis casuum cir- 
cumstantiis et ex peculiaribus cuiusque ecclesiae statutis et 
consuetudinibus, ceu probe monet folium S. C. in Reatina 
Missae | Conventualis 26 lanuarii 1850 $ Re quidem vera. 

Porro in decernendis iuribus et exemptionibus canonici 
iubilati, uti praecipua ratio haberi solet consuetudo, cui 
adhaerendum esse etiam si ecclesiae statutis opponatur, do- 
cuit apertis verbis S. O. in ZTudertina relata in lib. 1. De- 
cret, pag. | 86, et pluribus resolutionibus — deinde firmavit. 
Quae autem observantia in Ipporegiensi capitulo quoad haec 
vigeat, enuntiatur a canonicis his verbis: usque adhuc ca- 
nonici iubilati nostrae recordationis, his oneribus satisfecerunt 
sicut ceteri canonici. 

Praeterea perpendi posset quod licet iubilationis indultum 
Sit, quodam respectu, favorabile, attamen sub alio respectu 
est etiam odiosum, ut eruitur ex Piacentina lubilationis 28 
lulii 1787 $ Etsi et ex  Constantien. 4 Maii 1732. Quod 
in themate praesertim tenendum videretur, nedum ex gene- 
rica ratione quia ecclesiae servitium imminuitur, verum etiam 
quia plurium missarum celebratione, quarum eleemosynam 
iubilatus perciperet, ceteri canonici onerarentur. Unde for- 
san aequum esset rem odiosam restringendo, benigne Capi- 
tuli Ipporegiensis preces excipere. 

QUAE PAVENT CANONICO IUBILATO. Nihilominus prae oculis 
pariter habendum est, iubilatum militi comparari, qui « con- 
fectis stipendiis, arma deponit et relicto officio quod gerebat, 
ad propria veteranus rura dimittitur, ut et ipse exercitae 
laboribus vitae quietem consequatur et alios spe futurae 
quietis subeundis faciat operibus promptiores. » Scarfanto- 
nius ad  Ceccop. lib. 3 Animadv. ad tit. 6. n. 9. Proinde 
S. C. C. indulta iubilationis uti causas favorabiles respicere 
consuevisse; ita ut proprius ad rem inferri potuerit in Xw- 
cana Exemptionis 16 Aprilis 1852 $ Ceterum: « hanc fuisse 
S. Congregationis disciplinam, ut nimirum canonicos iubila- 
tos exemptos putaverit a celebratione missarum vel conven- 
tualium vel capitularium, sive per se, sive per alium. » Cui 

consonat Spoletana  lubilationis, | diei IS Augusti et 24 No- 
vembris 1770,  Balneoregien. | 19 Augusti 1713 et  Praene- 
stina 5 Septembris | 1835, in quibus canonici iubilati ah 
oneribus, quomodocumque capitulo inhaerentibus, exemptionem 
obtinuerunt. Imo in citata Praenestina, proposito dubio: « An 
canonici iubilati Terrae  Cavarum | teneantur tot alias  mis- 
sas lectas, ad massam communem non pertinentes, applicare, 
iuxta morem | Praenestinae cathedralis in casu; » responsum 
prodiit: « Negative. ^ 

Relate yero ad onerum naturam, quibus iuxta Capitulum 
praegravandus esset canonicus Destefanis, nec non ad supe- 
rius assertam consuetudinem, praestat ipsius canonici dedu- 
ctiones audire , ait enim : onera specialia non habentur in 
hoc capitulo ; cuius praebendas gubernium gallicum suppres- 
sit; quae in redintegratione gubernii pedemontani, novam ac- 
ceperunt dotem conversam in communem massam. Disparue- 
runt hinc praetensa onera specialia una cum dote et reditibus 
quibus onera innitebantur. In obsequium tantummodo anti- 
quorum fundatorum, capitulum assumpsit onus missas litandi 
nonnullas, in eorumdem suffragium, obligationem imponendo 
massae communi. Ad hoc implendum onus, acto tempore, 
capitulum diribuerat missas inter praebendatos singulos, con- 
stituendo pro qualibet missa eleemosynam unius libellae cum 
dimidio, et duarum libellarum pro litandis apud constitutum 
altare. Tali ratione horum onerum implementum, utile erat. 
celebrantibus et ab eiusmodi commodo numquam abalienati 
fuerunt iubilati, et hoc ipsum commodum erat quoque in 
votis canonici curati et poenitentiarii, qui speciali fruuntur 
praebenda, a massa communi separata. Capitulum anno 1885 
expedire censuit ut assumeretur harum missarum celebratio, 
ceu gratuitum onus, relinquendo in massa communi, eleemo- 
synas respectivas, quae percipiebantur ceu redditus massae 
ad quem ius non habent canonici, qui de massa non partici- 
pant. Consuetudo invocata respicit tantum annum 1886, et 
limitatur ad octo missas, quae reperiuntur notatae in rege- 
stro. À quo unico facto vinculari nequeunt successores. 


IPPOREGIEN. 661 

Quibus admissis, contraria argumenta, sive ex iure, sive 
ex consuetudine desumpta, penitus corruerunt. 

Hisce praenotatis, quaesitum fuit quomodo esset precibus 
respondendum. 

RESOLUTIO. Sacra C. Concilii re disceptata sub die 23 
Ianuarii 1892, censuit respondere: Canonicum iuhilatum in 
casu teneri ad celebrationem | Missarum. 


MELBVITANA 


MISSAE PRO POPULO 


Die 9 Aprilis 15892. 
Sess, 24 cap. 12 de reform. 


COMPENDIUM FACTI. Leopoldus Farrugia parochus eccle- 
siae oppidi Hompesch vulgo Casal Zabbar in Dioecesi Mele- 
vitana, S. C. exposuit « in sua paroecia, nullum de clero, 
praeter ipsum parochum, qui ratione beneficii ecclesiae suae 
inservire tenetur, stricte addictum esse. Tamen diebus do- 
minicis et festis de praecepto duas ibi missas, prouti in Col- 
legiatis ecclesiis mos est, celebrari solere, quarum prima 
summo mane lecta et absque ulla pompa, in qua fit expli- 
catio s. Evangelii et cum applicatione pro populo: altera 
vero, die iam facto quae, cantata hora tertia, postea decan- 
tatur solemnis cum ministris, interventu cleri etc., et haec 
missa parochialis appellatur uti conventualis in Collegiatis. 

« Praeterea in dicta paroecia in nonnullis festivitatibus 
solemnioribus, pro celebratione dictae missae parochialis so- 
lemnis nonnulla adesse legata, quae vel ideo instituta vero- 
similius fuere, ne celebrationes harum solemnitatum ex de- 
fectu cleri intermitterentur. Etre quidem vera in diebus 
2. et 3. festi vitatum tam Paschatis, quam Pentecostes, quan- 
«quam hae sint ex solemnioribus, tamen ante fundationem 
factam, nulla missa cantata solemnis celebrabatur, et prae- 
terea Ordinarii in sacris Visitationibus pluries mandarunt ut 

clerus ad functiones interveniat, sed sub poena tantum pri- 
vationis emolumentorum, quae vulgo communia dicuntur, pro 
hebdomada immediate sequenti. » 

His vero aliisque praemissis, commemorabat quod licet 
« missa pro populo onus sit reale et personale, tamen Be- 
nedictus XIV in Const. Cum semper, nonnullos casus ex- 
ceptionales statuit, in quibus sufficit, ut missa pro populo 
ab alio celebretur, quorum casuum unus est ille quando pa- 
rochus est etiam canonicus. » Hinc petebat: 

« I. An casus exceptionalis pro canonicis parochis, ap- 
plicari etiam possit pro parocho simplici, ita ut legitime 
fundatione accepta, possit parochus ut dignior celebrare, mis- 
sam can tatam solemnem in similibus festivitatibus, et sub- 
stituere sibi alium pro missa pro populo. 

« II. Et quatenus negative, an possit celebrare missam 
cantatam solemnem cum applicatione pro populo, et substi- 
tuere alium pro intentione legati. 

« III. Et quatenus ' negative ad utrumque, humillime po- 
stulat pro gratia speciali in maioribus festivitatibus et in 
missis quae habent benedictionem aliquam adnexam, ut sic 
decor functionum servetur. » 

Episcopus, ceu de more, rogatus, retulit praxim esse ab 
immemorabili hac in Dioecesi celebrandi in ecclesiis paroe- 
cialibus, cunctis diebus dominicis et festis anni, missam con- 
ventualem cum cantu, praeter illam, quam sub aurora legere 
solet parochus et in ea sacrum explanare evangelium; atta- 
men ex causis inferius exponendis opinatus est haud ratio- 
nem inde erui, ob quam parochus possit hisce festis diebus 
vel in celebratione missae pro populo sibi alium substituere, 
vel applicationem commutare. Verum petitioni tertio loco 
expressae votum suum favorabile adiecit. 


Disceptatio Synoptica 


QUAE FACIUNT PAVORE PAROCHI. Quoad primum dubium,, 
certum est, quod etsi parochi per seipsos missam pro populo 
sibi commisso celebrare teneantur, nihilominus haec iuris 

dispositio urgere desinit, si iusta causa concurrat. Revera 
in Mechlinien. 25 Septembris 1847, cum a S. C. quaesitum 
fuisset sub num. 3.: « An parochi ipsi S. Missae sacrifi- 
cium pro populo offerre debeant si legitima causa non im- 
pediantur, an vero per alium ex. gr. sacellanum aut pres- 
byterum | advenam, | huic officio satisfacere possint; »  rescri- 
ptum fuit: « Affirmative ad primam partem, | negative ad 
secundam, exceptio casu verae necessitatis et concurrente cau- 
sa canonica. » Quod pariter definitum fuerat in Viterbien. 
3 Martii 1708 ad 2. dub. in Comen. 2 Maii 1720. in 
Sylvae Ducis diei 1] Martii 1543, ac recenter in Polica- 
stren. /4 Decembris 1872 ad 3. dub. Tota igitur quaestio 
ad id coarctari posse videretur, num causa ab archipresby- 
tero Farrugia allata inter canonicas sit accensenda. Porro 
ut ipse innuit, in celebri Constitutione Cum semper obla- 
tas $ 17, Benedictus XIV iussit ut qui, praeter munus ca- 
nonici vel beneficiarii, in eadem vel in alia ecclesia curam 
parochialem exercent, debeant missam conventualem pro ec- 
clesiae benefactoribus in genere applicare, atque alterum sub- 
stituere qui ea ipsa die pro populo missam celebret et ap- 
plicet. Haec vero et in themate, cum pariter agatur de mis- 
sa conventuali vim exerere forsan dicendum esset, nec omni- 
no absonum videretur legis principium invocare quod « ubi 
eadem est ratio, eadem debeat esse iuris dispositio. » Insu- 
per animadvertendum est, quod licet missarum solemnium 
celebratio inter iura parochialia minime connumeretur, ta- 
men ex De Luca De parochis disc. 30, nec non ex pluri- 
bus S. C. C. resolutionibus erui, eam ad parochum specta- 
re quatenus ille sit rector ecclesiae. Mantuana lurium pa- 
rochialium 3 lulii 1676, Nullius seu Nonantulana 7/7 Fe- 
bruarii 1665, Bononien. /7 Novembris 1691],  Regien. 5 
Augusti 1719 etc. Unde argui posset, quod sicut parochi 
alium in applicatione missae pro populo substituere valent, 
ut onera sui canonicatus vel beneficii adimpleant, ita prohi- 
beri nequeunt ab eadem subrogatione, quoties munera rectori 
ecclesiae competentia exercere velint. 

His accedit quod obligatio missae pro populo verbis Tri- 
dentini Sess. 23 cap. 1] Be Reform, praecipue innititur, ubi 
divino praecepto mandatum esse apparet « omnibus quibus 
animarum cura commissa est, oves suas agnoscere, pro his 
sacrificium offerre, verbique divini praedicatione, Sacramen- 
torum administratione ac bonorum omnium operum exemplo 
pascere, pauperum aliarumque miserabilium personarum cu- 
ram paternam gerere, et in cetera munia pastoralia incum- 
bere. » Iamvero cum hae officii parochialis partes una simul 
ibi describantur ac quasi eiusdem 'naturae et ordinis enun- 
tientur, consequeretur earum singulas eodem prorsus modo 
quoad executionem urgere. Aequiparatorum enim eadem est 
ratio et disciplina, vulgatis iuribus ; De Luca Be emphit. 
disc. 50 n. 7 in fin. Rota luris honorifici super petit. 24 
Martii 1702 $ Q^*iapropter cor. Molines. | Ast infitiandum 
haud videretur, munia de quibus Tridentinum íoquitur, quam- 
vis parochi personam indubie onerent, exequi ab eo posse 
modo per seipsum, modo per substitutum, ut quotidiana 
praxis ostendit. Quare omnino respuénda non esset, saltem 
in themate, sententia Cavalerii, qui Tom 3 op. lit. cap. 8 
ad decr. 15 n. 3, tenet « necessarium non esse tam scru- 
pulose in hac re parochos progredi, sed levi etiam de causa 
non infrequenter supplere posse. » 

Quod si his minime obstantibus, EE. PP. decernere 
placeat ut parochus loci Casal Zabbar in celebratione missae 
pro populo alterius ministerio non utatur, illi forsan dene- 
ganda non esset facultas applicationem commutandi, de qua 
in secundo dubio agitur. Sane exploratum est, iuxta ea quae 
tradit S. Alphonsus tract. 13 Be sacram. Euch. ib. 6 
num. 321, permutationem missarum licitam esse, dummo- 
do omne damnabile lucrum removeatur; hancque sententiam 
esse S. C C. idem S. Doctor refert. Nec obiiciendum es- 
set petitae commutationi voluntatem piorum fundatorum ob- 
stare. Nam si, ut parochus retulit, legata huiusmodi ideo 
instituta verisimilius « fuere, ne celebrationes harum sole- 
mnitatum ex defectu cleri intermitterentur » : dummodo ce- 

lebratio non deficiat, pia dispositio semper finem volitum as- 
sequeretur. Praeterea observari etiam posset, missam cum 
cantu haud uberiorem prae lecta animabus defunctorum fru- 
ctum afferre; ideoque nec iustitiae laesionem forsan inde es- 
se timendam. Quin imo, cum sacrae functionis decor ob pa- 
rochi ministerium augeretur et frequentior etiam populus 
ita ad missam solemnem conveniret, tenendum esset, huius- 
modi permutatione  testatorum voluntatem plenius finem 
obtinere. 

Ceterum si rigor iuris haec omnia posthabenda suaderet, 
expostulat archipresbyter, ut sibi venia celebrandi missam 
solemnem in maioribus anni festivitatibus et quoties aliqua 
benedictio missae adnexa sit, ex peculiari indulto tribuatur. 
Haud ille indigitat num id peragere cupiat substituendo alium 
pro missa pro populo vel applicationem permutando; ast si 
excipiantur preces, rationem omnem EE. VV. decernent. 
Quoad gratiae vero opportunitatem scribit Episcopus : verum 
in maioribus solemnitatibus censeo concedi posse oratori fa- 
cultatem dicendi Missam solemnem conventualem,  praeser- 
tim si huic missae adnexa sit aliqua benedictio. Etenim ex 
quo spectat a4 parochum, tamquam Ecclesiae rectorem, 
canere in huiusmodi solemnitatibus vesperas et matutinum, 
convenire videtur, ut idem quoque dicat missam conventua- 
lem. Ita pariter etsi benedictiones candelarum cinerum et pal- 
marum stricte non pertineant ad iura parochialia, S. C. 
Rituum 12 Ian. 1704, hoc in casu spectant ad parochum 
tamquam rectorem Ecclesiae in qua tales functiones fieri 
solent. 


QUAE FACIUNT ADVERSUS PAROCHUM. Contra tamen plura 
animadvertenda veniunt. Atque in primis extra omnem du- 
bitationis aleam positum est, obligationem, qua parochi de- 
vinciuntur sacrum pro populo litandi, esse personalem. 
« Omnes dies dominicos et festivos per hebdomadam-— .te- 
netur parochus celebrare per seipsum, nisi ex iusta causa 
impeditus reperiatur, » ait Pitonius Disc. Eccl 142N n. 15. 
Cui plures S. C. C. decisiones adstipulantur, et praesertim 

Fesulana diei 16 lunii 1770 et 26 lanuarii 1771, de qua 
inferius, Castri Albi Miei IS lulii 1789, "Tiburtina Applica- 
tionis Missae pro populo diei 21 Novembris 1801 et recenter 
Claromonten. proposita inter supplices libellos ' diei 9 Apri- 
lis 1881. Ex quibus praeterea eruitur non qualemcumque 
causam sufficere ut parochus sacri applicationem alteri com- 
mittere valeat, sed requiri causas canonicas, ac tantum 
excipi casus verae necessitatis. Neque contra haec argumen- 
tum sumi posset ex cap. 1 de Reform. Sess. 23 Concilii Tri- 
dentini, in quo pastoralia munia simul enumerantur, eo quia 
onus sacrificium pro populo offerendi ex officio mediatoris in- 
ter Deum et gregem sibi commissum, de quo Apostolus cap. V. 
ad Haebr. ut doctores unanimes tradunt, promanat. Hoc 
autem interest inter applicationem missae pro populo et ce- 
tera munia parochialia, ut in his, scilicet praedicatione et 
Sacramentorum administratione satis sit ut populus effectum 
consequatur, sive illa munera per parochum, sive per alios 
exerceantur; in oblatione vero sacrificii, nedum spectetur 
effectus, sed implendum quoque est mediatoris munus, quod 
per alios adimpleri non potest. Sánchez in select. de Sacr. 
disp. 47. Pasqualigo De Sacr. Missae tom, 2 quaest, 855 etc. 

Iamvero his positis, causa ab archipresbytero Farrugia 
allata neque canonica dici posse, neque veram ostendere ne- 
cessitatem videretur. Audiatur sane Melevitanus Episcopus: 
indubium esse, parochum legitime impeditum, aliis commit- 
tere posse Missam pro populo; S. ' Congr. Rituum 22 Iu- 
lii 1848. Missam vero conventualem, quae recitatur in pa- 
rochialibus ecclesiis huius Dioecesis, cunctis Dominicis et 
diebus festis anni haud videri causam legitimam, qua paro- 
chus qui talem dicere vellet Missam, valeat aliis committere 
Missam pro populo. Nam neque episcopalia decreta praxim 
hanc confirmantia, neque legati institutio, de quo agitur in 
recursu parochi, iubent parochum celebrare Missam conven- 
tualem praedictis diebus. Sunt etenim obligationes,- quibus 
fieri satis potest per alium, et praecipue per Vice-parochum, 
ceu peragi solet in ceteris Dioecesis paroeciis. Ceteroquin 

parochus tenetur per sacros canones celebrare missam  pro* 
populo per seipsum. 

Praeterea S. Congr. Concilii-In Fesulana /ó6 lun. 1770 
et 26 lan. 1771, dubis: lI. An Parochi Dominicis  aliis- 
que festis diebus, praesente cadavere, possint celebrare Mis- 
sam pro defuncto et ad alium diem transferre Missam pro 
populo  applicandam | in casu: Et quatenus negative: IIl. An 
saltem | applicationi Missae pro populo supplere possint per 
alium sacerdotem in casu, respondit: ad I. et II. Negative. 
Ast si celebratio missae in funeribus paroeciani, praesente 
cadavere, non est Parocho causa sufficiens, ut ab alio. subro- 
getur in missa pro populo ; tanto minus erit causa suffi- 
ciens ad hoc celebratio missae conventualis in Dominicis et 
festis per annum. Neque ad»* hóc facit exemplum Parochi ca- 
nonici, qui die festivo, celebrando missam conventualem, 
alteri committere valet Missam pro populo. Huius differen- 
tiae rationem in hoc positam esse quod Missa conventualis 
pro canonico sit obligatio princeps proveniens a praebenda; 
dum qualitas parochi in eo sit quid accessorium praebendae. 
Hinc pro eo Missa conventualis est causa legitima qua per 
alium subrogetur in Missa pro populo. Quod assen nequit 
quoad Parochum, cui veluti obligatio princeps a suo officio 
imponitur missa celebranda pro populo. 

His praeterea addi posset, missam solemnem quae in pa- 
roecilis Dioecesis melevitanae diebus festis celebrari solet,, 
quamvis sub nomine conventualis ibi veniat, haud tamen 
revera talem esse. Scitum namque est, ex Constitutione 
Benedicti XIV Cam semper oblatas, id substantialiter pro- 
prium esse missae conventualis, ut pro benefactoribus in ge- 
nere, non vero specialiter applicetur; quod haud locum habet 
in paroecia Casal Zabbar, ubi missae illae pro peculiaris legati 
implemento plerumque celebrantur. His accedit quod missa 
conventualis cum sit onus capitularium ecclesiarum tantum, 
adesse nequit in ecclesiis quae collegialitatis titulo carent, ut 
tenuit S. C. in Montisfalisci 7/2 Februarii 1716, in Praene- 
stina /7 Aprilis 1779, in Nullius Sublacen. 7 lulii 1781 etc.. 

Quod vero attinet applicationum permutationem, licet 
quandoque non sit improbanda, non tamen idcirco .pro lubitu 
neri posse videretur, praesertim si voluntati piorum testa- 
torum sit derogandum. Id enim in utroque iure solemne est 
ut supremae voluntates ad unguem impleantur, cum publice 
expediat inania non fieri mortuorum iudicia, ut ait Rota, 
*decis. 153, n. 5 cor. Riminaldo. Neque facili negotio ad- 
mittendum est discrimen nullum interesse inter missam quae 
legitur et missam cum cantu celebratam ; nam, ut scribit 
Fagnanus Cap. Cum creatura. Be celebr. Miss. n. 9. « plus 
suffragii capit anima defuncti ex missa solemni in choro 
eum interventu plurium sacerdotum, quam ex missa priva- 
ta. » Unde iure Praesul concludere videtur : causam non vi- 
deo, qua fundatori, qui missam cum cantu praecepit, litanda 
sit missa lecta, ut parochus commodum habeat proprio stri- 
cto oneri facere satis, dum illa celebrari potest ab alio pres- 
bytero. 

Haec omnia vero quae hactenus relata sunt, dum insuf- 
ficientiam rationum, ab archipresbytero adductarum demon- 
strant, profecto et gratiae ad quam tandem confugit obsta- 
re viderentur. Celimonten. proposita in Congregatione diei 
'9 Aprilis 1891. In ea Dioecesi cum missa pro populo sin- 
gulis diebus festis cum cantu celebrari soleret, mos invalue- 
rat ut parochus pluribus distentus curis frequenter huius- 
modi munus alteri sacerdoti demandaret. Verum roganti 
Episcopo: 1. Utrum praedicta urgens consuetudo sit haben- 
da tamquam causa canonica sufficiens, ut parochus alii com- 
mittat missam pro populo loco ipsius celebrandam; 2. Po- 
sito quod non sit causa sufficiens, ut pro gratia nihilomi- 
nus concedatur facultas: S. C. rescripsit: Ad 1l. Negative. 
Ad 2. Non expedire. 

Hisce adductis, proposita fueruut diluenda 


Dubia 


L An parochus loci Casal Z abb ar in festivitatibus, in 
quibus missa solemnis celebranda | est pro peculiaris legati 

implemento, possit alteri sacerdoti missam pro popido com- 
mittere in casu. 

Et quatenus negative 

II. An  üsdem diebus possit celebrare missam sotemnem 
cum applicatione pro populo, et aliam substituere pro  in- 
tentione — legati. 

Et quatenus negative 

III. An, et quomodo eius preces excipiendae sunt in 
casu. 


RESOLUTIO. Sacra C. O. re cognita sub die 9 Apr. 1892, 
censuit respondere : Ad Il et II negative. Ad III affirmative, 
iuxta | votum | Episcopi. 

Ex QUIBUS COLLIGES. I. Missam pro populo, utpote onus 
reale et personale, applicandam esse ab ipso parocho, defi- 
ciente causa canonica, aut casu verae necessitatis. 

II. Nam dum cetera munia parochialia aliis committun- 
tur, populus consequitur effectum; in oblatione vero sacri- 
ficii, nedum spectatur effectus, sed implendum est mediato- 
ris munus, quod per alios adimpleri non potest. 

III. Canonicum curatum posse aliis committere onus ap- 
plicandi missam pro populo quoties, ex turno chorali, debeat 
dicere Missam conventualem, utpote onus princeps suae prae- 
bendae, cui paroecia est quid accessorium. 

IV. Indolem propriam missae conventualis eam esse, ut 
applicetur pro benefactoribus in genere, non vero specialiter 
pro peculiaris legati implemento. 

V. Missas celebrandas in themate haud  praeseferre in- 
dolem missarum conventualium, sed plerumque sunt imple- 
mentum peculiaris legati; ex gratia tamen parochum  obti- 
nuisse facultatem has dicendi missas conventuales in maio- 
ribus solemnitatibus et praesertim si eisdem missis adnexa 
sit aliqua benedictio. 

MISSAE CONVENTUALIS 


Die 9 Aprilis | 1892. 
Per Summaria Precum. 

COMPENDIUM FACTI. Administrator apostolicus Ticinensis 
in relatione suae Ecclesiae S. C. transmissa, haec habet in 
Cap. De postulatis. 

« Quaeritur 1l. An possit servari consuetudo, quae in 
-cathedrali ecclesia S. Laurentii Lugani invaluit, ut missa 
conventualis solis diebus festis de praecepto etiam suppres- 
sis, canatur; et reliquis diebus legatur dum horae parvae 
recitantur in choro. Quatenus consuetudo non sufficiat, rogo 
ut speciale indultum ad hoc concedatur. Canonici enim sunt 
pauci. Insuper plures ex ipsis alia munera pro bono eccle- 
siae obire debent, ex. gr. professoris in seminario dioece- 
sano, et officialis in curia episcopali, et gravis detrimenti 
negotiorum expeditioni esset, si ipsi ob missam uti e iure 
communi praescribitur canendam, serius ad sua officia se 
ducerent ». 

« Quaeritur 2. An possit servari consuetudo supradicti 
capituli, qua loco missae, officio diei respondentis, diebus 
sabbatis canitur missa votiva de B. V.; idemque fiat quo- 
ties canenda sit aliqua ex causa missa pro defunctis; prae- 
missa tunc celebratione missae conventualis officio diei re- 
spondentis ab alio canonico, qui eam celebrat quacumque 
hora absque capituli interventu ». 

« Quaeritur 3. An tolerandum sit, quod toto tempore 
hyemali quo dicti canonici horas recitant in sacristia infe- 
riori, missa conventualis celebretur in ecclesia qualibet hora, 
quin canonici eam audiant ». 

« Quaeritur 4. An possit servari consuetudo, qua, quum 
ex rubricis missalis secunda aut tertia missa canenda esset, 
ipsa legatur qualibet hora, non  adsistente capitulo. Etiam, 
quoad hoc quatenus consuetudo non sufficiat, rationibus ut 


GANTONIS TICINI SEU LUGANEN. 671 
supra allatis ad quaesitum num. 1]. apostolicum indultum 
postulo ». 


Disceptatio Synoptica. 


Pauca animadversa fuerunt quoad singula; in primis 
missam conventualem cum cantu celebrandam esse, imo non 
tantum primam, sed et reliquas esse cantandas si ex ru- 
brica plures missae conventuales eadem die occurrant; et 
horas canonicas debito tempore, numquam vero tempore mis- 
sarum conventualium esse persolvendas. Satis namque vul- 
gata est Urbevetana Praeeminentiarum | super | dubiis, diei 
5 Augusti 1737, ubi ad II dubium : An quoties ex prae- 
scripto rubricae celebrandae et cantandae sunt in ecclesia 
cathedrali plures missae, liceat aliquam ex illis planam ce- 
lebrare in casu: S. C. respondit: Negative. Praxis vero 
legendi missam dum cantantur vel recitantur horae cano- 
nicae aperte refragatur rubricis, ut declaravit centies SS. 
RR. C. uti in Oseen. 2 Martii 1620, et clarius die 27 
Septembris 1817, cum proposito dubio: Utrum tolera?^pos- 
sit consuetudo, ignoti initii, legendi missam dum in choro 
dicitur hora prima : reposuit : Negative et serventur rubri- 
cae. Num autem hic apte invocari possit consuetudo quoad 
usum legendi missam conventualem perpendant EE. PP. 
Certe exempla non desunt in quibus S. C. ob exiguum ca- 
nonicorum numerum vel aliis de causis indulsit missas con- 
ventuales sine cantu celebrari, veluti factum est in Horta- 
na 5 lulii 1631 et in Firmana 7/9 Aprilis 1845: ast offi 
cii recitationem harum missarum tempore faciendam con- 
stanter denegavit. 

Ad secundum et tertium quod attinet, animadvertendum 
est missam conventualem esse praecipuam divinorum .offi- 
ciorum partem, atque idcirco non modo capitulo inesse ap- 
plicationis onus, sed etiam personalis adsistentiae, sicut ce- 
teroquin. verbum ipsum conventualis  indigitat. | Gonzalez 
part. 7 De cleric. non resident. Benedictus XIV De Syn. 

dioec. cap. 13 c. 9. Qua quidem in re rigorose perpetuo se 
gessit S. C. C. quae potius non ab omnibus, sed per turnum 
permisit praestari chori servitium, illudque ad dies tantum 
festos reduxit, quam ut ne integrum  absolveretur officium 
quibus diebus explendum esset, ceu patet a pluribus exem- 
plis relatis in Grossetana Servitii chori 22 Novemb. 1856. 

Vix autem recolere necesse est missam conventualem ex 
rubricae praescripto officio quod in choro persolvitur respon- 
dere debere, ut saepe SS. RR. C. edixit, quam etiam haud 
semel rescripsisse novimus, ut in Oseen. 26 Martii 1592 
ad dub. 7, in Perusina 9 Augusti 1766, in  Gadicen. 22 
lanuarii 1768 et in Imolen. 7 lulii 1759 apud Oardellini, 
illam non pro lubitu, sed post tertiam, vel hora a rubricis 
missalis statuta celebrandam esse, atque id consuetudine 
etiam immemorabili non obstante. Praeterea hic locum sibi 
vindicare posset aliud responsum eiusdem S. C. in Barchi- 
nonen. diei 24 Martii 1560 ad 1l. quo improbata fuit con- 
suetudo, vi cuius missa conventualis tunc tantum a capitu- 
lo cantabatur, quum nulla occurrebant persolvenda anniver- 
saria, secus vero a capellanis inductitiis in quadam cappella 
sub ara maiori sita legi solebat. 

Nihilominus praetereundum non est S. O. C. in Rotho- 
magen. 7/6 Decembris 1854, canonicis illius ecclesiae metro- 
politanae, qui diebus festis missae solemni parochiali, ad 
quam populus frequens conveniebat, adstare consueverant, 
attentis peculiaribus circumstantiis, gratiam translationis 
missae conventualis ad aliam, infra hebdomadam, diem Ar- 
chiepiscopi arbitrio definiendam, ad tempus concessisse. 

His quae hucusque relata sunt iam et quaestio a  Tici- 
nensi Administratore apostolico proposita sub numero 4, 
saltem ex parte praeoccupata est. Addi tamen posset, iuxta 
ea quae habet Benedictus XIV Constitutione Cum semper 
oblatas n. 22, applicationem secundae et tertiae missae obli- 
gare si adsit consuetudo: si vero desit, laudari non praeci- 
pi. Quoad hasce missas vero, docet Lucidi Vol. Il, 3 relat, 
cap. art n. 135: « Quod si aliquando eadem S. C. indui- 

gentiam aliquam hac super re adhibuit, hanc eo redegit, ut 
sineret secundam ac tertiam missam absque cantu celebrari. » 

Rationes denique a Praesule ad gratiam obtinendam al- 
latae, inspecta praesertim conditione in qua recenter erecta 
dioecesis illa versatur, profecto magni ponderis videntur. 
Ast num iuris rigorem flectere valeant, prudentiae ac sa- 
pientiae EE. PP. decernere remissum fuit. 

Quibus animadversis, quaesitum fuit quid esset precibus 
respondendum. 

RESOLUTIO. Sacra C. C. re cognita sub die 9 Aprilis 
1892 respondere censuit : Ad Il. pro gratia, perdurantibus 
circumstantiis; dummodo | tempore | Missae | conventualis | non 
recitentur horae canonicae. Ad IL. negative. Ad III. tolera- 
ri non posse. Ad V. Attentis | peculiaribus |^ circumstantiis, 
iisque perdurantibus, pro gratia, | iuxta petita. 


TRIDENTINA 
ONERIS 


Die 9 Aprilis 1892. 
Per summaria precum. 

COMPENDIUM FACTI. Retulit nuperrime Episcopus Triden- 
tinus, sacerdotem Fridericum Marinelli, olim parochum et 
decanum oppidi Male, supremo quo decessit elogio diei 10 
Novembris 1694 atque codicillaribus tabulis diei 5 Augusti 
1698, decrevisse ut in sua paroeciali ecclesia ad altare 
S. Antonii beneficium erigeretur, eidemque in dotem attri- 
buisse « ragnesi240, qui,aequant llórenos austriacos 216, seu 
italicas libellas 470 ». Voluit autem testator, ut beneficia- 
rius a parochis locorum Male et Livo inter sacerdotes qua- 
rumdam familiarum eligendus, sexies qualibet in hebdoma- 
da, iuxta fundatoris mentem, S. Sacrificium litaret, et insu- 
per onus susciperet excipiendi sacramentales confessiones 
sodalium erigendae confraternitatis Sancti Antonii. 


Acta, Tom. XXIV. fase. OCLXXXVII. 43 

Per idem testamentum, prosequitur Praesul, instituit 
stipendium pro iuvene qui studiorum curriculo incumberet, 
hac adiecta conditione, ut quidquid huic obiecto superesset 
ex reditibus bonorum suorum, cederet pro celebratione Mis- 
sarum favore eiusdem fundatoris, eiusque consanguineorum 
decessorum. Quoniam vero per plures annos hae missae haud 
applicatae fuerunt, non obstantibus protestationibus ex parte 
parochorum e Male et Livo; nihilque ab administratione ob- 
tineri potuit; ideo Ordinariatus, viginti ab hinc annis pro- 
posuit, ut ex fundis pro stipendio studiorum traderentur be- 
neficio florem 4530; per quam praestationem, semel factam 
fundus liberaretur ab onere missarum, quas testator eidem 
imposuerat. Sacra C C. die 21 Iunii 1888 potestatem fe- 
cit Episcopo excipiendi hanc vim pecuniae: quae reapse a 
fundo pro stipendio tradita fuit. Qua de re nunc beneficium 
habet dotem 8000 iiorenorum. Quum ex dictis, beneficio in- 
cumbat onus sex missarum in hebdomada in Ecclesia e Ma- 
le; sic istius parochus expetit ut una ex sex missis litare- 
tur in dicta Ecclesia omnibus diebus festis hora octava in 
commodum fidelium. Huic tamen oneri se subiicere renuit 
presbyter qui ius habet ad hoc beneficium. Ex quo tamen 
beneficium duplicaverit reditus ex dicta transactione, et bo- 
num spirituale fidelium id exposcat, Episcopus expetit fa- 
cultatem tale onus imponendi praedicto beneficio. 


Disceptatio Synoptica 


Novi oneris impositioni in primis obstare forsan pos- 
set notissima rubrica tituli 12, lib 3 Decretalium: « ut 
ecclesiastica beneficia sine diminutione conferantur : ^ quae, 
attenta oppositione eligendi beneficiarii, vim suam magis 
in themate videretur exerere. Agitur enim de presbytero, 
qui ius habet ad investitionem huius beneficii et cui proinde 
privilegia a iure canonico patronis tributa favere possent. 
Verum equidem est beneficii reditus haud mediocre incre- 
mentum recenter suscepisse; sed recolere praestat ex funda- 
toris voluntate, id quod, persoluta pensione, superest in mis- 

-saram augmentum impendi debere. Unde etiam eruitur, eam 
fuisse mentem defuncti parochi Marinelli, ut potius quam popu- 
li commoditati, animae suae, consanguineorumque suorum suf- 
fragio provideretur. Quae adeo perspicue apparent, ut ipse Epi- 
scopus anno 1888 petens a S. Congregatione, ut compos fieret 
et ad accipiendam oblatam -a gubernio pecuniam eamque adden- 
dam doti beneficiali, haec scribebat: beneficiatum onerari posse 
quodam Missarum numero; quae litarentur ad mentem funda- 
toris ». Et quamvis S. C. rem omnem arbitrio et conscientiae 
Episcopi cum omnibus facultatibus necessariis et opportunis 
remiserit, tamen praesumendum est ideo affirmative rescri- 
psisse quia petitio voluntati testatoris apprime consona vide- 
batur. Quare modo novis precibus duo obstarent, ne volitum 
scilicet minuatur suffragium contra dispositionem Textus in 
can. ultima voluntas 13, quaest. 2, et praeter intentionem 
S. C. C. extendatur ab una re ad aliam, eius gratia; Corra- 
dus in Praxi disp. apost. lib. 1, cap. 5, n. 4. 

Nihilominus animadvertendum etiam est, novum non 
esse quod pia testatorum voluntas commutetur, ubi pro re- 
rum adiunctis maior adsit utilitas, vel iustae causae urge- 
ant, ut millies S. C. C. ad tramites S. Tridentinae Syno- 
di Sess. 22, cap. 6, De reform, resolvit. Inter huiusmodi 
vero causas profecto recensenda est publica necessitas, ut 
docent Pitonius De controv. patron, allegat. 50, tom. 1, 
et Pignatelli Consult. 145, n. 4, tom. 4, etc. Praeterea 
S. C. C. saepe pro idonea commutandae voluntatis causa 
accepit populi utilitatem | ceu videre est in Perusina 7/2 
Maii 1764, in Piacentina — Commutationis et translationis 
oneris, 21 lunii 1794, etc. Porro in themate, cum Episco- 
pus optime informatus de spiritualibus suae plebis indigen- 
tiis censendus sit, in dubium revocari non posset commuta- 
tionem voluntatis a fidelium bono exigi. 

Neque oppositio eligendi beneficiari in pretio habenda 
videretur, cum ea omnino irrationabilis appareat. Si enim 
commodum ex aucta dotatione beneficii persentit, aequum 
est ut et aliquod incommodum perferat. Imo si perpendatur, 

reditus beneficii, post solutam summam florenorum 4530,. 
duplicatos evasisse, nimis benigna Ordinarii petitio videre^ 
tur, ac praeter petitum onus et aliud forsan imponendum 
esset. Eo vel magis quod nonnulli, veluti Oeccoperius Lu- 
cubr. Can. I. 3, n. 146 et seq. doceant non licere capel- 
lanis sacra mysteria temporibus et horis sibi benevisis per-^ 
agere, sed teneri easdem celebrare ad ecclesiae commodita- 
tem iuxta mandatum eius, cui ius disponendi missas in ee^ 
clesia competat. 

Quibus adductis quaesitum fuit quid esset precibus re- 
spondendum. 

RESOLUTIO. Sacra O. Concilii re cognita sub die 9 Apri- 
lis 1892 censuit respondere: Episcopo cum f acuítate impo- 
nendi beneficiato, praeter | obligationem | celebrandi | missam 
hora $8 diebus festis, iniungendi etiam celebrationem | congrui 
numeri Missarum | quolibet anno, iuxta | mentem | funda- 
toris. 


RESCRIPTUM quoad professionem Fidei a singulis parochis, occasione 
promotionis  emittendam. 


Beatissime | Pater 


Episcopus Argentinensis humiliter exponit, in hac Dioecesi 
ad hunc usque diem parochos de inamovibili beneficio provi- 
sos, professionem fidei non coram Episcopo, vel, eo impedito^ 
coram Vicario generali emisisse, sed coram presbytero ab Epi- 
scopo delegato; parochos vero amovibiles, seu succursalistas,, 
huiusmodi professionem fidei nullimode emisisse. 

Cum autem ex variis resolutionibus S. C. C. non tantum 
provisi de praebenda canonicali aut titulo, ut aiunt, inamovibili, 
verum etiam parochi quoque amovibiles teneantur emittere fidei 
professionem, a Concilio Trid. praescriptam, coram ipso Episcopo 
vel eius Vicario generali, cumque ob Dioecesis amplitudinem 
humiliter postulat tum sanationes quoad praeteritum, tum Apo- 
stolicum  Indultum, vi cuius ad huiusmodi professionem fidei 
recipiendam tum  Decanos habitualiter , tum etiam in casibus 
particularibus, si suadeat utilitas, alios sacerdotes sibi benevi- 
sos deputare possit et valeat. 

Die 9 Martii 1892. S. C. Emorum S. R. E. Cardinalium Conc. 
Tridentini interpetrum, vigore facultatum sibi a S S. Dno Nostro tri- 
butarum, praevia sanatione quoad praeteritum, ac condonatione 
fructuum perceptorum, benigne indulsit Episcopo Oratori, ut 
per decennium tantum in posterum delegare queat Vicarios 
foraneos seu decanos vel alios in aliqua dignitate constitutos 
ad excipiendum fidei professionem parochorum, qui absque 
gravi incommodo Episcopum, vel eo impedito, eius Vicarium 
^generalem adire nequeunt. 


A. CARD. EPISC. SAB,, Praef. 
L. SALVATI Secretarius. 


EX $. C. EPISC. ET REGULARIUM 


GERUNDEN. 


CIRCA FACULTATEM ELEEMOSYNAS COLLIGENDI 


COMPENDIUM FACTI. Vertente mense septembri 1890 Epi- 
scopus gerundensis S. C. Episc, et Regul., supplici porre- 
cta libello, exponebat, quod Commissarius Provincialis fra- 
trum minorum observantium sancti Francisci, residens in 
conventu ipsius ordinis in civitate Vicensi erecto, conten- 
debat, se subditos suos ad quaerendas eleemosynas mittere 
posse in omnes Dioeceses, intra limites suae provinciae po- 
sitas, nempe Oatalauniae et Minoricae, ubi nullus conventus 
sui ordinis existit. Idque peragere posse putabat, quin ipse 
*consensum Ordinariorum obtinere deberet, et quin quaestores 
licentiam suorum superiorum iisdem Ordinariis ostendere te- 
nerentur. 

Huiusmodi Commissarii Provincialis agendi ratio, quippe 
quae nonnullis resolutionibus S. C. Episc, et Regul. nec 
non S. C. Concilii contraria videtur, haud arridere poterat 
"Episcopo gerunden. Hinc, ad praecavendas quaestiones, hu- 

millime petiit, ut S. C. declaret Minoribus Observantibus 
haud licere eleemosynas in Dioecesi gerundensi -colligere,, 
ex eo quod praedicti Religiosi in eadem Dioecesi nullum con- 
ventum in praesentiarum possident. 


Disceptatio Synoptica 


IURA EPISCOPI. Episcopus gerunden., ut evincat, Mino- 
ribus Observantibus nullum ius competere quaestuandi in 
sua Dioecesi tria principia adducit, desumpta ex doctrina 
tradita ab auctoribus iuris communis ac praesertim ex ite- 
ratis declarationibus tum S. C. Episc, et Regul., tum S. C. 
Concilii. Et huiusmodi principia sunt: 

l. « Non tenentur Regulares, qui ex institutione aut 
facultate Sedis Apostolicae eleemosynas quaeritare aut men- 
dicare possunt, petere ab Ordinariis licentiam eleemosynas, 
per Dioecesim quaerendi, cum in erectione monasteriorum 
haec licentia eis tacite ab Ordinariis impertita censeatur ». 
S. C Episc, et Regul. Episcopo casalensi die 6 octo- 
bris 1597. 

2. « Congregatio censuit ex Concilio non prohiberi Re- 
gulares, quominus eleemosynas quaerant, non tamen alios. 
eorum nomine et auctoritate quoquomodo posse quaeritare: 
illos tamen extra locum, ubi sita sunt monasteria, eleemo- 
synas per eamdem Dioecesim corrugantes, teneri ad osten- 
dendam Ordinario licentiam suorum superiorum ». 

3. « Sacra etc. censuit fratres ordinum mendicantium- 
nequaquam posse ab Episcopis prohiberi, quominus per sei- 
psos in Dioecesibus, ubi habent conventus, eleemosynas 
quaerant, sed tantum si extra loca, ubi monasteria existunt, 
quaeritare voluerint, teneri suorum superiorum licentiam 
Ordinario ostendere; at si extra Dioecesim, teneri etiam il- 
lius consensum obtinere ». S. C. Concilii. 

Hisce in iure positis, Episcopus contendit, extra omnem 
dubitationis aleam positum esse, quod Regulares mendican- 
tes indigent consensu' Ordinarii, si quaestuare voluerint in 
qualibet Dioecesi, in qua non existit conventus sui ordinis,. 

sive Dioecesis intra, sive extra provinciam ipsius ordinis 
posita sit. Quandoquidem, iuxta Episcopi sententiam, tum 
solum Ordinarii consensus non requiritur, cum scilicet con- 
ventus in illa Dioecesi existunt, in qua Religiosi quaestuare 
volunt. 

Ex quo Episcopus infert in nullo pretio habendum esse 
argumentum in suis observationibus a p. Procuratore addu- 
ctum, quod nempe Ordinarii consensus ad quaestuandum non 
requiritur, si conventus intra limites provinciae ordinis re- 
periatur. 

Quo vero ad usum quaestuandi a p. Procuratore invo- 
catum et antiquum ab ipso appellatum, Episcopus observat, 
asseri vel negari haud posse, utrum in Hispania in vigore 
fuerit nec ne; ex eo quod, a suppressione conventuum Regu- 
larium usque nunc, longissimum tempus elapsum fuit. Ni- 
hilominus perpendit huiusmodi usum seu consuetudinem a 
p. Procuratore extra rem in themate invocari, cum explorati 
facti sit, quod, ante suppressionem, in omnibus, vel fere in 
omnibus Dioecesibus Catalauniae conventus Minorum Obser- 
vantium s. Francisci existebant. 

Verum quod attinet ad praxim in praesentiarum in Dioe- 
cesi gerundensi vigentem Episcopus asserit, quod ipse, usque 
a prima die, qua suae sedis possessionem nactus est, seu a 
mense iunio 1878, semper ac constanter exegit, ut licentiam 
ad quaestuandum a iure requisitam peterent ii Religiosi 
omnes, qui in sua Dioecesi conventus sui ordinis non ha- 
berent. Quam quidem licentiam pro suis Religiosis ab ante- 
cessore hodierni Provincialis Catalauniae nec non a su- 
periore conventus civitatis vicensis aliquando petitam fuisse. 

Ex declaratione vero S. C. Episc, et Regul. a p. Pro- 
curatore ad praetensa sua iura protuenda adducta, hoc unum 
erui-posse, quod Religiosi quaestuantes in Dioecesi, in qua 
habent conventus licentiam suorum superiorum Ordinario 
ostendere tenentur, quoties eleemosynas colligunt in loco 
suae Dioecesis, in quo proprius conventus non existit. At 
minime ex hac declaratione deduci, quod Ordinarii consensus 

haud requiritur, si eleemosyna colligatur in Dioecesi, in qua 
conventus non existunt. 

Hisce omnibus Episcopus addit, quod in sua Dioecesi, 
praeter quaestuas fixas, quae in omnibus ecclesiis parochia- 
libus fiunt, favore operis Obolo di s. Pietro, pro necessita- 
tibus Locorum Sanctorum et pro sublevandis, qui in Africa 
dira servitute opprimuntur, extant duo conventus Religio- 
sorum Capuccinorum, decem Religiosarum, nec non Colle- 
gium a charitate nuncupatum. Qui quidem Religiosi ac Re- 
ligiosae horum duodecim conventuum ac praefatum Colle- 
gium, sive per se, sive per alios, frequentissime Dioecesim 
perlustrant, eleemosynas petendo. 

Ne itaque detrimentum afferatur memoratis quaestuis, ac 
ne tot Religiosi ac Religiosae eleemosynis pro sua susten- 
tatione priventur, Episcopus aequum et iustum esse autu- 
mat, quod Minores Observantes impediantur, quominus elee- 
mosynas in sua Dioecesi colligant, nisi aliqua specialis ratio 
contrarium suadeat. 

IURA MINORUM OBSERVANTIUM. E contra p. Procurator 
Generalis sustinet cuilibet ordinis Provinciali ius inesse de- 
legandi proprios religiosos, ut in singulis Dioecesibus intra 
confinia suae provinciae existentibus eleemosynas quaeritant, 
ipsosque Religiosos absque Ordinariorum licentia, imo, iisdem 
Ordinariis contradicentibus, libere quaestuare posse. 

Verum, antequam rationes adducat, quae huiusmodi ius 
evincant, perpendit in compertis esse ]l. designationem li- 
mitum cuiuslibet provinciae vel conventus ad ordinis Supe- 
riores pertinere, et ab ipsis peractam iugiter fuisse absque 
ulla Ordinariorum interventione, consensu, reclamatione aut 
querela; 2. Provinciam, de qua agitur, quemadmodum ante 
suppressionem a Gubernio decretam, totam Catalauniam re- 
gionem et ideo Dioecesim gerundensem intra suos limites 
comprehendisse, ita post restaurationem, servasse et in prae- 
sentiarum sarta tecta tueri eandem divisionem, nec non iura 
omnia et privilegia, quae ad ipsam provinciam spectabant, 
antequam conventus suppressionis legi subicerentur. 

Quibus praemissis, p. Procurator indubium esse ait or- 
dinis Praelatos^ seu Provinciales, per totam suam quisque 
provinciam, locales vero per totum sui conventus assigna- 
tum districtum, ius habere mittendi Religiosos pro eleemo- 
synis colligendis, quin hi peculiari Ordinariorum licentia vel 
-consensu indigeant. Sed ip^os teneri superiorum regularium 
licentiam Ordinariis ostendere tantummodo in iis locis, in 
quibus conventus proprii ordinis non existunt: idque in vim 
antiquae consuetudinis hodierna praxi confirmatae. 

Quoad consuetudinem antiquam, asserit de ea dubitari 
non posse, ex eo quod interrogati seniores ordinis Religiosi, 
Sive sacerdotes, sive laici, unanimiter responderunt, se num- 
quam vidisse vel audivisse, nec a praelatis ordinis, nec a sub- 
ditis necessarium fuisse petere a Rmo Ordinario licentiam ad 
*quaestuam intra terminos propriae provinciae aut conventus 
faciendam. 

Idipsum autem praxi hodierna comprobari, p. Procurator 
arguit ex facto, quod licet variis in Dioecesibus intra ter- 
minos provinciis assignatos -nullus hoc tempore instauratus 
sit conventus: nihilominus Episcopi recognoverunt iura et 
privilegia superiorum regularium, et dicti ordinis Praelati 
usque modo, numquam crediderunt postulandam esse licentiam 
ab ipsis Ordinariis pro eleemosynis colligendis, nisi in casu, 
quo proprios Religiosos extra limites provinciae vel conven- 
tus ad quaestuandum mitterent. 

Et huiusmodi praxim vel consuetudinem in magno pretio 
habendam esse nullo pacto ambigi nequit; quandoquidem 
ipsa, uti p. Procurator observat, praecipuum fundamentum 
ac robur habet in Constitutione Clementis XI, quae inci- 
pit - Exponi nobis - diei 8 iulii^ 1617, qua confirmata  fue- 
runt privilegia ordini s. Francisci a Sixto Papa IV, in $. VIII 
Bullae Aureae concessa, nec non decreta a Congregatione 
Negotiis et Consultationibus Episc, et Regul. praeposita 
pluries emanata et ad alios Regulares extensa. 

Sane in dicta .Constitutione ad rem praescribitur: « Quod 
fratres ordinum mendicantium ab Ordinariis locorum seu ab 

aliis regularibus prohiberi minime possint, quin per seipsos, 
in locis, ubi habent conventus, eleemosynas quaerant, sed 
tantum, si extra loca, ubi conventus reperiuntur, quaeritare 
voluerint, suorum superiorum licentiam ostendere tenentur, 
confirmantur auctoritateque Apostolica approbantur, illisque 
inviolabilia Apostolicae firmitatis robur adiicitur: salva ta- 
men auctoritate eiusdem Congregationis ». 

Quin regerere valeret huiusmodi iuribus ac privilegiis in 
vim Apostolicarum Constitutionum mendicantium ordinibus, 
indultis, Minores Observantes suppressionis lege expoliatur 
fuisse. Siquidem p. Procurator animadvertit, quod: « Nemo 
ius amittit ex eo quod ipsi vis inferatur. Cui concinit aliud 
iuris adagium: Quae contra ius fiunt, debent utique pro 
infectis — haberi. 

Porro, cum indubii facti sit, quod provincia Catalauniae 
multos conventus in Dioecesi gerundensi ante suppressionem 
habuit, ex citatis iuris regulis sponte sua fluit, huiusmodi 
conventus omnia iura et privilegia servasse, quibus ante 
dictam legis suppressionem potiebantur. Ac proinde Provin- 
ciali Catalauniae etiam nunc ius esse mittendi suos Religiosos- 
in Dioecesim gerundensem stipem erogaturos, quin Religiosi 
licentiam et consensum Ordinarii Dioecesis petere et impe- 
trare teneantur. Idque, eo vel magis, si cum p. Procuratore 
perpendatur, quod in praedicta Dioecesi gerundensi ante sup- 
pressionis legem nonnulli conventus ad Minores Observan- 
tes pertinentes reperiebantur : 

Ex mox expositis cum p. Procurator deduci autumet,. 
Minores Observantes urbis vicensis ceu dioecesanos gerun- 
denses habendos esse, sponte sequitur resolutiones S. C. Con- 
cilii sub num. 2 et 3 ab Episcopo relatas huic casui aptari 
non posse, ac proinde inutiliter et extra rem ad sua iura 
tuenda ab ipso invocari. 

Neque huiusmodi rerum statum mutari posse urget ex 
supposito facto, quod nonnulli Provinciales post suppressio- 
nem ab Episcopo gerundensi consensum quaestuandi petie- 
rint. Hoc siquidem factum fuisse denegat, vel ad summum 

p. Provinciales id peregisse subdit, non quia aliqua obliga- 
tione sese obstrictos putabant, sed potius sponte sua ac ob- 
sequii causa erga altissimam Antistitis dignitatem. 

Verum Episcopi hypothesi parumper admissa, ipsius ta- 
men causa nihil proficeret, quia quorumdam superiorum fa- 
ctum tantam vim habere haud potest, ut ordinem iuribus 
et privilegiis, a Summis Pontificibus ipsi indultis, expoliare- 
valeat. 

Et eo vel minus ordinem iure quaestuandi in Dioecesi 
gerundensi expoliare valeret alterum factum, quod scilicet 
in praedicta Dioecesi, fixis temporibus fiant plures quaestua- 
tiones, quodque existant duodecim communitates, quae omnes 
eleemosynis pariter vivunt. Hoc enim factum in Hispania 
haud novum esse, et in aliis Dioecesibus idipsum contingere 
asserit, quin tamen illarum Ordinariis in mentem unquam 
venerit impediendi, quominus Religiosi in ipsorum Dioecesi- 
bus eleemosynas colligant, vel ipsis Religiosis onus imponendi, 
ut Curiae consensu se muniant ad hoc, ut quaestuare valeant. 

Ex quibus omnibus cum luce meridiana pateat Minores 
Observantes provinciae Catalauniae, vi suorum iurium et 
privilegiorum minime teneri ab Episcopo gerundensi licen- 
tiam quaestuandi petere, p. Procurator concludit, decretum 
inhibitionis quaestuandi ab ipso Episcopo editum, nullum et 
quovis firmitatis robore destitutum renunciandum esse. 

Hisce, pro utraque parte, ad trutinam revocatis, proposi- 
tum fuit enodandum sequens 


Dubium 


An Minoribus | Observantibus s. Francisci conventus  vi- 
cernis s in Hispania, ras competat, absque Episcopi consensu? 
in Dioecesi gerundensi quaestuandi in casu? 

RESOLUTIO. S. Congregatio Episc, et Regul., re mature 
perpensa, sub die 11 martii 1892 respondere censuit: Ne- 
gative. 

Ex QUIBUS COLLIGES. I. Regulares, qui ex institutione 
aut facultate Sedis Apostolicae eleemosynas quaeritare aut 

mendicare possunt, non teneri ab Ordinariis licentiam pe- 
tere eleemosynas per Dioecesim quaerendi, cum in erectione 
monasteriorum haec licentia eis tacite ab Ordinariis impertita 
censeatur. 

II. Ipsos tamen extra locum, ubi sita sunt monasteria, 
-eleemosynas per eamdem Dioecesim corrogantes, teneri ad 
ostendendam Ordinario licentiam suorum superiorum. 

III. Fratres ordinum mendicantium nequaquam posse ab 
Episcopis prohiberi, quominus per seipsos in Dioecesibus, 
ubi habent conventus, eleemosynas quaerant. At si extra 
Dioecesim quaeritare voluerint, teneri Ordinarii consensum 
obtinere. 

IV. In casu autem decisum fuit Minores Observantes 
conventus vicensis non posse, absque Ordinarii licentia, in 
Dioecesi gerundensi eleemosynas quaerere, quia in dicta 
Dioecesi conventus amplius non habent. 


EX S. CONGR. DE PROPAGANDA FIDE 


LITTERAE Emi. Praefecti ad Ordinarios Statuum foederatorum Americae 
septent. quoad electionem Episcoporum. 


I lime et Rme Domine 


Benignissimo divinae providentiae consilio referri profecto 
debet quod in nobilissima Statuum Foederatorum Republica, 
quam omni humanitate et cultu adeo florere conspicimus, ita 
catholicum nomen constiterit et vigeat, ut iam plurimum in se 
civium et extraneorum animos intentos fecerit et maiora videa- 
tur Ecclesiae Dei in futura tempora portendere incrementa. 
Quapropter cum primum Summi Pontificis benevolentia prae- 
esse me voluit huic S. Consilio Christianae Fidei Propagandae 
eo spectavi, ut potissimam curam ac sollicitudinem in istam iu- 
venescentem Ecclesiae sobolem converterem, quo, plurimum 
quod dat spei felices rerum eventus sustentarent. 

Id autem eo alacriori -animo mihi praestandum suscipio, 
quod novi quam vehementi studio in idem ferantur illustres- 
istius ditionis Antistites, et quam solerti opera iidem adlaborent 
catholicae in suis regionibus fidei et tuendae et amplificandae. 
Haec autem sollicitudo, quam communem cum istis Episcopis- 
habeo, expostulat ut vigilem eorum mentem revocem ad quem- 
dam isthic invalescentem in Episcoporum electione morem, cui 
opportunis remediis mature est occurrendum. 

Quaenam sit gravissima hac de re Apostolicae Sedis mens 
litteris declaratum est datis die 4 superioris mensis Iulii a Card. 
Rampolla, Summi Pontificis nomine, ad Eminentissimum Archie- 
piscopum Baltimorensem. Cum enim tunc temporis inanes ru- 
mores spargi in vulgus cepissent de Catholicae Hierarchiae in 
Statibus Foederatis ratione ità immutanda, ut immigrantibus 
isthuc Catholicis ex variis Europae nationibus populares Episcopi 
praefici deberent, sapientissimus Pontifex huic inani opinioni 
quae plurimorum animos commoverat abolendae, significatum 
voluit vigentem isthic in deligendis Episcopis disciplinam inte- 
gram inviolatamque fore servandam. Id autem tanti momenti 
ducitur ut irrepentes quaedam in contrarium consuetudines,, 
nulla debeant tolerantia foveri. 

Profecto non ignorat Amplitudo Tua, occasione vacantium 
Sedium episcopalium, varios isthic excitari solitos apud clerum 
populumque catholicum motus, quos graviores crebrioresque- 
sensim fieri experientia docet. Et sane quae nunc in tali causa 
evenire solent, ea nec levia sunt, nec obscura, nec eiusmodi 
quae ab hac S. Congáe silentio prorsus praeteriri possint. In 
proponendis enim ad episcopale munus candidatis clerum ac 
populum, praeter statuta iura, commoveri passim conspicimus ; 
per publicas ephemerides contentiones vulgantur et exarde- 
scunt, publice ac privatim ea de re comitia habentur, ubi pro- 
prios quaeque factio candidatos extollit, alienos criminando de- 
primit. 

Quod vero huiusmodi contentiones alere maxime solet, stu- 
dium est in unaquaque factione vehemens Episcopum habendi 
e suorum popularium numero, quasi privatis commodis non 
utilitati Ecclesiae per idonei Pastoris electionem esset prospicien- 
dum. Porro cum hanc unam utilitatem in praeficiendis populo 
Christiano Episcopis Apostolica Sedes ubique per orbem spectet, 
tum id maxime in Statibus Foederatis Americae, ubi variae ex. 

Europa gentes, novam isthic patriam sibi constituentes, in unum 
populum coalescunt, unamque proinde nationem efformant. 

Quapropter cum eligendorum Episcoporum in Statibus Foe- 
deratis normae accurate sapienterque definitae tradantur in 
Concilis Nationalibus, ac praesertim in Concilio Plenario Balti- 
morensi III, sedulo est incumbendum ut omnia hac in re sub- 
moveatur contraria molimina. Etenim ea decreta temporum 
locorumque necessitatibus apprime consentanea, suffragio cun- 
ctorum istius ditionis Episcoporum lata, Apostolicae Sedis aucto- 
ritate firmata, ea profecto sunt quae non possent, in privatorum 
hominum gratiam, sine gravi disciplinae iactura praeteriri. 

Haec tecum communicare officii mei duxi, ut enascenti malo 
occurratur, ne diutius adolescat. Scilicet velim, ut clerus ac po- 
pulus in unaquaque Dioecesi in primis moneatur de dolendo 
exitu, quem huiusmodi contentiones habent, non ideo solum 
quod debitam animorum concordiam disrumpunt, et ecclesiasti- 
cae disciplinae firmitatem laxant, sed etiam quod ipsis acatho- 
licis in offensionem et scandalum cedunt. Tum etiam S. Con- 
gregationis nomine palam significent Episcopi frustra prorsus 
ea agitari, quae praeter Conciliorum praescripta peraguntur, 
cum Apostolica Sedes nihil habeat antiquius, quam firmitatem 
tueri ecclesiasticae legis, quae vindex est ordinis et munimen 
pacis. 

Interim Deum precor, ut Te diutissime sospitet. 

Datum Romae ex Aed. S. Cong. Propagandae Fidei die 15 
Maii 1892. 


Amplitudinis Tuae 


Addictissimus Servus 


MIECISLAUS CARD. LEDÓCHOWSKI, PRAEFECTUS 


f IGNATIUS ARCHIEP. TAMIATHEN,, Secretarius 


687 


EX 3. CONGREGATIONE RITUUM 


ORDINIS MINORUM S. FRANCISCI CAPUCCINORUM. Dubia concinnata occasione 
qua editum fuit manuale liturgicum Capuccinorum. 


Occasione edendi opus, cui titulus Manuale liturgicum ad 
usum | Fratrum | Minorum | Sancti Francisci Capuccinorum, non- 
nullae quaestiones obortae sunt inter eiusdem Ordinis rubrici- 
stas quoad peculiares ritus seu rubricas in eodem opere com- 
tentas.|Ad eiusmodi porro quaestiones penitus dirimendas, Rmus 
Pater Fr. Bruno a Vintia Procurator et Commissarius generalis 
Ordinis ipsius, sui muneris esse duxit insequentia dubia Sacrae 
Rituum Congregationi declaranda proponere, videlicet: 

Dubium I. Utrum verbo aut scripto sustineri possit senten- 
tia eximens Fratres Capuccinos ab obligatione observandi illa 
Decreta S. Rituum Congregationis, quae Constitutionibus Ordi- 
nis in aliquo adversantur, et hoc quia dictae Constitutiones ap- 
probatae fuerint ab Apostolica Sede? 

Dubium ll. Et quatenus negative: Utrum opinionis falsitas 
necessario notari debeat in textu auctorum, talem sententiam 
forsitan propugnantium ? 

Dubium lll. Utrum Capuccini licite possint incensationes Al- 
tari perficere in Missis Conventualibus, vel aliis, quae sine Mi- 
nistris paratis et sine cantu celebrantur? 

Dubium IV. Utrum, dato quod aliquando Missa cantetur 
cum Diacono et Subdiacono, isti possint esse simpliciter parati 
cum alba, cingulo, stola et manipulo respective, absque dalma- 
tica et tunica, item respective ? 

Dubium "V. Utrum tolerari possit usus Missam cantandi modo 
quasi psalmodico, seu semi-tonato? 

Dubium VI. Utrum tolerari possit consuetudo, aliquibus in 
locis vigens, quod scilicet in Missa Conventuali acolythus, seu 
minister, cotta non sit indutus? 

Dubium WII. Utrum Missae Conventuales sine cantu consi- 
derari possint veluti solemnes, sive quoad ^collectas, sive quoad 
preces in fine Missae ex mandato SSifii Dfii Nostri Leonis PP. XIII 
recitandas, sive quoad numerum cereorum in Altari accen- 
sorum ? 

Dubium VIII. Utrum diebus Dominicis Sacerdos Missam 
Conventualem celebraturus, possit ad Altare accedere absque 
casula, seu pianeta, ad aspersionem faciendam, assumpta post- 
ea planeta in cornu epistolae? 

Dubium IX. Auctor Manualis, de quo agitur, asserit, quod 
quando apud Capuccinos ad impertiendam benedictionem cum 
SSmo Sacramento « loco albae » adhibeatur superpelliceum, 
semper tamen indui debet et amictus (uti in quacumque alia 
functione, in qua a Nostratibus pluviale adhibeatur), nedum ad 
tegendum et detegendum caput, sed praesertim ne superior 
extremitas caputii summitatem  pluvialis excedat, quod esset 
prorsus indecens. Quid dicendum de Auctoris sententia? 

Dubium X. An in consueta Missa et processione Feriae V 
Maioris Hebdomadae, celebranti assistere possit Diaconus tan- 
tum alba et stola indutus, absque Subdiacono ipseque non tota 
durante Missa? 

Dubium XI. Utrum cereus paschalis accendi possit in nostris 
Ecclesiis tempore Missae Conventualis, dierum non festivorurn ? 

Dubium XII. Utrum tolerari possit quod Sacerdos cotta et 
stola vel alba, cingulo et stola tantum indutus, peragat expo- 
sitionem et repositionem SSmi Sacramenti: aut populo cum 
Ostensorio benedicat: vel SSmum Sacramentum in processioni- 
bus SSmi Corporis Christi portet: an potius teneatur ad usum 
pluvialis in omnibus caeremoniis, in quibus ceteri Sacerdotes, 
haud Capuccini, pluviale portare debent? 

Dubium XIII. Utrum Ciboria seu Tabernacula, ubi SS. Sa- 
cramentum asservatur, possint exterius esse ex nudo ligno, 
rudi colore depicto, vel potius debeant deaurari, aut pretiosius 
depingi, quam ceterae Altaris partes? 

Dubium XIV. Utrum tolerari possint thecae Sacr. Reliquia- 
rum ad modum ostensorioli ex simplici et nudo ligno confectae? 

Dubium XV. Utrum licite fieri possint privatim aliquae mi- 
nores benedictiones Ritualis Romani cum sola stola absque su- 
perpelliceo ? 

Dubium XVI. Utrum Capuccini teneantur ad observantiam 
Decretorum, praesertim 18 Decembris 1877 et 28 Iulii 1881, circa 
materiam paramentorum? 

Et quatenus affirmative: Utrum licite uti possint paramentis 
ex gossypio, lino aut lana, bona fide confectis, post istius ma- 
teriae prohibitionem? 

Dubium XVII. An Capuccini possint ad libitum et in una eadem- 
que Ecclesia sacras functiones peragere, nunc iuxta praescriptio-' 
nes ordinarias Missalis Romani etc., nunc utendo Memoriale 
Rituum a Benedicto XIII pro parvis Ecclesiis edito? 

Haec vero Dubia, super quibus alter ex Apostolicarum Cae- 
remoniarum Magistris suum protulit votum, typis editum, quum 
Emus et Rmus Dnus Cardinalis Raphael Monaco La Valletta 
exposuerit in ordinariis Sacrorum Rituum Congregationis Co- 
mitiis infrascripta die ad Vaticanum habitis, Emi et Rmi Patres 
Sacris tuendis Ritibus praepositi, omnibus accurate perpensis, 
sic rescribere rati sunt: 

Ad I. Negative. 

Ad II. Affirmative, data opportunitate. 

Ad III. Negative; ex gratia tamen permitti in Missis aliqua 
maiori solemnitate celebrari solitis. 

Ad IV. Observentur Missalis Rubricae. 

Ad V. Retineri posse. 

Ad VI. Negative. 

Ad VII. Affirmative. 

Ad VIIL Affirmative, si adsit pluviale; et completa aspersio- 
ne, vertat se ad cornu Epistolae, ibique sumat manipulum et 
casulam pro Missa celebranda. 

Ad IX. Esse sustinendam. 

Ad X. Negative; et deficiente Clero, sacram functionem per- 
agi posse iuxta Memoriale Rituum, iussu Benedicti Papae XIII 
editum. 

Ad XI. Negative, nisi aliter ferat consuetudo. 

Ad XII. Si agatur de expositione et repositione SS. Sacra- 
menti, sufficit ut Sacerdos cotta et stola sit indutus; nunquam 
cum alba, cingulo et stola tantum. In Processionibus et bene- 
dictione cum SS. Sacramento in Ostensorio impertienda, omnino 
requiritur ut celebrans pluviale et velum numerale induat, si- 
cuti cautum est Decretis 17 Maii 1857, et 22 Iunii 1874. 

Ad XIII. PP. Capuccini retinere possunt tabernaculum .li- 
gneum, affabre elaboratum ex concessione S. C. Episcoporum 
et Regularium 13 Iulii 1659. 

Ad XIV. Affirmative. 

Ad XV. Servetur Rituale. 

Ad XVI. Affirmative: facta vero venia utendi huiusmodi pa- 
ramentis, iam existentibus, donec consumantur. 


Acta, Tom. XXIV. fase. CCLXXXVII. 44 

Ad XVII. Si Ecclesiae sufficiens Clerus suppetat, peragant 
functiones iuxta Missale Romanum; si tres aut quatuor clericos 
tantum habeant, utantur Memoriali Rituum Benedicti XIII. 

Atque ita rescripsit, declaravit, et servari mandavit die .7 De- 
cembris 1888. 


A. Card. BIANCHI, S. R. C. PRAEF. 


LAURENTIUS SALVATIL S. H. C. Secret. 


LUCIONEN. Dubia quoad validitatem consecrationis Oratorii, 
et quoad festum titulare eiusdem Oratorii. 


Anno Domini 1835 Oratorium principale Maioris Seminarii 
Lucionensis, ab hoc aedificio minime seiunctum et sub titulo 
S. Caroli Borromaei constructum, cultui Divino benedictione de- 
dicatum fuit, cum unico altari portatili posito in cavitate qua- 
drata, quae in medio tabulae ligneae existit; ipsa tabula posita 
est super basim lapideam, marmore ornatam, cum qua minime 
coniungitur. Ad divinum Missae Sacrificium illud unicum altare 
quotidie usque ad hodiernum diem inserviit. A die benedictio- 
nis Oratorii singulis anni Dominicis testisque diebus officia li- 
turgica solemniter in eo cantari ab alumnorum coetu consue- 
verunt. 

Anno autem Domini 1837 aedes supradicti Oratorii conse- 
crata fuit absque ulla altaris, tum portatilis, tum fixi, consecra- 
tione. 

A die huius consecrationis usque ad Liturgiae romanae in 
Dioecesim Lucionensem introductionem, festum anniversarii 
omnium Ecclesiarum consecratarum, quae extant in territorio 
reipublicae Galucanae, celebratum fuit in Oratorio Seminarii, eo 
modo quo Anniversarium Ecclesiae consecratae celebratur ex 
Sacrorum Rituum Congregatione 28 Februarii 1681 in Girgentina 
scilicet cum candela supra singulas e duodecim cratibus ac- 
censa. 

Ab anno autem quo romana Liturgia vim in Dioecesi acce- 
pit usque nunc, modus ille celebrandi cessavit, ex eo quod con- 
secratio Oratorii invalida visa fuerit propter defectum consecra- 
tionis alicuius altaris, ut supra exposuimus. 

Attamen a die benedictionis Oratorii usque ad annum 1884 
Officium titularis celebratum fuit sub ritu duplici primae clas- 
sis cum Octava a rectore Seminarii, professoribus et alumnis 
in maioribus Ordinibus constitutis, dum a supradicto anno ces- 
savit huiusmodi celebratio cum Octava, ex eo quod illius le- 
gitimitas "in dubium venerit. Dubium ortum fuit non solum ex 
eo quod extraneis, id est omnibus fidelibus non patet indiscri- 
minatim Oratorii ianua, ac proinde iuxta nonnullos, illud re- 
censendum est inter Oratoria, de quorum titulari nemini licet 
Officium recitare sub ritu duplici primae classis cum octava; 
sed etiam ex eo quod consecratio Oratorii visa fuerit invalida 
ex supra dictis. 

Hisce expositis, Rmus Episcopus Lucionen, ab eadem 
8. Congregatione sequentium dubiorum solutionem humillime 
postulavit nimirum: 

Dubium L Utrum valida fuerit consecratio memorati Oratorii ? 

Dubium II. Utrum festum titulare eiusdem Oratorii sub ritu 
duplici primae classis cum Octava recolendum sit? 

Et Sacra eadem Congregatio ad relationem Secretarii exqui- 
sitoque voto alterius ex Apostolicarum Caeremoniarum Magi- 
stris ita propositis dubiis rescribere rata est: 

Ad I. Negative. 

Ad II. Negative nisi adsit Apostolicum privilegium. Atque 
ita rescripsit die 28 Iunii 1890. 


QUEBECEN., MARIONOPOLITANA ET OTTAVIANEN. 
Dubia quoad calendaria particularia. 


Emus et Rmus Dnus Alexander Tascherau, Archiepiscopus 
Quebecen, una cum Rmis Antistitibus Marianopolitano, et Otta- 
viensi ab Apostolica Sede humillime postulant: 1? Ut iuxta Ca- 
lendarium pro tribus suis ecclesiasticis Provinciis nuper appro- 
batum, ac iuxta recentiores Rubricas, liceat sibi reformare Ca- 
lendaria particularia Ecclesiarum et publicorum Oratoriorum 
intra fines suarum  Archidioecesium respective existentium. 
2.? Ut festis propriis Ecclesiarum atque  OOratoriorum publico- 
rum, non excepto festo titulari, eaedem dies assignari valeant 
quibus inscriptae sunt in respectivo Calendario Dioecesano, ser- 
vato iure ad integram Octavae celebrationem. 

Sacra porro Rituum Congregatio ad relationem infrascripti 
Secretarii exquisitoque voto alterius ex apostolicarum Caere- 
moniarum Magistris, ita propositis postulatis rescribendum cen- 
suit, videlicet: Ad I. Affirmative: ad Il. Non expedire. Atque ita 
rescripsit die 2 Maii 1892. 


76 CAL Card. ALOISI-MASELLA, Praefectus. 


VINCENTIUS . NUSSI Secretarius. 


URGELLEN. Dubia quoad subdiaconum in Missa pontificali. 


De mandato Rmi Episcopi Urgellensis, hodiernus Magister- 
Caeremoniarum in Cathedrali eadem Ecclesia Urgellensi, inse- 
quenti^ Dubia Sacrae Rituum Congregationi pro opportuna re- 
solutione humillime subiecit, nimirum: 

Dubium I. An Subdiaconus in Missa Pontificali ascendere 
debeat ad dexteram Diaconi in cornu Epistolae, tum ad reci- 
tandum simul cum Pontifice Agnus Dei, tum ad aquam infun- 
dendam dum Pontifex se purificat post Communionem (prout, 
vult Martinucci), vel ad praebendas Diacono ampullas, uti alii 
dicunt cum Baldeschi? 

Et quatenus Negative: 

Dubium II. An saltem ad praedicta, nec non ad  Sanctus- 
ascendere teneatur, ubi talis viget consuetudo? 

Et Sacra eadem Congregatio, ad relationem infrascripti Se- 
cretarii, re mature perpensa, ita propositis jDubiis censuit' re- 
scribendum, nimirum: 

Ad Il. Negative in omnibus, et servetur Caeremoniale ^ Epi- 
scoporum Lib' IL, cap. 8, n. 75 et 76, et Rubrica Missalis Ro- 
mani, Ritus celebrandi Missam, tit. X, n. 8. 

Ad IL Negative, et servetur — Caeremoniale | Episcoporum 
Lib. II, cap. 8, n. 67. 

Atque ita rescripsit die 2 Maii 1892. 


* CAL Card. ALOISI-MASELLA, S. R. C. PRAEF. 


VINCENTIUS NUSSI, S. R. C. Secretarius. 

MAURIANEN. Dubium quoad altaris consecrationem. 


Rmus Dnus Michael Rosset Episcopus Maurianen. sequens 
Dubium Sacrae Rituum Congregationi pro opportuna declara- 
tione humiliter subiecit, nimirum: iuxta Pontificale Romanum, 
ubi de consecratione altaris tum fixi, tum portatilis agitur, quin- 
que cruces in parte superiori lapidis oleo sacro inungendae 
sunt. Si crux in medio lapidis absit, ac proinde in altaris con- 
secratione emittatur unctio istius crucis, quaeritur utrum inva- 
lida sit consecratio? Et Sacra eadem Congregatio, ad relationem 
infrascripti Secretarii, exquisito voto alterius ex Apostolicarum 
Caeremoniarum Magistris, re mature perpensa, ita proposito 
dubio rescribendum censuit, videlicet: Valida est consecratio; 
sed unctio in medio tabulae numquam . omitti debet, quamvis 
eruas ibidem sculpta non sit. Atque ita declaravit et rescripsit 
die 2 Maii 1892. 


76 CAL Card. ALOISI-MASELLA, S. R. C. PRAEF. 


VINCENTIUS NUSSI Secretarius. 

APPENDIX IV. 


EXHIBENS ACTA SEDIS APOST. ; QUAE AUT IAMDIU EXARATA SUNTV 
AUT QUAE TEMPESTIVO LATUERUNT 'EPHEMERIDEM 
MODERATOREM. 


*3g£?o 





S. Congr. Concilii, 9 Febr. 1669, Vic. Ap. Tunquini. 
De amputatone alicuius partis corporis. 


1. Utrum missionarius 


ad conservandam vitam alicuius patientis 


posset aliquam corporis partem incidere. 
2. Cum ad praeservandum brachium teneretur digitum amputare^ 


an incurrerit irregularitatem. 


R. Ad 1. Posse devenire ad incisionem in casu necessitatis. 


Ad 2. Non incurrisse. 


S. Congr. Concilii, 8 Augusti 1671. — Di bia quoad administrationem pecuniarum. 


Dubia ex S. C. de Prop. Fide transmissa fuere infrascriptis verbis 


concepta : 

« Li Missionai Cappuccini in 
Piemonte per poter con maggior 
quiete delle proprie coscienze eser- 
citare il ministero impostogli, umil- 
mente supplicano l'Eminenze Vo- 
stre del loro oracolo circa i dubbii 
seguenti : 

» 1. Se, supposto che le Missioni 
de' Cappuccini ritrovandosi in Valli 
infette di eresia, o in luoghi molto 
pover e miserabili, sia necessario 
ai missionari mantenérsi per mezzo 
di pecunie, quali spendonsi per 
mano di persone rustiche, incapaci, 
e per l'estrema povertà poco fidate, 
sia lecito al missionario intervenire 
talora con lo spenditore nella com- 


Missionarni Cappuccini -Pedemon- 
tis, ut munere sibi imposito fungi 
bona valeant tranquillitate  con- 
scientiae , dubiorum insequentium 
solutionem expetunt: 


1. Quatenus Cappuccinorum mis- 
siones in Vallibus sint haeresi in- 
fectis, aut in locis pauperibus, in* 
quibus oporteat missionarios vivere 
propria pecunia, quae impenditur 
per personas rusticas, ineptas , 
parumque fidas ob egestatem, qua 
premuntur , an liceat interdum 
missionarium interesse  emptiont 
rerum familiae utilium, propriam 

pra delle cose necessarie all' eco- 


nomia della Casa, dire il suo pa- 


rere, ed ordinare ció che deve 


spendere, ed eseguire. 
» 2. Se, mancando 1' elemosine 
necessarie al missionario, sia lecilo 


al medesimo indifferentemente ri- 


correre fuori del distretto della 
sua Missione procacciandosi altri 
aiuti tanto di grano, che di vino, 


ed altre robe necessarie per man- 
e sostegno tanto di esso 
che di 


poveri cattolici e cattolicizzati, per 


tenimento 


missionario, o compagno, 


mezzo di Messe, o altra via di 
mendicità. 
» 3. Se delle suddette elemosine 


indifferenti, procurate ex industria, 


sia lecito al missionario, senz'altra 
dichiarazione del dante, servirsene 
chirurgi, 


in far pagare medicine, 


operari, pedoni , vestir poveri, 
massime cattolicizzati, e soccorrerli 
ne'loro estremi bisogni, impiegan- 
dole 


essendo questa una predica 


anche in simili opere pie, 


effica- 
cissima in faccia degli eretici, re- 


standone sommamente edificati. 


» 4. Occorrendo che i benefat- 
tori rimetlano crediti sopra la co- 
munità, o persone particolari, esi- 
stenti in grano, per li bisogni della 
sia lecito al 


Missione in genere, 


missionario ricevere tal grano nella 


propria specie, o in altra, ezian- 
dio di pecunia, o di altre robbe, 
che riescono di minor scomodo 


ai debitori e vicendevolmente esi- 


stenti tali crediti rimessi in pecu- 
missionario. 


nia, se sia lecito al 

dicere sententiam , et iubere ea 


quae impendenda aut exequenda 


sunt. 


2. Si missionarius eleemosynis 


careat necessariis, liceat eidem in- 


discriminatim exire de propriae 


missionis districtu, ad sibi aliud 


auxilium procurandum ex tritico, 


vino aliisque rebus vitae  necessa- 


riis, ut alere valeat se, socium, et 


catholicos per eleemosy- 


pauperes 
nas missarum aut aliam mendicita- 


tis viam. 


3. An ex dictis eleemosynis, sibi 


ex industria paratis, liceat missio- 


nario, absque dantis ulteriori de- 


claratione, eisdem uti ad repen- 


dendas medicinas, chirurgus, ope- 


rarios, pedites, ad vestiendos pau- 


peres, praesertim catholicos, eor 


rum extremis necessitatibus auxi- 


lium ferendum; si dictae eleemo- 


synae applicentur eiusmodi piis 


operibus, efficax gratumque exhi- 
betur exemplum haereticis. 
benefacto- 


4. Quatenus occurrat 


ribus dimittere credita super Com- 
munitatem aut personas privatas, 
existentia in triticum pro necessi- 
tatibus Missionis in genere, an li- 
triticum 


ceat missionario accipere 


in sua propria specie, aut in alia, 
etiam pecuniae, aliarumve rerum, 


quae sunt minus incommoda debi- 


toribus ; et vicissim si talia credita 
remissa existant in pecunia, an li- 


ceat missionario eadem accipere in 

riscuoterli in quella specie oppure 


in robbe, conforme riuscirà piü 
comodo alla Missione ed alii de- 
bitori. 


» 5. Se delle medesime elemo- 
sine, stante la penuria de' luoghi, 
sia lecito al missionario far com- 
prare talora robbe commestibili per 
far la carità a forestieri tanto Re- 
golari, che secolari, e mandar anco 
di quando in quando a 'Monasteri, 
o Conventi da' quali 
ricevono non ordinari aiuti e be- 
nefici, qualche cosarella conforme 
alla condizione del paese, come 
anco ad altre persone eziandio se- 


circonvicini, 


colari, che s'impiegano caritativa- 
vantaggi ed interessi 
della Missione, e poveri cattolici. 

» 6. Se sia lecito al missionario 
far comprar libri, imagini, corone, 


mente nei 


e simili cose di divozione a nome 
della Sacra Congregazione per di- 
stribuire a quelli che frequentano 
la Dottrina Cristiana delle scuole. 

» 7. Occorrendo, che quegli, che 
a nome della S. Congregazione 
spende il danaro, non possa per 
qualche causa legittima tener tal 
danaro sicuro in casa propria, se 
ad tempus possa tenerlo, ed assi- 
curarlo in qualche Cassa, o Ran- 
chino della Missione, purché il 
medesimo ritenga appresso di se 
la chiave, e se sia lecito al mis- 
sionario di rivedere i conti delle 
spese fatte dall'istesso, e, quando 
non si trovasse tal persona fidata, 
si per tenere che per spendere le 
limosine, sia lecito al missionario 


illa specie aut in rebus, ceu magis 
commodum fiat Missioni et debi- 
toribus. 


5. An ex eisdem eleemosynis, 
ob locorum paupertatem, liceat mis- 
sionario emere aliquando come- 
stibilia ad faciendam charitatem 
advenis, cum regularibus, tum sae- 
cularibus, et mittere identidem ad 
Monasteria et Conventus proximos, 
a quibus accipiunt haud ordinaria 
auxilia et beneficia, aliquam  par- 
vam rem, iuxta regionis conditio- 
nem, nec non ad alias personas 
etiam quae utilitate 
missionis ope*ram gratis praestant, 
et ad pauperes catholicos. 


saeculares, 


6. An liceat missionario emere 
libros, imagines, coronas precato- 
obiecta, 
nomine Sacrae Congregationis ut 
tribuantur adeuntibus frequenter 
doctrinam christianam scholarum. 

7. Quatenus accidat, ut ille qui, 
Congregationis, pecu- 
niam impendit, nequeat legitima 
de causa hanc pecuniam tutam ha- 
bere in domo sua, an ad tempus 
quaeat eam habere et tutam red- 
dere in aliqua Missionis capsa, dum- 
modo ipse idem apud se clavem 
retineat; et an liceat Missionario 
examinare rationes expensarum 
quae ab eodem fiunt; et quando 
talis persona fide digna non repe- 
riatur, tum ad custodiendas, tum 
ad impendendas eleemosynas, li- 
ceat missionario pecuniam retinere 


rias et similia devotionis 


nomine s. 

tenerli sotto chiave come sopra; e, sub clave uti supra; et si dimitti 
dovendosi pagare qualche creditore, ^ debeat aliquis creditor, liceat mis- 
se sia lecito di assistere a- tal pa-  sionario adesse pecuniae solutio- 
gamento per se stesso, senza perü ni, quin tamen attingat  pecu- 
*contrattare il danaro, ma involto niam, quam exhibeat eidem scruta 
in carta, o in straccio, o qualun- aut charta involutam, ut debitam 
que altra cosa- possa presentarlo  apocham per seipsum accipiat, 

al medesimo, a'cció si, pigli da sé 

la dovuta soddisfazione. ^ 


Ex eadem S. G. una cum his dubiis transmissa fuit doctrina, et 
responsiones Procuratoris Generalis Cappuccinorum tenoris sequentis; 

« Ut morem geram Emis Dnis. meis, votumque meum circa dubia 
exposita sincere exponam, suppono Religiosos, qui Regularium claustris 
ad diversas Orbis partes propagandae fidei ac religionis causa mittun- 
tur, non esse omnino a propriae Regulae observantia exemptos, quin 
potius eiusmodi observantiae semper obstrictos manere, haud secus ac 
ii, qui ex iisdem Regularibus ad munus parochiale, aut etiam episco- 
pale assumuntur, ut est de mente omnium. Suppono nihilominus eius- 
modi missionarios, quantum ad paupertatis votum spectat, eo ipso cen- 
seri dispensatores bonorum, quorum dispensatio ad munus  missiona- 
riorum exequendum necessaria, aut simpliciter, aut secundum quid 
existit, prout etiam assumpti ad munus parochiale, sive episcopale dis- 
pensatores bonorum ecclesiasticorum sive ad Episcopatum  attinentium 
secundum omnium intelligentiam existunt: quibus suppositis, possem 
utique uno verbo omnibus dubiis satisfacere dicendo, missionarios qui 
de novo ad ea loca, in quibus Missiones iamdiu viguerunt, divertunt, 
optime facturos si se conforment modo vivendi antiquorum missiona- 
riorum, a quibus facile omnem vivendi rationem intelligere possunt ; 
sic enim et ipsi tuti in conscientia erunt quoad se, et quoad alios, 
omnis amputabitur perturbationis occasio quae non raro inter missio- 
narios inde oriri solet, quia audentes de novo reformationem introdu- 
cere praetendunt. Quod si missionarii ipsi in Missione ab antiquo tem- 
pore iam commorati sunt, optimum pariter erit si a priori, et antiqua 
vivendi ratione minime recedant; hoc, inquam, unico responso posset, 
ac fortasse expediens foret huic  missionario satisfacere, ut nimirum 
tam ipse, quam alii eam in omnibus vivendi rationem teneant, quam 
ahi ante ipsos, aut ipsimet a principio Missionis per aliquot annos se- 
quentes tenuerunt. Veniendo tamen etiam ad dubia particularia : 


» Ad 1. respondeo licere missionario in casu, de quo in dubio 

proposito, intervenire cum ipsa persona, quae debet necessaria ad vi- 
ctum et gubernationem domesticam expendere, secumque simpliciter 
proponere, sive exponere iudicium, quia ii non sunt actus dominii pro- 
prii, sed simplicis dispensationis, quam non esse prohibitam missiona- 
riis ex praesuppositis liquet. 

» Ad 2. respondeo pariter licitum esse missionario sibi aliunde 
providere necessaria non solum pro se et socio, sed etiam pro catho- 
licis, quorum saluti etiam corporali, in quantum conferre potest saluti 
spirituali, sive fidei, ac religionis propagatami consulere optimum est; 
ita tamen ut, ad cavendam omnem perturbationem, non se extendant 
extra districtum suae Missionis absque licentia alterius missionarii, aut 
etiam superiorum Religionis eius districtus, in quo talia procurare intendit. 

» Ad Z. Similiter respondeo licitum esse talibus uti eleemosynis 
absque dantis alia declaratione, quia dantes, eo ipso, quo non deter- 
minant, in quibus eleemosynae ab ipsis datae impendi debeant, dari 
censentur cum plena libertate, ut scilicet impendantur in iis, in quibus 
missionarii expendi debere iudicaverint. 

» Ad 4. Similiter respondeo licitum esse dummodo missionarii 
nullum dominii actum circa praecedentia exerceant. 

» Ad S5. item affirmative respondeo, quia haec omnia censentur 
facere tamquam dispensatores eleemosynarum, et incommodum sive 
utilitatem Missionis. 

» Ad 6. eodem modo, nam eo ipso quod talia emuntur nomine 
Congregationis, nullum exercetur dominium, sed simplex actus dispen- 
sationis, et iuxta intentionem Sacrae Congregationis. 

» Ad 7. repondeo missionarios, quantum fieri potest, omnino abs- 
tinere debere a recipiendis pecuniis per se ipsos, aut etiam ab iisdem 
intra proprias domos sive hospitia retinendis, vel conservandis, sive 
etiam ab excipiendis pecuniis, sive quomodolibet contraclandis per se 
ipsos; si tamen vere casus venerit, prout supponitur in dubio, existimo 
non esse illicitum missionario facere, ut pecunia intus propriam domum 
reservetur; ita €tu.xxm ut interventu alicuius personae reponatur, ac 
inde quoties opus fuerit ad necessaria procuranda extrahatur in casu 
in quo nullo modo invenire possent personam, cui talia committantur, 
quod vix unquam accidere posse existimo ; quia tamen res est facti 
potius, quam iuris, ideo prudenti missionarii arbitrio sive iudicio totum 
quod in hoc ultimo dubio proponitur relinquendum censeo, quem socii 
saltem super his consilium, aut etiam consensum requirere optimum 
erit; ac ulterius suo tempore Praefectum Missionum consulere posset, 
cuius consilium, si possit haberi, longe tutius, et consultius foret. » 

Ut possit igitur Sacrae Congregationi de Propaganda Fide huius Sa- 
crae Congregationis sententia referri, dignabuntur Emi PP. ad dubia 
superius proposita respondere. 
Die 8 Augusti 1671. Sacra Congregatio Eminentissimorum S. R. E. 
Cardinalium Concilii Trident. Interpretum in omnibus iuxta responsiones- 
praedictas respondendum censuit, prout respondit. 


S. Congr. S. Officii, 20 Novembris 1668. 


De irregularitate dispensanda in filios haereticornm. 


An alumni Collegiorum Pontificiorum qui vel ab haeresi sunt con- 
versi vel sunt haereticorum filii et ideo irregulares (quod apparet) noa 
sublata, ad Ordines etiam sacros promoti fuerunt et promoventur, num 
rite et canonice promoti fuerint et promoveantur. An vero indiguerint 
et indigeant dispensatione ab irregularitate iam dicta. 

R. Alumnos praedictos indiguisse et in posterum indigere dispen- 
satione quoad praedictam irregularitatem. Petentibus vero relaxandam 
dispensationem. 


S. Congr. S. Officii, 18 Martii 1782, Vic. Ap. Constanti fiopo i it. 


De negotiatione agenda in societate ..... 


Utrum sacerdotes ad titulum missionis ordinati, possint conferre 
pecunias in societatem negotiationis, et ita accipere partem lucri ex 
negotiatione procedentem vel determinatam, vel eventualem? Ratio du- 
bitandi est quia, cum beneficio vel patrimonio careant, non sunt suffi- 
cienter provisi pro sua sustentatione, vel pro casibus infirmitatis, pe- 
stis, incendii, senectutis, in quibus eleemosynis Missarum non multum 
vel nihil sibi providere possunt. 

R. SSmus iussit per Instructionem responderi. 

INSTRUCTIO — Tota quaestio in eo versatur: an sacerdotibus ad ti- 
tulum missionis ordinatis, qui patrimonio ac beneficio carent, atque 
Missarum eleemosynis parum aut nihil comparare sibi possunt, permitti 
queat ut licita atque honesta aliqua negotiatione suae consulant susten- 
tationi. Distinguere autem oportet, utrum sacerdotes isti ex nunc inopia 
premantur, cui ni consulatur, cum sui characteris dedecore victum 
sibi mendicare cogantur; an potius, providentes futuris casibus infir- 
mitatis, senectutis, atque etiam pestis, incendiorum, ac terraemotus, 
quibus urbs ista frequenter obnoxia est, lucrum aliquod sibi ex ne- 

gustatione comparare velint, ut opportuna hac cautione futuram egesta- 
tem devitent. Quoad sacerdotes praesenti inopia laborantes in promptu 
*ést Decretum S. C. de Propag. Fide , die 23 Novembris anni 1665 ; 
quoad alios vero, futuris sed tamen  probabilibus, suis necessitatibus 
providere cupientes, praestat etiam Epistola Encyclica sa. mem. Cle- 
mentis XII. diei 17 Septembris anni 1759 , quae incipit: Cum pri- 
mum, (in qua, et praesertim in $$. Si autem Ecclesiasticorum — quis- 
piam etc. Deinde pro eo etc. Caeterum facultates, etc., quidquid ad 
rem opportunum est, sanctissime decernitur (1) Ex his autem Apo- 
stolicae Sedis sanctionibus, si regulas atque instituta, atque etiam in- 
dulgentiam in iis expressam, Vicarius Apostolicus Constantinopolitanus, 
exacte ac diligenter sequatur, facile ipsi erit omne dubium dissolvere, 
et pauperum sacerdotum indigentiis, vel statim consulere, vel in po- 
sterum occurrere. Nam si urgeat praesens inopia, ex laudato Decreto 
anni 1665, poterit tolerare negotiationem aliquam a sacerdotibus fieri, 
iis tamen sub conditionibus quae in eodem Decreto adiiciuntur; si vero 
futuris necessitatibus dumtaxat est providendum, ea facultate utatur 
quam Clemens PP. XIII. Episcopis extra Italiam concessit, et dispensa- 
tionem sacerdotibus indulgeat, ut sua industria possint subsidia quae- 
rere ad vitandam egestatem, iuxta tamen eas conditiones et regulas 
«pias idem Pontifex in ea Epistola praescripsit, et ita, etc. 


(1) En in commodum lectorum quod ad rem facit. 

Si autem Ecclesiasticorum quispiam, ad se excusandum, quod Saecularibus 
negotiis se immisceat, necessitatem proferat indigentiae, non quidem suae (quando- 
quidem unicuique Clerico canonicus Ordinationis Titulus , vel saltem congruum suf- 
ficiens patrimonium esse debet, quo se sustentet, iisque forsan deficientibus , debet 
ipse honestioribus artibus, suaeque professioni conformibus, propriis necessitatibus 
consulere) sed aut Parentum, aut Sororum, aliarumque Personarum, quibus ex natu- 
ralis officii debito opem ferre teneatur ; primum volumus atque decernimus, huiusmodi 
*excusationem a Superiore Ecclesiastico nequaquam admitti, eidemque Clerico minime 
suffragari posse quominus ad Canonicae legis praescriptum pro modo culpae puniatur, 
nisi doceat se antea praefatas necessitates Apostolicae Sedi, si intra Italiam et in- 
sulas adiacentes existat, si vero in remotioribus Regionibus versetur, saltem Ordi- 
nario loci exposuisse, earumque intuitu, opportunam dispensationem, et facultatem 
praedictas Personas industria sua iuvandi, vel ab eadem Apostolica Sede, vel respe- 
ctive ab Ordinario impetrasse. 

Ceterum facultates ipsas , etiam ut supra dictum est obtentas , semper quoad 
tempus revocationi obnoxias censeri decernimus, ita ut pro irritis et revocatis ipso 
iure habeantur, quoties allegatae Coniunctorum indigentiae cessaverint, vel alia le- 
gitima se offerat ratio iisdem opportune prospiciendi. Super quorum omnium tum exe- 
cutione, tum observantia , Ordinariorum localium vigilantiam, atque conscientiam 
onerari volumus, et re ipsa oneratam fore denunciamus. 

S. Congr. S. Officii, li Augusti 1649. — De missa celebranda a vagis. 


Emi PP. mandarunt intimari Superioribus Religionum, quod man- 
dent suis subditis monasteriorum et conventuum superioribus ne ad- 
mittant ad celebrandum in eorum ecclesiis, eorum vel alterius Religio- 
nis ceteros, vagos, seu peregrinos, nisi examinatis diligenter litteris 
obedientiae seu assignationis eorum Superiorum, et testimonialibus 
promotionis ad sacerdotium; quo vero ad sacerdotes saeculares, nisk 
visis litteris testimonialibus subscriptis a Vicario generali, seu foraneo 
Episcopi loci. 


Ex Instr. S. C. de Propaganda Fide, 16 Octobris 1883, ad Vic. Ap. Syn. 
De pueris in seminario educandis. 


]. Iuxta Decreti Tridentini (Sess. 24. c. 18 de Reform.) ordina- 
tionem certus puerorum numerus in Seminario alendus ac religiose 
educandus praescribitur. Quo vero certiores fiant VV. AA. de bona 
puerorum inclinatione quos ad hunc numerum eligunt, servent in 
primis ordinationes Synodi Sutchuensis (c.-VIII. n. i.) (1). Imo optimum 
foret consilium ut cum quis admitti peteret, vel fortasse missionarii 
idoneum putarent, ipsi eum in servitio altaris per unum aut duos an- 
nos saltem exerceant, vel etiam, si fieri posset, apud se retineant, il- 
lius propensionem, mores, docilitatem probaturi: cum vero eum ido- 
neum arbitrentur, Vicario Apostolico praesentent ut in Seminarium,, 
vel scholam praeparatoriam, si adsit, introducatur. Quod quidem iudi- 
cio ipsius Vicarii Apostolici decernendum erit. Sint vero pueri duode- 
cim annorum, vel ad minimum decem, et generatim loquendo non 
ultra quatuordecim, qui caeteris qualitatibus a Concilio requisitis in- 
structi sint. Biennio autem veluti in probatione in ipso Seminario ma- 
neant; deinde, si idoneis invenientur, in alumnorum numerum recen- 
seatur. Quippe maximi interest, attenta Sinensium natura, adolescen- 
tulus ipsos, quamprimum fieri potest, sub cura missionariorum ipsius- 
que ecclesiae versari, de eorum indole diligenter inquiri, neque eos 
admitti nisi vere spes affulgeat eos ecclesiasticis ministeriis perpetuo et 
sancte inservituros. 


(1 Syn. Sutch. c. VIII. n. 1: « Quicumque adulescens postulaverit in Semina- 
» rium admitti, missionarius nec statim annuat nec renuat, sed admoneat illum ut, 
« abdicatis propriis affectiouibus , divinam voluntatem precibus enixis et assiduis, 
» prudentique consilio inquirat, et aguwscere satagat ; interim vero ipse missionarius 
» serio exquirat, perpendat et probet, quantum tieii poterit an habet dotes supradi- 
» ctas (i. e) morum innocentiam, vel probitatem, indolis mansuetudinem et docilita- 


» tem, ingenii aptitudinem et intentionis rectitudinem. » 

2. Optimum quoque consilium S. Congregatio existimat, quod a 
nonnullis Vic. Ap. susceptum est, ut singularis schola instituatur in 
qua pueri huiusmodi ab aliis separati ad Seminarium praeparentur : vel 
-satius, ut iam in pluribus missionibus factum est, collegium puerorum 
praeparatorium (petit séminaire) a Seminario proprie dicto divisum 
constituatur. 

3. Quoniam vero complures adhuc Vicariatus in Sinis vix figuram 
quamdam ac veluti initium Seminariorum exhibent, nec media ad ea 
constituenda necessaria adhuc in promptu habentur, nec brevi reperiri 
poterunt; ne huius institutionis utilitate priventur, imo ut statim illius 
fructibus perfrui possint, Emi PP. earum missionum praesulibus com- 
mendarunt ut consiliis simul initis Seminaria quae appellant centralia 
sive provincialia, unum aut plures in singulis regionibus, iuxta oppor- 
tunitatem, instituere satagant, in quibus facilius et magistrorum et 
moderatorum copia, et, pecunia collata, caetera media necessaria com- 
parari poterunt. Quod quidem Tridentini PP. iam in decreto memorato 
aperte innuunt iis verbis : si vero in aliqua provincia ecclesiae tanta 
paupertate laborent ul collegium | in aliquibus erigi non possit. —Syno- 
dus provincialis, ^ vel | metropolitana | cum | duobus | antiquioribus — suffra- 
ganeis, in ecclesia metropolitana vel alia provinciae | ecclesia | commo- 
dari, unum aut plura collegia, prout opportunum iudicabit, ex fru- 
ctibus duarum | aut plurium | ecclesiarum, | in quibus singulis collegium 
commode institui non potest, erigenda curabit ubi pueri illarum eccle- 
siarum educentur. 

4. Districte vero praecipit S. Consilium ut in maius Seminarium 
(Grand Séminaire), ubi erectum sit, nullimode admittantur laici; qui 
vero vocatione ecclesiastica carere dignoscantur, statim ab eo exclu- 
dantur, ita ut de tali collegio verissime dici possit illud Dei ministro- 
rum perpetuum | seminarium esse. Nec minori severitate servanda est 
Tridentini praescriptio, ut nimirum  discolos ef incorrigibiles ac malo- 
rum morum seminatores acriter (Vicarii AA.) puniant, eos etiam, si 
opus fuerit, expeliendo, | omniaque impedimenta ^ auferentes | quaecumque 
ad conservandum et augendum tam pium et sanctum — Institutum | per- 
tinere — videbuntur — diligenter — curent. 

5. Quod quidem ut efficaciter assequantur necesse omnino est, ut 
commodiori Seminariorum curae et regimini opportune ita provideant 
ut quos sacerdotes iis praefiniant ab omnimoda aliorum ministeriorum 
administratione dispensent atque eximant; ne dum diversis sollicitudi- 
nibus distinentur, huic tanti momenti negotio non diligentissimam dent 
*operam. Quod si accideret, teneram iuvenum naturam ad praecellen- 

tem sacerdotii vocationem non ita fingere possent, uti, ipso praeeunte 
Concilio,'Ecclesiae intentionem firmissimam esse, cuique legenti patet. 
*Quin etiam curent Episcopi ut moderatori Seminarii spiritualis director 
alumnorum assignetur, cuius ministerio quot ad pietatem ac sanctorum 
doctrinam hauriendam stimuli alumnis addantur vix credibile est. 

6. Laudat S. C. consilium PP. in nonnullis Synodis expressum 
quoad instaurationem studiorum: de qua re Decretum Concilii Triden- 
tini adeo sollicitum fuit. Verum cum accuratissime consideraverit, quae 
ad ipsam de statu studiorum in Seminariis sinensibus his postremis 
temporibus relata sunt, non solum sui muneris esse existimavit teno- 
rem memorati Decreti Vicariis AA. in memoriam revocare, verum 
etiam nonnulla specialiter indicare quae ad rectam instaurationem stu- 
diorum in Sinis censet pertinere. Itaque in primis monendus esse au- 
tumat optimum fore consilium si in singulis regionibus, quarum prae- 
sules in Synodum convenerunt, ab ipsis communi consensu doctiores 
quidam et experientia spectati deligantur viri, qui simul congregati de 
ratione studiorum in Seminariis inducenda fpertractent, ac relatione 
sententiarum in quas descenderint elucubrata, eam Episcopis in proxi- 
mis conventibus synodalibus discutiendam tradant. Necesse autem erit 
ut peculiariter de libris in scholis Seminariorum adhibendis sermonem 
faciant, discutiantque an in classibus linguae latinae auctores aureae 
aetatis indiscriminatim alumnis tradere expediat, tum etiam an et quo- 
modo classici auctores sinenses adolescentibus addiscendi tradi debeant. 
Praesertim vero ad examen revocabunt quaestionem de auctoribus in 
pilosophia rationali ac theologia adhibendis. Qua in re laeto animo per- 
vidit S. Congregatio plures ex Patribus sollicitos se ostendisse ut phi- 
losophia ad methodum S. Thomae in hisce scholis introduceretur. Hoc 
itaque propositum laudat, ac optimum autumat si praedicti viri de ra- 
tione eam rem ad praxim deducendi tractaverat, eos auctores indi- 
cando qui idonei ad id, inspectis locorum et iuvenum circumstantiis, 
reperti fuerint. Id sane, ut notum est, gratissimum SSmo Domino No- 
stro erit, qui tantam de philosophia D. Thomae restituenda sollicitu- 
dinem ostendit, uti ex eius uteris encyclicis patet. Item animadverten- 
dum erit qua ratione in philosophicis $t praesertim theologicis doctri- 
nis tradendis errores et praeiudicia nationis prae oculis haberi ac refu- 
tan debeant. Neque inopportunum esset si aliquod opus expresse con- 
tra haec ipsa praeiudicia concinnatum exhibeatur, ut scilicet iuvenes 
ad sacerdotium designati veri certatores adversus gentis suae errata 
efformentur. Denique in id maxime contendendu.nl est ut in doctrina 
de Ecclesia tradenda alumni de vi ac ratione primatus Romani Ponti- 

ficis ac de eius praerogativis ac dotibus diligentissime iuxta Concilii 
Vaticani decreta edoceantur, ac Romanae Ecclesiae amore ac reverentia 
intima imbui valeant. 


8. Quod vero pertinet ad reditus ad Seminaria constituenda iuve- 
nesque alendos, cum ea quae Tridentinorum PP. Decretum statuit in 
locis missionum locum habere nequeant, id tantum S. Congregatio 
enixe commendat omnibus VV. AA. ut in eleemosynis ad opera mis- 
sionum applicandis primam potioremque partem post necessariam sus- 
tentationem Seminario attribuant, "Tridentinae Synodi sollicitudinem 
imitantes, quae adeo gravibus verbis in horum collegiorum reditibus 
statuendis auctoritate sua providere non dubitavit. 

9. Cum autem alumni ad eam aetatem pervenerint, quae ad Or- 
dines sacros suscipiendos necessaria est, non statim nec nimia facilitate 
iis manus imponant: at prae oculis habeant ea quae Synodus Sutchuen- 
sis (c. VIIL) eloquilur, nimirum ut nemo ad sacerdotii dignitatem as- 
sumatur qui per longum tempus non fuerit probatus; et iterum: nemo 
ad Ordines sacros assumatur nisi quem post longam in Seminario pro- 
bationem, caelestis sapientia, probi mores, diuturna iustitiae et casti- 
tatis observantia, competentisque scientiae acquisitio commendet (ibid.). 
Et, si necesse sit, sacram Ordinationem ultra communem annorum 
terminum, n. annos 24 absolutos, retardare pro sua prudentia non du- 
bitent. 


S. Congr. de Propag. Fide — C. G. 13 Iunii 1625. — De haeresi absolvenda. 


An Regulares vigore suorum privilegiorum etiam per viam com- 
municationis eis competentium possint absolvere ab haeresi, prout qui- 
dam Religiosi de facto in vim dictorum privilegiorum absolvunt. 

R. Regulares nullo modo posse in vim suorum privilegiorum etiam 
per viam communicationis eis competentium ab haeresi absolvere, et 
proinde qui huiusmodi facultatem sibi usurpant, eaque utuntur de facto, 
male facere. 

S. Congr. de Propaganda Fide — C. G. 28 Iulii 1626. 


De missa celebranda a sacerdotibus peregrinis. 


Relata fuit declaratio S. Gongnis. Concilii Tridentini ad dubia pro- 
posita ab Episcopo Zacynthi, quae ad calcem praecedentis Congnis. fuit 
registrata (1). Patres tamen, SSmo D. N. approbante, dixerunt declara- 
tionem praedictam intelligendam esse quoad Regulares peregrinos, qui 
in ea insula ecclesias suorum Ordinum habent. Ceterum quoad Regu- 
lares non habentes ecclesias suarum Religionum concedendam esse 
(prout concessa fuit) Episcopo praedicto facultatem eos prohibendi ne 
sine sua licentia sacrum ibi celebrent. 


Decr. S. Congr. de Propag. Fide — C. G. 20 Sept. 1638. 
Missionarii quoad usum pecuniae. 


Referente Emo D. Card. Spada instantiam missionariorum ex Re- 
ligionibus Sancti Francisci et Capuccinorum, ut declararetur quod eo 
ipso quod sunt facti missionarii, intelligatur eis concessus pecuniae 
usus tam in itinere, quam in locis missionum quando non possint ha- 


bere copiam fidelis syndici; et simul rescriptum f. r. Honorii III ad 
Franciscanos in regno Marochii missionarios; S. C. censuit, si SSmo 
placuerit, dispensandum esse in casu defectus fidelis syndici cum Prae- 
fectis Missionum circa pecuniae usum iuxta petita, additis memorati 
rescripti conditionibus, videlicet quando urget necessitas ac invitat uti- 
litas, doloque ac fraude cessante, eorum sinceritatem utilitas non se- 


(1; In Actis Congregationis Generalis (de Propag. Fide) die 14 Iulii 1626 haec 
habentur: "S. C. censuit instantiam Episcopi Zacynthi remittendam esse Illmis Pa- 
» tribus Sac. Conc. Trid. Interpretibus ut ab eis infrascriptum dubium discutiatur 
n et diffiniatur, videlicet: An Ordinarii locorum vigore Concilii Trid. de obser- 
» vandis et evitandis in celebratione Missae, possint, tamquam Sedis Apostolicae 
n delegati, sub poenis et censuris prohibere ne regulares peregrini in ecclesiis suo- 
» rum Ordinum in ipsorum Ordinariorum dioecesibus constitutis Missas celebrent 
» sine eorum licentia; et si fortasse huiusmodi dubium negative diffiniatur, S. C. 
» censebat ob rationes ab Episcopo praedicto allegatas posse eosdem Illmos Patres, 
n cum SSmi beneplacito, eidem Episcopo facultatem faciendi praedictam facultatem 
» concedere. » Responsum autem S. C. Concilii ita refertur in iisdem Actis: « Ad du- 
» bia proposita ab Episcopo Zacynthi S. Congr. Concilii respondit ut infra: Die 27 
» lulii 1626. S. Congregatio  Illmorum . Cardinalium | Concilii Trid. Interpretum 
» respondit : Ad 1l. Ordinarios locorum ex dispositione S. Concil. Trid. prohibere 
» non posse ne Regulares peregrini in ecclesiis suorum | Ordinum Missas celebrent 
» absque eorum licentia.— Ad 2. Non esse concedendam Episcopo  Zacynthi facul- 
» tatem faciendi huiusmodi prohibitionem, nisi ^ concurrat frequentia ^ casuum | cum 
» negligentia non corrigibili Superiorum | Regularium, n 


Acta, Tom. XXIV. fase. CCLXXXVIII. 

ducit; eisdemque Praefectis concedendam esse facultatem eodem modo 
et cum iisdem conditionibus dispensandi cum sociis Missionum eis bene 
visis. Non obstantibus etc. —Eodem die SSmus D. N. decretum S. Con- 
gregationis probavit. 


Ex Litt. S. Congr. de Propaganda Fide, 8 Aprilis 1862, ad Vic. Ap. Lahassae. 


Missionarii mercatores. 


Emi PP. (S. C. S. Officii) animo rependentes necessitatem in qua 
missionarii versantur se gerendi ut mercatores ad hoc ut ingredi et 
morari possint in regno Thibeti, opportunum censuerunt transmittere 
ad te exemplar decretorum quae alias, in casibus similibus, ab eadem 
S. C. edita sunt; quibus uti possis, et iuxta datam tibi a Domino pru- 
dentiam, eadem in casibus occurrentibus applicare valeas; salvo recursu, 
quem semper habere potes ad S. Sedem, ubi contingat te de casu 
aliquo dubitare, nec invenire modum decreta eadem applicandi. Ce- 
terum scias oportet instructionem iussu EE. PP. ad te transmissam, 
quae anxietatum tibi causa fuit, respicere exercitium mercaturae proprie 
dictae, scilicet lucrativae, quae ecclesiasticis personis prohibita est. 


Litt. encycl. S. Congreg, de Propaganda Fide, 29 Martii 1873. 
De clericis qui mercaturam exercent in Indiis orientalibus. 


Cum Supremae S. Inquisitionis Congregationi dubium fuerit expo- 
situm an post Constitutionem Apostolicae Sedis editam a SSmo D. N. 
Pio div. prov. PP. IX. quarto idus Octobris 1869 adhuc vigeant cen- 
surae latae sententiae contra ecclesiasticos et missionarios mercaturae 
in indiis Orientalibus operam dantes in Constitutionibus Urbani VIII. 
Ex débito die 22 Februarii 1633, et Clem. IX Sollicitudo die 17 Iu- 
nii 1669 editis comminatae, EE. PP. Inquisitores generales in Congre- 
gatione habita Fer. IV. 4 Decembris 1872 cum considérassent reserva- 
tionem aut exceptionem factam ad paragraphum Quae vero censurae 
praedictae Constitutionis posse quaestionibus ansam praebere, censue- 
runt supplicandum eidem SSmo Domino Nostro, ut declarare dignaretur 
Constitutiones Summorum Pontificum Urbani VIII et Clementis IX sur 
perius memoratas, adhuc vigere, et declarationem notificandam esse ab 
hac S. C. per Literas circulares, prout tenore praesentium fit, missio- 
nariis quibuslibet in Indiis Orientalibus et Americae existentibus. Porro 
Sanctitas Sua eidem sententiae in omnibus annuendum censuit. 

S. Congr. S. Officii, 17 Ianuarii 1883. 
Missionarii Sinenses quoad mercaturam et censuras inflictas. 


Utrum declaratio SSmi diei 4 Decembris 1873 complectatur etiam 
missionarios sinenses? (1). 

R. Affirmative; et ad mentem: Mens est: 1. Ut illis verbis sim- 
pliciter reservatae Pontifici substituantur alia verba Clementis IX. nempe: 
— A qua excommunicatione latae sententiae ipso facto incurrenda nemo 
absolvi potest, praeterquam | in mortis | articulo — constitutus, | nisi lucris 
huiusmodi prius restitutis (Clemens IX. in Constitut. Sollicitudo pa- 
storalis 17 Iunii 1669 $. 4.). 2. Ut eadem prohibitio ac poena ad 
mentem eiusdem Clementis IX. non solum afficiat missionarios euro- 
paeus, sed etiam quoscumque ecclesiasticos viros, qui sub nomine mis- 
sionariorum, aut quovis alio titulo, pro tempore missi fuerint, aut in 
illis partibus quomodolibet morabuntur. 


S. Congr S. Officii, 29 Ianuarii 1851. — De pecunia convertenda in merces.... 


Implorat (Vic. Ap. Kouytcheeu) facultatem procurandi ut pecunia, 
a Seminario Parisiensi pro viatico et necessitatibus missonariorum missa, 
in portubus convertatur in merces, quae intra regionem vendantur, ut 
sic sine detrimento recipiatur integra pecunia missa. Sic res procedit. 
Vicarius Apostolicus pecuniam ad se missam deponit apud quemdam 
mercatorem in provincia sua commorantem, et partem illius pecuniae 
de tempore in tempus sumit et expendit prout necessitates postulant; 
et sic in fine anni, plus minusve pecuniae superest in manibus mer- 
catoris, qui ea utitur pecunia ut suum exerceat commercium, et lu- 
crum ex ea percipit, miraturque quod Vic. Ap. nullam lucri adve- 
nientis partem recipiat. Petit Vicarius Apostolicus ut sibi liceat cum 
illo mercatore societatem inire, ut lucri vel damni sit particeps, pro 
rafía pecuniae apud praefatum mercatorem a Vic. Ap. depositae. 

R. Quoad ineundam societatem, negative; et Vic. Ap. Kouytcheou 
consulat Benedictum XXIV. in sua Constitutione Apostolicae servitutis 
-ett de Synod. Dioeces, lib. 10, c. 3, et detur Decretum diei 13 Augu- 
sti 1834 nempe: Posse  missionarios | etc.  subsidiorum sibi debitorum 
securitati et missionis — ipsius — bono consulere, accipiendo per modum 
permutàtionis merces pecuniis sibi debitis  emptas easdemque ad se de- 
latas — vendere, et suum facere pretium | ex venditione | earumdem  re- 
trahendum. 


(1) Declaratio haec prostat hac appendice, pag. 706. 

S. C. S. Officii. 23 Nov. 1874. 


Dubia quoad loca quibus monialium confessiones excipiuntur. 


l. An loca in quibus excipi solent confessiones monialium habenda 
sint ut loca destinata ad audiendas confessiones, vel ut vera confes- 
sionalia. 

2. An idem dicendum sit de locis construens ad formam eorum 
in quibus excipi solent confessiones monialium claustralem, in quibus, 
excipiuntur confessiones mulierum degentium in locis quae vulgo di- 
cuntur  conservatorii, ritiri. 

3. Quatenus habenda sint ut vera confessionalia, utrum talia cen- 
senda sint solum quoad moniales et alias degentes in praedictis locis, 
an eliam quoad alias mulieres extraneas. 

R. Ad tria dubia prout exponuntur: Affirmative. 


S C. S. Officii. 22 Decembris 1880. — De egressu monialium. 


Constitutionis Apostolicae Sedis (Pi PP. IX) Moniales e clausura 
exeuntes extra casus et formam a S. Pio PP. Y. in Constitut. Decori 
praescriptam, excommunicationi latae sententiae Romano Pontifici re- 
servatae subiiciuntur. Sed in hac Dioecesi, ut etiam in pluribus alisy 
omnino ab immemorabili conceditur iisdem egressus ex causis gravi- 
bus, ab Episcopo recognitis et probatis, iuxta Concilium Trid. et nulla 
ratione habita Constitutionis Pianae. Quaeritur ergo utrum particularis 
ea et immemorabilis consuetudo per dictam novam Constitutionem abro- 
gata censeri debeat, an aut continuari possit. 

R. Affirmative ad primam partem; Negative ad secundam : nempe 
quoad egressum monialium a clausura servandam esse Constitutionem 
S. Pii V. Decori, contraria consuetudine non obstante. (1) 


(1) la Const. de qua agitur (24 Ian. 1570) Pontifex vetat omnino moniales « etiam 
infirmitatis seu aliorum monasteriorum, etiam eis subiectorum, aut domorum paren- 
tum aliorumve consanguineorum visitandorum, aliave occasione ct praetextu, nisi ex 
causa magni incendii vel infirmitatis leprae aut epidemiae , quae tamen infirmitas 
praeter alios Ordinum superiores quibus cura monasteriorum incumberet, etiam per 
Episcopum seu alium loci Ordinarium, etiam si praedicta monasteria ab Episcoporum 
et Ordinariorum iurisdictione exempta esse reperiantur, cognita et expresse in scriptis 
approbata sit, a monasteriis praefatis exire, sed nec in praedictis casibus, extra illa, 
nisi ad necessarium tempus stare licere; aliter autem quam ut praefertur egredientes, 
seu licentiam exeundi quomodocumque concedentes , nec non comitantes , ac illarum, 
receptatrices personas , sive laicas aut saeculares vel ecclesiasticas, consanguineas 
vel non, excommunicationis maioris latae sententiae vinculo, statim eo ipso, absque 
aliqua declaratione subiacere, a quo praeterquam a Rom. Pontifice, nisi in mortis ar- 
ticulo, absolvi nequeant, * 

Ex Decr. S. C. super statu Regul. 25 Ianuarii 1848 
De uteris testimonialibus exhibendis ad religiosum habitum recipiendum. 


I. In quocumque Ordine, Congregatione, Societate, Instituto, Mo- 
nasterio, Domo, sive in iis emittantur vota solemnia, sive simplicia, et 
licet agatur de Ordinibus, Congregationibus, Societatibus, Institutis, 
Monasteriis, ac Domibus, quae ex peculiari privilegio etiam in corpore 
iuris clauso, vel alio quovis titulo in decretis generalibus non com- 
prehenduntur, nisi de ipsis specialis, individua et expressa mentio 
fiat, nemo ad habitum admittatur absque testimonialibus Uteris tum 
Ordinarii originis, tum etiam Ordinarii loci in quo Postulans post ex- 
pletum decimum quintum annum aetatis suae ultra annum moratus 
fuerit (1). 

II. Ordinarii in praefatis litteris testimonialibus postquam diligen- 
ter exquisiverint etiam per secretas informationes de Postulantis quali- 
tatibus, referre debeant de eius natalibus, aetate, moribus, vita, fama, 
conditione, educatione, scientia ; an sit inquisitus, aliqua censura, irre- 
gularitate, aut alio canonico impedimento irretitus, aere alieno gravatus, 
vel reddendae alicuius administrationis rationi obnoxius. Et sciant Or- 
dinarii eorum conscientiam super veritate expositorum oneratam rema- 
nere, nec ipsis unquam Uberum esse huiusmodi testimoniales literas 
denegare; in eisdem tamen super praemissis singulis articulis ea tan- 
tum testari debere quae ipsi ex conscientia affirmare posse in Domino 
iudicaverint. 


S. C. Ep. et Reg. 22 Aprilis 1872. 


Quaestiones quoad confirmationem confessariorum monialium. 


Episcopus N. Eminentiae Vestrae humiliter exponit quod nuper 
fusius relatis S. Congregationi EE. et RR. S. R. E. Cardinalium ne- 
gotiis et consultationibus Episcoporum et Regularium praepositae diffi- 
cultatibus, quibus obnoxia sit in propria dioecesi dispolitio iuris cano- 
nici, vi cuius quolibet triennio mutandus sit mulierum  Religiosarum 
Confessarius, ab eadem S. Congregatione Indultum sub die 6 februarii 
proxime elapsi obtinuerit, prout sequitur: « Vigore specialium facul- 
» tatum a SSmo D. N. concessarum, S^ C. Episc, et Reg., attentis ex- 
» positis ab Episcopo N., eidem benigne facultatem tribuit, ad septen- 


(1) Eadem S. C. die I Maii 1851 declaravit sufficere testimoniales datas ac Ordi- 
nariis per litteras privatas. 

» nium dura tu ram, Confessarios de quibus in precibus confirmandi; ita 
» tamen ut si agatur de secundo triennio, consensus duarum saltem ex 
tribus partibus Sororum capilulariter ac per secreta suffragia praestan- 
» dus accedat; si vero de ulterioribus trienniis, omnium piae domus- 
» Sororum consensus ut supra praestandus accedat. Contrariis quibus- 
» cumque non obstantibus. — Romae 6 februarii 1872. » Porro idem 
Episcopus N. circa praedicti Indulti applicationem variis dubiis detine- 
tur, quorum solutionem humiliter expostulat: 

1. Quomodo intelligenda sit haec vox capitulariter? Num tantum 
de Sororibus quae ordinarie Capitulo intersunt, et in eo iure suffragii 
gaudent, habentes vocem sive passivam, sive activam, vel de omnibus, 
indiscriminatim Sororibus, etiam  Novitiis, et de illis quae vocantur 
Conversae? 

2. Adsunt in Dioecesi N. , sicut in ceteris Galliarum, variae do- 
mus Sororum quae extra clausuram operibus caritatis externis addicun- 
tur, nempe pauperum et aegrotorum sublevamini, vel puellarum edu- 
cationi; illae domus non sunt perfecte sui iuris, sed sub regimine 
Congregationis generalis detinentur. A domo praecipua (maison-mére), 
in qua resident Superiorissa generalis illiusque Consiliariae, emanat di- 
rectio, cui subiiciuntur illae domus particulares. Quin et Sorores non 
in eadem domo stabiliter permanent, sed saepius de domo in aliam 
transeunt, prout exigunt Congregationis necessitates. In istis igitur 
domibus nullum unquam fit Capitulum proprie dictum ; si quaedam 
oboriuntur difficultates, si quae occurrunt mutanda, modificanda, insti- 
tuenda, haec omnia semper referuntur Superiorissae generali eiusque- 
Consiliariis definienda et statuenda. Porro quod attinet ad particulares 
illas domos, quomodo intelligenda et applicanda vox illa capilulariter 
de qua in praefato Indulto? 

3. In multis parochiis, praesertim ruralibus, adsunt duae vel tres 
et vix quatuor praedictarum Congregationum Sorores puellarum edu- 
cationi inservientes. Porro illae Sorores, communiter sed extra clausu- 
ram degentes, non habent sacellum privatum, sed ecclesiam parochia- 
lem sicut ceteri frequentant, ibidem Missae et ceteris Officiis adsi- 
stentes, Sacramenta tum Poenitentiae tum Eucharistiae recipientes'; 
illae insuper Sorores saepius de parochia in aliam transeunt secundum 
Superiorissae generalis voluntatem. Porro, num in hisce circumstantiis- 
applicanda sit iuris dispositio circa triennalem Confessariorum mutatio- 
nem', praesertim cum in hisce paroeciis unicus tantum adsit presbyter,, 
nempe parochus: et, si applicanda sit, quomodo etiam intelligenda sit 


vox illa capitular iteri 


Y 

4. Voces illae omnium piae domus 
unanimitate absoluta YeNv tantum morali? 


intelligi de 


Sororum | consensus debentne 


R. Ad 1. Intelligendas esse eas tantum Sorores quae ordinarie Ca- 


pitulo intersunt. 


Ad 2. Intelligendum esse de iis Sororibus quae praefatas domos 
inhabitant, tum quum triennium Confessarii completur, et vocem ha- 


bent in Capitulo. 


Ad 3. Sorores de quibus 


priam domum Sacramentalem Confessionem penes 
fessarium ab Ordinario approbatum. 


agitur posse peragere extra piam pro- 


quemcumque Con- 


Ad 4. Affirmative ad primam partem, negative ad secundam. 


Ex Liti. S. C. Ep. et Reg. 20 Iulii 1875 — Dubia quoad confessarium Monalium. 


M. Arcivescovo d'Oregon ebbe 
proposto i seguenti dubbii, notando, 
per la chiara intelligenza del primo, 
che il detto Arcivescovo avea ci- 
tato un testo del Dottor S. Alfonso 
de'Liguori in cui dicendosi che i 
confessori delle monache, decorso 
dichiaransi sospesi si 
hoc valet etiam pro 


il triennio, 
aggiunge: ef 
confessariis 

1. Nos soeurs de Charité et au- 
tres consacrées à l'education de la 
jeunesse sont elles comprises sous 
le nom de  Conservatorum? 


2. Si oui, l'Evéque peut-il au- 


Conservatoriorum : 


toriser le  confesser ultra  trien- 
nium ratione deficientiae confessa- 
riorum | idoneorum f 


3. La defense de la S. C. em- 
porte-t-elle la nullité de l'absolu- 
tion du confesseur autorisé par 
l'Evéque à confesser ultra trien- 
nium? 


Archiepiscopus X Oregonopolitan. 
dubia quae sequuntur proposuit, 
adducendo ad maiorem rei clarita- 
tem, textum excerptum a s. Doctore 
Alphonso de Liguori, in quo dum 
dicitur, confessores monialium, ex- 
acto triennio declarari suspensos, 
adiicitur — et hoc valet etiam pro 
confessariis conservatoriorum 

1. Nostrae charitatis sorores aliae- 
que, educationi iuvenum addictae, 
comprehenduntur ne sub nomine 
Conservatorum? 

2. Quatenus affirmative, Episco- 
pus potest ne confessario auctori- 
tatem conferre pro excipiendis ea- 
rumdem confessionibus ultra trien- 
nium, ratione deficientiae confes- 
sariorum idoneorum? 

3. Prohibitio S. Congregationis 
secum ne fert nullitatem  absolu- 
tionis datae a confessario, per Epi- 
scopum approbato ad excipiendas 


confessiones ultra triennium? 

Questa S. G. de' Vescovi e Reg. 
per la risoluzione degli esposti que- 
siti, dopo udito l'oracolo di Sua 
Santità, avverte primieramente che, 
in genere la prescrizione sul cam- 
biamento del confessore triennale, 
deve applicarsi non meno ai mona- 
ed ai Conservatorii che ad 
altra società di donne con- 


steri 
ogni 
viventi 
abbiano i confessori ordinari, salvo 
che da particolari indulti ne fos- 
sero dispensati. Aggiunge 
mente che lo stesso S. Consesso 
nell'anno 1846 ad una richiesta af- 
fine alla presente, che aveva pro- 
mosso il Vescovo Tridentino, se 
cioé fossero da cambiarsi nei sin- 
goli trienni i confessori anche 
quando, come avviene alle Suore 
di Carità inservienti agli ospedali, 
queste spessissimo sono  trasferite 
da un luogo e da una casa ad una 
altra, aveva già risposto in senso 
affermativo, concedendo peró nello 
stesso tempo all'ordinario le fa- 
coltà di una o anche 
due volte, sempre le 
consuete condizioni in tale caso 
prescritte. 

Da ultimo ha espressamente di- 
chiarato la Santità Sua che il la- 
sciar continuare un confessore* nelle 
comunità di donne, come sopra, 
oltre un triennio senza dispensa 
della S. Sede, alla quale esclusi- 
vamente appartiene il concederla, 
importa nullità delle assolu- 
zioni sacramentali, ma unicamente 
un esercizio illecito di quel sacro 


more communitatis, i quali 


simil- 


confermarli 
osservate 


non 


Sacra haec Cong. Ep. el Reg. ad 
explanationem dubiorum praedicto- 
rum, audito prius oraculo Sancti- 
tatis Suae, praemittit, generaliter 
loquendo, praescriptiones de im- 
mutando triennali confessario ap- 
plicandas esse tam monasteriis, et 
conservatores, quam cuilibet mu- 
lierum societati, quae vitam de- 
gant more communitatis, habentes 
confessarios ordinarios, excepto casu 
quo per peculiaria indulta dispen- 
sarentur. Adiicit etiam quod ipse 
Sacer Ordo anno 1846, dubio his 
affini, promoto ab Ordinario Tri- 
dentino, videlicet an in singulis 
trienniis immutandi essent confes- 
sarii, etiam cum, ceu evenit soro- 
ribus charitatis, quae hospitalibus 
inserviunt, quaeque saepe saepius 
transferuntur de loco et de domo 
ad aliam, responsum affirmativum 
dederat, indulgendo, eodem tem- 
pore, facultates Ordinario eosdem 
confirmandi semel aut bis, suetis 
observatis conditionibus ad hoc prae- 
scriptis. 


Tandem explicite declaravit San- 
ctitas Sua, quod continuatio eius- 
dem confessoris in communitate 
mulierum, uf supra, ultra triennium, 
absque dispensatione S. Sedis, ad 
quam exclusive pertinet eandem 
concedere, secum non fert abso- 
lutionum 
tem, sed tantum illicitum exerci- 
tium istius sacri ministerii. 


sacramentalium  nullita- 

ministero. A rimuovere poi l'in- 
certeza che tuttora rimaneva nel- 
P animo di M. Arcivescovo di S. Fran- 
cesco gioverà fargli considerare che 
ove le Suore o Figlie-della Carità 
di S. Vincenzo de'Paoli della 
diocesi abbiano l'abitudine o deb- 
bano confessarsi dal parroco, ac- 
cedendovi nella sua chiesa par- 
rocchiale o in altra pubblica chiesa, 
non é questo il caso, in cui à ap- 
plicabile la inibizione data ai con- 
fessori di proseguire al di là del 
triennio, mentre la medesima é 
inflitta unicamente ai confessori or- 
dinarii che si recano ad ascoltare 
le confessioni nei monasteri, 
servatorii ed altri luoghi ove convi- 
vono donne in forma di comunità. 


sua 


con- 


Ad removendam dubietatem, quae 
adhuc in animo Archiepiscopi s.Fran- 
cisci permanebat, non erit abs re 
animadversio, quod si Sorores aut 
Filiae charitatis s. Vincentii de Paoli; 
e sua Dioecesi, consuetudinem ha- 
beant aut debeant confessionem pe- 
ragere apud parochum in Ecclesia 
paroeciali aut in aliaEcclesia publica, 
casum non esse, cui applicari possit 
prohibitio confessariis facta prose- 
quendi eoquod 
ipsa infligitur unice confessariis or- 
dinariis, qui ad excipiendas con- 
fessiones monasteria, conservatoria, 
aliaque petunt loca, 
lieres vitam degunt in forma com- 


ultra triennium; 


quibus mu- 


munitatis. 


S. C. Ep. et Reg. 16 Iulii 1884. — De auctoritate Episcopi in monialibus 


1. An Episcopus, auctoritate propria, permittere valeat ut recipi 


possint in monasteriis 
piunt veluti pensionariae. 


clausurae subiectis 


mulieres quae ingredi cu- 


2. Pariter potestne Ordinarius auctoritate propria, ad tempus vel 
in perpetuum monialem aliquam de uno ad aliud monasterium trans- 
ferre, etiam Ordinis eiusdem, iusta interveniente causa? 


S. C. Indulg. 25 Ianuarii 1842 
Dubia quoad indulgentias lucrandas a sodalibus. 


Cum Episcopus Cameracensis, in erigendis Sodalitatibus cuiuscum- 


que tituli, unicuique Sodalitati 


quaerit a S. Cs 


eadem 
quin mentio fiat in ipsis de aliquo pio opere a sodalibus 


servanda tradiderit, 
exercendo, 


statuta 


1l. Utrum Indulgentiae, talibus ab Apostolica Sede concessae, va- 
lidae sint, et an sodales eas lucrari possint, adimpletis tantum condi- 
tionibus in Pontificiis concessionibus praescriptis? 

2. Utrum praefata statuta servanda sint sub poena nullitatis Indul- 
gentiarum, ita ut fideles Indulgentiis priventur ob eorum inobservan- 
tiam, sive integram, sive ex parte tantum? 

3. Utrum receptio fidelium, seu adscriptio in Sodalitatem, facta a 
parocho respectivo illius ecclesiae, in qua Sodalitas reperitur erecta, 
sufficiens sit ad lucrandas adnexas Indulgentias, quamvis statuta men- 
tionem non faciant quod Parochus debeat esse Sodalitatis Rector? 

4. Utrum Episcopi, qui ab Apostolica Sede facultatibus sunt mu- 
niti, communicandi Indulgentias Sodalitatibus, quas in propriis Dioece- 
sibus erexerunt, debeant, sub poena nullitatis, necessario uti formula 
a san. mem. Clemente YIU approbata, an satis erit eas erigere cum 
diplomate cuiuscumque formulae, Episcopali signo obsignato, in quo,, 
citato Apostolico Indulto, mentio quoque fiat, tum de necessitate ad- 
scribendi sodalium nomina in Sodalitatis album, tum de distantia se*/ 
vanda, prout Clemens YIII san. mem. in sua Constitutione praescribit? 

R. Ad i. Affirmative. 

Ad 2. Dummodo Sodalitates sint canonice erectae, et sodales adim- 
pleant opera iniuncta a Summis Pontificibus pro lucrandis Indulgentiis 
suae respective Confraternitati adnexis, ipsique sodales legitime descri- 
pti fuerint in Confraternitatem, inobservantia partialis seu generalis sta- 
tutorum non obest acquisitioni Indulgentiarum ex eo quod Statuta sunt 
potius ad regimen et ad rectam Sodalitatis administrationem data, mi- 
nime vero tanquam iniuncta opera ad Indulgentias acquirendas. 

Ad 3. Affirmative, quatenus parochus sit ab Episcopo erigente de- 
putatus ad recipiendos sodales, etiamsi nulla de eo facta sit mentio in 
Statutis. 

Ad 4. Quoad 1 partem: Negative. Quoad 2. partem : Ordinarii se 
conformare debent Litteris Apostolicis particularibus ab ipsis Ordinariis 
obtentis, et ubi in concessionibus  enunciatur:  Servata Constitutione 
Clementis VIII, hoc respicit conditiones in Constitutione enunciatas, 
quae sunt observandae, minime vero formulam, quae respicit Superio- 
res Regulares in eorum Ordinis tantum Sodalitatibus erigendis. 

MATRIMONII 


Die 21 Martii 16892. 


Sess. 24 cap. 1. De ref. matr. 


COMPENDIUM FACTI. Comes Michael Plater Syberg octo- 
supra triginta annos natus et Henrica Laczynska quadrilu- 
stris puella matrimoniali foedere, die 22 Iulii 1886, rite co- 
pulabatur in ecclesia paroeciali loci Kuthorz leopoliensis Ar- 
chidioecesis, adstante P. Vincentio Szarlinski ordinis Capuc- 
cinorum eiusdem paroeciae administratore. 

Eodem die quo nuptiae initae fuerant, sponsi pro recepto 
more, voluptuarium iter aggressi sunt. Mox plures Austriae 
et Galliae civitates simul peragraverunt, donec in patriam 
reversi, labente mense Septembri vel Octobri ineunte, Hen- 
rica aegrotans ad paternam domum divertit, ibique per ali- 
quod tempus commorata est. Postea vero ad virum rediens 
una cum illo Leopolim venit, ubi coniuges breve domicilium 
habuerunt usque ad kalendas Ianuarias anni 1887, cum vitae 
consortium omnino abruperunt. 

Die 25 Octobris 1888, Archiepiscopus Leopoliensis ritus, 
latini, ad preces comitis Plater a S. C. C. interrogatus, sum- 
marie notitiis receptis ac audita comitissa, referebat eam, 
« iterum atque iterum se paratam esse iuramento firmare 
assertum suum quod numquam copulam cum marito habue- 
rit », hancque aenigmaticam coniugum agendi rationem re- 
solvi « si attendatur ad factum quod fama de Henrica fere- 
bat, quodque illa.... ingenue fassa est: scilicet se brevi ante- 
initum matrimonium cum comite Plater non ab eo, sed ab 
alio viro impraegnatam extitisse, atque iam circa finem men- 
sis Ianuarii 1887 Leopoli prolem peperisse, quaeque vix in 
lucem edita vivere desiit. » Subdebat autem idem Praesul: 

« Denique nec praetermittenda est hic loci illa fassio Hen- 
ricae quod ultimis hisce diebus comes Plater enixe ab ea pe- 
rierit ne renuat comparere, promisitque eidem si nullitas de- 
clararetur 125,000 flor, austr. val. quodque desuper docu- 
mentum notarile iam est exaratum. » 


Disceptatio synoptica 


DEFENSIO VIRI. Viri patronus, exposita prius serie factorum, 
quae matrimonium antecessere, concomitarunt et fuerunt con- 
secuta, late ostendere sategit machinationes et circuitus qui- 
bus circumventus fuit comes Plater ad nuptias quam cito 
celebrandas cum Henrica Laczynska, quae iam antecedenter 
ab alio gravidata fuerat, ceu ipsamet in iurato examine 
testatur. Mater enim filiam coegit ad matrimonium minitans 
eidem venenum et sicam ut delictum operiretur. Ad quem 
finem consequendum enarrat quod Henricae mater mediato- 
rem abhibuit fratrem capulatum Vincentium Szarlinski, cuius 
iteratis importunisque precibus comes interrumpere coactus 
fuit susceptam in balneis ad aquas Thalkiscen curationem, 
velut medicus Stamler testatus est. Et frustra eidem dila- 
tionem petenti praecipitanter fratrem Szarlinski respondisse, 
diem editam anulis pronubis impressami, et institisse ut vir 
adesset die 4 Iulii constituta pro matrimonio ineundo, ne 
damna obvenirent familiae Laczynski. Quibus praeterea ac- 
cessisse ipsius Henricae matris impulsus, quae se mortaliter, 
aegrotam ungebat eum in finem, ut valeret videre propriam 
filiam, matrimonio copulatam ante suum obitum. Quibus in- 
faustis auspiciis et machinationibus matrimonium celebratum, 
infelicem habuisse exitum exponit orator, ita ut in itinere 
nuptiali comitissa praegnantia conturbata, consortium viri 
devitaret, neque cum eo non modo in eodem lecto, sed nec 
in eodem cubiculo iaceret. Quin imo in diversoriis in quibus 
coniuncta erant cubicula, ut testes deposuerunt, comitissa 
noctu portam cubiculi obfirmaret, in quo cum famula dor- 
miebat. Unde ex agendi ratione mulieris quamdam animi 

aversionem et invineibilem antipathiam in comite derivasse 
enarrat, quae causa fuit inconsummationis matrimonii. 

Ulterius iii facto rationum momenta attingit orator, qui- 
bus comes impulsus fuit ad alimenta uxori suppeditanda, ne 
scilicet, ut ipse ait, propter minas sibi illatas, fundos amit- 
teret, qui in Russiaco imperio sequestro subiicerentur. Nec 
aliquid obstare, subdit, multoque minus iuratae confessionis- 
veritatem imminuere, si comes, ut se ab invincibili antipa- 
thia, et odioso contubernio liberaret, conspicuam pecuniae 
summam per actum notarii se soluturum promisit, miseri- 
cordia motus erga comitissam quae, expers bonorum fortu- 
nae, victima fuit matris suae. Id autem comitem ex bonitate 
animi promisisse praemonet, non iam ut mulier aliquam fal- 
sitatem in iurato examine deponeret, sed ut veritatem unice 
ex conscientia confiteretur. Idcirco eam comes ad veritatem 
profitendam directe hortabatur, et tria capita seu rationes 
dissolvendi matrimonium eidem declaranda proponebat: 1. quod 
ipsa inierit matrimonium cum comite vi matris adacta, 2. quod 
aversioni mutuae causam dederit privatio relationum coniuga- 
lium; 3. «mod ipsa desiderat dissolvi ab hoc vinculo anor- 
mali. Porro Henrica, ut animadvertit patronus, non in omni- 
bus comitis quaesitis obsecundavit, ideoque ferventer adprecata 
est Episcopum ne eius depositiones innotescerent adversae 
parti; quia in sui praeiudicium sincere loquens timebat pro- 
missam sustentationem non amplius consecuturam. Nam coo- 
periens propriae genitricis coactionem nonnisi de levi metu 
in suo constituto locuta est, quamvis nonnulli testes de ma- 
terais minis usque ad cruentam mortem deposuerint. Quod 
Si comitissa quoad nullitatem, ex capite vis et metus nihil 
conclusit, attamen praeter suam intentionem, observat pa- 
tronus, sincere ac veridice inconsummationem matrimonii non 
modo in iurato examine, sed in omnibus suis responsionibus 
confessa est. Quam postremam notabilem confessionem tu- 
tiorem viam ad gratiam dispensationis effüagitandam aperire 
monet, quin odiosae super ipsa nullitate quaestiones incur- 
rantur. Praeterea nonnulla habet orator quoad huius procés- 

sus formam, de qua superius praecipua exposita fuerunt. 
Nihil vero eorum substantialiter praetermissum fuisse affir- 
mat, quae in citata Constitutione Benedictina et Instru- 
ctione S. C. C. praescribuntur. Omnes testes enim citati 
legitime fuere: impossibile autem erat curiae episcopali con-^ 
tumaces ac lati tantes audire. Contumaciam vero paucorum 
haud nullitatem processus secumferre adnotat, cum id et 
S. C. inter millenas tenuerit in Parisien. JDispensationis ma- 
trimonii 28 Martii 1857. 

Post haec antequam quaestionem aggrediatur, nonnulla 
quoad criterium et statum quaestionis praemittenda ducit. 
Ac in primis adnotat quod cohaerenter ad preces Beatissimo 
Patri exhibitas, quamquam abstinendum sit a formali discus- 
sione super impedimento dirimenti ex metu reverentiali sub- 
orto, nihilominus satis superque emanare dubium super va- 
liditate ut inter causas dispensandi recenseatur. Positivum 
namque dubium relate ad essentiales matrimonii qualitates 
saltem gravissimam suppeditare dispensandi causam ne con- 
iuges inviti periculis coelibatus exponantur, vel ad aerumno- 
sum contubernium damnentur, eruitur ex Alexandro III 
cap. 14 De sponsale « plena debet securitate gaudere, cuius 
est animus indagandus, ne per timorem dicat sibi placere 
quod odit et sequatur exitus qui de invitis solet nuptiis pro- 
venire. » Praeterea ex constanti Ecclesiae disciplina comper- 
tissimum esse memorat, quod in hisce dispensationis iudiciis 
duo extrema requiruntur, nempe inconsummati, et aliqua 
iusta causa, ex qua Summus Pontifex ad gratiosam conces- 
sionem moveatur, ceu docuit S. Congregatio usque ad nuper- 
rimas Parisien, et Liburnen. diei 23 lanuarii decurrentis 
anni 16592. Posita enim, subiungit, non consummatione, 
prudentius dispensatio relaxatur, quacumque ex causa illa 
proveniat sive ex antipathia, sive ex impotentia, sive etiam 
ex aliis mali daemonis artibus, veluti erudite commentatur 
Gonzalez ad cap. V De frigidis, et male f datis. Unde, ad- 
urget, quacumque ex causa inconsummatio derivet, imperfe- 
cta est coniugalis vinculi firmitas et indissolubilitas. Coniu- 

ges enim non sunt una caro effecti, nisi perfecta copula 
intercesserit, ut sint duo in carne una; deficiente siquidem 
consummatione etiam deficit indissolubilis unio, quam disrum- 
pere nefas. Unde Romani Pontifices divini eloquii interpre- 
tes constanter a matrimonio simpliciter rato dispensarunt in 
auxilium christiani populi. Nec mirum si huiusmodi petitio- 
nes nostro aevo multiplicari videantur, cum id ex aucto fi- 
delium numero fotisque passionibus derivet, ideoque et in ma- 
ximam S. Sedis gloriam cedat. 

Postremo memorat, benigne S. Sedem in his probationis 
rigore deflectere, qui ceteroquin requiritur in iudiciis super 
absoluta nullitate matrimonii decernenda. Pignatelli Consult. 
Canon. 140 n. 14. Ursaya Disc. eccl 21 n. 136. Coscd 
De separatione tori coniug. lib. 3 cap. 2 n. 265. Idcirco 
«quando impossibilitas erumpit exquirendi physicam probatio- 
nem, tunc unice sufficientem retinet certitudinem moralem, 
quae iudicum sapientiae et religioni committitur absque in- 
terventu fallacium  peritiarum. Ea enim moralis certitudo 
quaerenda est quam fert materies, scilicet moralis et non in- 
fallbilis probatio, ut monet Cosci cit. cap. n. 17, quia in- 
fallibilitas solum exposcitur in supernaturalibus, sed in na- 
turalibus, et in foro externo iuridica, et legitima ea reputatur 
probatio quam iura praescribunt. Cui consonant Pignatelli 
tom. IV consult. 219 docens: « in iis quae sunt difficilis 
probationis iuramentum habetur pro legitima probatione, » 
nec non Rota Dec. 6 n. 6, et Dec. 124 n. 12 cor. Man- 
tica. -Huiusmodi vero principia praemonet orator in casu esse 
applicanda, ubi S. Congregatio antecedenter de cunctis exa- 
men, et ad testes credulitatis nempe septimae manus discus- 
sionem iudiciumque cohibuit. 

Hisce animadversis, partem probatoriam in duo capita 
evolvit. Licet vero quaestionem praeterire affirmet quoad ma- 
trimonii validitatem, attamen cum inde, ut iam innui, prae- 
cipuam dispensationis causam invocet, nonnulla quoad hoc 
in primis iterum recolit. Sane animadvertit, de metu reve- 
rentiali a matre incusso ut Henrica in trepida conditione 

redacta nuptias cum comite Plater iniret, seu testis Fuchs- 
in primis deponit aliique. Quibus si adnectatur conturbatio, 
qua Henrica ferme in deliquium incidit dum actu nuptiae 
celebrarentur, consequi videretur, attento statu in quo puella 
versabatur, timorem subiective gravem propter reverentia- 
lem metum extitisse. Unde, monet orator, adhuc intactam 
manere quaestionem et dubium positivum super nullitate hu- 
iusce matrimonii, eo vel magis quia post Concilium Triden- 
tinum, purgato etiam metu per cohabitationem, matrimonium 
non revalidatur, nisi iterum contrahatur adhibita rursus eius- 
dem Concilii forma, ceu inter plura tenuisse refert S. C. in 
Panormitana, Nullitatis matrimonii 20 Sept. 1719. Quare, 
subdit, rationabiliter comes Plater petebat ut Henrica pro 
veritate de hac coactione palam et aperte confiteretur. 

Sed vero propius ad rem, prosequitur orator, extra omnem 
dubitationem ex actibus processualibus constantissime evin- 
citur huiusce matrimonii inconsummatio. lIurata siquidem co- 
ram Deo utriusque coniugis confessio peracta in duabus cu- 
ris Leopoliensi et Presmiliensi respective omnes veritatis, 
ac sinceritatis characteres praesefert, inspecta praesertim per- 
sonarum dignitate. Quae personae sacrilegam coram Deo et 
Ecclesia confessionem fecisse non sunt suspicandae, praeser- 
tim cum utrumque mentiri nescium omnes contestentur. Sane 
patronus observat comitem Plater non modo in petitione et 
in omnibus actibus, sed etiam formiter iuratum, deposuisse 
matrimonii inconsummationem ob invincibilem antipathiam. 

Quod mulierem attinet, praeter ea quae fassa est in Cu- 
ria leopoliensi, ut Archiepiscopus retulit, animadvertendum 
censet orator, illam coram iudice presmiliensi sub fidei sa- 
cramento et quin aliquid de Pontificia dispensatione cogitaret 
ingenue pariter fassam esse semel tantum cubasse in eodem 
lecto, quin matrimonii implementum adfuerit: quod alias 
affirmavit absque contradictione. Demum Henricae sincerita- 
tem revinci affirmat et manifestissime probar ex eo quod 
officioso matrimonii vindici roganti num iuxta factam viro 
promissionem seu potius ex conscientia haec deposuisset, il- 

lieo quaesito satisfecit respondens: se ex intimo conscientiae 
dictamine fecisse, contra tamen mariti voluntatem. 

Utriusque coniugis iuratis depositionibus testes septimae 
manus plene adstipulari observat patronus, dum unanimes 
tum viro cum mulieri fidem adhibendam esse fatentur. Ad 
quod revincendum, iam in factispecie commemoravit deposi- 
tionem testis Fuchs, negotiorum comitis gestoris plene cum 
his cohaerere quae ipse comes de circumstantiis huiusce ma- 
trimonii retulit, et comes Stanislaus Plater qui a teneris 
unguiculis nepotem suum agnovit, ita testimonium suum di- 
cebat: « Testimoniis omnibus comitis Michaelis, mihi a pu- 
bertate noti, fidem praebeo. » Nec absimiliter comitissa Bar- 
bara Los. His vero adiungi possent depositiones Alexandrae 
Machiewicz eiusque viri, comitissae Bokowska aliorumque 
testium, quorum dicta in summario referuntur. 

Ex hisce igitur omnibus, contendit patronus credendum 
omnino esse coniugibus religiosis ac praeclaro genere natis, 
qui iuramento matrimonii inconsummationem confitentes, pes- 
simum sacrilegium perpetrassent si matrimonium rati con- 
finia excessisset. Hinc sibi locum vindicare tuetur disposi- 
tionem Caelestini III Jib. Decret, tit. 15 De frigid, et male fie. 
cap. 6: « At vero si quod nunquam se invicem cognoverint 
ambo fateantur cum septima manu propinquorum vel vici- 
narum si propinqui defuerint, factis SS. Evangeliis uterque 
iureiurando dicat quod nunquam per carnis copulam una caro 
effecti fuissent, et tunc videtur quod valeant ad secundas nu- 
ptias convolare. » Cui decreto et praxim S. Congregationis 
suffragari memorat in omnibus casibus, in quibus deficit phy- 
Sica corporum exploratio, ne hoc remedium dispensationis vi- 
duis et iam corruptis denegetur. Sánchez de Matr. lib. VII 
sup. 1065 n. 6. Quoad vero confessionem mulieris, cui ma- 
xime intererat consummationem admittere, perpendenda vult 
quae docet Cosci de separ. tori coniug. lib. 1 cap. 15, vi- 
delicet mulierem omnem fidem mereri, si postquam voti com- 
pos evasit sua propria confessione consummationem excludat, 
ut in themate accidisse monet. Quae quidem confessio per 

se solam quodcumque tollit dubium eiusdem consummationis, 
ut in durioribus terminis dormitionis utriusque coniugis me- 
morat respondisse Rotam  Decis. 101 n. 5 et p. 2 divers. 
Potiori vero ratione, adurget Orator, S. Congregatio dispen- 
sationem concedere assolet quando iuratae utriusque coniugis 
confessioni accedat suffragium septimae manus, ceu in Me- 
levitana  Dispensationis 8 febr. 1789. Perez De  Matrim. 
Tropper De imped. part. 2 sess. 2 etc. Probationem insuper 
inconsummationis valde in themate augeri contendit, si in- 
Spiciantur circumstantiae quae antecesserunt, concomitatae et 
subsecutae fuerunt matrimonium. Id enim scatere ait ex 
Henricae amore erga amasi um quae ei virginitatis florem 
eripuit; ex invincibili mutua coniugum aversione, qua vi- 
cissim se vitabant nec non ex facio quod Vir, abhorrens 
uxorem, consummare matrimonium nequibat. His accedere 
quod mulier in separato cubiculo et clausis ianuis noctu in 
suo lectulo dormiebat, et si quandoque instigante matre per 
mediam circiter horam cum comite concubuit, tamen nec co- 
pulam tentasse, veluti ipsa cum suo praeiudicio in iurato 
examine confessa est. Quae postrema clarius demonstrari ad- 
notat patronus in extraiudiciali Henricae epistola ad Emum 
S. C. C. Praefectum. 

Et re quidem vera, subdit orator, mulier utero gravis 
plerumque contubernium hominis fugit et molestos elicit actus. 
Ad rem Freschi Medicina legale p. 1 c. 6. quaest. 2. 

Verumtamen ad elidendam praesumptionem iuris ex pa- 
cifica cohabitatione, quae suspicionem consummationis matri- 
monii inducere posset, meminit patronus hoc generale iuris 
principium in praxi exceptionibus esse obnoxium, idque re- 
vincere satagit auctoritate Cosci lib. ] de separ. tori cap. 16 
n. 27j ubi refert Rotam eadem tenuisse in durioribus ter- 
minis dormitionis utriusque coniugis in eodem lecto. - ibi - 
« Quia haec praesumptio tollitur per probationem contrariam, 
resultantem ex confessione Iulii facta coram Smo D. N. ad 
cuius interrogationem fassus est matrimonium non consum- 
masse. Licet enim praesumptio sit violenta, et iuris et de 

iure, tamen admittit probationem in contrarium ex confes- 
sione in praeiudicium ipsius confitentis. » Unde a fortiori 
hic argumentum deduci adnotat, cum in casu concordet non 
modo iurata mulieris confessio, sed etiam viri, qui statim 
a principio in ipsa novitate coniugii reclamavit, et nonnisi 
fugaciter cum uxore cohabitavit. « Aliunde condormitio et 
cohabitatio, prouti observat Ursaya tom. Il part. I discept. 3 
n. 45 non facit quod matrimonium amittat qualitatem et 
denominationem rati , quando cum effectu consummatum 
non fuit, Conrad, in praxi Dispensat, lib. 8 cap. 7 n. 32. » 
Porro praesumptionem consummationis matrimonii in themate 
excludi protuetur orator propter antipathiam et mutuam con- 
etrarietatem. Siquidem ait Cosci loc. cit. 3 cap. 2 n. 236: 
« multo magis attendenda esse videtur confessio de non con- 
summatione eorum coniugum qui propter antipathiam a car- 
nali inter se copula abstinuisse iuraverint. » Nec aliunde, 
subdit, ad physicam impotentiam est recurrendum cum ad 
impediendam consummationem quamplurimae morales causae, 
praesertim odium, et antipatia confluere valeant ceu psicho- 
logi et archiatri docent. Dizion. classico di Medicina v. an- 
tipatia. Itidem Tortosa Medie, f or en. part. I cap. 1 n. 4: 
Quod confirmat Mahon Medie, legale Vol. I cap. 10, et 
demum Doctor Antonius Nicotich proto-physicus Imperii Au- 
striaci enarrans in suis relationibus, se quaedam in natura 
.adinvenisse exempla, quae Oestrum venereum relate ad unam, 
non vero relate ad alias feminas impediunt. 

Hisce moralibus causis adiungit orator physicum argu- 
mentum ex facto praegnantiae, ab ipsa muliere in sui prae- 
iudicium admisso, deductum. Namque ex unanimi doctorum 
et obstetricum experimentis comprobatum affirmat, os uteri 
in praegnantibus impermeabiliter claudi. Ita Barzellotti Ve- 
nere forense lib. I. cap. 181. Hinc ex hac aliisque ratio- 
nibus deducit in casu veram ac formalem copulam deficere, 
quae in matrimoniali foedere requiritur, ut coniuges effician- 
tur una caro, cum una caro haud efficiantur « nisi vir intra 
vas feminae seminet, prouti docet Sánchez De Matrimoni. 

disp. 11 n. Il iuxta sententiam S. Thomae. Picler /us Can, 
lib. IV tit. 19 n. 2 etc. Quae omnia una simul perpensa, 
eam moralem gignere certitudinem contendit, quam S. C. C. 
prae oculis habet, saltem pariformiter ad physicas peritias, 
quae plerumque augent difficultatem in consummatione in- 
vestiganda. Reapse commemorat in Gandaven. /7 Bec. 1845 
concessam fuisse dispensationem a matrimonio, simpliciter 
rato, etsi de non secuta corporum commixtione moralis tan- 
tummodo certitudo concurreret, quia neutrius coniugis corpus 
exploratum fuerat. Pariter in Parisien. 26 Martii 1851 et 
20 lunii 1858 marchio de Grolée inexpertus iuvenis vix e 
collegio egressus, praestito iuramento, matrimonium cum 
quadam Caillard contractum, consummatum fuisse negavit. 
Licet autem sex menses una simul cohabitassent et mulier 
carnalem copulam intercessisse iuraret, quantumvis matrimo- 
nii vindex de negativa coarctata obiectione vehementissime 
urgeret, Archiepiscopus contradiceret et lex civilis obstaret, 
morale triumphavit argumentum pro dispensatione. Neque 
absimiliter in Csanadien. diei 3/ lanuarii 1863, in Lycien. 
30 lunii 1877, in Viennen. 23 Martii 1878, et nuperrime 
in Wladislavien. /5 lunii 18659, in quibusque corporum in- 
spectione, attenta plerumque unius tantum partis iurata in- 
consummationis confessione septimae manus testimonio suf- 
fulta, dispensatio concessa fuit. Tandem eodem certitudinis 
moralis criterio terminatam fuisse adnotat notissimam causam 
Tergestinam die // Becembris 1876. lbi, ait, per octo men- 
ses simul sponsi cohabitaverant; uxor penes civile tribunal 
se utero fuisse gravem; nihilominus iurata mariti depositio 
praevaluit. Unde concludit patronus, facilius in casu dispen- 
sationem concedi posse ubi geminata confessio utriusque con- 
iugis existit. 

Brevius in altero orationis capite causas dispensationis 
enumerans, praemittit, inquisitionem hanc nullum exposcere 
determinatum probationis genus, cum res tota a Supremi 
Principis et S. C. benignitate dependeat. Ac primo grave 
dubium allegat super matrimonii validitate, quod hic iuxta 

superius relata enasci contendit, sive quia contractus dolo 
malo meditatus irritandus foret, sive quia metus reverentia- 
lis consensus libertatem probabiliter ademerit. Hoc porro du- 
bium iustam et rationabilem causam dispensationis suppedi- 
tare scitum est ex Cosci cit. op. lib 1 num. 241 et seq. 
Tres enim confingi possunt hypotheses. Aut 1 validitas ma- 
trimonii ita vacillat, ut de exitu favorabili desperari non 
possit, et in hoc casu ad obtruncandam super hac invalidi- 
tate litem, optimum ac prudentiale temperamentum dispen- 
satio reputatur, quae est congruae administratio iustitiae. 
Aut 2 adductae rationes suspectum reddunt valorem, adeo- 
que nullitati proximum et temerarium non esset illius con- 
trovertere validitatem, et exinde quoque iustam subesse cau- 
sam illud dissolvendi docet Navarrus Cons. 3 De spons. lib. 4. 
Aut 3 tandem nulla cadit supra matrimonii validitatem du- 
bietas, et nihilominus ipsamet artificia, circumventiones, et 
reductiones, si fuerint adhibitae, eius sunt indolis et naturae 
ut Summum Pontificem ad dispensandum cogere videantur. 
Decius d. cons. 112 sub n. 5, vers. dec. tom. 17. « Et 
ista causa videtur etiam utilitatem publicam respicere ut ma- 
litiis hominum obvietur Et in simili casu iustam causam 





dissolvendi matrimonium considerat Petrus de Anchar.. 
quando iuvenis facilitate sua ob calliditatem mulieris indu- 
ctus fuit ad matrimonium contrahendum quod non erat con- 
veniens. » Quare cum metus imminuat concordiam, sic ra- 
tionabilem causam Summo Pontifici dispensandi a vinculo quod 
per dolum et machinationes fuit initum. 

Ulterius patronus uti canonicam causam recognoscit sum- 
mam antipathiam, nec non odium quod inter consanguineos, 
nobilesque familias propter hoc matrimonium existit. Siqui- 
dem, ait, adeo indignatus fuit comes ut magnam patrimonii 
sui iacturam facere paratus fuerit potius quam cum invisa 
muliere cohabitare. Quae indignatio et impossibilitas conci- 
liationis perspicue eruitur ex iis quae Episcopo scripsit. Quam 
aversionem et discordiam, accedente partium consensu, cau- 
sam sufficientem praebere auferendi hoc vinculum quod fuit 

causa discordiae docent Sánchez De Matrim, dispensatione 10, 
Caietanus fom. ] Opuse, irad. 28 etc. retinuitque S. Con- 
gregatio. Ita in Ianuen. 20 Martii 1719 se gessisse meminit 
orator relate ad matrimonium Annae Pallavicini cum Iacobo 
Imperiali, ubi morali certitudine comprobata inconsummatione, 
causam iustam dispensationis recognovit « tum in odiis et 
inimicitiis nedum inter coniuges, sed etiam inter nobiles 
utriusque partis consanguineos exortis, quae prorumpere pos- 
sent in perniciem publicae tranquillitatis. » Quibus concinit 
Ursaya cit. op. tom. 3 p. 2 disc. 21 aliique passim. 
ANIMADVERSIONES DEFENSORIS s. VINCULI. Altera sed vero 
ex parte matrimonialis vinculi defensor praemittit mutuo 
amore in themate nuptias fuisse conciliatas. Comes enim cum 
primum. Henricam vidit, eius amore captus est, ita ut et in 
iudiciali examine id deposuerit. Quod et testes Alexandra 
Mackiewicz et comitissa Barbara Los plene confirmant. Ne- 
que mulier, ait, comitis amorem, amore compensare desiit. 
Licet enim de prima vice qua illum allocutus fuit remissius 
sentiret; tamen postea familiari consuetudine et transmissis 
munusculis, apparet, valde amorem fuisse excitatum. Neque 
per comitem stetisse, subdit sacramenti vindex, quominus 
nuptiae extemplo fierent. Namque comes ascito iuramento 
affirmat; ab initio Henrica mihi placuit et ego studui, ut cum 
ipsa cito matrimonium celebraretur: et hoc etiam presmi- 
liensis Episcopus in suis uteris diei 12 Septembris 1889 te- 
status est. Ceterum mutuus amor quo die sponsalia inita 
fuere, perspicue, ex iis quae mulier enarrat, ostenditur. Siqui- 
dem cum simul neosponsi in viridarium profecti ad invicem 
suaviati essent, ille mihi dixit: sentio quod nos erimus fe- 
lices; ab hoc puncto ego affecta fui vero amore erga illum. 
Matrimonium vero celebratum est postquam uterque co- 
niux dispensationem a duobus ex tribus bannis implorasset, 
quin aliquid minus iucundum, praesertim comes ostenderet.. 
Post nuptiarum solemnitatem, memorat vinculi sacramen- 
talis adsertor, coniuges ad multam noctem profectos fuisse 
ad comitis villam Sredniam wies, ac exinde in plures civi- 

tates ubi ultra bimestre conversati sunt, testibus ac arbitris 
remotis. Risum vero defensori movet comes asserens in se- 
paratis cubiculis unumquemque degere et noctu Henricam 
clavibus ianuam obserare; nam id centies denegat, ascita iu- 
ramenti fide, coniux, et Episcopus scribit: « In diversoriis 
habitabant et dormiebant coniuges in separatis quidem cubi- 
culis, ast patebat per fores aditus ex uno ad alterum. ^ Haec 
autem vehementissimum praesumptionem consummationis ma- 
trimonii inducere videntur, praesertim eo quod ex processua- 
libus actis satis superque constet, coniuges genio neque ine- 
ptos, neque insuetos fuisse. 

Ulterius animadvertit defensor, coniuges, absoluto nuptiali 
itinere, luna mellis se adhuc perfrui indubie ostendisse. Pa- 
rochus enim Szarlinski, qui nupturientibus suppetias tulerat, 
interrogatus num et quando munus aliquod ab eis recepis- 
set, reposuit: nihil recepisse ante matrimonii celebrationem, 
sed post reditum ab exteris nationibus, munera distincta ab 
unoquoque ex sponsis, sed pretiosiora a comite accepisse. 
Unde arguit sacramenti vindex haud credendum esse, comi- 
tem et Henricam per tam diuturnum temporis intervallum 
mutuo quidem amore se fnisse prosecutos, iucunde ac lepide 
ad invicem conversatos, amplexibus et osculis induisisse, quin 
tamen thalamum conscendere ausi fuerint, sin minus absque 
lodice, quae inter concumbentes intercederet. Nec verisimilis 
magis ei apparet, coniuges quibus coeundi inerat cupido ab 
ea manifestanda abstinuisse, quia vir uxori, uxor autem viro 
id oneris incumbere existimabat. Eo vel magis quod instanti 
iudici: an taedio afficeretur ex eo quod consummare non pos- 
set matrimonium, respondit: maximo affectus sum dolore, 
ita ut aegrotarem. Et comitissa in iudiciali examine narravit: 
quod cubantes in eodem lecto osculum dedi et accepi; sed alia 
amoris indicia non dedit mihi: neque ego alia exhibui signa 
amoris per horam qua in lecto permansimus. 

Quae fides autem habenda sit in his coniugum et testium 
depositionibus, dimetiendum in primis est, iuxta defensorem, 
ex eo quod comes professus sit quod in principio nemini hoc 

dixerit, sed tantum quando meditavit divortium, tempore ae- 
depol suspectissimo hoc dixisse gerenti Henrico Fuchs. Quod 
vero comitissam attinet, observat, antequam illa ad iudicium 
accederet, comes coram tabellione in forma iuris debita se 
obstrinxisse rependere 125 mille florenos suae uxori, post- 
quam matrimonium renunciaretur solutum. 

Comitissa praeterea iureiurando retulit: sese accepisse char- 
tam, subsignandum; quae has continebat declarationes, con- 
cinnatas et manu propria scriptas a marito; quod nempe 
coacta fuerit ad matrimonium, a quo dissolvi cuperet. Ha- 
rum declarationum exemplar feci et subsignavi, ait mulier. 
Quibus si ea addantur quae Presmiliensis Episcopus retulit, 
concludit defensor, in vado positum esse coniuges in matri- 
monium temere coniurare eiusque valori, interposita pecunia, 
nuncium mittere, quasi de re quae a lubitu eorumdem con- 
iugum pendeat ageretur. 

Comes Plater, pergit sacramenti vindex, falsa ductus opi- 
nione matrimonii dissolubilis quoties partes in id conveniant, 
uti testatur Presmiliae Antistes, et divitiis affluens comitissam 
Laczynska paupertate pressam, ad omnia paratam experitur. 

Obiici quidem potest tractatus inter coniuges eo spectasse 
ut matrimonium coactum ostenderent, dum e contra praesens 
iudicium quoad inconsummationem agitur. Ast vinculi de- 
fensor haud exinde excludi monet quod et de inconsumma- 
tione asserenda pactum fuerit. Quinimo inter declarationes 
a comite uxori praescriptas, hanc sub num. 2 reperiri ob- 
servat: causam aversionis ad invicem esse absentiam rela- 
tionum coniugalium. Hic igitur ea syngrapha exhibenda fuis- 
set quam Henrica transcripsit, ac Bursynski, corniti deferen- 
dam, tradidit, nec non illae epistolae quae sive ab Henrico 
Fuchs sive ab ipso comite in suo examine memorantur; quae 
omnia ad collusiones et fraudes praecavendas agnoscere omnino 
necessarium existimat. Dolet proinde neque eas, neque alias 
litteras comitis Komoroski actibus processualibus fuisse in- 


nitus deficere. 

Perperam autem, subdit sacramenti vindex, patronum co- 
mitis Plater nonnulla documenta in summario additionali et 
inter informandum editurum spondere. Nam memorat vigen- 
tem legem apud S. O. C. $ 19 praescribere: « Non saranno 
^» attesi i documenti ed osservazioni esibite inscia parte dopo 
^ le risposte: » et Constitutionem Benedicti XIV Dei mise- 
ratione $8 7: « Quaecumque, eo (vinculi Defensore) non le- 
gitime citato aut intimato, in iudicio peracta fuerint, nulla, 
irrita, cassa declaramus ac pro nullis, cassis ac irritis haberi 
volumus, perinde ac si citata et intimata non esset ea pars, 
cuius citari intererat, et quam iuxta legum et canonum prae- 
scripta ad legitimam iudicii validitatem citari aut infirmari 
omnino necessarium erat. » 

Ulterius recolit libellum esse cuiusvis iudicii basim et 
fundamentum, ita ut scribit Leurenius for. ecclesiast. lib. 2, 
q. 197 et q. 206: « clare et distincte exprimere debeat rem 
ab actore petitam^ actionem, et causam agendi, et secundum 
petitionem in libello formatam ferenda sit sententia. » Unde 
fit quod semel ac libellus iudicis iussu reo denuntiatus fue- 
rit ac reus vadimonium obierit, et litis contestatio secuta 
sit; « actor amplius libellum mutare nequeat. » Porro ex 
epistola Archiepiscopi Leopoliensis ad S. C. data die 25 Octo- 
bris 1888, colligi monet libellum fuisse a comite S. O. obla- 
tum ineunte anno 1888, et praeterea Henricam nonnisi die 
15 Octobris eiusdem anni audiri potuisse. Sane haec ibi pro- 
stant: « Literis veneratissimis Eminentiae Vestrae de die 
29 februarii anni currentis in mandatis accepi quatenus au- 
dita uxore Michaelis Comitis Plater Henrica de comitibus 
Laczynska comitissa Plater in causa petitionis mariti eius 
ad S. Sedem Apostolicam... referam etc. Ast mandatum hocce 
iisque ad hodiernam diem minime exequi potui, cum extra 
meam Dioecesim commorans quinquies citata ob varia ab ea 
prolata impedimenta, et inter haec infirmitatem... non prius 
quam 15 Octobris coram delegato meo comparuerit, qua die 
primum protocollari ter audita sequentia fassa est. » Hic vero 
animadvertendum vult defensor, comitem Plater die 5 Octo- 

bris 1888, scilicet decem dies antequam comitissa ad examen 
coram archiepiscopali curia leopoliensi accederet, solemni in- 
strumento cavisse Henricae antedictam summam centum vi- 
ginti quinque millium florenorum et comitissam subscripsisse 
syngrapham, de qua supra dictum est. Iamvero post Archie- 
piscopi responsum primo illi libello, quem nunc una cum re- 
lativo S. C. C. Rescripto inter acta processus haud reperire 
potuisse dolet, alium libellum subrogatum fuisse recolit. Fa- 
tetur quidem comitis orator se primitivum libellum emen- 
dasse ex errore facti: at miratur sacramenti vindex, cum 
in praesenti causa agatur de inconsummatione matrimonii, 
comitem Plater in urbe Roma a patrono suo facta huius- 
modi didicisse, quamvis in citata pluries epistola ad Emum 
Praefectum comitissa monuerit « Certains rapports entre deux 
» époux ne se passent que dans l'intimité la plus impéné- 
» trable. » Neque meliori omine affirmari contendit, libellum 
fuisse emendatum salva manente substantia. Vulgatum enim 
est non assertionibus, sed monumentis in iudiciis dimicari, 
et aliunde cum omnia quae in actis prostant post stipula- 
tionem 125, 000 florenorum et iudicialis confessionis formu- 
lam a viro uxori impositam edita sint, apprime necessarium 
defensori videtur, quid comes vel comitissa de matrimonii 
sive valore sive consummatione ante hoc tempus senserint, 
cognoscere. 


Verumtamen et maiora hac in re esse perpendenda va- 
liditati, tutor observat. Siquidem recolit comitis patronum 
in novo libello matrimonium coactum proclamare non iam 
ob metum comitissae a matre illatum, sed e converso, quia 
comes dolo malo et violentia a parocho Szarliski adductus 
est ut matrimonium iniret. Misso autem quod comes Plater 
tunc 38 aetatis suae annum agens, vitae socialis expers et 
omni suorum tutela destitutus incongrue asseritur, et quod 
religioso viro cui comes post nuptiale iter grati animi ergo 
munus haud modici valoris largitus est, mysteriosae sollici- 
tudines ab iis qui eius litteras coactionis causam non edunt 
inconsulto appinguntur, quaerit quaenam sit tandem aliquando 

actoris intentio. Refert enim ex Leurenio /oc. cit. 2, qq. 197 
et 203, hanc claram et distinctam esse debere eo quod « si 
laboret aequivocatione, nimia generalitate, alteratione peti- 
tionis... si causa petendi in libello non exprimatur, reus con- 
ventus non tenetur respondere. » Hoc posito, observat, in nova 
libello postulari dispensationem a matrimonio rato et non con- 
summato « non relicta inquisitione super nullitate matrimonii^ 
huiusque nullitatis causam coactionem ab inexperto comite pas- 
sam innui, dum e contra in oratione patroni pro aris et focis me- 
tus comitissae a matre illatus defenditur, de quo tamen libellus, 
alte silebat. Quinimo animadvertit, controversiam universam, 
sub unico dispensationis dubio proponi, cum e contra scitissimum 
sit, iuxta S. C. praxim, causas in quibus nedum de consum- 
matione, sed etiam de valore matrimonii controvertitur, sub 
his rogationis formulis disputari « 1 An constet de matri- 
monii nullitate » et quatenus negative « 2 An consulendum 
sit Sanctissimo pro dispensatione super matrimonio rato et 
non consummato. » Et recte: namque subdit, dispensatio 
est remedium extraordinarium quod invocatur, quoties praesto 
non sint ordinaria remedia, quodque validitatem matrimonii 
praesupponit, cum matrimonii dispensationi non sit locus si 
illud non consistat. 

Postquam haec omnia relate ad praesidia adhibita et ad 
decertandi methodum in hac causa invectam adnotaverit va- 
liditatis defensor, haec pro suo munere quoad causae meri- 
tum observat. Ex hucusque relatis, extra omnem dubitatio- 
nis aleam positum esse affirmat, Michaelem et Henricam genio* 
neque ineptos neque insuetos, a die 22 Iulii usque ad finem 
Decembris 1886, brevi excerpta comitissae absentia, continuo 
una simul conversatus esse atque pacifice cohabitasse. Cum 
in themate inconsummatio matrimonii per aspectum corporis 
mulieris demonstrari nequeat, fere impossibilis probatio cen- 
senda est. Ad rem De Luca De matrim, disc. 9 num. 15: 
« Difficultas magna apud me erat quod ageretur de vidua,, 
quae cum viro iam dormierat, ideoque non agnoscerem quo- 
modo convinci posset negativa consummationis matrimonii: 

licet enim id non sit omnino impossibilis iustificationis, at- 
tamen videtur nimium difficilis, adeo ut sit difficultas quae 
quodammodo fraternizet cum impossibilitate. » Porro hanc 
difficultatem neq^ a coniugum confessione, neque a septimae 
manus testimonio removeri tuetur. 

Et quod primam attinet, licet ea haud levis momenti sit 
quando coniuges in votis habent matrimonium consistere, ta- 
men, iuxta Sánchez De matrim, lib. 2, disput. 45, n. 23: 
« cum sit in confitentium favorem, nihil probat. » Iamvero, 
observat defensor, nedum comes, verum etiam comitissa in 
praesenti causa adversus matrimonium pugnat. Praeterea co- 
mitum Plater depositionibus fidem esse adiiciendam denegat, 
tum ob cautionem 125,000 florenorum, cum ob syngrapham, 
quam comitissa vi metuque adacta subscripsit. Persuasum 
enim habet haec esse a veritate alienissima et coniuges in- 
ter se convenisse verbis et scriptis de fabellis in iudicio dan- 
dis. Praeterea, pergit, quamvis in omnibus et per omnia 
Henrica corniti obtemperare studuerit, cognovit tamen se ali- 
quem lapsum linguae in iudiciali examine passam esse. Re 
enim vera cum comitissa enarrasset se in eodem lectulo se- 
mel cum viro cubasse apud eundem, sub eodem operimento, 
matrimonii vindex instet: autumas ergo te cubasse cum tuo 
marito in eodem lecto et sub eodem operimento? Ad haec 
comitissa: memini bene et affirmo cum certitudine nos cu- 
basse in eodem lectulo et sub eodem tegumento. lamvero 
haec adeo corniti displicuisse adnotat defensor, ut mulier 
quae pluries ipsi scripserat se nil aliud velle quam eius se- 
qui voluntatem in depositionibus coram Episcopo Presmiliensi 
subinde ad haec recurrere coacta fuerit: animadvertit aliquis, 
ait, me retulisse quod cubaverim sub eodem operimento, dum 
depositio mariti habet quod ego supra steterim operimentum 
sed in eodem lecto. Possibile est quod maritus meus bene- 
dixerit, quando asseruit me cubasse super operimentum, quin 
accusari possim de mendacio. 

lisdem ductus rationibus haud putat veritati obsecutam 
fuisse Henricam cum propriam turpitudinem prodere visa est, 

asserens: se ante matrimonium corruptam fuisse, et ad fi- 
nem lanuarii 1887 in lucem edidisse infantulum, cuius pater 
non erat comes Plater. Etenim cum nuptiae celebratae fue- 
rint die 22 Iulii 1886, et puer, quem immature editum te- 
stes passim affirmant, natus sit, teste comitissa, sub lanua- 
ri fine anni 1887, intrare videtur notissimum axioma : 
« Pater, quem iustae nuptiae demonstrant. » Parochum in- 
super testatum fuisse memorat: quod ratio vitae puellae fue- 
rit semper irreprehensibilis ; et ideo si deflorata fuit, id ac- 
cidisse credit post matrimonium ; id ex eo confirmatur quod 
puer natus sit septimo post matrimonium mense. Nec prae- 
tereundum est quod retulit presmiliensis Antistes , scilicet 
comitem putasse hanc causam, nimirum, lapsum uxoris suf- 
ficientem esse ad solvendum matrimonium. » Quibus positis, 
nihil addendum censet defensor quoad opinionem a patrono 
editam, quod in statu graviditatis mulieris nusquam theolo- 
gice comes sacramentum conficere potuisset. 

Tandem septimae manus depositiones ad trutinam revo- 
cans, animadvertit, ex novem excussis testibus, ne unum qui- 
dem tempore non- suspecto quidquam de inconsummmatione 
matrimonii, aut de re adsimili audivisse sive a coniugibus 
sive ab aliis. Concludit itaque defensor, iuramentum testium 
qui nihil viderunt, nihil audierunt tempore non suspecto, 
haud melius quam coniugum confessionem matrimonii incon- 
summationi demonstrandae suffragari. 

Hisce aliisque adductis, propositum fuit diluendum 


Dubium 


An consulendum sit SSmo pro dispensatione a  matrimo- 
nio rato et non consummato in casu. 

RESOLUTIO. Sacra C C. re disceptata, sub die 21 Maii 1892 
respondere censuit: Ex deductis non constare de inconsum- 
matione. 

Ex QUIBUS COLLIGES. I. Perdifficile esse probare incon- 
summationem in matrimoniis, quibus mulier iam non est am- 

plius virgo, coniuges apti reputantur ad matrimonium im- 
plendum, et longa praecesserit cohabitatio. 

II. Difficultatem hanc non minui per coniugum confes- 
Sionem, neque per testimonium septimae manus; quae pro- 
bationes pro nihilo habentur si sunt in commodum confiten- 
tium. 

III. In themate deprehendi videtur coniuges colludere 
inter se contra vinculi stabilitatem, habent enim in votis ut 
matrimonium non consistat. 


CASTELLANETEN. 
FACULTATIS BINANDI 


Die 9 Martii 1892 
Per summaria precum. 
COMPENDIUM FACTI. In oppido Palagiano Dioecesis Ca- 
stellanetensis plus quam 5000 incolis frequenti, praeter pa- 
rochum, duo extant presbyteri, quorum unus in paroeciali 
templo, alter in aedicula iurispatronatus laicalis s. Rocho 
dicata, diebus festis sacrum peragere solet. Cum vero senior 
sacerdos iam 70 aetatis suae annum supergressus fuerit et 
adversa plerumque detineatur valetudine, ita ut quandoque 
a divinis conficiendis abstinere debeat, ineunte mense Maio 
praeteriti anni, praefati oppidi parochus veniam a S. CC. 
iterandi missam éxpostulabat, quoties diebus dominicis aliis- 
que festis diebus tertia missa deficeret. Accedentibus Epi- 
scopi litteris, in quibus enuntiabatur, paroecialem ecclesiam 
populi numero imparem evasisse, nec extraneum presbyte- 
rum praesto esse posse, vigore specialium facultatum, pro 
gratia, dummodo de vera ageretur necessitate, et eiusdem 
Episcopi conscientia onerata, rescriptum fuit. 
Verum insequenti mense Novembri, Episcopus novas pre- 
ces ablegabat parochi loci Palagiano, petentis eundem ora- 
torem binare posse in Ecclesia paroeciali, in casu etiam quo 


CASTELLANETEN. 735 
missa celebraretur-in Cappella S. Rochi. atque responsum 
accepit: Pro ut exponitur non expedire. Nihilominus cum 
eaedem preces, accedente etiam Praesulis commendatione, 
nuper geminatae fuissent, eae modo inter supplices libellos 
proponuntur. 

Rationum momenta quibus votum innititur, sic a castel- 
lanetensi Antistite enumerantur: 1. In pago Palagiano. qui 
numerat 5000 habitantes, duos tantum adesse presbyteros 
cum parocho. 2. In praedicto pago duas adesse Ecclesias, 
videlicet ecclesiam paroecialem, nimis angustam pro populi 
augumento, et parvam cappellani s. Rochi, laicalis patrona- 
tus. 3. In praefata cappella s. Rochi, patronum, pro sua 
speciali devotione, curare ut cunctae anni functiones exple- 
antur, haud exclusa s. Sepulchri in hebdomada maiori, pro- 
inde non acquiescere, ut proprius capellanus litet Missam 
diebus festis in ecclesia paroeciali; sed iubere ut omnino ce- 
lebret in propria cappella. Ex qua fit ut tertia deficiat Mis- 
sa in paroecia et quamplures fideles sacro non adsint. 


Disceptatio Synoptica 


GRATIA DENEGANDA VIDETUR. lamvero contra parochi pe- 
titionem animadvertendum est, vulgatum esse in iure ex 
Cap. Consuluisti, et ex Cap. Te Referente. De Celebr. Mis- 
sar. presbyteros una vice tantum posse eadem die missae 
sacrificium offerre, nisi aliter necessitatis causa suadeat. Quod 
Si, hac accedente causa, quandoque venia bis celebrandi in- 
dulgen potest, id «nonnisi ex magna necessitate fieri debet 
et magna cautela », ceu monet Fagnanus Cap. hi ordinan- 
do. Cui prudenti disciplinae et S. C. C. constanter adhaes- 
sisse novimus ex Derthusen. 20 Augusti 1768, &Apten. 8 
Maii 1734, Nicien. 27 Novembris 1790, et recentius ex. 
Arboreen. 23 Augusti 1872, Avenionen. 22 Aprilis 1682, 
et Ortonen. 29 Martii 1890, in quibus cum asserta neces- 
sitas haud probatissima appareret, facultas missam  iterandi 
denegata fuit. 

Insuper notum est S. C. veniam binandi tunc concedere 
solere, cum causae adsint in Constitutione Benedicti XIV 
Declarasti nobis expressae, vel saltem illi aequipollentes. 
« Id vero intercedit, uti explicat Lucidi De Visit. Sacr. Lim. 
part. 1 vol 1 pag. 436 recent, edit cum unus parochus 
duabus paroeciis praeest, vel duos populos valde seiunctos, 
regit, vel parochiani eadem hora ad missam audiendam una 
simul convenire nequeunt, et alioquin alius sacerdos inveni- 
ri nequit. » In themate igitur cum tres iam missae diebus 
festis celebrentur, nec aliunde populi numerus immodicus vi- 
deatur, concludendum esset potius de commoditate agi, quam 
de necessitate, atque idcirco rationes ad gratiam conceden-* 
dam hic minime concurrere. 

Quae clariora évadent si EE. VV. recolere dignabuntur 
casum propositum in una Venetiarum die 26 Februarii an- 
ni praeterlapsi, in quo oeconomo paroeciae insulae Burino 
facultatem binandi pro quarta missa petenti, licet exposuis- 
set quod providenda esset Missa pro plusquam septem mil- 
lenis personis et Emi. Patriarchae commendatio accederet, 
rescriptum fuit: Attentis omnibus non expedire (1). 

GRATIA INDULGENDA VIDETUR. At vicissim praetereundum 
non est, sacri iterationem permitti posse non modo ex cau- 
sa necessitatis, sed ad verba Glossae in Cap.  Consuluisti 
De Celebr. Miss, ex « causa honestatis et utilitatis. » Uti- 
litatis quidem non celebrantis intelligi debet, sed audientis 
missam, ut declarat Benedictus XIV. cit. Constit. Unde fa- 
ctum est, ut Ecclesia, quoties magna fidelium pars missae 
sacrificio des ti tueretur, rationum momenta adesse autuma- 
verit ad facultatem binandi indulgendam. Ita ex. gr. S. C. 
de Propaganda Fide, anno 1832, Episcopo Nicopolitano in 
Bulgaria significabat : « Sedem Apostolicam dictam faculta- 
tem concedere in bonum spirituale fidelium, desiderio, ut 
omnes praeceptum ecclesiasticum adimplere possint. » 

Cum itaque in themate incolae loci Palagiano absque 
.petito indulto non modo praeceptum audiendi sacrum facile 


(1) Adest haec quaestio Vol. XXIII, 611. 

adimplere nequeant, sed teste Episcopo, plures fideles missa 
privantur; causas hic ad gratiam minime deficere tenendum 
esset. Eo vel magis quod hac tempestate, qua pluribus in 
locis actus publici religionis adeo imminuti sunt, etiam S. 
C. C. aliquantulum hac in re iuris rigorem  emolliendum 
censuerit, ut deduci posset ex Pacen. 7/6 Decembris 1876. 
Lingonen. et Turonen. 24 Augusti 1875, Mexicana 20 De- 
cembris 1879, Vallisoletana 7 Aprilis 1573, De Tülancingo 
10 Maii 1584; Gratianopolitana eiusdem diei et anni, Sa- 
lernitana 4 Maii 1889 etc. (1). 

Denique observari posset allegatam Venetiarum elapsi 
non undequaque cum praesenti congruere, sive quia ibi quarta 
missa praesertim exposcebatur ut mulieres viris suis ac fa- 
miliae cibum apto tempore parare possent, sive quia haud 
apparebat ambitum ecclesiae paroecialis insulae Burano po- 
puli frequentiae imparem evasisse. 

Quibus praenotatis, quaesitum est quid esset precibus re- 
spondendum. 

RESOLUTIO. Sacra C. C. re cognita, sub die 5 Martii 1892 
censuit respondere : Pro gratia arbitrio et conscientiae Epi- 
scopi ad triennium, facto verbo cum  SSiüio. 


EX S. CONGREGATIONE RITUUM 


ORDINIS MINORUM S. FRANCISCI EXCALCEATORUM. 
Dubia quoad officii recitationem. 


Rmus Pater Procurator generalis Ordinis Minorum S. Fran- 
cisci Excalceatorum pro Hispania, Sacrae Rituum Congregatio- 
ni sequentia Dubia pro opportuna solutione humillime subiecit 
nimirum : 

Dubium I. An Parochi Regulares in Philippinis Insulis Divi- 
num Officium recitare teneantur iuxta Calendarium sui Ordinis ? 


(1) Quaestio De Tulaneingo adest Vol. XVII, 157; Gratianopolitana eodem vo- 
lumine pag. 139; Salernitana Vol. XXII. 154. 


Acta, Tom. XXIV. fase. CCLXXXVIII. 47 

Et quatenus Affirmative. 

Dubium II. An Regulares recitare debeant Officium Sancto- 
rum Titularium Ecclesiarum quibus praesunt uti Parochi, et- 
iamsi ea Officia ab Religiosis illius Provinciae non  persol- 
vantur? 

Dubium III. An eiusmodi Officia Titularium recitari debeant 
a Parochis Regularibus sub ritu Duplicis primae classis cum 
octava; vel sufficiat ut ipsi Missam solemnem de Titulari Paroe- 
ciae celebrent? 

Dubium IV. Quum a Sede Apostolica inde ab anno 1670 
Insularum Philippinarum Patrona declarata fuerit Sancta Rosa, 
Virgo Limana, quaeritur: an a Religiosis memorati Ordinis ib- 
idem commorantibus Officium recitari debeat sub ritu Duplicis 
primae Classis, etsi in Calendario eiusdem Ordinis notetur fe- 
stum ipsius Sanctae sub ritu duplici tantum minori? 

Dubium V. Ab immemorabili tempore ab Alumnis Provin- 
ciae a S. Gregorio Magno nuncupatae Ordinis Minorum S. Fran- 
cisci Excalceatorum festum S. Petri de Alcantara recolitur sub 
ritu Duplicis primae classis cum Octava, etsi in Calendario Or- 
dinis assignetur ritus Duplex secundae classis absque octava. 
Quaeritur:"an Religiosi dictae Provinciae continuare possint in 
dictam consuetudinem ; vel debeant sese conformare Ordinis 
Calendario ? 

Et Sacra eadem Congregatio, ad relationem infrascripti Se- 
cretarii, exquisito voto alterius ex Apostolicarum Caeremonia- 
rum Magistris, re mature perpensa, ita propositis Dubiis re- 
scribendum censuit, videlicet : 

Ad L et II. Affirmative, iuxta alias Decreta. 

Ad III. Affirmative ad primam partem; Negative ad secun- 
dam. 

Ad IV. Affirmative. 

Ad V. Negative ad primam partem; affirmative ad secun- 
dam, saltem donec non constet de legitimitate privilegii. Atque 
ita rescripsit et declaravit die 13 Maii 1892. 


8 CAL Card. ALOISI-MASELLA, S. R. C. PRAEF. 


VINCENTIUS NUSSI, S. R. C. Secretarius. 

RHEMEN. Dubium quoad Missam votivam SSmi. Cordis. 


Ex Apostolico Indulto diei 28 Iunii 1889 in Archidioeceseos 
Rhemen. Ecclesiis, ubi feria sexta, quae prima occurrit in uno- 
quoque mense, fiunt de mane pia exercitia in honorem Sacra- 
tissimi Cordis Iesu, Missa votiva de eodem Sacro Corde solet 
celebrari. Quum vero Sacra Rituum Congregatio die 20 Maii 
1890 rescripserit eiusmodi Missam celebrandam esse ritu, quo 
Missae votivae solemniter cum Gloria et Credo; atque unica 
Oratione celebrantur; hinc Rmus "Vicarius generalis, Emi et 
Rmi Díii Cardinalis Benedicti Mariae Langénieux Archiepiscopi 
Rhemen, eidem Sacrae Congregationi sequens Dubium pro op- 
portuna declaratione humillime subiecit, nimirum : 

An haec verba Missa votiva Sacratissimi | Cordis lesu, ritu 
Missae votivae solemnis celebranda intelligi queant etiam de 
Missa lecta, seu sine cantu? 

Et Sacra eadem Congregatio, ad relationem infrascripti Se- 
cretarii, exquisitoque voto alterius ex Apostolicarum Caeremo- 
niarum Magistris, re mature perpensa, proposito Dubio rescri- 
bendum censuit: Affirmative. Atque ita rescripsit et declaravit 
-die 20 Maii 1892. 


* CAL Card. ALOISI-MASELLA, Praefectus. 


VINCENTIUS  NUSSI Secretarius. 


CONGREGATIONIS SS. REDEMPTORIS. 
Dubium quoad Missam et Officium s. Ioannis Damasceni. 


Rmus P. Nicolaus Mauron Congregationis Sanctissimi re- 
demptoris Superior generalis et Rector Maior, Sacrae R. Con- 
gregationi sequens Dubium pro opportuna resolutione humilli- 
me subiecit, nimirum: 

Sacra eadem Congregatio per Decretum datum sub die 30 
Augusti anno 1883, Orationem et Lectiones historicas recitan- 
das in festo S. Ioannis Damasceni Confessoris in usum Alum- 
norum Congregationis SSmi Redemptoris approbavit, atque in 
Proprio Religiosae Congregationis assignata fuit ab Apostolica 
Sede dies 13 Maii. 

Quum vero per Decretum generale eiusdem Sacrae Congre- 
gationis diei 19 Augusti 1890, idem festum ad Ecclesiam uni- 
versalem extensum fuerit, addito S. Ioanni Damasceno titulo 
Doctoris, variisque immutationibus cum in Officio, tum in Mis- 
sa inductis, et assignato festo diei 27 Martii; quaeritur: « An 
Alumni dictae Congregationis sequi teneantur posterius Decre- 
tum generale tum quoad Missam et Officium S. Ioannis Dama- 
sceni, tum etiam quoad diem pro Ecclesia universali memorato 
festo assignatam ? 

Et Sacra eadem Congregatio, ad relationem infrascripti Se- 
cretarii, re mature perpensa, ita proposito Dubio rescribendum 
censuit, videlicet: 

Ad primam partem — Affirmative; | ad | secundam partem  Ne- 
gative in casu. Atque ita rescripsit, et declaravit die 20 Maii 1892. 


C. Card. ALOISI-MASELLA 5S. R. C. Praefectus 


VINCENTIUS NUSSI S. R. C. Secretarius. 


VICENTINA Indulgetur servari posse consuetudinem quoad processiones.... 


Rev. hodiernus Prior Ecclesiae et Coenobii Beatae Mariae- 
Virginis ad montem Bericum Ordinis Servorum Beatae Mariae 
Virginis apud urbem Vicentiae, de consensu Rmi Díii Episco- 
pi Vicentini, sequentia Dubia Sacrae Rituum Congregationi 
pro opportuna resolutione humillime subiecit, nimirum: quum 
ex publico civitatis Vicentiae et antiquissimo voto duae Proces- 
siones fiant ad praefatam Ecclesiam, quibus Rmus Episcopus 
una cum Capitulo Ecclesiae Cathedralis, et Parochis stola de- 
coratis, ceteroque Clero et Confraternitatibus interesse solet; 
mos est ut ad Ecclesiae ianuam Religiosa Familia Processiones- 
excipiat, ac Prior superpelliceo stolaque indutus accedentibus 
porrigat aquam benedictam. Episcopo tamen ad limen templi 
pervento, Prior, stola deposita, ac praevio manus osculo, asper- 
gillum tradit, ut Antistes populo benedicat. 

Quaer. 1l. An liceat Superiori Regulari Ecclesiae in Monte- 
Berico excipere ad ostium Processiones, indutus superpelliceo 


et stola? 
2. An liceat Parochis, qui dictis Processionibus intersunt, Ee- 

clesiam Beatae Mariae Virginis ad Montem Bericum ingredi 
cum stola ? 

3. Et quatenus Negative ad 1l. et 2, supplicibus et commu- 
nibus votis expetitur, ut exposita consuetudo servari possit. 

Sacra porro eadem Congregatio ad relationem infrascripti Se- 
cretarii, exquisitoque voto alterius ex Apostolicarum Caeremo- 
niarum Magistris, re mature perpensa, ita propositis Dubiis cen- 
suit rescribendum, videlicet : | Expositam  eonsuetudinem | servan 
posse. Atque ita rescripsit die 20 Maii 1892. 


CAL CARD. ALOISI MASELLA, S. R. C. Praef. 


vVINC Nussi, S. R. C. Secretarius. 


EX SECRETARIA BREVIUM 


BREVE quo conceditur Indulgentia toties quoties Ordini carmelitano pro die festi 
B. V. M. de Monte Carmelo. 


LEO PP. XIII. 


Ad perpetuam | rei memoriam. 


Quo magis fidelium erga Bmam Virginem Karmelitidem de- 
votio augescat et pietas, unde eorum animis uberrimi et salu- 
tiferi fructus derivare possunt, piae postulationi Dilecti Filii Aloisii 
Mariae Galli, summi Moderatoris Ordinis B. M. V. de Monte Car- 
melo veteris Observantiae benigne inclinati, peculiari privilegio 
Carmelitanas Ecclesias locupletare statuimus. Quapropter de 
Omnipotentis Dei misericordia ac BB. Petri et Pauli App. Eius 
auctoritate confisi, omnibus et singulis utriusque sexus christi- 
fidelibus vere poenitentibus et confessis ac S. Communione re- 
fectis, qui quamlibet ex Ecclesiis vel quodlibet ex publicis Ora- 
toriis sive Fratrum sive Monialium universi Ordinis Karmelitidis, 
tum Calceatorum, tum Excalceatorum ubique locorum existen- 
tibus die decimasexta mensis Iulii cuiusque anni, qua festivitas 
Deiparae Virginis de Monte Carmelo celebratur, a primis ve- 
speris usque ad occasum solis diei huiusmodi devote visitave- 
rint, ibique pro Christianorum Principum concordia, haeresum 

extirpatione, peccatorum conversione, ac S. Matris Ecclesiae 
exaltatione pias ad Deum preces effuderint, quoties id egerint, 
toties Plenariam omnium peccatorum suorum Indulgentiam et 
remissionem, quam etiam animabus christifidelium, quae Deo 
in charitate coniunctae ab hac luce migraverint, per modum 
suffragii applicare possint, misericorditer in Domino concedimus. 
Non obstantibus Nostra et Cancellariae Apostolicae regula de 
non concedendis indulgentiis ad instar, aliisque Constitutionibus 
et Ordinationibus Apostolicis, ceterisque contrariis quibuscum- 
que. Praesentibus perpetuis futuris temporibus valituris. Volu- 
mus autem, ut praesentium Litterarum transumptis seu exem- 
plis etiam impressis manu alicuius Notarii publici subscriptis, 
et sigillo personae in ecclesiastica dignitate constitutae munitis 
eadem prorsus fides adhibeatur, quae adhiberetur ipsis prae- 
sentibus, si forent exhibitae vel ostensae. 

Datum Romae apud S. Petrum, sub annulo Piscatoris die xvi 
Maii anno MpcGGxci. Pontificatus Nostri anno decimo quinto. 


L. S. 
S. CARD. VANNUTELLI. 


EX S. CONGR. INDULGENTIARUM 


SODALITATES sub titulo B. V. Mariae in coelum assumptae ad iuvandas animas igne 
Purgatorii detentas, ubique locorum erectae, nequeunt gaudere indulgentiis et 
privilegiis, quibus gaudet Archisodalitas eiusdem nominis in urbe erecta, nisi! 
fuerint eidem Archisodalitati aggregatae. 


Beatissime Pater, 


Hermes Martinelli Congregationis SSmi Redemptoris Procu- 
rator Generalis ad pedes S. V. provolutus demisse exponit olim 
in Ecclesia S. M. vulgo in Monterone nuncupata, in hac alma 
Urbe existente, erectam fuisse Archisodalitatem sub titulo B. M. 
Virg. in Coelum Assumptae, ad iuvandas animas purgatorii igne 
detentas, eiusdemque Sodalitatis ceu moderatorem constitutum 
fuisse Procuratorem generalem pro tempore existentem Con- 
gregationis SSmi Redemptoris. 

Non raro autem accidit ut eiusdem nominis et tituli Sodali- 
tates erigantur a Rmis locorum Ordinariis, vi facultatis illis col- 
latae, ex speciali indulto, erigendi sodalitates cum Indulgentiis, 
quibus in Urbe fruuntur respectivae Archisodalitates; absque ulla 
exhibita petitione aggregationis Archisodalitatis supremo Mode- 
ratori. 

Id vero, uti experientia comprobata, in eiusdem Sodalitatis 
bonum minime vergit. In his siquidem Sodalitatibus, quae nullo 
inter se vinculo coniunguntur cum Sodalitate primaria quae ab 
Apostolica Sede uti centrum aliarum fuit constituta, paulatim 
ea deficit unitas directionis piorumque usuum conformitas, quae 
maxime confert ad incrementum pietatis erga animas Christifi- 
delium igne Purgatorii detentas, nec non maioris boni ipsorum 
sodalium. 

Quare praedictus Orator humiliter et enixe exorat S. V. ut 
benigne decernat Sodalitates sub titulo B. M. V. in coelum as- 
sumptae ad iuvandas animas purgatorii igne excruciatas, etsi 
ab Ordinariis locorum canonice sint erectae, nihilominus Indul- 
gentias et privilegia Archisodalitati a Romanis Pontificibus con- 
cessa, non posse consequi in posterum, nisi a Congregationis 
SSmi Redemptoris Procuratore generali, prius obtentis Ordinarii 
loci consensu eiusque litteris testimonialibus, praedictae Archi- 
sodalitati fuerint aggregatae. 

Et Deus etc. 

SSmus D. N. Leo Pp. XIII in Audientia habita die 18 Iunii 1892 
ab infrascripto Secretario S. C. Indulgentiis sacrisque Reliquiis 
praepositae, benigne annuit pro gratia iuxta preces, ceteris ser- 
vatis de iure servandis. Praesenti in perpetuum valituro absque 
ula Brevis expeditione. Contrariis non obstantibus quibuscum- 
que. Datum Romae ex Secretaria eiusdem S. C die 18 Iunii 1892. 


A. CARD. SERAFINI 


ALEX. ARCHIEP. NICOPOLIT. Secretarius. 

PARISIEN. An indulgentia adnexa orationi «En ego o bone Iesu » etc. a sacerdo- 
tibus binas missas in die celebrantibus, bis acquiri valeat. 


Sacerdos A. Boudinhon, Instituti Catholici Parisiensis Profes- 
sor, ab hac S. Indulgentiarum Congregatione suppliciter quaerit 
huius dubii solutionem : 

An Sacerdotes qui binas Missas eodem die celebrare debent, 
bis quoque plenariam Indulgentiam lucrari valeant, quae adnexa 
est orationi « En ego, o bone et dulcissime Iesu etc. », eam post 
utramque Missam recitando. 

S. Congregatio Indulgentiis Sacrisque Reliquiis praeposita 
die 20 Iunii 1892 relato dubio respondit: 

Detur Decretum Urbis et Orbis d. d. 7 Martii 1678 (1). 

Datum Romae ex Secreteria eiusdem S. C. die et anno uti 
supra. 

A. CARD. SERAFINI, Praefectus 

L. & S. 

ARCHIEP. NICOPOLITAN. Secretarius. 


EX 3. CONCR. R. U. INQUISITIONIS 


DUBIA quoad absolutionem casuum et censurarum etiam speciali modo Papae reserva- 
tae m quando poenitens versatur in impossibilitate adeundi personaliter s. Sedem. 


Beatissime Pater, 


S. Congregatio Inquisitionis, sub die 30 Iunii 1886, ad quae- 
situm (2) « I. Utrum tuto adhuc teneri possit sententia docens, ad 
Episcopum, aut ad quemlibet sacerdotem approbatum devolvi 
absolutionem casuum et censurarum, etiam speciali modo Papae 
reservatorum, quando poenitens versatur in impossibilitate per- 
sonaliter adeundi S. Sedem? 

« II. Quatenus negative, utrum recurrendum sit, saltem per 
litteras, ad Eminentissimum Card. Maiorem Poenitentiarium pro 


(1) In hoc decreto quod prostat in Coli. aut. Ratisbonensi n. 18, sub finem haec 
leguntur..... « semel autem dumtaxat in die » plenariam indulgentiam in certos dies 
ecclesiam visitantibus concessam, vel aliud pium opus peragentibus /ucrifieri. 

(2) Episcopus Brixien, petiit hanc resolutionem, quae relata fuit Vol, XIX, 47. 

omnibus casibus Papae reservatis, nisi Episcopus habeat speciale 
indultum, praeterquam in articulo mortis, ad obtinendam ab- 
solvendi facultatem? » 

Responsum dedit a Papa approbatum et confirmatum : 

«Ad L Attenta praxi S. Poenitentiariae, praesertim ab edita 
Constitutione Apostolica san. mem. Pii PP. IX, quae incipit: 
APOSTOLICAE SEDIS^, Negative. 

« Ad IL Affirmative: at in casibus urgentioribus, in quibus 
absolutio | differri nequeat absque periculo gravis ^ scandali — vel 
infamiae, | supra quo Confessariorum | conscientia oneratur, dari 
posse absolutionem — iniunctis de — iure | iniungendis, (a censuris 
etiam | speciali modo | Summo . Pontifici reservatis — sub poena 
tamen  reincidentiae in easdem censuras, nisi saltem infra | men- 
sem per epistolam | et per medium — confessarii absolutus | recur- 
rat ad S. Sedem. » 

Quum vero inter Doctores de hisce responsis dubia fuerint 
exorta, S. Congregationi Inquisitionis sequentia ad resolvendum 
proponuntur : 

I. Utrum responsum ad 1. valeat etiam pro casu quando 
poenitens fuerit perpetuo impeditus personaliter Romam  pro- 
ficisci? 

II. Utrum in responso ad 2. clausula: sub poena, tamen 
reincidentiae in easdem censuras, etc, referatur solummodo ad 
absolutionem a censuris et casibus speciali modo R. P. reser- 
vatis, an etiam ad absolutionem a censuris et casibus simplici- 
ter Papae reservatis? 

Quaeritur denique: 

III. Utrum auctores moderni post Constitutionem  Apostoli- 
cae Sedis (contra ius commune, Cap. Eos qui, 22, De sentent, 
excommun, in 6, v. ll; Cap. Ea noscitur 13, De sententia ex- 
comm. v, 39; et contra Rituale Romanum, De  Poenitente Ti- 
tul. III, cap. I. n. 23), recte doceant, ei qui in articulo mortis a 
quolibet confessario a quibusvis censuris quomodocumque re- 
servatis absolutus fuerit, tunc solummodo imponendam esse 
obligationem se sistendi Superiori recuperata valetudine, si aga- 
tur de absolutione a censuris speciali modo Papae reservatis, 
an huiusmodi recursus ad Superiorem etiam necessarius sit in 
absolutione a censuris simpliciter Summo Pontifici reservatis? 

Feria IV, die 17 luni 1891 


In Congregatione generali S. Rom, et Univ. Inquisitionis pro- 
positis dubiis, praehabitoque Reverendissimorum DD. Consul- 
torum voto, Eminentissimi ac Reverendissimi Domini Cardina- 
les in rebus fidei et morum generales Inquisitores responden- 
dum mandarunt: 

Ad IL Affirmative. 

Ad II. Negative ad primam partem, | affirmative ad. secundam 
partem. 

Ad III. Affirmative ad primam partem, | negative ad  secun- 
dam partem; iuxta resolutionem fer. IV, 26 lunii 1862. 

Sequenti vero feria v, facta de his Sanctissimo D. N. Leoni 
PP. XIII relatione in audientia R. P. D. Assessori S. Officii im- 
pertita, eadem Sanctitas Sua Eminentissimorum Patrum reso- 
lutionem approbare dignata est. 


L MANCINI, S. Rom. et Univ. Inquis. Notarius. 


Beatissime Pater, 


X.., ad S. V. pedes provolutus, perhumiliter exponit prout, 
sequitur: 

Litteris Apostolicae Sedis declaratum fuit non adesse reser- 
vationem, si agatur de mortis articulo, sed additum fuit : in quo 
tamen .— firma | sit quoad absolutos, obligatio standi mandatis Ec- 
clesiae, si convaluerint,anulla facta mentione de poena reinciden- 
tiae, si isti obligationi non satisfiat, nec ulla data explicatione 
circa sensum vocum standi mandatis Ecclesiae. Ex decreto quo- 
que S. Officii (30 Iunii 1886) in casibus urgentioribus dari  po- 
test. absolutio a censuris etiam spedali modo reservatis S. Pon- 
lifici, sub quibusdam tamen conditionibus; sed in praelaudato 
decreto non dictum fuit an ista absolutio sit directa vel indire- 
cta. Inde plures exortae sunt difficultates. Hinc orator quaerit: 

I. An obligatio standi mandatis Ecclesiae, a Bulla Apostoli- 
cae Sedis imposita, sit sub poena reincidentiae vel non ? 

IL An obligatio standi mandatis Ecclesiae, in sensu Bullae 

Apostolicae Sedis, idem sonat ac obligatio se sistendi coram 
S. Pontifice, vel an ab illa debeat distingui? 

III. An absolutio data in casibus urgentioribus, a censuris 
etiam speciali modo S. Pontifici reservatis, in sensu decreti 
S. Officii (30 Iunii 1886) sit directa, vel tantum indirecta? 

Feria IV, 19 Augusti 1891. 

In Congregatione generali S. Romanae et Universalis In- 
quisitionis, audita relatione suprascripti supplicis libelli, praeha- 
bitoque Rmorum. DD. Consultorum voto, Emi Dfii Cardinales 
in rebus fidei et morum Generales Inquisitores respondendum 
mandarunt : 

Ad IL Affirmative ad primam; negative ad secundam par- 
tem. 

Ad IL. Obligationem STANDI MANDATIS ECCLESIAE importare 
onus Sive per se, sive per confessarium, recurrendi ad S. Pon- 
tificem, | eiusque mandatis ^ obediendi, vel novam absolutionem 
petendi ab habente facultatem | absolvendi a censuris — S. Pontifici 
speciali | modo reservatis. 

Ad III. Affirmative ad primam ; | negative | ad | secundam 
partem. 

Sequenti vero feria V, Smus D. N. Leo, divina Providentia 
PP. XIII, in audientia R. P. D. Adsessori S. O. impertita, rela- 
tam Sibi Emorum Patrum resolutionem benigne approbare di- 
gnatus est. 


J. MANCINI S. R. et U. I. NoL 


DUBIA circa probationem obitus prioris coniugis. 


Beatissime Pater, 


Humiliter expetitur interpretatio authentica Instructionis Sa- 
crae Congregationis de Propaganda Fide anno 1883 De ludiciis 
ecclesiasticis Art. IV, De impedimento | ligaminis, $ 43, quoad 
verba: « Quod si de matrimonio contrahendo agatur, hoc per- 
mitti nunquam poterit, donec de morte prioris coniugis certo 
constiterit. » 

Status quaestionis. — Coram tribunali ecclesiastico Curiae N. 
duae causae agebantur ad hunc effectum, ut vir, qui ante 30-38 

annos evanuit, nec de eo habetur notitia ulla, pro mortuo de- 
claretur, et ut parti derelictae fas sit secundas nuptias inire. Iu- 
dex primae instantiae, processu in forma confecto, nec unum 
quidem testem certum de morte coniugis adduxit; nihilominus 
obitum ex coniecturis, indiciis, edictalibus, diuturna absentia tot 
annorum, certo probatum iuridice praesumpsit, et parti accu- 
santi libertatem dedit ad matrimonium secundum, coram Eccle- 
sia contrahendum, quod iam civiliter initum erat et proles sus- 
cepta. 

Iudex in appellatorio simpliciter sententiam reiecit, deducens 
hic esse casum de matrimonio contrahendo, ideoque nunquam 
permittitur convolatio ad secundas nuptias, nisi certo, i. e. per 
documenta, testes, de morte prioris coniugis constiterit, prae- 
sumptiones vero, indicia, et aliae circumstantiae, quae respiciunt 
mortem prioris coniugis, perpendendae sunt tantum in casu ma- 
trimonii contracti, quando de valore secundarum nuptiarum 
agitur (Cfr. Instructio de ludiciis ecclesiasticis circa causas ma- 
trimoniales edita a S. Congreg, de Propaganda Fide, an. 1883, 
$ 43, ad finem) (1). 

Proinde oritur fundamentale dubium, quomodo componi 
possit sensus litteralis verborum Instructionis de Prop. Fide cum 
novissima Instructione S. R. U. Inquisitionis, De status libertate 
ante nuptias probanda de die 29 Augusti 1890, ubi dicitur (2): 
In matrimonio contrahendo, « si testes responderat, nupturien- 
tes habuisse uxorem vel maritum, sed esse mortuos, . . . non 
detur licentia, nisi prius recepto testimonio authentico a rectore 
hospitalis, in quo praedicti decesserunt, vel a rectore ecclesiae 
aut coemeterii, in quo humata fuerunt eorum cadavera. Si ta- 
men huiusmodi testimonia haberi non possunt, non excludun- 
tur aliae probationes, quae de iure communi possunt admitti, 
dummodo sint legitimae et sufficientes... Iudex servatis servan- 
dis..., poterit iudicare an sit concedenda licentia nec ne. » 

Insuper admittit Instructio S. Congreg. Inquisitionis data Ar- 
chiepiscopo N. de die VI Februarii anno 1863, declarationem 
mortis coniugis, quando nullus testis haberi queat et per con- 
sequens in casu matrimonii contrahendi ludex ex coniecturis 
in facto occurente adducto non solum potest, sed etiam debet 
moderare arbitrium suum. 


(1) Instructio haec relata fuit Vol. XVIII, 369. 
(2) Habes hanc instructionem Vol. XXIII, 189. 

« Verum, ait Instructio praedicta, quandoque contingit, ut 
nullus testis haberi queat. Tunc coniecturae, praesumptiones, 
indicia colligenda. Haec potissimum ex ipsis coniugibus desu- 
menda. Inquirendum an mutua voluntate copulati, mutuoque 
affectu se prosecuti fuerint, bonis moribus imbuti religiose vi- 
xerint, filios, bona stabilia habeant, qui discessit, an infirmae 
vel optimae valetudinis, an bella, seditiones, pestilentiae exti- 
terint. » 

Praefectus Cardinalis S. C. Inquisitionis in litteris ad Archie- 
piscopum N. die VI Februarii 1863, scribit: 

« Argumenta etiam desumi possunt ex actis a Tribunali ci- 
vili confectis et deinde super illis, instituto examine, ubi nihil 
contrarium reperiatur, ab Ecclesiastica potestate, ferri debet sen- 
tentia, qua declaratur satis constare de obitu personae de cuius 
existentia inquiritur. » 

Hic innuitur quasi officium nobile Iudicis sententiam ferendi 
ad praecavenda maiora incommoda, quia nimirum ampla tunc 
querimoniis via aperiatur si Iudex coniugi postulanti sententiam 
declarantem obitum prioris coniugis a limine reiecerit; Tribunal 
ecclesiasticum accusaretur quasi obex ad civilia iura et moralia 
protuenda, quasi sollicitans civilia contubernia, reddens condi- 
tionem bonorum catholicorum peiorem quam malorum. Malus 
enim, spreta ecclesiastica potestate, forsan per fas et nefas prom- 
ptus erit ad matrimonium morte prioris coniugis rite ab Eccle- 
sia nondum declarata, contrahendum. Bonus postulat remedium 
iuris, sententiam declaratoriam ab Ecclesia, ut quietus in con- 
scientia tandem post 30 aut plus annos ad alias nuptias possit 
convolare. 

Debetne in tali casu. omnino respui? an alio modo verba 
Instructionis an. 1883 sint interpretanda? 

Hinc quaeritur: 

I. An si agatur de matrimonio contrahendo, nunquam ferri 
debet sententia, qua declaratur satis constare de obitu personae, 
de cuius existentia inquiritur, ex famae adminiculis, praesum- 
ptionibus, citationibus per ephemerides dioecesanas, etc.? 

II. An verba: « donec de morte prioris coniugis certo con- 
stet », ita intelligenda sint, ut certitudinem adstruat tantum do- 
cumentum, certus nuntius, testis, exclusis praesumptionibus et 
aliis de iure adminiculis, iuxta arbitrium iudicis sufficientibus? 

III. Si ad primum affirmative, quaeritur insuper, utrum ne- 

cessano duae sententiae consentaneae mortem coniugis decla- 
rantes a duobus tribunalibus sint extrahendae, an sufficiat una 
sententia, quasi supplens documentum de statu libero partis? 

Feria IV, die 6 Maii 1891. 

In Congregatione generali S. Rom. et Un. Inquis. proposita 
suprascripta instantia, praehabitoque Reverendissimorum DD. 
Consultorum voto, Eminentissimi ac Reverendissimi Domini Car- 
dinales in rebus fidei et morum generales Inquisitores respon- 
dendum mandarunt: 

Ad I et II: De morte prioris coniugis certo constare posse 
etiam | ex praesumptionibus, | indiciis et adminiculis — aliisque pro- 
bationibus, | quae de iure communi | admittuntur, | dummodo — legi- 
timae sint ac sufficientes, iuxta ea quae habentur n. 6  Instru- 
ctionis  Supremae | huius Congregationis s. Officii: — Ad proban- 
dum obitum coniugis. 

Ad III: Negative ad primam — partem, affirmative ad secun- 
dam, nisi forte aliquis ex — interesse — habentibus ^ appellationem 
interposuerit. 

Sequenti vero feria VI die 8 dicti, SSmus D. N. Leo XIII, 
in audientia R. P. D. Adsessori S. O. impertita, relatam sibi 
Eminentissimorum Patrum Cardinalium resolutionem benigne 
approbare dignatus est. 

De Consistorio habito die 14 De- 
cembris 1891. » 321 


EX S. CONGREGATIONE RITUUM 


Romana decretum beatificationis et 
canonizationis ven. Servi Dei Ga- 
sparis del Bufalo, canonici basi- 
licae s. Marci de Urbe, fundato- 


ris Congregationis Missionariorum 
pretiosissimi Sanguinis D.N.I.C, 
cum vitae commentariolo eius- 
dem ServiDei . . . » £6 


Pictavien. decretum beatificationis 
etc. ven. Servae Dei loannae 
Elisabeth Bichier . . . . » 162 

Pictavien. decretum beatificationis 
etc. ven. Servae Dei loannae 
Elisabeth Bichier . . . . » | 63 

Nullius seu — Nonantulen.; decretum 


confirmationis cultus, ab imme- 
morabili tempore praestiti Ha- 
driano papae IIl, sancto nuncu- 
pato . . . . . . . » 64 
Monitum quoad festa, in kalenda- 
riis particularibus perpetuis in- 
serenda, ss. confessorum Ioannis 
Damasceni, Silvestri Abbatis, et 
Ioannis a Capistrano . » 128 
Dubium quoad  concurrentiam  sa- 
cratissimi cordis Iesu cum festis 
s. Ioannis Baptistae et ss. Aposto- 


lorum Petri et Pauli . » 318 
Montis  Politiam; | dubia quoad 
nonnullas consuetudines  inoli- 
tas. . . . . . . » 319 
Urbis eiusque — districtus; ^ inscribi 


indulgetur in proprio ad usum 


cleri Urbis festum  apparitionis 
B. M. Virginis immaculatae de 
Lourdes. » 320 
Cuneen, rescriptum quoad annulum 
Episcopi . . . . . » 373 
Nullius seu — Nonantulana — quoad 
officium | adhibendum in festo 
s. Hadriani IIL. . . . » 374 
Bobien. dubia quoad versiculum 
Ora pro nobis s. Dei Geni- 
trix... 0. 5... . . » 375 

Dubiorum quoad anniversarium con- 
376 
anniversarium 
395 
Episcopus quoad collectam pro die 
consecrationis et electionis» 396 
Massilien. Decretum beatificationis 
et canonizationis ven. Servae Dei 
sor. Annae Magdalenae Remu- 
zat . . . . . . . » 443 
Parisien. Decretum beatif. et  ei*' 
noniz. ven. Servae Dei sor. The- 
resiae a s. Augustino . .» 444 
Aquen. Decret, sor. Paulinae Aloi- 
siae de Pinczon du Sel . » 445 
Dubia quoad administratorem apo- 
; » 512 
Neapolitana beatif. et canoniz. ven. 
servi Dei Francisci Xaverii M. 
Bianchi. » 569 
Murana seu  Compsana beatif. et 
canoniz. ven. servi Dei Fr. Ge- 
rardi Maiella. » 570 
Romana beatif. et canoniz. vene- 
rabilis servi Dei P. Antonii Bal- 


secrationis Episcopi .. .» 
quoad 
suae electionis. . . . » 


Episcopus 


stolicum. 


dinucci. ! » 572 
Ordinis Minorum | S. Francisci 
Capuccinorum; dubia concinnata 


occasione , qua editum fuit ma- 
liturgicum — Cappuccino- 
rum. . . . . » 687 
Lucionen, dubia quoad  validita- 
tem consecrationis Oratorii et 
quoad festum titulare eiusdem 
Oratori . . . . . . » 690 
Quebecen.  Marianopolitana et Otta- 
vien. dubia quoad calendaria par- 
ticularia *. » 691 
Urgellen, dubia quoad subdiaconum 
in Missa pontificali . .» 692 


nuale 


Maurianen. dubium quoad  altaris- 
consecralionem e...» 692 
Ordinis Minorum S. Francisci ex- 
calceatorum. Dubia quoad  offi- 
cii recitationem. ...» 737 
Rhemen, dubium quoad Missam vo- 
tivam SS. Cordis ....» 739 
Congr. SS. Redemptoris, | dubium 


quoad Missam et Officium S. io- 
Damasceni ....» 739 
Vicentina. Indulgetur servari posse 
consuetudinem quoad processio- 
nes. » 740 


annis 


EX S. CONGREG. EP. ET REG. 


uebecen, seu ongr. oblatorum 

b A Congi blat: 
Mariae Immaculatae super — ap- 
pellatione — et — validitate — decreti; 


confirmatur decretum expulsionis 


editum a  definitorio  genera- 
lis q2o de Al desse 3 252 
Parmen. — exemptionis ;  confirman- 


tur duo decreta Ordinarii quae 
Oratorium et adnexum Semina- 
rium a paroecia in perpetuum 
dismembrant . . . » 56 
seu Isclan. super peti- 
tione fructuum; quaestio agitur 
de fructibus canonum et cen- 
suum. : " : : . " » 122 
Epistola Emi Praefecti ad Archie- 
piscopos quoad decretum Quem- 
admodum iam relatum Vo. XXIII. 
505 . . . . . . . » 189 
Dubia quoad decretum  Quemad- 
modum relatum Yol um. XXIII. 
105 . . . . . . . » 190 
seu Reginen. quoad re- 
infirmatur 


Neocastren. 


Neocastren. 
ductionem — pensionis ; 

sententia Curiae Reginen, quae 


reduxit | ad dimidiam partem 
pensionem debitam ...» 369 
Dubium; | de Episcopo regulari 


quoad regulam professam » 395 


Derthusen, nullitatis sententiarum; 
confirmantur sententiae latae a 
tribunalibus Hispaniae in quae- 
stione inter religiosas Carmelitas 
et praesbyterum quoad praedium 
a pia muliere donatum . » 550 

JRagusina; quaestio agitur inter pa- 
rochum saecularem et religiosos 


quoad primam Missam paroecia- 


lem celebrandam diebus  fe- 
stis. : » 558 
Mhedonen. iurisdictionis; cui  Epi- 


scopo subiaceant professi voto- 
rum simplicium, rite dimissi» 565 
emolu- 


Ioannis 


Matriten, exemptionis — et 
mentorum; Religiosi s. 
de Deo in valetudinario degen- 
tes declarantur exempti a iuris- 
dictione Episcopi ; valetudina- 
rium dicitur esse exemptum a 
iurisdictione parochi, et parocho 
nulla competere emolumenta in 
funeribus infirmorum, qui in di- 
cto valetudinario decedunt» 613 
facultatem —— elee- 
mosynas quaeritur an 
liceat coenobio s. Francisci sti- 
pem quaerere absque Episcopi 
"oov uo ow 3 677 
quoad confirmationem 
confessariorum monialium» 709 


Dubia quoad confessarium  monia- 


Gerunden, | circa 


colligendi; 


consensu 
Quaestiones 


lium. e* » 711 
De auctoritate Episcopi in monia- 
libus. .» 713 


EX S. CONGR. INDULGENTIARUM 


Albiensis de  sodalitatibus — bonae 
mortis in dicta Archidioecesi e- 
rectis . . . . . » 125 


Tornacensis de obligatione inscri- 
bendi nomina Christifidelium in 
albo confraternitatum, quae sca- 
pularibus decorantur .» 126 

Indulgentiae concessae — Christifide- 
libus occasione Iubilaei episco- 
palis sanctissimi Domini Nostri 
Leonis XIII » 377 

Mechliniensis; Dubium quoad  ad- 
missionem ad Tertium Ordinem 


s. Francisci. . . . . » 447 
Dubium quoad impositionem  sca- 
pularium . . . . . » 567 
Dubium quoad 'Tertiarios . » 568 
Dubia quoad indulgentias lucran- 
das a sodalibus . . . .» 713 


Sodalitates sub titulo R. V. Mariae 
in coelum assumptae ad iuvan- 
das animas igne Purgatorii de- 
tentas, ubique locorum erectae, 
nequeunt gaudere indulgentiis 
et privilegiis, quibus gaudet Ar- 
chisodalitas eiusdem nominis in 
Urbe erecta, nisi fuerint eidem 
Archisodalitati aggregatae. » 742 

An indulgentia 

orationi En ego o bone lesu etc. 

a sacerdotibus binas missas in 

die celebrantibus, bis acquiri va- 

leat . . . . . . . » 744 


Parisien. adnexa 


EX S. CONGR. INQUISITIONIS 


Facultas solvendi a lege ieiunii et 
abstinentiae tributa Ordinariis lo- 


corum. . . . . . . » 380 

Ordinarii quoad facultates peculia- 
res . . . . . . . » 396 
Decretum, quo statuitur, copulam 
carnalem, sponsalibus superve- 
nientem, non amplius censeri, 
ex praesumptione iuris, contra- 
ctum coniugalem nec agnosci 
pro legitimo matrimonio illis in 
locis, quibus coniugia clandestina 
pro validis habentur . » 441 
Dubia quoad consecrationem olei 
calhecumenorum . . . .» 503 
Dubia circa privilegium Bullae Cru- 
ciatae . . . . . . » 504 
Instructio ad Vicarios apostolicos 
in imperio Sinarum et finitimis 


regnis atque provinciis, circa 
opium . . . . » 506 
Dubia quoad privilegia presbyte- 
. X. » 516 


rorum graecorum . 
Decretum quoad emblemata . SSmi 
Cordis Iesu in Eucharistia refe- 
renda . . . . . . » 573 
Responsum quoad validitatem ma- 
trimonii, quatenus baptisma unius 
coniugis dubium sit. . .» 574 
Dubia quoad Constitutionem  Apo- 
stolicae Sedis « . . . » 625 
De instructione castae hominum 
vulgo Mangio. » 637 
De facultatibus Missionariorum ]la- 


tinorum in Oriente ...» 639 
De infirmis visitandis in gravi pe- 
riculo constitutis . . . . » 639 


Licet Missionariis commutare mer- 
ces cum necessariis ad  vi- 
tam . . . . . » 640 

De facultatibus Praefectorum» 640 

De irregularitate dispensanda in fi- 
lios haereticorum . . .» 699 


De Missa celebranda a vagis et pe- 
regrinis . ... . . .» 701 
Missionarii quoad merca- 
turam et censuras inflictas » 707 


sinenses 


De pecunia convertenda in mer- 
€6S.. 4. xou) x ur oe d o3 107 
Dubia quoad loca quibus monia- 
lium confessiones excipiun- 
tur... . . 5...» 708 
De egressu monialium .» 708 


Dubia quoad absolutionem casuum 
et censurarum speciali moda 
Papae reservatarum quando poe- 
nitens versatur in impossibilitate 


adeundi personaliter s.  Se- 
dem . . . . » 744- 
Dubia circa probationem obitus 

747 


prioris coniugis ....» 

S. CONGR. IMMUNITATIS 

Clericus quoad privileg, fori » 627 
EX S. CONG. INDICIS 


quo plures prohibentur 
575 


Decretum, 
libri. . . . . . . . » 


EX S. C. DE PROPAGANDA FIDE 


Declarationes quoad Instructionem 
pro definiendis causis criminali- 
bus clericorum 381 

Quaestiones pro relatione  Dioece- 
sium facienda ab Ordinariis lo- 
corum. . . . . . . » 382 

Ex Epistola Pii VI de Pallio » 396* 

Instructio pro cognoscendis et de- 
finiendis causis criminalibus cle- 

385* 


e|.» 

Fragmentum epistolae quoad au- 
ctoritatem Patriarcharum orien- 
talium extra proprias Dioece- 
SeS- x0 2 uw ox 0 d £2» 390 

Fragmentum epistolae ad  Delega- 
tos ap. orientales de applicatio- 
ne Missae pro populo . . » 391 

Be praecedentia Episcoporum » | 393 

Dubia quoad privilegia Vicariorum 


Apost . . . . . . . » 393 
De privilegiis Vic. Apost. . » 393 
De renovatione facultatum . » 393 
De facultatibus concedendis Miss, 

in exilium pulsis ...» 394 
Dubium quoad iurisdictionem in 

obitu Vicarii Apostolici . » 509 


Dubia super obitu Vicarii Aposto- 
lici. : » 509 
Declaratio quoad Missam audiendam 
a proprio parocho ...» 510 
Dubia de Missa applicanda pro po- 
pulo . . . . » 511 
Dubia quoad modum  providendi 
substentationi nonnullorum mis- 
sionariorum 2... 516 
Dubia quoad Vicarios Apost.» 517 
De habitu civili clericorum » 518 
Litterae Emi Praefecti ad — Ordina- 
rios Americae septentrionalis ; 
quibus communicatur decretum 
respiciens conventionem initam 
ab Archiep. s. Pauli quoad duas 
scholas paroeciales, quae nonnul- 
lis consona non videbatur In- 
structioni editae an. 1875.» 622 


De recursu clericorum ad iudices 
laicos ; *» 627 
De Clerico cedenti sua iura lai- 
C0. . . . . . . . . » 628 


Dubium quoad regimen  Praefe- 
cti... . . .. » 628 
De Praefecto quoad privilegia com- 
municanda. » 628 
De Missionariis institutis a S. Sede 
relate ad Praefectos .» 629 
Missionarii quoad litteras exhiben- 
das Mission, superioribus » 629 
De facultatibus — Missionariorum in 
itinere 630 
De Missionariis quoad usum suarum 
facultatum. » 630 
De tempore quo facultates Missio- 
nariorum expirant . » 630 
Missionarii quoad ostensionem sua- 
rum facultatum . » 631 
Missionarii quoad administrationem 


sacramentorum . » 631 
De discessu  Missionarii a propria 
Missione . . . . . » 631 


Missionarii quoad remotion. » 631 


Missionarii quoad examen pro ad- 


ministratione sacrament. » 632 
De facultatibus quoad missionarios 
damnatos ad exilium . » 632 
Ordinarii orientales quoad missio- 
narios latinos . . . » 633 
Missionarii ^ tempore  persecutio- 
nis . . 20. . » 633 


Missionarii expediti ab Apostolica 
Sede quoad subiectionem  Vica- 
riis Apostolicis . » 634 

De disputationibus — Missionariorum 
» 634 

. » 634 


cum haereticis. 
De mercatura exercenda 
Missionarii quoad privil. etc.» 635 
Quoad mercaturae exercitium» 635 
Litterae Emi Praefecti quoad ele- 
ctionem Episcoporum in Statibus 

foederatis Americae septentrio- 
nalis. , » 684 
De pueris in Seminario educan- 
dis . . . . . . . » 701 
De haeresi absolvenda . .» 704 


De missa celebranda a sacerdoti- 


bus peregrinis . . .» 705 
Missionarii | quoad usum  pecu- 
niae. » 705 
Missionarii mercatores. . . » 706 


De Clericis qui mercaturam exer- 
cent in ludus orientalibus » 706 


EX S. CONGR. CAEREMONIALI 


Episcopi quoad usum pileoli » 379 


EX SECRETARIA STATUS 


Gratiae seu — dispensationes non 
debent impetrari a Sede aposto- 
telegraphum, sed in 

» 447 


lica per 
scriptis. 
SACRA CONGR. SUPER STATU 
REGULARIUM 
Rescriptum quo declaratur, profes- 
sos votorum simplicium non pos- 
se valide eligi in superiores» 566 
De Uteris testimonialibus exhiben- 
dis ad religiosum habitum re- 


cipiendum. » 709 

INDEX GENERALIS 


CONCLUSIONUM QUAE IN PLERISQUE ACTIS IN HOC VOLUMINE CONTENTIS 


ADNOTATAE SUNT, 


AMPLE EXPOSITA, 


QUARUM MATERIA 


IN SINGULIS ACTIS, 


VEL DECLARATA REPERITUR. 


Eae autem conclusiones sub sequentibus verbis comprehenduntur: 


Aedificatio Episcopus quoad s. Visitatio- Missa pro populo 
Appellatio nem Pensio 
Beneficium quoad expensas Exemptio Regulares 
Canonicus Theologus Iura parochialia Res iudicata 
Causa pia Matricitas quoad decimas Sponsalia 
Conventiones Matrimonium 

Aedificatio Appellatio 


Si quis in alieno solo sua ma- 
teria aedificavit, illius est aedifi- 
cium, cuius et solum est: et si 
scit alienum solum esse, 
luntate amisisse proprietatem mate- 
riae censendum est. pag. 558. 

Dominus soli, si petat aedifi- 
cium nec solvat pretium materiae 
et mercedes fabrorum potest per 
exceptionem doli mali repelli, si 
nescit, qui aedificavit, alienum esse 
solum, et tamquam in suo bona 
fide aedificavit, ibid. 

Nam si scit, culpa ei obiici pot- 
esf , quod temere aedificavit in 


Sua vo- 


eo solo, quod intelligeret alie- 
num, ibid. 
Summus Pontifex iura tertio ac- 


quisita, neque vult, neque potest 
laedere absque peccato, nisi causa 
subsit legitima, quae iuxta Card. 
De Luca sententiam disc. 2, nm.6 
et 7 de Regul. publicae utilitatis 
esse debet. ibid. 


Appellatio a iudice inferiori ad 
superiorem admittitur, quoties ap- 
pellans iniuste praegravatum se 
sentiat. 58. 

Appellationis remedium ad de- 
fensionem innocentiae eiusque prae- 
sidium institutum est; ideoque in 
iure naturae fundamentum habet. 
ibid. 

Quocirca hoc remedium contra 
sententiam quoque concedendum 
est, cui quis se obtemperaturum 
iureiurando promiserit, quoties per 
huiusmodi sententiam iniuste  op- 
primetur, ibid. 

Ex Congregationis 
Mariae Immaculatae Regulis 
trio et conscientiae Superioris Ge- 
neralis eiusque assistentium  re- 
missum est iudicare de iustitia et 
congruitate causarum, ob quas re- 
ligiosus a Congregatione dimitti 
valet. ibid. 

Et huiusmodi causis iustis ac ra- 


Oblatorum 
arbi- 

tiouabilibus existentibus, liberum 
est Superiori Generali socios ab In- 
stituto dimittere, dummodo con- 
sensum  Assistentium . Generalium 
accedat, ibid. 

Neque ad decernendam dimis- 
sionem processus vel for- 
ma requiritur, sed ad eam pro- 
cedi potest sola facti veritate 
specta, ibid. 


iudicii 


in- 


Beneficium quoad expensas 


Nisi gravissimae adsint causae, 
concedi non solet dotis beneficio 
rum imminutio ; id enim habet 
odium iuris. 414. 

Ecclesiam non teneri ad solutio- 
nem debitorum, et ad refectionem 
expensarum, evictum fuerit 
easdem fuisse utiles et necessarias, 
et praecessisse beneplacitum apo- 


stolicum liquet, ibid. 


nisi 


Canonicus Theologus 


Non eximuntur a  punctaturis 
choralibus magistri Seminariorum 
qui docent, accepta ad id merce- 
de, ne pro uno labore duplex per- 
cipiant stipendium; quod damna- 
tur uti reddens aviditatem 
a sacris canonibus. 82. 

Canonicos theologos proprio fun- 
gi munere si lectiones scripturales 
in cathedrali tradant ex nuperri- 
ma Encyclica Gregorii XVI eruitur; 
qua dicitur sanctam Sedem gratu- 
lari Episcopis solere si habeant 
praebendatos theologos, bene fun- 
gentes munere suo in publicis sa- 


crarum litterarum lectis | ib. 


lucri 


Sacrae Concilii C. iugem esse 
praxim revocandi canonicos ad ha- 
bendas publice lectiones scriptu- 
rales post Encyclicam Greg. XVI 
Inter praecipuas machinationes, cer- 
tum est. ibid. 


Causa pia 


In piis causis voluntas funda- 
torum habenda est uti suprema 
lex. 275. 

Ipse disponens melius quocum- 
que alio potest declarare suam 
propriam voluntatem; ita ut si di- 
sponens adhuc in vivis agat, nullo 
indicio aut argumentatione opus 
sit ad eiusdem declarandam volun- 


tatem, ibid. 
Conventiones 
Est regula iuris quod nemo 


potest mutare consilium in alterius 
et quod semel placuit 
amplius displicere non potest. 189. 

Insuper nihil magis est consen- 
taneum rectae rationi et utrique 
iuri, quam ut pacta et conventio- 
nes et obligationes exinde deri- 
religiose serventur, ibid. 


iniuriam: 


vantes, 


Episcopus quoad s. visitationes 


Episcopum S. Visitationem agen- 
tem aliosque de comitatu, 
nihil aliud recipere posse a visi- 
tis , victualia, patet. Ve- 
rumtamen ex Tridentino Sess. 24 
cap. 3 de ref. permittitur optio- 
nem dandi pecuniam procurationis 
loco victualium : dummodo 


istius 


quam 


causa, 

una sit procuratio etiamsi plura loca 
eadem die visitata fuerint. 367. 
Ex iure constat posse Episcopos 
synodaticum seu  cathe- 
idest tributum in hono- 
rem cathedrae episcopalis  prae- 
standum; item ius exigendi pro- 
curationem, | quartam funeralium, 
quartam decimationum.... ibid. 


exigere 
draticum: 


EXEMPTIO 


Congregationem S. Ioannis de 
Deo ex Brevi V. Romanus 
Pontifex ab omnimoda  Ordinario- 
rum locorum iurisdictione  exem- 
ptos esse liquet: ita ut Episcopi 
etiamsi Cardinalatus honore prae- 
fulgeat, in his, quae observantiam 
et disciplinam concernunt, se im- 
miscere aut intromittere haud va- 
leant. 621. 

Huiusmodi privilegia et exem- 
ptiones ab Urbano VIII, Brevi 
- Cum sicut - confirmata fuerunt, 
quoad dictae Congregationis Con- 
ventus et Hospitalia, in quibus duo- 
decim Religiosi vitam agunt. ibid. 

Quo vero ad illos Conventus seu 
Hospitalia, in quibus erit minor 
Religiosorum numerus, Episcopi, 
una cum eiusdem Congregationis 
Superiore, ad revisionem compu- 
torum administrationis procedere 
possunt; ita tamen, ut contra per- 
immi- 


Pauli 


sonas in nihilo prorsus se 
sceant, ibid. 

Imo Hospitale Civitatis Yetulae, 
in vim Brevis Urbani VIII-Ad fu- 
turam rei memoriam - ab Ordinarii 
iurisdictione exemptum est, licet 

in ipso duodecim dictae Congrega- 
tionis fratres de familia non assi- 
gnentur, nec illic actu habitent. 
ivid. 

Ideoque videtur Hospitale Gra- 
natense , illiusque Ecclesiam et 
Altaria, per breve S. Pii V - Salva- 
turis Nostri- a qualibet Ecclesia- 
rum parochialium Rectoris iurisdi- 
ctione perpetuo exempta esse ra- 
tione perceptionis eleemosynarum, 
oblationum,iurium et obventionum 
etiam funeralium, quae ipsi Hospi- 
tali proveniunt, ibid. 

Mox citata privilegia atque ex- 
emptiones Hospitali et Ecclesiae 
Granatensi a S. Pio V. concessa, 
tum a Gregorio XIII, tum a Sixto V, 
tum denique a Gregorio XIV uni- 
versis Ordinis Hospitalibus et Ec- 
clesiis, tam intra, quam extra Ita- 
liam existentibus deinceps extensa 
fuisse tenendum est. ibid. 

Ista hospitalia a Parochorum iu- 
risdictione ideo exempta sunt, quia 
(de Luca disc. XXIII p. de 
di) ille qui ex eodem Ordine vel 
alias deputatus ad administrandum 
sacramenta infirmis , habetur loco 
parochi, ipsumque Hospitale intra 
suum ambitum dicitur habere ter- 
ritorium separatum , atque quoad 
ibi viventes constituere quamdam 
speciem Parochiae diversae ac stan- 
tis per se. 622. 


Paro- 


Iura parochialia 


Parochi in sua paroecia, ceu 
Episcopi in propria Dioecesi, iure 


et suapte natura, gaudent potestà- 

ie et praecedentia pro omnibus 
aliis. 318. 

Et ideo sicut nullus Episcopus, 
po- 
test exercere pontificalia in aliena 
Dioecesi, absque expressa Ordina- 
rii loci licentia, sic nullus sacer- 
dos absque licentia parochi agere 
iiequit solemnes et publicas fun- 
ctiones, ibid. 

Non esse ambigendum videtur 
quod recenseri debeant inter fun- 
ctiones publicas et solemnes, be- 
nedictiones illas quae explentur 
ritibus et precibus statutis, cum 
ipsarum precum a Sacerdo- 
te sacris vestibus induto, ac magna 
adstante fidelium multitudine, ib: 


cuiusvis privilegii praetextu, 


cantu 


Benedictiones solemnes navium, 
reservantur parochis, reser- 
vantur eisdem, processiones agen- 
dae intra limites paroeciarum sua- 
rum; quae nullimode fieri queunt 
absque eorumdem consensu, ibid. 


ceu 


Matricitas quoad decimas 


Liquet, matricem, relate ad filiam 
vel filias, dici illam paroecialem 
Ecclesiam, ex cuius territorio dis- 
membratio altera vel plures con- 
stituuntur paroeciae. 364. 

Liquet, matricitatem haud impor- 
tare filiae vel filiarum dependen- 
tiam; quinimo omnino excludere; 
quia omnes Ecclesiae noviter ere- 
ctae cum plena authonomia et iu- 
risdictione, in iure paroeciali sunt 
coaequales; ita ut improprie loqua- 
tur qui adhibet nomen matricis 
vel filiae, quando Ecclesiae ab una 

sint dependentes cum omnimoda 
subordinatione, ibid. 

Hinc facili modo deprehenditur 
matricitatem non esse purum no- 
men, sed ex facto nasci dismem- 
brationis alicuius Ecclesiae ; per 
quod altera vel plures constituun- 
tur paroeciae ex parte territorii 
et populi ipsius, ibid. 

Legi tamen canonicae cohaeret 
reservatio decimarum favore ma- 
tricis super partem vel totum ter- 
ritorium novae paroeciae, omnino 
independentis a prima quoad ius 
paroeciale, ibid. 

Etenim stare potest ut ecclesia 
filialis sit vera paroecia, atque in 
universum habeat ius parochiale, 
et tamen matrix ius decimandi re- 
tineat in toto territorio vel in par- 
te paroeciae, noviter erectae, ibid. 

Causae et quaestiones super de- 
cimis, transactionibus legitimis fi- 
nitae, resuscitali non possunt ; et 
si compositio inter partes facta fu- 
erit de consensu Ordinarii liti- 
gantium, rata et inconcussa per- 
sistit; et aequivalet liti finitae et 
rei iudicatae ex unanimi consensu 
doctorum, ibid. 


Matrimonium 


Quae ad formam, substantiam 
et solemnia matrimonia respiciunt, 
regi debent per Ecclesiae Roma- 
nae leges. 39. 

Et consequenter, quidquid dis- 
ponant, quoad sacramentum matri- 
monii, leges civiles, habendum est 
ceu iurisdictionis usurpatio. ibid. 

Tus tamen constituunt et legem 
cum vi obligandi diuturni mores, 
consensu utentium comprobati; ex 
quo fit ut in Ecclesia lex commu- 
nis abrogetur et nova contraria in- 
ducatur, ibid. 

Quasi domicilium relate ad pa- 
rochum proprium, pro matrimonio 
ineundo, acquiritur ab illo qui spatio 
unius mensis habitaverit in loco 
ubi matrimonium celebratur; si ta- 
men animum habeat permanendi 
per maiorem anni partem. 223. 

Vagus dicitur,ille, qui vere prius 
domicilium deseruit et, actu, aliud 
non habet; quamvis mente desti- 
naverit ubinam domicilium figere 
debeat; quia domicilium non ani- 
mo tantum, sed re et facto consti- 
tuitur, ibid. 

Constat vagorum proprium paro- 
chum esse quemlibet parochum il- 
lius loci ubi actu vagus versatur, ib. 

Parochus, antequam deveniat ad 
coniungendos vagos, inquisitionem 
facere debet, rem ad Ordinarium 
deferre et licentiam ab eo obti- 
nere, ibid. 

Valida tamen sunt matrimonia 
vagorum, in quibus parochus non 
praemiserit neque 
licentiam ab Ordinario obtinuerit : 
quia adsunt essentialia ad  matri- 
monium eft quia Tridentinum non 
apposuit legi suae clausulam irri- 
tantem, ibid. 

Raptus est violenta  abductio 
mulieris, matrimonii ineundi causa; 
ideoque nisi mulier per vim; absque 
eius consensu, traducatur de loco 


inquisitionem, 

in locum raptus non constituit im- 
pedimentum dirimens- ibid. 

Cum cito et in parvo tempore 
cognosci possit an copula perfecta 
inter 


locum habuerit coniuges,, 


mulieri proclamanti longum post 
tempus, quoad viri impotentiam, 
non est facile credendum. 424. 

Consensus a contrahentibus vere 
et serio emissus requiritur in con- 
tractum matrimoniali a iure natu- 
rali et positivo ; ideoque oportet 
ut consensus sit immunis a qua- 
cumque re, qua plena libertas lae- 
datur. 612. 

Hinc matrimonium quod per vim 
et metum contrahitur, oportet ut 
sit de se nullum, ibid. 

Verumtamen ad  annullandum 
matrimonium metus et vis concur- 
rere et continuare debet in ipso 
actu matrimonii; nequesufficit quod 
antea intervenerit, ibid. 

In themate haec requisita defecis- 
se videntur; nam pater ante matri- 
monium clare ostendit filiae plo- 
ranti ex quadam commotione, se 
vim non inferre ad matrimonium 
ineundum, ibid. 

Ad matrimonium dissolvendum, 
praesertim consummatum,  requi- 
runtur testes omni exceptione ma- 
iores , inter quos nequeunt adnu- 
merari genitores, qui suapte natura 
deponerent in favorem filiorum, ib. 

Nam ob reverentiam sacramento 
debitam repelli certum est proba- 
tiones dubias et coniecturas, et ad- 
mitti tantum probationes testium 


omni exceptione maiorum;  quas- 

exhibent tantum testes idonei, le- 
gitimi et de quorum assertione 
ibid. 
Pariter ab accusatione matrimo- 


nulla dubitatio nasci possit, 


nii repellatur mulier quae matri- 
invita 
-& coacta, postea carnalem copulam 
admisit, ibid. 

Perdifficile est probare inconsum- 
mationem 
mulier iam non est amplius virgo, 
coniuges apti reputantur ad matri- 
monium implendum, et longa prae- 
cesserit cohabitatio. 733. 

Difficultas haec non minuitur per 


monium ab initio contraxit 


in matrimoniis , quibus 


coniugum confessionem, neque per 
testimonium septimae manus; quae 
probationes pro nihilo habentur si 


sunt in commodum -confitentium. 


734. 
Missa pro populo 
Missa pro populo, utpote onus 
reale et personale , applicanda 
est ab ipso parocho , deficiente 


causa canonica, aut casu verae ne- 
cessitatis. 669. 

Nam dum cetera munia paro- 
chialia aliis committuntur, popu- 
lus consequitur effectum; in obla- 
tione vero sacrificii, nedum spe- 
ctatur effectus, sed implendum est 
mediatoris munus, quod per alios 
adimpleri non potest, ibid. 

Canonicus potest aliis 
committere onus applicandi 
sam pro populo quoties, ex turno 
chorali, debeat dicere Missam con- 
ventualem, utpote onus princeps 


curatus 
mis- 

suae praebendae, cui paroecia est 
quid accessorium, ibid. 

Indoles propria missae conven- 
tualis ea est, ut applicetur pro 
benefactoribus in genere, non vero 
specialiter pro peculiaris legati im- 
plemento, ibid. 


Pensio 


Integrae omnino solvendae sunt 
pensiones nisi expressa lege con- 


trarium imponatur ab Apostolica 
Sede. 308. 
Pensio imponi solet postquam 


Superiori innotuerint vires bene- 
ficii; ita ut, consideratis etiam fu- 
turis probabilibus eventibus, con- 
grua et sufficiens portio remaneat 
beneficato, ibid. 

Beneficiatus est dnus fructuum 
beneficii, ideo illius favore vel 
damno procedit quidquid augetur 
aut imminuitur, quin pensionarius 
damnum aut commodum sentiat. 
ibid. 

Pensiones et praestationes quae 
a Gubernio, loco redituum ablato- 
rum rependuntur, subrogatas esse 
547. 

Aequitas ipsa favet canonicis coa- 
diutoribus ; nam si a lege civili 
despoliati censeantur, indemnes 
reddi deberent, uti consortes la- 
boris a socio, qui redituum aug- 


in eorum locum videtur. 


mentum obtinuit per iniquam le- 


nam qui ad onus eligitur, 


ibid. 


gem; 
repelli non debet a mercede, 

Regulares 


Liquet Religiosos omnes, in vim 
Constit. S. Pii V - Etsi 
tium - tam in diebus dominicis seu 
festivis, aut aliis totius anni tem- 
poribus campanas, quando eis pla- 
cuerit, pulsare posse et Missas ce- 
lebrare etiam tempore, quo Ordi- 
narii celebraverint. 865. 

Pro certo habetur ipsos, ex ci- 
tata Constitutione S. Pii Y, Missas 
celebrare et divina officia, quando 
eis videtur, facere posse etiam in 
diebus dominicis vel festivis, etiam 
antequam Rector parochialis Eccle- 
siae celebraverit, ibid. 


mendican- 


Huiusmodi privilegia in desue- 
tudinem haud abiisse, sed adhuc 
in viridi observantia permanere, 
ex pluribus tum S. C. Episc, et 
Regul. tum S. C. Concilii resolu- 
tionibus arguitur, ibid. 

Regulares, qui institutione 
aut facultate Sedis Apostolicae elee- 
mosynas quaeritare aut mendicare 
possunt, non tenentur ab Ordina- 
riis licentiam petere eleemosynas 
per Dioecesim quaerendi, cum in 
erectione monasteriorum haec li- 
centia eis tacile ab Ordinariis im- 
pertita censeatur. 683. 

Ipsi tamen extra locum, ubi sita 
sunt monasteria, eleemosynas per 
eamdem  Dioecesim  corrogantes, 
tenentur ad ostendendam Ordinario 
licentiam suorum superiorum. 684. 


ex 


Fratres ordinum mendicantium 
nequaquam possunt ab Episcopis 

prohiberi, quominus per seipsos in 
Dioecesibus, ubi habent conventus 
eleemosynas quaerant. At si extra 
Dioecesim quaeritare voluerint, te- 
nentur Ordinarii consensum obti- 
nere, ibid. 


Res iudicata 


Rei iudicatae tanta vis inest, ut 
litibus finem ponat. 558. 

Et sententia illa, quae in rem 
transit iudicatam, tantae est aucto- 
ritatis, ut de ente faciat non ens, 
et de falso verum, et de albo ni- 
grum, ibid. 

Ideoque ipsam postea retractari 
non posse, atque ei contradicere 
volentem amplius non audiri 
tum est. ibid. 

Summus Pontifex iura tertio ac- 
quisita;, neque vult neque potest 
laedere absque peccato, nisi causa 
subsit legitima, quae iuxta Card. 
De Luca sententiam disc. 2, n. 6 
et 7 de Regul publicae utilitatis 


cer- 


esse debet. ibid. 
Sponsalia 
Actori competit ius probandi : 


et etiamsi vera extiterint sponsa- 
lia, nisi probentur argumentis apo- 
dicticis, reus absolvitur. 89. 

Ex sola enim praesumptione ne- 
mo est damnandus ; quod prin- 
cipium praecipue vim habet in 
materia sponsalium, ubi iudican- 
dum est pro non existentia, seu 
pro libertate, nisi contrarium ple- 


nissime probetur, ibid. 

